
Haide, Carole, pofteşte 
In Rusia musafir, 
Te-om cinsti împărăteşte, 
Ba ceva mai abitir. 
Avem strașnice plăcinte 
Coapte-n Tula, în cuptoare, 
Cu mac negru sînt umplute 
Și cu schije sunătoare. 
Ţi-om da, Carol, şi posmagi, 
Numai de ţi-s dinţii dragi, 
Să-i păzești, că se prea poate 
Să rămii ştirb, împărate. 
Știrb rămii, te prăpădeşti 
Și-napoi drum nu găsești! 
Cintec soldăfesc 


Păziţi deci legile fiecare, 

Nu linguşiţi pe cei cu bani 

Şi nu lăsaţi făr-apărare 

Pe văduve şi pe orfani. 
Derjavin. 


CAPITOLUL INTII 


1l. DIN NOU LA ARHANGHELSK 


Trecură cîţiva ani. 

In ultimele zile din luna dechemvrie a anului 1700, 
intr-o noapte rece, geroasă, la poarta casei voievodu- 
lui Arhanghelskului și al Holmogorului — cneazul 
Alexei Petrovici Prozorovski, care luase locul lui 
Apraxin — se opri o sanie cu patru cai. Crăpau pie- 
trele de ger; pe bolta cerului lunecau suliţele și palo- 
şele aurorii boreale; dincolo de Dvina urla jalnic o 
haită de lupi. Caii tătărăşti înhămaţi la sanie ciuleau 
urechile; pe genele lor, pe urechi, pe coamele încîlcite 
scînteia bruma. 

În sanie răsunară rîsete, se auzi mişcare şi din ea 
sări, cu pîslarii înainte, un tinăr îmbrăcat cu o jachetă 

scumpă, încins cu lentă, cu sabie şi pistol, cu pă- 
lărie în trei colţuri. După el cobori un altul — mai 
scund, mai spătos, încotoşmănat cu o şubă de urs, 
bună la drum lung, pe vreme de iarnă. 

— De ce nu baţi în ipoartă ? îl întrebă pe vizitiu 
tînărul în şubă. O să iînghețăm pe frigul ăsta. Hai, 
bate mai repede! 

Vizitiul sări de pe capră, se apropie de poartă şi 
bătu în ea cu codirişca biciului. 

— lată-mă înapoi acasă, Silvestr Petrovici, 
spuse cel mai tinăr dintre călători. Au trecut atiîţia 
ani, dar luminile astea parcă numai de ieri nu le-am 
văzut. 

levlev se uită cercetător, în tăcere, la casele voie- 
vodale. 

— la uite ce de acareturi a clădit Alexei Petro- 
vici, — zise el cu un suris mucalit. Apraxin trăia mult 
mai ssărăcăcios. Cneazul însă şi-a înălţat palaturi noi, 
foişoare şi cîte şi mai cite. Se vede treaba că-i merge 
bine aici, în voievodat... 

Un străjer cu un cojoc uriaș şi cu o halebardă lungă 
în mînă se apropie fără grabă de vizitiu şi-l întrebă 
cu glas tunător: 

— Cine sînteţi, oamei buni ? 

— Venim de la Moscova cu un ucaz al ţarului că- 
tre cneazul-voievod, — răspunse levlev. Dar cei di- 
năuntru or fi murit de nu deschid? 

— La ce să moară? E noapte, dorm oamenii lui 
Dumnezeu. Pesemne că n-au auzit. Portarul voievo- 
dului îi cam fudul de ureche, iar slugilor nu le pasă 
dacă bate careva... 

— Și dacă ar izbucni un foc? întrebă Ievlev. 

Străjerul stuchi cu ciudă: 

— Nu-l minia pe Dumnezeu ! 

Şi se apucă el însuşi să bată cu coada halebardei 
în poarta întocmită din bîrne groase de pin. Curînd 
se apropie un alt străjer şi începu să bată şi el în 
poartă. După zaplaz hămăiau zăvozii, dar altminterea 
nu se auzea nimic. 

Toţi cinci — călatorii și străjerii — găsiră un par 
înghețat în ţărină, îl desprinseră de pămînt şi înce- 
pură să bată cu el în poartă, atît de aprig că se clă- 
tina tot gardul. In cele din urmă uşa vartei scirții 
şi un glas de bătrin răcni avan: 

— Ho, c-o să surpaţi cetatea boierească ! Cine sìn- 
teţi >? 

levlev îi strigă minios că dacă nu deschide îndată, 
nu numai că năruie cetatea, dar mai întîi de toate 
pune foc la acareturi. Poarta se deschise. Călătorii 
intrară în sala casei voievodale şi din odăile boiereşti 
îi izbi îndată un val de căldură, încropită, inăbuşi- 
toare, laolaltă cu miresme de aluat dres cu ienibahar, 
şi de tămiie. Prin unghere foiau gindacii ; sforăiala 
din iatacul voievodal încetă, şi voievodul însuși, ciu- 
fulit, buhăit de somn, într-un cămeşoi alb, ieşi înain- 
tea musafirilor gata să bată din picior, să le curme 
cutezanţa la grajd, cu cnutul. Dar Ievley îl întim- 
pină scînteind din ochii lui reci, albaştri, atît de stră- 
pungător, ridicînd glasul cu atita lipsă de cuviinţă, 
incit Alexei Petrovici se trase înapoi, se închină cel 
dintii înaintea musafirilor, porunci să i se dea hala- 
tul, să se facă foc la cuhne şi la baie, să se rinduiască 
crivaturile pentru scumpii oaspeți... 

— Avem vreme, cneazule, să ne tot săturăm de 
somn! spuse levlev. Înainte de toate ai bunătatea de 
citeşte ucazul pe care ţi-l trimite măria sa! 

Desprinzînd geanta ce-i atîrna de-o curea pe şoldul 
stîng, levlev o deschise şi scoase o foaie de hirtie mur- 
dară, ruptă pieziş, pe care erau zmîngălite de mina 
lui Petru cîteva rinduri strimbe şi dezlinate. Voievo- 
dul luă ucazul, îl sărută şi răcni la un slujitor să-i 
dea numaidecit ochelarii. Ţipînd iepureşte, căci voie- 
vodul ridicase mina să-l pălească — slujitorul o 
zbughi valvîrtej din odaie: cneazul n-avea ochelari, 
lucru ştiut de toată lumea. Alexei Petrovici îl punea 
pe diacul Gusev să-i citească hiriiile. Ghicind pri- 
cina încurcăturii, Silvestr Petrovici luă în mina stingă 

sfeşnicul cu lumînări de seu şi porunci tuturor slugilor 
şi celor ai casei, treziţi din somn, să iasă afară. Cînd 
în odaie rămaseră numai ei trei — voievodul care 
dirdiia de spaimă, levlev şi însoţitorul lui, un coman- 
dir căruia îi spunea prietenos Egorşa — Silvestr Pe- 
trovici închise amîndouă uşile şi cu glas domol, dar 
hotărit, care arăta toată însemnătatea cuvintelor ţa- 
rului, citi: 

„iar pentru aceasta poruncese  boierului-cneaz 
Alexei Petrovici Prozorovski să ridice o cetate lingă 
Arhanghelsk, pe brațul cel mic al Dvinei. Și acea 
cetate să se clădească de oamenii din partea locului 
și de tingoveţii, de orice stare ar fi ei, din Arhan- 
ghelsk, din Holmogorî şi din județ precum și de 
țăranii bisericeşti și mănăstirești, oricare ar fi ei, 
deoarece sîntem în primejdie ca regele Carol al Şve- 
ziei să arunce pe capul nostru o grea urgie, trimiţin- 
du-şi oştenii pe corăbii, pe goelete şi galere, peste 
mare, ca să nimicească Arhanghelskul. Şi pentru a 
nu-i lăsa pe acei vrăjmaşi să pătrundă prin gurile 
Dvinei spre Arhanghelsk şi în împrejurimi, ca să 
aducă tot felul de pagube, despre toate acestea să se 
scrie cît mai des la Despărţămiîntul din Novgorod...“ 

Silvestr Petrovici sfîrşi de citit hirtia, o împături 
grijuliu şi o întinse voievodului care, spăimintat c-o 
să fie înșfăcat şi dus în lanţuri la Moscova, la Des- 
părțămîntul Preobrajenski, pentru viaţa de huzur pe 
care o ducea în voievodat, neputînd să-şi creadă ure- 
chilor, stătea incremenit şi se smorcăia pe nările 
năsucului său cîrn. Apoi viindu-şi în fire, se sperie 
mai tare ca la început: şvezii vin asupra Arhan- 
ghelskului ? 

— Încă nu vin — răspunse levlev — dar s-ar putea 
foarte bine să vină ca să sfirşească cu lucrările noas- 
tre de corăbii şi să-i închidă Rusiei ieşirea la mare. 

Boierul oftă, îşi făcu cruce și se aşeză într-un jilț. 
Zveltul comandir Egorşa pufni cu neobrăzare, rîzind 
de spaima cneazului. Ciocănind cu degetele în masă, 
levlev se uita într-o parte, la covorul din perete îm- 

podobit cu arme : ghioage, paloșe, bizdugane, îlinte, 
săbii, sulițe de vinătoare bătute în argint — ia uite 
ce de arme are războinicul cneaz | 

— Șvezii vin să se războiască... cu noi! strigă 
cneazul. Dar cum o să putem noi, Dumnezeule, să le 
ținem piept cu sărăcia noastră? De unde să luăm 
oaste, culevrine... Parcă o cetate se face bătind din 
palme ! Cu ce s-o clădești ? Judecă şi dumneata, gîn- 
deşte-te ce pierderi ne-au pricinuit şvezii la Narva. 
Şi acolo cită oaste am avut, ciți ghenerali învăţaţi 
şi vestiți, însuși ducele de Croix... 

levlev răspunse disprețuitor, netulburat: 

— Gheneralii aceia şi ducele de Croix au fost nişte 
trădători nemernici. De nu s-ar fi aflat ei acolo, nu 
se ştie cum s-ar fi isprăvit lupta de la Narva... 

— Vezi, vezi | strigă cneazul fără să-l asculte. 
Vezi! Și iacătă că ne-au nimicit cu totul, dar aici, 
aici cum are să fie? Ne-or bate, zău ne-or bate și cu 
cetate şi fără ea... 

Sări de pe lavița acoperită cu un covor înflorat, 
în culori. vii, călcînd pe poalele halatului lung căptu- 
şit cu puf, se repezi spre Ievlev și-l întrebă în șoaptă: 

— La ce naiba ne-au trebuit corăbii? Am trăit 
pîn-acu' şi fără corăbii, şi o să trăim şi fără ele. 
Dumneata ești om cu judecată, din neam de boieri. 
Ştia ce-i corăbieria tatăl dumitale? Dar bunicul? 
Dar străbunicul ? 

levlev se ridică și el, şi-i răspunse domol, dar atit 
de minios, atît de nimicitor, încît boierul începu să 
răsuile sugrumat și se apucă cu mîna de inimă. 

— Eu nu-s pus să judec ucazul țarului! rosti Sil- 
vestr Petrovici încet și răspicat. Porunca se va ìn- 
deplini — cu voie sau fără voie. Despre corăbii e 
altă vorbă — cine a rămas lipit cu dosul de pămînt 
pe acela nici cu biciul n-ai să-l mii la apă. Despre 
cetate. o să vorbim miine. lar într-o săptămînă cel 
mai tîrziu, vor porni spre locul unde are să fie ridi- 
cată primele telegi cu piatră și cu toate cele trebuin- 
cioase. Dacă am să aflu vreo împotrivire față de 

treaba pentru care am sosit aici, am să scriu fără 
întîrziere la Despărţămintul din Novgorod şi cneazu- 
lui-cezar, domnul Romodanovski, pentru ca toţi să 
uite în vecii-vecilor să se mai plece în faţa șvezilor. 
Cneazul-cezar ştie să încovoaie cerbicia oricui, nu-i 
pentru întîia oară cînd îi căzneşte cu foc pe potriv- 
nici... 

Prozorovski încremeni și începu să vînture din 
miîini. 

— Da’ ce vorbă-i asta, vulturaşule! Eu nu grăiesc 
de mine, ci de norod. Cum zice norodul așa zic şi eu. 
Parcă, aş putea să mă încumet eu în nimicnicia mea... 

levlev nu răspunse şi, fără să cineze și să facă baie, 
se duse să se culce. Alexei Petrovici oft şi intrînd 
în iatac se lipi de nevastă, cneaghina Avdotia, sub 
pilota fierbinte, şi şopti spăimintat: 

— Anticrist, curat anticrist. Ochi ca de diavol, mu- 
tra rasă, albă, şuiet, şi duhneşte tot a tutun. Nu as- 
cultă ce-i spui, nimic nu vrea să asculte, ameninţă cu 
cazne, cu fiara de Romodanovski, cu Despărţămîntul 
Preobrajenski. Vai de noi, Avdotiuşka, ne-am prăpă- 
dit! Să ascundem tot aurul, altminteri copilaşii noştri 
scumpi au să-şi siirşească vieţile în sărăcie cruntă... 
Da’ nu te mai tîngui aşa — taci, că te aude necuratul, 
anticristul... 

In izmene din damasc înflorat, scump, de Kizilbah, 
care îi cădeau de pe pîntecul burduhănos, cu scufă 
pe scălîrlia pleşuvă, asudat, oţărit, cneazul-voievod se 
ridică gîffind, trase sipetul greu ferecat cu aramă, 
smunci- de veriga de fier a chepengului din dușumea 
şi cobori în beci unde-şi păstra avuţiile... Stind dea- 
supra bortei, cneaghina Avdotia lua din mîinile lui 
sacii și coșulețele. Indelung, pînă dimineaţa, incurcîn- 
du-se unul pe altul, greșind, luind-o de la capăt, nu- 
mărară tot ce agonisiseră în lungii ani cît cneazul fu- 
sese voievod la Astrahan, la Oriol, la Tula, la Kovrov, 
la Tihvin, tot ce luase drept dări, ce sfeterisise din 
vistierie, ce storsese cu ajutorul nelegiuiților pîrîtori, 

tot ce-i fusese adus de bună voie — daruri, sfănţuieli, 
danii pentru lumînări, pentru orfanii pravoslavnici... 

Numărară galbenii negricioşi, grei, de Ugor, soco- 
tirä ducaţii lucitori olandezi, florentini, polonezi, shifs- 
noblii englezeşti — numiţi şi corăbieri, pentru că 
aveau săpate pe ei o corabie, o spadă și un scut, nu- 
mărară banii mari, sclipitori portughezi — „cruciații“ 
pentru că aveau pe ei o cruce, rijskdaalerii cărora 
ruşii le ziceau efimci, rupiile, guldenii, sterlingii. 
Ştiuse cum să se procopsească voievodul Prozorovski, 
işi chivernisise bine daraverile în zilele îndelungate 
cît fusese tare şi mare. 

Soarele răsărise — geros şi roșu — cînd caii sătui, 
gnaşi, scoaseră din curtea voievodală sania cu avu- 
tiile închise într-un sipet pecetluit, lucrat cu iscusință 
în străinătate. Pe sipet şedea feciorul voievodului — 
băietanul Boriska ; infuleca plăcintă cu peşte uscat şi 
stringea sub şubă cuțitul, gata să lovească pe orişice 
hoţ care ar fi fost ispitit de comorile boiereşti. Banii 
trebuiau duşi la mănăstirea Nikolo-Korelskaia şi daţi 
in pästrare starețului. Boriska mai ducea starețului 
şi un răvaş cu scrisul uşor aplecat. Vorbele le scrisese 
băietanul, după cum le înşiruise taică-său, însă răva- 
şul era astfel alcătuit, încît Boriska nu înțelegea din 
el nimic. 


2. MULTĂ APĂ A CURS 


levlev se trezi tîrziu. Spatele, mîinile, picioarele — 
tot trupul îl durea după drumul lung și greu pe care-l 
străbătuse. Il durea și capul din pricina sobei, încăl- 
zită cumplit. In sălița din fața odăii, Egorşa vorbea 
răstit cu cineva, apoi sudui și deschise uşa încetişor. 

— Ce-i acolo? întrebă levlev, căscind. 

— Ca să vezi! răspunse burzuluit Egorșa. Tot 
Arhanghelskul a și aflat că trebuie să ne gătim de 
apărare împotriva 'Şvedului și că o să durăm “cetatea... 

levlev se ridică în capul oaselor, de parcă i-ar fi 
luat cineva somnul cu mina. 

— E adevărat? 

— De cînd mă ştiu n-am minţit, Silvestr Petrovici. 

levlev se iîmbrăcă în tăcere, se spălă cu apă din 
carafa de argint şi-şi luă gustarea, şezind în pat. 
Egorşa povestea mincînd : 

— În vreme ce dormeaţi, am colindat prin oraş. 
M-am văzut cu frățiorul meu Aghei — e acum pe o 
corabie. Semisadov, vă amintiți, cel care lucra galere 
la Moscova și apoi a venit la noi la Voronej şi la 
Azov, vi-l amintiţi ? Cel căruia i-a fost smuls de o 
ghiulea piciorul — ei, e viu, şchionătează pe un picior 
de lemn. Meşterii de corăbii — bătrînul și celălalt, 
Kocinev Timofei — de asemenea sint aici la dulghe- 
riile de corăbii. 

— Pe Reabov l-ai intilnit? întrebă Silvestr Pe- 
trovici. 

Egorşa zăbovi cu răspunsul; levlev îl privi în- 
condat. 

— Nu l-ai întîlnit 2 

— S-a inecat cîrmaciul, — spuse încet Egorșa. Nu 
mai este pe lume Ivan Savvateevici. L-a luat marea. 

— Ce-i cu tine? Ai mincat măselariţă? se răsti 
Ievlev. Cum aşa, l-a luat marea? Cînd? 

— Cam în vremea cînd am plecat noi la Copenhaga 
— ne-a petrecut şi el, nu vă amintiţi ? Era vesel, abia 
i se născuse feciorul — i-au pus numele de Vaniatka 
şi dumneavoastră i-aţi fost naș, vă amintiţi ? 

— Da' vorbeşte odată cum trebuie ! se răsti supărat 
levlev. Ce tot îi dai zor cu vă amintiţi, vă amintiţi. 
Doar nu-s babă, mi-amintesc... Cum s-a întîmplat ? 

— A plecat cu un barcaz pe mare, departe, la pes- 
cuit, şi nu s-a mai întors. A rămas văduvă Taisia 
Antipovna... 

Silvestr Petrovici îşi şterse. mîinile cu năframa și se 
închină. 

— Veşnică să fie amintirea truditorului mării. A 
fost un om cu suflet ales. Rău îmi pare de el. Ar fi 

ajuns un adevărat corăbier. Pe străini îi răsplătim cu 
slujbe şi cu bani, iar ai noștri, cei buni — pier, lup- 
tînd pentru un codru de pîine, pentru hrana cea de 
toate zilele... 

Tăcură îndelung. Silvestr Petrovici se plimba îngîn- 
durat prin odaie. După o vreme spuse cu glas schim- 
bat, blind: 

— Adună chiar astăzi la mine pe toţi luntraşii-pes- 
cari care nu-s luați pe corăbii. Sfătuieşte-te cu Semi- 
sadov, cu fratele Aghei, cu meşterii de corăbii, cu 
Kocinev, și cu bătrînul Ivan Kononovici... 

— Unde să-i adun? întrebă Egorşa. Aici, la boier, 
toți îs numai urechi; orice ai spune — aud şi duc 
vorba unde nu trebuie... 

levlev dădu din cap a încuviinţare. Bine vorbea 


Egorşa. 
— Eu aşa m-am gîndit în sinea mea — urmă 
Egorşa — ar fi bine să locuim la Taisia Antipovna. 


Bătrînul Timofeev a răposat mai demult ; au izbă cu- 
rată, încăpătoare, şi-s numai trei suflete — văduva, fe- 
cioraşul Vaniatka şi băbuţa pescarului — Evdoha. 
Chiria pe care o să i-o daţi are să-i prindă bine vădu- 
vei — trăiesc tare strîmtoraţi. De la bătrîn nu le-a 
rămas nimic, a lăsat totul mănăstirii, ca să-l pome- 
nească. Au doar acoperişul deasupra capului... 

— Crezi că o să ne primească ? Noi amândoi sîntem 
tare zvînturatici... 

— Cum să nu ne primească, Silvestr Petrovici? 
Doar i-aţi botezat feciorul — nu se poate să nu ne pri- 
mească. Acolo o să trăiţi împărăteşte — nici nu vă 
mai trebuie altceva. Nu mai duceţi nici o grijă. Gos- 
podine ca ele mai rar... 

levlev zîmbi, îl trase pe Egorşa de ciuful lui moale 
ca inul şi îl mîngiie voios. 

— Măi, ce mă mai dădăceşti, ce mă mai dădăceşti ! 
Parc-ai fi o soacră. Hai, adună toate straiele și porun- 
cește să tragă sania. 

Aflînd că trimisul ţarului se mută din casa voievo- 
dală, boierul Alexei Petrovici se sperie de-a binelea 

și-o povățui pe cneaghina Avdotia şi pe cneajne, pe 
fetele lui, care împleteau cosiță albă, să-l roage cu 
marea și pămîntul să nu le facă asemenea ruşine. Me- 
dicul de casă al gazdelor — străinul des Fontaines, 
cu ochi sticloși și cu fața oacheşă, uscățivă, rosti pen- 
tru cneaz şi ai săi cîteva cuvinte îndatoritoare. Scu- 
turînd din perucile pudrate pe care le primiseră în dar 
de la corăbierii străini, fetele bătrîne făceau înaintea 
lui levlev reverenţe, se îndoiau din şale, întinzînd în 
lături braţele goale, vînoase. Cneaghina Avdotia, 
care-şi pusese părul, anume pentru musafir, pe moaţe 
de rafie și pe cîrpe ceruite, făcea și ea reverențe, tîn- 
guindu-se după cum cerea împrejurarea : 

— Oh, oh, chevalier, nu ne părăsiţi, nu ne lăsaţi 
pradă necinstei, n-o să mai putem trăi după aseme- 
nea obidă... 

Ascunzîndu-și zîmbetul, levlev răspunse că sînt 
obide și mai mari care se pot îndura și că se mută 
spre a se simţi mai bine și unii şi alții. Boieroaicele îl 
petrecură cu chiote și cu vaiete pînă în sala rece, iar 
cneazul-voievod, suspinînd, ieşi în prag şi-l ajută pe 
comandirul ţarului să se urce în sanie. Vizitiul dădu 
bice rotaşului şi tălpicele săniei scîrțiiră pe zăpada în- 
ghețată. Zvînturaticul musafir pieri repede din vedere. 


3. BINE Al VENIT SĂNĂTOS! 


Taisia îl întîmpină în tăcere şi făcu înaintea lui o 
plecăciune adîncă. 

Cu trecerea anilor frumusețea ei falnică parcă se 
împlinise : obrajii nu-i mai erau atît de învăpăiați, 
ochii nu-i mai surîdeau atît de des, în ei se statorni- 
cise o lucire neschimbată, molcomă. Nu mai rîdea cu 
hohote ca altădată — pe buzele ei stăruia un zîmbet 
blînd, duios. Nu mai purta nici cerceii, nici inelele 
care o bucuraseră atît odinioară. Dar Silvestr Petro- 

vici nu văzu la ea nici înfăţişarea cernită, singuratică, 
a văduvei. Dacă n-ai fi știut de moartea cîrmaciului 
— pesemne că după înfăţişarea Taisiei n-ai fi putut să 
bănuiești așa ceva : pe lume sînt dureri adînci pe care 
ochiul străin nu le poate ghici, nu le poate descoperi. 
Dar levlev nu era un străin față de răposatul Reabov 
şi-şi dădu seama îndată că Taisia nu mai era aceea 
din zilele de altădată cînd, înainte de a pleca cu alți 
stolnici în străinătate, Silvestr Petrovici botezase în 
casa lui Ivan Savvateevici pe micul Vania care stătea 
acum lîngă maică-sa cu ciuboţele şi cu cămașă în- 
florată, și se uita liniştit, cu ochii şireți ai lui taică- 
său, la comandirul necunoscut, cu sabie. 

— Dumnealui este finul meu ? întrebă Silvestr Pe- 
trovici. 

— El el răspunse Taisia şi fața i se lumină de o 
nespusă mîndrie de mamă. 

— Să trăieşti, fine ! rosti levlev către băiat. 

— Bine ai venit sănătos, dacă o spui cu gînd cu- 
rat, — răspunse copilul semeţ, fără să se plece îna- 
intea musafirului. levlev tresări speriat — atît de viu 
își aminti de Reabov, de clipa aceea cînd cîrmaciul nu 
voise să se plece înaintea lui Apraxin pe malul Dvinei 
Și cînd nu se plecase nici chiar înaintea lui Petru 
Alexeevici. 

Ascunzîndu-și tulburarea, Silvestr Petrovici făcu un 
pas înainte, ridică pe neașteptate cu mîinile lui vîn- 
joase băieţelul spre tavan și se gîndi: „Doamne, 
Dumnezeule, ce minuni pot face asemenea oameni, ce 
fapte mari pot ei săviîrşi întru cinstea și slava nume- 
lui de rus!“ 

După ce sărută băiețaşul pe frunte, îl lăsă jos, îl luă 
de mînă și-i spuse: 

— Ei, polteşte-mă în casă, gospodarule ! 

Băiatul îl duse de mînă înăuntru. Văzîndu-l intrînd, 
de pe laviţă, se ridică un căprar spătos, cunoscut la 
chip, punînd sfios pe masă cuțitul și morişca pe care 
o făcea cu iscusință din nişte beţigașe. Ievlev îl privi 
cu luare-aminte şi-şi aduse aminte : era fostul porucic 

de vamă, Afanasi Petrovici Krikov. Căprarul stătea 
smirnă, cu mîinile lipite de vipuşca pantalonului. In- 
trînd, corăbierul cu înaltul grad de căpitan- -comandor 
îi întinse mîna uscățivă, fierbinte, și, privindu-l de 
aproape în ochi, rosti: 

— Să trăieşti, Afanasi Petrovici. Mă bucur că te 
văd | 

Se plecă în fața băbuţei Evodha care ştergea cu 
cîrpa pentru musafir laviţa curată, cercetă voios odaia 
în care ciripeau, turuiau şi îÎluierau păsărelele, 
înălţau în ghivece şi în lădițe verdeturi şi arbuşti, îl 
întrebă pe Vaniatka cum se numeau cutare păsări şi 
ierburi, şi dădu băiatului sabia — să se uite la ea. 
Scoţînd limba de atîta încordare Vaniatka încerca să 
tragă sabia din teacă și privindu-l pe Krikov se 
lăudă : 

— Ia uite, unchiule Afonea — sabiei Tu de ce nu 
ai una așa? 

Faţa arămie, arsă de geruri şi de vînturi, a căpra- 
rului tresări — Vaniatka atinsese locul cel mai dure- 
ros — şi el nu știu ce să spună. În locul lui răspunse 
levlev : 

— O să atbă şi unchiul Afonea sabie, o să aibă, 
copile ! 

Taisia se înroșşi. Înţelesese. Ca să-şi ascundă tulbu- 
rarea, Afanasi Petrovici se apucă iarăși să netezească 
bețigaşele pentru viitoarea morişcă. Silvestr Petrovici 
luă din perete o cadră iscusit lucrată și citi pergamen- 
tul vechi înrămat în ea. Pergamentul era un hrisov 
prin care ţarul Ivan Vasilievici îi dădea dreptul cîr- 
maciului luntraş Reabov Ivan Savvateevici să umble 
slobod pe toate mările şi spre toate țările pînă în En- 
glitera şi în împărăția nemțească. 

— S-a păstrat la băbuța Evdoha, — desluşi Tai- 
sia, văzînd nedumerirea de pe fața lui Ievlev. Şi ta- 
täl, şi bunicul răposatului meu soţ Vaniușa — toţi 
au umblat adesea pe mări îndepărtate. Erau botezați 
Savvatei, Ivani sani Feodori şi aşa au rămas: Ivanii, 

Savvaleii şi Feodorii Reabov. Mi-au rămas mănuşile 
lui vechi — atirnă sub icoană — şi punguţa lui de 
pescar. Mai mult nimic... 

— Mai sînt şi ciubotele tatii, în cămară! îi aminti 
Vaniatka, scoţind, în sfîrşit, sabia din teacă şi privin- 
du-i încîntat scînteierile. Numai că-s rupte — nu ţi-ar 
îi bune, unchiule... 

levlev izbucni în rîs, trase băieţelul spre el, îl privi 
în ochii lui verzi sclipitori şi-l întrebă încet: 

— Dar tu ce-ai să te faci, ostaş? 

— Pescar, — zise Vaniatka zbătîndu-se să scape 
din mîinile lui Silvestr Petrovici. Truditor al mării, 
iaca ce-am să mă fac! 

— Are să-ţi fie frică! îl zădări levlev. Nu-i de tine! 
Marea e vicleană | : | 

— Nici eu nu-s nătăfleață| se oțări băiatul. Pe 
mine, uite, m-a luat unchiul Afonea pe barcazul vă- 
mii, am umblat pe mare... 

Din colţul lui, Krikov dădea din cap a încuviin- 
tare; Taisia îşi privea feciorul zîmbind cu mâîhnire. 
Mulţumind pentru primire, Silvestr Petrovici se ri- 
dică şi întrebă în ce odaie are să fie găzduit. Taisia 
îl călăuzi în cealaltă jumătate a casei, unde erau aş- 
ternute pretutindeni covoare şi chilimuri şi unde de 
asemenea se aflau ghivece şi lădiţe cu verdeţuri și 
cu arbuşti. Egorșa se apucase să rinduiască lucru- 
rile lui levlev, aşezînd cărțile pe masă, înşirind scu- 
lele de desen, agàțînd în perete busola, barometrul, 
pistoalele, sabia şi spada. Lumînările sfîrîiau în sfeş- 
nic şi în vatră duduia focul. Arcuindu-şi ţanţoş spina- 
rea, motanul se plimba ca un stăpin somnoros, pe po- 
deaua frecată lună. 

— O să vă placă oare aici? întrebă Taisia. O să 
vă simţiţi bine ? 

— Mai bine ca aici nu este și nici nu poate fi ! zise 
levlev. Numai eu să nu vă pricinuiesc vreo supărare. 

Taisia zîmbi blînd şi plecă. 

— Ei? întrebă Egorşa. 


2x 19 


— Isteţ eşti, tare isteț — răspunse levlev — ce 
m-aş fi făcut fără tine 2... 

— V-aţi fi prăpădit, Silvestr Petrovici, — spuse cu 
veselie Egorşa. V-aţi fi prăpădit de tot ! | 


4. SFATUL 


Cel dintîi veni nacealnicul streliţilor,  polcovnicul 
Rujanski. 

levlev îl pofti să şadă și împinse îndatoritor spre el 
besacteua cu tutun, pipele de ialovăţ şi lumânarea — 
ca să aprindă. Trăgînd în piept fumul aromat, polcov- 
nicul începu să povestească pe îndelete cum se tră- 
ieşte la Arhanghelsk. Intr-un caftan uşor de casă căp- 
tuşit cu blană ieftină, cu cizmuliţe îmblănite, cu pipa 
in mînă, Silvestr Petrovici păşea de colo-colo prin 
odaie şi uneori se lăsa pe vine în fața vetrei, fărî- 
miţa cu vătraiul tăciunii şi privea la jarul încins, din 
care scăpărau scîntei galbene. Dincolo de perete Tai- 
sia cînta încetişor lui Vaniatka : 


Dormi, copilaș, 
Dormi, odoraș, 
Dormi, mititelule, 
Nani, frumuşelule... 


— Pe tot drumul pînă aici n-am văzut nicăieri 
străji de veghe impotriva duşmanului! spuse Ievlev 
fără dojană în glas. Ar trebui, Semion Borisici, să te 
gindeşti neapărat la treaba asta. Şvezii sînt gata de 
luptă — noi de ce să şedem pe cuptor? 

Polcovnicul se ridică pe jumătate şi se lovi cu pum- 
nul în piept: 

— Domnule căpitan-comandor ! Orice i-ai spune vo- 
ievodului — te ia în rîs! Parcă-l auzi: ,„,Nătărău bä- 
irîn, cîine rîios, ridici tu mîna asupra şvedului ? Taci 

chitic şi nu mișca! S-ar putea ca ţarul să dea de 
bună voie fratelui său, regelui Carol, pustietăţile as- 
tea! Locul Rusiei este în răsărit, aici nu e treaba 
noastră !“ Domnule căpitan-comandor, nu spun aceste 
lucruri ca să învinuiesc pe nedrept sau să pfrăsc, dar 
de două ori l-am rugat pe voievod să mă lase la 
odihnă pentru toată slujba mea, pentru împlinirea 
vîrstei şi pentru grelele mele suferinţe. Şi iacă, nu-mi 
dă drumul, suduie, zice: „Stai liniştit!“ Dar cum aș 
putea să stau liniştit ?... 

levlev îl întrerupse : 

— Nu, Semion Borisici, astăzi nu este vremea să 
se lase la odihnă un ostaş cinstit. Asta nu se poate. 
Miine dimineaţă o să cercetăm polcurile de streliţi aşa 
cum se găsesc — nu ca să ne minţim pe noi înşine, 
ci ca să facem treabă. Să iasă aşa cum sînt, rupți, 
zdrenţăroşi. O să-i vedem. Chiar mîine am să porun- 
cesc să se înfiinţeze străji de pază... 

Se apropie de masă şi netezi cu palma harta Ar- 
hanghelskului cu toate gurile Dvinei, cu sătucurile din 
împrejurimi, cu mănăstirile şi cimitirele. Nacealnicul 
streliților se ridică, se apropie de Ievlev şi privi harta 
cu ochi îngustați. Incepură să se sfătuiască amîndoi 
cu aprindere asupra locurilor unde trebuiau puse stră- 
jile de pază împotriva ostaşilor şvezi.  Nacealnicul 
streliţilor chibzuia cu înțelepciune — bătrînul era un 
ostaş încercat. levlev îşi însemna cîtă şi ce fel de 
oaste se afla în voievodat, care erau oamenii mai de 
nădejde în polcurile de streliți — Ruski şi Gaiduţki. 
Scrise numărul de draguni, de călărime, însemnă câţi 
oameni puteau fi luaţi sub steag dacă ar fi cerut-o 
nevoile războiului. Polcovnicul se înfierbîntase, bă- 
tea cu pipa în masă, lăuda ostașii şi pe căprarul Kri- 
kov... 

— Stai, Semion Borisici — îl întrerupse căpitan- 
comandorul — despre care Krikov vorbeşti ? Despre 
cel care a fost porucic ? Despre Afanasi Petrovici ? 

unica se posomori şi-şi muşcă mustaţa că- 
runtă : i 

— Despre el. A dat năpasta peste om. Tilharii de 
străini l-au ponegrit. Dar e bun ostaş, bun... 

— Crezi că-i bun? 

— Imi pun capul! strigă Semion Borisovici. Capul 
meu bătrîn, pleşuv, dar cinstit. [| pun împotriva tu- 
turor străinilor vicleni care l-au nenorocit. Judecă și 
dumneata, Silvestr Petrovici : cei care l-au năpăstuit 
îs dovediţi ca iscoadele lui Carol, iar el tot căprar 
a rămas. Ascultă-mă pe mine, că-s om bătrîn. Vame- 
şii aleşi de neguțătorimea din bazar să chivernisească 
vama nu găsesc îndestule cuvinte de laudă pentru 
Kriîkov. Doar lucrurile merg bine la vama noastră 
datorită muncii şi cinstei lui. N-au un comandir peste 
ei şi s-au obişnuit atît de mult cu el, încât îl cheamă 
cu orişice prilej — Afanasi Petrovici în sus, Afanasi 
Petrovici în jos... 

Bătrînul se înfierbîntase peste măsură ; obrajii i se 
învăpăiaseră. 

— Crede ce-ţi spun, crede-mă |! Cheamă-l şi vor- 
beşte cu el, uită-te în ochii lui, să vezi ce fel de om 
este. Da? ce să mai vorbim? Să am o sută de viteji 
ca el, nu mi-ar fi frică de şvezi, praful s-ar alege de 
vrăjmaș, ar uita pentru vecii-vecilor drumul spre noi. 
Ba ţi-oi spune chiar ceva mai mult: pe Krîkov Afa- 
nasi Petrovici nu l-aş da pentru tot polcul de lefegii 
călări. 

levlev tăcea, uitîndu-se bucuros la polcovnicul care 
se aprinsese peste măsură. 

— Ei, ei, ajunge! spuse în sfirşit Silvestr Petro- 
vici. Ajunge, te cred, ştiu totul. Să încercăm să scriem 
la Moscova, poate-om izbuti să facem ceva... 

— Despre ce să scriem ? 

— Despre Krîkov, domnule. Trebuie să-şi redobîn- 
dească cinstea. Zilele trecute am văzut cum s-a schim- 
bat în aceşti cîțiva ani: se vede că-l roade supărarea. 

— D-apoi cum să nu-l roadă — ia încearcă... 

levlev întrebă amănunţit despre felul cum fugiseră 
din Arhanghelsk Snivin și James. Despre Snivin se 
ştia numai că îşi trimisese familia din vreme în străi- 

nătate şi-apoi plecase la Moscova. Mai departe i se 
pierduse urma. James, jignit de Apraxin, scrisese o 
mulţime de scrisori la Kukui şi datorită lui Lefort 
şi altor străini, dobiîndise încuviințarea de a-şi pune 
sabia în slujba ţarului, nu în  Arhanghelsk, ci pe 
cîmpul de luptă. Fiind iertat, în lupta de la Narva a 
pîndit clipa prielnică şi cînd s-a dezlănţuit viscolul și-a 
predat sabia în mîinile regelui Carol. 

— A trecut în slujba lui? întrebă Ievlev. 

— Trece în slujba aceluia de la care trage foloase 
mai mari. 

— Și dumneata ai fost acolo, Semion Borisici ? 

— Păi de acolo mi se trage că nu mai pot să în- 
torc capul ! răspunse rîzînd Rujanski. Un ostaş de al 
meu, i-am uitat numele, un flăcău de nădejde, văzîn- 
du-i pe comandirii străini că încep să fugă, şi-a ieșit 
din sărite şi-a început să-i croiască cu biîta. Şi uite, 
din pricina viscolului şi a întunericului n-a deslușşit 
bine. In loc de străin m-a atins pe mine cu toată vîr- 
toşia lui de urs... 

În tinda rece scîrții uşa burduşită de ger: Egorşa 
venea cu Iakov şi cu Moisei, cu uriașul Semisadov şi 
cu încă alţi patru pomoreni mai tineri pe care levlev 
nu-i cunoştea — toţi erau meşteri corăbieri sau cîr- 
maci. În odaie se răspîndi un miros tare de cojoc, 
de untură de peşte, de catran, în vreme ce glasul gros 
al lui Semisadov vui: 

— Da’ ai cam îmbătrinit de atunci, de la Azov, Sil- 
vestr, Petrovici. lacă, ai cărunţeală în păr... 

Se sărutară de trei ori — cum era să mu se sărute 
cînd bătuseră împreună atîta amar de drum ? Uitînd 
de ceilalţi, îşi amintiră cum căraseră o anume corabie. 
de la Moscova la Voronej, cum Semisadov adormise 
istovit după o tufă şi se rătăcise, iar ei crezuseră că 
l-au sfişiat lupii, cum au mers cu cazacii de la Don în 
luntri să se bată cu turcii şi au cucerit o corabie... 

— Da' Flor Minaev, hatmanul cazacilor ? întrebă 
deodată rizînd Semisadov — îţi aminteşti, Silvestr Pe- 

trovici ? Dumneata îi spuneai: „Lasă pipa, că uite, 
aici e praf de puşcă“, iar el, de colo... 

Semisadov rîdea cu lacrimi. levlev se uita la el zîm- 
bind şi clătina din cap: 

— Ai să-ți surpi praporul, nostromule, zău îl surpi ! 

După ce se sătură de rîs şi îşi şterse ochii cu nä- 
frama, Semisadov urmă: 

— Åi plecat apoi cu luntrea, fără să mai  zăbo- 
veşti şi de atunci nu ne-am mai văzut. Ciîtă pradă 
de război am luat noi de la turci: numai cumbarale 
am numărat mai bine de cinci mii... 

— Cum mergi fără picior ? E greu ? întrebă levlev. 

— Nu prea, m-am obişnuit. În mare mi-e cam greu 
uneori, dar pe uscat o iau încetişor. 

Silvestr Petrovici dădu ocol cu privirea prin odaie, 
cercetă fețele zimbitoare, arse de vint, ale pomoreni- 
lor, dădu mîna cu toți şi-l întrebă încetişor pe Egorşa : 

— Dar cei de lingă cuptor, cine sînt ? 

— Cazaci, Silvestr Petrovici, — spuse Egorşa. 
Meşterii de corăbii i-au adus încoace la dulgherii. Îţi 
spun ei înşişi totul... 

levlev aşeză mai bine cele două sfeşnice, dădu mîna 
cu Nil Longhinov şi cu Kopiîlov care veniseră cu în- 
tîrziere şi se aşeză pe laviță. Cîrmacii, meşterii de 
corăbii, corăbierii din războiul Azovului întorși în 
Arhanghelskul lor încetară cu şoşotelile, amuţiră, dîn- 
du-şi seama că nu fuseseră în zadar chemaţi de înaltul 
comandir care sosise din porunca ţarului. 

Căpitanul-comandor tăcu cîtăva vreme adunîndu-şi 
gîndurile, spre a hotări ceea ce trebuia să facă neîn- 
tîrziat acest sfat sau consiliu, sau colegiu, cum îi zicea 
țarul, căci şi aici se va ţine un sfat, consiliu, sau co- 
legiu ! 

In odaie se aşternu liniştea. Şi toți auziră cum Tai- 
sia cînta iar după perete: 

'Nalt e, 'nalt şi vinăt cerul pe la noi, 
Largă și-nspumată e albastra mare, 
Mlaştini fără capăt se întind apoi 

De la Dvina noastră pînă hăt în zare... 

— Cinstiţi domni, truditori ai mării ! cuvîntă levlev 
nu prea tare. Un freamăt uşor străbătu prin odaie —- 
nimeni nu-i numise încă pe pomoreni: domni! Tot 
ce veţi binevoi să auziţi astăzi aici este un lucru tai- 
nic a cărui înfăptuire va duce la urmări de mare în- 
semnătate pentru noi. Avem dovezi că regele Carol 
al şvezilor vrea să lovească cu corăbiile sale Arhan- 
ghelskul, ca să pună capăt o dată pentru totdeauna 
lucrărilor de corăbii începute aici. El — regele Ca- 
rol — ar dori să-i vadă spînzuraţi pe toți meşterii 
de corăbii ruşi, iar dulgheriile noastre clădite cu atita 
trudă, cu atîta caznă — să fie arse. Carol ar dori 
ca vasele acelea care, după cum ştiţi mai bine decît 
mine, au fost durate cu atîtea strădanii şi suferinţe, 
să fie duse în Şvezia şi să înalțe pe ele steagurile 
puterii sale de stat. Oraşul nostru va fi lăsat pe mîna 
corăbierilor, pe mîna năimiților coroanei şvede, ca 
să-l prade şi să-l pingărească. Spre a ne feri .de aceâs- 
tā groaznică năpastă, măria sa, ţarul Petru Alexe- 
evici, ne-a poruncit să ridicăm o cetate pe Dvina. 

Ivan Kononovici scoase din buzunar o năiramă 
colorată şi oftînd uşurat îşi şterse gîtul şi fața. Meş- 
terul Kocinev se uita cu ochi aprinşi la levlev. Semi- 
sadov se întorsese într-o parte şi pufăia din pipa lui 
scurtă de lut. 

— Cetatea o s-o ridicăm ! spuse levlev. Dar nu e 
vorba numai de ea. Dumneavoastră sînteți de prin 
partea locului, umblaţi din moşi-strămoșşi pe mare. 
Aici vă este totul cunoscut. Daţi-mi un sfat: cum ne 
mai putem apăra de crunta primejdie? Ce mai tre- 
buie să facem ? 

Semisadov se întoarse repezit pe laviţă şi întrebă 
răspicat: 

— Să spunem adevărul, Silvestr Petrovici ? 

— Da, adevărul, — răspunse levlev după o clipă 
de gîndire. Da, adevărul, nostromule. 

— Neguţătorii străini, toți pînă la unul, să fie puși 
la popreală ! glăsui nostromul din flota Azovului. 
Acesta este lucrul cel mai însemnat... 

Tevlev lovi cu palma în masă şi-l întrerupse : 

— Să nu mai vorbim despre străini! Nu mai în- 
druga prostii ! 

— Dumneata ai cerut un sfat, Silvestr Petrovici — 
vorbi întărîtat Semisadov — eu îți dau un sfat. Iar 
dacă sînt oameni cu minte scurtă, atunci poftim — 
am să amintesc cum în vremea împresurării Azovu- 
lui, comandirul olandez, tunarul lansen, finul țaru- 
lui, acela care nu pentru întîia oară şi-a schimbat 
şi slujba şi credința — a trecut la turci pentru gal- 
benii lor, a nituit tunurile şi a fugit la Azov, în ce- 
tate. Degeaba dai din mînă ca să tac, Silvestr Petro- 
vici, n-am să uit în veci acea năpraznă, n-am să uit 
cum din pricina acelui mișel au pierit în luptă vite- 
jească, corp la corp, patru sute de oameni. Eu însumi 
am fost acolo şi n-am să uit pînă la moarte acea baie 
de sînge... 

— Dar lansen a fost tras pe roată! strigă Ievlev. 

— Prea tîrziu l-au tras pe roată! lansen a ispă- 
şit prin moarte cruntă, dar năprazna pe care a pri- 
cinuit-o n-a fost îndreptată... 

— Atunci ce vrei? 

— Să nu le dăm crezare! — spuse cu deznădejde 
Semisadov. S-ar putea să fie şi între ei oameni cum- 
secade, dar ne costă cam scump aceştia. Pînă o să 
aflăm care-i bun şi care-i rău o să ne vărsăm sîn- 
gele, domnule căpitan-comandor... 

Cu dinții încleştați şi cu faţa învăpăiată, Silvestr 
Petrovici privea pe deasupra capului lui Semisadov. 

— Am avut prieteni acolo, — urmă Semisadov mai 
încet şi cu mîhnire. Din Arhanghelsk, din Ciaronăda, 
din Mezen. Oamenii aceia ne-ar fi fost şi acum de 
folos — ei nu erau din cei ce fug de luptă, din cei ce 
se pleacă înaintea gloanțelor... 

Şi iarăşi se întoarse într-o parte. 

Toţi cei de față tăceau. E 

— Mai e şi voievodul... — începu cu fercală, zîm- 
bind a zeflemea, meşterul Kocinev. 

— Ce-i cu voievodul? întrebă levlev, încordiîn- 
du-se. | 

Kocinev privi într-o parte şi-n alta — ochii lui is- 
teţi cătau cu îndrăzneală. 

— Vorbeşte, domnule meşter! îl îndemnă levlev 
bănuind cam ce-ar putea să povestească  Kocinev. 
Vorbeşte, te ascultăm... 

— Domnule căpitan-comandor ! începu Kocinev cu 
glas tare şi desluşit. Dumneata mă cunoşti nu din 
anul acesta — am călătorit amîndoi pe vreme de 
iarnă de la Onega la Moscova; pe vreme de iarnă 
am durat luntrile acelea la Pereiaslavl-Zalesski. 
Amîndoi am început-o de la jocurile țarului... 

Tăcu deodată, parcă rămînînd pe gînduri, iar cînd: 
cuvîntă din nou — vorba lui sună mai domol, mai 
surd; aminti de lakim Voronin, de glasul lui care dä- 
dea vajnic porunci pe vasele de la Azov, de pieirea 
lui pe cîmpul de bătaie. 

— Mult m-am mai hîrîit cu răposatul domn Voro- 
nin. Ne certam la cuțite. Fie-i țărîna uşoară, că straş- 
nic om era, ar fi ajuns un adevărat corăbier, dar nu i-a 
fost dat să trăiască. Păcat. Cînd era vorba de muncă, 
nu pregeta, deşi se trăgea din neam de boieri... 


— Vorbeşte mai încetişor — boierii îs pe cuptor! 
îi aduse aminte Ivan Kononovici zîmbind mucalit în 
colțul lui. 


— Tocmai că-s pe cuptor, d-aia-i iau mai binişor | 
se învoi Kocinev. Multe am văzut noi împreună, dom- 
nule căpitan-comandor — am durat corăbii pentru 
războiul din Azov şi la Moscova, şi la Voronej, şi la 
Kozlov, şi la Sokolski. Ai avut şi multă încredere în 
mine, n-am ce zice. Am răbdat de foame împreună, 
am mîncat ciorbă din acelaşi blid, cînd avea unul 
ceva, îl chema şi pe celălalt... 

În odaie răsunară rîsete; zimbi şi Silvestr Petro- 
vici, 

— Multe au fost! spuse oftînd Kocinev. Mi-amin- 
tesc că mi-ai încredințat odată cinci mii de galbeni 
din vistierie ca să-i duc pentru hrana lucrătorilor. 

„Du-te dumneata — ai spus — domnule meşter Koci- 
nev, căci n-am încredere în vătafi. Au să fure banii 
şi apoi au să arunce totul în spinarea tilharilor. Iar 
truditorii au să piară de crunta moarte a foametei“. 
Aşa a fost, domnule căpitan-comandor ? 

— A fost! răspunse levlev. Întotdeauna am avut 
încredere în dumneata, domnule meşter Kocinev, în 
mintea dumitale, în darul pe care ţi l-a dat Dumne- 
zeu şi în cinstea dumitale... Intotdeauna am avut 
încredere şi o să am... 

— Dacă-i aşa — urmă Kocinev — dacă întotdea- 
una o să ai încredere, atunci ai şi acum în cele ce 
am să-ți spun. Domnule căpitan-comandor! De cea 
dintîi cracă spurcată, cu o funie spurcată, l-aş agăța 
pe tiîlharul şi pe asupritorul, pe jefuitorul vistieriei și 
pe cămătarul, pe judecătorul-nedrept boierul-voievod 
cneazul Alexei Petrovici... 

Silvestr Petrovici se ridică de la masă, răsturnă 
zgomotos sfeşnicul şi strigă : 

— Gura! Ce, ați înnebunit cu toţii? E treaba 
voastră să-l judecați pe voievod ? 

Seul aprins se împrăştiase peste hiîrtiile de pe 
masă. Cu spaima zugrăvită pe obraz, Egorşa le aco- 
peri cu mundirul şi puse sfeşnicul la loc. 

— Voievodul e trimis aici din porunca țarului — 
tot ţarul îl judecă şi nu voi! Să-l spînzuraţi! Vreţi 
cam mult | Chematu-v-am eu la mine ca să-l judecaţi 
pe voievod ? 

Musafirii tăceau schimbînd priviri. Kocinev privea 
fără teamă, ca şi mai înainte. 

levlev se aşeză pe un scaun, îşi încleștă aprig pum- 
nii ca să se stăpinească, şi-şi ascultă inima care-i 
zvîcnea în piept, anapoda, nebunește. Se gîndi cu ne- 
caz : „M-am apucat să răcnesc ! Parcă aş fi un smin- 
tit în pridvorul unei biserici. Nu-i bine, nu-i bine!“ 

Potolindu-se, spuse cuviincios : 

— Vă rog să vorbiţi ceea ce trebuie. Cum să ne 
apărăm de vrăjmaş, ce măsuri trebuiesc luate lără 

întirziere în acest scop — aştept sfaturile dumneavoas- 
tră domnilor, cu nădejdea... 

Dar nădejdile nu-i fură îndreptăţite. 

Oamenii tăcură îndelung, apoi începură să vor- 
bească cu fereală schimbînd între ei priviri — ce se 
putea şi ce nu se putea spune. Cîrmaciul Moisei îşi 
dădu cu părerea să fie înămolite, astupate, gurile 
Pudojenskoie şi Murmansk, ale Dvinei. Aghei Pusto- 
voitov spuse cu glas rece că pentru a-i încurca pe 
duşmani s-ar putea ridica toate semnele care arată pe 
unde se poate pluti. Polcovnicul, nacealnicul streliţilor, 
întrebă dacă n-ar fi bine să se aşeze pe ostrovul Mar- 
kov o baterie de tunuri. Meşterii de la Don — cazacii 
— adăugară că s-ar putea nu numai să se astupe gu- 
rile, ci să se ridice şi stăvilare din biîrne, aşa cum se 
făcea la ei pe Don, pentru ca milul să nu fie cărat 
de şuvoiul apei. Nil Longhinov, Kopilov şi ceilalţi tă- 
ceau. 

— Nu mai aveţi nimic de spus? întrebă Silvestr 
Petrovici. 

Pomorenii şopteau între ei, cu chipurile încordate. 
Silvestr Petrovici mulţumi musafirilor şi-i petrecu pînă 
în tindă. Acolo Semisadov zbucni, oftînd : 

— Ehei, Silvestr Petrovici, Silvestr Petrovici, eşti 
om bun, totuşi mă uit la matale şi-mi zic: aş spune o 
vorbuliță, de, da’ vezi: lupu-i pe aproape! Ei, nu te 
supăra ! 

Apoi, meşterul de corăbii Ivan Kononovici se rugă 
încetişor : 

— lartă-l, domnule căpitan-comandor, pe Timolia 
Kocinev al meu. E încă tînăr, crud, n-are minte des- 
lulă... 

— Ce vrei să spui, Ivan Kononovici ? 

— A vorbit din nechibzuință împotriva cneazului- 
voievod al nostru — e încă tînăr... 

— Cine-i tînăr ? Kocinev ? 

— E crud la minte, Silvestr Petrovici, iartă-l, să 
ie spui acolo unde trebuie, iartă-l, ne facem noi da- 
oria.., 

levlev văzu negru înaintea ochilor, iar gura i se 
făcu iască: 

— Ce tot vorbeşii, Ivan Kononovici, aşa gîndeşti 
dumneata despre mine ? 

— Astăzi îs mulţi oameni care aşa, din lipsă de 
minte, trîntesc cîte una — vorbi pripit meşterul, cu 
glas străin, fără să se uite la levlev — o trîntesc unde 
trebuie şi unde nu trebuie şi apoi răspund. Adineauri 
cînd veneam încoace, am întilnit nişte călăreţi care 
tirau după ei un omuleţ. Ce s-a întîmplat? Cică ar fi 
spus o vorbă nelalocul ei. Fă bunătatea și iartă-l. 
E meşter bun, de mîna întiia... 

Vorbea, iar ochii îi scînteiau de ură. 

În odaie, nacealnicul streliților bea cvas, gifîia și 
se väita : 

— Ce oameni, vai ce oameni! O să ai destule ne- 
cazuri cu ei, Silvestr Petrovici ! j 

Fără sä spună o vorbă, levlev se aşeză pe laviţă, 
lăsă capul în jos şi-şi acoperi ochii cu mâinile, parcă 
ferindu-i de lumina făcliilor. N-avea chef de vorbă. 

In noaptea aceea dormi prost : era o căldură înăbu- 
şitoare. I se făcu sete. Se sculă, bău apă, aerisi odaia, 
dar tot nu putu să adoarmă. Mereu îşi amintea de Ko- 
ciney aşa cum arăta la dulgheriile din Voronej, mîn- ` 
jit de catran, cu arşinul de măsurat şi cu barda în 
mînă, uitîndu-se la corabia înzestrată cu parimaărie, cu 
pinze, şi spunînd: 

— A ieşit binişor, Silvestr Petrovici. E bun vasul ! 
O să plutească negreșit. 

Şi cum de putuse Kocinev să gîndească aşa despre 
omul cu care dormise sub aceeaşi cergă, cu care mîn- 
case din acelaşi blid ? 

Incleştînd dinţii, înfoindu-şi sub cap perna de piele, 
se întrebă cu minie: 

— Ce-i de făcut 2 Să-i laşi de capul lor, ar fi în 
stare să-i spînzure pe toți! Azi pe Prozorovski, mîine 
pe Apraxin, poimîine pe mine. Ce-i de făcut? 

5. VENI-VA ZIUA — SUNA-VA TRIMBIȚA RĂSCOALA! 


Noaptea bătură în uşa lui Afanasi Petrovici, la izba 
vămii, Molcean, Vatajnikov şi Kuzneţ, a cărui urmă 
se pierduse de mult pe la chinovii. Krikov ieşi la ei pe 
ger în lumina aurorei boreale care licărea în slávi. 
Căscînd şi zeribulindu-se în cojocelul aruncat pe 
umeri, întrebă : 

— Ce vînt v-a adus, liliecilor? Nu vă mai ajunge 
ziua ? Ehei, da-i şi Kuzneţ cu voi! 

— lacătă de ce am venit — grăi aspru Molcean — 
astăzi în crîşma lui Tosciak s-a întîmplat o poznă. 
L-au înşfăcat pe Efim al nostru şi l-au tirît la pricaz... 

Krîkov încetă dintr-o dată să mai caşte şi să se 
întindă şi intră cu prietenii în odaia în care erau aşe- 
zate în rastel puştile vămii. 

— lacă ce nu avem din destul! zise Molcean, uitîn- 
du-se la flinte şi la sineţe. Am fi stîrnit răscoala, l-am 
Îi ars pe voievod cu cinovnicii lui cu tot şi am fi spîr- 
cuit cu topoarele pe veneticii cu mutrele rase... 

Ochii lui Molcean scăpărau şi un tremur uşor îi 
scutura trupul vîrtos. 

— De-am avea ceva de băut! se jelui Vatajnikov. 
Am îngheţat bocnă de cînd am zbughit-o din crîşmă. 
Ne-am furişat tot prin fundături, prin fundături pe la 
Proboinaia, şi ei trăgeau după noi cu îlintele ca după 
lupi... 

Afanasi Petrovici aduse un şip cu vodcă, castraveți 
muraţi şi pîine. Vatajnikov trase o duşcă şi povesti 
amănunţit cum se întimplase totul. In crîşmă cislu- 
lau cu toții paşnic, vorbind despre ceea ce se vorbea 
în acele zile pretutindeni: că oştenii şvezi ar veni cu 
război împotriva Arhanghelskului. Efim Gridnev spu- 
nea că i-au bătut ruşii pe alţii mai abitir ca şvezii, 
dar acu’ cine ştie cum o să iasă căci orice pas faci 
— e cunoscut de străini. Venind vorba de străini — 
oamenii se întrebau de ce or fi lăsaţi de capul lor, de 
ce pentru ei n-o îi nici un fel de judecată. Unul a spus 

că ţarul nu-i cel de-adevărat, că l-au bolmoijit în străi- 
nătate. Că cel rusesc, de-adevărat, e închis în temniţă. 
Altul a spus: veneticul cu mutra rasă şi nikonianul! 
sînt unul şi acelaşi lucru. Vorbele astea se rostiseră 
pe şoptite. Atunci Efim Gridnev l-a ponegrit pe voie- 
vod cu vorbe scîrnave, că fură vistieria şi că nu-i tras 
la răspundere, fiindcă îl apără străinii din Kukui... 

— Prea o lungeşti ! îl întrerupse Krîkov. N-am în- 
teles bine — ce oameni au fost acolo? 

— Păi, oameni truditori : care de la dulgheriile din 
Solombala, care de la Vavciuga — veniseră, iaca, 
după cuie de corabie; mai erau hamali, topitori de 
grăsime de la mănăstire... — desluşi Molcean. 

— Ei, după ce l-a ponegrit Efim pe voievod, ce-a 
fost mai departe ? 

— Mai departe, Efim Gridnev al nostru a mai cîr- 
tit ceva despre voievod, zicînd că n-o să ne putem 
apăra de şvezi dacă nu-l doborim pe cneaz, şi încă 
ceva : că el ne-ar fi vîndut pe toţi credinței păgînești 
şvede care în locul lui Dumnezeu îl are în frunte pe 
Martin Luther şi că diecii voievodului, Gusev şi Mo- 
lokoedov, precum şi doitorul lui, veneticul, au primit 
bani buni pentru treaba asta — un sac cu galbeni. Și 
că 'acuşica, pe Dvina, pe malul Voskresenski, o să se 
pună un stilp în cinstea lui Martin Luther — ca să ne 
rugăm lui... 

Molcean își umplu stacana şi o sorbi alene printre 
dinți. 

— Oamenii ascultau. Atunci unul a strigat deodată 
„vorbă şi faptă“ 2. Era, pare-mi-se, un vătaf din dul- 
gheriile lui Bajenin. S-a stîrnit încăierare — ei, şi 
noi n-am putut să ținem piept, a trebuit s-o întindem... 

— Fricoşi mai sînteți! spuse Krikov. 


! De la Nikon al VI-lea, patriarh al Rusiei în sec. al XVII- 
lea, autorul multor reforme religioase care au dus la o adîncă 
sciziune în sînul bisericii ruseşti. (n. r.) 

e Expresie folosită în epocă, cu prilejul anumitor împreju- 
rări grave. (n. r.) 

— De aici îți dă mîna să vorbeşti, da’ ia să fi fost 
acolo ! vorbi jignit Molcean. Au dat năvală nişte călă- 
reţi, cam o duzină de oameni, şi au început să pă- 
lească în stînga și în dreapta cu săbiile. 

Krikov tăcea. 

— L-or pune la cazne! — spuse Vatajnikov. L-or 
atirna în dibă. L-or arde cu foc... 

— Au să-l căznească, de bună seamă! oftă Mol- 
cean. Da’ pentru ce ? 

Kuzneţ, care tăcuse pînă atunci, strigă deodată mî- 
nios : 

— Pentru ce? Pentru că duhăniţi tutun blestemat, 
iarba satanei, ispita diavolului ! Acuşi aţi început să 
beţi şi ceai — asta ce mai e? Băutura afurisaniei, 
iată ce-i! Ptiu, ptiu, mişeilor, procleţilor, pe țar l-ați 
poprit la Stockholm, iar nouă ne-aţi adus un păgin 
de ne taie bărbile şi nimiceşte credința cea adevărată, 
nelegiuitul... f 

Krîkov puse mîna pe umărul lui Kuzneţ şi se răsti: 

— Taci, smintitule | 

Kuzneţ se smulse din strînsoare şi rînji. Ochii lui 
mici scînteiau de turbare. 

— Ce spui? Da’ tu cine eşti să tac? Eşti un rît ras, 
ia uite, şi tu duhăneşti tutun din lulea, satană! Nu 
mă atinge cu laba ta scîrnavă. Am să îndur crunta pri- 
goană, da' nu laolaltă cu voi, cu tabagiii, cu iriticii 
împuiaţi de anticrist... 

Molcean îl înşfăcă pe Kuzneţ de gulerul caftanului 
hrentuit, îl scutură şi-i strigă să tacă. Vatajnikov zise: 

— Mai fä treabă cu ăsta, dacă poţi. Deunăzi am au- 
zit că schivnicii de prin chinovii o țin tot în post şi 
rugăciuni, de-au ajuns numai pielea şi osul; se gri- 
jesc şi luîndu-şi rămas bun de la lume, aşteaptă, tre- 
murînd, să sune trimbița arhanghelului. Sînt unii care 
au postit pînă şi-au dat duhul de foame... 

Kuzneţ se smulse din mîinile lui Molcean şi şopti, 
holbînd ochii : 

— În săptămîna brânzei, la miezul nopţii, sîmbătă 
spre duminică, veni-va sfîrşitul lumii; pămîntul cu- 

tremura-se-va ; praf şi pulbere face-se-vor pietrele, în- 
tuneca-se-vor soarele şi luna, ca o ploaie cădea-vor 
stelele, revărsa-se-vor rîuri de foc şi înghiţi-vor toate 
viețuitoarele pămîntului. În foc ivi-se-va anticrist: cu 
trup puturos, împroșcînd flăcări pe gură, pe nări, așij- 
derea şi pe urechi. 

— Ce-ar fi să turnăm pe el nişte apă rece? spuse 
Kriîkov, cu plictiseală în glas. Hai, adu o căldăruşe... 

Vatajnikov zbucni în rîs şi dădu din mînă a leha- 
mite. 

— Înfricoşează lumea, zău o înfricoşează ! Umblă 
prin izbe, rosteşte vorbe de taină — unii s-au lăsat 
înrîuriți : Nil Longhinov şi Kopîlov şi-au cioplit racle, 
se gătesc de moarte. Nevestele lor se tînguiesc şi urlă. 
Propovăduitorul a adus molima şi în dulgheriile lui 
Bajenin ; unii mujici de treabă s-au lăsat de lucru, 
adastă moartea. S-au ţienit, zău! | 

Afanasi Petrovici luă pipa şi dezlegă baierele pun- 
gij cu tutun; Kuzneţ se uită la el cu coada ochiului 
şi spuse încet: 

— Mă duc de aici. Nu pot să fac nimic cu voi. 

Kriîkov încuviință molcom : 

— Du-te, du-te! Chiar că nu poți! Îţi ieşi din să- 
rite numai... 

Kuzneţ plecă, fără să-şi ia rămas bun, uscăţiv, ogir- 
jit de foame, cu privirea cruntă. Molcean rosti pizmaş : 

— Ce putere, drace! Nu crapă, nu bea, nu doarme 
— cum de n-a dat ortul popii pînă acum ? Şi-i un meş- 
ter straşnic : pe ce pune mîna face — suliță, flint, 
toarnă tunuri, clopote de biserică. Nu-l sperie nici ge- 
rul, nici furtuna pe mare — de nimic nu se teme. Iar 
cînd începe să vorbească, oamenii-s numai urechi — 
păcat că bate cîmpii... | 

Tăcură. Tot pufăind din pipă, Afanasi Petrovici se 
gîndea : „Da, vîirtoşie! Pe unul ca ăsta n-ai cum să-l 
îrîngi — o să stîrnească o dandana de-ai să rămii cu 
gura căscat !* 

— Afanasi Petrovici! îl strigă Molcean. 

Krîkov tresări şi se uită la acesta. 

— Dă-ne pistoale, flinte, pulbere, gloanțe, —. ceru 
poruncitor Molcean. la uite cîte ai — e plină cămara. 
Dă-ne — n-o să-ţi pară râu... 

— E prea devreme! i-o reteză cu hotărire Krikov. 

— Crezi că norodul n-o să se ridice ? întrebă Mol- 
cean, sticlindu-şi ochii. Au să se ridice mulţi truditori 
din dulgheriile de la Solombala; au să se ridice și 
cei din Vavciuga, de la Bajenin; numai să le spui 
cine-i vinovat de viaţa lor maşteră — cu dinţii l-or 
sfîşia. Pe asupritori o să-i pîrjolim, o să le înfigem ca- 
petele în ţeapă, o să ne alegem un cîrmuitor de is- 
pravă — atunci să vezi viaţă pe noi. 

Chipul lui Molcean arătă deodată copilăros, visă- 
tor, ochii lui priviră cu 'duioşie şi parcă se făcu în to- 
tul mai mlădiu. Tăinuiră îndelung, pînă la al treilea 
cîntat al cocoşilor. Afanasi Petrovici se întunecă de- 
odată la față, şi-şi dădu cu părerea că n-or să se ri- 
dice destui oameni, că dacă s-ar porni răzmeriţa îna- 
inte de vreme, au să fie stropșşiţi şi toată tevatura se 
va siîrşi urit, mai cu seamă că tocmai a sosit Ievlev 
Silvestr Petrovici — om de nădejde de vreme ce n-a 
vrut să fie găzduit de voievod. Poate că o face el rîn- 
duială în oraş. 

Molcean zîmbi în barba lui neagră, creaţă, înspi- 
cată de cărunțeală. 

— Păi toată tărăşenia-i că nu s-a împăcat lupul cu 
ursul. Ce mi-e unul ce mi-e altul — tot un drac. De- 
unăzi domnul căpitan-comandor a adunat la el pe unii 
de-ai noştri. Kocinev, meşterul de corăbii, a adus vorba 
despre voievod şi Ievlev al tău s-a năpustit asupra lui 
atit de înverşunat de-a răsturnat şi lumînările — era 
cît pe ce să aprindă casa. lar Semisadov, cel care la 
Azov a cîştigat cinul de nostrom şi s-a întors fără un 
picior, abia a cricnit şi el, zicînd să-i ducă pe venetici 
la pristav. Ce mai vorbeşti ! Să-l umfle gizii pe Efim 
— asta de bună seamă că se poate... 

Intr-un tîrziu Krikov, Molcean şi Vatajnikov se des- 
părțiră fără să ajungă la vreo înţelegere. Afanasi Pe- 
trovici se culcă în zori, dar nu putu să adoarmă cu 


3x 35 


nici un chip. În liniştea nopţii i se năzărea că duduie 
sumedenie de tobe şvedeze, că vilvătăi de foc se înalță 
deasupra mahalalei Mhi unde, în izba lui Reabov, 
Taisia stă cu micuțul Vaniatka în braţe, iar într-acolo 
se îndreaptă crînceni cotropitorii. 

Ziua, 'Molcean veni iară, îl găsi pe Kriîkov singur 
şi-l întrebă cu răutate : 

— Vrei să te dai în lături de la treabă ? Răspunde 
cinstit ! 

Krîkov puse 'deoparte cartea — „Îndrumător ostă- 
şesc al muştrului pe jos“ — şi răspunse deschis : 

— Nu te prosti, Molcean! Am să vă dau flinte, am 
să vă dau şi pistoale, şi pulbere. Cînd o să vestiți răz- 
meriţa, eu însumi am să păşesc în fruntea ei. Voi, 
diavolilor, sînteți numai buni de gură, nu cunoaşteţi 
de loc rînduielile de luptă, iar dacă nu le cunoaşteţi, 
nacealnicul streliților n-are ce alege de noi. Dreptu-i ? 

Vrînd-nevrînd, Molcean dădu din cap, învoindu-se. 

— Oamenii nu trebuiesc ridicaţi unul cîte unul, ci 
toți deodată ; lupta trebuie să se mîntuie repede, alt- 
fel ne-or da peste cap. Cu streliţii şi cu dragunii să 
mergem mînă în mînă. Dar om avea oare printre ei 
oameni de-ai noştri ? Taci ? Ei, vezi frate?! Nu e un 
lucru chiar atît de neînsemnat! Să vărsăm sînge ru- 
sesc pentru bucuria boierului şi a liftelor spurcate > 
N-am să-l värs ! 

Krîkov tăcu cîteva clipe apoi urmă domol, parcă 
chibzuind : 

— Sîntem încă puţini, prietene, puţini. Atît de pu- 
tini încît mă îndoiesc c-o să-i putem dobori pe împi- 
latorii noștri. Apoi şi oștirea şvezilore se aude, îi gata 
să dea năvală asupra oraşului. Trebuie să ne apărăm 
de vrăjmaşi — aceasta este o îndatorire mare, cruntă 
și amarnic de grea. Judecă cu mintea ta, nu te încă- 
pățina — ce să facem? 

Molcean tăcea încurcat. 

— Giîndeşte-te şi tu: ne-om răzvrăti şi în vremea 
asta o să năvălească şvedul — atunci ce facem? 
Spune dacă ştii, învaţă-mă !... Vezi, taci mîlc !? Ne 

sugrumă strimbătatea şi dările, şi veneticul, şi voie- 
vodul sfănțuitor, şi judecătorul nedrept — ne-au stors 
şi vlaga din noi — totul aşa-i. Dar şvedul oare te 
mîngiie pe creştet ? Rău cu rău, dar mai rău fără rău 
— ce ne-ar mai vedea ochii de-ar veni aici şvedul! 
Ar arde şi ar tăia pe rudă pe sămînță de-ar rămîne 
numai cenuşă şi ciolane — aşadară, măcelul nostru 
între fraţi i-ar aduce apă la moara lui, a tîlharului, 
căci dacă noi am slăbi i-ar îi mai uşor să ne pună 
jugul pe grumaz. lar noi am rămîne în fața Arhan- 
ghelskului, în fața Rusiei, în fața Moscovei, nişte 
vînzători. Aşa-i ori ba? 

Molcean nu dădu nici un răspuns şi plecă la soţii 
lui ca să se sfătuiască împreună. Seara, în fața vechii 
bisericuțe a Invierii, Krîkov aproape că se ciocni piept 
în piept cu Molcean — mergeau repede amîndoi. 

— Veneam la tine, Afanasi Petrovici — spuse în 
şoaptă Molcean. Incă o năpastă : astăzi în sobor l-au 
înşfăcat pe Vatajnikov, l-au dus la cercetare. Eu m-oi 
ascunde o vreme, că dacă mă arăt — mi-or vîri capul 
într-o ţeapă. O să aştept. Tu fii liniştit. Nimeni nu 
ne-a văzut împreună, iar tu n-ai auzit de noi. Vatajni- 
kov şi Efim sînt cremene, n-or să dea nimic în vileag 
nici în ștreang, nici în foc. Te las cu bine! 

— Mergi sănătos ! răspunse Afanasi Petrovici. 

Molcean se mistui printr-o spărtură dintre cuşacii 
putrezi ai unui zaplaz. Un cîine hămăi zădărît, undeva 
clinchetiră nişte ţurțuri de gheață şi totul amuţi iară. 
Afanasi Petrovici păşi mai departe spre magaziile 
vămii. 


6. DE-AM AVEA MAI MULŢI COMANDIRI CA EL! 


Chiar în vremea aceea căpitan-comandorul Ievlev 
scria o epistolă la Moscova lui Apraxin Feodor Mat- 
veevici. l 

„Scumpe şi prea cinstite cavaler, domnule Apraxin ! 

Locul pentru cetate a fost ales cu foată grija, 
datorită ajutorului dat de domnul Egor Rezen, care 
este un inginer foarte priceput. Căutarea locului pen- 
tru această lucrare n-a fost un lucru uşor pentru noi, 
pe gerul năprasnic şi pe zăpada mare de aici, dar noi 
învățăceii care am trecut cu domnul tunar prin foc 
și apă — nu ne plîingem. Te rog un lucru, de dragul 
strînsei noastre prietenii: dacă-l vezi curînd pe dom- 
nul tunar, roagă-l pe cît se poate de neîntirziat, să ierte 
pe un căprar — un anume Krîkov Afanasi. Să-i amin- 
teşti că pentru acest căprar l-a rugat răposatul ghe- 
neral Gordon Piotr Ivanovici, deoarece Krîkov a în- 
durat o mare supărare de la un venetic sfănţuitor care 
îi era de aproape cunoscut lui Gordon. După câte îmi 
amintesc, țarul chiar şi făgăduise atunci lui Gordon 
să-l înainteze pe numitul Krîkov, dar Kukuiul cel 
străin este tare: ucazul n-a sosit nici pînă astăzi. lar 
dacă se poate să nu-i răpeşti vreme cu această treabă 
domnului tunar, atunci fă-o singur — mă aflu în ne- 
voie, am puţini comandiri 'destoinici şi cinstiți. Des- 
pre voievod — fir-ar afurisit să fie — nu-ţi mai scriu, 
ne dușmănim, şi de aci înainte mă bizui numai pe 
mine. Te mai rog un lucru — să-l chemi înapoi la Mos- 
cova sau undeva mai departe pe inginerul Johannes 
Adler. Of, of, mi-au mîncat zilele toţi aceşti vîntură- 
țară care n-au habar de nici un fel de matematică, dar 
se apucă de orişice treabă. Te mai rog ca pe un frate: 
să treci pe la Maşenka şi pe la fiicele mele, să vezi 
cum o duc — pare-mi-se că nu-i totul în bună rînduială 
acolo. Dacă au vreo nevoie, nu pregeta, stăruie la 
Despărţămînt să li se plătească măcar cheltuielile mele 
de drum — doar nu-i cu putinţă, zău, să moară de 
foame din pricina sfănțuitorilor şi hoţilor banului ob- 
ștesc. În afară de acestea grăbeşte, Feodor Matveevici, 
trimiterea pulberii de tun, a descărcătoarelor și ver- 
gelelor care au fost făurite nu de mult. Unde naiba 
le-au trimis, nu cumva la Taganrog? Te mai rog — 
nu te supăra că am atîtea rugăminţi — te rog trimi- 
te-mi prin cineva care vine întîmplător la dulgherii 

nişte cărți bune. Dar să nu scrie în ele minciuni mîr- 
çave ca acelea din cartea lui Johannes Korb, unde noi, 
toţi ruşii, sîntem zugrăviți năstrușnic, spre bucuria 
turcilor şi a şvezilor, că adică n-are nici un rost să se 
obosească luptîndu-se cu noi — că nu sîntem buni de 
nimic ! 

Te mai vestesc că în dulgheriile de la Solombala lu- 
crările merg mulţumitor, măcar că oamenii, ca şi mai 
înainte, sînt chinuiti mai rău ca vitele. De cîte ori am 
vorbit noi amîndoi despre acest lucru — of, Feodor 
Matveevici, — cum am face să-i apărăm pe truditori de 
cîinoșia, de hoţiile şi de samawvolniciile stăpîniior care 
taie şi spînzură. Din pricina bănetului pe care îl cîş- 
tigă, Bajenin şi-a ieşit cu totul din minţi — acum e 
barosan — nu-i mai ajungi cu prăjina la nas. A ridi- 
cat încă o ţesătorie şi o turnătorie — o să dea tunuri 
pentru corăbii — şi îşi bate joc cumplit de oameni. 

Dar mă lungesc prea mult la vorbă. Dă bineţe din 
partea mea prea cinstitei noastre cete, amintiţi-vă de 
mine cînd veţi petrece întru Bachus şi veți lupta pe 
viaţă şi pe moarte cu „Ivaşka Hmelnițki“... 

Silvestr Petrovici închise plicul, ridică asupra lui 
Egorşa ochii obosiţi şi întrebă dacă venise Semisa- 
dov. Egorşa răspunse că venise şi aşteaptă de mult. 

— Cheamă-l înăuntru! 

Nostromul intră, dădu ziua bună şi se aşeză pe la- 
viță. 

— Ce te uiţi ca un lup? întrebă levlev. 

— Nu m-am născut potaie! răspunse în doi peri 
Semisadov. | 

Silvestr Petrovici tăcu o clipă, apoi împinse tutu- 
nul spre nostrom. 

— Ţi-am găsit de lucru! zise el, apoi. Destul ai 
tot bătut drumurile. 

— Ce lucru? întrebă Semisadov. 

— Pe bina, la cetate, ca vătaf. 

— Aşadară să fiu un fel de cîine de lanţ, care sare 
la oameni ? 

— Stai, ai răbdare! rise Ievlev. Nu fii aşa colţos. 
Ascultă-mă... 

— Ce să mai ascult? Aţi adus cu sila oameni din 
toată Marea Albă, nevestele bocesc, mujicii suduie, 
peste tot e numai chiu şi vai, iar matale mă pui vătaf... 

— Păi trebuie să ridicăm cetatea, omule ? 

— Da, trebuie | 

— Altminteri cum s-o clădeşti ? 

Semisadov tăcea şi pulăia din pipă. 

— Nu ştii ce să mai răspunzi? Mintosule! Vrei 
să fii vătai ? 

— N-am să pot, Silvestr Petrovici! Mi-e milă, mi 
se rupe inima cînd mă uit la oameni |... 

— E foarte uşor să-ţi fie milă... 

— Nu m-or asculta... 

— Dacă nu vrei ca vătai te iau ca ajutor pe lingă 
mine... 

Nostromul se uită cu coada ochiului la levlev, dar 
tăcu. 

— O să durăm brandere ! — pentru treaba asta vrei 
să vii ? 

Semisadov se gîndi o vreme şi-apoi răspunse: 

— Brandere ştiu să durez. 

— Păi asta e! 

— Miine pot să viu la lucru? 

— Vino! | 

După ce plecă Semisadov, levlev se sfătui cu meş- 
terii de corăbii de la Don, întrebîndu-i cum se obiş- 
nuia să se astupe la ei gurile rîului, ce şiretlicuri şi 
născociri se foloseau pentru treaba asta acolo pe Don. 
Kocinev şi Ivan Kononovici se amestecară şi ei în 
vorbă. De la binaua cetăţii sosi inginerul Egor Rezen 
din Brema, un bărbat sprinten, vînos, cu priviri dis- 
prețuitoare. Ilevlev începu să-i tălmăcească ceea ce îi 
spuneau cei de pe Don; Rezen învăţa cu stăruinţă 
limba rusă, dar încă nu pricepea bine totul. Cazacii 


1! Vase încărcate cu materii inflamabile, folosite în epocă 
pentru încendierea prin abordaj a corăbiilor străine. (n. r.y 

vorbeau sfătoşi — se vedea că ei cunosc bine treaba 
aceea. Unul oacheş, cu ochii mari, cu mustăţi subţiri, 
negre ca pana corbului, zise : 

— Dumneata, domnule căpitan-comandor, porun- 
ceşte să ni se dea cherestea — şi noi îți durăm vasul, 
după feleșagul nostru. Cei de la dulgherii ne privesc 
cu îndoială. Dar noi n-am venit ca să dormim pe cup- 
tor; Apraxin ne-a poruncit să durăm în dulgheriile 
noastre un vas. lacă, cinstitul meşter Ivan Kononovici 
zice : „Trebuie să încercăm vasul meșterilor de la Don“. 
Dar străinul ride, cîinele, ne ia peste picior. 

Se aprinse şi începu să suduie. 

În odaie porniră să glăsuiască toţi deodată. Rezen 
întreba ce fel de vas e acela de pe Don, iar cazacii în- 
cepură să-l ridice în slăvi, socotindu-l mult mai bun 
ca luntrea celor de la Marea Albă. Ivan Kononovici 
vîntură mîinile spre ei — vă puneţi cu noi care un- 
blăm printre ghețuri ? Credeţi c-o să ne puteţi ajunge 
vreodată, din urmă ?... 

Mai tîrziu, aproape de amurg, care la miazănoapte 
se lăsa devreme — Silvestr Petrovici şi Egorșa încă- 
lecară pe cai şi plecară să cerceteze străjile : voiau să 
vadă cum veghea împotriva şvezilor nacealnicul stre- 
liților. Se apropia primăvara, păliciul nu mai era atît 
de tăios ca în ianuarie, totuşi era încă frig. Stelele 
galbene sclipeau tăcute în adîncimile negre ale cerului. 
In curțile străinilor lătrau alene cîinii de lanţ. Zăpada 
scirțiia sub copitele cailor scunzi de miazănoapte. 
Străjile își cunoşteau slujba — strigau de departe : 

— Stai! Cine-i ? 

In curtea vămii, sub bolta înstelată, scînteietoare, 
deşi era tîrziu, căprarul Krikov muştruluia ostaşii după 
tipicul nou, poruncit de Silvestr Petrovici: în locul 
vechilor porunci îndeplinite în cincisprezece mişcări 
-— acu’ erau numai trei. În curte, în aerul aspru, curat 
şi geros, glasul lui Afanasi Petrovici răsuna limpede. 
răspicat : 

— la ascultați aici, şoimilor! Inainte era: saltă 
flinta la înălțimea gurii, șterge tigăiţa, ia încărcătura, 

lasă în jos îlinta, pune pulbere pe tigăiţă, închide, scu- 
tură, pune glonțul, pune dopul, scoate varga, îndeasă 
glonţul' şi dopul pînă la pulbere. Acum o să fie un 
singur cuvînt: încăr-caţi ! Și apoi: La ochi! Foc! 

Egorşa spuse în şoaptă: 

— Silvestr Petrovici, ia uite ce bine îndeplinesc 
mişcarea la ţanc şi cu chibzuială — deşi-s ostaşi va- 
mali... 

Vameşii învățau să tragă pe ploton: un rînd trä- 
gea din picioare, altul încărca în fața lui, din genunchi. 
Trăgeau în valuri — se culcau, se ridicau, iarăşi se 
culcau. 

Kriîkov zări călăreţii, se apropie şi se fistici. 

— Ce n-am izbutit să isprăvim de cu ziua, facem 
noaptea, domnule căpitan-comandor. Ziua n-avem vre- 
me de muştruluială. Altfel se face astăzi tragerea, alt- 
fel e şi mușştrul. Flăcăii mei vor ei înşişi să înveţe — 
au auzit de şvezi... 

-— De ne-ar da Dumnezeu mulți comandiri ca el! 
— răspunse încet Ievlev. De-ar da Dumnezeu, Afanasi 
Petrovici... 

Krîkov se buimăcise de tot. Privea holbat în gol. 

levlev şi Egorşa plecară. Potcoavele cailor ţăcăneau 
dincolo de gard. Întorcîndu-se la ostaşi, Krikov se 
gîndi: „După ce l-om nimici pe şved, muștrul meu o 
să fie bun şi pentru altceva. Poate că într-adevăr om 
izbuti să ne dobîndim noi înşine dreptatea...“ 

Se plimbă prin fața rîndurilor şi porunci scurt: 

:— Fii gata! ÎIncarcă | Mişcarea vie, şoimilor ! 


7. GATA DE MOARTE 


Nevestele boceau într-un glas. Îţi era groază să pri- 
veşti cum mujicii voinici, bărboşi, rumeni — să tot 
trăiască — aduceau tam-nisam în izbe coşciugele 
grele pe care şi le meşteriseră pentru ei înşişi! 

Nevasta lui Longhinov — Efimia — începu să se 
tinguie şi trînti de duşumea oala goală, care se făcu 
țăndări. Copiii — băieţelul Oleşka şi fetița Lizka — 
priviră, stîrniţi, în raclă — ce-o fi în ea? Racla miro- 
sea a pin proaspăt. 

— Pune așternutul ! porunci Longhinov. 

— Pentru ce să-l pun ? se tîngui Elimia. 

— Of, Fimka! zise Longhinov cu ameninţare în 


glas. 
Huhurezul de Kopîlov, ajutat de Kuzneţ, tîra gî- 
fiind alt coșciug — înghețat, mirosind a cetină, și 


acela încheiat din bläni cioplite dintr-un pin. Scoasă 
din țîțini, Efimia înṣfäcăä măturoiul şi răcni cu tur- 
bare : 

— Să nu vă văd aici, să nu văd ocara asta în casa 
mea! Scoate-ţi de aici sicriele că nu știu ce-am să fac 
— vă opăresc cu apă clocotită, Doamne iartă-mă ! 

Longhinov se aşeză la masă şi-şi sprijini falca în 
palmă. Kuzneţ aruncă o privire ucigătoare spre Efi- 
mia, dar ea nu se sperie — ridică măturoiul gata 
să-l pălească. Copiii — Oleșka şi Lizka se uitau din 
ungher cu gurile căscate la mămuca lor care-şi ieşise 
din ssărite şi la tătucu, domolit deodată. Bărbaţii se 
aşezară la sfat. Kuzneţ era de părere să meargă să 
moară în izba lui Kopilov — el trăia acolo singur cuc 
şi nimeni n-o să le tulbure sfînta lor săvirşire din 
viaţă. i 

— La el nu-i cald! spuse Longhinov. Acolo crăpi 
de zece ori pînă la judecata de apoi. Eu nu merg! 

— O să facem foc! făgădui Kuzneţ. lar de nu l-om 
face, totuna-i. Ce gînduri îs astea, păcătosule >... 

N-avură ce face — cărară sicriele în izba îngheţată 
a lui Kopilov. În vreme ce roboteau aşezînd coşciu- 
gele pe laviţe şi pe mese, se încălziră de-i trecură nă- 
duşelile. Longhinov se înveseli şi-i spuse lui Kuzneţ: 

— Ai văzut, Fimka mea ?! Hm, ce zici ? Straşnică 
muiere ! Te-a luat la rapanghel cu măturoiul... 

Kuzneţ tuşi înciudat ; în atari clipe nu se cuvenea 
să pălăvrăgească. Kopîlov aţiţa focul în vatră. Oleşka 

şi Lizka veniră fuguţa, desculți, pe omăt, să vadă 
cum s-au gătit oamenii de moarte; stăteau în prag, 
vineţi de frig şi-şi făceau unul altuia semne cu cotul. 

— Hei, copii! spuse Longhinov. Daţi fuga într-un 
suflet la mămuca şi spuneţi-i să ne trimită o rogo- 
jină — s-o aşternem acilea... 

Oleșka şi Lizka priveau mai departe fără să se 
miște din loc. 

— Ei, bine, ne lipsim ! zise citind Longhinov. 

Lemnele din vatră se aprinseră. Kopiîlov ieşi repede 
pe uşă. Longhinov şi Kuzneţ ședeau unul în fața celui- 
lalt şi suspinau. Tot şoşotindu-se, copiii se dădură 
mai aproape de foc. Kuzneţ scoase Evanghelia şi pur- 
cese să citească cu glas tare niște vorbe îniricoşate. 
Kopilov întîrzia. 

In sfîrșit, uşa se trînti de perete. Kopilov, îmbujo- 
rat de fugă şi de ger, aduse un clondir de vin, pîine 
şi peşte afumat. Kuzneţ dădu să-l ocărască, dar Ko- 
pîlov i-o reteză pe loc: 

— Leagă cățeaua! spuse el aspru. Noi, frate, nu 
sintem sfinți ci oameni păcătoşi. Astăzi ne-om culca 
de bună voie în racle. Ce mai vrei ? Tu poți să nu bei, 
dar pe noi să nu ne opreşti! Altminterea, în cărțile 
tale nu scrie nimic despre treaba asta — poate că 
sfinții Ilia şi Enoh trăgeau şi ei la măsea... 

Kuzneţ stuchi cu năduf şi se întoarse într-o parte 
nevoind să vadă asemenea scîrbavnică ispravă. Lon- 
ghinov şi Kopîlov dădură de duşcă cite o stacană şi 
începură să cisluiască, sfătuindu-se cum trebuie vînat 
vițelul de mare, cu care sculă poate fi prins mai 
lesne. Copiii dădură de căldură lîngă cuptor şi ador- 
miră. Longhinov nu izbuti să-i trezească și învelin- 
du-i în zăbun îi duse acasă. 

— S-au culcat în racle, da’ tot cu rachiul în nas! 
îl boscorodi oţărită Efimia. Altele au bărbaţi ca lu- 
mea dar eu mă zbat singură cu toate, aracan de 
mine, îmi mănînc zilele cu tine. Zgripţor ce eşti... 

Longhinov suspină înduioşat. 

Pe cuptor începu să se jeluie văduva iratelui său 
răposat. Copiii se treziră şi se porniră și ei pe smior- 
căială. Longhinov răbdă ce răbdă ramătul glasurilor, 
dar deodată se apucă de cap şi răcni: 

— Nu mai mor, tăceţi! Nici pe mare nu-i atita 
larmă... 

Efimia nu-l mai boscorodi. Îi puse dinainte un blid 
cu ciorbă şi tăie pîine. Uitîndu-se la el cum mănîncă, 
îşi ștergea lacrimile. 

— Nu te mai apuci să mori, Niluşka ? 

Omul tăcea. 

Efimia îi făgădui: 

— Ei, las” să mai vină sfîntul tău pe aici că n-o să 
scape viu... 

Kuzneţ şi Kopîlov așteptară mult şi bine — Lon- 
ghinov nu se mai ivi. Kopiîlov căscă cu gura pină la 
urechi, îşi aruncă în sicriu cojocul şi se culcă. Kuz- 
net se lungi în coşciugul de alături şi incepu: să cînte 
cu glas sfişietor: 


În coșciugul meu solid 
Trupuşorul mi-l închid. 
Stau într-insul aşteptind 
S-aud goarnele sunind. 


Kopîlov căscă din nou. 
— Nu căsca — rosti Kuzneţ nespus de blind. Ţi- 
ne-mi isonul... 


Îngerii cind vor suna 
Din sicrie ne-om scula 
Și ne-om duce, măre, noi 
La județul de apoi... 


Dimineaţa, Oleșka şi Lizka, prichindeii lui Lon- 
&hinov, veniră fuga să vadă cum mor vecinii. Kuzneţ, 
stînd culcat în sicriul lui, rostea burzuluit o rugă- 
ciune ; Kopilov nu era în izbă. Lizka îşi luă inima în 
unii se apropie de Kuzneţ şi întrebă cu glas sub- 
irel : 

— Unchiule, da’ unde-i megieşul nostru — Stepan 
Nikolaici ? 

Vrînd-nevrind, Kuzneţ trebui să răspundă: 

— S-a dus să spargă lemne, că-i tare frig... 

— Da’ tătucu nostru cîrpeşte năvodul — spuse 
Oleşka cătînd să iscodească peste marginea sicriului. 
Mămuca i-a ascuns toate straiele ca să nu umble să 
moară. 

Spre seară Kuzneţ ieşi din sicriu şi, rebegit de 
frig, începu să ţopăie prin izbă. Kopilov nu mai veni. 
Neizbutind să se încălzească nici un pic, Kuzneţ bătu 
la izba lui Longhinov. Efimia nu-l lăsă să intre. Tre- 
bui să plece, să caute alți mujici, să se gătească iară 
de ceasul morţii. Rostind o rugăciune ca să se fe- 
rească de ispite, Kuzneţ îşi aruncă pe spate traista 
goală şi păşi pe zăpada scîrțiietoare de-a lungul uliţei 
învăluită de negurile înserării. Lîngă Piaţa Străinilor 
dădu cu ochii de Kopîlov care alerga pe piîrtie, griju- 
liu, cu un peşte uscat subsuoară. Zărindu-l pe fugar, 
Kuzneţ nu putu să se stăpînească şi-l ocărt cum îi 
veni la gurä. Kopîlov îi răspunse: 

— Astăzi, frate, nu-i chip să mori aşa, de pomană. 
Au venit ostaşii, ridică oamenii să zidească o cetate 
împotriva oștenilor şvezi. Îi ia pe toți pînă la unul. 
Dacă eşti mort de-a binelea — nu se ating de tine, 
dar pe cei care încă mai aşteaptă judecata de apoi 
— îi ia. Adineauri vorbeau în bazar că l-au luat pe 
Fadeika Skidnev — el a stat şase zile în sicriu; l-au 
luat şi pe unchiul lui. şi au mai şi rîs de el: mătăluţă 
— zice, unchiaşule, nu crede c-ai să ne tragi pe 
sfoară ; astăzi stau mulţi ca matale, în racle. Ridică-te, 
zice, îmbucă ceva şi haida la muncă... 

Kuzneţ asculta posomoriît, fără să se uite la Kopilov. 

— Ce facem ? întrebă Kopilov. 

— Eu mă fac nevăzut! spuse Kuzneţ. lar tu fă 
cum crezi. 

— Nu fugi! Au să te prindă la rohatcă. 

— Cine ? 

— Oamenii comandirului levlev. lar cel care ştie 
un meșteșug, aşa ca tine — n-are scăpare. La turnă- 
toria de tunuri cu el — de acolo n-ai cum să mai fugi. 

Kuzneţ se încruntă şi îşi cătă de drum. 


8. PENTRU CE L-AI UCIS? 


Arhiepiscopul Afanasi al Arhanghelskului şi al Hol- 
mogorului făcuse danie pentru clădirea cetății No- 
vodvinskaia, tot ce rămăsese după înălțarea zidurilor 
mănăstirii Pertominski. Arhiepiscopul scrisese căpi- 
tan-comandorului o epistolă în care înşira: cincizeci 
mii bucăți cărămidă, trei sute butoaie cu var, şase 
sute pietre cioplite neted, trei sute lespezi grele de 
mai multe puduri, bolovani şi pietriș. Toate acestea 
trebuiau cărate de oamenii care lucrau la cetate. 

leviev nu-și mai găsea locul: de unde să ia oameni 
ca să încarce luntrile, să le care peste mare, să le 
descarce ? 

Lipseau braţele de muncă. Fuseseră luaţi la lucrări 
toți oamenii care puteau să se mişte — de la copii 
pînă la bătrîni. Zi şi noapte cutreierau prin izbele 
din Arhanghelsk, Holmogorî, Onega şi Mezen carau- 
lele polcurilor de streliți şi de draguni, și, cu inima 
strînsă, ridicau oamenii mînîndu-i să muncească la 
cetate. Crainici călări citeau cu gitlejuri răguşite prin 
mahalale şi prin așezări megieşe ucazuri: fugarii de 
la binaua cetății vor fi ridicați pașnic, sau de nu, vor 
fi bătuţi cu bicele şi aduşi înapoi la lucru. Cine va 
fugi a doua oară, aceluia îi vor fi rupte nările, iar a 
treia oară — va fi căznit cu moartea. Și totuşi oa- 
menii îşi luau cimpii îndreptîndu-se spre schiturile 
îndepărtate, pierdute în codrul Ust-Vajski, la Umba, 
la Varzuga, fugeau de moartea cruntă ascunzîndu-se 
prin chiliile unde nu ajungea nici un zgomot, se ru- 
gau, închinindu-se cu două degete, citeau cărți tipă- 

rite în vechime. La Pustozersk și Laptojnea se iviră 
schimnici care îl afuriseau pe Petru zicînd că-i anti- 
crist, îşi dădeau singuri foc prin casele de rugăciuni, 
străjuite de crucea cu opt braţe. 

Diacul Molokoedov venea în fiece zi la Ievlev cu 
tot felul de veşti noi, ca să-l înspăimînte: ba că în 
apropiere de oraş călăreții au luat sub flinte și sub 
sulițe niște hagii, care hagii, niște uşernici fără de 
neam şi fără de ţară, ziceau, văz Doamne, că se duc 
să se închine la moaştele preacuvioşilor Zosima şi 
Savvatei, pe cîtă vreme ei se îndreptau spre Zolotiţa. 
Asta ce tîlc ar fi putut să aibă ? Ba un palavragiu sa- 
dea spunea că ar fi auzit că s-ar pune la cale uciderea 
lui, a căpitan-comandorului Ievlev ; ba că niște mişei 
au prins pe un drum de iarnă pe omul de încredere al 
lui Bajenin, i-au tăiat capul cu sabia şi au lăsat 
lîngă el un răvaş cu vorbe de taină zicînd că aşa vor 
păţi toţi cei însemnați cu pecetea lui anticrist... 

levlev nu dădea ascultare diacului, neluînd în 
seamă cele povestite de acesta. 

Intr-o zi neguroasă şi rece el plecă spre Holmogori 
ca să stea de vorbă cu arhiepiscopul. Pe drum, de- 
odată se repeziră spre sanie doi necunoscuţi şi un al 
treilea şuieră drăceşte din urmă. Caii se smunciră spre 
marginea șleahului şi dădură peste un nămete de ză- 
padă. Ievlev fu zvîrlit departe de sanie şi peste el se 
prăvăli un omuleţ slăbănog care mirosea a fum. Omul 
se căznea să-l apuce de beregată. Silvestr Petrovici se 
feri într-o parte, îl înşfăcă pe tîlhar de umeri şi-şi în- 
cleştă degetele în gîtul lui subţire, ca de găină. Pi- 
tindu-se după un pin, Egorşa trase cu pistolul. Sil- 
vestr Petrovici se ridică şi-şi scutură zăpada de pe 
el. La picioarele lui zăcea mujicul nemişcat, cu băr- 
buța în sus. Gîndindu-se că-l ucisese, Ievlev fu cu- 
prins de spaimă. Clănțănind din dinţi, Egorşa strigă 
vizitiului : 

— Mi-a plesnit pistolul în mînă ! Vezi ? Bine că nu 
m-a omorit... 

In codru era o linişte adîncă ; de pe cetină se pre- 
surau încetişor bulzi pufoşi de omăt. 

— Hai, ridică-te ! porunci şovăielnic levlev muji- 
cului. 

Muţicul zăcea nemişcat, fără să răsufle. Mîna lui 
bătucită, plină de răni, era întinsă pe neaua albă, faţa 
blajină, secată de sînge, parcă spunea cu dojană: 
„Ce-ai făcut cu mine, n-ai făcut bine, comandirule !“ 

Ingălbenindu-se nu mai puţin ca mujicul, Silvestr 
Petrovici se lăsă în genunchi lîngă el, începu să-l 
frece cu zăpadă, să-l zgilţiie, şi ridicîndu-i capul ciu- 
fulit, trimise pe Egorşa la sanie, după vodcă. Mujicul 
sughiță şi deschise nişte ochi copilăroşi. Apoi deodată 
totul îi învie în minte, privi năuc, voi să spună ceva, 
dar nu putu. 

In pini, sus, croncănea asurzitor o cioară, parcă 
ar tot fi blestemat în limba ei. 

— Ce-ai în cap, nerodule, — spuse levlev. De ce 
te-ai apucat de tilhărie ? Nu vezi că abia se ţine su- 
fletul în tine >... 

Buzele mujicului se strîimbară chinuit şi el îngăimă 
stins de tot: 

— Am fugit... De la bina. Ne-au snopit în bătăi — 
treizeci de cnuturi... Am ajuns din om neom ! 

— 'Ridică-te, ai să răceşti ! îl sfătui vizitiul. 

Mujicul încercă să se ridice, dar nu-l ţineau pi- 
cioarele. Îl ajută Egorşa. Se aşeză în sanie, îşi des- 
cinse cureaua ruptă şi o întinse vizitiului : 

— Leagă-mă, dar... Dacă-i aşa... 

Ochii lui limpezi scăpărară cu ură; se încruntă şi 
tăcu. Lui levlev i se tăie răsuflarea — atita deznă- 
dejde amarnică, neogoită, se rostise prin mişcarea 
care-i însoţise vorba. Incet, abia mișcîndu-şi buzele, 
mujicul adăugă : 

— Parcă vă poate înfrunta omul? Trăiţi fără griji, 
mîncați pîine... 

Vizitiul, guraliv, îl lămuri pe levlev: 

— Se hrănesc doar cu coajă de copac! O usucă, o 
macină şi coc turte din ea. Aici, domnule căpitan-co- 

mandor, îi urgie, și încă ce urgie... Să nu-ţi dea Dum- 
nezeu... 

— Ai voştri l-au ucis pe omul lui Bajenin ? întrebă 
Ievlev. 

Mujicul nu răspunse, dar după felul cum îşi în- 
toarse privirea, levlev înțelese. Egorşa oftă fără să-l 
osîndească. Vizitiul strîngea chinga. 

— Ar fi vremea să pornim! spuse el înnegurat. 

Tăcea şi mujicul, uitîndu-se la el de jos în sus." 

— Hai, şterge-o, la dracu! rosti aspru levlev. Ai 
auzit ? 

— iDa’ asta cum vine? Mă iertați oare? întrebă 
mujicul. 

— Du-te, du-te! îl zori vizitiul. Du-te, o dată ce ţi 
S-a spus! Hai, întinde-o pînă nu te-am ars cu hățul. 

Mujicul se ridică, își luă din zăpadă cingătoarea, 
căciulița şi întrebă cu glas subţirel: 

— Mă iertaţi, va să zică? 

Bărbuţa îi tresărea, ochii îi sticleau înverșunați. 

— Creştineşte, hai ? Eşti boier, nu vrei să te spurci, 
hai ? Mergi la vlădică după iertarea păcatelor, d-aia 
nu ţi-e la indemînă ! 

Se întoarse şi plecă înfundîndu-se în zăpadă ba cu 
un picior, ba cu celălalt şi bombănind: 

-— Ei bine, nu te spurca, nu — nu trebuie... 

Ajunse departe şi de acolo, din sihlă, strigă: 

— Numai că eu, boierule, nu te iert. Auzi, hei, nu 
te iert! Ne-om mai întîlni noi... 


Pînă la Holmogori merseră tot drumul fără să 
scoată o vorbă. 


9. IN PĂMINTURI DEPĂRTATE 


Preasfinţitul Afanasi zăbovea, îl lăsa să aştepte. 
Poslușnicul şi cîrjarul se ţeseau între musafir şi ar- 
hiepiscop ; glasul gros al lui Afanasi vuia într-o odaie 


50 


depărtată. Silvestr Petrovici era nerăbdător să stea 
de vorbă cu ierarhul: măcar că-l întîlnise şi mai 
înainte, nu avusese totuşi prilejul să schimbe o pă- 
rere cu el pe îndelete. Despre bătrîn se povesteau fel 
şi fel de lucruri. Rascolnicii îl afuriseau, purtindu-i 
pică din acele zile cînd, în toiul dihoniei, aflindu-se 
în sala Granovitaia, la Moscova, sărise la bătaie de 
față cu țarevna Sofia. Feţele bisericeşti din preajma 
curţii îl socoteau pe Afanasi mojic şi bădăran dar ţa- 
rul Petru, trimițindu-l pe levlev la Arhanghelsk, îl 
povăţuise cu tărie: 

— Sfătuieşte-te cu arhiepiscopul Afanasi al Hol- 
mogorului. Are cap luminat. Ai încredere în el. E tre- 
cut prin ciur şi prin dîrmon, a văzut multe la viaţa 
lui — te poți bizui pe el... 

Se gîndi şi adăugă: 

— De-ar fi mai tînăr şi n-ar avea cin de arhiereu 
— mi-ar fi de mare ajutor. Să-l pui voievod sau ceva 
şi mai mare. E un om cinstit, dintr-o bucată. Ar fi 
fost bun şi de gheneral — nu-i un moşneag nevolnic... 

In cămașă lungă pînă la genunchi, din pînză de 
casă, cu părul vîlvoi, arătînd ca un mujic get-beget, 
Afanasi ieși la levlev, bucuros de oaspeţi. Silvestr 
Petrovici voi să-i sărute mina, dar Afanasi şi-o trase 
înapoi: | l 

— Lasă, lasă, nu-i nevoie ! Astăzi m-am înfruptat 
cu vin, am päcătuit. Poiteşte şi dumneata, că-i fi re- 
begit de la drum! E un vin bun, vechi, te duce... 

Ucenicul, cu o expresie speriată şi dojenitoare pe 
chipu-i firav, aduse o tablä mare de aramă pe care 
se aflau carafe de aur cu înflorituri de argint înne- 
grite de vreme, pocale de chihlimbar, dăltuite, şi o 
tipsie venețiană din cleştar de preț, plină cu migdale. 
Afanasi trase el însuşi perdeaua de şahmarand peste 
colțul de cinste cu icoanele lui Ioan Bogoslov, a Pa- 
timilor Domnului şi a Bunei Vestiri. 

— Nu se cade să ne privească... 

În vreme ce Afanasi turna îngîndurat vinul rubi- 
niu în pocale, Ievlev răscolea într-o doară cărțile 

aflate pe masă. Pe scoarțele lor scria: „Invăţăminte 
despre năvălirile barbarilor“, „Indreptar sau călăuza 
ostaşului“, „Despre viaţa cetăţenească sau despre în- 
dreptările tuturor treburilor, care privesc îndeobște 
norodul“... 

— Ce te uiţi? întrebă Afanasi. Iaca, citesc, beau 
vin şi iar citesc. Dar în bucoavnele istea îs mai multe 
nerozii decît lucruri de ispravă — cugetările unor ne- 
ghiobi! Deșertăciuni. Să-l citeşti pe Virgilius, asta 
da — ceilalți bat cu toţii apa în piuă. Bea. Te-ai 
schimbat — îmi amintesc cum arătai pe corăbioara 
țarului, te văd aşa cum erai întîia oară. Privești fä- 
tiş, în ochi — n-o să-ţi trăieşti viaţa lesne... 

Sorbea vinul cu înghiţituri mici, îşi arunca în gură 
migdale, mestecîndu-le cu dinţii lui tari şi albi. 

— Am văzut, ai făcut rinduială în Arhangelsk. 
Acum a ajuns un oraş de seamă, e păzit de străji. Se- 
mion Borisici, polcovnicul de streliți chiar a întinerit. 
Laudă ţie, fiule, laudă ţie. I-am scris ţarului despre 
tine. Hai, ia şi bea, îţi dau voie. Bea ca să-ţi dezlegi 
limba. Acu’ văd că taci, iar eu am chef să stau de 
vorbă, să ascult ce ai să-mi spui. Pentru început am 
să te întreb eu, iar tu să-mi răspunzi. Voievodul Pro- 
zorovski îți pune bețe în roate? 

— Deocamdată n-am ce zice, vlădică. Și apoi, nici 
nu prea dau ochi cu el. 

— Are să-ţi pună! O să scrie împotriva ta, o să te 
ponegrească, să te sape. Aşteaptă-te la asta. Străinii 
din oraş n-au început să te înțepe? 

levlev rise: 

— Deocamdată tac chitic, prea sfinţite. 

— Aşteaptă | Se gîndesc că poate ai să te dai de 
partea lor. Fereşte-te! 

Silvestr Petrovici tăcea. 

Un zîmbet mucalit, isteț, înflori pe chipul lui Afa- 
nasi, cînd spuse: 

— Rascolnicii îşi dau foc, se culcă de vii în racle 
— cîte şi mai cîte nu fac! Se iroseşte d-a surda atîta 
vlagă de voinici! Ce haramini, ce diavoli, doamne 

iartă-mă |! Aici de patru zile încerc să fring cerbicia 
unuia din ei. Unul Kuzneţ — cît rău a făcut celor de 
pe Dvina : îi tot îmboldeşte să se culce în racle. Mă 
crucesc şi-mi zic : să-i scot din cap bazaconiile rascol- 
nice, să-l urc pe cal, să-i dau în mină o sabie ori un 
paloş — phii ce minuni ar face !... 

— Aşadară preasfinția ta stai de vorbă cu el? în- 
trebă Ievlev. 

— Parcă poți să stai de vorbă! răspunse zimbind 
Afanasi. Începe să se răţoiască şi cu asta basta. O 
să mă mai căznesc cu e| o lecuţă şi-apoi ți l-oi tri- 
mite la turnătoria de tunuri, să-l pui la muncă... Dum- 
nezeu să-l ierte da? nu-i mujic rău, o să-l vezi. la spu- 
ne-mi — ai fost în ţări străine? 

— Am fost, preasfinţia ta! 

— Cum ai fost? Cu înalta solie sau cu stolnicii ? 

— Cu stolnicii, preasfinţite. 

— Povesteşte! Te ascult! E chiar atit de frumos 
acolo cum trăncănesc atîți palavragii? Sînt străinii 
atît de grozavi faţă de noi, de ruşi, după cum spun ei 
înşişi în scrierile lor? Spune! Unde ai fost? În ce 
țări ? Dar mai întîi soarbe din vinul ăsta. El uşurează 
cugetul şi deschide inima — cine se veseleşte numai 
un picşor cu un asemenea vin, acela nu va putea să 
mintă. 

Silvestr Petrovici zîmbi şi bău cîteva înghiţituri ; 
ucenicul aduse somn prăjit cu nuci. Lumînările ar- 
deau molcom cu făclioare deopotrivă una cu alta, 
aruncînd lumini pe tacîmurile scumpe, pe fața de 
masă din atlaz argintiu, pe mozaicurile lucii, albastre, 
ale sobei uriaşe. 

— Ai fost la învăţătură în țări străine? întrebă 
Afanasi. 

— Am fost, prea sfinte. Am învăţat cu toţii geome- 
tria, astronomia, mecanica, fortificațiile, trigonome- 
tria — iar cînd aveam răgaz, medicina. Am fost în 
multe ţări... 

— De ce ești aşa zgîrcit la vorbă? Povesteşte cu 
de-amăruntul. Vreau să ştiu cît mai multe, m-a obosit 


53 


neştiința. Spune totul de-a fir-a-păr. Ce-i mai uşor o 
pricepe şi mintea mea — ce-i mai greu, mi-oi da 
seama oare cît. Hai, povestește... 

levlev zimbi iarăşi și începu să vorbească amănun- 
tit. Afanasi ridea cu poftă, clătina din cap, se bucura. 
Aflînd că oamenii din Olanda se purtau tare drăguţ 
nu atîta față de călători cît faţă de banii lor, se ve- 
seli de-a binelea, dădu din cap a încuviințare şi 
strigă : 

— E drept, e drept! Lor să le dai schtiweri !, căci 
dacă nu le dai — nu te întîmpină de loc cu bucurie. 

Pe îndelete, sorbind din vin, Silvestr Petrovici po- 
vesti cum au plecat la Cadix, cum căpitanul, aflind că 
stolnicii ruşi au puțini țechini şi că n-au de unde să 
se împrumute, le-a cerut dinainte plata pentru drum 
şi pentru hrană. Ei au plătit, rămînînd fără nici un 
ban, iar căpitanul le dădea să mănînce numai pe 
drum. La popasuri nu scotea pentru ei nici măcar un 
pesmete. Flămînzeau cîte o săptămînă şi chiar mai 
bine: într-un port, au încercat toată ziua, hoţeşte, să 
prindă un cocoș. Cocoșul nu l-au prins, în schimb 
străinii au pus mîna pe unul dintre ei, l-au făcut cu 
ou şi cu oțet şi chiar i-au vătămat un ochi — de atunci 
a rămas zbanghiu... 

— Straşnic mai intră învățătura în cap! spuse 
Afanasi. 

— Ne fura care cum voia! povestea mai departe 
levlev. Cînd ne aflam la învățătură, străinii schimbau 
la solul 'Moscoviei banii noștri şi aveau un cîştig 
indoit și întreit faţă de prețurile de pe piaţă. N-ai să. 
mă crezi, dar în afară de apă nu puneam în gură altă 
băutură ; hainele, rufele, ni le spălam singuri. Să ve- 
dem ceva din care să învăţăm, ceva ce nu ne era cu- 
noscut, nu se putea. Singurul lucru îngăduit era să 
învăţăm aritmetica şi trigonometria pe care nu era 
greu să ţi le însușeşti şi acasă, buchisind cu sirguinţă. 
Unii care puteau plăti taleri din gros, izbuteau să vadă 


! Veche monedă olandeză. (n. r.) 

lucruri folositoare dar nouă, văzîndu-ne sărăcia, ne 

arătau felurite ciudățenii: un prune de parte fe- 

meiască, cu două capete, un om păros pus în spirt, 

ficat omenesc pus în spirt, un crocodil, un scorpion... 
levlev rîse şi clătină din cap: 

— Astăzi după atiţia ani îți vine şi să rizi şi să te 
cruceşti. Aşteptam toată ziua, şi deodată ne pome- 
neam că supraveghetorul nostru vine şi ne cere atîţia 
țechini ca să mergem să vedem nişte minunăţii. Mer- 
geam şi ce să vezi? Un bărbat cu două capete — un 
cap acolo unde trebuia iar celălalt răsărind din burtă. 
Un cap purta numele de Matei, celălalt de Johannes. 
Și. amîndouă vorbeau în stihuri. M-am tot uitat, m-am 
tot uitat, şi deodată l-am înştăcat pe supraveghetorul 
nostru de  beregată şi l-am zgilțiit aşa, mițeluş: 
„Pentru ce — întreb — ne-ai adus la scamatoriile 
astea ?“ Doar nu-i greu de priceput: doi oameni 
vîrîți într-o piele cusută cu iscusinţă, zăpăcesc min- 
tile oamenilor. Supraveghetorul s-a supărat, s-a plins 
solului, iar acesta m-a plesmit peste obraz. 

— Văd că ați învățat multe acolo! spuse rîzînd 
Afanasi. 

— Dacă învățam un lucru apoi asta era ceva cu 
totul întîmplätor. Călătorind pe mare, de la Cadix, 
ne-am împrietenit cu un navigator şi am mai învă- 
țat de la el unele lucruri. La academia din Leida am 
sfănțuit un paznic şi aşa am putut să vedem multe 
lucruri de artă şi de meşteşugărie, dar şi acolo numai 
noaptea, pe ascuns. O singură dată am avut noroc, 
ne-am împrietenit cu un străin — un om de treabă 
şi priceput în multe științe. Ii povesteam despre 
Rusia, despre obiceiurile noastre, despre felul în care 
trăim, despre orînduielile statornicite la noi din moşi- 
strămoşi. Iar el ne-a arătat feluritele sale măiestrii: 
ne-a învăţat cum se clădesc cetățile, la matematici 
ne-a desluşit mult mai departe decît ajunsesem, în 
arta fortificațiilor ne-a lămurit începînd de la A — 
deşi o invăţasem îndelung, dar fără nici un folos. In- 
tre noi s-a înfiripat o prietenie trainică. Acum a sosit 

aici să zidească cetatea împreună cu mine; e un om 
vrednic — se numeşte Egor Rezen. Nu pregetă cind 
e vorba de muncă, nu SEO ovale verzi şi uscate. 
Ehei, de-am avea mai mulți oameni ca acesta, da’ 
nu-s ! Hrăpäreții, cei lacomi de avuții — aceia vin, 
dar oameni cumsecade ba... 

Faţa lui Silvestr Petrovici era 'blîndă, se vedea că 
vorbeşte cu plăcere despre Rezen. 

— Mult ne-a mai ajutat Egor Rezen! Se întîmpla 
să umbli după un glob, un astrolab sau o lunetă, şi ţi 
se cerea un preţ de rămineai înmărmurit. Negustorul 
ridea. Ţarul dumitale, zicea, are destui bani, ce te 
scumpeşti ? Egor Rezen se întîmpla să fie acolo şi 
atunci bătea din picior şi se răstea : „„Hoţilor — zicea 
— să luați preţul adevărat, că de nu am să scriu 
staathuderului“... Mult ne-a ajutat. Ne-a dus la ca- 
tedrala San Marco şi ne-a arătat cum e clădită şi în 
ce se vădeşte măiestria arhitectului. Ne-a călăuzit 
prin Veneţia, arătîndu-ne ce e minunat şi ce e urit 
în acel oraş, ce spitale sînt acolo, care-s zidite cu cap 
şi care prosteşte. Ne-a arătat multe meşteşuguri în 
șantierele companiei navale a Indiilor Răsăritene — 
iar ceea ce era rău am 'desluşit tot cu ajutorul lui. 

— Dar meşterii din Olanda sînt buni? întrebă cu 
vioiciune Afanasi. Ascultase povestirea cu nesaţ, ui- 
tînd de pocalul plin pînă la gură. 

— Olandezii au meşteri buni prea sfinţite, dar în 
vreme ce lucram acolo îmi tot aminteam de Ivan Ko- 
nonovici al nostru şi de Timoha Kocinev, care, fără să 
cunoască matematicile.  făureau corăbii numai cu 
darul ce le-a fost hărăzit şi cu priceperea lor. Dar 
cum are să fie cînd nişte oameni ca ei au să cu- 
noască şi matematicile ? Aceştia vor ajunge bărbaţi 
nu mai puţin vestiți ca englezul Isaac Newton! 

— Da’ cine e Isaac Newton? 

Silvestr Petrovici povesti că-i fusese dat să-l vadă 
pe onorabilul Newton cînd acesta, ca cenzor al mo- 
netăriei statului, fusese prezentat la Londra lui Petru 
Alexeevici şi însoţitorilor lui. 

— Da’ prin ce a ajuns vestit Newton ăsta al tău? 
întrebă nerăbdător Afanasi. 

— Pentru multe lucruri! răspunse Ievlev îngindu- 
nat, domol, şi cãutînd vorbe pe înțeles, începu să-i lä- 
murească lui Afanasi ceea ce era mai de seamă în 
legea lui Newton asupra gravitāții universale, asu- 
pra mecanicii cereşti. Afanasi asculta cu luare- 
aminte, ațintind asupra lui Ievlev ochii lui isteți, pă- 
rînd cà vede acele mişcări ale stelelor despre care 
vorbea Silvestr Petrovici, că vede fluxul şi refluxul, 
vede fazele lunii. 

— Aşadar, despre lucrurile astea a scris o carte? 
întrebă Afanasi. 

— A scris, prea sfinția ta. Acum vreo cincispre- 
zece ani un tipograf din Londra a scos trei tomuri 
cu aceste scrieri. 

— Și unde se pot găsi ? întrebă cu sete Afanasi. 

— Le-am adus eu. Chiar mîine, preasfințite, am să 
vi le trimit din Arhanghelsk, printr-un om. 

— Trimite-le, trimite-le! îl rugă Afanasi pripit, 
cu aceeaşi înselare. Trimite-mi-le, fiule. Of, cîte-s de 
citit, cîte-s necunoscute — uite, şi mori aşa, în întu- 
neric ! Da’ Newton acela, ce obirşie are? 

Ilevley spuse că nu ştie, dar crede că Newton nu se 
trage nici din conți şi nici din prinți — auzise că în 
tinerețe Newton fusese foarte sărac şi că-şi începuse 
cercetările în mecanică din joacă, că făcuse o moară 
de vînt care mergea mînată de un şoarece, un cea- 
sornic de apă, o velocipetă, şi apoi a început să stu- 
dieze geometria lui Descartes şi elementele lui 
Euclid. 

— Iscusit om, iscusit! — spuse oftînd Afanasi. Cîţi 
asemenea oameni iscusiți am întîlnit! La mănăstirea 
Soloveţki călugărul Ieremia a făurit țeava de apă — 
o minune a minunilor! Da’ ia-l bunăoară pe Kuzneţ, 
cît e de iscusit în lucrări de făurărie... | 

Tăifăsuiră înlelung. Ucenicul aduse alte Carafe 
pline. Se făcuse cald. Afanasi întrebă deodată : 

— Dar tu, pentru ce ai venit la mine? Să vorbim 
despre miîntuirea sufletului ? 

Silvestr Petrovici răspunse că venise să ceară incu- 
viinţarea ca monahii să care pentru cetatea Novo- 
dvinskaia piatră, var şi cherestea. 

— Bine, să care. Că-i doar spre folos — şi-or mai 
mişca niţel cărnurile. 

— Atunci preasfinţia ta, ar trebui să porunceşti în 
scris stareţilor... 

Afanasi nu răspunse, parcă nici n-ar fi auzit. 

— Mai departe, ce treabă mai ai cu mine? 

— Se vor ridica clopotele de la biserici şi de la 
mănăstiri ! spuse cu hotărire levlev. Cum face Petru 
Alexeevici în Rusia, aşa o să facem şi noi. Ne tre- 
buiesc tunuri, prea sfinţite, n-avem cu ce să ne apă- 
răm de şvezi. 

— Rugăciunea ponnită din inimă ajunge la Dom- 
nul şi fără clopot, — răspunse îngîndurat Afanasi. 

— De nu s-ar împotrivi călugării şi popii. 

— Te temi? întrebă Afanasi rizînd batiocoritor. 

— Să nu înceapă să răcnească — şi aşa avem des- 
tule necazuri... 

— Cînd e vorba de împotrivire şi viclenie n-ai să 
găseşti oameni mai pricepuţi ca oastea mea neagră, 
— spuse Afanasi. Uite, spuneai să scriu o epistolă. 
Să zicem că trimit epistola la mănăstiri — ei o vor 
lua drept epistola afurisitului, a lui anticrist. Pîrile 
vor porni una mai abitir ca alta la Moscova, la pa- 
triarh. M-or surghiuni pe mine, robul lui Dumnezeu, 
ca stareţ la o chinovie îndepărtată, şi atunci ce-ai să 
faci ? Ţi-or trimite un prostănac cu sfită şi un omo- 
for, cu toiag şi cu panaghie şi ai să stai smirnă în 
fața lui. Ori eu, un om de jos, îs de mult aici, la 
Marea Albă, cunosc viaţa de pe meleagurile astea din 
cea mai fragedă copilărie, eu nu-s sfînt şi nici vorbă 
nu-i de aşa ceva — să trăieşti aducînd semenilor un 
folos, asta-i totul... 

Duse pocalul la buze, dar nu bău, ci privi vinul în 
lumină. | 

— Trimite streliţi de-ai tăi, draguni, călăreţi, — 
ia-ţi călugări cîți poiteşti. Ei au să vină la mine cu 
jalbe, iar eu n-am să pot face mare lucru, nu? Asta-i 
voia țarului, au auzit doar din destul ce face Prohor 
în Rusia... 

— 'Care Prohor ? 

— D-apoi Petru Alexeevici. Pe cînd era încă în pîn- 
tecul maicii sale — un smintit care zicea că are ve- 
denii i-a dat numele de Prohor... Şi iată ce am să-ţi 
mai spun, fiule: să mu cheltuieşti un ban cu hrana 
călugărilor. N-ai grijă, au strîns destulă osînză, nu 
ca mujicul, ca plugarul sărman. lar de-o fi nevoie — 
or mai scutura şi stareţii punga pentru ai lor, doar 
nu-s nevoiaşi. lar banii de hrană pentru ei, să-i dai 
mujicilor, zicînd că-i o pomană din partea mămnăsti- 
rilor. 

Rămase pe gînduri, se încruntă  neguros, apoi 
spuse, parcă alungindu-şi gîndurile grele: 

— Să se plîngă, da! Am să-i chem cu cuvîntul 
Domnului la smerenie. la monahi, ridică clopotele, 
numai să nu lăsăm tîlharul să calce pămîntul nostru. 
Dacă voievodul 's-o vîrf în lucrul tău, caută-ți de 
treabă, poartă-te cu el domol — poate să-ți facă mult 
rău, cîinele puturos! E şiret şi sprinten de n-ai cum 
să-l apuci. Şi-i avut, ştie pe cine şi în ce clipă să 
sfănţuiască. Şi-i hain, vai, ce hain e! 

levlev asculta vorbele privindu-l pe ierarh lung, 
bucuros. 

— Să-l chem pe Kuzneţ ? întrebă deodată Afanasi, 
amintindu-și de meșter. Doar din clopote trebuie să 
tomni tunuri ? Am auzit că ai un străin la turnătorie. 
E mai cuminte să ai unul de-al nostru, măcar că-i 
cbraznic ! Numai să nu-l atingi în credință — tu 
fiule vorbeşte cu el despre treburi... 

Kuzneţ veni, se aşeză pe laviţă şi-şi încrucişă mii- 
nile pe piept. Chipul lui era istovit, bărbuţa răvăşită 
într-o parte, iar luminile ochilor parcă-l sfredeleau 
pe Afanasi. Nici nu se uită la Silvestr Petrovici. 

— Aştepţi ? Nu te-ai plictisit? întrebă Afanasi. 

— Aştept! răspunse Kuzneţ cu înfruntare în glasul 
lui răguşit. 

— Şi cît crezi că mai trebuie să aştepţi? 

— Pînă în săptămîna brinzei ! 

— Și dacă Enoh şi Ilia n-or să vină, atunci ce-o 
să fie? 

Ochii lui Kuzneţ scăpărară sălbatic. Îşi încleștă cu 
înverșunare mîinile la piept şi oftă. 

— Ascultă, Kuzneţ — vorbi levlev. Am auzit că 
ești un meşter de ispravă. Arhanghelskul este amenin- 
tat de o urgie cumplită, de o nimicire înspăimîntă- 
toare. 

Kuzneţ se uită la Ievlev şi întoarse capul. 

— Decit să stai culcat în sicriu, fierbind și mîniin- 
du-te — urmă Silvestr Petrovici — decît să îndepăr- 
tezi oamenii de la niunca adevărată, mai bine ai intra 
la turnătorie şi te-ai apuca de lucru. Oare în vinele 
tale nu curge sînge rusesc? În turnătoria de tunuri 
porunceşte un venetic, iar meşterul mostru care cu- 
noaşte meşteşugul acesta stă culcat în sicriu şi aş- 
teaptă acolo judecata de apoi. Eşti în toate minţile ? 
Nu ţi-e milă de orfanii, de văduvele şi de :bătrînii din 
Arhanghelsk ? Răspunde! Ce taci? 

Pe faţa lui Kuzneţ nu se vădi nici o schimbare. Se 
întoarse într-o parte şi nu răspunse nimic. 

— Duceţi-l în chilie! porunci Afanasi. 

Il luară. Petrecîndu-l cu privirea, vlădica spuse : 

— Caută să se pună la canon, dar n-am să-l las. 
De patru zile n-a luat nici un strop de apă în gură: 
nu mănîncă, nu bea. Posteşte! Nu-i nimic, nu mai 
e mult pînă la săptămîna brînzei — n-o să moară... 
Mai ai ceva cu mine? Vorbeşte repede, altminteri îl 
chem pe povestitor ! 

Treburi nu mai avea de nici un fel. Afanasi chemă 
ucenicul şi-i porunci să-l aducă pe unchiaş. Intră un 
bătrînel orb, cu barba albă, cu faţa parcă cioplită în 
piatră; moșneagul bău o stacană de vodcă şi mîncă 
peşte. Ucenicul îi dădu ţimbalul.  Unchiaşul pișcă 
strunele şi începu să cînte cu un glas gros, plin, O 

clipă, lui levlev i se păru că vede un codru străvechi 
de pini tălăzuit de vijelie. TI săgetă o înfiorare plă- 
cută şi ochii lui fură deodată podidiţi de lacrimi. Un- 
chiaşul cînta despre frăţiile neîniricate care păşeau 
pe poteci stincoase şi sălbatice spre oceanul cel mare, 
cînta despre oceanul îngheţat, despre corăbiile care 
prăzdau ape sărate şi reci, despre luptele sîngeroase 
ale vitejilor din alte vremuri. Vuia, suspina şi ame- 
ninta marea în cîntarea lui fermecată, talazurile se 
năpusteau spre cer, norii erau despicaţi de fulgere; şi 
printre tunete, furtuni şi urgii, strunele sunau neşo- 
văielnic şi liniştit, rusul biruia toate răstriştile şi se 
îndrepta spre zarea însorită. Afanasi plîngea, fără să 
se ruşineze cîtuşi de puţin de lacrimi, dădea din cap 
încuviințind şi şoptea abia auzit : 

— Aşa, moşnege, aşa scumpule, aşa bunule şi dra- 
gule... 

levlev asculta, şi în fața lui, cine ştie de ce, se 
înălța Reabov, cîrmaciul, aşa cum îl văzuse pe dîm- 
bul de pe ostrovul Moseev privindu-l drept în ochi 
cu ochii lui verzi în care licăreau scîntei şăgalnice, 
aurii, cu umeri largi parcă turnaţi, în caitanul leoarcă 
de ploaie, cu răsuflarea domoală în pieptul voini- 
cesc... 


10. SĂRUTĂ SABIA, CAPITANE KRIKOV! 


Ostaşii se îndreptau spre mănăstiri, rizînd batjo- 
coritor, făcînd glume deocheate şi băteau nu fără 
bucurie cu puştile în porţile grele. La mănăstirea 
Nikolo-Korelskaia porucicul de draguni Mehonoşin 
făcu plin de smerenie dinaintea stareţului o plecă- 
ciune — după obiceiul străinilor — şi-l vesti că mă- 
năstirea trebuie să dea, pentru zidirea cetăţii, două 
sute patruzeci de bucăţi călugări. 

— Bucăţi ? întrebă starețul, ţintuindu-l cu privirea. 

Mehonoşin stătea neclintit în fața lui, îmbrăcat cu 
jachetă de croială străină, cu perucă frizată, parfumat 
şi obraznic. 

— Am greşit, cuvioşia ta, m-a luat gura pe dina- 
inte: nu bucăţi, ci exemplare. 

— Exemplare? strigă starețul tremurînd de tur- 
bare din toate mădularele sale uscăţive. Ce-i cu tine > 
Cum de cutezi ? 

— Dar ce să spun? întrebă cu nedumerire neobră- 
zatul porucic. Călugărul e străin de tot ce-i omenesc 
— pot să îndrăznesc eu, păcătosul, să le spun fraţilor 
monahi, oameni >? 

— Sifănţuieşte-l, sfănţuieşte-l — are să primească! 
şoptea starețului chelarul mănăstirii — are să primeas- 
Că, preacuvioşia ta, neîndoielnic că are să pri- 
mească. 

Privirea porucicului era obraznică însă totodată şi 
plină 'de aşteptare. Dar stareţul nu înţelese ce trebuia 
să înțeleagă și nu-i dădu nimic lui Mehonoşin. Acesta 
mai zăbovi puțin, apoi strînse din buze şi porunci să 
se înceapă treaba. 

In bătaia tobei şi în susurul ploii primăvăratice, îi 
aşezară într-un singur rînd pe toți — şi pe burdu- 
hoşi, şi pe uscăţivi, şi pe schimnici, şi pe slugi, și 
pe ucenicii care abia se găteau să îmbrățişeze călugă- 
ria. Chiar şi Agafonik fusese pus în rînd cu toţi. Il 
iertaseră numai pe stareţ. Sticlindu-şi ochii răutăcioşi, 
vînturîndu-şi biciuşca, porucicul Mehonoşin trecea de 
la un călugăr la altul, cerceta fețele tîmpe de somn şi 
de îmbuibare, şi întreba încetişor : 

— Şi tot pe mîncare de post? Eşti sănătos, cuvio- 
şia ta? 

Unii se tînguiau că ar avea vătămături, dar poru- 
cicul nu-i prea credea cu una cu două. Ajungînd la 
matahala de Varsonofi, zîmbi şi rosti în chip de zi- 
cătoare : 

— Despre sănătatea cuvioşiei tale, doar de te-ntreb 
şi stîrneşti jale. Trap, la aripa dreaptă — o să iasă 
poate chiar un bun dragun din cuvioşia ta. 


62 


Varsonofi ascultă porunca şi se duse la aripa 
dreaptă, mîngiindu-şi barba. Un ostaş mărunţel, care 
zîmbea alături, îi şopti: 

— O să-ţi razi bărbuța, şi-o să pari cu totul alt om. 

Varsonofi scuipă şi sudui lumeşte, ca tot omul. Dra- 
gunii zbucniră lin rîsete zgomotoase. Mehonoşin strigă 
să se rinduiască în şiruri, apoi, parcă amintindu-și, 
porunci lui Agafonik să încarce telegile cu bucate 
pentru călugări, deocamdată pentru două luni — mai 
apoi se va vedea. Către seară, plecară pe ostrov spre 
cetate. Tobele răpăiau, în urmă se înşiruiau telegile 
mănăstireşti încărcate cu făină, cu peşte uscat şi cu 
ulei în căzi de lemn. Călugării păşeau cîte opt în 
rînd, se împiedicau, se îmbrinceau unul pe altul. Pe 
cîmp, aproape de trecerea peste apă, porucicul Me- 
honoşin întrebă cu glas tare: 

— Păi cum se poate, cuvioşiile voastre, nu ştiţi să 
tineți_ pasul ? 

Călugării tăceau. 

— Ia ridicaţi mîna cu care vă faceţi cruce! 

Două sute patruzeci de mîneci negre se ridicară de- 
asupra şirurilor. 

— Aşa. Se vede că nu în zadar aţi slujit atiţia ani 
cu osîrdie în lăcaşul Domnului. Cînd am să spun — 
dreptul, îinsemnează că, cu piciorul cu care vă faceţi 
cruce cu acela să păşiţi. la să văd... stîngul | 

Călugării, puhavi,  ghiftuiți,  porniră cu stîngul, 
încurcîndu-se. Mujicii care se întimplaseră prin apro- 
piere se uitau cu uimire cum învățau călugării muş- 
trul ostăşesc. 

Trecură Dvina pe podul umblător al cetăţii. Ostaşii 
începură o cîntare de tabără; călugării priveau cu 
teamă spre colibele şi spre corturile truditorilor, care 
zideau cetatea Novodvinskaia. 

Indată după plecarea lui Mehonoşin de la mănăs- 
tire, sosi nacealnicul streliților, polcovnicul Semion 
Borisovici Rujanski. Bătrînul egumen istovit de ur- 
giile care căzuseră peste mănăstire, îşi smulse cami- 
lafca din cap şi strigă: 

— Ia-mi şi camilafca dacă-i aşa ! Smulge odoarele 
de pe sfintele icoane! Păginilor, nelegiuiților, semin- 
ţia lui anticrist, ptiu |... 

Polcovnicul răspunse : 

— Asemenea vorbe de ocară, cuvioșia ta, s-ar pu- 
lea să te coste Scump. Nu ridic clopotele pentru folo- 
sul meu, ci ca să se toarne din ele tunuri. Dacă însă 
aveţi nevoie de clopote ca să întîmpinaţi în dangătul 
lor oştile şvezilor, atunci spune-o pe şleau, ca să ştiu 
în ce ape se scaldă asemenea gotcan ! 

Bătrînii călugări se foiră imprejur — pe cine l-a 
făcut gotcan, nelegiuitul ! Dar polcovnicul cătă drept 
înainte, fără să-i pese de călugări. Starețul tăcea spe- 
riat. Chelarul Agafonik îl chemă deoparte pe polkov- 
nic şi-i vîrî grăbit în mînă o pungă cu galbeni. Pol- 
covnicul se învineți, aruncă punga cit colo şi începu 
s-o calce în picioare. Agafonik își pierdu cu totul 
capul : „Lui Mehonoşin nu i-am dat — rău am făcut 
— ăstuia i-am dat — şi mai rău...“ 

Galbenii ieşiţi din punga ruptă rămaseră risipiţi 
în zloată. Semion Borisovici se îndreptă suduind spre 
clopotniţă. Agafonik alergă după el, cu poalele rasei 
suflecate. Aici, fumînd tutun, umblau de colo-colo ca la 
ei acasă nişte ostași cu obrajii raşi şi cu mundire 
scurte. Unii aşezau scările, alții, cu topoarele în miini, 
ciopleau grinzile pe care trebuiau să coboare clopo- 
tul, iar alții măsurau cu arşinul cum să facă treaba 
sau descărcau de pe telegile lor ostășești parime că- 
trănite, scoabe de fier şi ciocane. Călugării îşi făceau 
cruce după colţ și șopteau rugăciuni. 

La mănăstirea Pertominskaia plecară cu mai multe 
vase nişte matrozi în frunte cu nostromul Semisadov. 
In vremea aceea, fără a presimţi năpasta care-i păștea 
în pustietatea aceea uitată de lume, călugării fierbeau 
vodcă pentru vinzare. Semisadov îi prinse cu acea 
faptă neîngăduită de lege și călugării hotărîră să-i 
cumpere tăcerea prin daruri mari. Văzînd zimbrele 
oamenilor săi, nostromul porunci ca vodca să fie văr- 
sată în mare. Aceştia răsturnară butoaiele tuşind . şi 

oftind. Matrozii se îndîrjiră .şi scoaseră clopotele la 
iuțeală, într-o jumătate de zi. Tot atunci se făcu şi 
alegerea călugărilor — care să fie lăsaţi, care să fie 
luaţi la muncă. Se numărară o sută treizeci de trudi- 
tori buni, voinici şi spătoşi. La înapoiere, pe mare 
fiind vreme frumoasă, matrozilor de pe cîteva vase 
le dădu prin gind să se ia la trîntă cu călugării. Pe 
un barcaz erau cît pe ce să lunece în apă, pe altul, 
un călugăr vînjos ca un taur se înfierbîntă într-atita 
încît se rostogoli de pe punte împreună cu un tunar, 
strigînd într-una din apă: „Viaţă sau moarte 2“ Oa- 
menii se prăpădeau de rîs. Abia se găsi unul căruia-i 
dădu prin gind să-l tragă cu cirligul ca să nu se 
înece. 

Împreună cu călugării aduseră în cetate piatră, bo- 
lovani, var, cărămidă și cherestea, lespezi cioplite şi 
lut. Vuind prelung, a jale, clopotele mari de aramă 
ale vechiului lăcaş erau rostogolite spre turnătorie — 
ca să se făurească din ele tunuri. 

Zidarii, dulgherii, săpătorii dregeau zidurile Arhan- 
ghelskului ; din zori pînă în amurg turnurile vechi 
ce străjuiau deasupra Dvinei — Vodeanoi, 'Naberej- 
nîi, Gostinii, erau înţesate de lume. Salahorii cărau 
sus, pe caturi, piatră pentru întărirea meterezelor ; pe 
zidurile de unde se trăgea cu tunurile şi cu flintele, 
în locul dușumelelor putrede, tîimplarii aşterneau al: 
tele noi, făceau lăzi pentru pulbere, pentiu ghiulele, 
meșterii tunari potriveau tunurile ca să bată cu ghiu- 
lele încinse asupra corăbiilor şvede. Între turnurile 
care apărau oraşul dinspre Dvina, se aşezau punți de 
luptă înzestrate cu pavăze, pe acoperişurile turnuri- 
lor timplarii ridicau foişoare pentru ca pîndarii să 
vadă pe rîu cît mai departe şi tot ce mişca pe el. Pe 
Dvina, în locurile de oprire la ancoră, se aşezau opre- 
liști ascunse, durate din stîlpi, se lăsau la fundul apei 
capcane mari făcute din biîrne, care erau însemnate 
vremelnic cu plutitori osebiţi. Trei rînduri de stavile 
alcătuite din bîrne strins așezate fură ridicate în locu- 
rile unde ar fi fost cu putință ca vrăjmașul să creadă 


5 — Tînăra Rusie, vol. H 65 


că poate coborî pe mal mai uşor. Acolo unde nu se 
aflau stavile, fuseseră puse tunuri, iscusit ascunse, 
nevăzute ochiului. 

Oameni de nădejde, care ştiau să-și țină limba, să- 
pară pe ascuns, noaptea, o hrubă de pe malul Gosti- 
nîi pînă la Dvina. Pe aici ostaşii puteau să cadă în 
spatele şvezilor atunci cînd aceştia ar fi căutat să pă- 
trundă în oraș. 

In zilele reci, vintoase, ale primăverii timpurii de 
la miazănoapte, pe lapoviţă, pe ploaie, în sanie, pe 
gheața umflată a Dvinei, călare, pe jos, totdeauna cu 
arșinul de măsurat în buzunar, sprinten, cu glasul 
răguşii de umezeală şi de frig, Ievlev se ivea ba în 
șanțurile de la gurile Dvinei, ba în cetăţuia Novo- 
dvinskaia, ba în izba Semigradnaia, unde prădalnicul 
şi vicleanul diac Gusev chivernisea toate cele tre- 
buincioase pentru clădirea cetăţii şi banii daţi în acest 
scop. Aici, în curtea întinsă, împrejmuită cu gard, se 
descărcau bîrnele, scîndurile, piatra, cărămida, varul ; 
aici se aduceau oamenii de muncă, aici fumegau înă- 
buşitor focurile la care se fierbea zeama lungă pen- 
tru truditori, de aici se scriau hirtii la Moscova, aici 
veneau jălbarii cu plîngeri la Silvestr Petrovici, aici 
îi primea el pe nacealnicul streliților, pe  porucicul 
Mehonoșin, pe căprarul Krikov şi, încruntîndu-se, le 
asculta cuvintele cu luare-aminte, întărind sau ridi- 
cînd poruncile date de ei. 

Din pricina lipsei veşnice de somn, ochii lui Ievlev 
erau roşii, faţa i se făcuse arămie de ninsori, de ploi 
și vînturi. O dată, lunecînd într-o copcă pe Dvina, nu 
putu vreme de cîteva ceasuri să se schimbe, să se 
îmbrace cu haine uscate. Curînd începu să aibă căl- 
duri. Căută să se înfrîngă, temîndu-se că o să zacă bol- 
nav multă vreme; băbuţa Evdoha îl doftoricea cu 
leacurile ei — grăsime de urs, baie fierbinte — dar 
nu-i folosi la nimic. Voievodul îi trimise pe medicul 
străin, dar Silvestr Petrovici vărsă drogurile lui — 
n-avea încredere în medic. Căldurile încetară de la 
sine dar prinse să-l doară groaznic coatele, genun- 

chii, umerii. Noaptea, din pricina durerii, plingea fără 
voie. Egorşa îl trăgea cu vodcă dreasă cu piper, îi pu- 
nea oblojeli. Spre dimineaţă se mai uşura — doar 
picioarele nu-l prea mai ascultau. Silvestr Petrovici 
îl rugă pe Egorşa să-i taie un băț şi începu să umble 
sprijinit în el. Voievodul se bucura : 

— N-o mai duce mult, afurisitul. Îl adună la el dră- 
guțul de Dumnezeu, atunci o să mai răsuflăm şi noi 
în voie... 

Diacul Gusev întărea : 

— A pornit-o în trei picioare — n-a mai rămas 
mult. 

Diecii Abrosimov şi Molokoedov, care făceau slujba 
de călăi la temniţă, adăugau: 

— S-a pociltit la faţă şi ochii i-s sîngerați... 

— În izba Semigradnaia, face ce face şi deodată 
ojtează. Se vede că-l arde focul gheenei, da, da, îl 
arde... 

Jevlev nu venea niciodată pe la voievodul Alexei Pe- 
trovici. Hotăra și îndeplinea totul singur de parcă 
cneazul nici nu era pe lume. Prozorovski tăcea, te- 
mîndu-se să se ia la harţă cu el, dar zi de zi se întă- 
rîta tot mai mult. Se duse chiar să ceară sfatul arhie- 
piscopului Afanasi. Bătrinul îl primi înveşmintat cu 
toate odăjdiile şi-i spuse smerit: 

— Mă rog pentru tine, slăvite voievod. 

La întrebările cneazului despre tăria oastei șvede, 
des Fontaines stringea din umeri şi îngăima : 

— Narva, prinţe, a hotărît totul pentru mulți ani. 

Voievodul suspina : 

— Or să ardă oraşul ? 

— Se prea poate să-l ardă. Regele Carol nu aruncă 
vorbele în vînt. 

— Vor veni cu oştire multă, cum crezi? 

— N-are nici un rost să vină cu trupe puţine, 
prinţe. 

— Dar, iacătă — căpitan-comandorul toarnă tu- 
nuri, durează cetatea, muștruluieşte streliţii... 

Des Fontaines tâcea. Pe chipul lui negricios nu se 
citea nimic. Holba ochii în gol spre perete, pe lîngă 
voievod. 

— De ce taci? Eu îi cer sfatul, iar el tace! 

O dată medicul spuse că ar putea să ghicească sfir- 
şitul luptei dacă ar şti cum va arăta cetatea. Voievo- 
dul, îngrijorat, trimise pe diacul Molokoedov la izba 
Semigradnaia ca să vină inginerul Rezen şi să spună 
în ce fel face cetatea. Inginerul veni către seară, se 
ospătă straşnic la îmbelşugata cină boierească apoi 
spuse obraznic, rînjindu-şi dinţii: 

— Va [i o cetate foarte puternică şi pot să-mi pun 
capul că nici o corabie nu va trece nepedepsită pe 
lingă ea spre oraş. 

Prozorovski se supără rău de tot: 

— Pentru întîia oară aud aşa ceva. Totul e tainic, 
totul se face pe muteşte... Il ocoliți pe insuşi voie- 
vodul | 

Luîndu-şi o înfăţişare de prostănac, inginerul în- 
trebă : 

— Dar prinţul nu are o copie după planul ce- 
tăţii ? ie 

Des Fontaines spuse că oricît ar fi de jignitor, dar 
prinţul n-a văzut planurile. 

— Nici domnia voastră, onorate magistru, nu ie-ați 
văzut ? 

După o clipă, privirile străinilor — ale inginerului 
Rezen din Brema şi ale şvedului care îşi dădea nume 
danez — des Fontaines — se întilniră. Rezen rîdea de 
șved. Medicul des Fontaines gîndi fără răutate: „E 
şiret, vrea bani. Nu face nimic, va avea bani!“ 

Reuşiră să-l împace pe voievod cu Rezen şi cina se 
prelungi pînă tirziu. Băură la toartă. Rezen îl pofti 
pe cneaz să vină să vadă cetatea. Peirecîndu-l pe in- 
giner în curte, medicul îi spuse în nemțește că servi- 
ciile bune se plătesc bine. Degeaba herr levlev nu e 
prietenos cu voievodul. Cu voievodul trebuie să în- 
treții bune relaţii. El este o persoană influentă în Ru- 

sia. Se poate oare să nu aibă nici măcar planul ce- 
tății ? 

Rezen rînji din nou, dădu din cap şi întrebă tam- 
nisam ` 

— Domnia ta ai accent de şved. Ai trăit mult în 
Svezia 5 

Medicul se fîstîci. Petrecu o noapte neliniştită. A 
doua zi inginerul Rezen veni după voievod, dar pe 
medic nu-l pofti să vadă cum se clădeşte cetatea. 
Voievodul făcu iarăşi tărăboi, dar inginerul îi răs- 
punse sec: 

— Eu execut numai ordinul domnului căpitan-co- 
mandor. Domnul căpitan-comandor mi-a poruncit să 
vă invit pe dumneavoastră şi nimic mai mult. 

Ziua era vintoasă, rece şi lapovița zbura pieziş. 
Trupeş, ipîntecos, cu gugiuman și cu şubă grea, voie- 
vodul se urcă anevoie pe grămada de cărămizi, asu- 
dînd îndată şi neizbutind să se țină după inginerul 
sprinten şi iute de picior. Ba i se părea că se învir- 
tesc în același loc, ba că a mai văzut acest zid din 
altă parte, ba că cetatea va fi prea mare, ba prea 
mică. Pretutindeni răsunau ciocanelea cioplitorilor în 
piatră, duduiau maiurile grele pe lanţuri, bătînd pa- 
rii; pe neaşteptate, chiar lingă urechea cneazului bu- 
bui un tun şi cînd întoarse capul într-acolo, i se păru 
că tunarii rîd. 

— Îl încearcă! desluşi Rezen rîzînd batjocoritor. 
Aici aşa e tot timpul. Este greu să socoteşti prea bine 
lovitura şi din această pricină ieri a fost ars la faţă 
un tîimplar... 

Umblară mult. Voievodul era leoarcă de sudoare. 
Cu cît se uita mai mult, cu atîta pricepea mai puțin. 
Rezen vorbea neînțeles, întrebuința anapoda cuvinte 
străine, se învîrtea pe acelaşi loc, deodată îl apuca 
pe cneaz de mînecă și-l trăgea după sine, deodată se 
pomeneau că trebuie să se tirască pe sub nişte bîrne 
care din clipă în clipă puteau să se prăbușească. In 
amurg bubui iarăși un tun, pe zid, şi o căldare cu 
lut căzu lovindu-se de lemne şi zăngănind. 

— Duceți-vă cu toții la dracu'! strigă cneazul. O 
să mă ucideți aici ! Hai la barcaz! 

Aşa, fără să înțeleagă nimic, voievodul se întoarse 
acasă, bău cvas şi se culcă. Dimineaţa, levlev, cu sa- 
bie și mănuși, veni pe neaşteptate la voievod, înso- 
tit de trei ostaşi proaspăt bărbieriți. Alexei Petro- 
vici se sperie din nou — n-o fi fost trimis de Romo- 
danovski ? Ievlev îl privi îndelung, în tăcere, iar osta- 
şii aşteptau drepți ca nişte statui de piatră. 

In sfîrşit, căpitan-comandorul spuse pentru ce ve- 
nise: medicul .de obirşie daneză, magistrul Lars des 
Fontaines, trebuie să plece spre țara lui de dincolo 
de mare, cel mai tirziu pînă seara. 

— Nu cumva ai mîncat măselariţă, drăguţule ? în- 
trebă voievodul prinzînd inimă. Acest medic vestit a 
fost cu oștile țarului la Azov, i-a îngrijit cu iscusinţă 
pe luptătorii noştri la Narva şi de mulți ani îşi în- 
deplineşte fără greș slujba la Arhanghelsk. 

levlev tăcea. 

— 'Cutezi prea mult, prietene ! urmă voievodul clă- 
tinîndu-și obrajii puhavi și înfruntindu-l pe Silvestr 
Petrovici. Nu te-or mîngîia pe creştet la Moscova... 

— Pe dumneata, Alexei Petrovici, nu te-or mîn- 
gîia ! răspunse levlev. Am descoperit că medicul 
străin, care locuieşte în casa dumitale, domnule, a să: 
vîrşit anumite fapte care nu pot fi privite altfel decit 
ca o slujbă adusă coroanei şvede. Pentru ce dorește 
medicul dumitale să cunoască planul cetăţii Novo- 
dvinskaia ? Pentru această dorință găseşte sprijin la 
dumneata, domnule ? Un trimis tainic, o iscoadă, un 
spion — iată cine este medicul dumitale şi eu, cu pu- 
terea ce mi s-a dat, am poruncit să fie alungat de 
aici, iar dumneata găseşti cuvenit să-i iei apărarea. 
Dacă medicul nu-mi va fi dat pe mînă de bună voie, 
voi porunci să fie închis în temniță şi voi începe eu 
însumi cercetarea. Alege ce-i mai potrivit pentru 
dumneata... i 

Voievodul se fistîci, ingăimă tot felul de baliverne, 
amenință cu Moscova şi numaidecit după aceea îşi 

ceru iertare spunînd că nu ştiuse cu ce se îndeletni- 
cea medicul lui. 

In curte se şi afla idroșca vămii, la care erau înhă- 
mați cai voinici. In odaia medicului, căprarul Krikov 
se uita în tăcere cum îşi aduna acesta lucrurile. Incer- 
cînd să-și păstreze cumpătul, des Fontaines aşeza în- 
tr-un cutăraş cărțile latineşti, banii şi sculele cu care 
făcea operaţii. Tot acolo puse şi o păpușă lucrată în 
os, înfășurînd-o grijuliu într-o cîrpă. Krîkov zări nu- 
mai virful gugiumanului şi îşi dădu seama îndată că 
era unul din lucrurile făcute de el şi care îi pierise cu 
mulți ani în urmă, atunci cînd din porunca polcovni- 
cului Snivin călăreţii intraseră în locuinţa lui. 

— Arătaţi-mi-o ! ceru el liniştit. a ae 

Medicul i-o întinse. Krîkov o puse în palmă — iată 
unde era bătrînul voievod, burduhosul, sfănțuitorul şi 
judecătorul nedrept, cu ochișorii de porc întredeschişi, 
înotînd în grăsime, şi cu piciorul puhav scos înainte. 

— Acest lucru mi-a fost furat! spuse Afanasi Pe- 
trovici. 

— Mi l-a dat polcovnicul Snivin ! zise medicul. 

— Chiar el este hoţul ! răspunse Krikov. 

Des Fontaines strînse din umeri. Krîkov puse lucru- 
şorul în buzunarul de la piept, şi încheie nasturele 
mundirului. Gîndea posomorit: „O să ducă „Voievo- 
dul“ la e] în ţară, o să rîdă de el şi-o să spună — 
uite cum sint moscovitenii. Nu ţie, iscoadă, iți este 
dat să rîzi de durerile noastre. Vine el ceasul, ne-om 
rălui noi înşine...“ 

Zimbind strîmb, des Fontaines ieşi în curte cu culă- 
raşul în mînă. Trei ostaşi ai vămii primiră porunca 
să-l însoțească pînă la Letneia Zolotiţa. Acolo călu- 
gării temniceri din Selovki trebuiau să-l ducă pînă la 
hotar: Silvestr Petrovici le trimise în acest scop o 
scrisoare. 

Des Fontaines se aşeză în sanie şi se înveli cu blana 
de urs. 

Krîkov însoţi călare sania pînă la rohatcă, flutură 
din mîna înmănuşată în semn de rămas bun către 

prietenii lui — vameșşii, şi o luă la goană înapoi s 
izba Semigradnaia — să-l vestească pe loja e 
iscoada fusese alungată. =A 

Silvestr Petrovici porunci lui Krikov să aştept 
Egorșa alergă grăbit undeva, făcînd cu ochiul, ir aa 
Și cu til, lui Afanasi Petrovici. Spre odaia căpitan. 
comandorului trecu în pas grăbit, scîrțiind din bottori 
şi ținîndu-și sabia la șold, nacealnicul streliților, apoi 
în dolman gros, porucicul Mehonoşin şi încă doi co. 
mandiri — sotnicii de streliți Merkurov și Jivotovski 
amindoi avind o înfăţişare sărbătorească — cu săbii 
la șold. Veni şchiopătind cu piciorul lui de lemn, pu- 
făind din trabuc, şi nostromul Semisadov. 

Afanasi Petrovici stătea mereu, gîndindu-se cu 
amărăciune : „Pe mine mă lasă să aştept — nu-i 
mare lucru. Sînt căprar. Departe-i de la nimicnicia 
noastră pînă la atotputernicia lor. Ce-are a face că-s 
cărunt, că-s ponegrit pe degeaba, cui îi pasă de asta 1“ 

De undeva se ivi şi Kuzneţ — aspru, impunător, 
slab. Afanasi Petrovici zîmbi şi-l strigă, fără rău- 
tate : l 

— Ehei, de cînd a trecut săptămîna brînzei! Eşti 
încă viu ? Unde-i judecata ta de apoi ? Tot o aştepţi? 

— Acu’ n-o mai aştept, m-am lecuit... 

Se aşeză alături de Krîkov, scoase din traistă un 
codru de pîine şi începu să mestece. 

— Ei, ce-ai să faci acum ? întrebă Krîkov. 

— O să vedem. Dacă trebuie, poate că m-oi apuca 
să torn tunuri. Pînă una alta... 

— Şi apoi? 

— Apoi l-oi căuta pe cel vinovat de toate. 

— Cum adică ? 

— Iac-aşa. L-oi găsi şi l-oi pedepsi. Atunci încep 
şi eu să trăiesc cu adevărat... 

Mîntui codrul de pîine, zvirli firimiturile în gură și 
legă traista cu un curmei. În sfîrşit îl chemară şi pe el 
la Silvestr Petrovici. Stătu puţin înăuntru şi cînd 
ieşi spuse vesel că se duce la turnătoria de tunuri. 
După Kuzneţ intră la Silvestr Petrovici un diac cu 


72 


21 după ureche Şi CU socotitorul la subsuoară, apoi 

A pîlc de tîrgoveți Și după ei inginerul Rezen de la 
cetate. Pe Krikov nu-l chemă de loc. Spre seară, pier- 
„indu-și răbdarea, intră fără să fie chemat. levlev îi 
porunci să mai aştepte. 

Cînd se aprinseră lumînările, Egorşa se întoarse 
gffiind şi aduse un sul lung, înfăşurat într-o pînză. 

_ Mult o să mai stau aici ? întrebă supărat Krîkov. 

— Păi dacă n-am putut să-l găsesc nicăieri! răs- 

unse vinovat Egorşa. Am alergat pe la toţi meşterii, 
de nu-mi mai simt picioarele... 

— Ce n-ai găsit ? 

Egorșa arătă sulul, şi plecă fără să mai spună ceva. 
Abia cînd bătură clopotele de vecernie, Egorşa se ivi 
în uşă şi rosti impunător: 

— Afanasi Petrovici Krîkov este rugat să poftească 
la domnul căpitan-comandor | 

Krîkov intră şi privi împrejur. Nacealnicul streliți- 
lor, sotnicii — Merkurov şi Jivotovski, porucicul Me- 
honoşin, Semisadov, Egorşa şi alţi comandiri — toți 
erau adunați acolo. Făcliile din sfeşnice, cîte cinci în 
fiecare sfeşnic, aruncau o lumină vie ; chipul lui levlev 
era aspru şi secat de sînge. 

— Toată lumea, drepţi! rosti el cu glas porunci- 
tor şi desfăşură sulul de care atirna în şnururi o pe- 
cete mare. Din porunca  măriei sale ţarului Petru 
Alexeevici... 

Krîkov asculta fără să înţeleagă. Dar pînă la urmă 
înțelese. levlev se apropie de el păşind de-a lungul în- 
tregii încăperi, ţinînd în miinile întinse o sabie cu 
prăsele aurite, cu cingătoare şi canaf. Comandirii stä- 
teau smirnă, cu capetele întoarse spre stînga; pe 
obrazul plin al nacealnicului streliţilor se prelingea 
o lacrimă. Merkurov răsufla pripit, din adînc. Semi- 
sadov se stăpinea, dar obrajii lui raşi tremurau. 

— Sărută sabia, domnule căpitan Krikov! rosti 
levlev stind în fața lui Afanasi Petrovici. Nădăjduiese 
că destul de curînd pala aceasta din oţel de mare 

preț, aflîndu-se în mîinile dumitale, ne va da prilejul 
să te înaintăm maior. 

Afanasi Petrovici se lăsă într-un genunchi. levlev 
îi întinse sabia. El o luă în mîinile lui mari şi vîn- 
joase, îi sărută prăselele şi se ridică. Silvestr Petro- 
vici îl îmbrăţțișă şi-i şterse cu batista lui fața nerasă 
şi udă de lacrimi. Comandirii se îmbulziră împreju- 
rul lui Krîkov, înghesuindu-l, strîngîndu-l şi bătîndu-l 
peste umerii lați; el zîmbea buimac şi asculta vor- 
bele lui Ievlev : 

— Iar tot ce s-a întîmplat — nici n-a fost. Uită, 
dragul meu. Ei, hai să mergem, Taisia Antipovna a 
pus masa ca să te sărbătorim. Să închinăm un pahar 
în sănătatea căpitanului Krîkov Afanasi Petrovici. 


11. CAZNA 


Făcîndu-şi tabietul — somnul de după masă — 
voievodul cneaz Alexei Petrovici, însoțit de diecii Mo- 
lokoedov şi Gusev, se duse să asculte ce va spune la 
cercetare hoinarul Efim Gridnev, care fusese prins. 
Incotoşmănat într-o șubă scumpă din :spinări de vulpe 
argintie, cu gugiuman împodobit cu surguci dintr-un 
mărgăritar, boierul merse cu sania pînă la un zaplaz 
trainic de stejar care împrejmuia o izbă înnegrită de 
vreme, săpată în pămînt. Voievodul cobori treptele 
pină jos și se aşeză pe o laviţă, gîffind din rărunchi și 
ştergîndu-şi obrajii cu năframa. Călăul Pozdiunin îşi 
isprăvea grăbit într-un ungher întunecos mîncarea de 
post — mazăre bătută, cu ulei şi cu ceapă prăjită. Pe 
hoinar îl stropeau cu apă amestecată cu zăpadă — 
trebuiau să aştepte. 

— Aduceţi niște cvas! porunci Alexei Petrovici — 
sărătura îţi face sete. 

Aduseră cvas, şi după ce-şi potoli setea, cneazul 
începu să-şi rotească degetele pe pîntec — se plicti- 


74 


sea. Întinzîndu-şi bărbuța înainte, diacul Molokoedov 
îi şopti că levlev e un om tare scîrnav. A aflat din 
izvor sigur că nu fusese văzut niciodată într-o bise- 
rică — erau în post, dar el, blestematul, nu se ducea 
să se roage. Diacul Gusev dădea din cap a încuviin- 
tare. În sfirşit, Gridnev gemu. Îl udară încă o dată 
cu apă. Călăul Pozdiunin se șterse pe mîini, încercă 
funiile de cînepă, curăţă diba pentru ca totul să fie 
în bună rînduială, să nu se facă de ruşine în fața 
boierului. Diacul Molokoedov aprinse cu o aşchie lu- 
mînările din al doilea sfeșnic, ascuţi pana şi destăşură 
sulul de hîrtie ca să scrie. 

— Hai, dă-i drumul, dă-i drumul! porunci Gusev 
călăului — mişcă mai repede... 

Doi vlăjgani, care locuiau pe lingă izba temniţei, 
îl tirîră pe Efim mai aproape. Acesta nu putea să stea 
în picioare — îl aşezară sub dibă. Pozdiunin îi viri 
miinile în obezi, trase de lat şi se uită întrebător la 
Molokoedov. Acesta dădu din cap. Funia scîrții sub- 
țirel. Pozdiunin apucă cu mîna dreaptă biciul împle- 
tit din capriltoi tătăresc şi se găti să lovească. 

— Uşor, uşor! porunci Molokoedov. Bate, da’ fără 
să-ţi faci vint... 

Și întorcîndu-se spre Prozorovski, îl desluşi : 

— Bate crunt. Iar dacă-şi mai face şi vînt — aştepţi 
mai bine de un ceas pîn-l aduc în simțiri, tot udîn- 
du-l cu apă. 

Din pieptul lui Gridnev zbucni un horcăit şi el 
strigă : | p 

— Toţi ne-om ridica împotriva voastră, toți pînă 
la unul, hoților, asupritorilor, ucigaşilor, tilharilor... 

Pozdiunin încremeni cu biciul ridicat; diacul Mo- 
lokoedov, scoțindu-şi sîrguitor limba, aruncînd stropi 
de cerneală, scria repede foaia de cercetare; Gusev 
clătină din cap, pasămite — ia uite ce spune... Efim 
icnea sugrumat, atîrnînd de mîinile răsucite la spate 
şi prinse în dibă, pierzîndu-şi cunoştinţa. 

— O să vă pîrjolim, tîlharilor, o să vă scurtăm de 
cap, copiii voştri în Dvina, în Dvina, în Dvina... 

— Dă-l jos! porunci Molokoedov. 

Vlăjganii apucară grijulii pe braţe trupul schingiui- 
tului, căzut în nesimţire şi-l lungiră pe rogojină. Poz- 
diunin se întoarse în ungherul lui să-şi isprăvească 
mîncarea. Prozorovski clătină mustrător din cap. Gu- 
sev spuse: iei 

— Pînă o să-şi vină în fire, să-l cercăm pe altul. 

Il aduseră pe Vatajnikov. Fără să se  încovoaie, 
acesta aruncă o privire boierului, zimbi, îşi dezbrăcă 
caftanul, rubaşca, şi-şi întoarse spre voievod spinarea 
brăzdată de crestături sîngerînde. 

— Acuşi te-om arde, haimana | îl ameninţă Molo- 
koedov. Ai să vorbeşti tu altfel ! 

Vlăjganii aduseră foc într-o tigaie de fier. Funia 
scîrții iară. Faţa smeadă a lui Vatajnikov se albi, dar 
el tăcea. Vlăjganii se foiau pe lingă jeratic şi arun- 
cau deasupra vreascuri de mesteacăn și surcele. Va- 
tajnikov se schimonosise. Scrişnea din dinţi. 

— Vorbeşte! strigă Molokoedov. 

— N-am ce spune, — rosti după o zăbavă Vataj- 
nikov. 

— Bate-l! porunci Prozorovski ridicîndu-se greoi. 
Bate-l, călăule! 

Pozdiunin sări, se trase doi paşi înapoi şi-şi repezi 
biciul cu un şuierat. Trupul lui Vatajnikov se zgudui 
și la a doua lovitură schingiuitul leșină. 

— 'Dă-l jos! porunci Molokoedov. 

In vreme ce-l aduceau în simţiri pe Vatajnikov 
udîndu-l cu apă, îl ridicară din nou pe Gridnev. Căz- 
nit cu foc, el începu să biîiguie repede, nedesluşit, mai 
întii pe şoptite apoi tot mai tare. Focul din tigaie 
ardea viu, fumul negru ieşea prin deschizătura din 
acoperiş. Prozorovski bea cvas. Molokoedov scria. 

— Oamenii noştri de ispravă îs pretutindeni — 
horcăia Gridnev — truditorii îs cu noi, cei mulţi din 
dulgherii, care mor, se umflă de foame, bolesc de scor- 
but, îs cu noi. Streliţii, dragunii — au să vină cu noi. 
Brutarii din oraş, cvăsarii, căldărarii, vizitiii, pes- 
carii... 

— Spune-le numele | strigă voievodul. 

Elim nu auzi. 

— O să avem flinte — şoptea el — pistoale, o să 
avem tunuri, o să siirşim cu voi, mişeilor... 

II! dădură jos din nou. În cămara de cazne se făcu 
zădui. Boierul îşi scoase şuba, şi călăul — cămaşa. 
Molokoedov spuse voievodului că totul se face după 
lege. În lege se spune să căzneşti de trei ori; totuşi 
dacă tilharul schimbă vorba la a doua sau a treia cer- 
care, atunci poţi să-l căzneşti încă de trei ori. Dacă 
la a şasea cercare tăgăduieşte ce-a spus înainte — 
poţi să-l mai căzneşti de trei ori. De la a zecea caznă, 
legea porunceşte ca tîlharul să fie pîrlit pe spinare 
cu tîrnul aprins. Cazna asta e straşnică — nu oricine 
o poate îndura. 

— Acum a cîta-i ? întrebă voievodul. 

— Păi, a noua. 

— Au schimbat vorba ? 

— Înainte au tăcut, ecneazule, iar acu’ ameninţă. 

— Arde-i cu tirnul ! 

Diecii schimbară priviri şi trimiseră un vlăjgan să 
încingă smicelele de răchită. Prin fereastra deschisă 
se auzi dangătul unui clopot mic — pe toate cele- 
lalte le ridicase levlev. Alexei Petrovici îşi făcu sem- 
nul crucii pînă la pîntec, iar diecii făcură cruci mai 
mărunte. Călăul Pozdiunin nu cuteză: asta nu era 
treabă la care să se închine. 

Cînd îl aduseră din nou pe Vatajnikov, voievodul 
îl poväțui : 

— Vorbeşte singur, nu sub cazne. Vorbeşte de bu- 
năvoie. Mărturiseşte toate vinile, spune numele tova- 
răşilor tăi. Nu-i faptă creştinească să ocărăşti şi să 
ameninţi. Vorbeşte liniştit, cuminte. Judecă şi tu omu- 
le : fața ti-i umflată, singele curge şiroaie, ochii nu-ți 
mai văd, picioarele ţi-s arse, nu mai ai mult şi te sfir- 
şeşti fără pocăință. Ca să-ţi uşurezi sufletul, eu am să 
te întreb, iar tu răspunde cu chibzuinţă... 

— Întreabă ! răspunse horcăit Vatajnikov. 

— Te întreb: pentru ce aţi pus la cale mişelia 

aceaa, cînd ştiţi că oștirea şvezilor vine să ne cotro- 
pească pămîntul > 

Vatajnikov chibzui, trase aer în piept şi spuse 
desluşit : 

— Aceea nu-i mișelie — fapta pe care am pus-o 
la cale este de ispravă. Iar pe tine, boierule, cu tot 
neamul tău şi pe judecătorii strimbi şi pe sfănțuitorii 
prădalnici şi pe toți cei despre care îi spus la cerce- 
tare, i-om stîrpi noi într-o zi. Cînd cu gîndul nu gîn- 
deşti ! Asta am spus, şi mai mult n-ai să auzi un cu- 
vînt de la mine! 

— Arde-l |! porunci voievodul. 

Vatajnikov fu iară ridicat în dibă. Călăul Pozdiu- 
nin apucă din mîna vlăjganului tîrnul aprins, sări 
sprinten pe obadă, trase funia, dar în aceeaşi clipă se 
opri. 

— De ce nu-l arzi, dobitocule ? strigă Prozorovski. 

— S-a sfîrşit! răspunse subțirel Pozdiunin. N- ați 
a bine. Prea mult pentru o zi. N-a putut să în- 

ure 

Diecii ţinură cneazului şuba, îi întinseră gugiuma- 
nul şi, privind trupul neînsuflețit, se închinară şi por- 
niră spre uşă. Efim Gridnev horcăia pe rogojină în 
ungher. 


12. A SOSIT MAŞA 


In odaia lui Silvestr Petrovici pufăiau cu toții din 
pipele umplute cu tutun. Pe jumătate glumind, Ievlev 
aminti comandirilor vechea şi buna povaţă : „Vai ce- 
luia care jigneşte o văduvă; mai bine să-şi dea foc 
casei sale decît să fie el însuși aruncat în focul 
gheenei pentru amarnicele suspine ale văduvei“. Apoi 
povesti celor care nu aveau cunoştinţă, ce fel de om 
fusese Reabov. Mkehonoşin şi sotnicii de streliţi ascul- 
tau cu luare-aminte. 

— O fericită îmbinare de însuşiri! spunea Ievlev, 
desfătîndu-se cu fumul aromat al pipei. Minte ageră, 
inimă veselă şi miloasă, uimitoare aplecare spre în- 
sușirea cunoştinţelor. În anii aceia îndepărtați cind 
ne-a fost dat să venim aici pentru întîia oară, Petru 
Alexeevici şi noi, cei care eram pe lîngă el, am văzut 
deschis înaintea noastră viitorul flotei ruseşti, nu 
atunci, cînd am dat ochii aici cu corăbiile şi cu ma- 
rea, ci în clipa cînd am cunoscut oameni ca răposatul 
cirmaci... 

Porucicul Mehonoşin, tolănit într-o rînă pe laviţa 
largă, se întinse, căscă şi spuse: 

— Aşa să fie, domnule căpitan-comandor ? Eu mă 
îndoiesc foarte mult de aceasta. Corăbierii străini — 
iată cine i-a insuflat cu adevărat țarului nostru gîn- 
dul însuşirii meşteșugului corăbieresc. Aşa am au- 
zit eu... 

— Dumneata, porucicule, ai auzit, iar eu am vä- 
zut! i-o reteză Silvestr Petrovici şi se ridică. Dumi- 
tale îţi dau un sfat prietenesc: dacă nu ştii ceva cum 
trebuie — nu îlecări. 

Mehonoşin îşi țuguie buzele, şi obrajii i se invă- 
păiară. 

— Străinii ! rosti levlev mînios. Uite ce deştept el! 
Chiar deunăzi am vrut să-ți spun, dar am uitat, de 
multe ce am pe cap : pentru ce nu eşti îmbrăcat după 
rînduială ? Ce te-ai împopoţonat ca străinii ? Eşti dra- 
gun, dar în loc de mundir porți jachetă de brocart. 
Pentru ce? Să înveţi de la străini ce-i folositor, dar 
nu să-i maimuțărești | Ţi-ai pus şi un ac cu piatră — 
aşa se înzorzonează un ostaş ? | 

Porucicul se simţi atins, dar Ievlev îl bătu pe umăr 
şi-i spuse parcă împăcîndu-l: 

— Nu-i nimic, toate astea îs ale tinereţii. Or să 
treacă ele cu anii. Să mergem la masă | 

Taisia întîmpină oaspeții cu o plecăciune și, după 
datină, îi rugă să primească pocalul din mina ei. Ală- 
turi, cu o cămăşuţă  albastră-deschis, cu cusături, 
înfățişînd rîuri, solzi şi ierburi, încins cu un brîu 

frumos idin tafta, băieţaşul ei zîmbea senin, ținînd 
în mîinile întinse tava cu ridiche rasă, în smîntînă 
— gustare cu care erau întîmpinaţi oaspeţii. Inghe- 
suindu-se în uşă, tropăind cu botforii, aceştia sor- 
beau din pocal, sărutau frumoasa gazdă pe obrajii 
gingași, îmbujoraţi, şi gustau din ridichea aflată pe 
tava ținută de băiat. EI privea vesel cu ochii verzi, 
scăpărători, bucuros de oaspeți. 

Ospăţul pe care îl rostuise băbuţa Evdoha îi uimi pe 
toți. Cîte şi cîte nu se aflau pe fața de masă albă cu 
cusături, între carafele mari şi mici, între şipurile îm- 
prumutate pentru asemenea prilej de la nevasta na- 
cealnicului streliților ; şi piroşte cu peşte sărat, şi pi- 
roşte cu ouă tocate şi cu ciuperci, şi tocană cu carne 
de berbec pipărată, şi varză roşie tocată, cu ceapă, 
şi iepure în vin, care se dă la masă după ce dospeşte 
o zi pe cărbuni în ulcele astupate cu lut... 

După întîiul fel de bucate, musafirii începură să 
răsufle anevoie. Egorşa  Pustovoitov nu ţinu piept 
pînă la al treilea fel şi plecă să se culce la răcoare. La 
al patrulea fel băbuţa şi Taisia aduseră în ştergare 
blinele cu icre. Asemenea blinele îs făcute din făină 
maşcată cu icre bătute la rece. Cînd ajunseră la bli- 
nele, musafirii se vălmăşiră : nacealnicul streliților 
se înnădise la vorbă cu meşterul Kocinev; Ivan Ko- 
nonovici, împingîndu-l în lături pe porucicul Meho- 
noşin, se aşeză lîngă Kriîkov; Merkurov, sotnicul de 
streliți, începu împreună cu Semisadov un cîntec lung 
pescăresc. Porucicul Mehonoşin, care se cherchelise, 
începu să se laude cu neamurile lui, cu casa părin- 
tească, şi striga că mai rămîne doar puţină vreme în 
slujbă după care o să plece în minunatele țări stră- 
ine, ca să vadă oamenii şi să se arate pe sine. Vintu- 
rîndu-şi mîinile, agățind cu mîneca ba o solniță, ba 
un blid, povestea ce fermecătoare femei are să întil- 
nească, cum o să-i cucerească pe toţi cu bogăţia lui, 
ce îmbrăcăminte o să-şi cumpere şi cît de neînfricat 
o să fie în luptele cu sabia... 

Comandirii îl ascultau, schimbau priviri între ei şi 
zimbeau batjocoritori. El nu-și dădea seama de nimic. 
Jevlev îi aruncă o privire, două, apoi îl întrerupse şi-i 
spuse să se ducă acasă la culcare. Mehonoşin se 
strîmbă. 

— Du-te, frate, du-te! spuse Silvestr Petrovici. E 
vremea, prietene. Nu vezi ce larmă faci? Şi nu-i fru- 
mos pentru tine, un porucic, s-o ponegreşti şi s-o hu- 
leşti pe maica Rusie. Fiece cuvînt al tău e o ocară. 
Doar de la sinul ei te hrăneşti, banii îi aştepţi de la 
moşie. Du-te, trage un pui de somn, poate o să te 
trezeşti mai deştept ! 

Ascunzîndu-şi vrăjmăşia, Mehonoşin se ridică ; pă- 
şind şovăielnic ieşi pe uşă şi se auzi cum suduie în 
tindă. Silvestr Petrovici clătină din cap şi aplecîn- 
du-se spre Semion Borisovici, îi spuse cu dojană că 
porucicul prea e lăsat de capul lui, că or să mai aibă 
de furcă cu el. 

Mai tirziu, veniră să-l firitisească pe Krîkov trei 
vechi prieteni — ostaşi de la vamă — Sergunkov, 
Alexeiev şi Prokopiev Evdokim — meşter în os şi 
cîntăreț de la Holmogoriî. În acea zi Prokopiev fău- 
rise pentru sabia căpitanului  prăsele din os vechi. 
Prăselele trecură din mînă în mînă. Evdokim săpase 
pe ele, cu o măiestrie desăvirşită, izvoade care înfă- 
țişau nişte corăbii, marea şi răsăritul soarelui. Toţi îl 
lăudau pe meşter. Evdokim spuse sfielnic : 

— Ce-s eu! Să vă arate domnul căpitan lucrurile 
pe care le-a făcut. Nu mă pot eu măsura cu dumnea- 
lui în meșteșugul ăsta... 

Silvestr Petrovici privea mirat spre Krikov. Taisia 
deschise sipetul și puse pe o tipsie de cositor un pes- 
car dăltuit într-un colţ de morsă.  Pescarul-cîrmaci 
stătea la cîrma luntrii pe mare; vîntul îi zbiîrlise pä- 
rul; 'pescarul pornea spre zarea înnegurată, aștep- 
tînd să se dezlănţuie stihia turbată a furtunii. 

— Tăticul meu ! rosti Vaniatka în liniştea din odaie. 

— ÂI tău, puiule! răspunse încet levlev, mîngi- 
ind cîrlionții mătăsoşi ai copilului. 

Taisia se uita la pescar în tăcere, liniştită. Dar un- 
deva în adincul ochilor ei, levlev văzu deodată atîta 
mîndrie încît inima îi bătu mai viu. Înţelese: încă 
era fericită că o iubise Reabov, încă era mîndră de el, 
încă era credincioasă nu amintirii lui, ci lui însuşi. 

Tîrziu, noaptea, cînd băură cel din urmă pahar urînd 
căpitanului Krîkov ani mulţi şi viaţă vitejească, poarta 
se deschise scîrțiind şi în curte intră o sanie în care 
era aşternută o blană de lup. Vizitiul deschise uşa şi 
strigă : 

— Hei, care locuieşti aici, ieşi de întîmpină musa- 
firii... 

Sprijinindu-se în băț Ievlev deschise uşa şi cercetă 
întunericul nopţii. Vizitiul dădu jos anevoie din sa- 
nie o boccea, apoi încă una. Un glas nespus de scump 
se rugă : 

— Încetişor, unchiule, nu-i trezi... 

Silvestr Petrovici scoase un strigăt de uimire, aler- 
gä în jos pe trepte, o îmbrățişă pe Maşa şi pierzîn- 
du-şi bastonul, duse copiii în casă. Afanasi Petro- 
vici, cu caftanul descheiat, lumina în pragul tindei. 
Caii sforăiau. Verunka, mezina lui Ievlev, speriin- 
du-se deodată de atita forfotă, începu să plîngă. Lä- 
sîndu-se în genunchi, Maşa o descotoşmăni din blană 
pe cea mai mare. Rizînd, Taisia o dezbrăcă pe plin- 
găreaţa cea mică. Băbuța Evwdoha şi Krîkov aţiţau focul 
în baie. Trezindu-se, Egorşa începu să alerge după gus- 
tări — să-i ospăteze pe călători; comandirii îl cin- 
steau cu vodcă pe vizitiu şi-l întrebau cine a sosit. 
Vizitiul bău, îşi şterse buzele, mulţumi, şi spuse că a 
adus o femeie milostivă. Toată vremea cît au călăto- 


rit nu s-a plins o dată de el — nimeni nu l-a bătut 
peste fălci — şi i-a dat să mănînce din hrana ei de 
drum. 


Se lumina de ziuă cînd Maga şi fetiţele se întoar- 
seră din baie și se aşezară la masa rînduită ; nici ea 
nu ştia: să prînzească, să ia gustarea de dimineaţă, 
sau să cineze. Fetitele mîncau în tăcere. Băiețelul 
Taisiei, care nu putuse să adoarmă din pricina lar- 

tei şi a forfotei, se uita lung la ele. Taisia aducea bu- 
catele şi se bucura că acum şi Silvestr Petrovici o 
să trăiască ca oamenii — în mijlocul celor dragi. În 
ochii Maşei licăreau lumini calde. Slăbise pe drum și 
chipul ei feciorelnic era şi mai gingaş. Privindu-şi 
cu drag soția, Silvestr Petrovici spuse domol: 

— lată-te pentru a doua oară la Arhanghelsk. O 
să ai prilejul să vii şi a treia oară. Sau poate c-om 
rămîne aici pentru totdeauna. Clădim o casă pe malul 
Dvinei şi ne trăim viața. Ce zici, Maşenka ? 

Maşa zîmbea şi privirile ei spuneau: „Unde spui 
tu — acolo o să trăim!“ 

— De ce taci ? Măi, ce scumpă la vorbă ești! urmă 
Silvestr Petrovici. Povesteşte ce-i pe la Moscova ? Pe 
cine ai mai văzut, ce-ai mai auzit? 

— Am adus o tolbă plină de scrisori, spuse Maga. 
Toţi îți scriu, Silvestr Petrovici — şi Apraxin, şi Iz- 
mailov... 

— Izmailov ? rosti mirat Silvestr Petrovici. 

— El. Din Danemarca — e sol acolo, la Copenhaga. 
Iți scrie şi Menşikov Alexandr Danilici, şi alți mulţi 
din ceata voastră... 

Egorşa aduse geanta, desflăcu curelele şi dădu jos 
pecetea de ceară roşie. Silvestr Petrovici apropie lu- 
mînarea şi începu să citească, încruntîndu-se, rîndu- 
rile mărunte ale scrisorii lui Izmailov. Maşa întrebă 
neliniştită : 

— Scrie ceva de rău? 

— Şvezii l-au închis pe cneazul Hilkov Andrei Ia- 
kovlevici — spuse levlev aspru — stă sub pază straş- 
nică, lipsit de toate, şi-i cu sănătatea șubredă... 

Maşa bătu din palme uimită şi nu mai mincă. Sil- 
vestr Petrovici foşni iarăşi scrisorile. În tăcerea ce 
se lăsase, Vaniatka spuse deodată fetițelor lui Ievlev: 

— Unchiul Afonea are acum sabie. Vreţi s-o ve- 
deţi ? 

Fără să răspundă, fetiţele mîncau  blinele în unt, 
plescăind cu poită. 

— N-aveţi limbă ? întrebă Vaniatka. 

—. Ni-e foame! spuse ceâ mai mate. 

— Bine, mîncaţi ! încuviință Vaniatka. 

Cînd Maşa, copiii şi Silvestr Petrovici plecară în 
odăile lor, Krîkov, prinzîndu-și sabia, întrebă încet, în- 
şoaptă : 

— Aşadar, cînd te hotărăşti, Taisia Antipovna ? 

Taisia suspină, privind în lături. 

— Eu nu te grăbesc — urmă Krîkov, parcă speri- 
indu-se de vorbele lui. Eu, Taisia Antipovna, aştept 
cât ai să porunceşti. Şi un an, şi doi şi trei... Numai 
lasă-mă să nădăjduiesc, milostiveşte-te... 

Taisia se apropia de el, înălță capul, îl privi drept 
în ochi şi rosti cu tărie: 

— Eşti foarte bun cu mine, Afanasi Petrovici, şi 
aceasta n-am să ţi-o uit în veci. 

— E un bun început! zîmbi cu mihnire Krîkov. 
Acum ştiu cum are să fie şi sfîrşitul... 

— Mi-e drag pentru vecie, pină am să mor, Afa- 
nasi Petrovici. Ce să fac? 

Krîkov se plecă stîngaci în faţa ei şi, luîndu-şi man- 
tia, ieşi închizînd bine uşa după el. Incepuse o zi 
rece, mai mult de iarnă decît de primăvară. Suflau 
pale de vînt înțepător, aspru. Pe întortocheata uliţă 
Zelionaia, întrecîndu-l pe Afanasi Petrovici, nişte tu- 
nari coborau la trap spre Dvina cu două tunuri noi; 
la strigătele tunarilor streliții dădeau larg în lături 
opreliştile de pază. In curtea turnătoriei de tunuri, 
bătea toaca, chemînd oamenii la lucru. Un pile de 
draguni călări cotiră pe o ulicioară ducîndu-se să se 
culce după îndelunga strajă de noapte. Ajungînd pe 
malul Dvinei, Krîkov încetini pasul: soarele primă- 
văratic miji deodată de după norii plumburii, scîn- 
teie pe turlele bisericilor, pe sineţele unei sotnii de 
streliți, care se duceau la muştruluială, pe ascuţişu- 
rile spăngilor, pe hăţurile căluțului tătărăsc pe care 
călărea sotnicul Merkurov. 

— Spre căpitanul Krîkov, pentru onor! porunci 
Merkurov cu glas voios. 

Streliții priviră către căpitan bătînd răspicat pasul 
și duseră sînețele în sus şi la stînga. Merkurov trase 
sabia din teacă, şi dădu onorul. Krikov îşi scoase şi 
el sabia din teacă şi inima îi zvîcni deodată mai vioi. 
Oştenii se uitau la el cu duioşie — toţi îi cunoşteau 
durerea. 

— Bun muştru! spuse Afanasi Petrovici unui oş- 
tean mărunțel care se silea să-i ajungă din urmă pe 
ceilalți. Auzi, Petrunicev ? 

Petrunicev răspunse din fugă: 

— O să se vadă cît sîntem de bine muştruluiţi. L-om 
întreba pe şved. 

Lunecă cu cizmele pe gheaţă, sări sprinten şi intră 
în rînd. Krîkov zimbi, îşi vîri cu un şuier sabia în 
sac și zori pasul — să facă şi el muştru cu vameşii 
ui. 


ğ N MI 
l di idea 
„A pe VA 


„Doar lupii mi-s dragi; 
Căci lup am rămas şi colții mei rup, 
lar inima mi-e, ca și colții, de lup. 


Heine 


CAPITOLUL DOI 


1. AGENTUL SECRET AL MAIESTĂȚII SALE 


Pe înserate, în portul militar Uleaborg intră încet o 
galeră cu şaizeci de vîsle sub pavilionul flotei de război 
a Şveziei — o cruce de aur pe cimp albastru. Pe 
țărm, în amurgul jilav vuiră două bubuituri de tun. 
Munk Alstrem, căpitanul galerei, ordonă să se răs- 
pundă cu semnalul convenţional — două focuri de 
muschetă, şi să se arunce ancora pentru a se începe 
descărcarea. Nostromul Sige şuieră din fluierul de 
argint. Vislaşii osindiți, ferecați în lanțuri, ridicară 
lopețile. Scripetele scîrții şi ancora cu trei braţe căzu 
în apă. 

— Coboriţi şalupa! porunci  Alstrem, înfăşurîn- 
du-se în pelerina căptușită cu blană de vulpe. Supra- 

vegheați-i cu luare-aminte pe vislaşi, prin coclaurii 
aceştia osîndiţii încearcă mereu să fugă. Începeţi des- 
cărcarea fără mine, am să mă întorc tîrziu. 

Sige, un vlăjgan cu gura strîmbă şi cu faţa arsă 
în focul luptelor, stătea smirnă în fața căpitanului. 
Acesta chibzuia : 

— Poate că am să-i trag o beție! rosti el. La ospă- 
tăria de aici se găseşte uneori rachiu bun. O viaţă 
are omul. 

Cei doi ajutori ai nostromului îl însoțiră pe căpitan 
pînă la seară. Căpitanul mergea încet, impunător. 
Nostromul fluieră a treia oară — să se înceapă cură- 
tenia pe vas. Nişte muzicanți în lăibăraşe, vineţi de 
frig, tîrau cu cîrligele pe punte un vislaș ras în cap 
care trăgea să moară. Omul gemea încă şi se ruga 
să nu fie zviîrlit în mare, dar i se şi legase o piatră 
de picioare pentru ca păcătosuul să se ducă la fund 
dintr-o dată aşa cum se şi cuvenea unui papistaş, 
potrivnic al adevăratei biserici, cea reformată. 

Pe uscat, in ospătăria „Intîlnirea pescarilor“, că- 
pitanul Alstrem se întilni cu căpitanul portului şi-i 
înmînă hîrtiile care arătau numărul de tunuri aflate 
pe bordul galerei. În afară de tunuri, galera mai adu- 
sese pentru trupe butoaie cu pesmeți, crupe şi ulei. 

— O parte din grîu s-a udat şi nu mai poate fi în- 
trebuințat ca hrană! spuse căpitanul Alstrem. Am 
avut o furtună pe drum. 

Căpitanul portului dădu din cap. Alstrem îi numără 
banii — împărțeau banii pe din două, irățeşte, şi pen- 
tru grîu şi pentru toate cele. Sluga aduse rachiu, 
scrob de ouă şi prune murate. Căpitanul portului po- 
runci să i se pregătească un grog. 

Peste un ceas cei doi căpitani urlau un cîntec, hol- 
bîndu-se unul la altul cu ochi tulburi : 

Acel ce-o scăpa de furtună, pe mal 
Vedea-va iubita-mi cu părul bălai; 

Să-i spună că dorm sub năprasnicul val, 
Că-nchisă mi-e poarta în rai... 

Miîna grea a cuiva se lăsă pe umărul căpitanului 
Alstrem. El se scutură, dind-o jos, fără să se uite 
înapoi. Mîna se lăsă încă o dată — mai grea. Căpi- 
tanul Alstrem întoarse capul, furios : în faţa lui se afla 
un om în haine negre de medic, încruntat, cu privi- 
rea tăioasă. 

— Ce naiba vrei de la mine? întrebă Alstrem 

— Dumneata petreci minunat în vreme ce osîndiţii 
ruși fug de pe galera dumitale, — spuse necunoscutul. 
Contraamiralul flotei de galere a coroanei nu te va 
lăuda... 

Încet-încet, Alstrem începu să se  dezmeticească. 
Căpitanul portului se căznea încă să termine cîntecul. 

— Dar dumneata cine eşti? întrebă Alstrem şo- 
văielnic. 

Necunoscutul se aşeză pe laviţă, îşi scoase un pan- 
tof şi-i desprinse tocul cu cuțitul. În toc era o ascun- 
zătoare. Necunoscutul scoase din ascunzătoare o cap- 
sulă de aramă, o deschise şi puse în fața căpitanului 
o foiţă pătrată de pergament subţire, pe care era 
scris cu litere gotice că Lars des Fontaines este agent 
secret al maiestăţii sale regelui şi toţi supușii coroa- 
nei sînt obligați, sub pedeapsa cu moartea, să dea tot 
sprijinul numitului agent. 

— De aici mergeţi la Stockholm ? întrebă Lars des 
Fontaines. 

— La Stockholm, heer... 

— Eu am gradul de prim-locotenent ! rosti sec des 
Fontaines. Dumneata mă vei lua pe bord. Te sfătu- 
iesc să te trezeşti şi să faci ordine pe galeră... 

Noaptea, căpitanul Alstrem, încă speriat, explică 
musafirului său că vislaşii mureau de foame, că cele 
trei uncii de pesmeţi pe zi, de om, duceau la istovirea 
completă a forțelor acestora, că numai într-o singură 
traversare de la Stockholm pînă la Uleaborg au arun- 
cat în mare şaisprezece cadavre de osîndiţi. Des Fon- 
taines se uita absent spre peretele despărțitor al ca- 
binei şi părea că nu ascultă. Afară se izbeau de bor- 

dul galerei bărcile în care, la lumina torţelor, se des- 
cărcau tunurile, ghiulelele şi proviantul. 

— Ciţi oameni au fugit? întrebă des Fontaines. 

— Nouă. Trei au şi fost prinşi. 

— Cine i-a ajutat să-şi scoată fiarele ? 

— Unul dintre prinşii de război, un rus. 

— Voi cerceta eu însumi acest caz ! spuse des Fon- 
taines. 

Nostromul Sige şi doi ajutori ai lui aduseră în 
cabină un om ferecat în lanţuri, cu capul ras, care vor- 
bea domol, cumpănit. 

— Eşti rus? întrebă des Fontaines. 

Osînditul răspunse liniştit : 

— Rus. 

— Cum te cheamă ? 

— Mă cheamă Scerbatii, dar acu' nu mai am 
nume. Mi-au dat o poreclă ca unui cîine. 

Des Fontaines se uită atent la osîndit. Nostromul 
Sige raportă respectuos că înainte de a fugi, ticălo- 
şii au primit de la Scerbatii o scrisoare. 

— Tu le-ai dat scrisoarea ? întrebă des Fontaines. 

— Nu le-am dat nici o scrisoare răspunse Scer- 
batii. 

— Tu eşti spionul care-i înştiințează pe moscovi- 
teni despre pregătirile pentru expediţia noastră spre 
Arhanghelsk ? Da ? 

Scerbatii tăcea. 

Fără să se ridice, prim-locotenentul îl lovi cu pum- 
nul în bărbie de jos în sus. Rusul se clătină ; îl po- 
didi sîngele pe gură. 

— Ai un om de încredere la Stockholm ? Da ? 

Scerbatii tăcea şi îşi. ştergea gura cu palma. 

— Cine-i omul tău la Stockholm? Vorbeşte, alt- 
fel te jupoi de viu. 

Scerbatii oftă şi nu spuse nimic, 

— Aruncaţi-l în cală, la prova ! ordonă în suedeză 
des Fontaines. Puneţi un om de nădejde să  picure 
fără încetare apă rece pe capul lui. Oamenii care vor 
picura apă să fie schimbaţi la fiecare două ore — asta 

nu e 0 treabă uşoară. Am să urmăresc personal exe- 
cutarea... 

Spre ziuă galera ridică ancora. Des Fontaines, cu 
pelerină lungă, cu pălăria trasă pe ochi, urcă la cîrmă 
unde căpitanul Munk Alstrem şedea în jilţ, sub stea- 
gul fluturat de vînt. Muzicanţii băteau tactul în tim- 
pane pentru vislaşi. Osîndiţii, cîte cinci pe laviţă, ic- 
nind din rărunchi, ridicau mînerul vîslei — pînă co- 
bora în apă; apoi se lăsau pe spate şi trăgeau. Egal 
şi surd bătea toba mare, vuiau cornurile, răpăiau tim- 
balele. Cei doi ajutori ai nostromului, cu bice lungi 
în mîini, se aţineau la mijlocul şi la prova galerei, 
gata să lovească în spinările goale ale vislaşilor. Un 
marinar liber — un olandez cu fața prelungă, aple- 
cîndu-se ca să nu-l lovească biciul, umbla printre oc- 
naşi, vîrînd în gura celor slăbiţi turte din făină de 
grîu muiate în vin. 

— Ce viteză ? întrebă prim-locotenentul. 

— Cinci noduri ! răspunse Sige. 

— Nu puteţi merge mai repede? 

— Poate că mai tirziu o să înălţăm velele... 

Prim-locotenentul se uita în tăcere la vislaşi. Un o- 
sîndit de pe lavița a şasea se prăvăli peste vecinul 
lui. Un olandez blond îşi făcu loc pe brînci spre omul 
care trăgea să moară şi începu să lovească cu cio- 
canul în daltă — vislaşul nu mai avea nevoie de lan- 
turi. Lanţul sări din belciug. Un alt marinar liber, 
cu pieptar de blană, agăță cu un cîrlig nădragul osîn- 
ditului şi-l trase spre locul de trecere dintre laviţe. 

— Peste bord ! porunci Sige. 

— Da, peste bord! repetă un ajutor al lui şi, rîn- 
jind, arse cu biciul pe vislaşul care înoremenise, în- 
soţindu-l cu privirea pe tovarășul lui sfîrşit. 

Acum timpanele vuiau din ce în ce mai repede. Vîs- 
lele prinse în strapazane uriaşe se mişcau scrîşnind. 
Deasupra vislaşilor pe jumătate goi, se ridicau aburi. 

— Cîţi osîndiţi aveţi ? întrebă des Fontaines. 

— Să tot fie vreo cinci sute! răspunse Alstrem. 

— Mulţi ruşi >? 

— Mai mult de jumătate. După Narva am primit 
cincisprezece mii de oameni. Au fost trimişi la Revel 
dar acolo n-aveau cu ce să-i hrănească. Fiindu-le 
foame îi prădau pe locuitorii oraşului. Locuitorii au 
primit arme pentru ca fiecare să se poată apăra de 
prinși după cum va găsi de cuviinţă. Prinşii erau îm- 
puşcați ca nişte cîini. Cei rămaşi în viaţă au fost pre- 
dați pe galere. În afară de ruşi mai avem şi suedezi. 
Acum se trimit la galere cei care îndrăznesc să nu se 
supună nobililor, stăpînii lor... 

— Sînt şi d-ăştia ? 

— Destui, heer prim-locotenent. Luther a spus: 
„Dacă poți, sugrumă şi înjunghie în ascuns sau pe 
față şi nu uita că nu există nimic mai primejdios, mai 
vătămător și mai neruşinat ca un răsculat“. 

Prim-locotenentul dădu din cap: 

— Bătrînul Luther a fost un deştept. 

— Maiestatea sa regele — spuse Alstrem — să-i 
dăruiască Domnul viață lungă, e luteran credincios 
şi acum nu cred că mai găsiți în Suedia un răzvrătit 
care să nu-şi fi luat pedeapsa meritată. 

Cu braţele încrucişate pe piept, sub pelerină, des 
Fontaines tăcea. Pe faţa lui aspră, întunecată, nu se 
putea citi nici un gînd: ochii lui priveau în depărtare 
prin picla alburie. 

— De curînd s-au răzvrătit nişte țărani ai contra- 
amiralului Julenscherna, urmă Alstrem. Asta a fost 
cu puţin înainte de căsătoria contraamiralului. Poate 
nu ştiţi că nunta excelenţii sale contraamiralului s-a 
serbat în palatul regesc cu o bogăţie, cu o strălucire 
vrednică de amiralul nostru... 

Prim-locotenentul întrebă căscînd : 

— Mireasa are tot atitea primăveri ca şi el? Tot 
şaizeci ? 

Alstrem rîse. 

— O, nu, heer prim-locotenent. Baroneasa Margret 
Stromberg n-are mai mult de treizeci de ani... 

Lars des Fontaines se întoarse brusc spre căpitan. 
Faţa lui deveni într-o clipită cenușie. 

— Margret Strombeng ? Dumneata vorbeşti despre 
fiica contelui Piepper ? 

— Da, heer prim-locotenent. Baroneasa a rămas 
văduvă acum patru ani şi după doliu s-a măritat pen- 
tru a doua oară cu amiralul nostru. 

Prim-locotenentul zîmbi ironic : 

— Da, da — spuse el — totul e posibil pe lumea 
asta, totul e posibil... 

Intoarse din nou privirile. Faţa lui era iarăşi li- 
niştită. Căpitanul povesti despre răzvrătirea țăranilor 
lui Julenscherna şi spuse că mulţi dintre ei fuseseră 
trimişi pe galere. Des Fontaines îl asculta fără să-l 
întrerupă. Apoi întrebă: 

— Va să zică, în Suedia toate-s bune? 

— Da, în Suedia toate-s bune. 

— Dar ce se vorbeşte despre războiul cu Rusia? 
întrebă prim-locotenentul cu un zîmbet ciudat. Pro- 
babil că după ce i-am nimicit pe moscoviteni la Nar- 
va, toată lumea vrea să continue lupta ! 

— Suedezii vor ceea ce vrea regele! răspunse cu 
prudență Alstrem. Suedezii îşi venerează regele dato- 
rită căruia, cu ajutorul Domnului, întreaga lume tre- 
mură înaintea noastră. 

— Amin! încheie des Fontaines. 


2. SPUNE NUMELE PE CARE LE CUNOȘTI! 


Cind soarele se ridică sus, prim-locotenentul porunci 
căpitanului galerei să spînzure de verga unui catarg 
pe cel dintii dintre fugarii prinşi. Călăul galerei a- 
duse laţul pregătit. Fugarul — un om lat în spate, 
voinic, de vreo treizeci de ani, cu capul ras ca toţi 
osîndiții de la vîsle — privi domol marea liniştită, 
țărmurile îndepărtate ale Suediei, acoperite de ză- 
padă, înaltul şi seninul cer de la miazănoapte şi rosti 
răguşit, cu tărie: 

— Nu-i nimic... şi Minka Cisteakov o să vi se 
treacă la socoteală... 

Făcu o închinăciune adincă spre toţi vislaşii raşi 
în cap şi îşi puse el însuşi latul de gît. Călăul îşi în- 
făşură pe braţul vînjos funia de cînepă şi vroi să 
tragă, dar prim-locotenentul ridică mîna înmănuşată 
și-l întrebă pe osîndit cum de a îndrăznit să-şi ia ră- 
mas bun de la osîndiţi şi pe cine a ameninţat. Oc- 
naşul cătă la des Fontaines cu ochi stinşi de oboseală, 
chinuiţi, şi lăsă tăcut capul în jos. 

— Osînditule, încă poţi să-ţi schimbi soarta ! spuse 
prim-locotenentul. Iată, am să aşez aici ceasul de ni- 
sip. Peste trei minute nisipul va trece din vasul de 
sus în cel de jos. In timpul acesta gîndeşte-te cît este 
de frumoasă viața şi cît de timpuriu trebuie să mori. 
Poţi să-ți dobindeşti iertarea dacă ai să spui numele 
pe care le cunoşti la :Stockholm. 

Prim-locotenentul răsturnă ceasul. Nisipul auriu în- 
cepu să curgă în jos, ca un piîrăiaş. | 

Osînditul tăcea cu capul lăsat în piept. Călăul stă- 
tea nemișcat, cu funia înfăşurată pe braţul gol. 

Nisipul se scurse dintr-o parte în alta. 

— N-o să ai parte de o moarte atît de uşoară! 
spuse des Fontaines. M-am răzgindit. N-o să fii spîn- 
zurat ci ai să fii bătut cu biciul pe trupul gol pînă 
ai să spui numele sau ai să pieri. 

Laţul fu scos de pe gîtul lui Cisteakov. 

Călăul puse o laviţă lată pe locul de trecere şi-l 
legă de ea pe osîndit. Spre amiază fugarul își dădu 
duhul fără să spună o vorbă. 

— Aşa-s toţi! spuse prim-locotenentul căpitanului 
Alstrem. Trebuie să fii un nebun sau un idiot ca să 
începi războiul cu poporul acesta. 

Căpitanul schimbă o privire cu nostromul Sige. 
Ce l-a găsit pe prim-locotenent ? Îşi dă el oare seama 
cine-i acel nebun sau idiot ? 

— Unde este sănătoasa rațiune suedeză? strigă 
furios des Fontaines. Este suficient să arunci o pri- 

vire pe harta Moscoviei ca să înţelegi toată absurdi- 
tatea acestei acţiuni. 

Căpitanul şi nostromul se priviră încă o dată. 

Galera mergea ca şi înainte cu o iuțeală de cinci 
noduri. 

Des Fontaines porunci ca leşul rusului biciuit de 
moarte să fie spinzurat de vergă, şi coborit în cală, 14 
prova. Scerbatii, legat în lanțuri de peretele despărți- 
tor, îi aruncă o privire tulbure, rătăcită. Apa curgea 
în şuvițe subţiri pe țeasta lui rasă. Buzele rusului se 
mişcară şi prim-locotenentul se aplecă spre el: 

— Vrei să-mi spui ceva? 

— Nu vreau să-ţi spun nimic | 

Des Fontaines încercă apa să vadă dacă-i de ajuns 
de rece. Era apă din mare — îngheţată. Scerbatii era 
cuprins de un tremur mărunt şi buzele lui şopteau 
ceva fără încetare. 

— Mă tem că nu mai are mult de trăit! spuse un 
marinar suedez. Poate să-l mai lăsăm un timp? 

Prim-locotenentul nu răspunse nimic. 

Des Fontaines se plimbă toată ziua pe galeră, tă- 
cut, îngîndurat. In amurg înnebuni pe neaşteptate un 
osîndit rus. Supraveghetorul olandez se repezi ca o 
pisică spre el. Nebunul, plin de sînge, se smucea în 
laț. Supraveghetorul îl lovi cu genunchiul în pîntec 
și-i astupă gura cu burete grecesc. Noaptea, nebunul, 
încă viu, fu aruncat peste bord, cu o piatră legată 
de picioare. 

Leşul spînzurat atîrna de vergă. 

Timpanele băteau măsurat. 

Cînd fluiera nostromul, trei dintre vîslaşii osîndiţi 
de pe fiecare laviţă cădeau pe punte să se odihnească, 
iar alţi doi visleau. Leşul spînzurat se răsucea în fu- 
nie. Fiecare vislaş vedea ce-l aşteaptă dacă va în- 
drăzni să fugă şi va fi prins. 

In cabina lui, căpitanul Alstrem își isprăvise de- 
nunțul împotriva prim-locotenentului des Fontaines. 
Nostromul Sige semnă ca martor. Și el auzise cu- 

vintele cu care prim-locotenentul insultase pe maies- 
tatea sa regele. 

— Regele nostru — nebun ! rosti indignat Alstrem, 
presărînd denunţul cu nisip. 

— Să-l aibă în paza sa siînta Brighita! adăugă cu 
evlavie Sige. 

— Ruşii sint de neînvins! spuse căpitanul Al- 
strem. Regele e un idiot. Ai auzit ceva mai ofensator 
pentru maiestatea sa? 

Nostromul clătină din cap : sint pe lume şi obraz- 
nici ! 

— Asemenea oameni îşi sfirşesc viața pe butuc în 
castelul Gripsholm ! spuse căpitanul. Dar nu dintr-o 
dată. Mai întii îi ia în primire călăul, cel mai des- 
toinic călău al regatului. Şi cînd te gîndeşti că acest 
aventurier a îndrăznit să strige la mine cind au fugit 
prizonierii, fiindcă eram uşor ameţit ! 

Sus duduia mereu toba, sunau cornurile, vuiau 
timpanele. 

Prim-locotenentul stătea la prova galerei, se uita 
în depărtare şi murmura strofele sonore ale cronicei 
Ericilor : 

„„Ei armele luatu-le-au în mină, 

S-au întîlnit spre-a se-nfrunta năprasnic, 
Unul va-nvinge, celălalt 

Cu moartea se va logodi... 


3. SINT FOARTE NEMULŢUMIŢI DE 
DUMNEAVOASTRĂ ! 


Cind galera se apropie de Schepsbrue — cheiul de 
acostare al Stockholmului — se porni deodată o nin- 
soare deasă şi măruntă. Acoperişurile de ardezie şi 
de plumb ale Stadenului pieriră numaidecît din ochi; 

podurile arcuite și palatele, Marea Sărată — Selti- 
sen, corăbiile din radă şi de lîngă chei, totul se ascun- 
se după linţoliul de zăpadă. 

Des Fontaines — cu pelerina şi cu pălăria trasă 
pe ochi, stătea lingă bord şi se uita cum era arun- 
cată scara de debarcare. Inclinîndu-se, căpitanul Al- 
strem il rugă să-l scuze dacă nu avusese pe drum toi 
confortul cuvenit. Des Fontaines  tăcea posomorit. 
Pămintului țării sale îi arunca o privire tot atit de 
întunecată ca şi cînd nu se bucura şi nu aştepta de 
la el nimic bun. 

In aceeaşi seară des Fontaines, în. uniformă de 
prim-locotenent al flotei regale, cu spadă şi mănuși 
albe, intră în anticamera viu luminată a excelentei 
sale contraamiralului Erik Julenscherna care, printre 
alte atribuţiuni, deţinea şi funcțiunea de şef al agen- 
ților secreţi ai coroanei. 

Excelenţa sa era ocupat şi nu primea. 

— În acest caz să mi se plătească indemnizaţia ! 
spuse tăios prim-locotenentul. Sper că pot să-mi pri- 
mesc banii ? 

Un bătrinel care-i cunoştea ca pe nişte cai breji pe 
toți agenții, răspunse răutăcios: 

— Exact jumătate din bani i-a şi primit tatăl dum- 
neavoastră — a dus-o greu aici, bietul de el. lar a 
doua jumătate vi se va da, însă nu prea curind — 
s-au schimbat timpurile. În ceea ce priveşte primirea 
dumneavoastră de către excelența sa contraamiralul, 
apoi n-aveţi nici o pricină sä vă grăbiţi. Nu vă aş- 
teaptă nimic bun dincolo de această uşă: sint foarte 
nemulțumiți de dumneavoastră ! 

Ieşind din clădirea cancelariei secrete, des Fontai- 
nes era cît pe ce să dea, prin norul de ninsoare, peste 
căpitanul de galeră Munk Alstrem. Prim-locotenentul 
nu-l recunoscu şi scuzîndu-se politicos sări în şa. Iar 
căpitanul Alstrem, şovăind o clipă, bătu cu ciocanul 
de lemn și uşa ferecată și cînd portarul o deschise îi 

înmină denunțul adresat procurorului regesc Axel 
Sparre. 

În seara aceea des Fontaines, pentru prima dată 
în răstimp de opt ani, se apucă să bea în neştire. Bea 
de unul singur. Servitorul lui, un bătrîn uscat ca o 
mumie egipteană, îi umplea cupă după cupă. Prim- 
locotenentul bea lacom, cu înghițituri mari. Ornicul 
vechi de pe cămin bătea domol ceasurile; penduiul, 
infăţişînd o femeie cernită cu orbitele goale, îşi re- 
pezea coasa — moartea reteza viețile trecătoare. Des 
Fontaines bea şi se uita cum coseşte moartea... 

Noaptea, împleticindu-se pe picioare, intră într-o 
tavernă unde chefuiau negustorii, ofițerii din gardă, 
cavaleriștii şi zarafii din piaţă. Nişte fete de stradă, 
cu sscufiţe şi în jupoane, dânțuiau pe masa de stejar; 
nu departe de masă ghicea în cărți un prezicător; 
mai încolo cîțiva inşi jucau zaruri. Patru ofițeri răc- 
neau un cîntec nou despre ruşinea suferită de ruşi la 
Narva. Des Fontaines ascultă cîntecul pină la capăt 
şi strigă ofițerilor că sint nişte idioţi şi că în loc de 
creier au în cap tärîțe. 

Un ofițer tinerel, cu puful mustăcioarei deasupra 
buzelor, sări de pe scaun şi strigă că nu permite să 
fie insultat. Des Fontaines îl trase de nas cu două 
degete. În zori, cu capul greu, nepricepînd nimic, as- 
culta cum un căpitan înalt, ciupit de vărsat, spu- 
nea pe de rost vechea lege a duelului. 

„Dacă un bărbat va spune un cuvînt de ocară al- 
tui bărbat — „eşti un fricos, n-ai nici un pic de băr- 
băție în tine“, iar celălalt va spune — „sînt bărbat ca 
şi tine“ — aceştia vor trebui să se întîlnească la în- 
tretăierea a trei drumuri. Dacă cel care a fost jignit 
va veni, iar cel care a spus cuvintul nu va veni, atunci 
acesta va striga de trei ori: „mișel!“ Şi va face 
un semn pe pămint. Atunci, acel care a spus vorbele 
de ocară este mai necinstit decit celălalt, deoarece nu 
îndrăzneşte să apere cu arma ceea ce a rostit cu lim- 
ba. Amindoi trebuie să se bată. Cel ucis va fi îngro- 
pat în pămint necurat !“ 

Des Fontaines trase spada din teacă şi luă poziţia 
de luptă. Tînărul pe care îl luase de nas atacă de două 
ori la rînd fără succes și îşi pierdu cumpătul. În ial 
şaselea minut al duelului prim-locotenentul străpunse 
gîtul adversarului său, trase spada, şterse tăişul cu 
poala  pelerinei şi plecă la Nordmalm, un sătuc din 
apropiere, ca să bea mai departe. Martorii rămaseră 
în vîntul umed, cu capetele aplecate, şi începură să 
cînte psalmi deasupra celui ucis. Îl înmormîntară tot 
acolo, la întretăierea celor trei drumuri şi pe banii 
găsiți în punga mortului băură rachiu galben de orz. 

Lars des Fontaines işi petrecu toată ziua la o masă 
de stejar şchioapă în ospătăria „Prietenii credincioşi“. 
Spre seară se întoarse din oraş bătrina pe care o tri- 
misese la doica lui Margret. Margret îi trimisese pe 
un petec de hîrtie cîteva cuvinte care îl aprinseră de 
tot. Aruncînd bătrînei un taler, des Fontaines o luă la 
trap spre locul în care fusese de atîtea ori în acei ani 
îndepărtați, care nu aveau să se mai intoarcă. 

Deasubra oraşului se lăsa o ceaţă grea roşcată. Pe 
platoul de instrucţie sunau trimbiţele. În case înce- 
peau să se aprindă lumini, băcanii trăgeau obloa- 
nele, fetele de stradă ieşeau la plimbare rîzînd deşu- 
cheat. Doica lui Margret locuia într-o casă ocupată în 
parte de un depozit. Chiar în vîrful clădirii de piatră, 
sub acoperişul de țiglă, patru flăcăi voinici? pe jumă- 
tate goi, învirteau de minerul unui scripete şi funia 
de cinepă iînfăşurindu-se pe tobă trăgea în sus balo- 
turile de bumbac strins legate. Flăcăii cîntau. Totul 
era ca şi altă dată, cu atiţia ani în urmă. 

Prim-locotenentul bătu în uşa cunoscută ca şi atun- 
ci, cu opt ani în urmă — de trei ori. Zăvorul hurui şi 
des Fontaines intră în bucătăria scundă a bătrinei 
doice, unde jarul licărea stins în vatră. 

— Dumneata eşti? întrebă Margret cu vocea ire- 
murătoare. Şi exclamă: O, Lars! 

El zîmbi ironic: această femeie era în puterea lui 
ca şi inainte, făcea cu ea tot ce vroia. Și va fi tot- 

deauna în puterea lui, cu oricine s-ar mărita. Odini- 
oară il implora să plece cu ea ina vii departe, să trä- 
iască amindoi într-un a 2 malul unui piriiaş, dar 
el nu fusese de acord : asemenea femei nu era 
prea veselă viața în ci pe malul unui piriu. 

— N-ăâm avut onoarea să vă felicit cu ocazia căâsă- 
toriei, — rosti el rece. De altfel n-am putut să vă ex- 
prim nici condoleanțele mele atunci cînd heer Mag- 
nus Stromberg s-a sfîrşit atit de prematur... 

Des Fontaines văzu cum i se ridică şi i se lasă ne- 
putincioasă mîna, auzi cum foşneşte mătasea, 

— Dar dumneata... dumneata ai fost plecat ! spuse 
printre lacrimi Margret. Dumneata ai lipsit nesfirșit 
de mult. Uneori mi se părea chiar că te-am visat nu- 
mai în anii tinereţii mele... 

— Să nu mai vorbim despre asta! o întrerupse el. 
Eu sînt sărac. dumneata eşti bogată! Eu voi fi în- 
totdeauna sărac iar dumneata poţi trăi numai în- 
conjurată de lux. L-ai ruinat pe heer Stromberg, iar 
acum ai început să-l ruinezi şi pe heer Julenscherna. 
Aurul îţi frige miinile. Am sosit de curînd dar am şi 
auzit ce vînători şi ospeţe dai aproape în fiecare zi. 
Nu prea te-ai plictisit în lipsa mea, Margret, nu-i aşa? 
Probabil că aşa era normal să faci. Nu e cazul să-ţi 
legi viața ta, tinerețea ta, frumuseţea ta, toată făp- 
tura ta, de un om ca mine... 

El oftă parcă tulburat. Ei i se păru că suspinase dar 
cînd se repezi spre el, o îndepărtă cu mina : 

— Tu n-ai nevoie de mine, Margret, — spuse el cu 
glasul lui din totdeauna atunci cînd vorbea cu ea, 
un glas în care răzbătea deznădejdea. Tu n-ai nevoie 
de mine. Şi nu trebuie să-mi chinuieşti biata mea 
inimă, Margret. Orice s-ar întimpla, trebuie să vor- 
besc cu tatăl tău. Ajută-mă pentru ultima dată... 

— Cu tata? 

— Contele Piepper este singurul om deştept în re- 
gat. Trebuie să-l văd neapărat. 

Ea tăcea, se gindea. În sfîrşit, exclamă: 

— Bine! Te va primi. Dar ce-i cu tine, Lars? Te 
amenință vreo primejdie >? 

Prim-locotenentul zimbi cu amărăciune : 

— Primejdia nu mă amenință pe mine. Ea amenin- 
tä Suedia. 

Se intunecase de-a binelea. Margret aprinse lumi- 
nările, puse pe masă o sticlă cu vin vechi, jeleuri şi 
fructe. Totul era ca şi odinioară, ca atunci, cu atiţi ani 
in urmă. Faţa Margtretei se imbujorase, ochii îi stră- 
luceau, părul de aur i se împrăştiase pe umeri. Era 
fericită. Şi el parcă era emoţionat. 

— Pleci iarăşi în Moscovia ? întrebă ea. 

— Aş dori acest lucru. 

— Am să viu şi eu acolo latine! spuse ea, rîzind. 
Am să-i scot din minţi pe toți moscovitenii. Am să 
viu după tine... 

Ea bea vin și nu se grăbea să plece, măcar că era 
tirziu. Des Fontaines spuse că e aproape miezul nop- 
ţii, dar ea dădu din mînă a nepăsare: 

— Totuna-i — el ştie foarte multe despre mine. Fie! 
Nu-mi mai trebuie nimeni în afară de tine. Tu eşti ido- 
lul meu, numai tu... 

El făcu o grimasă : nu dorea de loc ca excelența sa 
contraamiralul Julenscherna să-i fie duşman. Dar 
Margret îi sărută miinile şi-l imploră să n-o dispre- 
țuiască. I se părea că e un cavaler medieval care sä- 
vîrşește isprăvi tainice spre gloria unicei sale doamne. 
Ba rîdea, ba plingea şi-i jura iubire veşnică. Vorbea 
cu dispreţ şi cu ură despre soții ei şi îşi Dătea joc 
deopotrivă de cel mort ca şi de cel viu. El zimbea la 
glumele ei lugubre şi-i săruta ochii uzi de lacrimi. 

Tirziu noaptea, istovită de dragoste, plecîndu-şi 
capul spre faţa lui, îi şoptea ca în delir: 

— Sint foarte bogată, foarte. Am să-ți dau bani. Ce 
să fac cu ei fără tine ? Ai să iei atit cit îţi trebuie. Iei? 

El tăcea cu un zîmbet pe buze. Totuşi femeia asta 
era adorabilă în nebunia ei. Cine ştie, poate că îi va 
mai fi de folos ! 

4. CONTELE PIEPPER 


Bătrinul avusese dreptate: nimic bun nu-l aștepta 
pe des Fontaines dincolo de uşa cabinetului excelen- 
tei sale contraamiralul. Julenscherna îl primi stînd în 
picioare şi nu dădu mîna cu el, nu-l întrebă nimic ci 
dintr-o dată incepu cu reproșşurile: 

— Raporturile dumitale domnule  prim-locotenent, 
intr-o măsură oarecare, nu corespund adevărului. 
Dumneata exagerezi foarte mult posibilitățile militare 
ale moscovitenilor. Maiestatea sa regele nu este mul- 
tumit de dumneata. Maiestatea sa a binevoit de două 
ori să se exprime că dumneata eşti slab informat și 
încrezut. Rapoartele dumitale nu au corespuns întot- 
deauna cu rapoartele altor persoane care au fost în 
Moscovia. Căpitanul Uurkwaard are un alt punct de 
vedere decit dumneata. De ce pină acum n-am primit 
de la dumneata un plan detailat al fortăreței Novodvi- 
nei ? Am fost de asemenea informat că dumneata te 
numeri printre acei care îşi permit să dezaprobe ac- 
ţiunile maiestăţii, sale... 

Des Fontaines asculta observaţiile în tăcere, dar 
ochii lui scînteiau ironic. I se părea vrednic de milă 
acest bătrîn trufaş, acest sfetnic mărginit, acest ami- 
ral despotic şi veninos: ce-ar spune el dacă i-ar po- 
vesti măcar cîteva din cele ce s-au petrecut seara tre- 
cută în bucătăria bătrînei doice ?! 

— Sosind aici te-ai apucat să bei — spunea Julen- 
scherna — şi după cite am fost informat, ai şi reuşit 
să omori în duel un om, un tînăr de familie bună. 
Gîndeşte-te la viitorul dumitale ! Maiestatea sa te va 
audia în consiliu. Fii atent, chibzuieşte bine înainte 
de a spune ceva. Dumneata ai petrecut mulţi ani în 
Moscovia, cunoşti părțile slabe ale armatei ruseşti. 
Să vorbeşti aşadar despre ceea ce ar putea să-ţi sal- 
veze reputaţia iar nu să-ţi distrugă viaţa. In copilărie 
ai fost prieten cu soția mea — ea a intervenit pentru 

dumneata și sfatul pe care l-ai primit de la mine as- 
tăzi, ţi l-am dat în urma rugăminţii soţiei mele. 

Prim-locotenentul se uită la contraamiral. Julen- 
scherna îl privea cu aroganță, cu morgă, şi în ochii 
lui cafenii, tăioşi nu se putea citi nimic. 

— Eşti liber! spuse Julenscherna. 

Des Fontaines ieşi. 

In aceeaşi seară primi o hirtie prim care era che- 
mat la contele Piepper — şeful cancelariei militare a 
lui Carol al XII-lea și secretar de stat. În cercurile 
apropiate de curte se ştia că la timpul său tatăl Mar- 
gretei se declarase împotriva războiului cu rușii. 

— Fiica mea m-a rugat să te primesc! spuse con- 
tele cînd se prezentă la el des Fontaines. Sinteţi prie- 
teni din copilărie, nu-i aşa ? 

— Sintem vechi prieteni, domnule conte, — râs- 
punse des Fontaines, Din acele vremuri îndepărtate 
cind dumneavoastră nu erați încă mîndria regatului 
și nu aveaţi titlul de conte. 

Piepper zîmbi amabil. Şedea într-un fotoliu adînc 
— obez, cu picioare scurte, care nu-i ajungeau vină 
la podea. De sub uriaşa perucă coafată ochii lui pri- 
veau inteligent şi pătrunzător. 

— Te ascult! îl îndemnă el. 

— Aş fi vrut să vă aud părerea, domnule conte! 
spuse des Fontaines. N-am fost de mult în regat. Aş 
îi dorit să știu ce se crede aici despre Rusia. 

— Ţarul Petru a pierdut Narva — începu Piepper 
— cumpănindu-și parcă vorbele. A pierdut-o în aşa 
fel încît medalia pe care se află întipărită dezonoarea 
lui este astăzi foarte populară. Nu mai avem de ales 
— singurul nostru drum este spre Moscova. Desigur 
că atunci cînd steagurile noastre vor fîlfîi deasupra 
străvechilor ziduri ale Kremlinului, restul se va petrece 
de la sine. Găina lor va fi fiartă în oala noastră. Cru- 
cea de aur pe cîmp albastru, ridicată deasupra Krem- 
linului rusesc, este unica rezolvare justă a chestiunii 
orientului, nu-i 'așa!: Maiestatea sa  binevoieşte să 
continue opera despre care au vorbit neuitatul Tor- 

ghils Knutson şi memorabilul Birgher. Stem Sturre 
de asemenea a provovăduit că drumul nordicilor este 
numai spre răsărit. Pentru ce «deci să ne împotmolim 
în Ingria sau în Livonia, la ce ne trebuiesc nişte vic- 
torii mărunte cînd ne așteaptă gloria la Moscova ? 

Des Fontaines tăcea privind fix faţa lată, rumenă 
și liniştită a contelui. 

— Mi-amintesc de asemenea foarte bine — conti- 
nuă Piepper — că neuitatul rege Carol al IX-lea a 
spus nu o dată că noi trebuie să ocupăm litoralul nor- 
dic al Norvegiei. Ruşii au un port — Arhanghelsk. 
Este suficient să ocupăm nordul Norvegiei — atunci 
traficul comercial cu portul Arhanghelsk va trece 
prin apele noastre. Pentru realizarea acestui obiectiv, 
maiestatea sa regele a ordonat efectuarea unei expe- 
diții la Arhanghelsk. Corăbiile pentru expediţie sînt în 
lucru. Arhanghelskul va fi ras de pe fața pămîntului. 
Dar acesta e numai începutul, o măsură temporară 
pentru tăierea legăturii moscovitenilor cu Europa. 
Moscova — iată adevărata rezolvare a chestiunii. 
Sper că dumneata eşti de acord cu mine ? 

— Nu! spuse prim-locotenenlul. 

Contele Piepper îl privi cu ochii lui senini, rotun- 
jiţi, ca de uliu. 

— Nu ești de acord ? 

— Nu sînt 'de loc de acord. 

— Cu ce anume ? 

Prim-locotenentul tăcu, își adună gîndurile şi după 
citeva clipe de tăcere vorbi  cumpănit, calm, fără 
grabă : 

— Multe îniringeri militare sînt datorite faptului că 
inamicul a fost fie insuficient cunoscut, fie prezentat 
într-o lumină falsă pentru a face plăcere unei anu- 
mite persoane aflată în fruntea statului. Să ţi-l ima- 
ginezi pe inamic mult mai slab decit este în realitate, 
să-i  minimalizezi forţele şi posibilitățile — după 
mine, aceasta este o crimă faţă de coroană, o crimă 
pentru care autorul ei trebuie tras pe roată... 

Contele Piepper ridică uşor din sprinceană: prim- 
locotenentul începea să-l irite. 

— Tras pe roată ! repetă des Fontaines, Diplomiaţii, 
ambasadorii se prea poate că procedează just stu- 
diind oamenii din anturajul curţii ruse şi completînd 
informaţiile pe care le trimit cu descrierea caracteru- 
lui şi slăbiciunilor unuia sau altuia dintre persoanele 
suspuse sau chiar ale suveranului. Dar parcă totul 
stă numai în asta? 

Piepper înclină uşor capul: aceasta putea să în- 
semneze şi că e de acord, şi că ascultă cu atenţie. 

— Trăind opt ani în Rusia, şi nu în cercurile apro- 
piate curții — continuă  prim-locotenentul — mi-am 
închinat timpul meu liber unui alt scop: am studiat 
țara, caracterul oamenilor, obiceiurile... 

— Obiceiurile ? 

— Da, heer, obiceiurile şi caracterele. Am studiat 
poporul pe care trebuie să-l nimicim, ca să ne deschi- 
dem acel drum spre Moscova despre care vorbeaţi 
adineauri. Doar alt mijloc pentru cucerirea Rusiei nu 
există. Ţarul Petru este fără îndoială un fenomen mai 
mult decît important, dar nu de el e vorba sau mai 
bine zis — nu numai de el. 

— Interesant ! rosti contele Piepper. Continuă — te 
rog... 
— Am trăit opt ani în Rusia, opt ani îndelungați. 
Am fost de două ori la Azov, am trăit împreună cu 
rușii înfringerea de la Narva şi am fost martor la 
multe evenimente excepționale. Dumneavoastră ați 
binevoit să amintiți despre medalie, conte. Pe ea e 
înfăţişat Petru, plîngînd, şi sînt gravate cuvintele: 
„A fugit, plînge amar“. Aşa e? 

— Dal rosti Piepper şi zimbi gîndindu-se la me- 
dalie. Ce medalie hazlie. Țarul Petru și-a aruncat sa- 
bia, căciula i-a căzut din cap... 

— Din păcate, conte, nu şi-a aruncat sabia. Iscu- 
sința meșterului care a bătut medalia tinde nu spre 
stabilirea adevărului, ci spre măgulirea unor persoane 
suspuse. Sabia n-a fost aruncată. Mîna moscovite- 

nilor strînge cu putere minerul ei. Și trebuiesc puse 
în cumpănă toate forțele noastre, toată judecata noas- 
tră suedeză, tot geniul poporului nostru, extrema în- 
cordare a tuturor posibilităţilor noastre ca să ne pu- 
tem opune tendinței Rusiei de a ieși la mare. Ruşii 
consideră justă această tendință. :Noi stăm ca un 
zid pe malurile Balticei. Ei vor sparge acest zid şi 
dacă nu vom asculta glasul rațiunii, Suedia, domnule 
conte, va înceta de a mai fi o mare putere. 

Piepper zîmbi ironic. 

— Ce să facă atunci, biata Suedie? 

Des Fontaines părea că nu observase ironia din 
zîimbetul lui. 

— Sabia a fost aruncată numai pe medalie, — 
spuse el. Ruşii nu consideră că la Narva au fost în- 
frînți definitiv... 

— Cei care au luat parte la luptă în tabăra ruşilor 
în frunte cu ducele de Croix — îl întrerupse rece 
Piepper — mi-au povestit că nimicirea a fost completă, 
Că ruşii fugeau în panică şi... 

Prim-locotenentul zimbi. 

— Lupta pare totdeauna pierdută în ochii celui ră- 


nit, — spuse el. Atunci cum s-o vadă un trădător? 
Ducele de Croix, chemat de ruşi 'să servească sub 
drapelul rusesc, i-a trădat — merită el oare să fie 


ascultat ? Ofițerii străini au declarat bătălia pierdută 
chiar de la început — nu ştiau cum să găsească pri- 
lejul să-şi vîndă săbiile lor dezonorate maiestăţii sale 
regelui. Părăsiţi de ofițerii lor, trădaţi, vînduţi, sol- 
daţii ruşi au luptat totuși pină la ultima picătură de 
sînge. N-am să uit niciodată ziua aceea cînd se re- 
trăgeau pe podul de peste Narva, în bătaia tobelor, 
cu steagurile desfăşurate, sub acoperirea regimentelor 
Semionovski şi Preobrajenski. Cine a văzut acea în- 
îrîngere nu poate să nu mediteze asupra viitorului. 

— Şi totuşi a fost o înfrîngere ! 

— Armatele înfriînte trag o bună învăţătură dim în- 
îringerea lor, domnule conte. 

— Am văzut că nu prea le intră în cap învăţătura. 
În Moscova sînt puţini străini ; ţarul Petru nu e iubit 
de boierii lui, se pun dări foarte grele... 

Des Fontaines asculta tăcut ciocănind cu degetele 
în masă. Contele Piepper vorbi mult. Prim-locotenen- 
tul uneori dădea din cap afirmativ — da, da, toate 
acestea, desigur, aşa-s. Dar în ochii lui încremenise 
o expresie rece, îndărătnică. 

— Totuşi dumneata nu eşti de acord cu mine, nu? 
întrebă ostil Piepper. 

— Toate acestea aşa sînt! spuse des Fontaines. 
Toate acestea sînt întocmai aşa, se iau încă tot fe- 
lul de dări : pentru ieşirea în mare şi pentru întoarce- 
rea cu peşte, pentru sicriele de stejar, pentru hamuri, 
pentru bărbi, pentru topoare, pentru băi. Ţăranii sînt 
luaţi la munci istovitoare ; sute şi mii de oameni mor 
la construcțiile fortărețelor, pe şantierele navale, ľa 
lucrările de drumuri, la frînghierii, la postăvării şi la 
țesătorii. Toate acestea sînt adevărate, dar aş dori să 
vă atrag atenția asupra unui alt lucru. Nu-mi e 
plăcut să vorbesc despre asta şi totuşi trebuie să vă 
previn că în Rusia se construiesc corăbii şi s-au con- 
struit pînă acum multe, că în fabrici se toarnă tu- 
nuri, ghiulele, se făuresc săbii, ancore, baionete, că 
baioneta care se introduce acum în infanteria rusească 
este o armă foarte practică deoarece ea permite în 
acelaşi timp şi focul şi lupta corp la corp. Grenadierii 
ruși știu să arunce grenadele, irupele călări, care mai 
înainte erau înzestrate numai cu suliţi și cu săbii, 
sînt înarmate acum cu carabine, cu pistoale şi lesace. 
Moscovitenii au dat cai artileriştilor, ei au proiectile 
incendiare şi de iluminare, au tunuri cu mai multe 
țevi, cu milralii, cu ofițeri ruşi, de-ai lor, destul de 
buni. Pentru ce atunci, conte, să ne amintim de meda- 
lia aceea lăudăroasă sau să îngiînăm cintecul care vor- 
beşte despre îniringerea ruşilor la Narva, compus de 
un poet stupid, cînd trebuie să ne pregătim pentru 
luptă pe viaţă şi pe moarte cu un inamic cum încă n-a 
avut Suedia... 

— Dumneata vrei să spui ?... îl întrerupse Piepper. 

— Da, eu vreau să spun — confirmă des Fontaines 
şi contele simţi în vocea lui o miînie abia stăpinită 
— vreau să spun un lucru pe care nimeni nu-l spune 
astăzi în Suedia : războiul cu Rusia este o nebunie! 
N-avem decit să dispreţuim această ţară aşa cum am 
disprețuit-o şi pînă acum, dar în toate manifestările 
noastre trebuie să-i căutăm prietenia, să avem legă- 
turi comerciale, să facem pe bumii vecini. Ruşii snt 
oameni tari, de aceasta vă puteți convinge vizitin- 
du-l pe osînditul de pe galeră care a fost închis în 
cetatea Gripsholm. Staţi de vorbă cu el. El a trimis 
nişte scrisori de spionaj din Stockholm în Moscovia. 
El îl cunoaşte, nu poate să nu-l cunoască, pe omul 
care a compus aceste scrisori. Deţinutul a fost tortu- 
rat patru zile de-a-rîndul şi totuşi nu se poate scoate 
absolut nimic de la el. Iată ce inamic avem în fața 
noastră. 

—- Asta-i tot ce-ai avut să-mi spui? întrebă con- 
tele Piepper. 

Prim-locotenentul răsufla întretăiat. 

— Tot ce-am auzit de la dumneata — spuse Piepper 
— nu este lipsit de interes, privit ca o manifestare a 
unui om cu opinii exagerate, care a trăit prea multă 
vreme în Moscovia — contele puse accent pe cuvintul 
prea. Totuşi Suediei îi este sortit fără intoarcere să 
meargă pe calea indicată de mina providenţei... 

Des Fontaines lăsă capul în jos. Singurul om de 
stat lucid şi inteligent nu voise să înțeleagă nici un 
cuvînt din cele pe care i le spusese, deşi el nu rostise 
în viaţa lui atîtea cuvinte ca în ziua aceea. Bine, facă 
ce-or vrea ! 

Contele Piepper se ridică. Era mult mai scund decît 
prim-locotenentul şi se uita la el de jos în sus. 

— În viitor nu-ți recomand să mai faci deducţii! 
spuse el. Numai maiestatea sa are dreptul să facă de- 
ducții şi să ia hotăriri. Să ţii minte acest lucru. Alt- 
minteri vei plăti scump. 

Contele vorbea sec, ochii lui priveau ostili. 

— Cu capul? întrebă des Fontaines. 

Piepper nu răspunse nimic şi-l conduse pe prim- 
locotenent pînă la uşă. 

Mai tirziu, jucîind şah cu excelența sa contraami- 
ralul Julenscherna, contele Piepper spuse parcă în- 
tr-o doară : 

— Ar trebui ca Margret să nu primească în casă 
pe acest agent al nostru în Moscovia deşi sînt prieteni 
din copilărie. 

Julenscherna răspunse fără să-şi ia privirea de la 
tabla de şah: 

— Acest lucru se va produce de la sine, conte.. In- 
potriva prim-locotenentului s-a deschis o anchetă. 
N-aş dori însă s-o mîhnesc pe Margret şi s-o fac să-l 
protejeze mai departe. Voi face tot posibilul pentru 
ca ea să nu afle nimic de soarta lui. Iar dacă situaţia 
lui va fi cu totul nefavorabilă, îi vom spune că a fost 
trimis în Moscovia, la Arhanghelsk... 

Contele Piepper ridică turnul şi îl tinu în palmă. 
Crezi că vor fi atît de severi cu un agent? 

— Mai mult decît severi, conte! răspunse Julen- 
scherna. Procurorul regesc este necruţător cu cei care 
se îndoiesc de înțelepciunea maiestăţii sale. Şi el, de- 
sigur, are dreptate. Trebuie să obținem cu orice preţ 
deplina unanimitate în consiliul regesc. 

— Aşa să fie! rosti Piepper. 


5. CE CINTEC NU ŢI-A PLACUT? 


Şedeau amîndoi lîngă cămin şi vorbeau încet, a- 
proape în şoaptă : în zilele acelea în Suedia chiar şi 
în casa ta trebuia să vorbeşti încet; zidurile aveau 
urechi. Pendulul — moartea cu coasă — bătea, nu- 
mărind ceasurile. Tatăl prim-locotenenlului sorbea vi- 
nul roşu italian şi vorbea cu voce răguşită de bătrîn 
cavalerist, privind în lumină cupa de cristal. 

— Nouă tuturor ni se spune meîncetat că Rusia, 
Moscovia este o ţară de barbari, asemănători noma- 
zilor mongoli, un cîmp vast care îşi aşteaptă pluga- 
rul. Mulţi dintre noi sîntem recompensaţi incă de pe 
acum cu păminturi în Moscovia. Maiestatea sa pre- 
găteşte în tăcere planul loviturii în inima Rusiei — 
Moscova. Se speră că ţarul Petru, despre care mi-ai 
povestit, va fi alungat de pe tronul lui şi că” acest 
tron va fi ocupat de unul dintre vasalii maiestăţii sale 
regeşti — fie de nobilul polonez Sobieschi, fie de vreun 
livonez sau estonian. Pskovul şi Novgorodul vor fi 
alipite Suediei pentru totdeauna. Ucraina şi regiunea 
Smolensk vor fi date nobilului polonez Leszcezinski, 
care va deveni rege al Poloniei. Tot restul Rusiei tre- 
buie să fie împărțit în mici principate suverane care 
prin lupte între ele se vor slăbi cu totul unul pe altul. 
Se înţelege că după apropiata expediţie nordul va 
trece la noi şi toate acele regiuni, tot ce există sub 
cerul polar, va fi supus maiestăţii sale. Ai auzit des- 
pre asta ? 

Prim-locoteneniul zîmbi în tăcere. 

— Maiestatea sa regele aude mereu că el este ai- 
doma unui wiking din evul mediu care a venit cu 
spada lui să făurească pentru vecie gloria nordicilor. 
I se mai spune prim cavaler al adevăratei biserici, 
Alexandru Macedon suedez, şi i se dau şi alte numiri 
măgulitoare. Tu încă n-ai avut timp să afli fiul meu, 
că în Stockholm toţi îl citesc astăzi pe bătrinul Ulof 
Rudbek care a scris o lucrare despre Atlantic. N-ai 
citit această operă ? 

Des Fontaines clătină din cap şi răspunse turnîn- 
du-şi vin: 

— Nu, n-am citit-o... 

Colonelul rîse răguşit, scoase cu cleştele un cărbune 
din cămin şi îşi aprinse pipa. 

— În această operă, Suedia este denumită peninsula 
Saagelor !. După cum spune heer Rudbek, viitorul o- 


! Saagă — legendă nordică. (n. r.) 

menirii va începe de aici de la wikingii Suediei. Mulţi 
consideră această operă ca demnă de alenţie şi vor- 
besc despre ea tot alit de serios ca şi despre biblia lu- 
terană... Mai mult decit atit, astăzi, în regalul suedez 
nu numai că nu se discută acţiunile regelui, dar nici 
nu i se spune altfel decît Sigurd al nostru, tînărul Si- 
gurd suedez. Asta e! Şi providenţa intotdeauna il 
însoţeşte, orice ar iniţia acest ignorant sălbatic, care 
s-a inventat pe el însuşi, începînd de la sabia lui 
lungă şi stupidă şi sfirşind cu hrana simplă pe care 
o mănîncă, neapărat faţă de lume... Tu nu ştii ce se 
petrece aici şi eşti imprudent, extrem de imprudent. 
Tu ai în totul dreptate, dar nu se poate face nimic. 

Se lumina de ziuă cînd prim-locotenentul își lega 
calul lîngă o căsuţă nu prea înaltă cu acoperiş de ar- 
dezie, în tăcuta stradă Schepsbrue. Cărbunarii, bera- 
rii, lăptăresele cu scufe uriaşe, călări pe măgărușşi, se 
îndreptau spre piețele oraşului, un iz de iarbă, de 
mare, de catran, adia dispre port, unde huruiau lan- 
turile ancorelor şi se înălțau velele. | 

Prim-locotenentul ciocăni cu minerul cravaşei în 
oblon. Uşa îi fu deschisă de rotofeia, blajina şi som- 
noroasa Cristina. 

— Frau v-a aşteptat iarăşi o seară şi o noapte în- 
lreagă ! exclamă ea. Ii zdrobiţi inima, heer prim- 
locotenent ! 

Tropăind cu botforii înalți, ţinîndu-și sabia cu 
mîna, el intră la Carin. Ea mu dormea —zăcea ne- 
mişcată în pat, cu faţa mai palidă ca de obicei, cu 
ochii înotînd în lacrimi. 

— Plingi 2? întrebă mirat des Fontaines. 

Işi aprinse pipa şi strigă Cristinei să aducă demîn- 
care şi băutură. Carin continua să plingă. 

— Ei, haide, ajunge! spuse des Fontaines. N-am 
venit la tine ca să te văd cum pliîngi. Poate ai iarăşi 
datorii ? De ce nu spui? Spune şi terminăm îndată 
cu chestia asta... 

Zimbind, începu să dezlege punga, doldora de au- 
rul Margretei. | 

— Eşti un prost! izbucni Carin mînioasă. De data 
aceasta aurul n-o impresiona. Crezi că am nevoie de 
banii tăi... 

— Și de bani! răspunse zîmbind prim-locotenentul. 
Toţi au nevoie de bani. Nimeni nu-i disprețuiește. 
Chiar şi regele are nevoie de bani... 

— Vorbeşti asta pentru că nu iubeşti pe nimeni! 
strigă Carin. Eşti un om crud, foarte crud ! N-am vä- 
zul un om mai crud ca tine. Nu degeaba Cristina mea 
îți spune lup. Şi, are dreptate, semeni a lup. 

Cu maxilarele lui zdravene, des Fontaines mesteca 
repede carnea fierbinte, pipărată, friptă în frigare. 

— Aşa, va să zică? rosti el nepăsător. Semăn a 
lup ? Înainte vreme nu-mi spuneai aşa ceva, fetițo ! 
Imi spuneai — băiețaşul meu, da, da, mi-amintesc 
foarte bine. Cît priveşte iubirea mea, apoi eu nu ţi-am 
vorbit niciodată de aşa ceva şi ne simţeam destul de 
bine, nu? Zburdam, ne distram şi nu iroseam vorbe 
în zadar... 

Ea se ridică pe jumătate în pat. Scufia de noaple 
îi alunecase pe o parte, părul i se împrăştiase pe ume- 
ri. Avea ceva din Margret — poate culoarea părului 
şi îmbujorarea suavă din obraji. 

— Ei bine! exclamă Carin. Ai să vezi cum o să 
zburzi şi o să te distrezi cînd ai să auzi ce-am aflat... 

Des Fontaines se intoarse spre ea şi dădu la o 
parte farfuria. 

— Ce ispravă ai făcut, prostuţule, undeva la o răs- 
cruce unde se întîlnesc trei drumuri ? Ai ucis un ofi- 
ter, nu? Nu ţi-a plăcut un cîntec, da? 

— Nu înţeleg... 

Nu înţelegi ? Spune, ce cîntec nu ţi-a plăcut? 

Ea îşi lăsă picioarele goale pe podea, se apropie 
de el susținîndu-şi cămaşa la piept şi vorbi cu buzele 
tremurătoare : 

— [Ieri a fost la mine un preot din partea capela- 
nului regesc Nordberg. Au descoperit corpul celui ucis. 
Ofițerii au jurat pe biblie că nu ţi-a plăcut un cîntec, 
dar nu-şi amintesc ce cîntec... Ancheta o face însuşi 

capelanul regesc — chestiunile cu privire la dueturi 
îi sînt încredințate lui. Acum caută să afle ce cîntec 
a fost. 

— Un cîntec stupid despre bătălia de la Narva! 
spuse prim-locotenentul. Dar cred că ei nu trebuie să 
ştie acest lucru. Prostii! Dacă ofiţerii au fost atît de 
beţi încît nu ţin minte cauza duelului, capelanul nu 
va putea să afle niciodată cum a început cearta... 

Şi el rise sund — parcă lătra. Carin tresări şi în- 
chise ochii: Lars des Fontaines nu ştia niciodată să 
ridă. 

— Temeri deşarte, fetițo ! spuse el. Dar tu ai făcut 
bine că m-ai prevenit. Acum ştiu ce vor de la mine... 
Culcă-te şi şterge-ţi ochişorii. Ţie nu-ţi stă de loc bine 
cind plingi. Tu trebuie să fii totdeauna veselă. 

Adormi, şi curînd începu să strige în somn : îl visa 
pe fugarul rus atirnat de catargul galerei, înconjurat 
de şiruri lungi de spînzurători... 


6. CAPELANUL REGESC 


La uşa cabinetului capelanului regesc stăteau doi 
cadeți cu coifuri şi cu mîna la garda săbiei. La ve- 
derea bătrînului colonel de cuirasieri şi a fiului său, 
cadeții luară săbiile pentru onor şi încremeniră din 
nou ca nişte statui. 

Kammer-lacheul deschise larg uşa grea în faţa co- 
lonelului şi a prim-locotenentului. 

Capelanul Nordberg — confesorul regelui şi primul 
carolingian al Suediei — cum i se spunea la curte — 
se uita cu ochi imobili la vizitatori. Lung, cu ochii lu- 
citori ca în delir, cu mişcări bruște, el semăna mai 
curind cu un dement decît cu primul prelat în stat. 
Despre el se spunea că-l maimuţăreşte pe legendarul 
episcop Hemming Gat, cel care pe timpul lui Sven 

Nilsen, comandînd trupele care asediau castelul Kal- 
mar, dădea lovitura de graţie danezilor răniţi şi lupta 
dirz cu arbaleta în miini — cu nimic mai prejos decît 
oricare - landknecht. Ca şi Hemming Gat, capelanul 
Nordberg folosea graiul duhovnicesc numai atunci 
cînd în numele lui „Christos cel răstignit pentru noi“, 
cerea uciderea tuturor prizonierilor, dezlănţuirea unui 
nou război sau obişnuitele răfuieli cu catolicii, cu orto- 
docşii sau cu musulmanii... Despre neasemuita cru- 
zime şi sete de sînge a lui Nordberg umblau legende 
chiar şi la curtea lui Carol, unde mila nu era recu- 
noscută drept o virtute. 

© — Vii din Moscovia ? îl întrebă capelanul pe prim- 
locotenent. 

— Da, din. Moscovia. 

Gura capelanului zvicnea într-un tic nervos. El îşi 
apăsă cu palma obrazul şi ticul încetă. Ochii lui pri- 
veau pătrunzător. 

— Ce spun ei despre infringerea de la Narva ? 

— Ruşii nu-şi amintesc prea des despre înfrîngerea 
de la Narva, — răspunse des Fontaines. Ei sînt mult 
mai înclinați să discute despre victoriile lor la Azov... 

Capelanul zîmbi. 

— Iată de ce nu ţi-a plăcut de loc cîntecul despre 
Narva... 

Faţa prim-locotenentului păli din ce în ce mai mult. 
Colonelul se mita cu nelinişte ba la fiul lui, ba la 
capelan. 

— Dumneata ai ucis un ofițer merituos — spuse 
capelanul — şi pentru ce ? Pentru că el exprima prin 
cîntec simțămintele care clocoteau în pieptul lui! Un 
filozof care propovăduieşte idei dăunătoare coroanei, 
un laş care n-a avut curajul măcar să obţină planul 
cetăţii Novodvinei, necesar coroanei, un glorificator 
demn de dispreţ al moscovitenilor ucide un brav ofi- 
ter, profitind de nepriceperea lui în lupta cu sabia... 

Lăsîndu-şi capul în piept, des Fontaines tăcea, fără 
să-l asculte pe capelan. Cine îl trădase ?... Și deodată 

singele îi năvăli în obraz : Carin — iată cine! Fiinţă 
blestemată — se socotea întotdeauna o bună luterană. 

— Martin Luther zice că omul este pur şi simplu 
un animal de povară, — spunea Nordberg. Pe acest 
animal de povară poate pune şaua şi Dumnezeu şi 
diavolul. Pe dumneata a pus şaua diavolul. Roagă-te ! 
Ce însemni dumneata în fața proniei cereşti ? Astăzi 
te va asculta maiestatea sa. Mai poţi să-ţi îmblin- 
zeşti soarta, dacă vei rosti cuvinte demne de acela 
căruia îi vor fi adresate... Du-te! 

Şi întorcîndu-se spre bătrinul colonel, Nordberg 
adăugă : 

— Mi-e milă sincer de dumneata, heer des Fontai- 
nes. Dar ce s-ar putea face? Rugaţi-vă! 


7. IN NUMELE DOMNULUI 


Lars des Fontaines chibzuise în amănunt vorbele 
pe care trebuia să le rostească, dar pînă la urmă se 
răzeîndi. La început căutase să se stăpînească dar 
acum, cînd îşi dădea seama că viaţa îi e pusă pe o 
carte, nu mai şovăia. Era cu neputinţă ca în consiliul 
de stat să nu se găsească minți treze, era cu neputinţă 
ca însuşi regele suedezilor, al vandalilor şi al go- 
ților, tinărul Sigurd, căruia nemţii îi zic Siegfried, 
să nu se dezmeticească la auzul vorbelor lui. Trebuie 
să fie îndrăzneț, să nu se teamă de nimic. Regele 
Carol e un viteaz, va preţui îndrăzneala lui. Şi cînd 
el va lunga din jurul lui linguşitorii, ienoranţii şi 
războinicii, de teapa ducelui de Croix — calea pentru 
Lars des Fontaines va fi deschisă. 

Inainte de a pleca la palat, bău împreună cu tatăl 
lui cîte o cană de flin olandez — bere caldă cu co- 
niac. Acum amândoi se liniştiseră ; prim-locotenentul 
spunea pe drum : 

— Prostii ! Maiestatea sa mă va asculta şi va de- 

duce el însuşi ceea ce trebuie, fireşte, din cele ce voi 
spune cu. Regele nostru are o fire înflăcărată, dar 
trebuje să cunoască adevărul. hkaţionanente îndrăz- 
nețe — iată primul meu atu. Sint convins că maies- 
tatea sa nu le prea caută în coarne linpuşitorilor ; së 
nădăjduim că pur şi simplu nici nu le ascultă behăi- 
tul. Nu-i posibil să nu aprecieze ceea ce voi spune 
căci am să mă silesc să fiu cît se poate de convingă- 
tor... 

Colonelul de cuirasieri îşi privea fiul cu coada o- 
chiului. 

— Poate că ai dreptate ! spuse el oftînd. La curte 
înălțările şi prăbuşirile sînt uneori inexplicabile. In 
crice caz fii prudent, urmăreşte cu atenţie impresia 
pe care o vor produce cuvintele tale... 

In aşteptarea deschiderii consiliului se plimbară 
prin sălile şi pe culoarele palatului vorbind încet și 
zîmbind, ca să arate tuturor că n-au nici o supărare, 
nici un necaz.Prin ferestrele palatului se vedeau în 
parc bătrinii copaci, care, încă golașşi dar cu mugurii 
umiflaţi, fremătau. Şchiopătind uşor din pricina vechi- 
lor răni care îl dureau, colonelul spunea ceva, zim- 
bind, parcă ar fi povestit o noutate mondenă amu- 
zantă. 

— S-a adunat toată lumea dar regele lipseşte. Re- 
gele se delectează probabil la vînăloarea de primă- 
vară sau face tururi de forță retezînd capete de ber- 
beci şi de viței. Consiliul aşteaptă respectuos. Asta-i 
principala. datorie a consiliului : să aştepte. La noi se 
obşnuieşte să se creadă că regele e punctual — el 
şi-a făcut această faimă datorită faptului că nu ad- 
mite nici celui mai neînsemnat funcţionar să înlîr- 
zie... 

Arătînd din cap spre un Dionis de marmură age- 
zat în galerie, în fața ferestrei, colonelul spuse înce- 
tişor cu aceeaşi expresie de nepäsare : 

— Noi ne mîndrim cu toate lucrurile acestea pro- 
venite din jaf. Se ştie că acest Dionis a fost foarte 
greu curățat de sîngele de care era mînjit. Cînd gene- 

ralul Königsmark a atacat partea din oraşul Praga, 
aflată dincolo de rîul Moldava, cehii au apărat vite- 
jeşte castelul Hradcin şi aceste sculpturi — mîndria 
țării lor. Patru eroi au lost măcelăriți de jefuitori 
chiar lîngă acest Dionis. lar pentru ca să smulgă ce- 
hilor biblia gotică de argint, au trebuit să taie cu pa- 
loşul mîinile bibliotecarului. lată laurii care nu-i lasă 
să doarmă pe mulţi linguşitori ai maiestăţii sale... 

Foşnind din sutană, depănînd mătăniile între de- 
gete, cu capul plecat, capelanul Nordberg trecu repede 
pe lîngă ei spre sala consiliului. Obrazul lui svîcnea 
într-un tic nervos, ochii plecați în jos îi scînteiau. Dra- 
gunii deschiseră larg uşa în fața capelanului, gene- 
ralii se ridicară în întîmpinarea lui. 

— Vulpea bătrînă ştie că regele este pe aproape! 
spuse colonelul. 

Într-adevăr, chiar în clipa aceea, sus în turn vui 
prelung o goarnă : santinela îl zărise pe rege. 

Dragunii de lîngă scară ridicară trîmbiţele și su- 
nară scurt: „vine regele !“ Cadeţii dădură onorul cu 
spadele. Cuirasierii înclinară şi ei lăncile scurte, pen- 
tru onor. Goarna din turn suna iarăși. Zornăind din 
pinteni, ţinîndu-şi sabia, aghiotantul regesc alergă în 
jos pe scări — în întîmpinarea maiestăţii sale. În ma- 
rea sală a cavalerilor, în galerie, în salonul de re- 
cepţii, miniştrii, generalii, amiralii, ofiţerii, membrii 
consiliului încetară şușotelile şi se întoarseră respec- 
tuoși spre scară. Doamnele de onoare rămaseră ne- 
mișcate într-o reverență adîncă. Nimeni nu zîmbea. 
Carol ura oamenii veseli, se temea că rîd de el. 

Liniştea era atît de adincă, încît toţi auziră şuierul 
vintului — pe mare se stirnise furtună. Trîmbiţele su- 
nară încă o dată şi în pragul marei săli apăru regele. 

După el păşea un singur om — Axel Sparre, procu- 
rorul regesc, prietenul lui Nordberg și viitorul guver- 
nator al Moscoviei, cum spuneau despre el oamenii 
apropiaţi de curte. 

Carol mergea repede, pulnind mînios pe nasul 
său lung, cărnos. Faţa lui copilărească, acum bosum- 

flată, buzele subțiri, totul arăta că e nemulţumit de 
ceva. [zbi cu botforul lucitor în cățeluşul zburdalnic 
care îi ieşise înainte, privi supărat, pieziş, spre gene- 
ralul Lovenhaupt, scoase înainte umărul colţuros și 
fără să răspundă cuiva la salut intră în sala consiliu- 
lui. Uşa grea se închise. Dragunii încremeniră cu 
mîinile împreunate pe garda săbiilor. 

— Ei? întrebă în şoaptă colonelul pe fiul lui. 

Des Fontaines strînse din umeri. 

— Un singur om în lume are o sabie atît de lungă! 
rosti semnificativ colonelul. Numai unul... 

Incepură din nou să se plimbe prin galerie. Stăpi- 
nindu-şi nervii, colonelul spunea : 

— Să-ţi începi domnia la cincisprezece ani nu este 
chiar atît de simplu. Capriciul copilăresc devine lege, 
lipsa dorinţei de a învăţa — virtute. În afară de biblia 
luterană el n-a citit nimic şi nici nu va citi. Atunci 
ce-l opreşte să pornească asupra Moscoviei ? Iată-i de 
altfel pe sfetnicii lui cei mai de seamă în chestiunile 
Rusiei. Poftim ! 

Des Fontaines ridică privirile posomorite. 

In frunte cu spălăcitul dar încă falnicul duce de 
Croix, se apropia grupul pestriț al generalilor și ofi- 
țerilor străini, care-şi predaseră săbiile la Narva re- 
gelui Suediei. Cu panașe şi mantii, în uniforme sue- 
deze şi scoțiene, strălucind de fireturi şi însemne 
regești, ținînd în mîini spadele şi săbiile, în clinchetul 
cristalin al pintenilor, păşeau voioşi şi mîndri pe par- 
chetele și pe covoarele palatului spre sala de consiliu 
a maiestăţii sale regelui Carol al XII-lea. 

Cortegiul era încheiat de trei ofițeri: coloneii 
Blommberg, Gallart și James, care-şi părăsise postul 
din Arhanghelsk spunînd că vrea să lupte sub stea- 
gurile lui Petru şi făcuse carieră în armata suedeză 
datorită faptului că în bătălia de la Narva, în timpul 
vestitului viscol, fusese primul ofițer străin care-l gă- 
sise pe rege şi, îndoindu-și genunchiul, îi predase sa- 
bia cu mânerul înainte. 

Regele nu putea să-i sufere pe ilecari. El însuşi era 
un taciturn şi nu înțelegea pentru ce oamenii vorbesc 
atît de muit. Iţi sînt de ajuns doar cîteva cuvinte: 
„da“ sau „nu“, „să începem“ sau „să aşteptăm“, „să 
recompensăm“ sau „să spînzurăm“, „dați-mi demiîn- 
care“, „nu-mi place !“ Aceste cuvinte erau cu totul 
suficiente. 

Şedinţele consiliului de stat îl enervau. Oare ei cred 
într-adevăr că are -nevoie de părerile lor? Cum să-i 
facă să priceapă că numai cei care tac și-i îndeplinesc 
dorinţele sînt necesari lui Dumnezeu, regelui şi sta- 
tului. | 

Ridicîndu-şi capul greu, se uită la roşcovanul ami- 
ral Watrang şi privindu-l cu atenţie dădu din cap ca 
și cum ar fi fost de acord cu peroraţia stupidă a bătri- 
nului. Măgulit, Watrang întinse patetic mîna spre 
rege şi exclamă. 
= — Și atunci, prin grația lui Dumnezeu, voinicii 
noştri suedezi vor pătrunde în stepele ruseşti şi stea- 
gul regelui va fi înălţat deasupra Kremlinului. Glorie 
regelui ! 

Carol căscă cu gura pînă la urechi în văzul amira- 
lului care-l privi decepţionat. Piepper intoarse capul, 
ascunzîndu-şi zîmbetul. Regele căsca cu atita poftă 
încît îi dădură lacrimile. Apoi se aplecă spre ducele 
Wrede, şambelanul său, şi porunci : 

— Aduceţi-mi ceva demîncare, altfel am să adorm 
aici. 

Era o frază prea lungă pentru rege. Indoindu-se din 
şale Wrede dispăru din sala de ședințe. Luă cuvîntul 
generalul Lagerkron — un bătrîn obez cu bas tună- 
tor. Împroşca stropi de salivă strigind că Rusia poate 
fi bătută oricînd şi că o victorie împotriva lui August 
e mult mai onorabilă decît împotriva moscovitenilor, 
care nu pot rezista cîtuşi de puţin. După Lagerkron 
se ridică baronul Schlippenbach.  Netezindu-şi cu 
palma mustața stufoasă, strimbîndu-se din pricina 
unci vechi conluzii, el îi critică aspru pe Stackelberg 
și pe Renschild, care vorbiseră înaintea lui, şi-şi dădu 

cu părerea că trebuie să se înceapă imediat războiul 
cu Rusia, iar în ceea ce-l priveşte pe August vor avea 
oricînd destul timp să se răfuiască şi cu el... 

Regele continua să caşte. 

După baron vorbi cu glâs metalic ducele de Croix. 
Căutînd cuvinte cît mai spirituale, el îi făcu cu ou și 
cu oţet pe soldații ruși, bătîndu-şi joc caustic de însu- 
șirile lor militare. Cei din sală zîmbeau. Ducele avea 
faimă de mucalit. 

— Totuşi, după ce domnia ta, duce, şi alți generali 
ați părăsit trupele ruseşti, soldaţii din regimentele 
Preobrajenski şi Semionovski au luptat cu atîta eroism 
încît însuși maiestatea sa şi-a exprimat admiraţia ! 
răsună o voce calmă şi rece din fundul sălii. 

Carol întoarse capul lunguieț: pe fondul draperiei 
argintii văzu un tînăr în uniformă de prim-locotenent 
al flotei. | 

Ducele ridică lorneta, câută cu privirea pe îndrăz- 
neț, se prefăcu că nu-l vede şi începu iar să vorbească. 
Dar acum nimeni nu mai rîdea la spiritele lui. Proba- 
bil că acest lucru se întîmpla din cauză că regele 
nu-i mai acorda atenția sa. 

După duce vorbiră unul după altul generalii care 
serviseră la ruşi. După părerea lor, nu era cazul ca 
regele să fie obosit cu o problemă atît de neînsem.: 
nată. lar colonelul James, care servise mulţi ani în 
Arhanghelsk şi chiar învățase cîteva proverbe ruseşti 
în încheierea expunerii sale ceru să i se repartizeze un 
corp de armată suedez ca să dea lovitura hotăritoare 
spre inima Rusiei, spre Moscova. 

Vorbele acestea nu-i plăcură regelui ; dacă era chia: 
atît de simplu să cucereşti Moscova, atunci de ce el 
Carol, a dat răgaz moscovitenilor după Narva ? 

— E stupid! spuse regele contelui Piepper dar atit 
de tare încît îl auziră mulţi. 

Contele înclină capul în semn că e în totul de acord. 

Regele îşi lua de faţă cu toți dejunul său soldăţesc: 
kneckebrod — o turtiță uscată de făină, şi mazăre bă- 
tută cu mei. I se servi apă într-o carată de sticlă — 

toți vedeau că regele bea apă chioară. Plescăi zgo- 
motos, soldățeşte, şi îşi şterse gura cu o batistă din 
pînză ordinară. „Nici un fel de delicateţuri !“ îi plăcea 
lui Carol al XII-lea să spună. 

— Cine se află acolo lingă draperie? întrebă el 
după ce bău apa cu care-şi încheia ospăţul. Cel care 
a vorbit de Narva? 

— Un prim-locotenent din flotă, fost agent în Mos- 
covia — răspunse Piepper cu glas şters. 

— Acela care s-a bătut în duel? 

— Exact, maiestate... 

Lui Carol îi plăcea să-şi epateze curtenii cu memo- 
ria lui şi se bucura cînd aceştia se mirau cu glas tare. 

— Uimitor ! rosti patetic contele Piepper, aplecîn- 
du-se spre vecinul lui. 

— Să vorbească! ordonă Carol, făcînd semn din 
cap în direcţia draperiei. 

Işi sprijini bărbia în palme şi-şi pironi ochii roşii, 
sfredelitori, asupra ofițerului. 

Prim-locotenentul vorbi scurt, răspicat şi Carol 
simţi deodată că totul în acel ofițer îi era neplăcut, 
ostil: neplăcută era vocea aspră, privirea curajoasă, 
neclintită, încordată, neplăcute erau ideile pe care le 
exprima. Şi, pentru ca ofițerul să-şi dea seama de 
acest lucru, Carol îşi  încreți faţa tînără dar de pe 
acum buhăită şi privind distrat se întoarse spre Piep- 
per care ştia să-l înţeleagă imediat pe regele lui: 

— E încă prea tînăr ca să dea sfaturi consiliului! 
spuse contele Piepper. 

— E pur şi simplu insolent! răspunse Carol atit 
de tare încît mulţi dintre membrii consiliului îi auziră 
cuvintele şi le şoptiră de îndată acelora care se 
aflau mai departe de rege. 

Dar prim-locotenentul nu-şi dădea seama de acest 
lucru. El continua să înşire ce fel de tunuri se turnau 
în fabricile ruseşti, povestea despre corăbiile care ieși- 
seră în Marea de Azov şi-i izolaseră pe turci de cetă- 
tile lor, informă pe scurt despre fortăreaţa Novodvinei 

— obstacolul care se ridica în calea spre Arhan- 
ghelsk... 

— Dar unde este planul cetăţii ? întrebă de pe locul 
său excelența sa contraamiralul Julenscherna. De ce 
nu avem planul ? 

Si regele repetă : 

— Unde-i planul ? 

Lars des Fontaines îşi trase capul între umerii lați. 
El înţelese : au hotărît să-l doboare, orice s-ar intim- 
pla. Şi începu să se apere ca un lup asupra căruia se 
și ridicaseră suliţele vinătorilor. Planul ? Moscovitenii 
au devenit în ultima vreme mult mai suspicioşi față de 
străini... 

— Dar ţarul Petru îi protejează pe străini! spuse 
Axel Sparre. De ce n-ai încercat să proiiţi de această 
protecţie ? 

— Ţarul Petru este acum mult mai precaut cu 
străinii iar Rusia e mare — răspunse prim-locotenen- 
tul. Ea este populată de oameni care înţeleg foarte 
bine și folosul şi răul pe care îl aduc oamenii pe care-i 
angajează în serviciul lor. Narva a fost pentru mos- 
coviteni o lecţie bună şi ducele de Croix — un profe- 
sor strălucit. „Toți sînt nişte trădători“ — aşa gîn- 
desc ruşii despre străini şi nu poţi să le schimbi 
această părere. Mai mult decît atît, ruşii au acum 
agenţi de-ai lor în Stockholm — fiecare pas al expe- 
diţiei spre Arhanghelsk, care se pregătește, le este 
cunoscut... 

Carol se întoarse spre Axel Sparre : 

— Agenţi în Stockholm ? 

Procurorul regesc răspunse în şoaptă: 

— Se cercetează, maiestate. 

Contele Piepper întrebă cu voce tare: 

— Un lucru nu ne este clar, heer prim-locotenent. 
Dumneata te temi de un război cu ruşii ? 

— Nu! răspunse des Fontaines. Înţelepciunea ma- 
iestăţii sale e o garanţie că războiul se va sfîirşi vic- 
torios. Eu rog numai să se ţină seama de faptul că 
Moscovia nu este chiar o țară vrednică de plîns aşa 

cum o înfăţişează aci ducele de Croix, colonelul 
James şi alți domni. 

După prim-locotenent vorbi generalul quartier mais- 
ter Hillenkrok. Regele îl ascultă distrat şi dădu din 
cap afirmativ numai o singură dată, cînd Hillenkrok 
spuse că vorbele prim-locotenentului erau o pălăvră- 
geală a unui om cu conştiinţa pătată. Bătrînul baron 
Schlippenbach zîmbi. Rotofeiul Lovenhaupt vorbi ul- 
timul. „Dea Domnul să avem cît mai puţini laşi în 
armata noastră !“ încheie el aşezîndu-se. 

In tăcerea ce se lăsă, capelanul Nordberg și Axel 
Sparre se aplecară spre rege. El îi ascultă atent, clă- 
tină din capul său lunguieţ şi se ridică. 

— Hotărîrea noastră ! spuse el cu glasul lui înalt, 
croncănitor — hotărîrea noastră va fi luată în con- 
cordanţă cu părerile care au fost expuse în consiliu. 
Războiul cu moscovitenii este inevitabil. Şi sperăm, 
domnilor, că Dumnezeu va binecuvînta cauza noastră 
siîntă. 

— Met Gods help! răspunse consiliul. Domnul cu 
noi ! 

Drabanții regeşti deschiseră larg uşile. Cuirasierii, 
grenadierii şi cadeții dădură onorul. Trîmbițele sunară 
prelung. Călcînd apăsat, Carol coborî treptele scării 
și, în lumina torţelor de răşină care fumegau în vînt, 
încălecă pe armăsarul său murg, focos. 

Incă nu se stinsese tropotul cavalcadei regești cînd 
lîngă grilajul parcului palatului cinci drabanţi din 
serviciul lui Axel Sparre îi opriră pe colonel şi pe fiul 
lui. Prim-locotenentul descălecă. Căpitanul de dra- 
banţi îi ceru sabia. Lars des Fontaines şovăia. Caii 
tropăiau în jurul lui. Căpitanul trase cocoşul pisto- 
lului. 

— Poftim! spuse des Fontaines. 

Generalii şi miniştrii care părăseau palatul văzură 
cum drabanțţii îl conduseră pe Lars des Fontaines în 
cancelaria lui Axel Sparre. 

Prim-locotenentul mergea încet cu mîinile încâtu- 
șate, cu capul lăsat în jos. Arestarea lui de faţă cu 

membrii consiliului era o lecţie bună pentru toţi răz- 
vrătiții din regatul suedez. Nu strica de asemenea ca 
membrii consiliului să-l vadă pe bătrînul colonel de 
cuirasieri stînd împietrit lîngă uşa ferecată a cancela- 
riei procurorului regesc. 


8. NU VA FI JUDECAT PREA ASPRU! 


Excelenţa sa contraamiralul Julenscherna privea o 
hartă la lumina lumînărilor în cabinetul său, sorbind 
cîte puțină apă îndulcită, cînd deodată auzi paşii Mar- 
gretei. Era fără perucă — pleşuv, cu o haină de casă 
îmblănită, încălţat cu iminei turcești de safian cu vir- 
îurile întoarse în sus. Margret venise repede, aproape 
alergînd ; el îşi dădu seama de acest lucru, după felul 
cum Margret se lăsă cu răsuflarea tăiată în fotoliul de 
lîngă cămin. 

— Bună seara! spuse ea trăgînd aer în piept. 

— Bună seara, Margret! răspunse el făcînd sul 
harta. Aruncîndu-i o privire cu coada ochiului zări pa- 
loarea și oboseala de pe faţa ei şi înţelese: a aflat. 
Ei şi? N-are decît să afle. Acum ei doi sînt chit. El 
este satisfăcut, onoarea lui e răzbunată. Se înţelege, 
ar fi trebuit să-l ucidă pe prim-locotenent în duel dar 
destinul hotăriîse altfel. Cu voia domnului, procurorul 
regesc Axel Sparre va tenmina o dată pentru totdea- 
una cu această chestiune... 

— Te ascult, Margret ! rosti el, aşezîndu-se în fo- 
toliu în fața ei. 

—— Ce seară rece şi umedă ! spuse Margret zgribu- 
lindu-se. E foarte frig, nu-i aşa? 

— Da, e frig... 

Margret tuși. 

— Eşti răcită ? 

— S-ar putea să fiu puţin... 

Trosnindu-și degetele ea spuse cu un zîmbet forțat : 

— Dumneata ţi-ai supărat soția, Erik. Lars des 
Fontaines a fost totuşi arestat? 

Julenscherna se uită la Margret cu ochi imobili. 

— Într-adevăr ? 

Văzu cum îi tremură bărbia, dar ea nu găsi în sine 
putere să se stăpinească. 

— Imaginează-ţi, Margret, n-am știut. 

— Omor în duel ! exclamă ea. Ce stupiditate ! Oare 
nu se poate lua apărarea unui om care este atît de util 
coroanei ? 

Excelența sa a tăcea. 

— Ce i se poate întîmpla acum ? întrebă cu pre- 
cauție Margret. 

— Mare lucru nu. 

— Dar ce anume? 

Julenscherna spuse că e foarte posibil să fie judecat, 
dar nu prea aspru. Îl vor trimite ca agent în Polonia 
sau în Moscovia dacă acest lucru va fi cu putință, sau 
în Danemarca. 

— Îmi pare rău de el, — oftă Margret. Și-mi pare 
rău de bătrinul lui tată... Intotdeauna îţi pare rău de 
bătrîni... 

— Tatăl lui este cu trei ani mai tînăr ca mine! 
spuse excelența sa contraamiralul Julenscherna zîm- 
bind. 

— Numai cu atît ? rosti ea şi ochii îi scăpărară dar 
se stinseră îndată. Apoi aduse vorba despre altceva. 
Ce viaţă plictisitoare ducem! Nu simţi nevoia unei 
distracții ? Zilele se asemănă atît de mult una cu 
alta... Promite-mi că dacă pleci pe mare ai să mă iei 
Și pe mine. 

Excelenţa sa contraamiralul ridică din umeri. 

— Imi promiţi ? 

— Eu sînt ofițer în marina militară ! spuse el. Am 
în subordine nave de război. lar pe o navă de război 
n-are ce să caute o femeie. 

— Soţia amiralului și fiica contelui Piepper poate 
să se plimbe şi pe o navă de război! răspunse Mar- 
gret. Dar dacă dumneata n-ai să mă iei — am să-l 
rog pe tata şi el îţi va ordona... 

Și rîzînd, îl mîngîie pe obrazul aspru, gălbeţit. 

9. EXECUȚIA | 


În noaptea următoare, procurorul regesc Axel 
Sparre împreună cu capelanul închisorii îl vizitară pe 
des Fontaines în celula lui din castelul Gripsholm. 
Capelanul și procurorul erau însoţiţi de doi temniceri. 
Flăcările torțelor se oglindeau în pereţii netezi şi uzi 
ai hrubei de piatră. Nu departe, nişte catolici încătu- 
șați cîntau psalmi, iar o bătrînă osîndită la moarte 
pentru vrăjitorie ţipa într-una. 

— Numele dumitale ? întrebă Axel Sparre. 

Des Fontaines, posomoriît, își spuse numele. Axel 
Sparre citi denunţul scris de căpitanul de galeră şi de 
nostromul Sige. Prim-locotenentul şedea cu capul 
lăsat în piept. Capelanul citi mărturia ofiţerilor care 
asistaseră la duel. Lars des Fontaines tăcea. 

— Cînd, unde şi cît ai primit dumneata de la mos- 
coviteni ca să-i lauzi ? întrebă Axel Sparre. 

Prim-locotenentul nu răspunse. 

— Mai poţi încă să-ţi uşurezi situația printr-o măr- 
turisire sinceră ! spuse Axel Sparre. Te sfătuiesc să te 
gîndești bine. 

— Dar ce să mărturisesc ? întrebă, după o clipă de 
gîndire Lars des Fontaines. Învaţă-mă ! 

Capelanul şi Axel Sparre începură să-l sfătuiască 
pe întrecute : trebuie să scrie că se căiește de adînca 
sa rătăcire. Des Fontaines nu înțelegea ce spuneau 
dar ascultă cu atenţie. Toată ziua următoare, scrise 
ca în delir o cerere  injositoare, către maiestatea sa 
regele. 

Noaptea i se citi sentința. Des Fontaines o ascultă 
în tăcere, cu un calm încordat. Dar fața- lui tresări 
și se făcu vînătă cînd auzi că e condamnat de trei 
ori la moarte: pentru crima de a fi comis un omor în 
duel, pentru l&sse-maiestate şi pentru laude aduse 
dușmanului. 

— Dar cererea mea? întrebă el încet. 

— Încă nu s-a dat răspunsul! spuse ajutorul 
procurorului regesc. 

După ce se spovediră şi se impărtăşiră, în vreme 
ce orologiul din turnul închisorii bătea tărăgănat, 
condamnațţii fură scoşi pe platou. Se cernea o lapo- 
viță cu fulgi mari şi moi. Două sute de drabanţi re- 
geşti așteptau, într-un careu întocmit fără greş, în ju- 
rul unui eșalod scund pe care călăul cu tichie roşie 
pe cap işi ascuțea cu gresie securea grea de doi- 
sprezece funți. Torţele de rășină pîrfiau şi fumegau. 

Cel dintîi care se urcă pe eşafod, tirîndu-şi anevoie 
picioarele sîngerinde și umflate, era omul de pe galeră 
pe care prim-locotenentul ordonase să-l tortureze cu 
apă, cînd se aflau în drum spre Stockholm. Des Fon- 
taines îl recunoscu de îndată. Scerbatii părea că cer- 
cetează cu luare aminte zidurile inalte ale castelului, 
rîndurile de drabanți, pe capelan, pe ajutorul procu- 
rorului regesc... Omul se gîndea încordat la un lucru 
anume și pesemne că voia să spună ceva dar nu avu 
timp. Tobele răpăiră, călăul îl trînti pe butuc, ajutoa- 
rele călăului ti întinseră în lături braţele incătușate, 
capelanul închisorii începu să citească rugăciunea 
morţilor şi o dată cu cuvîntul „amen“ securea grea de 
doisprezece funți şuieră .despicind aerul şi reteză 
capul osinditului Scerbatii. 

Tobele amuţiră. 

Lars des Fontaines urcă pe eşafod. 

Ajutoarele călăului îi întinseră braţele, înlănţuite, 
călăul îl lovi în spate şi-l trînti pe butuc. Îşi pierdu 
cunoștința. Cînd se trezi auzi cuvintele de grațiere pe 
care ajutorul procurorului regesc le citea cu glas tă- 
răgănat : 

— „După care, ridicindu-i-se gradul ofițeresc, 
titlul de nobleţe, averea şi numele, va fi trimis pe viaţă 
la muncă silnică în flota de galere a maiestăţii sale 
regelui pentru ca prin purtare exemplară, post şi ru- 
găciuni precum şi prin cazna fără de sfîrşit, cel care 
s-a numit Lars des Fontaines să-şi ispăşească păca- 

tele sale înaintea lui Dumnezeu şi crimele înaintea 
regelui...“ 

Ajutoarele călăului traseră de lanţuri. Lars des 
Fontaines se ridică în picioare. Tobele duduiră pentru 
a treia oară. Incepu ritualul execuţiei civile. 

El îşi păstrase viaţa, dar cum va fi această viaţă? 


11. SĂ FIE NIMICIT ORAȘUL! 


Regele plecă în Polonia şi de aceea ultimile treburi 
se făceau în grabă. Lingă castelul de vînătoare 
Kunhser unde, sub pretextul organizării carnavalului 
de primăvară, Carol se pregătea .de plecare pe ascuns, 
de cîteva zile, caii nechezau nerăbdători; generalii 
din suită, echipați de campanie cu platoşe sub pele- 
rine — moțăiau sub capetele de zimbri, de elani şi 
urși din galeria castelului. Drabanţii din batalionul 
de gardă călare, care primise ordin să escorleze pe 
maiestatea sa, aliniaţi în front, moţăiau şi ei... 

În micul cabinet ardeau lumînările. 

Carol, în redingotă verde-cenușie, de campanie, cu 
mîinile la spate, discuta cu contele Piepper, cu Nord- 
berg și cu Axel Sparre, despre mersul pregătirilor 
pentru expediţia la Arhanghelsk... 

— Cinci corăbii sînt prea puţine! spuse Carol. 
Șapte. Contele Piepper se înclină. 

— Escadra va opera sub comanda contraamiralu- 
lui Erik Julenscherna. 

Piepper se înclină din nou. 

Capelanul Nordberg făcu un pas spre Carol. La şol- 
dul stîng îi atîrna sabia, în dreapta purta pistoalele în 
tocuri. Cînd se mişcă se văzu că sub sutană are 
platoşă. 

— Ce doreşti ? întrebă Carol pe confesorul său. 

— Să fie nimicit orașul! rosti pripit Nordberg — 
să se facă una cu pămîntul șantierele navale, să fie 


127 


spinzurați în văzul tuturor meşterii de corăbii ruși, 
danezi, olandezi, pentru ca să nu mai cuteze nici- 
odată să construiască vase... 

— Iar oraşul să fie ars | ordonă Carol. 

Și se întoarse Îluierînd. 

— Să fim fără cruțare! spuse Nordberg, apăsîn- 
du-şi obrazul cu palma. Da, maiestate? Să tie nimi- 
cit totul în oraş. Toţi şi toate. Matrozii şi detaşamen- 
tele de abordaj să fie lăsaţi să jefuiască oraşul timp 
de trei zile. Şi să se ia. despăgubiri de război. Nu-i 
aşa, maiestate, trebuie să se ia despăgubiri ? 

Carol fluiera aprins semnalul asaltului : „Pas aler- 
gător, împunge, taie, loveşte spre gloria Domnului“. 
Semnalul suna fals. 

— Să se ia cît mai puţini soldați în expediţie! 
spuse Nordberg. Mercenarii se vor descurca mai bine 
în această treabă. Mercenarii sint mai lacomi. Cine 
va lua comanda acestora ? 

— Probabil colonelul James, — răspunse contele 
Piepper. El a fost mult timp la Arhanghelsk şi cu- 
noaște foarte bine oraşul. Intre altele, el consideră că 
trebuie ars şi Holmogori. Şi încă un şantier naval — 
Vavciuga. 

— Da, da, — întări Carol oprindu-se din fluierat. 
Vavciuga, Kazan, Siberia... 

Contele Piepper îşi arcui sprîncenele; capelanul 
Nordberg aminti blajin : 

— Kazanul şi Siberia sînt deocamdată departe, 
maiestate. Le vom arde ceva mai tîrziu cînd vom 
porni asupra Moscovei, după răfuiala cu August. 

Carol clătină afirmativ din cap. I se aduse supă 
de arpacaş ca să prindă puteri pentru drum. 

— Drabanțţii au mîncat ? întrebă regele. 

— Da, maiestate. 

— Ce? 

— Li s-a dat supă din acelaşi cazan. 

Regele mînca stînd în picioare. Axel Sparre raporta 
repede despre agenții secreți. 

— Ce-i cu ruşii aceia din Stockholm? Au fost 
prinşi ? întrebă Carol plescăind. 

— Un rus! corectă Sparre. A fost executat... 

Contele Piepper ţinea farfuria pe o tavă de argint. 
Regele ciugulea din knickebrod şi semna hiîrtiile fără 
să le citească — ce agent și unde este numit. 

— Baronul Loftus — la  Arhanghelsk, — spuse 
Sparre. El a studiat medicina şi va izbuti să facă pe 
medicul pe lingă voievodul Prozorovski. În cererea 
depusă la picioarele maiestăţii voastre, fostul nostru 
agent în Moscovia, raportînd despre felul de viaţă al 
moscovitenilor, scrie că prințul Prozorovski nu se 
evidențiază nici prin curaj, nici prin inteligenţă. Voie- 
vodul de pe Dvina este adversar al reformelor tînăru- 
lui țar Petru şi poate să ne fie util deoarece este în- 
spăimîntat de înfrîngerea de la Narva... 

Carol semnă fluierînd. 

— Să nu fie cfłțat nimeni acolo în Moscovial 
spuse el sever. Chiar și copilul din leagăn să fie su- 
primat pentru că din el poate să crească un duşman 
al coroanei noastre. Expediția să pornească fără în- 
tîrziere... 

Contele Piepper îi ținu lui Carol pelerina verde iar 
Axel Sparre — tricornul. Nordberg îndreptă codiţa 
perucii regelui, vîrîtă într-o punguţă de piele — cum 
se obişnuia în campanie. 

In turnul castelului de vinătoare sună o goarnă — 
de jos îi răspunseră fanfarele. În poiană, sub cren- 
gile late ale brazilor, tunarii încremeniseră cu fitilele 
aprinse în mîini lîngă tunurile gata să bubuie, dînd 
onorul regelui care pleca. A] doilea Cezar, wiking în- 
tre wikingi, tînărul, nordicul Sigurd, Siegfried — 
pleca spre inima Europei, în Polonia, în Saxonia, 
acolo unde îl aştepta gloria celui mai mare comandani 
de armate din lume. Hămesiţi de foame, istoviţi, căs- 
cînd, zăngănind din scări, din săbii şi lănci, soldații 
din garda regelui încălecau pe caii înalţi. Ei şi ve- 
deau cîrnaţii grași nemțești sfirtind în tigăi, berea 
bună şi ameţitoare a Bavariei, locantele, unde învin- 

gătorii nu plătesc, polonezele vesele, drăgăstoase, cu 
trupuri trandafirii... 

Pe scara de lemn a castelului, capelanul Nordberg 
binecuvîntă pe regele care se lăsase într-un genunchi, 
pe generalul Hillenkrok şi Renschild, suita şi trupele. 
Cîteva clipe mai tirziu Carol şedea în şa grav, taci- 
turn — întruchiparea adevăratului cavaler. In foișo- 
rul scund al castelului răsună o împuşcătură. Indată 
bubuiră şi tunurile de sub pini. Stindardul regesc se 
înălță deasupra regimentului de gardă. Toboşarii 
drabanților ridicară şi coboriră beţigaşele. Douăzeci 
şi patru de tobe băteau semnalul „Inainte, — Dum- 
nezeu să ne binecuvînteze cu harul său“. Regele Sue- 
diei părăsi ţara. 


12. ULTIMUL INSUCCES 


Căpitanii galerelor şedeau în fotolii. Lîngă fiecare 
căpitan se afla nostromul lui — în jachetă galbenă 
de paradă, cu fluier de argint pe piept. Călăii, cu bi- 
cele în mîini, stăteau plictisiţi la un pas de nostromi. 

Căpitanii beau brandy şi mincau pîine prăjită. 

Pe lingă căpitani treceau osîndiţii într-un şir lung 
— viitorii vîslaşi pe galere. Toba bătea alene — osîn- 
diții abia îşi tîrau lanţurile. 

Nostromii alegeau cu ochi încercaţi pe vîslaşii care 
mai puteau să muncească. Cînd un asemenea osîndit 
trecea linia groasă de pe pardoseaia de piatră din 
fața căpitanilor, călăul, la semnul nostromului, îl 
atingea cu biciul. Osînditul se oprea. Toba amuţea. 
Călăul şi nostromul cercetau omul ca pe un cal la 
iarmaroc : dacă are dinţi, dacă picioarele şi braţele îi 
sînt tefere, dacă coastele n-au fost rupte în timpul 
torturei. Dacă osînditul era bun, medicul echipajului 
galerei, cu ajutorul unui fierar, îl înfiera cu o vargă 
înroşită în foc. Apoi osîndiţii aleşi pentru o galeră 

erau înlănţuiţi, cîte doisprezece oameni în şir. Călăul 
rostea în faţa lor pe dinafară „regulile vieţii şi ale 
morții“. 

Regulile erau simple: pentru fapte rele erau pe- 
depsiţi fie cu „biciuirea pînă la ultima suflare“, fie 
cu „moartea prin spinzurare“ de verga cea mai po- 
trivită în acest scop. 

Osindiţii ascultau în tăcere, fără ca pe feţele lor să 
se citească altceva decît oboseala. Căpitanii vorbeau 
între ei alene, plictisiți. Numai nostromii priveau în- 
grijoraţi : ei răspundeau de iuțeala galerei. Dar ce 
poţi să faci cînd osîndiţii sînt atît de puţini şi toți 
sînt istoviți de torturi şi de inchisori; cei care-s ceva 
mai zdraveni fac tot ce pot ca să fugā iar galerele 
din flota regească sînt multe şi niciodată nu ajung 
vislaşii... 

Munk Alstrem, căpitanul de galeră, îl recunoscu nu- 
maidecît pe fostul prim-locotenent, aşa cum îl recu- 
noscuse şi nostromul Sige. Biciul şuieră brăzdind 
spinarea goală şi lată a osinditului. Lars des Fon- 
taines se opri. Toba amutţi. 

— Zi, nu ţi-a plăcut galera mea ? întrebă zîmbind 
Alstrem. M-ai certat pentru că mi-au fugit prea mulți 
ocnaşi ! 

Nostromul Sige şi călăul porunciră lui des Fon- 
taines să-şi arate dinţii ; îi îndoiră braţele din coate, 
încercară tăria muşchilor. Alstrem zîmbea mereu, 
gustîind plăcerea răzbunării. Ajutorul de fierar um- 
flă foalele, încingînd în foc literele de fier ale stigma- 
tului, pină se albiră. După stigmatizare, medicul pre- 
sără peste arsură praf de puşcă mărunt... 

Spre seară, acela care odinioară se numise Lars 
des Fontaines iar acum ca toţi osîndiţii la muncă sil- 
nică pe galere era poreclit Skilling, zăcea pe laviţă, 
bătut cu biciul peste față şi legat cu lanțul deo 
grindă de lemn. Deasupra portului țipau  pescărușşii. 
Galera se legăna alene, scîrțiind uşor. 

— Hei, flăcăule! îl întrebă cineva în rusește cu 
glas domol. Căpitanul e pe bord? 

— Pe bord! răspunse Skilling tot în rusește, sim- 
țind prada cu instinctul vinătorului. Da’ ce ai cu ca- 
pitanul ? 

Necunoscutul sări de pe chei şi cobori spre Skilling. 
Se vede că el era cunoscut căci soldații de pază nu- 
opriră. Omul purta o haină de piele şi un surtue 
pestriţ, aşa cum se îmbrăcau meșteșugarii înstăriți. 
La şold îi atirna o geantă mare din care ieşeau gîtu- 
rile cîtorva sticle de rom și de rachiu. 

— Bine te-au mai  garnisit! spuse necunoscutu) 
privind faţa umilată a lui Skilling. 

El scoase din sîn o foaie de pergament făcută su) 
și o întinse lui Skilling, şoptindu-i: 

— Pe Scerbatii l-au executat. Spune cui trebuie. 

Skilling vîrî în sîn pergamentul făcut sul. Inima îi 
zviîcnea năvalnic. Phii, ce noroc! Acum va scăpa. 
Curînd se vor siîrşi toate suferințele! Spionii din 
Stockholm sint în mîinile lui. El — osînditul, un om 
sfîrşit, fără nume, va descoperi aceea ce nu i-a reuşit 
nici chiar lui Axel Sparre. 

Necunoscutul îl privea ţintă. Skilling se strădui să 
pară nepăsător. 

— Nu m-am înşelat oare ? întrebă ager necunoscu- 
tul. Tu eşti Semion ? 

Skilling dădu din cap. 

— la dă-mi hîrtia înapoi! ceru cu glas scăzut ne- 
cunoscutul. 

Skilling se lipi de bordul galerei, căutînd să tacă, 
ca să nu-și trădeze accentul străin. A 

— Dă-mi-o! se răsti străinul şi ochii lui  luciră 
ameninţător. 

Skilling n-avea nici o armă şi era legat în lanţuri. 
El rinji pregătindu-se să strige. Deodată necunoscutul 
îl izbi năprasnic cu pumnul în bărbie şi-i smulse per- 
gamentul. Skilling îşi pierdu cunoştinţa şi cînd se 
dezmetici auzi cum necunoscutul povestea nostromului 
într-o suedeză curată : 

— Ciinele a vrut să-mi ia cuțitul. Ii vorbeam ome- 
neşte, dar el mi-a sărit de gît să mă sugrume... 

Skilling strigă că nu-i adevărat dar nostromul ri- 
dică biciușca și începu să-l croiască peste capul ras, 
peste faţă, peste obraji. Din clipa aceea el deveni 
capul răutăților printre osindiţii de la visle.. Încercă 
încă de două ori să vorbească cu ajulorii nostromu- 
lui dar primi drept răspuns lovituri de bici... 

Spre seară ieşiră în mare. 

Deasupra apelor vinete ale Balticei pluteau nori 
reci, roşiatici. Vîntul mării şuiera. Vislele se mișcau 
scrişnind în strapazanele uriașe. Toba bătea, timpa- 
nele vuiau ritmic, fără odihnă, asurzitor. La cîrmă — 
sub steagul care flutura — şedeau în fotolii comode 
căpitanul Alstrem şi baronul Loftus — medic şi spion 
care trebuia dus grabnic la Uleaborg pentru ca de 
acolo, cu acte de danez, să poată ajunge la Arhan- 
ghelsk. Bind benedictină verde, baronul Loftus 
spunea : | 

— Incă puţin, foarte puţin, şi voi avea cinstea şi 
fericirea să înmînez excelenţei sale contraamiralului 
Erik Julenscherna cheile orașului Arhanghelsk, poar- 
ta nordică a Moscoviei. Maiestatea sa va lua Arhan- 
ghelskul, sau ce va rămîne din el, sub suveranitatea 
sa. Rușilor le va fi închisă pentru vecie calea spre 
mare... 

— Nu există îndeletnicire mai primejdioasă decât a 
dumitale! spuse căpitanul Alstrem. Intr-un om care-şi 
pune viața în serviciul coroanei, departe de Suedia, 
trebuie să se îmbine bărbăţia leului cu înțelepciunea 
şarpelui... 

— Da, așa este, — consimţi cu plăcere Loftus. 
Exactitatea şi  temeinicia informaţiilor trimise de 
agenţii secreţi valorează uneori mai mult decît o vic- 
torie. Desigur că ceea ce face agentul implică o oare- 
care primejdie pentru viața lui dar ce însemnătate are 
acest lucru cînd e vorba de măreţia coroanei ? 

— Glorie regelui ! rosti cu venerație căpitanul. 

— Să-i dea Dumnezeu viaţă lungă ! încheie Loftus. 

Sub vraja acestor gînduri înălțătoare, amuţiră 
amindoi. Galera mergea în apropierea unui țărm ne- 
ted. La cîrma ei flutura un uriaş steag suedez cu cru- 
cea de aur pe cîmp albastru. 


13. DUMNEATA COMANZI ESCADRA!! 


— Ei? întrebă Julenscherna. 

Contele Piepper privea îngîndurat tabla de şah. 
Contraamiralul aştepta cu nerăbdare. In sfîrşit Piep- 
per mută un cal şi gustă din vinul de Burgundia. 

— Regele a ordonat ca escadra să fie gata de ple- 
care! spuse Piepper. 

— Pentru Arhanghelsk ? 

— Da, dar deocamdată nimeni nu trebuie să ştie 
acest lucru. 

— Se înţelege! spuse Julenscherna. Cred că nici 
chiar frau Margret nu trebuie să ştie. 

Piepper zimbi. 

— Ei, ea ştie. Ea ştie totul întotdeauna. 

— Dacă ştie, atunci va dori să meargă cu escadra, 
— spuse Julenscherna. Se pregătește de multă vreme 
pentru o călătorie îndepărtată. Şi speră în ajutorul 
dumitale, în cazul că eu nu voi consimţi s-o iau cu 
mine... 

— Dumneata ești comandantul escadrei, heer Ju- 
lenscherna. 

— Dar dumneata eşti prima persoană în regat şi 
eu sînt obligat să execut dispoziţiile dumitale. 

Piepper rise blind. 

— Sîntem rude, heer Julenscherna, nu trebuie să 
uităm aceasta — dumneata eşti soțul fiicei mele... Și 
dacă stăm să ne gîndim, de ce să n-o răsfățăm niţel ? 
Doar nu duce o viaţă prea veselă, nu-i aşa? 

— Are destule distracţii! spuse  posomorit Julen- 
scherna. 

Contele Piepper mai lăcu o mișcare. Julenscherna 
se uita la tablă absent. Gindea: „Da, Margret, desi- 
gur, va dori să meargă la Arhanghelsk. Nu-i nimic, 
să meargă. Ea crede că o să-l întilnească acolo pe des 
Fontaines. Va fi foarte decepţionată“... 

— De ce rizi, heer Julenscherna ? întrebă Piepper. 

— Rîd? se miră Julenscherna. 

Toată seara fu bine dispus. 

— Frau Margret 'are un suflet foarte bun! îi spuse 
el lui Piepper de față cu soția sa. Nespus de bun. A 
slăbit în zilele cît a durat ancheta în chestiunea prie- 
tenului ei din copilărie prim-locotenentul des Fon- 
taines. Ea pune grozav la inimă insuccesele prietenilor 
ei din copilărie. Mă bucur din suflet că heer des Fon- 
taines a plecat acum la Arhanghelsk în serviciul co- 
roanei, ca totdeauna... 

Conducîndu-l pe contele Piepper, excelența sa con- 
traamiralul Julenscherna îi spuse cu glas scăzut: 

— Sper, conte, că n-o s-o supărăm pe fiica dumi- 
tale dezvăluindu-i adevărul asupra sorții nefericitului 
prim-locotenent... 

— Dar va putea să afle ea însăşi... 

— Atunci îi vom spune că acest zvon a fost răs- 
pîndit intenționat în Suedia pentru ca moscovitenii 
să audă despre sfîrşitul lipsit de glorie al celui mai 
înverșunat dușman al lor, al celui mai încercat 
spion... 

Contele Piepper atinse cotul lui Julenscherna şi 
spuse rîzind : 

— Dumneata eşti gelos, heer contraamiral ! Foarte 
gelos ! 


13. SKILLING-A MURIT 


In portul Uleaborg, în timpul cinei care se com- 
punea din trei uncii de pesmeţi şi apă dulce, pe ga- 
lera căpitanului Alstrem izbucni un incendiu. Se 


135 


aprinseseră parimele în cala din pupa. Ca să poată 
lupta mai cu succes împotriva focului, Sige porunci 
să fie descătuşaţi jumătate din vislaşi. Burniţa. Se 
lăsase ceață. Ciîţiva osîndiţi săriră de îndată în apă 
de pe bordul stîng. Al doilea ajutor al mostromului 
lovi cu cîrligul pe unul din fugari; asupra ajutorului 
se aruncară alții şi-l uciseră într-o clipă. Căpitanul 
Alstrem porunci să fie înălțat pe catarg semnalul „re- 
voltă pe galeră“. Dar din cauza ceței şi a ploii sem- 
nalul acesta nu se zărea de pe țărm. Vislaşii descătu- 
șaţi ocupaseră toată prova galerei şi înaintau spre 
cirmă unde matrozii liberi, Alstrem, Sige, primul 
ajutor al nostromului şi baronul Loftus, se apărau cu 
pistoalele şi cu muschetele... 

La cîteva minute după izbucnirea revoltei, nostro- 
mul Sige sări în apă şi înotă spre prova. Acolo el se 
cățără sus pe lanțul ancorei şi întoarse tunul asupra 
răsculaților care năvăleau spre cîrmă. Cu mîini nesi- 
gure, pitindu-se după colacii de parîme, el viri pe 
țeavă o încărcătură de mitralii şi ochind cu luare- 
aminte, apropie fitilul de gaura aprinzătorului. Mi- 
traliile doborîră mai mult de jumătate din vîslaşii 
descătușați. Cei care puteau să se miște săriră peste 
borduri în apă. Al doilea foc isprăvi cu răsculații. Ma- 
trozii liberi ucideau răniții, lovindu-i cu căngile şi cu 
cîrligele de abordaj. Muşcîndu-şi buza, baronul Lof- 
tus trăgea cu pistolul în aceia care se pregăteau să 
sară peste bord. Deasupra galerei, în pinza de ceaţă, 
pescăruşii ţipau speriaţi. 

Focul fu stins fără prea mare greutate. 

— Smintiţii |! exclamă baronul Loftus ştergîndu-şi 
mîinile cu batista, după ce totul se terminase. Ce au 
crezut ? 

Căpitanul Alstrem suflă în ţeava pistolului și răs- 
punse scurt : 

— Au crezut c-o să poată fugi, ceea ce au şi reu- 
şit într-o oarecare măsură. Ciţiva au fugit totuşi ! 

Și strigă lui Sige care stătea în fața lui ud pînă 
la piele: 

— Pe răsculații vii închide-i în cala din faţă pînă 
la Stockholm. Acolo au să le jupoaie pielea. Morţii 
— în apă. 

In zori matrozii spălară cu căldările puntea însîn- 
gerată. Debarcîndu-l pe Loftus la Uleaborg şi încăr- 
cînd cherestea, galera porni înapoi spre Suedia. Din 
nou bătea toba şi vuiau timpanele. Scîrţiitul vislelor 
se auzea pînă în cală unde osindiţii, legaţi cu lanţuri 
de gît, de miini şi de picioare, se sufocau în întuneric, 
din lipsă de aer. 

Intre cei închişi se afla şi Skilling. Aproape aiu- 
rind el ceru apă în limba suedeză dar nu-l înţelese 
nimeni. Atunci ceru în rusește : 

— Apă! Apăl 

— Ia uite, ştie să grăiască pe limba noastră! zise 
unul din întuneric. Auzi, Lexei, cere apă pe rusește. 

— Era cit pe ce să ne-o facă la Stockholm, — bom- 
băni altul. 

— Cînd cu scrisoarea tainică?  şopti cel dintii. 
L-am văzut şi eu. Ei, n-ar fi desluşit-o suedezii. Cine 
nu-i ştie tîlcul n-o înţelege în vecii-vecilor. 

— Da’ tu ştii să citeşti ? întrebă al doilea. 

— M-a învăţat o leacă un pisar... 

Skilling ceru iar: 

— Apă! 

— Dă-i, — spuse un glas din întuneric. E totuşi 
om, nu cîine. 

— Ciîinele e mai bun. Cîinele nu face ceea ce a vrut 
el să facă... Toţi am fi fost spinzurați. 

Cu toate acestea, cel care nu voia să-i dea apă — 
îi dădu. Cu mîna zdrobită, luă apă cu ulcica şi-i dădu 
să bea, dar Skilling rînji deodată, lovi ulcica de lut 
şi vărsă apa. In întuneric ochii lui sticleau furioși. 

— Ai înnebunit? întrebă domol rusul. Ce te-a 
apucat ? 

Skilling nu răspunse. Gifiia șuierător. Curind le- 
şină iar. Buzele lui însîngerate blestemau cumplit tot 
ce exista pe lume. Apoi începu să spună niște stihuri. 

Rîndurile crunte ale cronicii Ericilor răsunau în cală 
nu jalnic, ci cu miînie turbată: 


Miini ce se fring şi hohotul de plins: 
Asta e soarta ta, nevastă suedeză... 


Muri spre dimineață. Ii scoaseră lanţurile, îl tra- 
seră cu cangea afară din cală, îi legară de picioare 
un pietroi şi-l aruncară peste bord. Apele reci ale 
Golfului Botnic se închiseră pe veci deasupra lui. 


De n-ar fi iarna, mărarul 
Ar creşte falnic ca stejarul. 

Zicătoare 
Armele sînt cele mai de seamă mădulare 
şi mijloace cu care ostaşul îl poate înco- 
voia pe dușman. 

Petru I 


CAPITOLUL TREI 


1. LA MOSCOVA 


Moscova se ivi în faţa călătorilor pe neaşteptate — 
proaspătă, spălată de ploaia îmbelşugată şi repede 
din ajun, întiia în primăvara aceea. Cerul se limpezi- 
se. În razele calde ale soarelui licăreau sute de aco- 
perişuri ascuţite sau bulbucate — turlele bisericilor ; 
în vîrful foişoarelor sclipeau, în loc de morişti, leii 
levantini, zgripţorii auriţi şi argintaţi, în felurite cu- 
lori; în văzduhul străveziu lucea verdele voios al 
îrunzişului pomilor din nesfîrşitele livezi boiereşti în- 
tinse pe desiatine întregi; în liniştea cringuleţului 
din preajma Moscovei se auzea departe, pe toate gla- 
surile, dangătul cintător al clopotelor moscovite. 

— Moscova? strigă Egorșa. 

— Moscova ! răspunse zîmbind Silvestr Petro- 
vici. 

Sărind sprinteni din droşcă, stătură o clipă unul 
lîngă altul privind în tăcere zidurile zimțate ale Krem- 
linului, turnurile zvelte şi înalte, Kitai-gorodul îm- 
prejmuit cu zid de cărămidă, rîurile care străbat Mos- 
cova, atît de subțirele de departe — Iauza, Neglina- 
ia, Presnea, Cicera, Zolotoi Rojok... 

— Ei, iată, Egorşa, te tot plîngeai: „am cutreie- 
rat cu stolnicii prin toată Europa, dar Moscova n-am 
văzut-o !“ Acw ai ajuns s-o vezi. Inchină-te în faţa 
ei, în fața Moscovei cea din piatră albă, ca în fața 
unei maici scumpe... 

Egorşa se închină pînă la pămînt. Silvestr Petro- 
vici îl bătu cu drag pe umăr şi-l zori: 

— Să mergem, prietene ! Nu-i devreme ! 

Obosiţi de drumul lung, caii mergeau agale; droş- 
ca sälta la hopuri; Silvestr Petrovici îi povestea lui 
Egorşa pe îndelete mereu alte lucruri despre Hoarda 
de Aur — ale cărei ceambururi sălbatice se loveau 
tot mai crunt şi mai sîngeros de zidurile Moscovei, 
luptătoarea pentru întregirea marelui pămînt rusesc; 
“povestea cum viclenii hani ai tătarilor stîrneau vraj- 
bă între cnejii ruşi, lucru din care n-aveau decît de 
cîştigat căci hărţuielile, zizaniile şi luptele între fraţi 
erau în folosul tătarilor. 

Egiorşa asculta cu nesaţ şi despre Ivan Kalita, şi 
despre năvălirea lui Mamai, şi despre baia de sînge 
de la Nepreadva, şi cum s-au strîns mănunchi, în 
sfîrşit, toate puterile ruseşti, ridicîndu-se zid împotri- 
va crîncenului vrăjmaş care schingiuise norodul rus 
atit de crunt şi de ruşinos. 

— Asta-i Moscova ! spunea Silvestr Petrovici, cer- 
cetînd cu luare-aminte părţile mărginaşe ale oraşului 
unde, cît cuprindeai cu ochiul, se făceau lucrări ase- 
mănătoare acelora de la Arhanghelsk, împotriva unei 
cotropiri a şvezilor : se săpau şanţuri, se aşezau cap- 
came, se ridicau palănci din birne noduroase de pin. 

La rohatcă un porucic aspru, cu sprincenele încrun- 
tate, le ceru hirtiile de călătorie, le citi şi dădu po- 
runcă să fie lăsaţi să treacă. | 

Opreliştea fu ridicată. 

Silvestr Petrovici văzu cu bucurie că şi intrarea 
dinspre drumul laroslavului era acum întărită. Acolo 
se ridicaseră din bîrne turnuri înalte de luptă, din 
care oştenii pricepuţi puteau să stăvilească năvala 
unei oştiri “dușmane. Altădată, deasupra izvorului 
din locul acela ‘sse înălța un paraclis şubred. Acum, pe 
acolo trecea — măcar că nu prea înalt dar trainic — 
un val de pămînt bine rinduit, pe după care, pînă 
una-alta, luptătorii puteau să se adăpostească foarte 
bine... 

— Silvestr Petrovici, parcă şi aici se gătesc să-i 
întîmpimne pe şvezi ! zise neliniștit Egorşa. 

— Foarte bine fac! răspunse levlev cu o mulțu- 
mire molcomă în glas. Ehei, mai ştii, frăţioare ? Poate 
că regele Carol al Şveziei ar vrea să lovească şi Mos- 
cova! Şi Moscova e pata de luptă! Uite, acum moi 
amindoi  grăbim la Moscova după ajutor ca să ne 
putem apăra de şved. Cîte n-am primit pînă acum 
de la Moscova — şi nădăjduiesc că o să mai primim 
îmcă ! Moscova este maica întregii Rusii, stăpina și 
ocrotitoarea ei. Cum spune ea un cuvînt — îndată pri- 
mim de la Tula puşti bune, tunuri noi, ghiulele. Cum 
spune alt cuvînt — îndată pornesc polcurile spre noi 
în ajutor. Cum spune al treilea cuvînt — îndată ni 
se trimit meşteri vestiți, pricepuţi, cunoscători ai 
măiestriei de a înălța ziduri de cetate aşa fel ca 
ghiulele duşmane să nu le năruiască ci să se opreas- 
că în ele. Multe lucruri poate să dea maica Moscovă 
fiului ei, Arhanghelskului... 

Egorşa rise, şi rosti vesel: 

— Parcă spui un basm, Silvestr Petrovici... 

levlev clătină din cap zimbind: 

— Eu spun adevăruri, Egor, nu basme. Ascultă 
mai departe. S-ar putea întîmpla ca maica Moscovă 
să nu dea fiului ei, Arhanghelskului, ceea ce cere aces- 

ta. Căci ea are mulţi fii şi fiice. Poate că alt fiu sau 
altă fiică are mai multă nevoie de ajutor. Poate că 
Novgorodul, sau Pskovul, sînt mult mai primejduite 
decît Arhanghelskul nostru. Ea le vede pe toate mai 
bine! Şi-i va spune Arhanghelskului : eşti în nevoie, 
ţi-e greu, dar frățiorului tău, Pskovului, îi este și mai 
greu, iar frăţiorului Novgorod îi este mult mai greu 
decît vouă amîndurora. Şi nici mie nu mi-e uşor. Mai 
rabdă... 

Egorşa şedea în droşcă, umăr la umăr cu Silvestr 
Petrovici. Ca în toate zilele lungului drum, de pe 
chipul tînărului nu pierea zimbetul fericit. El se uita 
ba la Ievlev, ba la ostașii care păşeau pe uliţe, imbră- 
cați cu mundire verzi, ba la zidul alb zimţat al 
Kremlinului pe lîngă care roboteau sute de zidari, 
întărindu-l, înlocuind cărămizile măcinate de vreme, 
ridicind în fața lui valuri înalte de pămînt... 

— Ce mai cetate! rosti Egorşa. Nu se aseamănă 
cu Novodvinaia noastră... 

— Aici e cetatea întregii Rusii! răspunse îngîn- 
durat Silvestr Petrovici. 

Cînd cotiră spre Zamoskvorecie, Egorşa rămase cu 
gura căscată, văzînd două tunuri uriaşe îndreptate 
spre podul plutitor. Silvestr Petrovici îl desluşi : 

— Pentru ce crezi că-s puse astfel? Pentru că din 
partea asta năvăleau asupra maicii Moscova duşma- 
nii noştri —tătarii. Tunurile stau acolo în amintirea 
acelor zile cînd Moscova a fost prădată dar şi pen- 
tru paza viitorului... 

Se opri din vorbă, aducîndu-şi aminte : 

— Pfii, unde sîntem! Am trecut de ulița unchiu- 
lui! ÎIntoarce, vizitiu ! 

Şi tăcu, îngîndurat : Moscova se schimbase în răs- 
timpul petrecut de el la Arhanghelsk, acum era cu 
totul alta. Narva fusese, pare-se, o straşnică învă- 
țătură de minte! Pe uliţe se vedeau mult mai mulţi 
ostaşi şi toţi muştruluiţi după noul tipic: păşeau 
vioi, priveau semeț. Oamenii umblau pe uliţe şi pe 

ulicioare mult mai aşezaţi; în bazare erau mai 
puține mărfuri ; zarafii şi băieşii, bărbierii şi felcerii, 
care lecuiau scrinteala oaselor, nu mai strigau în gura 
mare, îmbietor, ca altădată. Case noi nu se clădeau 
acum în Moscova — nu era îngăduit — şi totuşi te- 
legi cu piatră, cu cărămidă, cu fier şi bîrne se ve- 
deau mult mai multe decit în trecut: se întărea 
maica 'Moscovă ca să fie gata, orice s-ar întîmpla, 
împotriva tilharului-şved... 

Din faţă, huruind pe roţile ferecate, se apropia în- 
cet un şir lung de harabale. Pe blănile de stejar le- 
gate cu scoabe de fier, zăceau, înverzite de vreme, 
clopotele grele luate de la biserici. Ele erau cărate la 
turnătoria de tunuri — ca să se toarne tunuri din 
arama lor. După harabale, scoțind ţipete, scuipînd, 
blestemînd, zornăind nişte verigi, ţopăia un smintit 
amenințind cu pumnul uscat. Ostaşii, care însoțeau 
obosiţi harabalele, nu se uitau la smintit : cîţi aseme- 
nea inşi nu întîlniseră ei pe drum... 

Silvestr Petrovici petrecu cu privirea şirul de ha- 
rabale şi-l întrebă pe harabagiul cel din urmă: 

— Or fi multe puduri? 

— Vreo douăzeci de mii, de bună seamă ! răspunse 
omul. Da’ mu sîntem numai moi. Se cară din toată 
Rusia... 

— Tot năpasta de la Narva! spuse levlev lui 
Egorşa. Cît am pierdut acolo... Şi strigă vizitiului : 
la-o la stînga, uite gardul de colo căzut într-o rînă, 
opreşte la poartă ! 

După gard, în amurgul ce pogora, 'se zărea casa 
veche a unchiului, cu un cat şi cu foişor. Poarta scîr- 
ţii într-un peş. În capul scării ieşi vioi, îmbrăcat în- 
tr-un caftan unguresc, un omuleţ care semăna şi nu 
semăna cu unchiul Poluektov. Omuleţul strigă cu glas 
dogit : 

— Silvestruşka să fie oare? 

Şi bocăni voios din toiag, coborînd repede trep- 
tele în întîmpinarea oaspetelui. 

2. CUTIA PLINĂ CU NOUTĂŢI 


— Ce te uiţi? întrebă zimbind unchiul. Arăt ca 
un căţel berc? A trebuit să-mi rad şi eu barba, de, 
şi acu’ îmi zic drept mingiiere — ţapul e lung de 
barbă, da-i scurt de minte. Da' hai o dată, hai în 
caşă. Cine-i cu tine? Ia-ţi şi prietenul; să stăm la 
masă — abia am mîntuit cu lucrul, nici n-am avut 
vreme să mă schimb... 

În odăile unchiului toate erau aidoma ca odinioară. 
Tot aşa zăceau pretutindeni file scrise de mînă, tot 
atît de înțelepte stăteau cărțile pe rafturi, tot aşa 
mirosea a pelin, a izmă, a iasomie — meremeturile 
cu care se curarisea Rodion Kirilovici. Candela ne- 
stinsă licărea în fața icoanei Mîntuitorului ; în adum- 
brirea iînserării bătrînul slujitor al unchiului, Pafnu- 
tici, tîrşiindu-şi picioarele țepene, așternea masa, pu- 
nea blide cu bucate, carafe cu vinuri și cu cvas. 

— Bine te-am găsit, Paiînutici! strigă prietenos 
levlev. 

— Bine ai venit, Silvestr Petrovici, bine ai venit, 
scumpule ! răspunse slujitorul. 

— Aprinde luminările! porunci unchiul. 

— Doar nu-i prea întuneric! bombăni Pafnutici. 
Aţi nimeri cu lingura în gură — şi aşa ardem prea 
multe lumînări... 

Unchiul se aşeză în jilțul lui lîngă fereastra des- 
chisă, trăgind în piept cu nesaţ aerul înviorător al 
serii, îmbălsămat de miresmele teilor din curte. In- 
trebă ce fac Maşa, fetiţele, cum o duc acolo, în în- 
depărtatul Arhanghelsk. Silvestr Petrovici răspun- 
dea amănunțit ; unchiul încuviința dind pripit din 
cap — se vedea că şi el doreşte să povestească nou- 
tățile din Moscova. Și deodată îl întrerupse pe Iev- 
lev : 

— Pe mine, Silvestr, m-au chemat din nou la sluj- 
bă. Zău! la socoate cine? Cînd ţi-oi spune, m-ai să 
mă crezi, nepoțele! Chiar el! M-a chemat sus la 

el, m-a primit prietenos, după rînduială. M-a mus- 
trat zicînd că de, cam devreme m-am suit pe cuptor, 
că mai e nevoie de mine, că e treabă de făcut — be- 
rechet. 'M-a dojenit pentru barbă — nu m-a silit, dar 
semnul pentru barbă mi l-au adus. Ei şi — ce mai 
tura-vura — m-am ras. Rit golaş, hai? 

Silvestr Petrovici îl îmbărbătă: ca înfăţişare n-are a 
face, tot el e — barba nu era cine ştie ce frumuseţe 
ca să-i pară rău după ea. Drept răspuns bătrinul clá- 
tină din cap şi oftă : 

— Totuşi, nu te poţi nicicum obişnui. Parcă te 
poartă despuiat pe uliţă... 

Painutici spuse în întuneric, îndirijit : 

— Pe mine măcar să mă spînzure, măcar să mă 
tragă pe roată şi nu-mi dau barba! 

Bătrinul rîse şi povesti mai departe, cum l-a do- 
jenit Petru Alexeevici şi pentru veşminte, zicînd : 
nu-i vremea oare să ne îmbrăcăm ca europenii, în 
haină leşească sau ungurească ? Pentru ce să gîfiim 
şi să ne scăldăm în sudori purtînd caftan pînă în 
călciie. El răspunsese ţarului aşa fel încît acesta se 
Şi mirase, se şi bucurase. 

—  Slavului, măria ta, îi şade bine în îmbrăcă- 
minte scurtă, uşoară, de luptă — spusese el — dar 
giubelele, caftanele de zimbru şi burcile n-au intrat 
în portul nostru aduse de bucurii, ci de restrişti — 
acestea sînt veşminte de robi, de slugi, aşa îi îm- 
brăcau tătarii pe prinşii lor, ca să nu poată fugi. As- 
ta-i adevărul ! | 

Ţarul a răspuns că n-are rost să se irosească bro- 
cartul, mătasea şi catifelele pe o îmbrăcăminte lungă 
şi greoaie. El însuşi era într-un caftan scurt, vine- 
tiu, înfăşurat la git cu o năframă, cu ciorapi groși 
de lină, cu pantofi roşii cu cureluşe şi catarame. 

— Era vesel? întrebă Silvestr Petrovici. 

— Vesel, dar de o veselie cruntă! spuse Rodion 
Kirilovici. Acum îşi răsuceşte mustața în sus, se uită 
batjocoritor şi rîde mai mereu dar nu te poţi bucura 
de rîsul acela. Face „ha-ha!“ şi, amuţind deodată, 

se uită la tine de parcă te siredeleşte cu un burghiu. 
Asta-i Silvestr, îi vine tare greu, vai, cît de greu! 
Eu înţeleg, văd... 

Se aşezară la masă. Pafnutici aduse lumiînările. 
Unchiul turnă vin bun, adus anume pentru scumpul 
musafir. Vinul îl învioră nespus — parcă întinerea. 
Vorbea repede, vesel, nu se plingea de nimic, ba 
chiar se lăuda că se simte mai sănătos ca niciodată. 

— Zău, Silvestr! Cum am trecut din slujbă la o- 
dihnă, din pricina mîhnirii şi a beteşugurilor mele 
îndată m-am nănuit ca o buturugă scorburoasă. Dar 
acu’ vezi şi tu — sînt viu. Si umblu mai sprinten şi 
văd parcă mai limpede. Și nu obosesc, ca înainte 
cînd nu făceam nimic — or, treaba mea nu este din 
cele mai uşoare... 

Şi spuse că i s-a dat sarcina să supravegheze ti- 
părirea cărţilor la tiparnița statului aici, în Maos- 
cova, şi de asemenea să 'se ducă la Amsterdam unde 
neguțătorul Tissing a turnat la cererea țarului slove 
slavone şi unde cărturarul ucrainian, Ilia Fedorovici 
Kopievski, scrie şi tipăreşte cărţi pentru Rusia... 

— L-am întîlnit la Amsterdam pe Kopievski şi am 
stat de vorbă cu el! spuse levlev. Ne-a fost de mult 
folos cît am stat printre străini. E deştept şi nu-i 
hrăpăreţ ca atiţia alţii de pe acolo. Şi apoi e de-al 
nostru. Ce fel de cărţi tipăreşte, unchiule ? 

Rodion Kirolovici se ridică şi aduse nişte cărțulii 
care miroseau încă a cerneluri de tiparniță. Acestea 
erau : „Introducerea în aritmetică“, „Mersul corpuri- 
lor cereşti“, „Introducerea în istorie de la facerea 
lumii“... 

Egorșa întinse mina, deschise cărțulia cu ,corpu- 
rile cereşti“ şi despături harta cerului. 

— Hei, corăbierule şi comandirule în flota de co- 
răbii, — zise Silvestr Petrovici. E bună cartea? 
Cred că o să ne folosească, nu? 

Bătrînul mai turnă vin şi începu să povestească 
despre Școala de navigaţie, carese înființase din 
înaltă poruncă în turnul Suharev, deasupra Porții 

Sretenia. De acolo viitorii corăbieri pot vedea pînă 
în zare, pot să privească în toate părțile şi să facă 
schiţe. Şcoala s-a şi deschis, pentru ea au sosit das- 
căli şi ajutori aduşi din străinătate — Henrich Far- 
warson, profesor la universitatea scoțiană din Aber- 
deen — şi doi tovarăşi de-ai lui, Gwin şi Grîz. In 
şcoală o să se înveţe aritmetica, geometria, trigono- 
metria plană şi sferică, navigația şi astronomia ma- 
ritimă... 

Egorşa asculta înmărmurit, cu cartea în mînă, cu 
privirile fierbinţi pironite asupra lui Rodion Kirilo- 
vici. 

— Dar cine e primit acolo? întrebă el deodată. 

Unchiul spuse că se primesc feciori de boieri, de 
cinovnici, de tîrgoveți, de ostaşi şi ai slujitorilor de 
la curte, dintre cei care ştiu nu numai să citească, 
dar să şi scrie. Egorşa îl trase pe Ievlev de mînecă, 
dar acesta răspunse : 

— Mai ai vreme, Egorşa. Ştii şi tu, prietene, cît 
de trebuincios e astăzi fiece om în Arhanghelsk. Cum 
să te las? O să vină vremea şi ai să te duci şi tu la 
şcoală... 

Rodion Kirilovici sorbea din vin şi povestea. În 
şcoală se afla unul, Leonti Magniţki, care ştie nu 
mai puţin, ci cît trei englezi laolaltă şi cînd aceştia 
se îmbată de alean, şcolarii rămîn numai cu Mag- 
nitki şi el îi învaţă aşa de bine încît toţi sînt mul- 
țumiți. Bătrînul spuse că trece adesea pe la acea 
şcoală de navigație — le duce cărţi. Totul s-ar fi 
rostuit de mult și mult mai bine, dar acum sînt vre- 
muri de cumpănă, o să fie un război mare. 

— Ne trebuie mai mult tuci ! spuse levlev. Aramă, 
tunuri, ghiulele. 

— De curînd m-am întîlnit la Preobrajenski cu Vi- 
nius — urmă să povestească bătrinul — zicea că 
Akinfi Demidov ar aduce din Ural cincizeci de mii 
puduri de tuci în bucăţi mari. Patruzeci a şi adus. 
Neguţătorii barosani s-au speriat de Narva, şi vor- 
besc între ei că nu putem să ne războim cu şvedul, 

c-ar trebui adică să cădem la împăcare ; se văicăresc, 
îşi dosesc balercile cu aur în tainiţe unde nici dracu’ 
nu mai dă de ele. De bună voie n-or să dea nici o 
copeică... 

— Au să dea! spuse liniştit levlev. 

— Crezi? 

— O să-i scuturăm ! Mai tîrziu or să-şi dea şi ei 
seama că treaba asta e spre folosul lor, că n-au decît 
de cîştigat. Negoţul o să sporească cred, mult mai 
mult ca în vremea de astăzi. Cu vistieriile mănăsti- 
reşti ce se aude, unchiule, n-au început să le ia? A- 
colo, la corbii cei negri e aur mult... 

Rodion Kirilovici vîntură din miini: 

— Abia au scuturat niţel mănăstirea Troiţki — mai 
mare daraua decît ocaua : au luat cu totul o mie de 
galbeni. Şi ce zarvă s-a stîrnit! Încă n-a venit ceasul, 
nu e vremea. Grişka Talițki a răcnit cite drăcove- 
nii, toate de pe un acoperiş, în bazar. Or, asemenea 
lui Taliţki, sînt mulţi în Rusia. Corbi, e adevărat, 
corbi scîrnavi. E greu cu banii, greu, Silvestrușka. 
Dreptu-i, s-ar auzi un zvon... 

Se uită la Egorşa care moţăia, şi urmă în şoaptă: 

— Nu-i zvon, ci adevărul curat! Însuşi țarul Pe- 
tru a găsit vistieria răposatului ţar Alexei Mihailo- 
vici într-o cămară de la Despărțămîntul  Treburilor 
de Taină : un leu venețian de aur, un păun turnat din 
aur bizantin, pocale bătute cu nestemate şi patru 
duzini de saci plini cu taleri — o comoară. 

Bătrînul rise ûncetişor, încreţindu-şi cu viclenie faţa 
micuță, uscată şi rasă. 

Boierii chiteau s-o ascundă pînă una-alta, dar Pe- 
tru Alexeevici nu-i omul să se lase amăgit nu s-a 
născut el tont pe lume. A găsit totul, a numărat el 
însuşi, uite aşa — unu, doi, trei — şi a poruncit să 
se scrie un izvod de faţă cu el; aurul şi argintul l-a 
cîntărit cu mîna lui. Halal să-i fie, iacă, îl laud, că-i 
tare destoinic... 

Şi curmîndu-şi rîsul, urmă să povestească despre 
altceva : 

— Nu de mult a sosit de la Voronej bunul tău 
prieten, fostul voievod al Arhanghelskului şi al Hol- 
mogorului, astăzi corăbier pe Don, Apraxin Feodor 
Matwveevici. Toţi cutreieră acu’ val-vintej, fără să ţină 
seamă de nimic, stîrnind vălătuci de colb pe drumuri 
și pe şleahuri — n-auzi decît dii, hii; vizitiii — ce 
să spun — parcă a dat strechea în ei — numai o 
goană şi un şuier e prin toată Rusia pravoslavnică, 
nimeni nu merge la pas, toţi îs zorii... 

Silvestr Petrovici zîmbi: avea dreptate; pretutin- 
deni, toți se prăbeau. Altădată nu se mergea aşa; 
chiar în tinereţea lui se umbla altiel — tihnit. Atunci 
boierii călătoreau cum cerea cuviința, pe cînd acum 
însuși țarul gonea cu droşca şi şuiera din două de- 
gete ca să sperie caii... 

— Cum spuneam — urmă bătrinul — Feodor Mat- 
veevici a trecut din fugă să mă vadă. De la el am 
mai aflat cîte ceva: cică țarul Petru Alexeevici al 
nostru a trimis lui August al Poloniei oaste de ajutor 
împotriva lui Carol al Şveziei — pedestrime. două- 
zeci de mii de oameni, în frunte cu cneazul Repnin. 
Oastea-i bună, are puşti aduse din străinătate. Lui 
August i s-au trimis şi bani din destul. Au plecat 
într-acolo și păunul de aur, şi leul venețian, pre- 
schimbaţi în taleri. Cică străinii nu se mai satură tot 
privind oastea noastră... 

Ca şi odinioară, cînd Silvestr Petrovici era încă un 
băiețandru, unchiul lui îl petrecu la culcare, se aşe- 
ză pe laviţa largă, acoperită cu o scoarță înflorată, 
şi începu să-i vorbească despre noile dări care încă 
nu se obştiseră, dar lucrul acesta trebuia să 'se pe- 
treacă din zi în zi: dare pe sicriele de stejar, pe şei, 
pe topoare, pe băi. Silvestr Petrovici se ridică în cot 
şi întrebă aproape cu spaimă: 

— Dar de unde or să ia bani bieţii oameni? Şi 
aşa mă mir cum mai trăiesc: ronţăie scoarță de co- 
pac amestecală cu pleavă — copiii mor, mujicii bo- 
lesc de foame... 

Drept răspuns, Rodion Kirilovici întrebă: 

— Dar ce vrei să faci? De unde să iei bani? Îţi 
trebuie tunuri, iarbă de puşcă, postav — să îmbraci 
polcurile, cizme — să încalţi ostașii, crupe, făină, 
carne sărată — să hrăneşti toată oastea. Granatele, 
ghiulelele, muschetele, flintele, spăngile —  toate-s 
scumpe şi acu’ tot stăpînul de făurării se aţine la 
cîştig. Cum s-o iincropeşti mai bine? Or, nu poți 
să nu vezi cîte lucruri bune şi înțelepte se fac as- 
tăzi : Petru Alexeevici a urcat pedestrimea în telegi 
ca să sosească proaspătă în luptă, nu obosită de drum 
— aşa se şi cheamă acu? — „,pedestrime purtată“. 
Inainte vreme, călărimea se bătea cu sabia şi cu 
sulița — astăzi  călăreţii noştri au primit puşcă 
scurtă, spangă şi pistol. Inainte vreme tunurile erau 
turnate de chemați şi nechemaţi — de aceea se în- 
timplau atitea nenorociri în luptă: tunul era de un 
fel, iar ghiuleaua de alt fel. Astăzi turnăm numai 
trei feluri de tunuri: tunuri, pive şi săcăluşe. Altă- 
dată — da' ce altădată, chiar la Narva, tu însuţi 
mi-ai povestit despre asta, la Narva, dragul meu, 
ostaşii se plîngeau că tunurile întîrzie. Acu’ nu se 
va mai întîmpla aşa ceva: tunarii au fost încălăraţi, 
tunurile nu vor mai rămîne în urma călărimii. Toate 
acestea nu poţi să le faci fără bani — de unde să-i 
iei ? 

Silvestr Petrovici tăcea. Inima îi zvicnea în piept, 
faţa îi ardea — era şi plăcut, şi înspăimîntător să 
asculţi vorbele unchiului: ce o să fie dacă pămîntul 
rusesc n-o să ţină piept acestei neasemuite încordări 
a tuturor puterilor ? Ce-o să fie dacă s-or ridica unul 
după altul — tîrgurile, satele, cătunele, ce o să fie 
dacă gloatele or să pornească cu furci, cu topoare, 
cu parii asupra asupritorilor? Doar se află o mar- 
gine a suferinței. Dare pe sicrie ? Unde s-a mai po- 
menit aşa ceva ? Şi-i învie deodată în minte mujicul 
care o dată, într-o zi de iarnă, pe drumul spre Hol- 
mogori, în codrul des, se repezise asupra unor călă- 
tori înarmați. Îşi aminti de chipurile mistuite de 
scorbut ale truditorilor care munceau în cele două 

dulgherii — la Solombala şi la Vavciuga, îşi aminti 
de răposatul cînmaci Reabov, de Semisadov, de meş- 
teru! Kocinev, îşi aminti de tilharul Schwiber, de 
voievodul Prozorovski... 

— La ce te gîndeşti, Silvestr ? întrebă bătrinul. 

Silvestr Petrovici şovăi, apoi spuse: 

— E greu, unchiule ! 

Unchiul răspunse aspru, parcă osîndind cuvintele 
nepotului : 

— Lui Hilkov Andrei Iakovlevici îi este mult mai 
greu, totuşi nu se plinge. În temniță cruntă. sub 
pază  straşnică, vlăguit trupeşte, senin sufleteşte, 
aşa-i Andriuşenka al meu. Inchis de nelegiuitul Ca- 
rol al Şveziei, în temniţă îşi scrie sărmanul „Mie- 
zul istoriei ruseşti“ şi în epistolele lui tainice nu cere 
nimic, ci numai să-i trimitem copiile de pe letopiseţe 
ca să nu-şi scrie lucrarea doar din amintire. Asta 
este, nepoţele! Ei, dormi, e vremea! Dimineața e un 
sfetnic mai înțelept decît seara, mîine sînt multe de 
făcut... | 

Silvestr Petrovici stinse lumînarea subțire şi în- 
chise ochii: cu toată oboseala, ca întotdeauna în 
ultima vreme, somnul nu-l lua. Limpezi ca dimineaţa 
i se perindau gîndurile — începu să socotească tu- 
nurile, pulberea, puştile, ghiulelele — tot ce trebuia 
să-i ceară a doua zi lui Petru Alexeevici. 


3. LA CAFEA 


Dimineaţa, îndată ce se lumină de ziuă, sosi după 
Silvestr Petrovici un trimis al lui Menşikov, poftin- 
du-l să ia cafeaua în noua casă a acestuia din Po- 
ganiie Pruda !. Acolo era aşteptat de vechii şi bunii 
prieteni — Feodor Matveevici Apraxin şi Izmailov, 

! Poganîie Pruda — iazurile spurcate. (n. r.) 

solul Rusiei în Danemarca. Toţi trei încă dormeau, 
dar Alexandr Danilici dăduse de cu seară poruncă 
siraşnică — să-l aducă la cafeaua de dimineaţă pe 
domnul levlev Silvestr Petrovici viu sau mort... 

levlev merse cu trimisul, lăsîndu-l pe Egorşa să 
se plimbe prin Moscova pînă or bate clopotele de ve- 
cernie. 

Trimisul — un căprar tinerel, cu mustăcioară sub- 
tire deasupra buzelor roşii, cu pălărie în trei colțuri, 
cu ceaprazuri, în pantofi cu eatarame şi cu mundir 
pestrit — mîna dibaci caii înhămaţi la droşcă şi în 
drum povestea că s-a isprăvit cu Poganiie Pruda, că 
Alexandr Danilovici a poruncit să fie curățate smîr- 
curile, că nomolul a fost scos şi apa din iazuri este 
atît de bună că poţi s-o bei, poţi să te scalzi în ea 
— ide aceea iazurile se cheamă acum — Cistiie.!. 

— Şi cît a costat curățarea lor? întrebă Silvestr 
Petrovici. 

— Ieftin de tot, pare-mi-se chiar mai nimic. Vara 
trecută au adus mujici din sătucul Mitisci şi i-au pus 
la treabă. Acum dinspre iazuri adie o răcoare, un rai 
nu altceva! E tare plăcut cînd ai răgaz să-ţi petreci 
vremea pe malurile lor... 

Cînd văzu noua casă a lui Menşikov, levlev rä- 
mase cu. gura căscată. Clătină din cap: ce casă-pa- 
lat! Cîţi bani se cheltuiseră aici, cîte birne din cele 
mai bune, cît fier, cîte scoabe, cît aur pentru poleială! 
Ce poartă cu păsări, cu jivine şi şerpi tîrîtori făuriţi 
din fier... Hei, Alexandr Danilovici, pişichierule, coţ- 
carule ! 

Un valet cu perucă lungă, în livrea argintie, luci- 
toare, se plecă adînc înaintea lui Silvestr Petrovici, 
şi îl conduse pe terasa mică a palatului — în gră- 
dina de distracţii. Se auzea glasul altui slujitor, care 
dădea porunci : 

— Savoska, stoarce lămiie pentru limonadă mu- 
safirului. Şterge bine paharul, pune-l pe o tipsie de 


1 Cistiie — curate. (n. r.) 

argint! Nu uila paiul pentru supt! Aprinde pipa cu 
tutun ! 

Savoska răspunse repezit: 

— Doar două miini am, mu pot să mă împart în 
zece... 

Serviră limonada după noua modă, împreună cu 
paiul şi cu pipa de tutun. Silvestr Petrovici cercetă 
zîmbind minunăţiile din palatul lui Menşikov : lăuta 
spinzurată care cînta singură în suflarea vîntului, 
scoţind cînd şi cînd um scîncet subțirel, copacii pitici 
puşi în hîndaie, vița de vie care se cățăra. pe araci 
de argint, mazărea aromată, tufele de coacăze, ne- 
obişnuit de mari, florile roşiatice ale măcieşului adus 
din ţări străine... 

— Nu zice nimic ? întrebă de undeva, de după tufe, 
glasul lui Savoska. 

— Tace, pehlivanul, — răspunse alt glas. 

— Ia învelitoarea de pe el! porunci Savoska. Dacă 
o iei, vorbeşte. 

— Îi e somn... 

— Zădăreşte-l ! îl sfătui Savoska. Rîzi la el, nu-i 
place de loc să te audă rizînd... 

Jos, în pîcla dimineţii, iazurile luceau argintiu iar 
acolo, în grădina de distracţii, ascunși în frunze, se 
chemau în coliviile lor aurite pitpalacii dresați, ca- 
narii memţeşti, ciocîrliile din Kursk. 

Silvestr Petrovici sorbii din limonadă şi trase fum 
din pipă. 

— Se mînie? — întrebă Savoska. 

Drept răspuns, un glas supărător, neomenesc, 
Cîrîi : 

— Pr-o-s-s-tu-le ! 

Silvestr Petrovici întoarse capul dar nu văzu pe 
nimeni. 

— Pros-tule! strigă iarăşi acelaşi glas respingător. 

— Uite că vorbeşte ! spuse mulțumit Savoska. 

levlev dădu la o parte cu mîinile craca unui copac 
ciudat, văzu papagalul ascuns şi zîmbi: pesemne că 


153 


Alexandr Danilovici se pregătise încă de cu seară 
să-şi uimească musafirul. 

Deasupra capului, în foişor, se auzi o muzică — 
hătură nişte timbale mici, vuiră parcă nişte cornuri 
— cînta orologiul lui Menşikov cumpărat de la Lon- 
dra. 

Silvestr Petrovici socoti posomorit cît aur se chel- 
tuise pe aceste jucării, cîte tunuri se puteau turna 
pentru aceşti bani. Dar îndată ce dădu cu ochii de 
chipul vesel, şiret, al lui Menşikov, uită totul şi se 
îmbrățişă cu el călduros, amintindu-şi numai ceea ce 
era bun, ceea ce era atit de cunoscut la Alexandr 
Danilovici : şi vitejia lui neîntrecută în lupta, din pă- 
cate pierdută, de la Narva, şi mărinimia cu care îşi 
da aurul, la cea mai mică nevoie, pentru treburile 
statului, şi cum lua neîniricat apărarea vechilor prie- 
teni din gardă, în faţa lui Petru Alexeevici... 

— Ei! spunea Menşikov strîngindu-l aprig în bra- 
tele lui de fier pe Silvestr Petrovici. Va să zică 
d-ăştia mi-eşti! Ai sosit şi mici nu-ţi arăţi ochii! 
Te-a! făcut fudul! Bine, bine! Ce, umbli în băț? 
Ţi s-au betejit picioruşele ? Ho, stai să te văd! Nu, 
frate, aşa nu-mi place. Feodor, prietene, ia vino re- 
pede încoace! Izmailov, gata cu sforăiala! A venit 
Silvestr... 

Apraxin ieşi în grădinița de distracții, gata dichisit, 
cu perucă, cu jachetă scurtă, uşoară şi plăcută. Ii 
întinse mîna după moda nouă, dar mu putu să se 
stăpînească — îl îmbrăţișă şi-l sărută. Grăsuţul şi 
scundul Izmailov ieşi de după tufele de coacăze nu- 
mai în cămaşă şi izmene, încă somnoros, şi ceru vin 
ca să închine în cinstea întilnirii vechilor prieteni. 

În sufragerie se înşirau în jurul mesei foteluri a- 
duse din străinătate, îmbrăcate în piele poleită ; în 
spatele fiecărui fotel străjuiau slujitori, cu chipuri 
nemişcate, împietrite, în livrele cu bumbi de os. Ale- 
xandr Danilovici abia se aşeză în fotel că îl şi che- 
mară grabnic în odaia care se chema „cabinet“ : so- 

sise un neguțător, de mult aşteptat, pentru felurite 
treburi ale ţarului. leşind, Menşikov spuse : 

— N-am o clipă de linişte, mă crezi, Silvestr ? Şi 
măcar de m-ar chema de florile mărului. Dar tot 
cu treburi de stat grabnice; de nu le dai de rost, mai 
tirziu nu ţi-o ierți tu însuţi... 

Se întoarse curînd, voios : 

— Hiîtri mujici, zău aşa ! Scornesc atîtea de rămii 
cu gura căscată. Luaţi, mîncaţi şi beţi, oaspeţi dragi, 
nu mă aşteptaţi, acolo s-au strîns oamenii duium. Du- 
răm flota, — scoate bani, deschidem şcoală de na- 
vigaţie — scoate bani, me gătim să-l batem pe şved 
— 'scoate iar bani! Ei, vezi cum şi ce, dă-te peste 
cap ! 

Bău dintr-o înghițitură o ceaşcă de cafea, înfu- 
lecă nişte şuncă, îşi şterse mîinile de jachetă şi plecă 
iarăşi în cabinet — să mintuie cu treburile. Peirecîn- 
du-l cu privirea, Izmailov zise cu zîmbetul lui sub- 
tire, înțepător : 

— Aşa îl vezi mereu pe Alexandr Danilovici al 
nostru. Curat ministru. De unde pînă unde... 

Apraxin, răspunse, zîimbind şi el: | 

— E isteț, vai, ce isteț e! Şi minte ascuţită, şi 
ochi treaz; nu, unul ca el nu se dă bătut cu una 
cu două. Nu de mult un inginer străin se plingea: 
am auzit că Menşikov n-ar fi de neam mare, dar e 
aşa de ager că vede tot, iți spune și ce-ai mîncat 
ieri... 

Intorcîndu-se spre levlev, întrebă: 

— Ai auzit despre unul, Kurbatov ? 

Și clătină din cap: 

— Om cu glagoriel Da, da! Dar cine l-a dibäcit ? 
Tot Alexandr Danilovici. La Despărțămîntul Cărău- 
şiei a fost găsită o scrisoare aruncată pe ascuns, pe 
care scria : „Să fie dusă măriei sale țarului, fără a fi 
deschisă“. Ei, şi au adus-o, dar din lipsă de vreme, 
în locul ţarului a citit-o  Menşikov. A citit-o şi s-a 
apucat de cap, strigînd : „Te fericesc, Petru Alexee- 


155 


vici, cu o bucurie neașteptată.“ Domnul tunar i-a 
smuls scrisoarea din mînă — în ea scria să se facă o 
hirtie cu stemă și să se vîndă : pentru jalbe, pentru 
cetăți, pentru tot felul de gheșefturi și daraveri negu- 
țătoreşti — hirtie cu stemă, de la o copeică pină la 
zece ruble. Darul ăsta pentru vistierie l-a născocit un 
șerib al lui Petru Petrovici Șeremetiev — un oarecare 
Kurbatov, iar Menşikov a ghicit de îndată cît de fo- 
lositor e un asemenea om. Acum Kurbatov e mîna 
lui dreaptă. 

Silvestr Petrovici cercela chipurile prietenilor. Im- 


bătrîniseră — mai cu seamă Feodor Matveevici; ca 
virstă nu era bătrîn — patruzeci de ani — dar arăta 


parcă ar fi avut cincizeci. Și privirea îi fugea de colo- 
colo — îl munceau gîndurile, grijile copleșitoare, ne- 
siîrşite. Părea că ascultă cu luare aminte dar că nu 
aude totul. Şi Izmailov, măcar că rîdea ca şi cînd n-ar 
Îi avut nici o grijă — spunea el insuși că-i un poznaş 

— totuşi se vedea şi la el că obosise — nu-i venea uşor 
acolo departe, la Copenhaga. Nici Alexandr Danilovici 
nu mai era șoimul de odinioară, cînd se ţinea numai 
de năzdrăvănii, de năzbitii şi şotii. Dar Petru Alexee- 
viki cum o arăta ? 

După gustarea de dimineaţă, cînd li se aduse ca- 
feaua, Feodor Matveevici îl întrebă pe Ievlev : 

— Măcar dormi pe săturate, Silvestr ? Eu, zău, nici 
nu mai visez altceva decit să dorm o dată o zi şi o 
noapte încheiată... 

Intrînd, Menşikov auzi din prag cuvintele lui Apra- 
xin şi rîse mîhnit, 

— O să ne săturăm de somn pe lumea cealaltă, Feo- 
dor, Silvestr n-are nici treizeci şi cinci de ani şi uite-l 
cum a ajuns — umblă în trei picioare. Nu de mult 
mi-a venit un unchi de la ţară — arată mult mai tî- 
när de cit mine. Tu, zice, să tragi la măsea mai puţin... 
Ce să mai vorbim! Povesteşte, Silvestr, te ascultăm 
şi apoi mergem, cred că e vremea, Incă nu te-a scos 
din sărite Prozorovski ? 

Silvestr Petrovici spuse că încă nu, dar mult nu 

mai are: le caută în coarne străinilor, răsplăteşte is- 
coadele şi trepăduşii — chiar pe lîngă el a ţinut un 
aşa zis medic — Lars des Fontaines. Voievodul Pro- 
zorovski e ciinos, prost şi fricos din cale afară, din 
partea lui te poți aştepta la orice. În lupta care îi aş- 
teaptă nu va avea de la el nimic altceva decît încurcă- 
turi, 

Turnîndu-şi cafea rece, Izmailov îi spuse lui Men- 
şikov : 

— În schimb la Kukui vin veşti bune despre el: 
cum că-i un voievod luminat, că se străduie mult în 
slujba țarului, iar pe străini nu-i necinsteşte şi nu-i 
defăimează. Alexandr Danilovici şi cu mine am auzit 
ieri cu urechile noastre aşa ceva. 

Menşikov dădu din cap a încuviinţare şi se apucă 
să-şi umple pipa. 

— Pentru asta a rămas ca voievod la Arhanghelsk, 
spuse Apraxin. După ce eu şi Silvestr Petrovici i-am 
pus la locul lor pe tilharii de venetici, ei au trimis 
încoace, prin Kukui, multe pîre şi acele pîre au mers 
drept la ţintă. Cnezişorul Prozorovski ţine bine minte 
că i S-a poruncit să nu-i jignească pe străini. Că-i 
prost, Petru Alexeevici o ştie ; că nu-i viteaz, aceea-i 
de la Dumnezeu — pentru asta se află acolo Ievlev. 

Sorbind din cafea Izmailov spunea : 

— Cît poşidic vine în Moscovia, pe cîţi nu-i aduc 
aici toți dracii, Doamne, Dumnezeule! Dacă se în- 
ființează unul la mine în Copenhaga şi nu-i dau hîr- 
tii de drum, trimite plîngere la Kukui. Și eu primesc 
o scrisoare: e-hei, Izmailov, deştept mai eşti, fiu de 
căţea ! Or, eu acolo în Danemarca socot că văd mai 
bine! Vine după hirtii şi cică-i danez, că-s toate pre- 
cum se cuvine, or eu ştiu că-i şved şi nu danez... 

— De unde ştii? — întrebă Apraxin 

lzmailov se uită şiret la el şi răspunse zimbind 
uşor : 

— Pretutindeni se află ruşi de-ai noştri, Feodor Mat- 
teevici, pe ei mă bizui. 

Privi cercetător chipurile prietenilor și vorbi aspru: 

— Credeam că Narva o să ne fie învățătură de 
minte, Pînă astăzi îmi  răsună în urechi scrişnetele 
ostaşilor. „Ne-au vindut străinii, ne-au vîndut stră- 
inii, fug la. şved!“ Eu eram atunci cu călărimea lui 
Șeremetiev. Cînd am auzit strigătul ăsta, ne-au pă- 
răsit şi ultimele puteri. Și atunci a dat buzna peste 
mine, fie el în veci blestemat, de Croix. Viscolul urla, 
el pesemne că se rătăcise — întreba — unde-i regele 
Carol? A întrebat nemțește. Eu am turbat, am înce- 
put să-l pălesc cu spanga, dar lui ce-i păsa — avea 
platoşă, mi-am rupt spanga... Nu, n-am învăţat nimic 
la Narva. Am primit poruncă să nu alung pe nimeni, 
tuturor să le dau hirtii. Și, Dumnezeule milostiv : ipo- 
chimenul e un tilhar, un hoţ, nu ştie de nici unele, se 
vede după mutră ce hram poartă, zău aşa. A venit 
unul la casa soliei şi à şterpelit o besactea în care se 
afla călimara. Uite, dă-i unuia ca ăsta hirtii de drum. 
Nu i-am dat, şi acum am să răspund... 

Alexandr Danilovici împinse cu zgomot otelul, făcu 
cîțiva paşi prin odaie și-i ameninţă : 

— Astăzi n-ai să răspunzi numai tu. Și Silvestr o 
să răspundă. Ţii minte, Silvestr, pe un neguțător — 
un căpitan de vas care venea pe mare la Arhangelsk 
— unul puhav în obraz — se numea Uurkwaard. Tu 
și Feodor i-ați poruncit să nu mai intre în Dvina... 

Apraxin şi Silvestr Petrovici schimbară repede o 
privire. 

— Il ţin minte! răspunse levlev. 

— Dacă l-aţi fi uitat, astăzi v-ar fi amintit de el 
Petru Alexeevici. E supărat foc... 

— Pentru ce? 

— Pentru că, Silvestrușka, nu de mult, solul englez 
a trimis o plîngere la Despărţămintul Soliilor, impo- 
triva necinstirii şi ştirbirii drepturilor  neguțătoreşti 
ale căpitanului de vas Uurkwaard... 

Silvestr Petrovici tăcu o clipă, chizbui, apoi se ri- 
dică de la masă : 

— Solul englez ? Ce-or tot lua englezii apărarea 
iscoadelor șvede ? Ei, fie ce-o fi! Hai să mergem ! 

Se ridică și Apraxin şi începu să-și adune planu- 
rile corăbiilor, împrăştiate pe masă de cu seară. Men- 
şikov se plimba încruntat dintr-un colț în altul. Pașii 
lui nu se auzeau pe covor. Doi slujitori aşteptau ne- 
mișcaţi, gata să-l îmbrace. Izmailov rămăsese la masă 
şi, mişcindu-şi buzele, desluşea nişte cuvinte scrise 
pe o hirtiuță. 

—Îmi dai astăzi să beau pe săturate ? îl întrebă el 
deodată pe levlev. Ştii cine e acest Uurkwaard al tău 
— omul cel mai cinstit de pe lume? In lovitura pe 
care Carol al Șveziei vrea s-o dea dinspre Arhan- 
ghelsk, căpitanul unei corăbii e Jan... 

— Jan Uurkwaard ! întregi Silvestr Petrovici. 

— Jan Uurkwaard! spuse şi Izmailov. Vechi co- 
mandir pe corăbii de război, :de obirşie englez, de 
treisprezece ani în slujba regelui şvezilor... 

— Ce spui! strigă Apraxin. 

— Hîrtia asta — rosti înălțător Izmailov şi chipul 
lui rotund, întotdeauna vesel, se aspri şi chiar se în- 
cruntă — hirtia asta am primit-o la Copenhaga de 
la un om de încredere, de baştina lui din Moscovia, 
viteaz, cu inimă de rus, care trăiește de mulţi ani la 
Stockholm. Acest om, pe care Rusia nu-l poate răs- 
plăti cu nimic altceva decit că nu-i va uita niciodată 
faptele de vitejie, este atit de cutezător încît pătrunde 
chiar şi la Andriuşa Hilkov al nostru „în temniţa lui, 
ducîndu-i şi luînd de la el scrisori tainice... 

— Cine-i viteazul acesta ? întrebă nerăbdător Men- 
șikov. Care e numele lui? 

— Numele lui îl voi spune numai unui singur om, 
— răspunse Izmailov. Și nu în palat, ci undeva, pe 
cîmp. Nu te supăra, Alexandr Danilici, ce ţi-ar folosi 
să-i ştii numele? 

Menşikov dădu din mină în semn că nu se supără. 
Apăsind cu unghia lui tare pe hirtie, Izmailov citea 
repede scrisoarea tainică : 

— Comandant-şei contraamiral Julenscherna. Bä- 
trin priceput, îndrăzneţ, crud, neînduplecat în luptă. 

Comandant al trupelor de abordaj şi pedestre — Ja- 
mes. S-a predat la Narva; a locuit in Rusia. Coman- 
dant al vasului-amiral — Uurkwaard Jan; a fost în 
mai multe rînduri la Arhanghelsk ; corăbier încercat... 

Izmailov ascunse grijuliu hîrtia, îl bătu pe levlev 
pe umăr şi-l sfătui voios: 

— Inima sus, măi Eremei. Prin cîte am trecut noi 
și uite că tot trăim! O să trecem şi prin asta. O sä 
rămină cu gura căscată solul englez. 

Careta aştepta. Şase cai suri rotaţi, de soi, tropăiau 
nerăbdători. Alexandr Danilovici  întirzie dinadins 
pentru ca musafirii să preţuiască după cum se cuvine 
surguciurile din pene de păun de pe capetele cailor, 
hamurile îmbrăcate în catifea şi cusute cu mărgări- 
tare, ciucurii grei din fir de argint, sidelcile mici im- 
podobite cu ceaprazuri de aur. Musafirii le preţuiră, 
iar Alexandr Danilovici îşi ţuguie năstruşnic buzele 
şi se jelui în glumă : 

— Vai, ce papară am mîncat pentru careta asta! 
N-am s-o uit toată viaţa... 

— Ţi-a tras o chelfăneală cu bățul ? întrebă Apra- 
xin vrăpădindu-se de ris. 

— Şi cu bățul, şi cu picioarele, şi cu globul de 
aramă.. 

— Cu globul ? 

Menșikov întări, dind din cap: 

— Cu globul. Și dac-ar fi fost cine ştie ce păcat. O 
nimica toată. Careta am primit-o în dar de la nişte ne- 
guţători... 

Intoarse capul, chicoti şi urcindu-se în caretă se 
tîngui : 

— Oamenii îmi trimit daruri, iar el mă bate. Nici 
pină astăzi nu m-a iertat. Nu umblu cu careta în vă- 
zul lui. Dar acum, pentru prietenii mei dragi... 

Cei şase cai porniră deodată la trap, cornul vizi- 
tiului sună ameninţător, careta începu să se legene 
moale pe arcurile groase, trainice. Strigînd „păzea, 
păzea !“ slujitorii cu caftane sinilii, cu cizmulițe de 
safian şi căciulițe cu pene, o luară la goană înainte. 

De plăcere, Alexandr Danilovici se  tolăni pe perne, 
închise ochii pe jumătate şi spuse oftind : 

— Sînt păcătos, dar îmi place să călătoresc boie- 
reşte. Imi place să mă fudulesc. Ce zici, Silvestr Pe- 
trovici ? Taică-meu e grăjdar, de unde mi s-o trage 
damblaua asta ? 

Tot drumul îşi depănară amintirile, povestind iie 
vremea cînd erau băiețandri, despre anii cînd erau 
însoțitorii ţarului, despre întimplările vesele şi jalnice 
ale atitor zile trecute. Apraxin îşi aminti deodată cum 
poruncise Petru Alexeevici să se pună în sala Kresto- 
vaia o cadă de lemn pentru două sute de vedre de apă, 
pe care pluteau corăbioare ale căror pînze erau um- 
flate de vîntul stîrnit cu foale de fierărie; cum trä- 
geau cu tunurile încărcate cu praf de pușcă adevărat... 

Izmailov izbucni în hohote de rîs şi-şi astupă gura 
cu palma : 

— Am dat foc scaunului împărătesc. Nu s-a aflat 
nici pînă astăzi cine a săvirşit isprava aceea... 

„— Cine? întrebă repede Menşikov. 

— Păi cine altul — cu! spuse rizînd Izmailov. Du- 
ceam tunarului pulbere într-un blid, iar răposatul Ia- 
kimka Voronin, poznaş cum era, a aruncat un cărbune 
aprins în blidul meu, Eu m-am speriat şi am zvîrlit 
blidul lîngă scaunul împărătesc. Ce-a urmat ați vä- 
zut şi voi... 

— Dar geamul acela scump din sticlă albastră ve- 
nețiană pe care l-a spart nu știu cine! îşi aminti Sil- 
vestr Petrovici. 

— Eu l-am spart! spuse Menşikov zimbind şugu- 
băț. Am spart şi geamul, şi candela, şi iconostasul, de 
care am tras din greşeală. Unde-s vremurile acelea ? 
Zburdam, ne jucam cu corăbioarele. lar astăzi, Silvestr 
e căpitan-comandor în flotă. lacătă cada cu corăbioare 
din Sala Crucii... 

Careta trecu de rohatcă şi merse lin mai departe 
pe drumul de țară nepietruit. Menşikov lăsă geamul ; 
vintulețul cald îi legăna pletele involte ale perucii cîr- 
lionțate. 

4. LA PETRU ALEXEEVICI 


Nu-l găsiră pe ţar la Preobrajenski. Aghiotantul 
de slujbă în ziua aceea le spuse că Petru Alexeevici 
plecase în zori împreună cu Vinius la turnătoria de 
tunuri ca să vadă noile pive. De acolo trebuia să se 
ducă la cîmp să vadă cum sînt muştruluite polcurile 
Butîrski şi Semionovski şi mai voia să treacă şi pe 
la Kremlin, fiindcă se îmbolnăvise țareviciul Alexei. 
Poruncise ca toţi cei care ar fi venit cu treburi să 
aștepte aici. 

Către prînz, într-o cămară în care altădată boierii 
așteptau să fie chemați de țar, se adunaseră tot felul 
de oameni : erau aici şi meșteri ţesători cu noi izvoade 
de pinze ; era şi un trimis de la o frîngherie; era şi 
neguțătorul bogat Zadihin cu o legăturică în care se 
afla minereu de fier — să-l arate ţarului; era şi mă- 
tăhălosul pod-polcovnic Ugolev sosit grabnic din 
Pskov, pentru ca însuși ţarul să vadă schiţele întăritu- 
-rilor oraşului ; era şi căpitanul Zubarev pus de ţar să 
apere mănăstirea Peciorsk, în locul trîndavului Sen- 
şin care fusese bătut cu biciul şi surghiunit la Smo- 
lensk ca ostaş de rînd. Din Novgorod sosise Rjev, 
un comandir înalt, ager şi isteţ. Sedea într-un colț şi 
răsfoia o carte nouă — îndreptarul pedestrimii, clăti- 
nînd cu mirare din cap. 

Silvestr Petrovici cunoştea şi pe Ugolev, şi pe Zu- 
barev, şi pe Rjev. leşiră tuspatru în cerdac și începură 
să vorbească despre război, povestind fiecare cum se 
găteşte de apărare împotriva şvedului. Rjev luă o 
nuieluşă şi arătă pe nisip cum clădeşte parcane cu 
metereze, cum ridică valuri de pămînt impotriva ghiu- 
lelelor şvedului. Ugolev povesti că la Pskov, neavînd 
vreme de pierdut, a ridicat toate acoperișurile de lemn 
de pe case şi a dărimat băile — îi trebuia cherestea. 
Și, lucru ciudat — oamenii nu prea crîcnesc, nu scriu 
plingeri : înțeleg ce se întimplă. Zubarev scoase din 
geantă o hîrtie şi-l întrebă pe levlev cum se păstrează 

la el, la Novodvinskaia praful de puşcă — aşa cum 
scrie în hirtia aceea sau alt fel ? Soarele începu să do- 
gorească mai tare, apoi cerdacul rămase în umbră, dar 
tot vorbind, comandirii nici nu Simţiră cînd trecuse 
vremea. Nu-l văzură venind pe Petru Alexeevici, nu-l 
zăriră cum, scuturînd capul din mers şi dojenindu-l 
pentru ceva pe Romodanovski, intră în încăperile lui 
prin altă uşă. 

— Zubarev! strigă tare aghiotantul ţarului. Repe- 
de! Ce aştepţi! 

După Zubarev intră trimisul de la fringherie. Acesta 
stătu puţin şi ieşi vesel. Ugolev și Rjev intrară îm- 
breună. După ei fu chemat meşterul de la ţesătorie; 
prin uşa deschisă Silvestr Petrovici auzi glasul lui 
Petru : | 

— Da’ să daţi zor, n-am vreme de pierdut, auzi, Hi- 
vrih !? 

Meşterul ieşi, trăgînduse 'de-a-ndăratelea, și uşa se 
închise iar. Izmailov îl întrebă în şoaptă pe mester : 

—Ce face? Strunjeşte ? S 

— Strunjeşte! răspunse meşterul. Strunjeşte un 
scripete de corabie. 

Izmailov întoarse capul spre Silvestr Petrovici, şi: 
spuse îmbărbătător. 

— E bine, Silvestr. Dacă strunjește,  însemnează 
că-i voios. Semn neîndoielnic... 

Menşikov şi Apraxin intrară fără să fie chemaţi. 
Aghiotantul îl strigă pe Izmailov. Cel din urmă intră 
Silvestr Petrovici. Ţarul Petru, fără haină, în panta- 
loni de corăbier, pină la genunchi, aceiaşi pe care îi 
purta pe cînd lucra în dulgheriile de corăbii din Olan- 
da, meșterea la strung un scripete de corabie. Picio- 
rul lui lung, virît într-un pantof vechi de piele, apăsa 
uşor, lin, domol, pe scindurică, învîrtind roata; ta- 
lașul alb, mirositor, ţișnea de sub cuţit, răsucindu-se. 
Lucrînd, țarul îl ascultă cu luare aminte pe Izmailov 
și uneori îi aruncă o privire repede cu ochii lui negri, 
pătrunzători şi bulbucaţi. Silvestr Petrovici se opri 
lingă uşă. Din pricina scîrțiielii strungului, nu auzea 

ce vorbeau, Doar o dată desluşi vorbele răstite ale lui 
Petru : 

— Ei şi? Ce, tu credeai că englezii dau din coadă 
cînd aud de flota noastră ? Toţi sînt făţarnici — til- 
harii! Nu poţi avea nici cea mai mică încredere în 
ei | 

Prin fereastra deschisă, după zidurile dărăpănate 
ale palatului se zărea frunzişul abia înverzit al bătri- 
nilor stejari, arţari, ulmi şi frasini. Prin geamurile de 
sticlă în mai multe colori, razele soarelui — roşii, ver- 
zi, albastre — cădeau pe bogatele chilimuri de catifea, 
pe perdeluțele cusute cu mărgăritare, pe turnuleţul ve- 
chiului orologiu al cărui cadran se rotea încet, sub 
âcele ca nişte mustăți, nemişcate. Şi era ciudat să vezi 
în cămara aceasta din palat unde cindva stăteau co- 
pii de casă cu plete aurii pînă la umeri, cu chivuri de 
heruvimi, în veşminte albe ca zăpada, cu cușmulițe de 
samur cu baltage mici de argint în mîini — era ciu- 
dat să vezi aici strungul mare, negru şi greu. mor- 
manul de talaş iar pe masa de gresie — şuruburi de 
fier, un compas, o ţeavă de puşcă. Uimitor părea că 
aici, unde acum se vedeau modele de fregate, un afet 
de tun, bucăţi de piînză pentru corăbii, de parime, unde 
zăcea pe covor o ancoră mică — încă nu prea de mult, 
boierii înconjurau tronul cu trei trepte, săvirşind te- 
remoniile după străvechiul ighemonicon al impărați- 
lor bizantini... 

— Silvestr | strigă Petru, fără să se întoarcă. 

Silvestr Petrovici își potrivi mundirul, apucă sabia 
cu mîna stîngă, se sprijini cu dreapta în baston şi se 
apropie de ţar. Apăsînd cu palma pe roata strungu- 
lui, Petru o opri, slăbi şuruburile micului cleşte şi 
aruncă scripetele gata în coşul în care se mai aflau 
cîteva bucăți pe lîngă alte  lucruşoare. Prinzînd în 
şuruburi o nouă scîndurică, țarul se întoarse spre lev- 
lev şi cîteva clipe, parcă necunoscindu-l, îl privi cu 
luare-aminte, apoi mustăţile lui scurte răsucite în sus 
zvicniră, ochii i se luminară într-un suris şi el în- 
trebă : 

— Ei, ce este? Te bucuri, hai? O dată ai brodit-o 
şi tu. Astăzi n-ai să fii judecat, nu?  Roagă-te lui 
Dumnezeu pentru sănătatea lui Izmailov. 

levlev tăcea, uitîndu-se senin, drept şi neînfricat în 
ochii lui Petru. 

—  Şireţi sinteţi voi, tu şi Feodor! urmă Petru zim- 
tind mereu. Abia am plecat din Arhanghelsk că l-ați 
şi luat la rost pe Uurkwaard. Ei, ce să-i faci, de data 
asta se pare că voi aveți dreptate. Dar să nu cumva 
să mai îndepărtați din Rusia alţi neguţători, meşteri 
Şi meșteșugari pricepuţi, că vă jupoil 

Silvestr Petrovici băcea. 

— Mi se scrie mereu, mi se pling de tine, căpitan- 
comandorule, că-i stringi în chingi pe străini, Pentru 
ce faci una ca asta ? Räspunde ! 

— Pe hoți și pe tilhari, măria ta, pînă la moarte 
am să-i string în chingi! răspunse levlev cu glas ră- 
sunător, încordat. Dar pe oamenii de treabă, price- 
puţi, pe meşteri, pe neguțători — nu numai că n-am 
să-i nedreptățesc, dar am să-i țiu pe mîncare şi pe 
băutură, am să-i găzduiesc, fără să precupeţesc nimic 
pentru ei... 

Petru zvicni din cap, pulni şi amenință cu dege- 
tul : 

— Of, Silvestr, să nu întinzi coarda prea tare din- 
tr-o dată că plesnește... 

— Pentru asta, măria ta, cred că e voievod la Ar- 
hanghelsk cneazul Alexei Petrovici Prozorovski. Nu 
degeaba se spune la Moscova : levlev e pus pe lingă 
Prozorovski ca să vegheze asupra lui, iar Prozorovski 
pe lingă levlev ca acesta să nu jignească la mînie pe 
careva.. 

Țarul răspunse încruntat : 

— Prozorovski e de doi ani voievod şi mai stă încă 
doi. E voievod bun — de la tirgoveţii din Arhan- 
ghelsk, de la neguţătorii ruşi ca şi de la cei străini, 
aproape de la toată piața străină, ne-a venit cerere 
la Moscova ca să rămînă voievod al treilea și al pa- 
trulea an... 

Silvestr Petrovici abia-şi stăpîni un strigăt de ui- 
mire. A venit cerere pentru Prozorovski ? Nepătrunse 
sînt căile tale, Doamne... Dacă-i aşa, atunci n-ai ce 
să mai vorbeşti... 

— De ce umbli cu baston? întrebă deodată Petru. 

— Am răcit la picioare, măria ta, să fie cu iertare... 

— De ce eşti cenuşiu la faţă? întrebă iarăşi Petru. 

Silvestr Petrovici tresări şi nu ştiu ce să răspundă. 
Ţarul îi porunci să şadă. levlev nu auzi. 

— ezi, de vreme ce te sprijini în băț — porunci 
Petru, uitîndu-se cu luare-aminte la Ievlev. Uite, şezi 
aici, pe laviţă... 

levlev se aşeză, îşi  descheie copcile mundirului, 
scoase dintr-un portofel de piele, făcut cu multă is- 
cusință, planul cetățuii Novodvinskaia, şi-l întinse în 
faţa lui Petru. Acesta îi chemă mai aproape pe 
Apraxin, pe Menşikov şi pe Izmailov, îşi aprinse pipa 
scurtă de lut şi întrebă cine făcuse planul — nu cumva 
Rezen ? 

— Rezen, Egor. 

— Străin ? 

— Străin, märia ta. 

— Iată, vezi ? Străin dar planul e bun ! 

— Sînt străini şi străini! răspunse liniştit Ievlev. 
Pentru acest Rezen, măria ta, dacă ar trebui — mi-aş 
pune capul pe butuc. 

Petru se uită pieziş la levlev, îşi răsuci mustaţa 
şi trase planul mai aproape. Menşikov spuse deodată 
din spatele lui Petru Alexeevici că tunurile nu-s bine 
aşezate în turnuri. Apraxin luă condeiul, tăbliţa, com- 
pasul, socoti la repezeală şi clătină din cap cu uimire. 

— Ei, Danilici, ai adevărat ochi de şoim. Ai văzut 
greşeala dintr-o dată. 

Șezînd alături de Petru, Silvestr Petrovici arăta cu 
condeiul pe plan, ce şi cum va fi, unde e pulberăria. 
unde magazia. de ghiulele, unde bolniţa, pe unde pot 
să vină întăriri. Țarul asculta cu luare-aminte, pu- 
făia din pipă şi dădea din cap a încuviințare. Ievlev 
gîndi deodată: „Adevărat truditor. Dacă îți- faci da- 


166 


toria cu judecată şi cu tragere de inimă, ţi-e cel mai 
bun prieten“. 

— Ce nevoie ai? întrebă Petru, şi iarăşi se uită 
pieziş la levlev: ochii lui luceau acum cu căldură. 

— Multe nevoi sînt, domnule tunar! zise  Levlev 
oftînd. Pentru asta am şi venit... 

Faţa ţarului se încordă iar cînd Menşikov spuse că 
rămăseseră nişte tunuri vechi care puteau fi trimise 
la Arhanghelsk — Petru îl întrerupse: 

— Silvestr n-are ce face cu vechituri. Lui o să-i 
fie mai greu decît nouă. Trebuie să ne gîndim, dom- 
nule Menşikov, să ne gîndim! 

Şi el însuşi începu să chibzuiască, bătînd cu pipa 
în palma plină de bătături. Apoi căută să-şi amin- 
tească unde mai avea tunuri pe care nu le adusese 
încă la Moscova. Menşikov şi Apraxin îi şopteau ceva 
şi el dădea îngîndurat din cap încuviinţind. levlev 
scria cu pana pe o foaie de hîrtie: gaubițe de la Vo- 
ronej, pive de la Novgorod. Izmail se aplecă spre el 
Şi-i şopti la ureche: 

— Nu te sfii, Silvestr, cere-i cît mai mult, că o să 
se tocmească... 

Silvestr Petrovici ceru cît mai multe ghiulele, mus- 
chetoane, muschete. Menşikov se burzului şi spuse 
oțărit : 

— Domnule tunar, fă bunătate şi nu-i mai da ni- 
mic. Vrea să-ţi ia şi pielea ! Nu se mai satură ! Doar 
nu pot să făt muschete şi muschetoane. Pe urmă, n-ai 
grijă, o să mi se ceară socoteala cu bita. La noi-s 
două vorbe şi un cuvînt: cum nu-i ceva în bună rîn- 
duială — Sanka e vinovatul. 

Petru Alexeevici se răsti: 

— Taci! 

Şi-l întrebă pe Ievlev : 

— Pe călugări, pe oştenii lui Dumnezeu i-ai scu- 
turat ? clopotele-s o nimica toată ; pune-i pe diavolii 
graşi să muncească — la minc astăzi pretutindeni se 
munceşte... 

— Au scris jalbe împotriva lui Silvestr, — spuse 

Menşikov. Au scris de la mănăstirea Nikolo-Korel:- 
skaia, de la Pertominskaia — nici nu ţi-am mai adus 
acele plîngeri, domnule tunar. Cică i-ar fi mînat pe 
toţi la muncă, n-a cruțat nici măcar tagma călugă- 
rească. Cică îi păcat greu, c-o să cadă alurisenia pe 
capul lui. 

Ţarul rîse, îl bătu pe levlev pe umăr şi spuse cu 
glas gros: 

— De asta să nu te mîhneşti, Silvestr! Păcatul 
ăsta greu îl iau asupra mea şi-am să dobîndesc ier- 
tare pentru tine. Eu, frăţiorilor, pentru judecata asta 
în fața scaunului ceresc sînt uns de patriarhul Con- 
stantinopolului. Să iasă toţi la muncă — la noi mun- 
cesc nu numai călugării, ci şi maicile; e mai bine 
pentru ele să trudească cu sudoarea îrunții decît să 
le ispitească necuratul. Iar pentru slujbele bisericeşti 
mai au vreme, așa să le spui călugărilor tăi. Afa- 
nasi al nostru ce face? 

Silvestr Petrovici povesti despre Afanasi, despre 
cărțile lui Newton pe care i le trimisese acestuia, des- 
pre rascolnicul Fedosei Kuzneţ pe care arhiepiscopul 
se străduia să-l dea pe brazdă. 

— Şi a izbutit? 

— Pînă în săptămîna brinzei Kuzneţ a tinut-o mor- 
tiş, tot aşteptînd sfîrşitul lumii, «dar în ziua întîia din 
săptămîna brînzei, a cerut o stacană de vodcă, a bä- 
ut-o şi a venit la mine la turnătorie să dureze tunuri. 

— E meşter bun? 

— Dirz în muncă şi minunat de priceput! răspunse 
Silvestr Petrovici. 

Petru chicoti vesel şi spuse: 

— Straşnic om e Afanasi, straşnic. Dacă ar fi fost 
mai tinăr, l-aşi fi alungat cu ghionturi pe Alexașka 
— să vîndă plăcinte cu carne de iepure, iar pe Afa- 
nasi l-aş fi adus încoace. Cu el ar fi fost mai multă 
linişte, aşa e, Danilici ? 

— Pentru ce la plăcinte? spuse Menșikov trăgînd 
din pipă. M-aş fi dus ca arhiepiscop. Şi cred că n-aş 
fi trăit în sărăcie... 

Astfel, cu glume şi cu treburi, ziua trecu şi amur- 
gul albăstrui pogori dincolo de ferestrele odăii pala- 
tului. In vreme ce Silvestr Petrovici trăgea cu con- 
deiul pe tabla de gresie drumul bun de plutire pe Dvi- 
na şi arăta pe unde se vor apropia corăbiile şvezilor 
de Arhanghelsk — Felten, bucătarul ţarului, aduse o 
tigaie mare cu scrob de ouă, o tipsie cu cupe de cosi- 
tor şi o carafă cu vodcă. Petru bău cel dintîi, începu 
să tuşească amarnic şi se apucă să înfulece la scrob cu 
lingura. Era hămesit de foame. Și levlev iarăşi se 
miră văzînd cît era de încălcat ighemoniconul mesei, 
ticluit de bazileii bizantini. Cinci oameni mîncau 
scrob cu lingura, în vreme ce în străvechea cămară a 
palatului încă se învăluiau 'adieri de tămiie siîntă, 
de ceară veche, de căldură, răspîndită odinioară de 
sobele smălţuite. Și părea că tot ce se întîmpla era un 
vis, un joc copilăresc, ca în vremurile de demult, cînd 
tinerii din gardă lărmuiau prin sala Granovitaia sau 
prin sala Krestovaia, şi încremeneau de spaimă cînd 
deodată se ivea un potcap, şi un deget uscat ameninţa 
mînios : linişte, neruşinaţilor, linişte... 

— Hei, Felton, mai adă scrob! strigă Petru. Um- 
plu iarăși cupele şi, uitindu-se la Ievlev de aproape, 
spuse: Ei, Silvestr, să fii sănătos! Munceşti cu tra- 
gere de inimă, n-am pentru ce să te cert. Dar cînd 
trudeşti acolo, la tine, gîndeşte-te: nu apăr numai 
Arhanghelskul, nu numai pentru el se varsă sînge... 

Cu o mişcare îi chemă spre sine pe toți patru deo- 
dată şi clipi şiret din ochi. 

Apraxin, Izmailov, Menşikov şi Silvestr Petrovici 
se aplecară spre ţar. Mustăţile lui Petru zvicniră ame- 
nințător : 

— Nu cumva să dezvăluiţi... 

Şi îndată se îmblânzi : 

— Nu sînteţi copilandri, dar chiar bărbat de stat 
să fii şi te pomeneşti... s-ar putea ca vreunul să nu-şi 
pună strajă gurii... 

Alexandr Danilovici apăsă pumnii pe piept şi în- 
cepu să se jure cumplit: să nu mai vadă lumina zilei, 

să piară de moarte năprasnică. Petru nu-l lăsă să-şi 
isprăvească jurămintele şi-l întrerupse : 

— Dă-mi condeiul ! 

Izmailov apropie sfeşnicul. Muşcîndu-şi buzele, ta- 
rul trase repede, strîmb, pe tabla de gresie nişte li- 
nii, nişte cerculeţe. Privind încordat pînă îl durură 
ochii, Silvestr Petrovici recunoscu  Arhanghelskul, 
Marea Albă, ostroavele Soloveţki, ţărmul, cătunul 
Niuhcea. De la Arhanghelsk spre Soloveţki alergau 
potecuțe subţirele. Petru spunea pripit : 

— Cu corăbiile durate la Vavciuga şi la Sotombala 
o să mergem la mănăstire, chipurile pentru rugăciune. 
După cin trebuie să fiu însoţit de ostaşi mulţi ; iscoa- 
dele şi spionii or să creadă că am plecat să ne închi- 
năm Sfintelor moaşte ale fericiților Zosima şi Sav- 
vatei. De-acoio, de la mănăstirea Soloveţki, îndată ce 
trec nopţile albe, ne ducem la  Usole-Niuhoțkoie — 
uite-o ici pe țărm. 

Petru arătă cu condeiul unde se alla Usole-Niuhoţ- 
koie. 

— De aici la lacul Pul pe drumuri noi peste mlaş- 
tini... Mai departe spre Vojmosalma... Luăm cu noi 
două fregate — coboriîm regatele pe apă, pe lacul 
Vig şi pe rîul Vîg în preajma satului Teleikina. Acolo 
sînt rîurile Muroma şi Meagkozerskaia... Mai departe 
prin mlaştini şi păduri spre Poveneţ... 

— Noteburg! strigă Silvestr Petrovici. 

— Ai ghicit! răspunse Petru zimbind. Da, Note- 
burg, străvechiul Novgorodski Oreşek, Oreşekul nos- 
tru, a] străbunilor noştri. De-om cuceri Oreşekul, sîn- 
tem cu un picior înfipţi trainic şi veşnic în Baltică... 

— Mai e încă Nienschanz ! spuse Apraxin. 

— Mai sînt multe! — rosti Petru,  ştereînd cu 
palma liniile de pe tabla de gresie — multe, dar toa- 
te-s ale noastre: şi Koporie, şi lam, şi Korela, şi Ivan- 
gorod. Stau ca un zid şvezii la Baltică, iar acum le-a 
venit poftă să închidă şi Arhanghe!skul. Asta nu se 
va împlini. Fratele nostru Carol tot visează să fie 
Alexandru, dar eu nu-s Darie... 

Un zîmbet scurt îi flutură pe buze, ochii îi scăpă- 
rară şi el întrebă: 

— Putem oare să vorbim astfel după Narva ? 

Și îşi răspunse el însuşi: 

— După ea aşa trebuie să vorbim! Cine a văzut 
polcurile noastre care stăteau în careu şi împrejmuin- 
du-se cu căruțele artileriei respingeau năvala şve- 
zilor, acela nu poate să vorbească altfel. Cine a vä- 
zut cum au ieşit din lupta aceea ostaşii noştri din pol- 
curile Preobrajenski şi Semionovski, aceia nu pot azi 
să se gîndească la nimic altceva decît la biruinţă. 
Pentru ea să bem încă o cupă, şi gata — e vremea 
să mergem la Moscova... 

Cupele clinchetiră stins deasupra mesei, deasupra 
tigăii cu ceea ce mai rămăsese din scrob. După ce 
bău, Petru întrebă repede: 

— Ce zici, Silvestr ? Să ţi-l trimit pe Danilici în 
ajutor 2 

Menşikov se înveseli şi-i şopti lui Ievlev la ureche: 

— Zi da, zi da, o să-i facem acolo nişte zile fripte 
lui Carol, de-o să pomenească cîte zile-o trăi de vi- 
tejia ruşilor. Zi-i ce isprăvi o să facem noi acolo... 

Dar Petru se răzgîndi : 

— Te descurci cu Afanasi. Danilici e trebuincios 
aici. 

— Acu-s trebuincios, — bombăni Menşikov. Da’ 
tot strigi la mine că o să mă alungi în ghionturi... 

Cînd se întunecă bine, plecară călări spre Moscova. 
Careta lui Alexandr Danilovici venea în urmă pe o 
cale ocolită, vizitiul primise poruncă să nu se ivească 
sub ochii lui Petru Alexeevici... 

Ţarul era liniştit, îngîndurat; privea tăcut spre 
crîngurile dese din preajma Moscovei, ațipite în ne- 
gura nopții. La rohatcă, cercetă el însuşi caraulele şi 
certă cu glas gros pentru o neorînduială oarecare pe 
comandirul acestora. În vreme ce comandirul căuta 
în fel şi chip să se dezvinovăţească, Apraxin spunea 
lui Ievlev : 

— Nu pot nicicum să-mi adun gîndurile. E oare 

glumă — Noteburg, Nienschanz, Baltica. Să cuce- 
reşti iară pămînturile pentru care încă Ivan Vasilie- 
vici a luptat cu ordinul livonian ca să iasă la mare... 

Cînd se apropiau de Kremlin, auziră glasul înde- 
părtat al străjii care, după un obicei străvechi, din 
moși-strămoșşi, striga lingă soborul Uspenski : 

— Preasfîntă născătoare de Dumnezeu miluieşte-ne 
pre noi | 

Ii răspunse altul — de la Poarta Frolovskaia. Și 
din străjer în străjer alergară vorbele: 

— Sfinți moscoviți făcători de minuni, rugaţi-vă 
pentru noi ! 

Se auzi şi dinspre Poarta Nikolskaia : 

— Sfinte Nikolai, făcătorule de minuni, roagă-te 
pentru noi | 

Și ca un vuiet, se rostogoli prin Kitaigorod, prin 
Bieltigorod, pe toate drumurile care ieşeau din Mos- 
cova — prelung, cîntător: 

— Slăvită fie Moscova ! 

— Slăvit fie Kievul | 

— Slăvit fie Suzdalul! 

— Slăvit fie Smolenskul ! 

— Slăvit fie Novgorodul | 

— Slăvită fie Vologda ! 

— Slăvit fie Arhanghelskul ! 

Și din nou răspunse Kremlinul cu glasurile străje- 
rilor : 

— Preasfîntă născătoare de Dumnezeu, miluieş- 
te-ne pre noi! 


5. TIRZIU DUPA MIEZUL NOPȚII 


Petru deschise cu zgomot fereastra : aerul rece al 
nopții năvăli înăuntru ; flăcările lumînărilor şovăiră 
aruncînd lumini şi umbre pe zugrăveala întunecată 
a bolților, care înfățișau păsările raiului şi tot felul 

de flori neobişnuite. Ţarul dădu drumul lui Apraxin, 
lui Menşikov şi lui Izmailov, şi-i porunci lui Silvestr 
Petrovici să meargă cu el... 

Abia se aşezară că scîrții uşa. Glasul unei bătrine 
șopti ceva. Petru se ridică şi ieşi din sală cu paşi 
mari. În vreme ce el lipsea, intră Romodanovski. 
Strîimbindu-se, plecîndu-și trupul şi privind cu coada 
ochiului, acesta îşi împreună mîinile pe pîntec şi aş- 
teptă. Intorcîndu-se, Petru îl întrebă din prag: 

— Tu ce vrei? 

Romodanovski îi spuse ceva în şoaptă. Petru îl as- 
cultă, întorcînd capul, bătînd cu palma în masă. Sil- 
vestr Petrovici prinse înțelesul cuvintelor: Romoda- 
novski vorbea despre nişte tilhării, despre nişte feciori 
de boieri care tăiau şi spînzurau în Moscova şi la 
drumul mare, aținînd calea ostaşilor, neguțătorilor, 
meşteşugarilor. Numele lui Alatorţev, Nikita Repnin, 
Zubov, erau rostite cu spaimă : te ucideau, îți puneau 
foc casei — nu-i trăgea nimeni la răspundere... 

— Puneţi mîna pe Vaska Tolstoi, de asemenea şi 
pe Dohturov, pe Karandeev, pe Repnin — porunci 
Petru — la beciul de schingiuiri cu ei... 

Feodor lurevici făcu o plecăciune ; Petru adăugă: 

— Pe cneazul Ivan Seideakov să-l căzniţi cu moar- 
tea la Boloto. Asta-i tot ? 

Romodanovski făcu iarăşi o plecăciune. 

— Du-te! 

Țarul îl petrecu în tăcere cu o privire cruntă, zvîcni 
din umăr şi căzu pe gînduri, aşa cum se întîmpla a- 
desea cu el de la o vreme. Parcă uitase de levlev. 
Deodată începu să vorbească tărăgănat, ca şi cînd ar 
fi făcut o sforțare : 

— Se întîmplă uneori ca norul îndoielii să ne în- 
văluie cugetul, Silvestr. E oare cu putință ca grădi- 
narul să nu guste din rodul pomului sădit de el? E 
oare cu putință ca întunericul îndoielilor noastre să 
nu fie alungat prin muncă ? 

Silvestr Petrovici simţea că i se taie răsuflarea. 
Petru se uita la el cu ochi scînteietori, chinuiţi, de 
parcă aştepta un răspuns. 

— E greu! rosti ţarul abia auzit. 

Scutură din cap şi urmă repede, cu aprindere: 

— După Narva, Silvestr, o altă ruşine, la Arhan- 
ghelsk, ar fi de neîndurat pentru cinstea noastră. 
Multe am înfăptuit — sîntem gata să înfăptuim şi 
mai multe. Vai, cît avem astăzi nevoie de o biruinţă! 
Și noi avem nevoie de ea, şi şvedul de asemenea, ca 
să nu se mai înfumureze de acum încolo, ca să cu- 
gete: dar dacă voi fi învins? Unii nu înţeleg acest 
lucru, socotesc că n-are a face, că noi avem multe o- 
raşe ca Arhanghelskul, că nu-i mare pagubă... Da’ 
uite, Izmailov înţelege — am vorbit azi cu el despre 
asta. În regatul danez oamenii nădăjduiesc că dacă 
şvezii ar fi înfrînţi, măcar o dată, s-ar purta mai blînd 
cu ei, Pricepi oare ce spun ? 

levlev îşi plecă fruntea în tăcere. 

— Nădăjduieşti oare ? 

— Nădăjduiesc, măria ta. 

— Cu tărie? Ştii tu oare că astăzi şi englezul te 
priveşte cu îndoială — că așteaptă să te faci de ru- 
şine > 

Silvestr Petrovici plecă din nou capul. Petru îl pri- 
vea pătrunzător, încordat. 

— Mi-ai împărtăşit oare totul astăzi la Preobra- 
jenski ? Dacă nu — spune acum ce mai ai de spus ! 

levlev se ridică, închise bine uşa şi se aşeză chiar 
lîngă Petru. | 

— Eu, măria ta, mă gîndesc să fac aşa; corăbierii 
șvezi n-or să poată intra fără cîrmaci în gurile Dvi- 
nei. Or să fie siliți să ia un cîrmaci din Arhanghelsk, 
neapărat. În jocul acesta crîncen trebuie găsit omul 
în care să am încredere ca... ca în măria ta, şi un ase- 
menea om să fie trimis pe corăbiile vrăjmaşe. Cîr- 
maciul acela, heprecupețindu-și viaţa, va îndruma va- 
sul din cap, adică vasul-amiral al şvezilor şi-l va 


x 

așeza pe un prag de nisip sub tunurile cetăţuii No- 
vodvinskaia, unde corăbiile tilharilor vor fi supuse de 
noi unui foc necruţător pentru ca ticăloşii să uite de 
acum încolo drumul spre apele noastre... 

— Asta-i bine! strigă Petru. Bine, Silvestr! Dar 
de unde ai să iei omul? 

— Asemenea oameni sînt destui în Rusia, măria 
ta! răspunse cu dirzenie levlev. Asemenea oameni 
sînt. Chiar măria ta ai vorbit astăzi despre polcurile 
Preobrajenski şi Semionovski... 

— Ar putea să dea în vileag totul? Un om nu-i un 
polc, e drept. 

— Dar asta nu se poate întîmpla. El ar putea fi 
ucis în cazne şi pentru asemenea împrejurare am să 
pun un lanţ ascuns. Dacă o să-mi ucidă cîrmaciul, 
dacă n-o să-i putem doborț cu tunurile, rămîne lanţul 
întins sub apă, care ar zăvori gurile Dvinei. lar dacă 
au să rupă şi lanţul — trimit toate corăbiile durate 
la Arhanghelsk, din porunca măriei tale, într-un loc 
ferit, îndepărtat. Acolo n-o să le găsească şvedul... 

— Şi apoi? 

— La Arhanghelsk, la mănăstirile din împrejurimi 
— peste tot, pun tunuri, pive, muschete şi musche- 
toane. Ne batem, măcar c-am ajunge şi la cuțite, mä- 
ria ta. Chiar dacă şvezii or să ajungă la mal, apoi 
aceştia au să fie prea puțini şi-o să le venim iute de 
hac — aşa că degeaba visează biruinţa... Nu dăm 
noi Arhanghelskul... 

Silvestr Petrovici tăcu. Petru nu-l slăbea din ochi. 
Uşa scîrţii. In sală se iţi aceeaşi bătrină, dădaca ta- 
reviciului, şi-l chemă: 

— Tătucule, Petru Alexeevici... 

Petru alergă tropăind cu pantolii. se întoarse cu- 
rind, parcă înseninat. 

— Alioşka al meu s-a îmbolnăvit de cita de di- 
mineață ardea ca focul. Abia acum s-a mai liniştit. 
A asudat, a cerut lapte acru; are să doarmă — o da 
Dumnezeu... 

Îşi turnă cvas şi bău cu sete. In unghere greierii 
țiriîiau neîncetat; vîntul nopţii clătina făclioarele lu- 
miînărilor ; prin fereastra deschisă, răsună tărăgănat, 
tare, aprig, strigătul unei caraule de noapte: 

— Prea sfîntă născătoare de Dumnezeu, miluieş- 
te-ne pre noi! 

— Ei, du-te! spuse Petru tresărind, înfrigurat de 
umezeala nopţii. Cu Dumnezeu înainte, Silvestr ! Şi 
ține minte, ţine bine minte ce am vorbit adineauri: 
de m-ai să-i laşi acum pe şvezi în Arhanghelsk — 
peste cîțiva ani sîntem la Baltica. Pleacă fără întir- 
ziere, chiar astăzi. Tunuri, ghiulele, cumbarale, tot 
ce-am scris, mîine începem să-ți trimitem grabnic. 

Silvestr Petrovici se plecă, vrînd să-i sărute mîna, 
dar Petru nu-l lăsă; făcu asupra lui semnul crucii 
şi, dregindu-şi glasul, rosti de citeva ori: 

— Cu Dumnezeu înainte, cu Dumnezeu înainte! 
Grăbeşte-te ! Dacă am să izbutesc, viu la tine, dacă 
nu — descurcă-te fără mine! Cu Dumnezeu înainte! 
Scrie-mi, cum şi ce... 

În zori, levlev şi Egorşa ajunseră la rohatca Ia- 
roslavului. Egorşa povestea cu însuflețire ce văzuse 
la Moscova. Silvestr Petrovici asculta cu încordare 
glasurile caraulelor de la rohatcă... 

— Slăvit fie Iaroslavul | 

— Slăvită fie Vologda! 

— Slăvit fie Arhanghelskul ! 

Egorşa ascultă cu mirare: 

— Despre noi strigă, Silvestr Petrovici 2 

— Despre noi! spuse levlev. Despre noi, Egorşa. 
Slăvit fie Arhanghelskul ! Acum, frăţioare, trebuie să 
ne ținem bine. 

—' Păi altfel cum ? O să ne ținem ! răspunse Egorşa. 
O să avem tunuri, o să avem ghiulele şi musche- 
toane. Acu toate-s bune -— ne-om descurca. 

Silvestr Petrovici tăcea, privind drumul care se în- 
tindea deopotrivă de larg și de neted înainte, departe, 
departe spre miazănoapte... 

6. MEDICUL LOFTUS. 


Noul medic danez Loftus îl găsi pe voievodul cneaz 
Prozorovski nu la Arhanghelsk ci la Holmogori unde 
cneazul se îmbolnăvise şi unde se mutaseră toți ai 
lui, împreună cu slugile de casă, oploşiţii, argaţii şi 
cincizeci de streliţi, care aveau datoria să-l păzească 
ca ochii din cap pe bătrînul boier. 

Diacul Gusev — cel cu nas lung, şiret, şi cu mers 
legănat ca de rață — primi cuviincios pe musafirul 
străin şi medicul fu deîndată lăsat să intre la voievod. 
Cneazul, istovit de boală, gemea mohorit pe laviţă. 
Se legase la cap cu un ştergar, în care pusese sfeclă 
murată, rece, şi-şi vîrise picioarele desculţe într-o gă- 
leată cu cvas fierbinte. Nevasta voievodului — cnea- 
ghina Avdotia, puhavă şi arțăgoasă, strigă voievodu- 
lui cu glas piţigăiat să n-o amărască — să guste ni- 
țel rasol de găină. Alexei Petrovici bombănea și ge- 
mea. 

După ce-l salută pe cneaz şi sărută mîna cneaghi- 
nei, Loitus îşi arătă părerea de rău că nu sosise mai 
curînd, cînd boala era la începutul ei, dar că şi acum 
nădăjduia să-l ajute cît de cît prin priceperea lui, pe 
înălțimea sa domnul voievod, cu atit mai mult, cu cît 
nicăieri, în împrejurimi nu se poate găsi pare-se un 
medic învățat... 

— A fost unul şi l-am alungat! spuse aspru cnea- 
zul — nu şi-a văzut de treabă. Iar străinii fug — cei 
mai mulţi au şi fugit. Cei care nu pot fugi pe calea 
mării, se duc la Vologda, iar de-acolo la Moscova, în 
Kukui. Işi cară şi mărfurile cu ei — s-au speriat de 
moarte... 

Loftus clipea nedumerit, făcindu-se că nu înțelege. 
Privirea lui i se păru cneazului neprefăcută. 

— Ce? Într-adevăr nu ştii nimic? se miră voie- 
vodul. 

— Ce poate să ştie un bict medic? întrebă drept 
răspuns Loftus. 

— Regele Carol vrea să vină cu război peste noi, 
iată ce! spuse cneazul. Vrea să cucerească ' Arhan- 
ghelskul. O să-l pirjolească, o să-i taie pe tîrgoveți, 
iar pe mine cică a zis c-o să mă agaţe în ştreang, cu 
toți ai mei. 

In odaie, alături, cneaghina Avdotia începu să bo- 
cească în gura mare; după o vreme prinse să se je- 
luie cu glas gros nevirstnicul fecior al boierului — 
Boriska, şi după el se porniră pe tînguială fetele bă- 
trîne — cneajnele. Voievodul vintură cu piciorul în gă- 
leata cu cvas şi strigă oţărit: 

— Pieriţi din ochii mei, blestemaţilor | 

Cneaghina şi odraslele ei tăcură iar cneazul îsi 
urmă vorba, pătrunzîndu-se tot mai mult de încrede- 
re faţă de cuviinciosul străin, care ştia să asculte 
cu luare-aminte ; spunea numai „da“ atunci cind tre- 
buia, se mîhnea şi clătina dojenitor din cap. Unui 
asemenea om, era o plăcere să-i tot povesteşti... 

Loftus ofta înduioşat, își întipărea în minte ceea ce 
auzea de..la cneaz, spunea el însuşi cît de mult se 
temea toată Europa de blestematul şved, iar compa- 
trioții lui, danezii, nu mai nădăjduiau ca regele Ca- 
rol să poată fi învins vreodată. August, regele Polo- 
niei, de bună seamă nici el nu va ţine piept lovilu- 
rilor oastei șvezilor... 

Tăifăsuiră îndelung. Medicul trase încheierea că 
rușii se temeau cumplit de şvezi, că voievodul făcea 
pe bolnavul de frică, că escadra maiestăţii sale va pă- 
trunde, desigur, fără nici o greutate în Dvina, arzînd 
șantierele şi nimicind orașul... / 

— Pînă acum ne-am tot îndoit că ar putea să vină 
încoace oștile şvezilor, — spuse voievodul. Dar azi nu 
avem nici o îndoială. S-a primit o scrisoare din Stock- 
holm, de la un om de încredere — cică pretutindeni 
se caută căpitani de vase care cunosc drumul pe mare 
pînă la Arhanghelsk... 

— Scrisoare ? 

— Cică un osîndit la galeră, care a fugit de la 
şvezi, ar fi adus o scrisoare tainică... 

Loftus clătină din cap şi începu să cerceteze sănă- 
tatea cneazului. El găsi că boala voievodului nu era 
primejdioasă, dar nu trebuia luată în glumă, şi se da- 
tora îngroşării sîngelui în cele două vine — mare și 
mică — ale capului. După părerea lui, cneazul trebuia 
să se culce numaidecit în pat şi să nu se gîndească 
decît la lucruri vesele deoarece îngroșarea  sîngelui 
vine numai de la gîndurile negre. Afară de asta, me- 
dicul găsi că în domnul voievod s-a strîns din pricina 
supărărilor, mult sulf, mercur şi sare, ceea ce stîr- 
neşte mihnire, o uşoară fierbințeală şi înrîureşte asu- 
pra duumvratului — obîrşia sufletească a fiinţei ome- 
neşti, așezată în pîntec. E vătămat şi arheul — izvorul 
vieții. Inainte de toate, medicul îl sfătui pe cneaz să 
ațițe în sine îloghistonul — adică suflarea focului de 
la care purced toate celelalte şi apoi să-şi îngrijească 
osebit vinele capului, mîhnirea şi pîntecul umflat. 

Cu cît vorbea medicul mai mult, cu atît gemea 
voievodul mai tare. Cuvintele neînţelese îl făceau să 
dea toată cinstirea bolii lui, iar glasul medicului îi 
insuila nădejdea că pină la urmă o să se  însănăto- 
şească. mere A 

Medicul alcătui toată ziua pentru cneaz tincturi și 
balsamuri, şi de asemenea îi cercetă pe ai casei pre- 
cum şi pe slugi, toți suferind de felurite beteşuguri şi 
boli. Cneaghina Avdotia era chinuită de junghiuri în 
coşul pieptului, cneaghina-mamă de visuri uriîte, fe- 
ciorului îi țiuiau urechile, iar tatăl voievodului, cnea- 
zul Piotr Vlamidirovici, sughița mereu şi se temea 
de şoareci. Impotriva fricii de șoareci medicul danez 
făcu de asemenea o licoare. 

O zi mai tîrziu medicul ticlui astfel lucrurile încît 
dobindi din partea cneazului-voievod o însărcinare : 
să se ducă în cetatea Novodvinskaia şi să cerceteze 
dacă oamenii sînt sănătoşi și nu-i cumva vreo primej- 
die să aducă în oraş ciuma sau cine ştie ce altă mo- 
limă. 1 se pregăti barcazul voievodului şi în zorii unei 
frumoase zile porni cu vînt prielnic pe Dvina spre 
Arhanghelsk. 

Aici dădu o raită pe la şvezii care locuiau în aşeza- 
rea străină din oraș, prin hanuri, dîndu-se drept ne- 
guțători din Brema, Holstein, Danemarca şi Olanda. 
Spunindu-şi numele cu toată  buna-cuviinţă, aştepta 
să rămînă între patru ochi cu omul care-i trebuia, arä- 
ta, fără să-i dea drumul din miini, hîrtia pe care o 
păstra întro capsulă şi punea cîteva întrebări cu glas - 
fonfăit. Şvezii răspundeau fiecare in felul lui — care 
pe larg, care pe scurt, sec. Dar în dosul tuturor răs- 
punsurilor se simțea limpede un lucru: nimeni nu prea 
credea în povestea expediției contraamiralului Ju- 
lenscherna. 

In hanul englezesc, clădit din piatră, bănuitorul 
hangiu Martus ceru să-i dea hirtia, o citi cu luare- 
aminte, apoi întrebă : | 

— Va să zică dumneata ai să fii acum în locul lui 
heer des Fontaines ? 

— Da, eu am să-l înlocuiesc în toate. 

Martus dădu din cap: 

— Heer des Fontaines este un om deştept. E greu 
să fie înlocuit. 

Loftus se posomori, ascunse capsula cu hiîrtia şi în- 
cepu să pună întrebări. Martus răspundea scurt, fără 
să ridice ochii. 

— Ce fel de om e pastorul Fritsch ? întrebă Loftus. 

Hangiul răspunse că pastorul e un om inimos, iute 
în hotărîri dar din păcate el a sosit de curînd acolo 
și încă nu pricepe multe. 

— Și-a adunat enoriaşii vreodată ? întrebă me- 
dicul. 

Martus răspunse că i-a adunat de mai multe ori. În 
ajun, de pildă, după serviciul religios, pastorul Fritsch 
a spus că el este comandantul brigăzii secrete alcă- 
tuite din străini şi a citit lista tuturor ruşilor care 
trebuiesc ucişi cei dintîi în oraş. 

— E lungă lista? 

— Lungă. În ea sînt trecuți toți aceia care nu se 
vor supune coroanei chiar cu riscul de a-şi pierde 
viața. 

— Şi cine sînt aceștia ? 

— :Căpitan-comandorul Silvestr levlev. Pastorul 
Fritsch a anunţat că dacă acesta va fi ascuns în vreo 
casă, vor fi ucişi toţi cei care locuiesc în casa aceea. 
Mai departe — căpitanul Krikov. După el, sublocote- 
nentul Pustovoitov și fratele lui — Egor. Apoi nişte 
meșteri de corăbii ruși — bătrînul Ivan Kononovici şi 
încă unul, Kocinev. Urmează meşterii care au învă- 
tat meseria de la Ivan Kononovici şi de la Kocinev... 
Apoi comandantul streliţilor, ofițerul Merkurov... 

Medicul nu ascultă pînă la capăt: 

— “Aţi stabilit un semn secret pentru casele dum- 
neavoastră, astfel ca în învălmăşeala jafului de trei 
zile să nu sufere bunurile supuşilor credincioşi co- 
roanei ? 

Hangiul răspunse că au un semn secret, că au de 
asemenea şi o parolă. 

— Cite corăbii sînt în construcţie pe șantierul din 
Arhanghelsk ? 

— Şase corăbii mari, heer, pe terminate. La Vav- 
ciuga se construiesc patru. Pentru aceste corăbii ru- 
şii au matrozi care au mirosit praful de puşcă la 
Azov și cunosc foarte bine măiestria corăbieriei. 

Loftus zimbi cu îndoială: 

— Pe şantierele locale lucrează mulți meşteri 
străini. 

— Acum sînt foarte puţini, heer. Ruşii îşi con- 
struiesc singuri corăbiile. 

— Aveţi arme ? întrebă Loftus. 

— Da, avem. 

— Multe > 

— Avem pistoale, puşti scurte cu cremene, pum- 
nale, pulbere. În biserică avem două tunuri. Bunul 
nostru enoriaş, Roger Ripley, e maistru-şef la turnă- 
toria de tunuri. El se va strădui să potrivească aşa 
fel tunurile şi ghiulelele încît atunci cînd va bate cea- 
sul, moscovitenii să nu poată trage nici un foc... 

— Cine e comandantul streliților dim oraş ? 

Hangiul se pasomori : 

— Semion Rujinski, heer. Dacă colonelul Snivin nu 
s-ar fi predat la Narva trupelor suedeze, ci ar fi ră- 
mas aici, în serviciu, totul ar fi mers mult mai bine... 

— Rujinski al vostru n-ar putea fi cumpărat ? 

— Nici pe Rujinski, nici pe Ievlev, nici pe Krîkov, 
nici pe frații Pustovoitov nu-i poți cumpăra. 

Loftus tăcu o clipă. 

— Va să zică, dumneata ai crede că ruşii se vor 
bate ? 

— Da, heer. Se si 

— Aveţi un om în fortăreață? 

— Avem, heer. Inginerul George Lebanius. Dar el 
se teme şi e foarte prudent. Prea onoratul pastor 
Fritsch n-a primit nici pînă azi de'la el planurile cu 
amplasamentul tunurilor din fortăreață şi de pe in- 
sula Markov... 

— Dar de ce e atit de prudent inginerul] Lebanius ? 

— Moscovitenii sînt alți oameni acum, heer. Nu se 
mai arată atît de încrezători ca înainte. Pescarul Hen- 
rich Zwenberg, care din nebăgare de seamă a tras la 
mal în dreptul fortăreții, zace pînă astăzi în temniţă. 
Nici chiar voievodul n-a putut să facă nimic, deşi s-a 
străduit din răsputeri să-l scape pe bietul om nevi- 
novat. 

— De unde s-a aflat aici despre invazie ? întrebă 
Loftus. 

Martus strînse din umeri. 

— Există felurite zvonuri, heer. Dar mai adesea se 
vorbeşte despre prizonierii ruşi care fug din Suedia 
şi din Estonia. Ei aduc ştirile pe care le află de la 
Stockholm... 

— Asta n-o să le folosească la nimic! 

— Deocamdată le folosește. Se pregătesc de zor... 

Hangiul vorbea de voievod cu dispreţ: tof oraşul 
ştie că voievodul e un fricos. Şperţurile, dările şi je- 
fuirea vistieriei îi făcuseră o faimă proastă. Inainte 
fusese acolo voievod Apraxin, dar ţarul îl chemase la 
Voronej — să lucreze la corăbii. Apraxin luase cu sine 
din Arhanghelsk mulți constructori de corăbii ruși, 

luntraşi şi pomori. Acum, luptătorii care-i bătuseră 
pe turci la Azov se întorseseră acasă și pe aceştia, din 
păcate, nu-i speriau zvonurile că ar urma să sosească 
în curînd escadra suedeză. Voievodul ar trebui să se 
poarte cu mai multă înţelepciune, deoarece în felul 
acesta el face numai rău coroanei : dacă ţarul Petru 
va hotărî să-l schimbe și va trimite aici un om curajos 
și activ, cum a fost, de pildă, Apraxin, nu va mai 
exista nici o speranţă in victoria suedezilor. 

— Armata regelui va nimici oraşul, în orice caz | 
spuse tăios Loftus. Victoria noastră este hotărită de 
providenţă şi nu te sfătuiesc să te amesteci în forţele 
cerești... 

Martus zîmbi alene: 

— Eu sînt om practic şi vorbese despre lucruri 
practice! spuse el cu un ton care-i păru insolent me- 
dicului. Dacă noi o să amestecăm în toate treburile 
noastre providenţa şi forţele cereşti, atunci nici nu 
mai avem nevoie să ne gîndim la nimic, deoarece au 
să gindească pentru noi forţele cereşti. Maiestatea sa 
vrea ca expediţia să nimicească corăbiile ruseşti, să 
distrugă șantierele navale şi prin aceasta să taie orice 
legături ale ruşilor cu Europa. Moscovitenii au prins 
de veste și-și dau bine seama de primejdia care-i 
paşte. Pînă cînd o să-i socotim nişte copii? Eu sînt 
de mult aici, îi cunosc bine şi-ţi spun dumitale, care 
abia ai sosit: oricît ne-am pregăti şi oricîte cuvinte 
inalte ar spune pastorul Fritsch, avem inaintea noas- 
trà o misiune grea şi sfîrşitul ei depinde nu numai 
de voința providenţei, ci şi de mintea noastră... 

— Şi ce propui dumneata ? întrebă Loftus iritat. 

— Părerea mea este că trebuie să se găsească un 
mijloc prin care flota maiestăţii sale să pătrundă prin 
vicleşug, şi nu prin luptă, în delta Dvinei, să se 
oprească la ancoră și să pună stăpiînire pe oraş. 

— Mi se pare că dumneata n-ai încredere în pu- 

terea flotei maiestăţii sale. 

— Eu ştiu cum se pregătesc ruşii de luptă. Întot- 
deauna și în toate am fost de acord cu heer des Fon- 
taines. 

Loftus se ridică enervat. 

In curte se săpau gropi uriașe. Săpătorii așezau 
stilpi în colțuri şi căptușeau gropile cu scînduri. Me- 
dicul înţelese : temîndu-se de cele trei zile de jaf, ne- 
guțătorii, neavînd încredere în semnele secrete, se 
pregăteau să-şi ascundă mărfurile ! 

— Matrozii noştri n-or să se lase traşi pe sfoară ! 
spuse el, vrind să-l necăjească pe Martus. Au trei zile 
să tot scotocească. Or să creadă ei că într-o curte ca 
a voastră nu se găseşte nimic?... 

— Pentru cei care n-or să creadă, o să se găsească 
la noi şi cîte un glonţ! răspunse Martus. 

In piață un crainic călare, ținînd un băț cu o tablă 
prinsă în vîrf, pe care era zugrăvit un vultur cu două 
capete, citea porunca voievodului către tîrgoveți, co- 
răbieri, neguțători și pescari: nimeni n-avea voie să 
se ducă în cetatea ce se clădea pe ostrovul Lapomin- 
ski, sub pedeapsa cu moartea... 

Martus îşi petrecu oaspetele pină la arsanaua Vos- 
kresenski. 

— La cetate! porunci Loftus vislaşilor. 

Aceştia se priviră. 

— Am spus — la cetate! rosti din nou medicul. 

— S-a poruncit ca nimeni să nu se ducă la cetate! 
spuse cîrmaciul, un om gras şi morocănos. Crainicul 
umblă şi strigă... | 

Martus stătea liniştit pe mal, așteplînd să plece 
barcazul. 

— Însuşi voievodul mi-a poruncit să mă duc în 
cetate ! strigă Loftus. Auzi tu, omule? Cneazul yoie- 
vod — iată cine mi-a poruncit să mă duc în cetate... 

Cîrmaciul şovăi, se sfătui cu vislaşii şi impinse cu 
cangea în mal. Loftus flutură din mînă către hangiu 
în semn de rămas bun. Vintul umilă pînza. 

7. NIKIFOR 


Jevlev şi nacealnicul streliților tălmăceau scrisoa- 
rea împreună. Silvestr Petrovici lucra repede, spornic, 
uşor ; polcovnicul se înroşea din pricina siorțării, se 
încurca în slove. Trebui să-i dea pipa — să aibă cu 
ce-şi trece de urît — să fumeze şi să nu-l] stînjenească. 
„ Tabla se afla în stînga lui levlev; slova b — în- 
semna sci, v — ș, g — ci, d —ţ, j— h. levlev scria 
apăsat cuvintele ciudate — trebuia să scrie epistola 
tainică aşa cum arăta la început, cum o primiseră 
vislaşii în Stockholm. Pe drum ea căzuse în apă, mar- 
ginile i se pătaseră de sînge, slovele ei fuseseră şterse 
de sudoarea sărată a osîndiţilor. l 

— Aşa, va să zică — zise levlev şi citi: ,„To- 
mascisi țosciie gilsor ler ireiuc nubti țsciapdac cmif- 
tac a şlegcio gilsor nubti lco teleac...“ 

Polcovnicul clipea şi pufăia din pipă. 

— Ce o însemna asta pe limba noastră? spuse 
gînditor căpitan-comandorul şi începu să aşeze slo- 
vele dedesubt. In sfîrşit, citi: ,„„Corăbii noi, șapte — 
tunuri, douăzeci şi trei — tunuri în totul, o sută 
zece...“ g 

Nacealnicul streliților gifiia şi-și netezea mustăţile. 
Silvestr Petrovici tălmăcea mai departe. Cineva bătu 
în uşă. El strigă: 

— N-am vreme, n-am vreme, vino mai tîrziu dacă 
ai nevoie... 

Tălmăci scrisoarea pînă la capăt şi o citi polcovni- 
cului care asculta uimit. 

Nacealnicul plecă în oraş. levlev trecu pe la cetate, 
privi unde şi ce se lucrează, vorbi cu inginerul Rezen 
și intră în izbă. Inăuntru, pe laviţă zăcea fugarul de 
pe galeră — străveziu, primenit, cu nasul subțire ca 
de mort. 

— ie mai bine, Nikifor ? întrebă Silvestr Petrovici. 

— Mai binișor, domnule, mai binişor... 

— Poţi să spui mai departe > 

Nikifor se gîndi și începu să povestească. Era a 
treia zi de cînd povestea, puţin cîte puţin, pe unde 
pribegise, cîte pătimise. 

— Omul e rău, sălbatic şi întunecat la minte — 
începu el — prin răutatea sa întrece în viclenie şi cea 
mai sălbatică fiară. M-au vîndut ca rob din mină în 
mină de şase ori şi nu se întîmpla să nimeresc vreo- 
dată mai bine, ci tot mai amară şi mai crîncenă mi-era 
soarta. O dată, în Turcia, n-am păzit bine berbecii stă- 
pînului meu, n-am văzut cum nişte furi au minat 
turma aiurea. Şi atunci stăpînul, care m-a cumpărat 
după ce am fost prins la Azov, a poruncit călăului din 
tîrg să-mi taie pleoapele ca altă dată să văd mai bine. 
Călăul mi-a tăiat pleoapele şi acum nici în sicriu n-am 
să mai închid ochii... 

Silvestr Petrovici se uită la Nikifor. Ochii fostului 
rob de galeră — înfiorători, lipsiți de pleoape — sti- 
cleau. - 

— Au vrut să facă din mine un cîine de lanţ, dar 
n-au izbutit pentru că neîncetat am nădăjduit cu dîr- 
zenie să mă întorc la baştina mea, unde m-a născut 
măicuţa, şi să arăt oamenilor ce au să pătimească 
dacă ne-or învinge tilharii şvezi... 

Uşa scîrţii, şi intră fiica lui Ievlev, Irinka, aducînd 
o ulcică cu lapte pentru bolnav. Cealaltă, mezina, Ve- 
runka, stătea în tindă, temîndu-se să intre. Ţinea în 
mină două plăcințele de grîu şi o cană. Nikifor în- 
toarse capul spre perete ca să nu sperie fetiţele cu 
chipul lui hîd. 

Silvestr Petrovici mîngîie fetiţele și oftă, închipuin- 
du-și pentru o clipă ce soartă le-ar aștepta dacă ar 
învinge şvedul, şi le spuse să se ducă la joacă. Irinka 
luă pe Verunka de mînuţa dolofană și plecă cu paşi 
apăsați, făcînd pe dădaca... În tindă, Semisadov își 
vesti sosirea tușind cuviincios — el era mîna dreaptă 
a lui Silvestr Petrovici în ceea ce privea armarea 
branderelor. Ba chiar multe din treburile corăbiereşti 
ale cetăţii se aflau în seama lui.. 

— Ai nevoie de ceva ? întrebă Ievlev. 

— Am vrut să astup cu ceară cornurile pentru 
pulbere, dar avem ceară puţină ! spuse Semisadov. Ce 
să fac ? | 

— Mai avem vreme. Şezi şi ascultă |! 

Bocănind cu piciorul de lemn, Semisadov se aşeză 
pe prag şi-şi aprinse luleaua, gata să asculte. Nikifor 
tăcea. În curtea cetății maiurile grele de lemn du- 
duiau bătînd bulumacii în pămîntul moale, joagărele 
şuierau, îngînîndu-se unul pe altul, bărzile parcă täi- 
făsuiau. Pe sub fereastra deschisă trecu în fugă cu o 
cureluşă pe frunte, aşa cum purtau truditorii, ingine- 
rul Egor Rezen. După el păşea un alt inginer, un lun- 
gan — veneţianul George Lebanius. | 

— Ce s-a mai întîmplat? întrebă Silvestr Petro- 
vici pe fereastră. 

Inginerii nu auziră întrebarea şi nu  răspunseră. 
Dinspre Dvina adia o boare răcoroasă; zidarii care 
înălțau palăncile cîntau un viers tărăgănat, jalnic. 

— Ei, şi-apoi ? întrebă levlev. 

Nikifor se lungi iară pe spate, întinse mina vădu- 
vită de trei degete şi luă cana cu lapte. Semisadov se 
uita la el, încrețindu-şi fața ca de durere. 

— l-am auzit spunînd cum au să vină cu război 
peste noi, cum au să ia în stăpînire ţara rusească. 
I-am auzit : vor să isprăvească cu noi ca să piară nu- 
mele de „rus“... 

Semisadov trase din lulea și sudui. 

— la-le pe rînd! îl rugă Silvestr Petrovici. 

Nikifor începu să povestească de la început, din 
ziua robiei sale : cum l-au vîndut la Silistra, cum din 
Silistra l-au dus cu alți robi pînă la oraşul Brughe şi 
cum acolo, făgăduindu-i-se o viață bună şi slobodă, 
l-au luat ca marinar pe o corabie englezească de 
mare. Corabia era toată numai gratii ; într-o cală tai- 
nică păstrau lanţuri pentru oameni dar pentru care 
oameni, nu ştia nimeni. Cum au văzut mai pe urmă, 
corabia era a unui neguţător care făcea drumuri spre 
țărmurile Guineei şi în alte locuri unde trăiau negri. 
Pe aceşti negri îi prindeau fie prin momeli, fie spe- 

TH 
riindu-i cu Împuşcături, şi apoi îi aduceau cu arcanul 
pe corabie unde le puneau lanţul de git şi-i încărcau 
în calele închise care n-aveau nici o ferestruie... 

— Cum adică, negri ? întrebă Semisadov. 

— Oameni cu piele neagră, — spuse Ievlev. 

— Oameni ? 

— Ei nu-s socotiți de loc oameni — lămuri Nikifor 
— şi dacă afla careva că robul cutare s-a îmbolnăvit 
atunci, zicînd că paza bună trece primejdia rea, îl 
aruncau de viu rechinilor în mare ca „să nu strice 
toată marfa“ — cum spuneau ei în şagă. Se întîmpla 
ca neguţătorul de carne vie să-i cumpere pe acei oa- 
meni negri de la împăratul lor, pe hurmuzuri, pe 
oglinjoare, pe cuțite şi securi. Pe urmă neguțătorul — 
în limba lor, „armatorul“ — îi ducea pe acei amăriţi 
cine ştie unde. Și aceia care rămîneau vii, cetluiți cu 
lanțuri unul de altul, erau mînaţi cu bicele la tîrg, la 
iarmarocul de oameni. Prin tîrg se plimbau cu cîini 
răi în lanţ moşierii lor, numiți „plantatori“, care îşi 
alegeau dintre negri robi, oameni de muncă. Tîrgurile 
alea în veci nu le-oi uita. Femeia neagră care era grea 
costa mai scump : se plătea pe ea ca pentru un om şi 
jumătate. Schilozii şi slăbănogii erau mai ieftini, 
plantatorii nu-i cumpărau — îi luau doftorii ca să-i le- 
cuiască şi să-i vîndă pe preţ bun... 

— Dar tu ce învîrteai pe acolo? întrebă Semisadov. 

— Am zis, eram marinar! răspunse Nikifor. 

Semisadov clătină cu dojană din cap: 

— Mujic rus, da’ cîtă ruşine a luat asupră-şi grăi 
el aspru. Negrii aceia, nu te teme, în graiul lor te 
invinuiau : ce cauţi la noi... 

— Doar am fost dus silnic, nu de bună voie! strigă 
Nikifor. Nu ne-a întrebat nimeni cum şi ce — de ce 
mă osîndeşti ? Aş fi fugit, dar parcă era uşor s-o faci ? 

levlev se uita pe fereastră, amintindu-și că şi el 
auzise de la căpitanii de vase şi de la neguţătorii băş- 
tinaşi despre negoțul de robi de la Londra, de la Haga, 
din Amsterdam, din Pilau ; în crîşmele din porturi la 
gin şi la coniac, limbile se dezlegau şi corăbierii se 

lăudau cu isprăvile lor, cu aurul, cu nestematele ago- 
nisite în călătorii îndepărtate... 

— Şi-apoi ai fugit? întrebă Semisadov. 

— De trei ori am fugit, da’ pesemne că într-un ceas 
rău, pentru care faptă am fost pedepsit crunt: întîia 
oară m-au închis într-o cuşcă de fier şi acea cușcă au 
-coboriît-o cu funia de trei ori în mare de pe verga ca- 
targului. Nu credeam c-am să mai scap cu viață. Altă 
dată am fost osîndit de armatorul englez să trec pe 
sub chilă. Inainte de a se însera — ne aflam în portul 
Dover — au tras funia pe sub chila corăbiei noastre, 
de la un bord la celălalt. Armatorul a ieşit pe dunetă 
cu luleaua în dinți — să privească. De faţă cu el, m-au 
legat cu lanţul de funie. Şapte matrozi englezi au apu- 
cat rizînd de acea funie, m-au aruncat în mare şi au 
început să mă tragă pe sub chilă. Cum şi ce a fost — 
nu-mi amintesc: mi-au rupt un picior şi am leșinat... 
lată cum îs acei englezi. Am izbutit să fug abia peste 
o jumătate de an, în vara următoare. În portul Iarmut 
matrozii nemți m-au vîndut, legat într-un sac, şvezi- 
lor. La Nordkeping, în vezia, am fugit luind-o prin 
păduri spre Torneo iar de acolo spre Kovda şi Keret. 
Dar nu mi-a fost dat să scap, m-au prins nişte oşteni 
și m-au mînat în robie la muntele Bolşaia Mednaia . 
care se află în țara Delacria, într-o baie, să scot de 
sub pămînt minerai de aramă. De acolo ne-au trimis 
ferecaţi la Dannamura — la băile de fier. Ca să ne 
ținem zilele ne dădeau fiertură de orz şi turtă tot din 
orz — taman cît pentru o îmbucătură. Ne băteau cu 
vergi de fier groase cît degetul ; m-au lăsat fără dinţi. 
Acolo m-am întîlnit cu un rus, un prins de război, 
unul Sanka, cu care am legat prietenie; era din Kursk, 
fost ostaş într-un polc de streliți. Am sărutat amîndoi 
crucea jurînd să fugim şi să ne izbăvim de aşa viaţă. 
Și am nimerit amîndoi la galere... 

— Acolo ai auzit despre “Arhanghelsk ; ? 

— „Despre Arhanghelsk, domnule, auzisem mai îna- 
inte, în oraşul Hejle, unde se puneau pînze şi parime 
pe o corabie mare. Robii de pe galere povesteau că 


189 


vasul acela era menit să intre într-o flotă mare, care 
urma să cucerească Arhanghelskul. Și atunci eu şi cu 
Sanka ne-am cerut pe acea corabie trăgînd nădejdea 
c-om fugi, dar nu ne-au luat, ci numai ne-au bătut cu 
biciul pînă ce am căzut în nesimţire. Totuşi cel de sus 
s-a milostivit şi galera noastră a pornit spre portul 
Uleaborg — ducea într-acolo pe unul. In port a zbuc- 
nit pe galera noastră un foc şi un omor crîncen; pe 
mulți de-ai noştri i-au ucis — şi pe Sanka al meu 
aşijderea ; a murit în pădure, într-o peșteră, a doua 
zi. Murind, mi-a dat o scrisoare ca s-o aduc încoace, 
dacă am să scap cu viaţă. Despre scrisori din astea 
auzisem şi mai înainte, osîndiţii le păstrau ca pe ochii 
din cap — dar eu nu izbutisem să văd ce fel erau. 
L-am îngropat pe Sanka în peșteră, am astupat cu 
pietre trupul noului rob al lui Dumnezeu înfățișat la 
scaunul ceresc, şi am pornit în chip de hagiu spre 
ostrovul Sumski. M-a spovedit un călugăr din mănăs- 
tirea Soloveţki — i-am povestit de unde viu și i-am 
spus că am o scrisoare de taină. Starețul m-a blagos- 
lovit, îndemnîndu-mă să purced cu toată graba spre 
Arhanghelsk. Mi-au dat barcazul mănăstiresc şi m-au 
adus aici... 

Nikifor tăcu. Semisadov se ridică de pe prag şi în- 
trebă, cugetînd la alte celea: 

— Aşadar, ce facem cu ceara, Silvestr Petrovici 2 

levlev scutură din cap, alungînd gîndurile negre. 
Se ridică şi el. leşiră împreună. În cerdac, inginerul 
Rezen prînzea. 

— Să te fi dus la Maşa ! zise Ievlev. Ţi-ar fi dat să 
mănînci ca lumea. Aşa mai mult flămînzești cu 
hrană rece... | 

Rezen rise şi spuse că și aşa-i bine. 

— Au sosit tunurile de la Moscova? 

— Au sosit muschetoane, muschete şi două căruţe 
pline cu granate. Dar tunurile sînt puţine. 

— Muschetoanele sînt bune ? 

Rezen răspunse că-s o minunăţie. Înainte vreme nu 
se făcea aşa ceva. lar muschetele sînt bune, uşoare, 

cu pat mare, cu nimic mai proasle decît cele de 
Lüttich. 

Semisadov fuma deoparte. Ievlev îl întrebă pe Re- 
zen cu glas scăzut: 

— Cum e cu veneţianul ? 

— Una şi aceeaşi! răspunse Rezen. De dimineaţă 
mă tot bate la cap că trebuie neapărat să se ducă în 
oraş... 

Deşi vorbeau nemțește, Silvestr Petrovici spuse şi 
mai încet: 

— Să nu-l laşi, oricîtă gălăgie ar face... 

— Nu-l las! Doar că aşa nu mai poate ţine mult. 
O dată nu-l laşi, a doua oară iar nu-l laşi, a treia 
oară la fel... 

— Dacă face gură, trimite-l la mine... Hai, nos- 
tromule | 

Semisadov zîmbi — unul se sprijinea în băț, celă- 
lalat în piciorul de lemn... 

— Ce eşti aşa de vesel? îl întrebă Silvestr Petro- 
vici. 

— M-am uitat la dumneavoastră şi la mine. Dum- 
neavoastră în băț... 

— Nu-i nimic! spuse Silvestr Petrovici. După ce-l 
batem pe şved lepăd băful... 

Pe zidurile cetăţii scîrţiiau scripeţii neunşi — tu- 
narii trăgeau în sus cu lanțuri lăzile cu ghiulele, în- 
cărcăturile de pulbere, paturile tunurilor. Sireliţii 
schimbau caraulele pe turnurile din colțuri; prin 
curte hurducăiau telegile cu piatră, cu birne, cu scin- 
duri. Zidarii bărboşi din Soli-Vicegodskaia, timplarii 
şi dulgherii din Mezen, fierarii din Viatka, săpătorii 
din Ustiug şi Totma, din sate şi cătune, pescarii şi 
vînătorii de fiare băteau parcanele, inălțau metere- 
zele, aşezau palăncile, muruiau vetrele de sub zidu- 
rile cetăţii pentru ca pe ele să fiarbă. smoala cu care 
o să fie opărit duşmanul. Meşterii din Arhanghelsk 
dregeau şi făureau din nou chiar acolo, în curtea ce- 
tăţii, cîrlige pentru lupta de abordaj, sulițe, berbeci, 
ascuţeau pumnalele matrozilor, săbiile şi spăngile. De 

la turnătoria. de tunuri se cărau fără sfîrşit pe luntri 
și pe barcazuri tot ce se afla acolo, şi vechi şi nou, 
şi stricat şi întreg. Totul se punea în rînduială — era 
nevoie de toate în lupta care venea... 

În pulberea de var, în scrişnetul ferăstraielor, în 
duduituri, chiar acolo, sub zidurile cetăţii, aproape 
de oamenii lor, nevestele își legănau pruncii, îi hră- 
neau cu fiertură pe care o puseseră la acelaşi foc la 
care meşterii topeau plumbul şi cositorul, şi le cîn- 
tau micuţilor viersuri de jale: 


Nani, nani. dormi odor, 
Fie-ţi viața vis ușor, 

Dar mai bine somn de veci 
Să te deie groapei reci. 
Cit îi ea de rece, 

Mai bine-. petrece: 

La picioare-ți cald va fi, 
Somnul morții-ţi va prii, 
Mama se va linişti. 

Nu vei şti nici de nevoi, 
Nici de vinturi, nici de ploi... 


Semisadov clătină din cap şi strigă dojenitor: 

— Ce cînţi, toanto ! 

— Nu mă învăța tu! răspunse oţărită nevasta. 

Semisadov îi spuse lui levlev: 

— Oamenii-s istoviți, Silvestr Petrovici. Oare 
n-ar trebui să-i hrănim mai binişor ? 

— De unde să iei hrană? întrebă levlev. Pescarii 
nu ies pe mare, toată lumea e luată la muncă, peste 
tot prin împrejurimi nu-i arat, nu-i semănat... 

— Mor ca muştele — spuse iarăşi Semisadov. li 
mistuie fierbințeala şi scorbutul. Care s-a îmbolnă- 
vit nu mai poate prinde puteri din scoarță de copac... 

Silvestr Petrovici încleştă dinţii şi merse mai de- 
parte fără să se uite la Semisadov. Lîngă magazia 
cu haine ostăşeşti, spuse; 

— Să vii la mine în izbă mai tirziu, să-ţi dau bani, 
să cumperi măruntaie la  Arhanghelsk, în tîrg. Să 
cauţi mai proaspete. Să fiarbă ciorbà pentru trudi- 
tori. 

Semisadov răspunse posomorit : 

— Crezi că mare lucru faci cu asta, Silvestr Pe- 
trovici ? O încropeşti o zi, două, dar mai departe 
cum o scoţi la capăt? Iarăşi  flămînzeală. Mişună 
hoţii... 

— O să-i spinzurăm ! spuse levlev. O să le tăiem 
capetele. Acum nu ne mai arde de glume! Dacă e 
prins unul care-i fură pe truditori, îi punem latul de 
gît și cu asta basta... 

Scoase din buzunar o cheie mare, porunci carau- 
lei să se dea la o parte şi deschilse uşa grea. Semi- 
sadov vîri două degete în gură şi fluieră. 'Chelarul 
veni în grabă. Se apucară să cintărească ceara ră- 
masă. În vreme ce cîntăreau, Semisadov spuse: 

— Nu prea poţi să-l spînzuri pe vrişicare, Sil- 
vestr Petrovici. Cel care îi mai mititel „şi fură co- 
peicuțe — pe acela nu-i mare lucru să-l spînzuri. Da' 
uite pe acela care ia cu lopata aurul pentru palate 
de piatră — cum ai să-l apuci? N-ai grijă, scapă 
printre degete... 

— Despre cine vorbeşti ? întrebă Ievlev. 

— Ştiţi şi dumneavoastră... 

— Ai început să vorbeşti cam mult, nostromule! 
spuse Silvestr Petrovici. Ai limba lungă. 

— Vorbeşte toată lumea, nu numai eu! zîmbi Se- 
misadov. 

— Ajunge! porunci Ievlgv. 

Semisadov tăcu. Chipul i se intunecă. După ce 
levlev ieși din magazie şi paşii lui se stinseră în de- 
părtare, chelarul spuse în şoaptlă: 

— Nu cumva voievodul nostru, Doamne iartă-mă, 
să fie căsăpit aşa, dintr-un iureş! S-a îndirjit noro- 
dul pretutindeni... 

8. ÎNCĂ O ISCOADĂ! 


Caraulele care păzeau cetatea se înşiruiau în sus şi 
în jos de-a lungul Dvinei, pe toată întinderea ostro- 
vului Lapominski pe care se clădea cetatea. In spa- 
tele cetăţii, acolo unde se întindeau niște bălți mo- 
cirloase, în mijlocul smîrcurilor, levlev porunci să 
se ridice două foişoare de pază. Acolo făceau de ca- 
raulă zi şi noapte, neintrerupt, ostaşii muştruluiți de 
un comandir de nădejde — Afanasi Petrovici Krikov. 
Tot el răspundea de întreaga pază la binaua cetății şi 
pe ostrovul Lapominski, şi pe Dvina, unde se rindu- 
ise o strajă necontenită din matrozi care aveau pen- 
tru această treabă patru luntri încăpătoare şi iuți. 
Nimeni nu ena lăsat să se apropie de cetate, Dacă 
venea cineva vîslind pe apă, i se poruncea să ridice 
vislele ; dacă avea pînze, se trăgea de departe un 
foc de înştiinţare — stai! Pe barcazurile cetății, care 
cărau cărămidă, piatră spartă şi cioplită, fier, var, 
lut, cuie, arme, se aflau steguleţe de recunoaştere 
dar nici în stegulețe nu aveau prea multă încredere 
și se cerceta care-i numele  cîrmaciului, ce încărcă- 
tură căra, se lua semnul de recunoaştere. Numai după 
aceea era lăsat vasul să meargă spre mal. Aici de 
asemenea aşteptau străji alcătuite din matrozi cu 
căciuli împletite, cu spăngi — aspri și tăcuţi. 

Barcazul voievodului se apropie de ostrovul Lapo- 
minski pe amurgite, cind tobele din cetate bătuseră 
pentru schimbarea truditorilor. De departe, medicul 
Loftus nu văzuse nimic deosebit: fortăreața era 
mare, cu bastioane exterioare şi cu tunuri de luptă; 
pe unul dintre ele şi fîlifia în vînt steagul maritim. 
Mai încolo, după mesteceni, se zărea podul ridicător 
pe care umblau încolo şi încoace timplarii cu bărzile 
în mâinii şi de unde se auzeau lovituri de baroase — 
fierarii întindeau lanţurile de fier ale podului. Mai 
mult nu izbuti să vadă Loitus pentru că matrozul 
care păzea pe mal, fără nici un pic de bună-cuviinţă, 

îl apucă cu degetele grosolane de nas şi-i întoarse 
capul în altă parte. 

— Uită-te încolo, — spuse el rizînd. La cetate 
n-ai de ce să te uiţi — ai să te 'spurcil 

Loftus bătu din picior, strigă, dar omul îl ameninţă 
liniştit : 

— Mai şi latri, neobrăzatule? Acv’ te arunc în 
cală — acolo te răcoreşti indată... | 

Medicul tăcu. Deasupra Dvinei biziiau țînțarii şi 
muşcau dureros. Barcazul se legăna agale pe apă; 
in cetate vui o trimbiţă apoi totul se cufundă în tă- 
cere. 

— Mult o să mă ţineţi aici? întrebă medicul. 

— Da' ce, ai treburi grabnice? întrebă a milă ca- 
raula. 

Loftus lămuri aprins că treburile lui erau foarte 
grabnice, că în cetate se aflau mulţi bolnavi şi el avea 
datoria să-i îngrijească creştineşte, să le aline sufe- 
rințele. Afară de asta în cetate se găsea un om cu nu- 
mele de Nikifor — un om care a suferit mult. Cnea- 
zul-voievod i-a poruncit să-i ajute... 

— Grozav vă milostiviţi voi de fratele nostru, cum 
de nu ! zise caraula. De la voi te alegi... 

Imprejur zbucniră rîsete vrăjmașe. Loftus işi apăsă 
mîinile pe piept şi rosti vorbele din siînta scriptură 
despre facerea de bine. 

— Mai bine ţi-ai pune strajă gurii! îl povăţui ca- 
reva cu glas grosolan. 

Medicul tăcu jignit, sstrivind ţinţarii pe git şi pe o- 
braji. Toată noaptea o petrecu închis “într-o colibă 
de lemn ridicată chiar pe malul Dvinei. Îi era sete 
dar îi era scîrbă de apa din ciubărul de pe laviță. Nu 
se atinse nici de piinea ce-i fusese adusă. Oamenii 
ceilalţi, care fuseseră opriţi de caraule, mîncară pîine, 
băură apă şi se culeară. Medicul nu dormea, bombă- 
nind ocările pe care avea să le strige obnaznicului 
căpitan-comandor. Însă nu reuşi. 

Dimineaţa îl duseră la acesta. Urcîndu-se în bar- 
caz, căpitan-comandorul îi spuse că n-are ce face a- 

colo, că nu îngăduie nici! unui străin să se apropie 
de cetate, sfătuindu-l să uite drumul acela pentru 
vecii-vecilor, sub primejdie de moarte. 

— Dar însuşi cneazul-voievod m-a îndreptat spre 
bunăvoința domniei voastre! strigă în  englezeşte 
Loftus. 

— In Englitera vorbesc englezeşte, dar aici — nu- 
mai rusește ! răspunse levlev. Plecaţi şi străduiţi-vă 
să uitaţi drumul încoace... 
seră împreună cu Loftus în colibă. Mujicii se închi- 
narà adînc ; comandirul porunci să li se dea drumul. 
Medicul nu se mişca din loc. Atunci comandirul 
spuse, ascunzindu-şi zîmbetul : 

— la băieţi, ajutaţi-l să se urce în barcaz — e be- 
teag de picioare, singur nu poate... 

Doi matrozi uriaşi se apropiară de el. Unul îl a- 
pucă de umeri şi celălalt îl prinse din dos. Pierzîn- 
du-şi cumpătul, Loftus se întoarse, voind să se bată. 
Atunci îi dădură un brînci de se duse de-a buşilea.: 
Peruca îi zbură cît colo; matrozii şi mujicii începură 
să rîdă în hohote. De pe un turn al cetăţii, inginerul 
venețian George Lebanius se uita cum e batjocorit 
medicul... 

— O, năravurile astea ale moscovitenilor! i se 
plînse el mai tirziu lui Rezen. Ce grosolan s-au purtat 
cu bietul medic, sosit aici numai din omenie! 

Egor Rezen închise pe jumătate ochii şi spuse bat- 
jocoritor : 

— Aici, domnule Lebanius, orice străin e un spion. 
Aşteaptă puţin, ai să vezi ce-or să zboare capetele; 
o sä se siîrşească răbdarea rușilor... 

Veneţianul strînse din umeri. Egor Rezen fredona 
într-o doară un cîntec despre două inimi îndrăgos- 
vite, măsura cu compasul distanța de la valul prin- 
cipal de apărare pină la cursul navigabil al fluviului 
şi spunea parcă printre altele: 

— Natura omenească este foarte ciudată. Cum ni 
se năzăreşte ceva, sintem gata să defăimăm în fel şi 

chip sălbăticia moravurilor moscovite, dar care dintre 
noi se miră de faptul că civilizaţii noştri europeni fac 
negoț cu sufletele omeneşti ? Adineauri, dumneata, 
ascultind ce spuneam despre suferințele şi chinurile 
acelui prizonier de galeră care zace în spital, ai bine- 
voit să te exprimi că nu vezi nimic deosebit în soarta 
lui; istorisirea căpitan-comandorului despre negoțul 
de negri nu te-a impresionat cituşi de puţin. Dar fap- 
tul că l-au luat de guler pe încă un medic care umblă 
pe aici de florile mărului — ţi-a întristat inima... 

Rezen începu iarăşi să fluiere. Scrise numărul tu- 
nurilor de pe val, desenă un plan pe curat şi, lăsîn- 
du-l pe masă, ieşi în curtea cetății. Veneţianul se uită 
după el, îşi aruncă ochii asupra planului, se gindi, 
scoase din buzunar un carneţel cu scoarțe groase de 
piele de porc și, ținindu-l în miini, începu să scrie 
în el cu pana de gîscă. In clipa aceea Rezen se apro- 
pie pe nesimţite de o ferestruie scundă.  Veneţianul 
nu-l simți — nu-l aștepta din partea aceea. Rezen 
se uită îndelung la el, cu buzele strînse, cu brațele 
încrucişate la piept. 

Ceva mai tîrziu, intră liniştit în odaie, se așeză pe 
laviţă,  întinziîndu-şi picioarele  încălţate cu cizme 
înalte pescărești şi începu să-şi umple pipa cu tutun 
negru şi tare. Venețianul desena 'scripeţii de coborire 
pentru podut cu lanțuri al cetăţii. 

— la dă-mi carnetul dumitale cu scoarțe din piele 
de porc ! spuse liniştit Rezen. 

Veneţianul se îngălbeni. 

— Dă-mi carnetul! ceru din nou Rezen. 

Veneţianul scăpă jos echerul ; faţa îi se făcu cenu- 
şie. În uşă, levlev porunci cuiva care venise împre- 
ună cu el: 

— Şi la fereastră să pui pază. Să nu se apropie 
nimeni | 

Inginerul căzu în genunchi. Tremura ca varga. 
Multă vreme nu putu să scoată nici o vorbă. Silvestr 
Petrovici nu se grăbea, aştepta. Egor Rezen pufăia 
din pipă şi se uita într-o parte. 

— Meşterul de tunuri Roger Ripley e din gaşca 
voastră ? intrebă Ievlev. 

— Amindoi — da! — spuse veneţianul. Amîndoi. 

— Cine e mai miare peste voi ? 

— A fost. A plecat şi nu s-a mai întors. 

— Medicul des Fontaines ? 

— Medicul des Fontaines. 

Silvestr Petrovici cerecetă filă după filă carnetul 
venețianului. lată desenată o lebădă — dar nu e le- 
bădă, ci cetatea Novodvinskaia. Cu ochi de construc- 
tor el măsurase bine totul: iarba asta însemna păr- 
tile de miazănoapte, de răsărit şi de apus ale cetăţii 
unde se săpau acum șanțurile de apă. lată şi lățimea 
şanțurilor scrisă în colțul filei — trei stinjeni. lată 
o căsuţă cu cercevele şi obloane — un desen parcă 
fără însemnătate dar acesta nu e un desen oarecare, 
ci o întăritură înaintată a cetăţii. 

— Pentru ce a sosit aici străinul Henrich Zwen- 
berg ? întrebă levlev. 

Veneţianul nu putu să răspundă, atît de amarnic 
tremura. 

— Vorbeşte! strigă Silvestr Petrovici, Vorbeşte sau 
te ucid pe loc! 

Venețianul vorbi printre lacrimi şi suspine: el încă 
n-a izbutit să trimită nimic din cele ce-s scrise în 
carnet. Sau aproape nimic. Foarte puţin, în orice caz... 
Henrich Zwenberg a fost prins înalinte ca ei să se 
vadă. 

levlev asculta fără să-l întrerupă. Faţa lui brăz- 
dată de o cută aspră lîngă gură era secată de singe, 
ochii albaştri priveau cu încordare spre venețian. Prin 
fereastra deschisă, vintul Dvinei spulbera virtejuri 
de pulbere albă de var. În norii albi, patru pietrari 
purtau pe umeri un coșciug descoperit din care se 
ivea bărbuţa bălaie a unui vesel zidar din Ciaronda 
— Gavriuşka Hlopotov, care murise în ziua aceea în 
bolniţa cetății, fiind suferind de piept. După mort, 
bocind, agăţindu-se cu mîinile de coşciug, se tira o 
femeie fără broboadă — văduva răposatului, bucătă- 

reasa artelului. Bătrinul preot al cetăţii, cu o sfită 
inverzită, căzută pe un umăr, cu poteap, păşind ne- 
sigur pe picioarele betege, legăna cădelniţa şi cinta 
întretăiat : ,„,„Odihnească-se întru Domnul, unde nu este 
durere, nici întristare, nici suspin“. lar viaţa în ce- 
tate își urma inainte crugul ei — băteau parcanele, 
scrişneau ferăstraiele, bocăneau baroasele fierarilor. 

— Du-te, Egor, mă descurc singur aicil spuse 
Ievlev. 

Rezen ieşi, închizînd ușa după sine. levlev tot as- 
culta încordat — nu mai aduce oare vîntul glasul bă- 
trinesc al popii care-l petrecea în ultimul lui drum 
pe Gavriuşa Hlopotov ? Dar din pricina larmei ferăs- 
traielor şi a roţilor ferecate, nu se mai auzea nimic. 

Veneţianul vorbea mereu — acum nu se mai pu- 
tea opri. 

— Încă pe cînd mă pregăteam de plecare în Mos- 
covia barbară — auzi levlev — încă pe atunci pe cînd 
cei din junul meu mă sfătuiau să nu pornesc într-o 
călătorie atit de primejdioasă... 

Pironindu-l cu ochii, Silvestr Petrovici scoase pis- 
tolul din buzunarul larg, turnă pulbere pe tigăiță fără 
să se uite... Trăgindu-se spre uşă, venețianul începu 
să strige şi să dea din mîini. levlev ridică pistolul 
Și ţinti. Ochii lui albaştri priveau crunt. Veneţianul 
amuţi pe neașteptate şi începu să se lase în genunchi... 

Cineva smuci uşa în tindă. levlev nu apucă să tra- 
gä. Krîkov intră în odaie cu paşi mari, privi împre- 
jur, luă pistolul din mîinile lui Silvestr Petrovici şi-i 
dădu un pahar cu apă. Veneţianul fu luat de ostaşi. 

— Ca prin minune nu l-am ucis! spuse levlev, li- 
niştindu-se. Ca prin minune! Moscovia barbară, hai? 
Barbară ! Asta pentru că purtăm altfel de haine, pen- 
tru că nu mîncăm ca ei. Şi cine ne spune barbari ? 
O iscoadă, un ticălos, un om lipsit de cuget. Of, A- 
fanasi Petrovici, trebuie să ne ferim, îndoit, întreit, 
împătrit, trebuie să ne ferim mai mult ca totdeauna. 
Altfel ne paşte primejdia... 

Afanasi Petrovici tăcea, asculta, în ochii lui lică- 
rea duioşia. 

— Am obosit! spuse levlev. E îngrozitor să n-ai 
încredere în oameni, dar n-ai ce face. Astăzi am alun- 
gat un medic, un medic trimis de voievod, n-am avut 
încredere în el şi bine am făcut că n-am avut incre- 
dere. Veneţianul a mărturisit: medicul dinaintea aces- 
tuia era căpetenia lor... Totul împrejur e cumpărat. 
lar aici mujicii noştri mor, n-avem cu se să-i hră- 
nim, nu-s bucate. Ce să facem, Afanasi Petrovici ? 

Krîkov tăcea. Faţa lui era de asemenea obosită, ne- 
rasă ; cizmele, pantalonii, toate erau pline de noroi. 

— Ce e de făcut? întrebă levlev. 

Krîkov tăcu o vreme, apoi povesti că în oraş nu-i 
a bună — umblă zvonuri că străinii ar pune la cale, 
împreună cu voievodul cneaz Prozorovski, să-i nimi- 
cească pe toți ruşii, că pentru aceea îşi sapă şanţuri 
în jurul hanurilor, îşi fac garduri, şi se adună și cînd 
nu trebuie în biserica lor. Se mai spune că voievo- 
dul într-adins nu-i lasă pe pescari în mare, ca să nu 
prindă peşte — dar cu ce să trăiască oamenii dacă 
nu cu pește ? lar un crainic călare de la pricaz umblă 
fără încetare prin Arhanghelsk şi citeşte ucazul vo- 
ievodului : pentru a. se feri de oştenii şvezi nimeni 
n-are voie să iasă în mare, sub pedeapsa bătăii cu 
cnutul şi a caznelor. 

— 'Cazne ? întrebă levlev. 

— Cazne — am auzit chiar eu, cu urechile mele, 
Silvestr Petrovici... 

levlev îşi trosni degetele şi se ridică de pe laviţă. 

— Hai, Afanasi Petrovici, hai în onaş. Luaţi ostaşi 
de-ai dumneavoastră, mai isteţi. Eu am să iau ma- 
trozi — îs mai dezgheţați... 

Kriîkov aşteptă lingă poarta cetăţii. levlev intră în 
izbă, la soţia lui. Maşa frăminta aluat; fetiţele se ju- 
cau cu păpușile de cîrpă pe duşumea. Silvestr Pe- 
trovici îşi cuprinse soția de umeri, se uită în ochii ei 
senini şi spuse în şoaptă: 

— Maşa, adineauri era cît pe ce să ucid un om! 

Ochii Maşei se măriră, sprincenele îi tresăriră spe- 
riate : 

— Spui adevărat ? 

— Am glumit, am glumit ! răspunse el repede. Nu- 
mai de n-ar ieşi cine ştie ce din gluma asta cîndva... 


9. VIAȚĂ AMARĂ 


Lingă arsanaua Voskresenski, înconjurată acum în 
așteptarea şvezilor cu palănci, sub ţevile amenință- 
toare ale tunurilor, stăteau iînșiruiți streliții voievo- 
dului Prozorovski, unii cu flinte, alții cu muschete. 
Era zi de tîrg — pe Dvina se țeseau luntri, barcazuri, 
plute și lotci. Nu era îngăduit să se tragă la mal de- 
cît la arsanaua Voskresenski. Aici, la o masă aşe- 
zată în umbră, şedea şi căsca diacul Abrosimov. lev- 
lev şi Krîkov nu pricepură de îndată pentru ce fusese 
pusă o pază atît de aspră şi ce era cu răcnetele ace- 
lea care zbucneau din mulțimea de streliți. Se apro- 
piară mai mult, făcîndu-şi loc printre oamenii cu chi- 
puri speriate. Diacul Abrosimov făcu o închinăciune 
şi desluşi că întrucît oamenii nu-și tăiau de bună voie 
bărbile, acu' voievodul a poruncit să le taie cu sila. 
Aproape de el stătea în genunchi un croitor şi tăia 
cu foarfeca caftanele mai sus de genunchi, așa cum 
spunea în ucaz. Mujicii așteptau la rînd şi oftau. Unul 
i se plînse lui Ievlev: 

— Amarnic îi, boierule! Care-i cu pungă doldura, 
se răscumpără, plătește pentru barbă, pentru caftan, 
şi pleacă p-aci încolo fluierînd, dar pentru noi e pră- 
păd... 

Matrozii, ostaşii vămii, se uitau posomoriți la mu- 
jici, la nevestele care plingeau. Pe una streliţii o tî- 
rîră cu sila din lbarcaz. Ea răsturnă coșul, şi ceapa 
pe care o ducea la tirg se rostogoli în apă. Un mujic 
cu o luntre, văzînd ce se întimplă, împinse în mal cu 

cangea şi se depărtă. Streliţii alergară după el prin 
apa mică şi-l apucară, de barbă; mujicul începu să 
lovească în stinga şi în dreapta. Li răsuciră mîinile 
la spate. | 

— Nu faci bine ce faci, diece! strigă levlev. Nu 
se îndeplineşte slujba aşa! Bine, îmi găsesc eu o 
clipă de răgaz şi o să stăm de vorbă, n-ai grijă! 

Diacul se simţi atins şi, scălîmbăindu-se, începu să 
se smiorcăie : 

— Nu fac bine, domnule ? Da’ cum se face bine, ia 
învaţă-mă | De unde să iau bani pentru cetatea du- 
mitale ? Ni se trimit oare bucate de la Moscova ? La 
turnătoria de tunuri cine o sä plătească ? Abrosimov 
şi Gusev? Da’ ei de unde să ia bani? Acw stai, ai 
deschis gura, stai şi ascultă. S-a poruncit să se dea 
tain de pîine streliţilor? De unde iei banii? Osta- 
şilor luați pentru războiul cu şvezii, copiilor, orfani- 
lor, trebuie să li se plătească cite zece copeici ? De 
unde le iei ? 

— Furaţi mai puţin ! spuse Krîkov. Uite ce acare- 
turi v-aţi făcut — palate, nu altceva... 

Abrosimov oftă : 

— Cine umblă cu miere şi nu se linge pe degete ? 
Care nu-i păcătos înaintea lui Dumnezeu ? 

— Păi asta-i, că-i păcătos, da' păcatu-i prea mare! 

Diacul oftă iarăşi, spăşit. 

— Oftează, oltează, pocăieşte-te ! 

Cind trecură de arsana, Krikov spuse îngindurat : 

— Totuşi el nu minte, Silvestr Petrovici. Hoţia-i 
hoție — ce n-a sfeterisit voievodul, le pică lor, de asta 
nici nu poate fi îndoială, dar în privința cetăţii, a tur- 
nătoriei, a tainului de pîine şi a copeicilor pentru or- 
fani — asta-i adevărat! 

levlev mergea cu capul în jos, sprijinindu-se greu 
în baston. 

— Nu-s bani! urmă Krîkov. Dumneavoastră ieşiţi 
arareori în oraș, da’ în tîrg, astăzi, ştiţi ce bani um- 
blau ? Tăiau banul în patru — așa plăteau. In locul 
argintului —au făcut rotocoale de piele; cum ajung 

la Arhanghelsk — aurul şi argintul îndată pier — 
le înşfacă străinii. 

Prapurcicul Aghei Pustovoitov se amestecă în vor- 
bă, mohorit : 

— Amarnică viață, domnule căpitan-comandor! 
Urlă lumea. În vara asta, pentru o baie te jupoaie de-o 
rublă şi șapte altîni, pentru beci — o rublă, pentru 
un fum -— zece copeici, pentru vreascuri — cinci co- 
peici, pentru ascuţitul toporului — zece copeici. Unde 
s-a mai auzit aşa ceva? Iar dacă îţi ascuţi singur 
toporul — te bat cu vergile: ai furat, pasămite, vis- 
tieria. Aţi auzit ? Spunea că se dau zece copeici orfa- 
nilor lăsaţi de ostaşii căzuţi în războiul cu şvezii! 
N-au dat pînă acum nici o copeică, iar văduva care 
n-a plătit pentru fum sau pentru beci, sau pentru baie 
— e ridicată, dusă la vistierie şi bătută cu nuiele 
peste picioare. Cum să mai trăieşti ? Pescarii nu-s 
lăsaţi să iasă în mare dar li se iau cite trei ruble pen- 
tru luntri.., 

Ilevlev margea înainte căutînd să nu întilnească pri- 
virea lui Aghei -Pustovoitov. Pe ulița îngustă a tur- 
nătoriei, vintul de pe Dvina învolbura colbul şi ce- 
nuşa. Nu departe, după un zaplaz, două glasuri cîn- 
tau un viers înveninat : 


Nu pentru mine, voinicelu', temnița 'nălțară, 

Dar mi-a fost dat într-însa să gust soartă amară : 
Treizeci de ani de viață tot mucezesc în ea, 
Treizeci de ani şi încă luni vreo trei... 


— Veselă viaţă ! spuse Krikov. 

— Incă ce veselă ! întări Aghei Pustovoitov. 

Din față veneau tăcuţi, cu buzele strînse aspru, ne- 
guțătorii din oraş — nemți, olandezi, englezi, cu cio- 
rapi lungi, cu pantofi cu catarame. Pastorul Fritsch 
dădu ziua bună lui levlev; clătinînd din cap cu tru- 
fie, englezul Martus se opri ca să-l roage ceva. Os-, 
taşii şi matrozii vămii de asemenea se opriră, arun- 
cînd priviri dușmănoase spre străini. 

— Te ascult, sir! spuse Ilevlev, 

Martus arătă foarte cuviincios despre ce era vor- 
ba: căpitanii corăbiilor neguţătoreşti sosite îl însăr- 
cinaseră să roage pe prea onorabilul căpitan-coman- 
dor să îngăduie corăbiilor să plece spre ţările lor. 
Tîrg, de bună seamă că nu va fi în acest an. Ruşii se 
tem de şvezi, căpitan-comandorul pe de altă parte nu 
le dă încuviinţare de a intra în ţinuturile lăuntrice 
ale Moscoviei şi din această pricină negoţul păgu- 
beşte. Indeplinind sarcinile de ataşat comercial pen- 
tru citeva țări străine, el, Martus, roagă stăruitor pe 
domnul căpitan-comandor să dea voie corăbiilor ne- 
guțătoreşti să părăsească Arhanghelskul şi să iasă 
dincolo de şanţuri, în mare. 

levlev zîmbi. | 

— Domnul ataşat îşi aminteşte oare de neguţăto- 
rul Uurkwaard ? întrebă el, parcă dorind să-i împăr- 
tăşească o noutate hazlie. 

Martus răspunse că desigur îşi aminteşte: unul 
așa, scund, grăsuţ, un om de treabă. Nu numai că şi-l 
amintește, dar au fost chiar buni prieteni. Și pe Hol- 
holsen comandantul unui vas de pază îl ţine minte — 
adevărat lup de mare. levlev prinse din zbor cuvin- 
tele lui Martus despre comandantul Holhoisen. Pu- 
teai oare să nu fii de aceeași părere? Într-adevăr, 
comandantul Holholsen era un adevărat lup de mare. 

Auzind numele lui Holholsen, pastorul Fritsch veni 
mai aproape. 

— Nu numai că-i un adevărat corăbier, dar e şi un 
bun creştin! spuse el. Cînd venea cu corăbiile, în- 
totdeauna se ruga stăruitor... 

Ievlev dădu îngîndurat din cap: 

— Da, da, asta aşa este, aşa este. Uite, de aceea 
îi el acum comandant pe corăbiile şvedeze care tre- 
buie să nimicească oraşul  Arhanghelsk. Căpitanul 
Uurkwaard venea aici ca  neguțător, ca un prieten 
bun, iar comandantul Holholsen însoțea corăbiile, le 
apăra de hoţii de mare. Ei cunosc drumul pe apă, 
cunosc oraşul, au aici cunoscuţi, şi se pregătesc ia- 
răşi să vină încoace... 

Silvestr Petrovici dădu mîinile în lături, făcu o 
plecăciune plină de bună-cuviinţă şi-i spuse lui Mar- 
tus : 

— Îmi pare rău, sir, dar nu pot să-i las pe negu- 
țători să plece. Nu pot să am încredere... 

Se plecă şi înaintea pastorului Fritsch : 

— Da, domnule pastor... Cine ar fi putut să creadă 
atunci că domnul Holholsen e un dușman al nostru ! 

Se plecă şi în faţa celorlalţi străini: 

— Bună ziua, domnilor... 

Martus schimbă o privire cu pastorul şi spuse ame- 
nințător : 

— Neguţătorii vor fi foarte nemulţumiţi, domnule 
căpitan-comandor. Ei vor debarca şi vor face scandal 
în oraş. 

Silvestr Petrovici răspunse după o clipă de gîn- 
dire : 

— Eu nu i-aş sfătui să facă scandal, sir. În locul 
dumitale, ca ataşat, i-aş opri să se poarte necuviin- 
cios. Noi sîntem în aşteptarea dușmanului. Pretutin- 
deni umblă caraule. Noi nu vom îngădui nici un fel 
de necuviinţe... 

— Sînt neguţători ai unor ţări prietene, domnule 
căpitan-comandor ! zise Martus. 

— Dacă-s neguţători ai unor ţări prietene, atunci 
să se poarte ca prietenii ! spuse Ievlev, şi îşi văzu de 
drum. 

— Despre ce aţi vorbit atît de mult ? întrebă Krîkov 
cînd străinii cotiră după colț. 

levlev povesti amănunțit lui Krikov şi lui Pustovoi- 
tov despre ce fusese vorba. 

— Pune caraule din oameni de pe corăbii! porunci 
levlev lui Aghei. Astăzi n-ai să dormi nici tu, prie- 
tene | Şi tu, Afanasi Petrovici, pune de pază pe mal şi 
în locurile mai umblate, oameni de-ai tăi, dintre cei 
mai cumpătaţi, mai de nădejde. Lîngă  ospătărie să 
stea o strajă toată noaptea. Dacă stirnesc ceva, are 
să le pară rău. Paremise că n-au să se lase, au să-şi 
facă de cap... 

— ară or să trimită plingeri la Moscova! spuse 
Krîkov. 

— O moarte avem, Afanasi Petrovici. Și apoi să ţii 
minte: în Rusia sînt mulți ruşi şi mîrşăviile străinilor 
nu ajung toate prea departe. Acum sintem păţiţi — 
ne-am învățat minte. Bate, Aghei! 

Aghei Pustovoitov luă ciocanul şi bătu în bucata 
de tuci din poarta turnătoriei de tunuri. Silvestr Pe- 
trovici intră cel dintii şi după el, ţinîndu-şi săbiile, 
păşiră Pustovoitov şi Krikov. Meşterul de tunuri Ro- 
ger Ripley îşi întîmpină musafirii cu plecăciuni voioa- 
se şi-i polti în odăița lui foarte curată — să-i ospăteze 
cu bere. Silvestr Petrovici sorbi cîteva înghiţituri, se 
uită la meşterul de tunuri cu ochii lui albaştri şi spuse 
vesel : 

— Domnule meşter, prietenul dumitale, domnul Le- 
banius, îţi trimite închinăciuni. Am dori să ne faci 
cinstea să mergi cu noi pînă la cetate. 

Roger Ripley era un om isteț. Nu-şi arătă mirarea 
prin nimic. Ba chiar, parcă nu se îndura să lase tur- 
nătoria. Dar levlev îl linişti : totul era în deplină rin- 
duială, aşa încît meşterul de tunuri putea să lipsească 
fără nici o grijă două zile. 

Colindară împreună prin toate ungherele curţii. Ii 
însoţi peste tot un mujic nu prea înalt, cumplit de 
slab, adus de spate, în rubaşcă fără cingătoare, cu 
ochi ageri, sclipitori. Se vedea că omul îşi cunoaşte 
meseria tot atît de bine ca şi meşterul Ripley. Mește- 
rul vorbi de əl cu laudă. 

— Apropie-te, Fedosei ! strigă el. Iată, ăsta-i Kuz- 
neț, domnule căpitan-comandor. Cu vremea va ieşi din 
el un bun meşter de tunuri. Din păcate, nu întotdea- 
una Şi nu în toate mă ascultă, şi are păreri proprii 
mai multe decît îi pot îngădui cunoştinţele lui în acest 
meşteşug... 

Kuzneţ se uită la Ripley  dispreţuitor şi isteț de 
parcă ar fi înţeles cuvintele străine. 

— Rămii aici ca meşter! îi spuse în rusește Ievlev. 
Ai să te descurci? 


206 


— Ne-om descurca ! răspunse netulburat Fedosei. 

Ripley plecă cu barcazul spre cetate, sub paza a trei 
matrozi destoinici care ştiau ce să facă acolo cu el. 
Cînd barcazul se depărtă de țărm, el începu să se ne- 
limiştească. Dar era prea tîrziu. 

In vremea aceasta, Silvestr Petrovici îi spunea lui 
Kuzneţ : 

— Mister Ripley va rămîne în cetate pentru mai 
multă vreme. Tu, prietene, ai să torni aici tunuri, 
ghiulele ; pînă o să-l alungăm pe şved, rămii stăpin 
în turnătorie. Spune cinstit, deschis — nu-i vreme de 
glume : ai să-ţi faci datoria cum trebuie? 

— Am să mi-o fac! răspunse înflăcărat Kuzneţ. O 
spun cu mîna pe inimă! Fiţi pe pace ! 


10. AU ARUNCAT CU JUNGHERUL... 


Lîngă izba Semigradnaia aşteptau, stînd în picioare 
sau lungiţi pe jos, sute de oameni, aduşi din poruncă 
ca să muncească la întărirea cetăților Kolski, Sumski, 
Pustozerski, Kemski, Mezenski, precum şi a mănăstirii 
Solovețki. Truditorii din Ustiug-Veliki, din  Viatki, 
Soli-Vicegodskaia, Totma, Ciaronda, Kevrola, Mezen, 
se chinuiau umblînd de colo-colo prin curtea nesfîr- 
șită ; vătafii îşi strigau pe nume oamenii de care erau 
răspunzători, îi trezeau cu ghionturi pe cei adormiţi, 
suduiau, îngrijorați de papara care-i aştepta de la cei 
mari, numărau în gînd fugarii, se jurau de mama fo- 
cului în fața cinovnicilor, a sotnicilor, a diecilor. Tot 
acolo, în curtea izbei Semigradnaia, lingă magazii, 
bucătăresele venite pe jos împreună cu artelurile de 
mujici luau în primire merindele: pîine de secară, 
ovăz, scoarță măcinată pentru rîntaş, sare, mazăre, 
oţet, urechi şi cozi de vită sărate, măruntaie, peşte 
uscat şi ulei de candelă — pentru ca artelnicii să nu 
uite de Dumnezeu în cetățile îndepărtate. 

Chelarul, un mujic sprinten, căuta să înşele la nu- 
mărătoare, să vire pe furiş merinde mai stricate. La 
început, bucătăresele. încercară să-l ia cu duhul blîn- 
deţii, apoi începură să strige, să-i cheme pe mujici 
în ajutor; artelnicii — mînioşi,  nedormiţi, alergau, 
puşi pe bătaie, dar îndată le pierea cheful: din maga- 
zioară se ițea paznicul cu baltag, un zdrahon roşco- 
van cu privirea acră, cu platoşă de lemn — ca să 
nu-l înjunghie careva. Smîrcîindu-se pe nas, acesta se 
răstea : 

— Hai, Liei spălaţi putina ! 

Mujicii se scărpinau la ceafă, se uitau unii la alții. 
Poţi să te iei deunul ca ăsta? Chelarul, fără să piardă 
vremea, înşela la cîntar, trăgea pe sfoară la numără- 
toare şi-i tot dădea zor: 

— Noi vrem pace şi bună învoire, nu gîlceavă, nu 
vă dorim decît binele, vă dăm de toate, omeneşte. Ce, 
îmi trebuie mie ceva? Uite, am ciugulit puţină pîine 
şi slavă Domnului — m-am săturat, umblu fluierînd. 
Ia peştele, măicuţo. Ia-ţi sarea. Noi le dăm toate la 
cintar, la noi totul e în bună rînduială, slavă Dom- 
nului... 

De acolo, după ce îşi numărau oamenii, vătafii mî- 
nau artelurile spre barcazuri, spre luntri şi alte vase, 
ridicau pînza pe catarg şi, întorcînd capul spre tur- 
lele bisericilor din Arhanghelsk, îşi făceau cruce. Va- 
sele se îndreptau spre cetăți — spre șanțurile ascunse 
care se săpau pe ostroavele de pe Dvina, spre tabii, 
spre întăriturile unde trebuiau să fie aşezate tunurile. 
Femeile şi mujicii care nu mai văzuseră atîta amar 
de apă se uitau cu ochi holbaţi la valurile Dvinei, 
iar pe mare cădeau de-a-npicioarele şi la fiece izbitură 
a valurilor, mureau şi înviau. lar vajnicii cîrmaci be- 
lomoreni, chicotind, întorceau poznașşi cîrma, pe neaş- 
teptate, aruncînd și mai avan vorbe deocheate pescă- 
rești : omul e pîrdalnic, îi place să rîdă de semenul 
lui, să-l sperie şi să şuguiască. 

In lunile acestea, acolo, în curtea izbei Semigrad- 
naia, Silvestr Petrovici trăise cîteva vieţi parcă. Acolo 

îi cădeau oamenii la picioare, îl rugau cu lacrimi în 
ochi să-i lase la casele lor şi apucîindu-l de pulpanele 
mundirului se plingeau de nedreptăţi, de silnicii. A- 
colo îi cerceta pe samavolnici, îi judeca scurt şi necru- 
ţător pe sfănțuitori şi pe hoţi, acolo văzuse ochi scîn- 
teietori de ură şi înţelesese cît de puţin poate să facă 
cu judecata lui, cu răfuielile lui, cu străduinţele lui de 
a trăi după dreptate. Cu fiece zi numărul plîngerilor 
se mărea, cu fiece zi vistieria era prădată cu tot mai 
multă dibăcie ; trebuia, fie să lase baltă clădirea ce- 
tăţii şi să cerceteze numai hoţiile şi sfănţuielile, fie 
să închidă ochii la fărădelegi şi să-şi caute de treabă 
— să ridice cetatea. 

Să închidă ochii la hoţii şi la nedreptăţi, nu putea. 
Cerceta îndelung pricina şi pe cei vinovaţi de 
necurmata înfometare a truditorilor, îşi dădea seama 
că e dus de nas, îşi pierdea liniştea, se încrîncena de 
miînie şi după aceea se dojenea el însuşi. In urma lui 
tilharii rîdeau batjocoritori: „Hoţul  neprins e om 
cinstit !“ Cei obidiţi oftau : „Parcă pe hoţ şi pe sama- 
volnic poţi pune mîna cu una cu două! Ehei, peştele 
de la cap se-mpute! O mînă spală pe alta! De jos 
pînă sus, la boierul-voievod !“ 

Pe măsură ce treceau zilele, Silvestr Petrovici era 
din ce în ce mai scump la vorbă, ridea mult mai pu- 
țin, trăia cu un singur țel: să apere Arhanghelskul 
de tîlharul-şved ! Să-l apere cu orice preţ, să moară 
dar să nu îngăduie necinstea... 

Dormea puţin; nu-și dădea seama ce se aduce la 
masă. Nu mai întorcea capul cînd vedea un mort în 
curtea izbei Semigradnaia, nu se mai îngălbenea cînd 
smintiţii, zănaticii, îi meneau lui,  fumătorului cu 
obrajii raşi, înfierat cu pecetea lui anticrist, să ardă 
in focul gheenei, să fiarbă în smoală. Aşa gîndeau ei 
despre el. Cine era el pentru ei ? Mai tirziu poate au 
să înțeleagă, cu vremea au să-l ierte. 

Şi totuşi sufletul îi era amar... 

O dată, în adumbrirea unei nopţi cețoase de primă- 
vară, cînd ieşea din izba Semigradnaia, cineva aruncă 

dibacii în el cu un jungher bine ascuțit, cu prăsele 
grele de os. Dacă l-ar fi nimerit — s-ar fi isprăvit cu 
el, atît de aproape de capul lui se înfipsese jungherul 
în parmaclicul dăltuit al cerdacului. Silvestr Petrovici 
ascultă cum se îndepărtau în fugă paşii aceluia care 
voise să-l ucidă şi luă jungherul ca să-l păstreze ca 
amintire. Se întoarse acasă. Irinka şi Verunka nu dor- 
meau. Le mîngfie pe părul moale şi se gîndi cu mîh- 
nire : „Ați fi rămas fără tată. Dar pentru ce ?“ 

La cîtăva vreme după aceea povesti Maşei întîm- 
plarea. Ea îşi plesni palmele uluită şi izbucni în 
plîns. 

— Pentru ce? 

Silvestr Petrovici răspunse posomorît : 

— Asta e — pentru ce, Maşenka ? Eu sînt pentru ei 
un răufăcător, un asupritor hain. Ti aduc cu sila din 
sate, de pe ogoare, de pe imaşuri — să trudească la 
o cetate necunoscută, să moară, să îlămînzească. Cîtă 
suferinţă de neîndurat le pricinuiesc! Cite lacrimi 
varsă din vina mea | 

— Dar ce poţi să faci ? şopti Maga. 

— Pentru ei, pentru truditori, sînt un asupritor, — 
urmă levlev posomorit, cu glas tărăgănat. Și pentru 
hoți sînt un asupritor! Nu-i las să fure, îi ameninţ cu 
ştreangul, cu beciul de cazne, îi bat — sigur că pentru 
ei sînt un vrăjmaş hain... 

Intr-o zi, cînd era de faţă şi Afanasi Petrovici, Maşa 
îl rugă cu blindeţe pe soţul ei să îmbrace pe sub mun- 
dir o cămaşă de zale. Krikov se uită la Maşa şi în- 
trebă: 

— De cine să te fereşti cu zalele? 

— Fireşte că nu de oamenii cumsecade! răspunse 
Maşa. De cei răi... 

— Ei nu sînt răi, ci amärîți ! spuse Afanasi Petro- 
vici. Cît poate să rabde omul? În tulburarea minţii, 
nedîndu-şi seama ce făptuieşte, a aruncat cu junghe- 
rul, din îndemnul unui oropsit ca şi el... 

Silvestr Petrovici aruncă o privire spre Krikov: 
chipul lui Afanasi Petrovici era mohorît, umerii că- 

zuļi. În mîna mare şi vînjoasă strîngea pipa din lemn 
de ialovăț. 

— Or fi toţi amăriţi ? se îndoi levlev. N-or fi şi răi 
pe lumea asta ? 

— Sînt fel şi fel ! răspunse încet Krikov. Fel şi fel, 
Silvestr Petrovici, dar mult mai mulți amăriîţi se chi- 
nuiesc pe lume decit răii care săvîrșesc nelegiuiri... 

Chiar în aceeaşi zi, porucicul Mehonoșin aduse în 
curtea izbei Semigradnaia nişte prăpădiți de mujici 
pribegi — cam şaptezeci de suflete — nişte mujici jer- 
peliți, înfometați, hăituiți. Mehonoşin îi vînase ca pe 
nişte fiare — îi urmărea de mult — prin codri, pe 
Dvina şi dincolo de Holmogorî. Nimeni nu-i poruncise 
să facă isprava asta, o lăptuise cu de la sine putere, 
şi nu puteai să înţelegi pentru ce pornise o asemenea 
vînătoare. | 

— la uite-i! spunea el despre mujici. Nişte tîlhari. 
Ii cunosc eu, d-alde ăştia dau foc conacelor boiereşti. 
Răzvrătiți, sămînță de urzică. La noi, pe Volga, frate- 
meu îi vînează cu cîinii şi apoi îi bate cu vergile pînă 
le încovoaie cerbicia. 

Şedea tolănit, sătul, cu perucă îrizată, adusă din 
străinătate, cu horbote, şi se lăuda în faţa lui Ievlev 
şi a lui Krikov, făcînd pe supăratul: 

— Nu-i o treabă ușoară să ţii în frîu jivinele astea. 
Dar iată, m-am întors aici şi nu văd nici o bucurie. 
Silvestr Petrovici nu mi-a spus nici măcar mulțumesc, 
căpitanul Krîkov stă cu spatele, nici nu se uită... 

Krîkov înălță capul şi i-o reteză tăios: 

— N-am chef să-ţi ascult lăudăroşeniile, domnule 
porucic, şi să mai socot şi o treabă de ispravă, ceea 
ce pentru mine nu este decit o miîrşăvie. Cum v-aţi 
făcut mendrele, dumneata şi fratele dumitale, nu mă 
priveşte — dar află că aici nu sînt şerbi, aici, slavă 
Domnului, oamenii nu-s la cheremul nimănui, şi nu 
eşti dumneata îndreptăţit să vii cu rînduieli noi... 

Mehonoşin îl întrerupse cu un zîmbet strîmb: 

— Mujicii ăştia îți sînt prieteni pentru că dumneata 

însuți, domnule căpitan, te tragi din pătura de jos — 
de aceea le şi porţi de grijă... 

Silvestr Petrovici lovi cu palma în masă şi strigă: 

— Destul cu neroziile, porucicule ! Şi de aci înainte 
fără porunca mea să nu te mai îndeletniceşti cu vînă- 
toarea de oameni! Nu de asta arde azi cămaşa pe 
noi | Și ridică-te cînd vorbesc cu dumneata! 

Mehonoşin se ridică alene de pe laviţă. Scos din 
sărite, levlev îşi vîntură pumnii chiar sub nasul 
porucicului. 

— lar te-ai gătit ca o fetişcană ? Eşti comandir sau 
un maimuţoi străin ? Dacă am să- te mai văd împopo- 
tonat astfel — ai să stai la răcoare după gratii cel 
puțin trei zile! Ai înțeles 5 

— Am înţeles | răspunse Mehonoşin cu fața schimo- 
nosită de ură. 

leșiră în cerdac, același unde în primăvară necu- 
noscutul aruncase cu jungherul în Silvestr Petrovici. 
Mujicii, înconjurați de draguni călări, şedeau în capul 
oaselor sau lungiţi pe iarba pirpirie, bătucită şi veş- 
tedă. Soarele scăpăta spre asfinţit. După gardul izbei 
Semigradnaia vacile mugeau alene, oile behăiau sub- 
țirel, biciul ciobanului  pocnea sec — parcă dădea 
cineva cu pușca. Dragunii, toropiți de oboseală, mo- 
țăiau în şei. 

Sprijinindu-se în baston, tîrîndu-și stîngaci picioa- 
rele bolnave, Silvestr Petrovici cobori treptele, dădu 
în lături botul unui cal şi se opri în mijlocul muţicilor. 
Unul mînca o coajă de pîine căpătată de pomană în 
vreme ce-i duceau prin oraş, altul, răsuflînd greu, cu. 
gura uscată de fierbințeală, întorcînd anevoie capul, 
işi oblojea cu o cirpă umărul rănit, al treilea cronţăia 
cu dinţii albi un cotor de varză. Altul, negricios, zbîr- 
lit, spunea ceva repede în şoaptă vecinului său, ară- 
tind cu ochii spre Krîkov. 

— Iată ce-i, oameni buni ! spuse Ievlev. Cine sînteţi 
— nu mă priveşte. De ce vă ascundeţi prin păduri — 
nu vreau să ştiu. Un lucru vă poruncesc : toţi cei care 
vă ţineţi pe picioare să vă apucaţi de lucru. Printre voi 

cunoaşte careva vreun meşteşug ? Tîmplari ? Zidari? 
Dulgheri ? Curelari ? 

Mujicii  tăceau  uitîndu-se cu coada ochiului la 
levlev. 

— Ce s-o mai lungim! strigă ciinos  Mehonoșşin. 
Să-i tragem fiecăruia cîte o sută de bice — or să se 
facă mieluşei... 

— Bine, bine — ne-om mai întilni noi! îi făgădui 
lui Mehonoşin mujicul cel negricios. O să-ți amintești 
de vorbele astea! 

Krîkov se apropie de Silvestr Petrovici şi-i spuse 
cu glas scăzut: 

— Domnule căpitan-comandor, daţi-mi voie să stau 
de vorbă cu ei. Rînduiesc eu lucrurile. O să iasă bine, 
n-aveţi grijă. Luaţi-l, pentru Dumnezeu, departe de 
păcat pe porucicul Mehonoşin... 

levlev porunci lui Mehonoşin să se ducă de-acolo, 
şi el însuşi se îndepărtă spre gard. Krikov se aşeză 
în mijlocul mujicilor pe o stivă de scînduri, porunci 
dragunilor să plece după porucicul lor, şi luă de la 
căprar o hîrtie pe care era scris numărul fugarilor. Pe 
hîrtie nu erau scrise nume — căprarul spuse că fu- 
garii nu voiseră să şi-l dezvăluie. 

— Bine, n-are a face! răspunse Krikov. 

Plecă şi căprarul. Mujicul negricios — Molcean — 
se aşeză lîngă Afanasi Petrovici. 

— Să faci cum ţi-oi spune! îi porunci în şoaptă 
Krikov. O să batem nişte stîlpi pe ostrovul Markov, 
pe stîlpi punem vîrtejuri şi pe virtejuri — lanţuri. Cu 
lanţurile o să zăvorîm Dvina de la Markov pînă la 
cetate. Adună-ţi, în artel, toți oamenii tăi; staţi chitic, 
chiar astăzi am să vă trimit într-acolo. O să primiţi 
hrană din partea stăpînirii iar oamenii voievodului 
n-au ce căta într-acolo. Să munciţi cu rîvnă, aţi în- 
teles ? 

Molcean dădu din cap a încuviințare, şi spuse în- 
cetișor că toţi cei dimprejur erau oameni de-ai lui, de 
nădejde, că fuseseră prinşi printr-o întîmplare — erau 
flămînzi şi greşiseră satul. 

Krîkov aruncă o privire spre levlev, se ridică şi-i 
strigă lui Molcean : 

— Bine! Că gureş mai ești! Du-te și fă cum ţi s-a 
spus, că de nu, plecaţi de aici cu nările rupte! 

Molcean zîmbi şi se depărtă spre mujici. 

— Ar trebui să le dăm demîncare ! spuse Ievlev. 

— Putem să le dăm demiîncare, dar putem să-i tri- 
mitem şi flămînzi ! răspunse Kriîkov. Se poate oricum. 

Silvestr Petrovici privi mirat spre Krîkov. Acesta 
îl desluşi cu amărăciune: 

— N-au viaţă. lungă ai noştri, domnule căpitan- 
comandor, dar noi nu ne prea  sinchisim de asta. 
Moare unul — aduc ostaşii altul, moare şi ăsta — 
tîrăsc în lanţ pe al treilea... 

levlev puse mîna pe umărul vînjos al lui Krîkov. 

— Lasă, căpitane. 

— Ce să las? 

— Uite, să laşi asta! Frămîntă-te mai puţin cu 
gîndurile astea. Menirea noastră e să fim ostaşi, grija 
noastră e jurămîntul. 

— Dar dumneavoastră, domnule comandor, v-aţi 
deprins „să vă frămîntaţi mai puțin cu gîndurile 
astea“ ? 


11. DE ACI INAINTE SĂ VĂ FERIŢI! 


Pe înnoptate, vremea începu să' se strice. Deasupra 
Dvinei şi deasupra orașului cerul se acoperi de nori; 
pe ulițele înguste ale Arhanghelskului, pe caldarimul 
bolovănos, prin hiîrtoape şi prin şanţuri, vijelia nă- 
pusti vîrtejuri de apă, şi trînti porțile rămase deschise. 
Corăbiile străine de pe rîu aruncau ancore de ajutor. 

Ușa scirții — Egorşa aduse într-o ulcea de lut, de 
la Taisia Antipovna, ciorbă de peşte, o lingură de 
lemn şi pîine, legate într-o băsmăluţă. Silvestr Petro- 
vici se apucă să măniînce cu poftă. Egorşa povesti 
vesel : 

— Ce mai petrec străinii! In crîşma lui Tosciak 
nici n-ai loc să intri. În Piața Străinilor au deschis o 
locantă — cîntă, ne ssuduie pe noi, pe ruşi. Lîngă 
biserica Uspenskaia, unul umbla  strigînd: „Bine, 
bine, vine el şvedul, vedeți voi atunci pe dracu“... 

Silvestr Petrovici isprăvi ciorba şi ceru un cărbune 
să-şi aprindă pipa. Egorșa dădu fuga la bucătărie. 
levlev aprinse pipa și începu să se plimbe prin odaie 
dintr-un colț în altul, cugetind. Apoi îl întrebă pe 
E.gorşa : 

— Tu ai fost în oraş. De pe corăbii au coborit mulţi 
străini ? 

— Mulţi-puţini — Silvestr Petrovici, eu ştiu ?! Să 
tot fie vreo trei sute de oameni, nu mai mulţi. 

— Înarmaţi ? 

— Cine-i ştie? Cei mai mulţi au mantii. La unii 
se zăresc spăngi şi junghere. 

levlev dădu din cap. 

— Åi noştri străjuiesc peste tot, — urmă Egorşa. 
Şi lîngă mănăstire, şi lîngă arsenal, şi lîngă Piaţa 
Străinilor, pe toate ulițele umblă  caraule. Matrozi, 
streliți, draguni, călărime... 

Silvestr Petrovici isprăvi de fumat tutunul din pipă, 
o desfundă lîngă vatră şi porunci să se înşăueze caii. 
Peste puţin, sub ploaia măruntă, ferindu-şi fața de 
vînt, ieși pe poartă împreună cu Egorşa care-l înso- 
tea călare — să cerceteze străţile şi caraulele... 

In vremea asta, în oraş începuse tărăboiul. 

Din crîşma lui Tosciak ieşi grămadă în ulița scăl- 
dată de ploaie un pîlc de corăbieri străini, cam patru- 
zeci de oameni — nu prea beți dar nici treji. Coră- 
bierii străini aveau pieptare de piele, cingători late 
cu tinichele; pălăriile cu margini largi ascundeau 
fețele brăzdate de crestături, arse de pulbere. Săbiile, 
spăngile, pumnalele loveau şoldurile slabe, ciorapii 
întinşi pe pulpe, pantalonii umflaţi, scurți. 

Lîngă crişmă, oamenii de pe corăbii se ciorovăiră 
niţel între ei, nefiind hotărîți ce să facă mai departe 
şi cum să-și întrebuințeze răgazul — ce-ar fi să dä- 

rime izba aceea prizărită care se ițea nu departe, în 
ploaie ? Deodată, de după colţ se ivi o caraulă de ma- 
trozi ruşi. Străinii tăcură şi-şi aţintiră privirile spre 
cei trei flăcăi cu pieptare, cu ledunci, cu spăngi, cu 
căciuli împletite, trase adînc pe ochi. Matrozii mer- 
geau unul după altul de-a lungul gardului. 

— Matrozi ! spuse un străin. 

— Ruşi! strigă altul. 

— Marinari de apă dulce! răcni un nostrom in- 
desat. 

— Hai să rîdem de ei! îi îndemnă altul. 

Improşcînd noroiul, el trecu ulița de-a curmezişul, 
îşi scoase în fața flăcăilor pălăria şi le dădu bineţe, 
plecîndu-se şi bătînd din picior. Cei trei îlăcăi ruşi se 
uitau zimbind la chefliul năstruşnic. Străinii ceilalţi, 
giîgiind ca nişte gişte, se apropiară şi ei... 

Cel dintii încă se scălimbăia cînd ceilalți se repe- 
ziră la ruşi, punind mina pe mînerele spăngilor aces- 
tora. În cîteva clipe, cel mai tinerel dintre flăcăi fu 
legat burduf şi doborit în mocirlă, altuia îi stilciră 
obrazul, iar pe al treilea, îl tot trăgea de urechi 
nostromul îngăimind încîntat : 

— Porc rusesc! Porc rusesc! Închină-te în fața 
mea | 

Flăcăul se smucea ca să scape. Gîndul de a-l pune 
să se închine îi înveseli foarte mult pe străini. Ei îl 
trîntiră în faţa lor în genunchi şi-i porunciră se se 
închine ca la o icoană. Flăcăul sări în picioare. II 
loviră cu spanga în cap şi el căzu leşinat, cu faţa în 
clisă, şi se înăbuşi. Nostromul cel îndesat îşi viri 
spanga în teacă şi începu să cînte poznaş o rugăciune. 
Ceilalţi îi ţinură hangul. Izbînda asupra celor trei ruşi 
le infierbîntase sîngele. Străinii mai traseră cîte o 
duşcă de vodcă din bidoane și înştăcînd o bîrnă se 
apucară să bată cu ea, de parcă ar fi fost un berbec, 
în peretele izbei care-i ispitise mai adineauri. În izbă 
începură să ţipe nişte femei. Pereţii vechi se clătinară, 
bîrnele aşezate în chip de labă ieşiră din îmbucături, 
coperişul putea din clipă în clipă să se prăbuşească 

şi să-i  strivească dedesubt pe cei dinăuntru. Dar 
străinii nu se sinchiseau de nimic şi nu se ştie cum 
s-ar fi isprăvit totul dacă nu s-ar fi ivit de după 
crîșma lui Tosciak prapurcicul Aghei Pustovoitov, cu 
băieţii lui, tineri belomoreni, luaţi la oaste în primă- 
vară. Aghei se bizuia deplin pe matrozii mai vîrstnici 
și de aceea îi trimisese în caraulă cu comandiri mai 
puţin încercaţi, iar el plecase cu tinerii care abia în- 
cepuseră muştrul ostăşesc. El îşi muştruluia şi acum 
flăcăii, nevrind să piardă vremea de pomană. 

— Stîng, drept, stîng, drept, un, doi, sus piciorul — 
poruncea Aghei ieşind de după crîşmă şi rămînînd pe 
loc ca să vadă cum păşesc şinurile de matrozi — mai 
viu, băieţi, un, doi, un, doi... 

Matrozii călcau vioi, tinereşte şi inima lui Aghei 
se bucura. Dar deodată, pierzind pasul, ei începură 
să se calce unul pe altul pe călciie şi se vălmăşiră 
intr-o clipă. Prapurcicul era gata să strige la ei, dar 
urmărindu-le privirile încremeni : doi matrozi ruşi ză- 
ceau morți lîngă izbă, al treilea, plin de sînge, se tîra 
spre gard. Nişte străini loveau în izbă cu o bîrnă. 

Un tremur plăcut, ca fiorul iscat de un val cald al 
mării îl străbătu pe Aghei Pustovoitov. Sprîncenele 
lui negre se impreunară şi el rosti cu glas scăzut: 

— Pe ei, băieţi | 

Zviîrli cît colo, în mocirlă, mănuşile lui frumoase, 
aruncă pălăria ca să nu-l împiedice în mişcări şi porni 
înainte, fără să privească înapoi, simțind în urmă 
răsuflarea matrozilor, auzind pasul lor voinicesc. 

Careva dintre corăbieri intoarse capul, vîri degetele 
în gură şi îluieră. Străinii traseră din teci săbiile, 
spăngile, pumnalele, dar era prea tirziu. Matrozii se 
năpustiră asupra lor ca un puhoi înverşunat. Inima 
fiecăruia se stringea de ura care clocotea în ea de atîta 
amar de vreme. Acum aveau prilejul să răzbune cu 
cinste toate vechile obide... 

— Nu dați! strigă Aghei prelung. Inhățaţi-i fără 
bătaie ! Inhăţaţi-i pe tîlhari | 

Of, ce s-ar îi mai năpustit Aghei, cel dinții, în liota 
aceea de străini, ce l-ar fi înşfăcat, uite pe roşcovanul 
cela mustăcios care mesteca tutun, cum l-ar fi privit 
cu dispreţ în lumina şovăielnică a ochilor şi l-ar fi 
pocnit la mir o dată, de două ori, de trei ori, pentru 
tot trecutul, pentru Arhanghelskul în care străinii se 
făcuseră stăpîni ca la ei acasă, pentru aceşti trei, 
frații aceia ai lui care zăceau fără suflare lîngă pere- 
ţii izibei... Năvalnic l-ar îi urmat  matrozii, răcnind 
miînioşi, înverşunațţi, şi ar fi pălit nu aşa cum scrie la 
carte — dacă-i bătaie, apăi bătaie să fie; nu te lua 
de-ai noştri, veneticule, dacă ai venit ca musafir, 
atunci fii musafir, iar dacă ești vrăjmaş — na, după 
cum ţi se cuvine, cu vâri şi îndesat — şi apoi să fie cu 
iertare... 

Dar nu se poate! N-aveau voie să se bată 

Beţivii care tulburau liniștea puteau fi doar legați. 
Ei, dar dacă vreunul îşi făcea de cap — acela, la o 
adică, putea fi şi tăvălit, aşa ca din greşeală, ca şi 
cum ar fi căzut singur. Dacă muşca şi zgiria — pu- 
teai să-l scuturi sau să-i vîri grijuliu pumnul în coas- 
tele grase ca să-şi aducă aminte că nu e acasă, ci-i 
musafir — să nu facă tămbălău... 

Incepură să-i lege cu curele, dar nu aveau destule. 
Incet-încet, se făcu linişte. Cei legați o băgaseră pe 
mînecă, cei pentru care nu ajunseseră curelele, stă- 
teau zgribuliți în ploaie, îşi ştergeau feţele mahmure, 
se sfătuiau ce să facă acum, se tînguiau, gîndindu-se 
ce-o să pățească... 

Văzind că musafirii se potoliseră, Aghei îi împinse 
pe cei legaţi deoparte, pe ceilalţi îi mînă mai incolo, 
apoi porunci să se aşeze în iarbă, pe un loc curat, 
trupurile celor doi matrozi de caraulă ucişi. Unii din- 
tre străini  încercară s-o ia din loc dar prapurcicul 
porunci să nu fie lăsat nici unul să se îndepărteze. 

Matrozul Podboilo aduse din izba pe care erau cît 
pe ce s-o năruie străinii, o găleată cu apă şi spălă 
fețele matrozilor ucişi. Aceştia se numeau lablokov 
şi Mikeşin și fuseseră luați la oaste cu leatul cel din 

urmă. Vorbind între ei, matrozii îşi luară de pe capete 
căciulile împletite. Străinii tăceau posomoriţi. Haima- 
nalele din crîşma lui Tosciak, o caraulă de streliţi, 
călăreți — tot mai multă lume se aduna la locul unde 
se stîrnise încăierarea. Era linişte. In liniştea aceea 
deodată începu să bocească o bătrînă care ieşise din 
izbă să-i vadă pe obijduitori ; dînd cu ochii de cei doi 
morţi se lăsă în genunchi pe iarba udă, ofilită şi, plin- 
gînd, netezi părul moale şi bălai al lui Mikeşin, aşeză 
mîinile lui Iablokov cruce pe piept... 

Matrozul de caraulă, care fusese bătut și scăpase cu 
viaţă, povestea  încetișor lui Aghei cum se petrecuse 
totul. Aghei asculta cu luare-aminte şi întreba din nou 
una sau alta. Matrozul căuta cu ochii pe nostromul 
cel îndesat și-l arătă din cap. Streliţii descălecară și-l 
duseră pe nostrom în izbă. Acesta începu să strige că 
n-a fost numai el, că mai fuseseră şi alții. Îi luară şi 
pe cei arătaţi de el. 

levlev și Egorşa sosiră şi ei călări, la trap. Infăşu- 
rîndu-se în mantia de mușama, levlev ascultă făcut 
ceea ce-i spuse Pustovoitov, își scoase mănuşa, îşi 
șterse faţa udă, îi cercetă printre gene pe nostrom şi 
pe oamenii lui și porunci să fie duşi la temniţă. Cei- 
lalţi străini — să fie alungaţi pe corăbii şi să rămînă 
acolo. Nu vor mai fi lăsaţi pe mal pînă nu se va da 
o poruncă anume. 

Morţii — lablokov şi Mikeşin — fură ridicaţi pe 
mantii de matrozi cu capetele descoperite, şi duşi de- 
acolo. Se lumina de ziuă. Oraşul se trezi. Matrozii 
cîntau încet, după datină, „veşnica pomenire“. Călă- 
reții, streliții, dragunii îi petreceau pe morți, cu ca- 
petele goale, ținînd săbiile la umăr. Tirgoveţi, neveste, 
meșteșugari, hamali, mujici din împrejurimi se îm- 
bulzeau în ulițele înguste, se uitau cu ură la străinii 
legați, oftau, îşi făceau cruce privind spre matrozii 
ucişi... 

În timp ce se trase pentru Silvestr Petrovici un 
barcaz ca să plece la cetate, căpitanii de vase îl în- 
conjurară lîngă arsanaua Voskresenski, cerînd iertare 

pentru cele întîmplate şi arătindu-și părerea lor de 
rău. levlev tăcea. Consulul Martus rosti o scurtă şi 
jalnică cuvîntare. levlev nu răspunse nimic. Străinii 
îşi tirşiiră încă o dată tălpile, mai făcură o plecăciune, 
rostiră încă o dată cuvinte de părere de rău. Ievlev 
se sprijini cu amîndouă mîinile în baston, întinse gîtul 
şi vorbi cu glas surd: 

— Rusia este o ţară, Rusia nu e un ostrov fără 
mume care trebuie descoperit şi trecut pe hartă... 

Străinii dădură din capete a încuviințare — o, desi- 
gur, se înţelege, da, da, altfel nici nu poale îi. 

— Noi îi întîmpinăm cu toată prietenia pe străini 
— urmă Silvestr Petrovici — sîntem oricînd bucuroşi 
de oaspeţi ; rusul este blajin, primitor, cu inimă largă. 
Dumneavoastră însă vedeţi in rău firea noastră pri- 
mitoare, crezînd că acesta e semnul îngustimii de 
cuget sau al prostiei... 

Străinii se foiră — o, nu, noi nu ne-am gîndit nici- 
odată la aşa ceva! 

— Pînă acum ne-ați pricinuit foarte mult rău! 
glăsui aprins levlev. Şi dacă ne-am gîndi — cu ce 
ne-am ales mai mult din partea voastră — cu rău sau 
cu bine — apoi, mai mult a fost răul. Așadar iată, 
domnilor corăbieri, domnilor căpitani de corăbii! Noi 
sîntem totdeauna bucuroşi de un sfat şi nu-i pe lume 
învățăcel mai îndatorat ca noi. lar învăţăcelul înda- 
torat este o laudă pentru dascăl, nu-i aşa ? Noi însă 
învăţăm pentru țara noastră — pentru o ţară puter- 
nică, înţeleaptă şi dreaptă. lar o ţară bună e o maică 
bună pentru fiii ei. Dar o-maică bună o să-i îngăduie 
oare unui chefliu, unui beţiv, unui venetic neruşinat 
să-i lovească fiul ? 

Căpitanii dădeau din cap — da, da, vorbeşte foarte 
drept. 

— Iar dacă-i drept, atunci drept e ca şi ucigaşii 
să rămînă în temniţă, să fie judecați după cum se 
cuvine și pedepsiţi așa fel, ca să le piară pofta de 
a mai săvîrși asemenea blestemăţii. Ceilalţi corăbieri 

vor povesti despre aceasta în ţările lor. Şi cei care vor 
mai veni, vor fi mai cu băgare de seamă. 

Silvestr Petrovici .se întoarse şi păşi pe scară, în- 
dreptîndu-se spre barcaz.  Căpitanii se luară repede 
după el. levlev se întoarse încă o dată şi le aminti 
cu toată bună-cuviinţa : 

— 'Corăbiile dumneavoastră, domnilor căpitani, au 
fost puse sub pază. Nu vă sfătuiesc să le părăsiţi ca 
să nu mă siliți să poruncesc de a vă trimite ca pe 
niște răufăcători la temniţă. Şi încă un sfat folositor: 
de aici înainte să vă feriți de întîmplări asemănătoare 
aceleia care s-a petrecut azi; în ceea ce priveşte nă- 
dejdile pe care și le pun unii în oștile şvezilor, apoi 
aceste nădejdi sînt deşarte. 

Căpitanii tăceau. levlev se urcă în barcaz şi se 
aşeză el însuşi la cîrmă. Matrozii împinseră cu cîrli- 
gele în mal. Pe catarg se înălță o îlamură îngustă: 
„căpitan-comandorul se află pe punte“. 


Printre streini, 
ca printre spini, 
amarnic ţi-este traiul 
Zicătoare 


Vin ucigașii pe furiș: 


Priviri trufaşe, inimă-ngrozită. 
Puşkin 


CAPITOLUL PATRU 


1. ÎNAINTE DE EXPEDIȚIE 


In rada portului Stockholm corăbiile escadrei pri- 
miră balast suplimentar — bare de tuci şi sute de 
butoaie pline cu piatră sfărîmată. Cînd balastul fu 
aşezat, vasele mici de marfă începură să care apa de 
băut. Pufăind din pipă, medicul escadrei turna în fie- 


care butoi cîte un căuş de var — pentru ca apa să 
nu se strice în timpul îndelungatei călătorii. 
Matrozii aruncau proviziile prin spiraiuri — carne 


sărată, ulei şi oțet în damigene de lemn, carne de 
oaie afumată, slabă şi vînoasă, legături de peşte us- 
cat, mazăre, sare. În cala căptuşită cu scînduri proas- 
pete de pin, turnau de sus prin tambuchi pesmeţi ma- 

rinăreşti tari amestecați cu pleavă şi turte de malt. 
In cala de băuturi coborau pe funii butoaie de rachiu 
de pîine — pentru a se împărţi ostaşilor în expediţie 
cîte o cupă regească. Administratorul supraveghetor 
lua în primire după număr cazanele marinărești pen- 
tru fiert, cazane de tuci, căni, cîntar cu greutăţi, polo- 
nice, farfurii de cositor, vesela pentru masa ofițeri- 
lor. 

In cămara amiralului şi a ofiţerilor, bufetierii pu- 
neau repede la gheaţă stridii, pește proaspăt, atîrnau 
în cuie de lemn vînatul, spinări de căprioară uscate, 
șunci de porc, rațe, gîşte, găini. Tot aici ofițerii cu ar- 
mamentul așezau puştile și rezervele de pulbere de 
care ar fi putut să aibă nevoie ofițerii în caz de re- 
voltă pe bord. 

Strigînd pînă răguşeau, nostromii supravegheau 
rinduirea părimelor de schimb, de manevră, de ancorat 
geamandurile, a parîmelor pentru sarturi. Sub pun- 
tea de jos se numărau garniturile de rezervă ale viîs- 
lelor, ale vergilor şi cabestanelor. Printre sarturi şi 
straiuri coborau scîrțiind, prin tambuchiurile din prova 
ale corăbiilor, smoală, colofoniu şi cuie. Tiîmplarii şi 
călăfătuitorii, atîrnaţi în „leagănele“ lor deasupra 
apei, vîrau pentru ultima dată în rosturi lină şi cilți 
bătînd cu ciocanele de lemn şi cîntînd. 

Pe „Ursul mînios“ se primeau în completare mate- 
riale de artilerie : fitiluri, drugi, pîrghii de lemn pen- 
tru tunuri, vergi de îndesat, mînere pentru potrivit 
ochirea, scripeţi. Pe nava-amiral „Coroana“ se îm- 
brăca cu dril un țarc între tambuchiul mare şi cel din 
prova : aici în locul infirmeriei. mugeau trist vacile, 
behăiau oile, coteodăceau găinile. Pe „Mînia dreaptă“ 
din ordinul contraamiralului, se schimbau tunurile pe 
puntea mijlocie. Piloții escadrei cercetau pentru ultima 
oară înainte de expediţia îndepărtată hărţile din at- 
lasul „Zeel“, ceea ce înseamnă torță — cronometrele, 
sondele, punțile vasului, parîmele. După un ordin se- 
cret special al contraamiralului trebuiau să se aducă 
pe bord steaguri engleze şi daneze în saci sigilați — 

aşteptîndu-se dispoziţii asupra felului în care se va 
proceda cu ele. 

Earl Julenscherna — comandantul escadrei — in- 
specta zilnic de cîteva ori cu şalupa sa toate navele. 
I! însoțeau capelanul escadrei, aghiotantul şi doi că- 
lăi din cei mai cruzi. Spre amiază, de obicei, contra- 
amiralul schimba mănuşa din mîna dreaptă : antilopa 
subțire nu rezista — contraamiralul bătea oamenii 
după o metodă proprie, lovea cu pumnul de jos în 
sus, în bărbie, pentru ca vinovatul să-şi scuipe o dată 
cu sîngele şi dinţii. 

Din zori, cînd răpăia toba, şi pînă se înnopta, pe 
punţile navelor şuierau vergile şi funiile înnodate en- 
olezeşte, udate cu apă sărată. Matrozilor rupţi în bă- 
taie, mai mult morţi decît vii, li se turna pe git rachiu 
şi erau bătuți mai departe. 

Oamenii munceau pînă la istovire, cădeau pe tam- 
buchiuri, pe punți. Contraamiralul nu lăuda niciodată 
pe nimeni, nu-i plăcea nimic, zi de zi se întuneca tot 
mai mult şi pedepsea tot mai aspru. La sfîrşitul săp- 
tămînii, pe „Floare înmiresmată“ matrozii, istoviți de 
muncă, cerură ca duminica să fie zi de odihnă. Contra- 
amiralul ordonă să fie bătuţi un matroz din trei, iar 
instigatorul să fie biciuit pînă la moarte. Capelanul 
se duse cu barca să spovedească şi să-l împărtăşaască 
pe condamnat. 

Căpitanii de vase ai escadrei fuseszră chemaţi cou- 
fidenţial în noaptea aceea pentru o conferinţă pe bor- 
dul navei „Coroana“ de sub pavilionul contraamira- 
lului earl Julenscherna. Căpitanii navelor de linie, ai 
fregatelor şi ai iahturilor soseau unul cîte unul fără 
ofițerii lor, răspundeau gărzilor de la scări cu parola 
secretă şi intrau în cabina amiralului, care avea spi- 
raiurile bine acoperite de perdele. Oberul de cabine, 
în pantofi moi, servea căpitanilor pipe aprinse, mu- 
sul de cabine turna berea blondă de orz în cănile de 
lut. Căpitanii, intendantul escadrei, capelanul, colo- 
nelul James — îumau, îşi muiau mustăţile în spuma 
berei, ciuleau urechea, ascultînd cu teamă cum, după 

peretele despărțitor, în cabina sa de dormit tapisată 
cu piele aurie, tuşea şi scuipa earl Julenscherna. Tu- 
sea era un semn că amiralul nu e mulțumit — mai 
mult decît atît: e supărat. Cei chemați la conferință 
aşteptau speriați ca nişte băiețandri. Contraamiralul 
Frik Julenscherna băgase de mult frica în toți aceia 
cu care naviga sub steagul regesc cu crucea de aur 
pe cîmp albastru. 

Nu prea înalt de statură, uscăţiv, cu fața galbenă, 
zbîrcită — el ieşi din cabina de dormit îndată ce în- 
cepu să bată pendula, salută scurt şi se aşeză în fo- 
toliul de marochin verde. Călcînd fără zgomot, oberul 
îi servi coniac, şi în aceeași clipă musul de cabine 
puse în fața lui ceaşca de cafea. 

Contraamiralul mestecă zahărul cu lingurița, dădu 
încet ocol cu privirea cercetînd chipurile căpitanilor 
săi, arse de pulbere, crestate în luptele de abordaj, 
asprite de vînturile Balticei, ale Mării Nordului, ale 
Oceanului Inghețat. 

Se lăsă o linişte adîncă. Contraamiralul sună clo- 
poțelul şi ordonă aghiotantului să-l îndepărteze pe 
ober şi pe mus, să pună lîngă tambuchiul cabinelor 
amiralului doi soldaţi cu muschete, să nu fie lăsat ni- 
meni pe galeria de la pupa, în dreptul ferestrelor ca- 
binei lui. Aghiotantul ieşi. Era iarăşi linişte. In li- 
niştea aceasta se auzea cum şuieră vîntul pe mare şi 
scirțiie în nări lanţul ancorelor. 

— Sînt nemulțumit, — rosti pe neașteptate contra- 
amiralul. 

Căpitanii tăceau. 

— Sînt extrem de nemulțumit! repetă pe un ton 
mai ridicat Julenscherna. Am pierdut obișnuința, la 
dracu', să ne ţinem limba în gură. Am devenit flecari 
ca nişte femei. Tot Stockholmul, de la copil pînă Ja 
bătrîn, ştie că în curînd va porni o expediție spre 
Arhanghelsk. Toţi ştiu că noi căutăm căpitani de vase 
care cunosc cursul navigabil al Dvinei. Nu. numai sue- 
dezii, dar şi străinii ştiu de corăbiile înarmate la Gö- 
teborg şi la Kalmar. Sînt cunoscute chiar şi numele 

căpitanilor, ale căpitanilor de vase și ale artileriştilor 
principali. 

Căpitanii clătinară din cap mirați. 

— Exclamaţiile voastre prefăcute nu schimbă situa- 
ţia ! spuse Julenscherna. V-am adunat ca să vă fac 
cunoscut că expediția la Arhanghelsk se revocă. Toţi 
cei care au luat parte la pregătirea ei îşi pot primi ba- 
nii pînă mîine, după care sînt liberi să-şi urmeze ca 
lea pe care le-o va indica mintea lor şi voința Dom- 
nului... 

Bătrînul căpitan de escortă Holholsen chiar căscă 
gura de uimire. Comandantul detașamentelor de abor- 
daj, colonelul James ridică sprîncenele şi se lăsă pe 
speteaza fotoliului. Corpolentul căpitan Fercole zîm- 
bea buimac. 

Comandantul escadrei îşi bea cafeaua în tăcere. 

— Asta-i tot, domnilor ! spuse el golind ceaşca şi 
ridicîndu-se. 

Căpitanii săriră de pe scaune. 

— De altfel, cei care doresc pot să rămînă pe nave 
ca să meargă în altă expediție — la vînătoare de ba- 
lene. Mulți ştiu astăzi că balenele s-au înmulţit şi pri- 
cinuiesc o mare neliniște corăbierilor. Trebuie să ni- 
micim un număr oarecare din acești monştri pentru 
ca celelalte să fugă cît mai departe în larg. Asta-i toi 
ce am avut să vă spun. Domnii căpitani au vreo între- 
bare 2 

Holholsen clipi şi întrebă cu glas răgușit: 

— Fregata mea are pe bord douăzeci şi două de tu- 
nuri. Am încărcat proviziile și materialele de luptă 
pentru trei luni. N-avem nici harpoane, nici alte scule 
pentru vînătoare de balene. Probabil că tunurile şi 
materialele de luptă nu ne vor îi necesare, în timp ce 
oamenii care ştiu să vîneze balene... 

Căpitanii se foiră, tîrşiiră scaunele. 

— Asta aşa este, heer contraamiral. 

— Tunurile grele trebuiesc luate de pe punţile de 
jos... 

— Trebuiesc schimbate încărcăturile... 

— Detăâşâthentele de abordaj necesită provizii, iar 
dacă nu mai e nevoie de detașamente... 

Julenscherna tăcea. Ochii lui inteligenţi, batjocori.- 
tori, cercetau fețele căpitanilor. 

— Harpoanele şi materialele respective pentru vi- 
nat balene le veți primi de la intendantul escadrei, — 
spuse el. Detaşamentele să rămînă în aceeaşi forma- 
ție în care au fost alcătuite cu excepţia, bineînţeles, 
a mercenarilor care nu vor voi să-şi schimbe săbiile 
pe cuţitele vînătorilor de balene... Asta-i tot, domni- 
lor. 

Salută scurt şi intră în cabina sa de dormit — drept, 
în redingotă verde, cu un zîmbet subtil pe buze. Schim- 
bînd priviri, strîngînd din umeri, nedumeriţi, indis- 
puși, căpitanii îşi luau rămas bun lîngă scară ca să 
se împrăştie pa la navele lar. 


2. VINATORI DE BALENE 


In timpul repausului, pe puntea corăbiei cu patru- 
zeci de tunuri „Ursul mînios“, trîimbiţele sunară deo- 
dată „adunarea întregului echipaj“. Din tambuchiuri 
— somnoroşi, legaţi la cap cu basmale ca piraţii, jer- 
peliți, murdari, desculți, ieşiră agale unul după altul 
sus pe punte matrozii, artileriştii, soldaţii de abordaj. 
Deasupra tambuchiurilor străjuiau nostromii, cu bi- 
ciuştele în mină, şfichiuind spinările şi mînind oa- 
menii la adunare. 

Căpitanul Uurkwaard se plimba pe punte. Prevă- 
zind că va avea o discuţie neplăcută, își ștergea cu 
batista obrajii stacojii şi zîmbea prietenos. Doi loco- 
tenenţi cu pistoalele la îndemînă în buzunarele adînci, 
pentru orice eventualitate, se plimbau împreună cu 
el. Călăul cerceta cu ochi ageri echipajul alcătuit din. 
italieni, englezi, spanioli, nemți, olandezi şi-şi juca în 
mini pumnalul. Primul ajutor spaniolul del Ro- 

bles, scoase din cazarma de la pupa o duzină de bă- 
tăuşi — oamenii lui, înarmaţi cu muschetoane, și-i 
rindui pe punte, explicîndu-le precaut ce ar putea să 
se întîmple şi de ce trebuie să se ferească. 

Uurkwaard salută blajin echipajul, trecu de-a lun- 
gul frontului şi spuse că nu se mai face expediţia la 
Arhanghelsk, că echipajul îşi poate primi în acea zi 
solda pentru trecut. 

— Dar pentru viitor? întrebă Birge Picior de 
Corn, un matroz de punte. 

— Să plătească pentru trecut şi apoi o să vorbim 
şi despre viitor! strigă un irlandez roşcovan. 

— Să vină casierul pe punte! 

Matrozii începură să lărmuiască şi frontul se rupse. 
Buhăit de băutură, vînăt, cu pieptul gol blănit cu 
păr cărunt, mercenarul Bengt, poreclit „Ucigaş de 
prieten“, se îniipse în căpitan, îl îngrămădi în bord 
şi-l întrebă suflîndu-i în față o duhoare de alcool mis- 
tuit : 

— Unde să ne ducem acum ? 

— Nu m-aţi ascultat pină la sfirşit! spuse Uurk- 
waard, incercind să împingă la o parte pe „Ucigaş de 
prieten“. Lăsaţi-mă să termin, beţivi blestemaţi... 

Del Robles îl trase pe Bengt de lingă căpitan, vlăj- 
ganii cu muschetoane se postară în spatele lui Uurk- 
waard şi matrozii se potoliră. Pe punte apăru, adus 
de locotenenţi, casierul cu lădiţa lui de fier. Aranjîn- 
du-şi uniforma, dînd bobirnace firicelelor de praf de 
pe mînecă, Uurkwaard vorbi despre expediția pentru 
vînat balene... 

— Balene? Acum! strigă Birge Picior de Corn. 
Pesemne eă mi-a venit vremea să fiu dus la balamuc 
și pus în lanţ, băieţi, pentru că eu nu pricep nimic... 

Nostromul îl croi cu biciul peste spinare. Căpita- 
nul vorbi mai departe : 

— Împăratul balenelor a ieşit în ocean, — spuse 
Uurkwaard. Acest împărat crud pricinuieşte mari ne- 
norociri. În afară de înotătoare şi de masa corpului 
său care după cum se ştie poate să rupă corabia în 

două, împăratul balenelor este înarmat şi cu o spadă 
— un ferăstrău de corn, cu care, apropiindu-se pe 
furiș de vas, taie chila. Această fiară este atît de deş- 
teaptă încît chiar un vînător de balene, vinător ma- 
rin trecut prin multe, poate foarte greu să lupte cu 
ea. Cea mai mare greutate e că împăratul balenelor 
are puterea de a vedea nevăzutul, adică de a citi gîn- 
dul omului care uneltește împotriva balenelor... 

Mercenarii care tîlhăriseră nu o dată sub steagurile 
negre ale piraților, criminali înrăiți, pe care îi aştepta 
ştreangul în multe țări din Europa, îl ascultau pe că- 
pitanul lor ca nişte copii. Chiar şi Birge Picior de 
Corn, care trudise pe baleniere, ofta amărit şi o po- 
menea în șoaptă pe sfînta Brigitta, ocrotitoarea ma- 
rinarilor. Pesemne că era mult mai uşor să pîrjoleşti 
Arhanghelskul decît să iei parte la o asemenea vînă- 
foare... 


— Pentru ca să se semene spaimă în împărăția ba- 
lenelor — continuă Uurkwaard — earl Erik Julen- 
scherna din flota maiestăţii sale ne-a poruncit. nouă 
prea supuşilor săi căpitani, să vă rugăm să rămîneţi 
totuşi pe nave, spre a înlătura primejdia de pe drumu- 
rile maritime. Mai mult nu pot să vă spun. Cei care 
doresc să plece pot să-şi primească banii de la ca- 
sier. Dacă însă careva dintre voi se va răzeîndi şi se 
va întoarce pe corabie — îl voi primi bucuros. 

Căpitanul se înclină binevoitor. Matrozii se sfătu- 
iau aşezîndu-se la rînd lingă casier, alături de care, 
conform regulamentului. stăteau doi caporali cu să- 
biile scoase din teacă. Inserarea pogora peste port: 
în taverne se aprindeau ispititor luminile. In cabina 
sa Uurkwaard bea suc de lămîie cu zahăr și cu rom 
şi-i spunea lui del Robles: 

— Toţi se vor întoarce pe „Ursul mînios“. Își vor 
bea banii în cursul nopții şi vor veni înapoi — să leor- 
păie fiertură de ceapă cu carne uscată... 

Del Robles fu de acord: 

— Da, se vor întoarce. Dar ce-mi trebuie mie şi du- 
mitale această timpită născocire cu balenele ? 

Uurkwaard nu răspunse. Doar aruncă o privire spre 
spaniol şi acesta înțelese totul. De iatîţia ani de cînd 
pluteau împreună pe mări, aceşti doi oameni învăța- 
seră să se priceapă fără vorbe unul pe altul. 


3. IAKOB DIN KOLIVAN 


În seara aceea şi toată noaptea, în Stockholm se 
vorbi numai despre împăratul balenelor şi despre fe- 
lul în care bravii matrozi ai maiestății sale vor ter- 
mina cu monstrul blestemat. 

Despre expediția pentru vînatul balenelor se vorbea 
şi în familii la o cană de bere, şi în locante, şi pe ga- 
lere, şi în port şi chiar în biserici unde cîţiva capa- 
lani rostiră în acea seară predici despre bărbăţia ma- 
trozilor care curățau drumurile maritime de monștrii 
îngrozitori... 

În hruba „Prietenii veseli“, totdeauna deschisă pen- 
tru mușşteriii cu bani la buzunar, se adunaseră ma- 
trozii şi ofițerii aproape de pe toate corăbiile esca- 
drei lui .Julenscherna. Trintind banii pe mese, ei ce- 
reau mereu brandy, gin, bere, rachiu, îl băteau pe stă- 
pînul locantei pe umărul gras, beau cu el pentru ni- 
micirea balenelor, cîntau, şi în sfîrșit, în îluieratul cor- 
nurilor şi în sunetul ţimbalelor începură să dănţuie 
o gigă englezească. Duşumeaua se zguduia sub ei. 
Matrozii și ofiţerii îşi beau banii: nu trebuia să te în- 
torci pe corabia nici măcar cu un skilling în buzunar 
— aşa spunea o veche vorbă. 

In colţ, deasupra căminului, Iakob, mîna dreaptă a 
stăpînului, privind inteligent şi stăruitor cu ochii lui 
cenușii, se plîngea locotenentului Ulof Brems de viața 
lui searbădă. 

— În fiecare zi una şi aceeaşi ! spunea el. Stringe, 

servește, spală cănile, du căpitanului galerei șapte 
sticle de rom, pe fregată — un butoiaş de gin și pe 
iaht 'cere-i căpitanului datoria. Sau uite aici — ce, 
asta-i viață ? Judecă şi dumneata, heer... 

Locotenentul era beat. În afară de asta el datora 
bani la locantă şi faptul că Iakob nu-i cerea datoria îl 
bucura. Dar în general, locotenentului îi plăcea ceva 
la flăcăul ăsta — posibil că privirea lui pătrunzătoare. 

— Nu dănţuieşte rău matrozul ăla voinic! zise lo- 
cotenentul. 

Jakob întoarse capul. 

— Se numeşte „Ucigiaş de prieten“, — urmă lim- 
butul locotenent. Undeva, într-o țară străină, el n-a 
vrut să împartă nişte bani cu un prieten al lui şi i-a 
înfipt pumnalul în beregată. Miinile lui sînt pline de 
sînge pînă la coate. 

Iakob nu zise nimic. Ulof se mită la el în tăcere. 

— Tu eşti suedez ? întrebă locotenentul. 

— Sînt kolîvănean, heer locotenent. 

— Ce-i asta — kolîvănean ? 

— Din oraşul Kolîvan. 

— Nu mai există acum asemenea oraş. 

— Cînd m-am născut eu — exista. 

— Va să zică tu eşti din răsărit? 

Iakob tăcea, privind spre cei eare dănțuiau. Loco- 
tenentul uită despre ce întrebase. Apoi lovi cu pumnul 
în masă şi spuse: 

— Marinarii sînt oameni! Dar nu toți marinarii 
sînt într-adevăr oameni. Marinarii suedezi, da, ei sînt 
oameni. Toţi ceilalți marinari luați la un loc, nu fac 
nici măcar un skilling. Marinarul suedez este un 
adevărat marinar ! Spun drept sau nu — răspunde-mi, 
Iakob din hruba „Prietenii veseli“ ! 

— Eu aş fi dorit, heer locotenent, să fiu marinar! 
răspunse Iakob. Dacă îmi îngăduiți, heer locotenent, 
aș vrea foarte mult să fiu marinar. Dacă aţi fi ple- 
cat la Arhanghelsk — m-aș fi cerut să merg cu dum- 
mneavoastră. Oricum, aceasta este o expediţie militară, 

heer locotenent, în care, fără îndoială, că ai prilejul 
să arăţi în fața coroanei ce poţi... 

Locotenentul Brems îşi turnă brandy în cană, îl 
subţie cu bere şi bău dintr-o răsuilare. 

— Nu eşti prost! spuse el trîntind cana pe masă. 
Marinar — e o treabă bună. Matrinarului îi mai sună 
uneori ceva în buzunare, nu-i aşa ? 

Iakob dădu din cap. 

— Desigur, heer ! Dar om adevărat este marinarul 
militar — matrozul ! 

— Tu eşti un îlăcău deştept! spuse Ulof Brems. 
Poate că viața ta ara să se schimbe... 

Kolîvăneanul Iakob se uita, aştepta. 

— Da! Sau n-o să mai fiu eu locotenent! Asta-i! 
la mai toarnă în cană cătrăneală d-asta ! 

De data asta bău brandy fără să-l mai subţieze cu 
bere. 

— Iakob, ai să mai caşti gura mult acolo? strigă 
stăpînul. Eu nu ştiu cum să mă împart, şi el stă... 

Vrînd-nevrînd, Iakob intră după tejghea. Doi ma- 
irozi de pe fregata „Buna Vestire“, jucau un dani 
nou — alemand. Un matroz făcea pe doamna, altul 
pe cavalerul. În hrubă se rostogolea un potop de rî- 
sete: „doamna“ se scălîmbăia năstruşnic şi se arăta 
binevoitoare faţă de cavaler. Iar cavalerului, după 
toate semnele, îi era silă de acea „doamnă“ cu na- 
sul roșu de băutură şi cu urechea siîşiată. 

Lîngă locotenentul Brems se aşeză un alt locote- 
nent, Juhan Morat, de pe iahtul „Sprintenul Cupi- 
don“. Acesta era atît de beat încît nu recunoscu de 
îndată pe vechiul său prieten locotenentul Brems. Mai 
întîi i se pănuse că-i intendantul  escadrei, pe urmă 
că-i chiar fratele lui. 

— Cred că e timpul să mergi pe corabie! spuse lo- 
cotenentul Brems. 

— La naiba ! se oțärî Morat. 

— Eşti supărat > întrebă Brems. 

— Da, supărat... Balene... care balene? Parcă 
există asemenea balene? Împăratul balenelor... 

lakob, mîna dreaptă a jupinului, se âşeză iarăşi 
lîngă locotenent. Ulof Brems mai bäu un brandy. Mo- 
rat, stacojiu de băutură, urla cu glas răguşit: 

— Balene? Eu nu sînt un imbecil, asta este! Eu 
navighez de şaisprezece ani... Noi mergem acolo unde 
trebuia să mergem. Dar nu trebuie să ştie nimeni... 
Aici sîntem între noi; ascultaţi-mă, dacă vreţi să ştiţi 
adevărul : ce rost are ca o asemenea flotă să meargă 
la vînătoare de balene? Unde s-a mai pomenit aşa 
ceva ? Numai tîmpiţii şi nătăfleţii pot să creadă bas- 
mele cu împărăţia balenelor. 

-— Există împărăţia balenelor! spuse Iakob îndă- 
rătnic. 

— Ba eu spun că nu! strigă Morat. 

~— Dar dumneavoastră totuşi mergeţi la vînătoare, 
nu ? întrebă Iakob. 

— Da, îlăcăule, noi mergem la vînătoare! strigă 
un vlăjgan cu obrajii roşii şi cu cercel în ureche. Şi 
să nu fiu eu Bill Hartwood, dacă nu m-oi întoarce de 
acolo putred de bogat, ca patruzeci de mii de draci, 
cu Belzebut pe deasupra | 

La o măsuţă vecină, matrozii închinau : 

— Să ne umplem buzunarele cu aur rusesc! 

— Veşnic să fie slăvit cel bogat! 

-— Trăiască balenele din Arhanghelsk ! 

— N-o să ne fie silă nici de aurul ţarului moscovi- 
tenilor... 

— lată, uite ce spun oamenii! strigă Morat. Or 
ei n-au navigat puţin în viaţa lor. 

Și locotenentul Morat se duse să bea cu matrozii 
lui. 

— Oare, la Arhanghelsk ? întrebă îngîndurat Ia- 
kob. Zice că vă duceţi la Arhanghelsk... 

Locotenentul Ulof Brems nu-l mai vedea deslușit pe 
cel cu care stătea de vorbă. Uneori vedea doi lakobi 
în fața lui, apoi deodată Iakob se transforma în în- 
suşi earl Julenscherna şi deodată se mărea grozav 
ca o balenă. 

— Heer locotenent! se rugă lakob. Luaţi-mă pe 
corabia dumneavoastră. 

Locotenentul zîmbi cu gura pînă la urechi, arătîn- 
du-și dinţii galbeni : 

— Nimic mai simplu, flăcăule. Numele lui Uloi 
Brems înseamnă ceva în flota noastră ; jur pe spada 
mea... 

— Îmi făgăduiţi, hear locotenent ? 

— Ce? 

— Să mă luaţi pe corabia dumneavoastră. 

— Băieți! strigă locotenentul. Flăcăul ăsta vrea 
să intre în rîndurile noastre ! 

Matrozii se întoarseră spre locotenent. Brems îi 
spuse lui Iakob să se ridice, ca să-l vadă toti: cum 
arată. 

— Eu nu-i dau voie, — strigă jupînul. Ce-i trebuie 
lui marea ? 

Dar jupînului i se închise gura. Iakob făcea acum 
cinste matrozilor. Le turnă cîte o cană de rom şi ei 
băură urînd călătorie bună viitorului matroz. 

— Să ai întotdeauna... zece picioare da apă, apă... 
sub chilă ! îi ură locotenentul Uloi Brems adormind 
îndată în colţul lui. 

Tamburina zuruia în tactul danţului numit giga. 
În hrubă intrau muşterii noi. Fetele din locantă, cu 
scufițe împodobite cu panglici în toate colorile, dăn- 
tuiau, săltîndu-şi sus picioarele; lumînările de seu 
fumegau şi sfîriiau în sfeşnicele de fier, ruginite; pe 
pardoseala de piatră zăceau cioburi şi căni într-o băl- 
toacă mare de rom. Beng „Ucigaş de Prieten“ trecea 
de la o masă la alta, ridica pumnul năpădit de păr 
ŞI cerea : 

— Fă-mi cinste — aşa a poruncit Martin Luther. 

— Martin Luther ? 

— Cui nu-i place vinul, femeile şi cîntecele, ăla 
rămîne un prost toată viața — aşa spune Luther. Iar 
bani nu mai am. Atunci cum o să-i îndeplinesc po- 
runca ? 

4. IAKOB IȘI IA RĂMAS BUN DE LA 
STOCKHOLM 


Iakob urcă treptele scîrțiitoare ce duceau din hrubă 
în odăile jupînului. De aici se zărea marea şi flamu- 
rile lungi, viu colorate, care fîlfiiau pe catargele co- 
răbiilor. Soarele răsărise de curînd. Jos vuia Stock- 
holmul, deşteptat din somn. Briza mării îi flutura pă- 
rul. tod 

lakob se uita pe fereastră. 

Plîngîndu-se de blestemata astmă care-l chinuia, 
jupînul se aşeză în jilțul de lîngă masă şi se apucă să 
numere în şoaptă banii încasaţi noaptea, așezîndu-i 
după mărime. Apoi şopti deasupra banilor o scurtă 
rugăciune, îi vărsă în săculeţe şi pe acestea le vîrî în 
tainiţă. 

Iakob tăcea. 

— Ai hotărît să pleci neapărat de la mine ? întrebă 
jupînul. 

— Da, neapărat. 

— Vrei să te faci marinar ? 

— Da, vreau să mă fac marinar. 

— Marinarii adesea pier înecaţi. Sau sînt omoriţi 
în lupte. Escadra pe care te înrolezi ar putea fi nimi- 
cită de duşman... 

— Aşa crezi dumneata ? 

— Ce nu se poate întîmpla în război! răspunse în 
doi peri jupînul. Nepătrunse sînt căile Domnului... 

— Regele Suediei nu poate fi învins de nimeni, — 
zise Iakob. 

Jupînul se grăbi să încuwviințeze că regele Suediei 
nu poate fi învins de nimeni. El era de multă vreme 
stăpîn de locantă şi ştia ce se întîmplă cu oamenii 
care se îndoiesc de regi. 

— Orice s-ar întîmpla — spuse el — un lucru să 
ştii: eu am să te primesc oricînd înapoi. Tu nu pari 
de loc un flăcău prost, şi aproape că nici nu mai eşti 

moscovitean. Poţi fi luat drept suedez... Fi, dacă ai fi 
trecut la luterani... 

Jupînul oftă : 

— Cu timpul, ai s-o înţelegi și p-asta. Dacă ser- 
vești în flotă trebuie să treci la luterani... Ce sfat 
să-ți mai dau la plecare? Ar trebui, cred, să te sfă- 
tuiesc să nu te laşi prins de moscoviteni. Ei sînt bar- 
bari şi măcar că în tine curge sînge rusesc, sînge de 
slav — e neîndoios că se vor răfui crunt cu tine. Dacă 
au să te spînzure, are să-mi pară foarte rău... 

— ți mulțumesc ! Spuse Iakob. Ai fost întotdea- 
una bun cu mine. 

— Am fost bun cu tine, da! oftă iarăși jupînul. 
Mi-a fost milă de tine că eşti orfan. Mulţi: mi-au dat 
peste nas atunci că am fost atît de milos dar ce poți 
face cu pîrdalnica de inimă ?. 

— Eşti un om bun! încuviință Iakob. Dumneata 
întotdeauna aveai milă de unul sau de altul şi le dă- 
deai de lucru pentru o bucată de pîine sau o farfu- 
rie de orez fiert... 

Jupînul se uită la Iakob cu îndoială: nu cumva îşi 
rîdea de el? Nu, Iakob nu rîdea. Fața lui era serioasă. 

— Da, atunci ţi-am salvat viaţa! vorbi iarăşi ju- 
pînul. Și te-am stos în rîndul oamenilor. Să nu uiţi 
niciodată lucrul acesta. Nu mi-am bătut joc de tine, 
nu mi-am bătut joc cîtuşi de puţin... 

Iakob tăcea. Jupînul mai vorbi ceva despre Mosco- 
via şi spuse că suedezii erau cei mai buni oameni din 
lume. Iakob se uita pe fereastră la corăbii. Inima îi 
zvicnea  năvalnic: corăbiile astea merg în Rusia. 
Acolo o să doarmă liniştit — o săptămînă şi chiar mai 
mult. N-o să se teamă că l-a auzit cineva vorbind prin 
somn. N-o să i se mai pară că vede în orice umbră 
un agent al regelui. Incă puțin și n-ar mai fi putut 
să reziste. Incepuse să lucreze mai prost ca înainte. 
Ar fi putut să cadă la o nimica toată şi atunci totul 
s-ar fi sfîrşit... 

— De ce nu mă asculți ? întrebă jupînul. Iarăşi te 
gîndești la ceva ? Veșnic te gîndeşti... 

După gustarea de dimineaţă, jupînul deschise tai- 
nița sa şi se apucă să numere iar banii. Ii numără 
mult, se gîndi şi iarăşi îi numără. 

— lată tot ce ţi se cuvine de la mine! spuse el cu 
duioşie. Nădăjduiesc că ai să fii mulțumit! 

Iakob săltă în palmă trei monezi. 

— N-ai greşit ? 

— Ţi-am dat oare prea mult ? 

Iakob zîmbi vesel. Atît de vesel încît jupînul nu se 
simţi la îndemînă. In toţi aceşti ani Iakob nu zîmbise 
niciodată atît de larg şi de senin. 

— Iţi aminteşti cum te-am cules din Kolivan ? in- 
trebă jupînul. Indreptăţeai tu pe atunci măcar cît de 
cît pîinea pe care o mîncai > 

Iakob zîmbi uitîndu-se în ochii jupînului. 

— Pe atunci mîncai mult şi munceai puţin. Şi eu 
te mai şi îmbrăcam, dacă îți aminteşti. Zece ani în- 
seamnă ceva, nu-i aşa? Și apoiai dat cumpărători- 
lor pe datorie rom, brandy, rachiu şi nu toţi au plătit. 
Dar marfa e a mea! 

— A dumitale! Le-am dat-o din porunca dumi- 
tale... 

— Dar acum, o dată ce pleci, n-am să mai pot 
aduna datoriile. Aşa e ? Le-am socotit şi pe ele. Te-am 
pus totdeauna la masă cu mine, n-ai să tăgăduieşti ! 
Ei, şi în sfîrşit, compatrioţii tăi, prizonierii aceia ne- 
norociți — tot timpul îmi cereai cîte ceva pentru ei... 

Iakob zimbea mereu. Zimbetul parcă i se lipise de 
față. Dar ochii nu-i zîmbeau. Ochii lui căutau cu o 
stăruință neistovită. | 

— Iată, primeşte ce ţi se cuvine! spuse jupînul. 
Niciodată nu te-am înşelat... 

Iakob vîrî banii în buzunar şi se ridică. 

— Ei, să trăieşti! 

— Pare-se că eşti nemulțumit ? 

— Nu, sînt mulțumit! spuse Iakob. 

— Dar nu prea, nu? 

— Ba da, sînt mulţumit! repetă Iakob. Desigur, 
dumneata n-ai pus la socoteală prea scump faptul că 

hu m-ai denunțat cînd a început războiul cu ruşii. 
Atunci ar fi fost mult mai rău de mine... 

— Ei, vezi! se învioră jupînul. 

— Asta am spus — urmă Iakob — ar fi fost mult 
mai rău de mine. Astfel mi-am păstrat măcar capul. 
Așa că n-am de ce să nu fiu mulțumit — îţi sînt 
foarte recunoscător... | 

— Dacă te-aş fi dat în vileag — spuse jupînul cu 
ilose — nu ţi-ai fi păstrat capul pe umeri. Te-ar fi 
trimis pe galere sau în altă parte unde-i şi mai îngro- 
zitor. Ştii tu unde, ai văzut... 

— Da, am văzut! încuviinţă Iakob. 

— Va să zică, îmi eşti recunoscător ? 

— Da, heer, foarte recunoscător. 

— Ei, atunci la r>vedere — mă duc să mă culc. Tu 
ai îlecărit toată noaptea cu hoinarii, cu bețivanii 
aceia, iar eu m-am trudit. Pesemne că-i vremea să te 
duci pe corabie ! 

— Da, e vremea! răspunse Iakob. Am terminat cu 
toate... 

Jupînul își plesni deodată fruntea: 

— Ascultă, Iakob! exclamă el. Da’ cine o să ducă 
prînzul prințului rus la han ? Doar n-o s-o facă bu- 
cătarul ? lar eu, de — nu se cade — oricum, sînt sta- 
rostele breslei ospătarilor, asta nu-i un fleac. Noul 
slujitor vine mîine — dar pînă atunci? 

Iakob tăcsa. S-ar fi putut crede că n-are chef să 
ducă prînzul. 

— L-aş fi dus! — zise el în sfîrşit, — însă iar o 
să vină pe aici agentul ăla ca să iscodească ce tre- 
buri am la hanul prinţului. Bucătarul mi-a spus că 
a venit şi a stat de vorbă cu el de două ori... Nu-mi 
place, jupîne, iscoada ar putea să-mi strice tot rostul 
pe care aveam să mi-l fac în flota regească... 

Jupînul jură că nimeni n-o să-i facă nici un rău. 
Toată lumea ştie că Iakob nu duce mesele prințului 
fiindcă aşa are el chef. Iar iscoadele își vîră acum na- 
sul pretutindeni — aşa-s vremurile: e război. 

Pînă la urmă Iakob se învoi, măcar că nu-i ardea 

de corvoada asta. Bucătarul îi puse într-o farfurie o 
bucată de carne de berbec friptă, cu usturoi, şi înveli 
două plăcinte într-un şerveţel. 

— N-o fi puţin? întrebă Iakob. 

— Să zică mulțumesc că nu-i dau să mănânce fier- 
tură de orz! spuse bucătarul. Sînt un bun suedez şi 
mi-e scîrbă cînd mă gîndesc că moscoviteanul ăsta 
se îngraşă cu mâncarea gătită de mîinile mele. 

— Totuşi plăteşte cu bani grei! răspunse Iakob. 

Săvirşise o greșeală. Bucătarul aruncă lingura de 
spumuit și se întoarse spre el. 

— Cum văd eu — polițaiul nu venea în zadar pe 
aici ! strigă el. Prea îi ţii parte acestui prinț. V-aţi 
înhăitat, ai ? Mi se pare mie că ar trebui să fiți atîr- 
nați amîndoi de aceeaşi spînzurătoare... 

Iakob zîmbi : 

— Eşti un prost! zise el. Un prost gălăgios! 

— Cară-te! se răsti bucătarul. Cară-te, că mă fur- 
nică palmele de mânie. Piei din ochii mei! 

Iakob plecă. 

Lîngă casă nu pîndea nimeni aşa cum se întîm- 
plase în ultimele zile. Răsuflă uşurat. Pe drum, in- 
trå într-o prăvălie de mărunțişuri şi cumpără un top 
din cea mai bună hîrtie, un mănunchi de pene şi o 
sticlă de rachiu. La intrarea unei case înverzită de 
mucegai, împerciată de igrasie, în care era ţinut so- 
lul rus, cneazul Hilkov, cei doi oameni de pază ju- 
cau zaruri. Iakob le dădu sticla de rachiu şi spuse ceva 
despre vreme. Păzitorii nu prea aveau chef de vorbă 
în ziua aceea şi schimbau priviri între ei, în timp ce 
Iakob stătea încă la intrare. „Și ăştia au primit po- 
runci ! gîndi Iakob. Sînt ultimele mele ceasuri de viaţă 
slobodă“... 

Cînd intră Iakob, solul, ținînd în mîna stîngă pipa 
stinsă, scria la un pupitru înalt făcut din scînduri de 
pin negeluite. Era fără perucă, cu o haină de piele 
moale, legat la gît cu un şal gros ; nu se simţea bine 
nici în ziua aceea şi pungile de sub ochi i se umfla- 
seră şi mai mult, Se vedea că e rău bolnav. 

— A, Iakob! îl întîimpină el cu voioşia din tot- 
deauna. Tot mă gîndeam — pe cine l-o aduce Dum- 
nezeu. Stai niţel să isprăvesc de scris, să nu uit ceva —- 
astăzi mi-e capul greu de tot. 

În timp ce Hilkov scria, Iakob se gîndea ce anevoie 
îi va fi să spună cneazului că el, Iakob, părăseşte 
Stockholmul şi că Andrei lakovlevici va trebui acum 
să rămînă singur. Trebuia să-i spună o dată că pleacă 
dar nu se putea hotărî de loc și asculta în tăcere vor- 
bele lui Hilkov, care se tînguia că nu are la îndemînă 
însemnările și copiile de pe niște letopisețe adunate 
de el la Moscova, iar ținerea de minte nu-l prea mai 
ajută. 

— Mă crezi — spunea Andrei Lakovlevici zîmbind 
cu mîhnire — noapte de noapte mă urmărește un sin- 
gur vis — mă plictisește dar nu pot scăpa de el: se 
face că din Moscova am primit de la bătrînul meu 
dascăl Poluektov Rodion Kirilovici copiile letopiseţe- 
lor de care am nevoie. Și mă simt atît de uşor, atît 
de bine, parcă-i o sărbătoare. Dar cînd mă trezesc —- 
sînt nefericit; cînd mă trezesc — îmi dau seama: 
n-am să le primesc, n-am să le primesc multă vreme 
de-acum încolo. Am scris la cancelaria regească, am 
cerut unele cărți de-ale noastre — mi-au răspuns cu 
înfumurare că nu mi se încuviințează cererea. lar anii 
trec, cine ştie cît o să mai țină războiul. Judecă şi 
tu, ce viață e asta, să stai degeaba, să trăieşti în- 
chis, sub pază ! 

Păşind anevoie cu picioarele umflate pe 'scîndurile 
putrede ale duşumelii, vîrîndu-și mîinile în mînecile 
largi ale flanelei groase, zgribulindu-se de frig, Hil- 
kov spunea cu hotărîre că singurul lucru pentru care 
trăieşte și nădăjduiește să mai trăiască cîtăva vreme 
— este scrierea lucrării „Miezul istoriei ruse“, dar că 
în fiecare zi se ridică tot mai multe piedici cu care 
nu are destule puteri să lupte. A auzit în acea zi un 
zvon că va fi închis în cea mai aspră temniţă, nu în 
Stockholm, ci în Landskrone sau chiar într-un loc şi 

mai singuratic unde nu-i vor- da pene, cerneală şi 
hîrtie... 

— Hîrtie — uite, ai aici destulă! îl linişti Iakob, 
punînd topul pe masă. O să ajungă pentru multă 
vreme | 

— Multă n-am voie să țiu — răspunse Hilkov — te 
pomeneşti c-au să mă bruituluiască... 

— Trebuie ascunsă, vîrită în toate ungherele ca să 
nu fie la un loc... 

Hilkov se uită. deodată cu îndoială la Iakob. 

— Va să zică, alta nu mai mi-aduci? întrebă el 
încet. 

— Nu. / 

Tăcură. Vorbele se încheagă anevoie cînd unul din- 
tre prieteni pleacă, iar celălalt rămîne. 

lakob începu să povestească pe scurt ce avea de 
gînd să facă. 

— Ei, dacă-i așa — vorbi aspru Hilkov — la Co- 
penhaga ai să-l întîlneşti pe Izmailov. Spune-i din 
partea mea — da' de ce din partea mea — doar n-o 
fac pentru mine — să găsească aici niscai iubitori de 
arginţi, să le dea bani ca să nu mă oprească să 
scriu. Iar dacă s-o teme — să scrie la Moscova. 

— Am înţeles! Iakob se ridică. 

—- Ce te grăbeşti ? 

— Nu mai pot să rămîn, — spuse Iakob. Dacă azi 
nu — mîine mă înşfacă. Or fi aflat ceva sau pîndesc 
doar — nu ştiu, mă supraveghează... 

Hilkov zîmbi : 

—- Te-am povățłuit, dragul meu prieten, să te pä- 
zeşti ! Eşti prea îndrăzneț și pretutindeni toate le faci 
cu mîna ta. Și pe galere, și scrisorile de taină, şi 
prin oraşe — unde şi ce corăbii se fac — și pe la 
turnătoriile de tunuri... 

Iakob răspunse cu diîrzenie : 

— Dacă-i război, zăbava-i cu primejdie. Și totuşi, 
cîtă vreme am lucrat fără teamă ! Se vede că a venit 
sorocu — am hălăduit destul prin Şvezia. 

Andrei Iakovlevici îşi netezi mustaţa înspicată de 
cărunţeală, se așeză alături de Iakob, îl cuprinse pe 
după umeri şi spuse cu glas pornit din inimă: 

— Păcat! Mult folos a avut oastea noastră de la 
tine. Da' şi eu am să rămîn tare singur aici — să urli 
ca lupul, nu alta, singur între străini. În țară străină 
şi-un copil ţi-e duşman. Ei, da’ ce să mai vorbim în 
deşert, mă bucur de bucuria ta. Ai să vezi pămîntul 
ţării tale. Ce zici, ai să izbuteşti să fugi ? 

— Cine ştie... 

— S-ar putea să te prindă ? 

— M-or prinde — n-or avea nici un folos! spuse 
hotărît Iakob. Eu ştiu să tac... 

Hilkov dădu din cap, întărindu-i spusele; rămase 
îndelung pe gînduri, apoi vorbi domol, cu pătrun- 
dere : 

— Pare-mi-se că mi-i sortit să mor aici. Războiul 
de astăzi nu-i o glumă, o să ţină mult. Pînă nu-l bi- 
ruim pe şved, Carol nu-mi dă drumul. O să mă chi- 
nuie aici — dar cît poate fi chinuit un om ? Să-i mai 
spui lui Izmailov : las cu limbă de moarte ca trupul 
meu să fie îngropat în pămînt rusesc. Nimeni altul 
nu trebuie să ştii de această dorință a mea. La Mos- 
cova s-o cauţi pe soția mea, ecneaghina Maria Vasi- 
lievna. Spune-i că Andrei Iakovlevici trăieşte în bel- 
şug, nu duce lipsă de nimic, că-şi scrie cartea și as- 
ta-i o bucurie neostoită .S-o vezi pe fiica mea Irinka 
şi să-i dai binecuvîntarea mea părintească. Fratelui 
meu să-i povesteşti totul, aşa cum este adevărat. Spu- 
ne-i din partea mea, să nu se îngrijească decît de un 
singur lucru: dacă n-oi mai avea zile, scrierea asta 
a mea să fie tipărită. lar pentru aceasta să cugete cum 
va putea să capete lucrarea din Şvezia. Să spui acolo 
la Moscova : greu îi este lui Andrei Iakovlevici să-şi 
scrie lucrarea — n-are cunoștințe destule sărmanul 
Hilkov. Puţine, și acelea proaste — ş-apoi nici n-are 
pe cine să ia drept pildă în alcătuirea istoriei ruse. 
Spune-le să înveţe mai temeinic. Nu uita de Izmailov 
la Copenhaga. 

— N-am să uit! spuse lakob. 

— De bani ai nevoie? 

— Mi-ar trebui cît de cît. Vreau să cumpăr pile, 
cuțite, pumnale. 

— Vezi, fii cu ochii în patru... 

Hilkov scoase din lădiță punga, o dezlegă, vărsă 
rijskdaalerii pe masă şi spuse: 

— Ia cît îți trebuie. 

Iakob luă doi taleri. Andrei Iakovlevici zîmbea bla- 
jin gîndurilor sale. 

— Să-i mai spui lui Izmailov să trimită închină- 
ciuni cetei noastre — sfatului țării... Mai înainte de 
toți tunarului, lui Petru Alexeevici, lui Apraxin Feo- 
dor, lui Menşikov, lui levlev Silvestr Petrovici şi ce- 
lorlalţi... Nu învăţa nume, ci spune doar atît — sfa- 
tului. Aşa, dragul meu prieten. Mai spune-i că Andrei 
lakovlevici îi pizmuia pe osîndiţii de pe galere. Din- 
tre ei, care-i mai îndrăzneț — fuge. Hilkov însă n-o 
să poată nicicum să fugă — doi păzitori — ziua, pa- 
tru — noaptea, şi gratii, şi porunca regească — să 
mă vegheze necurmat sub pedeapsă cu moartea. Ei, şi 
picioarele se umilă... Astea fiind zise, drum bun, vi- 
teazule. Mi-ai fost prieten, reazem de nădejde, multe 
clipe frumoase și chiar ceasuri le-am petrecut îm- 
preună... 

Andrei lakovlevici apucă obrajii lui Iakob în palme 
şi-l sărută. Iakob vorbi abia stăpinindu-şi tulburarea : 

— Fiţi liniştit, Andrei lakovlevici. Am să îndepli- 
nesc totul precum mi-ați spus. N-am să uit nimic. Şi 
încă ceva: niciodată n-am să uit cum îmi povesteaţi 
istorioare din trecutul ruşilor, cum îmi răspundeaţi la 
întrebările pe care le puneam cu nemiluita, cum îmi 
dădeaţi cei din urmă bani ai dumneavoastră pentru 
nefericiţii prinşi de război. 

— Ei, ei! îl opri Hilkov. Ce-ai vrea — cînd rusul 
nu l-o ajuta pe rus în străinătăți, atunci, frate, ar ii 
sfîrşitul pămîntului. Du-te! Drum bun! Iţi mulţu- 
mesc pentru toate ! 

Ajuns înapoi la locantă, jupînul îl întrebă: 

— Ce-ar fi, lacob, să mai rămiîi? 

Iakob nu răspunse. 

— Giîndeşte-te | 

Fără a răspunde ceva, Iakob aşeză în lădiţă rufele, 
hainele de sărbătoare, flaneaua groasă, încălțările cu 
tălpi de lemn şi, îmbrăcîndu-şi jacheta roşie de săr- 
bătoare, coborî cu lădița subsuoară treptele scîrții- 
toare. Mai avea multe treburi de făcut în ziua aceea. 
Inainte de toate în tîrgul de fierărie cumpără trei pile 
mici, o jumătate de duzină de pumnale marinăreşti 
şi o duzină de stilete spaniole. Într-un loc liniştit, pe 
malul mării, legă bine cu un capăt de sfoară toate 
cumpărăturile, prinse grijuliu de arme o scrisoare pre- 
gătită din vreme şi înfășură totul într-o cîrpă. Apoi, 
luînd cîteva sticle de rom, se duse pe cheiul galerelor 
și-l întrebă pe un olandez-supraveghetor dacă se află 
pe bord căpitanul Alstrem. 

Alstrem era pe bord. 

Iakob urcă pe scară, salută cu glas tare pe nostro- 
mul Sige şi-i strigă ca unui surd: 

— Acum şi eu m-am făcut marinar, heer Sige. Nu 
mai sînt slugă la locantă. 

Sige primi cu nepăsare această noutate dar ca- 
reva dintre vislaşi înălță capul. Iakob merse mai de- 
parte spre cabina căpitanului. În calea lui — de jos, 
de pe laviţele pe care erau ferecați osîndiții — se ri- 
dicase o mînă cu palma deschisă, şi Iakob se uită 
în aceeaşi clipă la catarama unui pantof care i se 
descheiase. El se aplecă şi după o clipă îşi urmă dru- 
mul, dar acum fără legăturică — numai cu lădiţa. 

“Căpitanul Alstrem mulțumi pentru rom şi din par- 
tea lui se arătă gata să-l ajute pe tînăr în noua lui 
viaţă. 

— Cunosc pe intendantul escadrei — spuse el --- 
acesta are nevoie de un ajutor priceput pentru bufe- 
tierul amiralului. 

Şi Alstrem scrise pentru Iakob, care parcă uitase 
datoria căpitanului față de jupîn, o scrisorică adresată 
intendantului escadrei ! 

— Acum o să ne întilnim pe mare! zise Iakob lu- 
îndu-șşi rămas bun. 

— Din păcate, noi plecăm astăzi la Revel! spuse 
căpitanul. Avem drumuri diferite... 

Recomandaţia lui Alstrem și a locotenentului Ulof 
Brems au fost de folos şi în aceeaşi zi Iakob era aju- 
tor al bufetierului amiralului pe vasul-amiral „Co- 
roana“. Acum el era aproape sigur că iscoadele rege- 
lui i-au pierdut urma. Parcă puţini oameni cu nu- 
mele de Iakob servesc în flota regească ; iar numele 
de familie şi-l născocise el însuşi. De-ar ieşi mai re- 
pede în larg |! 

— Măi, dar tu ai mîini de aur! spuse bufetierul 
uitîndu-se la Iakob cum pregătește vesela pentru gus- 
tarea de dimineaţă a contraamiralului — văd că ştii 
rostul în treaba asta. Eu am fost şef-pivnicer în casa 
unui baron, dar şeful-pivnicer serveşte numai vinurile, 
după cum ştii; aici însă trebuie să servești masa şi 
să ai grijă ca amiralului să-i placă bucatele. I-a so- 
sit astăzi din Upsala tînăra-i soţie ; poţi să-ți închi- 
pui — diavolul bătrîn s-a însurat cu o tinerică. A şi 
început să-l învirtească pe deget... Am auzit chiar că 
ea o să meargă cu noi la vînătoarea de balene... 

— O femeie la vînătoarea de balene ? se miră Iakob. 

— Femeie! îl îngînă bufetierul amiralului. Dar ce 
femeie! De altminteri o s-o vezi cu ochii tăi pe a- 
ceastă frau Julenscherna. 

Iakob o văzu cînd aducea farfuriile de argint în ca- 
binele amiralului. Trandafirie toată, cu un coc uriaş 
mai jos de ceafă, soţia contraamiralului şedea pe masa 
acoperită cu postav verde şi ţinînd sus în mîna dez- 
golită un ciorchine de struguri se amuza privind cum 
earl Julenscherna sărea ca un cățeluş pe care îl ne- 
căjeşti cu un os ispititor. 

— Afară ! strigă contraamiralul, întorcîndu-se cînd 
auzi uşa scîrțiind. 

— Nu, lasă-l să intre! spuse frau Julenscherna. 
Vreau să cunosc pe toată lumea de pe corabia mea. 
Eşti servitor ? 

Iakob se înclină. 

— O să ai grijă să mă simt bine şi plăcut în timpul 
călătoriei ? Ai să-mi îndeplineşti dorinţele > 

Iakob se înclină din nou. 

— Foarte bine ! îl lăudă frau Julenscherna. Amira- 
lul nostru spune că aici toţi sînt grosolani, neciopliţi 
şi răi ca nişte diavoli. El mai spune că o femeie pe 
bord aduce nenorocire în luptă. Dar despre ce luptă 
poate fi vorba cînd voi plecaţi la vînătoare de ba- 
lene !? N-am văzut niciodată cum se vînează bate- 
nels... 

— Du-te! porunci Julenscherna, înaintînd spre Ia- 
kob. 

. — Şi micul dejun să fie gustos! strigă din urmă 
frau Julenscherna. 

Inchizînd uşa, o auzi spunînd contramiralului : 

— Vai, mi se pare că te-ai supărat, crudul meu soţi 
Poate că vrei să mă spînzuri aşa cum îi spînzuri pe 
matrozii dumitale ! Sau pui să mă bată cu biciul? 

La bufet, Iakob spuse: 

— Am lucrat mulţi ani în tractiruri şi am văzut de 
multe ori astfel de femei. Dar ca asta, să-l joace așa 
în hăţuri pe amiral — nu mi-a fost dat să văd. 

Bufetierul amiralului izbucni în rîs. 

— Pe fiica contelui Piepper o faci fată de tractir ?... 

— Ea e fiica contelui Piepper ? 

— Și încă singura lui fiică. 

Seara, în cabina amiralului era o atmosferă ve- 
selă : doi locotenenţi şi intendantul &scadrei o acom- 
paniau pe frau Julenscherna la vioară şi la lăută. 
Prin spiraiurile larg deschise se revărsa un cîntec 
mișcător scris de prietenul regelui, poetul Holmstrem. 
cu prilejul morţii cîinelui regesc, 


La-mpărat fu Pompe slugă credincioasă, 
Și dormea sărmanu-n puf şi în mătasă. 
Obosit de viață, de-un amar plictis, 
La picioare-i, bietul, ochii a închis. 

Matrozii de pe :dunetă, artileriştii de pe punţile tu- 
nurilor, soldații de pe galerii, îşi făceau cu ochiul, as- 
cultînd vocea frumoasă a soţiei contraamiralului. 


Multe fete bune, finere, frumoase, 

Ar vrea așternuturi scumpe de mătase. 
Mulţi eroi visează a lui Pompe moarte, 
Insă fericirea lor tare-i departe... 


Ia cabina amiralului se auzeau aplauze, strigăte de 
„bravo“. Stînd pe colacii de parîme, matrozii rideau 
în hohote. 

— Bine a adus-o din condei, — zise unul. Să mori 
ca un cîine la picioarele regelui — uite, cînd te gîn- 
deşti, numai asta mi-ar lipsi... 

— Păi asta-i doar de nasul eroilor! spuse altul. 
lar tu, frate, eşti acolo bietul-Şvabra. 

Jos şuieră sifleia și sună trîmbiţa. 

— Ehei! spuse Șvabra. Pare-se că ne cheamă, tre- 
cem la corvoadă. 

Trimbița sună pentru a doua oară. Se apropie un 
locotenent cu biciușcă şi strigă ameninţător : 

— Dar voi aici ați asurzit? 

Nostromul comanda sacadat : 

— La pos-turi | 

Lîngă nava-amiral se opreau vase mici încărcate 
cu lăzi de pulbere, cu coşuri de răchită pline cu ghiu- 
lele, cu afete de schimb pentru tunuri. Artileriştii tră- 
geau nişte mîneci lungi de dril de la magazia de mu- 
niții pînă la tambuchiul din prova — muniţiile pu- 
teau să ia foc de la vreo scînteie întîmplătoare. Pe 
punte bătu toba — să se stingă toate focurile pe co- 
rabie, sub pedeapsa cu moartea. In bucătărie, plan- 
tonul vărsă apă în vatră. Lîngă felinarul corăbiei, 
care ardea întotdeauna în mijlocul unei căzi cu apă, 
se postară santinele cu nişte sulițe scurte în mîini. 
Matrozii aruncau în grabă scrumul din pipe. Ofiţerul 

de serviciu bătea peste gură pe toţi cei care îl făceau 
să aştepte... 

Lîngă tambuchiul care dădea în magazia de muni- 
ţii, clopotul bătu de trei ori. Alegînd parîma maca- 
ralei, Şvabra ameninţă : 

— Ei, împărate al balenelor, fereşte-te ! Ai s-o pă- 
teşti, sărmane... 


6. MARGRET JULENSCHERNA 


Dezbrăcîndu-se, frau Julenscherna spunea contra- 
riată ; 

— Dumneata nu-ţi dai seama, dumneata eşti bä- 
trin, pe dumneata nu te interesează nimic. Dar pe 
mine mă interesează : regele samnează în fiecare zi 
decrete — unul mai stupid decît altul. De ce, de pildă, 
o nuntă nu poate dura mai mult de două zile? De 
ce ? De ce unui nobil nu-i e îngăduit să aibă mai mult 
de doisprezece invitați deodată ? De ce nu e voie să 
se organizeze baluri, focuri de artificii şi vînători ? 

Excelența sa se smîrcîi pe nas, își luă de pe ţeasta 
pleşuvă peruca cu codiță, o puse pe calotă și îşi aco- 
peri chelia cu o bonetă de noapte. 

— Regelui îi este totul îngăduit! continuă Mar- 
gret privind cu scîrbă spre soțul ei. Imi amintesc cum 
tremura tot Stockholmul în timp ce el se amuza pe 
străzi împreună cu toată clica, măcelărind berbecii şi 
asmuțind cîinii asupra oamenilor... 

— Ei, pe atunci era tînăr! observă contraamiralul. 
Acum maiestatea sa regele este un om serios, inspi- 
rat de proiecte grandioase. 

Işi îmbrăcă halatul de brocart şi îşi clăti gura cu 
apă aromată. 

— În ceea ce priveşte decretele regelui — spuse e!l, 
uitîndu-se sever la Margret — acestea sînt întotdeauna 

foarte juste și pătrunse de înţelepciune. Nobilimea 
noastră risipește cît ai bate din palme averi uriaşe. 
Suedia a sărăcit şi pe deasupra trebuie să poarte un 
război. Fără îndoială, războiul se va siîrşi cu victo- 
ria noastră, dar acest lucru nu se va întîmpla prea 
curînd şi va costa mulți bani. Regele însuşi este un 
exemplu de cumpătare... 

— El mănîncă de la cazan ! rosti frau Julenscherna 
izbucnind în rîs. Dumneata, probabil, ai uitat că eu 
nu sînt o fetişcană de la ţară, ci sînt născută contesă 
Piepper şi înțeleg şi eu cîte ceva încă din copilărie. 
Gusturile modeste ale lui Carol costă Suedia cel pu- 
țin cît îi costă fastul lui Ludovic pe francezi... Aşa 
spune tatăl meu, iar el ştie ce spune... Dă-mi te rog 
o pară! 

Excelenţa sa aduse fructiera, dar frau Julenscherna 
deodată dori brînză. Julenscherna plecă iarăşi să-i 
îndeplinească dorinţa. Ea se lungi pe pat, îşi despleti 
cozile, se privi în oglinda de mînă, și se strîmbă la 
ea însăşi. Se auzi cum contraamiralul strigă bufetie- 
rului să aducă brînză. Pe dunetă se stîrni agitaţie. 
Scripeţii scirțiiră. Bufetierul plecă cu şalupa amiralu- 
lui după brînză la Stockholm. Smorcăindu-se pe nas, 
contraamiralul se culcă alături de soţia lui. Ea miro- 
sea a vin. Excelenţa sa închise ochii — îi era somn. 
Ştia că dacă nu adoarme îndată, o să aibă insomnie. 
Frau Julenscherna se aplecă deasupra lui, îi luă din 
cap boneta şi-l lovi uşurel pe chelie: 

— Dumneata ai pui pe cap, ca un sugaci. Ai avut 
păr blond sau şaten ? Hai, spune, din moment ce nu 
se mai poate vedea... doar trebuie să ştiu... 

— Nu cred că lucrul acesta poate avea acum vreo 
importanţă ! răspunse contraamiralul grav, indispus. 

Ea îi aruncă o privire descumpănită şi se prefăcu 
că vrea să doarmă. Julenscherna se uita la ea cu 
coada ochiului. Margret îşi răsfira cosița cu degetele-i 
albe. Gura ei mare se strimbase supărată. 

Peste cîteva clipe Margret se ridică încet din 
pat, îmbrăcă un halat gros căptușit cu puf de gîscă, 

cu fața de brocart argintiu, aruncă pe umeri un şal 
subţire de Toledo şi deschizînd larg uşa, ieşi în gale- 
ria cabinei amiralului. 

In port, se mișcau încolo şi încoace, ca nişte licurici, 
vasele de marfă, sunau cornurile, băteau clopotele. 
Bărcile cărau spre corăbii soldaţi beţi, care urlau gro- 
solan cîntece deşănţate. Luminile Stockholmului lică- 
reau stins, departe în ceața nopţii. 

Frau Julenscherna trezi cu o lovitură a pantofului 
pe servitoarea care dormea în cămăruță — o negresă 
pe care i-o dăruise tatăl ei — şi-i spusese să-i aducă 
în galerie o sticlă de vin vechi de Bordeaux şi brînză. 
Fata îndeplini porunca numaideciît. Atunci Margret 
porunci să-l cheme îndată pe colonelul James. Acesta 
veni, răsuflînd greu, speriat, neștiind că fusese che- 
mat de frau Julenscherna și nu de amiral. 

— Heer colonel, — începu Margret. Dumneata ai 
stat mult în Arhanghelsk >? 

— O, da, m-am săturat pînă peste cap de el! răs- 
punse James liniştindu-se şi înveselindu-se la vede- 
rea vinului bun şi a frumoasei soții a contraamiralu- 
lui. 

— Vreau să-mi vorbeşti despre Arhanghelsk... 

Colonelul James se înclină. 

— Povestește-mi despre străinii care locuiau acolo... 

James începu să povestească. Margret îl asculta cu 
gîndurile aiurea: n-o interesa nici consulul Martus, 
nici pastorul Fritsch, nici tot felul de negustori şi 
meşteşugari. 

— Există oare acolo măcar un medic ca lumea ? în- 
trebă ea ducînd la gură o felioară de brînză. 

— Pe vremea cînd mă aflam eu acolo era medic 
un oarecare des Fontaines ! spuse colonelul. 

— Povesteşte-mi despre el! ceru Margret. Poves- 
teşte-mi tot ce ştii! 

— Dar eu ştiu prea puţin! se scuză James. 

— Pentru mine va fi interesant şi atît... 

6.;GATA DE DRUM 


Dimineaţa, căpitanii navelor raportau comandantu- 
lui escadrei că îmbarcarea trupelor pe vasele esca- 
drei se terminase cu bine. Nu se întîmplase nimic 
deosebit. Numai pe nava „Miînia Dreaptă“ se rupsese 
scara şi patru soldaţi beți se înecaseră. 

Contraamiralul dădu din cap. 

După ce ascultă rapoartele, contraamiralul citi or- 
dinul pentru repartizarea căpitanilor. Uurkwaard, ca 
un încercat căpitan de vas care cunoştea Marea Albă, 
era numit la comanda navei-amiral „Coroana“. Hol- 
holsen era mutat pe „Ursul Mînios“. Locotenentul 
Ulof Brems era înaintat căpitan pe „Mînia“ ; iahtul 
„Floarea Înmiresmată“ era încredințat de coman- 
dantul escadrei locotenentului Iuhan Morat. Pe cele- 
lalte nave ale escadrei totul rămînea neschimbat. 

— Unde va fi postul meu permanent ? întrebă co- 
lonelul James. 

— Pe „Coroana“, — răspunse contraamiralul. Vi 
s-a repartizat o încăpere corespunzătoare gradului 
dumneavoastră. 

Colonelul se înclină. 

— Putem să învoim oamenii pe uscat ? întrebă Hol- 
holsen. 

— Nu, — răspunse contraamiralul. 

— TÎnălţăm curînd velele ? întrebă locotenentul Ulof 
Brems. 

— Le veți înălța cînd veţi primi ordin de la mine! 
răspunse sever contraamiralul. 

Uloi Brems se înroşi. 

La gustarea de dimineaţă sosi incognito pe nava- 
amiral „Coroana“ secretarul da stat, tatăl soției con- 
traamiralului Julenscherna, contele Piepper, abia în- 
tors din Polonia la Stockholm cu misiunea de a con- 
stringe consiliul de stat să aloce pentru ducerea răz- 
boiului atîtea fonduri cîte vor fi necesare regelui. 

Luară gustarea în trei — frau Julenscherna, con- 
traamiralul şi contele Piepper. 

— Regele este nemulţumit! spuse contele Piepper 
la desert. Pregătirile dumneavoastră durează prea 
mult... 

— Prea mult? explodă furios Julenscherna. Pen- 
tru o expediţie ca aceasta ? Amintiţi-i maiestăţii sale, 
conte, că eu am fost mulţi ani şeful agenților noştri 
secreţi şi ştiu despre Moscovia mai multe lucruri de- 
cît însăși maiestatea sa... Vreau să derutaz spionii. 
Să se creadă că noi într-adevăr ne pregătim să pls- 
căm la vînătoare de balene... 

— Asta n-o s-o creadă nici un copil! răspunse cu 
un zîmbet Piepper. Şi dumneata discuţi zadarnic, 
prietene, maiestatea sa s-a exprimat în termeni foarte 
tari în privința duratei pregătirilor expediției... 

— Ce vreți să spuneţi ? 

Piepper oită : 

— N-as fi dorit să vă supăr... 

Julenscherna se ridică : 

— Eu trebuie să ştiu ce a spus regele meu despre 
mine. 

Contele Piepper strînse din umeri : 

— Cum dorești, prietene. Maiestatea sa a spus că 
un măgar bătrîn şi îndărătnic ca dumneata a hotă- 
rît să aştepte anul viitor... 

Contraamiralul păli. Pieppar îi turnă vin. Julen- 
scherna împinse cupa cît colo şi spuse abia stăpînin- 
du-şi furia : 

— Bine, voi ridica ancora astazi. 

— Dacă totul e gata, trebuie neapărat să pleci chiar 
astăzi. Ţi-o spun ca un prieten sincer. Maiestatea sa 
este sigur de succesul expediției cu atît mai mult cu 
cît pe corăbiile negustorilor, aflate la Arhanghelsk, 
există oameni de-ai dumitale, nu-i aşa ? 

Julenscherna nu răspunse. I se făcu rău. Medicul îi 
puse lipitori. După ce-l conduse pe contele Piepper, 
earl Julenscherna mai zăcu cîtva timp în cabina de 

dormit, apoi bău vin îndoit cu apă şi porunci să se 
semnalizeze : „Escadra să se pregătească de plecare |“ 

— Dar dumneata eşti bolnav! exclamă frau Ju- 
lenscherna. 

— Sînt complet sănătos ! răspunse contraamiralul. 

După semnalul „echipajele să bea cupa regească 
şi să ia masa“, se înălță flamura care însemna: 
„atenţiune“. Şi contraamiralul porunci numaidecît să 
se semnalizeza : „Ridicaţi ancora ; urmaţi-mă !“ 

Galerele se desprinseră de chei ca să conducă va- 
sele ce ieşeau din pori. 

— Începeţi ! porunci contraamiralul. 

Matrozii desculți păşiră pe punte şi se opintiră î în 
manelele cabestanelor. Primul nostrom, cu biciul în 
mînă, alergă spre matrozi. Contraamiralul porunci să 
se meargă cu vîntul în spate pe volta stîngă. Pînzelz 
se desfăşurau încet. Vîntul umilă trinca, jucă în vela 
mare şi în săgeata velei mari. Capelanul escadrei rosti 
cucernic în spatele contraamiralului Julenscherna : 

— Să ne ocrotească sfinta Brighitta ! 

— Amen! răspunse contraamiralul. 

Pe punți, toboşarii băteau în şapte tobe: „Război 
pentru gloria regelui“ | 

— lacătă şi balenele ! zise matrozul poreclit „Șva- 
bra“ altui matroz, deşirat şi ursuz, cu numele de Cris- 
tofer. Auzi ce bat tobele? 

— Mă doare-n cot de orice ar bate! răspunse Cris- 
tofer., 

— Ele bat „război pentru gloria regelui“, — spuse 
Șvabra virind după gingie o bucată de tabac de 
mestecat. Mergem spre Moscovia. 

— Moscovitenii au avuţii! zise Cristoler. E timpul 
să ne croim şi noi soarta. 

Colonelul James şi frau Julenscherna stăteau pe se- 
midunetă. Cu perucă, tricorn, cu o aluniță lipită lîngă 
gură, James se înlăşura în pelerina de stofă neagră 
şi rostea galant: 

— Voi fi fericit, frau Margret, dacă la Arhanghelsk 
voi putea găsi ceva care să facă nişte buze atît de 
minunate să zimbească... 

— Dar ce, mergem totuşi la Arhanghelsk ? întrebă 
ironică Margret. 

— Nu, frau, mergem la vînătoare de balene... 

Matrozii cîntau domol un cîntec vechi de pirați : 


Să nu-ți speli mîinile, să bei, fi-fa-le-ra-la ! 
Să bei mai repede, 

Că nu le pofi spăla. 

Fi-fa-le-ra-la le-ra-la ! 

Nu, sîngele nicicind nu-l pofi spăla... 


— Ce cîntă ? întrebă frau Julenscherna. 

— E un cîntec foarte grosolan! răspunse James. 
Nu merită să-l asculți... 

Dar frau Julenscherna asculta cu interes. 

— Un adevărat cîntec de pirați! spuse ea cu en- 
tuziasm. Şi cît de tărăgănat îl cîntă... 


Primeşte-ţi, ciumă, musafirii I 

Nu ne-aștepta taverna, nici patroana... 
Hei, toarnă babo, hai o dată! 

Nu ştii ce bem? Ni-e gitifa uscată... 
Dar nu din ce vărsarăm să ne dai! 
Mai roş să fie, hei! 

Hai, toarnă cu temei! 

Fi-fa-le-ra-la le-ra-la ! 

La-la ! 


7. LA COPENHAGA 


Sîmbătă spre seară, escadra contraamiralului Ju- 
lenscherna aruncă ancora la Cristianshassen — por- 
tul capitalei daneze Copenhaga. Imbulzindu-se la bor- 
duri, matrozii şi soldații se uitau cu jind la bogatul 

oraş, întins ca o vedere frumoasă sub razele soarelui 
în asfinţit. Roşcovanul Bill Hartwood povestea : 

— Am avut cinstea să iau parte la bombardarea 
acestui oraş într-o zi cînd escadra aliată hotărise să 
termine cu danezii. Vasele de linie stăteau tocmai 
după limba aia de pămint. Eram tunar pe vasul 
„Hook“, cu o sută de tunuri. Să fi văzut ce horă se 
întinsese... | 

Matrozii oftau: ce chefuri ar trage aici! Danezii 
de bună seamă că tac chitic după ce au fost siliți să 
rupă alianța cu Rusia şi cu Polonia. Abia acum au în- 
teles care-i adevăratul stăpîn al țării lor. 

— Şi totuşi n-am isprăvit cu ei pînă la capăt ! spuse 
nostromul Ocke, poreclit „Bot de iepure“ pentru că 
mişca mereu 'din nas parcă tot adulmecînd. N-am is- 
prăvit cu ei ! Acum cincizeci de ani le-am tras-o zdra- 
văn dar nici atunci cît trebuia. Să înălțăm steagul 
suedez deasupra oraşului — iată ce trebuie să facem. 
Vedeți primăria oraşului ? Acolo trebuie să fie steagul 
suedez... 

Pe bordul comandantului 'sscadrei bubui tunul de 
veghe. 

— Bătrinul îl cheamă pe căpitanul portului ! spuse 
Svante Baghe, călăul corăbiei. Acu’ să vezi comedie ! 

Căpitanul danez al portului — un bărbat înalt, 
îmbrăcat cu jachetă albastră şi cu ciorapi albi, veni 
cu şalupa în vizită de curtoazie la bordul „Coroanei“. 
Scara de onoare nu fusese lăsată. Matrozii văzură 
cum păli ofiţerul danez cînd fu poftit să urce pe scara 
de serviciu, sub ochii echipajului care rîdea zgomotos. 
Nici contraamiralul, nici Uurkwaard, căpitanul coră- 
biei, nu stătură de vorbă cu danezul. Sarcina aceasta 
fusese dată nostromului del Robles. 

Nostromul îl primi pe ofițer în picioare şi contrar 
uzanțelor de curtoazie nu se informă despre sănăta- 
tea regelui Danemarcei şi nu comunică ce scop avea 
vizita escadrei. Danezul îşi muşca buzele în tăcere. 

— Avînd în vedere greutăţile expediției, contraami- 
ralul a hotărît să coboare o parte din echipaj pe us- 

cat! spuse del Robles. Sper că oraşul îi va primi cu 
bunăvoință pe marinarii sosiți sub glorioasele pavi- 
lioane ale flotei maiestăţii sale regelui Carol al XII-lea 
al Suediei, Dumnezeu să-i dea viaţă lungă... 

Del Robles tăcu, așteptind ca danezul să rostească 
„amen“. Dar danezul nu rosti nimic. El stătea cu mîna 
pe garda spadei, mîndru, lat în umeri, înalt. Cu o lo- 
vitură de pumn ar fi putut să-l dea gata pe nostrom. 

— Ti va întîmpina oraşul pe matrozii şi pe solda- 
tii maiestăţii sale ca pe nişte frați buni ? într>bă del 
Robles. Sper că primarul nu va precupeţi nimic pen- 
tru a-i ospăta cum trebuie. 

— Primarul şi oraşul nu sînt frați cu matrozii din 
flota maiestăţii sale regelui Carol al XII-lea! răs- 
punse căpitanul portului. În ceea ce priveşte masa 
lor, ospitalitatea daneză e bine cunoscută dintotdea- 
una. 

Peste citeva clipe, ofițerul salută, cerînd un răgaz 
în care oraşul să se pregătească să-și întîmpine „prie- 
tenii“. 

— Cite ore vă trebuiesc pentru aceasta? întrebă 
del Robles. 

— Cel mult două ore începînd din momentul cînd şa- 
lupa mea va acosta. 

Del Robles se declară de acord. Căpitanul portului 
coborî pe scara de serviciu în şalupa lui. Echipajul îl 
petrecu cu rîsete, fluierături şi huiduieli. 

Soarele apusese de mult cînd pe corăbii începură să 
bată tobele vestindu-i pe matrozi şi pe soldaţi că pot să 
coboare pe uscat. Oamenii se revărsară, ca mazărea, în 
şalupe. Deasupra mării liniştite răsunară cîntece mari- 
năreşti şi sub razele lunii care răsărea, şalupele acos- 
tau una după alta la cheiul tăcut. Aici veselia se 
schimbă dintr-o dată în exclamaţii de nedumerire: 

— Ce-i asta ? Cavalerie ? 

— Să ştii că da, — au muschete... 

— La ce naiba? 

Călăreţii stăteau pe chei nemişcaţi, cu săbii, cu sulițe 
scurte şi cu muschete. Platoşele de oţel sclipeau în lu- 
mina lunii. 

— Ce faci aici ? întrebă Birge, Picior de Corn, pe 
un călăreț nemişcat. 

— Caută-ţi de drum! răspunse acesta cu o voce 
care-l făcu pe Birge să amuţească. 

Pe podul Knippelsbrue care unea orașul cu portul 
vegheau soldaţi pedeştri sprijiniți în sulițe. Bill Hart- 
wood încercă să glumească cu unul, diar soldatul îl în- 
jură şi englezului îi pieri polta de rîs. 

— De unde or fi luat atîta armată ? întrebă Ucigaș 
de Prieten pe călăul Svante Baghe. Danemarcei i s-a 
îngăduit să aibă în total doar şase mii de soldaţi, şi nu- 
mai aici sînt cel puţin o miel 

Trecind pe lingă matrozi, locotenentul Brems auzi 
întrebarea pusă de Ucigaş de Prieten şi le spuse poso- 
morit : | 

— Ăştia nu-s soldaţi, sînt orăşeni. Vor ca voi să vă 
purtaţi cît mai cumsecade, asta-i tot. E prost, dar n-ai 
ce-i face. Cred că astăzi nu e rost de cheiuială. Mi-ar 
părea bine să mă înşel! 

Oraşul parcă era mort. Cînd marinarii suedezi in- 
trară pe porți, nici o fereastră nu era luminată. Uşile 
caselor erau închise, la taverne şi locante atîrnau la- 
căte, lîngă prăvăliile zăvorite se plimbau patrule cu 
ciini care horcăiau smucindu-se în zgărzi. 

Prim-locoteneniul Plomgren, comandantul artile- 
riei de pe nava „Coroana“, întrebă pe un călăreț care 
părea a îi ofiţer: 

— Ce însemnează toate acestea? De ce-i scoasă 
atîta armată ? Oare ţările noastre nu sînt prietene ? 

Călărețul răspunse : 

— Cară-te, pînă nu te calc în picioarele calului, til- 
har scîrnav | 

Polmgren puse mîna pe sabie. În ulicioară, dintr-o 
poartă care pînă atunci părea închisă, apărură îndată 
alți cîţiva călăreţi. Caii lor struniţi în dirlogi fornăiau, 
platoşele străluceau în lumina lunei ce se îurişa printre 

nori. Polmgren şi ofițerii lui stăteau în mijlocul cal- 
darîmului. Erau patru împotriva unei numeroase pa- 
trule daneze. 

— Vedeţi-vă de drum! spuse călăreţul. Duceţi-vă! 
In piața primăriei vă aşteaptă mîncare şi băutură. Du- 
ceți-vă ! Ce vreţi de la noi ? Politeţe ? Prietenie? Să nu 
credeţi că noi uităm atît de repede. Noi nu uităm ni- 
mic. Şi nici copii noştri nu vor uita! Duceţi-vă, pînă 
nu S-a vărsat aici sînge !... 

In piața primăriei, la lumina torțelor de smoală se 
întindeau mese mari cu carne friptă, legume în gră- 
sime şi pîine albă. Lîngă havuz erau aşezate butoaie, 
de cîte patruzeci de vedre, cu bere, şi de cîte zece vedre 
— cu vin. La uşa primăriei se aflau străji înarmate cu 
halebarde şi cu pistoale. In jurul pieții vegheau ne- 
mişcați cel puţin o sută de călăreţi dintre care o parte 
erau viu luminaţi de lună, iar o parte, ascunşi în um- 
bră. 

— Nu se serveşte >? strigă Bill Hartwood. Cine dă 
ospățul ?. 

— Serviţi-vă singuri ! strigă un călăreț, al cărui cal 
bătea cu copita în caldarîm, lîngă casa primarului. 
Serviţi-vă singuri şi Dumnezeu să vă ierte păcatele. 

Ofițerii, ofensaţi, o luară înapoi spre corabie. Ma- 
trozii şi soldaţii se puseră pe mîncare şi pe băutură. 
Rachiul era bun, iar mîncarea grasă, gustoasă şi din 
belşug. La jumătatea drumului, ofiţerii se răzgîndiră 
și uitînd de ofensă se întoarseră înapoi. Mincare şi 
băutură era berechet. Ucigaş de Prieten şi Ocke Bot 
de Iepure se îmbătară şi săriră în havuz ca să se scal- 
de. Birge Picior de Corn se îndreptă spre călăreţi — 
să le spună păsul lui. 

— Ce eşti tu ? întrebă pe un tinăr care moţăia în şa. 

Tînărul danez înălță capul, căscă şi răspunse do- 
mol : 

— Sînt fierar. 

— Atita tot — fierar ? 

— Da, atita tot — fierar. 

— Şi ai cal? 

— Nu, calul e al unui prieten al meu — un căruțaş. 

— Dar sulița? Suliţa a cui e? 

— Suliţa mi-am făurit-o eu însumi cu ciocanul, pe 
nicovala mea. 

— Bea cu mine, flăcăule ! îl rugă Birge. Măcar că 
eşti danez, însă eu n-am nimic împotriva ta. | 

— Nu beau cu tine! răspunse tînărul. Cînd oi avea 
chef să beau, îmi găsesc eu prieteni. Du-te la ai tăi şi 
bea cu dînşii. Uraţi-vă unul altuia să vă aduceți cu 
bine capetele înapoi de acolo de unde v-aţi pregătit 
să vă duceți! 

— Da’ unde ne-am pregătit să ne ducem ? — întrebă 
Birge beat. 

— Păi, asta o ştiţi voi! 

Birge se îndepărtă, împleticindu-se. Luna se ridica 
tot mai sus pe boltă. Matrozii urlau un cîntec: 


Agenţii de-nrolare l-au luat 

Si-n flota-mpărătească l-au băgat. 
Ei pe flăcăii toți îi pun la jug, 
Corabia apoi le e coşciug... 


Cîntecul se învîrteja prin piața primăriei. Iakob as- 
culta cu luare-aminte — nu era un cîntec prea vesel. 
El o luă pe o stradelă. Nu-l oprise nimeni pînă acum, 
mulțumită faptului că avea pe el o haină roşie care nu 
semăna cu mundirele albastre ale marinarilor şi nici 
cu cele verzi ale soldaţilor suedezi. Călăreţii credeau 
că e un localnic din Copenhaga. Unul îl sfătui în 
glumă : 

— Mai bine te-ai duce, frăţioare, acasă — să nu ni- 
mereşti în labele suedezilor şi să te dezbrace de haina 
aceea frumoasă. lar drăguţa o să te tot aştepte atunci... 

Iakob îi răspunse cu un zîmbet. 

La primărie orologiul bătea unsprezece ceasuri cînd 
el lovi cu ciocanul de tuci în uşa scundă de stejar a 
casei solului Rusiei. Nu i se deschise de îndată: în uşă 
scîrții o ferestruică şi ochii cuiva îl cercetară bănui- 
tor. 

— Ce doreşti ? t 

— Vreau să vorbesc cu domnul Izmailov. 

— Domnul sol nu primeşte la ceasul acesta. 

— Numele meu e Iakob din Stockholm. Vesteşte-l 
pe domnul sol că îl caută Iakob din Stockholm... 

Paznicul plecă şi după puţină vreme se întoarse. Un 
slujitor cu sfeşnicul în mînă îl conduse pe Iakob într-o 
sală mare şi rece. Pe masă ardeau lumînări în cande- 
labre; un canar nemţesc, care se trezise în colivia lui, 
începu să ciripească încetişor. Iakob stătea nemişcat. 
Faţa i se învăpăiase, inima îi bătea năvalnic. 

Solul rus, Andrei Petrovici Izmailov, ieşi la el cu 
pas grăbit, îi puse mîna lui mică, şi puternică pe umăr 
și spuse bucuros: 

— Eşti viu? Mă bucur, mă bucur foarte mult! Nu 
credeam să te întîlnesc vreodată... Ia să te văd, cum 
arăţi ! Eşti tînăr; te credeam mai bătrîn. Ai lucrat cu 
înțelepciune — nu ca un băiețandru, ci ca un om în 
toată firea. Am vorbit despre dumneata ţarului la Mos- 
cova. Mi-a poruncit să-ţi spun că-ţi mulţumeşte pentru 
slujba dumitale... 

— N-am făcut-o pentru asta! spuse sfios Iakob. 

— Știu că nu pentru asta. Totuşi, cuvîntul ţarului 
te va ajuta şi în viitor să-ţi alegi calea vieţii. Şezi! 

Iakob se aşeză. Izmailov sună din <lopoţelul de ar- 
gint şi porunci slujitorului să aducă cina şi să mai 
aprindă lumînări. Iakob văzu că şi Izmailov era tînăr 
— n-avea mai mult de treizeci de ani. Faţa lui deschisă 
era oacheşă, privirea vie, mustăţile negre, ca nişte sä- 
geţi, deasupra gurii cu buze cărnoase. 

— Ce face Hilkov ? 

Slujitorul puse masa, aduse vin şi farfuriile cu bu- 
cate. Iakob povestea. Izmailov asculta cu luare-aminte 
privind îndurerat în gol. Uneori puinea mînios, alteori 
izbucnea în suda!me. Cînd Iakob îşi sfîrşi jalnica po- 
vestire despre Hilkov, Izmailov oftă : 

— Phii, ce nenorocire! Ei, cum să-l ajuţi? Doar e 
tinăr, tinăr de tot, iar tu uite, spui că a şi încărunţit! 
Trebuie să cugetăm, poate să găsim ceva. Povesteşte 

mai departe! Mai înainte de asta însă, uite ce am să-ţi 
spun : ai adus un mare serviciu ţării... 

Iakob se înroşise, dar se uita drept în ochii solului, 
deşi se temea că-l vor podidi lacrimile. 

— Un mare serviciu! Eu însumi am primit peste 
zece scrisori de taină de la dumneata. Cheia pe care 
mi-ai dat-o a fost bună ; cu ea le-am dezlegat şi le-am 
trimis ţarului la Moscova — prin Polonia şi pe alte 
căi. Toate scrisorile ce-mi soseau de la dumneata din 
Stockholm, pe toate le-am trimis unde trebuie, prin 
Uleaborg. Prinşii noştri mureau, dar îşi făceau dato- 
ria. Multe scrisori au ajuns pline de singe, dar au 
ajuns. Slavă, slavă celor căzuţi ! 

Solul tăcu o clipă, rămînînd pe gînduri. 

— În fiare, puşi la cazne cumplite, acei oameni 
cinstiți şi buni nu-şi uitau jurămîntul de credinţă, nu 
uitau că sărutaseră crucea. Le ştii numele? 

—- Nu! răspunse Iakob. Nu cunosc nici un nume, în 
afară de al unuia, pe care gîdele l-a scurtat de cap în 
castelul Gripsholm. 

— Scerbatii am auzit că-l chema. L-au schingiuit ? 

— L-au schingiuit amarnic. 

=- Ştia cine eşti 2 

— Ştia. El a fost cel dintîi prins rus pe care l-am 
întîlnit. I-am povestit despre el domnului Hilkov, că- 
ruia începusem să-i duc mîncaredela ospătărie. Dom- 
nul Hilkov mi-a dat multe sfaturi folositoare — cum 
şi ce să fac pentru ca lucrul să meargă cît mai bine şi 
nici bani n-a precupeţit, deşi nu-i prea bogat. Mulţu- 
mită lui am mai aflat şi multe întîmplări din vremu- 
rile de mult trecute ale istoriei ruşilor... 

— Ştiai că-ţi pui viaţa în primejdie ? îl întrerupse 
Izmailov. 

— Ştiam. 

— Şi n-ai văzut Rusia niciodată ? 

— N-am văzut-o, domnule. Totuşi am aflat multe 
despre ea dela Andrei lakovlevici Hilkov şi de la Scer- 
patii. Vorbele pe care răposaţii mei părinţi mi le-au 

spus în Kolivan, le-am ţinut bine minte: să fac tot 
ce pot şi să mă întorc în Rusia. 

— Acum te duci cu escadra ? 

— Cu escadra. M-au luat ca ajutor al buietierului 
de pe vasul amiral. Mă bănuiau — n-am mai putut 
să rămîn la Stockholm... 

Slujitorul schimbă  îndemînatic faţa de masă şi 
turnă mied în cupe. 

— Ce băutură e asta ? întrebă Iakob. 

— Nuştii? îl întrebă Izmailov zîmbind. Mied. O 
băutură veche rusească. E bun >? 

— Bun... 

Ochii lui Izmailov îl priveau ghiduşi : 

— Cînd ai să te întorci în Rusia, să fii cu ochii în 
patru. Băutura asta a dezlegat multora limbile — ne- 
obişnuiţi cu ea, mulţi flecăresc prea slobod despre lu- 
crurile rele din casa lor; şi-apoi le cade năpasta pe 
cap... 

Şi deodată întrebă: 

— Ce îţi povestea Scerbatii despre Rusia ? 

Iakob se uită la sol cu privirea lui stăruitoare, tăcu 
o clipă, parcă chibzuind, apoi răspunse cu bägare de 
seamă, grijuliu : 

— Pretutindeni e într-un fel bine şi într-un fel rău, 
domnule, dar n-am trăit nicăieri mai rău ca aici. Eu 
judec aşa: omul nu s-a născut în zadar pe lume, tre- 
buie să făurească ceva. Simt în sufletul meu năzuința 
de a face ceva, dar ce pot face aici? Oare tot ce mi-a 
fost scris de soartă — e să ascult poruncile jupînului 
ospătăriei şi să duc în hrubă bere şi rachiu matrozilor 
cheflii ? 

Izmailov asculta cu luare-aminte. Slujitorul strînse 
farfuriile cu mîncare, aduse punga de piele cu tutun 
şi pipe de ialovăţ şi de lut. Lăsîndu-se tihnit în fotel 
și aprinzîndu-şi pipa, solul spuse: 

— Ai rostit vorbe înțelepte, deşi întrucîtva nedeslu- 
şite. Acum să trecem la treburi, să lăsăm filozofia 
pentru ceasurile de răgaz. Spune-mi amănunţit, ce 
amiral e peste voi, cum sînt comandirii, cîți ostaşi pe- 

deştri sînt, cîţi pentru lupta de abordaj, cîți tunari... 
Trebuie să scriu fără întîrziere despre toate şi să tri- 
mit chiar mîine ștafeta la Libava, şi de acolo la po- 
lonezi, care vor duce veştile alor noştri. 

Iakob povesti tot ce ştia. Ascultîndu-l, Izmailov dă- 
dea din cap încuviinţind : l 

— Frumos, frumos ! Ai ochi ager, eşti priceput... 

După ferestrele cu perdelele trase se auzi tropăit de 
copite, zăngănit de arme şi risete. Izmailov zise: 

— Se împrăștie paza — îînsemnează că şvezii au 
plecat pe corăbii. Astăzi s-a ridicat tot oraşul în păr 
— cumplit îi urăsc pe învingătorii lor. O jumătate de 
veac s-au bătut vitejeşte cu ei, da’ iacă, astăzi a fost 
o ruşine. Cînd ajungi în Rusia — să le spui că mulți 
danezi au strigat astăzi pe faţă: de s-ar împotmoli 
blestemaţii de şvezi cu corăbiile lor în Moscovia... 

— Oricum, o singură escadră a şvezilor nu poate 
să hotărască izbînda ! spuse Iakob. 

— De bună seamă! Nu va hotărî, dar îi va însu- 
fleți pe ai noştri la cele ce au să urmeze — trebuie 
să pricepi! Pînă în ziua de astăzi noi încă nu l-am 
bătut pe şved. Dacă escadra are să fie nimicită lîngă 
Arhanghelsk — ar fi pentru şvezi prima înfrîngere pe 
mare. Și din partea cui? Din partea ruşilor, pe care 
ei îi socotesc doar nişte pedestrași sau poate încă și 
călăreți, dar nicidecum luptători pe mare. Dar ruşii 
umblă pe ape ca şi pe uscat, asta o ştiu foarte bine 
şi eu şi mulţi alţii. Un arhivar de aici — un om cinstit 
și un filozof cum rareori întîlneşti, cu care sînt bun 
prieten — a făcut de curînd pentru mine o copie de pe 
o epistolă a lui Frederic, regele Danemarcei, pe care 
acesta a scris-o în martie 1576, adică acum mai bine 
de o sută de ani,.unui oarecare Ludovic Munk. Acest 
Munk înştiințase pe regele danez că un cirmaci rus 
din Malmö cunoştea drumul spre Groenlanda şi spre 
Grumant... lar regele să vezi ce-i scrie lui Munk... 

Izmailov se ridică, descuie lacătul unei răcliţe din 
lemn de nuc, scoase o foaie împăturită şi citi în da- 
neză, sărind peste lucrurile de prisos: 

— „Lui Ludovic Munk, despre un rus care merge 
în Groenlanda. Am aflat din înştiințarea domniei- 
tale că vara trecută cîţiva tîrgoveţi din Tronheim 
au cunoscut la Ward un cîrmaci rus, Pavel, care lo- 
cuieşte la Malmö şi...“ 

Solul ridică degetul şi citi cu glas osebit : 

— „care de obicei, în fiecare an, în preajma zilei 
sfîntului Bartolomeu, pleacă spre Groenlanda. Cîrma- 
ciul Pavel i-a înştiințat că dacă pentru munca lui i se 
va da o oarecare răsplată, el ar putea să le spună 
anumite lucruri despre acest pămînt şi să le că- 
lăuzească vasele într-acolo...“ 

Impături hârtia şi întrebă: 

— Înţelegi ce însemnează asta ? Un rege danez de 
pe vremuri scrie tîrgoveţilor săi pentru ca ei, sub 
călăuzirea unui cârmaci rus, să-l ajute să-şi scape oa- 
menii ferecaţi de gheţuri în Groenlanda. Lucru mare. 

Izmailov încuie hîrtia în răcliţă, se aşeză în fotel 
şi spuse cu tărie: 

— Pomorenii ruşi sînt stăpîni şi pe mare, şi pe 
ocean. În vremea cînd mulţi învăţaţi nemți, englezi şi 
alții, vestiți în țările lor, tipăresc cărţi prosteşti în care 
înfăţişează nişte căpcăuni cu un singur ochi în frunte, 
de care nu e nici pomeneală în ţinuturile polare — 
pomorenii noştri de mult iernează pe Grumant, pe 
Medvejii, pe Kolguev şi pe Vaigaci se duc la Manghe- 
zeia... 

Ceasul bătu de două ori. Solul rîse : 

— ȚŢi-am împuiat capul — ce să-i faci, aici n-am 
cu cine schimba o vorbă, de atîtea ginduri uneori imi 
vuiesc urechile. Ascultă cu luare-aminte: dacă ai să 
ajungi viu la Arhanghelsk — caută-l pe căpitan-co- 
mandorul levlev. E un bun prieten al meu; multe 
țări am colindat împreună, multe am trăit amindoi — 
şi bune şi rele. El te cunoaşte din scrisorile pe care i 
le-am trimis. Miine am să privesc escadra voastră. 
Cunosc un loc de unde se vede orice corabie care trece 
prin Zund. Am s-o privesc şi am să trimit o ştafetă la 

Silvestr Petrovici: escadra a trecut prin strîmtoare, 
gătiți-vă pentru o primire demnă de ea... 

Jakob zimbi şi se uită drept în ochii lui Izmailov: 

— lar dumitale îți mulţumesc încă o dată! spuse 
solul. Iakob... dar tatăl cum se numea? 

— Fedor. 

— Aşa, Iakob Fedorovici. Şi nu te supăra că Rusia 
te va întimpina cu focuri de tun. In bubuitul tunu- 
rilor drept o închinăciune adusă înălţimii de cuget 
şi bărbăţiei dumitale. Să ne luăm rămas bun după da- 
tina rusească. Pare-mi-se că nici nu ştii cum se face 
asta, te-ai înstrăinat ! 

Se îmbrăţişară şi se sărutară de trei ori. În ochii 
cenuşii ai lui Iakob licăreau lacrimile. lzmailov se 
prefăcu că nu le vede şi spuse îngrijorat : 

— Nu-i bine să ajungi în urma tuturor pe corabie... 
Uite ce... spui că eşti ajutor al buietierului. Arată-te, 
frățioare, isteț, du-i ceva nevestei amiralului, un fel 
de dar. 

Increţi fruntea chibzuind și începu să rîdă : 

— Du-i nişte icre negre. Șvezii se dau în vînt după 
icre, şi, văz Doamne, ai umblat după ele ca să-i faci 
o plăcere stăpînei. Totul o să meargă strună... O să-ţi 
arate drumul pînă în port Stiopka al meu — aici îl 
cunosc toţi, o să mergeţi pe străzi dosnice. Să nu te 
jereşti de el: e mormînt ! 

Bufetierul amiralului de pe nava „Coroana“ rămase 
cu gura căscată cînd văzu cutia de tei cu icre negre. 
Rămase cu gura căscată şi frau Julenscherna, dimi- 
neata. 

— Vezi! spuse ea contraamiralului la gustarea de 
dimineaţă. Vezi cum caută aici toţi să-mi facă plă- 
cere? lar dumneata încă te gîndeşti să mă expediezi 
acasă, în plictisitoarea Upsala ! 

Earl Julenscherna nu răspunse nimic. Scria un me- 
moriu pentru trimisul regesc din Copenhaga cu pri- 
vire la ruşinea din ajun. Trimisul suedez în Dane- 
marca se afla de față. $Şedea într-un fotoliu adînc, 
îşi legăna piciorul încălţat cu un elegant pantof cu 

cataramă şi juca lorneta în mină. Colonelul James 
mînca icre ruseşti cu o linguriţă de argint şi vorbea 


agale : 
`. — Am avut ieri nefericirea să mă plimb cu caleaşca 
prin oraş — într-adevăr, a fost insuportabil! Parcă 


erai într-o ţară duşmană. Călăreţii înarmaţi, oameni 
de jos înarmaţi, casele închise ! Cum de puteţi tolera 
aşa ceva? 

Trimisul regesc strînse din umeri : 

— Asta-i situaţia, heer colonel ! Din ziua cînd ma- 
iestatea sa i-a nimicit şi a trecut cu flota prin braţul 
răsăritean al Sund-Flintreden-ului, urăsc de moarte 
pavilionul suedez... Din păcate memoriul nu va folosi 
la nimic. O victorie bună asupra moscovitenilor va 
face cît o seamă de memorii. 


8. PENTRU GLORIA REGELUI! 


După semnalul „echipajele să bea cupa regească 
şi să ia masa“ — escadra ridică ancorele. Era linişte, 
cald, adierea zefirului aducea din oraş zvon de clo- 
pote. Uurkwaard zimbi cu toată faţa lui buhăită; 
ochişorii pacă i se înecaseră în obrajii puhavi, cînd 
spuse cu glas dulceag: 

— Danezii se roagă pentru noi | 

— Slavă Domnului că ieşim în mare, — răspunse 
colonelul James. Mizerabilă ţară. Şi observă, heer că- 
pitan, cum au aranjat totul: cînd doi matrozi de-ai 
noştri s-au încăierat şi au scos cuţitele, danezii i-au 
legat bine şi i-au adus pe escadră. Ştii pentru ce s-au 
arătat atît de amabili ? Pentru că dacă ar fi dispărut 
un matroz, noi am fi putut să presupunem că aceasta 
e o ispravă a danezilor, nu-i aşa? Şi atunci ei ar fi 
trebuit să răspundă. 

Corăbiile mergeau înşiruite una după alta. Către 
seară începu să sufle un vînt răcoros şi prielnic. Di- 

mineaţa, ocolind capul Skagen, făcură tot felul de ma- 
nevre, pînă cînd vîntul plin al Atlanticului umilă pîn- 
zele. Se lăsă frig. Ca să se încălzească, comandanții 
gărzilor beau pe ascuns rachiu, cu care se aprovizio- 
naseră la Stockholm ; ajutorii lor jucau zaruri şi În- 
gînau un cîntec vechi despre un oarecare heer Scheter 
care-o întreba pe maică-sa de ce moarte i-a fost ursit 
să moară | 
Maică-sa îi răspundea : 


Eu soarta-ți, odoru-mi iubit, am aflat: 
Plecind de pe țărmul natal, 
Tu teamă să n-ai cînd te lupți pe uscat, 
Te teme de groaznicul val! 


Matrozii cîntau cu glasuri răgușşite, aruncau zaru- 
rile, înjurau, iar cîntecul se întețea tot mai mult; îl 
știau toţi pe conabie şi glasurile răsunau pretutindeni : 
și pe punți, şi în cazarma matrozilor, şi pe puntea de 
jos a tunurilor, şi la bucătărie, şi pe teugă. Şi iată că 
heer Scheter işi făcuse o corabie şi plecase pe mare. 
Se stîrni furtuna. Heer Scheter era tare păcătos, dar 
nu voia să moară: 


Corabia tresare pe valul spumos, 

Heer Scheter intră în cabină, 

O carte de zodii şi zaruri a scos, 

Pe masă le-a pus la lumină. 

E ultimul ceas ce-l trăim. marinari, 
Da, ceasul din urmă ne bate! 
Afla-vom pe-acei cu păcate mai mari, 
Pe-acei ce-s mai plini de păcate! 


Heer Scheter aruncă sorții şi aceştia căzură asupra 
lui. Matrozii urlau: 


Căindu-se-amarnic, a prins a-nşira 
Păcatele-i multe și-amare : 

Cum sfinte lăcașuri pe vremi profana, 
Femei necinstea şi fecioare. 

Cum, fără să-i pese de sfintul județ, 
Cu șișul umbla la tureatcă. 

La negre răscruci căsăpind pe drumeți, 
Ţărani Spintecind la rohatcă... 


Matrozii cîntau ; în larma cîntecului, în adumbrirea 
amurgului, în boarea sărată a oceanului, Klas, coman- 
dantul artileriei, povestea despre avuţiile moscovite- 
nilor. Mercenarii ascultau cu priviri hulpave — pu- 
pilele lor se 'dilatau, hămesite, de parcă ar fi fost de 
ajuns numai să întindă mîna ca să apuce perlele, ta- 
lerii de aur, brocartul scump, blănurile de samur şi 
de vulpi argintii. Atolștiutorul Klas le povestea cîte şi 
mai cîte şi despre rusoaice. Din vorbele comandan- 
tului artileriei reieşea că frumoasele rusoaice sînt fe- 
mei impunătoare, cu pieptul înalt, rumene şi priete- 
noase... 

Moscovia părea aproape. Cîteva zile de drum pe 
ocean şi escadra va ajunge la ţintă. 

Atunci toboşarii vor bate pe punți „repaus“ E ma- 
trozii, cu platoşe, cu pumnale la şold vor debarca în 
Arhanghelsk. Clopotele bisericilor ruseşti vor bate slă- 
vind pe noul stăpîn al întregului Nord — pe regele 
Carol al XII-lea şi pe soldaţii lui viteji. Boierii ruşi, în 
şube de brocart şi cu căciuli înalte, speriați de moarte 
la vederea navelor maiestăţii sale, vor cădea în ge- 
nunchi la picioarele cuceritorilor. lar matrozii vor trece 
falnici pe străzile oraşului cucerit şi îşi vor alege ca~. 
sele cele mai arătoase pentru jaf şi pentru dragoste. 


Cum, fără să-i pese de sfintul județ, 
Cu şişul umbla la tureatcă, 

La negre răscruci căsăpind pe drumeți, 
Ţărani spintecind la rohatcă... 


In cabina lui, capelanul îngenunchease ca să se 
roage. Se strîimba nemulțumit: din pricina cîntecului 
nu putea să se reculeagă. Frau Julenscherna asculta 
cîntecul privind visător la oceanul nemărginit, spu- 
megător, a!'b-cenușiu. Colonelul James se uita la frau 

Margret şi se pindea ce lucruri amuzante, din anii 
petrecuţi în Rusia, să-i mai povestească. Călăul coră- 
biei, Svante Baghe, legînd în curelele biciuştii gloanţe 
de plumb, cînta cu glas subţire, plîngăreţ : 


O, dacă preasfintul s-ar milostivi, 
Acasă-ntorcindu-mă iar, 

O'naltă biserică-n sat aş zidi, 
Icoane i-aș pune-n altar... 


Escadra plutea cu toate pînzele în vînt. Pavilioa- 
nele suedeze fluturau pe catarge, vintul şuiera în sar- 
turi, stropi de apă sărată zburau peste punte. În 
stînga apărură pentru o clipă şi dispărură de îndată 
ta Stavangerului. Matrozii cîntau ultimul cu- 
plet : 


Abia își sfirşeşte el ruga de foc, 
Că tunete grele-i răspund, 
Catargele 'nalte căzură pe loc 
Și vasul se duse la fund... 


Cu  înţelepţi-mi ochi privesc 
Cum, ne-nfricat, al 'Rusiei Columb 
Spintecă apele de plumb. 

Lomonosov 
Tovarăşi de strădanie ai săi, 


De lupte grele şi victorii... 
Rileev 


CAPITOLUL CINCI 


1. LUNTREA NECUNOSCUTA 


In dulgherii, lingă gurile Dvinei clădiră un nou 
foişor ; pentru ca el să nu fie zărit de pe mare, tăiară 
un pin şi-i legară trunchiul vînjos de căpriori, cu fu- 
nii. Coliba de pază fu de asemenea ascunsă cu brazi 
rămuroşi ; focul — la care fierbeau păsatul — se po- 
runcise să fie făcut în groapă la o jumătate ide verstă 
depărtare de coliba de pază, pentru ca tilharii să nu 
poată ghici din larg că cei de pe țărm le pindesc so- 
sirea cu băgare de seamă, neobosit, ziua şi noaptea. 

Semion Borisovici, nacealnicul streliţilor, porunci 
să se trimită în ajutorul vameşilor draguni, în frunte 
cu porucicul Mehonoșin. Pe foişor străjile se schim- 

bau de patru ori pe zi; de-a lungul țărmului, prin 
smircuri, prin nisipuri mişcătoare, peste ierburi pu- 
trezite, dragunii umblau ziua şi noaptea cu musche- 
toanele prinse de şei. 

Cînd peste gurile Dvinei se aşterneau ceţurile Şi za- 
rea mării era ascunsă ochiului, ostaşii vămii ieşeau 
cu barcazurile să facă pază în larg. Un ostaş ţinea pe 
genunchi muschetonul de vestire încărcat. Oamenii 
ciuleau urechea la plescăitul valurilor, la ţipetele neli- 
niştite şi ascuţite ale pescărușilor. 

Toată paza pe mare se afla sub porunca căpitanului 
Krîkov. E| însuşi venea mereu în cercetare ba la ṣan- 
turi, ba la draguni, ba la micile străji împrăştiate pe 
țărm, iar dacă nu putea să lipsească din oraş, atunci 
trimitea în locul său pe Egorşa Pustovoitov, care era 
un ostaş aspru, tipicar şi drept... 

Pe şanţuri, nu departe de vartă, clădiră o izbuliţă; 
acoperişul ei teşit îl înveliră cu pămînt şi cu mușchi, 
iar izba însăşi fu acoperită cu brazi. Aici, fie Afanasi 
Petrovici, fie Egor cerceta pescarii care, cu tot ucazul 
tarului, ieșeau în mare ca să-și dobîndească hrana. 
Aici se făcea o aspră mustrare celor neascultători, ca 
să nu le mai dea mîna să încalce ucazul, iar Afanasi 
Petrovici porunci cu străşnicie ca nimeni să nu fie 
dus la pricaz şi dat pe mîna diecilor Gusev şi Molo- 
koedov, desluşindu-şi porunca astfel : 

— Ce nu-și pune în seamă omul sub vergi şi în 
dibă! Dar acele vorbe nu sînt ale lui, ci-s -aiurările 
unuia care şi-a pierdut minţile. Dacă trebuie, ne ră- 
fuim cu ei aici cum ştim noi. Nu-i nevoie de altceva: 
pescarii truditori pe mare, care vin cu peşte, îi cunosc 
pe nume, iar de nu i-oi cunoaşte — or să stea în izbă, 
la post negru, pînă oi afla. Pentru ce să dăm trudito- 
rul pe mîna călăilor ? 

Diecii îl vestiră pe <neazul-voievod Alexei Petro- 
vici despre isprăvile căpitanului Krîkov. Prozorovski 
se mînie și-i porunci lui Molokoedov să se ducă în 
grabă la şanţuri, să-l amenințe pe căpitan cu pedepse 

crunte dacă are să-şi mai facă de cap și de aci înainte, 
să-i acopere pe tilhari. 

Molokoedov încălecă pe şarg, şi o luă la trap mä- 
runt însoțit de vreo zece streliţi, dar pe şanţuri, la ve- 
derea asprului căpitan, se fistici și făcu o plecăciune 
mai adîncă decît trebuia. Afanasi Petrovici ascultă în 
tăcere porunca voievodului şi apoi spuse că toate aces- 
tea îi sînt cunoscute, că nu-i ocroteşte pe hoți, dar 
dacă-i lasă slobozi pe pescari, apoi o face numai cu 
aceia care îi sînt bine cunoscuţi. La schimbul acesta 
de vorbe era de față şi porucicul Mehonoșşin, care 
asculta plesnindu-şi cizma cu o  nuieluşă şi căscînd. 
Cînd diacul şi însoțitorii lui plecară, Mehonoşin se 
ridică de pe buturugă, se întinse şi spuse: 

— Dumneata, domnule căpitan, fä cum vrei, dar eu 
îi trimit la pricaz pe tilharii pe care i-or prinde băie- 
ţii mei. N-am să închid ochii la nelegiuirile nemerni- 
cilor şi ale puturoşilor. Dacă o s-o luăm în glumă, ne 
punem rău cu cneazul Alexei Petrovici... 

Afanasi Petrovici nu răspunse nimic. 

În aceeaşi zi dragunii lui :Mehonoşin duseră în oraş, 
la pricaz, patru pescari. Egorşa încercase să ia apă- 
rarea truditorilor mării. Mehonoşin se răsti la el. Ve- 
chiul barcaz pescăresc scîrțiia, legănîndu-se lingă un 
stilp de la marginea şanțurilor; dragunii aruncau în 
tăcere pe țărm peştele prins de pescari pentru hrana 
lor. Porucicul Mehonoşin, cu înfăţişare ide biruitor, 
plecă în sat să se hirjonească cu fetele, „să facă ple- 
ziruri Şi amoruri“, cum îi plăcea să spună. 

A doua zi de dimineaţă, caraula din foişor văzu iar 
o luntre cu trei catarge şi dădu de veste îndată bä- 
tînd toaca. Răpăitul sec, neliniștitor, zbură deasupra 
mării molcome, deasupra şanțurilor. Soldaţii-vameşi 
alergară la locurile lor cu muschetele în miini. Sărind 
cite trei trepte ideodată, Egorşa se urcă în foişor, se 
uită prin ocheană și sudui: 

— Cînd o să învăţaţi, draci bălțaţi, să-i ştergeţi 
sticla ? 

Sterse singur ocheana cu pulpana .mundirului şi 
privi din nou ; luntrea era adinc aiundată în apă — 
însemna că e încărcată greu; nu era din cele făcute 
prin partea locului — ducea încărcătură şi pe punte. 
iar oamenii din ea nu erau îmbrăcaţi pescăreşte — 
surtucele lor erau foarte scurte... 

Făcîndu-şi cruce ca să-şi alunge păienjeneala din. 
ochi, Egorșa întinse ocheana căprarului, care era că- 
petenie peste şanţuri. Căprarul privi îndelung și în- 
tări temerile lui Egorşa: 

— Nu-i o luntre de-a noastră! 

— Păi văd şi eu că nu-i de-a noastră. 

— Da’ nici şvedă nu-i ! Că doar oastea şvezilor n-o 
veni cu o luntre să se bată cu noi? 

— Cu una n-o să vină ! Dar nici oamenii nu-s de-ai 
noştri. Trebuie să-i prindem, n-avem încotro ! Ia trage 
un foc de flintă, că pe urmă ne-om descurca noi, ve- 
dem noi ai cui sînt... 

Căprarul sună din corn. Ostaşii vămii, muştruluiţi 
de Afanasi Petrovici să îndeplinească porunca repede, 
împinseră barcazul vămii spre apă mai adîncă. 

Un vameş voinic urcă cu grabă sus în foişor cu 
flinta în mîini, o propti de şold, deschise gura ca să 
nu-l asurzească şi trase. Flinta bubui ca un tun ; tră- 
gătorul spuse mulțumit de sine: 

— Ce mai trăsneşte! S-a clătinat şi foişorul... 

Epgorşa răspunse aspru: 

— S-a clătinat! Să-i pui mai puţină pulbere, de 
cîte ori ţi-am spus. | 

Auzind detunătura, dragunii alergară din bordeiele 
lor şi din izba de pază şi işi luară locurile. Ţinînd 
sus muschetele ca să nu se ude pulberea, vameșii se 
urcau în barcazul vămii — ca să ajungă din urmă 
luntrea tîlhărească. Dar nu izbutiră s-o ajungă. Lun- 
trea nu intră în gurile rîului ci folosind vintul, cîrmi 
dibaci şi o luă de-a lungul țărmului Zimnii, spre Mu- 
diug. 

— Se mişcă sprinten ! spuse căprarul. Se vede că-s 
luntraşi pricepuți. 

— Luntrea nui de-a noastră, dar merge ca pe la 
noi, — băgă de seamă vameşul care trăsese cu flinta. 
Zău, cum 'se obișnuiește pe la noi... 

Egorşa oită: 

— Nu-i ajungem cu barcazul. I-am scăpat, căprare. 

Imipopoţonat cu horbote şi cu funde, Mehonoşin se 
apropie pe armăsarul murg numai spumă şi porunci 
dragunilor săi să urmărească luntrea de-a lungul țăr- 
mului— să vadă încotro se iduc tilharii. Dragunii por- 
niră îndată la trap pe țărmul mocirlos. 

— Dacă au să-i prindă le dau o vadră de vodcă ! 
spuse Mehonoşin. Dacă îi scapă, îi pun sub cnut. Mă 
cunosc ei... 

Şi intră în izbă — să se culce după beţie. 


2. IN CETATE ȘI IN ORAȘ 


Silvestr Petrovici se întoarse în cetate, din călă- 
toria îndepărtată pentru cercetarea întăriturilor, tîr- 
ziu după miezul nopţii. Maşa se ridică în pat, întinse 
mîinile spre el şi-şi lipi obrazul de postavul aspru 
al mundirului său. El o sărută în tăcere pe creştet, 
pe gît, îi sărută urechea caldă cu cerceluş. 

Alături, în odăiţă, bucătăreasa ațţiţa focul în vatră 
— ca să încălzească bucatele pentru căpitan-coman- 
dor. Tropăind cu cizmele, vistavoiul căra lemne să 
facă foc în baie. Verunka şi Irenka se treziră şi-şi 
vorbiră cu glasuri somnoroase : 

— Ştii cine a sosit 2 Tăticu nostru. 

— A sosit tăticu... 

În adumbrirea străvezie a nopţii albe, fără să 
aprindă Tuminările, Silvestr Petrovici minca lacom 
ciorba grasă, mesteca cu poftă coltucul fraged de pîine 
albă şi povestea : 

— Să vezi, Maşenka, ce a ticluit voievodul nostru 
— isteţ cap mai are: a făcut o cerere ca să rămînă 

voievod. A scris-o chiar el, zău. El, împreună cu diecii 
lui. Mi-au povestit oamenii prin sate şi prin întărituri. 
Cum înhăţau vreun pescar, vreun neguţător din cei mai 
răsăriți, ori vreun vinător, indată îl aduceau înaintea 
ochilor luminăţiei sale. Omul, fireşte, tremura ca var- 
ga. Se apucau mai întîi să-l lămurească — pasămile, 
uite, robul lui Dumnezeu, cererea asta e scrisă aşa şi 
aşa, vezi Doamne, despre mine, voievodul cneaz Pro- 
ZOrovski către măria sa, că adică, pentru marea mea 
sirguință, toţi roagă să fiu lăsat voievod încă doi ani. 
Robul lui Dumnezeu, de, clipea nedumerit. Atunci 
apărea căpcăunul — giîdele Pozdiunin, cu cnutul, Și 
i-l învirtea pe dinaintea ochilor. Omul nu ştia ce să 
facă — se mai scănpina la ceafă, se mai gîndea, mai 
ofta şi aşternea sub cerere numele său, iar cel care 
nu ştia carte punea o cruciuliţă. Şi cu asta, basta. 
Uite aşa au trimis cererea aceea despre care mi-a 
vorbit Petru Alexeevici la Moscova, cu care m-a mus- 
trat... 

— Dumnezeule! rosti Maşa, bătînd din palme ui- 
mită. 

— Asta e, Dumnezeule ! Un mujic care rîdea cu nă- 
duf mi-a mărturisit: „Boierule — zice — degeaba te 
miri. Nouă — zice — ne e totuna — care-i voievod, 
carene stă în circă, care se imbuibă de pe urma noastră. 
Din veac tot aşteptăm un om milostiv, iar care dintre 
fiare e mai haină — lupul sau ursul — n-avem vreme 
să desluşim. Una ştim: îi-ţi-ar toţi voievozii de trei 
ori blestemaţi“. L-am dojenit ca să-l sperii — „nu-i 
frumos — zic — să vorbeşti aşa despre voievod“ — 
dar degeaba... Am lăsat-o baltă. 

— Şi acum ce-ai să faci ? 

Silvestr Petrovici răspunse abia după o vreme: 

— Ce vrei să fac? Pe cererea asta, gîndeşte-te, au 
iscălit toți neguţătorii străini, şi englezii, şi alţii care 
stau astăzi în temniță. E greu, Maşenka. La Moscova, 
nu de mult țarul se mînia... 

Maşa tresări deodată, se ridică de pe laviță şi 
alergă să descuie besacteaua : 

— Vai de mine, eram cît pe ce să uit. Ai scrisori 
din Moscova, scrisori. Şi de la Apraxin, şi de la Ale- 
xandr Danilovici... | 

Fără să isprăvească ciorba, mestecînd pîinea, Sil- 
vestr Petrovici se aşeză pe un scaun lîngă fereastră 
şi începu să citească rîndurile mărunte, scrise de mina 
lui Feodor Mateevici : 

„$1 Goliţin îl vesteşte pe ţar din Viena că primul 
ministru, graful Kaunitz, nici nu vrea să stea de vorbă 
cu el. Şi nici pe alții nu te poți bizui — doar îşi bat 
joc de noi. Goliţin se roagă cu lacrimi — trebuie să 
dobîndim prin orice mijloace izbînda asupra duşma- 
nului. Chiar dacă am face, scrie, o pace veşnică, ruși- 
nea veşnică cu ce o vom şterge? Ţării noastre îi tre- 
buie neapărat măcar o cît de mică biruinţă datorită 
căreia numele ei, ca şi înainte, să fie vestit în Europa. 
Deocamdată doar se ride pe socoteala oastei noastre 
şi a mai marilor ei. Matveev al nostru i-a scris lui Go- 
lițin din Haga : „mă simt foarte prost aici: dragostea 
lor faţă de mine e numâi în vorbele plăcute, dar ei de 
fapt sînt foarte reci. Mă simt între ei străin, şi din 
pricina veşnicelor dojeni ale lor sufăr amarnic“. 

Maşa se aşeză alături de Silvestr Petrovici, îi stre- 
cură mîna pe sub cot şi se lipi de el. Silvestr Petrovici 
işi frecă obrazul de capul ei şi, fără să se întrerupă, 
citi mai departe : 

„turcii s-au obrăznicit şi, pe lîngă toate nenoroci- 
rile şi năpăstuirile noastre, ne cer în chip ruşinos să 
le dăm înapoi Azovul, şi corăbiile noastre din Marea 
Azov să le ardem. Silvestr, Silvestr, să ardem acele 
corăbii pe care le-am durat cu atîta trudă — uite ce 
vor păgiînii, trecleţii, duşmanii noștri din totdeauna. 
Tolstoi al nostru le-a răspuns cu mînie: „Ca să ar- 
dem corăbiile din Azov şi să fărîmăm cetatea nou clă- 
dită — vestea asta nu numai că nu pot s-o trimit, dar 
chiar mi-e cu neputinţă să mă şi gindesc c-aş putea 
s-o trimit“... 

— Mănincă, Silvestruşka ! îl rugă Maşa. O să se 
răcească plăcinta cu carne de găină. 

Fără s-o asculte, Silvestr Petrovici îoşni foile altei 
scrisori: Menşikov îi scria o frază a lui Petru Alexe- 
evici: „Cînd cuvintele despre pace nu au destulă tă- 
rie, tunurile, azvîrlind mingile de tuci, glăsuiesc că a 
sosit ceasul să se facă pace“. Scrisoarea reda che- 
marea ţarului în care Petru lămurea rostul războiului 
cu Şvezia. 

— Despre ce serie? întrebă încet Maga. 

— Despre o mică biruință, — răspunse levlev, im- 
păturind scrisorile. Scrie că ne trebuie o cît de mică 
biruință asupra  şvezilor. Parcă eu însumi nu ştiu 
lucrul acesta... 

Clătină din cap, zimbi şi se apucă să-şi isprăvească 
cina. Maşa povestea cu glas mokom noutățile, şi el, 
uitindu-se la ea, se eîndea la ale lui. Apoi umplindu-şi 
pipa, se folosi de o clipă prielnică şi ieşi din odaie. În 
tăcerea nopții, dădu ocol cetăţii, şi cercetă ce se fă- 
cuse în vremea cît călătorise pe la întărituri. Maşa 
se culcase cînd el se întoarse în casă. 

— Unde ai fost ? întrebă ea. 

— M-am dus să fumez o pipă! răspunse, zimbind, 
Silvestr Petrovici. 

— Te-ai uitat la cetatea ta, — spuse Maga. Te cu- 
nosc eu. Deunăzi, Rezen se lăuda că s-au făcut multe : 
că retranşamentul e gata şi... | 

Silvestr Petrovici începu să rîdă : 

— Ia te mită ce cuvinte a învăţat: retranşament... 

— Cum să nu le învăţ aici cu voi, cînd nu auzi alt- 
ceva decît fuzee, muschete, granate şi pe deasupra 
şvezii... 

El îi luă mîna într-a sa şi o întrebă în şoaptă: 

— Ţie nu ţi-e teamă, 'Maşenka ? Să-mi spui adevă- 
rul adevărat ! 

Ea se gîndi o clipă şi răspunse domol, limpede : 

— De ce să-mi fie teamă ? Deunăzi a fost pe aici 
Egorşa, a adus un butoi cu castraveți muraţi. Am stat 
de vorbă cu el, zicea că Petru Alexeevici ar fi vorbit 
despre un comandir de nădejde — poate că despre tine 
era vorba. Îi ţin minte cuvintele. 

Maşa se săltă în cot şi dădu [a o parte cozile ca să 
n-o sstînjenească. 

— A spus aşa despre acel comandir: vitejia lui în- 
spăimîntă duşmanul, iscusinţa lui îi îndeamnă pe oa- 
meni să aibă deplină încredere în el... 

Silvestr Petrovici se îmbujoră şi lăsă ochii în jos. 
Maşa urmă : 

— Şi Egorşa, şi Merkurov, şi Krîkov Afanasi Pe- 
trovici vorbesc la fel despre tine. Atunci pentru ce să 
mă tem? Eu te cunosc mai bine decit ei, văd cum te 
frămînți... 

Netezindu-i fruntea cu palma, adăugă: 

— Uite, şi acum te gîndeşti — ce cute ai... Nu te 
mai gîndi, Silvestr Petrovici, odihneşte-te, suileţe- 
lule... 

Și întrerupîndu-se, schimbă vorba repede : 

— Taisia a fost cu Vanecika [a mine, a stat două 
zile. Am plins amiîndouă şi plinsul parcă ne-a mai ali- 
nat: mi-a spus — „nu-l iau, Maşenka, pe Afanasi Pe- 
trovici, nu-l iau, nu pot nicicum să mă gîndesc la 
asta“... | 

— Dar de ce aţi plîns, prostuţțelor ? 

.—- Am plins cu gîndul la viaţa ei atît de frumoasă : 
işi iubeşte şi astăzi cîrmaciul — pe altul n-are să-l 
poată iubi. De asta am plins. 

— Dar tu de ce ai plins? 

— Impreună e mai plăcut, Silvestruşka. Incă pe 
cînd eram fată, niciodată nu plingeam singură, ci cu 
o prietenă — plîngeam şuvoaie de lacrimi... 

Silvestr Petrovici începu să rîdă cu hohote; Maşa 
îl trase de mînecă — să nu se trezească fetitele! Zim- 
bind, el începu să se dezbrace. 

Dormi puţin — două ceasuri, şi 'ssculindu-se în 
vreme ce Maşa încă dormea, ieşi în camera vecină să 
se îmbrace. Acolo Rezen şi începuse să fumeze din 
pipă. Il aştepta. Schimbară repede cîteva vorbe scurte 
şi inginerul îl însoţi pe căpitan-comandor pînă la bar- 
cazul lui. Matrozii, cu pieptare, cu scurte fără mîneci 
şi cu căciuli împletite, îl întîmpinară voioşi, glumind ; 

el simţi deodată cu tot sufletul că oamenii aceştia îl 
iubeau. Cum şi cînd se întîmplase lucrul acesta --- 
nu ştia ; nu era chiar atît de mult de cînd aruncaseră 
cu jungherul în el pe treptele izbei Semigradnaia. 
Poate că cei de acolo nu ştiau ceea ce ştiau matrozii! 
Poate că truditorii nu ştiu cât de puţin dormea «el, cum 
îl 'dureau picioarele răcite, cît de multe lucruri trebuia 
să facă, ca să-l întîmpine cum se cuvine pe tilharul 
de şved ? 

— Flamura ! porunci un comandir de după spatele 
lui Ievlev. 

— O înălţăm acu’! răspunse alt glas. 

Flamura „căpitan-comandorul este pe bord!“ se 
înălță pe catarg, îluturind în adierea dimineţii. Se 
vestea o zi călduroasă. Valurile Dvinei plescăiau alene, 
izbindu-se de maluri. Fiece mesteacăn îi era cunoscut 
lui levlev. Sufletul i se linişti, i se uşură deodată, pe 
deplin, gîndurile izvoriră, porniră limpezi, îără greş, 
unul după altul — ce nu se făcuse încă, ce mai trebuia 
făcut astăzi, ce miine. 

Işi descheie mundirul și-și scoase tricornul, punîn- 
du-l alături pe laviţă. Trăgînd în piept cu desfătare 
izul plăcut al ierburilor, cerceta crîngulețele îndepăr- 
tate, chibzuia unde să mai aşeze pe mal — după tufe, 
între copaci — tunuri, unde să ascundă pe mujicii vi- 
nători, luptători veniţi de bună voie, care nimereau si 
un ban din zbor. 

Barcazul plutea uşor ; luntraşii, cu glasuri tinerești, 
porniră un cîntec pe care Silvestr Petrovici nu-l mai 
auzise. Îl ascultă cu luare-aminte : 


Ci pe întins de ape, Ermak neînfricatul 
Corăbii mindre-n țăndări le prefăcea pe loc, 
Cu steaguri ale Porții şi tătărești însemne, 
Da’ nici a-mpărăției corăbii nu-i scăpau! 
Acestea de pe urmă veneau fără de steag 
Și fără de însemnuri împărătești pe ele... 


— Ce cîntec e ăsta ? întrebă Silvestr Petrovici. în- 
torcîndu-se spre cîrmaci. 

- Da” cine-l8 ştie ! răspunse luntraşul Stiopuşkin. 
Il cîntă, domnule căpitan-comandor, truditorii pe os- 
trovul Markov; cum dă seara, îl cintă. Cică a iost 
odată un cazac Ermak Timofeevici, care a supus Si- 
beria pentru. Rusia — iacă, despre el s-a alcătuit cîn- 
tecul... 
Matrozii cîntau înginduratți, fără grabă, cu glas 
plin: 
Și-atunci grăi Ermak, zis Timofeevici : 
— Măi, că-mi umbli, cîine tu, cu şiretlicuri, 
Tu pe Ermak făr de județ ai vrea să-l spînzuri! 
Și cînd mi se aprinde-n el miînia, 
Și cînd îmi trage sabia din teacă, 
Lata sabie-n mină o ridică, 
Boierescul cap de trup despică! 
Și s-a dus de-a dura căpățina 
Pin’ la far însîngerind [ărina... 


levlev se încruntă, voi să bată din baston ca să în- 
ceteze cîntarea care povestea cum fusese retezat capul 
unui boier, dar îşi aminti de voievod — de cneazul 
Prozorovski — şi tăcu. Gindea cu amărăciune : „Lasă 
că ştiu ei despre el mai multe ca mine. De aia se bu- 
cură că s-a rostogolit.capul boierului“. Şi deodată își 
aminti ide o noapte de primăvară la Moscova, de ţarul 
Petru şi de cuvintele lui pline de mîhnire: „norul în- 
doielilor !“ 

Matrozii cîntau înainte, iar Silvestr Petrovici, parcă 
jără a-i auzi, strîngea între dinți vîrful pipei de ialo- 
văţ, şi se gîndea ce să facă cu Prozorovski, cu jalba 
lui mârşavă. Şi hotări cu tărie: să nu-şi piardă vre- 
mea cu el — şvedul e aproape, nu la asta trebuie să-i 
stea acum capul. 

Ajuns în izba Semigradnaia, îşi adună în grabă oa- 
menii — pe Semion Borisovici, nacealnicul streliţilor, 
pe Kriîkov, Merkurov, Semisadov, Aghei Pustovoitov, 
pe meşterii de corăbii Ivan Kononovici şi Kocinev, pe 
amîndoi Bajeninii : pe cel mai mare — Osip şi pe bla- 

jinul Feodor, care se aflau din întimplare în oraş, pe 
comandirii de streliţi şi de draguni, pe meşterii de co- 
răbii de la Don. Diecii erau şi ei de faţă — şedeau fe- 
riți pe laviţă, căutînd să nu-i vadă căpitan-comandorul. 
levlev aştepta fin tăcere să se aşeze toţi, ciocănea cu 
pipa în masă şi se uita aspru pe fereastră. Sub pielea 
obrazului său slăbit, ras proaspăt de bărbierul cetăţii, 
îi zvicneau muşchii. 

— S-au primit tunurile de la Moscova?: întrebă 
Silvestr Petrovici. 

— S-au primit paisprezece bucăţi, dar unele s-au 
stricat pe drum, — răspunse Merkurov, — le dregem 
acum. Pivele şi gaubițele sosesc şi ele curînd... 

levlev se uita pe fereastră, la apele albastre ale Dvi- 
nei. 

— Care din corăbiile străine au încercat să fugă 
hoțeşte ? 

— Vasul lor de escortă numit „Ascultarea“, — răs- 
punse Krîkov. 

„— Cum de n-a fugit? 

— l-au tăiat calea oamenii prapurcicului Pustovoi- 
tov. 

— A fost tărăboi ? 

_— S-au tras şase focuri în văzduh! spuse de pe 
locul lui Aghei. N-a fost cine ştie ce zarvă ! 

— Domnul căpitan Krîkov împreună cu prapurcicul 
Pustovoitov şi cu matrozii se vor duce pe vasul „As- 
cultarea“ — porunci levlev — şi vor ridica în numele 
meu toate tunurile de pe acest vas de escortă. Dacă 
străinilor nu le va fi pe plac — vor fi legaţi cu toții. 

Krîkov şi Pustovoitav se ridicară. 

— Staţi puțin ! îi opri Ievlev. Indată ce aduceţi tu- 
nurile pe mal, cu luntrile şi cu barcazurile, le aşezaţi 
după porunca domnului polcovnic pe toate ulițele cu 
case de zid, prin piețe — prin Piaţa rusească şi cea 
străină... Ce face voievodul ? Tot mai boleşte ? 

Aghei Pustovoitov zimbi dispreţuitor : 

— Păi ce să facă ? S-a îmbolnăvit de frică — nu-şi 
mai arată nasul. 

levlev se uită cu coada ochiului la Aghei: şi lui, 
ca şi celorlalţi, îi sta voievodul în gît! 

Spuse incet: 

— Nu nouă, domnilor sfetnici, şi nu astăzi hi-e dat 
să-l judecăm pe cneaz. El e pus de sus ca voievod şi 
va răspunde în fața ţarului. Duceţi-vă ! Pînă deseară, 
trebuie să isprăvim toată treaba cu tunurile. 

Bău apă ca să se lhniştească şi aruncă o privire cu 
coada ochiului spre cei de față. Inţelegea : ei trebuiau 
să apere oraşul şi niciunul nu se bizuia pe voievod, 
niciunul nu avea încredere nici cit negru sub unghie 
în cneaz; toți îl urau şi-l dispreţuiau. 

— Şi-acum să vorbim despre corăbitle noastre, — 
spuse căpitan-comandorul. Pentru asta v-am şi adu- 
nat astăzi, domnilor sfetnici. Avem vase pe schele şi 
la Solombala şi în dulgheriile lui Osip Andreevici de 
la Vavciuga. Patru sînt pe apă — se fac ludrările de 
amănunt. Dacă ostaşii şvezi vor pătrunde pînă acolo, 
flota noastră va pieri, îi vor da foc. La acest lucru tre- 
buie să ne sîndim stăruitor şi fără întirziere... 

Feodor Bajenin se sfătui: în şoaptă cu Ivan Konono- 
vici. Cu miinile încrucișate pe pieptul osos, își dădea 
cu părerea sfielnic încotro ar trebui duse corăbiile. 
Osip abătu din mînă spre frate-său de parcă ar fi 
alungat o muscă plictisitoare, şi-i spuse răstit că 
vorbeşte prostii: corabia nu-i un ac, n-o poţi ascun- 
de, iar de ai s-o ascunzi — şvezii tot au s-o afle. Co- 
răbierii de pe Don se năpustiră mînioşi asupra lui 
Osip, strigînd că trebuie ascunse corăbiile, că la ei 
pe Don se ascund cu dibăcie orice fel de vase şi ni- 
meni nu le poate da de urmă. 

Silvestr Petrovici privea faţa grasă de trai bun, 
mulțumită de sine, a lui Osip Bojenin şi ghicea ce 
gîndeşte acesta pe ascuns, ghicea că nu-i e milă de 
munca oamenilor, că nu-i e milă de corăbiile statu- 
lui, că pesemne îşi zicea: „ei, nu-i mare nenorocire, 
o da şvedul foc corăbiilor, om dura altele noi, o da 
foc şi acelora — iar om dura altele“. 

— Vistieria n-o fi nici ea fără fund! zise Ievlev, stä- 
pînindu-şi mînia. 

Bajenin chicoti şi se tolăni pe laviţă, scoţîindu-şi 
pîntecul înainte : 

-— Cum? 

— :Corăbiile costă multă trudă ! spuse Ievlev. Des- 
tui oameni au fost scoşi cu picioarele înainte din dul- 
gherii, pînă au fost făurite. 

— Oameni ? răspunse Bajenin rizînd în zeflemea. 
Mare scoijală — oamenii! Muierile nu s-au dezvățat 
să nască — m-or să lipsească oamenii. Cît priveşte 
vistieria, domnule căpitan-comandor, apoi noi şi vis- 
tieriei o să-i dăm o mînă de ajutor, că doar nu sîntem 
nici calici şi nici venetici, şi de n-om face răfuiala as- 
tăzi — o facem mîine. Silvestr Petrovici, ascultă 
ce-am să-ţi spun... 

Se ridică, gemînd, de pe laviţă şi întrebă: 

— Ce-o să cărăm noi într-o bună zi, pe corăbii, din- 
colo de mare ? 3 

Toţi tăceau. Osip îşi răspunse singur: 

— O să ne cărăm mărfurile, iar cîştigurile o să in- 
tre în punga noastră. 

— În care-a noastră? întrebă Semisadov. 

— Cum? 

— În care, a noastră ? În a mea oare? 

— Tu nu mai melița ! răspunse netulburat Bajenin. 
Nu-i vorba de tine. Ascultă mai departe, domnule că- 
pitan-comandor... 

Osip sporovăi multe şi mărunte. Oamenii se uitau 
la el batjocoritori. Feodor îşi dregea glasul, se foia 
pe loc şi în sfîrşit îl trase pe fratele lui mai mare de 
poala caftanului. Osip se zburli la el şi acesta o sfecli. 

— O să ducem dohot | începu să înșire Osip, îndoin- 
du-şi degetele groase şi scurte, pline de inele, — cî- 
nepă ! luftul nostru e tare căutat la ei. O să ducem 
blănuri — jder, rîs, biber, vulpi albastre, vulpi roşii. 
Apoi lumînări de seu din Vologda, potasă, aramă, 
ceară... 

Bătu.în podea cu ciubola, făcu un pas înainte şi 
strigă: 

— O să plecăm pretutindeni să facem negoț, în pri- 
vința asta ne-am înţeles cu însuşi Petru Alexeevici. 
Numai dumneavoastră, oştenii, să nu ne lăsaţi — 
cît despre noi n-om rămîne datori, veşnic o să vă dăm 
mulțumită. Dumnezeule milostiv ! O să ducem seminţe 
de cinepă, grîu, smoală topită, pui de giscă, somn, 
îi înecăm cu mărfurile noastre, le scădem preţurile şi 
ajungem cei dintii neguţători. Şi neguţătorul Litn 
cu tovarăşii lui a primit pentru fapta asta binecuvîn- 
tarea țarului. Negoțul o să fie în mîinile noastre, iar 
nu în ale lor; au să cadă în genunchi la picioarele 
noastre şi-au să-şi amintească de vremea cînd ne 
închinam la picioarele lor... 

— lar .pe urmă, vorba ceea : o mînă spală pe alta! 
grăi Semisadov din colțul lui. Corb la corb nu scoate 
ochii. Nu te mai încinge aşa, Osip Amdreevici. Toţi 
purtați acelaşi hram. 

— Asta cum vine? întrebă Osip învăpăindu-se. 
Oare nu sînt şi eu tot rus ? Oare n-am şi eu o cruce? 
Tu, mujicule, vorbeşte, dar nu întrece măsura... 

Semisadov fluieră a pagubă şi clălină din cap: 

— Nu se prea vede crucea mătăluţă, jupîn Bajenin, 
Osip Andreevici. Stai, nu te oţări, că nu mă sperii. 
lar de-i fi rus au ba, asta, de bună seamă, nu ştiu 
cum o fi. Nu-mi amintesc să te fi văzut apărindu-i 
pe oamenii noştri de cnutul veneticilor, atunci cînd 
trudeam la corăbii. 

Bajenin bătu din picior. Silvestr Petrovici ciocăni 
în masă şi strigă: 

— Nu sînteţi pe maidan! Aşează-te, domnule Ba- 
jenin. lar tu, nostromule, ia-o mai domol... 

Intiîlnind privirea poznaşă, ageră, a lui Semisadov, 
gîndi în sine: „Bun unchiaş! Unul ca ăsta fărîmă 
pietre în miini! De l-aş trimite cîrmaci pe corabia de 
război a şvezilor, ar face totul cum trebuie, fără să 
lipească...“ 

Cu glas hotărît, cercetînd pătrunzător pe fiecare din 
cei adunaţi, cumpănind parcă puterile fiecăruia, acum, 
în ajunul luptei, începu să dea porunci — care şi ce 
treabă avea de făcut. Fiecare urma să aibă griji pînă 
peste cap. Numai Osip Bajenin rămase fără nici un 
fel de însărcinare. Mîniindu- -se, el ieşi din odaie, trîn- 
tind uşa. Ca şi cînd nu s-ar fi întîmplat nimic, Sil- 
vestr Petrovici aduse din nou vorba despre corăbii, 
întrebiîndu-se unde să le ascundă. 

Intinse harta pe masă. Semisadov veni mai 
aproape, arătă cu degetul înnegrit de catran un mic 
intrînd al țărmului şi spuse în şoaptă : 

— Ar îi bine să-l vedeţi cu ochii dumneavoastră, 
domnule căpitan-comandor... 

— Am să-l văd! răspunse Silvestr Petrovici tot 
în şoaptă. 

Mai vorbiră ce mai vorbiră şi apoi Silvestr Petro- 
vici mulțumi tuturor pentru sfaturile înțelepte şi 
spuşe că vasele au să fie neapărat ascunse, dar unde 
anume — aceasta o să se hotărască în curînd. Oa- 
menii  încuviințară fereala căpitan-comandorului — 
paza bună trece primejdia rea. Şi începură să se ri- 
dice, să plece... 

Spre amiază, levlev rămăsese numai cu Semisadov 
și cu nacealnicul streliților. Diecii înfăţişară socotelile 
stăpînirii pentru hrana truditorilor şi pentru banii 
cheltuiţi. Silvestr Petrovici citea listele lungi şi poves- 
tea ce văzuse în călătoria pe care o făcuse, cum 
fuseseră întărite cetăţuile ca să se poată apăra de 
șved. Cetatea Kolski putea acum să ţină piept unei 
împresurări grele; călugării din mănăstirea Solo- 
vețki de asemenea se speriaseră — arhimandritul 
Firsh îşi dăduse seama de primejdie, şi-şi mînase trin- 
torii la treabă. Cetățile Pustozerski, Sumskoi, Kem, 
Mezen — nu era sigur că vor putea să se ţină bine, 
însă năvălitorii au să aibă de furcă cu ele. Oamenii, 
truditorii mureau cu duiumul — era foamete, ume- 
zeală, friguri. 

Nacealnicul ofta — ce să-i faci, în toate e voia 
Domnului ; Semisadov şedea cu capul lăsat în jos. 

— IÎntemniţaţii ce fac > 

— Ce să facă? răspunse Semisadov. Le dăm să 
înfulece binişor, nu se aşteaptă la rău, trăiesc — nu 
se pling. Ripley, meşterul de tunuri, a cerut bere — 
i-am dat. Inginerul Lebanius la început se speriase, 
dar acum s-a liniştit, şi-a venit în fire. lar cel care 
a fost prins mai înainte — pescarul Zwenberg — 
acela împ'etește coşuri de răchită, în ceasurile de rå- 
gaz, din care, deh, are destule. 

— Să şadă acolo, fără ei e mai multă linişte ! zise 
Jevlev. Pe urmă, îndată ce se siirşeşte lupta, le dăm 
drumul şi îi alungăm de aici... Spun bine, nostro- 
mule ? 

Semisadov înălţă capul şi zîmbi : 

— Bine, Silvestr Petrovici. De-am trăi măcar pu- 
țintel fără ei, că şi aşa fraţii noştri duc î în cîrcă destui 
călăreți... 

— Ce călăreţi ? întrebă Semion Borisovici, naceal- 
nicul streliţilor, holbînd mirat ochii. Despre cine vor- 
beşti ? 

— D-apoi despre aceia care-l călăresc pe mujic! 
răspunse neînfricat Semisadov. Ei sînt călăreţii. 

— Deștept te-ai mai făcut! i-o reteză polcovnicul. 
Mult te-ai gîndit pîn-ai vorbit ? 

— Ei, Semion Borisovici ? întrebă Ievlev, după ce 
Semisadov plecă. Ia spune-mi, cîte muschete. mus- 
chetoane şi alte arme ai primit în lipsa mea? Pare- 
mi-se că destule, dacă nu te plingi. 

Polcovnicul răspunse că într-adevăr primise de 
ajuns — l-ar mînia pe Dumnezeu să se plîngă. Și ar- 
mele sînt bune — nu fac de ruşine Moscova. Silvestr 
Petrovici luă pana, scrise un izvod şi întrebă îngiîn- 
durat : 

— Dacă am aduna nişte oameni — nişte vinători 
— dacă le-am da arme bune şi i-am aşeza pe Dvina 
în ascunzişuri, acolo unde firul apei e mai aproape 
de țărm, ar putea pricinui ei oare pierderi tîlharilor, 

ce spui? Cum socoţi? Să nu ne trezim deodată pe 
cap cu corăbiile şvezilor ! 

Semion Borisovici se încruntă, luă izvodul, socoti 
în minte şi rosti cumpănit: 

— Bună socoteală. Mujicul de pe Dvina e şoim ne- 
înfricat, dibaci, are ochi de vultur. Și pulberea o 
cruță din obişnuinţă vinătorească, nu strică degeaba 
încărcătura. 

levlev luă încă o foaie de hîrtie şi însemnă uşurel 
cu pana unde să fie aşezate pîndele vînătoreşti. Pol- 
covnicul îşi dădu cu părerea să se încredințeze toată 
treaba asta lui Krîkov — el însuşi se trage dintre 
vânători, oamenii îl cunosc şi el îi cunoaşte. Să fie el 
mai mare peste ei. 

Din izba Semigradnaia Silvestr Petrovici porni că- 
lare în trap mărunt spre Mhi, la Taisia, ca să-şi vadă 
finul pe la care nu mai trecuse de mult, şi să cerce- 
teze dacă maică-sa şi cu el nu au vreo nevoie grab- 
nică. Taisia îl întîmpină ca întotdeauna — liniştită, 
prietenoasă. Infäțişarea ei nu avea nimic din cer- 
nirea văduvei — nu scoase nici un cuvînt de tînguire 
cît zăbovi cu el în odaie. Spuse că totul merge bine, 
slavă Domnului ; nu le lipsea pîinea cea de toate zi- 
lele, făcuseră rost de lemne pentru iarnă, Afanasi Pe- 
trovici se milostivise şi le tăiase scînduri noi ca să 
facă izvoade pe pînze pentru rochii şi pentru: feţe de 
masă, care se vindeau bine în bazar — numai să do- 
vedeşti să le lucrezi; e o muncă plăcută, curată, cu 
asemenea îndeletniciri viaţa nu-i plictisitoare; mai 
trecea din cînd în cînd pe acolo Semisadov — tot 
căuta s-o înduplece să-şi încerce norocul în vreun 
meşteşug pe mare. 

— În care anume? întrebă mirat Ievlev. 

— Să ies în larg ca momitoare sau ca vislaşă, — 
răspunse zimbind Taisia. La noi, Silvestr Petrovici, 
multe neveste ies în mare. Unele sînt şi cîrmaci. Eu 
nu mă prea tem de apă. Odinioară Ivan Savvateevici 

mergea de multe ori cu mine la pescuit — şi slavă 
Domnului, nu se plîngea... 

— Ei, mai avem niţel şi o să merg şi eu! zise Va- 
niatka, mestecînd nucile date prin miere, pe care i le 
adusese Silvestr Petrovici. 

şedea acolo pe laviță, scotocind cu amîndouă mii- 
nile în săculeţul cu dulciuri. 

— Am vrut să vă mai spun ceva, Silvestr Petro- 
vici, — zise Taisia. Nu-i bine să vi-i ţineţi pe ai dum- 
neavoaşțră în cetate. Cine ştie ce o să se întîmple — 
fetiţele îs micuţe. Deunăzi am tot îmbiat-o pe Ma- 
ria Nikitişna să se mute la mine — la noi aici e li- 
nişte, avem grădiniţă — pentru ce să stea acolo... 

— Ei, şi Nikitişna mea ce a spus ? întrebă Silvestr 
Petrovici. p 

— A spus că nu vrea să vină, 

Tevlev zîmbi : 

— Păi asta-i, că nu vrea.: Eu însumi am lăsat-u 
baltă — nu mai vorbesc despre asta. Ea ca ea, dar 
ce să mai zic de dumneata, Taisia Antipovna; amîn- 
două sînteţi îndărătnice. N-are a face că e mai bine 
— nu te lasă inima. Să vă dea Dumnezeu la amîn- 
două după inimă... 

Taisia înţelese unde bate Silvestr Petrovici, se îm- 
bujoră şi rosti abia auzit: 

— Nu mă trage inima, Silvestr Petrovici. Nici el 
n-ar fi fericit, nici mie nu mi-ar tihni... 

levlev plecă fruntea în tăcere. 

Luîndu-şi rămas bun, puse pe masă o rublă de ar- 
gint: „să cumperi dulciuri pentru fin“ — cum făcea 
totdeauna cînd venea în izbă, la Mhi. Ca printr-o în- 
țelegere mută, Taisia punea deoparte bani albi pentru 
zile negre. Vaniatka nu prea se dumirea ce-s acelea 
zile negre, dar ţinea socoteala rublelor, cugetînd la 
vremea cînd s-or strînge atîtea, încît să-şi poată chi- 
vernisi cu ele un barcaz de nădejde. 

— Ei? — întrebă Ievlev în cerdac — vii la mine 
în cetate, Ivan Ivanovici ? 

— O să venim! răspunse Vaniatka, luptîndu-se cu 
săculețul lui. Unchiul Afonea mi-a făgăduit c-o să 
mă ia. De!... Batîr de-ar da cu tunul... Că n-a mai 
bubuit de mult niciunul. | 

— Poate c-o să începem să dăm şi cu tunul! spuse 
Silvestr Petrovici zîmbind cu duioşie. Hai, vino... 

— Aşteptaţi-mă ! porunci Vaniatka. 

levlev se aplecă spre el, îl sărută pe obrajii bu- 
călaţi, fragezi, se înclină în fața Taisiei şi dezlegă 
calul. Vaniatka deschise poarta şi calul porni îndată 
în trap vioi şi mărunt. 


3. TUNURI ȘI LANȚURI 


Căpitanul Krîkov şi prapurcicul Pustovoitov adu- 
seră spre seară tunurile de pe vasul escortă „Ascul- 
tarea“. Speriaţi de asprimea căpitan-comandorului, 
corăbierii străini sosiți la iarmaroc nu se împotriviră 
cîtuşi de puţin la ridicarea tunurilor şi-i ajutară chiar 
ei pe matrozii ruşi. 

După vecernie, Silvestr Petrovici se duse el însuşi 
pe celelalte corăbii să. propună căpitanilor un tîrg cu 
folos pentru ei: în schimbul unei plăţi bune, li se dä- 
dea putinţa să „împrumute“ vremelnic Arhanghelsku- 
lui tunurile, pentru ca locuitorii să se apere de tîl- 
harii şvezi. 

Căpitanii cerură un răgaz de gîndire. levlev răs- 
punse că n-aveau cîtuşi de puţin la ce să se gindească 
deoarece şi aşa ceasurile erau numărate. Căpitanii 
rugară să li se îngăduie să-l poftească pe corabia 
„Bravul pelerin“ pe consulul Martus; căpitan-co- 
mandorul încuviinţă. Cu Martus sosi şi pastorul 
Fritsch — aşa, ca din întîmplare. Căpitanii corăbiilor 
de mărfuri, căpitanul vasului de escortă, consulul, pas- 

torul şi levlev se aşezară în jurul mesei din sala cea 
mare a „Bravului pelerin“. Un mus aduse rom, ca- 
fea şi lămii în zahăr. Un papagal striga ceva în coli- 
via lui aurită. Căpitanii putăiau din pipe. Martus rosti 
grăitor o cuvîntare despre prietenia dintre ţarul mos- 
covitean şi ceilalți monarhi. Prietenia aceasta. de ne- 
zdruncinat fiind veşnică, cel care i se punea de-a 
curmezişul n-avea. să se aștepte la milă. După Martus 
vorbi pastorul Fritsch, şi după acesta — căpitanii. 

Ievlev se ridică, îşi potrivi spada, şi întinse mănuşa 
pe mîna stingă. Romul din paharul lui stătea nea- 
tins, cafeaua se răcise în ceaşcă. 

— Dacă pînă la prînz nu predați tunurile — spuse 
el impunător — atunci noi le vom lua cu sila şi fără 
plată. Acum însă v-aţi primit toți banii. Nu putem 
avea încredere în dumneavoastră, deoarece una din 
corăbiile durmneavostră a încercat să fugă pe furiş, 
ceea ce ne îndreptățește să ne aşteptăm la asemenea 
isprăvi din partea tuturor! Socot de asemenea de 
datoria mea să vă amintesc despre omorul nelegiuit 
săvîrşit de oamenii dumneavoastră asupra a doi ma- 
trozi de-ai mei, cu totul nevinovaţi, în acea zi cînd 
mulți oameni din echipajele dumneavoastră ne ame- 
nințau cu sosirea corăbiilor tilharilor şvezi. Cum am 
putea moi să avem încredere în cuvîntul dumneavoas- 
tră ? Și oare unii dintre dumneavoastră nu sînt prie- 
teni ai steagului şved ? 

Căpitanii cerură biblia — să jure pe ea. Silvestr 
Petrovici spuse hotărît că într-o treabă ca aceea nu 
era nevoie de biblie. Martus glăsui iarăşi. Fără să-l 
asculte, Ievlev plecă spre scară. Papagalul strigă mf- 
nios în umma lui... 

Consulul Martus îl ajunse pe punte, îl luă de braţ 
şi spuse că în sfîrşit căpitanii corăbiilor au încuwviin- 
tat ceea ce le ceruse, dar asta numai pentru a-şi do- 
vedi simțămintele de prietenie față de ţarul rus. Jos, 
lîngă bordul „Bravului pelerin“ se legănau luntrile, 
pline cu matrozi ruşi. 

— Să se ia în primire tunurile ! strigă Ievlev de,jos. 
Mai intii aici, apoi pe celelalte corăbii. Mişcaţi-vă 
repede ! 

Pe mal îi porunci lui Aghei Pustovoitov: tunu- 
rile pe care le vor căra matrozii să fie aşezate în dul- 
gherii pentru apărarea corăbiilor ruseşti aflate în 
lucru. La tunurile acelea să fie puși cei mai buni tu- 
nari, pentru ca şvezii, chiar dacă ar pătrunde în oraş, 
să nu poată da foc corăbiilor. În aceeaşi noapte, co- 
Tăbiile gata făurite şi înarmate plecară sub îndruma- 
rea lui Semisadov spre locul tainic. Petrecînd vasele, 
Silvestr Petrovici îi spuse, oitind, lui Krikov : 

— De-am fi ieşit în larg cu toate corăbiile să-i 
întîmpinăm pe tîlhari cum se cuvine, într-o luptă pe 
mare! Sîntem încă slabi. Să mai avem răbdare... 

Aplecîndu-se pe o parte, corăbiile se topeau în vä- 
lul străveziu, cu ape de sidef, al nopţii albe de la 
miazănoapte. Dinspre Dvina adia o boare răcoroasă ; 
barcazurile, luntrile, lotcile şi ciobacele, legate de 
chei, scîrțiiau. Mirosea pătrunzător a catran. levlev 
privi îndelung în urma corăbiilor apoi, cînd ele pie- 
riră din vedere, se întoarse spre Afanasi Petrovici şi-l 
întrebă cu blîndeţe : 

— De ce eşti supărat, domnule căpitan ? Ai obosit >? 
Şi eu tocmai vream să-ţi încredințez încă o treabă. 
Şi o treabă de nădejde... 

Krikov se uită întrebător la levlev. Silvestr Petro- 
vici îi povesti ce vorbise cu nacealnicul streliţilor 
despre vînătorii cărora urma să le dea arme şi să-i 
înşiruie în ascunzişuri pe malul Dvinei. 

— Găsim noi asemenea oameni ! răspunse cu ho- 
tărire Krîkov. N-or să strice de-a surda gloanțele, as- 
ta-i adevărat. Şi pe cîrmaci o să-l doboare cu un 
glonț, şi chiar pe amiralul. lor. Aşadar, am înţeles... 

— Chiar astăzi să te apuci de treabă. 

— Doar nu-i vreme de zăbovit. 

Cînd se urcau în barcaz lîngă arsanaua Voskre- 
senski, de sus, de pe povirniş venea în goană un om 

cu rubaşcă, neîncins, tuciuriu şi năltărog. Ievley în- 
trebă cine este. Matrozul Stiopuşkin răspunse : 

— E un meşter — Kuzneţ — de la turnătoria de 
tunuri. Are treabă pe ostrovul Markov. De dimineaţă 
de cînd se tot dă de ceasul morţii să-l luăm. 

Afanasi Petrovici se înveseli deodată şi-i spuse lui 
levlev cu un zîmbet nestingherit: 

—: Hei, ce mujic e şi Kuzneţ ăsta ! Il ştiu de cînd 
umbla cu vorba că vine sfîrşitul lumii şi era cît pe ce 
să-şi dea foc împreună cu rascolnicii... 

— L-am văzut şi eu atunci, — răspunse levlev. As- 
tăzi însă e un meşter iscusit, un vrăjitor în meseria 
lui. 

Fedosei se apropie în fugă, gifiind, aruncă o pri- 
vire sfredelitoare spre Silvestr Petrovici şi spre Krî- 
kov, şi după ce 'se urcă în barcaz, se aşeză, dezlegă 
legăturica şi începu să înfulece pîine cu ceapă. Ievlev 
îl întrebă ce caută pe ostrov şi meşterul îi răspunse 
că merge pentru treburile stăpînirii. Silvestr Petro- 
vici gîndi cu încîntare — e istet mujicul, are de ispră- 
vit treaba cu lanțul tainic şi de aceea nu trăncăneşte. 

După ce îşi sfîrşi cina, Kuzneţ întoarse faţa spre 
apă şi aţipi. Moţăia şi Silvestr Petrovici ; se învățase 
să se odihnească în tiece clipă de răgaz. Coboriră pe 
malul ostrovului Markov şi porunciră luntraşilor să 
aştepte. Nu departe de pîlcul sălciilor şi mestecenilor, 
prin pîclele călătoare ale nopţii albe, licărea un foc 
şi se auzea o cîntare: 


Și cînd mi se aprinde-n el mînia, 
Și cînd îmi trage sabia din teacă, 
Lata sabie-n .mină o ridică, 

Boierescul cap de trup despică! 


— Cine cîntă? întrebă levlev, strîngind cotul lui 
Krîkov. 

— Opriţi-vă oleacă, Silvestr Petrovici, ascultați 
pînă la capăt, — rosti aproape poruncitor Krikov. 

Adăstară sub un mesteacăn scund şi noduros, as- 
cultînd cîntarea celor cîtorva zeci de glasuri din 
preajma focului : 


lar boierii dumei spăimintatu-s-au 

Și prin săli împărătești împrăștiatu-s-au. 
Și grăi tătucu, faru’ pravoslavnic: 

„Dă Ermak cu barda chiar şi-n Dumnezeu, 
Ce să-i facem oare, nu mai știu nici eu!“ 
Nici un cneaz răspunsul nu i-a dat pe loc. 
Și atunci iertare țarul că îi dete, 

Și poruncă 'naltă numai că-i trimite : 

Să-i ia Astrahanul, şi Kazanu-ndută... 


Cîntarea se sfîrşi. Kriîkov stătea nemişcat, parcă 
tot ascultînd, apoi spuse : 

— Iată cum îi, Silvestr Petrovici... I-a poruncit să 
ia Kazanul şi Astrahanul — şi cu asta basta !... Mu- 
jicului-cazacului... Frumoasă cîntare... 

Zîmbi blajin, cu o pornire din inimă, şi întrebă a 
îndemn : 

— Mergem ?... 

Lîngă foc, pe rogojini şi pe lese din mlădiţe împle- 
tite, stăteau culcaţi nişte truditori, aceiaşi care nu de 
mult fuseseră prinşi în pădurile din preajma Dvinei 
de porucicul Mehonoşin. Sorbeau un terci lung din 
blide de lemn şi mestecau turte uscate. Molcean, nă- 
pădit de barbă pînă la sprîncene, nu minca — şedea 
lîngă buturugă și trăgea fumul din pipa meşterită 
de mîna lui. Nimeni nu se ridică, măcar că văzuseră 
cu toţii că venea căpitan-comandorul cu Krîkov. Mes- 
tecau, striveau ţînțarii şi tăceau. 

— Sănătate, oameni buni! rosti Silvestr Petrovici. 

Mujicii răspunseră unii după alții. levlev scoase 
pipa din buzunar, o umplu cu tutun şi ceru foc. Ii în- 
tinseră un tăciune. Molcean se uita la el de departe 
cu ochi sclipitori, ficşi. 

— De ce nu s-or arăta tilharii? întrebă cu dojană 
un mujic cărunt, Ziceaţi c-or să vină curînd. Noi am 

trudit cu toată graba, dar de tîlhari nici pomeneală, 
nu se văd. S-or fi speriat de fratele nostru ? 

— Pesemne că s-au speriat! răspunse levlev ascul- 
tînd cu plăcere vorba mujicului. 

— S-au speriat de lanţurile noastre, — spuse alt 
mujic cu o privire şireată în ochii mici. Păi ce! Parcă 
corabia ar putea să rupă lanţurile noastre — doar îs 
de fier, făurite cu ciocanul... 

— Cum s-o izbi de lanţuri — îndată se şi duce la 
fund ! intră în vorbă un mujic spătos cu chip palid 
și cu nările rupte, ițindu-se de după foc. Bulumacii îs 
îngropaţi adînc, am săpat, nu glumă. 

levlev îl privi cu luare aminte şi întrebă: 

— Da’ pentru ce ti-au rupt nările ? 

Mujicul nu răspunse îndată. 

— Am fost şugubăț în anii tinereții, am minţit o 
vorbă şi-un cuvînt, iacătă — şi am plătit... 

Cel cărunt îl întrerupse : 

— Dumneata mai bine nu întreba cine şi pentru 
ce. Nu-i. de nici un folos! 

— Asta-i drept că nu-i de nici un folos! grăi Mol- 
cean. Hai mai bine să vedem vîrtejurile, cum şi ce 
s-a făcut! 

Se ridică, păli cu palma un ţînţar de pe obraz şi, 
fără să întoarcă privirea, o porni înainte. În tufăriş 
Krîkov îl ajunse din urmă pe Molcean, şi ei începură 
să vorbească repede despre ceva. Silvestr Petrovici 
mergea în urmă sprijinindu-se în baston şi se gîn- 
dea : „Despre ce ar putea să vorbească ?“ 

Trecură pe lîngă tunuri. Ostaşii îi dădură lui Ievlev 
onorul. Silvestr Petrovici întoarse capul — tunurile 
erau bine aşezate: — de pe rîu nu puteau fi văzute 
iar tunarii aveau cîmp întins de vedere de sus, de pe 
podinele din bîrne. Laudă lui Rezen — şi aici a făcut 
o treabă cu rost... 

Scripetele pentru întins lanțurile de stavilă peste 
apă era de asemenea ascuns printre pinii scunzi şi 
printre brazi, într-o groapă nu prea adincă, pentru ca 
tilharii să nu vadă nimic atunci cînd au să înceapă să 

se înfăşoare pe tobă lanţurile aducînd astfel pieirea 
corăbiei. Chiar şi malul era, în locul acela, întărit cu 
bîrne înfipte adînc în pămînt ca să nu se surpe, să 
ru se răstoarne niîrtejurile cu toba... 

— Lucru temeinic! spuse levlev, lovind cu basto- 
nul în bîrne. Cine le-a pus ? Rezen ? 

— Inginerul n-a fost pe aici ! lămuri Molcean. Şi-a 
trimis numai ajutorul — să pună toba şi pîrghiile... 
Celelalte le-am făcut singuri.  lacă meşterul nostru 
— Kuzneţ, el le-a făcut. 

— Ţine la o corabie? întrebă Silvestr Petrovici. 

Fedosei ieşi înainte, îşi netezi cămașa şi răspunse 
fără grabă, cumpănit: 

— De, să vedem cum o lovi lanţul! Nu-i nimic, 
pentru o vreme ţine în loc orice corabie — apoi or să 
înceapă să tragă tunurile, dumneavoastră din cetate 
o s-o întîmpinați cu ghiulelele înroşite, iar tunarii de 
aici aşijderea. Acw au pe Markov tunuri bune — şi 
pive, şi gaubițe. Dar nu-i un strănut de gîndac. Deu- 
năzi am cărat cu barcazurile pulbere, ghiulele — ce-o 
să se mai scarpine şvedul! 

— De pe mal ţi-e la îndemiînă să tragi în strimtoare 
asupra corăbiilor ! spuse Molcean. Noi nu sîntem vă- 
zuţi iar ei îs ca în palmă... 

Ievlev se întoarse repede spre Molcean și-l întrebă: 

— De unde ştii asta? Nu cumva de pe Volga? Ai 
tilhărit 2? Ai umblat după jaf? 

Molcean răspunse liniştit : 

— Pentru ce, domnule căpitan-comandor, să umblu 
după jaf ? Celor ce jefuiesc — li-s puse capetele în 
țeapă astăzi. Iar noi, slavă Domnului, cît sîntem vii 
şi sănătoşi în slujba ţarului, înfulecăm păsatul stă- 
pînirii. Tîlharii-s cei ce jefuiesc — noi sîntem oameni 
paşnici, noi nici n-am dat ochi cu Volga. 

Mujicii dimprejur rîseră cu fereală. Zimbi şi Afa- 
nasi Petrovici Krikov. 

levlev privi cum bătea Kuzneţ ușor cu ciocanul 
în lanț: cerceta dacă-i bine mituit. Il ajuta un mujic 
scund și îndemînatic: „Așadar, acum ne putem bizui 

pe lanţ — gîndi Silvestr Petrovici — da’ şi pe multe 
altele ne putem bizui — multe-s făcute nu pentru un 
an şi nici pentru doi“. 

Dădu ocol cu o privire înceată tunurilor care se ză- 
reau pe valurile de apărare ale cetății Novodvinskaia: 
erau destule — ce papară o să mănince şvedul! Astăzi 
e gata lanțul, mîine Afanasi Petrovici adună vină- 
torii... 

Barcazul se apropie de mal scîrțiind ; matrozii, căs- 
cînd, aruncară scara uşoară. 

Pe ostrov, dincolo de hățiş şi de mesteceni, lingă 
foc — iarăşi începu cîntarea. Cuvintele nu se auzeau, 
doar viersul lin, măreț, răcoritor se întețea, se re- 
vărsa — acum, pesemne că se auzea şi în cetate. 

Undeva, departe, în văzduhul de cleştar, detună o 
impușcătură. 

Jlevlev ascultă cu luare-aminte. Dar nu se mai auzi 
nimic, numai cîntarea de lîngă foc... 

— Pe şanţuri s-a tras! spuse Molcean. Alungă 
lotcile pescarilor care vin spre Dvina... Au acolo o 
flintă straşnică, şi nici pulberea n-o cruță — cînd 
trag se aude pînă în Arhanghelsk... 

După ce barcazul căpitan-comandorului se depărtă 
de mal, Kuzneţ zvîrli ciocanul şi cleștele, îşi şterse 
mîinile şi-l chemă pe Molcean deoparte, după o tufă 
de răchită. 

— Ii de rău? întrebă Molcean uitîndu-se ţintă la 
Kuzneţ. 

— Rău! 

— Dece? 

— A aflat blestematul de voievod. 

Molcean se uită cu coada ochiului la Kuzneț. 

Acesta povesti că cineva dintre cei care au semnat 
plingerea impotriva lui Prozorovski s-a lăudat că 
acum sfănțuitorul n-o să-şi mai facă mult mendrele, 
că se va porni la Moscova altă plîingere in care sta 
scris tot adevărul: acum i-a silit tiîlharul cu cnutul 
pe tirgoveţi, pe neguţători și pe pescarii de la Marea 

Albă să-şi pună iscăliturile, cum că — văz Doamne 
— ar vrea să-l aibă voievod încă doi ani. 

Înnegurîndu-se la chip, Molcean încleştă pumnii 
grei, păroşi. 

— Limbuţii, dracii! S-au apucat să se laude... 

— Nu-i vorba de asta acum. Pesemne că voievodul 
o căuta să ne înhațe. Cît sînge o să se verse... 

— Să se verse? zbucni răguşit Molcean. Şi răs- 
punse: o să se verse! Da’ eu nu te-am povâăţuit pe 
tine, prostovane ? Ai vrut, măre Doamne, să se facă 
dreptate ! Ai cărunţit de tot, da’ minte ioc! Acu’ te-or 
atirna în dibă... 

Kuzneţ tăcea, ascultind cu sprîncenele încruntate. 
Apoi deodată ochii îi scînteiară şi el vorbi cu o şoaptă 
turbată, şuierătoare : 

— M-or atîrna ? N-au decît să mă atîrne! Pînă la 
mormînt am să-mi caut dreptatea. La Dumnezeu n-am 
găsit-o, dar acu' o s-o găsesc pe pămintul ăsta greu 
de păcate. N-are decît să mă înhaţe, lepădătura ! Am 
să-l scuip în bot, ucigaşul, trecletul! N-are decit să 
mă Sschingiuiască cum o vrea, înainte de ceasul mor- 
ţii am să strig tot ce știu, toate strîmbătăţile lui, toate 
jafurile, toate fărădelegile... 

— Din beciul de cazne nu se prea aude! grăi rău- 
tăcios Molcean, zbucnind în rîs. Nu eşti tu singurul 
care te-ai găsit firoscos să strigi adevărul în beciul 
de cazne. Au fost şi alţii inaintea ta, dar nu i-am prea 
auzit noi... | 

— Nu-i nimic, am să strig. Unde s-a mai văzut 
să te bată cu cnutul, să te schingiuie în beciul de 
cazne ? 

— La cine-i plingerea cea nouă ? 

Kuzneţ răspunse după o vreme de cugetare: 

— Pliîngerea e în miini de nădejde. Păcat s-o pier- 
dem. Oamenii au iscălit-o cu sîngele lor, au pus cu 
sînge cruciuliţe... 

— Te întreb unde-i ascunsă ? 

— La Krîkov Afanasi Petrovici. 

— El ştie ce fel de hîrtie e aceea? 

— A citit-o. 

— Ce-a spus după ce a citit-o? 

— A ris. 

— A ris? se miră Molcean. 

— A rîs! rosti iară blajin Kuzneţ. „Mult, zice, n-o 
să vă fie vouă de folos jalba asta. La ei trebuie să 
sari cu parul, cu toporul, să le dai foc, iar nu să um- 
bli cu jalba în proţap... Și apoi — zice — faceţi cum 
știți. Tu — zice — Fedosei, ești om înțelept. Ai zăcut 
în raclă, l-ai așteptat pe Enoch. Tu, frățioare, ştii să 
aștepți cu răbdare. Aşteaptă milosîrdia ţarului aşa 
cum l-ai așteptat pre Enoch al tău“... 

Molcean tuşi în hălăciuga neagră a bărbii. Kuzneţ 
oftă. Apoi întrebă: 

— Aşadar, ce să fac? Dăunăzi a trecut pe la tur- 
nătorie diacul — să iscodească, să întrebe. Se tem să 
mă înșface pe nepusă masă, sînt singurul meşter la 
turnătorie. levlev ar putea să facă tărăboi... 

— Trebuie să fugi. 

— Să fug, asta-i drept. Dar turnătoria ? Cine o să 
lucreze acolo ? Şvedul e aproape! 

Cisluiră îndelung, o intoarseră şi pe faţă şi pe dos, 
dar nu ajunseră la nimic. 

— Ce-aş mai bea un vinişor! spuse Fedosei cu 
alean. 

Vin nu era, aşa că se culcară după ce leorpăiră 
terciul lung. In somn Kuzneţ se frămînta, gemea, se 
zvircolea... 


4. S-AU INTORS ACASA! 


Intr-o noapte albă, străvezie, luntrea, care se mai 
apropiase o dată de gurile Dvinei, se ivi din nou nu 
departe de șanțuri. Egorşa alergă iarăşi în prepeleac, 
smulse din mîinile pîndarului ocheana, privi şi spuse 
înciudat : 

— Ce e de făcut? E aceeași care a venit și dău- 
năzi. Unde or fi fugit ? 

Privi încă o dată şi clătină din cap: 

— Nu-s de-ai noștri! Caftanele de pe ei îs scurte 
— ori că-s norvegieni ori alţi străini... 

Căprarul rostui flinta punînd încărcătură îndoită 
de pulbere, trase, se clătină și stătu mult, năuc, cli- 
pind ca un ciumat. 

— Barcazul pe apă! porunci răspicat Pustovoitov. 

Vameşii coborîră barcazul şi ieșşiră în calea luntrii 
care intra în gurile rîului cu îndemînare şi siguranţă, 
călăuzită de mina unui cîrmaci încercat. 

— Frumos merge! spuse Egorșa cu incîntare. Fru- 
mos ! Nici pînzele nu le-au coborit cătuşi de puţin... 
la mai trage o dată că m-au auzit! 

Căprarul mai trase o dată, cu fereală. Din prepe- 
leac se vedea cum luntraşii coborau pînzele — în sffr- 
şit înțeleseseră că li se. poruncise să oprească. Bar- 
cazul vămili se apropie de luntre pe la cirmă, şi cîţiva 
ostași se urcară pe vasul care acum stătea sus pe apă, 
de parcă se ușurase. Apoi luntraşii aruncară o parîmă 
din botul vasului și barcazul minat de visle trase 
luntrea. spre arsanaua vămii. Dragunii nu-i ieşiră în 
întîimpinare — dormeau, iar Mehonoşin petrecea în 
cătun — se încurcase într-o dragoste. „Fără ei e mai 
linişte! gîndi Egorșa. Altfel parcă-i auzi — la pri- 
caz 1“ 

Fluierind, Pustovoitov cobori jos de pe prepeleac, 
îşi îndreptă mundirul, își potrivi spanga pe șold şi cu 
pas de comandir o luă spre răufăcătorii care de două 
zile tot umblaseră creanga pe lingă mal, cutezînd să 
treacă cu neobrăzare pe lîngă șanțuri, ca și cum m-ar 
fi cunoscut ucazul țarului. 

— Cine-i? întrebă el pe pisarul vămii care sărise 
cel dintii de pe barcaz pe mal şi se ducea repede după 
hîrtie şi pene — ca să scrie foaia de cercetare. 

— Ia, nişte pescari de pe aici, truditori pe mare 
și vînători de fiare, — spuse grăbit pisarul. Pare-se 
că au iernat la Grumant. Zic că la Arhanghelsk i-ar 

cunoaşte şi ciinii, da’ cred că mint. Unul zace bolnav, 
trage să moară.. 

—. Lasă că le-or da lor la pricaz, Grumant ! rosti 
Egorşa mînios. Grumant! Nu-i îngăduit, și ei umblă 
tehui !... ia RAI 

Şi deodată, fără a-și isprăvi vorba, încremeni, ră- 
mînînd cu gura căscată. Pe luntre, în toată înălțimea 
lui, stătea Timofei Kislov, slab, cu barba neagră, pie- 
rit în mare cu doi ani înainte. Stătea şi ca și cum nu 
s-ar fi întîmplat nimic, se ciorovăia răguşit cu ostașii 
vămii care îi porunceau să coboare pe mal ca să răs- 
pundă pisarului la întrebările legiuite. 

— Ce naiba am eu cu întrebările voastre! striga 
Kislov. Eu, poate, cît îs anii n-am văzut în ochi o 
baie rusească, au poate că mă lincăiam doar cu omăt 
iar lor le arde acu’ de întrebări! Ce șanțuri de pază 
pot fi împotriva unui băştinaş de pe aici? Ce-s eu, 
străin, ca să mi se facă izvod vamal?! 

— Timofei Nikitici! strigă Egorşa. E cu putinţă să 
te fi întors viu?! 

— Ba nu, mort! zbucni cu nădui cîrmaciul. Da’ 
iu, Egor, ce eşti aici, comandir ? Pentru ce ne ţine? 
Puțin am pătimit pînă am ajuns acasă şi aci, alei 
— ce văd drăguliță Doamne ! Ce spui de asta !? 

Fisticit, Egorşa pășşi înainte, urcă pe scară, încă 
tot nevenindu-i să-şi creadă ochilor, şi strigă : 

— Da’ cum vine asta... e Kislov aievea! Ira !... 

— Ce Kislov, da? şi Reabov e acilea cu noi! zise 
cîrmaciul. Kislov, treacă-meargă — doi ani, da? Ivan 
Savvateevici şi tovarăşii lui nu doi ci patru ani bătuţi 
pe muchie s-au tot chinuit... 

Și, aplecîndu-se spre scară, strigă răsunător: 

— Ivan Savvateevici, ieşi să trăieşti ! 

Pustovoitov zbucni cu uimire şi păşi spre scară, dar 
acolo scîrțiiră treptele și îndată se ivi din cămară 
Reabov și cu glasul lui, cunoscut din copilărie, rosti 
lung : 

— Ia-n fe uită! Va să zică pe drept cuvint am 
ajuns acasă. 

Cîrmaciul se urcă pe punte, şi-i spuse firesc lui 
Egorşa, ca şi cînd s-ar fi văzut în ajun: 

— Ia uite-l, în mundir!... Ei, să trăieşti. Ai mei 
cum o duc? 

Egorşa privea încremenit: adevărat că parcă de 
pe ceea lume se întorsese omul acesta, dar la îniâțţi- 
şare n-avea nimic osebit — cîrmaci ca toți cîrmacii, 
poate doar capul îi era mai cărunţit şi privirea mai 
aspră. 

— Ce taci? întrebă Reabov. N-o mai îndelungi, 
Egor, Taisia Antipovna şi fecioraşul meu sînt bine 
sănătoşi ? 

— Sănătoşi, sănătoşi ! căpătă grai în sfîrşit Egorşa, 
parcă trezindu-se din buimăceală — şi feciorașşul tău 
e sănătos, şi Taisia Antipovna, văduvă nemîngiiată... 

Ochii verzi ai cîrmaciului sclipiră a ris. 

— Păi ce fel de văduvă e ea cu bărbatul în viaţă ? 

Şi, domol, fără să se uite la Egorșa, cobori pe mal, 
urmat de Kislov, de șchiopul Mitenka Borisov care 
îşi lăsase barbă şi de alţi vînători și luntraşi. Pe mal 
Reabov se lăsă în genunchi și-și lipi îndelung buzele 
de pămintul negru și umed. Soarele răsărise, scîldînd 
intr-o lumină caldă lunca verde, înrourată de lîngă 
șanțuri, prepeleacul de pîndă, brazii, ostaşii vămii, 
marea liniştită şi pe luntraşii îngenuncheaţi. Inmăr- 
muriţi, cu răsuflarea tăiată, priveau ostașii vămii şi 
dragunii, cum dau bineţe pămîntului lor de baștină 
de pe Dvina truditorii mării, cum curg lacrimi repezi, 
rușinoase, pe obrajii lor slăbiţi, înnegriţi, bătuţi de 
vînturi, cum scot bolnavul umflat de scorbut şi cum 
acesta, suspinînd, se lipeşte cu toată faţa de iarba 
proaspătă şi udă... 

Cel dintîi se ridică Reabov şi bătindu-l pe Egorșa 
pe umăr îi zise: 

— Te-ai făcut un lungan I | 

— Unchiule ! rosti Egorșa covirşit de bucurie — 
da’ noi nici nu mai credeam... 

— Nu-i nimic, îs viu!... rosti Reabov rîzînd. Pe 
mulți i-am îngropat, da’ eu tot viu îs. Nu mă ia ma- 
rea. Hai, frate; ospătează-mă cu păsat şi povestește-mi 
ce se mai aude pe la voi. M-aţi trecut în pomelnic? 

— Te-am trecut | 

— Auzi, Mitri! strigă Reabov. M-au trecut în po- 
melnic, d-aia sint viu. Şaga lui Dumnezeu... 

Mitenka se dădu mai aproape, şi se încruntă : 

— Vorbeşti tot în deșert, unchiule! Parcă Dum- 
nezeu șuguiește ? E păcat și să gindeşti aşa. Uite, el 
ne-a adus spre pămîntul nostru !... 

— Tu, hagiule, roagă-te pentru noi | 

Egorşa alergă să dea porunci — să se fiarbă pă- 
sat pentru luntraşi. Ostaşii vămii făcură rost de 
votcă. Timofei Kislov le povestea : 

— Intru în gura riului la Grumant şi ce să vezi 
— dau de ei acolo. Mare poznă! Îşi lăsaseră nişte 
bărbi iac-aşa, îşi duraseră o izbă, se chivernisiseră. 
Aveau carne de urs, de ren, pește... Pe tot ţărmul gos- 
podăreau numai ei — parcă ar fi fost o moșie boie- 
rească. Şi Ivan Savvateevici, de bună seamă, era mai 
mare peste toți. Iac-așa va să zică, trăiau binişor. Ei, 
da’ şi cruci, de bună seamă, multe cruci şi morminte: 
li s-a întîmplat acolo o nenorocire, asta nu poți s-o 
povestești dintr-o dată. Iar luntrea noastră fusese fe- 
recată de gheţuri, nici să ieși, nici să răzbaţi din 
guri... 

In vremea aceea, Mitenka îi spunea încetişor lui 
Reabov : 

— Îţi mai amintești de locurile astea, unchiule? 
Uite, căsuţa pazei mai e încă, s-a înnegrit toată. 
Atunci matale și Taisia Antipovna vă adăpostiserăţi 
in căsuţa pazei, n-aveaţi izbă, iar eu veneam încoace 
cînd şi cînd, aduceam demîncare, cîntam aici viersuri 
— uite-o colea pe nisip. Îţi aminteşti >? 

Reabov trase pe Mitri de bărbuța spînatică, şi rise: 

— Da’ tu! Acw ai barbă! Ai fi ajuns oare bogat? 
Dâăunăzi la norvegieni se vorbea — cică în Rusia pen- 
tru bărbi se iau bani... 

Egorşa dădu din cap, încuviințind : 

— Se iau, unchiule! Asta-i adevărat. 

— Da’ cică la noi ar fi război — şi asta-i adevărat? 

Pustovoitov povesti că Rusia se războieşte cu șve- 
dul, că s-a dat o mare luptă la Narva, și acea luptă 
s-a sfîrşit jalnic: şvezii au dobindit biruinţa... 

— Luptă, biruinţă ! spuse cu ciudă Reabov. Aţi au- 
zit nişte vorbe şi faceţi larmă fără rost. Zi pe înţe- 
lesul tuturor : cine a fost mai tare? 

— Şvezii. 

— Păi de ce aşa? 

— Au fost mai tari, unchiule. Ei, şi de bună sea- 
mă, comandirii străini li s-au închinat. 

— Da’ unde-i Narva aceea ? 

— Nu-i pe aproape, unchiule. 

— Şi cu asta au căzut la pace» 

— Da’ cum să cadă la pace? se oțărî Egorşa. O 
să fie război amarnic. Deocamdată însă treburile stau 
astfel : şvezii au strins corăbii multe — se aude că 
vin peste mare să cucerească Arhanghelskul, să dea 
foc dulgheriilor, să-i ucidă pe meșterii de corăbii, să 
ia cu ei sau să înece corăbiile. 

Reabov asculta cu încordare și chiar se opri din 
mîncat. 

— Aveţi mulți comandiri străini ? întrebă el deo- 
dată. 

— Acum nu mai sint aşa de mulți! răspunse 
Egorşa. 

Cîrmaciul se porni iară pe înfulecate. Egorşa po- 
vesti că acum la Arhanghelsk nu mai mîncau zeamă 
lungă, că duraseră cetate pe Dvina şi se păzeau de 
şvezi zi şi noapte, aşa că n-are să fie uşor tîlharului 
să nimicească orașul şi să ia corăbiile. 

— Da’ corăbii bune, ați făurit? 

— Bune, unchiule, Ivan Savvateevici, bune și nu 
puține! Flotă. Acu’ avem şi corăbii cu o sută de tu- 
nuri, şi fregate, şi iahturi... 

— Cu o sută de tunuri ? 

— Cu o sută, unchiule. 

— În ocean aţi ieşit cu ele? 

— Ne-am gătit să ieşim în vara asta dar n-am iz- 
butit. 

Tăcură. 

— Da’ cine-i mai mare aici peste voi, peste oaste? 
Vreun venetic ? 

— De ce venetic? E unul de-al nostru, un rus — 
căpitan-comandorul Ievlev. | 

— Silvestr Petrovici! se bucură Reabov. Ei, e un 
om deştept, îşi cunoaște treaba. Așa da, merge... 

Egorșa începu să povestească pe nerăsuilate des- 
pre Silvestr Petrovici. Reabov asculta gînditor şi dă- 
dea din cap. Egorşa nu putu să se stăpînească şi se 
lăudă numaidecît că acuma o să intre negreşit la Mos- 
cova în noua școală de navigație, că levlev îi făgă- 
duise — şi atunci el, Pustovoitov, o să fie comandir 
de corăbii, în lege... 

Reabov îl întrerupse: 

— Dar ca voievod cine-i la voi, domnule comandir? 

Ca să nu-l audă ceilalți, Egorşa povești în șoaptă 
că voievod e cneazul Prozorovski Alexei Petrovici. 
Ciine rău, pe care toţi, și în oraș și în împrejurimi, 
au nădăjduit c-o să-l scoată ţarul din slujbă, după 
doi ani, aşa cum se face pretutindeni în Rusia dar el, 
voievodul, s-a apucat şi a trimis la Moscova o jalbă 
hoțească, precum că tîrgoveţii, neguţătorii şi toți băş- 
tinaşii de prin partea locului ar cere măriei sale să-l 
lase pe bunul voievod cneaz Prozorovski, să mai șadă 
doi ani. Petru Alexeevici a crezut ce scria în jalba 
aia hoțească şi l-a lăsat pe loc iar acum cineva — nu 
se ştie cine — a trimis altă jalbă spre Moscova, care 
dezvăluie tot adevărul. Numai că oamenii cneazului 
Prozorovski au prins în drum acea jalbă și acum vo- 
ievodul taie şi spînzură mai cumplit ca înainte. Înhaţă 
pe unul și pe altul și-l cearcă fără milă în beciul de 
cazne pentru ca să afle numaidecît cine a scris jalba. 

Reabov oftă și clătină din cap: 

— Of, văd că trăiţi în veselie! Şi încă ce mai e de 
bine ? 

— Jaca, oricine vine de pe mare, e pus la cercetări: 
dacă nu-i oştean şved, trepăduș, iscoadă. In treaba 
asta e tare hain porucicul Mehonoșşin, comandirul 
dragunilor ; ce-i mai chinuieşte pe pescari — bine că 
nu-i azi aci: v-ar fi trimis îndată la popreală. Da’ 
ia spune, unchiule, Ivan Savvateevici: ați purces 
încoace se poate spune, de pe ceea lume. În drum aţi 
fost pe la norvegieni — toţi aveţi caftane străine — 
dar cînd aţi intrat în gurile Dvinei, n-aţi venit de-a 
dreptul, aţi mai umblat pe undeva ? Pentru ce, unde 
v-aţi ascuns dăunăzi ? 

Cirmaciul îl fulgeră cu o privire străpungătoare şi 
răspunse cu glas scăzut: 

— Am avut o pricină, Egorușka. Ştiam noi cum îs 
diecii şi potlogarii noștri, știam cum îs mişeii. lar 
marfa din luntre nu era de nasul lor, nu era pentru 
labele lor hrăpăreţe, nici pentru ochii lor pizmiaşi... 

— Aţi ascuns-o ? 

— Am ascuns-o, Egoruşka. 

— Nu mă priveşte! zise în șoaptă Egor — numai 
de n-ar afla cîinele de Mehonoşin. De-o afla, o să vă 
tîirască la Pozdiunin, iar cu acela, cu jivina, nu-i de 
şagă ! | 

— Păi eu nici nu şuguiesc! spuse Reabov. Dar 
cum ar putea să afle? 

— Şi-a trimis dragunii lui după barcaz, şi dacă 
aceia v-au văzut — o să afle... 

Reabov nu răspunse nimic. Soarele se inălțase sus 
cînd pisarul vămii isprăvi de scris hirtiile. Căprarul 
se apropie de Egorşa ca să se sfătuiască ce să facă 
mai departe... Pustovoitov se ciorovăi o vreme cu el, 
apoi spuse aspru: 

— Eu răspund! Luntraşii aceştia au trecut prin 
suferinţe de care noi nici n-o să visăm vreodată. Ii 
cunoaştem pe toţi. Lasă-i să se ducă acasă... 

— Cu luntrea ? 

— Cu luntrea n-or ajunge. O să-i înhaţe lîngă ce- 
tate. Luntrea o s-o lase aici iar ei or să se ducă pe 
jos... 

Căprarul răspunse cu îndoială: 

— Parcă or să poată ajunge în oraş cu caftanele 
astea norvegiene ? Şi apoi, cu bărbi şi fără hîrtii pen- 
tru portul bărbii ? La prima rohatcă au să-i înşiace. 

Egorșa hotărî să meargă cu ei. Un ostaş al vămii 
aduse o iapă murgă, el sări în şa, şi-şi  îndreptă 
spanga pe şold — tinăr-tinăr, da? cine mai era ca 
el: pălărie în trei colţuri, mundir, botiori cu pinteni 
şi mănuşi! 

— Ia uite-l! rosti Reabov cu încuviințare. Chipeş, 
ilăcăul! Straşnic ! Slujeşti pe corăbii au ba? 

— Ca şi pe corăbii ! răspunse Egorşa roșind. N-am 
carte încă, Ivan Savvateevici. lacă, dăunăzi am fost 
la Moscova, la școala de navigaţie... 

Și iară începu să povestească cum îi văzuse pe 
Gwîn şi Griz, cum vorbiseră cu prea învățatul dascăl 
al şcolii de navigaţie domnul Magniţki Leonti Fili- 
povici, cum acest Magniţki făgăduise să-i primească 
în şcoală pe Egorşa şi pe alţi tineri corăbieri care um- 
blaseră pe mare şi incercaseră pe pielea lor furtunile, 
îndepărtatele călătorii pe ocean, trecind prin întim- 
plări de tot felul. 

Reabov pășea dus pe gînduri și aproape că nici nu 
asculta pălăvrăgeala lui Egorşa, dar Mitenka Bori- 
soy rămăsese cu ochii negri sclipitori pironiți asupra 
acestuia : nu scăpa nici o vorbă — nici nu mai ve- 
dea pe unde calcă şi se tot poticnea. Simţind o ase- 
menea luare-aminte faţă de povestirea lui, Egorşa se 
întoarse în şa spre Mitenka şi urmă să-i vorbească 
numai acestuia. Mitenka puse a întrebare pe care 
Egorșa n-o desluși bine: 

— Da’ pe mine m-o primi oare? Aşa şchiop? 

— Cum, cum? | 

—  Şchiop cum îs, zic, m-o primi? 

— Te-or primi! răspunse fără şovăială Egorşa. 
Cum să nu te primească ? Cît ai umblat tu pe mare 
— altul n-a văzut în toată viața lui atitea cîte ţi-a 
fost dat ţie să vezi din copilărie. Cîţi ani ai umblat 
şi încă unde! Și Gwin, şi Grîz, şi Frawarson — toţi 

laolaltă n-au văzut ceea ce ţi-a fost scris ţie, unuia 
singur, să vezi.. 

Reabov zîmbi şi puse mîna pe umărul lui Mitenka: 

— Adevăr grăiești, Egorșa. Multe a mai văzut! 
Ce mai corăbier o să iasă din el! Eu nu-s acela care 
să laud pe careva d-a surda ! 

La auzul laudelor, Mitenka se îngălbeni de-a bi- 
nelea. 

— lar că ești şchiop, îrățioare, apoi ăsta nu-i un 
neajuns pentru un căpitan de vas. Doar n-ai să te 
caţări pe catarge, nimeni n-o să te pună la așa ceva. 
Uite, Egorşa spune că s-au durat corăbii, şi măria 
sa mai durează şi altele — cine or să fie căpitanii 
lor ? De bună seamă — ai să ajungi comandir al flo- 
tei ruseşti. Spun adevărat, Egor ? 

— Adevărat, unchiule, Ivan Savvateevici, adevă- 
rat. lar Silvestr Petrovici n-o să-l lase pe Mitri, el e 
aici căpitan-comandor — nu glumă. Mi-a făgăduit că 
indată ce-o să-l biruim pe şved mă trimite la Moscova, 
ei, şi atunci m-oi duce împreună cu Mitri. 

Tot vorbind, trecură fără bocluc de rohatcă. Egorşa 
îşi luă rămas bun și se iîndreptă spre locul de trecere 
peste rîu — să-l bucure pe Silvestr Petrovici cu ști- 
rea că Reabov e viu şi nevătămat. 

— Să vină deseară pe la mine! îi strigă Reabov 
din urmă. Ne-om mai odihni, om sta de vorbă — 
poate nu s-o plictisi. Şi tu să vii. 

Egorşa îşi flutură de departe pălăria în trei colţuri. 

Luntraşii ținură înainte drumul spre oraş, către 
casă. Era zădui şi prăfăraie. Peste Dvina, prin preaj- 
mă, ardeau pădurile. Mirosea a fum. Reabov îl chemă 
pe Mitenka şi-i spuse îngîndurat: 

— lacă, merg şi cuget: s-a mai întîmplat vreodată 
să ne intoarcem de pe mare şi să nu aşteptăm vreo 
năpastă pe uscat? 

Mjtenka răspunse după o vreme : 

— Pare-mi-se că nu s-a întîmplat. 

— Asta-i, pare-mi-se. 

Cîrmaciul zimbi mîhnit. 

— Da' de ce-o fi aşa? 

— Fiindcă sîntem păcătoşi, d-aia ne urmărește 
răul! zise Mitenka. Pentru păcatele noastre! Dacă 
ne-am ruga... 

— Da’ tu oare puţin te rogi? La Grumant ai fi 
dat ortu' popii cu rugăciunile tale, dacă nu te-așş fi 
minat după tot felul de treburi, hagiule! Nu, frate, 
noi nu sintem păcătoşi în fața Dumnezeului tău, nu 
acesta-i răul aici: că ne rugăm puțin — aici e alt 
Tău... 

Fără a-şi siîrşi vorba, căzu pe ginduri, călcind cu 
pasul lui, neşovăielnic, de luntraș. Pe dîmb se opri: 
de acolo se zărea Arhanghelskul, ulicioarele cotite care 
coborau spre Dvina, turlele bisericilor de lemn și de 
zid, bărăţia nemțească, Piaţa Străinilor, mahalalele 
Zalionaia, lamskaia, Puşecinaia, casa voievodului, 
dulgheriile și corăbiile ce se durau în ele. 

— la uite — îi spuse cirmaciul lui Mitenka. Vezi 
corăbiile ? Cred că au făurit multe în lipsa noastră! 
Flotă !... Ei, bun sosit, Mitri! Om vedea cum ne-o fi 
traiul acu' în Arhanghelskul nostru... 


5. PRĂPĂSTUI-SE-VA URGIA! 


Mehonoşin se întoarse pe şanţuri supărat, cu gînd 
să se culce îndată, dar află că in lipsa lui Pustovoi- 
tov lăsase slobozi niște luntraşi sosiți din Grumant. 
Porucicul se năpusti asupra dragunilor săi — cum 
de au cutezat să nu-i închidă pe tîlhari sub lacăt. Dra- 
gunii aruncau vina pe ostaşii vămii, iar vameşii spu- 
neau că așa poruncise Pustovoitov. Aprins de mînie, 
porucicul îl lovi pe căprar cu pumnul şi dădu un pi- 
cior pisarului cu atîta înverşunare, încît acesta căzu 
grămadă. Dragunii povestiră mai marelui lor ce vă- 
zuse caraula : luntrea se apropiase întîia oară de țărm 
greu încărcată, iar a doua oară — fără nici o încăr- 

cătură. Mehonoşin porunci să se pună şaua pe cal. 
Treaba asta parcă înadins se îndelungi. Mehonoșin 
umplu de sînge fața grăjdarului şi o luă la goană spre 
oraş. 

Voievodul abia sosise din Holmogori și se odihnea. 
Trebui să povestească toată tărăşenia diacului Molo- 
koedov. Ochişorii acestuia se aprinseră. Rosti priete- 
nos, blajin: 

— Ia uite tilharii, ia uite ce fac, să ştii că au adus 
pe ascuns oșteni șvezi — vai, vai, mişeii ! 

Mehonoşin răspunse mînios : 

— Ce-ai mai născocit! Oşteni! Nu oșteni, ci blä- 
nuri de preţ, dinți de peşte, mustăţi de balene — iată 
ce-au adus. Cercetarea trebuie făcută cu cap — or să 
spună ei înşişi unde-i ascunzişul. 

Molokoedov căzu pe ginduri: 

— Cu cap! Dacă-i atîrnăm în dibă o să trebuie să 
scriem o poveste întreagă. lar in poveste, ce-au să 
spună, aia trebuie să şi scrii. Cu ce ne alegem ? 

„Şi şopti: 

— Cneazul Alexei Prozorovici are să bage totul în 
cămările lui. Aici trebuie să chibzuiești, scumpule, să 
chibzuieşti şi iar să chibzuieşti. Poate om face aşa: 
cneazul-voievod o să obosească negreşit la cazne şi 
o să plece. Atunci noi o să-i tragem pe tîlhari de lim- 
bă. Ei au să ne spună repede ce ne trebuie, și noi o 
să alergăm îndată la locul cu pricina. Luăm maria 
şi cîte ceva mai lăsăm şi acolo, cîte ceva, pricepi, 
scumpule ? Dacă luntrea e cu trei catarge — de mare 
— atunci acolo e marfă multă. O să ne ajungă la 
amîndoi... 

— Dar cine are să pună mîna pe hoţi? întrebă Me- 
honoşin. 

— Tu, scumpule, tu. Tu şi dragunii tăi i-ați scăpat, 
tu ai să-i prinzi, potrivit cu ucazul ţarului. Nu te 
grăbi, odihnește-te, că-i fi ostenit de drum, apoi spre 
dimineaţă, adu-i. Lasă-i să chefuiască — cu atit mai 
bine pentru noi. Boierul voievod se găteşte să meargă 

mîine la cetate — în vremea asta noi dezlegăm toată 
tevatura. 

Mehonoșin se ridică, ieşi, se duse la crîșma lui 
Tosciak, se așeză pe laviţă și porunci să i se aducă 
vodcă și mincare. Tosciak aduse carne de berbec cu 
ciuperci, un clondir de vodcă, și pomeni cu meobră- 
zare că așteaptă să-i vină domnului porucic banii de 
la moşie şi să se socotească cu el, un biet vameş. Și 
cîți alţi din oraş așteaptă: croitorul Lebedinţev care 
a cusut hainele domnului porucic, zaraful Susekov 
care a împrumutat domnului porucic bani pe ama- 
net, meșterul de arme Şişkin, care i-a făcut pe dato- 
rie două pistoale. 

Porucicul îşi turnă vodcă, bău cu îmghiţituri mici, 
fără să îmbuce ceva, și spuse: 

— Nu aştept bani de la moşie. 

— Cum aşa ? 

— Nu mai am moșie. l-au dat foc mujicii. 

Incleștă pumnul, izbi aprig în masă, încrincenat 
de mînie, şi răcni atît de năprasnic, că vui toată 
crima : 

— Am să-i jupoi de vii pe toţi, am să-i frig pe foc, 
unul n-are să-mi scape viu din mîini ! 

Tosciak o băgă pe mînecă și se trase spre perete, 
îndepărtindu-se de-a-ndăratelea și ploconindu-se spre 
spinarea lată a porucicului. Mehonoşin începu să bea 
vodcă, fără să mănince nimic, cu ochii tulburi piro- 
niți în gol. 


6. SĂ TRĂIEȘTI, CIRMACIULE ! 


In ogradă, băiețașul tuns cu oala, cu obrajii imbu- 
joraţi, dolofan ca un pepenaș, ridică asupra cîrmaciu- 
lui ochii verzi, sclipitori. Reabov se apropie de fecio- 
rașul lui, voind să-l ia în brațe. Băiețașul nu se lăsă; 
spuse poruncitor : ` 

— Ce vrei ? Nu vezi că așez moara ? 

— Bună morişcă ? Tu ai făcut-o? 

Vaniatka mu răspunse. Gîffind, stătea în patru labe 
ca un ursuleț și sufla în aripi ca să se învîrtească. 
Reabov îl sfătui : 

— Întoarce aripile — altfel nu se învîrtesc. 

Băiatul întoarse aripile şi ele începură să se ro- 
tească. Cîrmaciul se aşeză pe o biîrnă, întinse picioa- 
rele trudite, cercetă curtea, scoruşii, zaplazul trainic 
făcut de Antip, izba. Acolo, pe portița aceea ieşea la 
el Taisia. Pe treptele acelea urcase el în grabă, mulți 
ani în urmă, cu pasărea care-i însingerase mîinile... 

— Unde-i mămuca ? 

— A plecat. 

— Unde a plecat? 

— A făcut pînzele şi a plecat. La biserică sau alt- 
undeva... 

— Da’ tătîne-tu unde-i ? 

— S-a înecat în mare — iaca unde! răspunse Va- 
niatka. 

Cîrmaciul zîmbi şi-şi trase fecioraşul de cămășuţă. 

— Nu m-am înecat, puiule. Am sosit. Am venit de 
pe mare. 

Băiatul lăsă morişca, se întoarse spre taică-său şi 
făcînd ochii mari, întrebă încet: 

— Nu minți? 

Reabov nu se putu stăpîni: obrazul bătut de vîn- 
turi, înăsprit, îi tresări, din ochi îi izvoriră lacrimi. 
Băieţașul își strînse la piept pumnişorii şi strigă: 

— Tată, tătucule.!... | 

Reabov nu mai plîngea, lacrimile i se pierduseră 
în barbă. Îşi îmbrăţişă fiul şi-l întrebă grăbit, în 
șoaptă : 

— V-aţi chinuit ? Aţi dus-o greu? Aţi avut pîine? 
Tu ești sătul, puiule? Mămuca e sănătoasă? E ve- 
selă ? Plînge ? Stai, dragul tatii, te-am murdărit cu 
mîinile astea. Ei, şezi în braţele mele, şezi să stăm 
de vorbă... Sau să facem foc la baie. Hai să facem 

foc la baie, iar tu să-mi povesteşti! Da? Trebuie să 
mă scald, de cîți ani n-am văzut o baie ca lumea... 

Făcură împreună foc la baie. Ținindu-și feciorul de 
mînă, Reabov intră în odaie, se opri în prag, se uită 
indelung cum îşi ducea traiul o văduvă : totul era cu- 
rat: duşumeaua lună; pe lavițe — lăvicere cu țesături 
închipuind nişte ierburi ; pe masă — o învelitoare vop- 
sită ; după icoane, în perete — flori; în rama tăiată 
din os — hrisovul dat de țarul Ivan cel Groaznic, în 
colivii păsările cîntau pe întrecute... 

Vaniatka se smulse din mîna lui, ridică anevoie 
capacul greu al sipetului, înroşindu-se din pricina 
sforțării, şi strigă : 

— Iaca tătucule, toate ale tale. Caftanul de sărbă- 
toare, flaneaua, brîul. Mămuca mi-a spus „cînd ai să 
crești mare, cind ţi-o veni vremea să te insori ţi le 
dau ţie“. Da’ eu n-am să mă însor... 

— Da' de ce? 

— Dă-le răilor de neveste! Eu o să ies in mare, 
iar ele o să bocească ! | 

Zimbind, cîrmaciul luă caftanul din sipet şi-l puse 
pe laviţă, apoi scoase un omuleţ tăiat din os: un 
pescar, pe furtună, la cîrma unei luntri care tăia un 
val. Clătină din cap. Bănuind cine făcuse asemenea 
lucru, îl puse pe masă şi întrebă: 

— Kriîkov, căprarul, vine pe la voi? 

— E căpitan acu'! răspunse fălos Vaniatka. Are 
iac-aşa o spangă ! Da’ vine mereu... 

— la-n te uită, căpitan!... Ei bine, să mergem, 
frate, să ne scăldăm... 

Se îmbăiară amîndoi — ședeau pe laviţă și se stro- 
peau unul pe altul cu apă rece. Apoi se luară la trintă, 
după care fiul vărsă peste taică-su un ciubăr cu apă 
rece şi la urmă se biciuiră cu măturici fierbinţi. In 
sfirşit se astîmpărară. Reabov începu să povestească 
cum iernaseră pe Grumant. Vaniatka holba ochii, ți- 
nîndu-l pe taică-su de braţ cu amîndouă mînuţele — 
povestirea îl înfricoşa. Cînd şi cînd în liniştea din baie 
se auzea trosnind cuptorul de piatră, picurind apa. 

— Ţi-a fost frică ? întrebă Vaniatka. 

— Urît, da, dar frică — de ce? Urit mi-a fost, as- 
ta-i adevărat. Şi gînduri, roi — împotriva lor n-ai 
nici o putere. 

— Ce fel de gînduri ? 

— De tot felul, puișorule. 

-— Care de tot felul ? 

— Ei, despre tine, de pildă. Ai, adică, un fiu. Taci 
și te gîndești, ce-o face fecioraşul tău? Ce soartă îl 
aşteaptă ? E orfan, şi totuşi taică-său trăieşte. Şi de 
maică-sa ţi-e milă : cu bărbat s-a tot chinuit, iar fără 
bărbat se chinuieşte și mai amarnic.. 

— Păi de ce nu v-aţi întors acasă 2 

— Nu ne-am întors pentru că nişte mişei ne-au fu- 
rat luntrea. 

— Ei aşi! Cum au furat-o? 

— Au furat-o, puiule. Au venit nişte tîlhari străini, 
s-au căsăpit unii pe alţii, corabia şi-au înecat-o — 
le-a strivit-o gheaţa, şase de-ai lor au fost ucişi iar 
trei au rămas. Noi n-am ştiut despre toate acestea, 
i-am primit bucuroşi pe oaspeţi, i-am primit după da- 
tina rusească... 

— Cum? 

— Păi, se ştie, după datină. In Rusia nu te în- 
treabă nimeni — cine ești, de unde vii, cum te chea- 
mă, ci: bucuroşi de oaspeți, poftim, luați din ce-a 
dat Dumnezeu. 

— Aşa mă învață şi mămuca ! zise Vaniatka. 

— Păi asta-i, frate, te învaţă, dar sînt oaspeţi și 
oaspeți. Sînt unii, mai bine te-ai lipsi. Ne ducem de 
multă vreme la Grumant... Este acolo un mujic — 
unul Starostin. S-a mutat acolo de tot — taică-su şi 
prin bunică-su prinseseră rădăcini prin părţile ace- 
lea şi acu el trăieşte mai mult la Grumant decît aci... 
Ei, şi cu acel Starostin am pornit la vînătoare... 

— De fiare? 

— De fiare, puiule. Și cîte am vînat! Iar străinii, 
cînd au văzut blănurile pe care le-am strîns, atit le-a 
trebuit. Spre seară au ucis pe unul de-ai noştri, și pe 


313 


altul l-au legat burduf. Eu și cu ceilalţi eram la vi- 
nătoare. Ne-au furat luntrile, dar nu le-a fost de-a 
bună — s-au înecat. Ne-au furat şi luntrile, şi tot ce 
vînasem... Ei, a căzut năpasta pe capul nostru şi bună 
pace. Ce să facem ? Ne-am gîndit, ne-am tot gîndit... 

— Şi ce aţi născocit ? 

— Am hotărît să facem o luntre. Pînă s-o dăm gata, 
am îngropat şase mujici. Crîncene chinuri am tras! 
Nici nu poți avea gură să povesteşti. Să faci din ari- 
pioare de peşte luntre pentru mers pe mare şi în 
afară de un topor să n-ai nimic-nimicuț ! Uşor îi oare? 
Fi, şi s-au sfirşit chinurile noastre. A venit Kislov 
cu luntrea cu trei catarge și ne-a scăpat... De ce să 
mai vorbim de asta! Hai, dragul tatii, să ne limpe- 
zim Şi să mergem în casă. E vremea să te culci. 

După baie, moleșiţi, ieşiră în ogradă şi se aşezară 
în ceardac să bea cvas. Vaniatka se lipise de taică-su 
și se uita la el de jos în sus. Dus pe gînduri, Reabov 
mîngîia părul ud al băiețașului şi nu-şi lua privirea 
de la portiţă. 

Se însera. Dincolo de Dvina tuna — venea furtună. 
Lîngă ceardac fremātau scoruşii. Deodată începură 
să bată clopotele de vecernie... Vaniatka ațipise reze- 
mat de taică-su şi nu se trezi cînd scirții portiţa. Cîr- 
maciul şedea nemişcat, parcă împietrit. 

Cea dintîi intră în curte băbuța Evdoha. Nu-l cu- 
noscu — făcu o plecăciune ca unui musafir străin. 
După băbuţă se ivi Taisia; se plecă și ea, apoi privi 
cu luare-aminte. Făcu un pas, se opri iarăşi şi în- 
trebă în şoaptă: 

— Tu? 

El tăcea. 

— Viu? 

— Viu! răspunse Reabov abia auzit. 

— Te-ai întors ? 

— M-am întors. 

Taisia se apropie. Rosti cu glas pierit : 

— Bunicuţo, nu vezi cine a venit la noi? 

Băbuţa Evdoha începu să bocească, să se bilbiie, 
se repezi spre Reabov, apoi se apucă de cap şi alergă 
să aţiţe focul la cuptor, să facă plăcinte. Reabov îl 
ridică pe Vaniatka în brațe şi-l duse în odaie. In 
urma lui, clătinîndu-se ca beată, cu un zîmbet rătă- 
cit pe buzele secate de sînge, tremurătoare, sprijinin- 
du-se de pereți, venea Taisia. Cîrmaciul îşi culcă fe- 
cioraşul pe laviţă şi se întoarse. In cuhne, băbuţa 
Evdoha scăpa pe duşumea oalele de lut şi bodogănea: 

— Oi, îi a bine, ii a bucurie... 

Taisia stătea nemişcată, cu ochii închişi lingă us- 
cior. 

— M-ai aşteptat? întrebă Reabov. 

— Ştii bine, — şopti ea fără să deschidă ochii. 

— lacătă, m-am întors. Cred că ţi-ai făcut mus- 
trări... 

Ea zîmbi stins: 

— Eu mi-am ales asemenea ursit! 

— Şi ţi-s drag şi acu ? 

— Și acu’ mi-ești drag ! strigă deodată Taisia, des- 
chizînd ochii ei mari. Şi acu, şi ieri, şi mîine, şi as- 
tăzi — pînă la moarte! Bine-ai venit, soțul meu 
drag ! i 

— Bine te-am găsit, soţioara mea dragă ! răspunse 
cîrmaciul şi-şi puse mîinile lui grele pe umerii ei. 
Bine te-am găsit! 

Către seară izba se umplu de lume: vestea despre 
sosirea celor pierduţi se răspindise pretutindeni. Cu 
cămaşă curată de pînză descheiată la piept, Reabov 
şedea în colțul de cinste. Văduvele şi mamele luntra- 
şilor şi vînătorilor pieriţi la Grumant îi turnau vin, 
îşi ștergeau lacrimile, şi ascultau povestirea jalnică 
a cîrmaciului despre cele din urmă zile ale soţilor şi 
fiilor lor. Reabov grăia pe îndelete, nu ascundea ni- 
mic, nu adăuga nimic. Apoi trecu la alte celea: 

— Cît au fost în viaţă, soţii şi fiii voştri s-au tru- 
dit cu sirguință să vîneze mai bine pentru ca şi mă- 
năstirea să aibă cîştig, şi sărăciei lor să-i vie în aju- 
tor. Ce am vinat — am adus neatins. Chilimbarul pe 

care l-au strîns — de asemenea e neatins. Intr-un 
adăpost îndepărtat am găsit banii unor vînători care 
au murit toţi de scorbut — cum şi ce fel, nu știu. Acei 
bani îs o mie de ruble şi pe deasupra încă douăzeci şi 
trei. Am hotărît cu cirmaciul Kislov ca banii să fie ai 
văduvelor. Voi, văduvele şi mamele sînteți şaisprezece 
suflete. Acei taleri, ruble și arginţi mărunți o să-i îm- 
părțim deopotrivă între voi... Deocamdată am ascuns 
totul într-un loc tainic pentru ca să nu ne jefuiască 
oamenii stăpînirii. Mănăstirii nu i-om da nici un bă- 
nuț. Ajunge! Mult ne-o fi pomenit fratele chelar cit 
ne-am chinuit acolo ? Făină, crupe, peşte, v-a dat mă- 
car o dată aici? 

— A poruncit să fim alungate cu băţul! zise vä- 
duva Kustova. 

Celelalte vorbiră toate împreună : 

— A poruncit portarului să nu lase înlăuntru pe 
nimeni ! 

— Nu numai făină — nici pește nu ne dădea... 

— Ne-au alungat chiar şi de sfintele Paşti... 

— Rugaţi-vă, zicea... 

— Păi asta e! spuse Reabov. Ce-am vînat — to- 
tul e al vostru! 

Se ridică de la locul lui, făcu o plecăciune adîncă 
pînă la pămînt, şi-şi ceru după datină iertare pentru 
că s-a întors viu acasă iar pe mulţi ortaci i-a îngro- 
pat la Grumant. Oaspeţii tăceau. Se aşternuse o li- 
nişte atît de adincă încit se auzi ţiriind un greier sub 
cuptor. Bătrîna Sciapova Pelagheia Petrovna — ma- 
mă a doi fii îngropaţi la Malii Burun, pe ostrovul 
rece, pustiu — făcu o plecăciune în faţa cîrmaciului, 
şi plîngind în tăcere îl sărută de trei ori pe frunte 
Şi spuse cu glas domol: 

— Ai făcut bine, Ivan Savvateevici. După datina 
rusească. Îți mulțumesc, cîrmaciule ! | 

Una după alta se apropiau văduvele şi mamele, îl 
sărutau pe frunte, şi i se închinau. El de asemenea 
li se închina, si-i cerea fiecăreia iertare, Ochii cirma- 

ciului cătau drept, senin; numai între sprincene își 
făcuse loc o cută mohorîtă. Cugetul lui era curat. 

Apoi băură pentru pomenirea sufletelor luntraşilor 
— Alexei Anohin, Vasili Ogurţov, a păunașului de 
mare Semion, a celor doi frați Sciapov — Ilia și Ni- 
kolai — mincară colaci fără sare, făcuți anume pen- 
tru pomenire, şi îngînară un vechi cîntec de jale: 


Aştepta-ii-vom noi vreme-ndelungată : 
Vom cuprinde cu privirea zarea toată 
Cit îi ea cîmpia de cîmpie, 

Cit îi ea moșia de moșie... 
Aştepta-ii-vom pe şoimi să vină iară, 
Rumeni la obraji precum o pară, 

Cu lungi plete-n vînt, ca mai "nainte. 
La grea trudă, la celizor fierbinte. 
Aştepta-ii-vom la muncă țărănească 
Pînă veacul va să se-mplinească... 


Incă nu sfîrşiseră cintecul cînd sosiră noi musafiri 
— căpitan-comandorul levlev cu Maria Nikitișna, 
Egorșa, Aghei Pustovoitov şi vechiul prieten, cîrma- 
ciul, acum nostromul Semisadov. Silvestr Petrovici 
avea o înfăţişare obosită și se sprijinea în baston, dar 
cîrmaciul văzu de la cea dintii privire: Silvestr Pe- 
trovici era cu totul alt om decit pe vremuri — acu’ 
era un adevărat comandir, o adevărată căpetenie. 

— Ei, să trăieşti, cîrmaciule ! rosti căpitan-coman- 
dorul. Să trăieşti, Ivan Savvateevici ! lată ce om eşti! 
larăși viu! 

— Viu! răspunse Reabov, rizind, apropiindu-se de 
levlev. Oamenii nu cred, dar eu îs tot viu. O bătri- 
nică m-a pipăit astăzi: „Tu îi fi oare 2“ Eu, zău, eu... 

Se îmbrăţişară şi se sărutară de trei ori, după obi- 
cei. Cîrmaciul mirosea plăcut a baie, a cvas de izmă. 
Era mai înalt decît Silvestr Petrovici aproape cu un 
cap. levlev îl cercetă cu drag şi spuse: 

— Dumnezeu a fost milostiv cu tine, Ivan Savva- 
teevici ! Nu te-a năpăstuit cu nimic. 


317 


— D-apoi aşa-i, — rosti Semisadov, privindu-l cu 
aceeași încîntare. Nimic nu se atinge de el! Mie ghiu- 
leaua mi-a smuls piciorul, dar de-ar fi dat în el ar fi 
sărit în lături! Aşa-i, Ivan Savvateevici ? 

— D-apoi cum! răspunse Reabov, îmbrățișindu-l 
pe Semisadov. Ar fi sărit în lături. Stai, nostromule! 
Văd că şi în picior de lemn te ţii bine! Și tu eşti 
vînă de mujic!... 

Taisia poftea cu o plecăciune pe cei veniți mai tîr- 
ziu să bea un pocal de vin. Se apropie de Maşa şi 
se închină dinaintea ei. 

— Bea pentru cea mai fericită zi a mea, Maria Ni- 
kitişna, gustă măcar! 

Maşa se uită la Taisia care era strălucitoare de bu- 
curie, luă pocalul, își muie buzele, strînse Taisiei de- 
getele şi-o întrebă în şoaptă: 

— N-ai aşteptat degeaba, nu? Fie ca niciodată să 
nu aşteptăm degeaba! Fie ca ei să se întoarcă tot- 
deauna de oriunde ar fi! 

Taisia răspunse tot în şoaptă: 

— Să pierim împreună cu ei! Să nu avem altă 
soartă ! Dacă ne-o veni ceasul, apăi să pierim îm- 
preună, nu pe rînd! Bea, Maria Nikitişna, bea, Ma- 
șenka, pînă la fund, urarea e siintă — aşa să fie, 
cum ne-am gîndit acum! Dacă n-ai să bei... 

Speriindu-se, Maşa goli pocalul. Dintr-o dată totul 
în jur se făcu cald, vesel. O rugă încetișor: 

— Dă-i şi lui Silvestr Petrovici. Să spună și el o 
vorbă |! 

Taisia se apropie cu tipsia de Silvestr Petrovici, se 
plecă şi privind fericită şi îndrăzneață drept în ochii 
lui, spuse: | 

— Bea, Silvestr Petrovici, şi rostește-ți cuvîntul la 
masă ! 

Molipsindu-se de bucuria Taisiei, levlev zimbi, luă 
pocalul greu de pe tipsie şi privind masa cu ochii lui 
larg deschişi, albaştri și luminoşi, cuvintă : 

— De mult, dragi prieteni, n-am mai pus o pică- 
tură de rachiu în gură — tot n-am avut vreme și apoi 

nici nu era pentru ce să bei. Dar astăzi am pentru ce: 
am să beau acest pocal pentru vestiţii corăbieri ruşi, 
care sînt temelia flotei noastre. Să ai corăbii încă nu 
înseamnă să ai o flotă — flota sînt corăbierii. In anii 
aceia care s-au dus de mult, am fost în treacăt pe 
aici, am fost pe la Onega, şi am înţeles cite ceva. 
Mai tirziu, aici la Arhanghelsk, am înţeles și alte 
adevăruri. Şi fără să ascund nimic, am să spun : Rea- 
bov Ivan Savvateevici şi mulți prieteni de-ai lui 
mi-au deschis pentru întiia oară ochii asupra a ceea 
ce înseamnă meșteșugul de luntraş, de corăbier, a 
ceea ce este corăbieria. Astăzi tot Arhanghelskul, de 
la mic la mare, vorbeşte despre un singur lucru — 
despre călătoria cîrmaciului Reabov la Grumant şi 
despre tot ce i-a fost dat să încerce acestui om cute- 
zător, acestui om de ispravă. Astăzi, nădăjduiesc să 
auzim multe de la el însuşi, despre viaţa lui în aceşti 
ani, despre vitejia de care au dat dovadă el şi tova- 
răşii lui, despre împrejurările în care a scăpat atî- 
tea vieți omenești și s-a întors la noi viu și sănătos. 
Să-l ascultăm, şi cîndva copiii noştri poate că vor 
citi povestirea lui într-o carte, deoarece în Rusia va 
fi într-o zi o Academie de Științe și acea Academie 
nu va avea nevoie de altceva mai bun decît de întîm- 
plările adevărate prin care au trecut ruşii... 

Silvestr Petrovici se uită la Reabov şi ridică poca- 
lul mai sus: 

— Așadar, să bem pentru Ivan Savvateevici şi 
pentru tovarășii lui — luntrașii ruși, care au săvîr- 
şit în drumul lor vitejii fără seamăn și într-un viitor 
nu prea depărtat vor săvirşi minuni, spre uimirea şi 
spaima duşmanilor și a celor care o pizmuiesc pe 
maica noastră — siînta Rusie ! 

Bău dintr-o răsuflare tot rachiul, fără şovăială. 
după el bău Reabov, după cirmaci Mitenka — dar 
acesta nu dovedi ; se înecă și începu să tușească. De 
pretutindeni strigară rîzînd : 

— Daţi-i miez, miez de pîine! 

— Nu-i nimic, Mitri, dă de dușcă alt pocal! 

— Păliţi-l peste grumaz, fraţilor, păliţi-l peste gru- 
maz ! 

Reabov îi aduse cvas. Stacojiu de ruşine Mitenka 
răsuflă în siirşit. Semisadov îi spuse lui Ievlev : 

— Uite, domnule căpitan-comandor, Mitri a auzit 
despre şcoala de navigaţie... 

Mitenka îl apucă pe nostrom de cot, şoptindu-i ceva 
— pasămite, taci, ce faci, unchiule. Semisadov vorbi 
mai tare: 

— Poate că şi Mitri al nostru, un mujic sărman, 
ar fi bun pentru școala ceea! 

Silvestr Petrovici răspunse cu tărie: 

— Cred că-i bun. E un luntraş de nădejde. Alţii o 
viaţă întreagă n-au umblat pe mare atit cit a umblat 
Mitea în puținii lui ani. Intr-o zi o să mai stăm de 
vorbă. Poate c-o să plece cu Egor la Moscova, dar 
nu acum, deocamdată n-avem vreme... 

Reabov începu să povestească pe îndelete, așa cum 
îşi aducea aminte: | 

— lacă, astăzi zîmbesc şi eu dar atunci n-am zîm- 
bit, nu. Atunci nu ne ardea de zimbit. Aveam cu totul 
șaisprezece încărcături de pulbere, dar zilele noastre 
cîte mai erau ? Cine știe, gindeam, ne-om sfirşi zili- 
şoarele în scrișnetul dinţilor! Nu trebuie să cugeți, 
să cugeți. Am umblat, m-am uitat. Am cules de pe 
țărm o scindură cu ţinte — o adusese apa. Scîndura 
avea și un cîrlig de fier. Hai fraţilor, zic, să înjghe- 
băm o covălie. lar mujicii mei — unii gogeau de 
amar iar alţii se tot rugau. Din păcate am fost nevoit 
să pun mîna pe ciomag: cel care începe să se roage 
în asemenea împrejurare, Silvestr Petrovici, este ca 
și mort... | 

levlev începu să ridă. Reabov întări fără să zîm- 
bească : 

— Ehei, rîzi dacă-ţi dă mîna. Pe cel care se roagă 
îl încleștează îndată de gîtlej scorbutul și-l dă gră- 
madă. Alei, nu cunoşti boleșnița asta, iazma asta 
slută, zbanghie, năsoasă, burduhănoasă, plină de negi 
şi de buboaie. 

— Ce-i aia ? întrebă rîzînd Ievlev. 

— Păi, pacostea scorbutului ! Fata cea mare a lui 
Irod împărat. Ea, frate, are unsprezece surate, una 
mai scîrnavă ca alta. 

Cirmaciul scuipă cu scîrbă... 

— Sint douăsprezece cu toatele şi tare  parşive: 
cum îi văd pe ai noştri că încep să se roage sau că 
se culcă — ce mai atîta vorbă, cum îi văd că tinjesc 
— surorile scorbutului se pun îndată pe treabă. Dacă, 
de-o pildă, eu sînt om însurat, mie, fireşte, mi se 
arată nevasta în vis. Atunci eu vreau să dorm mai 
mult ca să-mi petrec vremea cu ea. Asta este o ur- 
zeală a fiicelor lui Irod. Totul e anume ticluit. Ele, 
vrăjitoarele haine, mă amăgesc cu nevasta, eu dorm, 
iar boala scorbutului îmi îrînge trupul alb, îl fări- 
mițează şi-l face una de puroi. Cel ce se roagă, de 
bună seamă că se închină, îşi face cruce, iar în faţa: 
lui fiicele lui lord ţopăie cu strigăte de bucurie, îl 
îmbie, îl cheamă, îi cîntă ademenitor ; unul, nătîng, 
buimăcit de rugăciuni, a părăsit adăpostul de iarnă 
ducîndu-se după ele şi a înghețat intre stînci. Dege- 
tele-s împreunate pentru cruce, da' se uită după fete 
— vezi ce fac... Aici, Silvestr Petrovici, iacătă, cel 
dintii leac este munca. Să nu dormi, să nu te rogi, 
să nu cazi pe ginduri. Aşa le spuneam eu totdeauna : 
cind ne întoarcem acasă — acolo ne-om ruga pentru 
iertarea păcatelor, ne-om sătura de somn, și ne-om 
gîndi la toate cele. Iar aici amärîții mei prieteni, tre- 
buie să ne păstrăm viața... 

— Te-ai bătut ? întrebă levlev iscoditor. 

— Se întîmpla. Am făcut rost de o bită. Uneori îi 
mai atingeam... 

— Se supărau ? întrebă Maşa. 

— De ce să se supere? Doar era spre folosul lor! 

— Eu m-aş fi supărat... — spuse Silvestr Petro- 
vici. 

— Mata eşti boier, în matale clocoteşte mîndria, 
iar noi sintem oameni de rind, avem cap pe umeri. 

— Destul despre fetele lui Irod! spuse Semisadov. 
Toate astea-s îleacuri. Povesteşte despre covălie — 
cum aţi durat covälia ! 

— Nu-i fleac ce-am spus despre fete! zise Reabov. 
Doar şi tu ai fost la Grumant, cum poţi zice că e 
îleac ? Cel care a fost la Novaia Zemlia sau la Gru- 
mant, acela ştie cite parale face sfanțul. Fleacuri ! 
Prea te pripeşti | 

Îşi umplu pipa, trase zdravăn din ea, adunindu-şi 
gîndurile şi clătină din cap: 

— Covălie ! Caznă, nu covălie — şi totuşi am avut 
mult bine de la ea. Mai întii şi mai întîi am găsit 
două pietre, una — ilău, cealaltă — baros. Cu acel 
baros am făurit din cârlig un ciocan adevărat. Nouă 
zile ne-am trudit, mîinile ne erau numai sînge de 
zdrelituri dar l-am meşterii. Din ziua aceea a purces 
izbăvirea noastră: de n-am fi avut ciocanul acela 
ne-am fi prăpădit cu toţii, pînă la unul... 

levlev asculta în tăcere, ingindurat, povestirea cìr- 
maciului, şi ochii lui vedeau ca aievea o izbă scundă, 
afumată şi rece, mirosind a grăsime de morsă şi de 
vițel de mare, nopțile polare, negre, nesfirşite şi vrăj- 
maşe. lată, în sclipirile luminii boreale, pe acoperișul 
scund al izbei se cațără un urs alb. Rînjind, răsco- 
leşte cu labele lui vinjoase stinghiile subțiri, putrede, 
adulmecind mirosul ispititor al ființelor vii, iar jos oa- 
menii au încremenit de spaimă. In mijlocul izbei ce 
se năruie, cu picioarele larg răşchirate, cu sulița în 
mîinile de criță, stă Reabov — aşteaptă : sulița lui 
trebuie să izbească fără greş în inima namilei. lar 
sulița este de lemn, şubredă, cu vîrful făcut dintr-un 
cui. Putea-va omul să biruie fiara cu asemenea armă? 

— Acum îți vine să rizi — spunea Reabov chico- 
tind — dar pe atunci nu ne prea ardea de ris! Nu, 
pe atunci, dragi oaspeţi, ne clănțăneau dinţii în gură. 
O să rupă, gîndeam, căpriorii, o să cadă într-o rînă, 
am să dau greş — și-apoi te-ai dus pe copcă, Ivan 
Savvateevici, zadarnică ţi-a fost toată strădania... 

— L-ai ucis? întrebă Maşa înmărmurită. 

— L-am ucis. Era o mătăhală de urs; am mîncat 
şi am tot mîncat din el da' tot nu l-am isprăvit, aşa 
că s-a stricat spre primăvară. 

— L-ai lovit în inimă ? stărui Semisadov. 

— În inimă. L-am izbit iar el tot mai venea spre 
mine. L-am răsturnat şi am sărit pe el, dar murise. 
Era o ursoaică, avea pui. Phii, da' ce grasă! 

Reabov rîse la amintirea acelor clipe iar Silvestr 
Petrovici îşi spuse iară în gind cuvintele lui: „L-am 
răsturnat şi am sărit pe el, dar murise!“ şi gindi: 
„lată cine e bun să meargă pe corăbiile şvezilor. EI, 
voinicul din poveste. El va ucide fiara, oricît de în- 
spăimîntătoare ar îi, o va izbi în inimă“. 

În vremea asta, Taisia se aplecă spre bărbatul ei, 
şi-i puse în blid peşte prăjit şi plăcinte. Reabov se 
uită la ea — își zîmbeau ochi în ochi. Silvestr Pe- 
trovici lăsă capul în jos ca să nu-i mai vadă: iarăşi 
are să-i ia Taisiei soţul, iarăşi o să rămină singură 
în izba ei şi n-o să mai fie fericire aici, ci văduvie... 

— Şi ce ne tineam de şotii — vorbea parcă de de- 
parte cirmaciul — ce rîsete se stirneau: vorba ceea, 
făceam haz de necaz — rîzi, rîzi şi scroafa moartă în 
coteţ. Aşa-i dădeam cu tifla Grumantului. Da’ ce spun 
eu, uneori ne apuca atita veselie, atitea rîsete şi zbăn- 
țuială de-ți venea să dai cu căciula în sus. Și fără 
rachiu, fără nimic, pe inima goală. Rîdeam de sără- 
cia și de jalea noastră. Cite au mai fost... Şi ce de 
noduri legam! 

— Ce noduri ? întrebă stîrnită Maga. 

— Vezi ce treabă aveam noi acolo, — povesti Rea- 
bov. Să dormim. Somnul, Maria Nikitişna, era mai 
de temut ca orice. Scorbutul şi somnul duc trai bun 
laolaltă. De cum te-a pălit scorbutul — fetele lui Irod 
s-au şi năpustit asupră-ți. Insemnează că răul este 
chiar somnul. Da’ ce aveai de făcut în nopţile de 
iarnă ? La buchii nu ne pricepeam, cărți nu aveam, 
ce ştiam povestisem. Atunci porunceai — faceţi no- 
duri, băieți. 

Şi-i dădeai sireacului o treabă. Să înnozi tare 
toată îrînghia asta, s-o uzi, s-o strîngi zdravăn şi 
apoi — s-o dezlegi. Sau să smulgi fir cu fir părul 
de pe o blană de fiară. li mai puneam să coasă pe- 
tice pe scurtă şi apoi să le descoasă... 

— Da’ mai mare peste ei dumneata erai? 

— Cînd eu, cînd altcineva. 

— Şi te ascultau ? 

— Păi da’ ce puteai să faci? Cw toţii hotărîsem, 
cu toții ceream ascultare... 

După aceea Reabov povesti, cum vînau vulpi albe 
și albastre, cum răpuneau de-a lungul țărmului mor- 
se, viței de mare, delfini albi, iepuri de mare, cum 
trăiau, cum îşi încropeau straie pentru că hainele lor 
putreziseră şi trebuia fie să-şi facă imbrăcăminte 
nouă, fie să moară de frig. In balii cioplite de ei, să- 
rau şi muiau blănile de fiare, şi după ce se muiau, le 
curățau de păr cu cuţitele şi din pielea subţire şi 
moale îşi croiau rubaşte şi nădragi. Straiele croite le 
coseau cu vine de ren. Îşi mai meştereau căciuli, co- 
jocele, cizme de blană, mănuşi cu un deget... 

— Cred că vă căzneaţi multă vreme ? întrebă Maşa. 

— Păi, vreme aveam berechet! răspunse rîzînd 
Reabov. Ne-am făcut şi felinar. Am fiert o tidvă de 
urs, am umplut-o cu grăsime, am vîrît un fitil în ea 
și cred că nu era mai rău ca aici. 

Oftă şi suci din cap: 

— Dacă am fi avut glagorie, astăzi eram oameni 
bogați. Unul dintre tovarăşii noştri a descoperit acolo 
colți de morsă — să nu mint — un morman cît casa. 
Ce s-a întîmplat — nu ştiu, pesemne că morsele au 
ieşit singure pe mal şi au pierit de au rămas doar 
colții din ele. Sumedenie !... Giîndiţi-vă, cîteva zile 
i-am cărat şi i-am aşezat în stive ca pe nişte lemne... 

— Și ce s-au făcut? întrebă Maga. 

— Păi noi, Maria Nikitişna, nu ne-am întors de-a 
dreptul în Rusia. Am poposit la norvegieni. lar ei, 
se ştie — sînt oameni prietenoşi — cu plecăciuni — 
brava rus, rus încolo, nus încoace. Veneau pe vas 


924 


să ne cinstească. Foarte cuviincioşi. Și tot cereau 
vreo amintire. Ceva de prisos — nu dăruieşti, nu te 
lasă obrazul, iar osul — el e acătării și pentru dar. 
Ei şi-apoi, firește, ne mai vuia în cap şi rachiul lor... 

— Trebuia să vă bată cineva la spate, irozilor, 
dar n-a fost cine! spuse Ievlev. 

— Asta aşa-i|! încuviimţă Reabov. Altcum Silvestr 
Petrovici, ce puteai să faci — parcă nu trebuia să le 
dai daruri? Mai aveam şi chilimbar... 

— Şi ce-aţi făcut cu el? 

— Ce să facem ? Ce-a mai rămas l-am adus, mîine 
l-om împărți văduvelor. 

— Dar al vostru ? 

Reabov rise : 

— Ce ţinere de minte... Am spus — norvegienii 
sînt oameni prietenoși... 

Silvestr Petrovici se uita la Reabov şi se tot gîn- 
dea : „Da, el va merge. Elo să călăuzească corăbiile 
şvezilor, el o să facă treabă, e om de nădejde. E drept, 
viteaz, nu-i fățarnic, nu aleargă după foloase! El! 
N-ai pe cine să mai cauţi, n-ai de ce!“ 

— Ei, ce mă tot priveşti, domnule căpitan-coman- 
dor? întrebă Reabov. Eu vorbesc, iar dumneata mă 


pironeşti cu ochii! Ce să fie oare — mă osîndeşti 
sau rîzi de mine? Nu mă osîndi, iaca, nici. nevasta 
n-o să mă osindească — aşa m-am născut eu pe 
lume... 


Silvestr Petrovici. tăcea. 

— La ce te gîndeşti ? îl întrebă în şoaptă Maşa. 

levlev nu-i răspunse nimic. 

Tăifăsuiră îndelung, pînă la al treilea cîntat al co- 
coşilor. Spre zori, musafirii începură să-şi ia rămas 
bun de la gospodină şi să-i mulțumească pentru os- 
pătare. Taisia Antipovna se pleca înaintea lor, le 
mulțumea că-i trecuseră pragul, că se osteniseră şi-i 
gustaseră pîinea şi sarea. Luîndu-şi rămas bun de 
la ea, Silvestr Petrovici încleştă dinţii: era groaznic 
să se gîndească că el, că nimeni altul decît el, i-l 
va lua pe cîrmaci. lar ea, parcă era un făcut, se plecă 

adînc în fața căpitan-comandorului şi-i spuse lui 
Reabov : 

— Mult m-a ajutat Silvestr Petrovici în lipsa ta. 
Atît de mult — că nici nu pot să spun... 

— Poate că într-o zi am să-l ajut.şi eu! răspunse 
cirmaciul zîimbind — la noi în Belomorie binele nu 
se uită... 

Văduvele care ieşiseră în curte cele dintîi se în- 
tîi.niră la poartă cu porucicul Mehonoşin care venea 
cu dragunii în izba lui Reabov... 

— Hei, paţachinelor, feriți din drum! se răsti la 
femei Mehonoşin. 

— Am să-ţi dau eu nişte pațachine după ceafă 
de-ai să mă pomeneşti, neghiobule ! răspunse jignită 
bătrîna Sciapova. Tu eşti paţachină! Te-ai împo- 
poțonat cu zorzoane de i-e şi silă omului să se uite 
la tine! Paţachină ! D-apoi noi sintem — că să ştii — 
cinstite văduve de pescar... Da’ unde-ți vîri rîtul 
— Doamne iartă-mă — nu vezi că aici îs nişte musa- 
firi care se duc pe la casele lor? 

Porucicul o îmbrînci din drum, ea se oţări foc şi 
ridicînd mîna vînoasă zvirli cît coio pălăria în trei 
colțuri de pe capul lui Mehonoşin, şi-i dădu un picior 
în span 

Ia gîdilați-l, suratelor ! îl stropşi burzuluită: o 
altă bătrînă. Gîdi'aţi-l pînă l-or găsi toate năbădăile 
— numai să vă uitaţi la el cum începe să guiţe şi-şi 
ia picioarele la spinare... Am mai văzut eu d-alde 
ăştia... 

Dar Mehonoşin, urmat de dragonii lui, răzbi pînă 
la intrare, izbi cu piciorul în lături uşa care da 
odaie şi, păşind înăuntru, încremeni deodată. Intre 
musafirii cîrmaciuiui se afla însuşi căpitan-coman- 
dorul levlev. Cînd auzi ușa trîntindu-se, acesta se în- 
toarse şi întrebă liniştit: 

— Ce doreşti, domnule porucic ? 

Mehonoșin scoase din mînecarul mundirului uca- 
zul scris de diac şi spuse cît putu mai cuviincios : 

— Aceşti  luntraşi au călcat porunca domnului 
voievod şi au venit aici din țara norvegienilor... 

— Ei și? 

— Pentru care fapt urmează să fie puşi sub pază 
de mine şi duși... 

— Afară ! porunci cu glas scăzut Ievlev. 

— In ucaz sînt trecute nume — vorbi pripit Me- 
honoşin — în ucaz scrie... 

— Afară, domnule porucic Mehonoşin! Altfel îţi 
iau sabia şi poruncesc ca dumneata însuți să fii dus 
sub pază la pricaz! Afară! Și piciorul dumitale să 
nu mai calce pragul acestei izbe ! 

Mehonoşin stătea nemișcat, parcă neințe-egînd. 

Silvestr Petrovici strigă cu glas tare, ca pe cîmpul 
de muştru, dragunilor grămădiți în tindă: 

— La stînga împrejur! Înainte marş! Unu, doi, 
ține pasul ! La cazarmă ! 

Dragunii se vînzoliră, întorcîndu-se pe loc în tinda 
strîmtă, tropăind, zăngănindu-şi săbiile şi spăngile. 
Mehonoşin o luă, cocîrjat, după draguni. levlev îi 
porunci lui Aghei Pustovoitov: 

— Uite ce, prietene. Chiar astăzi să dai cîrmaciu- 
lui cîțiva matrozi de ispravă, să se ducă cu luntrea 
dumnealor, şi ce au, să împartă neintirziat văduve- 
lor... 

Se întoarse spre Reabov şi-i spuse: 

— Ivan Savvateevici, îndată ce isprăveşti treaba, 
vino la mine în cetate. Să-l iei şi pe Mitri al tău. Şi 
incă pe cine mai vrei, precum și pe Taisia Antipovna 
cu Ivan Ivanovici. 

Mitenka se lipi de cîrmaci, și-l rugă din ochi: „Să 
mergem, Ivan Savvateevici !“ Reabov dădu din cap 
— de ce adică să nu mergem dacă sîntem chemaţi ? 

Silvestr Petrovici ieşi în cerdac și trase în piept 
aerul proaspăt şi reavăn al dimineţii: 

— Frumoasă vară avem, Ivan Savvateevici. Parcă 
nici n-ar fi la miazănoapte. 

Şi strigă Maşei : 

— Mult o să vă mai şoşotiți acolo? E vremea să 
isprăviți. S-a luminat de ziuă... 

Maşa îşi ajunse soțul şi-i şopti la ureche: 

— Tare mi-e milă de căpitanul Afanasi Petrovici. 
Ai văzut — nici nu şi-a arătat ochii. 

Silvestr Petrovici zimbi posomoril : 

— Ei, Maşenka, draga mea, aici n-ai nici o pu- 
tere, Hai, soțioară, trebuie să şi dormim un pic, hai 
mai repede. Mai trebuie să trecem Dvina — cetatea 
nu-i colea... 

In barcaz, Silvestr Petrovici se înfăşură în mantie 
şi căzu. pe ginduri. Şi Maşa se gindea. Privind apele 
liniştite ale Dvinei' ce se împurpurau, încruntînd sprîn- 
cenele, Maşa se gîndea că îndată ce-o să se întoarcă 
la Moscova, neapărat trebuie să găsească acolo o 
mireasă frumoasă pentru Afanasi Petrovici. Nunta 
o s-o facă în cetate şi, ca să fie totul cît mai frumos, 
are să-l roage pe Silvestr Petrovici să tragă deodată 
cu toate tunurile, culevrinele, gaubiţele şi pivele. Să 
mai fie şi focuri de artificii... | 

Și îndată o podidi o mihnire : „Nu, acum el n-o să 
se mai însoare! Pentru el numai Taisia e pe lume, 
numai ea. El nu-i omul care să mai aibă altă iubire 
în viață. O singură dată a iubit — pentru vecie. Așa 
cum îl iubeşte ea pe Silvestr. Sau Taisia pe Ivan Sav- 
vateevici... Nu, n-o să fie nici nuntă veselă, nici salve 
de tunuri, nici focuri de artificii...“ 


7. JĂLBARII 


Efim Gridnev nu îndură schingiuirile cu foc şi mai 
dădu în vileag cîțiva oameni. Diacul Molokoedov în- 
trebă blind : 

— Omul de la turnătoria de tunuri numit Fedosei 
zis Kuzneţ — e de-al vostru ? Răspunde, bicisnicule | 
Vorbeşte cît eşti viu... 

Fără să audă, neințelegînd, Gridnev răspunse: 

— De-al nostru! 

Spre seară, Alexei Petrovici Prozorovski veni el în- 
suşi în beciul de cazne, ca să afle de întinderea unel- 
tirii, s-o stirpească din rădăcini şi să-i înhațe pe toţi 
aceia care fie că scriseseră jalba la Moscova, fie că 
știau despre ea şi nu dezvăluiseră ce se pusese la 
cale. Diecii Molokoedov şi Gusev îl sprijiniră de sub- 
suori ducîndu-l spre laviţă, îl aşezară pe o pernuţă 
acoperită cu un covor, şi porunciră călăului Podziu- 
nin să-l agațe încă o dată în dibă pe tilharul Efimka, 
ca să povestească toată urzeala chiar în faţa cnea- 
zului. 

Gizii tiriră spre dibă ceea ce rămăsese din Grid- 
nev, Pozdiunin vîri miinile nenorocitului în jug. Efim 
strigă : 

— Lăsaţi-mă, ticăloşilor, lăsaţi-mă, Doamne, nu 
mai pot să îndur. 

Ii dădură pace. 

— Vorbeşte! porunci 'Molokoedov. 

Gridnev tăcea, ochii lui priveau rătăciţi pe alături. 

— Kuzneţ a fost cu voi? 

— Care Kuzneţ ? întrebă Gridnev cu glas pierit. 

— Kuzneţ de la turnătoria de tunuri,  rascolnicul 
acela care vă ispitea mai înainte să vă culcaţi în coș- 
ciuge... 

— Lăsaţi-mă, milostiviți-vă! se rugă deznădăjduit 
Gridnev. Lăsaţi-mă să mor slobod... 

— Cum spui totul, cum îţi dăm drumul! îi făgă- 
dui Molokoedov. Îţi dăm drumul și te răsplătim cu: 
bani. Pleci încotro ăi vedea cu ochii. Vorbeşte. Kuz- 
neţ a fost de-al vostru ? 

Efim tăcea, uitîndu-se năuc la călăi. Voievodul aş- 
teptă niţel apoi se mînie, porunci să fie agăţat îndată 
şi cercat cu foc. Ajutorul gidelui aduse tirnul aprins. 
Efim începu să vorbeasă înăbuşit ; limba i se împle- 
ticea în gura uscată : 

— Toţi, toţi pină la unul, toți... Molcean, fugarul 
de pe Volga, Golovân — timplarul, căldărarul Ermil... 

— Arde-l cu foc! porunci voievodul. 

Pozdiunin înşfăcă din mina ajutorului tîrnul aprins 
şi-l plimbă peste spatele gol al lui Efim. Acesta se 
cutremură şi rămase atîrnat în dibă, vlăguit de pu- 
tere. Diacul Gusev scria repede ; diacul Molokoedov 
se uita fălos la voievod. Atirnat încă o dată, Efim in- 
cepu să numească oamenii de la dulgheriile din So- 
lombala, de la Bajenin, din Vavciuga. Speriat, diacul 
Gusev șopti voievodului : 

— S-a smintit. Indrugă bazaconii. Nu poate îi ade- 
vărat. Înşiră pe toţi oamenii pe care i-a văzut. Zău 
aşa... 

Voievodul se zburli la diac: 

— 'Cară-te de aici | 

Se ridică de pe laviță, smulse tirnul din mîna lui 
Pozdiunin şi-l repezi stîngaci în pieptul lui Efim, în- 
trebîndu-l cu un rînjet : 

— Cine-i căpetenia voastră ? Vorbeşte! Cine a 
scris jalba scirnavă și neobrăzată împotriva mea, ta- 
tăl vostru, voievodul? (Cine-i mai mare peste voi, 
peste toți tilharii ? Vorbeşte | 

Efim mişcă din buze dar nimeni nu auzi ce spune. 

— Cine? întrebă voievodul ducîndu-și palma pil- 
nie la ureche. Vorbeşte mai tare că n-aud. 

Efim se încordă şi şopti: 

— Krîkov — căpitan din oastea vămii. La el ne 
duceam, citeam foi de taină, cu el stăteam de vorbă 
despre toate... El şi Molcean ne călăuzeau... 

Voievodul porunci să; fie prins meşterul Kuzneţ. 
După Kuzneţ fu trimis 'Mehonoşin cu dragunii. Voie- 
vodului îi era teamă să-l ridice pe Krikov, iar Mol- 
cean trăia ascuns, despre el nu se ştia nimic la pri- 
caz. Aduseră pe tîmplarul Golovan şi pe căldărarul 
Ermil. Spre miezul nopţii, călăul Pozdiunin era leoarcă 
de sudoare, ajutorii abia îşi mai tîrau picioarele şi 
totul de-a surda. Cei puşi la cazne nu ştiau nimic. 

Cneazul Alexei Petrovici polti să cineze şi-l trimise 
pe Molokoedov după mîncare. Acesta se întoarse spe- 
riat şi-i şopti voievodului la ureche : 

— La dumneavoastră, în cerdac, aşteaptă vlădica, 
minios foc — nu intră în casă. A poruncit să veniţi 
indată acolo. Cu el era un diacon, doi slujitori și un 
comandir sosit de la drum lung... 

Voievodul nu ascultă pină la capăt și se neliniști. 
Sprijinindu-l de subsuori, diecii îl duseră la carită. 
Aceasta hurui cu roţile de fier pe podul de bîrne aş- 
ternut pe uliţă, și straja călare cu baltage lungi. porni 
pe urma ei. 

— Ce s-a întîmplat acolo? îl întrebă în şoaptă 
Gusev pe Molokoedov. 

— Sa întîmplat că oştirea şvezilor a trecut Zund-ul 
pe corăbii — încă de cînd! Asta s-a întîmplat ! răs- 
punse Molokoedov. Au să ajungă aci curînd... Co- 
mandirui țarului a adus scrisoare despre asta. 

i su începu să se tînguie. Molokoedov se răsti la 
el : 

— Haide, haide, ai început să cotcodăceşti ! Pe noi 
nu ne priveşte. Să mergem să isprăvim cu jălbarii, 
cu lotrii ceia. În jalbă sîntem scrişi şi noi — la o 
adică nici nouă n-o să ne meargă bine. N-avem ce-i 
face, trebuie să ștergem urmele. Vin şvezii, jurăm 
să-i slujim — jălbarii ne-or găsi şi şi-or aminti ce 
H fäcut cu ei aici. Nu vin şvezii — e şi mai rău de 

Se află la Moscova şi ajungem pe butuc. Pînă 
ala — trebuie să-i dăm gata pe jălbari. Nu-i cine 
ştie ce... unii se sfîrşesc repede în dibă. 

— Atunci pe care să-l luăm mai întîi ? 

— Mai întîi să isprăvim cu meşterul Fedosei Kuz- 
neţ. Părerea mea-i că el e capul răutăţilor... 

— De l-am lua pe Krîkov! 

— Pe Krikov? Da” o să ni-l dea căpitan-comando- 
rul ? | 

— El nici pe Kuzneţ nu l-ar fi dat, dar parcă noi 
am întrebat? L-am luat cu binişorul... 

Intorcindu-se în beciul de cazne, se aşezară amin- 
doi pe perna acoperită cu covor, se şoșotiră, chemară 
pe Pozdiunin şi îi porunciră să inceapă fără indu- 
rare cu tilharul Fedosei. Călăul se scărpină la ceafă, 
şovăielnic. 

— Ce mai aștepți? întrebă Molokoedov. 

— D-apăi că eu am să răspund. Trebuie să lucrezi 
cu pricepere, pe care îl chinuieşti dintr-o dată de 
moarte — pentru acela răspunzi... 

— Cum ţi s-a spus aşa să faci 

Pozdiunin se întoarse oftînd spre locul lui. Vlăjga- 
nii smulseră de pe Kuzneţ rubaşca şi Pozdiunin îi 
vîri mîinile în jug. Molokoedov îl întrebă: 

— Tu ești Kuzneţ ? Spune, flăcăule, tot ce ştii des- 
pre jalba tilhărească, unde-i acea hîntie, cine o as- 
cunde, cine a scris-o — vorbește repede, degrabă... 

Kuzneţ tăcea. Ochii lui sticleau tăios, pieptul cos- 
teliv se ridica cînd icnind, cînd abia zărit. Călăul Poz- 
diunin moţăia sprijinit cu palma de jug. Ajutorul sor- 
bea lapte dintr-o ulcică de lut şi îmbuca dintr-o turtă. 

— Apucă-te de el, Pozdiunin! porunci diacul. 

Călăul deschise ochii şi tresări. 

— Miînuţele în sus, scumpule, în sus şi dă-te niţel 
mai înainte, mai înainte, flăcăule, hai... 

Lanţul strinse încheieturile miinilor. Pozdiunin se 
propti cu picioarele crăcănate în bîrnă, săltă şi sări; 
în liniştea adincă se auzi cum scîriție funia de cînepă. 
Kuzneţ se întinse din tot trupul, coastele ieşiră mai 
mult în afară și sudoarea îi scăldă dintr-o dată 
obrajii negri, pocîltiți. 

— Vorbeşte, băieţaş! porunci Gusev. 

Kuzneţ întinse înainte gitul și întrebă: 

— Pentru ce voievodul vostru smulge banii de la 
oameni cu cnutul? Pentru ce nu poţi să faci nici 
un pas fără să sfănțuieşti ? Pentru ce ?... 

— Mai întinde-l! porunci Molokoedov. 

Uşa se deschise şi se trinti cu zgomot. În beciul 
de cazne intră beat Mehonoşin şi şuieră printre dinţi : 

„— Să-i andeţi pe toţi cu foc, sămînța lui Irod! De 
moarte! Să le tăiaţi vinele, să le striviți degetele... 

Funia de cinepă scirții, Kuzneţ gemu, apoi iară se 
aşternu liniștea, 

Mehonoşin îşi dezbrăcă lîngă uşă mundirul, îşi «dădu 
jos horbotele, fundele ; împleticindu-se pe picioare se 
apropie de Pozdiunin şi puse mina pe funie. Pozdiu- 
nin nu voia să i-o dea ; 'diecii se neliniştiră şi înce- 
pură să-l roage pe porucic să nu facă gălăgie. Meho- 
noşin strigă că de acu înainte are să rupă el însuși 
unghiile, are să fiarbă în smoală și să ţintuiască — 
ce, alea-s cazne? Apoi izbucni într-un plins cu ho- 
hote, se dădu deoparte şi începu să se tinguiască jal- 
nic : 

— Măicuţă şi tăicuțule, bunii mei părinţi, cui m-aţi 
lăsat pe lume, pe mine, odrasla voastră, de ce nu 
m-aţi luat cu voi acolo unde nu-i întristare nici sus- 


pin... 

Kuzneţ tăcea, trăgînd aer în piept, cu gura căscată. 
Ochii i se înceţoşaseră — nu mai vedea, nu mai au- 
zea nimic. 


— Udă-l cu apă! porunci diacul. Da’ repede! 

Ajutorul âduse ciutura din coajă de mesteacăn, Poz- 
diunin cobori jugul încet și turnă apă pe fața lui Kuz- 
neț, într-o șuviță subțire. 

— Mai întinde-l o dată! porunci :Molokoedov. Re- 
pede. Repede, repede... Pînă dimineaţa să isprăvim cu 
toţi şi să mergem la odihnă... 


8. IA UITE CITE CORĂBII! 


Barcazul mergea repede, vintul sufla prielnic, din 
plin, vioi. Inainte de a cobori pînzele, Semisadov ri- 
dică pistolul — trase în văzduh, apoi înălță pe ca- 
targ o flamură, a doua, a treia. Flamurile filfîiră în 
vînt ; de pe țărm se răspunse cu o împuşcătură. 

— Vajnici sinteţi ! zise Reabov. Fără să impușcaţi 
n-am fi putut trage la mal? 

— Acolo îs ascunse tunurile ! răspunse Semisadov. 
Străinii nu-s lăsaţi să se apropie... 

— Atunci pe mine de ce mă lăsaţi ? 

— Din porunca domnului căpitan-comandor. S-a 
poruncit să se arate cînmaciului Reabov corăbiile, ce- 
tatea, ostrovul Markov cu tunurile de pe el — toate 
tunurile — lanţul ascuns şi ce-i mai dori. | 

Reabov zimbi şi schimbă cîrma. Barcazul se întor- 
cea pe indelete cu botul către intrîndul mării. Pinii 
voinici îl fereau de priviri iscoditoare — ide aici, de 
pe mare, părea pustiu, nelocuit. Apa licărea sub ra- 
zele fierbinți ale soarelui. Era linişte, zăpușeală. Vîn- 
tul încetă deodată cu totul. Se apropiară cu vislele 
de țărm şi abia trecură de stincile cenușii şi năpădite 
de muşchi, că în fața ochilor cirmaciului se înfäți- 
şară corăbiile — mari, noi, cu cîrmele dăltuite, ridi- 
cate sus, în păienjenişul parîmăriei, cu ţevile tunurilor 
de aramă ieşind din sabordurile deschise. Desluşit, 
parcă aşezată în linie, încremenise escadra în fața tär- 
mului verde prăpăstios. 

Cirimaciul cercetă în tăcere cu ochii lui luminoşi li- 
niile zvelte ale bordurilor, catargele, vergile, se în- 
trebă la cane dintre corăbii trudise cu mîinile lui odi- 
nioară în dulgheriile de la  Solombala. Dar îndată 
uită la ce se gîndise şi începu să cerceteze tunurile 
pe corăbii, să socotească în gînd numărul lor şi pu- 
terea focului. Erau multe tunuri şi Reabov clătină a 
mirare din cap — ia-n te uită, corăbii de război — 
adevărat, aşa e, n-ai ce spune... 

— la mai opinteşte-te o dată! porunci el lui Semi- 
sadov. 

Acesta, bucuros la vederea chipului tulburat, feri- 
cit, al lui Reabov, se propti cu piciorul de lemn în 
laviţă și zvicni din vislă — barcazul lunecă înainte, 
mai aproape de corăbii. Ele crescură, se măriră, se 
înălțară, chipurile dăltuite pe cirma unei fregate noi 

se vedea mai desluşit. Pe țărm se iți un cap rotund 
şi bălai, care strigă în graiul pescarilor de la Onega : 

— Stai, cine e? Răspunde! 

— Barcazul domnului căpitan-comandor, din po- 
runca lui! strigă de jos Semisadov. Bună vremea, 
Mihailo ! 

— Bună să-ţi fie inima, domnule nostrom | 

— Cine-i acest Mihailo? întrebă Reabov. 

— D-apoi, nepotul răposatului Moki,  unchiaşul 
pescar de la care ai luat tu în primire artelul! îi 
aminti Semisadov. Acu' e un matroz de nădejde. 

— Nu mai spune! se miră Reabov. Cum mai trece 
vremea, cum mai aleargă... 

Ocoliră pe îndelete, fără grabă, toate iahturile, fre- 
gatele și celelalte corăbii, cercetară de aproape scă- 
rile coboriîte, parîmele ancorelor, chipurile hide cio- 
plite din lemn negru străin, care 'se aşezau în botul 
fiecărui vas. Matrozii se uitau de sus la barcazul că- 
pitan-comandorului ; de pe un iaht se auzeau cîntări, 
pe altul suna cornul de punte, pe al treilea se făcea 
muştru : matrozii parcă erau gata să incarce tunu- 
rile, să tragă, să curețe ţevile, să .încarce din nou. 

— De unde aţi luat atita omenire? întrebă Rea- 
bov. | 

— Păi toți sînt belomoreni de-ai noştri, — răs- 
punse Semisadov. Atunci, pe vremea cînd ai plecat, 
se jucau, dar astăzi nu, nu mai e joacă. Marea e 
cimpul nostru... 

Abia spre dimineaţă se întoarseră la Arhanghelsk. 
Reabov privea îngîndurat, ochii lui cătau aspru, sub 
fruntea încruntată. Nu departe de arsanaua Voskre- 
senski întrebă : 

— Vor pătrunde oare spre oraș, ce zici, nostro- 
mule ? 

=— Cine, şvezii ? 

— Ei!? 

— Nu i-om läsa! räspunse Semisadov trägänat, 
liniştit. N-or ajunge ei pînă la corăbiile noastre ! 

9. CĂPITAN-COMANDORUL ȘI VOIEVODUL 


Cneazul Prozorovski tremura ca de frigurile morţii: 
corăbiile şvezilor trecuseră de mult Zund-ul şi din 
clipă în clipă trebuiau să se ivească in Marea Albă. 
Şi nu corăbii, ci o escadră întreagă. 

— Nu cumva să mai lipseşti din oraş! îl brujtului 
minios Afanasi. Tu eşti voievod, pricepe o dată cu 
mintea ta, cu glagoria ta, vorba asta... 

Zîmbi şi în ochi îi scăpără o lucire tăioasă: 

— Voievodul-luptător. se făleşte — şade sub tufă 
şi boceşte ! 

Comandirul care adusese de la Moscova. scrisoarea 
despre corăbiile şvezilor îl cerceta cu neobrăzare pe 
cneaz. Alexei Petrovici dădu să se burzuluiască dar 
ii Dierise graiul şi zimbind acru, începu să se 'dezvi- 
novățească zicînd că-i bolnav. Afanasi îl întrerupse: 

— Tevlev Silvestr Petrovici e mult mai bolnav de- 
cît tine, cnezişorule, dar în fața primejdiei parcă a ui- 
tat de toate bolile — ţi-e drag să te și uiţi la el. Eu 
sînt bătrîn, stau cu un picior în groapă, cine ştie 
de-am să mai apuc ziua deimiîine şi totuși nu mă 
pling. lar tu, voievodule, pentru ce dar te faci aşa 
de ocară ? 

Alexei Petrovici nu află nici um răspuns. Medicul 
Loftus se înclina mereu turnind vin, slujitorul pu- 
nea pe masă peşte rasol, varză tocată şi ciuperci. Ar- 
hiepiscopul Vajskului şi al Holmogorului şedea întu- 
necat şi fulgera cu privirile, fără să se atingă nici de 
mîncare, nici de băutură. Numai comandirul, sosit de 
la drum, hămesit de foame, minca cît zece. 

— Eu mă duc astăzi pe la mănăstiri — rupse tă- 
cerea Afanasi — am să trec şi pe la cetate. [i scutur 
pe monahi să-i întîmpine şi ei pe tîlhari cu cinste. 
Iar tu, cneazule, să uiţi de boli — de altminteri nu-i 
acătării ca un voievod să. stea de lemn cind vine ur- 
gia. Poporenii rid, pălăvrăgesc, cică cneazul nostru 

voievod şi-a pus coada pe spinare şi-a luat-o la sănă- 
toasa... 

Zborşindu-se în sfîrşit, Prozorovski orăcăi : 

— Pe palavragiii ceia o să-i atîrne de-o coastă 
călăul Pozdiunin — amuţesc ei repede | 

— Ptiu, că nărod mai eşti! îl ocări cu glas domol 
Afanasi. Nărod eşti — zău aşa! Călăul! Mult ai să 
te sclifoseşti tu cu călăul tău împotriva şvedului ? Şi 
aşa-i destul chiu şi vai — pe toţi îi înşfaci în gheare 
— încă mai pui la cale şi altele ? Hai, nu te mai răţoi, 
ascultă-mă ce-ţi spun eu... 

Lovind cu muchia palmei în masă începu să-l po- 
văţuiască cum trebuia să se afle, ca un voievod ce 
era, în fruntea apărării Arhanghelskului, cum trebuia 
să se îngrijească de merinde pentru apărătorii ora- 
șului, cum să se înțeleagă în toate cu căpitan-coman- 
dorul care va comanda lupta cetății cu corăbiile... 

— Nu voi să fiu la cheremul lui! se zburli iarăşi 
voievodul. Cine-i el? 

Afanasi bătu cu pumnul în masă: 

— Ai să fii! El e pus aici de Petru Alexeevici... 

— Și eu aşijderea, vlădică, şi eu sînt pus tot de 
măria sa | 

Arhiepiscopul deschise gura ca să răspundă dar 
amuţi deodată; numai un geamăt slab şi tînguitor 
zbucni din pieptul lui, faţa i se albi ca varul iar 
mîna agăţă în neştire fața de masă. Răsturnînd laviţa, 
Loftus se repezi spre vlădică. Auzind larmă, diaconul 
şi slujitorii intrară grabnic în sala de mîncare. Vlă- 
dica zise cu glas stins: 

— Duceţi-mă la carîtă! Mi-e rău! 

Pe Loitus nu-l lăsă să se apropie. Mirosi săruri 
din sticluţa pe care i-o întinse slujitorul, bău o gură 
de cvas şi bocănind din cîrjă se îndreptă încet spre 
uşă. In drum spre carită, spuse cneazului : 

— Să te arăţi chiar astăzi la cetate! Intr-un ceas 
de cumpănă toţi trebuie să-l vadă pe voievod şi cind 
colo el stă şi gogeşte după cuptor cu cneaghina, cu 
cneajnele, cu fecioră-su şi cu libărcile. Auzit-am cä-ți 

petreci vremea şi cu călăul în beciul de cazne! Ţi-ai 
găsit şi tu cind să-ţi arăţi vitejia, să bagi oamenii 
în boală cu cruzimea ta... 

Hodinindu-se o leacă în curte, urmă: 

— Şi mai făptuiești o ispravă pidoznică: pentru 
ce acu’, cînd arde casa pe noi, îl piteşti pe fecioră-tu 
după cuptor ca pe un moșneag ? Oamenii ştiu că a 
crescut cu piine de grîu zdrahon de un stînjen, Pu- 
ne-i în mînă o sabie sau o flintă, nu-l ascunde în fus- 
tele mă-si la Holmogori... 

Şi abătu din mină cu deznădejde : 

— D-a surda îmi bat limba in gură cu tine. Nu 
înţelegi nimic. Ehei, cnezişorule ! 

Huruind cu roţile sale ferecate, carîta ieşi din curte. 
Voievodul se luă cu mîinile de cap şi intră în iatac. 
Speriat, medicul îl descălță şi-l sfătui să nu pună 
nimic la inimă, să se stăpînească, spre a păstra ne- 
stins în trup focul-floghiston. 

— Fi-ţi-ar de cap cu floghistonul tău cu tot! îl 
luă la trei păzeşte cneazul. Flogihiston ! Jur-imprejur 
colcăie vînzarea, tilharii, samavolnicia, iar el umblă 
cu bazaconii. Pune-mi lipitori că acuşica mă loveşte 
damblaua |! , 

Cneaghina intră în iatac, urmată de cneajine-fetele 
bătrîne şi de fecioră-su. Văicărindu-se, voievodul po- 
vesti despre corăbiile  şvezilor. Medicul Loftus se 
amestecă în vorbă, spunînd că se roagă cu toată cu- 
viința să fie lăsat să plece la Vologda sau la Mos- 
cova pentru că şvezii au să pedepsească cu moartea 
pe un străin ca el care-l îngrijește pe ecneazul-voievod 
şi toată familia cneazului. 

— Dar ce să aibă cu dumneata ? zbucni Avdotia. 

Medicul îşi dădu miinile în lături. | 

— Oare chiar că nu l-om birui pe şved? întrebă 
băietanul. 

Medicul zimbi pe sub mustață dar nu răspunse ni- 
mic. Desprinzînd lipitorile de: pe ceafa boierească po- 
vesti parcă într-o doară că localnicii, îndrumați de 
prinț, desigur că ar fi apărat oraşul dar trădarea este 

foarte mare; de pildă, în cetate este ţinut uri oarecare 
Nikifor. Acel Nikifor a venit de pe mare, trimis de 
suedezi, neindoielnic, iar cei de acolo îl ţin în puf şi-l 
îngrijesc ca pe un rege. În vremea asta meşterul de 
tunuri Ripley e închis sub pază în cetate, întocmai aa 
şi inginerul venețian George Lebanius. Din porunca 
lui levlev au fost ridicate tunurile de pe corăbiile ne- 
guţătoreşti, deşi corăbierii străini juraseră să tragă cu 
acele tunuri asupra escadrei suedeze. Și ce mai tu- 
nuri — păcat, căci oamenii de aici nu vor şti să um- 
ble cu ele! Şi cine or fi acei tunari ? Poate că sînt 
tocmai dintre aceia care au uneltit să se răscoale! 
Astăzi s-a mai întîmplat ceva: a venit de pe mare 
o luntre cu trei catarge. Luntrea aceea, o dată a fost 
văzută încărcată cu marfă, iar a doua oară — fără 
nici o încărcătură. Cine o îi venit cu luntrea >? Niscai 
suedezi ? Acum or umbla prin oraş cu haine schim- 
bate — mai prinde-i dacă poți... 

Voievodul asculta, clipea mărunţel, ecneaghina se 
crucea, fetele se uitau una la alta, iar băietanul fon- 
fäi cu hotărîre: 

— iDacă-i aşa, la ce să mai luptăm ? Ce-ar fi să ne 
supunem și să dăm cheile oraşului... 

— Să ne supunem? Am primit ponuncă să te dau 
la streliţi. 

— Pe mine? D-apăi eu,-tătucă. nu mă pricep — 
unde să mă dai... 

Cneaghina Avdotia începu să se smiorcăie, dar 
cneazul răcni : 

— Tăceţi, nătîngilor | 

Şi-i alungă pe toţi din iatac în afară de Loftus. 
Acesta socoti bătăile sîngelui la încheietura cneazu- 
lui, clătină din cap şi zise întunecat: 

— Iarăşi s-a întețit în vinele luminăţiei voastre 
strîngerea de argint viu, pucioasă şi sare. 

Voievodul tăcu, dus pe gînduri, apoi se ridică din 
crivat şi porunci slujitorului să-l îmbrace. Loftus îi 
întinse platoşa, sabia şi pistoalele. 

— Ce naiba să fac cu ele? întrebă voievodul, 

— Suedezii sint aproape! răspunse medicul. 

Tot drumul pînă la cetate voievodul rămase ingîn- 
durat, privind cu ochi somnoroși malurile joase şi 
verzi ale Dvinei. Loftus îngîna nişte psalmi, vislaşii 
de pe barcaz ridicau cumpănit lopeţile. Voievodul se 
tot gindea la ale lui. In sfîrşit, făcu semn cu degetul 
medicului să vină mai aproape şi-i spuse cu glas în- 
viorat : 

— N-ai de ce să mai pleci la Vologda sau la Mos- 
cova... 

Loftus ridică a mirare sprincenele lui scurte. 

— Vom rostui chiar astăzi totul cum trebuie... 

Medicul nu înţelese nici de data asta nimic. 

Silvestr Petrovici îl întimpină pe voievod cu toată 
cinstea lingă poarta cetăţii şi chiar cu medicul se 
purtă cuviincios deşi nu arătă că-i face vreo plăcere 
intilnirea cu el. Pentru ca Loftus să nu  iscodească 
nimic, inginerul Rezen îl luă în izba lui, spunind că 
vrea să stea de vorbă cu el despre sănătatea căpitan- 
comandorului. În odaia curată, care mirosea a lemn 
de pin, îşi aşeză musafirul cu spatele la fereastră şi 
aduse vorba prietenos despre capitalele străine. Se 
înfiripă un taifas în toată legea. 

În același timp la el în izbă, Ievlev îl cinstea pe 
voievod cu cvas făcut de Maşa. Voievodul lăuda cva- 
sul, zicînd că aşa ceva nu puteai găsi prin partea lo- 
cului, îl lăuda pe căpitan-comandorul spunînd că nici 
nu mai cunoscuse cetatea, atitea lucruri noi se făcu- 
seră acolo, lăuda rînduiala din preajma cetăţii. Sil- 
vestr Petrovici, ager, tăcea: nu venise el, voievodul, 
doar ca să-l laude ! 


— Inchide uşa mai bine, frate! zise cneazul. 

Căpitan-comandorul se uită bănuitor la cneaz, se 
ridică şi închise uşa. Voievodul sorbea cvas în tăcere. 
Apoi, netezindu-şi mustăţile, întrebă: 

— Cum mnădăjduieşti, domnule Ievlev? Îl respin- 
gem pe şved? 

Silvestr Petrovici se gindi cîteva clipe şi apoi răs- 
punse : 

_— Va fi greu, cneazule-voievod. Foarte greu. Şve- 
dul vine cu puteri: mari. Oamenii de pe corăbii aş- 
teaptă prada, pesemne că li s-a şi făgăduit. Arhan- 
gihelskul are faimă de oraş bogat. Regele Carol a 
trimis el însuşi escadra încoace, iar contraamiralul 
Julenscherna e un corăbier încercat. 

— Vorbeşti înțelept! spuse voievodul. Asta însă 
nu-i totul, din păcate. Astăzi, la cercetare, în vremea 
caznelor, am aflat.că s-a pus la cale o mare răzme- 
riță. Dragunii au ridicat vreo doisprezece oameni — 
căpeteniile acestei nelegiuiri. Mai trebuiesc ridicaţi 
încă vreo zece cel puţin. Nu toți îşi mărturisesc vina ; 
acu' nu prea e vremea de stat în beciul de cazne dar 
cred eu, domnule comandor, că n-o să prea putem 
“lupta cu asemenea oameni. Pretutindeni mişună răz- 
vrătiții — şi în oaste, şi la dulgherii, şi în mahalale. 
Un meşter de tunuri, pe nume Kuzneţ... 

— Ce-i cu Kuzneţ? îl întrerupse nerăbdător lev- 
lev. 

— D-anpăi cu Kuzneţ e că şi la turnătoria de tunuri 
colcăie vinzarea. Tilharii citeau hirtii tainice, se sfă- 
tuiau cum să stîrpească din rădăcină sămînţa boie- 
rească, cum să mă răpună pe mine, cneazul-voievod 
și să-mi înfigă capul în ţeapă. Lucrurile au ajuns pină 
acolo, frate, că unii comandiri pe care te bizui mult 
au trecut de partea răzvrătiţilor. 

— Comandiri ? 

— Păi tocmai asta-i: comandiri. Cînd au să dea 
poruncă acei comandiri, au să-i arunce pe răzvrătiți 
asupra mea şi a matale, Judecă şi mătăluță : cînd au 
să dea ei poruncă dacă nu în ceasul năvalei şvezi- 
lor... Acuma stai şi cugetă: cum ne-om bate noi cu 
șvedul cînd în cîrcă ne stau tilharii care abia aş- 
teaptă ca el să vină pe pămintul nostru ?! O să curgă 
mult singe pravoslavnic, da’ pentru ce ? 

Silvestr Petrovici se ridică, sprijinindu-se greu în 
baston şi începu să se plimbe prin odaie din colţ în 
colţ. Voievodul îl urmărea hulpav, privindu-l cum se 
schimba la față, cum parcă i se stinsese lumina ochi- 

lor, cum îl :podidiseră broboane de sudoare pe frun- 
'tea înaltă şi pe fălci. | 

— Şvedul o să ne bată! rosti stăruitor voievodul. 
O să ne bată — o să ne pîrjolească oraşul şi-o să 
spintece cu jungherele cită lume o să pojtească. Și 
mătăluță ai să atîrni într-un ştreang... 

Ievlev tăcea. 

— Cînd ai să vezi corăbiile şvezilor trecînd pe lîngă 
cetatea mătăluță, ce-ai să faci? întrebă încet voie- 
vodul întinzîndu-şi înainte guşa de osînză. 

Silvestr Petrovici răspunse surd : 

— Se ştie cel Am să trag cu tunurile. 

— lac-aşa, cu tunurile! lar în vremea asta, te poc- 
nesc cu moaca în căpățină chiar tunarii matale... 

— Pe mine? Pentru ce pe mine? 

— Pe matale, de ce nul 

levlev voi să spună ceva, dar voievodul nu-l lăsă: 

— Parcă n-au aruncat şi cu jungherul în matale! 
Doar eu ştiu, ştiu tot... Au aruncat şi cu jungherul 
atunci ; şi într-o nopticică de primăvară s-a repezit la 
matale în pădure un mujic ca să te căsăpească și i-ai 
dat drumul. Eşti bun la suflet, vai, cit de bun... 

Silvestr Petrovici întoarse capul — îi era scirbă 
să se uite cum se bucură Prozorovski. Şi de ce s-o 
bucura ? lar voievodul tot vorbea, aplecat spre Iev- 
lev, cu glas domol, sîciitor : | 

— Știu, ştiu totul. Da’ de ce te superi, căpitan-co- 
mandorule ? Oare te-am jignit? Ei lasă, lasă, toți 
sîntem oameni, toţi ne silim să facem cum e mai 
bine dar se întîmplă ca binele să se întoarcă în rău. 
S-a întîmplat ca şi eu să mă supăr, s-a întimplat ca 
şi matale să faci ceva împotriva mea — ei, eşti tînăr, 
nu te osîndesc. Numai că noi nu trebuie să ne sfă- 
dim, nu se cuvine, prietene drag — acelaşi singe 
curge în noi, la aceeaşi masă au stat părinţii și bu- 
nicii noştri, ai mei mai sus, ai matale mai jos, dar 
masa era una singură, mîncarea una singură —- 
atunci de ce să ne învrăjbim? Ei, asta-i! Şezi lîngă 

mine, să stăm de vorbă cum se cuvine! Hai, nu sta 
în picioare | | 

levlev se aşeză și-și impreună degetele pe minerul 
bastonului. Se vedea că nu-l prea ascultă pe voievod 
ci se gîndeşte la ale lui. Voievodul îi atinse cotul cu 
mîna încărcată de inele și întrebă cu încredere : 

— Nu nădăjduieşti să-i batem pe şvezi ? 

— Nici nu ştiu ce mai spun, — răspunse sec Sil- 
vestr Petrovici. Pînă astăzi aşteptam, nădăjduiam 
cu tărie. Acum însă... Dacă-i adevărat c-o să se stir- 
nească răzmeriţă, şi toți truditorii, şi ostașii, și tîrgo- 
veţii or să se ridice... 

— E adevărat! zbucni cu bucurie în glas Prozo- 
TovSki. Adevărat, adevărat | Să treci astăzi pe la be- 
ciul de cazne, să le auzi vorbele mirşave... 

Silvestr Petrovici îl întrerupse cu ciudă : 

— In beciul de cazne cîte nu ia omul asupra lui! 
E vremea să ştiu adevărul-adevărat. Dacă vorba asta 
despre vînzare şi răzmeriţă nu-i un basm... atunci... 

— Ce-i — atunci? întrebă cu lăcomie voievodul. 

— Atunci — şvezii au să ne doboare, au să ne pir- 
jolească, au să ne spintece. 

Prozorovski se dădu mai aproape — se aplecă spre 
Ievlev şi-i şopti : 

— lacă, te-ai luminat. Ai înțeles, în sfîrşit. Atunci 
pentru ce să facem una ca asta? Pentru ce să văr- 
săm zadarnic atita sînge? Nu nădăjduim în izbindă, 
atunci la ce bun? Ne mai trebuie încă o Narvă? Una 
nu-i de ajuns ? 

Pironindu-şi privirile asupra cneazului, levlev in- 
trebă tărăgănat : 

— Care Narva? Nu pricep despre ce e vorba! 

— Cum care Narvă — nu pricepi ? Narva, de! Cea 
pentru care şvezii au bătut medalie. Măcelul acela 
singeros, crincen, marea ocară ! Uitat-ai oare? 

— N-am uitat! răspunse aprig levlev. 

— Dacă n-ai uitat, atunci ascultă. Ascultă-mă pe 
mine, căpitan-comandorule, bagă de seamă, nu-mi 
arunca de pomană praf în ochi, îți înțeleg firea, am 

fost și eu odată tînăr, chit că acu’ îs o gloabă bătrină. 
Trebuie să purcezi la treabă altminteri, mai cuminte, 
cu vicleșug. lată cum, ascultă: cum om afla că va- 
sele şvezilor se apropie, ne urcăm îndată într-un bar- 
caz şi le ieşim în întimpinare. Pe-o perină cheile Ar- 
hanghelskului, în saci vistieria pe care-o chivernisesc 
diecii... 

levlev se întoarse fulgerător spre Prozorovski şi 
se uită la el pătrunzător de parcă atunci l-ar fi vă- 
zut pentru întîia oară. Ochii albaştri ai căpitan-co- 
mandorului sclipeau nespus de viu. 

— Pentru ce să vărsăm singe pravoslavnic ? în- 
trebă voievodul. La ce bun, urgia, răstriştea, ştrean- 
gurile, butucii şi tepile ? La ce bun — pentru ce să 
pierim amindoi de o moarte cruntă ? spre bucuria cui ? 
A vrăjmaşilor noştri, a tilharilor, ia răzvrătiţilor ? 
Judecă, cine-i mai de temut pentru noi: şvedul care-o 
să ne dea toată cinstirea, în loc să ne răspundă in- 
doit la omoruri cu omoruri, şi pe deasupra o să ne 
răsplătească după cin, sau trîntorul, sluga, răzvrăti- 
tul care ridică parul, ţepoaia ? Dăunăzi am auzit de 
năpasta care a dat peste porucicul de draguni Me- 
honoşin : mujicimea, fiarele haine, cîinii puturoşi, s-au 
răzvrătit, au ars conacul, pe vechil l-au spînzurat de 
poartă şi au pus foc. Pentru ce? In folosul cui? De 
ce să ne zbuciumăm cu răul ăsta? Dacă şvezii vin 
cu pace în oraş — de ce să nu ne închinăm lor? 
Parcă ei n-au nevoie de linişte ? Fi au nevoie de ţă- 
rani supuşi iar nu de zuribagii cu parul în mînă! Or 
să aibă şvezii grijă să-i cerceteze pe duşmanii noş- 
tri, pe răzvrătiți şi pe tilhari și să isprăvească o dată 
pentru totdeauna cu ei. 

Silvestr Petrovici se aplecă spre  Prozorovski. 
Acesta se spăimîntă deodată văzînd chipul lui Ievlev, 
ochii lui fioroşi... 

— Glumeşti  cneazule-voievod, sau vorbeşti cu tot 
dinadinsul ?... 

Prozorovski se trase înapoi, amuţi, şi-şi şterse faţa 
cu năframa de mătase. Obrajii lui puhavi dîrdiiau. 

— Glumești ? strigă Silvestr Petrovici. Apoi ştii că 
glumele astea astăzi... 

Voievodul îl apucă de un răstrint al mundirului. 
Inecîndu-se, înăbuşindu-se, bolborosi : 

— Te încerc, te încerc, prietene, te încerc ca să aflu 
ce fel de om eşti. „.. Doar trebuie să ştiu cine-i căpe- 
tenia oştilor noastre, trebuie neapărat, trebuie. lacă, 
te-am încercat, te-am încercat în dinţi, aşa cum se în- 
cearcă aurul. Acum ştiu, Ştiu, acum văd — n-ai să 
dai înapoi! Acum am să spun tuturor: strașnic e că- 
pitan-comandorul nostru! Să tot căutăm un om ca 
levlev al nostru, ca Silvestr Petrovici! O să-l bată 
pe şved şi încă cum o să-l bată — n-o să se aleagă 
nici praful de el! O să fugă de noi şvedul, o să fugă 
mîncînd pămîntul — ce-o să ne mai veselim, ce-o să 
mai tragem clopotele | 

Silvestr Petrovici tăcea, uitîndu-se mereu la cneaz 
tot atit de străpungător şi de crunt. lar Prozorovski 
se dezlănțuise, vorbea fără curmare : 

— Tu, levlev, comandirul țarului, căpitan-coman- 
dorul — iată cine trebuie să fie în fruntea oștilor. De 
la tine au să purceadă — fie biruinţa, fie necinstea, 
ruşinea. Să nu mă osindeşti, dragul meu, iartă-mă 
dacă am spus ceva impotrivă. Acum sint încredințat 
— ai să te baţi! 

levlev îl întrerupse tăios : 

— Să nu mă crezi cneazule atit de neghiob, atît 
de ingust la minte ca să cred toate balivernele astea. 

Voievodul își turnă cvas, sonbi tacticos şi puse sta- 
cana pe masă. 

— Treaba ta — vrei, crede ; nu vrei, nu crede. Scrie 
la Moscova, poate te-or crede acolo că boierul, cnea- 
zul-voievod te-a îndemnat să te inchini şvezilor. 
Scrie, scrie, ce-or să mai rîdă... 

Își plesni palmele şi-l ghionti prietenos pe levlev 
in umăr: ` i 

— Aşadară zici că ai să tragi cu tunul din cetatea 
matale, asupra corăbiilor vrăjmașe ? Ai destule ghiu- 

lele? Pulbere ? I-ai muştruluit pe tunari, pe luptători? 
Ai ? 

— Am să trag — n-o să zburde şvedul! i-o reteză 
levlev. 

Prozorovski îşi pironi pentru o clipă privirea de lup 
în faţa lui levlev: 

— Ai să ţii piept ? 

— Trebuie să ţiu. Dumneata, cneazule, n-ai să ne 
ajuţi... 

— Straşnic, straşnic, — turui voievodul. Acw văd 
că eşti un om straşnic ! Că lumea cîte şi mai cîte trăn- 
căneşte „despre matale... Atitea pălăvrăceli îs încît au 
ajuns chiar să spună : cică la levlev se află o iscoadă 
a şvezilor — unul Nikifor... Că acel Nikifor a adus lui 
levlev de peste mare, de la şvezi, o epistolă de tai- 

ă... la să mă duci la Nikifor să-l văd şi eu, să-l întreb 
la ce hram se închină... lar de la Nikifor o să mă duci 
scumpule la străini, la întemniţaţii matale. Se pling 
oamenii de tine, trebuie neapărat să-i văd pe întemni- 
țaţii străini. 

Tevlev răspunse cu glas vrăjmaş: 

— Nikifor se simte foarte rău astăzi, cneazule-vo- 
ievod. Socot că n-o să apuce ziua de miine... 

— Cum aşa ? se miră vesel voievodul. Hălăduia, 
huzurea şi acu' deodată trage să moară ? Ei, nu, hai 
la el, să-i spui şi eu o vorbuliţă. 

Căpitan- -comandorul ieşi cu voievodul din izba na- 
cealnicului în curtea cetăţii. Cneazul mergea uitîn- 
du-se în toate părțile şi gemînd. Pe caldarîmul de pia- 
tră trecu scîrțiind un tun; caii cetăţii trăgeau telegi 
cu ghiulele, opintindu-se în şleauri şi scăpărînd scin- 
tei cu potcoavele; scripeţii, cu care se ridicau pe zi- 
durile cetăţii sculele de luptă, scrișneau; baroasele 
băteau pe întrecute în fierărie... 

Nikifor zăcea pe spate, dormind cu ochii deschişi. 
În ultimele zile faţa lui se făcuse cenușie, micuță, se 
posmogise. 

ie dA arătă cu degetul şi întrebă: 

— Ele? 

Se aşeză aproape de crivat şi îndată începu să 
strige ca să-l bage în sperieți : 

— Cum te cheamă ? De unde ai venit ? Știu că eşti 
oştean şved, trimis de mişei ca să semeni zizanii şi 
dihonie ! Vorbeşte, nu tăcea, răspunde repede | 

Nikifor oftă, şi privi spre Silvestr Petrovici de parcă 
i-ar Îi cerut apărare 

— Vorbeşte, Nikifor, — îl sfătui liniştit, cu glas 
prietenos — căpitan-comandorul. Vorbeşte frate. E 
cneazul-voievod, el trebuie să ştie adevărul, vorbeşte, 
nu şovăi. 

Nikifor spuse încet : 

— Mi-e tare rău astăzi, Silvestr Petrovici. Ba vi- 
sez, ba totul se piende deodată... Şi mi-e tare greu să 
răsuflu... 

— Vorbeşte ! strigă voievodul. 

— Da ce să mai vorbesc? răspunse Nikifor cu 
glas slab dar netiulburat... 

— Dar dacă te-om atîrna în ştreang o leacă? în- 
trebă voievodul. 

— Eu mă bizui pe adevărul meu. 

— Cînd om începe să-ți retezăm degetele unul cite 
unul, cînd te-om cerca cu foc, în fața morții ai să spui 
singur tot, dar atunci e prea tîrziu, — îl ameninţă 
Prozorovski. Vorbeşte acum | 

Nikifor zîmbi stins 'dezvelind gingiile ca de copil, 
văduvite de dinţi şi îşi adună puterile. 

— “Cneazule-voievod ! vorbi el, molcom, aşezat. Ui- 
tă-te la mine, fă bunătatea şi vezi dacă mai am vreo 
vlagă. M-au schingiuit şi m-au stropit. în fel şi chip 
acolo, în străinătate. N-a trăit în huzur robul, osîn- 
ditul de mine. Oare mai mă poţi astăzi speria cu fo- 
cul şi cu spinzurătoarea ? Şi-apoi ce mi-a mai rămas 
de trăit ? r 

— Pentru călău e de ajuns! răspunse voievodul. 

Şi întorcindu-se spre Ievlev, spuse că porunca lui 
e ca Nikifor să fie luat chiar în ziua aceea la oraş 
pentru cercetări. Silvestr Petrovici işi drese glasul şi 
spuse că aşa beteag şi bolnav cum e nu-l poate tri- 

mite la Arhanghelsk. Şi încet, aproape în şoaptă, 
adăugă : 

— Ajunge, cneazule, cu cruzimile. Acest Nikifor a 
adus în cetate o scrisoare de taină, a îndurat cazne 
cumplite... 

Cneazul se apropie de fereastră şi strigă unui ostaş 
care trecea prin dreptul ei: 

— Hei, trimite-l aici pe medicul străin Loftus, re- 
pede ! Dă fuga | 

Şi iarăşi se aşeză pe laviţă, împreunîndu-şi mîinile 
pe pintec, jucând din degetele groase încărcate de 
inele. Nikifor aţipi din nou. 

Loftus, care se afla pe aproape, veni de îndată îm- 
preună cu Egor Rezen. Prozorovski îi porunci să cer- 
ceteze starea sănătăţii lui Nikifor. Medicul făcu o ple- 
căciune adincă, lăbărţă cu fală buza de jos, se aşeză 
pe laviţă alături de bolnav şi-i apucă cu degetele în- 
cheieturile miinii. In clipa aceea Nikifor încercă să 
ridice capul dar gitul slab nu i-l putu ţine şi capul îi 
căzu iarăşi pe pernă. Faţa lui zbîrcită se schimono- 
si într-o mare siorțare, buzele i se străduiau să spună 
ceva, însă din pieptul lui costeliv ieşi numai un hor- 
căit. levlev veni mai aproape şi 'se aplecă spre el: 

— Ce-i, Nikifor ? Ce doreşti ? 

— El este! rosti deodată Nikifor limpede, chiar 
destul de tare. El este! L-au dus du galera pînă în 
portul Uleaborg. E şved! El este — l-au... 

Loftus dădu să se tragă înapoi. Nikifor se infipse 
în mina lui cu degetele lui schilodite. Loftus se smu- 
ci. Nikifor se rostogoli de pe laviţă şi căzu cu fața pe 
dușumea. Rezen se repezi la el şi, luîndu-i capul în 
miini, îi şopti ceva cu :duioșie, dar Nikifor, încordîn- 
du-se cu tot trupul, strigă din nou cu ultimele puteri : 

— Iscoadă, nu-i doitor! L-au dus cu galera de la 
Stockholm, e iscoadă, cîinele, legațţi-l, oameni buni... 

Medicul se tot trăgea spre uşă, dind mîinile în lä- 
turi şi încă străduindu-se să zîmbească. Silvestr Pe- 
trovici îl zgilții de umeri şi-i porunci : 

— Stai liniştit! De aici n-ai să scapi. Aici e ce- 
tate ! 

Şi se aplecă spre Nikifor. Acesta putu încă să 
spună în şoaptă — cum au plecat cu galera de la 
Stockholm, cum șvedul şedea în jilț alături chiar de 
căpitan, cum atunci cînd a zbucnit focul, așa-zisul 
doitor a început să tragă cu pistolul în osîndiți. Po- 
vestirea lui Nikifor era limpede, ochii săi sluțiți că- 
tau cu agerime. Apoi începu să biiguie, să răsujle 
întretăiat. Ajutat de Rezen, levlev îl urcă pe laviţă. 
Inginerul îi dădu apă, dar bolnavul nu mai putu s-o 
bea şi apa se vărsă pe gâtul lui vinos şi slab. Din gît- 
lej îi ieșea un horcăit necurmat. 

` — Se sfîrșeşte! spuse Silvestr Petrovici. Cheamă-l 
pe popă, Egor ! 

Egor ieşi. Voievodul, pămîntiu de spaimă, întrebă 
cu teamă : 

— Să fie oare adevărat ? Nălucire, curat nălucire ! 
Unul iscoadă, celălalt — tot iscoadă... 

Loftus căpătă glas ; împreunîndu-şi mîinile la piept 
începu să se jure pe ce avea mai siînt că totul era o 
învinuire fără temei, o ponegrire, o minciună sirun- 
tată. Silvestr Petrovici nu răspunse nimic. Medicul 
urmă să vorbească mai încet, din ce în ce mai încet. 
levlev şedea întors cu spatele. Loftus se rugă încă o 
dată apoi tăcu — înțelese că e pierdut. 

Preotul bătrînel al cetăţii intră în odaie cu sfintele 
daruri învelite în patrafir şi făcu o plecăciune dina- 
intea voievodului care stătea inmărmurit. Rezen intră 
după el cu doi matrozi crunți — să-l ia pe medicul 
mişel. 

— Ieși! porunci Ievlev. 

— Muribundul e nebun! strigă Loftus. Aiurarea 
unui bolnav aflat în agonie... 

— Înşfăcaţi-l, băieţi! strigă căpitan-comandorul 
matrozilor. . 

Matrozii îl apucară pe Loftus pe la spate de coatele 
ascuţite. El se smuci, şi atunci matrozii îl înhăţară 
mai zdravăn şi-l tîrîră spre uşă. Popa loan şedea la 

căpătiiul lui Nikifor şi citea  moliita cu glas surd. 
Prozorovski îşi făcea cruce cu mişcări repezi. Silvestr 
Petrovici se ridică. Voievodul îl urmă  numaidecit, 
greoi. Obrajii lui buhăiţi se învăpăiaseră, spinarea i 
se cocîrjase, iar ochii îi fugeau în toate părţile ca şi 
cum ar fi căutat scăpare. Silvestr Petrovici păşea pri- 
vind. drept înainte. Se opri în izba nacealnicului şi-i 
spuse voievodului cu asprime: 

— Va să zică aşa, cneazule! Cel mai bun sfetnic 
al dumitale, prietenul de neînlocuit a fost o iscoadă a 
şvezilor. Al doilea, şi acela-i tot o iscoadă. Dumneata, 
Alexei Petrovici, îți ticluieşti o jalbă, cu cnutul şi cu 
schingiuiri, şi o trimiţi la Moscova, ca să te mai lase 
din mila ţarului, să huzureşti în oraşul ăsta. Tot aici, 
pierzîndu-ţi capul de frică, m-ai îndemnat să mă în- 
chin gvezilor... 

Stacojiu, sub năvala sîngelui în obraz, Prozorovski 
încercă să tăgăduiască totul, dar Ievlev lovi cu basto- 
nul în podea şi aminti de cneazul-cezar Romodanov- 
ski şi de alte felurite înfricoşări. Voievodul începu să 
se milogească — vedea aievea diba din Preobrajenski, 
îi vedea pe călăii de acolo, îl vedea pe Feodor lurevici 
moțăind în jet. 

„— Ce jalbă — toate-s clevetiri, minciuni... 

— 'Oricîte clevetiri s-ar auzi despre dumneata, 
cneazule, toate-s adevărate. 

— Pe sifînta cruce... | 

— Nu huli, voievodule ! i-o reteză Ievlev. 

Inginerul Rezen intră în izbă. Fără să se sinchi- 
sească de voievod, fără să-l ia în 'Seamă, se aşeză şi 
începu să scapere cu amnarul ca să-şi aprindă pipa. 
Prozorovski şedea gheboşat, amorţit — de l-ai fi atins 
cu degetul, cădea de pe laviţă. Silvestr Petrovici vorbi, 
fără să se uite la el. 

— Din pricina numeroaselor boli de care suferi, 
dumneata, Alexei Petrovici, cu cneaghina şi cu cneaj- 
nele, cu slugile şi cu cine pofteşti — ai să pleci la 
Holmogorî. Ai să stai acolo — păzit cu străşnicie, ca 
să nu-ți faci de cap. Un voievod bolnav n-are nici o 

răspundere, unul fricos poartă o răspundere mare : no- 
rodul nu-l iartă, îi retează capul... 

— În privința asta sînt unele pilde în istorie ! spuse 
Rezen, pufăind din pipă. 

— Sînt! întări Ievlev. 

Cneazul tăcea. Ochişorii lui scăpărau cu vrăjmăşie. 

— Toţi cei întemnițați și puşi de voievod la cazne 
— urmă domol levlev — au să fie deocamdată lăsaţi 
slobozi cu un ucaz iscălit chiar de voievod. Astăzi îmi 
este trebuincios fiece om... | 

— Slugile, puturoşii, răzvrătiţii s-au dat de partea 
şvezilor... — își dădu drumul Prozorovski. 

— Cine s-a închinat şvezilor — cu acela e altă 
vorbă ! rosti cu ameninţare în glas căpitan-comando- 
rul. Ce nu mărturiseşte omul cînd este pus la cazne! 
Să schingiuești pe altul — e una, dar ia să te spîn- 
zure şi să te ardă pe tine, atunci să te văd... 

Rezen tuşi zgomotos în ungherul în care stătea — 
fumul înecăcios de pipă se iînvălura prin odaie... 

— Da, la Holmogort e bine acum ! zise inginerul. 
Foarte bine. E linişte... 

Voievodul îngăimă ceva nedesluşit — nu ştia ce 
hotărîre să ia. 

— Să plece chiar astăzi la Holmogorî ! spuse levlev. 
Am să trimit o ştafetă la polcovnicul Rujanski, na- 
cealnicul streliților, să aibă grijă ca voievodul bolnav 
să fie însoţit cu toată cuviinţa de niște streliți. Cu stre- 
liții va merge prapurcicul Aghei Pustovoitov, care îmi 
va da de veste dacă voievodul a ajuns cu bine... 

Prozorovski se cocîrjă de tot. Jeluindu-se, încredin- 
țat că e greu bolnav, se îndreptă spre ușă. Sprijinin- 
du-l de brațe, Ievlev şi Rezen îl ajutară cuviincioși să 
pogoare treptele şi  aşteptară să treacă o haraba 
uriaşă cu şase cai, pe care se afla poarta cetăţii, fău- 
rită din foi de fier întărite cu drugi ascuţiţi. După 
haraba nişte cai voinici trăgeau cîteva telegi cu pode- 
tele de fier. Totul împrejur zăngănea, vuia; voievodul 
privea cu ochii holbaţi de spaimă... 


351 


După ce-l petrecu pe cneaz, Silvestr Petrovici îi 
spuse lui Rezen: 

— Ei, Egor, mult am să mai pătimesc. Astăzi 
voievodul m-a indemnat să trec de partea şvezilor şi 
să le dau de bună voie pe pernă cheile Arhanghelsku- 
lui. N-o să mă ierte niciodată că mi s-a destăinuit. 
De-acu' trebuie să mă aştept la orice. 

Rezen răspunse zîmbind posomorit : 

— Åi încredere în mine, Silvestr Petrovici. Străinii 
închişi aici în beci, în temniţă, sînt duşmanii dumi- 
tale. Eu, deşi străin, nu-ţi sint duşman. Asta însem- 
nează mult, nu-i aşa ? Și acum să mergem — te aş» 
teaptă acel vestit cîrmaci care a fost pierdut şi regă 
sit, şi nevasta lui care a fost văduvă iar acum e iarăşi 
nevastă, precum și copilul lor care a fost orfan iar 
acum nu mai este orfan. Vorbesc bine rusește ? 

— Bine, bine, bravo! spuse Silvestr Petrovici ri 
zînd. 

— Au sosit cu barcazul|! spuse Rezen. Sînt musa- 
firii dumitale. Aşa-i ? 

— Da, aşa e. 

— Cîrmaciul vrea să vadă toată cetatea ! 

— Să i-o arăţi! 

— Uite — asta nu mai este aşa ! Nici voievodului 
nu i-am arătat-o — acum s-o arăt unui cîrmaci ? 

— Să i-o arăţi! 

— Pentru ce? 

— Pentru că acest cîrmacl... 

Silvestr Petrovici nu găsi ce să spună — doar po- 
runci încă o dată: 

— Arată-i totul. Unde şi ce fel de pive şi gaubiţe 
sint şi au să mai fie aşezate, de unde şi ce fel de foc 
vom deschide — arată-i totul, aşa cum i-ai arătat 
tunarului Petru Alexeevici. 

— Dar de ce? 

— Pentru că aşa poruncesc eu... 

Rezen nu se necăji — doar ridică din umeri. 

— Uite-l, şade în cerdac! spuse levlev. Du-te şi 

arată-i totul aşa cum ţi s-a spus. Și să te întorci cu 
el — să prînzim împreună. 

Inginerul se apropie de Reabov, se plecă și, zim- 
bind, spuse în rusește : 


+ — Mi s-a poruncit, domnule cîrmaci, să vă arăt 
totul întocmai ca tunarului Petru Alexeevici. Să mer- 
gem. 


Cîrmaciul se ridică, vîrî pipa în buzunar, şi, domol, 
gospodăreşte, porni să vadă cetatea Novodvinskaia. 


10. IMPREUNĂ 


Bătrinele din cetate îl scăldară şi-l îmbrăcară pe 
mucenicul săvîrşit din viață. Silvestr Petrovici po- 
runci ca Nikifor să fie îmbrăcat cu un mundir vechi 
al 'său din polcul Preobrajenski, pentru ca ostaşul să 
meargă pe ultimul lui drum în veșmîntul cuvenit, 
pentru ca toată lumea să vadă că în acea zi nu era 
înmormîntat un pribeag oarecare, ci un viteaz oştean 
TUS. 

Nostromul Semisadov făcu rost de o spangă şi 0 
puse pe pieptul răposatului. Pe chipul lui Nikifor se 
așternuse deodată o pace și o liniște nespusă, de parcă 
el ar fi încheiat cu toate pe tărîmul acesta şi acum se 
odihnea ; strădania lui fusese grea şi nimănui nu-i 
era îngăduit să-i tulbure somnul. 

In izba în care zăcea mortul intrau, făcîndu-şi 
cruce, ctitorii cetăţii — zidarii, tîmplarii, fierarii : fä- 
ceau plecăciuni adînci şi priveau în tăcere chipul se- 
nin din raclă. Aflaseră cu toţii că Nikifor dăduse în 
vileag o iscoadă a şvezilor, că el însuşi fugise de la 
şvezi, că adusese o scrisoare tainică, de mare însem- 
nătate, şi toţi se închinau dinaintea celui trecut în 
lumea drepţilor nu atît după rînduială, ci pentru că 
el, cel dintîi dintre ei, nu se temuse de tilharii şvezi 
care veneau acum asupra Arhanghelskului, 

Spre seară veni la cel dus de pe lumea asta, ca 
să-şi ia rămas bun cu toată smerenia cuvenită, căpi- 
tan-comandorul — cu spadă, tricorn şi mănuși albe. 
Tunarii, cioplitorii de piatră şi ostașii se dădură la o 
parte. Silvestr Petrovici îngenunche înaintea sicriului 
și se plecă pînă la pămînt. Oamenii din izbă suspi- 
nară într-un glas — toți încuviințau fapta lui Ievlev : 
iată cum cinstea comandirul adevărata vitejie. Bătrî- 
nele începură să plîngă. Bătrinul preot, popa Ioan, 
citea psaltirea în locul diaconului care venise cam 
afumat. 

„De îți ascunzi chipul tău — tînjesco; de le iei su- 
flarea se pristăvesc şi în tärînă se întorc. De le tri- 
miți suflarea ta. nasc iară şi înnoiesc fața pămîntu- 
lui !“ 

— Şi înnoiesc faţa pămîntului, — şopti şi Ievlev. 

leşind, dădu cu ochii de Reabov — cîrmaciul stătea 
lîngă usciorul uşii şi asculta cu luare-aminte cuvin- 
tele scripturii. Maşa plîngea domol ; Taisia stătea îm- 
pietrită şi albă ca varul. Iar în curte, lîngă izba în 
care zăcea mortul, ciripind cu glăscioare vesele, zbur- 
dau şi se zbenguiau Vaniatka, feciorul lui Reabov şi 
fetitele lui Silvestr Petrovici. 

levlev se aşeză pe o laviță în curtea cetăţii. Rîn- 
dunelele, care îşi scoseseră puii sub streaşina paracli- 
sului abia zidit, săgetau pe deasupra capului. Puii 
scoteau din cuib căpșoarele cu cioculeţe late, le căscau 
lacom şi piuiau... 

Silvestr Petrovici stătu locului îndelung, pufăind 
din pipă şi cugetînd. Ostaşi, cu ștergare pe umeri, 
duseră pe lîngă el sicriul în paraclis — pentru pogri- 
bania lui Nikifor ; preotul Ioan, cu capul adînc aplecat, 
zornăia cădelnița ; fumul vineţiu, dulceag, al tămiiei, 
nu se topea în văzduhul neclintit. 

Reabov se aşeză lingă levlev. Silvestr Petrovici îl 
întrebă : 

— Åi văzut totul, Ivan Savvateevici ? 

— Am văzut cîte ceva | răspunse cirmaciul. 

— Ei, ce zici? Le putem ţine piept? 

Reabov se gîndi o clipă şi răspunse: 

— Nu e o treabă uşoară. Cetatea dumitale, Silvestr 
Petrovici, nu-i încă gata. Un zid nu este isprăvit, 
acolo nu poţi să pui nici un tun. Dar dacă ei or pofti 
la noi mîine sau poimiine — atunci ce-ai să faci ? 

Silvestr Petrovici tăcea. Pe lingă ei trecură încet 
Maşa şi Taisia, vorbind între ele. levlev le petrecu cu 
privirea şi iarăşi se gîndi: „lată, ţi-l iau pe cîrmaci — 
poate pentru totdeauna. Mult i-a fost oare bărbatul 
oaspete nevestei şi fiului său? Acum iarăşi trebuie 
să plece 1“ 

— Zidul nu-i isprăvit, dar în faţa cetăţii se află sub 
apă un prag de nisip — parcă-i pus cu mina tocmai 
unde trebuie, — spuse cu glas surd levlev. Acel prag 
ne poate fi de mare folos dacă, venind cu iuțeală pe 
un vînt bun, vasul amiral s-ar aşeza pe nisip... 

Tăcu din nou. Inima îi zvicnea năvalnic, atît de nä- 
valnic încât îi tăie deodată răsuflarea. lată că sosise 
clipa cea grea. 

— Am chibzuit, Ivan Savvateevici. Am tot chibzuit. 
Trebuie să trimitem la tîlhari pe corăbii un cîrmaci, 
şi acel cîirmaci trebuie să fie un om cutezător, un om 
cunoscut şvezilor ca pilot încercat. Cu escadra vin 
vechii noştri cunoscuți : căpitanul de vas Uurkwaard, 
comandantul Holholsen şi alți neguțātori... 

— [i cunosc, — zise cu glas scăzut Reabov. Da’ şi 
ei mă cunosc pe mine. 

Cîrmaciul zîmbi şi ochii lui verzi scînteiară ghiduş. 

— Hiîtru mai eşti, Silvestr Petrovici vorbi el în 
voie. Straşnic vicleşug | Aşadar... Aşadar — prietenii 
noştri sînt pe corăbii ? Să-i slujim precum se cuvine 
pe vechii prieteni — asta se poate. 

levlev se uită lung la cîrmaci. 

— Făceau pe neguţătorii, diavolii! spuse Reabov. 
Pe acest Uurkwaard nu l-oi uita în vecii-vecilor... Va 

să zică aşa — ca şi cînd le-ai cădea în labe pe neaş- 
teptate ! Adică tu pescuiai şi ei te-au înhățat! 

— Pe neașteptate | întări levlev. Departe de Arhan- 
ghelsk. In strîmtoare... Pragul o să-l mai întărim 
pentru siguranţă : o să înecăm o luntre mare cu bolo- 
vani de piatră, sau chiar două luntri. O să aşezăm 
nişte semne înşelătoare, ca şi cînd ar arăta firul apei, 
iar de fapt acolo să fie pragul. Parcă ce, cîrmaciul n-ar 
putea să greşească ? 

— Da’ de ce să greşească ? întrebă Reabov. N-oi 
Îi hui la cap ca să uit. Chiar că eu trebuie să merg 
— altul nu e... 

levlev răsuilă din adînc. De mult nu mai răsuilase 
el atît de uşor și de tihnit, de mult nu mai simțise 
atita plinătate și bucurie pe suflet. Răsuifla de parcă 
şi trecuse tot greul, de parcă ar fi ieşit din desiş la 
drum bătut, răsuila ca un călător obosit care a zărit 
acoperişul casei părintești. 

— Straşnic vicleșug! mai spuse o dată Reabov. 
Dreptu-i | 

— Să le ceri bani! îl povăţui levlev. Chiar ceva 
mai mulți. Tocmeşte-te... 

— Păi cum ! Nici nu se poate fără tocmeală. 

— Tocmeşte-te mult... 

— D-apăi aşa şi trebuie, e mai cuminte... 

Tăcură. Reabov spuse cu amărăciune : 

— Cînd te gîndeşti că nici n-am prea hălăduit pe 
acasă. Ce-o să se mai tînguie Taisia ! 

Clătină din cap îngîndurat. 

— Afară de tine n-am pe nimeni altul, — spuse 
parcă vinovat Silvestr Petrovici. Şi eu m-am tot gîn- 
dit — să-l trimit pe Semisadov? Cu picior de lemn 
nu-i cu putinţă. Aici poate c-o trebui să fugi, să te 
iei la trîintă — or, departe poţi să ajungi cu piciorul 
de lemn ? Mai e şi Longhinov — cîrmaci bun, dar 
nu-i prea isteț: m-ai auzit cum aştepta în sicriu a 
doua venire ? 

Reabov rise: . 

-— Am auzit, Silvestr Petrovici! D-apăi nu, aici 
nici nu încape vorbă, eu trebuie să merg, altul n-are 
de ce. Asta, dacă stai şi cugeți, e o trebuşoară c-ai 
putea să-ţi pierzi şi capul, așa că dacă i-ai lua așa, din 
gloată, nu ieşi fără ponoase. Dar dacă lucrezi cu vi- 
cleşug, apăi încă te pomenești c-o să gi petrecem. 
N-avem de ce să oftăm, cu oftări nu mîntui treaba. 
La moarte, 'aşijderea, nu ne-om gîndi — o s-o tra- 
gem pe sfoară. Eu acum cuget la altceva: Taisia nu 
trebuie să ştie, aşa-i ? Ajunge atîta obidă în viaţa ei. 
Fi, dacă nu m-oi întoarce atunci om vedea, dar deo- 
camdată... Ce mă sfătuieşti să-i spun? 

Silvestr Petrovici strînse din umeri : 

— Fleacurile n-o să le creadă Taisia Antipovna, 
trebuie să ne gîndim — ce-ar fi mai potrivit... 

Vaniatka şi fetitele lui levlev se apropiară cu o co- 
răbioară din coajă de copac. Cîrmaciul luă custura 
din mîinile băiatului. îndreptă catargul, şi întinse 
pînzele. 

— Da, tilharii au să pună foc oraşului dacă or pă- 
trunde — spuse Reabov — or să facă vărsare de 
sînge — nu pot fi lăsaţi pînă la Arhanghelsk! Şi 
nici lumea n-are unde să plece. Doar n-o s-o por- 
nească în bejenie cu nevolnicii şi cu pruncii. Mare nă- 
pastă... 

— Iacă, are şi tunuri! spuse Vaniatka, arătînd cu 
degetul puntea corăbioarei. 

— Are tunuri! zise şi Verunka. 

— Tunuri ! întări lrinka. 

— Ei, du-te, fecioraşule, du-te! spuse Reabov. 
Du-te și te'joacă! 

Copiii plecară. Cîrmaciul urmă îngîndurat : 

— Aşa, Silvestr Petrovici. Aşa să şi hotărîm: mă 
duc departe în mare, îi întîlnesc parcă din întîmplare, 
fac nazuri, fel şi chip, apoi, mă vînd pentru aur. Ei 
sînt oameni deprinşi să cumpere totul. Iar dacă om 
feşteli-o cumva — apoi la noi, la belomoreni, nu se 
spune d-a surda: dacă-i să cazi, apăi cazi în mare, 
că-n băltoacă n-ai Ta ce. 

Silvestr Petrovici voi să răspundă, dar nu putu — 
îi tremurau buzele. Dar Reabov văzu lucrul acesta. 
Parcă ruşinîndu-se de slăbiciunea căpitan-comando- 
“ului, vorbi despre altceva: meşterul Kuzneţ de la 
turnătoria de tunuri e închis în pricaz — îl schin- 
giuie amarnic. Mai sînt popriţi şi alți tîrgoveţi — pen- 
tru ce i-or chinui pe oameni tocmai în vremurile 
astea grele ? 

Şonticăind cu piciorul lui de lemn trecu pe Îingă 
ei Semisadov. levlev îl strigă şi-i porunci: 

— Nostromule — alege-ți nişte matrozi mai de 
nădejde, vreo douăzeci, şi cu acei matrozi du-te re- 
pede în oraş. Scoate-i din pricaz pe toţi cei închişi 
acolo. Adu medicul să-i vadă pe cei schingiuiţi şi be- 
tegi. Celor teferi dă-le cîte un pahar de vodcă. Sînt 
acolo şi tîlhari de drumul mare, hoţi — întreabă-l în 
numele meu pe diac — pe aceia să-i trimiţi la muncă 
în oraş. Pricazul îl încui cu un lacăt... 

Semisadov asculta voios; fața lui mare, pistruiată, 
strălucea de bucurie. 

— Da’ pe călău şi pe ajutorii lui încotro să-i min? 
întrebă el. 

— Lasă, c-o să se găsească treabă şi pentru ei, — 
răspunse levlev. Să muncească în oraş — acolo se 
mai ridică încă oprelişti, întărituri şi parcane... 

— Să nu le facă acolo oamenii de petrecanie! 
spuse zîimbind nostromul. Aşa, din nebăgare de sea- 
mă — parcă mult trebuie... 

Reabov întrebă de-a dreptul: 

— Da’ ţie ce, îți pare rău? Şi, dacă le-ar face de 
petrecanie, să fie sănătoşi... Ţi s-a spus: pricazul 
să-l încui cu lacăt... 

— lar cheia — în Dvina! întregi vesel cu glas plin 
nostromul. 

— Stai! Pe dieci, pentru că nu-i nevoie de ei, să-i 
laşi să se ducă deocamdată pe la izbele lor... 

— Of, Silvestr Petrovici! strigă nostromul. Of! 
Drept să-ţi spun: n-oi uita ziua de astăzi. Nici oa- 
menii n-or uita-o — de asta om avea grijă... 

— Du-te, du-te şi mîntuie treaba! spuse zimbind 
levlev. Du-te ! 

— O să mă duc şi eu cu el! spuse cârmaciul, dez- 
morțindu-se. E vremea să mai stau şi pe acasă. Îmi 
daţi o lotcă mai măricică? M-aş duce cu nevasta şi 
cu Ivan. 

După ce-l petrecu pe cîrmaci, Silvestr Petrovici se 
aşeză din nou pe laviţă lîngă bisericuţă. Se înserase 
dar în cetate munca nu contenise. Se auzea bocăni- 
tul cumpănit, zăngănitor al ciocanelor, scîrțiitul scîn- 
durilor sub paşii grei ai salahorilor care cărau pe zi- 
dul neisprăvit al cetăţii coşurile cu cărămidă. Numă- 
rînd cu glas tare, ajutorii tunarilor luau în primire 
din barcaz ghiulelele, le aruncau unul altuia, stri- 
gînd : 

— Ţine, Semioane ! 

— Încăl 

— Oi! da’ bun pepenaş ! 

— Prinde |! 

Sprijinindu-şi mîinile în baston, aşezîndu-şi bărbia 
pe mîini, Silvestr Petrovici se tot gîndea : îşi închipui 
deodată cum dădea drumul Semisadov din temniţă 
chiar în clipa aceea omului care altădată, într-o 
noapte jilavă de primăvară, arumcase cu jungherul în 
el. O mînie de o clipă îi încleştă inima, însă în min- 
tea lui învie chipul mujicului deznădăjduit de atunci, 
din pădure, pe drumul spre Holmogori, şi se gîndi 
că nu-i este dat lui să-l judece, iar dacă fără asta nu 
se poate, să-l judece alții. El trebuie să apere oraşul, 
dar cum să-l apere dacă va începe acum să cerceteze 
soarta celor oropsiţi, soarta zidarilor, a săpătorilor, a 
jierarilor, a timplarilor ? Deunăzi voievodul spusese 
ceva despre comandiri. Dar cine erau acei coman- 
diri ? 

Silvestr Petrovici îşi amintea de Krîkov, îşi amin- 
tea de multe vorbe ale lui. Ce să-i faci, Afanasi Pe- 
trovici Krikov mu umbla cu  ploconeli, era necru- 
țător faţă de voievod, faţă de toate obijduirile şi min- 

ciunile, orice chip ar fi avut ele. Dar va vinde oare 
căpitanul steagul căruia i-a închinat un jurămînt ? 
Nu, nu-i omul acela, te poţi bizui pe el, poţi avea în- 
credere în el ca în tine însuți, ca în cîrmaciul Reabov, 
ca în nostromul Semisadov, ca în Egorşa şi în Aghei 
Pustovoitov. N-are decît să îndruge verzi şi uscate 
Prozorovski ! Aceleaşi zavistii ale blestemaţilor sim- 
briaşi străini, aceleaşi pîre, aceeaşi minciună. Nu-i 
nimic, prietenii voievodului stau acum zăvoriîți sub 
pază aspră. Să stea pînă atunci, pînă în ceasul acela 
crud, cînd va fi curmată primejdia la care se gîndesc 
cu toţii, de la mic la mare, în oraş şi în împrejurimi. 
Intr-o bună zi, străinii aceştia vor pleca acasă la 
ei, dincolo de mare. Nu-l vor lăuda că i-a întemnițat, 
dar ce poţi să faci? De altminteri, pentru cîte nu-l 
vor lăuda ? Pentru că-l trimisese pe Semisadov să 
închidă cu lacăt pricazul, de asemenea nu-l vor lăuda, 
ferească sfîntul |... 

Dar poate că după izbîndă, cine ştie... 

Veni Maşa. Infăşurindu-se în şal, se aşeză alături 
de el şi-l întrebă: 

— Încotro pleacă Ivan Savvateevici ? Taisia e 
schimbată la față. E adevărat că se duce la un prie- 
ten din Onega ? 

Intunecându-se, levlev răspunse : 

— Păi eu de unde să ştiu, Maşenka! el ştie mai 
bine... 

Maşa tresări străbătută de un fior şi spuse cu do- 
jană : 

— Abia s-a întors acasă şi iarăşi i s-a făcut de 
ducă. I-ai poruncit tu să plece undeva ? Doar eşti că- 
petenie aici | | 

— la încearcă de-i porunceşte! răspunse rîzînd 
Silvestr Petrovici. El nu e ostaş, nu e matroz — cum 
să-i poruncesc ? Poate că te-o asculta pe tine... 

Maşa se lipi de umărul lui şi-l dojeni : 

— Rizi, glumeţule ! Ce găsești vesel în asta ? 

11. LA PRICAZ 


Fedosei Kuzneţ, tîimplarul Golovan şi căldărarul 
Ermil zăceau pe rogojină în tindă. Incheieturile 
scrîntite la cea dintii caznă le fuseseră puse la loc 
de unul dintre vlăjgani, priceput la treaba asta, iar 
celălalt aduse întemnițaţilor de mîncare nişte zeamă 
lungă. Fedosei spuse, încrețindu-şi obrazul: 

— Un clondiraş de votcă n-ar fi stricat într-o zi 
ca asta... 

Călăul Pozdiunin se iți în uşă şi întrebă: 

— Clondiraş ? Păi tu eşti «d-ăi de credință veche, 
ce să faci cu vodca ? 

— Hai, cară-te de aici, lepădătură ! îl repezi Kuz- 
neț. Cară-te. Ne-om mai întîlni noi pe o potecuţă de 
pădure, afli tu gustul cuțitaşului meu | 

Pozdiunin clipi şi spuse cu dojană: 

— Mai bine te-ai ruga decît să ameninţi ! 

— Las’ că m-am rugat eu! strigă Fedosei săltin- 
du-se anevoie. Mi-e lehamite de Dumnezeul vostru, 
uite pînă aici, mi-ajunge! Şi tu, lepră, să nu-mi dai 
sfaturi, să nu te amesteci unde nu-ți fierbe oala... 

Călăul plecă. Se auzea cum drege scripetele în be- 
ciul de caznă. Kuzneţ se culcă din nou și bombăni: 

— Dumnezeu! Unde-i el, Dumnezeul tău? De câţi 
ani am deschis ochii pe lume, nu-l văd, nu-l aud, e 
doar o nălucire — iacă ce-i Dumnezeul tău! Călău, 
gide, mîinile i-s pline de sînge pînă la cot — da' se 
roagă | De ce nu se deschid cerurile? Ai? Golovan, 
de ce taci ? 

— Las-o încurcată ! îl sfătui tîimplarul. 

— Nu, n-am s-o las! Dumnezeu! Ştim, am auzit 
de Dumnezeul vostru. Am tot aşteptat judecata, şi 
unde-i? Totul e amăgire! Unde-i dreptatea ? 

Uşa se trînti cu zgomot: vlăjganii aduseră tirnuri 
noi — pentru cazne. Golovan închise ochii ca să nu 
mai vadă ; Ermil se ruga în şoaptă ; doar Kuzneţ tot 
sporovăisa : 

— Uite-o — dreptatea! Tirnurile! Iar Dumnezeu 
se uită şi nici nu-i pasă! Şi care-i păcatul mostru ? 
C-am scris jalba ? Cui i-am scris-o ? Ţarului ! Da’ ia 
stai... 

Se frămiînta iarăşi pe paiele umede, neputind să 
şadă în nici un fel cu trupul zdrobit, dar şirul gîndu- 
rilor nu-l pierdea. 

— la stai! Țarului? Iar el e unsul lui Dumnezeu, 
nu? Atunci cum vine asta? Nu, frăție, n-am ajuns 
încă pînă la Dumnezeu. Am să-l trag de barbă pînă 
mi-o răspunde pentru toate. O să scot şi untul 
din el... 

— Ai face bine să taci ! îl rugă Golovan. Mă întri- 
coşezi. 

Kuzneţ huli încă multă vreme pînă aţipi obosit. Dă- 
dură geană în geană şi Ermil, şi Golovan. Pozdiunin 
se iţi iară în ușă şi-l rugă pe Kuzneţ să-i dreagă scri- 
petele de fier. Fedosei clipi îndelung neînțelegînd, 
apoi începu să suduie atît de colorat, de straşnic în- 
cît călăul rămase cu gura căscată. 

— Nu-i place! spuse Golovan. 

— Vino mai aproape, fiu de cățea, te-om blago- 
slovi şi altminterea ! scrîşni Kuzneţ. Vino, nu te teme. 

Şi deodată strigă: 

— la, trăţie, să-l atîrnăm şi pe el în dibă pînă nu 
mai vine altul! Om izbuti oare ? 

Ochii călăului alergară în toate părțile şi el, săl- 
tînd amenințător în mînă barosul, se trase înapoi. 
Kuzneţ vîrî două degete în gură, şuieră şi dădu un 
chiot atît de drăcesc, Ermil răcni atît de spăimos şi 
de ascuţit, încît unul dintre vlăjgani dădu buzna 
afară, prăvălindu-se peste prag. Golovan zviîrli după 
el cu ulciorul de lut. Uşa se închise. 

— Acw o să ne pună în fiare! spuse Ermil, dez- 
meticindu-se. 

Nu-i puseră în fiare, n-au mai avut cînd; în locul 
dragunilor bețivanului de Mehonoşin, în locul dieci- 
lor şi al voievodului, în beciul de cazne cobori cu pas 
grăbit şchiopul Semisadov, urmat de matrozii lui, cu 


362 


pieptare, cu spăngi şi cu căciuli împletite. Semisa- 
dov ţinea în mînă o masala de smoală. 

— Scoateţi-i de aici, băieţi! porunci el cu glas tu- 
nător. 

Uşa de stejar era deschisă spre viața slobodă ; unul 
dintre matrozi spărsese cu cleştele de cazne o feres- 
truie astupată, şi prin beciul de cazne se prefiră un 
şuvoi de aer, zelobiu, văratic. Pozdiunin începu să 
bîiguie ceva. Îl zvirliră într-o chilie mică, întune- 
coasă. Meşterul de tunuri nu se putea ţine pe pi- 
cioare. Careva îl luă în cîrcă şi-l duse sus, în gră- 
dina gospodărită de Pozdiunin, unde creşteau ridichi, 
varză şi castraveți. După Kuzneţ, îi scoaseră pe toți 
cei care nu se ţineau pe picioare. Unii mai mergeau 
cumva singuri — pe aceştia îi sprijiniră cu grijă de 
subsuori. Pe Kuzneţ îl culcară pe o laviță în grădină. 
El îl întrebă cu glas răgușit pe Semisadov: 

— Cum vine asta? Unii te spînzură iar alții te 
cară în cîrcă! Atunci care-i cu dreptatea? Voi sau 
aceia care ne spînzurau ? 

— Tu vezi mai bine! răspunse stins Semisadov. 

— Păi tocmai asta e, că nu se vede. Dacă s-ar fi 
văzut, nu te-aş întreba. Porunceşte să fiu dus la tur- 
nătorie. f 

Semisadov trimise după teleagă. Kuzneţ se aşezä 
în paie și în loc de mulțumire — spuse: 

— De nevoie ne-aţi dat drumw'. De n-ar fi fost ne- 
voie de noi, ne-aţi fi chinuit de moarte! 

Nostromul clătină din cap cu dojană, dar după ce 
cugetă, se învoi : 

— Aşa-i!. 

Pozdiunin și ajutorii lui fură trimişi pe ma] să care 
birne. Semisadov încuie cu mîna lui lacătul trainic de 
la ușa de stejar a beciului de cazne şi-şi agăţă cheia 
de gît ca să n-o piardă. Matrozii se aşezară în rîn- 
duri. Nostromul dădu porunca : 

— Înainte, marș! 

La poarta pricazului, spuse paznicului ; 

— Du-te şi te culcă, scumpule! Astăzi ţi-ai făcut 
datoria ! Du-te, frate, și trage la aghioase... 

Paznicul nu avu nimic împotrivă, căscă şi-o porni 
de-a lungul uliţei năpădită de brusturi. 


12. SEMISADOV 


Călugării mănăstirii Nikolo-Korelskaia, care acum 
făceau pe salahorii la cetate, săriră în picioare în 
corturile în care îşi aveau sălaşurile și în răpăitul to- 
belor, coborîră spre Dvina, spre o luntre mare şi ve- 
che. Varsonofi, cu barbă rasă, slab, stătea pe mal şi-şi 
netezea mustăţile, ciondănindu-i pe călugări pentru 
că se mişcau prea încet. Egor Rezen ieşi înainte şi 
făgădui cu glas răsunător că dacă salahorii au să 
isprăvească pînă spre dimineaţă cu încărcarea celor 
două luntri, li se va da cel puţin o oca şi jumătate de 
vin la doi oameni, iar dacă n-au să izbutfească — vor 
munci fără schimb pînă seara. In zăpuşala încropită, 
prevestitoare de furtună, a nopții albe, în lumina ar- 
gintie, călugării porniră în şir rînduit spre mal, că- 
rînd coșuri pline de piatră sfărimată. Varsonofi îi 
zorea ; glumele lui deocheate răsunau deasupra ape- 
lor liniştite, nemişcate ale rîului. In noapte se auzea 
pînă departe huruitul pietrei vărsate, scîrțiitul scării 
care se îndoia sub picioarele salahorilor,  plescăitul 
vîslelor celei de-a doua luntri mari care se apropia 
de mal. 

In timpul prînzului, cînd şi pe ostrovul Markov, şi 
în cetate, truditorii, hamalii, fierarii, tunarii, ostaşii, 
zidarii, salahorii, săpătorii, tîmplarii adunaţi în artel 
înfulecau cu linguri de lemn păsatul subțire cu peşte, 
nostromul Semisadov şi Silvestr Petrovici ieşiră cu o 
lotcă pe Dvina — să aşeze semnele. 

Soarele  dogorea.  Semisadov, legat la cap cu o 
basma femeiască, trăgea din lulea şi măsura cu pră- 


304 


jina marginile pragului de nisip care se întindea de-a 
lungul întregului ostrov Markov, uneori ieşind spre 
cursul apei, chiar pe drumul corăbiilor. 

— Aşa-i bine! Aşa-i în bună rînduială! spunea 
Jevlev. Aşează semnul aici, nostromule... 

Semisadov dădea drumul la fund pietrei şi funiei 
de care era prins semnul — acesta se legăna înceti- 
şor pe apă. Opt semne arătau locul unde se afla pra- 
gul de nisip în fața lanțurilor de pază. Silvestr Pe- 
trovici cîntări din ochi cum au să zboare într-acolo 
din cetate ghiulelele. Se putea trage uşor şi de aproa- 
pe. Nostromul arunca priviri nestingherite căpitan- 
comandorului şi pîciia din luleaua lui. 

— Ce te uiţi? întrebă Ievlev. 

— Mă uit, Sifvestr Petrovici — iacă, aici trebuie 
să le scufundăm, de-a cunmezişul drumului corăbii- 
lor... 

Jevlev se prefăcu că nu înțelege. 

— Ce să scufundăm ? 

— Păi, luntrilel răspunse cu parapon Semisadov. 
Doar nu sînt prunc, pricep ce se pune la cale. Numai 
de n-ar vedea prea mulţi ochi. Astăzi, aşa către seară, 
ar trebui să se facă în cetate o sfeștanie, să-i trimi- 
tem pe toţi acolo, iar noi să ne vedem de treabă îm- 
preună cu matrozii. Pînă ce poporenii or cînta şi s-or 
izbi cu îrunțile de ţărină — noi mîntuim cu toate... 

Așa și făcură. | 

Artelnicii și vătafii porunciră tuturor, cu o neobiş- 
nuită străşnicie, să vină la sfeştanie. Bătrînul popă 
loan se împotrivise la început — nu se putea dumeri 
pentru ce se face sfeștanie. Ievlev fusese nevoit chiar 
să ridice glasul la el. Preotul, clipind din ochii lui bă- 
trînești, cu vedere scurtă, îmbrăcă odăjdiile, diaconul 
cel chefliu îşi turnă apă rece în cap, puiui, privi îm- 
prejur şi se apucă să aprindă tămiia în cadelniță. 
Imbrăcați mai curăţel, oamenii din cetate păşeau în 
pîlcuri spre mica piață unde era aşezat tetrapodul. 
Pe valul de pămînt bocăneau ciocanele. Silvestr Pe- 
trovici porunci ca şi fierarii să fie luaţi de la treaba 

lor grabnică — să se roage şi ei, truditorii, în acea zi.) 
In vremea asta, matrozii se urcau în lotcile lor iuți şi 
legau cu funii luntrile încărcate cu piatră sfărîmată. 
levlev le spuse apăsat: 

— Treaba pe care o facem este tainică. Care va 
avea limba lungă, i-o vom scurta și-i vom reteza 
capul fără milă. Totuşi nu vreau să mă bizui pe teama 
voastră în treaba asta. Mă bizui pe jurămintul cu care 
v-aţi legat, pe ceea ce trebuie să ştiţi şi voi: şvedul, 
tîlharul, vine asupra noastră. 

Stînd în lotci, matrozii tăceau pătrunşi de însemnă- 
tatea acelei clipe. Ievlev se închină şi porunci să fie 
scufundate luntrile cu piatră. Din fundul uneia începu 
să se audă bocănit de topoare— matrozii o spărgeau. 
Pe cealaltă Junire, Semisadov şchiopăta cu piciorul lui 
de lemn şi cugeta la ceva, încruntindu-se. După o vre- 
me coborî la Silvestr Petrovici şi-i spuse în taină: 

— Acu trebuie să schimbăm semnele. 

— "Pentru ce să le schimbăm ? 

— Pentru că ele, domnule căpitan-comandor, nu 
arată pragul de nisip al ostrovului Markov, ci firul 
apei. 

levlev zimbi — şiret mai e nostromul! Și nevrînd 
să mai vorbească despre semne, îl întrerupse : 

— Deocamdată semnele să rămînă aşa pină o veni 
şvedul. Avem vreme oricînd să le ridicăm. 

Se uită îndelung cum începea să se cufunde în apă 
prima luntre. Pe cea de a doua o înecară alături. In 
vreme ce făceau treaba asta fură nevoiţi să trimită 
de două ori un matroz la părintele Ioan ca să mai 
lungească slujba. Părintele o mai lungi. Cînd ispră- 
viră cu toate, Semisadov îl întrebă pe Ievlev cu glas 
răguşii : 

— Să se isprăvească slujba ? 

— iCred că-i vremea. 

— D-apăi o fi ostenit părințelul nostru. 

— A ostenit... 

Nostromul se tot uita la Silvestr Petrovici. Spuse 
încet : 

— Fii pe pace, domnule căpitan-comandor. Nimeni 
nu va sufla un cuvînt. lar de-oi mirosi ceva — cu 
mîna mea i-oi smulge cîinelui limba. Astăzi nu-i de 
şuguit... 

Acasă, levlev era așteptat de Egor Rezen ca să se 
sfătuiască amîndoi cum să aşeze tunurile pe întări- 
turi. . 

— Aşează-le, aşează-le, — răspunse Silvestr Petro- 
vici, gîndindu-se la ale lui. 

— Păi văd că nu mă asculți de loc! zise în nem- 
teşte Egor. In ultima vreme gîndeşti prea mult, dom- 
nule căpitan-comandor | 

Ievlev îşi umplu pipa, o aprinse de la un cărbune, 
și vorbi vesel, privind fața netedă, rasă, arsă de soare 
a inginerului : | 

— Ehei, Egor-Egoruşka, tu frate nu pricepi nimic, 
nici o iotă ! | 

— Ce-i asta „iotă“? întrebă Rezen bucuros că-l 
vede vese] pe Ievlev. 

— Tunurile ! rosti căpitan-comandorul. Pivele, gau- 
bițele ! Parcă în ele e lucrul de căpetenie, bunul meu 
prieten ? Tunurile le cunoaştem noi, dar pe tunari, pe 
ostașii ceilalți — îi cunoaştem oare ? Nu, nu-i cunoaş- 
tem, Egor. Tot pe tunuri ne bizuim. 

După ce plecă Rezen, Silvestr Petrovici începu să 
se plimbe prin odaie, deschise fereastra şi ascultă în- 
cordat vuietul muncii din cetate. 

Nu-i nimic, acum poate să vină şvedul! Îl vom în- 
timpina cum se cuvine | 


N-o să facem de ruşine pămînturile ru- 
seşti ci ne vom bate pînă la unul, căci a 
muri nu e ruşine. O să luptăm cu dîrzenie... 


Svealoslov 
Iaca vin din larg de zare 


Trei corăbii iuți nevoie mare... 
Cîntec 


CAPITOLUL ȘASE 


1. VIN CORĂBIILE 


În zorii zilei de 14 iulie 1701, contraamiralul earl 
Julenscherna ordonă corăbiilor escadrei să arunce 
ancorele în apropiere de insula Sosnoveţ, în istmul 
Mării Albe. Pe punți bătură tobele, sunară trîmbiţele 
de semnalizare. Nu departe, valurile mării se izbeau 
de țărmul înalt, mohorit şi stincos. O şșuviţă străvezie 
de fum şerpuia deasupra unui adăpost pescăresc, 

Pe escadră începură lucrări grabnice : contraamira- 
lul porunci ca sabordurile tunurilor să fie bine astu- 
pate; tîmplarii corăbiilor prindeau de-a lungul bor- 
durilor ghirlănzi sculptate din lemn înfăţişînd flori, 
frunze şi chipuri vesele omeneşti. Tunurile de aramă 

și de fier de pe puntea de sus erau acoperite cu înve- 
litori iscusit meșterite din butoaie goale, saci şi coșuri. 
Julenscherna ordonă ca pe punțile navei amiral 
„Coroana“ să se facă două adăposturi înalte cît sta- 
tura omului, în care să se ascundă soldaţii de abor- 
daj, pregătiți de tragere. Pereţii din față ai ambelor 
adăposturi puteau fi înlăturați într-o clipă, împinși 
înainte, şi şaizeci de soldați cu puști scurte ieșeau în 
trei rînduri pe punte, gata de luptă. 

Colonelul James făcea instrucţie cu soldaţii desem- 
nați pentru luptă la Arhanghelsk. In. clipele de răgaz, 
fără a face economie de cuvinte, povestea cît de bo- 
gaţi sînt oamenii de la Marea Albă. Ochii soldaţilor 
scînteiau cu lăcomie. 

In orăşelul norvegian Tromsö echipajele corăbiilor 
maiestăţii sale regelui Suediei reuşiră să jefuiască 
niţel populația. Earl Julenscherna aflase despre aceas- 
ta dar nu suflase nici un cuvint faţă de căpitanii 
escadrei. Mercenarii înţeleseră : toţi cei pofticioşi erau 
așteptați de adevărate bogății — acolo, în Moscovia. 

Găsiră ceva prăzi şi în drum spre istmul Mării 
Albe: opreau vasele norvegiene, le luau blănurile, 
peştele, banii, rachiul. Jefuiau adăposturile pescăreşti. 
Aici totul era cu putință, nu era nimic interzis, aici 
Benkt, Ucigaş de Prieten nu era ameninţat de spîn- 
zurătoare, aici Şvabra putea să ucidă fără teamă de 
pedeapsă. În buzunarele corăbierilor suna aurul, pe 
punţile tunurilor se bea brandy şi rachiu, se juca la 
noroc în zaruri. 

La Tromsö  pavilioanele escadrei fură schimbate. 
Contraamiralul porunci piloților să scoată din cabine 
sacii sigilaţi în care se păstrau steagurile olandeze, 
englezești şi nemţeşti. Cu fiecare ceas, escadra căpăta 
tot mai mult înfăţişarea unei caravane alcătuite din 
nişte paşnice corăbii negustoreşti. 

Ofițerii escadrei lepădară uniformele, şi spadele le 
predară pînă una-alta armurierilor de pe corăbii. Pen- 
tru jaf le rămîneau pumnalele şi pistoalele — acestea 
erau de ajuns. 

Insuși Julenscherna, îmbrăcat într-un surtuc gros 
olandez, părea acum un neguțător în vîrstă, ceea ce 
o amuza nespus pe soția sa Margret. Dar cînd se 
privi în oglindă amiralul nici nu zîmbi măcar. Doar 
strînse buzele şi ieşi din cabină mai întunecat ca un 
nor. 

Cînd se terminară toate operațiunile, excelența sa 
contraamiralul trecu în revistă escadra şi pedepsi cu 
mîna lui numai pe doi matrozi. Aceasta însemna că 
era foarte mulțumit. Acum, cînd corăbiile arătau ca 
nişte vase paşnice negustoreşti, puteau să treacă la 
căutarea unui pilot. 

Seara, de lÎngă nava amiral „Coroana“ se desprinse 
o şalupă cu şase visle. La cîrmă şedea nostromul 
spaniol Alvarez del Robles, la vîsle se aflau flăcăi 
ageri şi de nădejde, fiecare din ei avînd sub cămaşă 
şi vestă cîte două pistoale bune şi cite un pumnal. 
Dar adăpostul pescăresc părea pustiu. Fumul nu mai 
șerpuia deasupra izbelor pescarilor ruşi; pescăruşii 
țipau, un cîine cu botul sur lătra la noii sosiți. 

INostromul intră într-o colibă şi răscoli cenușa : sub 
cenuşă, tăciunii mocneau încă. Pe masa şchioapă se 
afla fiertura rămasă nemîncată. Alvarez del Robles 
îşi țuguie buzele veştede : pescarii au fugit, prada le-a 
scăpat din mîini. 

Pentru orice împrejurare el și flăcăii lui cutreie- 
rară prin toată insula: nu văzură ţipenie de om. 
Totuşi, spre partea istmului care despărțea insula de 
țărmul Tersk, nostromul zări un foo pe sfirşite iar 
apoi şi luntrile pomorilor ruşi. Fugiseră chiar atunci, 
dar era prea tîrziu ca să-i mai ajungă. 

— Pre legea mea că moscovitenii ne-au tras pe 
sfoară ! strigă nostromul. Vestea apropierii corăbiilor 
noastre a luat-o înaintea escadrei. De altfel, mila 
Domnului e cu noi. Să nădăjduim în mai bine... 

Către noapte o fregată şi un iaht ridicară ancorele 
şi porniră în recunoaștere sperînd să întîlnească vre- 
un vas pescăresc pe care s-ar fi putut găsi un pilot. 
Locotenentul Brems avu noroc: el luă la remorcă o 

luntre rusească cu trei catarge şi două barcazuri mari 
care ieşiseră la pescuit. 

Earl Julenscherna porunci să se aşeze pe punte o 
masă cu gustări bune şi primi cu toată cinstea, ca pe 
un vechi şi bun prieten, pe cîrmaciul rus — un bărbat 
voinic, cărunt, cu privirea ageră şi şireată. 

Inainte de-a bea, cirmaciul îşi făcu semnul crucii 
iar după ce bău — lăudă rachiul, zicînd că n-are mi- 
ros de holercă — se vede că-i fiert de două ori. Îm- 
bucă o färîmiță de turtă cu carne și dori să știe cum 
să-i spună pe nume căpitanului. Contraamiralul se 
gîndi, se strîimbă şi spuse că se numeşte neguţătorul 
Schebald. 

— Ei, iar pe mine mă cheamă Nil Dimitrievici zis 
şi Longhinov |! spuse cîrmaciul. Bucuros de cunoştinţă. 
Mergeţi să faceți negoţ ? 

Zbiîrcindu-şi faţa cu silă, contraamiralul răspunse 
că face negoț cu sticlă, cuțite, vin, stafide, piper — 
dar uite, acum s-a încurcat, n-a mai umblat pe Marea 
Albă şi nu ştie cum să intre în Dvina. 

Stind după fotoliul contraamiralului Ocke, Nas de 
iepure, tălmăcea. 

— Aveţi multe corăbii! spuse  cîrmaciul fără să 
răspundă la întrebarea contraamiralului. Ia-n te uită 
ce matahale-s ! Faceţi negoţ cu toptanul. Pesemne că 
aveţi o căsuță dincolo de mare, un conac, că trăiţi 
bine ! Parcă-i şagă — atita mariă... 

— Domnul căpitan aşteaptă răspuns la întrebarea 
dumisale ! zise Ocke. 

Longhinov se gîndi, apoi, păstrîndu-şi cumpătul, 
îşi dădu cu părerea să meargă pînă în gurile Dvinei 
— acolo-i vamă : după cercetarea legiuită a corăbiilor 
li se va trimite un cîrmaci iscusit. Așa fac toţi, aşa 
trebuie să iasă din încurcătură şi domnul căpitan. 

— Eu n-am nevoie de vamă! spuse cu glas sec 
contraamiralul. N-am nevoie de pilot acolo. Am nevoie 
de pilot aici! 

Cîrmaciul făcu pe ageamiul: 

— Da’ pentru ce aici ? Ce, n-ai hartă ? 

Contraamiralul se plictisi de acel joc. Întorcîndu-se 
spre Ocke spuse tăios: 

— Întreabă-l, n-ar vrea, pentru o plată bună, să 
îndrumeze corăbiile pînă la Arhanghelsk ? Dă-i să in- 
țeleagă neisprăvitului că dacă refuză, îl aşteaptă o 
moarte cruntă. Hai, repede... 

Ocke mustăci şi tălmăci ce i se poruncise. Cîrma- 
ciul îl_ascultă cu luare-aminte. Fălcile lui virtoase 
mestecau turta cu carne. 

— Ei? întrebă contraamiralul. 

— Se gîndeşte | răspunse Ocke. 

— Să se gindească mai repede! porunci Julen- 
scherna. 

Longhinov oftă cu părere de rău şi minţi că nu 
poate nicicum să călăuzească vasele: el nu-i din Âr- 
hanghelsk, ci-i de obirşie din Onega şi n-a umblat 
niciodată pe Dvina. 

— l-ai spus ce-l aşteaptă ? întrebă Julenscherna. 

— Da, heer contraamiral. 

— Și? 

— Zice că totul e mîna Domnului... 

Julenscherna porunci să-l închidă în boxa de pa- 
rime. Matrozii  răsuciră în tăcere la spate mîinile 
pescarului rus şi fierarul corăbiei îi nitui lanțurile de 
la picioare. Ii aduseră pe ceilalți ruşi — de pe barcaz 
şi din luntre. Pescarii păşeau liniștiți dar cînd dădură 
cu ochii de cîrmaci se opriră o clipă şi se priviră. 
Unul întrebă: 

— Va să zică, te-ai ospătat bine, Nil Dimitrievici ? 

— Bine! răspunse Longhinov. Luaţi seama, băieți | 
Is şvezi | N-aţi ascultat porunca — să nu se iasă în 
mare — acr’ ţineţi-vă bine ! | 

Matrozul cu cercel în ureche îl izbi din răsputeri 
în spate și Longhinov, fără să întoarcă privirile, păși 
mărunt tirîndu-şi picioarele ferecate în lanțuri. Contra- 
amiralul se uita printre gene la pescarii ruşi şi trăgea 
fumuri din pipă. Aceştia stăteau nepăsători — care cu 
mîna virită în cingătoare, care cu piciorul scos îna- 
inte, care fără să se uite de loc la contraamiral. 

Din spate se apropie de excelența sa căpitanul 
Uurkwaard şi spuse cu glas mieros că nu-l sfătuieşte 
să-i ia cu ceremonii : trebuiesc spînzurați unul în vä- 
zul celuilalt — poate atunci vreunul din ei o să se 
dea pe brazdă. Earl Julenscherna își încheie dulama 
căptuşită cu blană şi luă de pe tavă ceașşca cu ca- 
fea pe care i-o adusese Iakoh... 

— Spune-le — porunci Julenscherna lui Ocke, Nas 
de iepure — spune-le că acela care va dori să con- 
ducă escadra noastră spre Arhanghelsk va fi un om 
bogat. Cel care nu va voi — va îi spinzurat... 

'Ocke traduse. 

Rușii se priviră în ochi; Kopilkov, un tînăr cîrmaci 
cu privire aspră, în haină de lină împletită işi cu 
cizme pescărești, zimbi : 

— Aţi înebunit? Acolo se păzesc de şvezi ca de 
foc : parcă or să te lase să treci? Pentru a se apăra 
de tilharii șvezi, pe toată Dvina sînt așezate tunuri, 
coronade !, oprelişti — te-or scufunda de zece ori pînă 
ai să intri în guri... 

Ocke se uită speriat la amiral, şi traduse cu teamă, 
îndulcind vorbele aspre ale rusului. Ținînd tava în 
miini, Iakob nu-şi mai lua ochii de la pescari: uite-i 
cum îs ei, rușii de rînd! 

Contraamiralul bău puţină cafea şi porunci să se 
spună pescarilor că li se dau zece minute de gindire. 
Să se aducă aici ornicul de nisip pentru zece minute 
— pilotul are un asemenea ornic. 

Uurkwaard făcu semn din ochi lui Ocke. Dînd din 
coate, acesta alergă în cabina pilotului, se întoarse 
gifîind, răsturnă ornicul şi nisipul începu să curgă 
într-o şuviţă subţire. Ruşii se uitau la nisip şi vorbeau 
pe îndelete. Feţele lor erau liniștite. 

— Asta e, nu trebuia să ieşim în mare ! spuse unul, 
ars de soare, cu tuleiele mustăcioarei abia mijite, cu 
părul tuns rotund în jurul capului. Bine a strigat crai- 
nicul, că vin şvezii. Chiar aşa e... 


1! Coronadă — tun de marină, scurt şi gros. (n. r.) 

— Trebuia, nu trebuia ! răspunse altul. Burta cere 
de mincare, iaca unde-i răul. Fără mare cum ai să te 
hrănești... 

Al treilea — un moşneguţ cu sclipiri  ghidușe în 
ochi spuse în zeflemea < 

— Longhinov Nil Dimitrievici a stat la masă, dar 
noi iacătă, nu sintem ospătaţi. Ira, îi burzuluit rău 
cîinele bătrin, ia-n te uită cum se foieşte | Fiîţiie-te, 
fițiie-te, că tot d-a surda- A. 

Tinărul rise şi își acoperi gura cu palma. Apoi spuse 
fără şagă : 

— Ridem noi, ridem, dar babacu-i oțărît foc. De nu 
ne-am sfîrşi viaţa acilea... 

Nisipul se scungea într-o şuviţă subţire, aurie. Pes- 
căruşii, cu aripile larg desfăcute, săgetau pieziș spre 
apă scoțind țipete. Matrozii şvezi aruncau priviri po- 
somorîte spre ruşi. Excelenţa sa contraamiralul Ju- 
lenscherna îl întrebă încet pe Ocke: 

— Despre ce vorbesc ? 

— :'Chibzuiesc ce să facă! răspunse cu grijă Ocke. 

— Au să chibzuiască după ce-o să spînzurăm ju- 
mătate din ei! spuse căpitanul Uurkwaard. Eu ştiu 
ce oameni sînt ăştia ! 

Julenscherna se uită cu coada ochiului spre căpitan 
şi porunci să fie chemat călăul corăbiei. Un matroz 
spătos, scund, crăcănat, se cățără repede pe catarg ca 
să arunce laţul pe verga mare. Din tambuchi ieşi 
agale, căscînd în pumn, călăul Svante Baghe, cu scută 
roşie şi cu braţele goale, păroase. 

— Pe care? întrebă el dind ruşilor ocol cu privi- 
rea. 

— Pe toţi, începînd cu cel mai tînăr! porunci Ju- 
lenscherna. Şi cit mai repede! 

Svante Baghe strigă matrozului că nu aruncă bine 
lațul. Matrozul îl aşeză cum trebuie. Tot nisipul din 
băşica de sus se scurse în cea de jos. Matrozii — Cris- 
tofer, Bill Harlwood cel cu cercel în ureche şi Sva- 
bra — se apropiară de rusul cel mai tinăr, Şvabra 


374 


îi porunci prin semne să-şi scoată caftanul. Ocke tra- 
duse grăbit : 

— Scoate haina, omule, haina... 

Rusul privi împrejur, parcă nedumerit, şi faţa-i arsă 
de soare deveni cu totul copilărească. Îl imbrinci pe 
Şvabra şi spuse minios: 

— Ce, aţi turbat ? Pentru ce să mă spînzurați ? 

— Aştept! spuse Svante Baghe. 

Moşneguţul ieși în față, îl acoperi cu trupul lui pe 
tinăr, se bătu cu pumnul în pieptul pirpiriu şi-i strigă 
lui Şvabra tare şi desluşit ca unui surd: 

— Luaţi-mă întîi pe mine! El e tînăr, copil! Spin- 
zuraţi-mă pe mine! 

Cu mîna tremurătoare îşi făcu cruce, se închină 
adînc în faţa alor săi şi-i rugă: 

— Iertați-mă, flăcăi, dacă v-am greşit cu ceva... 

Pescarii tăceau posomoriîţi. Bătrînul se închină ose- 
bit dinaintea cîrmaciului Kopîlkov : 

— Iartă-mă și tu... 

Și şopti : 

— Ce staţi locului,  nătărăilor! Săriţi în apă şi 
înotați ! Eu nu mai am vlagă, dar voi sinteţi tineri, 
voinici, pînă s-or dumeri — phii, unde o să fiţi... Să 
atirni în ştreang nu-i mare cinste... 

Kopilkov îl apucă de umeri, se uită în ochii lui şi 
se sărută de trei ori cu el. Bătrînul mai șopti: 

— Acu' o să mă apuc să-i zădărăsc, iar voi să fa- 
ceļi cum am spus. Ei, cu bine! 

Işi descheie la git gulerul soios al rubaştei, păși 
sprinten cu picioarele lui subţiri îndreptîndu-se singur 
spre laţul ce se legăna, privi cu ochi spălăciţi țărmul 
neprimitor al ostrovului, marea: verde-cenușie, chipu- 
rile matrozilor şvezi care şedeau pe bordurile vasului 
amiral. Îşi făcu iarăşi cruce şi spuse cu glas tare, în- 
veninat de ură : 

— Cunosc drumul pînă la Arhanghelsk dar n-o să 
vă duc | Şi n-o să găsiți voi, tilharilor, pe pămîntul 
nostru, un om care să vă ducă corăbiile, n-o să gä- 
siți o iudă. lac-aşa | 

Îi dădu cu tifla lui  Julenscherna, îşi viri singur 
capul în laţ și izbi scaunul de sub picioare. 

Călăul Svante Baghe se opinti trägînd din răspu- 
teri funia de cînepă, și scripetele scîrții ascuţit. Earl 
Julenscherna spuse căpitanului Uurkwaard : 

— Scripetele nu e uns, să fie bătut vinovatul! 

In clipa aceea, matrozul Șvabra dădu un räcnet 
cumplit. Earl Julenscherna întoarse capul. şi văzu că 
ruşii osîndiți la moarte, imprăştiindu-i pe matrozi, să- 
riseră în apă. 'Matrozul Hartwood se  zvîrcolea pe 
punte; matrozul Șvabra striga din apă. 

— Foc! comandă Uurkwaard, Foc — asupra fuga- 
rilor | 

Dar pină veniră în fugă soldaţii cu puştile, pină 
înțeleseră în cine trebuie să tragă, era prea tîrziu. 
Impuşcăturile răsunau în gol. Doi pescari se şi că- 
țărau pe pietrele de pe țărm iar ceilalţi se apropiau. 

— ICei care i-au scăpat pe ruşi să primească cîte 
treizeci de lovituri fiecare! porunci Julenscherna că- 
pitanului Uurkwaard. Poate că vor deveni mai deş- 
tepți şi vor înțelege în ce ţară mergem. Căscăunzi 
blestemaţi | Să fie bătuţi imediat, imediat ! 


2. O SĂ-I PRIMIM CA PE OASPEȚI 


Curind cei de pe escadră zăriră încă un vas pescă- 
resc. „Buna Vestire“ se repezi să-l prindă. 

Locotenentul Iuhan Morat porunci să se dea alarma 
pentru artilerie. Tunarii, terminînd de mestecat carnea 
uscată care li se dăduse la prînz, alergau la tunurile 
lor. Comandantul artileriei fluieră cu sifleia de trei 
ori; aceasta însemna: să tragă numai tunul de ur- 
mărire, iar celelalte să fie gata. Tunarul vîri şomo- 
iogul în gura de aprindere ; tunul de la prova bubui. 
Vuietul se rostogoli surd peste valurile cenușii. Bar- 
cazul nu se opri. 

— Manevrează destul de bine! spuse Iuhan Morat. 

Comândantul artileriei strigă tunarului : 

— Incarcă | 

Și îndată după aceea : 

— Foc! 

Tunul trase pentru a doua oară. Ghiuleaua căzu 
aproape de cîrma vasului rusesc, împroşcînd-o cu 
stropi. Locotenentul Morat îl ameninţă cu pumnul pe 
tunar, Ofiţerul 'alergă el însuşi la tun, îl dădu la o 
parte pe tunar şi începu să învîrtească manivela, co- 
borind ţeava de armă. Al treilea foc pesemne că-i spe- 
rie de-a binelea pe ruşi, căci ei coboriră pînzele. Va- 
sul lor se opri, legănîndu-se neputincios pe apă. 

Morat porunci toboșarului să bată alarma de abor- 
daj. „Buna Vestire“ se apropie cu bordul stîng de 
barcaz. Soldaţii, cu platoşe, cu pumnale încovoiate în 
miini, începură să sară jos în barcaz, călcind peste 
năvodul pescăresc, peste sacul cu făină de grîu, peste 
merindele sărăcăcioase luate de pescari în mare. Ma- 
trozii țineau strîns la bord cu cirligele vasul pescă- 
resc, şi însuşi Morat cobori pe barcaz. În barcaz erau 
numai doi oameni. Locotenentul nu crezu că sint nu- 
mai doi oameni şi cobori în cămăruță, unde găsi pe 
o masă o carte despre corăbierie. Se uită la carte cu 
mirare, şi-l întrebă pe rusul mai virstnic: 

— Cui i-a dat prin cap să înveţe corăbieria ? 

Omul nu înțelese întrebarea dar pescarul mai tinăr 
răspunse curgător în nemţeşte : 

— E cartea mea. Daţi-mi-o | 

— Totul va depinde de felul cum vă veți purta în 
viitor ! rosti locotenentul Morat. | 

Și porunci să se pună prinşilor lanţuri alcătuite 
din trei părți, cu verigi la gît și la încheieturile mii- 
nilor. Cei doi pescari fură urcați pe „Buna Vestire“ şi 
barcazul scufundat. În ziua aceea nu mai întîlniră pe 
nimeni şi locotenentul ordonă ca vasul să pornească 
înapoi la Sosnoveţ, unde aştepta escadra. 

In umbrirea ceţoasă, argintie, a nopţii albe, se zări 
incă de departe pescarul rus spînzurat de catargul va- 
sului amiral. Locotenentul Morat se miră : de ce nu- 

mai unul ? Plomgreen, comandantul artileriei, îi spuse 
cu un zîmbet trist că ceilalţi fugiseră de pe nava 
amiral. 

— Cum au fugit ? 

— Foarte simplu — au fugit, Au sărit peste bord 
in timpul execuției. Alvarez del Robles îi tot caută pe 
insulă dar cine ştie dacă o să-i mai găsească... 

— Insula e mică | spuse Morat. Nu se poate să nu-i 
găsească... 

Plomgreen clătină din cap cu îndoială. 

— Sint flăcăi curajoşi, luhan. Cind au fugit, au 
spart capul unui matroz iar pe un altul l-au aruncat 
în apă. Pînă am coborit noi bărcile fugarii ajunseseră 
pe insulă. 

— Ce face contraamiralul ? 

Comandantul artileriei dădu din mină a lehamite. 

Morat îşi îndreptă jacheta pe el, îşi drese glasul şi 
tinind tricornul în mînă ciocăni în uşa cabinei coman- 
dantului escadrei. Contraamiralul se plimba cu paşi 
mari dintr-un colț în altul. Frau Julenscherna, în- 
tr-o toaletă roz, şedea în fotoliu cu picioarele strînse 
sub ea. Ferestrele și uşile care dădeau spre galerie 
erau deschise : după cîrma corăbiei vuia surd marea. 

— Ei? întrebă Julenscherna. 

Locotenentul naportă că a reușit să oprească un 
barcaz pescăresc pe care, după părerea lui, se aflau 
doi corăbieri încercaţi. 

— De ce îi consideri dumneata încercați ? întrebă 
contraamiralul. 

Morat puse pe masă cartea pe care o găsise în bar- 
caz. Ochii amiralului sclipiră de curiozitate. 

— Dacă nişte pescari simpli citesc despre corăbie- 
rie — spuse contraamiralul — atunci regele a avut 
de trei ori dreptate ordonînd expediţia aceasta... Mos- 
covitenii îşi fac o flotă — e timpul să terminăm cu ei 
o dată pentru totdeauna... 

Căzu pe gînduri. 

Frau Julenscherna privea din fotoliu cu ochi ironici. 

Locotenentul Morat tăcea. 

În uşa cu trei canaturi, care ducea spre galerie 
apăru colonelul James cu perucă pudrată şi cu alu- 
niță lingă gură, galeş şi înfumurat. 

— Pe insulă se aud Împuşcături! spuse el. Să spe- 
răm că del Robles al nostru i-a prins pe fugari. 

— E foarte posibil ca ei să-l fi prins pe el! spuse 
Margret din colțul său. 

— Care ei ? întrebă amiralul. 

Frau Julenscherna rise. 

— Cei care se ascund pe insulă. 

— Nu găsesc că e ceva amuzant! spuse colonelul 
James. Frau ride dar nouă nu ne arde de rîs... 

— Deunăzi dumneata vorbeai despre expediția spre 
Arhanghelsk ca despre o croazieră plăcută, — zîmbi 
Margret. Atunci cum să nu rîd? Escadra maiestății 
sale să nu fie în stare să pună la punct o duzină de 
oameni simpli... 

Se ridică — înaltă, frumoasă, zveltă, duse mîinile 
la cap şi-şi îndreptă părul, apoi privind printre- gene 
îl întrebă pe James : 

— Crezi că nu este aşa >? 

James ridică din umeri, neştiind ce să răspundă. 
Frau Julenscherna spuse cu ironie: 

— N-ar fi timpul să nu-i mai tot amenințăm ? Se 
pare că aceşti țărani ruși, care la Stockholm sint vă- 
zuţi ca o masă amoriă, nu sînt prea fricoşi. N-ai vă- 
zut că nu le era teamă de moarte? Acest rus bătrin 
care se leagănă şi acum pe vergă nu s-a speriat de 
execuție, nu-i aşa ? Însemnează că trebuie să li se 
promită o recompensă atît de mare încît să-şi piardă 
capul ! Dumnezeule, înţeleg foarte bine că soțului meu 
nu-i face plăcere să stea de vorbă cu țăranii ruşi, dar 
dacă nu există alt mijloc de a-ţi atinge scopul, de ce 
să nu stai de vorbă cu ei? Trebuie să te înfrînezi 
pe tine însuți. Stäm de două zile la ancoră şi care-i 
rostul? Vom ajunge mai aproape de Arhanghelsk 
dacă vom spinzura încă o duzină de moscoviteni ? 
Or, noi mergem la Arhanghelsk, ţinta nostră este Ar- 
hanghelskul şi numai Arhanghelskul, 

Ochii ei se întilniră cu ochii soțului său — pupilele 
contraamiralului luciră rece şi se stinseră. Margret 
intoarse capul. 

— Vă ascultăm, frau | spuse James. 

— Şi mascarada asta ! exclamă Margret. La ce fo- 
loseşte ? Contraamiralul şi ofițerii din flota maiestăţii 
sale trebuie să poarte spadă — numai atunci vor face 
impresia cuvenită asupra ruşilor. Aşa, domnilor, sîn- 
teți pur şi simplu ridicoli. Uită-te la dumneata, colo- 
nele James ! Ce aspect crezi că ai dumneata în haine 
de negustor ? 

i sh tal îşi îndreptă laibărul de pe el şi spuse de- 
icat : 

— E neîndoios că frau are dreptate. Noi încă n-am 
făcut nimic dar rușii ne-au văzut şi au fugit în voie 
de pe insulă, ca să-i prevină pe ai lor... 

— Totuși, eu nu pricep care-i în fond părerea du-. 
mitale, Margret — rosti amiralul. Înţeleg că te-a 
obosit călătoria şi că dorești să păşeşti cît mai repede 
pe uscat, să te vezi în Arhanghelsk, dar ce anume mă 
sfătuiești să fac? 

Frau Julenscherna prinse în vocea soțului ei anu- 
mite note semnificative și pentru o clipă îşi pierdu 
prezența de spirit. 

— Of, parcă ar folosi la ceva! răspunse ea evaziv. 
Aici toţi procedează după cum îi taie capul, doar ştiu 
asta. Dumneata ai să spînzuri, ai să împuşti şi iarăşi 
ai să spinzuri! Apoi călăul dumitale va inventa un 
nou supliciu, Poate că dumneata ai dreptate, nu pot 
să-ți dau nici un sfat... 

In vocea ei răzbătea plinsul. 

— Fără îndoială frau este istovită de călătorie — 
spuse oftînd James. 

— Frau doreşte să ajungă cit mai repede în Ar- 
hanghelsk ! rosti cu voce rigidă Julenscherna. 

Ușa se deschise și adjutantul raportă că a sosit de 
pe țărm del Robles. Spaniolul intră cu o mină ruși- 
nată. Gura, bărbia și gîtul îi erau oblojite cu o cîrpă 
însîngerată, 

— Ei? întrebă Julenscherna. 

— Prost, heer contraamiral! biîigui del Robles. 

— Ce-i prost, lua-v-ar dracu ! 

— Mi-au rupt gura ! se auzi de sub cirpă. 

Frau Julenscherna ridică din umeri în silă şi se 
duse după peretele despărțitor. Acolo începu să fre- 
doneze îndată „Pompe, fidelul servitor al regelui“... 

— S-au ascuns într-o peşteră... — biigui spaniolul. 
AĂştia-s diavoli, nu oameni, heer contraamiral. N-am 
ştiut că peştera are altă ieşire. Și cînd au terminat 
gloanțele şi praful de puşcă au început să arunce în 
noi cu pietre. Dar asta încă nu-i nimic — nenoroci- 
rea este că sînt foarte mulţi acolo. Acolo s-au ascuns 
nu numai fugarii care fuseseră condamnați la spin- 
zurătoare, s-au ascuns și alte creaturi... O, Dumne- 
zeule milostiv, nu ştiu dacă sînt morți printre ei însă 
noi am pierdut patru matrozi de nădejde... 

— Patru! exclamă contraamiralul. 

— Patru! confirmă nostromul. 

— Nici n-am început operațiile şi am pierdut atîția 
oameni | spuse colonelul James. Asta e foarte prost, 
nostromule... 

— Printre oamenii din echipaje vor începe să umble 
tot felul de zvonuri ! adăugă oitind locotenentul Mo- 
rat. Asta-i foarte primejdios... 

— Dumneata poţi să pleci, locotenente | spuse Ju- 
lenscherna. Nu te rețin... 

Morat plecă. 

— Am pierdut patru oameni, — îngăimă cu glas 
vinovat del Robles. Dar parcă noi puteam să evităm 
nenorocirea ? Cînd ne-au căzut în spate, unii dintre 
noi şi-au pierdut prezenţa de spirit şi nu ştiu cum s-a 
intimplat, că pescarii au pus stăpînire pe două pum- 
nale şi o muschetă... 

— Fără pulbere şi fără gloanţe ? întrebă James. 

— Nu, muscheta era încărcată... 

— Uimitoare coincidenţă | spuse de după perete 
frau Julenscherna. 

Pupilele lui del Robles scăpărară cu ură. Frau Ju- 
lenscherna ieşi din cabina de dormit şi întrebă ironic: 

— Şi cum s-a terminat > 

Nostromul tăcea cu ochii plecaţi în jos. 

— leşi afară | ordonă contraamiralul. 

— Mă duc eu însumi pe insulă! spuse colonelul 
James. Într-adevăr, frau are dreptate. Devenim ridi- 
coli... 

Contnraamiralul se întoarse brusc spre colonel şi-i 
spuse veninos : 

— Trebuia s-o faci pînă acum. Crezi că ei sînt atit 
de proști ca să aştepte un nou detașament ? De par- 
tea cealaltă a strimtorii e un adăpost. De acolo, de- 
sigur că vor trimite după ei o barcă... 

— Da, dar adăpostul e nelocuit! obiectă James. 

— Pentru noi — e timpul să înțelegem că numai 
pentru noi... 

Julenscherna se lăsă pe spătarul fotoliului şi vorbi 
tăios : 

— Să fie aduşi pescarii prinşi de locotenentul Mo- 
rat. Vom vorbi cu ei altfel decit cum am vorbit pînă 
acum. Să se pună masa. Ii vom primi ca pe oaspeți, 
dracu’ să-i ia de îndărătnici. Vom căuta să-i convin- 
gem, vom bea cu ei iar dacă eu voi obosi atunci în 
locul meu vei continua discuția dumneata, heer Ja- 
mes. Ofițerii să vină cu lăutele, iar frau Margret 
poate că ne va cînta. De ce să nu cinte, ea ar cînta, 
numai să ajungă la Arhanghelsk ! Nu-i aşa, Margret ? 

Frau Julenscherna nu răspunse: amiralul începuse 
să nu se mai controleze. De altfel îl scuza — expedi- 
ţia nu era uşoară. 

— Cel mai tîrziu peste un ceas să se adune aici 
societatea cea mai bună a escadrei ! spuse contraami- 
ralul ridicîndu-se. Vreau să mă odihnesc puţin. Nu 
mă simt prea bine... 

Rămînînd singură, frau Margret sună clopoţelul și 
porunci lui Iakob să așeze masa pentru cină. Iakob 
plecă. Camerista-negresă îi aduse o rochie neagră, 
brodată cu perle. Îmbrăcîndu-se, frau spuse: 

— Dumnezeule, ce plictiseală ! Ce plictiseală cum- 
plită ! Toţi aceşti ofițeri sînt grosolani şi beţivi — 
n-ai ce aştepta de la ei. Dacă le-ai da îrîu — n-ar face 
altceva decit să bea. Iar colonelul James este pur şi 
simplu un ramolit. Îşi roşeşte obrajii şi îşi înnegreşte 
sprîncenele. Pe lîngă asta, pare-mi-se că e şi cam 
laş... 

Fără să vrea, camerista strînse prea tare şnurul 
corsetului. Frau Julenscherna o ciupi cu unghiile ei 
trandafirii şi se răsti capricios: 

— Prea strîns | 

În ușă ciocăni cineva. 

— Cine-i acolo? întrebă Margret. 

— Sintem noi, sclavii dumneavoastră, frau Julen- 
scherna ! se auzi vocea lui Plomgreen, comandantul 
artileriei. | 

— A şi trecut un ceas ? întrebă frau Margret. 

— Pentru mine a trecut un an! exclamă de după 
ușă artileristul. 

— Mai mult de un an! întări Morat. 

— A trecut un secol întreg ! rosti cu glas de muri- 
bund galantul Brems. 

După ce se îmbrăcă, frau Margret le permise să 
intre. Ei îi făcură cîte o reverență adîncă și se așe- 
zară lîngă clavecin, ca să-şi acordeze lăutele. Frau 
Julenscherna își punea brăţările lîngă oglindă. 

— Ce sărbătorim astăzi ? întrebă în șoaptă Ulof 
Brems. | 

— Probabil că-i vom pomeni pe cei patru matrozi ! 
îi răspunse Plomgreen de asemenea în şoaptă. Dar 
poate că și pe noi înșine... Afacerile noastre nu merg 
prea strălucit... 

— De un lucru sînt absolut convins — Șopti abia 
auzit luhan Morat. Cînd am să fiu bătrîn, nici satana 
n-o să mă poată sili să mă însor cu o femeie tînără! 

Rise şi atingînd coardele lăutei, începu să cînte: 


Miînă vintul corabia pe mare, 
Doamne, grijă de sufletu-mi ai... 

3. AU INCHEIAT TIRGUL 


În magazia de parîme era un aer înăbuşitor şi mi- 
rosea a cînepă şi a guzgani. Fără să se sperie, aceștia 
se băteau și chiţcăiau sub picioare. La stinga, în ma- 
gazia vecină, vorbeau cu glasuri grosolane nişte ma- 
trozi — unul înjura, altul căuta să-l potolească ; apoi 
se auziră risete,și țăcănit de zaruri. 

— Vorbesc în limba șvedă ? îl întrebă Reabov pe 
Mitenka. 

— În toate limbile! spuse Mitenka. Unul e șved, 
altul inglez și încă unul — parcă-i olandez... 

— Din fiecare stîrpitură cîte o lepădătură ! — rosti 
rîzînd Reabov. 

Tăcură din nou îndelung. Mitenka ațipi. Tresări in 
somn și murmură ceva. Reabov chibzuia. Doi guzgani 
trecură chițcăind peste piciorul lui. Cîrmaciul tresări 
si apoi rămase pe ginduri din nou. Matrozii începură 
să urle un cintec. Mitenka. se trezi, se aşeză pe un 
colac de parîme şi întrebă : 

— Ce-o să fie acum, umchiule ? 

— D-apoi o să fie că degeaba te-ai ţinut după mine 
scai, frățioare. 

— Nu-i degeaba ! se împotrivi încăpăținatul Mi- 
tenka. De cite.ori ai ieşit cu mine în mare, iaca, te-ai 
întors viu. Dacă acu” ai fi ieşit fără mine — ar fi în- 
semnat că-i rău... 

Cirmaciul rise şi-l bătu pe umăr. 

— Straşnic ! După tine deci, o dată ce eşti cu mine 
— să nu ne așteptăm la rău... 

Tăcură. 

— Da’ mare corabie! zise Mitenka. Şi celelalte îs 
tot atît de mari. Am iscodit totul... 

Reabov nu răspunse nimic. 

— Unchiule ! îl chemă încetişor Mitenka. 

— Ei, unchiule >?! 

— Vreau să te întreb, unchiule — de ce am ieșit în 
mare ? SI : lia di S 


384 


— Eu am ieşit iar tu te-ai ţinut după mine! răs- 
punse Reabov dojenitor. M-ai urmărit, te-ai ţinut scai. 
Cine te-a chemat? Hai, spune, te-am chemat eu? 
Acw dojenește-te singur ! 

— Unchiule, da’ pentru ce am coborit pînzele? 
Poate că am fi fugit de şvezi! 

— Păi, nu trăgeau cu tunul? 

— Ei, asta! Trăgeau dar nu ne-au nimerit. 

— Ar mai fi tras și ne loveau. 

— Nu chiar atît de ușor... 

— Uşor-neuşor ! rosti Reabov oţărit. Toate vrei să 
le ştii. Ne-au prins, acu’ șezi şi taci... 

Sub picioare, din nou își făceau de lucru  guzga- 
nii. Mitenka tresări, se căţără mai sus și de acolo în- 
trebă : 

— Unchiule, da’ cartea mi-or da-o acu’ înapoi? 

Reabov rîse : 

— Hodoronc-tronc ! Carte ! Să vedem cum stăm cu 
viaţa... 

— Fără cartea ceea nici nu-mi vine să mă întorc 
la Arhanghelsk! zise Mitri oftînd. Silvestr Petrovici 
mi-a dat-o — zice: „păstreaz-o mai presus ca viaţa și 
învață zi şi noapte. Atunci te-oi trimite la şcoala de 
navigaţie, la Moscova“... 

— Acu’ Moscova îi tare departe de moi, îlăcăule! 
vorbi mohorit cîrmaciul. Mai departe ca Grumantul. 

— Ne-or spinzura ? întrebă repede Mitenka. 

— Ei asta-i, de ce să ne spinzure... 

— Pe moșneagul cela l-au spînzurat. L-am cu- 
noscut — era Semion Grigorevici. 

Reabov tăcea. 

_— Ba o să ne spînzure! rosti cu încredințare Mi- 
tenka. Ne-au înșfăcat, ne-au cetluit în lanţuri, cum să 
nu ne spînzure? O să ne spînzure curînd... 

— Dacă ne-or spinzura, ai să te duci de-a dreptul 
în rai. Tu ești evlavios! rîse Reabov. Acolo le plac 
d-alde tine. Să pui și pentru mine o vorbă bună: 
adică, zi, ne-au spînzurat împreună — a fost un mu- 
jic păcătos, da eu m-oi ruga pentru iertarea păca- 

telor lui... Tu, frate, m-ai de ce să te temi. Uite, de 
mine îi mai rău. Eu o să mă duc în iad — să ling ti- 
găile fierbinți... 

Mitenka se foi acolo sus, unde sta cățärat : 

— Ptiu, ptiu, pentru ce spui asemenea vorbe ? 

— Păi, tocmai că spun adevărul.. 

Tăcură iarăși, îndelung. După perete matrozii se 
sfădeau, jucind zaruri. Valurile se izbeau într-un şuiet 
de pereții corăbiei, tobele începură să răpăie, cornul 
să cînte și trîmbiţele să sune. Pe toate vasele răspun- 
seră tobele de semnalizare. 

— Unchiule, ce-o fi acum — dimineaţă sau seară ? 
întrebă. Mitenka somnoros. 

— Da’ nu-i totuna ? răspunse Reabov. 

După perete se făcuse liniște — pesemne că jucă- 
torii se culcaseră. Zornăindu-şi lanțurile, Reabov se 
ridică, se aplecă spre Mitenka şi-i spuse apăsat, cu 
înțeles : 

— Uite ce e, Mitri: orice ai să vezi și ai să auzi 
— taci. Taci şi fă aşa cum mă vezi că fac eu. Fie c-am 
să fac bine, fie c-am să fac rău — să ştii: taci! 

Mitenka deschise larg ochii: luminile lor licăriră 
în întuneric. 
= — Uite-l cum se holbează, — spuse înciudat cîrma- 
ciul. Cum ţi-am spus — aşa să faci... 

—. Bine! răspunse în șoaptă Mitenka. 

Lanţurile zornăiră iară — Reabov se culcă pe pa- 
rîme. În aceeași clipă, după peretele de care se reze- 
mase cu spatele, șopti fierbinte și repede un glas: 

— Oameni buni, hei, oameni buni! Răspundeţi! 

“Reabov se întoarse și-și lipi urechea de scîndura 
umedă şi caldă. Acolo, după perete, cineva se mişcă 
greoi, stîngaci, şi se smirciia. 

— Eşti rus ? întrebă Reabov, şoptind încordat, ṣu- 
ierător. 

— Da, rus, rus, pescar din Arhanghelsk. Da’ tu 
cine Îi fi ? După glas parcă te-aș cunoaşte. Spune, fă 
bunătatea, pari un cîrmaci... N-ăi fi fiind Reabov ? 

— Da, Reabov. 

— Cine-i acolo, unchiule ? întrebă cu neliniște Mi- 
tenka. 

Cîrmaciul îl lăsă fără răspuns. 

— Sînt Reabov, Ivan  Savvateevici. Da’ tu cine 
ești > 
da Păi, Longhinov, nu mă cunoşti oare ? Cit văleat 
am umblat impreună... 

— Nil? 

— Eu! Am ieşit cu Kopilkov, dracu’ ne-a pus, ne- 
vasta mă tot bîrîia : „Oleşka şi Lizka n-au ce mînca, 
du-te și prinde niţel peşte“. Iacă, am pescuit... 

— Te-ai ferecat ? 

— Straşnic! Da’ ia-n ascultă, Ivan Savvateevici. 
Pare-mi-se c-om fugi... 

Longhinov şopti şi mai încet. Reabov mai mult îi 
ghicea- vorbele decît le auzea. Pare-se că ar fi pe co- 
rabie unul de-al lor — i-a făgăduit o pilă şi un ferăs- 
trăiaș, să taie o bortă spre cămara unde-s păstrate 
merindele corăbiei. De acolo nu-i greu de fugit. A mai 
făgăduit să le dea şi straie şvede... 

— Da’ cine-i omul acela ? întrebă Reabov. 

— Un mujic de aici; vorbeşte în graiul nostru; 
cine-i, nu ştiu, mu l-am văzut la față. Alături sînt păs- 
trate merindele corăbiei — tot venea, aducea ceva şi 
făcea rinduială. Am vorbit cu el cum vorbesc cu tine, 
prin pertte. Trebuie să mai dea astăzi pe-aici, am să-i 
spun despre tine, te-o ajuta... 

Reabov tăcea. 

— Auzi au ba? întrebă cu mirare Longhinov. 

— Aud. 

— De ce taci? 

— Da’ ce să spun... 

Longhinov se frământă după perete, sudui şi după 
o vreme întrebă încet de tot: 

— Eşti Reabov cu adevărat ? 

— Unchiule! şopti neliniștit Mitenka. 

După uşă se auziră glasuri grosolane de matrozi, 
zăngămit de arme şi sudalme. 

— Unchiule ! 

— Nu-s surd | răspunse Reabov. Aud... 

— Ne-or spînzura, unchiule... 

— Smiorcăie-te... 

Cheia se întoarse în broască sciîrțiind, Cristofer şi 
Bill Hartwood se opriră în prag cu felinarele de ulei 
în miini. După ei; cu muschetele în cumpănire, stă- 
teau cîțiva soldaţi şi călăul Svante Baghe. 

— leşi — porunci Bill Hartwood. 

— Trebuie să descuiem lacătul! zise călăul. Lan- 
tul e prins cu lacăt. Fii cu băgare de seamă, Cristo- 
fer, tu ai să te apleci iar el te izbește peste ceafă... 

Soldaţii vîrîră ţevile muschetelor pe ușă, chiar în 
nasul lui Mitenka şi al lui Reabov. Cristofer descuie 
lacătul şi încolăci lanţul pe mînă. Pe Mitenka îl tra- 
seră cu arcanul. Urcară prin tambuchi pe punte. 
Cristofer dădu un picior lui Reabov în coastă şi-i 
arătă că trebuie să meargă pe dunetă. De acolo se 
auzea muzică — cînta o voce de femeie. Adjutantul 
contraamiralului se uită la pescarii ruși şi clătină din 
cap : 

— Unde le sint hainele?  Hoţilor! I-ați jefuit? 
Cum vor apare în halul acesta înaintea  excelenţei 
sale ? De altfel, asta nu-i treaba mea! 

Zornăindu-şi lanţul, fără caftan, în cămaşa sfişiată, 
Reabov intră agale în cabina amiralului, unde, în lu- 
mina vie a lumînărilor, sclipeau argintăria $i cleșta- 
rurile, unde o femeie cu păr roșcat, în rochie neagră 
cusută cu mărgăritare, cînta însoţită de nişte bărbaţi 
cu păr calp, care fumegau din pipele lor scurte... 

Frau Julenscherna își isprăvi cintecul şi-i porunci 
lui Ocke : 

— Pofteşte-i pe ruși să șadă. Sînt oaspeții noştri; 
spune-le că nu-i aşteaptă nimic rău — onoarea exce- 
lenței sale contraamiralului este o chezăşie pentru 
aceasta ! N-au de ce să se teamă... 

Ocke traduse. Reabov răspunse tărăgănat : 

— Pînă una-alta, deşi sînteți bucuroşi de oaspeți, 
şi mie şi tinărului acestuia ni s-au furat caftanele ; în 

schimb ni s-au pus lanţuri — halal ! Ne-aţi întîmpinat 
taman ca pe oaspeţi... | 

Inclinîndu-se respectuos în fața soției amiralului, 
Ocke începu să traducă. Reabov îl întrerupse: 

— Şă nu înceapă să taie la piroane — n-avem ne- 
voie de tălmaciul lor. Al meu le zice mai bine... 

Mitenka' tălmăci fără frică, limpede, scurt şi cuprin- 
zător ce spusese cîrmaciul. În cabină se făcu linişte. 
Ofițerii se uitau unii la alţii. Contraamiralul îl exa- 
mina încruntat pe  obraznicul pilot rus. Căpitanul 
Uurkwaard intră fără a se anunţa şi-şi plesni pal- 
mele a mirare: 

— Straşnicul Ivan! Ce intîmplare plăcută! Acum 
vom fi prieteni, sper! O, dacă ai fi mers atunci cu 
mine în străinătate, cine ai îi fost azi... 

Și fără să se aşeze, începu să povestească repede 
contraamiralului — ce minunat corăbier era strașnicul 
Ivan. A cutreierat toată Marea Albă, nu o dată a fost 
la Novaia Zemlia, şi chiar la Grumant. Cu mulţi ani 
în urmă, căpitanul plătise bani grei unei mănăstiri 
care-l avea în stăpinirea ei pe pilot, dorind să-l aibă 
pe straşnicul Ivan în echipajul său dar acest lucru 
nu-i reuşise... 

— Ce tot îndrugă ? îl întrebă Reabov pe Mitenka;: 

— Te laudă, unchiule — răspunse în șoaptă Mi- 
tenka. 

Locotenentul Iuhan Morat confirmă cuvintele lui 
Uurkwaard : 

*— Și eu înclin să cred că acest om este un coră- 
bier încercat. Mai bun ca el n-ai de unde să iei. Pe 
vasul lui am găsit o busolă, o arbalestrilă şi cartea 
despre corăbierie. Și el nu-i prea tînăr; oricum, e un 
bărbat matur. Probabil că el cunoaşte bine marea... 

Uurkwaard se apropie de Reabov, îl bătu pe umăr 
Și vorbi din inimă: 

— Acest Ivan este un adevărat corăbier ! N-am să 
uit cum odinioară, cînd eu eram căpitan pe „Norul 
de aur“, el mi-a fost pilot pe Dvina. Să nu aibă co- 
rabia mea zece picioare de apă sub chilă dacă eu și 

cu straşnicul Ivan n-am făcut minuni pe Dvina. Nu 
mă mai cunoşti, Ivane? E drept, au trecut mulţi ani 
de atunci... 

Reabov privi, liniştit pe mărinimosul căpitan și răs- 
punse cuviincios : 

— Să trăieşti, căpitane! Nu ne-am văzut de mult 
— ia te uită ce te-ai îngrăşat. De ce nu mai vii pe 
la Arhanghelsk ? 

— Uite, viu acum ! răspunse rizînd Uurkwaard. Vin 
cu o caravană bogată. Ei, Ivane ? Cum se spune asta 


în ruseşte? Cine o aminti de trecut — să-i sară 
ochii ! Tu ai fost supărat pe mine, însă eu ţi-am vrut 
binele. Dacă ai fi plecat atunci cu noi — pe legea 


mea — cum ţi s-ar fi încredinţat o corabie. Ai fi pur- 
tat îmbrăcăminte aleasă şi ți-ar fi zuruit talerii de aur 
în buzunare... 

— Să poitească la masă! spuse contraamiralul în 
suedeză. Dacă într-adevăr e un corăbier straşnic cum 
spuneţi voi — atunci să stea cu noi. 

— Aşează-te, straşnice Ivan! zise Uurkwaard. 
Aşează-te, vechiul meu prieten! Dorim să vorbim cu 
tine aşa cum se vorbeşte cu un prieten. Noi îţi vrem 
binele şi numai binele! Aşează-te! 

— Păi cum să mă aşez așa, legat în lanţuri? în- 
trebă cîrmaciul. Nu, căpitane, nu-i acătării ! Ori sînt 
prinsul vostru şi atunci n-am ce căuta la masă ci în 
cămara pentru parîme, ori sînt musafir, şi atunci în- 
tîmpinați-mă cu plecăciuni ! 

Uurkwaard rîse și clătină blajin din cap: 

— Vai, straşnice Ivan, îți cunosc firea! Au trecut 
atîtia ani dar tu nu te-ai schimbat de loc. Aşa cum ai 
fost — aşa ai rămas. Dar eu sînt foarte, foarte bucu- 
ros că ne-am întîlnit. Intîlnirea noastră în largul mă- 
rii este un dar al soartei şi pentru tine, şi pentru noi! 

Fierarul corăbiei îi scoase repede lanţurile. Reabov 
le zviîrli cît colo cu piciorul, îşi pipăi gîtul, încheietu- 
rile miîinilor, mlădiindu-se, întoarse capul într-o parte 
şi-n alta, apoi spuse căpitanului : 

—. Poruncește, căpitane, să mi se dea înapoi şi caf- 
tanul. Nu-i frumos să şed între dumneavoastră rupt şi 
sărman. De ce să mă fac de ocară... 

Contraamiralul se uită pieziş spre locotenentul Mo- 
rat. Acesta spuse repede că acum, probabil, haina nu 
va mai putea fi găsită căci rămăsese pe barcazul scu- 
fundat. Julenscherna porunci să se aducă alte haine. 
Aghiotantul alergă să execute ordinul, bombănind pe 
sub nas : 

— Totuna e — o să-i spînzurăm. Ce le mai trebuie 
haine ? i e | 

Reabov se aşeză în fotoliu, lîngă perete ; în ochii lui 
verzi licăreau îlăcărui viclene ; un zîmbet şiret i se 
ivi pe buze şi-i pieri îndată. . 

'— Şezi, Mitri, că tot banii ăia îi dai. Uite ce că- 
mară bogată. Trăiesc bine, îmbelşugat. Și covoare, și 
piele aurită pe pereţi şi ei sătuli, ai? 

Aghiotantul aduse hainele. Reabov întinse în miini 
șpenţerașul șved, şi zimbi. 

— Nu, prieteni, așa n-o să meargă treaba ! Ce cre- 
'deţi că-s un prostovan ? Caftanul meu era bun, din 
postăvior, cu bumbi de os, cu găitane şi cu cingă- 
toare. Iar voi mi-aţi adus o scurteică... Și flăcăul meu 
avea pe e] un caftan trainic și o flanea groasă... 

Mitenka tălmăci cu glas nepăsător, cuvint cu cu- 
vint. Ofițerii zîmbiră ; colonelul James întrebă în ru- 
seste ce ar vrea cîrmaciul în locul caftanului său. As- 
cunzîndu-și zîmbetul veninos, cîrmaciul răspunse că 
nu face neguțătorie de haine, că în locul caitanului 
vrea tot un caftan şi nu o rochie muierească de vară; 
nu o rochie ci uite un caftan ca acela de pe polcovni- 
cul James — unul ca acela i s-ar potrivi... 

Ocke tălmăci. Frau Julenscherna izbucni într-un_rîs 
cu hohote. 

— Da-i tare amuzant, acest țăran ! Amuzant şi in- 
drăzneţ ! Heer James, dă-i jacheta dumitale. Doar 
nu-ți pare rău, nu-i aşa? Să vedem cum arată un ţă- 
ran rus în jachetă din brocart argintiu. E nostim, în- 
tr-adevăr... 

— Nu văd nimic nostim, absolut nimic ! spuse ale- 
ne, înciudat, James — dar dorința dumneavoastră, 
frau, este pentru mine lege! l 

Și țuguindu-şi buzele, ieşi. 

Mitenka îmbrăcă spențeraşul şved, îşi netezi părul 
şi se aşeză fudul. Uurkwaard povestea încet despre 
oamenii de la Marea Albă — spunînd cît sint de mîn- 
dri, cît de mult ţin să fie respectaţi. Contraamiralul 
asculta şi bea vinul slab, ciocănind cu degetele în 
masă şi aştepta ceea ce va urma. Plantonul de la ca- 
bine aduse jacheta lui. James. Reabov îşi vîri mîinile 
in mîneci — jacheta pîrîi. Frau Julenscherna spuse 
rizind : 

— Urs, un adevărat urs rusesc... 

Jurkwaard încercă să-i încheie cîrmaciului jacheta, 
dar nu izbuti. Reabov bodogăni: 
` — Avea şi cingătoare, doar am văzut-o! De te e 
fără cingătoare — caftanul meu avea cingătoare şi 
găitane... lată că nu se încheie — cu cingătoare s-ar 
fi încheiat... 

Din capul lui, fără să aştepte a fi poftit, se aşeză 
în fotoliul in care mai înainte şezuse James, cercetă 
cu luare-aminte masa, şi se plinse lui Mitenka: 

— Intotdeauna aşa-i la ei, la străini. Pun sumede- 
nie de farfurii, blide, cuţitaşe de tot felul, linguri, pa- 
hare, şi alte cele nimic. Iacă nişte peşte pricăjit, iacă 
pesimeţi, un dram de carne — şi sănătate! Apăi nu 
— ei, scumpii prieteni, ne-au scufundat barcazul, 
m-au lăsat desculț şi dezbrăcat — acw trebuie să mă 
ospăteze după obiceiul nostru iar nu după al lor. Spu- 
ne-le, Mitri, că în Rusia se mănîncă zdravăn — aşa 
că ce-i asta — curată batjocură! Să aducă ciorbă, 
carne de vită, de vițel sau altceva... 

Mitenka se uita la cîrmaci uimit, nedumerit. Acesta 
zîmbea abia zărit, ochii îi scăpărau de ură, între 
sprincene i se săpaseră cute. Mitenka cunoştea sem- 
nele acelea de pe fața cîrmaciului: aşa arăta el pe 
mare, în furtunile aprige... 

Uşa se trînti zgomotos. Se întoarse James. 

Reabov ridică paharul cu vin şi spuse colonelului : 

— Vezi. domnule, dumneata ai încă un caftan și nu 
mail prost ca acesta de lirenghie. Uite, tot cu argint, tot 
înflorat. Trăiţi îndestulat aici, nu duceţi lipsă de ni- 
mic. Cred că faceţi negoţ numai în .ciştig, fără pa- 
gubă... 

James se aşeză alături de frau Julenscherna, se 
aplecă spre urechea ei trandaiirie, parfumată, şi spuse 
în şoaptă: 

— Ce naiv e acest Ivan rus. Pînă acum n-a înţe- 
les că noi nu sîntem cîtuşi de puţin negustori... 

— E naiv, credul ! răspunse frau Julenscherna. Un 
copil al mării... Nu-i nimic, încet-încet va înţelege şi 
ne va face servicii excelente ! 

Totul mergea strună. Cîrmaciul rus le părea naivi- 
tatea întruchipată. Rîdeau în sinea lor şi-i îndeplineau 
toate dorințele. Rusul era aşa cum doreau ei să-l vadă 
și totul mergea armonios în acest joc, cind deodată 
cîrmaciul se simţi străpuns de o privire stăruitoare şi 
dușmănoasă. Privi împrejur — totul era ca şi mai 
înainte — numai James se îmbujorase de vinul băut 
iar luhan Morat şoşotea ceva cu prietenul lui, Brems... 

— Ei! spuse excelența sa contraamiralul Julen- 
scherna. N-a sosit oare timpul să discutăm despre 
problema noastră ? 

Şedeau faţă în faţă — contraamiralul, tolănit în fo- 
toliu, Reabov cu coatele puse pe masă. Căpitanul 
Uurkwaard înţelese, se ridică şi făcu semn din ochi 
celorlalți ofițeri. Frau Julenscherna atinse clapele cla- 
vecinului.. Plomgreen, comandantul artileriei, luă 
lăuta. Morat începu să fredoneze un cîntec vechi des- 
pre o vrăjitoare rea. Earl Julenscherna vorbea pe în- 
delete : 

— Dumneata vei conduce escadra noastră pe cursul 
navigabil al Dwvinei, spre Arhanghelsk. Dacă va tre- 
bui să dăm o bătălie — o vom da şi-l vom nimici pe 
duşman. Dumneata eşti un corăbier încercat. Coră- 
biile noastre sînt nave de război — probabil că dum- 
neata ai observat lucrul acesta. Foarte multe din per- 

spectivele care 'ne așteaptă depind de experienţa şi de 
iscusința pilotului — de aceea noi nu vom precupeţi 
recompensa bănească. Mai mult decît atît, heer pilot, 
după ce vom executa misiunea încredințată, meritele 
dumitale vor fi răsplătite de regele Suediei. Toată 
viața mea am servit coroana, în flotă. Imi este de 

ajuns să mă uit la un om, ca să văd dacă-i un coră- 
bier sau nu. Dumneata eşti un corăbier| Te aşteaptă 
un viitor mare. Vei trece la confesiunea luterană şi, 
fără îndoială, maiestatea sa regele Suediei te va numi 
căpitan pe una din glorioasele lui corăbii... 

Reabov se întoarse spre Mitenka ; acesta era alb ca 
varul, buzele lui se mişcau fără a scoate un sunet. Cîr- 
maciul porunci cu glas liniştit : 

— Tălmăceşte ce spune. 

Mitenka tălmăci. Reabov asculta cu ochii în jos; 
uneori dădea din cap a înțelegere. Cei de lîngă clave- 
cin tot mai cîntau refrenul ciudat: 


Carabi, 

Titi Carabi, 

Toto Carabo, 

Hei, unchiașe Cihileri, 
Vezi de nu te prăpădi... 


— Ai spus totul ? întrebă Reabov. 

— Totul, unchiule. 

— Acu, răspunde-i -i | 

Cîrmaciul începu să- vorbească și deodată înțelese 
ce privire stăruitoare îl tulbura : un slujitor în caitan 
scurt, roşu, strîngea vasele de pe masă şi uneori parcă 
înfigea în Reabov ochii lui îndărătnici, cenușii şi aspri. 
Observind că pilotul şovăie, contraamiralul îi po- 
runci lui Iakob să iasă afară. Ținind tava sus, acesta 
se îndreptă spre uşă. Cîrmaciul începu să vorbească 
din nou. El nu se uita la Mitenka dar ghici că tînărul 
încleştase mîinile, simţi că el se îneacă deodată, că 
începe iar să răsuile repede şi scurt. 

— Ei ? întrebă Reabov cu ameninţare în glas. 

— Astfel de lucruri n-am să le tălmăcesc! spuse 
tare Mitenka. Nu vreau. Ce-nseamnă asta, unchiule!?... 

— Dacă nu vrei atunci nici nu trebuie ! rosti Rea- 
bov cu aceeași ameninţare şi-i făcu semn lui Ocke. 
care stătea lîngă usciorul uşii. 

Ocke se apropie îndată. Mitenka se agăță de mîna 
lui Reabov, dar acesta se scutură de degetele lui fier- 
binți şi vorbi pe îndelete, uitîndu-se la contraamiral : 

— Pot să conduc escadra, însă aceasta nu este o 
treabă uşoară. E de aşteptat să se dea o luptă crin- 
cenă şi cine o să ajungă viu pînă la Arhanghelsk — 
acela să-i mulţumească lui Dumnezeu toată viaţa. 
Sînt tunuri sumedenie şi acele tunuri au să facă mare 
prăpăd. Asta v-o spun dinainte. Chiar şi la șanțuri 
unde-i paza vămii — și acolo se va încinge o luptă 
Așa că, poate, nu face să mai îngrădiţi grădina ! 

Contraamiralul asculta cu  luare-aminte, se uita 
țintă în ochii lui Reabov și-și sugea pipa stinsă. Cei 
de lîngă clavecin cîntau ; 

Titi Carabi, 


Toto Carabo, 
Hei, unchiașe Cihileri... 


— E o treabă grea, — urmă să vorbească Reabov. 
Cum se spune la noi în Rusia: ori cu piciorul în 
scară nimereşti — ori cu capul în buturugă te izbeşti. 
Dacă te-or prinde viu — aşijderea ţi-or jupui pielea. 
Și n-ai să mai poți trăi în ţara ta, domnule, nicicum 
n-ai să mai poţi. Orice băiețaş o să te scuipe în față 
— d-apăi cum să nu te scuipe cînd eşti un vînzătot. 
o iudă. Aşa că îndurare să nu aștepți... Însemnează 
că trebuie să cumpăneşti: dacă e să faci treaba ceea 
a lui Iuda, apoi s-o faci aşa fel ca pînă la moarte să 
trăieşti precum ţi-i voia, să nu mai ştii ce-i nevoia... 

Contraamiralul dădu din cap aprobativ. În cabină 
intră iarăşi servitorul cu livrea roşie, aducind un ur- 

cior cu bere de orz. Julenscherna nu-l observase. Ser- 
vitorul aşeza cănile pe îndelete, cu stăruinţă... 

— Ce-o fi mai departe — om vedea ! urmă Reabov 
— m-o lăuda sau nu m-o lăuda regele, cu bani poţi 
totdeauna să trăieşti iar fără ei — nicicum. Nu-i istet 
mujicul da’ punga-i doldora. Iată cum judec eu. Pre- 
tul meu e mare, nu ascund, domnule, da’ nici dara- 
vera asta nu-i joacă... 

— Cîţi bani vrea ? întrebă printre dinți contraami- 
ralul pe Ocke. 

— Mulţi! răspunse Reabov şi ochii lui scînteiară 
iarăși. Mai mulți decît Iuda... 

— Unchiule !“strigă Mitenka. Unchiule!  Teme-te 
de Dumnezeu... 

Reabov se întoarse spre Mitenka şi-i spuse cu un 
zîmbet aspru : „Da’ ce amestec are Dumnezeu în dan- 
danaua asta, Mitenka? Nu te împotrivi, flăcăule, că 
altcum repede te-or pune în lanț; şezi...“ 

Ocke tălmăci în şoaptă contraamiralului ce vorbi- 
seră Reabov şi Mitenka. Earl Julenscherna arătă din 
cap spre Mitenka şi întrebă: 

— Ar dori, să fie spînzurat? La noi lucrul acesta 
se face repede... Şi dacă prețul celuilalt va fi prea ur- 
cat, vei chema călăul, care știe să se tocmească... 

Cîrmaciul privi printre gene cu şiretenie : 

— Ştie? Oare? De-ar fi știut, apăi n-ar fi stat aici 
escadra dumitale... 

Se ridică, mulțumi pentru pîine şi sare şi spuse ho- 
tărit : 

— Va să zică, nu facem tirgul. Ce tirg mai poate 
fi cînd te ameninţă cu călăul... 

Căpitanul Uurkwaard se apropie repede şi întrebă 
neliniștit ce s-a întîmplat; Redbov răspunse că nu-i 
plac amenințările. 

— La început, au vorbit cuviincios, ca oamenii, iar 
acu’ gata, că mă spinzură ! N-o să dobîndiţi mare lu- 
cru cu spînzurătoarea dumneavoastră... Barcazul l-aţi 

&cufuridat, pirizele-s la fund iar acu’ hodoronc-trone — 
călăul... Nu, prieteni, Ivan Savvateevici nu-i omul pe 
care să-l trageţi pe sfoară, să-l îmbrobodiţi, cînd el 
știe unde-i folosul lui... 

— Cît dracu’ vrea ? întrebă Julenscherna. 

Reabov începu să mormăie, parcă făcîndu-şi soco- 
teala în minte, îşi îndoi degetele şi spuse hotărît: 

— Cinci sute de rijksdaaleri de aur. Trei sute acu” 
— dar puşi pe masă, iar două sute — cînd mîntui 
treaba. Stai, aşteaptă, încă nu-i totul. Să nu mi se dea 
demîncare de la cazanul matrozilor, ci de aici şi cum 
oi spune — aşa să se facă. 

Ocke tălmăcea. În cabina amiralului tăcură toţi, as- 
cultînd uimiţi. Căpitanul Uurkwaard zîmbea, colonelul 
James se uita prin uşa deschisă a galeriei la valurile 
care alergau în urma cîrmei... 

— Și să nu mă ţină în magazia de funii — înşiră 
mai departe 'Reabov. Să mi se dea cămară așa cum 
au ceilalți corăbieri şi să mi se vorbească cum se cu- 
vine. Să nu mă speriaţi cu spînzurătoarea — că nu 
mă sperie pe mine d-alde astea... 

Se gîndi şi adăugă, în tăcerea din cabină: 

— Ce o să-mi mai amintesc — o să spun... 

Ocke termină de tradus, contraamiralul Julenscherna 
incleştă pumnii, aşa cum făcea înainte de a lovi 
peste gură pe un matroz vinovat, se uită la inelele 
lui şi răspunse: 

— Neobrăzatul | 

— Ce este ?! Ce este?! întrebă Reabov stirnit. 

Ocke nu răspunse — se uita la contraamiral. Frau 
Julenscherna spuse povăţuitor : 

— Prietene, nu te grăbi să refuzi. Gîndeşte-te. 

— Nu te mai tot învîrti pe aici! strigă iritat Ju- 
lenscherna lui Iakob. Cui îi trebuie acum berea ta 
idioată ? Ale 

Și sunîndu-l pe aghiotant, îi ordonă să-l trimită 
imediat, cu. banii, pe casierul escadrei. Ocke se plecă 

a 

în faţa lui Reabov şi-i spuse că cele cerute de el au 
fost încuviințate. 

— Aşa te vreau — să încuviințezi | răspunse poso- 
morît cîrmaciul. La ce să faci tămbălău, să mă ame- 
ninți cu pumnul... 

Numără îndelung banii, apoi ceru să i se dea o 
pungă, îi strînse băierele, dar se răzgîndi şi se apucă 
să numere încă o dată talerii de aur. Inmărmurit, Mi- 
tenka îl privea din colţul lui cu ochii larg deschişi, 
speriaţi : în fața lui se afla alt om — îngrozitor, la- 
com, cu totul altul decît acel. Reabov pe care-l cu- 
noscuse şi-l iubise din toată inima. 

După ce legă punga, cîrmaciul spuse căpitanului 
Uurkwaard : | 

— Şi încă nu v-am luat prea mult. Socoteşte şi 
dumneata, cît costă un barcaz ? Da’ năvodul bun, da’ 
pînzele ! Mănăstirii trebuie să-i plătesc datoria ! Ne- 
vestei, un dar, mie de, un chef... Şi-apoi trebuie să mă 
mai înţolesc şi eu olecuţă că altminteri umbli iac-aşa 
— cu căciulă din hălăciugă, cu mănuși din pielea ta, 
și cu picioarele goale. Şi-apoi trebuie să şi trăieşti — 
iaca, şi-o să iasă ţanc pe ţanc!! 

Il plesni pe Uurkwaard peste osinza de pe spinare, 
rîse şi grăi: | 

— Oare de ce nu mai cîntă ? Să ne veselim, că 
astazi trăim — mîine cine ştie ce-o să fim? Doară 
mişelu-i un stirv viu... 

Uurkwaard nu înţelese, şi întrebă: 

— Parcă poate îi un mort viu ? 

— Asta-i o zicală ! răspunse cîrmaciul. Iar în zicale 
se întimplă altele şi mai dihai... 

Mitenka se tot uita la cîrimaci — nu, cel din fața 
lui era el, Ivan Savvateevici, cu ochii lui din totdeau- 
na, aşa cum arătau în larg, pe vreme rea, cînd alți 
pescari îşi şi cîntau ruga cea din urmă iar el se uita 
în depărtare, căta zarea mării, privind printre gene cu 
ochi scînteietori, crunți 

4. LONGHINOV A SCĂPAT 


Aghiotantul și plantonul, cu felinarul de ulei în 
mînă, îi duseră prin coridor în cabina pe care le-o 
destinase căpitanul „Coroanei“. Lumina slabă scotea 
din întuneric cîrligele de abordaj care atîrnau pe pe- 
reți, gălețile puse acolo pentru împrejurarea că ar iz- 
bucni un foc, sulițele scurte, potrivite pentru lupta în 
galeriile corăbiei, păturile făcute sul, butoiașele cu 
nisip. 

— Aici! spuse aghiotantul. 

Reabov intră cel dintîi în cabina scundă şi înăbu- 
şitoare. Plantonul puse felinarul în lăcaşul lui. Aghio- 
tantul întrebă politicos dacă domnul pilot mai doreşte 
ceva. Cîrmaciul căscă, privi împrejur şi spuse alene: 

— De-aţi aşterne măcar nişte pislă pe laviţe — ce, o 
să dormim aşa, pe scîndurile goale ? Spune-i, Mitri, să 
aducă vin sau bere şi ceva de ronţăit, ca să ne mai 
treacă de urft. 

Aghiotantul se înclină, cu un aer dispreţuitor. Plan- 
tonul stătea smirnă. 

— Să se mişte mai repede! porunci cirmaciul. Pas 
viu — trap... 

-~ -Şvezii plecară. Cîrmaciul zîmbi. Mitenka se uita la el 
cu o privire neclintită. 

— Ce te uiţi, — întrebă Reabov. Nu mă mai cunoşti ? 

Mitenka plecă ochii în jos, suspină, buzele îi tresă- 
riră — vroi să spună ceva dar se rîzeîndi. Slujitorul 
în caftan roşu aduse o tavă de aramă cu bere galbenă, 
turte de malt cu sare şi chimion, vodcă întunecată. 
dreasă cu rădăcină de calgan. 

— M-am răzgîndit, nu mai beau! spuse Reabov lui 
Mitenka. Să le ducă de aici... 

Slujitorul ascultă vorbele lui  Mitenka şi plecă cu 
tava. Mitenka se întoarse cu spatele la cîrmaci, îşi 
strînse obrajii în palme şi se stîrci tot, ca de frig. 

— Mitri! îl chemă Reabov. 

Mitenka nu se mişcă. 

— Nu te mai fandosi, flacăule ! spuse cîrmaciul. Nu-i 
treabă de capul tău... 

Mitenka tăcea. Se cocîrjase şi mai tare, scofîlcit, prä- 
pădit, în spențerașul şved. Cîrmaciul se culcă pe laviţă 
şi-şi puse mîinile sub cap. Tăcură îndelung... 

— Uite ce e, Mitri! grăi pînă la urmă Reabov. Tu 
de mic copil ai avut încredere în mine, şi încă cum. 
Ai şi acu”. încredere în mine. Nu se cuvine să n-ai... 

Mitenka se ridică, se izbi cu umărul ascuţit de us- 
cior şi alergă şchiopătînd pe coridor. Reabov presimțţi 
că nu era a bine: duduind cu ciubotele lui pescăreşti 
alergă după el şi strigă: 

— Mitri! Ce-i cu tine! Mitri... 

Spenţeraşșul lui Mintenka se ivi pentru o clipă lîngă 
felinarul ce atîrna în preajma scării. Reabov zori pasul 
în urma lui pe arboradă şi strigă matrozului şved de 


gardă: 
— Opreşte-l ! Opreşte- 1! 
Matrozul înțelese — îi puse piedică. Mitenka se 


poticni şi căzu pe scîndurile cătrănite ale punţii. Rea- 
bov îl ridică. El încercă să i se smulgă din mîini şi 
strigă cu glas plin de minie: 

— Lasă-mă, am să mă înec, nu vreau să mai trä- 
jesc... 

— Ascultä-mä! porunci Reabov. Ascultă-mă, ton- 
tule... 

Buzele lui Mitenka tremurau. Sleit de puteri păşi 
încet pe punte. Șvezii vorbeau între ei, uitîndu-se la 
el. Unul îl trezi pe Uurkwaard, şi-i spuse cà rușii, 
pare-se, au vrut să fugă. Punîndu-şi halatul, căpitanul 
ieşi din cabină şi-l întrebă pe Reabov pentru ce face 
gălăgie. Reabov şedea pe un colac de parîme și pri- 
vea marea. Uurkwaard rosti din nou întrebarea. 

— la ascultă, domnule, du-te o leacă mai încolo! 
răspunse Reabov. 

— Tălmaciul tău a vrut să fugă ? N-ar fi bine să-i 
punem lanțurile ? 

— Du-te de aici, domnule |! răspunse Reabov, ursuz. 
Du-te, n-avem ce vorbi... 

Uurkwaard strînse din umeri şi îndepărtinda-se, or- 
donă gărzilor să-i supravegheze neîncetat pe ruși. 
După ce se şoșotiră între ei, şvezii îl tîriră pe Mitenka 
în cabină apoi se apropiară de Reabov... 

— Bine — spuse el — merg. Și aşa e vremea de 
culcare. 

Mitenka şedea ca şi mai înainte pe laviţă, ghemuit. 
Reabov se culcă pe pîslă, se întoarse tăcut spre perete 
dar nu izbuti să adoarmă. Pe punte şi pe dunetă tobele 
bătură deodată, sus detunară împușcături de mus- 
chete, scîrțiiră scripeţii — matrozii coborau barca de 
pe stelaje. Bufniră două bubuituri de tun. 

Cîrmaciul se ridică într-un cot: 

— Ce-o fi acolo? 

— Pesemne că a fugit rusul! răspunse Mitenka as- 
cultind cu luare-aminte. 

Reabov tăcea. 

— Cel care şedea închis alături de noi, — spuse 
Mitenka. A fugit. Iar noi... 

— Åi să taci o dată? strigă Reobov. Ce tot latri ! 


5. SFINTA BRIGITTA ESTE NEMULȚUMITĂ 


Noaptea, pe Sosnoveţ şi dincolo de strimtoare, în 
îndepărtatul adăpost, soldaţii lui Holholseri trăgeau 
cu muschetele fără nici un rost — pescarii parcă ar fi 
intrat în pămînt. Spre dimineață însuşi Holholsen, 
duhnind a rachiu. urcă scara „Coroanei“, şi tropăind 
cu ghetele intră în cabina amiralului să dea raportul. 
Contraamiralul earl Julenscherna — fără perucă, cu 
urechile clăpăuge, zeîrcioase, cu sprîncenele încrun- 
tate, bea în cabina sa un drog împotriva vărsării fie- 
rei. Albul ochilor i se făcuse în noaptea aceea gălbui, 
fața îi era pămîntie. 

— Ei? întrebă contraamiralul. 

— Sfînta Brigitta este nemulțumită de noi. N-am 

izbutit să prindem nici măcar un om... Cît despre fu- 
gar... nici o urmă... 

Earlul bău drogul şi porunci musului să-i dea pe- 
ruca. 

— V-aţi pus-o strîmb, heer contraamiral! spuse 
Holholsen. E .aşezată prea mult pe wrechea stingă... 

Işi aprinseră pipele. Holholsen mustăci, se gîndi, 
apoi spuse cu precauţie: 

— Matrozii nu prea sînt mulţumiţi, heer contraami- 
ral. Se pling că sînt prea aspru pedepsiţi, într-o ex- 
pediție atît de grea... 

Holholsen nu-şi stîrşi vorba. O bubuitură năpras- 
nică cutremură corabia: frau Julenscherna ţipă după 
perete ; matrozii, soldaţii, ofițerii, care cum se aflau, 
ieşiră buzna pe puntea navei amiral. Contraamiralul 
se apucă de cap. Ridicîndu-şi cîrma dăltuită, „Ursul 
mînios“ — corabia pe care o comanda Holholsen, în- 
cepu să se scufunde repede. 

Pe „Coroana“, clopotele de aramă începură să bată 
alarma. Se coborau bărcile. Uurkwaard: striga în por- 
tavoce ordine pe care nu le auzea nimeni. De la cele- 
lalte corăbii veneau bărci în ajutorul sinistraţilor. Hol- 
holsen, cenuşiu, cu falca atîrnînd în jos, murmura : 

— Magazia de muniții! Explozie în magazia de 
muniții! Doamne, apără-mă! Au găsit pe insulă ra- 
chiu şi s-au îmbătat. Le-am ordonat să nu ia rachiul, 
dar ei totuşi l-au luat... 

Fură salvaţi numai șaptezeci şi trei de oameni din 
echipajul „Ursului mînios“. Rebegiţi, speriaţi, furioși. 
ei rătăceau pe corăbiile care-i găzduiseră, spunînd că 
nu-i aşteaptă nici o bucurie în acea expediţie, că piei- 
rea „Ursului miînios“ era un semn rău, că gobelinul 
— demonul mării — se supărase cine ştie de ce pe ma- 
rinarii din flota maiestăţii sale regelui Suediei. Prin 
escadră se spunea că Birge, Picior de corn, văzuse 
gobelinul cu ochii lui noaptea trecută şi acesta îi amin- 
tise că în timpul îmbarcării la Stockholm „Ursul mî- 
nios“ se aplecase pe partea dreaptă, semn care, după 
cum ştiu marinarii, nu prevestește nimic bun. Un alt 

inatroz, ún meicenâr portughez — nu văzuse gobe: 
linul, dar stătuse de vorbă în somn cu sfîntul Anton, 
care-l vorbise de rău pe earlul Julenscherna şi-l sfă- 
tuise să nu se ducă la Arhanghelsk. Al treilea, — un 
grăsun mustăcios din echipajul de abordaj — spuse 
pe teugă că totul se datoreşte acelui rus care a izbutit 
să fugă de pe vasul amiral. Fugarul e un vrăjitor ! 

Cum se petrecuse explozia — nimeni nu ştia prea 
bine, şi de aceea toţi strîngeau din umeri şi spuneau 
că aceasta era isprava pescarilor ruşi. Deşi cei de pe 
escadră îşi dădeau seama că ruşii nu putuseră nicide- 
cum să pătrundă în magazia de muniții, totuşi zvonul, 
cum că vasul sărise în aer din vina comandantului 
artileriei care intrase acolo beat, fu respins de mulți, 
deoarece spaima se şi furiaşe în escadră, îngheţind 
inimile matrozilor din flota maiestăţii sale regelui. 

La orele două după amiază, earl Julenscherna se 
urcă pe dunetă şi porunci toboşarilor să bată semnalul 
de pornire la luptă. Deasupra mării se lăsa ceața; pe 
cer se tîrau nori zdrențuiţi ; era cald, zăpuşeală. 

— Se strică vremea, heer contraamiral! spuse căpi- 
tanul Uurkwaard. Vine furtună. 

— Crezi că eu n-am văzut? întrebă Julenscherna. 

Călăul Svante Baghe se urcă pe dunetă şi întrebă 
ce să facă cu bătrînul spînzurat. 

— În mare! răspunse sacadat Julenscherina. 

— Dar un spînzurat pe corabie aduce noroc ! obiectă 
Baghe. Vechile datini ale corăbieriei ne învaţă că o 
femeie aflată pe bord aduce primejdie, şi numai leşul 
unui spînzurat poate să înduplece destinul... 

Julenscherna se întoarse spre călău, cu faţa sa gal- 
benă, şi-i repezi un pumn în gură, după care îi spuse 
răspicat: 

— Cind îmi va trebui un leş, voi ordona să fii spîn- 
zurat tu! Ştii foarte bine că spînzurînd pe călău — 
poţi într-adevăr să îndupleci destinul... 

Giîdele se înclină cu faţa schimonosită şi se duse 
să-l arunce în apele Mării Albe pe bătrînul pescar 
executat. 

În timp ce el îşi făcea loc spre catarg, cei dimprejur 
rideau. 

— Ha, ha, i-a făcut festa călăului ! 

— Nu-i nimic, poate că acum Baghe o să se mai 
îmblînzească... 

— N-o să se îmblînzească nici în mormîni... 

— Am auzit băieţi, că un călău pedepsit primeşte 
solda pe jumătate... 

— Faceţi-i loc bietului Svante Baghe să treacă... 

Trupul executatului se cufundă în valuri. 

Corăbiile ieşeau în larg, una după alta. Julenscherna 
privea încruntat cum se înălțau velele uriaşe, cum se 
umilau în bătaia vintului, asculta bătaia tobelor de 
semnalizare şi zvonul trîmbiţelor. Medicul escadrei îi 
spusese contraamiralului că din pricina vărsării fie- 
rei, tot ce e dulce i se va părea amar şi tot ce-i plăcut 
— îi va părea neplăcut. 

În acea zi, din cauza bolii sau din altă cauză, con- 
traamiralul earl Julenscherna era mult mai posomorit 
ca de obicei şi transmitea neîncetat pe corăbii semnale 
prin care ordonase pedepse aspre. Înjurînd şi hulindu-l 
pe Dumnezeu, matrozii se culcau sub bicele călăilor: 
pe iahturi, pe fregate, şi pe navele de linie şuierau 
funiile şi vergile. Pe corăbii umblau zvonuri : 

— Pe escadră sînt ruşi: altfel cine să-l fi ajutat pe 
acel fugar. Singur şi-a tăiat lanţurile... 

— Femeia aduce nenorocire escadrei... 

— Şi apoi e şi roscată. 

— Şi nici măcar nu e singură : cu ea este şi slujnica 
neagră, muierea satanei. 

— Fugarul rus a tăiat peretele magaziei. 

— Pentru asta avea nevoie de ferăstrău... 

— Dar cerul ? Ce poți să 'aştepţi de la asemenea cer? 

Şi cerul şi marea prevesteau furtună. Cine ştie de ce, 
dar furtuna li se părea aici mult mai înspăimîntătoare 
decît acolo în mările lor. Asta era o mare străină, cu 
ţărmuri străine, care te pindeau duşmănoase. 

Și matrozii de pe corăbii şoşoteau între ei: 

— N-ar fi mai bine să ne întoarcem ? 

= — Dacă gobelinul şi siînta Brigitta nu s-ar fi vor- 
bit între ei... 

— Am şi pierdut o corabie... 

Dar îricoşii nu erau prea mulți. Șoşotelile ilor, zvo- 
nurile pe care le răspîndeau n-aveau nici o putere. 
Arhanghelskul nu era departe. Toţi ştiau că Julens- 
cherna va da oraşul pentru trei zile pe mîna mercena- 
rilor. Soldaţii şi matrozii vedeau aievea mormanele 
de aur, blănurile scumpe, brocartul, odoarele biseri- 
ceşti — tot ce vor primi pentru serviciul lor credin- 
cios adus coroanei. Şi cu cît se apropiau de oraş, cu 
atît mai aprig, mai îndîrjit, visau mercenarii: 

— După război mă întorc în Suedia şi-mi deschid 
o prăvălie. M-am săturat de mare! spunea unul. 

— Eu am să deschid o brutărie! zicea altul. O bru- 
tărie cu două calfe! Eu am să stau şi doar am să strig 
la ei! 

— Eu îmi deschid o tavernă! povestea al treilea. 
Am să-i pun numele „La limanul dulce“ — aşa ! Şi-am 
să beau după pofta inimii. Iar cît priveşte gobelinul și 
siînta Brigitta, puțin îmi pasă mie de ei! Bani să 
iasă, ăsta-i şpilul |... | 

Alţii visau să se facă zarafi; unii se lăudau că în- 
deobşte n-au să mai facă nimic; erau şi dintre aceia 
care tăceau; aceştia agonisiseră cîte ceva şi se gîn- 
deau că după război o să dea bani cu împrumut pe 
amaneturi sigure... 

Deşi furtuna era așteptată, ea se năpusti deodată, 
aplecă nava „Coroana“ pe o rînă şi împrăştie într-o 
clipită escadra. Pe vasul amiral abia reuşiră să co- 
boare velele mari, aceasta plătind-o cu pierderea unui 
matroz ; pe „„Mînia dreaptă“ vîntul sfîşie vela mare, 
pe „Floarea înmiresmată“ se prăbuşi arborele mare 
și vasul se culcă pe o parte. Matrozii tăiară sarturile 
cu topoarele şi iahtul se îndreptă. Improșcînd crestele 
înspumate ale talazurilor, vijelia  şuiena şi urla în 
straiuri ; corăbiile se afundau cu bompresele în hău. 
Cu fiecare clipă furtuna se înteţea tot mai mult. Seara, 
în întunericul difuz, sub pologul norilor apropiați şi 

negri, apăru pe neașteptate, aproape de tot, țărmul 
Zimni. Contraamiralul bătu din picior uitîndu-se fu- 
rios la pilot, şi acesta răspunse stăpînindu-se: 

— N-am nici soare, nici stele, ca să fac calculele 
astronomice, să mă orientez... 

Julenscherna chemă ofițerul de serviciu şi porunci 
să se tragă cu tunul de semnalizare pentru ca navele 
să ştie unde se află comandantul, dar nu se auzi nici 
o salvă de răspuns. 

Uurkwaard trimise după cîrmaciul rus. Acesta urcă 
alene pe punte, privi nepăsător valurile înspumate şi 
spuse căpitanului : 

— Ehei, bine aţi mai luat-o! N-o să aveţi vreme 
nici să vă cruciţi, c-aţi şi nimerit în stînci, deştepţilor. 
lacă stîncile Kedovskie — le cunosc — uite cum clo- 
cotește apa acolo... 

Uurkwaard se îngălbeni şi strigă — cîrma la 
dreapta. Cirmacii voinici se opintiră împreună pe roata 
uriaşă ; „Coroana“ se rostogoli spre dreapta. Reabov 
spuse: 

— Astăzi e vreme tare neprielnică. Fiţi cu ochii în 
patru, aici te scufunzi într-o clipită... 

La tambuchi, cîrmaciul îl întîlni pe slujitorul cu caf- 
tan roșu. Acesta ducea contraamiralului, pe puntea de 
comandă, flin fierbinte într-o carafă întăşurată cu un 
prosop. Corabia se aplecă şi Iakob se lăsă peste Rea- 
bov. Căutătura  ageră a slujitorului se încrucişă cu 
privirea batjocoritoare a cîrmaciului. Acesta-l împinse 
şi-l sfătui domol: 

— Umblă pe picioarele tale, ce te clatini... 

Şi intră în cabina lui. 

Iakob şe uită după cîrmaci şi urcă în fugă scara care 
ducea pe dunetă unde, apărat de o pelerină de piele 
cu glugă, Julenscherna stătea nemişcat, ascultînd în- 
cordat, dornic să audă Tăspunsul vreunui vas din 
escadră la salvele vasului amiral. 

— Cum se simte frau? întrebă Julenscherna. 

— Frau a dejunat cu poftă. 

— Cu cine a stat la masă? 

— Cu colonelul James şi cu căpitanul  Holhoisen, 
heer contraamiral. 

— Ce fac acum ? 

— Le-am servit cafea şi benedictină, heer contra- 
amiral. 

— Căpitanul Holholsen e treaz ? 

— Nu prea, heer contraamiral. 

Earl Julenscherna observă zîmbetul care lunecase 
pe fața servitorului. Fulgerătoi, îl lovi cu pumnul în 
gură — de jos în sus, atît de tare încît îi crăpă 
mănuşa de antilopă. 

— Acum n-ai să mai zîmbeşti în prezența mea! 
spuse el. 

Iakob îşi şterse sîngele de pe față, uitîndu-se în 
ochii contraamiralului. Acesta bea flinul cu înghiți- 
turi mici. Vîntul şuiera şi mai asurzitor, corpul „Co- 
roanei“ scîrțiia, se cutremura, gemea... 

Cînd lakob coborî scara, se întunecase de tot din 
pricina unui nor negru, uriaş, care acoperise tot cerul. 
La bufet vesela zăngănea, cratiţele de aramă se legă- 
nau şi sunau ca nişte clopote de înmormîntare, tipsiile 
de cositor şi de argint săltau în stelâjele lor. Bufetie- 
rul amiralului, istovit de răul de mare, dormea pe la- 
viță. j 

Iakob se aşeză pe un scăunel, deschise lada cu cea- 
pă, răscoli şi luă de pe fund un stilet flexibil, foarte 
lung şi bine- ascuţit, din oțel de Toledo, a cărui lamă 
se ascundea în mîner. Ascunse stiletul la piept, şi as- 
cultă cu atenţie: pe punte clopotul bătea monoton — 
era semnalul pentru stingerea focurilor pretutindeni : 
pe asemenea furtună o singură scînteie putea să pro- 
voace o catastrofă ireparabilă. 

— A, şi tu erai aici !? zise bufetierul căscînd lînced. 
Cureţi ceapă ? 

— Da, pentru cină ! răspunse Iakob. 

— O să servim carne de văcuţă în sos de ceapă, — 
spuse bufetierul căscînd din nou. Ce-i pe sus? 

— Furtună... 

— Sfînta Brigitta s-a mîniat pe noi.. 

Tăcură. Bufetierul se trezi de-a binelea şi aplecîn- 
du-se spre Iakob, îi spuse în şoaptă: 

— Ascultă, Iakọb, tu m-ai văzut ferăstrăul nostru ? 
A dispărut ferăstrăul, pricepi ce istorie neplăcută ? 
L-am căutat peste tot şi nu l-am găsit. Dacă află in- 
tendantul — nu scăpăm de mina călăului, bănuieşti 
de ce? Rusul care a fugit a tăiat peretele tocmai cu 
un ferăstrău ca al nostru... 

— O să-l găsim ! spuse Iakob. O fi căzut pe undeva 
de cînd ne tot clătinăm. > 

— Aşa crezi tu? 

— Sînt sigur | 

— Dar eu nu sînt sigur, — zise oftind bufetierul. 
Nu sint sigur de nimic... Pe escadră se petrec lucruri 
de neînțeles... ` 

Bufetierului îi plăcea să se înnădească la taifas. In 
timp ce vorbea de una sau de alta, Iakob curăța şi tăia 
ceapa pentru îriptură şi cînd buietierului i se făcu iar 
rău, Iakob ieşi din bucătărie, se furişă prin tambuchiul 
întunecos în bezna coridorului şi se îndreptă spre ca- 
bina în care şedea pilotul rus, trădătorul. Lîngă para- 
vanul de piele, ‘bine întins, ascultă atent: din cabină 
se auzea siorăitul regulat al unui om adormit. 

Acum trebuia să safle unde e tălmaciul trădătorului, 
acela despre care se spunea că ar fi vrut să se înece, 
sau să fugă de pe corabia suedeză. Iakob îl zări pe 
Mitenka pe parapet: tînărul şedea zgribulit, cu ochii 
închişi, cuprinzîndu-şi genunchii firavi cu mîinile. 

Iakob se opri din nou în coridor — inima îi zvicnea, 
palmele i se umeziseră. Încă nu avusese prilejul să 
ucidă, un om şi acum gîndi deodată ce se va întîmpla 
dacă nu va găsi în sine puterea de a înfige stiletul în 
pieptul omului adormit. Dar îndată îşi închipui cum 
acest om pe care nu-l va ucide, o să pună mîna pe 
roata cîrmei şi-o să ducă escadra spre Arhanghelsk ; 
îşi închipui cum o să ardă pe urmă oraşul, cum vor 
porni pe urmă să taie şi să spînzure mercenarii beți, 
fioroşi, ce nenorocire se va abate asupra sutelor şi 
miilor de oameni numai din pricină că el, Iakob, în 

ale cărui vine curge sînge rusesc, nu s-a hotărît să-l 
ucidă pe trădător, pe iudă... 

[şi linse buzele uscate, șterse palmele de panta- 
ioni, apăsă arcul de la minerul stiletului — lama sări 
“afară cu un şuierat surd — îi pipăi vîrful. Apoi se 
mită înapoi şi porni din nou încetişor pe lungul, în- 
tunecosul şi liniştitul coridor, pe lîngă cabinele ofi- 
țerilor. Se opri lîngă cabina cîrmaciu.ui ; de la tam- 
buchi, aceasta era a noua cabină pe partea stîngă. 
Cîrmaciul sforăia regulat ca şi înainte. Iakob se gîndi 
cu uimire cum poate să doarmă atît de liniştit un 
om care ştie că e un nemernic. Dar alungă acest 
gînd şi păşind încet intră în cabină. Inăuntru duh- 
nea a piele tăbăcită şi a tutun. 

Intunericul era atît de adînc înc Iakob nu vedea 
nimic. Auzea numai sforăitul regulat, egal. După ce 
aşteptă o clipă, făcu un pas spre cel adormit, ridică 
stiletul şi tocmai voia să lovească, cînd deodată cîr- 
maciul se trezi şi întrebă repede: 

— Mitri? 

Iakob izbi. 

In aceeaşi clipă auzi o înjurătură şi simți că se 
prăbuşeşte. Niciodată în viața lui nu cunoscuse un 
om de o putere atît de ucigătoare ca acest cîrmaci 
“rus. Cîrmaciul nu-l lovea, nu-l strîngea de gît, nu- 
mai îl strivea, trintit într-o rînă peste el. Siorăind 
și mormăind ca un urs, înjurînd şi gemînd îi căuta 
mîinile ca să-i ia stiletul. Dar acesta îi căzuse de 
mult din mînă și acum zăcea sub spata lui. In sfîrşit, 
cîrmaciul dădu de el, îl aruncă în lături şi după aceea 
îl ridică în picioare., Crezînd că acum îl va ucide, 
Iakob îşi adună toate puterile, se repezi înapoi, se 
aplecă, îl lovi pe cîrmaci cu capul în pîntec şi” îşi 
pierdu el însuşi cunoştinţa, trîntit din nou pe duşu- 
mea sub strînsoarea neîndurată a brațului lui Rea- 
bov. 

Pesemne că trecuse destul pînă ce Iakob să-şi vină 
în fire ; deschizînd ochii el văzu că nu mai zace pe 
dușumea, ci pe laviţă, că în cabină nu mai e întu- 

neric — făclioara viorie a îeştilei închisă în clopotul 
de mică lumina chipul încordat al cîrmaciuiui, care 
învârtea cu luare aminte în miini stiletul ba vîrîndu-i 
lama în teacă, ba apăsînd pe buton... 

„Acum mă va da pe mîna contraamiralului! se 
gîndi lakob cu amărăciune, împăcat cu soarta lui. 
Mă va da pe mîna lui şi acesta mă va spînzura. Un 
om spînzurat aduce noroc corăbiei — de ce să nu mă 
spînzure de îndată ?“ | 

Trase aer în piept şi gemu de durerea care-i să- 
getă încheieturile ; cîrmaciul îl privea ţintă şi zimbea. 
Zîmbetul lui lipsit de răutate era pornit din inimă şi 
acest lucru îl făcu pe Iakob să nu-şi creadă ochilor. 
Deodată cîrmaciul spuse încet, cu mîhnire: 

— Ai cugetat, ai cugetat şi te-ai hotărît. Măi, ce 
căpățină ! Să mă dai gata ca pe o găină cu cuțţitaşul 
ăsta iscusit... Nu, prietene, asta nu se cade... 

Și adăugă aspru :- 

— Nici noi nu sîntem nărozi! De mic am învăţat 
să dorm cu ochii în patru... 

Descheindu-şi la piept jacheta boţită a lui James, 
dezlegă șnururile cămăşii şi arătă zalele subțiri, moi, 
lucitoare, pe care lunecase lama stiletului. 

— Ai văzut ? 

— Am văzut ! şopti Iakob. 

— Apăi asta-i vericule. Tu l-ai scăpat pe Longhi- 
nov ? 

— Eu! 

— Pentru ce? 

— Pentru că e un rus cinstit,! rosti Iakob cu graiui 
lui osebit. Pentru că el nu e un vîndut, ci un om de 
ispravă — iată pentru ce. ù 

Cîrmaciul cătă la el mohorît : 

— Du-te de aici, prostuțule ! spuse el cu bunătate. 
Du-te ! Te-ai räcorit destul aici, hai, că or să-şi dea 
seama. Şi nu-i bine pentru noi să ne vadă împreună. 
Du-te, că eu am să sting. felinarul — auzi, sună să 
nu aprindem lumini... 

Iakob se ridică într-o rînă. Capul i se învîrtea, în 
urechile lui vuiau parcă niște lovituri de ciocan. 

— Te-am stilcit nițeluş ! zise cîrmaciul. N-ai ce 
face, frate; de te-or întreba spune că ai călcat ală- 
turi pe girlici, ai căzut şi te-ai lovit. Ia-ţi cuţitașul 
şi aruncă-l la gunoi, e iscusit dar nu-i de nădejde. 
lar mie, prietene, dacă poţi, adu-mi o secure, ce zici ? 

— O secure? întrebă Iakob. 

— Da, din cele cu care se sparg lemnele. Mai mi- 
cuță dar coada s-o aibă zdravănă. Mai ştii... 

Cîteva clipe ei se priviră tăcuți, ochi în ochi, apoi 
Iakob răspunse : 

— Bine, am să-ţi aduc securea. 
` — Ad-o prietene, ad-o — chiar astăzi nu mi-o tre- 
bui, dar cînd ne-om apropia de guri atunci o să-mi 
frebuie. Vezi să nu mă amăgești... 

— Am să-ţi aduc securea, — zise din nou Iakob. 

Se ridică, se clătină, se apucă de uscior şi mai stătu 
aşa o vreme, privind ţintă spre cîrmaciul rus. 

— Aşadară, pot să fiu sigur c-ai să-mi aduci secu- 
rea ? întrebă încă o dată Reabov. Le pomeneşti că 
mi-o trebui, de! u 

— Ţi-o aduc ! răspunse Iakob. Dar acum ei nu mai 
vorbeau despre secure. Ei dădeau mărturie fără cu- 
vinte că au încredere unul în aitul, că se înțeleg unul 
pe altul, că au să se ajute unul pe celălalt şi îm- 
preună vor săvîrşi acea faptă pe care trebuiau s-o 
săvîrşească. 

— Ei, du-te! 

— Mă duc... 

Iakob ieşi împleticindu-se. Ca şi mai înainte marea 
vuia şi gemea, ca şi mai înainte corabia se cutremura 
izbită de valuri. Reabov stinse felinarul, se culcă pe 
pîsla umedă și-și zimbi gîndurilor în întuneric : „Ha- 
lal viaţă ! De-o mai ține aşa încă o săptămînă, ade- 
vărat că dă damblaua în tine!“ 

O leacă mai tîrziu, Mitri se întoarse înfrigurat de 
vintul vijelios și în bezna adîncă începu să se cui- 

bărească pe laviţa lui. Se auzea cum se roagă, cum 
murmiră şi tresare înfiorat de umezeala rece. ` 

— Mitri, auzi Mitri ! îl chemă încetișor Reabov. 

Mitri. îşi isprăvi ruga şi răspunse scurt : 

— Aici îs. 

— Ştii că era să mă înjunghie un rob al lui Dum- 
nezeu... 

Așteptă o clipă şi vorbi din nou: 

— Taci ? Te gândeşti — aşa și trebuie, după faptă?! 
Ce prostănaci sînteți, cînd mă uit la voi. Bine, el nu 
mă cunoştea, dar tu? 

Mitri şopti ceva nelămurit şi se aplecă mai aproape. 

— Gîndeşte-te bine! Gîndeşte-te! Doar nu te-ai 
născut buiac pe lume, gîndeşte-te ! 

— Unchiue... — scânci Mitenka. 

— Unchi de cîți ani! Într-adins mu ţi-am spus ni- 
mic dintr-o dată, fiindcă nu ești isteț, ci crud, aprins, 
fiindcă n-ai să poţi îndura ocara sau cine ştie ce 
vorbe, de felul celora schimbate la masa amiralului. 
Dar aşa totul a mers strună şi chiar după chipul tău 
se vedea că nu ne-am vorbit — unu-i lacom de bani 
iar celălalt de alt soi. Iar eu m-am tocmit nu pentru 
bani, ci pentru ca să aibă mai multă încredere în 
noi. Ei cîntăresc totul pe bani, după bani judecă, bag 
seama că şi se roagă la bani. Ai văzut și tu — 
credeau că au găsit un mişel, credeau, cîinii 
— sînt bucuroși că au făcut rost de un cîrmaci și 
nici prin cap nu le trece ce o să-i coste acest cirmaci... 

Rise alinător — simţise că de alături, Mitenka îi 
strînsese tare mîna, și urmă : 

— Acum pricepi ? Inţelegi pentru ce n-am vrut să 
te iau cu mine ? Ai înțeles unde mergem ? Că aceste 
corăbii... 

— Am înţeles! răspunse cu foc Mitenka. Și re- 
pede, pătimaş, vorbi el însuşi : Da’ parcă eu, unchiule, 
parcă eu... Cum am trăit — pribegind de colo-colo pe 
la uşile mănăstirii sau ale oamenilor... Unchiule, eu 
n-o să mă tem! Da’ ce, m-am temut vreodată ? Prin 

cîte atm trecut, cît am mai pătimit, dar eü ce, r-arii 
încovoiat ? Eu, unchiule. Ivan Savvateevici, dacă va 
fi să mori înainte de vreme, eu însumi am să pun 
corabia asta pe nisip, n-ai grijă, ştiu eu unde — doar 
nu o dată am umblat pe acolo! Am s-o pun! 

— Vorbeşte mai încet, — spuse Reabov, zîmbind în 
întuneric. 

— Da — încet, unchiule. Fii încredinţat, unchiule. 
Eu n-o să mă tem ! Păi cum ai să trăieşti aşa, ce 
viață mai poate fi sub şved! Il nimicim, şi apoi plec 
la Moscova, la şcoala de navigaţie. Să cuteze atunci 
să nu mă primească pentru că-s şchiop, să cuteze! 
M-oi duce atunci chiar la Petru Alexeevici. I-oi spune 
așa şi aşa. Să cuteze... 

— Păi de bună seamă că ai să-i spui! întări Rea- 
bov, molipsit de tulburarea lui Mitenka. Si el, frate, 
are să judece cum trebuie. El pricepe astfel de lu- 
cruri — care-i om de mare şi care-i terchea-berchea. 
Lui să-i spui tot, fără ocolişuri, nu te teme, ai văzut 
destul marea... 

— Am văzut-o! zbucni Mitenka. Am văzut-o şi 
nu prea m-a îniricoșat. Iar c-om scăpa vii din încer- 
carea asta, eu sînt sigur, unchiule. Răzbim noi! 

ES Răzbim, — adeveri cîrmaciul. Dacă om purcede 
la faptă cu cap, om răzbi ! 

-— De nu ne-am pripi! Aici trebuie să cumpăneşti 
bine. 

— Măi, ce înţelept “eşti... 

— Am păţit noi altele şi mai abitir, unchiule... Nu- 
mai să-ți aminteşti de Grumant, şi toate celelalte îs 
îleacuri... 

Șoşotiră aşa îndelung, imbărbătindu-se unul pe al- 
tul, dîndu-și credință că vor ieşi neîndoielnic birui- 
tori în cumplita încleştăre care-i aştepta, şi nu numai 
că vor ieşi biruitori dar vor scăpa vii şi nevătămați. 
Anii lui tineri şi înflăcărarea închipuirii sale îl făceau 
cu adevărat pe Mitenka să fie încredinţat de acest 
lucru, însă Reabov gîndea altfel, el ştia cu tărie doar 

că va îndeplini ceea ce ävea de îndeplinit. Altcum, 
totul era întunecat şi spăimos. 
Totuşi nu-i spuse lui Mitenka nimic despre asta. 


6. ARHANGHELSKUL ESTE APROAPE 


Toată ziua şi în cea mai mare parte din liniştita 
noapte albă corăbiile escadrei se adunară lîngă in- 
sula Muding. Cea din urmă sosi fregata „Buna Ves- 
tire“. Matrozii şi comandantul fregatei fuseseră mar- 
tori la ultime.e clipe ale iahtului „Floarea înmires- 
mată“ care se sculundase în timpul furtunei, lovin- 
du-se de nişte stiînci nearătate pe hărţile olandeze. 
Nici un om nu putuse fi salvat de pe vasul scufundat. 

Ţărmurile ruseşti, tăcute, păreau pustii. Dar cînd 
cîțiva matrozi se învoiră să se ducă la o vînătoare 
ca să mai varieze masa amiraiului cu vînat proaspăt, 
țărmurile se vădiră deodată locuite. Abia debarcară 
matrozii că din tufişurile de pe țărm răsunară înu- 
pușcături. Ruşii ocheau atît de bine, încît nimeni nu 
se încumetă s-o pornească după trupurile celor ucişi, 
aşa că acestea zăcură unde căzuseră pînă cînd re- 
fluxul le duse în mare. 

Julenscherna porunci să se tragă cu tunurile asu- 
pra ţărmu.ui şi bateriile navelor irosiră fără rost 
pulberea şi ghiulelele timp de douăzeci de minute. 

Dar lucru ciudat : nici pierderea matrozilor la Sos- 
noveţ, nici pieierea a două corăbii din alcătuirea es- 
cadrei, nici furtuna, nici focurile bine ţintite nu pro- 
duseră o impresie deosebită asupra mercenarilor. Bi- 
serici.e ruseşti şi curțile bogaţilor. negustori ruşi, 
vechile așezări Holmogori şi Arhanghelsk erau acum 
aproape de tot. Şi faptul că numărul de soldaţi şi de 
matrozi era în clipa aceasta mai mic nu-i întrista 
cîtuşi de puţin pe cei scăpaţi cu viață; vor rămîne 
mai multe bogății la împărțeala celor ce vor pătrunde 

spre oraş, prada lor va fi mai îmbelșugată, îşi vor 
umple doldora sacii și lăzile. 

Acum erau puţini aceia care mai trăncăneau despre 
mînia sfintei Brigitta şi despre uneltirile gobelinu- 


lui. Războiul e război — spuneau mercenarii — la 
război se întîmplă de toate. Cine-i prost — acela 
piere, cime-i deștept — acela nu numai că scapă cu 


viaţă dar se şi îmbogăţeşte. | 

Pentru ca să se dea mai repede uitării păţanii.e 
de pe mare, earl Julenscherna ordonă trezorierului 
escadrei să plătească simbriile tuturor — de la că- 
pitan pînă la mus. Se hotărî ca banii cuveniți morți- 
lor să se împartă celor în viață. Această măsură îm- 
boldi “şi mai mu:t avîntul mercenarilor. Pe corăbii, în 
timpul împărțirii vinului, matrozii strigau: „Glorie 
regelui !“ şi-l lăudau pe amiral. 

Nu trebuia pierdut timpul însă, corăbiile aveau ne- 
voie de reparații și contraamira:ul dispuse ca lucră- 
rile să înceapă de îndată. Tîmplarii, fierarii şi călă- 
fătuitorii corăbiilor lucrau nu de frică, ci din convin- 
gere, îndemnați de matrozi şi de soldaţi care erau 
nerăbdători să năvălească o dată în Arhanghelsk. Și 
totuşi reparaţiile mergeau încet — furtuna făcuse 
prea multe stricăciuni. 

Frau Ju:enscherna se plictisea; colonelul James, 
închizîndu-se în cabina lui cu Holholsen, bea brandy; 
contraamiralul nu mai pleca de ps punte — ore în- 
tregi se uita prin lunetă la țărmurile pustii, sinistre, 
îşi muşca buzele şi ciătina din cap. Dar şi Uurkwaard 
era de la o vreme gînditor şi trist. Îşi mai uşura une- 
ori sufletul numai colonelului James : amîndoi ştiau 
totuşi cîte ceva despre Moscovia... 

Vîntul nu se stîrnea. Marea era liniştită ; stăruia 
o acalmie ciudată, înăbușitoare. Matrozii de pe „Co- 
roana“ cîntaw: 

Cum, fără să-i pese de sfintul județ, 
Cu şișul umbla la tureatcă, 

La negre răscruci căsăpind pe drumeți. 
Țărani spintecînd la rohatcă... 

La amiază, după ce dejunară, excelența sa contra- 
amiralul intră în cabina lui. Făcîndu-şi vînt cu evan- 
taiul, frau Julenscherna spuse aşa într-o doară: 

— Eu, după cum știi, am un prieten din coplărie, 
un vechi prieten — Lars, Lars des Fontaines — 
acesta e numele lui. El a fost pedepsit pentru faptul 
că vedea la ruşi bărbăţia şi hotărîrea de a se împo- 
trivi dușmanului. Nu ţi se pare că Lars des Fon- 
taines avea oarecum dreptate ? 

Matrozii cîntau în gura mare şi glasurile lor se 
auzeau pe toate corăbiile escadrei : 


O, dacă preasfintul s-ar milostivi, 
Acasă-ntorcindu-mă iar, 

O'naltă biserică-n sat aş zidi, 
Icoane i-aş pune-n altar... 


— După dumneata des Fontaines a avut dreptate > 
întrebă earl Julenscherna, accentuînd cuvîntul „avut“. 

Aplecîndu-şi capul într-o parte, fără să clipească, 
își privi soția cu ochii lui galbeni. Ei i se făcu groază. 
Se ridică anevoie şi agăţă din greşeală cu mîneca 
o vază de cristal. Vaza căzu și se sparse. 

— Oho! exclamă contraamiralul. Ţi-ai pierdut 
toată grația înnăscută ! 

— A avut! strigă ea. Ce vrei să spui cu aceasta ? 

— Lars des Fontaines nu mai există — spuse ciar 
și răspicat Julenscherna. Nu mai este pe lume. Lars 
des Fontaines s-a pulverizat de mult. 

Frau Margret se crispă aşa cum te crispezi cînd 
auzi o bubuitură neașteptată. Buzele îi tremurau, faţa 
ei se schimonosise. Frau Margret nu mai era fru- 
moasă... 

De pe punte se auzea: 


Abia își sfirșește el ruga de foc, 
Că tunete grele-i răspund, 
Catargele 'nalte căzură pe loc 
Și vasul se duse la fund... 

— Lars a murit? întrebă frau Margret. 

— Da. A murit. 

— Minți! Lars se află în Arhanghelsk. Chiar dum- 
neata mi-ai spus. 

— De aceea ai vrut să vii cu mine la Arhanghelsk ? 

Ea täcu. Contraamiralul zîmbea. Zîmbise atît de 
vesel numai de două ori: la cununia lor şi iată, 
acuma. 

— Prim-locotenentul şi-a parcurs fără glorie şi 
rapid calea vieții sale, — spuse Julenscherna, des- 
cuind o casetă căptuşită cu aramă. Acest ştrengar se 
vede că n-a prea ținut la prietenii lui din copilărie 
şi s-a grăbit să fugă de lîngă ei în altă lume... 

Ridică încet capacul casetei şi luă din ea o hîrtie — 
o scurtă comunicare despre moartea ocnaşului des 
Fontaines, poreclit Skilling, care s-a petrecut pe flota 
de galere a maiestăţii sale. Trupul condamnatului a 
fost aruncat în mare, aşa cum prevede regulamentul. 

Frau Margret citi hîrtia o dată, apoi încă o dată. 
Earl Julenscherna ieși pe dunetă să se răcorească. 
Era foarte vesel şi discuta afabil cu Uurkwaard des- 
pre timp spunînd că spre seară, probabil, vor reuşi să 
ridice ancora. După cîtva timp, întorcîndu-se în ca- 
bină, contraamiralul spuse soţiei sale: 

— Ai făcut o lungă călătorie şi din păcate n-ai 
să-ți poți vedea prietenul. Cred că acum n-are nici 
un rost să-ți riști viața. Vom lăsa aici două vase pen- 
tru orice eventualitate. Vrei să te muţi pe unul din 
ele ? Aşa vei fi mai ferită de pericol. 

— Da, sînt de acord, — răspunse frau Margret ne- 
păsătoare. 

Ea ţinea încă în mînă hîrtia care comunica moartea 
ocnașului Skilling. 

— Eşti înțeleaptă ! spuse Julenscherna. 

Margret zîmbi straniu. 

— O da, sînt înțeleaptă! rosti ea semnificativ. 

— Aici vei fi liniştită. 

— În orice caz nu voi pieri! spuse frau Margret 
cu acelaşi zîmbet. Mă voi întoarce la Stockholm şi voi 

trăi acolo o viaţă lungă şi fericită ca văduvă a con- 
traamiralului Ju.enscherna căzut la datorie — pen- 
tru că dumneata, heer, negreşit îți vei lăsa aici capul 
pleşuv. Nu-i aşa ? 

El nu găsi de îndată replica ci numai încleștă ma- 
xilarele. lar ea continuă surizătoare, uitîndu-se pro- 
vocător la el cu ochii ei străvezii : 

— Voi merge la curte — sînt încă tînără, nu-i aşa? 
Tînără şi îrumoasă. Și-ţi voi terfeli numele aşa fel 
încit ai să te cutremuri şi pe lumea cealaltă, defun- 
ctul meu soț. Dumneata te-ai neliniștit pentru onoa- 
rea numelui dumitale şi de aceea l-ai ucis pe Lars, 
nu-i aşa ? 

Faţa lui se schimonosi de furie. Păşi spre ea şi o 
apucă brutal de mînă. 

— Lasă-mă ! şuieră Margret. Lasă-mă sau strig şi 
te pălmuiesc de față cu toți... 

Işi smuci mîna, se îndepărtă și spuse 

— Și atunci vom fi chit! Numai atunci ! Parcă aud 
un cor de glasuri: „,Vai, ce scandaloasă viaţă duce 
frau Julenscherna, văduva amiralului Julenscherna ! 
Sărmanul bătrînel — i s-or întoarce osemintele în 
sicriu |!“ 

Ea plecă şi se încuie în cabina de culcare. El în- 
cercă să spargă uşa. Margret îi strigă calmă : 

— Nu ffii ridicol, dacă acest lucru e posibil pentru 
dumneata |! 


Către ceasurile patru după amiază toate lucrările 
pe escadră erau terminate. Earl Julenscherna îi or- 
donă lui Uurkwaard: 

— Transmite echipajelor mulțumirile amiralului 
lor. Astăzi vor primi cîte două cupe de rachiu. Apoi 
se vor ridica ancorele. Vom căuta să lichidăm cît 
mai repede cu trupele vamale, vom pătrunde în Dvina 
şi spre dimineață, cu ajutorul lui Dumnezeu, vom în- 
cepe debarcarea trupe'or la Arhanghclsk. 

— Vameşii probabil că au aflat despre escadra 
noastră... 

— Cu atit mai rău pentru ei. 

Spre seară, un nouraş mic care apăruse la orizont 
se mări, pe valuri începură să alerge creste înspu- 
mate, cerul se acoperi, începu să plouă, dar zăpu- 
șeala stăruia. Contraamiralul porunci să i se aducă 
pelerina şi nu plecă de pe dunetă. Era şi mai galben 
decît dimineaţa ; buzele i se uscaseră, mîinile îi tre- 
“murau vizibil. 

— Două fregate — „Phönix“ şi „Dromader“ vor 
aștepta aici, — spuse contraamiralul lui Uurkwaard. 
Ai auzit ? 

— Da, heer contraamiral, sint numai urechi. 

— Soţia mea se va muta pe fregata „Phönix“. Co- 
borîți şalupa. 

— Da, heer contraamiral... 

Frau Julenscherna se urcă pe dunetă, ca să-şi ia 
rămas bun de la soțul ei. În cursul acestor ore fața 
i se trăsese și sub ochi i se săpaseră cearcăne albas- 
tre. Contraamiralul se uita la Margret cu o privire 
ințepătoare, oarecum mirată. Nu-şi spuseră unul al- 
tuia nici un cuvint. 

Colonelul James ceru permisiunea s-o conducă pe 
frau pe „Phönix“. Privirile lui erau mai languroase ca 
oricînd. Julenscherna îi spuse lîngă scară: 

— Nu uita să te întorci, heer colonel. 

Matrozii se uitau de departe la soţia contraamira- 
lului, la cuferele ei, la servitoarea neagră. Călăul 
Svante Baghe spuse că totul merge bine. Dacă pe es- 
cadră s-au întimplat atîtea lucruri, apoi aceasta a 
fost cu putință numai din pricina femeilor. Acum to- 
tul va merge cum nu se poate mai bine — contraami- 
ralul este un om deştept — ştie ce face... 

Ţinîndu-şi fustele între degete, frau Julenscherna 
coborî în șalupă. Musul, plantonul şi Iakob cărau 
după ea pernele, covorul, blănurile — ca să-i aran- 
jeze cabina pe „Phönix“ — coșurile cu provizii şi 
lăuta. Șalupa se depărtă. 

Cind colonelul James se întoarse de pe fregată, Ju- 
lenscherna stătea ca şi mai înainte pe duneta „Co- 


27x 419 


roanei“. Ancorele fuseseră ridicate. Colonelul spuse 
contraamiralului : 

— Frau m-a rugat să vă transmit, heer contra: 
amiral, că se va ruga neîncetat pentru dumneavoas- 
trä. 

Earl Julenscherna nu răspunse nimic. 

Velele ude ale navei amiral se umflau în vînt. Pes- 
căruşii țipau ascuțit cu glasuri răguşite, neprietenoa- 
se. Matrozii cîntau pe teugă un cîntec vechi : 


Mină vintul corabia pe mare, 
Doamne, grijă de sufletu-mi ai... 


Cine a jurat o dată pe steag, acela trebuie 
să vegheze lingă el pînă la moarte. 


Petru I 
Te părăsim acum. însingurat 


Rămii cu vesnica ta «lavă. 
Kozloy 


CAPITOLUL ŞAPTE 


1. O DIMINEAȚĂ CU BOCLUC 


Silvestr Petrovici scria o «epistolă la Moscova, lui 
Apraxin. Afară, dincolo de ferestrele izbei Semigrad- 
naia, ploaia turna cu găleata, fără contenire, ca la 
vreme de toamnă tirzie. În tindă, tîrșiindu-şi ciubo- 
tele, tuşind, ciondănindu-se, se ţeseau oamenii, scîr- 
tiia ușa în ţiţini, plingea cu hohote o tinerică și ci- 
neva o îmbărbăta cu glas gros, răguşit. 

Fără a isprăvi epistola, levlev își luă bastonul și 
ieşi în cerdac. Dinspre mare sufla o boare jilavă. 
Ploaia încetă deodată. Doar de pe copaci se mai scu- 
turau stropi. Egorşa aştepta în ceardac. 

— Adu-i!... porunci Silvestr Petrovici. 

Egorşa se afundă în gloata mujicilor şi-i scoase pe 
vinovați din magazioară. Mulțimea se dădu în lă- 
turi. Trei inşi legaţi cu curele, fără căciuli, cu părul 
vilvoi, jerpeliţi, veniră şi se plecară în fața căpitan- 
comandorului. Din tindă, ştergindu-și gura cu palma, 
mestecind ceva în grabă, ieși diacul Abrasimov. 

— Vorbeşte! îi porunci levlev. 

Acesta se dădu mai aproape, propti înainte picio- 
rul şi începu să povestească îndelung, cu învinuire 
în glas, cum s-a petrecut omorul, cine a azmuţit, cine 
l-a lovit pe chelar cu lemnul în cap, cum a apucat 
acesta securea, dar prea tîrziu — şi-a dat duhul. Iev- 
lev asculta și se lovea cu bastonul peste carîmbul 
cizmei. Mujicii se frămintau pe loc, oftau... 

Silvestr Petrovici intră în magazie, privi leşul care 
zăcea pe dușumeaua de scîndură, acoperit cu un tol, 
se intoarse şi începu să pună întrebări celor prinşi. 
Intrerupindu-se unul pe altul, mujicii se dezvinovă- 
teau zicînd că prea era lung de mînă blestematul che- 
lar, fie-i țărîna ușoară căpcăunului ; nu mai dădea 
nici un fel de hrană artelului, de două zile tot aş- 
teptau cu barcazul iar oamenii din cetate nu mai ştiau 
de cînd tot mincau scoarță de copac în loc de piine, 
pe care o măcinau cu pietrele şi o coceau. In ajun 
băuseră şi «ei niţel iar lui Kozma, tîmplarul, i-a dat 
prin gind să stea de vorbă cu chelarul, întrebîndu-l 
că de ce nu se poartă creştinește, Magazinerul l-a 
pălit la lingurică şi i-a tras un picior. Kozma l-a în- 
trebat atunci: „de ce mă loveşti, de ce vrei să mă 
schilodeşti, de ce-mi dai brinci 2“ 

Tinerica din tindă începu să jelească şi mai amar- 
nic. levlev porunci s-o ducă de acolo. Matrozii o tra- 
seră deoparte. 

— Ei, şi l-am trăsnit! zise răguşit Kozma. L-am 
trăsnit şi bună pace! 

— L-ai trăsnit de l-ai omorit! spuse Ievlev. 

— Păi ce! Procletul! Să mă uit la el? se întrebă 
mirat Kozma. Eu am venit cu nevasta pe barcaz iar 
el o vede. „Măi, zice — las-o aici pe nevastă-ta să 

mă hîrjonesc niţel cu ea, iar eu — zice — am să vă 
dau merinde penthu cetate cîte vrei...“ Păcat că l-am 
pocnit numai pe unul şi nu toată seminţia lor... 

— Care seminţie ? întrebă levlev. l 

— D-apoi aceea ! răspunse Kozma scuipind. Se știe 
care... 

Un mujic cărunt, lăţos, se închină şi spuse cu sfi- 
iciune : 

— Tătucule, părintele nostru, nu-l asculta că-i 
prost, tînăr şi neştiutor de carte... 

— Care seminţie ? strigă Ievlev. Spune! 

Kozma nu răspunse şi se uită la levlev neînfricat, 
cu ură. Smulgindu-se din miinile matrozilor, tinerica 
alergă cu un țipăt ascuţit spre ceardac, căzu în ge- 
nunchi în mocirla clisoasă şi-l apucă pe  levlev de 
picior. 

— Dă-mi drumul! porunci Silvestr Petrovici. Hai, 
dă-mi drumul... 

Îl durea piciorul și nu putea să scape de loc din 
strînsoarea femeii. Matrozii o traseră din nou deo- 
parte. Atunci bătrînul cu lațele cărunte dădu să : se 
lase în genunchi. Silvestr Petrovici spuse printre 
dinţi : 

— Luaţi-i de ceată şi afară cu ei! 

— Cu cine? întrebă diacul Abrasimov nedumerit. 

=— Cu cei legați — afară din curte! porunci lev- 
lev. Dezlegaţi-i | 

Și ieşindu-şi din sănite, strigă: 

— Aţi asurzit ? Afară! Dezlegaţi-i şi alungaţi-i cu 
ghionturi să se ducă de unde au venit! 

Nepricepînd, bătrînul căzu în genunchi ; gloata lăr- 
muia ; cineva strigă cu glas subţirel : 

— Păi, Doamne Dumnezeule ! Vă dă drumu”! Auzi, 
Kozma ? Vă dă drumu'! 

Egorşa se uită la levlev şi-i chemă pe matrozi. 
Aceştia se apucară să dezlege mîinile mujicilor. Kozma 
albi ca varul. levlev se întoarse şi intră în tindă. Rä- 
suilind din rărunchi, Abrasimov se luă după el, mor- 
măind din mers că deh, nu face bine, că aşa o să-i 

măcelărească pe toți magazinerii ; însemnează că as- 
tăzi ucigașii n-au să se mai teamă de pedeapsă. 

— Dacă-i măcelăresc pe tilhari — n-avem de ce să 
jelim ! răspunse levlev. 

Trintind uşa în nasul diacului, se aşeză iar la masă 
să scrie mai departe epistola, dar  Egorșa intră 
după el. 

— Ce vrei? întrebă Silvestr Petrovici fără să ri- 
dice capul. 

— Nu pleacă! spuse Egorşa. 

— Cine ? 

— Nu pleacă. Cel care l-a ucis pe magaziner. 

— Ei, naiba să-l ia, lasă-l să nu plece! spuse rî- 
zînd Silvestr Petrovici. 

— Şade în ceardac. 

Silvestr Petrovici începu să scrie în tăcere. Egorșa 
luă cuţitaşul şi se apucă să ascută penele. Afară se 
întunecase. Ploaia se porni iarăşi. 


2. FRATE ȘI SORA 


La rohatcă, lîngă intrarea în oraş, căpitanul Kri- 
kov descălecă şi porunci să i se dea un alt cal. Mur- 
gul de pe care descălecase, mișca greoi din şolduri, 
sforăind de oboseală. Dragunul aduse din vartă lui 
Afanasi Petrovici o aană cu apă, în vreme ce alți doi 
ostași înşăuau o iapă vinătă rotată. Căprarul ţinu lui 
Krikov scara, el sări sprinten în șa, îşi potrivi man- 
tix udă de ploaie şi spuse îngindurat: 

— Aşadar, Pavel Ivanovici, a sosit ziua noastră | 
Veghează cu băgare de seamă ca toate caraulele să 
fie gata, nu lăsa pe nimeni să lipsească de la rohatcă. 
Tunarii tăi îs aici ? 

— Aici! răspunse căprarul mustăcios. 

— Să nu plece nicăieri din vartă... 

Auzind schimbul de vorbe, alți draguni veniră mai 
aproape. Lukian Zenin, cu care Krikov mergea la vi- 
nătoare pe vremuri, întrebă din uşa variei: 

— Au sosit, Afanasi Petrovici 2 

— Is lîngă Muding. Stau la ancore... 

— Mulţi ? 

— Se va vedea, Lukaşa ! răspunse căpitanul. Deo- 
camdată una ştiu — i-a cam zgîlțiit furtuna... Ei, să 
trăiţi, băieţi | 

Și lovi ușurel iepşoara cu biciuşca. Iapa se lăsă de 
pe un picior pe altul, ciuli urechile burzuluită și porni 
de pe loc intr-un trap frumos, sprinten. Și iară se 
prăpăstui un tuneţ, Ploaia conteni o clipă, apoi se 
năpusti cu o putere îndoită aşa fel încît onaşul parcă 
pierise, prăbușit după zidul puhoaielor de apă. Iep- 
şoara mergea lin, clătinind din cap. Krikov o îm- 
punse cu pintenii şi ea trecu de la trap la un galop 
avîntat dar cumpănit. Clisa cleioasă clefăia sub co- 
pite. Ferindu-şi fața de ploaia biciuitoare, Afanasi 
Petrovici cugeta încruntat... 

Descălecînd în curtea izbei vamale, acum pustie, 
intră cu pas grăbit! în cămara unde se  păstraseră 
peste iarnă puştile gărzii vamale, propti-uşa cu o ia- 
viță şi, după ce trase cu urechea dacă nu e cineva 
pe aproape, smuci veriga de la chepengul girliciului 
care ducea într-un beci nu prea adînc, căptușit cu că- 
rămidă. Aici Afanasi Petrovici numără pe pipăite a 
treia cărămidă din rîndul trei, o scoase și viii mîna 
în tainiţă unde, într-o besactea cioplită din buturugă 
de mestecăn şi lustruită îngrijit, se afla o scrisoare 
făcută sul şi cusută în pinză ceruită. După ce viri 
înapoi  besacteaua şi acoperi cu cărămidă tainiţa, 
Afanasi Petrovici urcă treptele gînliciului și o luă către 
Mhi spre izba lui Reaibov. 

De mult nu mai fusese pe acolo şi inima i se 
strînse ca într-o îulgerare cînd o văzu în ceardac pe 
Taisia cu cobiliţa de care atîrnau două căldări de apă. 
Auzind scirțiitul portiţei, ea se întoarse şi lăsînd jos 
numaidecît căldările ieşi în întimpinarea lui. 

— Nu m-am aşteptat! rosti ea repede, cu bucurie. 
N-ai făcut bine, Afanasi Petrovici, n-ai făcut bine! 
Unde s-a mai văzut — s-a dat la fund firtatul — nu-l 
poți aduce nici cu arcanul oricît ai trimite după el 
— degeaba. Da’ Ivan Savvateevici de cîte ori a în- 
trebat : unde-o fi Afanasi Petrovici — s-o fuduli te po- 
meneşti... 

— Iaca, mă fudulesc! răspunse Krîkov, dînd din 
mînă. Aşa-s eu, fudul, asta o ştie toată lumea. Cum 
o mai duci, Taisia Antipovna ? 

Și o privi drept în fața slăbită, cu o uşoară umbră 
sub ochi, privi urechea micuță cu cercel de peruzea, 
văzu licărul tremurător, fericit, din luminile ochilor 
ei şi buzele roşioare, plinuţe. 

— O duc bine! răspunse ea cu glas domol — ar 
fi păcat să mă pling, Afanasi Petrovici. Dar tu? Da’ 
ce stăm aici, doar n-om fi în cimp, poftim în casă. 
Vaniatka, şi el tot întreabă — ce-i cu unchiul Afonea, 
unde-i unchiul Afonea... 

Era fericită, şi în faţa lui Krikov se rușina de feri- 
cirea ei, de tihna ei dar nici să se prefacă nu se pri- 
cepea. El urcă cu ea în ceardac, luă căldările şi in- 
tră în tindă. Taisia deschise larg uşa izbei şi strigă 
veselă : 

— Vaniatka, ia uită-te cine a venit la noi! 

Băiatul sări de pe laviţă şi, tropăind tare cu ciubo- 
telele potcovite, se atîrnă în fugă de Kriîkov. Acesta 
îl ridică, strîngîndu-și fălcile fără a fi în stare să spună 
ceva, se uită lung în ochii lui Vaniatka, apoi îl săltă 
spre tavan aşa cum făcea totdeauna cînd se întîlnea cu 
el, îl puse pe laviţă, se aşeză lingă el şi-l cuprinse de 
umeri. Vaniatka se lipi de Krîkov şi se plînse necăjit: 

— Nu vii şi nu vii! Iată cum eşti! Mi-ai făgăduit 
să-mi faci un tun care să tragă şi n-ai mai venit! 

— Facem şi tunul! îi făgădui Krîkov. E aproape şi 
făcut, da’ n-am avut vreme să-i tai patul. 

— Şi trage? întrebă Vaniatka. 

— Și cum mai tnage | 

— Tare ? întrebă Vaniatka îmbujorat de bucurie, şi 
întinse mîinile, întorcînd spre sine faţa lui Krikov. 

Afanasi Petrovici nu răspunse de îndată, cercetînd 
obrazul fraged, rumen, al băiatului. Ciudat, s-au îm- 
binat în el taică-su şi maică-sa: frumusețea duioasă 
a sufletului Taisiei şi vînjoşia veselă şi chibzuită a 
lui Reabov; ochii verzi, cu scînteieri, ai cîrmaciului 
priveau aşa cum privea Taisia, iar buzele gingaşe, 
roşioare ale mamei zîmbeau aşa cum zîmbea cîrmaciul 
— mucalit, şiret. 

— De ce taci? întrebă băiatul înroşindu-se şi în- 
cruntînd sprîncenele subţiri ale Taisiei. Bubuie tare ? 

— Ce tare! răspunse zîmbind Afanasi Petrovici. 
Mai tare nici că se poate... 

Luîndu-l pe Vaniatka de pe laviţă îi spuse cu în- 
grijorare : 

— Uite ce e, prietene. Dă fuga pînă la poartă şi 
vezi ce-i cu calul meu — să nu se fi dezlegat cumva. 
Iar dacă vrei, du-i şi nițică pîine... | 

Vaniatka alergă spre uşă. Afanasi Petrovici scoase 
din buzunar scrisoarea, o întinse Taisiei şi-i spuse 
grăbit: 

— Ascunde-o, Taisia Antipovna — e jalba ceea. 
Poate că într-o zi o să le trebuie bieţilor oameni. Nu 
am cui s-o las. Se plîng țarului Petru Alexeevici pen- 
tru hoţia şi potlogăriile cneazului Prozorovski şi a tu- 
turor cîinilor lui. Iscăliturile de sub plingere îs scrise 
cu sînge. S-o trimit astăzi la Moscova — nu-i lucru 
greu, dar ca să ajungă în mîinile ţarului — iaca unde 
trebuieşte iscusința — n-ai un asemenea om credin- 
cios. lar după luptă cine ştie ce o mai îi. Cîrmaciul 
unde-i ? | 

— S-a dus la Onega la un prieten de-al lui— spuse 
încet Taisia. | 

— La Onega? Da' pe cine are acolo? 

— Dumnezeu îl ştie. Cică are pe cineva. S-a dus 
să petreacă... 

— Uite, lui să-i dai jalba, el o s-o ascundă cum 
trebuie. 

Taisia îl privi şi întrebă: 

— Poate mai bine lui Silvestr Petrovici ? 

— Silvestr Petrovici e din aceeaşi stirpă ca şi vo- 
ievodul ! spuse cu glas surd Krîkov. Silvestr Petro- 
vici e un om deștept, cinstit, viteaz, dar ce mi-e Pro- 
zorovski, ce mi-e levlev — mănîncă la aceeaşi masă, 
de s-or certa, s-or împăca. Eu nu nădăjduiesc nici 
atîtica în plîngerea asta, dar nu-i vremea — norodul 
tot nădăjduiește şi nădăjduind în dreptate merge pen- 
tru ea şi la spînzurătoare. Atunci cum să încredinţez 
asemenea obidă în miîini îndoielnice ? 

Taisia nu răspunse nimic. 

El o rugă încet de tot: 

— De-o fi ceva s-o dai lui Kuzneţ, Taisia Anti- 
povna... 

— Cum — de-o fi ceva? întrebă ea, nepricepînd. 

— Războiul. A venit şvedul. Ori n-ai auzit ? 

— Cum a venit? Unde? 

— Păi, la noi a venit! răspunse Afanasi Petrovici 
zimbind. Oaspeți, de ! L-a cam zetlțiit furtuna — acu’ 
se drege lîngă Muding... 

— Tot a venit! strigă Taisia. A venit cu război... 

Afanasi Petrovici se ridică tăcut, cătă pe laviță mă- 
nuşile şi se închină dinaintea Taisiei. Ea se uita la el 
şi parcă nu-l vedea. Apoi deodată îl apucă tare de 
mîneca aspră a mundirului, îl trase la sine şi întrebă: 

— Atunci tu ce-ai să faci, Afanasi Petrovici, stai 
pe şanţuri ? Incepi cel dintîi lupta ? 

— O să vedem atunci ! răspunse el liniştit. Sîntem 
ostaşi. Jurămîntul. Da’ nu-i nimic, Taisia Antipovna. 
fii pe pace. N-o să pătrundă în oraş tîlharul... 

Ea se tot uita la el fără să-şi ia privirea, şi din nou 
întrebă cu glas tremurător: 

— Tu ai să fii întîiul ? 

Krîkov tăcea. Atunci ea-şi descheie repede, cu înde- 
mînare, copcile de la piept, trase lănțişorul de argint 
de care era aninată o cruciuliţă şi se căzni să-l scoată 
de la gît. Părul i se încurcă în lănţişor ; încreţindu-se 
de durere, Taisia trase mai tare şi întinse lui Krikov 

cruciuliţa caldă încă de căldura ei. Încruntînd sprîn- 
cenele, el îşi descheie mundirul şi-i întinse cruciulița 
lui de aramă prinsă de o sfoară tare, cătrănită. Gal- 
beni, tulburaţi, ei tăcură îndelung neștiind ce să-şi 
spună. 

— Ei, acu’ rămii cu bine! spuse Afanasi Petrovici. 

— Du-te cu bine, frate! răspunse ea. Tu doar îmi 
eşti acu’ frate. Frate de cruce! rosti iară Taisia şi în 
ochii ei licări o lumină blîndă, mîngăietoare. Cu bine ! 
Lasă-mă să te închin... 

Ea îl binecuvîntă de trei ori, se înălță pe viriuri 
şi apucîndu-l de umeri îl sărută pe buze — singura 
dată în viaţă. Apoi o sărută şi el, zîmbind blajin, şi 
spuse oftînd: 

— Soră! Viclene sînteţi voi, fiicele Evei! Vai, ce 
viclene |! 

In curte îşi luă rămas bun de la Vaniatka, pe care-l 
murase ploaia, îi făgădui să-i aducă în curînd tunul 
şi sări sprinten în şa. Inima îi bătea lin, domol, cînd 
întoarse capul pentru cea din urmă oară spre zaplazul 
înalt, după care foşneau sub ploaie scoruşii. 


3. AU VENIT ŞVEZII 


In curtea izbei Semigradnaia, Krîkov aruncă dîrlo- 
gii rîndașului venit fuga din grajd, în tindă şi dez- 
brăcă mantia udă, își agăţă tricornul în cuier şi ne- 
tezindu-și părul deschise uşa. Aplecat mult deasupra 
mesei, Ievlev scria. Auzind uşa scîrțiind înălță capul 
și văzînd chipul lui Krîkov bănui ce s-a întîmplat dar 
nu întrebă nimic. Aştepta. Afanasi Petrovici dădu ziua 
bună, se aşeză pe laviţă şi abia atunci spuse: 

— Au sosit corăbiile, domnule căpitan-comandor. 

— Ce steaguri au? 

— Felurite — cele şvede nu se văd. Sînt şi olandeze 
şi nemţeşti şi englezeşti. Sabordurile tunurilor de ase- 
menea nu se văd, cu toate că m-am uitat cu ocheana 

şi am trimis un om cu luntrea să iscodească. Coră- 
biile sînt destul de răvăşite de furtună şi acu’ li se 
pun pînze noi — gîndesc că au destul de lucru şi pînă 
n-or fi gata nu intră în Dvina... 

Silvestr Petrovici îl chemă pe Egorşa și-i porunci 
să-i adune neîntîrziat pe toţi comandirii la sfat. Egorşa 
dădu fuga. Aşteptînd pînă nu i se mai auziră paşii, 
levlev veni mai aproape de Krîkov şi-l întrebă: 

— Afanasi Petrovici, tu ai sărutat sabia aici, în 
odaia asta ? 

Krîkov răspunse liniştii : 

— Am sărutat-o, domnule căpitan-comandor. 

— Şi n-ai uitat acea zi? 

— N-am uitat-o şi cât oi trăi n-oi uita acea zi. 

— Spui oare adevărul ? 

— Adevărul! răspunse Afanasi Petrovici cu ace- 
eaşi linişte şi dîrzenie în glas. 

levlev tăcu cîteva clipe, apoi vorbi fără să se uite 
la Krîkov : 

— De curînd, cînd tu erai în cercetare, a sosit în 
cetate cneazul voievod. S-au vorbit multe, şi pe lîngă 
toate celelalte şi aceea că în beciul de cazne, în dibă, 
unii dintre tîlhari ar fi mărturisit că, îndată ce şvezii 
se vor apropia de oraş — acei tîlhari vor da semnul 
răscoalei şi-i vor primi frățeşte pe vrăjmaşi. Au fost 
numiți printre acei ticăloşi Molcean, Gridnev Efim şi 
Kuzneţ Fedosei, rascolnicul în care am avut încredere 
şi l-am pus să toarne tunuri în locul străinului Ripley. 
Au mai fost pomeniţi ca fiind dintre nelegiuiți: Ermil 
şi Golovan cu tovarăşii lor. A mai spus voievodul că 
ar fi printre tîlhari un oarecare comandir, care s-ar fi 
pus în fruntea lor, iar tîlharii ar fi nenumărați — 
pretutindeni, şi în dulgherii, şi prin mahalale, şi prin- 
tre hamali, călăfătuitori, căldărari, brutari, ostaşi și 
tunari... 

Krîkov zîmbi deodată : 

— Dacă sînt atît de mulţi ticăloşi — cum dar nu 
l-au dărîmat pe voievod? întrebă el. Ce crede el des- 
pre asta > 

Şi răspunse tot el: 

— Nu, Silvestr Petrovici, minte cnezişorul, sînt 
mulți năpăstuiți, asta-i drept, dar nu-s ei aşa îndemi- 
natici, cum i se pare voievodului. 

Parcă fără să-l asculte, Silvestr Petrovici îşi rosti 
gîndurile : 

— M-am gîndit aşa: să cred orbeşte ce spune vo- 
ievodul însemnează să nu cred nimic nici unuia de-al 
meu. lar dacă nu voi avea încredere în nimeni — în- 
semnează că ne vor bate şvezii. Şi nu l-am crezut pe 
voievod : n-am crezut c-ar putea fi aici măcar un sin- 
gur comandir care, călcîndu-şi sfîntul jurămînt, ar fi 
în stare să se vîndă. N-am crezut că îndată ce-i vor 
chema la răzmeriţă, oamenii vor porni asupra mea cu 
parii, vor porni aşa, în uibul locului, pentru ca şvedul 
să năvălească în oraş şi să înceapă să taie şi să spîn- 
zure soţii şi mame, bătrîni şi copilaşi. N-am crezut şi 
am poruncit îndată celor închişi să li se dea drumul 
din temniţă, am poruncit să fie scoși toţi cei din be- 
ciul de cazne şi acel loc blestemat să fie închis cu 
lacăt. Iar astăzi deodată m-am gîndit: în cine oare 
am avut încredere ? 

Krîkov răspunse liniştit : 

— Aţi avut încredere în ruşi, domnule căpitan-co- 
mandor, şi despre această încredere a dumneavoastră 
se spun multe vorbe bune nu numai în oraş, ci au 
ajuns şi pînă şi la mine, pe şanţuri. Noi sîntem de- 
parte dar şi la noi vorbesc toți despre fapta dumnea- 
voastră — şi vameşii şi dragunii : bine a făcut domnul 
căpitan-comandor. Lasă norodul să răsufle, arată-i că 
este o dreptate pe pămint, nu numai în cer — şi 
atunci ai să tot priveşti cu uimire minunile de care e 
în stare. Aveţi încredere, domnule căpitan-comandor : 
oamenii sînt feluriți — la noi în Rusia umblă pe fel 
şi fel de drumuri, fiecare cu soarta lui, însă ticăloși, 
tilhari care să se închine şvedului, n-ai să găseşti... 

— Nu? întrebă cu un zîmbet chinuit Ievlev. N-am 
să găsesc, spui? Cum n-am să găsesc, cînd însuși 
voievodul mă sfătuia deunăzi... 

Și se întrerupse, îşi puse strajă gurii. lar Krîkov 
aștepta, uitîndu-se cu luare-aminte, liniştit, în ochii 
lui levlev... 

— Ce-i cu voievodul ? 

— Voievodul e pus de ţar și nu ni-e dat nouă să-l 
judecăm ! o curmă levlev. 

— Asta n-o aud pentru întîia oară ! răspunse Afa- 
nasi Petrovici. Mă gîndesc numai — de ce nu ne-ar 
îi dat? Şi nu sînt eu singur care gîndesc aşa, ci 
mulți... 

— Mulţi? 

— Mulţi, domnule căpitan-comandor |! 

— Cei despre care vorbea Prozorovski ? 

— Şi aceia gindesc aşa... 

— Va să zică, tu eşti acel comandir de care îmi 
spunea voievodul să mă feresc ? 

— Acela și nu acela ! spuse Krîkov cu o hotăriîre li- 
niştită în glas. Voievodul cneaz Prozorovski şi cei de 
teapa lui, fie c-ar fi puşi de oricine, e un hoţ şi un 
siănțuitor, un om prădalnic şi nedrept, o fiară sînge- 
roasă şi pînă la moarte am să-l socot cel mai aprig 
duşman. Asta e şi va fi vorba mea, domnule căpitan- 
comandor, şi nu dați din mînă către mine — astăzi 
trebuie spus totul, n-am de ce să mă ascund. Molcean 
şi Gridnev şi Golovan şi alți tîrgoveți — cu ce-s vi- 
novaţi ? Că nu mai pot să îndure bătăile şi schilodi- 
rile, și foametea, și lipsurile... Da’ este oare vreunul 
măcar dintre ei care să se închine dușmanului? Eu 
îi ştiu, căci ei nu se ascund de mine, fiindcă eu în- 
sumi sînt carne din carnea lor, eu însumi sînt cu ei 
şi astăzi și mîine şi în veci. Au aruncat cu jungherul 
in dumneavoastră ? De ce oare, Silvestr Petrovici ? 
Parcă nu ştiţi cum s-au chinuit oamenii aici ? Parcă 
nu vă amintiţi cum s-au durat corăbiile... 

Uşa se deschise larg. Krîkov tăcu la jumătatea vor- 
pei. Veniră Semion Borisovici, nacealnicul streliților, 
Aghei Pustovoitov, Merkurov, Jivotovski şi Mehono- 
şin. Era vremea să înceapă sfatul. 

— Eu m-aş duce Ja datorie! vorbi posomorit Afa- 
nasi Petrovici. Mai ştii ce poate să se întîmple acolo?! 

Comandirii se aşezară pe laviţe de-a lungul pereți- 
lor. Silvestr Petrovici vesti ceea ce aflaseră cu toţii de 
la Egorşa şi de la Mehonoşin. Erau toți liniștiți în 
afară de Mehonoşin, care se aşezase parcă strimb şi 
se tot foia şi se sälta, înciudat de înfăţişarea hotărită 
şi senină a căpitan-comandorului şi a celorlalţi co- 
mandiri. 

— Mai întîi să vorbim despre ostașii vămii şi des- 
pre dragunii care stau pe şanţuri, — spuse Silvestr 
Petrovici. Cum să facem ? 

Şi după o clipă de aşteptare, răspunse el însuşi : 

— Vameşii şi dragunii nu sînt în stare să oprească 
o escadră, asta-i ştiut. Dar dacă s-ar întîmpla ca til- 
harii care vin sub steaguri străine să ceară ei înşişi 
cercetare vamală — vameşii să se ducă pe corăbii şi 
să-şi facă datoria pînă la capăt. Afanasi Petrovici are 
ostaşi isteţi şi poate să pricinuiască destule necazuri 
şi pagube şvezilor pentru ca ei să nu mai umble cu 
descîntece, să se ferească de o luptă fățişă. După în- 
dreptarul nostru de luptă, poruncesc porucicului Me- 
honoşin să se supună în totul căpitanului Krîkov şi la 
chemarea acestuia să alerge cu dragunii în ajutorul 
vameşilor... | 

iMehonoşin se trase de cîteva ori de gulerul mundi- 
rului, scîrții laviţa pe care şedea şi rosti cu un zîmbet: 

— Păi cum să le venim în ajutor, domnule căpitan- 
comandor, împotriva escadrei ? Au să ne măcelărească 
şi au să pornească mai departe! Doar sînt mulți! 

Silvestr Petrovici nu-i răspunse nimic și nu-i arun- 
că nici măcar o privire. Nacealnicul streliţilor îşi 
răvăşi mustăţile cărunte, tuşi şi spuse: 

— Îndreptarul de luptă este bun, iar că va fi mă- 
cel — de asta nu scăpăm. Tilharii pot să guste cel 
dintîi pahar cu venin de la vameşi şi cel din urmă sub 
tunurile cetăţii. Iar porucicului Mehonoşin, care a 
sărutat crucea, nu-i şade bine să se tocmească aici ca 
la tarabă ci trebuie să se ridice, să-şi ia rămas bun, 

aşa cum făceau străbunii noştri în vechime, şi să se 
ducă la locul lui de luptă. Du-te, domnule porucic... 

Mehonoşin se ridică şi privi încruntat împrejur. Ni- 
meni nu se uita la el, toți priveau în jos, afară de 
levlev care îl întrebă deodată tăios : 

— Poate te-ai îmbolnăvit, domnule porucic ? Asta 
se întîmplă ! Vorbeşte acum, că pe urmă va fi prea 
tîrziu. 

Fără să spună o vorbă, porucicul se plecă uşor în 
faţa sfatului, ieşi, sabia lui se lovi de usciorul uşii, şi 
aproape numaidecit se auziră plescăind în noroi copi- 
tele calului. Se ridică şi Krîkov. 

— [Dacă se stîrneşte larmă — băieţii mei de pe şan- 
turi au să tragă un foc de tun, — vorbi el netulburat. 
uitîndu-se la levlev. Am să trimit şi ştafetă cu ştiri 
— dacă au cerut ei cercetare sau i-am oprit noi. Poate 
o da Dumnezeu să nu bată vîntul — în gurile Dvinei 
se întîmplă adesea — atunci vasele se opresc la an- 
core şi aşteaptă vîntul. După tun o să ştiţi că ne ba- 
tem. Focul de tun e mai iute decît călărețul — zboară 
din caraulă în caraulă, din tabie în tabie. După tun 
vestiți și primejdia. 

Căpitan-comandorul dădu din cap, încuviințind. In 
privirea lui se citea mulțumire, bucurie, chiar mîndrie. 
Krîkov îşi netezi mundirul, îşi îndreptă cingătoarea, 
se plecă în fața sfatului şi rosti apăsat: 

— Cu aceasta vă cer iertare. Plec la datoria mea. 
De s-o întimpla ceva — să nu mă pomeniţi de rău! 

— Nici tu să nu ne pomeneşti de rău! răspunse 
pentru toți nacealnicul streliților. Fii pe pace. Tîlharul 
n-are să ajungă în oraş. 

Silvestr Petrovici ieşi după Krîkov în tindă şi-i 
spuse în şoaptă: 

— Ei, Afanasi Petrovici. Poate a da Dumnezeu să 
ne mâi vedem. Să nu te viri în gura lupului — te ştiu 
eu cine-mi ești. lar despre ce am vorbit adineauri. 
poate că vom isprăvi altă dată. Ai spus multe lucruri 
drepte dar să ştii dela mine: nimic nu se bate din 
palme. Du-te, prietene drag... 

—— Mă duc, Silvestr Petrovici | 

Se imbrăţişară. Krîkov ieşi. Ploaia turna mereu, ṣu- 
voi. Cînd şi cînd fulgera, şi tunetul huruia de îndată... 

Intorcîndu-se în odaie, Silvestr Petrovici scoase din 
buzunar îndreptarul de luptă, îl citi cu glas tare, as- 
cultă părerile comandirilor apoi porunci scurt : 

— Deci am hotărit, domnilor, între noi este deplină 
înțelegere. Insemnează că toți trebuie să ne ducem la 
locul nostru fără întîrziere, aşa cum am citit în îndrep- 
tarul de luptă. Încă o dată, îmi pare foarte rău: au 
rămas clopote puţine, știți și voi — s-au turnat tunuri. 
Pe cele ce-au rămas să le ascultați cu luare-aminte. 
Să ascultați şi tunurile din întăriturile de pe țărm. 
Vă voi trimite fără intirziere toate veştile noi. i 

Semion Borisovici, nacealnicul streliţilor, întrebă 
cu glas apăsat: 

— Ce să facem cu biserica nemţească, domnule 
căpitan-comandor ? 

— Asta e treaba prapurcicului Pustovoitov | spuse 
levlev. Străinii au să se adune în biserică — aşa a 
spus medicul Loftus. Îndată ce au să se adune — 
domnul porucic îi va ţine acolo cu matrozii pînă la 
sfîrşit. Dacă fac gălăgie — Pustovoitov o să facă pe 
prostul, că adică nu pricepe ce vor. Asta-i tot... Poru- 
cicul Jivotovski are să iasă cu barcazurile pe Dvina. 
Barcazurile au tunuri care o să-i pună pe gînduri pe 
corăbierii străini... 

Comandirii se ridicară. levlev îi porunci lui Egorşa 
să trimită îndată o ştafetă la Holmogort, la vlădica 
Afanasi. Fără să-și pună ceva pe cap, Egorşa ieşi fuga 
în ceardac să caute o ștafetă pentru preasfinţitul. Sil- 
vestr Petrovici se aşeză la masă — să isprăvească în 
sfîrşit scrisoarea către Apraxin la Moscova. Coman- 
dirii plecau; el rămase curînd singur; doar Egorşa 
se ițea cînd și cînd în ușă şi se mira de înfăţişarea ll- 
niştită a căpitan-comandorului. 

„Şi altceva, dragul meu prieten, Feodor Matveevici 
— scria Ievlev, dînd zor şi stropindu-se pe degete — 
adineauri am primit o ştire neîndoielnică : tilharii sînt 

aproape, o să înceapă lupta. Vorba ceea — aşteaptă 
suferinţa de la mare și nenorocirea de la apă. Acei til- 
hari sînt şvezii dar noi nădățduim să scoatem la 
iveală ceea ce se numeşte azi — fermeté, iar la noi — 
tărie. Cred că dacă-i vom bate aici pe tilhari, vom 
avea un mare folos din asta fiindcă pînă astăzi au fost 
puţin bătuţi şi chiar de au fost bătuţi, apoi puţină 
lume ştie lucrul acesta. De Narva însă îşi amintesc 
toţi. Prietene bun — Feodor Matveevici, scrie-mi: ce 
preț plătim magnaţilor poloni pentru ca să lupte îm- 
preună cu noi împotriva regelui Carol? Aici se aude 
c-ar fi vorba de Ucraina. Lua-i-ar naiba de pani! 
Ostaş ca al nostru nu-i de găsit pe toate drumurile; 
amindoi am vorbit despre asta şi la Azov, şi la Narva. 
lar astăzi am văzut atitea lucruri minunate, încît sînt 
încredințat că nu-i nimeni pe lume care să ne poată 
înfrunta pe noi. Ce face Şeremetiev ? Aici se aude că 
domnul Schlippenbach se cam scarpină la ceafă din 
pricina lui! Dea Domnul! Scrie-mi, Feodor Matvee- 
vici şi trimite-mi cît mai multe cărţi bune, despre 
știința fortificațiilor, a artileriei şi mai ales cele mai 
bune despre ceea ce-i mai plăcut pentru noi, flota de 
corăbii. Prietene drag!! La noi s-au durat treisprezece 
corăbii — o adevărată flotă! La corăbiile astea şi-a 
ațintit ochii blestematul şved, dar n-o să i le dăm, ne 
trebuie şi nouă. Ei, am să isprăvesc, uite cît am scris. 
Dă bineţe din partea mea tuturor acelora cu care 
ne-am petrecut tinereţea, du-i închinăciunile mele ma- 
relui căpitan, şi spune-i să fie pe pace. Și ridicați 
acolo un pahar de vin bun în sănătatea noastră fiind- 
că ziua ce vine va fi grea pentru noi...“ 

Pecetlui scrisoarea cu inelul, îl chemă pe Egorşa şi 
îi porunci s-o dea diecilor. Egorşa duse scrisoarea şi 
se intoarse. Silvestr Petrovici îşi punea mănuşile. 

— Barcazul este aici ? întrebă el. 

— Aici | răspunse Egorşa. 

Și cercetînd încă o dată masa să vadă dacă n-a uitat 
ceva trebuincios, se îndreptă spre uşă, sprijinindu-se 
în baston. Ploaia se revărsa ca şi mai înainte ; de pe 

acoperișuri curgeau şuvoaie de apă ; Dvina părea nea- 
gră din pricina puhoaielor. 

— Toarnă şi toarnă ! zise Silvestr Petrovici. Ce 
vară... 

Cînd barcazul se depărtă de țărm, din locul lui de 
la cîrmă, levlev se uită la oraşul pe care trebuia să-l 
apere de vrăjmaş. Pretutindeni domnea linişte, de 
parcă n-ar fi venit blestematul şved: hornurile fume- 
gau; pe alocuri, după geamurile de ţiplă ale izbelor 
din oraş luminările licăreau roşiatic ; la biserici clopo- 
tele băteau paşnic de vecernie. 


4. IN CETATE 


Inginerul Rezen şi Silvestr Petrovici dădeau foc ._ 
pulbere pe scînduri, vrînd să vadă dacă arde bine, 
cînd caraulele dădură de veste că pe Dvina se zăreşte 
barcazul arhiepiscopului Afanasi, venind dinspre guri 
— vlădica cercetase şanțurile. 

Bătrînul sosi îngîndurat, obosit; abia mai păşea, 
sprijinit în cîrja lui. Povesti că a fost pe şanţuri şi s-a 
uitat cu ocheana la corăbiile tilhăreşti. Deocamdată 
stau nemişcate, se fac pe ele nişte lucrări. Ostaşii 
vămii şi dragunii sînt gata de luptă, arată dîrji. Mai 
povesti că în ajun a primit un răvaş de la arhiereul 
Vologdei, prin care-l vesteşte că din Vologda a plecat 
spre Dvina cu multe luntri o oaste bună, streliţi şi tu- 
nuri. Căpetenie peste ei e polcovnicul neamt Wilhelm 
Nobl şi podpolcovnicul rus Rezemov, un ostaş viteaz. 
Oastea aduce cu sine ghiulele multe, pulbere, şi tot fe- 
lul de alte arme. 

levlev răspunse zîmbind că după toate cele se vede 
că Wilhelm Nobl nu se prea grăbeşte să ajungă la lo- 
cul luptei. 

— D-apoi pentru ce să se grăbească ? grăi în ze- 
îlemea Afanasi. Doar nu vine la petrecere, s-ar putea 

să-l şi ucidă... Nu-i nimic, țarul Petru Alexeevici o să 
afle cum se grăbeşte Nobl — n-o să-l laude... | 

— Drumu-i lung, vlădică. La Totma se îmbată, la 
Ustiug se dreg. Cunoaştem drumul doar... 

Afanasi lăsă gluma şi porunci să i se arate tunurile 
care s-au turnat din clopote. Il cercetă cu luare-aminte 
pe fiecare, întrebă din care clopot este turnat, de care 
meşter, dacă va trage departe. Silvestr Petrovici răs- 
punse că aproape toate tunurile fuseseră făurite în 
turnătoria de la Arhanghelsk de meşterul Fedosei 
Kuzneţ, un muţic deştept şi care îşi cunoaşte me- 
seria. 

— lacătă, şi era să se prăpădească cu totul! spuse 
Afanasi. Uite ce meşter... Ți l-ai apropiat ? 

— Pe unv’ ca el n-ai să-l apropii! răspunse levlev. 
Umblă numai suduind... | 

— Sudui dacă te atîrnă în dibă! mormăi Afanasi. 

Silvestr Petrovici îl privi mirat — bătrînul ştia. to- 
tul. După ce cercetă tunurile, Afanasi porunci să i se 
arate ghiulelele — de tuci, de fier, de piatră. Rezen 
desluşi cum se încing pînă la roşu în cujniță la fieră- 
rie, cum se astupă cu lut încărcătura de pulbere, cum 
se bagă ghiuleaua în ţeava tunului. 

— Pulberea-i bună ? întrebă Afanasi. 

— Potrivită. 

— Să răspunzi cum trebuie !.strigă Afanasi. Potri- 
vită ! Ce-i aceea — potrivită ? 

— Nu striga la mine, — îl rugă. Rezen. 

Afanasi clipi şi apoi întrebă : 

— ID-apăi tu, tontule, ştii cine sînt eu? 

— Eşti popă, — zise Rezen. Și mu striga. Nu-s de 
aceia la care poţi să strigi. 

— 'Diîrz | zise Afanasi. 

— Da, dirz! 

— Unde este pulberea ? 

— Unde trebuie! răspunse Rezen. 

— Arată-mi-o ! 

— Pentru ce să ţi-o arăt? întrebă Rezen. Ce ştii 

dumneata ce-i aceea pulbere ? Eşti popă — roagă-te, 
iar eu sînt inginer — mă pricep la pulbere... 

— Tu ești inginer dar — străin — spuse Afanasi, 
privindu-l printre gene — iar eu sint popă — însă 
rus. Și am văzut de toate în viața mea. Hai, Silvestr 
Petrovici, arată-mi tu... 

Rezen mergea în urmă. Pe obrajii lui se iviseră 
pete roşii — se simţea jignit. Afanasi porunci să i se 
dea un blid de lemn şi frecînd în el o mînă de pulbere, 
se uită dacă nu-i cumva cenuşie. Rezeirîi spuse în 
nemțeşte lui Ievlev : 

— Pricepe |! 

Afanasi răspunse tot în nemțeşte: 

see Pricep ! 

Şi porunci diaconului să-i dea o foaie de hirtie. Dia- 
conul n-avea hîrtie. Rezen smulse o filă din carnetul 
lui. Bătrînul puse pe hîrtie puţină pulbere şi o arse. 
Pulberea se mistui aproape deplin şi hîrtia rămase 
întreagă. 

— Pulberea-i bună iar tu spui — „potrivită“! îl 
mustră Afanasi pe Rezen, care se liniştise. Călugării 
mei unde sînt ? 

Călugării din mănăstirea Nikolo-Korelskaia ieşiră 
afară în ploaia măruntă. Rasele lor se făcuseră ferfe- 
niţă, ciubotele li se rupseseră, fețele tuturor erau arse 
de soare, nasurile jupuite, mulți îşi răseseră bărbile 
iar Varsonofi îşi lăsase mustață. Ascunzîndu-şi zîm- 
betul, Afanasi îşi binecuvîntă oastea şi-i spuse lui 
levlev încetişor : 

— [Ia uite-i! Au şi sulițe și puşti! I-ai muştruluit ? 

— l-am muştruluit, — răspunse Silvestr Petrovici, 
zimbind şi el. Varsonofi al lor e un mujic deştept... 

— El e mai marele lor ? 

— Noi îi spunem căprar, — zise levlev. 

— Măi, măi! rosti Afanasi — straşnic. Să nu le 
dai vodcă — îi cunosc eu, îs armăsari stătuţi... 

Şi-l chemă pe Varsonofi : 

— Măi, ce mustăcios | 

Varsonoii tăcea, stînd smirna. 

— Duhneşti a tutun ! zise vlâdica. Şi nici osînză nu 
mai ai. Ai dat-o jos. Aşa-i mai cuviincios pentru un 
călugăr... 

Varsonofii tuşi în pumn. 

— Ei, du-te fiule! spuse zîmbind Afanasi. 

Călugărul se întoarse, cum îl învăţaseră, bătu pasul 
cu ciubota scîlciată și trecu în partea cealaltă a curții. 

— Nu se mai întoarce la călugărie, — zise Afanasi. 
Nu mai e omul acela. Nu, n-o să mai fie călugăr, o să 
fugă... Căprar rămîne, ori se face tîlhar la drumul 
mare... 

Luîndu-şi rămas bun, Afanasi îi spuse lui Rezen : 

— lar tu, nu te supăra. Mulţi lupi s-au mai pripă- 
şit pe la noi. Silvestr Petrovici mi-a vorbit frumos 
despre tine dar eu nu l-am crezut. Să-mi fie cu iertare 
dacă te-am supărat, n-am vrut. 

Inginerul nu răspunse nimic ; pulăia din pipă. 

Lîngă poartă, Afanasi îl binecuvintă pe levlev şi-i 
spuse obosit: 

— Greu o să-ţi fie, comandorule, nici că se poate 
mai greul Rămiîi cu bine! Poate că nu ne-om mai 
vedea. 

Silvestr Petrovici făcu o plecăciune adîncă şi ajută 
bătrînului să coboare în barcaz. Pe valuri, pe turnuri, 
pe zidurile cetății priveau cu capetele descoperite tu- 
narii, streliții, călugării, zidarii, fierarii, tîmplarii — 
toți aceia cărora le era dat să apere Arhanghelskul 
în lupta apropiată. 

Stînd în barcaz, Afanasi îi blagoslovi, făcînd asu- 
pra lor încet şi larg semnul crucii şi spuse fără să-şi 
ia privirea de la cetate. 

— Domnul cu noi... 

Matrozii  împinseră cu cîrligele în mal, ucenicul 
aruncă pe umerii vlădicăi cojocelul, diaconul îi aco- 
peri genunchii cu un şal călduros... 

— Acum hai să bem nişte vodcă şi să mîncăm ni- 
țel — spuse Silvestr Petrovici. 

— Asta e bine! încuviinţă Rezen. 

El şterse sticla ocheanei şi se mai uită o dată: 
Dvina era pustie — numai ploaia bura, iar pescăruşii 
zburau jos chiar deasupra apei. Străji nevăzute se 
chemau peste valuri şi pe turnurile cetății. 

— Ce popă! spuse cu uimire Rezen, uitîndu-se în 
urma barcazului. 

— Deştept popă! Să mergem, Egor. Fii pe pace. 
Ne vor înştiinţa, vom afla de la caraule. Nu te uita 
că-i pustiu — pe tot rîul stau de pază oameni... 

Coboriră împreună din îfoişorul turnului, merseră 
prin curtea udă pînă la intrarea izbei în care locuia 
Rezen şi aici se opriră. Inginerul spuse: 

— Am aqua vitae — o vodcă bună. Am păstrat-o 
pentru orice împrejurare. Am băut puţin din ea — 
mai demult. Cu domnul Krîkov am băut... | 

— Domnul Krîkov pesemne că acum a şi început 
cercetarea ! spuse Silvestr Petrovici. Dar s-ar putea 
să-i şi măcelărească pe tîlhari. Totul e cu putinţă... 

Intrară în odaie. Inginerul aprinse luminarea, des- 
cuie lada, scoase aqua vitae şi o sticlă de rachiu amar, 
din care rămăsese foarte puţin, pe fund. Un ostaș 
aduse peşte prăjit și o gamelă cu păsat fierbinte. 

— Căpitanul Krîlov nu o dată m-a întrebat cum e 
rînduiala în țările din Europa, — rosti Rezen. Parcă 
ar căuta tot timpul răspuns la o întrebare care îl îră- 
mîntă, dar ce întrebare — nu ştiu. Acest om gîndeşte 
Și citeşte mult... 

Ilevlev încuviinţă : 

— Da, gîndeşte mult şi-i vine greu să trăiască pe 
lume... 

Pe urmă, ţinînd paharul de Brema, străveziu, în 
fața ochilor, întrebă : 

— Egor, să-mi spui drept, să-mi spui acum, în aju- 
nul luptei. Ce te face pe tine, un străin, să ne slujeşti 
nouă ? De ce să mori pentru noi? Banii, aurul, nu te 
prea ispitesc, spre deosebire de alţi străini, de asta 
mi-am dat seama nu numai o dată... 

Rezen turnă aqua vitae aurie în pahare. 

— Tu, căpitan-comandorule, eşti rus. Vouă, ruşilor, 
vă place totdeauna să ştiţi : pentru ce, pentru care pri- 
cină, ce gîndeşte omul cînd tace. Aşa e? 

Silvestr Petrovici încuviinţă clătinînd din cap. 

— Am să-ți spun. Astăzi trebuie spus totul. Ruşii 
sînt deştepţi, sînt viteji, rusul are o inimă uite aşa... 

Inginerul dădu larg braţele în lături ca să arate ce 
inimă largă au ruşii şi lovindu-şi degetele de perete, 
zîmbi. levlev asculta în tăcere. 

— Cînd ne-a chemat, rusul s-a gîndit: străinul o 
să ne învețe, noi nu ne pricepem cum se pricepe stră- 
inul, şi o să-i dăm aur, mult aur. Eu, inginerul, am 
de zece ori mai mult decît ai tu, mai marele meu. lată 
cum a făcut rusul. Şi ce a făcut străinul ? Veneţianul 
George Lebanius şi Ripley, şi medicul Loitus, şi cel 
dintîi — toţi cei care stau sub lacăt, iată ce fac ei, 
iată ce au făcut ei. Dar consulul Martus, şi pastorul, 
şi negustorii din Arhanghelsk ce-au făcut ? 

Rezen se înfierbîntase, şi lipsindu-i cuvintele ru- 
sești, o luă pe nemţeşte: 

— Să-i ia dracu’, m-am săturat să mă tot uit, ce 
şi cum fac ei. l-am văzut în Moscova, la Kukui, i-am 
văzut aşa cum tu, un rus, nu i-ai văzut niciodată şi 
n-ai să-i vezi. Cine vine încoace ? Oameni fără căpă- 
tii, escroci, la o sută de ticăloşi — dacă e unul cin- 
stit. În felul acesta ruşii nu pot să ne respecte pe noi, 
europenii. Îţi  aminteşti, căpitan-comandorule: voi 
v-aţi dus acolo să învățați, și în loc de învățătură vă 
jefuiau ; v-aţi dus să vă adăpați la luminile științei 
iar ei vă arătau scamatorii. Dar ce să mai vorbim, 
ia aminteşte-ți de Narva. Aminteşte-ţi de generalii 
care-l căutau pe regele Carol ca să-și predea săbiile. 
Eu sînt un inginer sărac, însă am un cap pe umeri. 
Voi m-aţi chemat. Am dorit să-mi văd neamurile și 
m-am dus în Kukui. Mi-au strigat „vivat“ — și au 
început să mă învețe cum să vă înşel. Acesta a fost 
primul lucru ce m-au învăţat. Ei nu mă învățau cu- 
vintele ruseşti — „pîine“, „muncă“, „cinste“ — mă 
învățau cum să stau degeaba și să primesc bani 

mulți, bogății. Nu-mi venea să-mi cred urechilor. 
Le-am spus : „Sînteţi niște tîlhari !“ In aceeaşi noapte, 
tu nu ştii, am avut un duel, apoi al doilea. Nu, ei n-au 
fost jigniți — ei s-au speriat, şi au vrut să mă ucidă. 
Și atunci am venit și am dormit la tine — îți amin- 
teşti? Aveam o rană uite aici, lîngă cot, ţi-am spus 
că mi-au ieşit înainte nişte răufăcători... Imi era ru- 
şine... Și cînd pe urmă am văzut că ruşii n-au încre- 
dere în mine, că mă privesc cu ochi răi, că în mine nu 
vede nimeni un prieten, nu m-am întristat, nu, co- 
mandorule, m-am gîndit : aceşti ruşi nu sînt chiar atît 
de simpli. Ei înțeleg multe şi nu uită nimic... 

— Nu uităm ! spuse Ievlev. Nu uităm nici răul, nici 
binele... 

— Tocmai asta vreau să-ţi spun ! strigă Rezen. Nu 
uită ! Și eu aş vrea ca tu să-i ţii minte nu numai pe 
cei patru întemnițați, nu numai pe cei care stau acum 
în biserică, sub pază, dar și pe inginerul Rezen... 

El ridică paharul cu aqua vitae, ciocni și vorbi din 
inimă : 

— Rachiul acesta mi l-a dat mama cînd am plecat 
încoace. Mi-a spus — să-l bei cu un prieten, cu un 
compatriot cînd ai să te întilnești cu el în străinătate. 
Eu îl beau cu tine, comandorule... Îl beau cu tine în 
noaptea de ajun a luptei... 

Bău o înghițitură, scutură sticla cu rachiul amar şi 
spuse cu tristeţă : 

— Sticla asta am băut-o singur. Mă încuiam aici 
și beam — îmi era ruşine... 

— Mănîncă păsat că se răcește! spuse Ievlev. Ia 
lingura, inginerule... 

Mîncară păsat, tăcuţi, apoi începură să vorbească 
despre treburi. Se mai duseră o dată în turn, priviră 
spre Dvina, trecură pe la tunurile ascunse pe valurile 
de pămînt, pe la ostaşii adormiţi, pe la tunari, ma- 
trozi. Luîndu-şi rămas bun de la inginer, levlev 
spuse : 

— Suilă un vîntuleț de pe mare, ce zici, Egor? 
Slab, dar totuşi suflă! N-o fi pornit escadra ? 

— Prea slab! răspunse inginerul. 

Silvestr Petrovici se întoarse în izba lui, atîrnă 
mantia în cui şi-şi umplu pipa cu tutun. În odaia de 
alături dormeau fetiţele lui, împreună cu Vaniatka al 
lui Reabov, care venise în cetate cu maică-sa, şi Ma- 
ria Nikitişna. levlev scăpără și întoarse capul auzind 
că uşa scîrțiie uşor. In prag stătea Taisia. 

— De ce nu dormi, Taisia Antipovna ? întrebă lev- 
lev. 

— Să-mi spuneţi o vorbă, numai una ! şopti repede 
Taisia. Să-mi spuneţi numai, Silvestr Petrovici, unde-i 
Onega ceea? S-a gătit în grabă, a plecat în grabă. 
Ce Onegă ? Oare nici dumneavoastră nu ştiţi ? 

levlev se uită în ochii ei rugători, mîhniţi şi răs- 
punse abia după cîteva clipe: 

— Nu ştiu, Taisia Antipovna. Du-te, dragă, şi cul- 
că-te... 


5. VEŞTI RELE 


Nil Longhinov şi Kopîlkov ședeau unul lîngă altul 
cumplit de slăbiți, amîndoi roşi de sarea mării, amîn- 
doi cu ochii înroşiți. Pe ceilalţi pescari care se bătu- 
seră cu șvezii pe ostrov, Afanasi Petrovici îi şi cerce- 
tase, le scrisese foile și le dăduse drumul ; aceştia şe- 
deau lîngă izbă, în bătaia vîntului, şi vorbeau cu os- 
taşii vămii. 

— L-ai văzut tu, cu ochii tăi? îl întrebă Krikov pe 
Longhinov. 

Pescarul strîmbă din nas supărat și nu răspunse. 

— L-ai văzut sau nu l-ai văzut? îl mai întrebă o 
dată aspru căpitanul. 

— Prin crăpătură nu poți să vezi multe, — răs- 
punse Longhinov. Şi dumneata, Afanasi Petrovici, ai 
fost pe felurite corăbii, ştii cum se vede în fund. Dar 
glasul — glasul era al lui, întocmai, şi n-am stat în- 

deajuns de vorbă. D-apăi eu n-aş îi crezut — dar des- 
pre treaba asta mi-a spus chiar omul lor care a adus 
ferăstrăul. Spunea, cică Reabov s-ar afla pe lîngă ami- 
ral — pare-se cu simbrie. I-au dăruit cîinelui un caf- 
tan de frenghie, i-au scos lanţurile, l-au ospătat. Cică 
Ivan Savvateevici al nostru şedea şi bea iar vistier- 
nicul i-a adus un sac de bani. 

Kriîlov asculta mai negru ca un nour şi zvicnea 
din sprîncene. Tutunul din pipă se stinsese ; îl răscoli 
cu un cui și scăpără din amnar. Longhinov strigă 
deodată : 

— Pe moşneag l-au spînzurat, blestemaţii, iar el, 
ticălosul, li s-a vîndut pe bani. Nu-i nimic, îmi cade 
el mie în labă — am să-l sfîşii de viu. Tîlharul, încă 
a mai fost şi artelnic. Las’ că o să mă ţină el minte... 

— Nu mai răcni! porunci Afanasi Petrovici. De ce 
răcnești >? 

Kopîlkov spuse cu ciudă: 

— Aici, Afanasi Petrovici, trebuie să răcneşti | Şi 
încă să răcnești nu așa! Numai să fi văzut cum rîn- 
duiau totul ca să ne spînzure, să fi văzut cum ne-am 
luat de piept cu ei pe ostrov. Nu-s oameni — fiare, 
unde i-or mai fi găsit... 

— Cum era acela care ţi-a dat ferăstrăul ? întrebă 
Krîkov. | | 

— Da’ naiba-l ştie. Parcă-i rus de-al nostru, dar 
vorbeşte stricat rusește. Nu deslușești tot ce spune. 
Nu-i bătrîn, să tot aibă vreo douăzeci şi cinci de ani 
— nu mai mult... 

Afanasi Petrovici  pîcîi din pipă, se încruntă, luă 
pana şi scrise pentru pescari foaia de trecere, ca să 
se ducă în oraş pe la izbele lor. Pe şanţuri bătu toaca: 
vameșii să vie la cină. Un ostaş aduse blidul cu 
ciorbă — s-o guste căpitanul. Krikov luă din raft lin- 
gura de lemn cioplită de Prokopiev, gustă şi porunci 
să se dea demîncare şi pescarilor. 

Cînd Longhinov și Kopîlkov  plecară, Afanasi Pe- 
trovici se aşeză la masă, îşi strînse capul între mîini, 
oftă şi sudui. Se poate să fie Vania Reabov, Reabov, 

căruia i-a dat tot ce-a avut mai scurnp în viață, Rea- 
bov, pe care odinioară, de mult, l-a scăpat din ghea- 
rele hainului neguțător Uurkwaard, Ivan Reabov cu 
care s-a dus la levlev şi la Apraxin pe ostrovul Mo- 
seev — putea el oare să treacă la şvezi, să-i slujească 
pentru aur, pentru un caftan de irenghie, putea el 
oare să ducă escadra pe Dvina spre oraş? Ba nu, 
aşa ceva nu-i cu putință, aşa ceva nu-i cu putinţă să 
se fi întîmplat. Longhinov nu l-a văzut cu ochii lui: 
doar a spus chiar el că Reabov zornăia din lanţuri. 

Reabov zornăia din lanțuri. 

„Dar dacă ?“ 

Şi deodată se linişti ca un om care a luat o hotă- 
rîre nestrămutată : „Il ucid. Îl caut și-l ucid! Ce să 
mai stau pe gînduri 2“ 

Dar îndată se ruşină de acest gînd: cîrmaciul să 
aducă escadra tîlharilor şvezi? Rîse îngîndurat şi 
clătină din cap: cîte nu trăncănesc oamenii, ce nu 
scornesc... 

După ce îşi aprinse încă o dată pipa, ieşi afară și 
se îndreptă spre prepeleac. În drum îl întilni pe Evdo- 
kim Prokopiev care venea în fugă cu veşti rele: s-a 
pornit vîntul, şvedul ridică ancorele. 

— Vîntul e slab! spuse Afanasi Petrovici grăbind 
pasul. Asta-i vînt ? 

După Kriîkov urcă repede sus şi Mehonoșşin. Luă 
ocheana din mîinile căpitanului, propti crăcana în po- 
dina prepeleacului şi o îndreptă în partea spre care 
se uita Afanasi Petrovici: nu mai era nici o îndoială 
— corăbiile, cu pînzele în vînt, veneau spre gurile 
Dvinei. 

— Vin! spuse porucicul cu glas răguşit. Tuşi și 
zise din nou: Zău vin! Și cîte-s ! 

— Nu-s chiar prea multe! zîmbi Krikov. O esca- 
dră, ce vrei... 

Mehonoşin şterse sticla și mai privi o dată: coră- 
biile pluteau ca niște păsări. uriașe de pradă şi poru- 
cicul se sperie la gîndul că Krîkov sau căpitan-coman- 

dorul levlev sau el, Mehonoșşin, va trebui să oprească 
acea escadră înspăimîntătoare. 

— Vin! murmură el. Vin încoace... spre noi. 

Afanasi Petrovici îşi dădu pălăria în trei colțuri pe 
ceafă și întoarse ocheana spre sine. 

— Priveşte cîte-s ! îi şopti Mehonoşin şi chiar îl 
ghionti în coastă. Multe, ai? Și pe toate sînt tunuri, 
cîte tunuri... 

Krîkov nu răspunse. Se uita. 

Jos, pe locul acum slobod, vameșii se adunau în li- 
nie. Toba bătea adunarea, căprarii îşi strigau ostaşii 
pe nume ; sub șopronul unde se afla noul tun de mare, 
tunarii aţiţau cărbunii în oală ca să aprindă neîntîr- 
ziat fitilul, dacă va fi nevoie. În susurul domol al 
ploii se auzea cum nechezau și se mușcau caii dra- 
gunilor lîngă conovăţ... 

— Acu’ — să ne rugăm lui Dumnezeu, altceva nu 
mai e de făcut! spuse Mehonoşin cu glas posac. 

— Sau să bem vodcă! răspunse Afanasi Petrovici, 
stăpînindu-și mînia, și strigă în jos: căprar, să aveţi 
gata cel puţin douăsprezece încărcături ! 

— Poruncă ? întrebă de jos Evdokim Prokopiev. 

-— Dacă te-aş întinde şi ţi-aş trage o sută de bețe 
— ţi s-ar destupa îndată urechile! se răsti Mehono- 
şin. 

Krîkov se aplecă din nou pe prepeleac şi strigă din 
nou porunca în privința încărcăturilor. Evdokim se 
duse în magazioară. Mehonoşin spuse cu glas împă- 
ciuitor : 

— Uite, Afanasi Petrovici, te tot porţi duşmănos 
cu mine dar eu am dreptate. Pescarii spun că au vă- 
zut cu ochii lor la escadră pe cîrmaciul vîndut — des- 
pre acest lucru mîhnitor a auzit orice ostaş pe şan- 
țuri. Și acel cîrmaci se numește Reabov. Eu eram cît 
pe ce să-l pun sub pază pentru tîlhărie dar căpitan- 
comandorul dumitale m-a alungat  jignindu-mă cu 
cele mai murdare cuvinte. Acu’ descurcă-te... 

Krikov se uită pieziş la Mehonoșin şi începu din 
nou să şteargă sticla ocheanei. 


447 


— Escadra uite-o înaintea, ochilor, ba încă şi mi- 
şelia... — urmă porucicul. lar noi aici ne punem viața 
în primejdie — pentru ce? La Narva, oştile lor ves- 
tite au dobîndit o biruință deplină împotriva chiar a 
țarului, iar astăzi vin să se bată cu noi — iar noi —- 
noi, vameșii şi dragunii sîntem gata. 

Afanasi Petrovici se întoarse fulgerător spre Me- 
honoşin şi strigă mînios : 

— Du-te, porucicule, rogu-te, pentru Dumnezeu, 
altfel îți dau un genunchi în spate şi te las schilod 
cînd te-oi zvîrli de aici de sus. 

Porucicul se dădu un pas înapoi și întrebă înălțînd 
sprîncenele : 

— Cu mine binevoiești să vorbeşti dumneata. ? 

Fără să răspundă, Krîkov vîrî ocheana în cutie şi 
cobori în izbă să se schimbe. Fără grabă, liniştit, 
scoase din lădiță schimburi curate, ghetele noi, cio- 
rapii, mundirul din postav bun. După ce se schimbă, 
încărcă două pistoale — pe unul îl vîri în buzunarul 
de la piept, pe celălalt în tocul de piele de pe şoldul 
drept. In odaie intră, fără să ciocănească, vechiul şi 
credinciosul prieten — căprarul Evdokim Axenovici, 
și aduse gresia — ca să ascută sabia. Se aşeză cum 
făcea cînd lucra lingurile de lemn sau lănţişoarele de 
Solivicegodsk — liniştit, stăruitor — în mîna stîngă 
cu gresia, în dreapta cu sabia. Incepu să cinte înce- 
tişor : 

N-a fost pescuit de pescar, 
Alt soi de pești fremătători... 


Afanasi Petrovici cercetă fața lui Prokopiev lumi- 
nată de îlăcăruia lumînării, şi se cruci  gîndindu-se 
cum poate un om să cînte într-o zi ca aceea. Dar în- 
dată înțelese: cîntă căprarul fără să-şi dea seama 
aşa cum şi răsuflă, dar cugetă la alte celea. Chipul 
lui era îngîndurat iar gîndurile îi zburau departe, dar 
unde — cine putea şti? 

— La ce te gîndeşti, căprare? întrebă Krikor. 

Prokopiev înălță capul. 

— La ce, Afanasi Petrovici ? Da’ parcă n-ai la ce !? 
Astăzi nu-ţi vin gînduri vesele... 

— Dar ce fel — necazuri ? 

— D-apăi iaca, mai adineauri pescarii vorbeau des- 
pre Reabov... 

— Toate-s prostii ! Minciuni ! 

— Și eu chibzuiesc aşa că-s minciuni. Ei, dar dacă 
nu-s ? 

Scutură din cap, se aplecă din nou deasupra gre- 
siei și iarăși se auzi hîrşiitul sec, cunoscut, al oţelu- 
lui frecat de gresie. Krîkov îşi încheie cingătoarea cu 
amîndouă cataramele, trase la spate cutele mundiru- 
lui, îndreptă cureaua săbiei şi se gîndi ce-ar mai fi 
de făcut. 

— Acu-i bine! spuse Prokopiev, zimbind cu gura 
mare şi îi întinse sabia. Acu’ o să fie bine... 

— Da’ a ta e ascuţită ? 

_— La noi totul e gata, slavă Domnului ! răspunse 
căprarul. Ne-om arăta vrednicia în fața şvedului, n-o 
să aibă la ce să rîdă de noi. 

Cineva încercă să împingă uşa. Căprarul o des- 
chise. 

— Ei, ce este, Sergunkov ? 

— Am adus tunul! zise ostașul. Domnul căpitan a 
poruncit deunăzi să-i meșteresc patul. Iacă, l-am fă- 
cut. | 

— A-a, tunul ! zise rîzînd Prokopiev. 

— Intră! îl chemă Krîkov pe ostaș. Intră, Sergun- 
kov. 

Sergunkov intră şi puse pe masă patul tunului de 
jucărie. Afanasi Petrovici scoase din lădiță țeava de 
aramă, o șterse cu o cirpă şi o aşeză pe patul ei. 
Ţeava se potrivea. Sergunkov se uita cum arată tu- 
nulețul — ca unul de-adevărat. 

— Are coada cam mică! spuse Prokopiev, uitîn- 
du-se printre gene. Cam scurtă. Ei, după ce-om scăpa, 
ne-om gindi cum să-i lungim coada... 

— N-am socotit bine ! zise cu vinovăție Krîkov. 

Işi aruncă mantia pe umerii lați şi porunci căpra- 
rului să pună vameşii în rînduri. Prokopiev îşi în- 
dreptă pălăria în trei colțuri, trase pe șold cureaua 
săbiei şi ieși. Afanasi Petrovici mai zăbovi, parcă în- 
cercînd să-și amintească ceva. Se așeză la masă, 
muie pana în funinginea topită în apă de pisar şi 
scrise cu slove mari, strimbe: 

„Taisia Antipovna, surioară hărăzită de Dumnezeu, 
fii sănătoasă, primeşte închinăciunile mele în aceste 
clipe de aşteptare a marei primejdii...“ 

Rîndul scris nu-i plăcu, nu-i plăcu nici faptul că-i 
spusese Taisiei surioară hărăzită de Dumnezeu. 

— Ehei, fiiceie Evei! rosti Afanasi Petrovici of- 
tînd. Apoi rupse hiîrtia şi ieşi din odaie. 

Nu mai ploua aşa tare. Doar bura. Nu era vînt de 
loc. Stind în rînduri în întunericul alburiu, vameşii 
vorbeau încet înuwe ei. Pe Dvina scirțiiau luntrile 
vămil. 

— Aruncă ancora ! strigă din prepeleac Prokopiev. 
Auzi, domnule căpitan ? 

Krîkov urcă sprinten sus și privi: ca o pată neagră 
pe fundul cerului escadra se legăna ceva mai sus de 
locul statornicit pentru cercetarea vamală. Pe catar- 
guri şi pe vergi era mișcare — umbrele negre ale ma- 
trozilor strîngeau pinzele. 

— Cam neroadă socoteală ! zise Prokopiev. N-au 
brodit-o bine. Ce-ar vrea — cer ei cercetare ori tra- 
gem noi un foc de tun? 

Afanasi Petrovici tăcea. 

— Straşnice corăbii! spuse iarăşi Prokopiev. Nu 
cred să mai fi fost pe la noi asemenea hărdăbăi! Or 
fi corăbii de război ? 

— De război, căprare. 

— Şi eu gîndesc că-s de război. 

— Tîlharii! 

— Tiîlhari şi sînt... 

In clipa aceea pe puntea vasului amiral licări o flă- 
căruie şi îndată se rostogoli deasupra Dvinei vuietul 
impuşcăturii după care zbură o rachetă. 


450 


— Ei, ce-ai de spus! rosti uimit Prokopiev. Chiar 
ei cer cercetarea. Poate că nici nu-s tîlhari! 

— Tilhari, căprare! răspunse încredințat Krikov. 
Is tilhari și de la ei trebuie să ne așteptăm la orice. 
Tilhari și încă vicleni. Ei, da? nici noi nu sîntem bă- 
tuți în cap, îi cunoaștem ca pe niște cai breji. Hai să 
mergem ! 

Jos, el îi porunci lui Mehonoşin scurt şi aspru: 

— Dacă ai să auzi, porucicule, împușşcături pe es- 
cadră, porneşte cu dragunii în ajutor... 

Mehonoşin nu răspunse. 

Atunci Krîkov se întoarse şi, dînd cu ochii de înal- 
tul și bătrînul dragun Drozdov, îi spuse: 

— Auzi, Drozdov, mă bizui pe tine! 

Drozdov răspunse îndată: 

— Bizuie-te, Afanasi Petrovici. Facem totul cum 
se cuvine ! 

: Krîkov sări în barcaz. Ostaşii se opintiră în căngi. 
Căpitanul porunci : 

— Vislele în apă! 

Și el însuşi puse mîna pe cîrmă. Vislele se ridicară 
toate odată. Căprarul netezi cu mîinile stegulețul ud 
al vămii și acesta începu să fluture la cîrmă. Barca- 
zul tăia repede, ca un cuțit, apa liniștită şi tulbure 
după ploaia năvalnică. Ostaşii visleau în tăcere, voi- 
niceşte, cumpănit, răsuflînd scurt între opintiri, in 
vreme ce se aplecau înainte ridicînd vislele. Chipu- 
rile vameşilor erau iîngîndurate — toți înțelegeau ce-i 
aşteaptă. 

— la ziceţi o cîntare! porunci Krîkov. 

Prokopiev se uită la el uimit, ba chiar căscă gura 
de mirare, dar căpitanul porunci iar: 

— O ciîntare voinicească. Să audă ce fel de oameni-s 
pe barcaz. Dă-i drumul, căprare ! 

Evdokim luă o înfăţişare îndurerată şi începu cu 
glas înalt: 

Of, că ulița e largă tare, 
'Naltă-i iarba cea unduitoare ! 

Vislaşii îi ținură hangul cu însufleţire, ca înainte 
de a se avinta în joc. 


Nu mi-e dat să calc pe ulicioară, 
Să strivesc cea iarbă sub picioare... 


Pe al doilea barcaz al vămii cîntau ameninţători, 
mai gros, mai adînc: 


Să strivesc cea iarbă sub picioare, 
Să mă uit din nou la miîndra-mi floare... 


lar pe malul depărtat, prin negură, prin sita ploii, 
hăuind şi şuierînd, parcă umăr la umăr cu vameșii, 
zbucniră dragunii : 


Să mă uit din nou la mîndra-mi floare. 
Să o văd pe sub fereastră stind 

Și altuia-n șoaptă cuvintind : 

„Hei, voinice, uoinicelul meu, 
Tare-nfierbîntat e capul tău, 

Capul tău de șoim neînfricat, 

Cu bogate plete-ncununal... 


— Incetarea! dădu poruncă Krîkov. 

Vislele se ridicară în sus. Prin ceaţă, prin freamă- 
tul ploii, barcazul se apropia de o matahală neagră, 
mută : vasul amiral. Acolo unde la o corabie de luptă 
trebuiau să fie sabordurile tunurilor, se vedeau frun- 
ze, ciorchini de struguri şi chipuri vesele, omeneşti, 
tăiate din lemn în chip de șiraguri. Şi un glas paş- 
nic, prietenos, întrebă de pe punte într-o limbă 
străină : 

— Wer dal!?. 

— Căpitanul Krîkov din paza vamală rusească, cu 
ostaşii, sub steagul statului ! răspunse tare Afanasi 
Petrovici. Coborîți scara de cinste! 


! Wer da — cine e acolo? (n. r.) 

Barcazul se izbi surd de bordul corăbiei. Sus scir- 
țiiră scripeţii, se auziră vorbele răspicate ale porun- 
cilor. Deasupra  barcazului se lăsă încet scara de 
cinste. lar de departe, de pe malul acum nevăzut, se 
mai auzea încă viersul semeţ şi vesel. 


6. CERCETAREA VAMALĂ 


— Oferă bani! propuse Julenscherna. 

— Imposibil! răspunse Uurkwaard, 

— Oferă! repetă contraamiralul. Doar au capete 
pe umeri. Îşi vor da seamă fără îndoială că au de-a 
face cu nave militare. N-or să aibă chef să moară. Işi 
vor primi banii și vor pleca rugîndu-se lui Dumnezeu 
pentru noi. | 

— Īl cunosc bine pe comandantul: lor! exclamă 
Uurkwaard. Credeţi-mă, heer contraamiral — acest 
om nu poate fi cumpărat. 

— Depinde de preţ! Pentru o nimica toată nu va 
voi să-şi vindă onoarea, dar pentru bani grei... Dracu' 
să-i ia, noi avem nevoie ca totul să se petreacă în li- 
miște. La ce ne-ar folosi împușcăturile şi larma pe şan- 
turi? Dacă vameşii vor lua banii, totul va decurge 
în liniște și în cetate vor putea să creadă că sîntem 
într-adevăr negustori... 

Uurkwaard tăcea cu capul lăsat în jos: ce putea să 
facă cu nebunul ? Tăcea şi colonelul James. Dar care 
e ieșirea din impas de vreme ce nu e vînt şi escadra, 
ca un făcut, s-a oprit nu departe de şanţuri? Să în- 
ceapă să tragă ? Nu e înțelept. Să aştepte pînă ce va- 
meșii vor cere printr-un foc de tun să fie chemaţi la 
cercetare ? Nu, totuși cel mai cuminte este să se pro- 
cedeze așa cum propune contraamiralul. 

— Dar pilotul ? Ce să facem acum cu pilotul ? în- 
trebă Uurkwaard. 

Julenscherna ridică din umeri: pilotul urma să fie 
din nou închis în boxa de parîme. Ca să nu facă gä- 
lăgie, să i se pună lanţurile: 

— Asta îl va înfuria ! spuse Uurkwaard. 

— Ei şi?! In schimb nu se vor întîlni. N-au de ce 
să se întilnească. Asta nu va duce la nimic bun. 

— O să fie greu! observă Uurkwaard. 

— Dacă o să fie greu, îi lichidăm numai cu armele 
albe. Colonelul să-i prevină pe soldaţi. Nu e mare lu- 
cru să măcelărești cu pumnalele o duzină-două de 
oameni. 

Uurkwaard oftă. 

Peste citeva clipe săriră pe Reabov, îi răsuciră mii- 
nile la spaie şi-i puseră lanţul cu trei braţe. Văzindu-l 
că se zvircoleşte, îi astupară gura cu o cîrpă şi-l tîriră 
pe tambuchi în jos. Îl legară și pe Mitenka. 

Așşezară o masă cu gustări în salon și pe masă pu- 
seră o pungă frumos brodată, plină cu bani. Intr-o 
casetă se aflau actele vasului, executate artistic la 
monetăria din Stockholm. Vameşii urmau să fie pri- 
miţi cu toată cinstea de către Uurkwaard. Holholsen, 
ca vechi şi cunoscut comandant de escortă în apele ru- 
seşti, trebuia să-l ajute. Julenscherna ordonă să se a- 
leagă pentru primirea vameşilor matrozi mai plăcuţi 
la înfăţişare. Pentru ca vasul să aibă un aspect cît 
mai paşnic, colonelul James își dădu cu părerea ca 
Uurkwaard să nu iasă la scara de ceremonii, spunin- 
du-li-se că domnul căpitan s-a îmbolnăvit pe drum şi 
se simte atît de slăbit, încît stă pe o canapea cu un 
pled pe el... 

Uurkwaard zîmbi şi-i aminti lui James că amindoi 
îl cunosc destul de bine pe ofițerul vamal Krikov: 
n-are nici un rost să se spere într-un sfîrşit paşnic al 
controlului. 

— Atunci ce-i de făcut? întrebă James. 

— Să facern ceea ce a dispus contraamiralul ! răs- 
punse Uurkwaard ironic. Noi toți sintem sub ordinele 
lui. Dacă el socotește că nu-i nimic mai simplu decit 
să-i înşelăm pe ruși, atunci așa și trebuie să fie... 

Uurkwaard se culcă pe canapea, și porunci să i se 
aducă un pled şi un şal gros, vrind să-şi pună o com- 
presă la git. Intr-adevăr, îl cam lua cu frig. 

Alături — într-un coridor întunecos, în două cabine 
ofițerești, pe scara care ducea spre bucătărie — se 
ascunseră  apaşii lui del Robles cu pumnale şi cu 
stilete, gata, la semnalul  spaniolului, să înceapă 
lupta. Julenscherna se plimba în cabina sa. Jos, în 
salon, se auzeau paşii lui apăsaţi, hotărîţi. 

Bilbîindu-se de frică, colonelul James întrebă : 

— Dar pe urmă ?... Ce va fi... după controlul va- 
mal ? 

— Să ajungem noi acolo! răspunse  Uurkwaard. 
Du-te, heer colonel, du-te... Domnii vameşi nu se vor 
lăsa aşteptaţi... 

Căpitanul Krîkov fu întîmpinat la scara de onoare 
de pilotul „Coroanei“. Scuziîndu-se politicos, acesta 
îl rugă să-l urmeze în salon unde, după spusele lui, 
zăcea căpitanul, răcit pe mare în timpul furtunei. 

Krikov dădu din cap în semn că n-are nimic împo- 
trivă şi, ținîndu-şi sabia la şold cu mîna înmănuşată, 
se îndreptă cu jumătate din oamenii lui şi cu căpra- 
rul (celorlalți ostași le poruncise să rămînă pe par- 
tea dreaptă, de onoare, a punţii) spre tambuchiul care 
ducea în salon. Înaintea lui, stegarul Ermihin ducea 
steagul rusesc, în spate doi toboşari băteau tobele. 

Intrînd în salon, Kriîkov se opri în fața mesei încăr- 
cate cu bunătăţi şi parcă fără a-i recunoaşte nici pe 
Uurkwaard, nici pe Holholsen, rosti cu glas aspru, 
ostășesc : 

— Căpitanul Krîkov, din oastea de gardă vamală 
a măriei sale ţarului, s-a înfățișat cu ostașii peniru 
facerea legiuitei cercetări vamale şi a punerii între- 
bărilor, după cum se poruncește la reglement. Fiind 
de față steagul statului rus, înainte de toate rog să 
vă ridicaţi în picioare... 

Toboșşarii bătură scurt, Uurkwaard se ridică de pe 
canapea. Apăsîndu-şi pernuța pe pîntecul rotofei şi 
zimbind cu faţa lui unsuroasă, zise: 

— Noi sintem vechi cunoscuţi, căpitane... 

Holholsen de asemenea se ridică, Krikov trase din 
mînecar hiîrtia și o puse pe spatele toboşarului ; ce- 
lălalt toboșar îi întinse sticluța cu cerneală de fu- 
ningine, și pene. Afanasi Petrovici întrebă : 

— Care-i numele acestei corăbii ? 

— Această corabie se numeşte „Astreea“, — minţi 
Uurkwaard. 

Krîkov scrise cu slove mari: „Astreea“. 

— "Cîţi laşti! are? 

Uurkwaard răspunse. Afanasi Petrovici spuse po- 
runcitor : 

— Eu, domnule căpitan, nu fac de ieri cercetarea 
corăbiilor, ceea ce știi și dumneata. Așa că nu-i po- 
trivit să minţi. Te rog să spui adevărul. 

Uurkwaard strînse din umeri şi mai adăugă o sută. 
Căpitanul se uita la el fără să clipească, liniştit. Uur- 
kwaard 'se simţea iritat de acea privire. Cum s-a schim- 
bat în cursul vremii vameșul acesta, cîndva tînăr! 
Cum s-a maturizat această față simplă de ţăran, ce 
linişte, ce siguranță respiră toată înfăţişarea acestui 
ofițer! Și cît de bine îi şade în uniforma cu revere 
verzi, cu jabou alb, cu mănuşile întinse pe miini, cu 
sabia ce-i atîrnă drept şi elegant la şold... 

— Rog să se răspundă la întrebările următoare ! 
spuse Krîkov. 

Uurkwaard aplecă capul. 

— Din Ce stat sînt corăbiile dumneavoastră ? în- 
trebă Krîkov cu glasul rece al celui ce-şi îndepli- 
neşte datoria. N-aţi trecut prin locuri bîntuite de vreo 
molimă, n-aveţi pe bord tunuri mai multe decit cele 
statornicite pentru apărare impotriva hoţilor de mare, 
nu vă aflați oare în însoţire și în prietenie cu regele 
Carol, n-aţi venit oare din porunca lui, nu cumva 
sinteți în ascuns ostaşi şvezi 2? 

— Nu! răspunse cu tărie Uurkwaard. 


1! Last — aproape 2.000 kg. (n. r.) 

Plantonul de la cabine îi întinse biblia. El o puse 
pe mîna stingă, dreapta o ridică în sus, şi rosti: 

— Jur pe Dumnezeul atotputernic şi pe sfinta bi- 
blie că vasele din convoi sînt corăbii negustoreşti, că 
n-am fost prin locuri bintuite de molimă, că n-am 
pe bord tunuri mai multe decit cele  trebuincioase 
pentru apărare impotriva hoţilor de mare... 

Krîkov asculta nemişcat, privind fața plină, alb- 
trandafirie a lui Uurkwaard şi se gindea: „Unde-i 
Dumnezeu ? De ce nu-l trăsnește pe loc pentru ju- 
rămînt mincinos ? Unde-i fulgerul să cadă pe capul 
lui 2“ 

Căpitanul atinse biblia cu buzele ; Krikov ceru hîr- 
tiile vasului. Şezind călare pe scaun, sprijinindu-și 
bărbia spînatică pe palmele încrucișate, Holholsen as- 
culta cum umblă în cabina lui contraamiralul şi aş- 
teaptă. Ce ? Orice-ar fi, dar tevatura asta nu va sfîrşi 
bine. Şi închizind un ochi pe jumătate, Holholsen țin- 
tea locul în care să-l impungă cu spada pe obraznicul 
ofițer rus. 

— iDoreşti o ceaşcă de cafea turcească, să te mai 
încălzeşti pe umezeala asta ? îl îmbie  Uurkwaard, 
după ce căpitanul îi dădu înapoi hirtiile. 

— N-am vreme! răspunse Krikov. 

— Intenţionezi să  cercetezi mărfurile? întrebă 
_Uurkwaard. 

— Am să le cercetez. 

— O să dureze mult! spuse căpitanul. Asta ne 
poate ruina. larmarocul se închide curînd, fiecare zi 
este prețioasă pentru noi. 

_— Anul acesta nu e iarmaroc! răspunse căpitanul, 
uitindu-se drept în ochii lui Uurkwaard. Despre a- 
ceasta s-au trimis înştiințări în multe țări... 

Uurkwaard clipea. In salon se lăsă o linişte adincă; 
se auzea doar Holholsen smorcăindu-se pe nas şi lu- 
mînările sfirîind în candelabrele de aramă. Uurkwa- 
ard nu ştia ce să mai spună. 

— Nu s-a făcut iarmaroc de frica suedezilor? în- 
trebă el în sfîrşit. 

Afanasie Petrovici dădu din cap a încuviințare. 

— Asta-i şi mai rău pentru noi! spuse Uurkwaard. 
Ce pagubă! Am adus atîtea mărfuri minunate şi acum 
trebuie să stăm aici cîteva zile. Matrozii primesc sim- 
bria zilnic, soldaţii din escortă de asemenea — de 
unde să-i plătesc? Nu-i iarmaroc — vai-vai-vai! 
Poate că am reuşi să vindem mărfurile cu toptanul 
însă asta ar trebui s-o facem cît mai repede... 

— Da, pagube mari! încuviinţă Krîkov. O corabie 
vi s-a scufundat lîngă Sohnoveţ, alta — pe furtună... 

Uurkwaard se miră şi începu să vînture din miîini: 

— Nouă ? Greşeşti, căpitane! La noi, slavă Domnu- 
lui, totul merge bine. 

— Va să zică, nu-i vorba de dumneavoastră. Ace- 
lea erau alte corăbii! Tîlharii de pe ele prindeau pes- 
carii noştri şi-i spînzurau de verga din vîrful catargu- 
lui. Mai mult decît atit: ei au pus în lanţuri pe cîr- 
maciul nostru Reabov şi l-au închis pe una din co- 
răbiile lor. Pe acel cîrmaci îl cunoşti, căpitane, odi- 
nioară l-am găsit pe corabia dumitale „Norul de 
aur“... 

Uurkwaard nu ştiu nici de data aceasta ce să răs- 
pundă. 

— Åi o bună memorie! spuse el, în sfîrşit. 

— Ce trebuie, nu uit! rosti posomorit Krîkov. 

Se întoarse spre căprar şi porunci liniştit : 

— Începeţi cercetatea. Vedeţi cu luare-aminte toate 
măriurile. După mine ! 

Uurkwaard întinse mîinile lui grăsune şi exclamă : 

— Căpitane! Face oare să te obosești ? Asta va 
ține foarte mult. la punga asta. Aici e o sumă mai 
mare decit aceea care poate fi pusă ca amendă pen- 
tru mărfurile nescrise în listă. Căpitane... 

Afanasi Petrovici se uită la pungă, la căpitan, la 
Holholsen, care se ridica de pe scaun, se întoarse şi 
o luă spre uşă. În coridor, pe scara întunecoasă a bu- 
cătăriei — apaşii lui del Robles îşi țineau răsuflarea. 
Pe lîngă ei treceau în răpăitul tobei, urcînd cu pas ho- 
tărît pe dunetă, vameşii ruși. 

— Uite lumină! arătă din cap Prokopiev spre ușa 
întredeschisă a cabinei amiralului. lacă unde-i căpete- 
nia lor... Uite-l — moşneagul cela gălbior... 

Krikov încetini paşii şi zări numaidecît un bătrîn 
cu faţa galbenă, cu spîncene ţepoase, stind nemișcat 
şi ascultînd cu palma uscată dusă pflnie la urechea 
mare, zgircioasă. 

— EI, dihania! spuse în şoaptă  Prokopiev — îl 
vezi? Ascultă !... 

Şi Krîkov, fără să răspundă, încuviință că el era 
dihania şi se gîndi că atunci cind va începe hora, va 
veni şi-l va ucide pe acest moşneag. 

Salonul se golise. 

— Ei? întrebă Holholsen. 

— Ce ei? răspunse Uurkwaand. Ruşii înțeleg to- 
tul şi merg la moarte. Nu vor să se bată aici, pre- 
feră lupta pe punte, acolo vor fi văzuţi de pe mal... 
Dacă nu mă crezi pe cuvînt, ia-ţi sabia şi hai într- 
acolo. 

Holholsen îşi îndreptă platoşa, îşi netezi cu muchia 
palmei mustața ţepoasă, îşi băgă degetul în gură şi 
îluieră. Del Robles îşi vîrî faţa slabă, negricioasă, în 
ierestruia rotundă de deasupra mesei. 

— Pe punte! ordonă comandantul. Pumnalele în 
miîini ! Cîţi sînteţi cu toţii? 

— ŞȘaizeci ! răspunse del Robles. [i strivim într-o 
clipă ! 

Holhoisen scoase pistolul din buzunar, turnă pul- 
bere pe tigăiță şi se îndreptă spre scară. 

— Nu-i voie să tragi! îşi aminti în şoaptă căpi- 
tanul. 

— Sînt prea bătrîn ca să mă mai bat — răspunse 
Holholsen. Şi apoi nu-i chiar atit de uşor... 

Se urcă pe dunetă. Din tambuchiuri, în pîcla ce- 
nuşie a ploii mărunte, oamenii lui del Robles se iveau 
de pretutindeni. Mergeau aplecaţi de-a lungul bordu- 
rilor, unul după altul, voinici, sprinteni, apăraţi de 

zale bune din oţel flexibil, cu pumnale lungi, ascuţite, 
ascunse în mîneci. 

Holholsen coborî pe punte, clătină din cap şi-i 
spuse lui Krîkov în ruseşte: 

— Brr, ce timp rece! Pfui! Ce umezeală ! 

Krîkov nu răspunse nimic — stătea nemişcat, cu 
mîinile împreunate pe piept, sub mantie. Căprarul şi 
ostaşii lui întorceau baloturile cu îndemînare. Acum 
Afanasi Petrovici nu se mai îndoi cîtuşi de puţin că 
se afla pe o corabie de război, durată nu pentru ne- 
guțătorie între nişte vecini buni, ci pentru luptă. Dar 
siguranța lui nu era îndestulătoare, trebuia să-i 
prindă cu minciuna pe tîlhari iar după ce i-o prinde, 
să înceapă lupta, căci şvezii, se înţelege, n-or să-i lase 
de bună voie să plece de pe corabie. Și Afanasi Pe- 
trovici se gătea pentru ceea ce trebuia neapărat să se 
întîmple — pentru luptă, şi cerceta fiecare punte, pun- 
tea de mijloc, teuga, nu ca pe o corabie ci ca pe un 
cîmp de luptă, silindu-se să ghicească dinainte ce se 
va întîmpla... | 

Holholsen stătea alături, încruntat,  aşteptînd. Se 
uita neîntrerupt în întuneric spre uriaşele lăzi cenu- 
şii, în care James îşi ascunsese soldaţii. Cîte şase în 
rînd, vameşii se apropiau tot mai mult de lăzi, răs- 
turnînd din mers baloturite şi împungîndu-le cu ver- 
gelele de la puşti. Multe baloturi mai erau; vameşii 
asudaseră... 

— Pentru care trebuință aţi aşezat pe punte aceste 
lăzi ? întrebă Krîkov. 

Holholsen se prefăcu că n-a priceput întrebarea și 
aproape în aceeaşi clipă peretele unei lăzi se trase 
fără zgomot la o parte, şi în deschizătură se iviră 
soldaţii de abordaj cu baltage în 'miini, păşind asupra 
vameşilor. Aceştia puseră mîna pe săbii. Holhoisen 
se dădu un pas înapoi de lîngă Krikov şi întinse 
inainte mina cu pistolul, dar n-avu timp să tragă 
— o flăcăruie galbenă îi arse fața şi el se prăbuşi 
într-o rînă, horcăind, cu un glonte în piept. 

7. A FUGIT MEHONOȘIN 


Pe corabie începură să pirîie împuşcăturile. 

Porucicul Mehonoşin se simţi deodată lac de su- 
doare, începu să se tînguie şi alergă în spatele var- 
tei să pună şaua pe cal. Mîinile nu-l ascultau. Se 
înăbuşa, nu putea de loc să strîngă chinga. Împuş- 
căturile răpăiau tot mai dese; pe Dvina se auzi un 
strigăt prelung. Pitulîndu-se, Mehonoşin trase calul 
în drum şi abia acolo sări în şa. Acum se simțea mai 
liniştit. Işi făcu cruce şi şopti: „Să aibă să ia — nu 
mor eu de dragul prostimii !“ Dînd pinteni calului, o 
luă la galop spre Arhanghelsk. 

In oraş, porucicul găsi fără greutate izba lăsată 
intr-o rînă, năpădită de mușchi, a cîrmaciului Longhi- 
nov şi intră cu acea înfăţişare poruncitoare cu care-i 
băga totdeauna în sperieți pe dragunii lui. Dar Nil, 
care leorpăia ciorba încă neodihnit de la drum, nu se 
sperie de porucic, iar băiețaşul bălai chiar pipăi sabia 
lui Mehonoşin. Fetiţa se pitise într-un ungher. 

— Bună ziua ! rosti Mehonoşin. 

— Noroc! răspunse Longhinov lingînd lingura. 

— Tu eşti cîrmaciul Longhinov ? 

— D-apoi cine? De bună seamă, eu îs Nil Lon- 
ghinov. 

— Hai cu mine, te cheamă cneazul-voievod. 

— La ce? Abia am sosit, şi acu”, iar să plec!? 
Lasă-mă să închid ochii măcar o nopticică. 

— Nu se poate! zise hotărît Mehonoşin. E poruncă 
să .vii degrabă. 

— Da’ ce nevoie are de mine? vorbi burzuluit cîr- 
maciul. Pare-mi-se că nu ne-am cumetrit. 

— O să afli acolo... 

Nil oftă. 

— Nu merg! Pricazul parcă-i închis cu lacăt — 
aşa spuneau ostaşii pe șanțuri. M-or primi chiar în 
casa boierească ? 

Uşa scîrții; Fimka intră cu ciubărul de lemn — 
mulsese vaca. 

Femeia puse ciubărul jos, dădu cu piciorul în mota- 
nul ce torcea, ca să nu se vire în lapte, şi se uită la 
Mehonoşin : 

— D-apăi omul abia s-a întors de pe mare — cît a 
pătimit, Dumnezeule |! Era cît pe ce să-i facă seama 
şvezii — au vrut să-l spînzure. 

Mehonoşin se plictisi de aşteptare, bătu din picior 
și strigă că pune să-l șfichiuiască cu vergile. Nil se 
ridică. Copiii începură să plîngă cu jale. 

— Âi cal? întrebă porucicul. 

— Nu cal, foc! se lăudă rîzînd Longhinov. 

Scoase din grajd juganul bătrîn, beteag de tuspatru 
picioarele, se urcă pe el şi se fuduli ştrengăreşte : 

— Acu', om vedea care pe care! Hei, cal ca al 
meu | 

Fimka bocea în urmă, lingă izbă, petrecîndu-și 
omul ca la spînzurătoare. 

La Holmogori, Mehonoşin spuse voievodului : 

— i-am adus, Alexei Petrovici, un pescar cîrmaci : 
l-a văzut cu ochii lui pe cîrmaciul Reabov pe corabia 
şvezilor şi el ştie prea bine că acel cîrmaci a trecut 
la şvezi. Reabov este cel mai bun prieten al căpitan- 
comandorului. la gindeşte-te. 

Prozorovski gemu şi se apucă de cap: 

— Vai, stirpa lui Iuda, phii! tilharii, mişeii... 

— Cugetă bine! 

— Dar tu cum, ce spui, porucicule ? 

Mehonoşin se încruntă, tăcu îndelung apoi rosti 
apăsat, hotărît, de parcă ar fi retezat ceva: 

— Trădare | 

— Or să închine Arhanghelskul ? 

— Or să-l închine şi însuşi levlev, cîinele, o să le 
întindă cheile. 

Prozorovski bătu din palme şi porunci să fie adus 
Longhinov. Cîrmaciul intră pentru întîia oară în casa 
voievodului, privi somnoros covoarele, săbiile atîrnate 


462 


pe pers şi vroi să se aşeze, dar voievodul strigă 
la el. 

— Ei-eil grăi Longhinov — de ce strigi? Am obo- 
sit să tot merg călare pe gloabă... 

— Vorbeşte! porunci voievodul. 

— D-apăi ce să, vorbesc ? 

— Cum l-ai văzut pe mişelul Reabov, ce-ai auzit 
— totul de-a fir-a-păr... 

Longhinov începu să povestească fără chef, dar în 
amănunt. Voievodul asculta lacom, dădea din cap în- 
cuviinţînd : 

— Aşa, aşa, aşa ! Vai-vai! Aşa, aşa... 


8. LE DA EL, AFONKA KRIKOV! 


— Trag! zise Mitenka. Auzi, unchiule ? 

— Aud, taci! răspunse Reabov. 

— Şi de cîtă vreme tot trag şi trag! rosti iarăşi 
Mitenka. Le-o fi sosit oare ajutor? 

— Taci! îl nugă cîrmaciul şi lipi urechea de perete, 
dar acum auzea mai prost ca lingă uşă. Zornăindu-și 
lanţul se duse din nou la uşă. 

— Ostaşi ? întrebă în şoaptă Mitenka. 

— Vama ! spuse cîrmaciul tot în şoaptă, dar cu bu- 
curie. Vama, se bate Afanasi Petrovici. 

Din nou detunară cîteva împușcături una după alta, 
vuind, şi îndată căzu ceva peste bord, bufnind greu. 
Sus pe punte zvicneau strigăte, vaiete, gemete. Toate 
acestea ajungeau aici înăbuşite, dar se înţelegea to- 
tuşi că sus se dădea o luptă. 

— Da’ ciîţi or fi ? întrebă Mitenka. Am fost deunăzi 
pe şanţuri — acolo nu erau mulţi vameşi, unchiule. 
Or putea oare să le țină piept? Șvezii... 

Cîrmaciul nu-i răspunse. Asculta încordat. Sus tră- 
geau ca şi înainte; acum împuşcăturile se auzeau la 

prova — pe dunetă era parcă mai linişte. Apoi se aş- 
ternu linişte peste tot. 

— Au isprăvit cu ei! spuse Mitenka, lăsîndu-se jos 
istovit. 

Reabov se aşeză şi «el ; în întuneric i se auzea răsu- 
flarea. 

— Au isprăvit? întrebă Mitenka. 

— Mai stai! răspunse Reabov cu amenințare în 
glas. Prea te grăbeşti | 

Sus, împuşcăturile vuiră iarăşi, mai aprig. Reabov 
spuse : 

— Iaca, n-au isprăvit. Le dă el Afonea Krîkov, o 
să-şi mänînce amarul cu el... 

Din nou urlară şi răcniră şvezii, duduind, tropăind 
cu ghetele potcovite şi cu saboţii de lemn, suind sus 
pe scară. Nu departe trăgeau pe careva care gemea şi 
se văicărea. 

— O fi un rănit! spuse Mitenka. 

— De bună seamă că-i rănit! răspunse Reabov. Nu 
te băga unde nu-ți fierbe oala şi m-ai să fii rănit. 
Ce-au căutat la noi ? Unde-i ţara lor şi unde-i a noas- 
tră ? Le-a venit poftă să înfulece scovergi pe Dvina, 
iacătă, le înfulecă ! D-apăi, asta-i floare la ureche, mai 
încolo dau eu şi de poame. 

Incepu iarăşi să asculte cu nesaţ. In jos, pe lingă 
lada de parîme, tot tîrau şi tîrau şvezi care gemeau 
şi se văietau — pesemne că le veneau de hac acolo 
sus unde se înviltora lupta — iar prin faţa lor, trecînd 
pe scară, suduind amarnic, zăngănind din săbii, din 
sulițe şi muschete alergau alţii, schimbîndu-i pe cei 
răniţi şi ucişi. 

— laca na, au venit pe ascuns! rosti Reabov deo- 
dată cu mînie voioasă în glas. Cum să nu! Au trecut 
șanțurile fără nici o împuşcătură, i-au cumpărat pe 
vameși. N-avea grijă, în oraş s-a şi vestit primejdia, 
în cetate, pe valuri, tunarii stau cu fitilele aprinse, iar 
aci pe Dvina, după fiecare tufă-i cîte un vînător! 

9. DRAGUNI, AJUTOR! 


La primele împuşcături care se auziră pe corabie, 
Akinfiev, tunarul vămii, îi porunci lui Smirnoi, aju- 
torul lui, să alerge la porucicul de draguni Mehono- 
şin Ga să-i ceară voie să tragă cu tunul. Ostaşul Smir- 
noi care abia aflase că tilharii  șviezi îl spînzuraseră 
lîngă  Sosnoveţ pe bătrînul lui unchi, era buimac; 
răspundea cu zăbavă la chemare şi nu pricepea din- 
tr-o dată ce i se cerea. 

— Stiopka, cu tine vorbesc! strigă din nou Akin- 
fiev la el, trebăluind sub şopron pe lingă tunul lui. 

Smirnoi se sculă de pe buşteanul pe care şedea, 
întrebă încă o dată, vinovat, unde să alerge şi stră- 
bătînd în fugă curtea intră în izba porucicului. Nu-l 
găsi acolo şi atunci o luă cu pas domol spre mal, unde 
dragunii stăteau grămadă ascultînd încordaţi vuietul 
luptei de pe corabia duşșmană. 

— Nu l-aţi văzut pe porucic, băieţi ? întrebă Smir- 
noi. i 

— D-apăi că nici n-a fost pe aici! răspunse înal- 
tul şi voinicul dragun Drozdov. 

Ceilalţi draguni de asemenea ziseră că nu-l văzu- 
seră pe porucic. Smirnoi mai zăbovi oleacă în grá- 
madă şi apoi alergă spre prepeleac. Acolo stătea de 
strajă şi se uita prin ocheană vameşul Iakovlev, care 
era bolnav de friguri. 

— Hei, Lexandra Ivanovici! strigă Smirnoi ridi- 
cînd capul în sus. 

lakovlev era un ostaş bătrîn, de nădejde — ceilalți 
vameşi şi draguni se deprinseseră să-i dea toată cin- 
stirea. 

— Ei, ce ţi-i voia, Stepan? întrebă de sus Iakov- 
lev. 

— Îl caut pe porucic. Nu e pe prepeleac? 

— Cine caută găseşte! răspunse în doi peri Iakov- 
ley. 

Smirnoi cugetă o clipă şi apoi se urcă sus la el. De 

acolo se vedea desluşit licărul împușcăturiler pe pun- 
tea mijlocie şi pe cea de jos, a corăbiei vrăjmaşe. 
Smirnoi întrebă: 

— Dar unde-o fi porucicul, Lexandra Ivanovici ? 

— D-apăi că a tulit-o, cîinele! răspunse Iakovlev 
clănţănind din dinţi şi înfofolindu-se în cojoc. Şi-a 
inşăuat singur calul după vartă şi p-aci ţi-i drumul. 

— A îugit? | 

— Chiar aşa, a fugit. 

— Cum să facem acu’? Să tragem au ba? 

— Trageți. Afanasi Petrovici poruncit-a ? 

— Poruncit. 

— Ei, atunci trageţi sănătoşi! 

— Numai de n-ar şovăi Akinfiev. El e om ascultă- 
tor: nu-i porucicul — nu trage... 

lakovlev îşi strînse mai bine pe el cojocul şi zise 
că trebuie să tragă, altminteri în oraş n-or afla că a 
venit duşmanul şi n-or fi gata să-l întîmpine. In ce-l 
priveşte pe porucicul Mehonoşin, apăi Smirnoi să nu 
se îndoiască, porucicul e un netrebnic — acw trebuie 
să facă totul singuri. 

Smirnoi coborî jos şi-i spuse lui Akinfiev să tragă. 
Akinfiev aprinse fitilul în oala cu cărbuni şi-l vîrî în 
aprinzător. Îndată bubui alt tun şi în întăritura ve- 
cină, pentru vestire, şi unul după altul purceseră să 
tragă toate tunurile de-a lungul țărmului, dînd de ştire 
celor din cetate şi din oraş că au venit corăbiile duş- 
mane, că nu. mai e nici o îndoială, a început lupta... 

Tunurile bubuiau tot mai sus şi mai sus pe Dvina; 
în bisericuțele de pe mal prinseră să vuiască clopo- 
tele; mujicii-pescari din împrejurimi se încingeau şi 
porneau spre apă, înarmaţi cu darde, cu securi, cu 
sulițe făcute de mînă. În mănăstirea  Nikolo-Korels- 
kaia călugării-luptători alergară pe ziduri, portarii cu 
baltage încuiară porțile ale căror balamale ruginite 
scîrțiiau, le proptiră cu bîrne, se duseră să care sus 
bolovani de piatră — pentru luptă. 

Dragunul Drozdov spunea: 

— Cum vine asta? Pe ai noştri îi stropşesc, iar 

noi stăm aici cu gura căscată ? Auzi, ce de mai îm- 
puşcături pe corabie |... 

— D-apăi, porucicul nu e aici! răspunse alt dragun 
— vînosul şi tuciuriul Mirohin. Să mergem oare lără 
poruncă ? 

Pe apă se rostogolea surd dangătul de primejdie al 
clopotelor, bubuiturile îndepărtate de tun. Dragunii 
începură să se sfătuiască în gura mare. lakovlev se 
apropie de ei şi le întrerupse vorbăria: 

— Ce v-aţi pornit pe meliţat, gălăgioşilor ? V-a fu- 
git porucicul, v-a lăsat, şi-a părăsit ostașii. Incălecați 
pe cai şi tiva, după el. Aşa-i felegaşul vostru ostă- 
şesc... 

Şi strigă: 

— Tunari! La mine, trap! 

Smirnoi, tunarul Jeludev, mărunţelul Akinfiev, Ro- 
maşkin, pisarul vămii, pe care-l durea piciorul — pri- 
cină pentru care rămăsese pe mal — Samohin chelarul 
vameşilor şi ostaşul Smîglo — veniră mai aproape. 
lakovlev le porunci cu glas tare: 

— Luaţi-vă puştile, cîrligele de agăţat şi flinta din 
prepeleac. Pogorîţi barcazul — să alergăm în ajutor. 

— la-n te uită ce mai viteji — în ajutor! grăi Mi- 
rohin. 

— Chiar aşa, viteji! răspunse pistarul SOIA au 
N-avea grijă, o să-i scăpăm... 

Barcazul fu coborit repede. Dragunul Drozdov 
strigă deodată: 

— Stai, Lexandra Ivanovici, mergem cu voi! 

Și alergă spre apă. După el, duduind din cizme pe 
podeţul de scînduri, alergau dragunii strigînd: 

— Hei, să ne luăm muschetele! 

"— Stai, vamă! 

— Luaţi sulițe, băieţi... 

Drozdov sudui deodată: 

— Stai! Facem treabă prosteşte! Parcă cei de pe 
corabie n-or zări barcazul ? Stai, aşteaptă ! 

Dragunii se îmbulziră în jurul lui. Ii lămuri: 

— Or să tragă cu tunul şi s-a mîntuit cu noi. Des- 

puiaţi-vă şi om lua-o înot. Ne cățărăm cu spăngile în 
dinţi pe funia ancorei şi le-om da de lucru. lar cum 
om încinge hora, ceilalți pot să se apropie şi în lotci 
— cu muschete şi cu.puşti... Lexandro Ivanovici, unde 
eşti > 

— lată-mă-s, — răspunse lakovlev. 

— Tu să vii cu luntrea ; te apropii de funia ancorei 
— te-om aştepta... 

Incepură repede să-şi dezbrace mundirele, să se des- 
calte. Apoi, făcîndu-şi cruce, săreau în apa rece. Dra- 
gunii ţineau spăngile în dinți. Inotau tăcuţi, cu grijă, 
se străduiau să nu tacă zgomot. Iakovlev, pe mal, se 
zgribulea înfrigurat, se minuna : 

— Măi, ce diavoli! Straşnici | 

Cel dintîi se cățără pe funia ancorei Drozdov. Îşi 
iți capul deasupra, zări îndată cangea, sări, şi apucind-o 
cu vînjoşie de voinic, se repezi înainte învir- 
tind-o pe deasupra capului. Doi şvezi se şi prăbuşiră 
fulgeraţi : îl dobori şi pe al treilea. în vremea asta 
alți ostaşi săreau pe punte — goi, cu spăngile în 
dinți, răcnind sălbatic, ca să-i bage şi mai cumplit 
în sperieţi pe şvezi. 

— Croiţi drum spre ai noştri! strigă Drozdov, în- 
vîrtind cangea. Să mergem zid, prieteni ! 

Veni îndată şi luntrea cu Iakovlev. 

Mărunţțelul Akinfiev primea din luntre armele — le 
trăgea cu frînghia, apoi arunca iarăşi lațul. Dragu- 
nii apucau muschetele, puştile, turnau pulbere, ocheau, 
trăgeau. Curînd se urcă pe punte Iakovlev, așeză pe 
crăcană vestita flintă vamală şi ameninţă : 

— Paştele şi parascovenia, vedeţi voi acuşi pe 
dracu ! 

Ochi mult ca să tragă în plin, înțepeni flinta şi 
detună atît de năprasnic, încît şvezii începură să urle: 

— Au tun, tun, au adus cu ei tun... 

Drozdov îl întrebă pe Prokopiev care îl întîmpină 
ars şi înnegrit de fum: 

— Unde-i căpitanul ? 

— La început am luptat cot la cot! spuse Proko- 


468 


piev. L-a doborit pe un comandir al lor, de pază, a 
mai hăcuit şi alți tîlhari. Pe urmă parcă a intrat în 
pămînt. Dar mai tîrziu iarăşi l-am văzut, fără mundir, 
sfişiat tot, sîngerat... 

— Viu? . 

Drozdov se aplecă deasupra unui comandir şved 
ucis, smulse de pe el mantia şi-o aruncă pe umerii goi 
Şi se plînse: 

— Am îngheţat. 

Şi începu să se aşeze mai bine cu muscheta. Urlînd, 
îmbărbătîndu-se cu strigăte,  şvezii se năpustiră din 
nou asupra ruşilor, 


10. CEA DIN URMĂ INTILNIRE 


Ferindu-şi pieptul cu pistolul descărcat, Afanasi Pe- 
trovici se furişă încet, cu băgare de seamă, spre ai 
lui. Pretutindeni răpăiau muschetele; şvezii trăgeau 
de după butoaie, din bărci, de pe dunetă. Matrozii se 
cățărau ca nişte umbre pe parime pentru ca de acolo, 
de sus, să tragă în vameşi şi în draguni. Dar dra- 
gunii tot soseau şi soseau — focul era cu fiece clipă 
tot mai înverşunat. 

Mai merse cîţiva paşi înainte dar deodată un şved 
îl văzu că-i rus şi se repezi cu turbare asupra lui. 
Krîkov alergă înapoi şi fîluieră într-un fel anume, ca 
la vînătoare — ascuţit şi mlădiat totdeodată, apoi 
alergă cotit sau dînd roată şi îluierînd mereu pentru 
ca vameşii să ştie că e viu, că-i cu ei, că vine îndată. 
Lîngă catargul cel mare se repeziră asupra lui încă 
trei şvezi ; mîna vînjoasă a cuiva aruncă sub picioa- 
rele lui o funie cu greutăţi, dar el sări peste ea și în- 
dată se plecă, cînd del Robles zvirli în el cu sulița. 
[| hăituiau ca pe o fiară. Deodată, cît ai clipi, îl pier- 
dură din ochi; îşi dăduse drumul printr-un tambuchi. 
Alunecă în mîini pe parmaclicul scării şi se lipi de ca- 
bestan. 

Ca odinioară, cînd se gătea să caute pe corăbiile 
străine argintul calp sau alte mărfuri, privi împrejur 
şi trase cu urechea: pe acolo, pe aproape, era închi- 
soarea navei — magazia de parime; acolo ar trebui 
să-l caute pe cîrmaciul Reabov. Făcu un pas într-acolo 
dar din nou se trase înapoi — cineva venea grăbit de 
jos spre scară. 

Afanasi Petrovici urcă într-o <lipă sus şi îndată 
văzu că din tambuchi iese un om în care cunoscu nu- 
maidecît pe englezul James, mai marele său de odini- 
oară, din pricina căruia voise cîndva să se spînzure; 
cunoscu fața lui galbenă, galeşă, alunița de la gură, 
părul calp, sabia lungă, valonă, cu strajă, împodobită 
cu pietre scumpe. Şi James îl recunoscu pe Krîkov — 
fața lui tresări, se schimonosi. 

— Iată în slujba cui eşti, năpircă! rosti încet Kri- 
kov. lată cu ce oaspeţi ai venit la noi... 

— Give back!! strigă James şi trase cu mîna 
dreaptă sabia lungă din teacă. In stînga ţinea un sti- 
let scurt cu garda găurită -mărunt pentru ca vîrful 
spadei dușmanului să se oprească în el ca într-un 
scut. 

— la-n te uită ce mai gotcan ! rosti Krîkov din nou, 
încet, cu dispreţ. Porţi cuţit iscusit, iudă ! 

ȘI începu să lovească fără contenire cu sabia lui 
nu prea lungă și uşoară ca o floretă, silindu-se să 
împungă aşa fel ca să nu nimerească în garda stile- 
tului. Sub năvala turbată a lui Krîkov, James se tră- 
gea încet înapoi, din ce în ce mai obosit, mai sleit de 
puteri. Rusul parcă nu-şi dădea seama că valona 
lungă a lui James îi pătrunsese în trup de mai multe 
ori, că sîngele îi incețoşa ochii, că umărul îi amorțea. 
El pășea cu înverşunare înainte nu pentru ca să-l ră- 
nească pe mişel, ci ca să-l ucidă. Il împinse pe punte 
de-a-ndăratelea pină îl propti cu spatele de uşile tam- 
buchiului şi-şi înfipse sabia în inima lui, străpungînd 
cu o lovitură în plin, năprasnică, platoşa de Toledo. 


! Inapoi! (în limba engleză) (n. r.) 

James începu sà răcnească de groaza morții; mii- 
nile lui în mănuşi galbene cu mînecare încercau În- 
tr-un zvicnet să smulgă sabia din piept dar nu mai 
avea putere. Krîkov o trase el însuși. Şi atunci cel 
care murea, incordîndu-se cu tot trupul, se prăbuşi cu 
fața secată de singe pe scindurile cătrănite ale pun- 
ţii. Valona lui, sabia pe care o vînduse de atitea ori, 
se rostogolise la o parte. Afanasi Petrovici se apleca 
anevoie, o frinse de genunchi, aruncă ambele frînturi 
peste bord, apoi privi încet împrejur; pe punte, prin- 
tre butoaie şi baloturi, lingă remiză, lîngă catargul 
cel mare și mai departe pe puntea de sus a tunurilor, 
lîngă tambuchiuri şi spiraiuri, pe scări, lîngă gre- 
mentul de rezervă, alături de coșul bucătăriei — pre- 
tutindeni lupta era în toi. Ruși şi şvezi se învălmăşi- 
seră în întunericul alburiu, biciuiţi de ploaia măruntă,; 
prin ceața roșiatică de pe Dvina se vedea nedesluşit, 
și numai licăririle portocalii ale împuşcăturilor lumi- 
nau uneori mundirul cunoscut al vameşilor, steagul 
rusesc fluturînd, chipul unui ostaș șved, schimonosit 
în chinurile morţii... 

Krikov îşi şterse sîngele de pe frunte şi se căzni 
să-şi aducă aminte ce mai avea de făcut. Amintin- 
du-şi, cobori pe scară şi o luă într-acolo unde după 
presupusurile lui era magazia de parîme în care tre- 
buia să se chinuiască Reabov. Nu mai avea sabia. 
Mergea clătinindu-se, lovindu-se de pereţii coridoru- 
lui ; picioarele nu i se supuneau dar capul îi era atii 
de limpede, încît în drum luă din perete o rangă şi un 
topor care atîrnau acolo împreună cu căldările şi căn- 
gile pentru împrejurarea că ar izbucni un foc. Ostașul 
de pază la magazia de parime nu-și dădu seama că 
omul însîngerat, cu ranga şi cu toporul ini miîini e 
rus și îi făcu loc să treacă, dar Afanasi Petrovici se 
opri, ridieă ranga și o repezi în capul bălai al şve- 
dului. Acesta mai rămase în picioare cîteva clipe, apoi 
lunecă moale pe podea, iar Krîkov vîrî ranga în 
scoabă, se opinti şi smulse uşa din ţiţini. Lampa de 
ulei îl lumină înceţoşat pe Reabov. Stătea cetluit în 


471 


lanţuri și se uita drept la Krikov. După cîrmaci, lingă 
umărul lui, se afla Mitenka — de asemenea ferecat, 
privind ca şi Reabov cu ochii negri, larg deschişi, la 
Afanasi Petrovici. 

— lată! rosti Krikov  anevoie, cu glas răgușit. 
V-am găsit! Uite ranga — duceți-vă... 

Scăpă ranga sub picioarele lui Reabov şi se sprijini 
cu mîna de uscior. Se clătină. Scîntei fugare îi țiş- 
neau pe dinaintea ochilor. S-ar fi prăbușit, dar Reabov 
îl sprijini zdravăn, de nădejde, cu o virtoşie atît de 
îmbărbătătoare încît lui Afanasi Petrovici nu-i mai 
venea să plece de acolo — i se părea că făcuse totul, 
că acum putea să se odihnească. Dar îndată îşi aminti 
de bătrinul gălbejit cu urechi zgîrcioase, comandantul 
escadrei vrăjmaşe. Trebuia neapărat ucis. Afanasi Pe- 
trovici se smulse din mîinile frățești ale cîrmaciului, 
răsuilă şi rosti răguşit: 

— Făceţi-vă drum spre teugă | Acolo-s ai noştri... 

— Mai stai! îl opri cîrmaciul. Incotro, Afanasi 
Petrovici ? Nu se poate... 

— lată-i cum îs ei, — murmură anevoie Krikov 
fără să-l audă pe Reabov. Nu, n-a fost vînzare. Ştiu 
— n-a fost... vînzare... 

Îşi şterse iară singele şi sudoarea de pe față şi fără 
să privească înapoi, cu toporul într-o mină şi cu pis- 
tolul în cealaltă — se intoarse spre tambuchi şi urcă 
pe scară. Îl chinuia o sete aprigă, arzătoare, în ochi 
îi jucau scîntei, pe dinaintea lor se învăluia o ceaţă 
dar inima îi bătea lin şi un simțămint de fericire par- 
că-i întețea puterile. 

— N-a fost vînzare! şoptea el cînd și cind — n-a 
fost ! 

Picioarele abia îl mai ţineau şi rănile pe care nu le 
luase în seamă mai înainte acum îl dureau atît de 
crunt încît simţea că se înăbuşe şi abia se stăpînea 
să nu strige. Totuși mergea spre cabina amiralului, 
spre bătrinul gălbejit, spre şvedul care adusese aici 
escadra... 

— Asta e! îngăimă răguşit Afanasi Petrovici — 
asta e! 

Mergea înainte, ascunzîndu-se de şvezi, trăgind 
cu urechea la schimbul de focuri care se auzea acum 
mai departe. Năvala vameșilor şi a dragunilor slăbea 
și Afanasi Petrovici de asemenea slăbea — totuși ei 
luptau încă şi el trebuia de asemenea să lupte încă. 

Cînd Afanasi Petrovici deschise larg în faţa lui uşa 
cabinei amiralului, bătrînul galben şi pleşuv, cu puf 
la tîmple, își încătărăma cu ajutorul slujitorilor cure- 
lele şi curelușele platoşei. Pe masă se afla coiful au- 
rit cu pene de amiral, pe jilțul de safian atîrna mantia 
căptușită cu catifea roşie, iar pe mantie zăcea spada 
italienească — ciavanna — în teacă de preţ. 

Afanasi Petrovici nu fu văzut numaidecit, înăun- 
tru fiind multă lume, așa că el avu vreme să privească 
imprejur căutind un loc potrivit. 

„Amiralul | gîndi Krikov, şi se miră — atit de sle- 
itä de viaţă, atît de împietrită era fața bătrinului care 
adusese pe corăbiile lui durere, nimicire şi moarte. 
Da, amiralul! Trebuie neapărat să-l ucid! Atunci es- 
cadra rămîne fără comandant și ruşii — acolo în ce- 
tate — au să-i răpună mai uşor!“ 

Dar Julenscherna îl zări pe rusul însîngerat, ars 
de pulbere, abia ţinîndu-se pe picioare, văzu toporul 
din mina lui şi țeava lungă a pistolului, strigă ceva 
scurt şi se aplecă, Oamenii se repeziră spre Afanasi 
Petrovici. Împuşcătura bubui zadarnic — amiralul 
doar 'se apucă de umăr. Afanasi Petrovici se sprijini 
cu spatele de peretele cabinei, ridică toporul dar in- 
dată îl şi scăpă. Trăgeau în el din toate părţile. Ca- 
bina amiralului se umpluse de fumul cenușiu al pulbe- 
rei şi în acest fum, căpitanul Krîkov văzu încă multă 
vreme fel şi fel de umbre, şi apoi o lumină puternică, 
orbitoare. Umbrele acestea şi lumina aceasta, şi vuie- 
tul din urechi — erau moartea. Și cînd în sfîrşit şvezii 
tăbăriră asupra lui şi-l tîriră lîngă jilțţul de safian, pe 
duşumea — nu mai era el, Afanasi Petrovici Krikov, 
ci numai trupul lui neînsuflețit şi însîngerat. 


473 


11. SĂ SE ÎNALȚE STINDARDELE REGELUI SUEDIEI! 


Ploaia se cernea mereu. 

Suedezii trîmbițaseră de două ori atacul; ruşii se 
apărau. 

Uurkwaard porunci să se bată clopotul şi trîmbița- 
şii să sune semnalul „cerem ajutor“. Era o ruşine — 
vasul amiral nu fusese în stare să se răfuiască singur 
cu vameşii și cu dragunii. De pe celelalte corăbii ale 
escadrei iîncepură să pornească bărci cu soldați şi cu 
matrozi. Spre dimineaţă, din ordinul lui Julenscherna, 
Plomgreen, comandantul artileriei, trase pe funii un 
tun uşor; matrozii împingeau cu cîrligele în faţa tu- 
nului baloturile cu cîlți. 'Contraamiralul,  pămintiu 
din pricina gălbinării, ochi el însuşi cu tunul, matro- 
zii 'dădură la o parte baloturile iar Plomgreen viri fi- 
tilul în aprinzător. Mitraliile țişniră țiuind înspre lo- 
cul în care se ascunseseră ruşii. Ocke strigă în pilnie: 

— Predaţi-vă sau veţi muri cu toţii! 

Nu i se răspunse. lakovlev ochea îndelung, cu sîr- 
guință, la flinta vamală, şoptind: 

— Nu bate rău dacă ţinteşti mai la dreapta cu vreo 
doi arşini. Atunci nimereşti numa” bine... 

Și nimeri : Ocke 'se prăbuşi pe punte cu fruntea 
străpunsă. 

Julenscherna ochi din nou. Mitraliile şuierară, că- 
prarul Prokopiev se săltă, se propti cu umărul în 
bord şi amuţi pe vecie. Alături de el zăcea mărunțelul 
Akinfiev — și acela răpus. Mai încolo, parcă dormind, 
obosit de muncă, dormea somnul de veci alt tunar — 
Jeludev. Fuseseră doborîţi și pisarul Romaşkin, şi Sa- 
mohin, magazinerul vămii, şi ostaşul Smiglo. Numai 
lakovlev încerca încă să vîre glonțul în țeava vesti- 
tei flinte vamale, dar miinile nu-l mai ascultau, varga 
îi luneca printre degete. Smirnoi trăgea în plin, pe 
rînd, cu cele patru muschete care se aflau: lîngă el. 
Dragunul Drozdov gifiia, plin de răni şi de sînge. 
Sleit de puteri, fără a mai auzi nimic, tot se căznea 

să întoarcă tunul de urmărire. Dar nu izbuti şi se 
lungi din nou pe punte. 

Tunul lui Plomgreen bubui încă o dată — şuierind 
și urlînd zburară mitraliile. Drozdov săltă capul, îl 
pipăi pe Iakovlev şi-l trase de pulpana mundirului : 

— Lexandra Ivanovici! îl chemă el fără să-şi audă 
glasul. 

Vameşul nu mişca. 

— Lexandra Ivanovici | strigă mai tare dragunul. 

Împrejur se aşternuse o linişte adincă. Drozdov sse 
întoarse cu greu pe o parte şi privi malul apropiat, 
verde, îraged, al Dvinei. Se uita cu nesaț la iarbă, la 
conovăț, la prepeleac... Deodată cineva îi acoperi ve- 
derea. 

Drozdov ridică ochii şi-l văzu: pe Smirnoi. 

— Ce faci? întrebă dragunul mirat. | 

Sărind, vameşul Smirnoi scoase încet flinta din 
mîinile înțepenite ale lui Drozdov şi o potrivi ca să 
tragă cu ea... 

— Lasă ! porunci Drozdov cu tărie, cu glas sugru- 
mat. Lasă ! Du-te de aici, flăcăule! Du-te! Trebuie să 
rămiîi în viață şi să spui cum ne-a părăsit porucicul 
Mehonoşin. Du-te! O să ajungi înot, cred... 

Smirnoi răspunse ceva dar Drozdov nu pricepea, 
clătina din cap. 

— Du-te! Îți poruncesc! De unul singur nu mai 
faci mare lucru — ne-am trudit destul. Acu du-te !... 

Smirnoi îşi sărută tovarășul pe obraz și apoi se tiri 
spre marginea punţii. În vremea asta dragunul se 
căzni să se ridice. Trăgind spre el sabia, sprijinin- 
du-se în băţul stegulețului vamal, se ridică în ge- 
nunchi și adunindu-şi toate puterile, înălțind deasu- 
pra capului zbiîrlit, însîngerat, sabia scînteietoare, cu 
paşi mari, piezişi, şovăielnic, se îndreptă spre şvezi... 

Aceştia începură să strige — citeva muschete tra- 
seră aproape toate o dată, dar dragunul cu sabia în 
mină tot mergea... 

Albindu-se la față, rînjind, Plomgreen viri fitilul 
aprins în aprinzător, mitraliile şuierară din nou dar 

rusul, cu sabia ridicată pentru cea din urmă lovitură, 
păşea inainte pe puntea scăldată în sînge, plină de 
leșuri. Mantia de pe el flutura, mina stîngă ţinea sus 
stegulețul vamal. 

Atunci călăul navei Svante Baghe trase cu pistolul. 
Ochi îndelung — impușcătura nu era de luptător ci 
de călău. Sabia căzu din mîinile dragunului. Droz- 
dov strînse la piept stegulețul, mai făcu un pas şi se 
prăbuşi pe scindurile punţii. 

Lupta se sfirşise. 

Un ceas 'mai tirziu Julenscherna ieşi pe punte, se 
lăsă în fotoliul adus de planton şi-i porunci lui Uur- 
kwaard : 

— Toate cadavrele, în alară de trupul colonelului 
James — peste bord. 

— Am înțeles, heer contraamiral. 

— Puntea spălată — să nu rămînă nici o pată de 
singe! Să se deschidă sabordurile tunurilor! Să se 
înalțe stindardele flotei maiestății sale regelui Sue- 
diei! Nu mai sintem negustori... 

— Am înțeles, heer contraamiral ! 

Pe urmă Julenscherna întrebă : 

— CHi oameni am pierdut ? 

— Mulţi, heer contraamiral, foarte mulţi. Dar cea 
mai mare pierdere a noastră este aceea a moralului... 

— Ce vrei să spui ? 

— După noaptea asta nu mai poți recunoaşte oa- 
menii, heer contraamiral. Acum se tem de moscovi- 
teni şi cele trei zile pe care dumneavoastră le-aţi pro- 
mis pentru petrecere în Arhanghelsk nu li se mai par 
o recompensă prea darnică... 

Contraamiralul tăcea. 

— Cum vă simţiţi ? întrebă Uurkwaard. 

— Rău! Două degete mai la dreapta — şi glonţul 

acelui dement m-ar fi amuţit pe vecie.. 

Uurkwaard clătină compătimitor din cap. 

— Acest dement — spuse Uurkwaard — a încer- 
cat să-l elibereze pe pilotul nostru, insă straşnicul 
Ivan este credincios maiestăţii sale. El n-a fugit, cu 

toate că putea să facă acest lucru aproape fără nici 
o piedică. Avea o rangă ca să-și rupă lanţurile... 

— Aşa, va să zică! rosti Julenscherna. 

— Întocmai, heer contraamiral. Acum sînt sigur să 
ne putem bizui pe pilot. 

— E foarte bine că ne putem bizui pe pilot! spuse 
încet Julenscherna. Foarte bine... 


12. ARHANGHELSKUL E GATA DE LUPTA 


Egorşa Pustovoitov cerceta orașul în trapul armă- 
sarului său zburdalnic. Deasupra  Arhanghelskului 
plutea necurmat un dangăt prelung, vuitor, de primej- 
die. In acest dangăt al clopotelor, tunarii, streliţii, 
dragunii şi călăreții închideau pe mal trecerile cu 
oprelişti din biîrne şi arici uriaşi de lemn, aduceau 
tunuri, tirau lăzile cu pulbere, așezau în stive gur- 
guiate ghiulelele. Pe zidurile late ale Pieţii Străini- 
lor, ostașii curățau ţevile tunurilor, așezau pe .cră- 
cane vechile flinte; pe turnurile de luptă, ţevile tu- 
nurilor erau indreptate înspre partea în care puteau 
să se ivească vasele dușmane. 

Improşcind noroiul moale, dinspre turnătoria de tu- 
nuri şi dinspre pulberărie, pe ulițele  întortocheate 
goneau telegile cărind plumbi de tun, lăzi cu pulbere, 
răngi, pîrghii de mînă pentru tunuri, dopuri pentru 
încărcături de tun. Din case, inchizând după «i por- 
tile, porneau unul după altul tirgoveţii, care cu o su- 
liță, care cu o puşcă de vinătoare cu țeava lungă, care 
cu o flintă veche, care cu un paloş sau o furcă. Po- 
morenele, încercatele neveste ale pescarilor, îşi petre- 
ceau tăcute bărbații, făcindu-le o plecăciune la des- 
părțire. Mujicii de asemenea li se închinau, rostind 
cu glasuri domoale : 

— Jartă-mă, dacă ţi-am făcut vreo supărare ! 

Nevasta răspundea : 

— Și tu să mă ierțļi, tätucule ! 

In urma tuturor 'se țineau feciorii mai măricei. Une- 
ori mergeau spre Dvina neamuri întregi — bunicul, 
fiul, nepoții — toţi strîns încinşi, în spate cu desagi 
plini, în afară de plumbi, pulbere şi dopuri pentru în- 
cărcătură, cu merinde sărăcăcioase — turte, peşte și 
vreun clondir de rachiu. Asemenea vilcuri de oameni 
se chiverniseau gospodăreşte în turnul din Piaţa Stră- 
inilor, se rostuiau acolo pentru vreme îndelungată : 
bunicul, un vinător încercat care altădată călăuzea 
artelurile în tundră, îşi așeza fiii şi nepoţii așa cum 
credea că-i mai bine : pe care pindar, 'pe care schim- 
baş, pe care încărcător — să deschidă tigăița şi să 
toarne pulbere. Isprăvind treburile, pînă una-alta se 
culcau: cînd o veni şvedul — n-or mai avea vreme 
de dormit. 

Văzindu-l pe  Egorşa Pustovoitov, un asemenea 
moşneag îi spuse cu asprime: 

— Ei, ce te uiţi, comandirule ? Nu te uita la noi, 
uită-te la ostaşii tăi. Noi n-om trage nici o încărcă- 
tură în gol, căci pulberea e a noastră, nu-i a mănăs- 
tirii. Du-te, comandirule, du-te, trebuie să dăm o leacă 
geană în geană cit mai avem vreme... 

Inima lui Egorşa se umplu de bucurie cînd cer- 
cetă turnurile în care se gospodăriseră cu tot neamul 
muicii de pe Dvina. Se bucură şi mai mult cînd sosi 
la dulgheriile din Solombala ca să vadă, din porunca 
lui Silvestr Petrovici, cum se găteau de luptă cei din 
partea locului. ' 

©- Acolo, meșterul corăbier Kocinev, dimpreună cu cei 
de pe Don, ridica în funii sus, pe punțile vaselor ne- 
isprăvite, nişte tunuri, din care chitea să tragă cu 
plumbi asupra vrăjmaşului, atunci cind acesta, nesim- 
tind vreo primejdie, s-ar furişa spre dulgherii. Aceiaşi 
oameni care trudiseră silnic la corăbii, acum nu mai 
părăseau curtea  dulgheriilor, măcar că poarta era 
larg deschisă și paza nu-i mai oprea să iasă. In 
ploaia măruntă care susura neîncetat peste apele 
Dvinei, tîmplarii,  fierarii, dulgherii,  călăfătuitorii, 

pinzarii, sfredelitorii, salahorii, dohotarii, cărau ghiu- 
lele sus pe scările ce se legănau, fereau cu poalele 
caftanelor rupte pungile cu pulbere ca să nu se ude, 
vorbeau fără ură cu streliţii care încă în ajun stră- 
iuiau porţile ferecate. 

' Ceva mai tirziu, Ivan Kononovici sosi într-o telea- 
gä, mînînd cu biciul un juncan voinic. Scoţindu-şi pi- 
cioarele de sub ţol, se dădu jos, se intinse şi apoi, în- 
conjurind corabia de optzeci de tunuri, neisprăvită, 
clătină din capul lui bătrîn. 

— Ei, ce-ai de spus? Să dea foc la asemenea fru- 
musețe dumnezeiască ? Cîtă trudă, cită sudoare ome- 
nească, cît sînge a costat — n-ai cum să socoteşti ! 
Vai, vai, fir-ar să fie... 

Il văzu pe Egorşa şi i se plinse: 

— Ehei, domnilor oşteni, nu lucraţi indeminatic... 

Uitîndu-se la Ivan Kononovici, mujicii, truditorii 
clătinau şi ei din cap. Unul tinerel, țanţoş, într-un 
beşmet tătăresc de vară, spuse: 

— Nu ne-om lăsa, Ivan Kononovici! 

Un altul, numai vină, făgădui minios: 

— Noi, meştere, nu ne-am culcat aci pe urechea 
ceea, n-am petrecut şi nu ne-am veselit. Ne-a sărit 
țiîna. L-om întîmpina strașnic pe şved! 

Careva din gloată se întinse, se săltă pe vîrfuri şi 
strigă : 
 — Să-ne dea măcar securi! Şi securile le țin sub 
cheie! Dă-ne securi, Ivan Kononovici ! 

Egorşa îşi făcu loc spre meşter şi spuse cu căldură: 

— Dă-le securi, Ivan Kononovici, dă-le pe răspun- 
derea mea... 

Mujicii făcură larmă, îmbulzindu-se.: 

— Parcă poţi să le vii de hac cu miinile goale ? 

— Noi sîntem oameni de pe Dvina, un cuvînt avem! 

Cînd îi vorba să durați corăbii — ne chemați şi ne 
aduceţi cu otusbirul, iar cînd să le apărăm de şved... 

— Streliţii singuri n-or putea să le ţină piept... 

De sus, de pe punte, coborî ud loarcă de ploaie, cu 
fața cenușie de oboseală, meşterul Kocinev, și-l che- 

mă pe piatidesiatnicul de streliți. Se sfătuiră. Egorșa 
rosti cu măreție : 

— In numele căpitan-comandorului poruncesc să 
se dea securile ! 

Ivan Kononovici luă ranga şi fărimă lacătul greu 
de la magazie. Mujicii se aşezară în rînd. Ivan Kono- 
novici îi rugă: 

— Tătucilor, pentru securi m-or trage pe mine la 
răspundere ; după luptă să le daţi singuri înapoi. Sim- 
bria mea nu-i mare, o ştiţi — securile nu-s ieftine. 
judecaţi şi voi... 
= Truditorii îşi alegeau securile pe îndelete, fiecare 
căuta una mai bună, să n-aibă ştirbituri, să fie mai 
grea și mai lesne de apucat. 

— Grăbiţi-vă, fraţilor! îi rugă Egorşa. Altminteri 
nu isprăviţi aici nici pînă la noapte... 

Un mujic, cu ochi rotunzi şi cu bărbuța în vînt, 
răspunse oțărit : | 

— De ce să ne grăbim ? Matale iacă, ai sabie — 
luptă-te sănătos — şi-apoi mai ai şi cuţit, şi pistol. 
Grăbiţi-vă ! 

După ce îşi alegeau securea, truditorii se îndreptau 
spre tocilă. Unii își ciopleau pe loc cozi mai potrivite, 
alții puneau cozi mai lungi — de le făceau să semene 
cu baltagele, doar că erau ceva mai grele... 

Kocinev făcu cu ochiul bătrinului meşter şi-i strigă: 

— Ivan Kononovici, ţi-ai pus deoparte cea mai 
bună bărdiță, las’ c-am văzut eu... 

— Nu mai minţi ! zise meşterul rîzînd. 

— Am văzut eu, am văzut eu ! stăruia în şagă Ko- 
cinev — de ce te ascunzi de-ai matale... O să le arate 
șvezilor Ivan Kononovici al nostru, oho, ce-o să le 
mai arate... 

— Şi să ştii c-am să le arăt! întărea bătrînul cu 
un zîmbet. De ce să nu le arăt ? Am fost și eu tînăr 
odată — acu’ mi-oi aminti... 

— Dar dacă şvedul o trage în matale cu pistolul, 
Kononici, atunci ce faci ? 

— D-apăi, că n-o să stau să-l aştept! L-oi păli cu 
bărdița, şi el o zbughi-o... 

— Crezi c-o zbugheşte > 

— De nu, l-oi hăcuil 

— N-o să ajungă el pînă aci! zise Egorşa. Nu l-om 
lăsa. La noi la cetate l-or stropşi de-o să facă îndată 
calea întoarsă în ţara lui... 

Işi luă rămas bun de la meșteri, încălecă pe armă- 
sar şi porni spre oraș. Lîngă biserica nemțească pä- 
zeau matrozii cu tesacele scoase din teacă, cu chipu- 
rile crunte. Aghei şedea pe trepte, pufăind din lulea. 
Consulul Martus se uita supărat din uşa întredes- 
chisă şi, ocărîndu-l pe Aghei, cerea să vină voievo- 
dul. Aghei tăcea, stînd cu spatele la Martus. 

— Ce vrea? îl întrebă Egorşa pe frate-său. 

— Să-i dau drumul! răspunse 'Aghei piciind din 
pipă. Nu se-nghite — să şadă, să se odihnească... 

Egorșa descălecă, se aşeză jos lingă fratele lui şi-i 
povesti ce văzuse în ziua aceea lungă. Aghei tăcea 
posomorit. În clopotnița 'soborului clopotele băteau 
iară a primejdie; bătură şi la Sfînta Paraschiva, şi 
la Kozma, şi la Demean. Aghei scutură luleaua, lo- 
vind-o de tocul cizmei şi spuse posomorit : 

— A trecut adineauri pe aci ostaşul Smirnoi. El a 
mai rămas pe şanţuri. Pe toți i-au  căsăpit şvezii... 
lar Mehonoşin, cîinele, a fugit. Zice-se că s-a dus la 
voievod, la Holmogori... 

Egorşa întrebă cu spaimă: 

— Da’ pe Afanasi Petrovici l-au ucis ? 

— Cică l-ar fi ucis ! spuse Aghei. 
oră oftä încetişor şi se ridică. Aghei se răsti la 
el: 

— Acu apucă-te și boceşte! Porți sabie, se uită 
matrozii la tine... | 

Pastorul se ivi în uşa bisericuţei şi spuse că ar dori 
să stea de vorbă între patru ochi cu prea onoratul 
prapurcic. Aghei se ridică, se apropie de uşă, îl îm- 
brînci pe pastor înăuntru şi trase cu zgomot zăvorul. 

— Să-i şi păzeșşti, leprele ! Ţin tunuri în biserică, 
oameni de treabă ce-s| 

Pe mal, lingă barcazul cetăţii, Egorşa o întilni pe 
băbuţa Evdoha. Privea la Dvina, la vasele care ple- 
cau şi veneau. Egorşa îi dădu binețe şi-o întrebă cu 
ce treabă a ieşit din casă într-o zi ca aceea. Băbuţa 
răspunse cu sfiiciune: 
» — Am cerut lui Silvestr Petrovici să mă lase în ce- 
tate —mi-a dat şi semn de trecere. „Vino — zice, bu- 
nicuțo, că alifiile matale sînt tare bune pentru răniţi“. 
lar Taisia şi Vaniatka sint acolo în ospeție... 

Barcazul mergea încet, împins de visle. Din faţă, 
de pe mare, sufla vintul; ploaia biciuia pieziş. Tăcute, 
parcă fără viaţă, corăbiile negustoreşti străine, stă- 
teau la ancore. Departe în Solombala bătu din nou 
un clopot — deasupra Dvinei pluti un vuiet neliniş- 
titor. | 


13. „NIMENI NU TE VA INVINGE, SUEDIE!“ 


Seara, dinspre mare se tîrau nori joşi, plumburii, 
înfiorători. Ploaia; se năpustea în trîmbe, vîntul şuiera 
în pînzele „Coroanei“. Dvina se înnegurase, se um- 
flase, izbea zgomotos în maluri. Pe şanţuri, ardeau 
varta, casa vameşilor şi colibele în care locuiau dra- 
gunii, aprinse de şvezi. 

Earl Julenscherna, cu platoşă sub pelerina de piele, 
cu genunchere şi brățare de oţel, cu coif de aramă 
aurită, împodobită cu panaş stătea pe  dunetă la 
cîrmă, lîngă giruieta care se învirtea repede. Trîm- 
bițaşii aşezaţi în linie sunau: „ridicați  ancorele: 
urmați-mă !“ Clopotele de aramă băteau semnalul de 
luptă. Escadna se pregătea de bătălie : sabordurile tu- 
nurilor erau deschise, ţevile tunurilor cătau în picta 
cenușie ; soldații înfășurau şi trăgeau în sus capoa- 
tele de la tambuchiurile cabinelor ofiţereşti; hamacele 
soldaţilor şi ale matrozilor erau strînse în plase pe 

greementul de rezervă şi în magazie pentru ca nimic 
de prisos să nu ocupe locul în timpul luptei, pentru 
ca nimic să nu împiedice, să nu încurce drumul în cli- 
pele hotărîtoare ale bătăliei. 

Artileriştii trebăluiau grăbiţi pe lîngă tunuri: sco- 
teau dopurile ţevilor, desfăceau și îndreptau îuniile. 
Gollangherii — servanțţii, cu pieptare scurte, cu pla- 
toşă — așezau în dreapta tunului peria de curăţat 
țeava şi vergeaua, de încărcare, atîrnau în stînga 
punga cu dopuri de astupat, aruncau cu zgomot pe lo- 
cul destinat răngile și pîrghiile. Matrozii de covertă, 
icnind și înjurînd, așezau lîngă două tunuri butoiașe 
cu apă, deasupra cărora îumegau îitilurile aprinse. 
Din cale, alţi servanţi cărau în fugă cu coșuri ghiu- 
lele, mitralii și pulbere. Armurierii corăbiei împărțeau 
soldaţilor de abordaj armele reparate şi ascuţite. Ma- 
trozi anume puşi vărsau apă pe punți, ca să nu izbuc- 
nească vreun incendiu de la o nimica toată. Căpitanii 
de corăbii dădeau îndrumări cum să se întindă plasele 
de rafie deasupra punților şi a teugăi. Aceste plase 
trebuiau să oprească în timpul luptei frînturile de ca- 
targe şi de vergi care ar fi căzut peste oameni. 

Jos, pe scări şi pe coridoare, matrozii coborau în 
cala cea mai adîncă sicriul cu leșul colonelului James. 
Medicul escadrei mergea după sicriu şi se ruga: 

— Mai cu bägare de seamă, stimațţilor! Nici nu 
știți cîtă muncă am depus pentru îmbălsămarea cada- 
vrului, ca să nu se strice... 

Icnind, matrozii bombăneau : 

— Pe noi, n-ai grijă, nimeni n-o să ne coasă după 
ce-om mierli-o... 

— Fraţii noştri sînt aruncaţi în mare fără alte ma- 
rafeturi... | 

— La el scria în învoială... 

—  Învoială, neînvoială — acum toţi o să ne ducem 
la fund... 

— Ce zici, domnule medic ? Cum o să se sfirşească 
tărăşenia asta >? 

În cală, armurierul navei închise sicriul de stejar 
într-o ladă de fier al cărui capac îl lipi. Capelanul 
murmură o rugăciune deasupra mortului şi plecă sus 
împreună cu medicul. Pe drum îl întrebă: 

— Unde eşti mai în siguranţă, heer doctor, în timpul 
bătăliei ? Sub punte sau pe punte ? 

Pe drum intrară amîndoi în salon şi băură cîte un 
pahar mare de brandy. Capelanul se chercheli şi, în- 
cepînd să lăcrimeze, se plînse cu amărăciune că avu- 
sese un vis urît, şi aminti de liniştitul său oraş Haile. 
Zîmbind trist, medicul aruncă zarurile — cu soţ sau 
fără soț? Căzu — fără soț. 

— Rău? întrebă capelanul. 

— N-ai să mai vezi Hafle! îi spuse medicul. În 
schimb, fără îndoială că intri în împărăţia cerurilor, 
fiindcă mori pentru o cauză siîntă | 

Urcară sus în tăcere. 

Aici earl Julenscherna se uită posomorit spre zarea 
nedeslușită şi ascultă glasurile răguşite ale matrozi- 
lor : 

— Ancora e la pic! 

— Ancora e la pic, heer nostrom! 

— Ancora e la pic, heer locotenent! 

— Ancora e la pic, heer căpitan ! 

Zăngănind din platoşă, Uurkwaard se apropie de 
contraamiral și raportă răspicat : 

— Ancora e la pic, heer contraamiral ! 

Fără să se întoarcă, excelența sa ordonă: 

— Binecuvîntează, capelane ! 

Capelanul  păşi nesigur înainte, împreună mîinile 
cucernic şi rosti cu limba împleticită : 

— Sfînta Brigitta să binecuvînteze lupta noastră! 

Clopotul cel mare de aramă bătu pentru rugăciune. 
Pe punte, pe dunetă, pe teugă, pe puntea mijlocie, pe 
punțile tunurilor, în magazia de muniții, toți matro- 
zii, soldaţii, ofițerii, mercenarii, piraţii, tilharii — de 
la del Robles pînă la Benkt, Ucigaş de prieten — în- 
genucheară, împreunară palmele, închiseră ochii şi se 
Trugară... 

e ut murmură o rugăciune. Pe obrajii lui ru- 
meniţi de brandy se rostogoleau lacrimile credinţei... 

— Ajunge! spuse Julenscherna ridicindu-se din 
genunchi. 

Clopotul cel mare de aramă sună din nou. Tobele 
bătură semnalul „Inainte, pentru gloria regelui !“ 
Trîmbiţele de pe toate navele escadrei vuiră : „Nimeni 
nu te va învinge, Suedie!“ Earl Julenscherna făcu 
semn cu batista: „La luptă !“ 

Şi îndată Uurkwaard ordonă prin portavoce, rar şi 
răspicat : 

— La luptă! Toată lumea la posturi, nimeni nu 
vorbește, nimeni nu fumează, toți să fie gata de atac... 

Pe punțţile tunurilor ofițerii repetau ordinul: 

— La luptă! Toată lumea la posturi, nimeni nu 
vorbește, nimeni nu fumează, toţi să fie gata de luptă... 

Corăbiile intrau încet, cu grijă, una după alta, în 
gura largă a Dvinei. Tunurile pîndeau atent şi ame- 
nințätor din saborduri. Pe catarge pînzele uriaşe ale 
stindardelor suedeze fîlfiiau în vînt. 


11. APRINDEȚI FITILURILE! 


Ochi nevăzuţi pîndeau corăbiile chiar de la Sveatoi 
Nos. Şi chiar în clipele cînd în gurile Dvinei earl 
Julenscherna poruncise să se ridice ancorele, un mu- 
jic în cămaşă de pînză grosolană, udă, ieși din tufele 
de răchită, prinse căpăstrul de funie al căluțului său, 
alergă alături de el cîţiva paşi plescăind prin mocirlă, 
sări, se culcă cu burta pe spinarea calului, îşi aruncă 
pe partea cealaltă piciorul încălțat cu opincă şi dînd 
avan din coate, porni în goană într-acolo unde îl aş- 
tepta alt mujic, gata să pornească mai departe spre 
matrozii care se aflau lîngă loişorul pentru vestire, 
aflat în preajma unei colibe. 

Pescarii, trîgoveţii, călugării în rantii ude şi cu ciu- 
bote pescăreşti, care cu ţepoaia pe umăr, care cu 
securea la cingătoare, care cu o puşcă — încălecau şi 
o luau întins spre cetate. Caii alergau pe drumuri noi, 
tainice, pe poteci ascunse, vestitorii erau trecuţi cu 
lotea: peste apele din drum, ochii ageri obișnuiți cu 
marea, plini de ură, ai pomorilor, pîndeau corăbiile 
din tufele dese de pe maluri, de după căpițele de fîn, 
de după mesteceni... 

Și cu mult mai înainte ca pîndarul de pe vasul 
amiral sā vadă cetatea  Novodvinskaia, sus, în 
curtea acesteia sunară trimbițele, pe valurile înain- 
tate, pe turnuri, pe ziduri bătură a primejdie to- 
bele. | 

Fără zăbavă, în ploaia măruntă, ţinîndu-și spän- 
gile, matrozii alergau spre vasele de aprindere — 
spre brandere, ca să le gătească de luptă. Păşind 
grabnic pe valurile de pămînt, porniră spre tunurile 
pînă atunci ascunse, mai marii tunarilor, aprinzătorii 
și ochitorii. Mujicii — fierbători de smoală, împroş- 
cînd cu opincile băltoacele, dădură fuga în şiruri să 
mai pună lemne uscate sub cazanele în care clocotea 
smoala — cu care trebuia să-l oprească pe tîlharul 
hain dacă ar răzbi spre zidurile cetăţii. Ostașşii cu 
muschete, cu puşti, cu flinte, urcau unul după altul 
spre metereze unde își așezau tot avutul lor ostă- 
şesc, gospodărindu-se pentru a sta acolo atîta vreme 
cîtă va trebui pentru a-l zvirli înapoi pe blestematul 
dușman. Zidarii, tîmplarii, fierarii, salahorii, săpăto-. 
rii, toți aceia care duraseră cetatea, cu sulițe grele 
făurite în ceasurile de răgaz pe nicovalele cetăţii, cu 
ghioage, cu cuțite tăioase, se suiau în turnuri gata să 
se bată după puteri şi pricepere, să ajute cînd au să 
se zvîrle pietroaiele, cînd are să se verse smoala, cînd 
au să se arunce biîrnele în capul tîilharilor. Intr-o cli- 
pită curtea cetății se umplu de sute de oameni şi în- 
dată se goli — oamenii se duseră la locurile lor, se 
gătiră de luptă, încremeniră acolo. Din nou se aş- 
ternu liniştea ; se auzea doar Îreamătul ploii şi scîn- 

cetul pescăruşilor care săgetau tulburați pe deasupra 
Dvinei. 

Silvestr Petrovici, cu perucă, cu codiță la ceafă, în 
mundir nou cu colorile polcului Preobrajenski, strîns, 
încins cu lenta, cu mantie şi cu pălărie în trei colțuri, 
cu mănuși albe, cu sabie, cu ocheana scurtă în mînă, 
ieşi din izbă, privi curtea cetăţii, acum pustie, şi strigă 
din ceardac: 

— Maşenka, am uitat punga cu tutun, fii bună şi 
adu-mi-o tu... 

Maşa aduse punga, pipa, iasca, cremenea, amna- 
rul, şi întrebă repede, în şoaptă: 

— Să ne luăm rămas bun acum? 

El: îi strînse tare mîna şi-i răspunse la fel, în 
şoaptă : 

— Îndată ce va începe tragerea să duci copiii în 
beci. Pînă una-alta, să stea în izbă, în curte n-au ce 
să caute... 

Și tăcu. 

— Ce linişte! spuse Maşa, ascultînd încordată. 
Doar pescărușii ţipă. Pesemne că ei îi şi văd pe şvezi! 

Silvestr Petrovici chemă pe băbuța Evdoha şi pe 
Taisia: 

— Voi, volintirelor, duceți-vă sub zid, în magazia 
de piatră făcută împotriva ghiulelelor. Acolo e mult 
mai bine pentru voi. Nici o ghiulea nu poate s-o stră- 
pungă şi e loc destul — ostaşii răniți au să vină să 
vă găsească acolo. 

Il chemă pe Egorşa care trecea în fugă prin curtea 
cetății şi-i porunci : 

— Tu, Egor, îngrijește să se. scoată două-trei bu- 
toaie de vodcă ca să aibă acolo băbuţa pentru oa- 
meni. Vodca e sfîntă pentru rănit. Maşei mele să nu-i 
daţi voie să împartă, ea e prea darnică, are s-o is- 
prăvească înainte de luptă... 

Băbuţa Evdoha făcu o plecăciune. Egorşa cără în 
fugă sub zidul cetăţii coșul cu droguri, cu alifie de 
urs, cu ierburi mirositoare. Taisia aduse damigeana 

cu leacurile băbuţei. Maşa dădu fuga după pînză 
pentru oblojeli, după paturi, după saltele pentru ră- 
niți. Silvestr Petrovici îi strigă din urmă: 

— Adu tot ce este, nu lăsa nimic în izbă. Auzi? 

— Aud! răspunse din fugă Maşa. 

Silvestr Petrovici se îndreptă spre scara care du- 
cea sus pe ziduri. Acolo dădu de doi mujici care rä- 
măseseră în drum cu povara — cărau sus un coş 
de răchită cu ghiulele. Coşul se agăţase de ceva şi 
se rupsese. Mujicul mai în vîrstă îl boscorodea pe 
ilăcăul care ţinea de jos coşul. Și deodată Silvestr 
Petrovici îşi aduse aminte de amîndoi: cel virstnic, 
cu bărbuţă, slab şi zdrenţăros — se năpustise la 
el odinioară, în iarna aceea, pe drumul spre Holmo- 
gorî. Celălalt, Kozma, ucisese deunăzi în curtea izbei 
Semigradnaia pe tîlharul de -chelar. Iar acum își fă- 
ceau amîndoi aici datoria de oșteni. 

In sfîrşit, izbutiră să treacă mai departe cu coșul. 
Silvestr Petrovici fu ajuns din urmă de Rezen — și 
acesta îmbrăcat în mundir scump, de sărbătoare, cu 
perucă învoltă. Rezen îi dădu ziua bună. 

— Chiar că-i bună! răspunse levlev zîmbind. 

Urcară pe treptele scîrțiitoare pînă la turnul înalt 
al porții, şi se opriră lîngă o ferestruie de meterez 
prin care adia boarea umedă a Dvinei. levlev privi 
îndelung, apoi, dînd ocheana lui Rezen, spuse: 

— Priveşte, Egor ! Vin! 

Inginerul potrivi ocheana şi îndată văzu patratele 
și triunghiurile albe ale pînzelor umflate de vînt, ver- 
gile, catargele, steagurile... 

— Vin repede ! rosti Rezen în nemțește. Merg fără 
teamă | Au găsit pilot, donnerwetter! ! 

— Au găsit! încuviinţă levlev, privind iarăşi prin 
ocheană. 

Scîrțiind cu ghetele noi, Rezen străbătu turnul, se 
ivi în altă ferestruie și porunci tunarului de pază: 


! Donnerwetter — mii de tunete (în limba germană) (n. r.) 

— Fierarii să încingă ghiulelele, artificierii să pre- 
gătească încărcătura. 

levlev se uită prin ocheană la Dvina, la apele ei 
cenuşii, pe care se legănau într-una plutitorii puşi îm- 
preună cu Reabov, parcă uitaţi acolo și care, totodată, 
însemnau fără greş marginile opreliștei din fundul 
apei ; privi ostrovul Markov, tunurile ascunse acolo, 
tunarii, se uită la tînărul comandir cu sabia ridicată 
— cînd va lăsa mîna, tunurile lui vor trage toate deo- 
dată asupra locului unde acum se legănau domol plu- 
titorii şi unde va fi scufundată corabia duşmană... 

„Prea devreme a ridicat sabia, — gîndi Silvestr Pe- 
trovici. Mai are de așteptat, îi va amorți braţul de 
tot“. 

Truditorii, unul după altul, aplecîndu-se, alergau 
spre vîrtej pe care, dacă se va întîmpla ceva, vor în- 
fășura lanţul. Alergau şi săreau în groapă. Din turn, 
levlev îi vedea limpede cum se aşezau la pîrghiile 
vîrtejului, cum se rînduiau pentru treaba lor. Acum 
doar cîinele se mai auzea lătrînd pe ostrovul Markov 
— cățelul zburdalnic, urecheat, credea că oamenii 
care săreau în groapă, se jucau cu el. Din groapă ră- 
sări o mînă, cățelul fu înşfăcat şi vîrît într-un sac, ca 
să nu facă tărăboi. Şi pe ostrovul Markov, ca şi în ce- 
tate, nu se vedea ţipenie de om — toată suflarea se 
ascunsese. Să creadă şvedul că nu-l aşteaptă nimeni, 
nicăieri, în acel ceas pustiu... 

— Nostromule! strigă levlev fără să se întoarcă, 
știind că Semisadov e lîngă el. 

— Poruncă ! răspunse Semisadov iute şi vioi. 

— E bun cîrmaciul lor, nostromule ? 

— Merge cu îndrăzneală! răspunse  Semisadov. 
Unul ca ăsta nu găseşti pe toate drumurile. 

Rezen își aprinse pipa și spuse tărăgănat: 

— Pe vasul amiral sînt deschise toate sabordurile 
tunurilor iar fanionul din vîrful catargului semnali- 
zează — fiți gata de luptă! 

— Sîntem gata! răspunse levlev. 

Corabia din fruntea escadrei, cu o făptură dăltuită 
din lemn negru la prova, se ivi de după o limbă de 
pămînt a Dvinei şi îndată incepu parcă să crească, 
smulgîndu-se din giulgiul ceţei şi al ploii. Din turn se 
vedeau stînd gata de tragere lîngă tunul ,de urmă- 
rire al vasului-amiral tunarii cu platoşe străluci- 
toare, ude de ploaie, pe care îi ameninţa cu pumnul un 
comandir tunar de pe teugă. Corabia uriaşă înainta 
aplecată pe o parte, vîntul vioi care sufla de pe mare 
șuiera în pînzele ei, sute de ostaşi cu chivăre de 
aramă, cu muschete şi muschetoane, cu puşti și su- 
lite, se îngrămădeau pe puntea mijlocie, pe teugă, iar 
din sabordurile deschise priveau pe trei rînduri ţevile 
tunurilor... 

— Nostromule ! strigă levlev fără grabă, cu glas 
neșovăielnic, liniștit. 

— Poruncă ! auzi la spatele lui. 

— Aprindeţi fitilurile ! 

— Aprindeţi fitilurile ! strigă prin ferestruie Semi- 
sadov. 

— Fitilurile ard! răspunse aproape îndată tunarul 
de pază. 

— Tunurile, fiți gata ! porunci Ievlev. 

Tunarii puseră mîinile pe paturile tunurilor, ochi- 
torii mişcară încet penele, învîrtiră pîrghiile, aştep- 
tînd cea din urmă poruncă. Semisadov răsufla fier- 
binte în ceafa lui Ievlev, privind cum se ivea în fața 
ferestruii de meterez a turnului steagul suedez cu 
cruce de aur pe cîmp albastru. 


15. ESCADRA PE DVINA 


Reabov îi spuse încet lui Iakob : 

— Să vii mai tîrziu la cârmă. În trei om izbuti 
totuși mai ușor. 

Iakob întrebă: 

— Toporul îl ai? 

Reabov dădu din cap drept încuviințare. Îşi po- 
trivi pe trup caftanul de frenghie, strînse mai tare 
cingătoarea. Mitenka se uita la el cu ochi aprinșşi, ca 
într-o minunare. , 

— Măi, ce te mai holbezi! zise Reabov. La ce te 
bucuri ?... Uită-te ursuz, îi prea devreme acu’ să te 
bucuri... 

Mitenka rîse şi întrebă: 

— Cum să mă uit ursuz? Nu-s obișnuit, unchiule... 

— Iacă aşa cum te-ai uitat mai deunăzi — aşa să 
te uiţi și acu’... 

Il trase pe Mitenka de nas, de ciui, şi ieşi din ca- 
bină, ducîndu-se sus. Iakob coti spre bucătăria ami- 
ralului. Mitenka îl ajunse din urmă pe cîrmaci, şi pă- 
şiră amîndoi pe punte. Uurkwaard îi întîmpină priete- 
nos şi-i însoți spre roata cîrmei. Reabov cercetă pîn- 
zele cu o privire domoală şi spuse că-s prea puţine. 
Mitenka tălmăci repede : 

— Domnul cîrmaci îl sfătuieşte pe domnul căpitan 
să pună mai multe pînze pentru ca, avînd vînt bun 
din spate, să trecem cu iuțeală pe lîngă cetate şi să 
nu suferim pierderi... 

Contraamiralul încuviință dînd din cap: 

— Are dreptate! Cu cît vom trece mai repede pe 
lîngă fortăreața rusească, cu atît mai curînd vom ter- 
mina expediţia. Dar vele sînt destule. Și cu viteza 
asta riscăm destul de mult. 

Uurkwaard îşi duse mîinile la inimă şi spuse dul- 
ceag : 

— Heer contraamiral nu este sigur de pilotul nos- 
tru, dar eu susțin că n-am văzut niciodată un pilot 
asemănător. 

Earl Julenscherna se uită în tăcere la umerii largi 
ai lui Reabov, la mîinile lui aşezate cu linişte şi sigu- 
ranţă pe mînerele uriaşei roți a cîrmei. Pilotul condu- 
cea iscusit nava, după toate mişcările lui se vedea 
că-i un marinar încercat. 

— Dvina are multe bancuri de nisip, spuse Julen- 
scherna. 

— El le cunoaşte pe toate! răspunse Uurkwaard. 

Contraamiralul strînse cu îndoială din umeri. 

Mitenka vorbi din nou: 

— Domniil pilot crede că mergînd atît de încet o 
să trecem anevoie pe sub focul tunurilor. Domnul pi- 
lot ştie. că în cetate sînt tunuri multe şi mari... 

Julenscherna îl întrerupse pe Mitenka : 

— Adăugaţi vele, heer căpitan, dar rusul să ştie că 
dacă nava va nimeri în vreun banc, s-a isprăvit cu el! 

Reabov schimbă roata cîrmei încet, abia zărit. Vîn- 
tul jilav, lin, al mării se înteţea tot mai mult, um- 
flînd pînzele. „Coroana“ lunecă mai repede şi: după 
ea, pe dîra lăsată de cîrmă, venea toată escadra. Uur- 
kwaard se apropie de cîrmaci, îl bătu pe umăr şi 
spuse : 

— Straşnicul Ivan este cel mai bun pilot pe care îl 
cunosc. Straşnicul Ivan să rămînă bun prieten cu 
căpitanul şi viața. lui are să fie un vis... 

Cîrmaciul rîse şi răspunse: 

— Tocma” d-aia mă ţii în magazia de parîme, dom- 
nule căpitan... 

— Dar acolo a fost o luptă înverşunată ! exclamă 
Uurkwaard. Ar fi putut să te ucidă, straşnice Ivan! 

Fără să răspundă, Reabov învirti roata cîrmei, oco- 
lind cu grijă pragurile de nisip. Matrozii transmiteau 
pe punți cuvintele omului de veghe din gabie: 

— La tribord o luntre scufundată, heer nostrom! 

— La tribord o luntre scufundată, heer locotenent ! 

— La tribord o luntre scufundată, heer căpitan! 

Mitenka tălmăci : 

— În dreapta e o luntre înecată — în prova coră- 
biei ! 
© — Unde nu trebuie — n-om  nimeri! răspunse 
Reabov. 

Corabia plutea repede. Pe alături, prin pînza ploii, 
alergau cîmpiile cunoscute,  smîrcurile, satele, para- 
clisele de pe colnice, troițele așezate după rînduială 

de pomoreni, bisericile vechi de lemn, năpădite de 
muşchi. Reabov, cu ochii închişi pe jumătate, se uita 
drept înainte, mîinile lui vinjoase ţineau zdravăn, li- 
niștit, roata cîrmei. Mitenka stătea alături, aproape, 
uitîndu-se şi el înainte. 

— Ți-e frică ? î] întrebă încet Reabov. 

— Nu, nu mi-e frică! 

Tăcu niţel, apoi spuse cu un suspin: 

_— Imi pare rău de Afanasi Petrovici, unchiule ! 
Mă tot gîndesc la dînsul... 

— Cu jalea n-ai să treci marea |! răspunse cu obidă 
Reabov. Să te jeluieşti nu înseamnă că faci mare 
lucru. E uşor... 

Matrozul de veghe din botul corăbiei bătu clopotul 
mic şi strigă neliniştitor : 

— Drept la prova bastioanele înaintate ale fortă- 
reţei | 

Pe punte vestea trecu mai departe: | 

— La prova bastioanele înaintate ale fortăreței, 
heer locotenent ! 

— La prova bastioanele înaintate ale fortăreței, 
heer căpitan! 

— Ce de tămbălău ! spuse Reabov. Le vedem doar... 

Pe punte, pe punţile tunurilor, pe teugă, tobele bă- 
tură pentru luptă. Ofițerii de punte strînseră sifleiele 
în dinți. Tunarii se lipiră de sabordurile deschise. Pri- 
vind printre gene, Reabov căta înainte, cu luare-a- 
minte, la turnuri, la valurile cetăţii, la poarta joasă, 
bine închisă, la meterezele zidurilor, la norii cenușii, 
zdrențuiți, de deasupra clopotniţei. 

— 'Artificieri ! Aprindeţi fitilurile! ordonă contra- 
amiralul. 

Ofițerii de punte şuierară strident din sifleie, ser- 
vanţii tunurilor ridicară ghiulelele, pregătindu-se să 
le vire pe ţevi după prima salvă. Julenscherna scoase 
din buzunar batista. În. clipa aceea Iakob se apropie 
de el pe la spate cu tava și făcu o plecăciune. Ju- 
lenscherna tresări. Iakob spuse respectuos: 

— Cafea pentru heer contraamiral... 

— La naiba! i-o reteză Julenscherna. 

Clopotul bătu din nou. Pe punte se transmise: 

— La prova toată fortăreața, heer locotenent! 

— La prova toată fortăreața, heer căpitan | 

Corabia se îndrepta spre cetate. Julenscherna 
aștepta. Încă puţin — şi el va face semn cu batista. 
Atunci vor trage toate tunurile de pe un bord — de 
la cele mai uşoare, aflate pe puntea superioară, pînă 
la cele mai grele, aflate pe puntea inferioară. 


Ae 


tan Să aa EY 
-a 


Şi nu de dragul lui Vladimir-cneaz 
Nici al cneaghinei mîndre Apraksia, 
Ci numai pentru sfînt pămînt rusesc, 
Pentru orfani, vădane şi norod. 

Bilină 


CAPITOLUL OPT 


1. FAPTA 


Cetatea se înălța drept în fața provei vasului amiral 
„Coroana“. Ea arăta acum cu totul altfel decit atunci 
cînd cîrmaciul fusese oaspetele lui Silvestr Petrovici : 
acum nu era nici ţipenie de om pe turnurile ei şi pe 
valuri ; nici un zgomot nu se auzea de-acolo de unde, 
încă nu de mult, zi și noapte vuia ramătul necurmat 
al lucrărilor mari şi grele. Îţi venea să crezi că acolo 
încă mai dormeau, şi pentru o clipă Reabov fu săgetat 
de un fior: nu erau gata oare? Oare nu vedeau, nu 
auzeau ce urgie vine, cu ce pustiire amenințau orașul 
corăbiile şvezilor, cîţi simbriaşi cu coifuri şi cu platoșe 
se ațineau. pe punte, cîte tunuri priveau din ferestrui, 

cîți ochi prădalnici iscodeau malurile Dvinei, căutînd 
ce să jefuiască, ce să ardă, pe cine să ucidă. 

Dar ochiul ager al cîrmaciului zări curînd o făptură 
omenească mişcîndu-se și intrind în turnul. cetății şi, 
după felul cum se pitise acolo omul, Reabov înţelese : 
aşteptau, erau gata, au să întîmpine duşmanul cum se 
cuvine, au să înceapă la vreme, n-au să întîrzie. Acum 
era rîndul lui, venise clipa trudei lui, a faptei lui. Și 
fu gata într-o clipită : își aruncă privirea asupra plu- 
titorilor care arătau unde-i pragul, se propti cu picioa- 
rele în scîndurile cătrănite ale punţii şi strînse mai 
zdravăn mînerele cîrmei. 

Mitenka stătea la spate, lîngă umărul lui stîng şi 
tălmăcea dacă trebuia să tălmăcească ceva. Iakob 
aducea contraamiralului ba o cafea, ba pipa umplută 
cu tutun, ba o cană de punci fierbinte. Vîntul, împiclit 
de ploaie, șuiera în pînzele vasului amiral, picăturile 
grele de apă zburau în față. Cetatea se tot apropia, 
tot creştea, turnurile amenințătoare, crunte, și malu- 
rile ei parcă alergau în întîmpinarea corăbiei. 

— "N-ar fi mai bine să te dai mai la margine? îi 
spuse Reabov lui Mitenka. N-ai să poţi ajunge acolo 
cînd o veni clipa. 

— Dar cine o să-ţi tălmăcească, unchiule ? întrebă 
Mitenka. Nu pot să plec, îndată şi-or da seama... 

— i s-a spus, du-te! porunci Reabov. 

Dar Mitenka nu plecă, rămase lîngă umărul stîng 
al cîrmaciului. Nu-l asculta, pare-se pentru întiia oară 
în viață — se uita înainte la turnurile şi valurile ce- 
tăţii, la plutitorii care se vedeau tot mai bine legă- 
nindu-se pe apa cenușie. Acum se puteau zări verge- 
lele cu care erau legați, funiile de cînepă cu care erau 
strînși. 

— O! exclamă Uurkwaard. In graba lor moscovi- 
tenii n-au ridicat semnalele de pe cursul navigabil al 
apei. Cu atît mai bine, dracu’ să-i ia, cu atît mai bine! 
Aici trebuie s-o cotim mai la stînga, nu-i aşa ? 

Mitenka tălmăci. Reabov răspunse că aşa o să şi 
meargă şi învîrti uşor mînerele cîrmei. „Coroana“ se 
aplecă puţin; vintul șuieră şi mai tare. 

— Unchiule — întrebă în şoaptă Mitenka — d-apăi 
Afanasi Petrovici poate că a scăpat cu viaţă! A mai 
fugit unu... 

— L-au ucis pe căpitan! răspunse Reabov. El nu 
putea să plece... Comandirul să plece, să-şi părăseas- 
că ostaşii? Nu, nu era el asemenea om... 

Mai avea foarte puţin pînă la plutitori, și Reabov 
se uită cu luare-aminte la ei, trase aer adînc în piept, 
rostuind totul pentru cea din urmă oară și încordin- 
du-şi cugetul asupra faptei pe care trebuia s-o împli- 
nească. Obrajii lui se rumeniră deodată, o cută i se 
aşternu între sprîncene, muşchii i se vîrtoşiră sub mä- 
tasea subțirică a caftanului de preţ. 

Cîrma „Coroanei“ se învîrti la dreapta, indrumind 
botul corăbiei spre plutitori. 

Cîrmaciul se uită pentru ultima dată la turnurile 
cetăţii şi apoi nu-și mai luă ochii limpezi şi încordați 
de la drumul pe care plutea corabia. 

Reabov nu se gîndea la nimic în acele clipe din 
urmă, nu-şi amintea de nimic, nu-și lua rămas bun 
de la nimic. Nu îngăduise în preajma lui nici un gînd 
despre o pieire apropiată cu putință. Era încredințat 
c-o să scape cu viață și se neliniştea numai pentru 
Mitenka şi pentru noul lui prieten care, după cum i se 
părea, ar fi putut să nu izbutească să facă ceea ce 
trebuia. Şi, uitîndu-se înainte, le spuse amîndurora 
duios şi îmbărbătător : 

— Acv, fraților, nu mai e mult. Acu”, ţineţi-vă | 

— D-apăi ne şi ţinem! răspunse Mitenka cu glas 
sugrumat de tulburare. 

Obrajii lui ardeau, ochii urmăreau neîncetat pluti- 
torii. Iakob de asemenea se uita la plutitori, strîngind 
aprig cuțitul la sîn. Era mai galben ca totdeauna, mai 
potolit ca de obicei şi uneori căta într-o parte şi alta, 

gătindu-se pentru lupta care trebuia să se petreacă 
chiar acolo, lingă roata cîrmei. 

— Ei, unchiule ! șopti Mitenka fierbinte la spatele 
lui Reabov. Cu Dumnezeu înainte ! 

In clipa aceea Reabov încleștă dinţii, şi învîrti pen- 
tru cea din urmă oară şi foarte puţin roata cîrmei. 
Aproape numaidecît zbucni un scrîşnet prelung, parcă 
din fundul Dvinei chiar. Prova „Coroanei“ se ridică 
încet, cîrma începu să se lase, şi un urlet prelung, 
vuitor, de deznădejde şi turbare se rostogoli pe pun- 
țile tunurilor, pe celelalte punți, pe dunetă, pe toată 
corabia. 

Cîrmaciul luă mîna de pe roata cîrmei. 

Nu maï avea ce face — vasul-amiral se aşezase te- 
meinic pe prag. 

In urletul glasurilor, foarte aproape, asurzitor de 
tare, pîrîiră împuşcături de pistol. Cîrmaciul se aplecă 
— înțelese că trag în el. Chiar în ochii lui luci tăişul 
unei săbii : izbi cu toporul, şi omul care vroise să-l 
taie se prăvăli fulgerat. Mitenka şi Iakob se apărau 
la spatele lui Reabov, dar cirmaciul îi acoperea pe 
amîndoi şi hăcuia cu toporul pe toţi cei care se repe- 
zeau la el, pălind în plin și cu înverșunare atît de 
cumplită, încît făcu repede un gol de jur-împrejur. 
Numai împușcăturile răpăiau tot mai des şi mai în- 
dîrjit. 

Nici Reabov, nici Mitenka, nici lakob nu văzuseră 
cum al doilea vas al escadrei ciocnise din goană cîrma 
înaltă, dăltuită, a „„Coroamei“. Simţiră doar o izbitură 
năprasnică şi încă o dată auziră mugetul echipajului 
de pe vasul-amiral, un muget lung, nesfîrşit, urmat de 
răgetul cunoscut, asurzitor şi gros al tunurilor: tră- 
seseră deodată și tunurile din cetatea Novodvinskaia, 
și cele de pe ostrovul Markov. 

Apărîndu-se cu toporul, Reabov nu-şi dădu seama 
că îl răzlețiseră de Iakob, nu-l mai văzu pe Mitenka. 
Dar cînd o ghiulea încinsă despică puntea și-i îm- 

prăştie pe şvezi, cîrmaciul privi înapoi şi înțelese că 
Mitenka fusese rănit. Ridicînd toporul cu mîna dreap- 
tă, cîrmaciul se repezi înapoi şi luindu-l de mînă pe 
Mitri îl tîri după sine spre marginea punţii ca să 
sară cu el în apă. Deodată însă începu să slăbească 
şi simţi că nu mai poate să meargă, ci doar să se 
tirască. Dar să se tirască de asemenea nu era cu 
putinţă, pentru că ar fi fost strivit. Și el păşea mereu, 
scăldat de sînge, cu toporul în mînă, tîrîndu-l după 
sine pe Mitri. Chiar la margine fu ajutat de Iakob pe 
care îl găsi acolo, rănit şi el, căznindu-se amarnic să 
răsuile cu gura larg deschisă. 

— O să sară îndată! îi spuse Reabov lui Iakob 
despre Mitenka. N-are nimic, pesemne că s-a lovit 
nițeluş. Eu am să înot cu el — vino cu noi... 

Din nou şuieră o ghiulea şi se înfipse în punte. 

Iakob îl trase pe Mitenka spre o ruptură a bordului. 
Mitenka gemu tare. Reabov porunci : 

— Sări, nu aştepta ! Sări | 

Săriră împreună. Cîrmaciul se aruncă după ei. În 
apă se izbi cu capul de ceva şi undele reci, cenușii — 
ale Dvinei se închiseră deasupra lui. 


2. PE TURNUL CETĂŢII 


— Foc! porunci levlev. 

— Foc! trecu mai departe porunca Semisadov. 

— Foc! strigă Fedosei Kuzneţ tunarilor lui. 

Și chiar în aceeaşi clipă se cutremură turnul porţii, 
se cutremurară valurile şi o flacără gălbuie zbucni 
din ţevile tunurilor. Șuierînd și vuind, ghiulelele se 
înfigeau în puntea vasului-amiral, spărgeau bordurile 
fregatei, siărîmau tot ce se afla pe punte, prefăceau în 
țăndări tachelajul de rezervă, şalupele de salvare, ca- 

targele. Fumul pulberii arse şi funinginea învăluiră 
repede ca un nor cetatea şi în acest nor tunarii cură- 
tau ţevile, vîrau ghiulele, ocheau şi trăgeau. Tuciuriul 
Fedosei Kuzneţ alerga de la un tun la altul, îndrepta 
ochirea, căsca larg gura, aşteptind bubuitul. Şi citeva 
clipe după ce începuse lupta, oamenilor li se părea că 
încleştarea ţinea de mult, că nu era nimic deosebit de 
înspăimîntător în această treabă, că şvedul n-o să se 
poată apăra şi în curînd îi va veni sfîrşitul. 

— Sînt bătuţi, domnule căpitan-comandor! strigă 
Rezen. Nu mai au altceva de făcut decît să se predea. 
Priveşte ! 

Ridicîndu-se pînă la brîu peste meterez, el îi arătă 
lui levlev prova vasului-amiral proțăpită în sus, fre- 
gata care mersese pe urmele „Coroanei“ şi intrase în 
cîrma ei. Răcnind, îmbrîncindu-se, şvezii săreau în 
apă de pe punțţile fregatei şi de pe teugă. Unii încer- 
cau să coboare o barcă, alţii se urcau pe sarturi, alţii 
se rugau, întinzînd mîinile spre cer. 

— S-a terminat cu ei! spuse Rezen. Au intrat în 
banc. Cum a fost cu putință să nimerească de-a drep- 
tul în banc? 

— l-a dus acolo  cîrmaciul Ivan Reabov! spuse 
levlev. S-a săvirşit o faptă mare, Egor. Cît „despre 
ceea ce ziceai — că putem să serbăm izbînda — apoi 
asta-i ușor de spus dar greu de făcut. În escadra lor 
nu sînt doar două corăbii şi încă n-au să ridice steagul 
alb. Trebuie să dobindim biruința, şi cazna noastră 
n-o să fie mică pînă o să izbutim s-o smulgem. Să 
mergem la tunari ! 

Inginerul arătă spre urechi — vrind să spună că 
nu aude. 

— Să mergem la tunari! strigă levlev. 

* leşiră pe valul înaintat unde roboteau  tunarii, vi- 
rînd cu «leştii în ţevile tunurilor ghiulele de piatră în- 
roşite în foc, udind cu oţet arama care sfîrfia, ochind, 
punînd fitilurile în aprinzătoare... 

Șvezii încă nu răspundeau. 

3. LUPTA 


— Steagul alb ! strigă Uurkwaard. Steagul alb, heer 
contraamiral ! Trebuie să ridicăm steagul alb ! Văzînd 
'steagul alb, ei vor înceta focul și noi vom {fi salvaţi, 
heer contraamiral! Altfel ne aşteaptă pieirea, numai 
pieirea... 

Julenscherna se aplecă şi-l întrebă: 

— Repetă, n-aud nimic. 

— Steagul alb ! strigă Uurkwaard. 

Julenscherna zimbi cu buzele vinete, ridică pistolul 
și trase de jos în sus în fața puhavă a căpitanului 
„Coroanei“. Uurkwaard se prăbuşi pe spate, şi coiful 
lui de aramă se rostogoli pe punte... 

Imprejur încă mai trăgeau cu pistoalele şi-l căutau 
pe pilotul rus de parcă aceasta ar mai fi putut folosi 
la ceva. Julenscherna făcu cîţiva paşi pe podelele 
dunetei, împunse cu ţeava pistolului descărcat în falca 
lui Plomgreen care tremura ca varga, îl izbi cu pi- 
ciorul şi strigă cu vocea sugrumată : 

— Laş mîrşav ! Să stai drepți cind vorbeşte ami- 
ralul cu tine! 

Plomgreen holbă ochii şi se încordă. Contraamiralul 
se uita cu scîrbă la el — excelența sa Julenscherna 
nu se schimbase de loc ; aceeaşi faţă trufașă, aceleaşi 
urechi. zgîrcioase, aceiaşi ochi căprui. 

— Să vină călăul ! 

Svante Baghe fu găsit îndată. 

— [a-ți o duzină de băieţi în ajutor! porunci Ju- 
lenscherna. 

Duzina de flăcăi se aşeză în linie la spatele lui 
Svante Baghe. | 

— Pe laşi şi pe trădători să-i ucideţi pe loc! po- 
runci Julenscherna, morfolindu-şi buzele. Mai putem 
cîştiga această bătălie. Avem tunuri, avem ghiulele, 
avem artilerişti. Locotenent Plomgreen! 

— 'Ordonațţi, heer contraamiral | 

— Tunurile de la babord gata de tragere! Tunurile 
de la tribord gata de tragere! Trimbiţaşii, „Glorie 
regelui |“ E 

Doi trimbiţaşi rămași în viaţă, abia stînd în picioa- 
re pe puntea aplecată, duseră trîmbiţele la buze. Ma-. 
trozii, bătuţi cu biciul de către nostromi, udau puntea 
aprinsă, rupeau cu ranga sarturile arborelui mare, 
incendiate de o ghiulea, vărsau apă peste flăcările 
şuierătoare de pe dunetă. Soldaţii de abordaj şi înce- 
puseră să se opintească în pîrghiile pompei... 

Pe puntea superioară a artileriei bubuiră răzleţ tu- 
nurile uşoare, pe puntea inferioară bubui unul greu. 
Tot corpul corăbiei se cutremură : tunurile de la tri- 
bord şi de la babord trăgeau asupra cetăţii şi asupra 
bateriei de pe insula Markov. Ghiulelele rusești pä- 
trundeau vuind prin saborduri ; una lovi într-o pira- 
midă de pungi de pulbere. O pălălaie mare făcu 
scrum într-o clipă cîțiva tunari; o altă ghiulea căzu 
peste servanţii unui tun care se aplecaseră asupra 
afetului. Cu toate sforțările matrozilor pompieri, Îlă- 
cările izbucneau neîncetat ba ici — ba colo. 

Cu sabia în mîna stingă, locotenentul Plomgreen 
se agita pe punţile artileriei, strigînd în urechile ofi- 
țerilor de covertă asurziţi : 

— Mitralii ! Asupra valurilor — mitralii ! Peste tot 
— mitralii! Vă ucid !... Salvă, gata ! 

Ofițerii se uitau înspăimîntaţi la locotenentul lor 
— n-o fi înnebunit? | 

Stînd neclintit pe dunetă, Julenscherna ordonă : 

— Pentru debarcare ! 

Trîmbiţaşii înălțară trimbiţele ; toboşarul bătu spe- 
riat în tobă. Un locotenent, comandantul detașşamen- 
tului de abordaj, cu fruntea pansată, urcă în fugă pe 
dunetă, şi se apropie de contraamiral. Arătînd spre 
insula Markov, Julenscherna ordonă : 

— Debarcaţi pe insulă şi orice s-ar întîmpla redu- 
ceți tunurile la tăcere. 

Locotenentul nu înțelese. Julenscherna repetă ordi- 
nul. Alături detunară două focuri de muschetă : vlăj- 

ganii lui Svante Baghe  împuşcaseră pe un matroz 
care se ascunsese. Svante Baghe aduse el însuşi pe 
ofițerul de legătură. Contraamiralul îi ordonă să 
transmită celorlalte nave nemulțumirea comandantu- 
lui : comandantul doreşte să vadă salve trase cu toate 
tunurile, iar nu focuri izolate... 

Dînd ordine ofițerului de legătură, el se uita după 
vlăjganii lui Svante Baghe care goneau soldaţii de- 
taşamentului de abordaj spre insulă. Pe cel care în- 
cetinea pasul îl trăgeau înapoi de la scară şi terminau 
cu el fie cu o lovitură de pumnal, fie cu o impuşcătură. 

Treptat totul intra în ordine, măcar că ghiulelele 
ruseşti continuau să distrugă corăbiile. Acum toată 
escadra deschisese focul. Și pe „Coroana“, şi pe cele- 
lalte fregate şi iahturi erau încă destule tunuri şi arti- 
lerişti pricepuți. La început ghiulelele suedeze nime- 
reau fie în Dvina, fie în curtea cetăţii, dar mai tîrziu, 
cînd suedezii îşi reglară tirul, ghiulelele semănau tot 
mai des moartea şi nimicirea pe valuri şi pe turnurile 
cetăţii. De două ori izbucniră focuri în cetatea ruseas- 
că şi se înălţă spre cer un fum gros, megru, dar 
ruşii pesemne că stingeau focul. O explozie bubui 
greu în cetate — probabil că o ghiulea nimerise în 
beciul de pulbere. Câţiva tunari ruşi ucişi căzură de pe 
ziduri în apele cenuşii ale Dvinei. Și pe insula Markov 
detunau, nesfîrşit, focurile muschetelor şi ale puştilor 
— se părea că detașamentul de debarcare îşi făcuse 
datoria. Era timpul să se pregătească un detaşament 
de debarcare în cetate şi Julenscherna tocmai voia să 
dea ordine în privința aceasta, cînd deodată Svante 
Baghe tîri la el pe dunetă un soldat dintre aceia care 
fuseseră pe insula Markov. Soldatul clănțănea din 
dinți şi pe față îi curgea sînge: bilbiindu-se, povesti 
că pe insulă, în afară de tunuri, erau mulți oameni 
— nişte moscoviteni cu topoare şi cu pari. Detaşamen- 
tul abia păşise pe malul insulei cînd duşmanii au sărit 
din gropile lor şi s-au năpustit asupra soldaţilor cu 
atita înverșunare încît aceştia. abia au putut să tragă 
două salve şi au fost îndată striviţi. Mulţi au căzut 

în genunchi predîndu-se, mulți au fost ucişi, iar unii 
au încercat să scape cu fuga, dar moscovitenii i-au 
ajuns şi i-au omorît fără milă... 

— Laşule! strigă  Julenscherna şi se întoarse cu 
spatele. 

Soldatul începu să urle. Svante Baghe porunci vlăj- 
ganilor săi să termine cu el. 


4. MITENKA 


Molcean lepădă sumanul, se aşeză pe o buturugă 
şi bău apă îndelung. Mujicii vorbeau cu glasuri obo- 
site, unul — voinic, neguros, clătina din cap, şi invîr- 
tea toporul în mîini: bun topor fusese iar acu’ iacă- 
tă-l, are tăişul ştirb — l-a stricat în platoşa unui şved. 

— A pus mîna pe două muschete în locul toporu- 
lui și tot nu-i ajung! spuse Molcean. 

Mujicul se oțări: 

— La ce naiba îmi trebuiesc mie muschetete ? Ce-oi 
ciopli cu ele ? Iacă, ia-le pe aimîndouă și dă-mi pe ele 
un tapor... 

Truditorii ceilalți rîseră: mehenghiul — ar vrea el 
pentru muschetele lui un topor. Începură să preţă- 
luiască cu cît se vindeau atunci în tîrg topoarele, cu 
cît muschetele, cu cît jungherele. leşea că muscheta 
nu-i bună de nimic: te-or prinde cu ea, ţi-or lua-o şi 
încă mai capeţi şi bice. 

După copaci, după trunchiurile puse grămadă, ge- 
meau ostaşii şvezi. Deşi ploaia se cernea încă, pe 
alocuri cerul se însenina. Ca şi mai înainte, dinspre 
Dvina adia o boare umedă şi un iz acru de pulbere. 
Greu, des, ca un răbuinet bubuiau tunurile cetății, iar 
şvezii trăgeau și ei fără curmare de pe toate corăbiile. 
Tunurile de pe ostrovul Markov tăceau. Tunarii cură- 
tau ţevile, răcoreau arama înfierbintată, prinzeau. 

— Ce mai înfulecă la păsat! grăi pizmaş un mujic 
cu albeață la un ochi. Bun păsat — cu carne şi pe 
deasupra cu unt, să te lingi pe degete zău aşa... 

— Cine înfulecă ? 

— Tunarii. Pe săturate, zău | | 

Molcean luă cu căldarea apă din butoi, o întinse 
unui îlăcău şi-i porunci: 

— Du-te du şvezilor apă să bea. 

Flăcăul nu luă căldarea şi chipul lui se încrîncenă 
îndărătnic. i 

— Cu tine am vorbit au ba? întrebă Molcean. 

Flăcăul se sculă şi apucă silnic de toarta căldării. 
Starostele săpătorilor, bătrînelul Nikandr, scoase din 
pădure, de după copaci, o făptură omenească — sub- 
țirică, slăbuţă — făcu semn cu mîna și strigă: 

— Hai, daţi-mi o mînă de ajutor... 

Molcean alergă spre el, îl sprijini pe Mitenka din 
cealaltă parte, se uită la fața lui vînătă şi întrebă: 

— Din apă? 

— E lovit! zise starostele. Nu poate de fel să 
meargă pe picioare. Şi capul, iacătă-l, nu i se ţine... 

Uitindu-se cu luare-aminte la Mitenka, Molcean îşi 
aminti de dulgheriile din Solombala, de Reabov, de 
tînărul oacheş, șchiop, pe care îl ocrotea cîrmaciul. 

— E tălmaci — spuse Molcean — umbla pe corăbii 
străine cu cîrmaciul Reabov. Da’ cum s-o îi întîmplat 
că astăzi a ieşit din apă, rănit? | 

Și uimit de-un prepus, amintindu-și cum nimerise 
în. pragul de nisip corabia din cap a şvezilor, strigă: 

— Auzi, Mitri? Ai fost cu el, cu cîrmaciul? Pe 
corabia duşmană ? Da' vorbeşte, pentru Dumnezeu, 
nu tăcea! Unde-i cîrmaciul ? 

Mitenka tăcea ; lunecă pe o rînă; faţa i se învine- 
tise de tot. 

— Îşi dă duhul! zise mujicul cu albeaţă la ochi. 
Aşează-l aici pe paie — e mai moale ca să mori... 

Molcean îl culcă grijuliu pe paie, se aşeză alături 
și împreună cu starostele Nikandr începu să scoată 
de pe el caftanul, cămașa — tot ce era greu și ud. 

Oftînd, starostele clătină din cap — hei, crîncen a 
mai pătimit băiatul | 

— E crîmpoţit rău ! grăi mujicul care mai adineauri 
se amăra pentru topor. la uită-te cit îi de împuns. Cum 
de-o mai trăi... 

— De-ar fi oasele tefere, carnea crește la loc! glă- 
sui alt mujic rupînd cu dinţii o treanță pentru oblo- 
jeală. 

Pe ostrovul Markov din nou bubuiră tunurile. Mi- 
tenka deodată deschise ochii, sprîncenele lui ca nişte 
săgeți tresăriră şi, începînd să răsuile zbuciumat, 
întrebă : 

— Unde trage? Ale cui-s tunurile ? 

— Ale noastre, dragule, ale noastre ! răspunse du- 
ios, în şoaptă, Molcean — ale noastre, trag... 

— Da’ unchiul, unchiul unde-i? întrebă Mitenka 
spăimîntat, cercînd să se ridice. Unde-i unchiul, Ivan 
Savvateevici ? 

— El a dus corabia spre prag? răspunse cu o în- 
trebare Molcean. 

— El... Amîndoi ne-am rostogolit în apă, în Dvina ! 
— murmură Mitenka, mișcînd anevoie din buze; el 
nu-i aci ?... Eu, iacă, am înotat iar el nu-i şi nu-i... 

Se cutremură din tot trupul lui subţire! şi pieptul 
începu să-i horcăie. Molcean îi sprijini capul cu mîna. 
Mitenka tot rătăcea cu ochii, parcă l-ar fi căutat pe 
Reabov, apoi oftă lung, într-un zvîcnet, şi şopti în- 
curcîndu-se, bilbîindu-se : 

— Corabia e aşezată temeinic, n-or scăpa ei, nu, 
acu’ n-or putea să mai scape, orice-ar face... Și pe 
Krîkov l-au ucis, pe Afanasi Petrovici. Mulţi au fost 
acolo ucişi, am văzut cu ochii mei cum aruncau în 
Dvina, lîngă şanţuri, draguni şi vameşi de-ai noştri... 
Pe mulți i-au ucis, tilharii, da? vezi, acu’ le vine şi 
lor sfîrşitul... 

Iarăşi începu să cate într-o parte şi-n alta. Zărind 
aruncate talmeş-balmeş coifurile şvezilor, muschetele 
și puştile, întrebă: 

— S-a dat lupta? 

— S-a dat, Mitri, s-a dat, nu prea mare, da' s-a 
dat... 

— l-aţi bătut? 

— l-am bătut! zise Molcean. De ce să nu-i batem ! 
Pe care l-am ucis, pe care l-am legat, pe care l-am 
învățat minte — auzi-i: se vaietă... 

— Apă... — ceru Mitenka. 

Molcean îi pături sub cap sumanul lui, îi spuse să 
bea liniștit şi se plecă spre şvezii prinşi. Văzîndu-l pe 
rus, aceştia începură să vorbească în limba lor, plîn- 
gîndu-se de ceva sau cerînd ceva — Molcean nu în- 
telese. Se apropie pe rind de fiecare, cercetîind, întor- 
cîndu-i cu fața — căuta ceva. In sfîrşit găsi un 
bidon. Comandirul şved îl trase speriat din curele şi 
plecîndu-se slugarnic, scoase dopul. Molcean nu bău. 
Se întoarse la Mitenka, se lăsă lîngă el în genunchi 
şi-i descleştă dinţii strînși aprig.  Rachiul se vărsă, 
dar mujicul cu albeaţă la ochi zise cu durere: 

„ — Toarnă, nu cruța! 

Fața lui Mitenka se făcuse cenușie; dădu ochii 
peste cap. Albul lor sticlea sub genele negre. Molcean 
udă cirpa şi i-o puse pe frunte. Mitenka tresări iară 
din tot trupul, fără să scoată o vorbă. Molcean se 
uita împietrit. la el. Vîntul foșni în frunzele copacilor, 
soarele se iți dintre nouri şi îşi jucă razele pe trun- 
chiurile ude ale mestecenilor, licărind în stropii de 
ploaie nezbiciţi. Comandirul tunarilor dădea porunci 
cu glas răspicat: 

— Tunari, fiţi gata! Aprindeți fitilurile ! Foc ! 

— Se sfîrşeşte ! zise Molcean luînd mîna lui Mitri 
în palmele lui aspre. 

Mujicii îşi scoaseră cuşmele. Ochii lui Mitri se des- 
chiseră încet, şi el oftă. Strigă: 

— Unchiule, auzi unchiule ? 

Și se tîngui: 

— De ce n-o veni! 

Tunurile cutremurară din nou pămîntul micului 
ostrov. Molcean strînse tare mîinile lui Mitenka, ce se 
răceau, şi-l îmbărbătă pe cît putu: 

— Aşteaptă, unchiul vine curînd. O să-l găsim... 

Dar Mitenka nu mai auzi şi Molcean, încruntîn- 
du-se, îi închise ochii. Oamenii își puseră cușmele tä- 
cuţi. Mujicul cu albeaţă la ochi luă de pe foc ceaune- 
lul în care clocotea fiertura, şi-şi chemă ortacii : 

— Să prinzim oare? Bag seama că nu-i prea de- 
vreme... 

Ceilalţi şterseră lingurile şi se închinară. Molcean 
tot şedea şi şedea lingă leşul lui Mitri, cugetînd. 
Apoi, cînd mujicii isprăviră prînzul, spuse: 

— Uite cum gîndesc eu: trebuie să-l căutăm pe 
Reabov, cîrmaciul. Poate că zace pe undeva prin rä- 
chitiş, Mişcă, artel, ardică-te... 


5. AU PORNIT BRANDERELE 


Frumosul mundir de sărbătoare al lui Rezen era 
de mult sfîşiat şi pătat de sîngele răniților, de mult 
îl dezbrăcase inginerul în toiul luptei, întorcînd îm- 
preună cu Fedosei Kuzneţ tunurile grele şi virînd 
el însuşi fitilurile în aprinzătoare. Silvestr Petrovici 
fusese de mult rănit şi băbuța Evdoha îi oblojise pi- 
ciorul, după care căpitan-comandorul se întorsese ia- 
răşi pe turnul porții răvășşite de ghiulelele şvezilor. 
Pînă atunci de două ori stinseseră focurile în cetate. 
De pe val căraseră pînă atunci în jos, pe scările scîr- 
țiitoare, mulţi tunari ucişi şi-i aşezaseră unul lîngă 
altul pe pietrele curții — iar ghiulelele şvezilor urlau 
şi-şi îndeplineau menirea mai departe: ba se înfin- 
geau în valurile cetăţii şi în ziduri, ba cădeau pe 
acoperişurile caselor locuite de ostaşi şi comandiri, 
ba sfîrtecau tunari, ostaşi şi matrozi. 

De douăsprezece ceasuri în şir dăinuia lupta. 

Bătrînul preot al cetăţii slujea prohodul. Cîteva 
femei stăteau lîngă bărbaţii lor ucişi, cu lumâînări 
subțiri în mîini, şi ţineau isonul popii. Tot acolo, ală- 

turi, în covălie, fierarii, cu ochii adînciţi în orbite, cu 
obrajii mînjiţi de funingine, încingeau pe cujniță 
ghiulelele de piatră, trăgeau lanţul pe val, spre tunuri, 
tunarii ridicau ghiuleaua roşie spre lada de fier; 
ghiuleaua împroşca scîntei, sfîrfia, cînd o băgau pe 
țeava tunului, răcorită cu oțet şi ştearsă cu peria. Tot 
cu lanțuri ridicau în sus ghiulelele de tuci şi de fier. 
Nevestele pescarilor, femeile de pe Dvina, căutau 
ghiulelele şvede prin curte, pe după izbe, pe după sti- 
vele de scînduri, pe după mormanele de pietriș. Toate 
aveau în mînă nişte cerculeţe cu care măsurau mă- 
rimea ghiulelei. Se întîmpla ca ea să se potrivească 
— atunci băieţii o cărau gălăgioşi spre zidul cetăţii, 
la fierari. Fierarii îşi rîdeau în bărbi — d-apăi răz- 
boiul n-o să se siîrşească niciodată aşa... 

In curte, după beciurile cetăţii, femeile găteau pen- 
tru ostaşi, tunari, matrozi şi fierari — păsat vîrtos 
cu slănină de porc, cu carne de giscă și cu piper. Una 
dolofană, rumenă, învîrtind polonicul în mînă, spu- 
nea cu glas tare, cu glas vajnic, bărbătesc: 

— Iar eu i-am strigat — „cîine, dă — zic, slănină. 
Äl mai mare — zic — a poruncit“. Iar el, tîilharul şi-a 
pus mîinile în şolduri şi a început să mă ia în băşcă- 
lie. Ii spun eu: „cîine — zic — chiar căpitan co- 
mandorului“... 

Prin văzduh zbură şuierînd o ghiulea şi se înfipse 
în zidul beciului. Bucătăreasa urmă : 

— Ascultaţi nevestelor, ascultaţi-mă. Zic... 

Şi povesti cum s-a urcat în „iadul cel mai arză- 
tor“, unde şade domnul levlev — în turn şi cum dom- 
nul căpitan-comandorul i-a spus „drăguță“ şi a po- 
runcit să se dea neapărat slănină pentru luptători iar 
dacă magazinerul s-o încăpățina „să-l împuşte pe 
loc cu un glonte scîrnav“... 

— Păi, de ce nu l-ai împuşcat? întrebă o altă 
femeie, legănindu-şi pruncul în braţe. 

— N-am avut un glonte scîrnav, d-aia nu l-am 
împuşcat ! răspunse bucătăreasa şi urcîndu-se pe pris- 

puşoară îşi cufundă adînc polonicul în cazanul mare 
de tuci unde, fierbea păsatul, pulăind în grăsime. 

Altă bucătăreasă aduse într-o ciutură mujdei dres 
cu ceapă şi întrebă: 

— Să-l pun în cazan, Pelagheia ? 

— N-o fi devreme? Cind îl pui trebuie să şi îm- 
parți mincarea, iar lor nu le arde de asta, acum — 
ia uite-i cum rmai trag. 

— Ei, or trage aşa pînă în veac! zise femeia 
care-şi legăna pruncul. Să li-l ducem pe val — or 
mînca, că aşa li-o fi greu, pe inima goală... Hai, Pe- 
lagheia, pune, o să-i duc eu artelului. Siomka al meu 
pare-mi-se că a adormit... 

„_ După ce aşeză sugaciul pe laviţă, sub zid, luă bli- 
dul de lemn cu două toarte, îl sprijini cu genunchiul 
vinjos şi spuse: 

— Pune mai gras — doar fiertura pentru tunari e... 

Pelagheia trînti polonicul pe scînduri, înșfăcă zdra- 
văn coada căuşului, mestecă în cazan pentru ca tu- 
turora să le cadă la fel, umplu blidul pînă în gură şi 
întrebă : 

— Ai să-l poţi duce, Ustiniuşka ? 

— Am dus eu altele mai grele! răspunse Ustinia, 
şi luînd blidul, porni uşor, frumos, legănîndu-se în 
mers, şi pieri după colţul beciului. 

În aceeaşi clipă văzduhul fu spintecat de un şuier 
din ce în ce mai tare şi o ghiulea, scurmînd pămîn- 
tul lîngă picioarele goale, arse de soare, ale femeii, 
se izbi de zidul de piatră al beciului, se învîrti acolo 
pe loc, împroşcînd apa şi sisîind într-o băltoacă. Us- 
tinia se clătină şi se lăsă moale pe pămînt. 

Nevestele o culcară pe iarbă, lîngă potecuţă, şi-i 
acoperiră fața gingaşă cu o năframă... Una îşi aminti: 

— Doamne, milostive Nikola, se răceşte păsatul. 
Ia, Glaha, hai să mergem... 

Sugaciul Siomka se trezi şi începu să țipe pe la- 
viță: bucătăreasa Pelagheia îl luă în braţele ei gră- 
sune, îl strînse la piept şi spuse înecată de plins: 

— Taci, orfanule, taci! Iacă, om împărţi păsatul, 

şi ţi-om găsi o doică, să-ţi astimperi foamea... Taci, 
puiule, taci... 

Ţinînd cu o mînă orfanul, iar cu cealaltă mînuind 
dibaci căuşul, Pelagheia împărțea fiertura neveste- 
lor care se apropiau şi legănînd băiatul întrebă cu 
glas cîntat: 

— la uite ce mire am suratelor, n-aveţi cumva o 
mireasă potrivită ? Vai, ce mire bun, phii, ce frumu- 
şel, alelei, ce voinicel s-a născut! Fi-va tunar, fi-va 
matroz, comandir, ori ghinărar — nu vă trebuieşte, 
mătuşilor ? 

Păsat mai gras, mai hrănitor, mai vîrtos, cu slă- 
nină şi potroace puse bucătăreasa numai într-un 
singur blid — al Taisiei, ca să-l ducă luptătorilor 
răniți pe care îi doitoricea Evdoha cu alifiile ei, cu 
fierturi de ierburi şi cu leacuri. Taisia îi mulțumi 
cu o plecăciune, duse blidul prin curtea cetăţii, pe 
lîngă o magazie aprinsă, din care călugării, udîn- 
du-se cu apă ca să nu se aprindă, scoteau sacii cu 
făină şi crupe, butoaiele cu carne uscată, coşurile 
cu peşte sărat, ducîndu-le pe lîngă izba mare a că- 
pitan-comandorului, pe lîngă şanţul cetăţii, în care 
stăteau înşiruite branderele — vasele aprinzătoare, 
gata de luptă. Ştereîndu-și sudoarea de pe fața slá- 
bită, bocănind cu piciorul lui de lemn, nostromul 
Semisadov sărea sprinten de pe un brander pe altul, 
turna prin. jghiaburi pulbere şi îmbuca ţevile de 
aprindere. Matrozii, cu căciulițe împletite, prindeau 
pe catarge şi pe vergile barcazurilor vechi, pe jumă- 
tate putrezite, folosite ca brandere, cârlige şi căngi 
cu care vasele aprinzătoare trebuiau să se agaţe de 
corăbiile şvezilor... 

Taisia îl strigă pe Semisadov. El sări uşurel pe 
mal şi întrebă blajin, cu un zîmbet: 

— Păsat pentru răniți ? 

Taisia dădu din cap. Ochii ei cătau mîndru, parcă 
aşteptînd o veste de la nostrom. Acesta se tulbură, 
scoase luleaua din buzunar şi se apucă s-o umple 
îndesînd tutunul cu degetul înnegrit. Pe valuri din 

nou bubuiră tunurile, şi vuietul lor greu se rostogoli 
pe Dvina, departe. Nostromul spuse ascultind în- 
cordat : 

— Luptăm, Taisia Antipovna... Acu uite, o să 
dăm drumul branderelor, o să ardem tilharul ca să 
nu mai cuteze altă dată... 

Taisia se uita în ochii lui Semisadov, dar era vä- 
dit că nu ascultă ce spune. Intrebă: 

— Oamenii spun, domnule nostrom, că Ivan Sav- 
vateevici s-a dus la ei cîrmaci. Aşa este? 

— S-a dus! răspunse îndată Semisadov de parcă 
aştepta această întrebare şi acum se bucura că poate 
să răspundă la ea. Chiar el, chiar Ivan Savvateevici 
s-a dus! Cinste şi slavă lui în vecii-vecilor ! 

Ea dădu din cap liniştită şi păşi mai departe pe 
pietre, pe lîngă şanţ. Semisadov se luă după ea spe- 
riat de schimbarea care i se întipărise pe faţă. In- 
cercă să-i ia din mîini blidul greu dar ea spuse 
că-l duce singură — nu-i treabă de nostrom să care 
miîncarea, pentru aceasta sînt bune nevestele şi vä- 
duvele. Şi din ochii ei izvoriră deodată lacrimi lu- 
minoase. lar Semisadov şchiopăta alături de ea şi 
fără a crede cîtuşi de puţini în vorbele lui o îm- 
bărbătă : 

— Se întoarce, Taisia Antipovna ! Se întoarce, nu 
deznădăjdui ! Fiecăruia după cum îi e scris în car- 
tea vieţii, dar el o să trăiască mult, ehei, cît o să. 
trăiască ! In şapte ape-i scăldat, cu leşie spălat, în 
mare înecat, la Grumant înmormîntat, de zăpezi în- 
gropat, de geruri înghețat, de-i tot viu şi nevătă- 
mat. Ascultă-mă pe mine, Taisia Antipovna, ascul- 
tă-mă, eu n-oi spune un neadevăr că şi eu îs cîr- 
maci de corabie şi-l ştiu ce lamură de mujic îi el — 
Ivan Reabov, fiul lui Savvatei... 

Şuierînd şi vuind căzu în mijlocul curţii o ghiu- 
lea, apoi alta, iar sus, deasupra valurilor, ţiuiră 
plumbii. Semisadov o luă înapoi spre brandere, stri- 
gînd din iugă Taisiei: 

— Se întoarce, crede-mă! E viu! 

— Cine-i viu, unchiule ? întrebă un tînăr matroz 
care rînduia cîrligele pe catargul branderului. 

— Unchiule, unchiule! îl îngînă înciudat Semi- 
sadov. Ce unchi îţi sînt eu? Eu îţi sînt nostrom, iar 
nu unchi! Cîrligul ăsta stă strîmb, nu-l vezi ? 

De sus, din turn, levlev şuieră din fluier, apoi 
strigă în piîlnie: 

— Gata, nostromule ? 

— Ga-ta! răspunse Semisadov. 

— Teşi, pîrjoleşte-i pe tîlhari ! 

Semisadov aprinse facla şi-i vîri capul în cornu- 
rile de aprindere ale branderului, astupate cu ceară. 
Cornurile se aprinseră văpăi. Ostaşii cu sulițe aler- 
gară spre poarta ridicată deasupra apei, dădură la 
o parte bîrnele şi ridicară drugii de fier. Poarta scir- 
ţii. Opintindu-se cu pieptul în căngi, matrozii îm- 
pinseră înainte branderul din cap, făcîndu-i vînt ca 
să iasă repede pe rîu. Semisadov sări sprinten în- 
tr-o lotcă şi duse din urmă branderul spre vasul 
amiral „Coroana“. Celelalte brandere veneau după 
el. Vîntul sufla dinspre. cetate. Arzînd şi fumegind 
barcazul se apropia încet de „Coroana“. De acolo 
începură să pîrfie focuri de muschetă. Gloanţele 
străpungeau pînzele branderului, ţiuiau şi se înfin- 
geau în sacii cu pulbere. Pulberea luă foc. Luară 
foc şi pînzele. Proptindu-se cu piciorul de lemn în 
laviţă, Semisadov vîslea spre vasul-amiral, împin- 
gînd înainte branderul în flăcări şi se tot uita în 
urmă ca să vadă cum merg celelalte brandere, dacă 
nu întîmpină pe undeva vreo piedică. Dar celelalte 
patru barcazuri aprinse veneau roată, aproape, după 
el. Deasupra barcazurilor în flăcări zburau ghiule- 
lele. Gloanţele şvezilor biziiau împrejurul nostromu- 
lui. Unul îl juli la mînă, altul îi despică vîsla. Acum 
era nevoit să vîslească cu o singură lopată. Pe dea- 
Supra pînzelor în flăcări nostromul vedea matahala 
corăbiei vrăjmaşe înălțîndu-se în văzduh. Se opinti 
încă o dată, din răsputeri. Barcazul izbi cu botul 
în bordul „Coroanei“, cîrligele şi căngile se înfip- 

seră în lemn. Flăcările fumegătoare linseră peretele 
corăbiei împroşcînd scîntei aurii. Șvezii trăgeau de 
sus în Semisadov cu muschetele şi cu puştile. El 
le vedea de aproape fețele mustăcioase, gurile căs- 
cate răcnind ceva, vedea ferestruile prin care ieşeau 
tevile tunurilor vărsînd vuiete şi flăcări, vedea un 
comandir atîrnînd de pe punte, învîrtindu-şi sabia 
şi ochindu-l cu pistolul. Dar lui Semisadov nu-i păsa 
de nimic, atît de stăpînit era de gîndul la brander, 
la pînzele aprinse, la flăcările care se prelingeau 
prin ferestruile tunurilor de pe puntea de jos... 

Şvezii încercau să smulgă din trupul corăbiei, cu 
căngile şi cu cîrligele, branderul înfipt în ea dar 
flăcările le frigeau mîinile, le ardeau feţele, iar lem- 
nul corăbiei luase foc. Şi în vremea asta celelalte 
brandere sosiseră şi ele, căngile se înfigeau cu sete 
în peretele corăbiei, pulberea şi lemnul putred, smo- 
lit, ardeau, tunarii fugeau de lîngă tunurile lor, îu- 
mul şi flăcările astupau ferestruile. | 

Acum mai bubuiau doar tunurile uşoare de pe pun- 
tea de sus dar şi acelea fără vlagă, pentru că focul 
tăiase drumul spre magazia de muniții şi nu se mai 
puteau aduce ghiulele... 

Intorcîndu-se în cetate, Semisadov se apropie de 
băbuța Evdoha anevoie, şchiopătînd, se aşeză gîff- 
ind pe o laviţă şi se plînse că-i rănit greu. 

— Unde, fiule? întrebă cu milă băbuţa. 

— Picioruşul, mi-au lovit picioruşul! spuse Se- 
misadov — mi-au înfipt un glonţ în el, băbuţo... 

Bătrînica începu să se foiască, să rupă feṣe. Semi- 
sadov şedea locului, se jeluia, apoi o îndepărtă pe 
băbuță cu mîna şi-i ceru: 

— Rachiu, băbuţo! Rănitului i se dă rachiu, am 
auzit chiar eu — Silvestr Petrovici a spus. Nu te 
zgîrci, băbuţo... | 

Evdoha turnă cu mîinile vlăguite o cană plină de 
rachiu. Semisadov îşi făcu semnul crucii şi ceru să 
îmbuce ceva. Taisia îi aduse o bucată de pîine cu 
slănină. Dînd capul pe spate, nostromul bău, îşi 

şterse gura şi oftă. Evdoha stătea lîngă el cu feşele, 
cu alifia şi cu apa curată,  Semisadov înfuleca 
de zor. 

— O să ai vreme să măniînci, fiule, acuşica la- 
să-mă să-ţi leg rana! zise băbuţa Evdoha. 

Nostromul trase în sus cracul nădragului. Un tu- 
nar, un matroz şi nişte ostaşi răniți care se ailau 
de faţă zbucniră cu toții deodată în rîs; piciorul de 
lemn al lui Semisadov era făcut ţăndări, jos, de un 
glonte al. şvezilor. Băbuţa Evdoha nu înțelese din- 
tru început, apoi rîse blajin, bătrîneşte, lăsă jos fe- 
şile şi-l ameninţă dojenitor cu mîna. Rise şi Taisia 
— pentru întiia oară în răstimpul acestor zile 
cumplite. 

— D-apăi cum? grăia cu glas gros nostromul. 
Dacă-s rănit îs rănit, însemnează că trebuie să-mi 
dai rachiu... Da’ cu ce picior lupt — asta-i treaba 
mea. Astăzi cu unu de mesteacăn, mîine cu unul de 
pin, iar mai încolo poate că pentru toată truda mea 
mi-o creşte unu de-adevărat. Cică făcătorii de mi- 
nuni din Soloveţki pot totul... S-or ruga cu osîrdie 
Şi-0i porni Şi eu pe-un picior viu... 


6. LUCRURILE STAU PROST! 


— Prost | spuse Roger Ripley. Prost, Loftus. Sue- 
dezii voştri au fost bătuţi. Pun rămăşag zece contra 
unu că-i chiar aşa. 

Loftus îşi frînse mîinile şi spuse plictisit: 

— Eu nu văd motive să te bucuri, sir! Nu pricep 
pentru ce eşti aşa de bine dispus. Şi pe mine, şi pe 
dumneata, şi pe heer Lebanius, şi pe heer Zwen- 
berg ne aşteaptă ştreangul... 

Veneţianul suspină, taciturnul Zwengerb începu 
deodată să protesteze: nu era de loc vinovat, tot 


33* 515 


ce se întimplase era o confuzie stupidă — cînd l-o 
vedea ţarul rus, imediat îl va pune în libertate... 

— Dar dumneata uiţi că eu am recunoscut totul! 
spuse fonfăit Loftus. Am fost cruțat numai datorită 
faptului că am fost sincer față de căpitan-comando- 
rul rus.. 

Pe deasupra acoperişului izbei în care erau închiși 
străinii, zbură şuierind o ghiulea şi lovi alături. 
Cana se rostogoli de pe masă şi se sparse. Imediat 
căzu şi a doua ghiulea. 

— Ei, i-au bătut! exclamă Loftus. Noi aici nu 
putem judeca ce se întîmplă. A venit flota — acest 
fapt îmi este suficient. Flota maiestăţii sale regelui 
este aici. 

Roger Ripley rise în hohote: 

— Unde aici? La fund? Să-l ia dracu’ pe regele 
dumitale ! De cîte ori îi spuneam eu suedezului care 
se afla aici înaintea dumitale că e absurd să te baţi cu 
moscovitenii, că-i mai bine să faci negoţ cu ei aşa 
cum face Englitera... 

— Dumneata spuneai ! strigă Loftus. Dumneata 
spuneai! Totuşi primeai banii noştri, sir! Şi nu pu- 
tini bani. Cît priveşte Englitera dumitale... 

Meşterul de tunuri îl ameninţă pe Loftus cu de- 
getul : 

— Nu te atinge de onoarea mea, Loitus, asta nu-mi 
place !: 

— O, mîndrul britanic! exclamă Loftus. Mîndrul 
şi ofensatul britanic! De n-ar fi fost Englitera 
voastră... 

Fără să se ridice de pe laviţă, Ripley îl izbi pe 
Loftus cu vîrful ghetei în coastă. Suedezul se trase 
spre perete, alb de furie, căutînd o armă oarecare. 
Veneţianul îi imploră : 

— Domnilor, vă rog, vă conjur în numele a tot 
ce vă este mai sfînt! Poate că acestea sînt ultimele 
noastre ceasuri... 

Ripley bea apă şi mormăia: 

— Jivină ticăloasă! Banii! Am să ţi-i arunc în 
botul tău scîrbos! Îndrăzneşte să-mi reproşeze că 
am primit bani! Puțin am făcut eu pentru aceşti 
bani ? Carol al vostru ar fi trebuit să mă acopere 
cu aur pentru cele ce-am făcut spre folosul lui în 
această ţară iar în loc de asta îmi plătea nişte sume 
neînsemnate |! 

In izbă începu să miroasă a fum. Zwenberg trase 
aer pe. nările păroase: 

— Arde undeva! Şi arde tare... 

— În cetate sînt multe incendii! explică Loftus. 
Se aud oameni alergînd şi strigînd... 

Roger Ripley răspunse cu o bucurie veninoasă: 

— Oricîte incendii ar fi — suedezii tot n-au să 
pătrundă în Arhanghelsk! Oraşul ne va rămîne 
nouă şi al nostru va fi... 

Rupse o bucăţică de hîrtie şi-şi aprinse pipa de 
la flacăra lumînării. 

— O fi noapte sau ziuă ? întrebă Loftus. 

levlev poruncise în ajunul luptei ca ferestrele iz- 
bei să fie bătute în sscînduri. 

Ripley se întoarse cu spatele. Avea ceas, dar nu 
voia să stea de vorbă cu Loftus. Era ros de ciudă: 
ruşii îi bătuseră pe suedezi, țarul Petru, fără îndo- 
ială, va fi foarte mulţumit şi-i va recompensa pe toți 
cei care luaseră parte la bătălie. Ei, chiar dacă nu pe 
toţi, dar pe mulţi. Pe el, meșterul de tunuri, cu sigu- 
ranță că l-ar fi recompensat. Țarul Petru ţine mult la 
asemenea străini. Poate că viața lui ar fi fost alta 
dacă nu s-ar fi lăsat ispitit de banii suedezi şi ar fi 
servit numai coroanei britanice... 

Pufăind din pipă, meşterul de tunuri se gîndea cu 
necaz : uite de pildă, Lefort, genovezul, un scandala- 
giu şi nimic mai mult, nici meseria nu şi-o ştia cum 
trebuie, dar cine mai era ca el! Ar fi ajuns şi ministru 
dacă n-ar fi murit atît de timpuriu. Deştept om! Ni- 
mic de zis — a înțeles cum trebuie să se bage pe sub 
piele. Iar el, Ripley ?Cum se va sfîrşi această încurcă- 
tură? Dacă îl vor spînzura ? Doar I-au prins cu mîța 

în sac! Ce ghinion! După Narva, moscovitenii au 
deschis ochii, nu prea le mai caută în coarne străi- 
nilor... 

— Într-adevăr miroase a fum ! zise veneţianul. Mă 
ustură ochii... 

Ripley puiăia din pipă. Ar fi băut o bere. Dacă ar 
fi fost acum pe val, fără îndoială că un servitor rus 
i-ar fi dat să bea bere. El ar fi băut bere şi ar îi di- 
rijat tirul. lar pe urmă ţarul Petru l-ar fi sărutat şi 
l-ar îi înălţat la gradul de obermeister de artilerie. 
Obermeister de artilerie — asta-i mai mult ca un ge- 
neral. Generalii îşi învaţă meseria dar meşterii de 
tunuri se nasc. i-ar fi clădit o casă în Moscova, 
ar fi pus flori, ar fi săpat un iaz şi ar fi adus-o acolo 
pe Jenny a lui. Ce uimită ar fi fost ea văzînd aseme- 
nea frumuseți ! lar peste cîțiva ani Rusia, istovită de 
războiul cu suedezii, ar fi fost ocupată de Englitera. 
Mai devreme sau mai tîrziu Englitera îi va învinge 
pe toți chiar şi pe imbecilii de suedezi. Aşa spun cei 
din Londra... 

— Hei, casa noastră arde! strigă Loftus. 

Ripley scuipă cu necaz. Nu-i plăcea să-l tulbure ni- 
meni cînd visa. 

— Arde casa! strigă Loftus. 

Veneţianul sări de pe locul său. Cu mîinile strînse 
la piept, Zwenberg fugea de colo-colo prin izbă şi 
zbiera : 

— Barbarii aceştia vor să ne ardă de vii! Da, da! 

Fumul se îngroşase într-atita încît flacăra lumi- 
nării abia mai pîlpîia. Ripley bătu cu gheata în ușă, 
dar ostaşul de pază nu răspunse. Atunci Lebanius 
înşfăcă scaunul şi făcîndu-şi vînt începu să izbească 
atit de aprig în scîndurile uscate, încît una din ele 
sări din loc... 

— Hei! Zoldat! strigă veneţianul în spărtură. 

(Ostaşul care de obicei stătea în tindă, nu răspunse. 
Fumul înecăcios se tîra şuvoi înăuntru. Incepu să se 
audă pe aproape chiar şi pîriîitul focului. 

— Zoldat! strigă  veneţianul, sufocîndu-se, 

Ripley smulse din mîinile lui Lebanius scaunul şi 
tuşind din cauza funinginei şi a fumului, mai izbi în 
uşă de cîteva ori. Sări şi a doua scîndură, şi a treia. 
În ungherul în care stătea masa şchioapă, cîlţii înce- 
puseră să ardă şi flăcăruile galbene se prelingeau 
printre birne. 

Sufocîndu-se, Ripley izbi mereu cu scaunul pînă 
săriră toate scîndurile ușii. Dar ca să scape trebuia 
să spargă încă o uşă — cea de afară, cu gratii, fere- 
cată, Se apucară iară să izbească cu scaunul dar 
uşa nu ceda, iar izba ardea acum cu flăcări mari. 
Hainele de pe Loftus începură să se aprindă. Vene- 
țianul îşi pierdu cunoştinţa şi căzu pe duşumea sub 
picioarele celorlalţi. Incă puţin şi ar fi ars cu toţii. 
Cineva începu să sfărîme uşa pe dinafară. Urlînd de 
durere — limbile de foc îi atingeau acum spatele — 
Lottus se aşeză în patru labe. Ripley de asemenea 
se lăsa pe duşumea cînd, în sfîrşit, uşa se trînti de 
perete şi nişte femei îi tîrîră pe străini în curtea ce- 
tăţii. Acolo, nu departe de izbă, ostaşul de pază ză- 
cea lovit de moarte de o ghiulea. Baltagul lui, rupt, 
se afla alături de el. Cuprinse de milă pentru cei arşi, 
femeile aduseră apă, şi chemară pe un căprar necu- 
noscut. Acesta alergă sub ghiulelele şuierătoare să-l 
caute pe Ievlev. Silvestr Petrovici nu era de găsit. 
Căprarul dădu de inginerul Rezen care nu înţelese 
nimic ca lumea din bîiguielile căprarului. Totuşi merse 
cu el ca să vadă ce se întimplase. Veneţianul Leba- 
nius murise — se sufocase; Loftus de asemenea se 
simţea rău — căsca spasmodic și gemea ; numai en- 
glezul Ripley, zîmbind vesel, spuse că ar dori să bea 
puțină vodcă rusească şi atunci totul va fi în ordine. 
Inginerul porunci să se aducă vodcă dar îndată îl 
chemă cineva şi trebui să alerge pe valuri spre tunu- 
rile sale. Ripley bău vodcă şi spuse unei pomorene ti- 
nere şi voinice: 

— Femeie rus — bună femeie ! 

Pomoreana rîse arătîndu-şi şiragul dinţişorilor 
mărunți şi drepţi. Ripley se gîndi: „N-are rost s-o 

aduc pe Jenny — prea e slăbănoagă — m-aş putea 
însura cu o rusoaică !“ Şi mai trase o duşcă de vodcă. 

Lojtus gemu, Ripley îl izbi cu pumnul în coaste şi-i 
spuse în englezeşte cu un zîmbet vesel, neprefăcut, 
că rusoaicele nu-și dau seama ce-i cu ei: 

— Stăpineşte-te, lua-te-ar dracu’. Viaţa noastră 
depinde de noi... 

Zwenberg deschise şi el ochii şi ascultă. Zimbind 
mereu, Ripley continuă: 

— Mai tîrziu vom Spune că ei l-au ars pe vene- 
tian, că au vrut să ne ardă şi pe noi. Acum însă, lo- 
cul nostru este pe val, unde trag tunurile. Pricepeţi ? 
Arşi, nedreptăţiţi, noi vom trage asupra suedezilor. 
Adunaţi-vă puterile şi haideţi după mine! 

Loftus gemu şi întrebă: 

— Să tragem asupra suedezilor >? 
= — Cînd e vorba de viaţă şi de moarte, oameni ca 
dumneata sînt gata să tragă şi în propriul lor pă- 
rinte! spuse cu acelaşi zîmbet vesel Ripley. Ridica- 
ți-vă, căci vom întîrzia ! 

El urcă primul pe valul cetății şi cu ochiul încercat 
al unui vechi mercenar aprecie îndată situaţia sue- 
dezilor : aceştia pierduseră bătălia, deşi continuau să 
lupte. Pe nava amiral trăgeau doar cîteva tunuri dar 
echipajul o părăsea — corabia ardea. Pe fregată tră- 
geau tunurile bateriei de punte. 

Pe a doua fregată trăgeau tunurile dar la ce mai 
putea să folosească această fregată, din moment ce 
două iahturi şi o a treia fregată se pregăteau să pă- 
răsească Dvina şi să fugă — folosindu-se de vîntul 
prielnic ? Ultimele trei vase trăgeau încă dar numai 
pentru a putea să-şi croiască drum. Şi ele aveau o 
situație grea — ghiulelele bateriei de pe insula Mar- 
kov le ajungeau din urmă. În afară de asta, Silvestr 
Petrovici poruncise tunarilor să coboare tunurile mai 
jos, de-a lungul Dvinei, şi să tragă asupra fregatei 
care căuta să fugă, aşa fel ca ea s-o ia anapoda şi 
să stăvilească drumul iahturilor... 

Pe val, ruşii aveau şi ei destule pierderi. Totuşi 
acolo domnea ordinea şi pe feţele tunarilor de rînd 
se citea siguranţa : „noi cîştigăm lupta, noi vom în- 
vinge“. Pe val era rînduială în toate: şi în felul 
cum se aduceau sus, cu spor, repede, ghiulelele, şi în 
felul cum se căra pulberea, şi în felul cum îl ascultau 
pe Rezen, pe Fedosei Kuzneţ şi pe alți comandanți. 
Pe chipurile ruşilor se citea o liniște aspră, atît de 
proprie acestui popor în clipele rharilor sforțări. 

Ripley se sui pe cel mai mare val înaintat, îşi vîrî 
pipa în gură, îşi suflecă mînecile jachetei arse şi fără 
ajutorul nimănui, cu mîinile lui albe, musculoase, 
acoperite cu un puf roșcat, tuşind, întoarse tunul 
„Volk“, pe care nu de mult îl reparase la turnătorie. 
Tunul era în bunăstare şi abia îl întoarse Ripley că 
se apropie în fugă un îlăcău rus — ajutorul tunaru- 
lui ucis. 

— Straşnic tun! spuse flăcăul cu glas blajin, ti- 
neresc. Ce mai trage! Numai că pe tunarul nostru, 
pe Filip Filimontci, l-au ucis iar singur nu mă pot 
descurca, nu m-au învățat să ochesc — am tras de 
două ori da? tot pe alături şi acu” mă tem... 

Ripley dădu din cap şi-i spuse să şteargă țeava. 
Flăcăul vîri pe ţeavă cu amindouă mîinile peria de 
curățat apoi aduse punga cu pulbere şi ghiuleaua. 
Strîngînd buzele, înciudat pe suedezi fiindcă pierdu- 
seră bătălia, mînios pe sine că nu ghicise de partea 
cui trebuie să se dea, Ripley îngustă ochii, ţinti cu 
tunul ceva mai jos de puntea vasului amiral şi, aş- 
teptînd o clipă de răgaz a celorlalte tunuri, în liniș- 
tea ce se lăsase, își comandă cu glas tare lui însuşi 
ca să-l vadă toţi: „foc!“ după care 'vîri fitilul în 
aprinzător. Tunul bubui, ghiuleaua porni vîjiind pe 
deasupra Dvinei şi sparse bordul corăbiei. Acolo iz- 
bucni de îndată o flacără. 

Tunarii ruşi se uitau la străin — lovise în plin, 
ştia să tragă. Flăcăul uda acum ţeava cu oţet şi pre- 
gătea a doua încărcătură. Ripley păşi pe val, ținînd 


521 


strîns pipa între dinţi. Bătîndu-i pe moscoviteni pe 
umeri, spunea răguşil : 

— Bombardir rus, bun bombardir! Foarte bun! 

Ii puse pe Loftus şi pe Zwenberg la un alt tun şi 
le spuse amenințător în englezește : 

— Voi ochi eu! Iar voi trageţi cît mai des! Tre- 
buie să ne vadă toţi! Asta-i! 

— Steagul suedez ! strigă Loftus. Crucea de aur a 
Suediei... N-ai voie" să tragi asupra acestui steag! 

Ripley îi dădu un ghiont zdravăn lui Loftus şi-i 
arătă cu ochii spre dreapta: de-acolo venea spriji- 
nindu-se în baston, palid din pricina pierderii de sînge 
şi a oboselii, căpitan-comandorul levlev. Ca şi cînd 
nu l-ar fi văzut, englezul verifică încărcătura, în- 
toarse ţeava pe pivoţi şi vîrî fitilul. Tunul bubui din 
nou şi ghiuleaua pătrunse într-un sabord deschis al 
punţii mijlocii... 

— Mare izbîndă ! îi spuse el în rusește lui Ievlev, 
îndeajuns de tare ca să audă toți cei dimprejur. Mă- 
reț izbindă ! Dracu’ să ia, suedez blestemat! 

Și rîzînd cu hohote adăugă : 

— Vai-vai-vai, sir ! Noi gata să ardem în casă. Un 
străin mort. Murit. Făcut îriptur, da, da... 

Silvestr Petrovici deschise larg ochii neînțelegînd. 
Ripley se aplecă iarăşi spre tun: 

— Pe urmă vorbim, sir! Acum trebuie luptăm! 
Acum trebuie terminăm cu suedez ! 


7. COPILAȘII 


Indată ce șvezii începură să tragă asupra cetății, 
Maşa duse copiii în beci. La început se adăpostiseră 
acolo numai fetiţele lui levlev şi Vaniatka Reabov, 
dar pe urmă Maria Nikitișna începu să adune și alţi 
copilaşi, chibzuind că acolo enau mai apărați decît în 

curte, unde ei se minunau veseli de ghiulelele încinse 
care săreau peste pietre. 

Copiii se plictiseau în beci, mai ales cînd Maria Ni- 
kitişna pleca la Taisia sau pe turn la Silvestr Petro- 
vici, și punea pe dinafară zăvorul de lemn. 

Cînd Maria  Nikitişna plecă pentru a treia oară, 
Vaniatka Reabov spuse hotărit : 

— Hai să mergem şi noi! Ce să ne mai chinuim 
aici ! 

— Mămica nu ne-a dat voie ! răspunse ascultătoare 
Irina. | 

— Da, mămica nu ne-a dat voie! o sprijini Ve- 
ruşka. 

— Atunci staţi aci! le repezi oțărît Vaniatka. Voi 
staţi aci iar eu m-oi duce — m-am săturat de atita 
şedere... 

Și,  sfătos, cu umbletul lui, umbletul Reabovilor, 
urcă treptele în sus. Zăvorul căzuse în lături. Vaniat- 
ka ieşi în curte, privi împrejur și înmărmuri: chiar 
în dreptul gîrliciului, ardea în vălvătăi acoperişul iz- 
bei căpitan-comandorului, în care intrase nu o dată, 
în care rămăsese corăbioara lui cu pînze făcută de 
taică-său şi unde se aflau cărucioarele cu păpuşi ale 
prietenelor lui — fetiţele lui levlev. 

După ce rămase o vreme cu gura căscată, Vaniatka 
se întoarse şi strigă în beci: 

— Hei, fetelor! D-apăi izba voastră arde ca o fă- 
clie | 

„Fetele“ împreună cu alți copilaşi alergară în sus 
tropăind şi de asemenea căscară gurile. Spre izba lui 
levlev veneau în fugă călugării cetăţii, hotăriîți pen- 
tru corvoada asta — să stingă focurile care ar izbucni 
undeva în cetate. Călugării aveau în mîini găleți, 
căngi,  cîrlige. Şi în vreme ce unii se căzneau să 
stingă focul, alții, udîndu-se cu apă, pătrundeau în 
izbă și scoteau de acolo ce se putea, dar toate erau 
lucruri care nu-i priveau nici pe Vaniatka, nici pe 
fetițe : călugării nu aduceau nici corabia, nici căru- 
cioarele cu păpuşi. 

— Uite! zise Verunka cu plînsul pe buze. Nu le 
aduc ! 

— Mai era şi un coş cu cîrpe! spuse Irina, strîm- 
bîndu-se, gata s-o podidească lacrimile. 

Vaniatka se răsti la ele, şi fetiţele tăcură o vreme. 
Dar cînd călugării scoaseră afară covorul făcut sul, 
Irina îşi aminti deodată că chiar pe acel covor se 
aflau cărucioarele cu păpuși şi de aceea începu să 
plîngă amarnic. Verunka se luă după ea. 

— Ei, iaca, v-aţi pornit! rosti Vaniatka. Smiorcă- 
iți-vă ! 

Și cu umărul înainte, prichindel încruntat, se duse 
spre călugări. „Fetele“ nu mai plîngeau ; ceilalţi co- 
pilaşi se uitau lung după fiul cîirmaciului. Vaniatka 
prinse o clipă cînd nici unul dintre călugări nu se mai 
afla lîngă căldări, își turnă apă pe cap şi tot cu umă- 
rul înainte intră în tindă unde era o fumăraie cum- 
plită şi duhnea a ars. Aici îl apucă cineva de chică, 
dar el se smulse și alergă prin odăile cunoscute -— 
într-acolo unde îşi lăsase corabia, printre păpuşi şi 
cărucioare, printre cîrpe şi alte jucării. Fumul îl or- 
bea şi el aproape că nu vedea nimic — totuşi găsi şi 
corabia, şi cărucioarele, și păpuşile, și coşul cu pe- 
tice. După ce le înfăşură pe toate într-o cîrpă, culese 
din drum trei cărţi pe care le citea deunăzi Silvestr 
Petrovici şi încărcat cu prada lui, negru de funingine, 
tîşni în cerdac unde unul din călugări îl înşfăcă şi-i 
trase o scatoalcă după ceafă. Maria Nikitişna îl scăpă 
din mîinile călugărului şi, plîngînd, începu să-l să- 
rute şi să-l dojenească. Iar fetiţele lui Ievlev şi ceilalţi 
copilaşi îl întrebau cum a fost înăuntru — înfricoşă- 
tor sau nu. 

— Ei! răspunse Vaniatka zbătîndu-se ca să scape 
din mîinile Mariei Nikitişna — nu-i mare scofală... 
la, e fum şi miroase a ars dar ca să intri şi să ieşi 
poate oricine din voi, că nu-i nimic... 

In clipa aceea o nouă ghiulea șvedă, spintecînd cu 
un urlet văzduhul, căzu în apropiere peste pietre şi se 
dădu de-a dura. Maria Nikitişna apucă fetiţele de 

mîini şi, împingîndu-l înaintea ei pe Vaniatka, îi 
mînă pe toţi în beci. Irinka şi Verunka fugeau scăpînd 
pe jos cîrpele; ceilalți copii coborau în beci după 
ele şi nu puteau nicicum să înțeleagă pentru ce soţia 
căpitan-comandorului tot plîngea şi rîdea, și iar plîn- 
gea... 

În beci, Maria Nikitişna se uită la cărțile pe care 
le luase Vaniatka din odaia lui Silvestr Petrovici şi 
citi în ṣşoaptä, pentru sine: „Isac Newton“... 

Cartea îi căzu din miîini; pe obraji i se rostogo- 
leau năvalnic lacrimile ; ea strînse deodată la piept 
capul lui Vaniatka şi, înecată de lacrimi, îngăimă: 

— Isae Newton, Doamne! Dar cîți morţi! Și ta- 
tăl vostru a fost rănit, fetelor, şi ce-o să se mai în- 
tîimple, şi Ivan  Savvateevici... Of, copilaşul meu 
scump, băieţașul meu drag... 


8. MORŢII 


„Coroana“ ardea — branderele ruseşti îşi făcură 
datoria. De sus de pe dunetă earl Julenscherna dădu 
ordin trîmbițașilor să sune retragerea. Aceștia ridi- 
cară trimbițele spre cer, dar în vuietul şi în şuieratul 
flăcărilor nimeni nu auzi semnalul; de altfel rămă- 
seseră şi foarte puțini oameni pe nava amiral. 

Vîntul se schimbase. Limbile roşii fumegătoare ale 
focului începuseră să lingă bompresul fregatei care 
dăduse peste „Coroana“. Acolo echipajul mai încerca 
însă să lupte cu flăcările însă aceasta o făceau pu- 
tini îndrăzneţi. Cei mai mulți dintre matrozi plecau 
cu bărcile spre iahturi și spre fregata cea din urmă, 
care sub focul tunurilor ruseşti încerca să se întoarcă 
pe rîu pentru ca, ridicînd pînzele, să părăsească lupta. 

Locotenentul Plomgreen urcă pe dunetă la contra- 
amiral. Plomgreen şi încă doi ofiţeri, pe care Julen- 
scherna nu-i cunoștea, căutară să-l convingă să pără- 

sească nava amiral. Contraamiralul tăcea: ascultînd 
bubuiturile tunurilor ruseşti, privea cum piere şi fuge 
ruşinos escadra sa, şi se giîndea că totul s-a sfîrşit, 
că totul e pierdut. El trebuia să moară, ştia acest lu- 
cru, şi făcea tot ce era cu putință ca să moară, însă 
destinul îi trimitea o pedeapsă mai îngrozitoare de- 
cît moartea. Înainte de a muri el trebuia să îndure 
toată ruşinea dezonoarei. Trebuia să vadă cum fug 
oamenii lui, trebuia să audă blestemele  matrozilor 
care mai înainte tremurau numai la o singură privire 
a lui. 

— Ei, ce poţi face — murmură el — coborîți şa- 
lupa... 

Dar șalupa nu mai putea fi coborită şi contraami- 
ralul Julenscherna părăsi „Coroana“ sa cu o bărcuţă, 
fugi de pe corabia incendiată, părăsi nava amiral și 
nu mai întoarse capul s-o privească — îi era groază 
să se uite, să vadă, să gîndească. Ședea în bărcuţă, 
gheboşat, acoperindu-și fața gălbejită cu mîinile veş- 
tede — un bătrînel cu coif de aramă, cu pene de co- 
COŞ. _ 

— Mai cu inimă! comanda Plomgreen vîslașilor. 
Visleşte mai larg! Mai cu inimă! 

Cadavre, sfărîmături de catarge, butoaie, lăzi, îm- 
piedicau drumul. Ghiulelele ruseşti şuierau şi sîsîiau 
căzînd în Dvina, ridicînd stîlpi de apă. 

— Heer contraamiral, scoateţi-vă coiful! se rugă 
Plomgreen. Ei văd că aici e amiralul... 

— La dracu’! izbucni Julenscherna. 

Se urcă cu ajutorul scării de salvare pe fregata 
care se întorcea sub focul tunurilor ruseşti, pe fregata 
laşilor. Pe fregată mulţi erau beți și nu-l recunoş- 
teau pe contraamiralul lor sau se prefăceau că nu-l 
cunosc. Nimeni nu-i mai ajuta pe răniţi şi ei se tîrau 
pe punte rugîndu-se să fie împuşcaţi. Iar pe dunetă 
zăcea, cu capul sfărimat, comandantul fregatei. Mîna 
lui strîngea o sticlă de brandy. 

Locotenentul Plomgreen, încercă să facă ordine dar 
nu-l mai asculta nimeni iar cînd voi să scoată pum- 
nalul — îl uciseră. Aceasta era o fregată condam- 
nată şi earl Julenscherna rămase pe ea numai ca să 
moară. Ghiulelele ruseşti şuierau şi sîsîiau sfîşiind 
pînzele, sfărimînd catargele, vergile, bordurile, îi îm- 
proşcau cu mitralii pe matrozii care se aruncau în 
apă, nădăjduind să se salveze înot. Ghiulelele cădeau 
aproape de contraamiral, la picioarele lui se prăbu- 
şea puntea, chiar pe lîngă fața lui zburau țăndările, 
chiar pe lîngă  tîmpla lui trecu șuierînd un scripete 
ferecat — iar el era tot viu. Galben, cu privirea stinsă, 
cu spada atîrnîndu-i în mînă, contraamiralul flotei 
maiestăţii sale privea mut cum era pustiită fregata. 

Porni pe punte, căutînd moartea. 

Morți zăcînd în băltoace de sînge, morți șezînd în 
capul oaselor, morți încremeniţi lîngă tunuri, morți cu 
ochi sticloşi — toți îi împiedicau drumul. Călca peste 
leşuri şi steluțele pintenilor lui smulgeau bucăți din 
hainele morților. „O adunătură de ticăloşi! gîndi el 
cu dispreţ, plin de mînie. Mercenari blestemați, mîr- 
Şavi !“ 

Un matroz, pe care nu-l cunoştea, îi strigă o obrăz- 
nicie. El privi împrejur căutindu-l pe călăul Svante 
Baghe, dar se gîndi îndată că trupul călăului pesemne 
că se și mistuise pe „Coroana“. Atunci, ca să piară 
mai repede, Julenscherna plesni matrozul cu spada 
peste obraz. Acesta urlă de durere şi se repezi asupra 
lui cu pumnalul. Contraamiralul atacă scurt ca în zi- 
lele tinereții lui de mult apuse, și cu greu scoase apoi 
spada din pieptul mercenarului, fără platoșă. 

Ștergîndu-şi spada văzu un iaht trecînd bord la 
bord cu fregata. Ei au reuşit să scape — fug în mare. 
Dar peste cîteva clipe zări nişte luntri rusești ieşind 
una după alta de după tufele de răchită, crescute des 
pe malul Dvinei. Pe luntri se aflau matrozi cu căngi, 
cu scări, cu sulițe scurte. Ei tăiau calea iahtului ca 
să-l captureze prin luptă de abordaj. 

Julenscherna întoarse capul. Şi îndată căzu pe spate 
asurzit, pe puntea lunecoasă de sînge. Ghiuleaua ca- 
re-l doborise, ultima ghiulea pe care o trăseseră ru- 
şii asupra fragatei amuțite, se învîrti şi sîsîi încă 
mult timp lîngă el. 


9. TOTUI. VA FI BINE 


Cînd, cu multe ceasuri înainte, corabia șvedă din 
cap — cu ţevile tunurilor scoase din saborduri, cu 
steagurile  fîlfîind, cu soldaţii ei împlătoșațţi şi cu 
coifuri de aramă pe cap, înclinîndu-se, cu pînzele um- 
flate — se ivise pe Dvina, Taisia stătea pe valul 
înaintat. Smulgîndu-se din pînza ploii, vasul amiral 
înainta asupra cetăţii ; intinzînd înainte gîtul subțire, 
Taisia aștepta. Inima îi bătea năvalnic; sîngele îi 
pierise din obraz. Simţea cu toată ființa că trebuie 
să se întîmple ceva uluitor şi în minte lega această 
întîmplare de soţul ei, care se făcuse nevăzut pe ne- 
așteptate cu cîteva zile mai înainte. 

Și întîmplarea se săvîrşi: acum nu trebuia să i se 
mai dea lămuriri asupra celor petrecute. Şi copilăria, 
și tinereţea şi le trăise pe mare. Cîrmaciul, care du- 
cea cu atîta siguranță pe Dvina, corabia uriaşă cu 
sumedenie de tunuri, nu putuse să lovească pragul 
din greșeală. El putuse să facă acest lucru numai di- 
nadins, de bună voie, dăruindu-și viața pentru tova- 
răşii lui. Și acest cîrmaci nu putea fi altul decît Rea- 
bov. 

In clipele acelea scurte, cînd fecioara uriaşă, dăl- 
tuită în lemn negru, de deasupra bompresului navei 
amiral se ridicase în aer şi toată corabia se aplecase 
scîrțiind şi scrîșnind, cînd pe punți răpăiră împuşcă- 
turi şi începu lupta, Taisia înţelese de îndată: fapta 
vitejească se săvîrşise; cîrmaciul ei se afla acolo 
printre dușmani. Încordîndu-şi vajnic vederea, fără să 


528 


audă nici bubuitul tunurilor, nici şuieratul ghiulelelor, 
fără să mai vadă nimic împrejur, ea se uită la corabie, 
unde, de bună seamă, în clipele acelea şvezii turbaţi 
de mînie îl schingiuiau, îl sfişiau, îl ucideau pe omul 
scump, pe omul pierdut de atîtea ori şi regăsit. Ea 
totuşi încă nădăjduia că el va scăpa, că se va arunca 
de pe puntea corăbiei în apă şi va înota 'spre cetate, 
spre ea, spre soţie, spre fiu... 

Dar ceasurile treceau iar cîrmaciul nu se ivea. 

Taisia cerceta pînă ce o dureau ochii apele cenuşii 
ale Dvinei, dar zărea pe ele numai leşuri de şvezi în 
mundire verzi. 

Pe urmă, oblojindu-i pe răniţi, dîndu-le să bea şi să 
mănînce, ajutînd-o pe băbuța Evdoha în truda ei de 
samariteană, nu uita nici o clipă de cumplita nă- 
praznă, însă durerea ei parcă se depărta, parcă amu- 
tea, iar inima i se umplea tot mai mult şi mai mult de 
simțămiîntul unei luminoase mâîndrii cînd îi auzea pe 
tunari, pe matrozi, pe ostașii răniți vorbind despre 
cîrmaci, spunînd că vrăjmaşii îl siliseră să cîrmu: 
iască escadra iar el a adus-o sub tunurile cetății... 

Mulţi încă nu ştiau cine e cîrmaciul acela, dar ea 
simţea cu tărie că el era, Ivan Savvateevici, însă n-o 
spunea nimănui, găsindu-și alinarea. durerii în vor- 
bele răniților care făceau fel și chip de prepusuri des- 
pre soarta nefericitului şi credinciosului cîrmaci. Cu 
nesaț, multumind cu sctipirile calde ale ochilor, as- 
culta pe aceia care își dădeau părerea că viteazul pu- 
tea neîndoielnic să scape. Un tunar rănit dădea cre- 
dință că văzuse cu ochii lui un om care se apăra cu 
toporul pe punte,  trăgîndu-se înapoi din fața unei 
gloate care se năpustise asupra lui. 

Lupta se îndelungea, tunurile trăgeau, numărul ră- 
niţilor şi al morţilor creştea mereu iar Taisia cînd nä- 
dăjduia, cînd îşi pierdea nădejdea, cînd i se năzărea 
că-l vede pe cîrmaci mergînd pe valul cetăţii și era 
gata să strige, să-i rostească numele, cînd i se părea 
că o cheamă de pe mal, că e rănit, că abia poate să 
iasă din apă și moare pe nisip. Atunci ea rămînea lo- 


z 529 


cului buimacă, încremenită sau deodată o lua la fugă 
pe val, fără a ține seama de ghiulelele care-i treceau 
şuierînd pe deasupra capului, privind din nou, înde- 
lung, cu dor, apele Dvinei, pe care se legănau leşurile 
șvezilor... 

Cînd Silvestr Petrovici fu rănit şi ostașii îl adu- 
seră pe mantie sub zidul cetăţii, la băbuţa Evdoha, 
Taisia încremeni de spaimă — i se părea că în ceasul 
acela el îi va spune adevărul îngrozitor. Dar el tăcea. 
Pe fața lui lipsită de sînge luceau viu ochii albaştri. 
Ea îi dădu o cană cu apă, el sorbi o înghiţitură, oftă 
şi o luă de mînă. Poate că nu ştia că-i ea, poate că- 
zuse în nesimţire cînd spusese tare, hotărit, limpede: 

— Numele de rus să fie ţinut în cinste, cu înverșu- 
nare ! 

Taisia nu răspunse nimic; ceilalţi răniţi ridicară 
capetele de pe paie şi ascultară încordaţi. Căpitan-co- 
mandorul tăcu din nou, îndelung. 

— Cu cinste şi înverșunare... — rosti în şoaptă un 
tînăr matroz. 

Silvestr Petrovici îi auzi şoapta şi-l lămuri: 

— Odinioară aşa se spunea: să ţinem pretutindeni 
numele de rus în cinste, cu înverșunare. 

Băbuţa Evdoha îi legă strîns cu feşe piciorul, el 
mai stătu culcat niţel, apoi își chemă ostaşii şi ei îl 
duseră înapoi pe turnul porţii — la datorie. Ţinea 
sprîncenele încruntate și buzele strînse. Taisia îl în- 
soți pînă la scară. Toţi aşteptau să audă o vorbă des- 
pre cîrmaci. Lîngă scară se opri ca să-și tragă răsu- 
filarea şi spuse, ca şi cînd ar fi vorbit cu cineva: 

— Cetate! Ce cetate ? Omul — iată cetatea adevă- 
rată, de neînvins. Omul! 

Taisia asculta cu răsuflarea tăiată — i se părea că 
Silvestr Petrovici vorbeşte despre cîrmaci. Şi într-a- 
devăr, el vorbea despre cîrmaci. 

— Cetate! rosti el din nou,  uitîndu-se adînc în 
ochii Taisiei.  Cîrmaciul Reabov — iată cetatea cea 
mai tare de pe pămînt. El a săvîrşit o faptă vitejească. 

[i datorăm mult în această luptă, lui şi răposatului 
Krikov Afanasi Petrovici şi altor asemenea lor. 

— Silvestr Petrovici ! strigă ea. Silvestr Petrovici ! 

Dar în clipa aceea se apropie de el Egorşa Pusto- 
voitov, întrebîndu-l cum să iasă luntrile pentru lupta 
pe punte și căpitan-comandorul plecă împreună cu el. 

Spre seară Taisia află că inginerul Rezen cerce- 
tase pe niște prinşi șvezi, ieşiţi din apă pe malul Dvi- 
nei lingă cetate. Uzi, îngheţațţi, dîrdiind de groaza 
morţii, se adăpostiseră sub zid unde nu cădeau ghiu- 
lelele şi se uitau cu ochii sălbătăciţi la fierarii ruși 
care încingeau în cujniță pietrele rotunde. Unul, deși- 
rat şi cu părul bălan — rănit la umăr, îşi ţinea rana 
cu mîna; sîngele îi curgea şiroi pe degete. Altul, 
şi acela rănit, se căznea să-i spună ceva ostaşului de 
pază, arătînd la puşcă şi apoi la pieptul lui. 

— Se roagă să-l împuşcăm! desluşi un matroz. 
N-are nevoie, pasămite, de asemenea viață... 

— Măi, da’ netot e !... strigă ostașul. N-are nevoie! 
Nu zice că o singură viaţă are omul. De-o irosi-o, 
alta nu mai capătă... 

Taisia ascultă, îl căută pe Rezen şi-l întrebă cu sfi- 
iciune : 

— Şvezii nu ştiu nimic despre cîrmaci, domnule ? 
N-au spus nimic ? 

Rezen nu pricepu îndată şi Taisia îi spuse despre ce 
e vorba. Imbărbătînd-o, el îi atinse mîna: 

— O, nu, nu, nu se poate spune că l-au ucis. Lip- 
seşte — e adevărat, dar asta încă nu însemnează că 
a fost ucis, asta încă nu însemnează nimic. Unul, care 
a fost cu el, a murit, asta o știm bine — tălmaciul a 
murit pe insula Markov. Dar pilotul lipseşte — nu, 
despre pilot nu știm nimic... 

Taisia se uita la inginer cu răsuflarea tăiată. El îi 
atinse mîna din nou: 

— Totul va fi bine, da, da, căpitan-comandorul a 
trimis să-l caute ; îl caută pe pilot, îl caută soldații, 
matrozii, îl caută toți. I1 vor găsi. Nu trebuie nicio- 
dată să pierzi speranţa... 

10. STEAGUL RUSESC 


Fumul negru, înecăcios, se tîra pe punţile vasului 
părăsit de echipaj. 

Julenscherna se întoarse pe o parte, horcăi, făcu 
încă o sforţare şi văzu deasupra lui cerul nordic ce se 
însenina. În înălțimi alergau nori scămoşați. 

Cît timp trecuse ? 

Continua aceeaşi zi, nesfîrşită, ori venise alta 
nouă ? 

Se încordă, în tăcere: i se părea că aude vuietul 
canonadei. Dar nu era asta: pe punţile „Coroanei“ 
— lingă tunuri — detunau pungile cu pulbere. Con- 
traamiralul răsufilă uşurat : totuși lupta încă nu se ter- 
minase, soarta se milostivise de el — va muri ascul- 
tînd bubuitul tunurilor sale. Şi pentru ca să moară cu 
cinste, aşa cum se cuvine unui amiral, se căzni să 
întoarcă puţin capul să vadă pe arborele mare steagul 
suedez, steagul albastru cu cruce de aur, steagul că- 
ruia îi închinase toată viaţa lui — lunga lui viaţă. 

Dar steagul lipsea. 

În locul pînzei albastre văzu o cîrpă albă care flu- 
tura în vîntul de pe Dvina. Încă o lovitură a sorții, 
încă o umilință, cea de pe urmă: blestemaţii merce- 
nari s-au predat, au fugit de pe vas — pentru ei mai 
important ca orice era să-şi cruţe vieţile, vieţile lor 
netrebnice, de care nimeni nu avea nevoie... 

Sufocîndu-se de durere şi de furie, răsuflînd scurt 
şi horcăitor, adunîndu-şi ultimele puteri, voi să se tî- 
rască spre catarg, spre a încerca să smulgă acea ru- 
șinoasă cîrpă albă. Dar n-avea putere, nu, nu izbutea 
să se tîrască. Putea doar să se proptească în scîn- 
durile punţii, cu fața lui bătrînă şi galbenă, şi să zacă 
nemișcat, rugîndu-l pe Dumnezeu să se milostivească 
şi să-i trimită o moarte grabnică, care tot nu venea, 
tot întîrzia... 

„Din nou îşi pierdu cunoştinţa şi cînd îşi veni în fire 
simți că cineva îi scotocea cu multă îndemînare prin 

buzunare. N-avu puterea să se întoarcă dar niște 
mîini puternice îl răsturnară şi el văzu aproape, dea- 
supra sa, fața negricioasă și aspră a lui del Robles, 
nostromul lui. Strîngînd pistolul la subsuoară, spa- 
niolul îşi jefuia amiralul şi Julenscherna nu se miră 
de acest lucru, ci doar îl rugă în şoaptă: 

— Ucide-mă, dobitocule! Ucide-mă mai întîi... 

Dar nostromul scăpă pistolul și se trase înapoi. Și 
iarăşi se scurseră ceasurile nesfirşite. 

Se pare că trecuseră multe ceasuri cînd Julenscher- 
na îşi reveni dintr-un nou leșin. Siredelitor, pe aproape, 
pîrîiau muschetele şi puştile. Trebui să facă o sfor- 
tare cumplită ca să ridice capul. Se uită îndelung cu 
ochii lui galbeni, imobili, la oamenii voinici cu scurte 
fără miîneci, cu căciuli împletite, îi privi cum umblau 
gospodăreşte pe punți, cum coborau în tambuchiuri, 
cum turnau apă la cîrmă, unde focul încă mai moc- 
nea, şi vorbeau unul cu altul cu glasuri obosite, as- 
pre, de războinici care au biruit în luptă. Și deodată 
înţelese că soarta îi pregătise o ultimă şi crîncenă lo- 
vitură — îl vor lua prizonier. 

Ca într-o ceață văzu nu departe de sine niște cizme 
grele și mari, văzu cum la picioarele marinarului rus 
căzu cîrpa albă, văzu cum rusul leagă de funie pînza 
unui steag cu trei colori, asemănător aceluia care 
fîlffia pe cetatea lor. 

lată ce-i pregătea destinul înainte de prizonierat: 
trebuia să vadă cum pe arborele mare al unei fregate 
militare suedeze se înălța steagul rusesc. 

Nu, asta. n-are s-o vadă. Ajunge cu atîta ruşine în 
viaţa lui. Ajunge cu atîta înjosire ! 

Murmurînd o înjurătură cu buzele uscate, lipsite de 
sînge, ridică pistolul scăpat de tîlharul spaniol și 
ochi asupra rusului care începuse să tragă funia stea- 
gului. Fluturînd în vîntul de pe Dvina, steagul rusesc 
se înălța încet pe catarg. lar Julenscherna ochea, 
ochea nesfîrşit de mult. 

Dar el nu auzi împuşcătura. 


Pe tigăița pistolului nu era pulbere, 


Și nici unul dintre ruşi nu auzi cum ţăcănise co- 
coşul. 

Ruşii se uitau cu ochi sclipitori la catargul cel 
mare, acolo unde flutura zglobiu în vînt uriaşul steag 
nou în trei colori. Şi explozia care vui deasupra Dvi- 
nei — „Coroana“ mistuită de flăcări se irînsese în 
două — parcă saluta victoria ruşilor şi totodată îi 
vestea pe suedezi că earl Erik Julenscherna, coman- 
dantul lor, plecase pe ultimul drum de pe care nu se 
mai întoarce nimeni. 


11. BIRUINŢA 


Taisia păşi repede de-a lungul zidului cetăţii pe 
după paraclis, unde lingă portiţa ferecată stătea de 
pază un ostaş cu muschetă în mîini. Acolo împinse 
portița şi bătu în fier cu mîna ei subţire. 

— De ce baţi? o întrebă caraula. Nu-i voie să 
treci... 

— In partea asta s-au dus niște ostaşi şi nişte 
matrozi! spuse Taisia. Il caută pe cîrmaciul Reabov, 
acela care a pus corabia şvezilor pe prag. Eu sînt ne- 
vasta lui — a cîrmaciului — lasă-mă, pentru Dum- 
nezeu... 

Caraula: trase zăvorul de fier, portița se deschise şi 
vîntul Dvinei o izbi pe Taisia în față. Aici era ţintiri- 
mul cetăţii, în care truditorii şi salahorii aduşi cu uca- 
zul țarului din toate colțurile pămîntului Dvinei şi-i 
îngropaseră pe cei care muriseră în vreme ce lucrau 
la zidirea cetăţii. Sub crucile de mesteacăn şi de pin, 
lîngă zidurile ridicate tot de ei, îşi dormeau somnul 
de veci, zidari, salahori, timplari, săpători din Kar- 
gopol, Kevrol, Mezen, Ciaronda, fienarii din Pinega, 
Arhanghelsk şi Holmogoriî. Și era ciudat să vezi 
acum în acel ţintirim matrozi şi ostași şvezi scăpați 
de la moarte... 

Erau mulți. Veneau spre Taisia păziţi de călugări 

cu baltage în miini, se împiedicau de moviliţele mor- 


mintelor, gemeau, cădeau, se ridicau — galbeni, tă- 
cuţi, istoviţi. 
Ea se opri în preajma apei și se gîndi — încotro 


putea să înoate cîrmaciul? Şi fără să hotărască, o 
luă de-a lungul rîului, cercetînd malurile, apropiin- 
du-se de fiecare mort pe care-l împingea apa la mal. 

Merse îndelung — picioarele i se îngropau în nisipul 
adînc de pe mal, i se afundau în smiîrc; uneori sim- 
tea că i se învîrtește capul de oboseală, însă trebuia 
să dea ocol peste 'tot ostrovul, să-i vadă cu ochii ei 
pe toți morții. 

Se opri lîngă vechea vartă şi strigă: 

— Vanea-a-a ! 

Glasul ei plin se pierdu în vuietul depărtat al tu- 
nurilor. 

— Vanea-a-a ! strigă ea şi mai tare. 

In clipa aceea tunurile tăcuseră şi în tăcere parcă 
auzi un răspuns sau un geamăt. 

Scufundîndu-se pînă la genunchi în mlaştină, adu- 
nîndu-şi toate puterile alergă spre mal, spre tulele de 
răchită. O clipă o cuprinse groaza, dar ea se învinse 
și dădu în lături mlădițele dese ale răchitei. Acolo 
pe buturugi, pe nişte bîrne plutitoare, pe niște rădă- 
cini aruncate unele peste altele pe apă, zăcea într-o 
rină, stingher, un om într-un caftan scurt, roșu, ud, 
şi o privea cu ochii lui cenușii... 

— Nu te teme ! spuse el cu hotărîre. Nu te teme de 
mine. Nu-ţi sînt dușman — sînt rus, nu-s şved. Aju- 
tă-mă să mă ridic, să mă duc la comandantul vostru. 
Trebuie să mă grăbesc pentru că mă lasă puterile și e 
cu putință să mor curînd... 

' Taisia se apropie de el şi păşi pe o biîrnă ce i se 
legăna sub picioare. El i se agăţă de mînă dar nu putu 
să se ridice şi zîmbi ruşinat, aşa cum zîmbesc oame- 
nii puternici şi neîniricaţi cînd îşi dau seama de slă- 
biciunea lor. 

— Am pierdut mult sînge — spuse el, parcă cerîn- 
du-și iertare. Dar nu-i nimic! Mai ajută-mă o dată... 

Taisia îi întinse din nou mina. El încleştă dinţii si 
se ridică în picioare. Răzbiră împreună prin mîlul de 
pe mal şi urcară pe dîmb, dar acolo puterile îl părăsiră 
cu totul şi el se lăsă gemînd în iarba udă. Taisia stă- 
tea deasupra lui, cuprinsă de milă, şi nu ştia ce să 
facă. El răsuila scurt şi des. 

— Nu! spuse necunoscutul. Așa nu merge. Tri- 
mite încoace nişte bărbaţi  zdraveni care au să mă 
ducă repede la comandantul vostru. O mai trăi căpi- 
tan-comandorul levlev ? 

Taisia dădu din cap. 

— E viu, numai că-i rănit... 

— Şi eu acum sînt numai rănit! spuse zimbind 
necunoscutul —- însă aş putea fi curînd şi mort. Gră- 
beşte-te. Du-te! Şi spune-i căpitan-comandorului nu- 
mele meu. Iakob — Iakov în limba voastră. 

Ea plecă,  supunîndu-se poruncii care răsuna în 
glasul lui, supunîndu-se privirii dîrze a ochilor ce- 
nuşii. 

In cetate,. pe valuri, tobele băteau încetarea focu- 
lui, trîmbiţele se luau la întrecere voios, biruitor, fal- 
nic. Taisia îl întrebă pe un matroz, care trecea în fugă 
pe lîngă ea, ce se întîmplase. Acesta strigă cu glas 
sălbatic, parcă beat: 

— Biruinţă ! Tilharii șvezi s-au închinat ! 

Taisia urcă pe turnul cetăţii. levlev nu era acolo. 
Pupa „Coroanei“ se mistuia în flăcări sub norii grei 
veniţi iară dinspre mare. Prova care sărise în văzduh 
acum pierise sub apă. lar pe toate celelalte corăbii 
îîlfîiau în vînt steaguri ruseşti şi trebăluiau matrozii 
ruși cu căciuli împletite şi cu pieptare. Pe Dvina lun- 
trile se ţeseau zorite încolo şi încoace, spre cetate şi 
spre corăbiile cucerite, visleau repede lotcile ducîn- 
du-i spre vase pe matrozii ruşi iar de acolo cărîndu-i 
pe şvezii răniţi şi pe cei care încetaseră lupta. 

Tunarii stăteau tăcuţi pe valuri, pe metereze, lîngă 
tunuri, nevenindu-le încă să creadă că totul se sfîr- 
şise. Unii îşi ştergeau sudoarea şi funinginea de pe 
fețe, alții îşi făceau cruce, alții în sfîrşit curățau tu- 

hurile şi vorbeau cu glasuri obosite. Streliții aduceau 
prinşii prin poarta cetății larg deschisă ; șvezii mer- 
geau tăcuţi, cu capetele plecate, tropăind cu cizmele 
pe pietre. 

Taisia îl găsi pe Silvestr Petrovici șezînd pe o la- 
viță lîngă paraclisul cetăţii — cerceta pe un comandir 
şved prins. Taisia se plecă spre levlev şi ii spuse în 
şoaptă despre omul cu caftan roşu. Căpitan-comando- 
rul nu înțelese la început despre ce e vorba, dar după 
cîteva întrebări se dumiri şi porunci îndată ca şvedul 
să fie dus de acolo. Il strigă pe nostromul Semisadov. 
Acesta veni bocănind cu piciorul lui de lemn. Ievlev îi 
porunci să adune neîntîrziat lîngă paraclis pe ma- 
trozii cu spăngi, pe ostaşi, toboşari şi trîmbiţaşi. Pa- 
tru oameni alergară cu o targă încotro arătase Taisia. 
levlev trimise după medicul Loftus şi cînd acesta 
veni îi spuse în nemţeşte : | 

— Nu ştiu ce fel de medic eşti, însă îţi porun- 
cese să-ţi întrebuinţezi priceperea dumitale față de 
omul care are să fie adus aici de îndată. Dacă ai 
să-l scapi, soarta dumitale are să fie uşurată. 

Loftus făcu o plecăciune adîncă şi-şi duse la piept 
degetele  rășchirate. Matrozii se şi apropiau purtînd 
targa încet, cu grijă. Silvestr Petrovici se ridică 
anevoie. Cu o mînă se sprijini în baston, cu cealaltă 
într-o cîrjă. Puse bastonul pe laviță şi avînd acum 
mîna  slobodă, dădu onorul cu sabia. Matrozii, cu 
spăngile la umăr, streliții cu sineţele, ostaşii cu puş- 


„tile — încremeniră  smirna, neînțelegînd cine e în- 
tîmpinat cu asemenea cinste. levlev întrebă încet: 
— lakob? 


— Iakov! răspunse omul în caftan roşu, căutind 
să se salte pe targă. 

Silvestr Petrovici îl salută cu sabia, trîmbiţele şi 
tobele sunară onorul la gheneral. Iakob se străduia să 
se ridice, părul lui bălai încîlcit îi cădea pe frunte, în 
ochi îi licăreau lacrimile. levlev se aplecă spre el, şi 
rosti încet, stăpînindu-şi tulburarea : 

— Bine ai venit, prieten drag! Am primit scrisoa- 
rea domnului lzmailov care vorbeşte despre dum- 
neata. Acum odihneşte-te, o să stăm de vorbă miine, 
pe îndelete. Eşti rănit greu? 

Iakob răspunse liniştit : 

— Cred că sînt rănit de moarte. Acum aş vrea să 
spun numai că am avut cinstea să văd cum a fost 
săvirşită o faptă mare de un pilot pe care l-am cu- 
noscut şi l-am îndrăgit într-un scurt răstimp. Vasul- 
amiral „Coroana“ a fost aşezat sub ochii mei pe ban- 
cul de nisip de acest vrednic cavaler. Ofițerii şi ma- 
trozii suedezi au încercat îndată să-l ucidă, însă el s-a 
apărat  vitejeşte şi a dat destule lovituri suedezilor, 
cu brațul lui puternic, înarmat cu un topor. A izbutit 
să sară de pe corabie în apele fluviului şi de atunci 
nu l-am mai văzut... Veşnică să-i fie slava! 

— Slavă lui! rosti şi levlev. 

Matrozii ridicară targa, şi plecară cu Iakob spre 
izba lui Rezen — numai casa inginerului nu fusese 
lovită de ghiulelele şvezilor. Maria Nikitişna o cu- 
prinse pe Taisia de umeri şi rămase cu ea lîngă pa- 
raclis. Loftus păşea grăbit după targă, îmbărbătin- 
du-l pe rănit, aducindu-i laude, fălindu-se cu price- 
perea lui. 

__ Semisadov mergea înainte bocănind cu piciorul lui 
de lemn şi striga : 

— [a faceţi loc, pravoslavnici! La o parte! 

Streliţii, tunarii, ostaşii, călugării şi truditorii din 
cetate coborîseră de pe valuri, îşi părăsiseră locurile 
de pază, poarta, tunurile, şi se îmbulzeau în curte. 
Odihnindu-se după luptă, îmbucau ceva sub zidurile 
cetăţii, lîngă izbele şi magaziile năruite și arse, în 
pridvorul paraclisului, şi-şi strigau : 

— Hei, căprare, eşti viu ? 

— Ce să fac, îs viu... 

— Da’ se auzea că ţi-au retezat capul. 

— Capul meu e bine prins pe umeri... 

Curtea lărmuia ca un iarmaroc. Ostaşii scoseseră 
de-a dura din beci butoaie cu vodcă şi cu mied. Ri- 

setele se stirneau tot mai năvalnic, glumele tot mai 
deocheate. Lîngă baia cetăţii, nimicită de ghiulele, 
tunarii cinsteau cu vodcă şi cu pesmeţi pe un tunar 
şved prins. Acesta mînca şi bea cu lăcomie. Tunarii 
rideau : 

— Iacă frate, ai cucerit Arhanghelskul. 

_— Ce zici, nevastă-ta s-o prăpădi plingînd, ai? 
Eşti însurat, ori ba? 

— E tinerel, a venit să petreacă la noi, să ago- 
nisească avuţii... 

Şvedul dădea din cap, zimbea năuc, fericit că scă- 
pase teafăr, că nu-l ucideau. 

Călugării chercheliţi se duseră la. levlev cu ruga 
să nu-i alunge la mănăstire. Ţinîndu-şi piciorul rä- 
nit pe laviţă, Silvestr Petrivici şedea lîngă Deciul în 
care se adăpostiseră în vremea luptei fetiţele lui şi 
Vaniatka al lui Reabov, şi mînca varză murată din- 
tr-un blid de lemn. Varsonofi bătu o temenea. Ievlev 
îl întrebă: 

— Şi ce-o să faceţi aici 2 

— Ne-om mai veseli şi noi o leacă, domnule că- 
pitan-comandor... 

— În cetatea îngerilor ? întrebă Ievlev zîmbind. 

Varsonofi îşi netezi mustaţa ostăşească şi-şi drese 
glasul în pumn. Ceilalţi călugări îşi dreseră glasurile 
şi ei. Semisadov spuse : 

— D-apăi, Silvestr Petrovici, unii poate chiar c-or 
rămîne în cetate... 

In spatele beciului, glasurile pline de vlagă ale 
unor femei porniră o cîntare. Cîntarea zbură peste 
curtea cetății, peste valuri, peste turnuri, peste apele 
tăcute ale Dvinei — semeț, năvalnic, sărbătoresc: 


Of, of, bragă, brăgulița mea, 
Brăguliță rece, 'mbietoare, 
Pentru cap şi minte-amețitoare... 


In poarta cetăţii, tobele începură să bată cu dîr- 
zenie şi trimbițele să vuiască falnic. Oamenii se ri- 
dicară în picioare şi se repeziră spre drum să vadă 

cum sînt aduse steagurile de pe corăbiile vrăjmaşe, 
cucerite. Aruncîndu-şi cuşmele în sus, streliții, os- 
taşii, matrozii strigau : 

— Slavă! 

— Laudă vitejilor | 

— Ura-a-a 

Oamenii se îmbulzeau înainte ; cei din faţă se luară 
de miini spre a stăvili tălăzuirea mulţimii care ar fi 
putut împiedica drumul alaiului. Tobele răpăiau tot 
mai vajnic, tot mai aproape de Ievlev. Sprijinindu-se 
de zidul beciului, el se ridică în picioare. Fetiţele lui 
şi Vaniatka se suiră pe laviță lîngă el, privind cu 
ochişorii scînteietori spre Egorşa Pustovoitov care, cu 
sabia dusă înainte, bătea pasul pe caldarim, cu o mă- 
reție aspră întipărită pe chipul secat de sînge. In 
urmă, păşeau în rînd patru toboşari şi după toboşari 
irîmbițaşii — sunînd adunarea. Apoi venea singurul 
ostaş al vămii care scăpase cu viață. Ars, cu mina 
legată în feşe, Stepan Smirnoi ducea steagul de la 
cîrmă al corăbiei cucerite. După el, cu pieptul boltit, 
bătînd de sus pasul, matrozii purtau steagurile celor- 
lalte vase ale escadrei şvede — steagurile mari, pa- 
vilioanele de ancoră şi flamurile de pe straiuri. 

Egorşa se opri la doi paşi de Silvestr Petrovici, lipi 
cu un țăcănit sec tocurile, ridică sabia mai sus de 
cap şi rosti cu glas întretăiat, dar puternic: 

— Domnule căpitan-comandor ! Steagurile de pe va- 
sele şvede, cucerite de noi prin luptă cinstită — stea- 
guri mari, flamuri de ancoră şi fanioane — vi se în- 
minează în cetatea Novodvinskaia, întrucât dumnea- 
voastră sînteţi aici mai mare peste corăbii şi căpete- 
nie a cetății ! 

Fața lui Ievlev tresări. Cu o mişcare scurtă, ne- 
şovăielnică, el arătă spre caldarîm dinaintea sa: 

— Aşterne-le aici | 

Vameşul Smirnoi făcu o mişcare largă cu lancea 
steagului de la cîrmă și pînza albastră cu cruce de 
aur, încrețindu-se în cute se aşternu pe caldarîm. 
Matrozii păşiră înainte şi aruncară jos pavilioanele 

de ancoră, steguleţele și flamurile de catarge. Încrun- 
tind spriîncenele, Silvestr Petrovici îi porunci răspicat 
lui Semisadov : 

— [a-l pe Vaniatka, nostromule! 

Semisadov îl luă în braţe pe micul Reabov, îi netezi 
părul cu palma lui aspră, bătătorită, şi se uită între- 
bător la levlev. Silvestr Petrovici arătă din cap spre 
steagurile aşternute pe pămînt. Inţelegînd, nostromul 
păşi înainte, ținîndu-l sus cu braţele lui puternice pe 
Vaniatka, parcă l-ar fi arătat mulţimii, apoi cu o sin- 
gură mişcare lăsă băiatul jos, cu picioruşele vinjoase 
vîrite în ciuboțele potcovite, pe mătasea albastră a 
steagurilor, flamurilor şi fanioanelor. Mulțimea ră- 
suflă deodată, fericită ca un singur om. Ştergindu-şi 
lacrimile, văduvele de pescari şi nevestele, mamele şi 
surorile întindeau gîturile să-l vadă pe orfan; mu- 
jicii, ostaşii, matrozii strigară într-un singur glas: 

— Slavă! 

— Cinste lui! 

— Băiețașul lui Reabov | 

— Cinste vouă, laudă vouă! Bine faci, căpitan- 
comandorule ! 

— E orfanul cîrmaciului care a pus corabia pe 
prag |! | 

— Cinste lui! 

Norodul vuia ca o mare pe furtună, înghesuindu-i 
pe matrozi ; împrejurul  steagurilor şvede, glasurile 
tunau, vuiau : i 

— Cinste, cinste lor | 

— Slavä! | 

Vaniatka zăbovi o leacă pe mătăsuri, se fistici, privi 
împrejur parcă vrînd să-şi dea seama ce-i cu el, apoi 
neştind ce să facă cu mîinile, le vîri în cingătoarea 
înflorată a rubaştei mînjită de funingine și porni pe 
steaguri, pe mătasea albastră  cusută cu fir, porni 
spre cei care se bătuseră toată ziua aceea cu şvezii — 
spre tunarii înnegriţi de fum, obosiţi, spre matrozii 
care duseseră branderele asupra vaselor duşmane, 
spre săpătorii, fierarii şi tîmplarii care duraseră ce- 

tatea şi luptaseră cot la cot cu oştenii. Miinile vinjoase 
ale cuiva îl ridicară încă o dată deasupra capetelor, 
şi un glas plin de bucurie strigă: 

— lată-l pe Reabov Ivan Ivanovici! Slavă! 

— Slavă! îl sprijini mulțimea. 

— În cinste, cu înverşunare, în vecii-vecilor! mur- 
mură căpitan-comandorul. În vecii-vecilor ! 

La spatele lui, Taisia plîngea fără să-şi şteargă 
lacrimile. 


Nici un comandir nu poate fi sub pază 
fără judecată, decît atunci cînd e vorba de 
vînzare. 

Petru I 


Geaba prăpădiţi ghiulele şi stricați praful 
l de puşcă, 

Căci ghiuleaua nu m-atinge şi nici plumbul 
nu mă mușcă. 


Cîntec 


CAPITOLUL NOUĂ 


1. CU VESTEA LA MOSCOVAIL 


Intrînd în izba lui Rezen, Silvestr Petrovici porunci 
să i se aducă cerneală, pană, hîrtie şi se aşeză la masă 
să scrie o epistolă către ţar. În clipa cea dintii se 
gîndi să povestească amănunțit tot mersul luptei, dar 
abia începu să aştearnă rîndurile pe hirtie că se simţi 
atit de slăbit încît era gata să cadă de pe laviţă ; ure- 
chile îi vîjiiau, pe dinaintea ochilor îi jucau scîntei 
roşii şi degetele i se desfăcură scăpînd pana. 

— Apă! ceru el. 

Egorşa îi dădu o cană cu apă. Silvestr Petrovici 
o bău, închise ochii şi-şi porunci aspru: „scrie“! 

Şi scrise scurt, sărind slovele, fără o vorbă de pri- 
sos, că şvezii fuseseră nimiciţi, corăbiile lor cucerite 

iar Arhanghelskul nu mai era amenințat de nici o pri- 
mejdie. Toată scrisoarea avea şapte rînduri. 

— Să plec chiar eu ? întrebă Egorşa. 

— Tu, dragul meu! răspunse levlev  ştergîndu-şi 
fața asudată. Tu, prietene. Du-te la Maria Nikitişna 
să-ți dea bani — doar ai drum lung de făcut. Să te 
duci în goana goanelor. 'De-ţi cade calul sub tine — 
sări pe altul. Să iei din curtea cetăţii o ghiulea şvedă 
— să i-o duci țarului ca s-o aibă drept amintire... 

Increţindu-şi fruntea, trăgînd anevoie aer în piept, 
se gîndi o clipă şi-apoi urmă: 

— La Holmogori, mai înainte de orice să treci pe 
la vlădica Afanasi. E bolnav, pesemne că nu doarme 
şi nu mănîncă de grijă. Să-i povesteşti totul aşa cum 
a fost. 

Rămase iar pe gînduri și adăugă parcă vorbind cu 
sine : 

— Treci şi pe la voievod. In ceasurile astea fericite 
face oare să ne amintim răul? Şi cui i-ar fi de folos 
ocara ?. Ce-a fost — Dumnezeu să-l judece! Auzi ? 

— Aud, Silvestr Petrovici ! 

— Treci pe la cneazul voievod — nu trebuie să-l 
ocolim. Dacă doreşte, poate să-i scrie şi el lui Petru 
Alexeevici. 

Egorşa luă epistola cu pecetea de ceară şi o înveti 
în năframă. Silvestr Petrovici clătină din cap: 

— Eşti tare murdar, prietene! Şi numai zdrenţe... 

— Asta-i din pricina fumului de pulbere ! spuse cu 
glas vinovat Egorşa. lar alt mundir nu am — ce-i pe 
mine şi-n ladă... 

— Hainele mele au ars ! zise levlev, şi-i porunci lui 
Rezen să-i dea lui Egorşa ceva să se îmbrace curat. 
Inginerul scoase din sipet un mundir frumos, panta- 
loni pînă la genunchi şi o mantie din postav bun. 

Egorşa ieşi din izba lui Rezen, cercetă mantia, trecu 
pe la Maria Nikitişna după bani şi păşi spre chei. Un 
matroz tinerel îi puse în barcaz o ghiulea. Barcazul 
lăsă cetatea în urmă. Inima lui Egorşa svicni năval- 
nic, săgetată de un fior. Ar fi vrut să spună tuturor 

că se duce întins la Moscova, chiar la ţarul Petru 
Alexeevici — purtînd vestea biruinţei asupra şvezilor. 
Dar nu trebuie să vorbească... 

Arhanghelskul îl întîmpină în dangătul voios al clo- 
potelor mici, care rămăseseră în clopotnițe. Dangătul 
lor înalt parcă- ți mergea la inimă. Pretutindeni — pe 
ulite și pe ulicioare, pe malul  Voskresenski, lingă 
Piața Străinilor — se vedeau tîrgoveţi care purtau 
încă pumnale, flinte sau muschete, ducîndu-se la 
odihnă. Pe Dvina pluteau unul după altul barcazurile 
și luntrile vînătorilor care stătuseră în ascunzişurile 
hotărîte de răposatul Krîkov. Nevestele ieşeau înaintea 
vinătorilor cu plăcinte, cu clondire de rachiu, se săru- 
tau cu bărbaţii lor, făceau închinăciuni dinainte- -le. Iar 
pe lîngă tunuri lărmuiau băiețandrii bălai, băteau cu 
palmele în ţevi, încercau să ridice vergile grele de 
curățat, şi amenințau : 

— Cînd oi trage acuşi un foc ! 

Egorșa își luă un cal din grajdul izbei Semigrad- 
naia, încălecă, legă la șa ghiuleaua şi o luă la goană 
spre rohatcă. Cunoscîndu- l, nişte caraule îl întrebară 
pentru care trebuință pleacă din oraş. De astă dată 
Egorşa nu mai putu să se stăpînească şi spuse, parcă 
într-o doară: 

— Mă duc la Moscova — din partea căpitan-coman- 
dorului, să-i duc veste măriei sale despre izbîndă. 

Un ostaş mai vîrstnic îşi scoase căciula şi spuse: 

— Ei, să-ţi ajute cel de sus. Poate că te-o răsplăti 
tătucu- ar. Altădată aşa era : care cum aducea o veste 
bună — acela era răsplătit, iar cel ce venea cu una mai 
proastă se întîmpla să-şi piardă şi căpăţina... 

Ostaşii ceilalți riseră : 

— Asta aşa-i — cu țarul e ca şi cu moartea: ghici 
ghicitoarea mea. 

Bătrînul oită : 

— Cu Egor treaba-i limpede. De s-o întîmpla să te 
întrebe țarul — ce-ai vrea pentru vestea cea bună, 
atunci tu, Egorşa, să răspunzi degrabă. Cum ai ză- 
bovit — cum te-ai spălat pe bot. Ştii ce să-i ceri? 

— Știu! răspunse cu tărie Egorşa. 

— Ce? 

— D-apoi ştiu eu... 

Caraulele ridicară opreliştea. Egor ieşi din Arhan- 
ghelsk. Şi în închipuire se şi văzu, nu în codrul des 
din preajma Dvinei, ci la Moscova, în încăperile ţa- 
rului. lată că în întîmpinarea lui vine măria sa Petru 
Alexeevici, citeşte epistola, îl sărută şi-l întrebă cu 
ce să-l răsplătească. Iar el răspunde: 

— Să mă scrii, domnule tunar, în şcoala de coră- 
bierie din Turnul Suharev. Oi învăţa cu toată sîrgu- 
ința, cu toată dirzenia, şi-oi ajunge căpitan pe-o co- 
rabie mare, cu cincizeci de tunuri. 

Tobele duruie, cornurile vuiesc şi el intră călare în 
şcoala de corăbierie... In şcoala de corăbierie se înalță 
pini uriaşi ; nu se aud glasuri omeneşti, nu se văd în- 
vățăcei... Ah, iacă ce era ! Nu-i şcoală! E codrul! N-a 
ajuns încă la școala de corăbierie. A adormit pe drum 
din pricina oboselii. Dar nu-i nimic, o să ajungă. Ne- 
apărat o să ajungă... 

In zori sosi la Holmogori. La curțile vlădicăi Afa- 
nasi i se spuse că preasiinţitul nu se simte bine, însă 
de dragul căpitan-comandorului îl va primi de îndată. 
Şi un ucenic îl vesti numaidecii : 

— Intră! Te aşteaptă! 

Afanasi stătea în iatacul lui, ţinîndu-se cu mîna 
uscățivă de-un picior al pologului. Slab, într-o cămaşă 
lungă, albă, cu tichie pe părul cărunt, se schimbase 
atit de mult în răstimpul acestor zile că nu-l mai cu- 
noşteai. 

— Ei? strigă el. Ce taci? Ţi s-a uscat limba în 
gură ? 

— Biruinţă | îl vesti Egorşa cu glas plin, adînc. 
Șvezii au fost nimiciţi. Am mîntuit cu tilharii ! 

Vlădica zbucni în plins, vroi să spună ceva dar nu 
putu. Tăcerea dăinui îndelung. Egorşa îşi zise că Afa- 
nasi acuşi o să se lase în genunchi şi o să spună o 
rugăciune, dar bătrînul, în loc de rugăciune, se plecă 
deodată şi grăi: 

— Îți mulțumesc, nepoate. Acuw o să pot muri mai 
uşor. Sint bolnav — m-a doborit bătrîneţea ; deunăzi 
am vrut să viu la voi în cetate dar nu mi-au ajuns 
puterile. 

Și începu să întrebe despre amănuntele luptei dar 
cu atîta rost încît Egorşa se minună — puteai gîndi 
că vlădica fusese oştean odată. lar cînd Egorșa po- 
vesti aşezat şi cuviincios, faţă de cinul lui Afanasi, 
că fuseseră ucişi mulți şvezi şi că leşurile lor pluteau 
și acum pe Dvina, Afanasi începu să suduie fără nici 
un pic de smerenie: 

— Ei, fir-ar şi pățir-ar de jigodii! I-am chemat noi 
la Arhanghelsk ?! 

Apoi întrebă : | 

„— Pe voievod l-au vestit despre izbîndă ? 

— Mă duc eu la el! răspunse Egorşa. 

— Inţelept. Nu-i nevoie să vă luaţi la harţă acum 
cu el — bea rachiu din pricina bolii sale de-a ajuns 
să aiureze. Astă noapte a ieşit in ogradă desculț și 
despuiat — face de ocară tot Holmogorî. Poate că l-o 
mai: alina vestea izbînzii. Ş-apoi nici n-ai de ce să-l 
bucuri pe satana. Multe se întîmplă pe lume — şi boli 
trupești şi sufleteşti. Ei, du-te, șoimule, du-te băiatule, 
că eu am obosit şi m-oi hodini niţel. Du-te cu Dum- 
nezeu... 

Lîngă casa voievodului vegheau, ca şi mai înainte, 
caraulele pe care le pusese Silvestr Petrovici. Piati- 
desiatnicul veni repede în întîmpinarea lui Egorşa. 
Stind în şa, acesta povesti pe scurt despre biruinţa 
dobîndită asupra şvezilor. Ostaşii se strinseseră în 
jurul lui Egorşa şi-l întrebau cu însetare despre toate 
cele. El povestea de-a fir-a-păr cum puseseră pe prag 
vasul amiral „Coroana“, cum fusese lovit în cîrmă de 
fregată, cum ieşiseră  branderele şi cum cuceriseră 
iahtul prin luptă de punte. Piatidesiatnicul întrebă: 

— Poate-om merge şi noi spre Arhanghelsk ?! Ce 
să mai păzim aci ? Pe voievod n-o să-l mai primej- 
duiască nimeni, s-a isprăvit cu şvedul. 

— Tot bolnav e cneazul? întrebă Egorşa. 

— A dat în darul beției! răspunse rizînd piati- 
desiainicul. Deunăzi s-a suit pe acoperiş şi-a inceput 
să strige cucurigu. Ţi-e ruşine să te şi uiţi... 

— Puteţi să vă duceți! le dădu dezlegare Egorşa. 
Adevărat că n-aveţi ce mai face aci. Voievodul are 
cinovnici împrejurul lui : cine să-l primejduiască ? 

Apoi descălecă şi ciocăni cu biciuşca în poartă. 

In cerdacul casei boiereşti, Egorşa dădu cu ochii de 
Mehonoşin. Acesta se trase înapoi în tindă. Egorşa se 
îngălbeni, strînse aprig biciuşca şi rosti răspicat: 

— Iaca unde erai mătăluță, domnule porucic. 

— Da’ unde vrei să fiu ? întrebă Mehonoşin. 

— Ce, nu ştii unde? 

— Nu ştiu, învață-mă tul Se pare că am uitat... 

— D-apoi cînd te-or duce la spînzurătoare — ţi-ai 
aminti | i ai: 

— Să mă spînzure pe mine ? 

Fără să-i răspundă, Egorşa intră în tindă şi des- 
chise ușa cu dîrzenie. Păşind moale, diacul Gusev se 
repezi în întîmpinarea lui şi, duhnind a usturoi, îi 
șopti : 

— Cneazul voievod încă se odihneşte! E bolnav... 
Are dureri mari... 

— Trezeşte-l! porunci Egorşa. N-am vreme să 
aştept. 

— Nu-i îngăduit! spuse iar diacul, ploconindu-se. 
E aspru şi iute la miînie. 

— Nu pot să aştept | zise Egorşa. Plec la Moscova 
cu o veste către măria sa... 

Diacul se sperie şi o luă la iugă pe scîndurile scîr- 
țiitoare ale duşumelii — spre iatacul voievodului. 
Egorşa se aşeză pe scaun şi rămase pe gînduri. Prin 
odaie trecu Mehonoşin cu pas larg. Se făcea că nu-l 
vede pe Egorşa. Se triînti o uşă, apoi alta. De sus, 
de pe scară, cneajnele, fetele bătrîne, se uitau la 
Egorşa, vorbindu-l de rău că nu le dă bineţe, că nu le 
întreabă de sănătate. Boriska, băietanul, veni mai 
aproape şi ducîndu-şi mîinile la spate întrebă: 

— E adevărat că i-aţi bătut pe şvezi? 


548 


— Da’ pe tine ce te priveşte ? se răsti la el Egorşa. 

— Mă privește, că-s fiu de voievod! răspunse îm- 
bufnat băietanul. 

— Eşti o libarcă iar nu fiu de voievod! răspunse 
Pustovoitov. Mă mir că nu ţi-e ruşine să şi întrebi. 

Fetele bătrîn€ şoșoteau, osîndindu-l pe Egorşa că 
nu-i cavaler, că nu învățase ce-i aceea politesse, că-i 
ca toți oamenii lui Ievlev — un fecior de spălătoreasă. 
Egorşa şedea nestingherit, privind în gol şi bătîndu-se 
cu biciuşca peste picior. 

In casă era un du-te-vino necontenit — slujitorii 
alergau după murături, rasol, hrean ras, bere — pen- 
tru reveneală. De sus se auzeau uneori niște miîriieli 
amenințătoare şi glasul stăruitor al lui Mehonoşin. La 
spatele lui Egorşa scîrții o ușă şi pîrîi duşumeaua. 
Slujitorii schimbau priviri între ei. Parcă toată slugă- 
rimea boierească ar fi uneltit ceva. Plictisit, Egorşa 
spuse unei bătrîne pitice: 

— Ei, băbuţo, dă fuga şi spune-i voievodului să 
vină. Cît o să mai aştept ? 

Pitica scoase un țipăt, făcu o tumbă şi se mistui 
în cotloanele întunecate şi pline de praf ale casei 
voievodale. Gusev se întoarse curînd după aceea şi 
tot ploconindu-se îl însoți pe Egorşa la voievod. 
Acesta şedea în jilț cu fața pămîntie, buhăită, cu ochii 
rătăciți, legat la cap cu un ştergar în care se afla 
hrean ras. Porucicul Mehonoşin se uita din spatele 
voievodului, mușcîndu-și buzele. Egorşa făcu o plecă- 
ciune în faţa lui Prozorovski, şi-i spuse ceea ce îi po- 
runcise Silvestr Petrovici. Cu glas şovăielnic, miş- 
cîndu-şi anevoie limba în gură, Prozorovski întrebă: 

— Tu de ce obirşie eşti > 

— Cum de ce obirşie? întrebă Egorşa nedumerit. 

— Da! De ce obirşie? 

Mehonoșin îşi tot lingea şi-şi muşca buzele. Ochii 
lui priveau sfredelitori spre Egorşa. 

— De ce taci? întrebă cneazul. 

Incruntîndu-se, ca într-o  presimțire rea, Egorşa 
răspunse că-i de neam de rînd, fără nici o slavă. 

Gîfîind, gemînd, Prozorovski spuse tam-nisam că nu 
se cuvine ca un fiu de mujic să se îniăţişeze în faţa 
măriei sale. O să meargă la Moscova un alt om — 
de spiță boierească. Egorşa se învăpăie şi strigă că 
e] primise poruncă să plece la Moscova chiar de la 
căpitan-comandorul. Atunci ieşi în față Mehonoşin şi-l 
privi printre gene: 

— Dă încoace scrisoarea | 

— Ţie? 

— Mie! 

— Da’ tu cine eşti aci? 

— Acela a cărui poruncă e pentru tine lege! 

Voievodul mugi ceva nedesluşit, întinzînd şi el mîna 
după scrisoare. Buimac, încrîncenat de mînie, Egorşa 
ieși fuga în curte — şi alergă spre conovăţ. 

Armăsarul său negru ca pana corbului nu mai era 
acolo. 

Nişte slujitori în giubele, grași, voinici, lăţoşi, jucau 
zaruri lingă conovăț. Suduind, Egorşa întrebă unde-i 
armăsarul lui, unde l-au dus tilharii, de ce se ţin de 
blestemăţii ? Slujitorii rîdeau între ei şi nu-i răs- 
pundeau. Atunci el îl apucă de guler pe cel mai voinic 
și-l scutură, ridicîndu-l în fața lui, dar îndată îl loviră 
din spate pe sub genunchi şi-l doboriră în mijlocul lor. 
Cîțiva se prăvăliră peste pieptul lui şi alții peste pi- 
cioare. Egorşa leşină. 

— Uşurel, uşurel! spuse Mehonoşin. Nu-i nevoie 
să-l ucidem. Luaţi-l şi aruncaţi-l în hazna, unde 
moare de urit Longhinov — împreună o să se mai în- 
veselească. | 

Slujitorii îl luară pe Egorşa de mîini şi de picioare 
şi-l duseră în grădină ; acolo, sub un stejar, era săpată 
o groapă astupată cu un capac făcut din îîşii de tablă. 
Egoraş fu aşezat pe pămînt lîngă groapă. Mehonoșşin 
se aplecă deasupra lui, îl căută prin buzunare, găsi 
scrisoarea lui Silvestr Petrovici către ţar şi se întoarse 
la voievod. Prozorovski stătea la fereastră, ofta, dădea 
la o parte spuma de pe bere şi sorbea cu înghiţituri 
mici. 

— Acu” nu mai avem cale de intoarcere, cneazule ! 
zise Mehonoşin. Am început isprava, trebuie s-o du- 
cem pînă la capăt fără teamă... 

— O să dăm de belea! spuse oftînd Prozorovski, 
apăsîndu-şi ştergarul pe frunte. Prea am luat-o razna, 
să nu ne prăpădim, porucicule... 

— Mai rău n-o să fie ! spuse cu tile Mehonoşin. Iar 
de le-om face pe toate cu cap — nu se descoperă ni- 
mic. Am să mă duc eu însumi la Moscova, şi am să-i 
spun totul măriei sale, şi despre înălțimea ta mai îna- 
inte de toate. Trebuie să ne vedem de ale noastre, că 
alții nu ne-or ajuta. 

Prozorovski se aşeză pe laviţă şi se tingui: 

— Parcă-s năuc, totul mi se învîrteşte pe dinaintea 
ochilor, zău, maşteră viaţă... 

— Ar trebui să bei mai puţin! spuse Mehonoşin. 
Treaba pe care am pus-o la cale nu-i lesnicioasă, o 
să ai multă bătaie de cap, cneazule... Polcurile care 
vin încoace poate că ţi-or fi de folos. N-au apucat să 
se bată cu şvedul — şi acum o să ai nevoie de ele, 
cneazule. Nu mai tot ofta că mă faci să tac şi să nu 
mai spun o vorbă... 

Prozorovski se sperie şi-l apucă pe Mehonoşin de 
mînă : 

— Nu mă părăsi, porucicule! Fac ce-ai să spui, 
scumpule ! Fac tot ce mă sfătuieşti. Nu te supăra, 
puiule. Hai, aşează-tă lîngă mine. Aş avea poftă de 
puţintică vodcă sau de un vinişor, să-mi limpezesc 
capul. Ce mă mai doare, îmi plesneşte de durere! 

Ca şi cînd el ar fi fost gazda, Mehonoşin strigă slu- 
jitorul şi acesta aduse vodcă. Porucicul turnă el în- 
suşi în pocalul voievodului. Cneazul se mai învioră 
din mahmureală şi-i porunci să-i citească scrisoarea 
lui levlev către ţar. În scrisoare nu se pomenea nimic 
nici despre Mehonoşin, nici despre voievod. 

— Poate că e un scris tainic? întrebă Prozorovski. 
Sînt asemenea scrisori ascunse, am auzit de ele. In- 
călzeşte-o la flacără... 

Porucicul încălzi scrisoarea la lumînare, dar slovele 
ascunse nu se iviră. Voievodul luă el însuşi hîrtia în 
mînă. O învirti, o mirosi — nu-i venea de loc să creadă 
că în scrisoare nu se afla nici o pîră împotriva lui. 
Luindu-se de păr, Prozorovski începu să se tînguie: 

— De ce am făcut noi asemenea ispravă ? Nu scrie 
nimic rău despre mine! Acu’ sîntem pierduţi — am 
legat ştaieta — pentru ce am săvîrşit totul aşa pros- 
teşte... 

Răcnind, suduind, bătu cu pumnul în faţa lui Meho- 
noşin, dar acesta răcni şi mai tare: 

— Vorbeşte mai încet! Faci atîta larmă, de ridici 
în sus toată casa! Nu scrie nimic? Dar ştafeta ar fi 
povestit totul, iar de n-ar fi povestit, tot s-ar fi aflat 
de la sine! Trebuie să lovim în Ievlev, trebuie să-l 
doborim, el e capul răutăților, el îți este vrăjmaş de 
moarte. Şezi, cneazule, ascultă-mă, îă cum spun eu 
dacă Dumnezeu nu ţi-a dat minte.  Ascultă-mă pe 
mine. Trebuie să-i scurtezi zilele lui Ievlev şi pentru 
aceasta iată ce trebuie să faci... 

Se aşeză lîngă cneaz pe laviţă, îşi turnă vodcă, 
bău şi începu să vorbească. Cneazul îl asculta în tă- 
cere, clipind, făcîndu-şi cruce şi oftînd din rărunchi. 


2 NU L-AU GASIT PE CIRMACI... 


Truditorii şi meșteșugarii de pe ostrovul Markov 
împinseră încetişor lotca de la malul lin. Molcean şi 
un alt mujic se opintiră la vîsle, şi lotca în care se 
afla leşul lui Mitenka porni pe apele liniştite şi netede 
ale Dvinei. 

Taisia netezi giulgiul cu care era acoperit Mitenka 
şi privi chipul lui aspru.  Molcean întrebă cu glas 
scăzut : 

— Ţi-a fost bărbat Ivan Savvateevici ? 

— Bărbat. 

— L-am cunoscut. Am durat împreună corăbiile la 
Solombala. 

— Asta a fost de mult. 

— De mult. Ce-am mai pătimit acolo! Şi răposa- 
tul Mitenka a muncit cu noi. Au trecut atîția ani dar 
tot nu uiţi... 

Opintindu-se zdravăn în visle, Molcean se uită pe 
sub sprîncenele stufoase și aspre la Taisia şi spuse 
înăbuşit : 

— Poate-i mai bine de Mitri că a murit. 

— Mai bine? rosti mirată Taisia. 

„ — D-apăi crezi că o să se împace voievodul cu gîn- 
dul că Reabov cîrmaciul şi Gorojanin  tîlmaciul au 
scăpat oraşul în vreme ce el, cneazul-voievod, s-a 
pitit la Holmogori? 

Taisia nu răspunse. 

— Asta-i! zise Molcean. Nici n-am ce să-ţi mai 
spun. Dăunăzi, cînd îl căutam cu oamenii pe bărba- 
tul tău de-a lungul malului, mă tot gîndeam: „ei şi 
dacă l-om găsi, ce facem?“ Doar ştim cîte unelteşte 
voievodul — l-a închis la Holmogort pe cîrmaciul 
Longhinov pe care l-a tîrît acolo porucicul Mehono- 
şin — caiafa ceea |! lar nevasta lui Longhinov — Efi- 
mia, o muiere mintoasă, s-a Îurişat la mujicul ei, iar 
el i-a spus pentru ce îl ţin închis: diacul scrie spu- 
sele lui că i-a văzut pe Reabov Ivan, fiul lui Savvatei 
şi pe tălmaciul Mitri Gorojanin pe o corabie de răz- 
boi a şvezilor şi că nu voiau să fugä... 

— O, Doamne! glăsui îngrozită Taisia. 

— Ei, Doamne! Dumnezeu te ajută dar nu-ţi bagă 
în sac... 

Și urmă: 

— Şvezii s-au năpustit asupra ostrovului nostru cu 
muschete, cu puşti, cu săbii, sumedenie, fioroşi — ca 
niște lupi turbaţi ! Iar noi ce aveam? Pumnul şi to- 
porul ? Ce sîntem noi?  Bejenari, nări rupte, deşte 
crimpoţite — nici nu sîntem socotiți oameni. lar de 
n-am fi fost noi — tilharii ar fi dat grămadă tunurile, 

şi tunarii n-ar fi putut să li se împotrivească! Nu 
le-am îngăduit! Ne-am bătut aprig, i-am căsăpit pe 
șvezi. Amu cisluiau mujicii pe ostrov : „n-om pleca, 
ne-o da ierntăciune căpitan-comandorul, ne-a lăsa slo- 
bozi pentru sîngele vărsat, ne-or descătuşa din robie, 
s-or îndura.“ Eu le-am spus: ,„Mujicilor, drăguțţilor, 
ce iertăciune va să vină pentru noi de vreme ce sînteţi 
argați fugari, care v-aţi făcut nevăzuţi de la boierul 
vostru. Vă caută cneazul, ce mai aşteptaţi? V-aţi fă- 
cut datoria, i-aţi spîrcuit pe şvezi. Cîtu-i larmă şi voio- 
şie taman îi vremea prielnică să ne ascundem în pă- 
duri. Mai cu seamă că am luat de la şvezi muschete, 
pulbere — avem cu ce hălădui!“ Apăi ei, nu, nu vor 
să mă asculte. Stau şi aşteaptă, tînjesc după iertă- 
ciune... 

Scrîşni şi urmă cu năduf: 

— Or să aştepte pînă cînd voievodul o trimite os- 
taşi să ne tîrască la temniţă. Am mai văzut noi d-alde 
astea. Nu pentru întîia oară aşteptăm iertăciune... 

Străjile din poarta cetăţii văzură lotca şi alergară 
să dea de veste. Aghei Pustovoitov scoase matrozii şi 
aceştia luară muschetele pentru onor. În paraclisul 
cetății bătu jalnic clopotul. Lotca scîrții, lovindu-se 
cu marginea de mal şi oamenii o traseră cu căngile; 
mujicii adunaţi îşi scoteau cuşmele şi se închinau — 
răsăreau glasuri: 

— Mitri-tălmaciul... 

— Tinerel — aproape-i copil... 

— Cu el e văduva cîrmaciului... 

— Pe cîrmaci nu l-au găsit... 

Aghei Pustovoitov întinse Taisiei mîna şi ea păşi 
pe mal. Inginerul Rezen îi spuse: 

— Domnul căpitan-comandor a trimis alte cete să 
caute de-a lungul apei — şi mai sus şi mai jos'de ce- 
tate. Nu-ţi pierde cumpătul. 

Taisia tăcea. In dangătul clopotelor din paraclis 
racla cu trupul lui Mitenka fu dusă spre locul unde 
se slujea progribania şi pentru alți ostaşi căzuţi în 

luptă. Ca în vis, fără să cugete, fără să înţeleagă ni- 
mic, abia tîrîndu-şi picioarele, Taisia intră pe poarta 
cetății, zăbovi un pic în curte şi pornind iară, se în- 
dreptă spre casa lui Rezen... 


3. CEI TREI 


Niţel băut, roşu la faţă, cu coama lui galbenă de 
păr, meşterul de tunuri Ripley se plimba cu mîinile la 
spate pe lîngă cerdac. In sfîrşit Loftus ieşi din casă. 
Ripley îl întrebă cu glas tare: 

— Cum se simte bolnavul? 

— Spre regretul meu îi merge foarte prost! spuse 
Loftus. Rănile lui sînt mortale. Dar să sperăm în mila 
Domnului. 

. Medicul îl luă pe Ripley la braţ şi plimbîndu- se cu 
e] îi spuse în şoaptă : 

— Bănuiesc că rănitul este chiar omul pe care îl 
caută cu atita stăruinţă la Stockholm Axel Sparre, pro- 
curorul regesc. 

— E rus? | 

— Fără îndoială. Dar trebuie să fim prudenți... 

Uitîndu-se cu precauţie în dreapta şi în stînga, şopti 
din nou la urechea lui Ripley. Meşterul de tunuri as- 
cultă cu atenţie. 

— Dar ne-or da drumul ? întrebă el. 

Loftus îi spuse iarăşi ceva în şoaptă. Ripley se opri, 
îngîndurat. 

— E un plan îndrăzneţ ! spuse el. 

Il căutară amindoi pe Zwenberg. 

— Aşa ceva i-ar conveni voievodului ! şopti Loitus. 
Cît priveşte urmările neplăcute posibile apoi noi n-o 
să le așteptăm. O să părăsim neospitaliera Moscovie, 
impreună cu corăbiile negustoreşti care vor ridica an- 
corel în curînd. Avem de ce să fim supăraţi, nu-i 
aşa : 


Ripley răspunse furios: 

— Dar banii mei ? Cine îmi va da banii ? Am mun- 
cit destul aici, trebuie să primesc ceea ce mi se cu- 
vine | 

— La drept vorbind, sir, dumneata ai câştigat aici 
un ştreang ! spuse Loftus. Ştiu multe despre dumneata 
şi nu te sfătuiesc să te tînguieşti. Dumneata ai fost 
în serviciul Suediei şi al Engliterei, dar mai puţin în 
al ruşilor. De altfel, voievodul te-ar recompensa bucu- 
ros, în întregime, dacă planul acesta va reuşi. 

Zwenberg aprobă şi el planul lui Loftus și adăugă 
că raporturile dintre voievod şi căpitan-comandorul 
erau destul de încordate, cînd te gîndeai că, în pofida 
victoriei totale ciîştigate, voievodul nu sosise pînă 
acum în cetate. 

_— Şi acest lucru de asemenea «e în favoarea noas- 
tră|! spuse Loftus. Trebuie să acţionăm cît mai re- 
pede... 

Toţi trei se întoarseră la izba lui Rezen şi meşterul 
de tunuri îl rugă pe ostaşul de pază să-l cheme în 
cerdac pe căpitan-comandorul.  Aşteptară indelung, 
pînă cînd în sfîrşit Silvestr Petrovici apăru sprijinit 
de braţ de un matroz. Obrazul lui era pămîntiu — 
vădit, de oboseală. Ripley începu îndată să vorbească 
tare, mieros şi totodată ameninţător : 

— Sir! spuse el. Fireşte, noi sîntem în puterea du- 
mitale însă eu aş vrea să amintesc că bătălia s-a ter- 
minat şi nimic nu mai ameninţă liniştea şi bunăstarea 
frumosului Arhanghelsk. Dumneata ne-ai bănuit că 
am avea legături cu inamicul, ne-ai ţinut închişi timp 
îndelungat şi această deţinere s-a sfîrşit regretabil 
pentru unul dintre noi: inginerul venețian George 
Lebanius a decedat din pricina arsurilor. Sper că dum- 
neata împărtăşeşti durerea noastră. Că sîntem nevi- 
novaţi, s-a dovedit prin comportarea noastră în timpul 
bătăliei : chiar dumneata ai binevoit să priveşti -— 
lucru de altfel văzut şi de mulţi alţii — cum am tras 
cu tunurile în duşmanul nostru comun făcînd-o cel 
puţin tot atît de bine ca şi tunarii dumneavoastră. . 

— 'Dumneata vorbeşti prea mult, sir! îl întrerupse 
obosit Ievlev. Ce doriți de la mine ? | 

— Noi dorim de la dumneata — răspunse acum cu 
totul insolent Ripley — noi dorim de la dumneata un 
singur lucru : libertatea! Nu mai avem chef să facem 
aici pe victimele bănuielilor dumitale absurde. Dă-ne 
un vas să ne ducă la Arhanghelsk ca să putem, în 
sfîrşit, să ne spălăm, să mîncăm şi să ne simţim li- 
beri, aşa cum a lăsat cel de sus... 

_levlev tăcea, uitîndu-se ba la meşterul de tunuri, 
ba la Loftus, ba la Zwenberg. | 

— Desigur, — răspunse el în sfîrşit în englezește. 
Nu v-aţi gîndit rău. Dacă v-ar auzi cineva, într-ade- 
văr că v-ar compătimi. Martiri nevinovați şi mai multe 
nu !Phii, ce oameni sînteţi — aţi tras şi cu tunul asu- 
pra şvedului — nişte eroi, ce să spun! Bravo băieţi, 
bine aţi întors-o! Doar că va trebui să mai staţi ni- 
țeluş în cetate. Astăzi n-am timp, dar mîine o să dis- 
cutăm totul amănunţit. 

Se întoarse şi porunci matrozului să-l ajute să intre 
inapoi în izbă. 

— Ei? întrebă Ripley. 

— Fugim la noapte fără să mai întrebăm pe ni- 
meni! spuse Loftus. Nu cred că àre să fie greu. In- 
vingătorii petrec, n-or să ne împiedice... De altiel, mai 
există un mijloc... 

Şi medicul Loftus .se întoarse spre matrozul care 
stătea în cerdac; 

— Uite ce, dragul meu prieten! spuse el blajin. 
Domnul căpitan-comandor a fost atît de bun adinea- 
uri şi ne-a dat voie să luăm barca lui ca să ajungem 
pînă în oraş. El a vorbit englezeşte şi poate că tu n-ai 
înțeles ce spune. Dă fuga la oamenii care fac de ser- 
viciu pe barcă şi transmite-le ce a spus domnul căpi- 
tan-comandor. 

Matrozul stătu o clipă pe gînduri şi intră în izbă. 
Ripley mormăi : 

— Eşti un dobitoc, Loftus ! Acum ni s-a înfundat... 

Silvestr Petrovici şedea în odaie, aplecat deasupra 
lui Iakob. Acesta îi spunea ceva încetişor. Căpitan- 
comandorul îşi stringea cu palmele faţa lipsită de 
singe şi din ochi i se rostogoleau lacrimi. 

Matrozul se opri tăcut în uşă. Silvestr Petrovici nu-l 
văzu. Matrozul se îndepărtă tiptil. 

— Putem să ne ducem la barcă ? întrebă în doi peri 
Loftus. 

— D-apăi, duceți-vä! răspunse matrozul. 

Caraulele îi lăsară pe străini să iasă din cetate. 
Barcazul se îndepărtă de podişcă. Loitus spuse cu un 
suspin. : 

— Uneori trebuie să rişti, asta-i! Acum însă sîn- 
tem în siguranţă, ceea ce nu se poate spune despre 
domnul levlev. l 

— Are s-o päțească rău! întări Zwenberg. 

— Vom avea noi grijă de asta! adăugă meşterul 
de tunuri Ripley. N-o să ne uite mult timp ! 

Barcazul împins de vîsle luneca repede spre oraş 
pe apele domoale ale Dvinei. 


4. REZEMOV ȘI NOBL 


Cele două polcuri trimise din porunca Moscovei de 
la. Iaroslavl şi Kostroma, prin Vologda, spre Arhan- 
ghelsk — cu luntrile, pe Dvina — întirziaseră. Se 
apropiară de Holmogori a doua zi după nimicirea şve- 
zilor lîngă cetatea Novodvinskaia. 

Porucicul de draguni îi iîntîmpină la arsana pe na- 
cealnicii ambelor polcuri, cu vorbe grosolane, şi-i duse 
la voievod. Îngrijoraţi de faptul că întirziaseră şi de 
asprimea întîmpinării, polcovnicul Nobl şi polcovni- 
cul Remezov intrară sfioşi în odăile bogate ale cnea- 
zului Prozorovski şi fără să se aşeze, schimbînd între 
ei priviri, răspundeau cuviincios la întrebările mînio- 
sului dragun. Tolănit pe laviţă, Mehonoşin punea în- 

trebările una după alta: pentru ce au mers atît de în- 
cet ? Unde s-au pus pe băutură? N-au întirziat oare 
atit de mult la îndemnul şvezilor ? Pentru ce au po- 
posit opt zile în Ustiug Veliki... 

Diecii, aşezaţi la masă, scriau răspunsurile in grabă. 

Wilhelm Nobl mai întîi se tinu dîrz dar după în- 
trebarea despre Ustiug Veliki — se muie şi se încurcă 
atit de rău în minciuni,  încit rotofeiul şi răguşitul 
podpolcovnic Remezov nu mai sfîrşea cu tusea iar 
porucicul de draguni începu să ridă. După faţa lui se 
vedea că ştie bine de ce anume se îmbolnăvise pol- 
covnicul Nobl în drum spre Arhanghelsk... 

— Ei, ajunge ! spuse dragunul, sătul de ris — cnea- 
zul voievod va scrie astăzi sau mîine la Moscova şi 
de acolo va veni hotărîrea în ceea ce. vă priveşte. Nu 
văd de loc bine sfîrşitul acestei poveşti. Sîntem în 
vreme de război — pentru asemenea nelegiuiri pe- 
deapsa e moartea prin împușcare... 

Polcovnicul se mînie deodată : 

— Eşti prea iute, porucicule ! Moartea prin îimpuş- 
care! Șterge-ţi caşul de pe buze şi slujeşte cît am 
slujit eu! 

Dragunul se ridică şi începu şi el să strige. In 
larma strigătelor, un slujitor deschise larg uşa. Voie- 
vodul intră, răstindu-se din prag: 

— Vinzare ! Oriunde calci dai numai de iscoade, de 
trepăduşi, de mişei, de vîntură-țară. Cînd vi s-a po- 
runcit să ajungeţi unde trebuie ? Pentru ce v-aţi pus 
pe băutură la Ustiug, ticăloşilor ? Pentru ce aţi zăbo- 
vit atîtea zile în Ust-Vaga? Ca să nu ajungeţi la 
vreme? Ca să dobindească biruința şvedul ? Ca să ne 
măcelărească şvezii pe toţi, să pirjolească oraşul, şi 
pe mine, cneazul, să mă spînzure de un stilp > 

Wilhelm Nobl se îngălbenise ; faţa lui mustăcioasă, 
cu nas coroiat, era năpădită de broboane de sudoare. 
Remezov clipea. Lucrurile luau o întorsătură proastă. 
N-aveau ce face — trebuiau să-şi mărturisească gre- 
şelile. 

— Cneazule-voievod, capul plecat nu-i de sabie 
tăiat | spuse podpolcovnicul plecîndu-se adînc. Nu te 
putem minţi — ştii şi despre Ustiug, şi despre Ust- 
Vaga. Am greşit, ce să ne mai ascundem după deget, 
iartă-ne. Sîntem vinovaţi dar nu chiar aşa de mult — 
ştii bine ce greu e să duci asemenea oaste cu luntrile. 
Streliţii s-au istovit cumplit, două barcazuri s-au îne- 
cat în drum, am pierdut şapte tunuri bune... 

— Și pentru tunuri o să răspundeţi! strigă ame- 
nințător voievodul. 

— lartă-ne! rosti Remezov plecîndu-se din nou. O 
să-ţi slujim la poruncă. Dacă-i undeva vînzare — tri- 
mite-ne, n-o să-i cruţăm pe mişei, le sucim gîtul, 
avem oameni crînceni la astfel de treburi... 

Prozorovski răsuflă şi întrebă: 

— Tu dintre care Remezovi eşti? N-ăi fi cumva 
rudă cu boierul Sava Sergheevici ? 

— Sint fiul lui, cneazule! spuse podpolcovnicul. 
Mezinu.... 

Voievodul dădu din cap îmbunat: 

— Trece, trece vremea! Mazin, da’ capul ţi-e că- 
runt... Șezi şi ascultă ! Şi tu, polcovnice. Nu-i bine la 
noi aci, of, nu-i bine de loc. D-aia m-am şi supărat, 
că-s singur, Singur, uite, doar cu porucicul acesta. E 
greu, of, cît e de greu... 

Răşchirind piciorul, Wilhelm Nobl îşi sprijini mina 
în genunchi şi se găti să asculte. Remezov se spriji- 
nea în mînerul săbiei. Cneazul tăcu îndelung, parcă 
adunîndu-şi gîndurile, apoi vorbi nedesluşit, neguros, 
în doi peri. In sfîrşit, parcă dăruind deplină încre- 
dere nacealnicilor de streliți, şopti : 

— Vinzare, hoţie, mirşavă hoţie! Căpitan-coman- 
dorul levlev, un stolnic, un om din gvardia țarului, 
mi-e groază să şi vorbesc, s-a dat de partea şvezilor, 
le slujeşte de multă vreme cu credinţă. A săvîrşit o 
ispravă scîrbavnică împotriva. unui ucaz al ţarului: 
a trimis în întimpinarea corăbiilor şvede pe un om al 
lui, slugă la o mănăstire din împrejurimi, unul Ivaşka 
Reabov. Acel Ivașka — sămință de tîlhar, primind 

aur de la şvezi, a adus corăbiile vrăjmaşe de pe mare 
pe Dvina asupra oraşului ca să arunce prăpădul pe 
capul nostru, să ardă corăbiile ţarului şi dulgheriile, 
şi Arhanghelskul, şi Holmogori, şi Vavciuga, şi alte 
aşezări... 

Wilhelm Nobl asculta cu sete şi încuviința dînd din 
cap, iar Rezemov se uita cu ochi rotunzi la voievod şi 
se mira. 

— Pînă în zilele acestea de cumpănă acel Ivaşka 
a umblat hai-hui mulţi ani, cine ştie pe unde — urmă 
voievodul — şi s-a întors bogat. De unde? De la 
şvezi — iaca de unde. levlev, neam de iudă, primea 
în cetatea lui iscoadele şvezilor şi sta acolo pe ascuns 
de vorbă cu ele, după care acestea piereau, parcă le 
înghițea pămintul. Pe cei mai buni meşteri străini, oa- 
meni credincioşi ţarului, acest Ievlev îi ponegrea în 
fel şi chip, îi defăima, n-avea încredere în ei, îi întem- 
nița, fără să fi avut vreo vină, iar cînd corăbiile duş- 
mane au ajuns la cetate şi a început lupta, acel Ievlev 
era cît pe ce să-i ucidă pe niște străini care au fost 
in primejdie să ardă de vii în temniţă... 

Polcovnicul Nobl tuşi supărat — nu-i plăcea cînd 
moscovitenii se purtau rău cu străinii — şi încleştă 
pumnul vînos. Auzind despre străini, Remezov însă, 
dimpotrivă — se linişti. 

— Ce fel de străini erau? 

— Taci podpolcovnice şi ascultă! porunci cneazul. 
Străinii sînt oameni credincioşi. Cùm au scăpat din 
temniță, nu s-au ascuns ci s-au suit pe valurile cetăţii 
şi au început să tragă cu tunurile asupra şvedului. 
Un meşter de tunuri de acolo — de neam englezesc 
— ochea el însuşi și dădea porunci tunarilor, datorită 
cărui fapt şvezii au avut destule pierderi. Şi mulți tu- 
nari ruşi şi mulţi streliți, ostaşi şi matrozi, luptind 
împotriva vînzării, au căzut ca nişte mucenici fără 
să-și cruțe viaţa. lar oamenii lui levlev, caiafa, fără 
să se ferească, neruşinații, au primit cu cinste ostă- 
şească în cetate pe un oştean  şved în caftan roşu, 
i-au sunat din surle, i-au bătut tobele, l-au întîmpi- 

nat aşa cum nici eu, voievodul, n-am fost intîmpinat 
vreodată. Ievlev, procletul, a stat vreme îndelungată 
de vorbă cu acel om — pînă ce şvedul şi-a dat sfir- 
şitul, şi apoi i-a închis ochii şi i-a pus lumînarea în 
mînă... 

— Dacă i-a pus lumînarea în mînă după datina 
creştinească, atunci s-ar putea ca acel om să nu fie 
şved ? vorbi cu îndoială Remezov. 

— Taci şi ascultă ! îl stropşi oţărit voievodul. Un 
străin, un inginer venețian, schingiuit de moarte de 
acel levlev, a ars de viu.  Neguţătorii străini care 
trăiesc în Arhanghelsk au fost cu toţii puşi sub pază 
din porunca mişelului şi abia acum li s-a dat drumul. 
Miîrşavul a ridicat tunurile de pe corăbiile neguţăto- 
reşti, din care pricină străinii sînt tare supăraţi pe 
noi şi nici o corabie n-o să mai vină să facă negoţ cu 
noi... 

Wilhelm Nobl dădu din cap — fireşte că n-or să 
vină, de ce-ar mai veni ? 

— De bună seamă că n-or mai veni |! întări voievo- 
dul. Iar nişte netrebnici care citeau hirtii asmuţitoare 
şi spuneau vorbe de ocară împotriva voievodului şi îm- 
potriva boierilor, şi împotriva muncii în dulgherii, şi 
împotriva neguțătorilor — acei oameni au fost slo- 
boziți din temniță de levlev. Pentru ce? Pentru ca ei, 
atunci cînd trebuia să bată ceasul primejdiei, să- se 
închine şvedului şi împreună cu acesta să ne spintece, 
să ne iniigă capetele în ţeapă şi să taie curele din noi. 
Insuşi becisnicul de Ievlev i-a spus domnului porucic 
Mehonoşin : „ne închinăm şvezilor, îi întîmpinăm pe 
mare, le ducem pe pernă cheile Arhanghelskului, ne 
ploconim cu daruri şi-o să primim de la ei măriri, o 
să trăim în veselie“. Nu-i aşa, domnule porucic ? 

Mehonoşin se plecă: 

— Aşa e, cneazule-voievod |! 

— Să li se pună juvăţul de grumaz tilharilor! în- 
cheie Prozorovski ridicîndu-se. Iți poruncesc, polcov- 
nice, şi ţie podpolcovnice, să vă duceţi fără zăbavă cu 
luntrile la cetate, să aşezaţi acolo caraule în numele 


562 


meu şi din poruncă să-l puneţi în lanţuri pe nemerni- 
cul de Ievlev ; de asemenea să-l cetluiți pe mişelul de 
Ivaşka şi să-l aduceţi sub pază la Arhanghelsk, în 
temniţă, sub pază straşnică. O să vă însoţească acest 
porucic care rămîne acolo nacealnic al cetăţii. Astăzi 
sau miine, îndată ce-o să-i ridicaţi pe mîrşavii aceia, 
am Să reped o epistolă măriei sale ţarului Petru Alexe- 
evici, şi-o să-i trimitem pe netrebnici în faţa cneazului- 
cezar, iar dacă ni s-o porunci — apoi ne-om des- 
curca şi noi aci; pe foc au să vorbească repede lotrii... 

Polcovnicul se uită la voievod, gata să îndepli- 
nească porunca. Remezov şedea încruntat. 

— lar că aţi întîrziat cu oastea — pentru asta n-o 
să fiți mîngfiaţi pe creştet! adăugă Prozorovski as- 
pru şi amenințător. Dacă vă străduiți cum trebuie în 
cetate, uităm şi de Veliki  Ustiug, şi de Ust-Vaga. 
Dacă însă o s-o faceţi de oaie ca pe drumul de la Vo- 
logda — atunci am să reped încă o epistolă. Vrăjma- 
şii noştri îi cumpără. astăzi pe mulți ostaşi, asta se ştie 
la Moscova. Duceţi-vă ! 

Nacealnicii de streliți se înclinară şi plecară la lun- 
trile lor. 

Voievodul se tolăni din nou pe laviţă, se tolăni greoi 
și înnegurat. Ochii lui fugeau de colo-colo. Incepuse 
din nou să se teamă de tărăboiul pe care-l stirnise. 

— Ori el pe înălţimea ta, cneazule, ori înălțimea ta 
pe el! spuse Mehonoşin. Dacă rupi cuiva grumazul, 
apoi s-o faci repede, fără  întirziere! De-om scăpa 
clipa — o să ne mănince cu măruntaie cu tot. Astăzi 
mi-ai plăcut cu cîtă bărbăţie le-ai vorbit. S-au speriat 
-— acum o să umble ca pe sîrmaă... 

Cneazul îl întrerupse : 

— Prostimea, prostimea miîrşavă, de ea mi-e teamă! 
Or începe să trăncănească verzi şi uscate, doar toţi 
ştiu cine a pus vasul şved pe pragul de nisip. 

Mehonoşin spuse cu dispreţ: 

— Prostimea ?  Prostimea, eneazule-voievod, sub 
vergi uită şi de tată, şi de mamă, nu numai de cîr- 

maci. Aprindem tîrnurile, îi spînzurăm în dibă, îi 

mîngiiem cu foc şi cînd am băgat spaima în ei — 
amuțesc repede. Dacă şovăim — ne ducem pe copcă. 
Dacă şovăim, cneazule, parcă vezi cum pleacă plîn- 
gerea aceea impotriva înălțimei tale la Moscova, şi 
te tîrăsc la Preobrajenski în mîinile cneazului-cezar... 

Prozorovski se foi cu neastîmpăr pe laviţă, şi abătu 
din mîini: 

— Ptiu, ptiu, muşcă-ţi limba. 

— Trebuie să-i închidem pe tilhari — spuse Meho- 
noşin — pe toţi, pînă la unul. Pe ostrovul Markov s-a 
strins. o liotă de zurbagii — argaţi fugari, nări rupte, 
degete tăiate. Am dat o raită prin păduri şi i-am în- 
hățat pe toţi, iar tîlharul de Krîkov l-a înduplecat pe 
levlev să-i trimită golănimea pe ostrov. Toţi trebuiesc 
vîrîți în temniţă, de la ei doar a pornit acea plingere 
impotriva înălțimei tale, voievodul nostru... 

Işi trase mănuşa, îşi privi mîna încintat şi-şi potrivi 
sabia pe şold. Prozorovski gîlîia, clipea, nu se hotăra 
să răspundă în vreun fel. 

— Eu aş isprăvi dintr-o dată cu toți potlogarii 
aceia de pe Markov |! îşi dădu cu părerea Mehonoşin. 

— Is mulți oare? intrebă voievodul. 

— Destui. 

— Inhaţă-l întîi pe levlev, o să-i popreşti altă dată 
pe fugari. Mi-e teamă c-o să se isce tărăboi, poruci- 
cule... Pe cîrmaciul Reabov nu l-au găsit 2 

— N-am auzit... 

— Ei, du-te, du-te, dă-i drumu... 

Mehonoşin plecă. 

Prozorovski cugeta, încruntat, cu nelinişte. Păşind 
încet pe vîriurile picioarelor, diacul Gusev intră tiptil 
și spuse că meșterul de tunuri, englezul Roger Ripley, 
cere bani pentru vremea cît a fost în slujba măriei 
sale, aşa cum a fost învoiala. Cneazul porunci să i se 
plătească. | 

— Deplin ? întrebă diacul. 

— Deplin! Da’ au scris tot ce trebuie? 

— Tot, eneazule... 


564 


După diac se ivi cneaghina Avdotia — plînsă, spăi- 
mîntată, şi întrebă dacă-i adevărat ce se aude — că 
ar fi dat poruncă să fie pus sub pază levlev. Voievo- 
dul se miînie, holbă ochii şi răcni să nu se amestece 
unde nu-i fierbe oala, ameninţind-o cu toiagul. Au- 
zind răcnetele tatălui lor, fetele bătrine şi băieţanul 
veniră ca să-l domolească. Din pricina miîniei, cneazu- 
lui i se îinroşise năsucul lui cît un bumb şi obrajii pu- 
havi îi tremurau. Îşi dădea seama şi el că nu face 
bine, însă n-avea cale de întoarcere. Răcni cît răcni 
la toţi şi apoi se întinse ca să se odihnească dar abia 
ațipi că visă ceva atît de urit, încit mai bine nu s-ar 
fi culcat. Cneaghina îl stropi cu apă în care stinsese 
cărbuni, şopti o rugăciune deasupra lui și-i spuse 
printre lacrimi : 

— Ce-ar îi să mergem la oraş, cnezişorule ? Cred 
că te aşteaptă pe tine — acolo e sărbătoare, bat clo- 
potele... 

— Mehonoşin e aci? 

— Nu s-a întors încă... 

Voievodul intră iar în boale — fără porucic se spăi- 
minta de orice. Dar în iatac intrară diecii — Abrasi- 
mov, Gusev, Molokoedov, şi începură să-l roage să se 
întoarcă în oraş, să chivernisească, să judece, să facă 
rînduiala cea adevărată. Cneazul trase o duşcă de ra- 
chiu, ronțăi un castravete murat şi, gîffind, încetul cu 
încetul se mai muie. In ajutor se ivi iar cneaghina, cu 
oneajnele şi cu Boriska, enezişorul cel nevirstnic. In 
cele de pe urmă voievodul se lăsă înduplecat și po- 
runci să se înhame caii la carită, şi să se alcătuiască 
alaiul. Molokoedov alergă să dea poruncă la slugi. 
Cneazul chibzuia : 

— Temniţa trebuie descuiată — se aude că lotrul 
de levlev a închis-o cu lăcat. Să fie găsit călăul Poz- 
diunin şi adus la treabă. Ajutorii lui aşijderea. Fără 
temniţă oraşul nu poate să trăiască, e ştiut — ce fel 
de voievod e acela fără temniţă... 

Diacul Molokoedov se întoarse şi spuse cu mîhnire : 

— Vlădica Afanasi e rău de tot, cneazule-voievod. 

Cică voiau să-l grijească dar el n-a îngăduit — zice 
că nu-i încă vremea. Poate-i trece pe la el? 

— N-am cind, n-am cînd! se răsti voievodul. Şi 
apoi nici n-am de ce! Doar n-am fost prea buni prie- 
teni... 

Molokoedov se foi, îşi drese glasul: 

— Totuşi... 

— Du-te! strigă cneazul. M-oi descurca eu şi fără 
el | N-am vreme şi basta ! 

Dar îndată se sperie, se răzeîndi, porunci să i se 
dea şuba, gugiumanul, toiagul şi să tragă carîta la 
scară. Pînă la curtea lui Afanasi nu erau mai mult de 
o sută de stînjeni dar nu se cuvenea ca voievodul să 
umble pe jos, şi el făcu drumul în carîtă. Urcă trep- 
tele sprijinit de subsuori de Gusev şi de Abrasimov. 

Văzindu-l pe voievod, posluşnicul se repezi cît îl 
țineau picioarele spre iatacul vlădicăi. Aflînd că-i vin 
oaspeţi, bătrînul zîmbi stins şi spuse cu ciudă: 

— [a-n te uită! A venit să mă înveţe cum să-mi 
dau duhul. Treaba asta nu-i greu de ştiut, oi răposa 
şi singur. Toţi îți dau poveţe — s-au găsit dascăli ! 
la-l de ceafă şi alungă-l de aici... 


5. VOIEVODUL DIN NOU LA ARHANGHELSK 


Spre seară alaiul voievodal intră în Arhanghelsk. 

Zărind carita cneazului şi straja lui călare, uitîn- 
du-se la surugii, falaitari, olăcari, grăjdari, pe caii lor 
zburdalnici, tîrgoveţii îşi zîmbeau în bărbi, schimbau 
vorbe unii cu alţii; ştrengarii, fără teamă de biciuşti, 
şuierau cu degetele în gură, huiduiau. Şezînd alături 
de voievod, cneaghina se îleşcăise de spaimă ; fetele 
bătrine, cneajnele, scălimbăindu-se cum văzuseră la 
străini, rosteau cuvinte de neînțeles : 

7 Ah, ah, ce mitocani, cum îl intimpină pe dignita- 
rul lor... 

— Oh, oh, nici un pic de politesse ? 

— Mein lieber Vater, să nu te aştepţi de la aceşti 
artizani... 

Cneazul tăcea, se smîrciia, se uita la ostaşii și la 
truditorii care desfăceau parcanele şi opreliştile de 
pe malurile Dvinei, la tunarii care duceau la trap de 
pe locurile de tuptă tunurile, caronadele, pivele, cule- 
vrinele, încărcau în telegi lesele cu ghiulele, aruncau 
zgomotos răngile, vergile de curățat, îndesătoarele, 
astupătoarele de încărcături... 

Oraşul nu se mai gătea să se lupte cu duşmanul, 
“oraşul nu mai era o cetate. Lîngă opreliştele de la 
rohatcă, date larg în lături, ostaşii de pază îşi imin- 
cau păsatul, caraulele călări nu mai stăteau la intra- 
rea în oraş. Clopotele mici, rămase în clopotniţe şi în 
turlele bisericilor, băteau voios ; meşterii, meşteşuga- 
rii, corăbierii, pescarii, hamalii, precupeţii, ieşiseră bu- 
luc pe ulițe, în bazar, pe malurile Dvinei. Oamenii ri- 
deau; ba ici, ba colo se stîrnea o cîntare; la colţurile 
uliţelor nevestele vindeau peşte copt, mătuşile brută- 
rese, lăudindu-şi marfa în gura mare, vindeau plă- 
cinte. Matrozii se plimbau în pîlcuri pe ulițe în flane- 
lele lor albăstrii, cu căciulițele puse pe o ureche — 
aceştia erau luptătorii care mirosiseră praful de puşcă 
-în cetate, care păşiseră pe punţile corăbiilor cucerite. 
Un ursar pehlivan înveselea mulțimea lingă Piaţa 
Străinilor, tropăind pe o podină pe care nu de mult 
se afla un tun cu țeava lungă. 

La vederea ursului cneaghina Avdotia începu să se 
văicărească, cneajnele duseră la nas sticluțe cu săruri 
aduse din străinătăți, enezişorul nevîrstnic zbucni în 
rîs, căscînd gura pînă la urechi, Cneazul nu pricepu 
numaidecît ce se întîmplă, dar îndată rămase încre- 
menit de obidă: ursul purta pe cap 'un gugiuman ai- 
doma celuia pe care numai voievodul avea dreptul să-l 
poarte în tot ținutul Dvinei. Pehlivanul  înveselea 
prostimea mişelnică cu scălîmbăieli batjocoritoare ca- 
re-l maimuţăreau pe el, pe cneaz; ținindu-se de 
burtă, ursul mirîia, își clătina căpăţina, se prefăcea 

că-i înfricoșat, îl apuca cu labele pe ursar şi-l trăgea 
după sine — pasămite, ca să fugă... 

Scoţînd capul pe fereastra caritei, voievodul arătă 
însoţitorilor săi cu mina tremurătoare spre pehlivan, 
dar îndată turbă şi mai crunt de mînie : însoțitorii de 
asemenea rideau în hohote, uitîndu-se la pehlivan şi 
la ursul lui cu gugiuman... 

— Şfichiuiţi-l ... Ja temniţă ... repede !... — răcni 
voievodul. 

La vederea chipului schimonosit al cneazului, în- 
vineţit de turbare, însoțitorii lui îşi curmară îndată 
risul şi pornind caii la trap, se năpustiră de pe po- 
vîrniş asupra mulţimei, croind în stinga şi în dreapta 
cu biciuştile, Ferindu-și capetele, oamenii o luară la 
fugă care încotro şi doar' pehlivanul cu ursul lui nă- 
pirlit mai rămase în fața slujitorilor voievodului. Și 
în felul cum stătea acesta şi se uita la călăreţii înar- 
maţi, era ceva atît de mîndru și de neînfricat, de aprig 
şi de batjocoritor, incit cneazul întoarse capul ca să 
mu-l mai vadă. Abia cînd cobori din cariîtă la curţile 
sale porunci diacului Gusev : 

— Pe acel pehlivan să-l bateţi cu vergile fără cru- 
tare, de moarte, şi chiar astăzi. Ursul să fie tras în 
țeapă. Streliţii, care au ris la văzul necinstirii boie- 
rului lor, să fie bătuţi cu biciul: cite cincizeci de lo- 
vituri fiecare... 

Diacul făcu o plecăciune, speriat, călăreţii se ui- 
tară unul la altul. 

Voievodul nu putu să doarmă toată noaptea — aş- 
tepta veşti din cetate. Intr-o cămaşă de mătase în- 
florată, lungă pînă la genunchi, înăbuşindu-se de căl- 
dură — dăduse poruncă să se închidă toate obloa- 
nele — ştergîndu-se cu prosopoul de năduşeală, um- 
bla pe scîndurile scîrţiitoare ale duşumelei, izbea mo- 
tanii somnoroşi, chema străjile, întreba cu glas rece 
de. spaimă dacă e linişte în oraş. Străjile nu ştiau; 
voievodul ameninţa : 

— Să vegheaţi cu ochii în patru — altfel vă jupoi 
de vii! 


În n 


568 


Spre dimineaţă, aţipi pe laviţă şi iară, ca mai îna- 
inte la Holmogori, avu un vis spăimos: se făcea că 
e o apă neagră, neagră, şi-l arunca în ea, şi vroia 
să fugă, dar i se muiau picioarele... 

Diacul Abrosimov îl trezi şi-i spuse că străinii aş- 
teptau ca voievodul să binevoiască a-i primi spre 
a-şi lua rămas bun — corăbiile lor plecau în ziua 
aceea. Diacul Gusev adusese pe o tipsie hirtiile de 
drum ale corăbiilor, fiecare scrisă pe hîrtie de Alexan- 
dria şi lîngă ea — o copie în latineşte. Asudat după 
visul cel urit, cu părul vîlvoi, voievodul îi primi prie- 
tenos pe căpitani şi pe neguţători, dădu fiecărui co- 
răbier hîrtiile sale şi spuse că în ziua aceea se pusese 
capăt necuviinţelor căpitan-comandorului levlev. Con- 
sulul Martus făcu o plecăciune şi răspunse că e feri- 
cit să audă vestea cea bună. Prozorovski îl pofti pe 
corăbier să vină neapărat la iarmarocul din anul 
viitor. Un slujitor aduse vin. Meşterul de tunuri Ri- 
pley închină cupa în sănătatea voievodului prinț 
Prozorovski — un nobil luminat şi generos. Străinii 
strigară „vivat !“. Consulul Martus închină a doua 
cupă — pentru prinţul Prozorovski, învingătorul sue- 
dezilor. Oaspeţii strigară din nou „vivat!“. Invese- 
lindu-se, gazda îşi pofti musafirii la masă. Meşterul 
de tunuri Ripley şedea în stinga voievodului şi spu- 
nea compătimitor : 

— Noi toți, europenii luminaţi, înţelegem cît vă 
este de greu să aveţi de-a face cu nişte barbari ca 
levlev. Dar scrisorile noastre, în care sînt descrise 
amănunţit încercările prin care am trecut în Mosco- 
via, neîndoios că vor ajunge în mîinile maiestăţii 
sale ţarului. Acest glorios suveran va vărsa lacrimi 
cînd va citi prin cite ne-a fost dat să trecem şi-i va 
pedepsi cu asprime pe vinovaţi. 

Un ceas mai tirziu, cneazul privea din cerdacul 
voievodal cum se înălţau pînzele pe corăbiile neguţă- 
toreşti, gata să iasă în mare. 

Întorcîndu-se în odaie, Prozorovski îi chemă pe 
dieci şi le porunci să citească cu glas tare tot ce scri- 

seseră străinii. Diecii citeau, tălmăceau, lămureau 
cele scrise. Voievodul asculta şi dădea din cap încu- 
viinţind — au scris bine străinii, au scris cum tre- 
buie, acum s-a isprăvit cu capsomanul de Ievlev... 

Dar în sufletul lui totuşi nu pogorîse liniştea : Me- 
honoşin încă nu se întorsese din cetate. 


6. SABIA DUMITALE, CĂPITAN-COMANDORULE ! 


In ţintirimul cetății traseră de trei ori în văzduh, 
deasupra mormintelor, cu muschetele, cu puştile şi cu 
flintele. Semisadov şi Aghei  Pustovoitov înfipseră 
crucile pe mormîntul lui Mitenka şi pe acela al lui 
Iakob. Oamenii se împrăştiaseră. Dinspre mare sufla 
un vînt rece. Deasupra mormintelor proaspete ale tru- 
ditorilor, ale tunarilor, ostaşilor şi streliţilor, se ru- 
gau încă, plingînd încet, nevestele, mamele şi suro- 
rile. Lîngă unul din morminte stătea în genunchi un 
matroz, ţinînd în braţe un prunc — fiul lui — şi trä- 
gea grijuliu spre creasta mormintului ţărina neagră 
a Dvinei. Deasupra acestui mormînt, al Ustiniei, ne- 
vasta matrozului, de asemenea se trăsese cu puştile 
şi cu muschetele... 

Rezen se ivi pe neaşteptate în portiţa cetăţii, se 
apropie de levlev cu paşi mari şi spuse grăbit, în 
nemţeşte : 

— Dragă prietene, a venit dragunul 'Mehonoşin cu 
doi comandanţi de streliți — amândoi sînt înfumu- 
raţi şi tăcuți. Au sosit cu nişte luntri în care se află 
o mulţime de streliţi din Vologda. 

Silvestr Petrovici scoase pipa din gură, voi să în- 
trebe ceva dar n-avu vreme. Portiţa de fier se des- 
chise scrişnind şi în ţintirim intră porucicul urmat 
de polcovnicul Nobl — subţire ca o prăjină, cu nas 
coroiat, cu mustăţi ţțepoase, şi de un al treilea — 
'podpolcovnicul Remezov, scund şi rotoiei. Din urmă 

veneau, cu săbiile scoase, nişte ostaşi necunoscuţi, 
străini de partea locului. ~“ 

Sprijinindu-se în cîrje, levlev se ridică, viri pipa 
în buzunar şi aşteptă. Mehonoşin se apropie. Silvestr 
Petrovici privi în ochii lui fugari. Fără să-şi ispră- 
vească lucrul, Aghei Pustovoitov şi Semisadov se 
apropiară şi «ei. 

— Dumneata eşti fostul căpitan-comandor levlev ? 
biigui Mehonoşin. 

— Da’ ce, nu mă mai cunoşti? 

Porucicul se fîstici o clipă. 

— Eu sînt căpitan-comandorul levlev şi nu fostul, 
ci cel de faţă şi viitor, iar tu, care ai fugit de la da- 
toria ta de ostaş, care ţi-ai uitat jurămîntul de cre- 
dință, n-ai căderea să vorbeşti cu mine! spuse Sil- 
vestr Petrovici, îngălbenindu-se de mînie. Pleacă de 
aici ! Pleacă ! 

Intorcîndu-se spre streliţi, Mehonoşin strigă: 

— Piatidesiatnic, ia sabia acestui ticălos ! 

Strelitul voinic se apropie de levlev şi-i apucă cen- 
tura cu mîna lui grea. levlev se smuci şi cîrja îi scăpă 
de sub braţ. Pierzîndu-şi cumpăna, levlev apăsă pe 
piciorul bolnav şi scrîşnind de durere se clătină, gata 
să se prăvălească. Aghei şi Semisadov se repeziră la 
el şi-l sprijiniră. Rezen îl îmbrînci în lături pe Me- 
honoşin şi scoase spada din teacă. Nepricepînd ce se 
întîmplă, nevestele, ostaşii, matrozii alergau dinspre 
morminte. 

— Hei! strigă Rezen lui Mehonoşin. Scoate sabia, 
lua-te-ar dracu”! 

Mehonoşin se trase înapoi. Polcovnicul Nobl făcu 
un pas înainte. 

— Nu trebuie fărsare de singe în sadar! spuse el 
cu acceni nemţesc. Acum nu poți fi de aşutor. Acum 
trebuie execut ordin... 

Făcu un semn pe furiş streliţilor săi, aceştia se 
apropiară pe la spate de Rezen, se repeziră şi-i smul- 
seră spada din mîini. Făcîndu-şi vînt cu piciorul de 
lemn, Semisadov se năpusti asupra streliților, după 

el sări şi Aghei, dar amindoi fură legaţi repede. 
Stind deoparte, Mehonoşin porunci din nou: 

— Piatidesiatnic, ia sabia acestui ticălos. Nu m-ai 
auzit ? | 

Șezînd pe un mormint, levlev gemea încet. Sudoa- 
rea îi curgea şiroaie pe fața albă ca varul. Podpol- 
covnicul Remezov îi spuse încet: 

— Domnule căpitan-comandor. înminează-mi sa- 
bia dumitale. 

Ievlev ridică ochii chinuiți asupra lui Remezov. În 
el se născu deodată un simţămînt de încredere în 
acest om şi cu degetele tremurătoare îşi descheie paf- 
taua centurii, sărută prăselele săbiei şi o întinse pod- 
polcovnicului. Acesta o luă cu aceeaşi grijă, vorbind 
ca şi mai înainte, domol, prietenos: 

— Te rog — supune-te :deocamdată în totul. Voie- 
vodul ţi-a adus învinuiri — vremea judecă, oamenii 
vor ajuta. IÎmpotrivirea însă nu poate folosi la nimic 
acum... 

Și «dindu-l în lături cu mîna pe strelitul care se 
apropiase de Ievlev ca să-i pună lanțuri, Remezov 
porunci aspru : 

— Căpitan-comandorul este bolnav şi nu i se pot 
pune fiare! Aduceţi targa ! 

Aduseră targa. Zbătîndu-se să scape din mîinile 
streliților, Egor Rezen înjura şi în rusește şi în nem- 
țeşte. Ievlev îl chemă lîngă el. Remezov porunci să 
fie lăsat. 

— Du-te repede la Moscova — îi spuse Silvestr 
Petrovici. Caută-l pe Apraxin. Vedeţi aici de Masa 
şi de copii; n-o uitaţi pe Taisiâ, nevasta cîrmaciu- 
lui... l 

Imprejur, în ţintirim, mulțimea lărmuia ; dinspre 
portiță veneau streliți din Vologda, oameni din ce- 
tate, tunari, matrozi şi ostaşi, privind nedumeriți. Ci- 
neva aruncă vorba „vînzare“, şi ea trecu din gură în 
gură. După ce scotoci prin magaziile cetății, Meho- 

noşin intră în izba lui Rezen şi întrebă unde-i cîrma- 
ciul. spunînd pretutindeni că Ievlev trecuse de partea 
șvezilor şi acum îl aştepta o moarte ruşinoasă. Oa- 
menii nu credeau. Se uitau unii la alţii. Un pescar 
spuse că levlev nu poate să fie un vîndut şi Mehono- 
şin îl izbi îndată cu biciuşca peste obraz, umplîndu-l 
de sînge. Cîrmaciul Reabov nu putu fi găsit — toți 
spuneau într-un glas că se înecase. Prin curtea ce- 
tății care vuia de lume, patru streliți duceau tăcuţi 
targa. levlev zăcea pe ea cu ochii închişi. Bocănind 
cu piciorul lui de lemn, Semisadov păşea pe alături, 
stăpînindu-se să nu plingă, punînd îîn sub piciorul 
rănit al lui Silvestr Petrovici. ca să-i fie mai moale. 
Lîngă barcaz levlev îi spuse nostromului : 

— Ei, Semisadov, puteam să cred că după această 
luptă ai să mă petreci astfel? 

Nostromul scriîşni din dinți. 

Mehonoşin şi polcovnicul Nobl rămaseră în cetate 
ca să facă rînduială. In barcaz, Remezov se aşeză 
lingă targă şi-l acoperi pe levlev cu mantia. Matrozul 
întrebă : 

— Domnule căpitan-comandor, să înălțăm stegu- 
lețul ? 

— Care steguleţ ? întrebă Remezov. 

— După regulament înălţăm un steguleţ care în- 
semnează : „comandantul flotei e pe bord“... 

Remezov. întrebă furios : 

— Dar unde-i comandatul flotei ? 

— Păi... uite-l, dumnealui e... — răspunse descum- 
pănit matrozul. Domnul căpitan-comandor e pe bar- 
caz... 

— Atunci înalţă-l, dacă-i pe barcaz! porunci Re- 
mezov. Înalță-l! 

Matrozul înfăşură dibaci parima pe mină şi trase. 
Stegulețul se înălță pe catarg, se desfăşură voios şi 
flutură în vintul Dvinei. Silvestr Petrovici zăcea tă- 
cut şi privea cerul searbăd, albăstrui. Pescăruşii zbu- 
rau pieziş; deasupra lor pluteau agale norii pufoși. 

— Eşti căsătorit, domnule căpitan-comandor ? în- 
trebă Remezov. 

— Căsătorit. 

— Ai şi copii? 

— Două fete. 

Remezov oftă şi clătină din cap. 


7. AU DOBINDIT IERTACIUNE! 


Pe ostrovul Markov s-a aflat aproape numaidecit 
despre punerea sub pază a lui levlev. Aflară şi că 
porucicul 'Mehonoşin ajunsese mare şi tare, că-l cău- 
tase pe cîrmaciul Reabov în cetate ca să-l vîre şi pe 
el în temniţă. 

La auzul acestor întîmplări Molcean tuşi mînios, 
se înlăşură mai strîns în scurta lui hrenţuită şi grăi 
către mujici : 

— Acu”, iacă, aveţi ce-aţi aşteptat! V-am spus, 
nătîngilor, că trebuia să plecăm! Da’ voi nu — aţi 
aşteptat să primiţi, măre Doamne, iertăciune. Acu’, o 
s-o dobîndiţi fără doar şi poate! Dacă nu azi, apăi 
mîine ne-or înhăţa şi ne-or viri pe toți la popreală; 
şi-or aminti de toate... 

Mujicii nu răspundeau. În tăcere se auzeau tobele 
bătînd stingerea în cetate, se auzeau trîmbițele su- 
nînd : noul nacealnic începuse muştruluiala. 

Molcean suferea de friguri şi ar fi dorit şi el să 
facă o baie de aburi, să bea nişte lapte, să doarmă 
într-o izbă. Pe ostrov era umezeală toată vremea. Te 
dureau oasele din pricina ceţurilor reci de pe Dvina, 
a ploilor necontenite din vara aceea, a vieţii de lup 
din pădure. Infăşuriîndu-se în scurta jerpelită şi arsă 
zăcu nemişcat pînă ce apuse soarele, apoi se urcă în- 
tr-o lotcă şi porni spre un cătun megieş — poate s-o 
îndura careva să facă foc în baie şi-o lăsa un uşer- 
nic să se scalde. 

Cătunul era sărman, oropsit. Din hogeacuri ieşea 
fum şi Molcean îşi aminti că era sîmbătă. Un mujic 
mohorît, amarnic de zbîrcit, cu barbă căruntă, san- 
chiu, fără a spune o vorbă, îl îngădui să se scalde la 
el. In baia bine încinsă, era apă destulă. După ce se 
scăldă, Molcean intră în izbă să bea lapte. Nepoţeii 
bălai ai mujicului cel ursuz se îmbulziră în jurul mu- 
safirului. El îi mîngîia pe căpșoare şi îşi amintea cu 
durere de surioarele şi de frățiorii lui pe care-i lăsase 
de izbelişte. Copiii turuiau, şi el le răspundea zîm- 
bind înduioşat, din inimă. Bătrînul şedea pe o laviţă 
ceva mai încolo şi pungălea cu sfoară unsă cu dohot 
o ciubotă spartă. Dintr-o ogradă din vecini veni o 
băbuţă. Se închină dinaintea musafirului şi apoi zise 
că rănitului îi era mai uşor, că băuse cvas şi mîn- 
case terci. Molcean ciuli urechea apoi întrebă despre 
ce rănit era vorba. 

— D-apăi un neguţător sau cine-l mai știe! Cafta- 
nul de pe el e tare bogat! spuse bătrîna. Deunăzi, 
cînd a început lupta, l-au rănit acolo. A înghiţit des- 
tulă apă în Dvina şi s-a tîrît pînă la megieşul nostru. 
Credeam că-i mort, şi cînd colo el iacătă-l ce mujic îi 
— şi-a venit în fire şi vrea să plece... 

Ochii lui Molcean luciră. Se ridică şi se grăbi să 
vadă rănitul. Bătrîna spuse copiilor să-l ducă acolo 
pe musafir. Ei alengară înainte zburdînd ca un stol 
vesel. Cu inima zvicnind, Molcean intră în izba 
scundă şi afumată. Deasupra unei balii ardea în zari 
opaițul, aruncînd o lumină şovăielnică pe faţa lui 
Reabov, care zăcea pe laviță. Avea picioarele învelite 
cu un cojoc ponosit şi drept căpătii o perină mare. 
Ochii lui cătau cu blindeţe mucalită. 

— Pesemne că mi-aţi şi slujit prohodul, hai? în- 
trebă el. Iar eu iată-mă-s viu! Zi, m-aţi prohodit sau 
mai aşteptaţi ? Chiar astăzi stăteam culcat şi mă so- 
coteam cînd să se fi întîmplat totul. Ieri sau mai îna- 
inte ? 

Molcean se aşeză pe laviță şi vroi să răspundă, 
dar nu putu — zbucni deodată în plins. Reabov îl tot 
pironea cu privirea ; apoi din nou îl întrebă: 

— Mitri a scăpat? 

— A murit Mitri, răspunse încet Molcean. 

— A murit... — rosti şi cîrmaciul. 

-- A murit la noi, pe ostrovul Markov ! zise Mol- 
cean. Era tot numai o rană. Tu cum ai nimerit aci? 

Reabov tăcu îndelung, apoi începu să vorbească cu 
glas stins: 

— Acu, nu pot să-mi amintesc! Am îngheţat în 
apă, eram rănit. Am ajuns la mal Ca vai de lume. 
Acolo e un desiş de răchită, parcă şi un smirc. Ei, 
m-am tîrît şi eu. Am auzit hămăind un cîine; miro- 
sea a fum; şi m-am tîrît înainte... 

Inchise ochii. Obosise. Copiii veniţi cu Molcean 
se uitau şi se ghionteau unul pe altul. Un băiețaş 
mai măricel — de vreo zece ani — spuse: a 

— Ialmeka aducea vaca, lalmeka l-a văzut... 

Ascunzîndu-se după ceilalţi, lalmeka spuse de acolo 
cu glas gros: 

— L-am văzut — zăcea în singe — asta-i. 

— Da’ unde zăcea ? 

—- Unde? Lîngă zaplaz zăcea... 

— Acw nu-i nimic! zise gazda, o pomoreană cu 
fața albă şi obraji rumeni. Acu-i bine, slavă Domnu- 
lui, da’ la început credeam că-i mort. Nici nu sufla... 

Schimbă opaițul şi-l întrebă pe Molcean în ascuns: 

— Ce fel de om e? Caftanul de pe el îi tare scump, 
de frenghie — aşa ceva nici voievodul nu îmbracă 
în fiece zi.... 

Reabov auzi şi fără să deschidă ochii zise: 

— Ce-i pentru mine voievodul, cînd eu însumi 
sînt pescar | 

Stăpina îi făcu semn cu degetul lui Molcean şi-i 
şopti la ureche: 

— Ce fel de om o fi — nu mă duce capul! Omul 
meu s-a căznit să-l dezbrace şi a dat de-o pungă. 
Bani de aur — sumedenie... 

= „Bărbatul se întorsese de mult acas’; copiii veci- 
nului plecaseră de mult; tinerica se culcase de mult 
pe cuptor. Molcean tot şedea lîngă Reabov şi nu se 
hotăra să-i spună despre soarta lui Silvestr Petro- 
vici. Vorbeau. Vorbeau despre toate cele — despre 
felul cum a căzut Krîkov, cum au coborit şvezii pe 
ostrovul Markov, cum au început să se închine co- 
răbiile vrăjmaşe, cum a sărit în văzduh „Coroana“. 
În cele de pe urmă, mult după miezul nopţii, Mol- 
cean se hotărî şi povesti totul. 

— Nu-i adevărat! spuse aspru Reabov. Asta nu 
se poate! Pe căpitan-comandor ? 

— Pe el! Și pe tine te-or vîrî în temniţă dacă n-ai 
să fugi! 

— Da” pentru ce? 

— Cică pentru vînzare, iaca pentru ce! Stai, cîr- 
maciule, ascultă ce-am să spun: noi toţi trebuie să 
fugim. Fugim în taiga, eu cunosc drumeagurile pe- 
acolo. Om găsi samoezi de treabă şi nu ne-om pră- 
pădi. lar într-o bună zi ne lăsăm pe Volga la vale, 
în stepe. Dacă nu de pe voievodul de aici, apăi de 
pe altul tot om jupui noi pielea. Te-ai pociltit de tot, 
n-ai pic de sînge în obraz, unde să te duci acu, 
toamna — te-or mîntui de zile, de bună seamă. N-ai 
altă cale de cît cu noi. Eu mi-i scot pe ai mei chiar 
astăzi. Mujicii se împotrivesc, așteaptă iertăciunea, 
dar în deşert aşteaptă. Om trece de rohatcă, i-om da 
de ştire nevestii că, slavă Domnului, eşti viu. Dar 
pînă una-alta, găteşte-te. Om cumpăra nişte cai buni 
şi ne-om lua tălpăşiţa. 

Cîrmaciul nu răspunse; închise iară ochii. Mol- 
cean se ridică şi cobori spre malul Dvinei, către lotea 
lui. Era o noapte caldă, împiclită, întunecoasă. Pe 
ostrov nu dormea nimeni dar nu aprinseseră focul — 
stăteau în groapă strînşi unul lîngă altul, şi-l ascul- 
tau pe Fedosei Kuzneţ care abia sosise de la oraş. 

— Despre ce-i vorba? întrebă Molcean. 

— Au de gînd să ne înşface astăzi! răspunse Fe- 
dosei cu glas mînios şi obosit. Am aflat neîndoielnic 
de la un om de credinţă, un ostaş care era caraulă 
la turnătorie. Domnul Mehonoşin a pomenit cum 
v-a vinat prin păduri... 

— Nu ne-om lăsa! rînji Molcean. Avem muschete, 
puşti, pulbere. N-om merge ca oile. 

Mujicii prinseră să glăsuiască toți deodată şi în- 

cepu giîlceava — unii vroiau să plece de îndată, alţii 
țineau sus şi tare să primească lupta şi să plătească 
pentru toate obijduirile ce li s-au făcut. Fedosei Kuz- 
neţ zicea că lepădăturile trebuiesc învăţate minte, ca 
să nu mai cuteze să închidă în temniţă mujicii. 
__ Spre zori aduseră în groapă toate armele cucerite 
de la şvezi. Bombănind pe sub nas, Kuzneţ cercetă 
puştile, muschetele, şi arată neştiutorilor cum să 
tragă. Dimineaţa pîndarul zări pe Dvina două luntri 
mari cu ostaşi. Erau mulți ; în soare lucea ţeava unui 
tun. Luntrile veneau spre ostrovul Markov. 

— lacă, vine iertăciunea ! grăi Molcean. N-aţi aş- 
teptat d-a surda ! 

Şi porunci ca să părăsească insula fără luptă. 

Mujicii îl ascultară şi purceseră să treacă apa spre 
cătun. Luntrile veneau încet — le lua şuvoiul — iar 
ostaşii visleau neîndemiînatic — nu ca localnicii. Cel 
din urmă plecă de pe ostrov Fedosei Kuzneţ. Aruncă 
o privire amară spre zidurile cetăţii 'Novodvinskaia 
de pe care trăseseră tunurile lui, se uită la cîrma va- 
sului-amiral şved care încă se mai înălța deasupra 
apei, cătă spre locul unde aşezaseră vîrtejul şi șanțul 
pentru a se apăra de vrăjmaş şi, cu muscheta în 
mînă, se îndreptă spre vad, urmat de un căţel cu 
urechi clăpăuge. 

In aceeaşi zi mujicii, călăuziţi de Molcean, se mis- 
iuiră în codrii jilavi din preajma Dvinei, ducînd cu 
ei într-o teleagă pe cîrmaciul Reabov, încă neinzdră- 
venit pe deplin. 

8. SE OMOARA FRAŢII INTRE El! 


La temniţă podpolcovnicul Remezov chemă ostaşii 
de pază şi răminînd cu ei ochi în ochi, îi privi înde- 
lung, încrîncenîndu-se de mînie, apoi îşi sullecă mî- 
neca şi scuturînd deasupra capului pumnul lui mare, 
roşu şi păros, răcni : 

— Aţi înţeles? Dacă se clinteşte un fir de păr în 
capul lui... 

Ostaşii îşi făcură cruce şi începură să se' jure, să 
se bată cu pumnii în piept. 

— Căpitan-comandorul a săvîrşit o nelegiuire împo- 
triva stăpînirii! vorbi Remezov din nou. Dacă i se 
întîmplă ceva — nici cenuşa nu se alege din voi... 

Ostaşii se închinară din nou. 

Remezov îi alungă afară, rămase o clipă pe gîn- 
duri, apoi coborî pe treptele putrede şi lunecoase jos, 
în chilia întunecoasă, unde zăcea pe paie Silvestr 
Petrovici. 

— N-ai nevoie de bani? întrebă podpolcovnicul cu 
glas aspru. 

— N-am nevoie! răspunse levlev. 

Remezov se aşeză pe laviţă şi-l rugă: 

— Povesteşte-mi totul, comandorule. Eu nu rămîn 
aici... plec la Moscova fără să ştie nimeni — vreau 
să aflu adevărul... 

Silvestr Petrovici îi povesti totul de-a fir-a-păr. 
Remezov îl ascultă cu luare-aminte. 
= — De-o fi ceva, ţin-te tare, comandorule. Ce ţi-a 
ieşit din gură e bun ieşit. Dacă te laşi moale, au să 
scrie cine ştie ce bazaconii despre dumneata. Atunci 
la cine mai găseşti dreptate ? 

levlev tăcea. 

— Nenorocirea-i că s-a înecat cîrmaciul! spuse 
Remezov. De ce taci? 

— Tac — răspunse Silvestr Petrovici încet, cu 
glas liniştit — tac, domnule podpolcovnic, pentru că 
mă gîndesc: pe şved l-am nimicit, cele treisprezece 

corăbii ruseşti le-am apărat, oamenii din Arhanghelsk 
n-au pătimit — orfanii, nevestele şi bătrînele se 
roagă lui Dumnezeu pentru noi. Va să zică am scăpat 
de năpastă. La Moscova să te duci mai înainte de 
toate la Apraxin şi să-i spui: corăbiile sînt tefere şi 
pe deasupra am mai cucerit cîteva de-ale şvezilor. Să 
facă socoteala — am luptat cu dobindă... 

Rotofeiul podpolcovnic rîse cu amărăciune: 

— După cîte văd, eşti un om mucalit, domnule că- 
pitan-comandor. Ei, Dumnezeu să judece... 

Se ridică, bîjbîi în întuneric, dădu de mina lui lev- 
lev şi i-o strînse cu căldură: 

— Rămii cu bine! Am să trec pe la soția dumitale 
să stau de vorbă şi să-ţi văd fetiţele. Parcă ai pome- 
nit de Hilkovii din Moscova, nu? 

— Hilkov şi Izmailov... 

Remezov ieşi din temniţă, îulgeră din mers spre 
ostaşii de pază cu ochii lui bulbucaţi, privi împrejur 
şi încălecă... 

lu uliţă, strunindu-şi calul, Remezov o întrebă pe 
o trecătoare tinerică : 

— Drăguțo, care-i drumul spre Holmogori ? 

Tînăra îi arătă drumul şi podpolcovnicul îşi şfichiui 
armăsarul, luînd-o în goană spre arhiepiscopul Vajsku- 
lui şi al Holmogorului, să-i ceară un sfat, aşa cum îl 
rugase Silvestr Petrovici. 

Vlădica îl primi pe Remezov în iatac — era tare 
bolnav. Nu aflase nimic despre cele întimplate lui 
Ievlev. I-o luă înainte lui Remezov rostind bucuros: 

— L-au nimicit, l-au nimicit pe şvedul blestemat. 
pentru întîia oară l-au nimicit, ce izbîndă, ce mi- 
nune... 

In adumbrirea iatacului, ochii vlădicăi scăpărau ca 
ai unui tînăr. Bucurîndu-se nestävilit, îi povesti lui 
Remezov felurite amănunte pe carei le spusese 
Egorşa, aşa de vii de parcă ar fi văzut cu ochii lui 
cum fusese pusă pe pragul de nisip corabia din cap, 
cum începuseră să tragă deodată toate tunurile din 
cetate şi de pe ostrovul Markov, cum căzuseră şvezii 

prinşi pe ostrov, cum fuseseră înălțate steagurile ru- 
seşti pe corăbiile . vrăjmaşe cucerite. Podpolcovnicul 
asculta în tăcere şi dădea din cap a încuviințare. 

— Da’ tu de ce nu te bucuri? îl întrebă vlădica. 

Remezov oftă şi povesti cum fusese întemnițat Iev- 
lev. Afanasi se săltă în cot şi strigă: 

— Nu-i adevărat! Nu-i adevărat nici o iotă. Nu-i 
cu putinţă... 

Podpolcovnicul nu răspunse nimic. Vlădica se gîndi 
cîteva clipe apoi zise: 

— Asta nu-i a bună! 

Şi rosti iară: 

— Asta nu-i a bună, frate, nu-i a bună! 

Uscăţiv, bătrîn, cu tichie pe capul pletos, se ridică 
în capul oaselor pe crivatul uriaş şi, privind neputin- 
cios împrejur, se plînse : 

— Ce-i adevărul față de minciună? Uite, tu eşti 
cărunt, ai trecut prin multe — ei, ce crezi, poate fi 
adevărul mai tare decît minciuna ? Uşor nimereşti în 
temniţă, dar ca să ieşi, of, fiule, nu-i de loc uşor să 
ieşi din ea, blestemata. Ce-i de făcut? La cine să te 
duci ? Cine-i cutezătorul care să se încumete să-i vor- 
bească însuşi țarului Petru Alexeevici ? Stai podpol- 
covnice, taci, nu vorbi. Lasă-mă să cuget... 

Ucenicul aduse cina pentru oaspete. Vlădica gusta 
din vin, se uita cu ochi afundaţi în găvane la can- 
dela ce licărea în colţ şi se gîndea. Apoi, îndoind de- 
getele slabe ale mîinilor lui vînoase începu să înşire 
ce fapte erau cu primejdie : 

— Întîi şi întii e rău, prietene, că sînt amestecați 
în tevatura asta străinii. In Rusia străinul e tare răs- 
fățat astăzi. cu cît minte mai amarnic, cu atît mai 
mult i se dă crezare. Alt rău e că nu-i în viaţă cîrrna- 
ciul. Încă un rău e oşteanul şved în caftan roşu. Asta 
şi pentru mine e un lucru neguros. Al patrulea rău e 
că s-a călcat ucazul ţarului să nu se iasă la mare. Al 
cincelea — tu ai întîrziat cu streliții tăi. Toate acestea 
îi sînt prielnice lui Prozorovski. lar acu’ lipseşti din 
pok, te duci la Moscova. Dar cel mai mare rău este 

că se ştie cine le urzeşte pe toate, şi că-s nelămurite, 
încurcate, vălmăşite. Cum să dibuim adevărul? 

Afanasi tăcu iară, chibzuind. Podpolcovnicul şedea 
cu capul aplecat, sprijinindu-şi palmele în genunchi. 

— Dar ce-i mai rău dintre toate — adăugă în taină 
vlădica — ce-i mai rău, e că nu toţi, dragă prietene, 
înțeleg vremurile de azi, aşa cum s-ar cuveni, cu 
mintea. Nu toți au glagorie ca să judece pe ce drum 
a pornit Rusia. Numai un lucru îl văd aceștia, că-i 
tulburare si zbucium, că nu trăim ca moşii și stră- 
moşii noştri. Gurile lipsite de înţelepciune zic : stăpî- 
nirea care schimbă obiceiurile nu va dăinui. Le 
pare rău de bărbi, de caftane, de agoniselile lor. Nici 
lui Petru Alexeevici nu-i este uşor. Multă vînzare, 
of, multă ! Cum s-o descîlceşti aici — îi albă, îi nea- 
gră ? 

Se siătuiră îndelung. 

Pe înnoptate, vlădica porunci să i se aducă pene 
şi hîrtie din cea mai de soi ca să scrie o epistolă ţa- 
rului. Posluşnicul puse lîngă el sfeşnicele cu lumiî- 
nări, apă îndulcită cu zahăr şi aduse besacteaua pen- 
tru scrisori. Ca să nu-l stînjenească pe bătrîn, Re- 
mezov ieşi în cerdac. In grădina arhierească, privi- 
ghetorile cîntau ca un vis, pe întrecute. Intorcînd 
spre podpolcovnic fața albă, fericită, sposluşnicul 
spuse : 

— Astăzi au început să cînte tîrziu. La noi se spune 
că păsărelele astea micuțe încep să cînte îndată ce 
sorb rouă de pe frunza de mesteacăn... 

Remezov nu răspunse — asculta cu nesaţ. 

In zori încălecă din nou. In potirele întunecate ale 
copacilor argintați de rouă din grădina arhierească, 
privighetorile cîntau acum mai tare, mai răsunător. 
Vlădica stătea în cerdac — scund, bătrîn ca vremea, 
gheboşat de boală. Dregîndu-şi glasul, spuse: 

— Cum treci de Vologda, caută — dacă-i noapte — 
să te însoţeşti la drum cu alţi călători. Eşti rotunjor, 
pari om avut, ai cal bun, şa cu podoabe, sabia bătută 
în argint. Își fac de cap pe acolo feciorii boierilor, 

îşi fac cumplit de cap. Cînd îi vorba de slujbă la ţar 
— i-ai de unde nu-s, d-aia li se şi spune „net-işti“l! 
Dar ca să iasă la drumul mare, s-apuce calea codru- 
lui, d-asta sînt buni. Da? ce codru — chiar în laro- 
slavi mişună noaptea. Ei, să te păzească Dumnezeu... 

Fornăind, călcînd întins cu picioarele lui subţiri, 
de soi, armăsarul ieşi sprinten pe poartă. Remezov 
se îndreptă în şa, trase adînc în piept aerul curat al 
dimineţii, cercetă de pe colnic cîmpiile întinse, albăs- 
trite de o pîclă subțire, apele tihnite ale Dvinei şi ce- 
rul vioriu. 

Pe tot drumul lung pînă la Vologda, podpolcov- 
nicul se gîndi la levlev şi cu fiecare ceas de drum se 
întărea în el credința că levlev este un ostaş viteaz, 
cinstit şi că el, Remezov, va izbuti să surpe ponegri- 
Tea şi minciuna lui Prozorovski. 

Poposind peste noapte în hanuri, dormea puţin, nu 
bea vodcă, chibzuia şi cu cît se apropia de Moscova 
cu atît era mai încredințat de sfîrşitul fericit al gre- 
lei sale sarcini. A 
= Trecînd de Iaroslavl, fără să aștepte tovarăşi de 
drum, care nu se mai arătau de o zi şi o noapte, îşi 
încărcă pistoalele şi hotărî să-şi urmeze drumul sin- 
gur. Hangiul îi vorbi stăruitor şi cu tîlc, căutînd să-l 
facă să înnopteze la han, dar podpolcovnicul se în- 
căpăţină şi luîndu-şi voios rămas bun, dădu pinteni 
calului. 

Noaptea era întunecoasă, umedă, fără stele. 

Remezov gonea întins, îngînînd un cântec auzit pe 
drum, şi socotind cît mai are de mers. 

În codru, calul se potieni într-o hirtoapă cu picioa- 
rele dinainte şi căzu grămadă. În aceeaşi clipă o fu- 
nie bine întinsă plesni călărețul peste faţă. El zbură 
din şa, se prăvăli pe ceafă peste o buturugă din mar- 
ginea drumului şi rămase trăsnit de moarte, pe loc. 
Tîlharii, cu caftane din postav bun, cu dolmane, în- 
cinşi strîns, cu junghere şi cu pistoale în brîu, sfîşiară 


i Net — nu, nu-i (în limba rusă) (n. r.) 

haina de drum a mortului, luîndu-i punga, cingătoa- 
rea scumpă şi sabia. 

— Vezi în coburi — porunci aspru un glas tînăr. 
Adevărata avuţie acolo cred că se află... 
= — Punga ai luat-o, cnezişorule ! răspunse un glas 
din drum — altceva nu-i... | 

Pipăind trupul lui Remezov, în nădejdea c-o să 
mai dea de ceva, cnezişorul găsi scrisoarea împătu- 
rită, cu pecete, o învirti în mîini, o rupse şi o aruncă. 
Leitul şi cruciulița de aur găsite la gîtul mortului le 
vîri în buzunar şi strigă: 

— Împuşcaţi calul, împielițaţilor! Nu-l vedeţi ? Se 
chinuieşte... 

Pe drum, în ploaia ce se stîrnise, se auziră rîsete : 

— De cal îi e milă! Ce bun la inimă e! De pod- 
polcovnic nu ţi-e milă ? 

Apucînd leşul greu de miini şi de picioare, argaţii 
şi slujitorii îl tîrîră prin codru spre o rîpă, îi făcură 
vînt şi-l aruncară în fundul ei. 

— Şi pe părinţii lor buni i-ar ucide tot aşa! mur- 
mură un slujitor vîrstnic. 

— Da’ ce, te doare ceva pe tine? Lasă-i să se 
ucidă unul pe altul, or rămîne mai puţini pe gruma- 
zul nostru. 

Pe-aproape, în ropotul ploii, pocni surd o împuşcă- 
i ua pistol — cnezişorul cel milostiv împuşcase 
calul. 


9. VOIEVODUL E CUPRINS DE GROAZĂ! 


Inainte de a porni la lungul drum, voievodul îl în- 
văță pe Mehonoşin cum să se poarte la Moscova în 
faţa măriei sale ţarului şi a altor puternici de pe lu- 
mea aceasta, cui să-i dea binețe în aşezarea străină 
— Kukui — cui să-i ducă plocoane la despărţă- 
minte. Porucicul îşi muşca buzele, se uita în perete, 

pe alături de cneaz — era tulburat. In curte, pe întu- 
nericul ce se îngroşa, caii scuturau din capete, sunîn- 
du-şi clopoţeii, iar fetele bătrine, cneajnele, porunceau 
slugilor cum să aşeze în droşcă merindele de drum 
pentru porucic. 

Vistavoiul îi tinu lui Mehonoşin mantia ; un slujitor 
al voievodului veni mai aproape cu tipsia — să bea 
cupa de rămas bun. Cneazul îi umplu el însuşi o cupă 
mare iar cneaphina Avdotia i-o dădu cu mîinile ei. 
Mehonoşin turnă vodca în gura căscată şi mîncă din 
palmă coacăze murate. Cneapghina se tîngui : 

— Cui ne laşi, dragul nostru; au să-l copleşească 
grijile pe cneaz — ce-o să se facă el fără tine, cînd 
e aşa de bolnav... 

— Taci, toantol! o bruftului Prozorovski bătind din 
picior. Du-te de aci, nu-i treaba ta... 

Cneaghina plecă, jeluindu-se, iar voievodul îi dădu 
înainte cu poveţele : 

— Despre levlev, dacă n-o să te întrebe el însuşi 
— să taci. Dacă te întreabă, spune-i cu mîhnire — aşa 
şi pe dincolo, nici voievodului nu-i venea a crede, căci 
e spăimiîntător să crezi. L-a pus sub pază doar aşa, 
pentru orice împrejurare. Foaia de cercetare a lui 
Longhinov şi cele scrise de străini — dă-i-le chiar lui 
în mîini. Și să-i spui mereu că şi noi ne îndoim, nici 
noi nu ştim ce e de făcut. Iar el — pînă ajungi tu 
acolo şi te întorci o să-şi dea duhul. E slab, rănit, nu 
mai are zile multe, moare fără doar şi poate — în 
halul în care e el oricine şi-ar da ortul popii ! 

Mehonoşin îl întrerupse aspru: 
= — Ce-i în mînă nu-i minciună, eneazule-voievod. 
Sînt fel şi fel de temnițe. Dacă ai să te temi, sîntem 
pierduţi. Fă totul grabnic. Să putrezească de viu, cîi- 
nele. Să i se pună, diavolului, otravă în păsat sau în 


ciorbă — aşa are să se sfirşească. Are prieteni la 
Moscova — şi pe Menşikov, şi pe Apraxin, şi alte mă- 
riri — de-i viu, or să răstoarne pămîntul pentru el, 


dar dacă-i mort — or s-o lase baltă. Gîndeşte-te bine 
la asta... 

Cneazul îl petrecu pe Mehonoşin pînă la droşcă, 
îl binecuvîntă de trei ori şi-l sărută. Fetele bătrîne — 
cneajnele, stăteau aproape, făceau reverențe după 
moda nouă şi rugau să nu uite ce l-au rugat: să 
aducă de la Moscova un coafor care să le încrețească 
părul şi să le pună benghiuri. Mehonoşin făgădui că 
aşa va face. Droşca porni scîrțiind din încheieturi, 
legănîndu-se, Zurgălăii prinseră să clinchetească. 

Şi în aceeaşi noapte, îndată ce plecă Mehonoșşin, 
totul se dădu peste cap. Abia se culcase cneazul, cînd 
se pomeni cu diacul Abrasimov care-i aduse o veste 
proastă : fugarii aciuiți pe ostrovul Markov nu fuse- 
seră prinşi de streliți — fugiseră în codri, mulţi cu 
arme luate de la şvezi, şi cînd începuse urmărirea lor, 
deschiseseră focul asupra streliților şi uciseseră un 
piatidesiatnic. Fugarii aceia erau capii răutăților — 
ei scriseseră jalba de taină împotriva cneazului aşa 
că dacă n-or să fie prinşi — îl pîndeşte năpasta. Ei 
au fugit în codri, dar în oraş au rămas cîrdaşii lor 
care umblă cu vorbe prin Arhanghelsk şi ameninţă în 
fel şi chip zicînd că or plăti ei toate strimbătăţile şi 
urgisirile voievodului, or da foc palatelor sale, i-or 
răpune pe toți ai [ui şi i-or înfige capul în ţeapă. 

Holbînd ochii, Prozorovski se urcă în crivat şi po- 
runci să fie chemaţi la el Remezov şi Wilhelm Nobl. 
Polcovnicul se înfățişă la poruncă, dar Remezov nu 
era de găsit — parcă intrase în pămînt. Atunci, cu- 
prins de spaimă, cneazul trimise după Semion Boriso- 
vici, surghiunitul nacealnic al streliților. Acesta nu 
veni de unul singur, ci însoţit de ursuzul şi dirzul 
Aghei Pustovoitov. Nici mnacealnicul streliţilor, nici 
Aghei nu voiră să se aşeze, ci rămaseră lîngă uşă. 
Wilhelm 'Nobl se uita la ei cu teamă, în tăcere ; voie- 
vodul îngăimă mieros că lucrurile stau prost, că-i jaf 
mare, că ar putea să zbucnească o răzmeriţă, că ar- 
gaţii fugari şi trîntorii au luat calea codrului şi au 
ucis un piatidesiatnic. 

— Pe drept l-au ucis! mîrîi neînfricat, cu glas 
gros, Aghei Pustovoitov. Nu te duce, mutră scîrnavă, 

cu otuzbiru', să-i prinzi pe truditori. S-au bătut vite- 
jeşte cu şvezii, au scăpat tunurile pe ostrovul Mar- 
kov şi acu’ să-i vîri în temniță ? 

Prozorovski se mînie de cutezanța lul Aghei Pusto- 
voitov şi începu să răcnească, dar Semion Borisovict 
păşi spre el, scrîşnind din dinți, şi vorbi cu glas su- 
grumat de turbare: 

— Ai înnebunit, cneazule? Ce faci? Pe cine l-ai 
întemnițat? Pe domnul căpitan-comandor  levlev? 
Dacă izbăvitorul oraşului, cirmaciul Reabov, ar fi scă- 
pat cu viaţă, şi pe el l-ai fi înşfăcat, nu ? Pentru ce-l 
ţii în beci pe Egor Pustovoitov. un om cinstit, un 
tînăr inimos ? Pentru că a cucerit prin luptă o fre- 
gată şvedă şi a înălțat pe ea steagul rusesc? Te-ai 
închis între ziduri şi de aceea habar n-ai ce vorbeşte 
pe ulite norodul! Totul s-a dat peste cap, totul e în 
neoriînduială, totul merge spre prăpăd. Crezi oare că 
oamenii n-au aflat cine-i mîna dreaptă a voievodu- 
lui ? Crezi că nu ştiu despre porucicul de draguni 
Mehonoşin ? Au uitat, crezi, că acest Iuda şi-a pără- 
sit ostaşii fugind din luptă ? Vino-ţi în fire, cneazule! 
Dă-le drumul îndată din temniţă lui Silvestr Petro- 
vici, lui Pustovoitov Egor şi pescarului Longhinov.. 

Voievodul lovi cu pumnul în masă şi răcni subti- 
rel, pițigăiat: - | 

— Ştii tu cu cine vorbesti ? Cum de îndrăznesti ? 

Imbărbătat la auzul glasului său, lovi încă o dată 
cu pumnul, se apropie de macealnicul streliților, se 
uită la el mînios, zbîrlit : 

— Porucicul Mehonoşin este pentru tine Iuda iar 
mişelul de Ievlev — învingătorul şvezilor ? Eşti iute, 
domnule nacealnic de streliţi, iute şi îndrăzneț, dar 
îndrăzneţ unde nu trebuie! Credeam că ti-a venit 
mintea la cap, Semion Borisovici, că te-ai înțelepţit, 
că ţi-ai dat seama cine-i mişel și cine-i părintele ora- 
şului. Dar nu, aşa cum ai fost, aşa ai rămas — pone- 
gritor şi încăpăținat. Văd că nu-i nimic de făcut! Am 
să te îndepărtez din slujbă. Din noaptea asta, dom- 
nul Nobl o să fie nacealnicul streliţilor — pentru el 


587 


ticăloşii, iscoadele şi adevăratele Iude nu sînt nici 
prieteni şi nici fraţi... 

Semion Borisovici înălță capul cu mândrie : 

— Eu nu sînt pus în slujbă de înălţimea ta, cnea- 
zule, şi nu înălțimea ta ai să mă alungi. 

— Eşti un făţannic! strigă batjocoritor Prozorov- 
ski. Eşti un făţarnic ! Tu eşti nacealnic de streliți dar 
voi toți sînteţi nişte răufăcători şi nişte tîlhari în faţa 
măriei sale; pe nici unul nu vă are la inimă Petru 
Alexeevici ; sînteţi nişte nemernici în fața lui. Nu în 
zadar se spune — toţi cioflingarii sînt streliţi. N-or 
să aibă îndurare faţă de tine la Moscova — am eu 
grijă de asta... 

Aghei Pustovoitov spuse cu lehamite : 

— Să mergem, Semion Borisovici, ce mai... 

Nacealnicul streliţilor se întoarse spre Aghei și 
fără să se plece în fața voievodului, păşi apăsat către 
uşă... 

Wilhelm Nobl şedea pe laviță, tăcînd, uitîndu-se 
cu o privire nedumerită la voievod şi muşcîndu-şi 
vîriul mustăţii sale lungi. 

— Unde-i Remezov al tău? întrebă voievodul. 

Polcovnicul strînse din umeri. 

— Poate şi pe el l-au ucis argaţii? 

„Nobl strînse iară din umeri. 

— Vorbeşte ! porunci Prozorovski. Ce taci ? De as- 
tăzi, eşti nacealnicul streliţilor, sfetnicul meu, cel mai 
credincios ajutor şi dregător. Ei, dă-mi un sfat — 
doar mă vezi că-s singur, singur cuc. Porucicul Meho- 
noşin goneşte spre Moscova — ce să fac acum? 

— Eu deplinesc tot ce porunciţi ! răspunse în sffr- 
şit Wilhelm Nobl. Eu zoldat. Dar eu nu pricep nimic 
în treburile tumifostr şi nici nu freu să pricep. Eu 
îmii fac aci numai slujba. Diecii tumnifostr să-mi scrie 
pe hîrtie ortin tumnifostr, da, da, pe hîrtie. Şi acolo 
pe hîrtie să iscălit tumnifostr. Atunci deplinesc. Dar 
fără hîrtie iscălit — nu pot să fac nimic pentru că eu 
am copii şi răspund de ei fața lui Tumnezeu. Asta 
este. 

i Ía te uită Ía el ce firoscos e! rosti Prozorovski. 
— Da, aşa-s! zise Nobl. Numai aşa-s şi nu altfel. 
— Eşti un gînsac bătrîn! 

— Sînt ginzac batrin! încuviință Wilhelm Nobl. 
Am servit la mulţi suverani şi acw m-am deşteptat. 
Freu hîrtie... 

Tăcu. Prozorovski cîffia pe nări, neştiind ce să 
facă. După uşă fetele bătrîne — eneajnele, se soşoteau 
iar cneaghina Avdotia ofta neliniştită, văzînd noap- 
tea atîţia musafiri în casă. Cneazul se spăimintă ia- 
răşi. Miinile începură să-i tremure. Îl durea la lingu- 
rică. Deodată i se năzări că aude glasuri multe în 
curte. Trase cu urechea — nu, erau glasurile oameni- 
lor lui, ale grăjdarilor, care pălăvrăgeau... 

Deodată se deschise uşa şi intră diacul Abrasimov, 
aducînd veşti proaste : lingă temniţă, deşi ceasurile-s 
tîrzii, s-a strîns o gloată de tîrgoveţi, de matrozi, de 
ostaşi ; suduie, îl ocărăsc pe voievod, pe dieci. Au 
spart cu o piatră capul călăului Pozdiunin şi pe aju- 
toarele acestuia de asemenea le-au snopit în bătăi. 
Babele au găsit un protopop străin de partea locului 
şi acesta face slujbe, fără îrică, în biserica Sfinta Pa- 
raschiva, pentru Silvestr Petrovici şi pentru pomeni- 
rea cîrmaciului Ivan. Nevestele şi ostaşii, tunarii şi 
pescarii, matrozii şi hamalii se îmbulzesc în jurul 
bisericuţei, de nu mai poţi pătrunde înăuntru. Iar 
călăreții nu pot fi adunaţi, se tem să iasă în uliţă 
noaptea, atît de tîrziu. 

Voievodul ascultă veştile, apoi îi porunci lui Wil- 
helm Nobl să-şi scoată streliţii. 

— Hîrtie ! răspunse Nobl posac. 

Prozorovski îl puse pe diac să scrie hiîrtia. Noul 
nacealnic de streliți o citi mustăcind, o viri grijuliu 
în buzunar şi-şi puse mănuşile. Voievodul porunci să 
i se aducă şuba, gugiumanul şi sabia. Faţa lui se în- 
văpăie de tot cînd încălecă. In urmă, zăngănindu-şi 
armele, ciorovăindu-se, clinchetind din scări, încăle- 
cau vînătorii şi slugile voievodale. 

leşind pe poartă, Prozorovski nu știa încă ce-o să 
facă, gîndurile nu i se rinduiau nici cum în cap, inima 
îi zvicnea nebunește, spaima nu-l părăsea, dar îm- 
preună cu spaima începuse să simtă şuvoiul acelei 
îndrăzneli atît de obişnuite la mişei, cînd aceştia își 
dau seama că însăşi pielea lor e în primejdie. 

În mai puțin de un ceas, Wilhelm Nobl puse pe 
ulite oprelişti, lîngă care porunci să stea de strajă 
streliţi din polcurile sosite de curînd. Prozorovski tris 
mise caraule prin oraşul potolit, să-i prindă pe hoi- 
nari, pe cerşetori, pe argaţii fugari şi să-i vire în tem- 
niță. Lîngă gardul temniţei vegheau călăreţi cu sulițe 
şi cu muschetele încărcate. Cutezătorul protopop, care 
făcuse slujbă pentru levlev în biserica Sfînta Paras- 
chiva, fu ridicat şi zvîrlit în beci. Două neveste de 
pescari, care-i strigaseră cneazului vorbe de ocară, 
fură date pe mîna lui Pozdiunin ca să se răfuiască cu 
ele. Tunurile, care pînă atunci stătuseră de pază îm- 
potriva tîlharului şved, fură întoarse de cneazul voie- 
vod către drumurile ce duceau la Arhanghelsk, şi el 
porunci să fie încărcate cu plumbi şi dacă s-ar isca 
vreo primejdie să se tragă fără cruțare. 

Oraşul încremenise, se pitise. Nu se mai zărea nici 
o luminiţă. 


Colo-n valea netedă 
Sus. pe un colnic. 
Creşte falnic către cer 
Un stelar voinic... 
Merzliakov 


Doi tăciuni ard si-n ploi. lîngă satră, 


Unul singur se stinge și-n vatră. 
Zicătoare 


CAPITOLUL ZECE 


1. IN CĂUTAREA DREPTĂŢII 


Se lumina de ziuă. Cocoşii trimbiţau somnoroşi, a 
jale. Ridicind opreliştile de pe ulițele Moscovei, stră- 
jerii de noapte plecau la culcare. Cu dulame rupte, 
aruncate pe umeri, zgribulindu-se înfriguraţi de ume- 
zeala toamnei, arumncînd  sudalme în vînt, țircovnicii 
aşteptau în clopotnițe să zbucnească mai intii dangătul 
lui Ivan cel Mare. Scîrţiind, hurducăind pe caldarîm 
se îndreptau spre bazare chervane întregi ducînd la 
vînzare orătănii, gîşte tăiate, carne uscată, peşte, 
lemne. Închizînd bine după ei portiţele, făcindu-şi cruce - 
la auzul dangătului chimvalelor, precupeții se duceau 
la neguţătoriile lor, crîşmarii deschideau dughenele, 

babele îşi lăudau  blinelele, ptăcintele, gogoşile cu 
usturoi, acoperite cu cîrpe unsuroase. Mestecînd din 
mers, truditorii alergau peste Neglinaia la făurăria de 
tunuri, peste rîul Moscova, pe drumul Voronejului — 
la turnătorii, tîmplării, ţesătorii. 

Călărimea se scurgea pe uliţă intr-un șuvoi fără 
sfîrşit, rind după rînd. Ostaşii se uitau posomorîţi pe 
sub marginile late ale pălăriilor, comandirii își ascun- 
deau bărbile în gulere, oprindu-se în loc, lăsînd şiru- 
rile de călăreţi să treacă pe dinaintea lor, dînd porunci 
cu vorbe neințelese, după noul îndreptar. În urma că- 
lărimii veneau tunurile noi ; tunarii stăteau pe scau- 
nele telegilor — aşa ceva nu mai văzuseră nici Mol- 
cean, nici Fedosei Kuzneţ. 

— Vezi ce fel de tunuri ? întrebă Kuzneţ. 

— Mari îs | zise Molcean. 

Kuzneţ le petrecu cu privirile obosite, se sprijini de 
gard şi închise ochii. Molcean privi împrejur neliniştit 
— nu cumva să fie prinși chiar la capătul drumului. 
Trăgîndu-l pe Fedosei de mîneca burcii tătărești îi 
spuse nu prea tare: 

— Hai să mergem, Fedoseiuşka ! Nu mai e mult! 
Uite şi o stacană, poate ţi-o face bine o duşcă... 

— Dă-o încolo! răspunse Kuzneţ. 

Era pământiu de tot, pielea i se veştezise ca a unui 
mort ; numai luminile ochilor scînteiau, ca totdeauna. 
Pe tot drumul spre Moscova — în păduri şi în ha- 
nuri, în hăţişuri şi pe cuptor, la vreun mujic milos- 
tiv — Kuzneţ tușea mult şi greu, îi era mereu frig, 
minca puţin, fără poftă. Cu cît se apropiau de Mos- 
cova,  Fedosei slăbea tot mai mult şi în zilele din 
urmă Molcean se obişnuise cu gîndul c-o să-şi în- 
groape prietenul la o margine de drum. Dar Kuzneţ 
mergea înainte, tuşea din rărunchi, scuipa şi nu se 
plîngea de nimic de parcă ar fi fost sănătos tun — 
doar se temea : 

— De nu ne-ar prinde la rohatcă. Să bătem atîta 
drum și să ne înşface taman acu. Tu ești fugar, iar 
eu sînt cel dintîi dușman al voievodului. Ne-or pune 

în fiare şi atunci aleluia ! S-a mîntuit cu jalba noas- 
tră... | 

Şi se pipăia cu spaimă în ochi la piept, unde-şi 
cususe hîrtia de preţ. 

— O să scăpăm ! îl îmbărbătă Molcean. 

Trecură de rohatcă, ocoliră mult printre izbele de la 
margine, printre grădini de zarzavat şi garduri. 
Această noapte din unmă îl costase scump pe Fedo- 
sei: se ogîrjise de tot, picioarele îi tremurau, o su- 
doare lipicioasă îi scălda mereu fruntea şi tusea ii 
siîșia pieptul costeliv. 

— Mănînci o plăcintă? îl întrebă Molcean. Plă- 
cintele au carne, îs bune... 

— Dă-le incolo... 

— Poate să intrăm într-o biserică, e mai cald... 

— Du-te de aici cu bisericile tale... 

In sfîrşit porniră mai departe. Molcean intreba pe 
unde s-o ia şi fiece trecător îi arăta alt drum. Amin- 
doi ajunseră la conacul lui Poluektov, sleiți de puteri. 
Molcean bătu în poartă îndelung — nimeni nu răs- 
pundea, nici cîinii mu lătrau după zaplazul înalt, nă- 
pădit de muşchi. Fedosei se aşezase pe o birnă — 
răsufla des, horcăia. 

Le deschise poarta bătrînul slujitor Painutici. Cu 
palma streaşină la ochii lăcrimoşi, se uită la Molcean 
şi-l întrebă pe cine caută. 

— Pe Maria Nikitișna ! spuse Molcean. 

— Ehei! De cum l-a îngropat pe taică-su care a 
luat-o de suflet, a și plecat înapoi la Arhanghelsk. 

Molcean înmărmuri. 

— Cum, a plecat ? 

— D-apăi! A plecat. S-a istovit de-atita plins cu 
nevoia ei — numai unde n-a fost impreună cu răpo- 
satul Rodion Kirilovici : a umblat la Voronej, la Apra- 
xin Feodor Matveevici — aici s-a rugat, în stinga şi-n 
dreapta, săptămîni întregi, da? tot fără rost. Și cînd 
colo s-a îmbolnăvit însuși Rodion Kirilovici şi a ră- 
posat. Ea, sărmana, şi-a pierdut de tot capul... 

Kuzneţ tuşea şi tușea. Sub norii plumburii, ce se 
tîrau jos deasupra Moscovei, croncăneau ascuţit cio- 
rile... Bătrinul slujitor ofta şi se uita cu milă la dru- 
meţi : erau tare istoviţi, rupţi, răpuşi de foame şi de 
frig. 

— Tu ce erai la Poluektov ? întrebă Molcean. 

— D-apoi, slugă, ce să fiu, — răspunse bätrînul. 
Inainte vreme eram fecior, dar cînd s-au împrăştiat 
cu toții, am rămas singur. Eu şi cu motanul Rotozeika 
— ne ducem zilele în doi. 

— Primeşte-ne înăuntru să ne odihnim. Tovarăşul 
meu de drum e bolnav. 

Bătrînul se gîndi şi-i lăsă. Motanul năpiriit îi în- 
tîimpină bucuros. Bătrinul puse pe masa știrbă o oală 
cu zeamă lungă, linguri de lemn, şi tăie piine. Fără 
să-şi facă cruce, Molcean începu să înfulece. Fedosei 
nu vroi să mănînce — se întinse pe laviţă şi se în- 
toarse cu faţa la perete. 

— Cionba matale nu-i prea grasă, unchiaşule |! grăi 
Molcean. 

— Am fiert-o cu mai nimic şi te miri ce, — răs- 
punse rîzînd Paiînutici. 

După ce se sătură, Molocean se întinse şi el să se 
odihnească iar spre seară, cînd bătrînul aprinse lu- 
mînărica, călătorii destăinuiră bătrînului ceea ce nu 
destăinuiseră nimănui : îi spuseră despre jalba împo- 
triva voievodului Prozorovski. 

Bătrinul asculta, işi  mingiia motanul năpirlit, 
acesta torcea adormitor ; Molcean vorbea, Kuzneţ, 
tuşind, îi șoptea ce şi cum. Prin conacul dărăpănat 
al răposatului Rodion Kirilovici, cutreiera vîntul mî- 
nios de toamnă, şuiera în oblonul surpat, urla în hor- 
nuri — dar aici, în chilia moşneagului, era cald, 
tihnă, mirosea a pîine coaptă şi a ceară. ` 

După ce îi ascultă pe amîndoi, bătrinul grăi: 

—Pentru voi aicea-s toate necunoscute, dar eu am 
trăit o viaţă, ştiu multe. Dreptatea n-o găsești cu 
una cu două. Dreptatea aceea o aşteaptă oamenii de 
la născare şi pînă in ceasul morţii, dar tot degeaba. 

Maria Nikitişna a sosit deunăzi, şi-a crezut că într-o 
săptămînă şi găseşte dreptate, da' n-a găsit. Rodion 
Kirilovici era din neam nevolnic — unde s-a pomenit 
să tai cu toporul nuiaua ? Auzit-am că a fost aci la 
Moscova un comandir de la voi, am uitat cum îi zice 
— acela n-a cruțat aurul... 

— Mehonoșşin ? întrebă Molcean. 

— Parcă aşa | N-a cruțat, zic, aurul, şi-a plecat răs- 
plătit. I-au dat şi moșie și argați șerbi, și avuţii, şi 
păminturi, şi păduri... 

Kuzneţ schimbă o privire cu Molcean şi spuse ră- 
guşit : 

— Aur! Ce-i aurul! Avem şi noi aur, nu sîntem 
săraci... 

— Voi? 

— Noi, unchiaşule. 

Bătrînul clătină din cap cu îndoială. 

— Arată-ne făgaşul! îl rugă Molcean. Dă-ne un 
om cu cap, nu ne-om scumpi... Vreun coțcar istet, 
vreun diac priceput — nu i-om mulțumi din gură, 
i-om plăti cinstit... 

Şi, miîniindu-se, scoase din ascunziş adînc punga 
doldora cu bani de aur. 

— Uite-o! Vezi! Aici-s peste patru sute de gal- 
beni... 

Pafnutici vintură din miîini, clipi de parcă ar fi 
orbit, se minună — cu aşa avuţie şi să umble îlăminzi 
— Molcean cu ciubote sparte, Kuzneţ cu opinci. 

— Nu-s banii noştri! spuse ca-ntr-o răstire Fedo- 
sei. Banii îs pentru treabă ! De acești bani atirnă viața 
unui om de ispravă... 

— Da’ voi n-aţi fi oare niscai răufăcători ? glăsui 
bătrinul, şi el burzuluit. lacă ce-aţi ajuns, parcă aţi 
fi nişte mortăciuni. Trebuie să ai cap în viaţă... 

Mai tîrziu cînd afară se întunerici, îşi puse căciula 
cu apărătoare de urechi, luă în mînă toiagul şi pur- 
cese spre diacul cel isteț, căruia nu o dată îi bătuse 
pragul Maria Nikitişna cînd se afla la Moscova. Ho- 
tăriră să nu-i arate banii diacului ci să-i dea un gal- 

ben pentru sfat. Mai cheltuiră 6 leacă cu cinstire 
— aşa fel ca diacul să se simtă bine şi să plece acasă 
voios. 

Diacul era un hitru, cu nas ascuţit, cu ochi bobo- 
șați, cu obrajii năpădiţi de un puf alb ca de pui. La 
git îi atirna de-o cordea călimara astupată cu o cirpu- 
liţă, şi-n tolbă avea pene ascuţite, un cuțitaş şi hir- 
tie bună. Bea zdravăn şi-niuleca aşijderea — unde o 
fi încăput atîta că era aşa de uscăţiv şi de sirijit, în- 
cît caitanul atirna pe el ca pe-o momiie. 

După vodcă şi răcituri, se tolăni, lipindu-și spina- 
rea de perete, îşi strimbă într-o parte gitul subțire şi 
se găti să asculte. Fedosei  descusu sulul în care se 
afla jalba, o desfăşură grijuliu şi o întinse diacului. 
Plescăind din limbă, oftînd, acesta o citi, apoi ridică 
deodată asupra lui Kuzneţ ochişorii bulbucaţi, veş- 
tezi, şi-l întrebă — ce mai trebuie de vreme ce jalba-i 
ticluită şi cu sînge iscălită > Kuzneţ răspunse că soco- 
teala-i cum să ajungă acea  jalbă în mîinile măriei 
sale. 

— Ei, aici e aici — cum să ajungă! rosti zimbind 
diacul. 

— Tocmai asta şite rugăm |! zise Kuzneţ. Invaţă-ne, 
fi-ne părinte bun. 

—Mătria sa nici nu este acum în Moscova. 

— Atunci ce să facem ? 

— Să căutaţi un om de încredere ! 

— Da’ de unde să-l iei? 

— Păi asta-i, de unde să-i iei! glăsui diacul, zîm- 
bind iară. Aici dacă ai făcut un pas greşit — te-a 
mincat magaoaia. N-ai grijă, voievodul vostru, cnea- 
zul Prozorovski, n-o să cruţe aurul ca să pună mina 
pe foaia asta. Lucru ştiut la orice despărțămint. O in- 
şfacă un pisar şi fuga cu ea la voievodul Prozorovski... 
Trebuie să ne cugetăm bine şi pe urmă să purcedem la 
treabă... 

Molcean scoase din buzunar un galben şi-l puse pe 

masă, în fața diacului. Acesta luă banul, îl încercă 
în dinţi, se miră că-i şved și întrebă de unde-i luat. 

— D-apăi că de la şved îi luat! răspunse în doi peri 
Molcean. Despre bănuţul ăsta s-ar putea spune o po- 
veste întreagă, dar acw n-avem vreme... 

— Povesteşte ! îl rugă diacul. 

— Să-i spun, Fedosei ? 

— Spune-i! răspunse Kuzneţ. Poate că l-om ade- 
meni la strădania noastră... 

Fără grabă, cu glas surd, Molcean depănă in fața 
diacului povestea faptei vitejeşti a lui Reabov şi a iz- 
băvirii orașului Arhanghelsk de năvălitorii şvezi. Dia- 
cul asculta, dădea din cap, ochii se aprinseseră, buzele 
tremurau, puful de pe faţă i se zbîrlise. Smorcăin- 
du-se pe nas, aruncă banul înapoi pe masă şi rosti cu 
glas înduioşat : 

— Şi eu, îrăţie, sînt rus — n-am să iau banii orfa- 
nului. El nu s-a temut să-și dea viaţa pentru fraţii lui 
iar eu să iau răsplăţi de pe urma amarnicei -lui păti- 
miri ? Sta-le-ar în gît prigonitorilor norodului — mie 
nu-mi trebuie, mi-oi cîştiga eu bucata de pîine... 

Și iară începu să întrebe — unde se afla acum cir- 
maciul Reabov, n-o fi pierit în temniţă domnul căpi- 
tan-comandor levlev, cum s-a scris jalba, voievodul 
Prozorovski e tot ca inainte, o fiară ? Molcean şi Kuz- 
nef răspundeau pe întrecute iar 'diacul cel bulbucat 
asculta cu îngindurare, încreţea fruntea, chibzuia. Se 
vedea că voiește să le dea o mînă de ajutor; căuta 
calea, dar n-o găsea. Ridicîndu-se, spuse dîrz : 

— Aşteptaţi aici. Miine trec eu pe la voi. Nu hoină- 
riți prin Moscova. Astăzi fugarii sînt prinși cu duiu- 
mul. Vă prăpădiți pentru o nimica toată. Am să văd 
cum vă pot fi de ajutor, unde și cum o să iizbutiţi să 
daţi de vreunul din prietenii buni ai măriei sale... 

Toată noaptea aceea lungă de toamnă, Fedosei Kuz- 
neț zăcu în neștire şi aiurînd, se tinguia cumplit sau 
se certa de mama focului, învinovăţindu-l pe Dumne- 
zeu cu sfinta scriptură în mînă, întrebindu-l cum poate 
să trăiască omul, ori hulind şi ameninţînd că-și va 

hăcui cu toporul cruda sa boală. Era îngrozitor să-i 
ascuţi glasul răgușit, vorbele rătăcite, mînioase şi jal- 
nice în întunecimea nopții nesfirşite. 

Dimineaţa, fără să se scoale de pe laviţă, cercetîn- 
du-și palmele înnegrite,  Fedosei povestea încet bă- 
trinului Pafnutici cum se bolnăvise: în timpul luptei 
o ghiulea a şvezilor lovise în zidul cetăţii: cărămida 
s-a surpat, un tun a lunecat în jos şi s-ar fi prăbuşit 
de pe zid dacă el n-ar fi ţinut din toate puterile de pa- 
tul tunului. Pină au venit alţi tunari, pînă au aşezat 
butuci, pînă i-au pus o pană — el a tot ţinut patul. 
Din ziua aceea a început să scuipe singe. 

—Se întîmplă ! zise Pafnutici. Ţi-ai rupt măduva 
spinării, frate dragă. Acu’ trebuie să te rogi... 

Kuzneţ îşi sticli ochii şi-l întrebă : 

— Cui să mă rog, moşule ? 

Pafnutici se sperie şi clipi mărunţel cu ochii lui 
bătrîni : 

— Ce-i cu tine ? Ce îndrugi... 

Pungălindu-şi ciubota spartă,  Molcean spuse im- 
păciuitor : 

— Nu mai face zarvă, Fedosei. Tu, frățioare, te-ai 
bolnăvit mai demult. Incă pe atunci, cînd puneam lan- 
tul pe ostrovul Markov — tot tuşeai. Nu-i nimic, în- 
tr-o bună zi o să te tămădueşti. Isprăvim ce avem de 
făcut şi plecăm pe Volga — acolo-i cald, soare — e 
SĂ A O să bei kumis !, face foarte bine în multe 

iai 

Fedosei tăcea, privind fericit în gol — parcă vedea 
acea zi călduroasă pe Volga, întinderea largă a apei, 
parcă se şi încălzea sub soarele binefăcător. 

— Mujicii noştri cred că acum hălăduiesc pe acolo... 
spuse Molcean. 

— Care ai voştri ? 

Zîmbind şiret şi scurt, Molcean răspunse : 

— Ai noştri, unchiașule ! Aceia care nu vor să stea 
în lanţ. Tot felul de mujici... 


! Lapte de iapă fermentat (n. r.). 

— Fugari, pesemne ? 

— Hai să le zicem fugari.. 

— Vedeţi... — spuse cu teamă bătrînul — luaţi-o 
mai uşurel ! 

— Și aşa o luăm uşurel. 

Pe înserate veni diacul. Gifiind, pripindu-se, tinin- 
du-şi capul pe o parte, înecindu-se, povesti repede tot 
ce izbutise să afle de la  despărțămint: Menşikov 
Alexandr  Danilovici se afla ori la Novgorod, ori la 
Pskov, era greu să-l cauţi — acu' era aici, mîine aiu- 
rea. Apraxin Feodor Matveevici trecuse cu două zile 
mai înainte prin Moscova, în drum spre dulgheriile de 
corăbii de la Voronej şi o să rămînă acolo cel puţin 
două săptămîni. Păcat că nu l-a așteptat la Voronej 
Maria Nikitișna — el era bun prieten cu căpitan-co- 
mandorul Ievlev, n-ar fi lăsat-o în nevoie, Ii sfătui să 
se ducă la Voronej, acolo Apraxin o să le primească 
jalba şi-o s-o dea în miinile lui Petru Alexeevici. Să 
ajungi la Apraxin era uşor — acesta umbla pe acolo 
prin dulgherii, doar trebuia să-l cauţi. Ca să nu-i 
prindă străjile, le-a ticluit o hirtie cu iscălituri şi pe- 
cete. In acea hirtie e scris că ei sînt neguţători de 
postavuri şi se duc la Voronej cu daraverile lor... 

Fedosei luă  hîrtia din mîinile diacului, privi ce 
scria şi clătină din cap: 

— Isteaţă hirtie! Ai făcut-o singur? 

— Păi cu cine? 

— Bine-ai adus-o din condei. 

Diacul dădu de duşcă o stacană de vodcă, gustă din 
varza murată şi le spuse să se îmbrace mai binişor 
căci altfel, chiar cu hirtia aceea bună i-or înşfăca. Bă- 
trînul slujitor al lui Poluektov se gîndi și spuse că în 
casa lui Rodion Kirilovici mai rămăseseră ceva haine 
şi răposatul n-o să se supere că el dă acele haine lui 
Kuzneţ şi lui Molcean. Oricum ei umblau cu treburi 
de care atirna soarta lui Silvestr Petrovici... 

— Să mergeţi cu  teleaga voastră! spuse diacul 
după ce mai goli o stacană. Se găsesc de vînzare şi-s 
ieftine. Aşa... pe jos... nu... 

Molcean şi Fedosei se uitară unul la altul. 

— Judecaţi bine! spuse moşneagul. Pină ajungeţi 
pe.jos, Feodor Matveevici pleacă de acolo. Ce ispravă 
aţi făcut atunci ? 

În aceeaşi seară, călătorii cumpărară o pereche de 
cai şargi, o teleagă bună, puseră în ea fîn şi a doua 
zi, cînd se revărsară zorile răcoroase, îmbrăcaţi cu 
caftanele vechi din postav trainic ale răposatului ocol- 
nic, ieşiră pe poarta conacului. Lăcrimind şi zgribu- 
lindu-se, pătruns de răcoarea dimineţii, Pafnutici făcu 
semnul crucii în urma telegii şi spuse diacului care 
îmibuca un colac : 

— Vai, diece, vai, simt că nu ajunge Fedosei pină 
la Voronej, moare pe drum... 

— Asta se poatel 

— Nu isprăveşte el treaba | 

— N-o trăi, o isprăveşte celălalt ! zise diacul. Aşa-s 
mujicii... 


N 


2. JURUINŢA 


Mergeau pe șleaul mare spre Serpuhov-Tula, Eleţ- 
Voronej, zorind să-l găsească pe Apraxin acolo. Dor- 
meau pe apucate, mai mult se îngrijeau de cai decit 
de ei. Kuzneţ era mult mai nerăbdător decit Molcean 
— neincetat se grăbea şi se tot plingea că n-o ajunge 
la vreme... 

In zori începură să pogoare diminețile reci de 
toamnă — roțile ferecate ale telegii hurducăiau pe 
elodul amorțit — dar mai tirziu soarele începea să 
încălzească şi era mai plăcut. Cercetînd cimpurile şi 
dealurile tăcute în însingurarea toamnei, cătunele săr- 
mane, izbele răzlețe din preajma șleahului, Molcean 
îşi cunoștea locurile de baştină și povestea cu mîh- 
nire lui Fedosei despre anii de mult trecuţi, despre 
cumplita viață de şerb pe care o îndurase, despre bă- 
tăile cu biciul la curtea boierului Zubov, îi povestea 

cum îl ameninţase cu jungherul pe cneaz, şi cum fu- 
gise în codri, viețuind acolo la vreme de iarnă ca un 
lup... 

Fedosei îl asculta cu gindurile aiurea, se uita drept 
înainte în depărtările șleahului, cu ochi înfrigurați, 
rămînea, pe gînduri îndelung şi cînd Molcean îl stri- 
ga, el tresărea parcă speriat. Din zi în zi îi era tot 
mai rău. Uneori i se tăia indelung răsuflarea şi atunci 
fața lui istovită de boală se învineţea, degetele i se 
chirceau ; şi el se lungea în teleagă sau cerea să 
oprească şi zăcea pe ţărina umedă şi rece. Din piept 
îi zbucneau hirîituri şi horcăieli amestecate cu su- 
dalme către sine însuşi. Iar Molcean se apleca deasu- 
pra lui, cu picioarele răşchirate, se uita la el cu o pri- 
vire mohorîtă, neguroasă, şi-l îmbărbăta cu stîngăcie : 

— Ţin-te bine... De la Voronej ne-om duce la Cior- 
nîi — lar la maica Volga. Acolo ne aşteaptă mujicii 
noştri — om răsuila niţel la ei iar apoi purcedem 
spre Astrahan. Prin părţile celea am prieteni — ne-om 
dura o izbă. Ţi-i încălzi oasele; auzi, Fedosei... Ţin-te 
bine | 

Nu departe de Eleţ, Molcean nu se mai putu stă- 
pîni şi zise s-o cotească pe un drumeag lăturalnic. Cu 
glas înăbușit de tulburare, desluşi : 

— Colo e un cătun, îl vezi? Dvorisci. Doar să-l 
privesc o leacă, şi-om merge mai departe. Poate mi-or 
mai trăi mămuca, tătucu, surioara, frăţioru... 

Fedosei vorbi cu teamă: 

—Să nu te înhaţe. Te-o vedea careva... 

— M-oi duce la noapte, tîrziu. 

— Cine trebuie vede şi noaptea... 

— Am jungherul în tureatcă. 

Traseră teleaga într-un huceag, deshămară caii și-i 
împiedicară. Molcean plecă. Zăcind nemișcat, Kuzneţ 
căta spre bolta neagră înstelată şi dondănea împotri- 
va lui Dumnezeu, învinovăţindu-l de strimbătatea care 
sălăşluieşte pre pămînt, de suferinţele omeneşti, de 
urgiile măprasnice. O buhă dădea glas în noapte a 
jale şi inverşunare ; caii fornăiau spăimintaţi de ceva. 

Puzderie de stele reci, tomnatice, clipeau în adînci- 
mile nețărmurite ale cerului. Kuzneţ le bodogănea ca 
şi pe Dumnezeu, dojenindu-le că se uită dar nu văd 
nimic — ce-i drept, ce-i nedrept, pentru ele-i totuna... 

Incet treceau ceasurile. Molcean se întoarse abia în 
zori. Fedosei îl întrebă dacă-i văzuse pe al lui. Mol- 
cean răspunse că nu-i văzuse, nu-i fusese dat. 

— Trăiesc ? 

— I-a ars boierul Zubov încă de atunci! răspunse 
Molcean, înhămînd rotaşul. A dat foc izbei şi i-a ars 
de vii pe bătrîni, şi pe surioară, şi pe frate. 

— De vii? 

— De vii! 

— Pe toți? 

— Pe toți pină la unul ! 

— Da’ pentru ce? 

— Pentru mine, pentru că am ridicat jungherul 
asupra boierului şi ca să scap de minia lui am fugit 
pe Volga... 

Ziua, Kuzneţ se uită la  Molcean cum desfăcu o 
cînpă curată, în care se afla o mină de pămint, cum 
o înnodă iară şi o ascunse la piept. Molcean nu mai 
pomenea nimic, nu mai zicea nimic, se uita ca şi Fe- 
dosei în zarea ochiului, încruntîndu-se și stringîndu-şi 
aprig buzele. 

Nu 'departe de cătunul Usman, Fedosei îi spuse lui 
Molcean să oprească, şi-l rugă să-i aştearnă țolul pe 
un dîmb lingă șleah. Molcean îşi privi cu nedumerire 
prietenul și-i spuse că în cătun o să se odihnească 
mai tihnit. 

— Nu — rosti poruncitor Fedosei — mi-a venit so- 
rocul, frățioare. Aşterne — o să mor. 

Molcean îi aşternu velința pe pămînt. Era o zi fru- 
moasă şi caldă. Din cătun răzbătea dangăt de clopot. 
Molcean îşi aduse aminte că era duminică. 

— Bate clopotul! rosti Fedosei cu glas sugrumat. 
Il vesteşte pe Dumnezeu, ca să ştie: vine Kuzneţ să 
te întrebe despre toate... Și l-oi întreba. 

Închise ochii, se odihni şi apoi îi spuse lui Molcean 

să-i scoată din ciubotă galbenii ascunși acolo şi să-i 
ascundă la el. Molcean nu se împotrivi — mută punga 
în tureatca lui, se aşeză lîngă Fedosei pe ţol şi-i mîn- 
gîie umărul colțuros. 

— Degrabă ! îi făgădui Kuzneţ. 

— Stai culcat, stai culcat... 

— De-acu' n-oi mai sări, n-oi mai alerga! mur- 
mură ca-ntr-o zîmbire Fedosei. Şi deodată, întorcin- 
du-se într-un cot, cuvîntă : Să-mi jurui într-un ceas ca 
acesta, Molcean, pe tătucu şi pe mămuca ta, pe fră- 
tine- tu și pe surioara ta, arşi cu toții de vii, pe toți 
orfanii și văduvele, pe toată obida și lacrimile pe care 
le-ai văzut, că n-o să dai înapoi de la fapta la care 
am purces, c-ai să înminezi  plingerea pecetluită cu 
sînge, că n-or să te sperie nici caznele, nici moartea... 
Acu' rămii singur — de unul singur e mai greu... 

Molcean asculta şi privea pîlpiirile firave din ochii 
lui Kuzneţ. 

— Vorbeşte! îl rugă cu neliniște acesta. 

— Oi face totul cum trebuie! răspunse cu nestră- 
mutare Molcean. Fii pe pace... 

— Jalba e la mine. 

=> Ştiu. 

— la-o pînă- s viu... 

Molcean îi descheie caftanul şi tăie cu jungherul 
sfoara. Parcă linişti deodată, Fedosei se culcă pe 
spate şi începu iarăşi să se uite la cerul pe care se 
călătoreau nourași ușori, albi. 

— La noi, cred, s-au lăsat gerurile! spuse el de- 
odată. 

— Unde, la noi? 

— La Arhanghelsk.. 

— O fi şi aşa... 

— :Ce-aş mînca nişte broboane murate... 

Oftă scurt. | 

— Să mă îngropi aci, la margine de drum. Batir e 
mai vesel — trec oamenii, unii mai cîntă, alţii vorbesc 
despre ale lor. În ţintirim, brr... zaci cu morţii... 

— Te-oi îngropa. 

— Ți-i urît, cred, să stai cu mine. Du-te în cătun, 
vezi cum. îi pe acolo iar eu în vremea asta m-oi des- 
curca... 

Dar Molcean nu plecă niciunde — rămase lingă 
Fedosei pină ce acesta intră în caznele morții. Apoi, 
după ce-şi dădu duhul, se închină, îi sărută fruntea 
ce se răcea, săpă gropnița cu-n hîrleţ luat de la un 
călător, adăstă racla nevopsită pe care i-o aduse dul- 
gherul din cătun, îl aşteptă pe popă şi pe dascăl, care 
sosiră bucuroşi să-și ia vămile. Spre seară, în amur- 
gul vîntos, sub tălăzuirea norilor suri, apropiaţi de 
pămint, Molcean pogori sicriul în mormint, stătu pu- 
ţin lîngă moviliţa scundă, iar ceva mai tirziu, în că- 
tunul Usman, la crîşmă, îl pomeni c-o stacană de 
vodcă pe răposatul Fedosei. Ca să nu piardă vremea 
scumpă, călători apoi toată noaptea, fără popas... 


3. LA VORONEJ 


Sosind în oraş, două zile căută Molcean calea spre 
Apraxin dar n-o putu afla. Trebui să dezlege punga. 
Atunci pisarul dulgheriilor îl duse la baie unde, cam 
la vremea aceea, de obicei făcea baie de aburi meş- 
terul de corăbii care intra şi ziua și noapte la Feodor 
Matveevici. 

Dar ca un făcut, în acea zi meşterul lipsi. 

În schimb, alt om îi spuse lui Molcean într-o 
crîşmă că domnul Apraxin pleca neapărat din Voro- 
nej cel mai tîrziu pînă vineri dar unde — nimeni nu 
ştia. 

Molcean mai dezlegă de două ori băierile pungii şi 
atunci îi arătară căsuţa în care Apraxin lucra la pla- 
nurile corăbiilor şi unde rămînea de cele mai multe 
ori peste noapte. Dar abia intră  Molcean pe portiţă 
că dădu cu ochii de Fadeika Miroşnikov — vechilul 
vătaf al cneazului Zubov. Feddeika era același ca şi 

cu douăzeci de ani mai înainte: botos, greoi, bălăbă- 
nindu-şi miinile uriaşe. Pe cugetul acestui om erau 
zeci de şerbi ai cneazului, bătuţi de moarte, dar Mol- 
cean se stăpîni, ca să nu meargă la pieire neîndoiel- 
nică. Aproape toată noaptea aceea el nu închise ochii 
tot gindindu-se — ce o fi căutat Miroşnikov in curtea 
lui Apraxin, o să rămînă oare multă vreme acolo ? 

A doua zi dădu iarăşi cu ochii de Faddeika şi lu- 
crurile se brodiră astfel că şi Miroşnikov îl zări şi 
chiar îl strigă, dar Molcean se depărtă, făcîndu-se că 
n-a auzit iar vechilul nu se luă după el — crezuse 
pesemne, că s-a înşelat. 

Veni şi joi. Dimineața, pisarul din dulgherii ade- 
veri că Feodor Matveevici umma să plece negreşit a 
doua zi, vineri. Trebuia să se hotărască. Și Molcean 
se hotări. 

Pe inserate intră în curtea izbei în care locuia Apra- 
xin şi urcă în cerdacul nu prea înalt. In tindă lumina 
slab un felinar cu ţiplă, şi mirosea a ciorbă acră; pe 
nişte cojoace aruncate grămadă, moţăia, cu picioarele 
atîrnînd în jos, ostaşul de pază. De după uşă se auzea 
larmă, vorbe rostite cu glas tare, o cîntare de chef. 

— Pe cine cauţi ? îl întrebă ostaşul. 

— Pe Apraxin Feodor Matveevici, cu treburile ţa- 
rului | răspunse Molcean,  desluşit şi răspicat. Este 
aci 2 

Ostaşul luă din cîrlig felinarul împiclit şi privi la 
Molcean. 

— Eşti neguţător ? 

— Neguţător de postavuri. 

— Intră! 

Chiar în dreptul uşii, sprijinindu-se cu pumnii în 
laviţa lată, cu capul dat pe spate, ridea cu poită — 
rotofei, rumen şi încă bucălat — boierul Zubov. 
Cîteva lumînări înfipte în gîturile unor clondire îi lu- 
minau bărbia lucioasă, caftanul cusut cu aur, cupele, 
carafele, tipsiile de pe masă, feţele stacojii de băutură 
ale celorlalţi cheflii, 

— Zău c-o să mă îmbăt!! rostea rîzind Zubov. Cum 
să țiu la băutură! Nici nu mai sînt la anii aceia şi 
nici treaba nu-i gata — cheresteaua nu-i vindută... 

— Ai s-o vinzi, cneazule | 

— Cheresteaua n-o s-o poţi vinde! 

— Beal 

— Ajunge, zău că ajunge ! urmă rizînd mereu Zu- 
bov. Și aşa, azi s-a băut destul. Și-apoi de ce ne-am 
grăbi — doar nu merg la nuntă... 

Molcean stătea în prag nemișcat: pentru multele 
lui strimbătăți, asupra acestui om ridicase el junghe- 
rul odinioară. De la curtea lui, a lui Zubov, luase 
calea codrului. Zubov îl hăituise pe moşiile lui cu 
ciinii, ca pe o fiară. Zubov îi arsese de vii pe toţi ai 
lui. De la el, de la cneaz, fugise la Volga; de la 
Volga — spre îndepărtatele şi slobodele meleaguri de 
la miazănoapte. Şi iată că astăzi soarta îi pusese iară 
aţă în față. 

“Molcean vîri încet mina în sîn, şi încleștă degetele 
pe prăselele jungherului, dar îndată se dezmetici : ori- 
ce s-ar întîmpla el trebuie să stea de vorbă cu Apra- 
xin ; nu-i e îngăduit ca din pricina treburilor sale să 
piardă plîngerea  pecetluită cu singe. Trebuie să se 
stăpinească, să-şi liniştească inima. 

— Pe cine cauţi ? îi strigă lui Molcean un om care 
şedea alături de Zubov. 

Zubov se uită de asemenea la Molcean. Pentru o 
clipă sprîncenele-i late săltară în sus, de parcă ar fi 
recunoscut în Molcean pe argatul fugit de la el, dari 
se aduse cupa şi el întoarse capul. 

„M-a cunoscut au ba ? gîndi Molcean. Şi-a amintit 
de mine ?“ 

Și călcînd apăsat, trecu pe lîngă masa gălăgioasă 
spre odaia îndepărtată unde la lumina făcliilor, fără 
qaftan, chibzuind deasupra unei hirtii, cu compasul în 
mîini, stătea Feodor Matveevici Apraxin, dar nu aşa 
cum arătase cu mulţi ani în urmă la Arhanghelsk 
cînd venea pe la dulgheriile din  Solormbala, ci alt- 

cum : cu chelie adincă pornind de la fruntea înaltă, 
cu pungi sub ochii înroşiți, cu umerii căzuți. 

Apraxin nu ridică îndată la Molcean ochii lui obo- 
siți. lar cînd îi ridică, parcă nici nu-l văzu: şoptea 
încă pentru sine socoteli, şi degetele lui albe se ju- 
cau cu compasul. | 

— Cine eşti? întrebă el în sfirşit. S-a poruncit să 
nu fie lăsat nimeni să intre. Forfotiţi mereu de di- 
mineaţă pînă seara. Ce vrei ? 

— Citește, Feodor Matveevici |! grăi stăruitor Mol- 
cean şi puse jalba pe hîrtia din faţa lui Feodor Mat- 
veevici. Citește şi vezi — e iscălită cu singe. 

Apraxin zvîrli compasul, se lăsă în jilţ se întinse 
după pipă dar n-o ajunse — mîna lui rămase întinsă 
pe masă. Îndelung, încet, cuvînt cu cuvint citi şi răs- 
citi el înşirarea suferințelor și schingiuirilor, a sfăn- 
țuielilor şi amărăciunilor, a dibei şi cnutului — tot ce 
săvirşise voievodul Prozorovski în toți anii aceia cit 
tăiase și spinzurase în ținutul de la miazănoapte. Citi 
cum storsese cu sila sau prin minciună de la îndărăt- 
nicii oameni de pe Dvina hîrtia, prin care măria sa 
era rugat să-l mai lase ca voievod ; citi, citi, chibzui 
iară şi pe faţa lui galbenă se iiviră pete roşii de mînie. 

— Da’ ce păzeşte acolo Ievlev? strigă el deodată. 
întorcîndu-se spre Molcean. Unde i-s ochii? De ce 
n-a venit repede la Moscova ? 

— Domnul căpitan-comandor a fos pus sub pază 
şi întemnițat de voievod! spuse  Molcean cu glasul 
puțin sugurmat. Cind l-au ridicat era rănit şi Dumne- 
zeu ştie dacă astăzi mai e în viaţă. 

Feodor Matveevici se sculă din jilţ. Petele roşii pie- 
riseră din obrajii lui, buzele îi tresăreau. 

— Minţi | 

— Nu-s învățat să mint! 

— Pentru ce-i întemnițat ? 

— Pasămite pentru multe păcate: se aude că 
străinii ar fi sscris o poveste întreagă despre el, cum 
că ar îi primit cu surle şi cu trimbiţe în cetate pe un 
oştean şved ; că s-ar fi vîndut şi ar fi trimis un cîr- 

maci pe corăbiile şvezilor de dragul vinzării. Despre 
toate acestea s-au trimis hirtii la Moscova, țarului 
Petru Alexeevici... 

— Măria sa nu este la Moscova ! spuse Apraxin — 
şi nu se va întoarce curind. Stai. Aşează-te. Poves- 
tește-mi totul în amănunt. Care cirmaci ? Ce s-a în- 
timplat după acea slăvită biruinţă, cine sînt străinii 
care au scris poveştile acelea — spune totul fără 
ocol... 

Molcean se aşeză şi, uitindu-se drept în ochii lui 
Apraxin, povesti totul pe rind. Feodor Matveevici as- 
culta și-și apleca tot mai jos și mai jos capul. De- 
odată întrebă : 

— Dar tu cine eşti ? 

— Dar la ce vrei să ştii, Feodor Matveevici ? răs- 
punse Molcean. De ţi-oi spune — n-o fi nici mai rău, 
nici mai bine. 

După ce ascultă amarnica poveste a lui Molcean, 
Feodor Matveevici închise jalba într-o cutie ferecată, 
spuse că măria sa o va primi în mîinile lui şi, spri- 
jinindu-şi capul în palme, rămase îndelung pe gin- 
duri. Apoi glăsui, spunindu-și parcă sieşi: 

— Jalba ! Prozorovski | Dar pe ce se bizuie acest 
Prozorovski ? Spui că trei oameni au scris plingerea ? 
Cite lacrimi au stors norodului străinii în Rusia, cit 
sînge s-a vărsat din pricina lor — ar putea să curgă 
o altă Volgă. Uite şi acum— ce-i de făcut? O să fie 
greu, of, cît de greu... 

— Dacă-i greu, atunci Silvestr Petrovici o să moară 
in temniţă... 

Fără să răspundă nimic, Apraxin rămase iară pe 
gînduri. | 

— Du-te! spuse el după o vreme — tu nu mai ai 
ce face aici! Spune-i Mariei Nikitişna să se roage cu 
osîrdie, să fie tare — într-o săptămînă am să-l văd 
pe ţar, şi-o să afle totul... 

Molcean făcu o plecăciune şi ieşi. 

Masa din sufragerie era și mai veselă — doi fe- 
ciori de moşieri țopăiau în cintările cornurilor: co- 

mandirii, dvorenii, meşterii corăbieri străini băteau 
din palme, tropăiau, şuierau. Zubov stătea lingă ușă, 
sorbea mied din cupă şi se uita la Molcean fără să 
clipească. La spatele cneazului, în fumul vinețiu de 
tutun, stăteau neclintiți, ca nişte stane de piatră slu- 
jitorii lui, în caftane cîrmiîzii, strîns încinşi — voi- 
nici, îmbuibaţi. Şi Molcean îl văzu din nou printre ei 
pe Faddeika Miroşnikov. 

Il aşteaptau — Molcean înțelese şi zăbovi cîteva 
clipe adunindu-şi gîndurile. Işi îndeplinise sarcina şi 
acum i se luase povara de pe inimă — totuşi n-ar fi 
vrut să nimerească în labele lor, ar fi fost prea crunt. 
Din nou, ca şi mai înainte, strînse prăselele junghe- 
Ti şi merse drept asupra lui Zubov şi a slugilor 
ui, 

Uitîndu-se pieziş, cneazul se dădu uşor deoparte. 
Miroşnikov se trase în tindă şi cînd Molcean mai făcu 
cîțiva paşi — deodată îi izbi năprasnic în spate. Im- 
bulzindu-se în tindă, ceilalţi slujitori ai lui Zubov îl 
dădură grămadă şi îl acoperiră îndată cu o cergă. Se 
căzni să se ridice însă ei începură să-l calce cu ciubo- 
tele grele de iuit pină cînd nu mai mişcă. 

După aceea îl tirîră în curte, îl udară cu apă, îl 
aruncară într-o teleagă şi-l duseră deocamdată la co- 
nacul din Voronej al cneazului. Aici aveau şi temniţă, 
şi beci cu dibă, şi călău pentru şerbi... 

Tirziu, noaptea, Molcean își veni în simțţiri, bău 
apă dintr-un ciubăr, şi începu să cugete cum să scape 
din ananghie. Deodată îl fulgeră o spaimă — unde-s 
galbenii lui Reabov >? 

Galbenii se aflau la locul lor — în ciubote — slugile 
cneazului nu-l descălțaseră. 

După ce bău apă încă o dată şi-şi trase răsuflarea, 
Molcean se tîrî spre uşă şi-l chemă pe temnicer. 

— Ce vrei ? întrebă un glas grosolan. 

— Intră incoace! îl rugă Molcean.: 

— lo-te la el! rosti paznicul. — Intră incoace! 
Mehenghiu mai eşti! Nu-i îngăduit! 

— Tu nu eşti Serioga ? întrebă şiret Molcean. 

— Serioga a ieşit din schimb adineaurea. 

— Da' pe tine cum te cheamă ? N-ăi fi cumva Lu- 
kaşka ? căută s-o brodească Molcean,. 

— Eu îs Siomka... 

— Ai îi al lui Gondeev? 

— Nu... Al lui Parfenov... 

— A lui Parfenov, Siomka! murmură Molcean 
bucuros. Sîntem cimotii, zău, cimotii! Păi pe tine 
te-a botezat bunică-miu  ...Auzi! Am aur. Mult! 
Scoate-mă de aici şi ţi-l dau ţie... 

Siomka rise. Se auzea cum se  scarpină la ceafă 
dincolo de uşa zăbrelită. 

— Aura... 

—Zău am aur! vorbi Molcean mai tare, mai în- 
drăzneț. De nu mi-i da drumul, tot îl pierd, o să se 
procopsească cneazul. Am bani mulţi, cu ei poţi să 
faci ce vrei. Eşti însurat ? 

— Nu, nu-s însurat... 

— [Iaca şi asta-i bine. Fugim amindoi la cazaci. la 
uită-te. 

Intinse printre gratii un galben, Paznicul îl luă şi 
se minună : 

— Dreptu-i, e aur... 

— Gindește-te, Siomka. Cind s-o lumina — e prea 
tîrziu... 

Siomka cugetă cîteva clipe şi apoi spuse oftînd : 

— Nu-s singur. La poartă veghează caraule iar 
pe uliţă umblă străjerul. Ne-om prăpădi cu toţii... 

— Am aur mult! spuse Molcean. Ascultă-mă, Se- 
mion, ascultă ce-ţi spun... Trebuie să scoţi și caii. 
Fugim pe cai! La Volga! Ascultă, prietene, am acolo 
oamenii mei — mujici tari cum îi cremenea. lar de 
m-ăi vinde — o să se aleagă cneazul cu tot aurul. 
Apleacă-te mai jos, ascultă ce-ţi spun... Am două pun- 
gi cu aur. Du-te, trezeşte-l pe Serioga, și pe ceilalţi 
flăcăi — o să ne ajungă la toți... 

Incă nu se luminase de ziuă cind Siomka deschise 
ușa temnicului. Molcean repezi ranga în capul carau- 
lei de la poartă şi omul căzu fără să zică nici pis. În 


610 


vremea asta, Siomka scotea caii din grajd. Străjerul, 
în uliţă, bocănea cu ghioaga şi striga — „te văd, te 
văd!“ Şi pe el fură nevoiţi să-l pălească la mir... 

Spre ziuă, fugarii ajunseseră departe de Voronej. 
Mergeau fără grabă. Mişcindu-şi anevoie buzele um- 
flate, Molcean spunea : 

— Sînt mulţi proşti pe lume, iacă asta-i buba. Noi 
mujicii sîntem mulţi, fără noi nu e nici pîine, nu-s nici 
lemne. Ne temem — d-aia pătimim. De ne-am strînge 
toți laolaltă — atunci am fi de temut, atunci și ţarul 
ni s-ar închina. l-am strînge în ştreang pe cneji şi pe 
moșieri, şi ţarul s-ar spăimânta. Am trăi după dreptate, 
aşa cum se cuvine... 

Siomka mesteca un codru de pîine, se uita sfielnic 
la fața lui Molcean, umilată de lovituri şi răspundea 
cu şovăială : 

— Asta aşa-i, negreşit... Dacă-i cu rost... 


4. E GREU SINGUR! 


Şedeau tustrei în cium!, lingă foc şi mîncau în tä- 
cere carne de ren friptă. Paiga, imbătrînit de tot, 
zbîrcit, cu bărbuţa spînatică, albă, se uita cu ochi 
blînzi, copilăroși, la Reabov, alegea pentru el cele 
mai bune bucăţi şi i le întindea în virful cuţitului. 
Tot aşa făcea şi fiul cel mare al lui Paiga — Ser- 
mik, şi el cărunt, voinic și spătos. Reabov mesteca 
agale: în ochii lui verzi se oglindea flăcăruia ve- 
trei; cugeta cu mîhnire la toate cele trăite. 

— Bine a ta inca-nevastă ! spuse Paiga alintîndu-l 
pe cîrmaci. Tot e bine în oraş. Inca bine, fecior bine... 
__Reabov tăcea. Sermik tăie îndeminatic o bucată de 
carne, gustă dacă-i moale şi o întinse lui Reabov. 


1! Cium — casă la samoezi, făcută în chip de cort. (n. r.) 

— Is sătul, prietene! spuse cîrmaciul. Uite cît îs de 
sătul ! 

Sermik se întunecă, mai muşcă o dată din bucată 
și iară o întinse lui Reabov. Paiga spuse fiului său să 
mănînce el carnea şi-i täie altă bucată lui Reabov. 

— Măi, ce oameni! rosti Reabov. Am spus că nu 
mai pot! 

Sus se învălui o trimbă de vint şi fumul umplu de- 
odată tot ciumul. Cirmaciul se lăsă mai jos ca să-şi 
ferească ochii de fum. Paiga işi linse mîinile şi cuţi- 
tul. Sermik zîmbea, stacojiu, ghiituit. Cîrmaciul se tot 
gîndea cu sprîncenele încruntate. 

— E vremea, asta-i! spuse el. 

Paiga şi Sermik nu înțelegeau. 

— E vremea să plec acasă, — rosti iară îngindurat 
cîtrmaciul. 

De data asta Paiga înțelese și se supără. Totdeauna 
se. supăra cind cirmaciul aducea vorba despre casă. 
Ce nevoie o avea de oraş? L-au adus din oraş cio- 
pirțit, şi acum vrea să se ducă iarăși acolo. 

— Acum bine eşti ! spuse Paiga, umilindu-şi obrajii 
şi arătîind cu toată faţa cum s-a îngrăşat Reabov. 
Acum voinic eşti! Şi se mai umilă o dată. 

Uitindu-se la taică-su, Sermik zbucni în ris, des- 
văluindu-şi dinții răzleți şi negri. 

— Mult ren trebuie ! spuse Paiga. Singe de ren tre- 
buie. Atunci cu totul gras ai fi, bun. Atunci e bine... 

— Dă-l încolo de sînge, răspunse Reabov strim- 
bîndu-se ghiduş. Mi-e scirbă... 

— Singe e bun! spuse amărit Paiga. Ai fost prä- 
pădit rău, prăpădit rău cînd te-au adus, iar astazi 
cum eşti | 

Sermik de asemenea era necăjit — amândoi se su- 
părau cind Reabov nu voia să mănince inimă de ren 
opărită sau să bea sînge fierbinte. Iar Reabov îi ne- 
căjea şi se veselea, văzîndu-i că se supără şi se îm- 
bufnează repede ca niște copii. Și tot ca nişte copii se 
bucurau cînd Reabov le făcea pe plac. 

— N-am fost prăpădit ! spuse el zădărindu-i. Ce-aţi 

mai născocit ! Prăpădit! Eram voinic. Gras... Viu şi 
nevătămat ! 

— Viu? strigă Paiga. 

— Ttt! se înciudă Sermik. Erai prăpădit de „tot. 
Nu scoteai o vonbă — uite cum. 

Și arătă ce înfăţişare avea Reabov cind îl aduse- 
seră în tundră şi-l adăpostiseră în cium. Reabov rise 
cu poftă. Sermik hăhăi şi el. Inca, nevasta lui Sermik, 
se foi şi chicoti în întuneric. Legăna copilul şi nu cu- 
teza să şadă cu bărbaţii lîngă foc. 

— Am stat destul, e vremea să plec! spuse Reabov. 
Chiar voi spuneţi că-s gras. Ei, n-oi pleca azi — da' 
mîine trebuie... 

— Mîine o să ningă — mergem la vinătoare | spuse 
Paiga. 

In clipa aceea cîinii începură să latre afară cu în- 
verşunare. Reabov ascultă cu luare aminte şi se ridică 
repede în picioare. Paiga sări şi el in sus. Toţi îl aş- 
teptau din oraş pe Teneko, mezinul lui Paiga, dar 
cîinii n-ar fi lătrat atît de minioşi la el. 

— Du-te, du-te! spuse Paiga împingîndu-l pe Rea- 
bov în cealaltă jumătate a ciumului, în sinkui, unde 
sălășluiau zeii şi atirna o icoană creştinească. Du-te, 
du-te repede, Ivan ! 

Ctinii lătrau acum aproape de tot. Se auzeau gla- 
surile samoezilor care aduceau musafiri spre ciumul 
lui Paiga. 

Sinkuiul, despărțit de cealaltă încăpere cu piei de 
ren, era întunecos. Reabov se intinse pe aşternutul din 
piei de ren şi trase cu urechea. Dacă s-ar fi ivit os- 
taşii voievodului putea să fugă — prăjina era de mult 
tăiată, trebuia numai să dea la o parte pieile de ren 
şi era îndată afară. Incotro s-o ia — de asemenea ştia. 
Toţi samoezii îi erau prieteni. Dar n-ar fi vrut să 
plece acum — vînase în tundră cîteva zile în şir şi 
era obosit... 

În vremea asta musafirii intrau, mai bine zis se 
tîrau în cium. După glasuri erau trei inși şi cum i se 
păru la început lui Reabov, toți necunoscuți. Unul 

vorbea rusește, ofta și se plingea samoezilor de dru- 
mul greu, alţi doi turuiau între ei pe o limbă străină 
şi cîrmaciu le cunoscu glasurile: erau neguţătorul 
chior Chantre şi slujitorul lui, Frantz. Iată pînă unde 
ajunseseră neguţătorii ; se vede că iară îşi făceau de 
cap, iară hălăduiau ca la ei acasă. 

Străinii nu l-ar mai îi cunoscut pe Reabov, atit de 
mult îi crescuse barba și se schimbase de cînd se afla 
în tundră. Reabov nu știa însă cine era al treilea — 
rusul — şi de aceea rămase întins după pălimarul din 
piele de ren. lar musafirii se dezbrăcau zgomotos de 
hainele groase, se plingeau că în tundră începuse să 
se lase îngheţul și dădeau mina prietenoşi cu samoezii 
care umpleau încet-încet încăpătorul cium al lui Pai- 
ga, oricînd bucuros de oaspeţi. 

Deşi se întunericise, Sermik ascuţi cuțitul și alergă 
să taie un pui de ren iar inca lui se apucă să curețe 
pe o scîndură nişte pește ingihețat. În vremea asta, 
călătorii vorbeau mieroşi, spunînd că au auzit de la 
mulți samoezi ce vinător straşnic era Paiga, cîte vulpi 
argintii avea, ce buni şi cuvincioși fii crescuse. Drept 
răspuns, Paiga rîdea şi rostea mereu vorba lui 
„bine“. 

Sermik aduse ficatul de ren din care ieşea abur, şi 
inima fierbinte opărită. Musafirii se aşezară în jurul 
focului. Ceilalţi samoezi din sat stăteau pizmuitori la 
spatele celor sosiți. Reabov săltă uşurel pielea de ren 
si iscodi cu luare aminte ; chiorul Chantre şi sluga lui 
şedeau cu spatele la el; neguţătorul rus îi era necu- 
noscut. Acesta ținea în mînă o garniță mare de 
aramă plină cu vodcă — răspundea la cinstire cu 
cinstire. 

Cîrmaciul nu mai privi și se întoarse cu necaz pe 
cealaltă parte: samoezii au să fie iarăşi îmbătați, ia- 
răşi au să dea pe o nimica toată tot ce-au vinat, iarăşi, 
după ce au să se trezească cu capetele tulburi, au să-i 
bată cu nuiaua pe zeişorii lor, au să ocărească icoa- 
na creștinească, au să amenințe şi buturugile lor, şi 
Dumnezeul rus, că n-or să le mai dea în vecii-vecilor 

nici o bucăţică de carne de ren... Şi iarna bătea la 
uşă, iar ei aveau nevoie şi de sare, şi de capcane 
noi, şi de plase, căci ale lor se stricaseră, şi de 
pulbere pentru vînătoare. 

După ce stătu nemişcat o vreme, se aşeză, se in- 
tinse şi trase cu urechea. Paiga cerea mereu vodcă, 
inca scotea pieile de vulpi argintii, bătrinul se lăuda 
c-o să cumpere toată vodca pe care o aduseseră cu 
ei neguţătorii. Ceilalţi samoezi de asemenea aler- 
gară după piei. „N-ar trebui să ies“ — îşi zise cir- 
maciul şi rîse, ştiind că nu va ţine piept ispitei şi va 
ieşi. 

Musajirii nu se mirară văzîndu-l pe rus : parcă pu- 
tini oameni rătăceau prin tundră ? Paiga se bucură şi 
biigui cu limba împleticită : 

— Ivan, şezi, bea, Ivan! 

Cîrmaciul se aşeză lingă bătrîn şi cercetă liniştit 
fața de vulpoi, năpădită de păr, a neguţătorului rus, 
ochişorii lui neastîmpărați şi ageri. Chantre părpălea 
deasupra flăcărilor bucățele de carne, înfipte în cuţit, 
şi bea vodcă din păhărelul lui de angint. Slujitorul 
Frantz sfîşia carnea cu dinţii, plescăia, iar grăsimea 
ii picura pe genunchi... 

— Poită bună! rosti Reabov domol. 

— Şezi cu noi! răspunse neguţătorul, după datină, 
îmbiindu-l pe creştin să bea, 

— D-apăi că m-am şi aşezat! rîse cirmaciul. 

Neguţătorul ii întinse  stacana ştirbă şi  turnă 
vodcă. 

— Vinezi ? 

— O leacă... 

— E prielnică vinătoarea ? 

— După cum îi şi vinătorul — răspunse Reabov. 

— Vulpi argintii sînt > 

— De ce să nu fie ? Sint... 

—Bea, frate, bea. Eu fac cinste! rosti fălos negu- 
țătorul. 

Reabov gustă, cugetînd la neguţător, şi-şi aminti 
vorbele cîntecului : „Trăieşte pe deal înalt, departe de 

cîmp arat, nu trudeşte pe ogor dară vinde grîu de zor, 
stînge bani c-o lopăţică şi-i pune în putinică“. Zimbi, 
mai gustă o dată şi puse stacana deoparte. 

— De ce rizi ? întrebă neguţătorul. 

— Ce, nu-mi dai voie ? 

Neguţătorul clipi neliniștit, neştiind ce să răspundă, 
apoi se întoarse, hotărînd să nu-l mai ia în seamă pe 
Reabov. Inca își făcu loc între Paiga şi bărbatul ei, 
și puse pe genunchii bătrînului un maldăr de pielicele 
de vulpi argintii. Chantre întinse o mînă lungă şi în- 
cepu să sufle cu buzele răsirînte asupra blănii, să 
cerceteze cu un singur ochi rădăcina părului. Samoezii 
beau, garniţa se golea. Paiga se lăuda că are vulpi 
argintii, berechet, chiar şi mai bune — ce nu are 
Paiga ! Nu-i oare bătrinul Paiga cel mai bun vînător ? 
Dar fiul său Sermik ? Nu degeaba s-a născut Sermik 
intr-un an cînd au fost mulţi lupi. Dar Teneko? Să 
cuteze cineva să spună că Teneko e un vînâtor prost, 
Lasă, lasă, vine ea ziua — o să cumpere mezinului 
său o puşcă bună şi atunci au să vadă toţi cum ştie 
el să tragă! Chiar straşnicul Ivan, şi el îl laudă pe 
Teneko. Dacă neguţătorii n-or să cruţe vodca. n-au la 
ce să se mai ducă în alte sate. Paiga le cumpără aici 
tot ce au... 

Chantre făcu cu ochiul lui Frantz al său, și acesta, 
ștergîndu-şi gura cu palma, se duse la sanie după 
vodcă, 

— De ce nu bei? îl întrebă neguţătorul pe Reabov. 
Hai, bea, că nu plătești, doar eşti creştin... 

— Ce să beau ? întrebă Reabov. 

— Păi, vodcă... 

Reabov luă stacana pusă deoparte, aruncă vodca 
în flăcările vetrei şi întrebă cu glas scăzut: 

— Alta n-ai adus, neguţătorule ? Băutura asta nu 
mai are mult şi te trimite pe lumea cealaltă. 

Neguţătorul rus era cît pe ce să scape o sudalmă 
dar numai îl siredeli pe cîrmaci cu o privire dispre- 
țuitoare. Chantre se opri din: mestecat, iar samoezii, 
neînțelegînd se uitau ba la neguţător, ba la Reabov. 

— Da’ de unde ai mai răsărit şi tu să te ţii de 
capul meu ? se sclifosi Chantre. Ia uite la el, cneazul ! 
Stă ca o cucuvaie cu ochi căscațţi, îl cinstești creşti- 
nește cu vodcă bună, din grîne, iar el... 

— Nu te răţoi! i-o reteză răspicat Reabov. Pentru 
ce faci larmă ? Șezi, neguţătorule, cum se cuvinte. 
lară cine sint eu nu te privește. Să ştii una: oamenii 
de aici mă cunosc, iar pe tine şi pe prietenii tăi pen- 
tru întîia oară te văd. Ce-am să spun eu — aceea se 
face. Are să fie după mine şi nu după voi. Ai venit 
să tirguieşti — tîrguieşte dar: nu îmbăta oamenii cu 
otrava ta. 

Chantre luă garnița din mîinile slujitorului său şi 
zîmbind prietenos, turnă el însuşi samoezilor. Reabov 
rosti aspru : 

— Mai mult n-o să se bea! 

Și ieşi afară din ciumul plin de fum. 

Pe cerul negru, rece, tomnatic, în tării, stele mari 
licăreau limpezi întocmai ca pe mare, scînteind într-un 
tremur nestins, şi inima lui Reabov se strînse deodată. 
I se părea că niciodată n-avea să mai audă răsuila- 
rea puternică şi necurmată a oceanului, n-o să mai 
vadă marea aşa cum 0 vede corăbierul în călătoriile 
îndepărtate, i se părea că fusese osindit pe vecie să 
se ascundă ca un hoț fie în taiga, la blînzii samoezi, 
fie în beciul băbuţei Evdoha sau cine mai ştie unde... 

Pentru ce ? 

Oare trupul lui nu fusese ciuruit de gloanţele haine 
ale şvezilor ; oare mîncase el vreodată în viaţă pîinea 
străinului; oare curseseră undeva lacrimile orfanilor 
din pricina lui ? 

Pășind cu mersul său legănat, dîrz, de om al mării, 
inconjură ciumul, se aşeză în sania negustorească şi 
rămase pe gînduri, scărpinînd gîtul unui cîine cu 
urechi ascuţite, ce se tolănise la picioarele lui. Ciîinele 
răsuila adînc, bucuros. Din întuneric se apropiară alți 
doi cîini şi se opriră deoparte, așteptind să-i scarpine 
și pe ei... | E sii 

-— Ce. m-oi fi tocmit la voi să vă scarpin ? întrebă 
Reabov. 

Frantz ieşi din cium cu garnița în mînă şi se apio- 
pie de sanie. Reabov şedea nemișcat, scărpinînd gitul 
cîinelui. Unul din cîinii ce laica, deoparte miîrîi la 
Frantz. 

— Arung cu vodca ! rosti mînios Reabov. Pleacă 
de aici! Spune-le că nu îngădui eul! 

Frantz întrebă ameninţător : 

— Ce vrei? 

— 'Cară-te de aici ! spuse Reabov ridicîindu-se de pe 
sanie. Hai, cară-te | 

Frantz mută garnița din mîna dreaptă în cea stingă, 
şi cu dreapta îşi căută jungherul. Reabov îl lovi peste 
încheietură atît de aprig încît jungherul căzu la pă- 
mint. Slujitorul se trase cu fereală spre cium. Cei trei 
cîini mîrîiau acum cu toții, întărîtați. Cîrmaciul ridică 
de jos jungherul care-i lucea şters la picioare, îl puse 
pe un butoiaş legat în sanie şi porni spre cium. Se 
gîndi o clipă şi se întoarse înapoi la sanie. Cîinii se- 
uitau, așteptau. El le spuse rîzînd : 

— Iaca, o să vedeți ce-am să fac. 

Lovi cu mînerul jungherului în vrană şi întoarse 
butoiaşul pe o coastă ; gîlgîind, vodca începu să curgă 
pe pămint. Cîinii se apropiară să miroasă. Reabov îi 
întrebă fără a glumi: 

— Nu vă place ? Ai ? Vouă nu vă place, nătăfleţilor, 
dar eu ce aş mai fi tras la măsea astăzi! Oi, ce-aş 
mai fi tras! Măcar că-i băutură, măcar că-i otravă, 
da’ tot aş fi tras! Cum îi vorba ceea ? La necaz nu 
măninci da’ de băut bei... 

Vodca curgea -încet şi el ridică butoiaşul în mîini, 
aplecîndu-l. Paiga ieşi din ciun şi strigă: 

— Ivan, Ivan, nu faci bine, Ivan! 

— Ba bine că nu! răspunse  Reabov  zimbind. 
Du-te, moșule, du-te ! Vodca o plătesc eu, nu-i nimic, 
pe mine nu m-or înşela, cunosc eu prețul băuturii 
blestemate... 


N 

5.:E VREMEA DE INTORS ACASA! 


După ce înnoptă în ciumul lui Paiga, neguţătorul 
îi ceru cu asprime lui Reabov să plătească vodca din 
butoiașul vărsat. Cîrmaciul plăti atît cît trebuia — 
nici: mai mult, nici mai puţin. Samoezii făceau larmă 
împrejur, se supărau că musafirul plătește musafiru- 
lui, dar nimeni nu îndrăzni să se împotrivească. Cînd 
se: lumină de-a binelea, Chantre începu tîrgul — 
schimbă bucăţi de stofă, plumb, cuțite, ace, pulbere pe 
piei de fiare. Samoezii — treji, povățuiți de cîrmaci, 
se. tocmeau, ascundeau pieile bune, schimbau ce a- 
veau mai prost. Străinul își mușca buzele subțiri de 
mânie, se bătea cu pumnul în piept, se jura, marfa tre- 
cea dintr-o poală în alta iar cind tîrgul se apropia 
de sfîrșit, Reabov îi spuse lui Paiga să aducă vulpi 
din cele mai bune, să arunce înaintea neguţătorilor 
pieile de vulpe argintie — tot ce fusese ascuns pînă 
atunci. La vederea blănurilor scumpe, lui Chantre i se 
umezi un ochi iar Frantz scoase dintr-o ladă lungă o 
puşcă. Paiga pipăi cu miîini tremurătoare patul, ţeava, 
mîngîie arma ca pe un om viu.  Chantre mai ceru 
vulpi; Reabov făcu cu ochiul bătrinului — ei, mai 
adaugă niţel. 

Paiga puse o pielicică. Chantre trase puşca la sine. 

Paiga mai puse o pielicică. 

CGhantre 'lăsă puşca din miini. | 

Reabov luă o bucată de plumb, un săculeț de 
pulbere — şi le puse de partea lui Paiga. 

Chantre strigă : 

— El e cneaz aici la voi, acest Ivan? 

- Samoezii pricepură. Pufăind din pipă, Reabov în- 
druma tîrgul de parcă într-adevăr ar fi fost un cneaz 
samoed. 

După ce făcură aliş-verişul,  neguțătorii plecară. 
Samoezii se aşezară din nou lîngă foc în ciumul lui 
Paiga. Clătinînd din cap cercetau cumpărăturile, se 
mirau cît de cuminte: se săvirşise de data asta totul 

— neguțătorii veniseră pe la ei dar nu-i lăsaseră ne- 
căjiți — nimeni nu plingea, nimeni nu-şi rupea stra- 
iele, nimeni nu se tîra beat pe pămînt. Cîrmaciul ron- 
tăia carne uscată, privea cu ochi şireți chipurile sa- 
mnoezilor bătrîni,  încărunţiți, şi se gîndea: „Copii. 
adevărați copii! Adevăraţi copii nepricepuţi...“ 

Ceva mai tirziu se întoarse şi Teneko — mezinul 
lui Paiga, aducînd noutăţi de la Semisadov şi de la 
Taisia. Noutăţile erau scurte: 

-— Nu-i bine. Să stea în cium. Nu trebuie să vină 
la oraş... 

Astea erau toate noutățile. 

Incruntîndu-se, Reabov trecu după pălimarul din 
piele de ren şi se lungi pe spate... Nu-i bine! Nu-i 
bine — însemnează că pe Silvestr Petrovici nu l-au 
scos din temniță și mici nu se gîndesc să-l scoată. 
Nu-i bine — însemnează că jivina, voievodul, încă 
împărățeşte ; că grăsunul podpolcovnic n-a făcut ni- 
mic la Moscova. Punindu-şi mîinile vînjoase sub 
ceafä, închizînd pe jumătate ochii verzi cu scînteieri. 
stătea nemişcat şi cugeta : Ievlev — rănit, chinuit de 
beteşugul lui, e singur în temniță, într-o chilie în- 
tunecoasă, umedă şi rece. Neîndoielnic, nu-i plăcut 
să stai singur, bolnav, să nu ştii cînd e ziuă şi cînd 
e noapte, să-ți aștepți  obijduitorii. schingiuitorii. 
călăii. 

Bătrinul Paiga se iți de cîteva ori de după pălima- 
rul de ren — Reabov zăcea nemișcat şi privea cn 
ochi deşerți. Paiga se șoşotea cu feciorii, îl dojenea 
pe Teneko fiindcă-l mîhnise cu ştirile lui pe scumpul 
musafir. Teneko privea cu patimă puşca cea nouă şi 
nu-l auzea pe taică-su. | 

Seara. Reabov se aşeză pe locul său de totdeauna, 
lîngă foc, şi spuse că în. zori are să plece. Samoezii 
se neliniştiră, Paiga strigă: 

— Nu-i bine, Ivan, nu-i bine! 

— E bine, moşule! răspunse cîrmaciul. 

Atunci samoezii începură să se siătuiască între ei 
— poate că-l supăraseră cu ceva pe marele Ivan? 

Lărmuiră îndelung. Reabov îşi sugea pipa, tăcea, se 
uita la foc ca în toate serile. Deasupra flăcărilor, pe 
un grătar de lemn, se ajuma carnea de ren; inca, 
nevasta lui Sermik, cosea  îndemînatic cu vine de 
ren; totul era ca întotdeauna şi totodată — altfel. 
Reabov pleca... 

Știau că el nu-și schimbă niciodată  hotăririle şi 
nu-| cicăleau — doar îl rugau să mai rămină, să ră- 
mînă cu ei pentru totdeauna : și mîine, și poimiine, şi 
răspoimiine, pentru că la ei e bine, e slobod, e aer 
mult iar în oraş „e tare praf“. Reabov zîmbea în tă- 
cere iar samoezii îi spuneau c-or să-i clădească un 
cium, c-or să-i dea aşternuturi noi de ren pentru 
ca ciumul să fie călduros, c-or să-t taie prăjini pentru 
ca ciumul să fie înalt, c-or să-i dăruiască reni mulți, 
mulți, și cîini, ca să adune turma de reni, şi sanie ca 
să aibă cu ce să se ducă unde ar vrea.. 

Ti asculta zimbind cum îşi lăudau traiul lor sărman 
pe care-l cunoştea acum atît de bine, cum povesteau 
despre heleşteiele adinci unde era atita peşte încît 
nu-l puteai prinde tot nici într-o zi, nici în două, ni- 
ciodată, cum se lăudau cu murele, cu păsările din tun- 
dră, cu lunecarea lină a săniilor pe învelişuri de ză- 
padă, cu firea primitoare a neamului lor. 

Vorbeau mult, întrerupîndu- se unul pe altul, şi chi- 
purile lor erau tot mai mîhnite şi mai mîhnite văzîn- 
du-l atit de hotărît să plece. 

Noaptea, în vreme ce cîrmaciul dormea, Paiga se 
duse după tadibei-vrăjitorul pentru ca acesta să „bată 
necurații“, adică să-l vrăjească pe Reabov şi să-l facă 
să rămînă în tundră. Cîrmaciul se trezi şi dădu cu 
ochii de vrăjitorul aplecat peste el, cu căciula lui ţu- 
guiată din blană de samur, cu zurgălăi cusuţi pe ti- 
vurile cojocului, cu tinichele de cositor pe spate şi 
pe umeri. Fără să clipească, vrăjitorul se uita la Rea- 
bov cw ochi sfredelitori. Cirmaciul de asemenea îl 
privea şi el fără să clipească, ca şi cum i-ar fi spus 
cu privirea : 

„Știu eu, pişicherule, ce zace în tine...“ 

— Bine, Ivan, o să fie bine! spuse neliniștit Paiga 
de după umărul tadibeiului. Bine! 

Tadibei lovt cu lăbuţa de iepure uscată într-un ciur 
îmbrăcat după un chip anume cu piele de pui de ren, 
se lăsă pe vine, ţipă, se invîrti, şi iară ţopăi. Spăimîn- 
taţi, samoezii se tîrau afară din cium. Paiga şedea pe 
vine — în ochii lui copilăreşti era zugrăvită groaza... 

— Scoate dracii din mine? Oare? intrebă Reabov. 

Vrăjitorul se tot învîrtea. Toba lui răpăia, faţa îi 
era scăldată în sudoare. Schimonosindu-se, sărea prin: 
cium, urla şi sisîia ca şarpele. Reabov se plictisi, se 
ridică; în capul oaselor pe piei, işi netezi părul şi spuse 
aspru : 

— Ajunge! N-auzi ? Ajunge, am zis... 

Tadibei se opri o clipă. Cîrmaciul scoase din pungă 
un ban şi-l întinse vrăjitorului : 

— Hai, 'ia pentru trudă. 

Vrăjitorul pică bănuţul în palmă, îl ascunse după 
gingie şi se aşeză. Reabov îi luă din miini ciurul, lä- 
buța de iepure, cercetă tinichelele «de pe cojoc, peticu- 
tele colorate cusute pe mineci, oasele de urs de pe că- 
ciulă şi spuse gînditor: 

— Fiecare cu sculele lui. Pescarul îşi cîştigă pîinea 
cu una, vînătorul cu alta, popa aşişderea, vrăjitorul- 
are şi el pe ale sale... Asta-i — toţi trebuie să mă- 
nînce... | 

Noaptea aceea căzu o zăpadă îmbelşugată. Tinin- 
du-şi cu jale mîinile la pîntec, Paiga tot căuta să-l în- 
duplece să rămînă, îi făgăduia vînătoare bună, îl spe- 
ria cu oraşul, zicînd că acolo iarăşi l-or mîna la muncă: 
şi nu i-or da demîncare, ci numai il-or bate cu enutul 
şi cîrmaciul s-o intparce „prăpădit de tot“. 

Tot satul ieşi să-l petreacă pe Marele Ivan. 

Fiecare îi aducea un ren — pentru inca-nevastă,. 
pentru fiu, pentru el însuşi, pentru prietenul bun, pen- 
tru ospăţul pe care o să-l facă atunci cînd s-o vedea 
cu ai săi. Reabov nu voia să primească nimic iar sa- 
moezii se mohorau. Atunci el începu să dăruiască 
jungherul, pulbere, plumb, cingătoarea, mănuşile. Sa- 

moezii aduseră pe întrecute şi alţi reni, cărară piei, 
căciuli de ren, un cojocel, un pieptăraş. Smulgîndu-şi 
cuşma din cap, Reabov o călcă în picioare — se sim- 
tea mişcat — dacă-i vorba să faci un dar unor oa- 
meni de treabă, apoi să-l faci — scoase de pe umăr 
singurul lucru pe care-l avea — pușca — şi o întinse 
lui Paiga. Paiga nu voia s-o ia, se împotrivea. Atunci 
cîrmaciul începu să arunce din sanie blănurile de 
vulpe, de vulpe argintie. Paiga le aduna şi le punea 
înapoi în sanie. Toţi făceau  larmă, toţi asudaseră, 
ochii tuturor luceau. 

In cele din urmă, fiul cel mare al lui Paiga — Ser- 
mik, îşi învîrti biciul, se repezi din mers în sanie şi 
strigă din gîtlej, prelung: 

— Iu-hu-hu-huuu ! 

Reabov de asemenea se trînti în sania uşoară ; renii 
o luară dintr-o dată la fugă, alergînd din ce în ce mai 
repede. In urmă, samoezii se vedeau tot mai mici şi 
mai mici; fluturau mîinile, căciulile, strigau urări de 
drum bun, şi una din ele tremură indelung în väz- 
duhul geros şi înviorător : 

— Bine-e-e! 

Reabov se înfofoli în cojocul moale, nespus de căl- 
duros, îşi îndreptă pieptăraşul, se întinse mai bine în 
sanie. Încă multă vreme se mai zăriră fumurile negre 
deasupra ciumurilor, apoi şi acestea pieriră. Tundra 
nesfirşită, scinteietoare sub razele soarelui se învă- 
lura peste cuprinsurile nevăzute dimprejur, 

Reabov închise ochii, aţipi. | 

lar Sermik începu să îngîne un cîntec. 

Cîntă îndelung: povestea renilor, tundrei, zăpezi- 
lor — ce musafir bun duce-n sanie. Mare cinstire era 
să duci asemenea musafir ca Ivan. E mult mai puter- 
nic decit cel mai puternic, decît cel mai voinic urs şi 
e mult mai blînd decît cel mai blînd zeu. Samoezilor 
le pare nespus de rău că le pleacă un prieten atît de 
bun şi de blînd. Bătrînul Paiga plînge. De mult ar fi 
pierit bătrinul Paiga de n-ar fi fost Ivan. Ar fi pierit 
cu mulţi ani în urmă, cînd i-au pus laţul de gît şi l-au 


s- 

tirît în oraş. S-ar fi prăpădit acolo. Dar Marele Ivan 
a luat apărarea bătrînului Paiga, l-a cruțat şi n-a 
lăsat pe nimeni să-l bată. Ce păcat că pleacă Marele 
Ivan! Cum or rămine fără el samoezii ! Rău are să fie 
pentru ei de acum înainte! Marele Ivan dă sfaturi 
bune totdeauna, nu-şi bate joc de bătrîni, mîngîie co- 
piii, ar fi putut să tot trăiască, în tundră, dar el deo- 
dată s-a hotărit să plece. Au să-l ucidă la oraş. Deş- 
tept om «e Ivan, dar face greşeli ca un copil mic. Ră- 
mii cu bine, Ivan, acum nu te mai aşteaptă nimic în 
afară de moarte. Prietenii tăi or să fie nevoiţi să 
spargă, în zidul izbei în care ai să mori, o gaură prin 
care să scoată leşul ca să-l ducă în ţintirim. Acolo 
ți-or pune în sicriu cana ta, lingura, biciul ca să ai 
cu ce să mii renii pe lumea cealaltă, au să rupă o sa- 
nie şi să ţi-o aşeze deasupra mormîntului. Nu, Ivan, 
pesemne că tu nu eşti chiar atit de deștept dacă te 
duci la moarte. E rău să mori! Pentru ce să mori? 
Uite ce voios aleargă renii, cum scînteiază zăpada 
sub razele soarelui, cîte urme felurite de fiare au ră- 
mas pe zăpada proaspătă, ce multe daruri ai tu, Ma- 
rele Ivan rus! Tu mu trebuie să mori... | 


6. SABIA LUI AFANASI PETROVICI 


Spre seară gerul începu să se înteţească. 

Călugării din Soloveţki, cu rantiile sumese, alergau 
prin Arhanghelsk în căutarea unui <cîrmaci bun care 
să scoată din apele Dvinei luntrile mănăstireşti şi bar- 
cazurile, venite în oraş după făină şi crupe. 

Nu găsiră cirmaci. Unul se dusese la Holmogori, 
altul se tocmise la tăiatul pădurii şi tocmai în ajun 
plecase cu artelul, al treilea se bolnăvise, al patrulea 
se inecase în vremea luptei — căzuse de pe un bran- 
der aprins, al cincelea nu se ştie unde era. 

Țopăind în ciîrje, prin odaie, Semisadov spuse lun- 
traşilor din Solovetki : 

— Eu nu pot să lipsesc, sînt nostrom în cetate. 
Avem acum un nacealnic aspru — să te ferească Dum- 
nezeu. Te bate de moarte cu cnutul. Aşa ciine să tot 
cauţi. Iar cuvioşiilor voastre, înțelegîndu-vă necazul, 
vă dau un sfat: duceţi-vă la Mhi, la Taisia Antipovna, 
văduva cîrmaciului Reabov. Rugaţi-vă de ea, poate s-o 
milostivi şi v-o scoate vasele... 

Călugării mulţumiră, se ridicară să plece dar deo- 
dată se speriară: 

— Șuguieşti, oare, nostromule ? Muiere-cîrmaci ? 

— Avem făină de grîu aproape trei mii de puduri... 

— Ovăz... 

— Mei... 

— Hrişcă nu mai ştiu cîți saci! 

— Tu spune-ne un :mujic — ce să facem c-o muiere? 

Semisadov răspunse oţărit : 

— Ea a umblat pe mare de copiliță, iar voi o ţineţi 
morțiş — un mujic ! Cite corăbii a scos ea anul tre- 
cut în larg, pe Dvina! Duceţi-vă, cucernicilor, n-am 
la ce-mi irosi vremea cu voi... 

Călugării mai dădură o raită prin oraş, cercetînd 
ce fel de mătuşică era Taisia, nevasta cîrmaciului. Li 
se răspunse că Taisia Antipovna e o femeie din viță 
zdravănă, că face lucruri de mînă, că din pricina să: 
răciei a învățat multe meşteşuguri iar în vremea din 
urmă a început ea însăşi să cîrmuiască luntri, că tru- 
ditorii mării n-au pentru ea decît vorbe de laudă. Um- 
blä nu numai pe firul Dvinei, dar iese şi în mare, cu- 
noaşte busola, e neînfricată, îngăduitoare — cît i-or 
da — atîta o lua, şi înc-o zice şi bogdaproste. 

— D-apăi de unde-i înţelepciunea asta la o muiere? 
întrebă călugărul Simeon. 

— A tot umblat cu cîrmaci buni, a învățat... Da’ şi 
bărbată-su, Reabov Ivan Savvateevici — el era prin 
părțile astea cel mai bun cîrmaci... 

— Cel care a pus şvedul pe pietre? 

— Acela, părințele, chiar acela. 

Călugării mai stătură la sfat ce mai stătură — ei 
n-aveau vreme de pierdut; Dvina o să se încleşteze 
curînd în gheţuri şi atunci e jelanie mare : rămîne mä- 
năstirea fără făină şi crupe. Chiar şi hagiii or fugi — 
nu poţi să stai pe ger în luntri şi-n barcazuri. Şi aşa, 
sărmanii de ei, urlă ca lupii... 

Taisia îl primi pe Simeon cu bună-cuviinţă. Imbră- 
cîndu-se îndată, ieşi la el cu ciubote înalte pescăreşti, 
cu cojocel şi cu mănuşi groase. Lîngă arsanale, unde 
poposiseră vasele mănăstireşti, cu cruci de aramă pe 
catarge, îi strînse pe toți călugării-luntraşi, le spuse 
ce pînze să pună şi cum să urmeze luntrea din cap. 
Călugării clătinau din bărbi, dădeau din cap a înţe- 
legere. In zori vintoasa se învioră; pe apa Dvinei, 
lîngă pereții luntrilor din Solovețki şi pe punți se în- 
firipase o pojghiţă de gheaţă. 

— Iacătă cetatea ! strigă călugărul Simeon, smul- 
gîndu-şi țurţurii din barbă. Chiar aci s-a dat lupta. 
lacătă corabia şvezilor, pe care bărbatu-tău a aşezat-o 
pe pietre... 

Taisia tăcea. | 

— Mare ispravă! rosti cu o oftare Simeon. Mare! 
Pentru asemenea vrednică faptă — şi să mori e fru- 
mos. Veşnica lui pomenire... 

Simeon îşi făcu cruce cu evlavie, Taisia căta într-o 
parte — la valurile înaintate de apărare, la turnurile 
cetății — amintindu-și de acea zi grea. Apoi se opinti 
cu toată virtoşia pe mînerul cîrmei, ocolind pragul şi 
cîrma ridicată sus a corăbiei şvede „Coroana“. Acolo, 
în suflarea rece, trebăluiau matrozii, se auzeau lovi- 
turi de topoare şi pîrîitul scîndurilor smulse. Taisiei 
i se păru că o strigaseră şi că cineva flutura cuşma 
spre ea. Cîrmi luntrea mănăstirească cu totul aproape 
de prag şi auzi un glas cunoscut: 

— Taisia Antipovna ! Trage spre şan-țuri ! 

„Egorşa ! il cunoscu ea cu spaimă. Egorşa Pusto- 
voitov | Da’ de unde a răsărit? Din temniţă ? Cînd 2“ 
Și îndată îşi zise că se înşelase, că Egorşa nicicum 
nu putea fi acolo — se chinuia sărmanul în temniță 

— Ce, un cunoscut ? întrebă Simeon. 

— Cine-l ştie ! răspunse în doi peri Taisia. 

Călugărul intră în cămară să se încălzească. Taisia 
mai întoarse o dată capul spre cetate. In urmă, cu 
toate pînzele în vînt, pluteau frumos şi uşor luntrile 
Soloveţkului. Razele soarelui licăreau pe crucile de 
aramă. 

Lîngă şanţurile arse, Taisia rugă să tie coborită o 
lotcă pentru ea. Simeon, care se cinstise cu vodcă, 
mulțumit că vasele ieşeau chiar ziua aceea în mare, 
dezlegă băierile pungii, puse în palma ei un ban de 
argint şi-i mulțumi : 

— Ei, Taisia Antipovna, ne-ai scos la liman, Dum- 
uezeu să te blagoslovească. Ospătează-te, milostivo, 
iar banul ista dă-l feciorului tău pentru dulciuri. 

Pe şanţuri vameşii îi erau cu toţii necunoscuţi. Sä- 
lăşluiau în bordeie — colibele arse se zăreau ca o 
pată pe zăpada neprihănită. Taisia îl întrebă pe un 
ostaş posomorit şi mustăcios, — nu cumva i se nă- 
zărise adineauri, că-l vede pe comandirul Egor Pus- 
tovoitov ? 

Ostaşul se miră. 

„— De ce să ţi se năzărvască ? A fost pe aci azi di- 
mineață — acu' îi nacealnicul nostru, în locul irăpo- 
satului Krikov Afanasi Petrovici. 

— Se întoarce aici ? 

— Păi cum nu? lacă, leţii îi durează bordeiul. Aş- 
teaptă, gustă cu noi o leacă de păsat că ai obosit la 
cîrmă... 

Taisia cobori în adăpost la vameş, se aşeză lîngă 
vatră şi întinse mîinile să şi le încălzească. Curînd in- 
tră ostaşul Smirnoi, făcu o plecăciune, scoase din sîn 
un tunuleț şi-l puse pe masă: 

— S-a găsit deunăzi în scrum. Ia-l, Taisia Anti- 
povna, pentru fecioraşul tău — l-a făcut răposatul 
Afanasie Petrovici. Dragostea lui, grija lui... 

Ea luă din miinile lui Smirnoi tunuleţul greu, înne- 
grit, suflă asupra aramei şi începu să-l şteargă cu mî- 
neca. Ţeava tunulețului nu luci de îndată dar ea în- 

cepu s-o frece, stănuitor, într-una, cu grijă, şi arama 
mai întii ieşi la lumină şi apoi luci ca un cărbune 
aprins. 

— Ilacătă! grăi Smirnoi. Sclipeşte ca focul! 

Cînd sosi Egorşa, Taisia moţăia în bordei lîngă va- 
tră. Nu veni singur, ci cu nişte matrozi. Era pociltit, 
îngheţat, flămind. Taisia nu-l cunoscu dintr-o dată — 
aşa de mult îl schimbase temniţa. 

— Păi eu de cum am ieşit din temniță am şi aler- 
gat la tine, la Mhi, Taisia Antipovna — spunea el pri- 
pit. Dar tu tocmai plecaseşi spre luntri. Am dat fuga 
la mal — călugării ridicau pînzele. Am strigat, am 
strigat, dar nu m-ai auzit... Silvestr Petrovici e sănă- 
tos, ei, treacă-meargă. Mi-au dat drumul la repezeală 
— de ce, nu ştiu — şi îndată m-au trimis pe şanţuri 
— ca porucic de vamă... 

— Ai slăbit, Egoruşka... 

— 'Cum să nu slăbeşti! zise Pustovoitov zimbind. 

Și, țuguindu-şi buzele, începu să desfacă un sul 
adus cu sine. Smirnoi puse luminarea mai aproape. 
Egorşa desfăcea hîrtia grijuliu, fără grabă. 

— Ce-i asta ? — întrebă Taisia. 

— Sabia! spuse Egorșa. Sabia lui Afanasi Petro- 
vici. Am cumpărat-o în zilele acelea pentru el şi a 
sărutat-o cînd l-au făcut căpitan. lar astăzi au găsit-o 
pe corabia şvezilor. lacă şi slovele săpate pe ea — 
le-a tăiat răposatul Prokopiev — priveşte: Afanasi 
Krîkov... Ce soartă ! 

Ridică lumînarea mai sus şi arătă slovele. 

— Nu s-a stricat de loc. — A căzut între scînduri. 
Am curăţat-o de rugină — am atîrnat-o în biserică. 
S-ar cuveni să fie în cetate, dar cîinele de Mehonoşin 
n-o să ne lase... 

Spre seară sabia lucea ca nouă. Egor o înveli într-o 
pinză curată. Pe zăpada proaspătă se apropia scîr- 
țtiind de bordei o sanie. Egor înveli cu o scurtă picioa- 
rele Taisiei, se aşeză lingă ea şi vorbi îmbărbătător: 

— Şi mie mi-au dat drumul, şi lui Longhinov. Ce 
s-a întîmplat — nu-mi pot da seama. Aghei spune că 

la Moscova s-a aflat totul, că zilele voievodului-s 
numărate. Diecii cneazului s-au speriat de tot, vorbesc 
în bobote. Acu’ nu mai are mult de aşteptat Ivan Sav- 
vateevici, o să se întoarne curînd din tundra lui. 

— D-apoi că s-a chinuit de ajuns! zise Taisia. 

Merseră mult. Uneori tălpicele săniei scrijeleau pă- 
miîntul îngheţat — nu se făcuse încă drum bun de sa- 
nie. Crivăţul biciuia obrajii Taisiei, mîinile îi înghe- 
țaseră. Egorşa alergase de două ori în crîşmele din 
cale ca să se încălzească cu vodcă... 

Preotul bisericii Sfînta Paraschiva abia se sculă, 
cînd Taisia şi Egorşa ciocăniră la izba lui coşcovită 
și putredă. Auzind bătaia în poartă, preoteasa se 
apucă să aţiţe focul; popa ieşi mahmur, nedormit pe 
deplin, şi nu pricepu ce vor de la el. 

— Căpitanul Krikov l-a  întîmpinat cel dintîi pe 
vrăjmaş — spuse Egorşa — cel dintîi a primit lupta 
cu el. În această luptă el a căzut cinstit, la datorie. 
Sabia asta trebuie să stea în biserică, acolo «e locul 
ei... 

— Se cuvine s-o cinstim, părințele! se rugă Taisia. 

— Dacă se cuvine, atunci duceţi-o în paraclisul din 
cetate! răspunse popa. Nu-i treaba mea. Au venit cu 
noaptea în cap, să bată la uşa oamenilor ca să le 
atîrne sabia ! Doar nu-i icoană... 

Egorşa se îngălbeni şi strigă : 

— Găinarule, pomanagiule — dă-ți seama ce trăn- 
cănești ! Nu-i icoană ! Mi se pare că nu cunoşti noro- 
dul Arhanghelskului ! Miine or veni aici tîrgoveţii, 
hamalii şi pescarii, şi ai să te inchini în faţa lor pînă 
la pămînt ca să primeşti sabia asta în altar. 

— N-am să mă închin! 

— Ei, dracu' să te ia, eşti cîine, nu popă! 

Popa se oţări, ridică mîinile ameninţător asupra lui 
Egorşa. Acesta ieși cu Taisia şi spuse: 

— Nu-i nimic, Taisia Antipovna! Miine om duce 
sabia în cetate, ne-or deschide ei poarta, n-or indrăzni 
cîinii să surpe o faptă siîntă. 

Și adăugă, oftînd: 
— De-ar fi fost în viață vlădica Afanasi, le-ar fi 
arătat el lor — lăţoşilor... 


7. DIN NOU ACASA 


Reabov şedea la masă, culcat pe laviţă, învîrtea în 
fața lui o solniță dăltuită de Krikov şi asculta vorbele 
amare ale Mariei Nikitişna. Ea povestea fără lacrimi, 
privind drept înainte, cum căutase dreptate, cum bă- 
tuse toate pragurile, cum o căinau toți, oitînd, amă- 
rîți de amarul ei, dar neputînd s-o ajute cu nimic. Şi 
iată că pe neaşteptate îi dăduseră drumul lui Egorşa, 
lui Longhinov de asemenea, iar Silvestr Petrovici se 
chinuia ca şi mai înainte şi nimeni nu ştia cînd i s -OT 
siîrşi suferințele. 

— Fedosei Kuzneţ n-a dat nici un semn de viaţă? 
intrebă deodată Reabov. 

— Kuzneţ ? Nu ştiu... Da’ de ce? 

— D-apoi aşa, întreb şi eu ! spuse cîrmaciul. 

— Şi chiar au început să mă ocolească ! vorbi din 
nou cu un zîmbet finav Maria Nikitişna. Păi ce crezi 
— să pierzi bunăvoința măriei sale, e îngrozitor ! Ro- 
dion Kirilovici, tăicuţu care m-a înfiat, a murit din 
pricina acestei ruşini. Mai întii mă îmbărbăta, dar pe 
urmă a căzut la pat şi a început să bolească. Acolo 
unde înainte vreme eram o musafiră dorită — în ca- 
sele cnejilor şi ale boierilor — acum îmi erau toate 
uşile închise iar unii nici nu mă mai priveau în ochi... 

— Fi, naiba să-i ia! rosti rizind Reabov. Cînd s-o 
sfîrşi totul cu bine, să nu uiţi răul, Maria Nikitişna. 
Să ţii minte şi răul, şi binele... | 

Uşa scîrții — băbuţa Evdoha aduse cîrmaciului de- 
mîncare. Acesta bău vodcă, tuşi, muşcă din castra- 
vete, şi-o întrebă şi pe bătrînă dacă nu dăduse pe acolo 
Fedosei Kuzneţ. 

— Pare-mi-se că a trecut! spuse băbuţa. Da nu 
țin bine minte, Ivan Savvateevici. Vine atita lume la 
noi de nu-i mai ştii seama — doar nu trăim ca huhu- 
rezii... 

— Vezi | zise Reabov. La noi bunăvoința măriei 
sale e o nimica toată, Maria Nikitişna. Fii prietena 
noastră, n-avea silă — om viețui noi într-un fel... 

Maria Nikitişna zîmbi luminos şi oită: 

— De n-ar fi fost ai dumitale, Ivan Savvateevici. 
nu ştiu ce m-aş fi făcut. Nu mă pricep la nimic, mi-e 
groază singură — or aici o găsesc şi pe băbuţa, şi pe 
Taniuşka, şi pe Vaniatka... 

— Şi el e pus la socoteală ? întrebă Reabov. 

— Păi cum — grăi băbuţa Evdoha. Nu poţi trăi 
fără mujic în casă. Deunăzi fetiţele s-au speriat de 
un şoricel iar el l-a alungat cu mătura. Mujic, de... 

— Nu s-a speriat ? 

— Nicicum | 

Reabov rîse, se întinse şi ieşi în cerdac. Se lumina 
de ziuă. Morişca de pe coperişul izbei scîrțiia jalnic ; 
cocoşul trimbiţa în beci. Geruia. Din baie ieşea fum, 
era vremea să care apă. Băbuţa  Evdoha veni şi ea 
afară şi spuse oftînd : 

— Noi trăim mai uşor. Zdrenţele nu se stiesc de 
cîrpe... 

Cîrmaciul îşi zîimbi în barbă. 

— Te hlizeşti, firoscosule ! ? Ţi-ai pus în gînd, căpos 
ce eşti, să te viri singur în temniţă. Lasă, o să se în- 
toarcă Taisia de pe mare — o să-ţi arate ea ţie... 

Reabov tot zimbea ascultind bombănelile bătrînei 
— ştia că ea nu-l ceartă ci îl laudă şi-i mîndră de el. 

Stropind baia cu apă clocotită, spuse: 

— Trezeşte-l pe Vaniatka, îmi place totdeauna să 
fac baie de abur împreună cu el. Şi pe samoedul Ser- 
mik scoală-l, ce tot doarme, să povestească îrăţinilor 
săi cum l-a vîrit în aburi marele Ivan şi l-a spălat cu 
săpun... 

Vaniatka dădu buzna în cerdac cu ochii încă lipiţi 
de somn. Văzîndu-l pe taică-său, rămase cu gura căs- 

cată şi apoi începu să dea chiote spre renii care se 
plimbau cu copitele lor tari prin curte, ca în tundră. 

Ajutat de fecioru-său, cîrmaciul avu mult de furcă 
cu Sermik pînă ce acesta se lăsă să-i fie scoase hai- 
nele. Băbuța Evdoha grămădea un morman de ză- 
padă în curte şi, ascultînd vălmăşeala veselă din 
baie, zîmbea : 

— Ce ghiavol, Doamne iartă-mă, curat ghiavol! 
Se scaldă pentru temniţă şi uite-l de ce pozne se ţine... 

Apoi bătea cu coada tîrnului în peretele băii: 

— Zăbăucilor ! O să surpaţi baia | 

Inlăuntru Sermik răcnea iară. Reabov îi răspunse 
ceva cu glas gros, uşa se zeudui, apoi totul se linişti 
din 'nou. Reabov îi spunea lui Sermik : 

— Da’ ce te tot fandoseşti, fläcãule! Ia uite ce mu- 
jic te-ai născut, şi te temi de baie! A ucis sumedenie 
de urşi, e cel mai bun vînător în tundră iar de apă cu 
săpun se teme! La baie, speli răul şi sărăcia de pe 
tine şi prinzi binele şi îndestularea... 

Vaniatka sărea sus pe poliţă şi striga de acolo : 

— Tătucule, o să vadă ce facem şi o să înceapă şi 
el să se spele. Zău aşa, tătucule | 

Gol, vînjos, burzuluit, Sermik bombănea : 

— Mă prăpădesc de baie, de ce nu mă laşi în pace? 

Reabov luă apa clocotită cu o ciutură, o turnă în 
alta cu apă rece, şi, zbenguindu-se, zvîrli cu apă în 
Sermik. Acesta începu să sară şi să strige ca din gură 
de şarpe; după taică-su, îl udă cu apă şi Vaniatka, 
apoi încă o dată Reabov. Sermik se dădu învins — ui- 
tîndu-se la Reabov şi Vaniatka, — zîmbi, săpuni 
cîrpa, şi-şi întinse clăbucul pe piept şi pe umerii lați. 

— Ei, ce zici, frate, îi bine ? întrebă Reabov. 

=- Bine, bine! răspunse Sermik. Dacă nu mă pră- 
pădesc — totul e foarte bine... 

Se limpeziră şi rămaseră îndelung în abur. 

In vreme ce se odihneau, şezînd tustrei pe laviţă, 
Vaniatka întrebă încetişor : 

— Tătucule, i-adevărat că tu ai aşezat corabia tîl- 
hărească pe piatră, sub tunuri ? 

Reabov lăsă ochii în jos, siînjenit ; mîngiindu-şi fe. 
cioraşul pe părul ud, cîrlionțat mărunt, răspunse: 

—- Ei, asta-i... 

Vaniatka ridică privirile spre taică-su şi întrebă cu 
încăpăţinare : 

— Tu ai aşezat-o sau nu? 

— A trebuit şi-am 'aşezat-o, băiețelule... 

Vaniatka dădu mulţumit din cap, apoi urmă să în- 
trebe cercetind crestăturile de pe spatele şi de pe ume- 
rii tătîne-său: 

— Pentru asta ai şi räni? 

— Pentru asta-s şi rănile, puiule... 

— Va să zică răni cinstite, tătucule ? 

— Cinstite, Vaniatka ! răspunse cu un zîmbet cfr- 
maciul. 

Sermik de asemenea trecu cu degetul peste crestă- 
turi, plescăi din limbă şi clătină din cap. 

— De la urs? 

— De la urs, de la urs, frate! răspunse Reabov 
încă zîmbind. De la ursul şved... urs şved... 

Fără să-şi siîrşească vorba, chiui deodată ca un îm- 
pielițat, izbi uşa cu capul şi ea se deschise înafară, 
spre ziua geroasă. Reabov sări în mormanul de ză- 
padă adunat de băbuţa Evdoha. Chicotind, Vaniatka 
se repezi după taică-său. Amîndoi se tăvăliră, învir- 
tindu-se ca nişte titirezi prin zăpada afînată, se ri- 
dicară şi alergară apoi în baie, în aburul cel mai fier- 
binte; Sermik se holba la trupurile lor stacojii şi ples- 
căia din limbă... 

Moleşiţi de baie, băură cvas cu oaspeţii — cu Ti- 
mofei Kocinev, cu Ivan Kononovici şi cu nostromul 
Semisadov. Apoi aduseră vorba despre corăbiile izbă- 
vite de şved. Acum acestea stăteau la Solombala. Tot 
acolo erau şi alte corăbii. Ivan Kononovici se plîngea 
că fără levlev lucrurile mergeau greu, meşterii stră- 
ini nu se ţineau de loc de treabă, voievodul nu se pri- 
cepea la lucrările de corăbii. Se auzea însă că ţarul 
avea de gînd să vină către vară la Arhanghelsk... 

— Aşadară zici că noi am scăpat corăbiile ? întrebă 
posomorît Reabov. 

— Le-aţi scăpat ! răspunse Ivan Kononovici şi ochii 
lui scînteiară după ochelari. Ce corăbii! De le-ai ve- 
dea, cîrmaciule ! Mari, bune pentru drumuri pe ocean... 

— Noi le-am durat şi tot noi le-am scăpat! zise 
Reabov tot posomorit. 

Nostromul Semisadov povesti cu fereală un zvon au- 
zit deunăzi c-ar veni ia Arhanghelsk un nou voievod 
— stolnicul Vasili Andreevici Rjevski, iar despre cneaz 
cică nu s-ar şti nimic — o rămîne pe loc fără treabă 
ori o pleca în alte părţi să mănînce şi el o pîine. 

Reabov asculta nepăsător, fără să se bucure de nou- 
tăți. 

— Poate s-o mai uşura viaţa norodului ! grăi Semi- 
sadov. 

— Batîr de s-ar uşura, — răspunse Reabov. Cela-i 
stolnic — cesta-i cneaz. Tot un drac... 

Ivan Kononovici dădu din miini, îndoielnic. 

— Nu vorbi, cîrmaciule : îost-au zile în ţara asta 
cînd urlau ca lupii şi boierii... 

Cîrmaciul răspunse neguros : 

— Au fost, Ivan Kononovici, numai că boierii nu ur- 
lau din pricina semenului lor. Corb la corb nu-şi 
scoate ochii. 

— N-are a face, — zise Kocinev. Poate-or prinde 
în cleşte coada lui Prozorovski... 

— Or fi ajuns oare cu adevărat la Moscova ? se în- 
trebă Semisadov. 

Cîrmaciul nu răspunse de îndată — se uita la vîl- 
vătăile din vatră. Lîngă fereastră, băbuţa frămînta 
aluatul pentru cozonaci şi ofta : 

— Oi pune plămada, măiculiță, da’ bucurie n-am 
— n-or creşte cozonacii, vai de mine şi de mine... 

Sermik moţăia lîngă prag — acolo îl trăgea frigul 
de afară. În odaia de alături, fetiţele lui levlev se cion- 
dăneau între ele cine ştie de ce. Vaniatka stătea lîngă 
taică-su, se uita la el cu încordare şi-i asculta vorbele... 

— Să ajungă la Moscova, cum de nu... În apă, fra- 
ţilor, sînt draci, în pămînt — rîme, în Krim — tătă- 
rime, în codru, cioturi, în oraş — cîrlige. Viră-te în 
burta chitului, fă-ţi o fereastră şi iernează acolo — 
altundeva n-ai loc sub soare... 

Meşterii corăbieri şi nostromul rîdeau. Vaniatka în- 
trebă : 

— Asta-i o poveste, tătucule ? 

— Nu-i poveste, ci-i aievea! răspunse Ivan Kono- 
novici. 

Mai şezură, mai tăifăsuiră. Semisadov spuse: 

— N-ai făcut bine, Ivan Savvateevici, că ai venit 
în oraş. De nu s-ar întîmpla o năpastă... 

Cîrmaciul aruncă o privire repede spre nostrom. 

— Ce năpastă? Eu însumi mă duc la temniţă, la 
pricaz. Cit poţi să te ascunzi? Și el, căpitan-coman- 
dorul, la ce bine se poate aştepta dacă a pierit cîr- 
maciul? | 

— Eşti în toate minţile ? întrebă Semisadov. 

— Păi tocmai că-s mai mult decît tine! răspunse 
Reabov. El stă acolo bolnav, rănile îl dor, e singur și 
răspunde şi pentru mine. Le-oi răspunde eu însumi, 
cîinilor. În viaţă, să ţii minte binele —.oare nu Sil- 
vestr Petrovici mi-a scos odinioară zapisca de la ţar 
ca să nu mă mai ţină călugării în beci, să putrezesc 
de viu? Și tu, ţii minte cum ne-am dus cu ostaşii la 
mănăstire de i-am scos la lumină pe pescari și pe rá- 
posatul Mitri? El a ajutat-o mult şi pe Taisia cînd 
am iernat la Grumant, şi-apoi mai e şi nașul lui Va- 
niatka al meu... Nu, frate, m-aş ruşina să trăiesc fu- 
gar. 

- Ivan Kononovici oită : 

— Fuga-i ruşinoasă, da-i sănătoasă... 

Semisadov îl întrerupse : 

— Dreptu-i că nu-i om rău şi cînd cu lupta — toată 
treaba a fost hotărîtă de capul lui. Tu, Ivan Savvatee- 
vici, cîte ai mai păţit şi tot viu eşti. Şi pe mare, şi la 
Grumant, și pe corabia şvezilor. Nu-i nimic, şi acum 
ăi scăpa teafăr... Asta-i pesemne fiindcă trăieşti drept... 

Reabov rîse şi răspunse hîtru, cu o snoavă: 

— Ca nevasta aceea care, tot ospătîndu-şi musa- 
fira, s-a spăimîntat deodată şi i-a spus : „ia, surato şi 
plăcinta a noua că bătaie de la bărbat tot oi mînca...“ 

Uşa burduşită se trînti de perete şi intră Taisia. Cu 
glas speriat, întrebă din prag: 

— Åi venit? 

— Am venit! răspunse Reabov, ridicîndu-se în în- 
timpinarea nevestei — destul am tot stat în tundră. 

Ca totdeauna, faţă cu lumea, vorbea cu ea scurt şi 
răspicat, dar ochii lui o priveau fierbinte, stăruitor, ca 
şi atunci cu atîția ani mai înainte, cînd se tocmise ar- 
telnic la tatăl ei. Şi de asemenea, ca atunci, ea parcă 
se muia de tot sub privirea lui. . 

— Mai bine rămîneai şi tot rămîneai în tundră, — 
murmură ea. lacă, slavă Domnului, ce bine te-ai in- 
zdrăvenit... Ce-ai să faci aci? 

— Și ţapul, vorba ceea, n-are vreme, — răspuase 
zîimbind cîrmaciul. Şi el are grija lui: trebuie să mîie 
caii la adăpost... 

— Te-or întemnița, Vanecika... 

— Da’ eu nu m-oi lăsa! M-oi duce singur acolo. 

Taisia ştia că nu şuguiește, tot aşa cum înţelegea 
bine că a venit în oraş numai ca să intre singur la 
temniță... Dar toate acestea erau atît de spăimoase, în- 
cît nu-i venea a crede şi deocamdată, fără a mai 'spune 
ceva, începu să-şi scoată în tăcere mănuşile de piele 
pescăreşti, să-şi dezlege barişul şi să se descalțe. Ba 
chiar zîmbea, dar lacrimile-i picurau fără vrere pe 
obraji, iar umerii prinseră să-i tresară în plîns. 

— Ce-i cu tine, Taicika ? întrebă Reabov, buimac, 
cînd îşi văzu nevasta plîngînd. Eşti obosită ? 

— Nu-s obosită — şopti ea suspinînd şi neştiind ce 
să răspundă — nu-s obosită de loc, doar că-i încă o 
supărare, Vanecika : s-a găsit sabia lui Afanasi Petro- 
vici... Am dus sabia la biserică dar părintele n-a vrut 
s-o ia... Toţi se tem. Pînă şi popa se teme. Da’ de ce? 
Cu ce a păcătuit răposatul? Pentru ce nu-i primesc 
sabia în biserică ? 

Hohotind în plins, Taisia îşi acoperi gura cu palma. 
În izbă se aşternu o linişte adincă. Apoi Semisadov 
glăsui cu ameninţare surdă în glas : 

— Nu-i nimic, nu ne-om speria ! Nu sintem noi oa- 
meni prea sperioși! Rînduim noi lucrurile, cum tre- 
buie! Să mori — nu înseamnă să te joci de-a moar- 
tea, iar aşa cum şi-a primit moartea Afanasi Petrovici 
— să dea Dumnezeu oricărui ostaş. Sălăşlui-va sabia 
lui în biserică dar nu la Sfînta Paraschiva, ci în pa- 
raclisul nostru din cetate. Om duce cu cinste acea sa- 
bie slăvită şi nimeni nu ni s-o ridica în cale, iar de s-o 
ridica — îl strivim. Spun bine, Ivan Savvateevici ? 

— Bine! răspunse Reabov, nestrămutat şi liniştit. 


8. PĂI CUM SĂ NU FIE ALTFEL? 


Vestea despre găsirea săbiei viteazului căpitan Kri- 
kov, băştinaş de pe Dvina şi om dintr-o bucată, stră- 
bătu ca fulgerul prin tot Arhanghelskul. Cei care îl cu- 
noscuseră pe Afanasi Petrovici zumzăiau ca un ştiu- 
bei de albine şi-l ocărau cumplit pe acel pomanagiu 
de popă care cutezase să nu primească sabia căpitanu- 
lui căzut. 

Wilhelm Nobl, polcovnicul de streliţi, îl vesti pe 
cneazul voievod Prozorovski despre frămîntarea cuge- 
telor în oraş. Acesta pufni mînios dar nu se hotărî 
să se ridice împotrivă, ci doar spuse: 

— N-are de ce să se ducă sabia în cetate — se află 
aici, lîngă Piaţa Străinilor, un paraclis al sfîntului Is- 
pas — s-o atîrne acolo. N-are a face — sabia nu-i a 
lui — el s-a lăsat prins de şvezi, aşa am și scris la 
Moscova... 

Wilhelm Nobl ridică sprîncenele a mirare — de la o 
vreme voievodul. începuse să spună atari nerozii încît 
chiar şi diecii, obişnuiţi cu toate cele, schimbau pri- 
viri între ei. 

-— Dar tîrgoveţii ar dori să vadă sabia în paracli- 
sul cetăţii ! zise polcovnicul. 

— N-are rost. 

— Or să facă tărăboi... 

— N-are a face! răspunse cu gîndurile aiurea Pro- 
zorovski. 

Polcovnicul vorbea, iar voievodul sprijinindu-şi în 
palme faţa buhăită, tîmpă, se uita la covorul din pe- 
rete pe care atîrnau sumedenie de arme: „larăşi e 
beat!“ gîndi Wilhelm Nobl ; îşi luă rămas bun şi plecă. 

După polcovnic intrară diecii. Fără să se aşeze, în- 
trebară cu glasuri mieroase despre sănătate. 

— Sînt sănătos, sănătos ! bombăni voievodul, uitîn- 
du-se ca şi înainte la covor. 

Diacul Abrasimov întinse în faţa voievodului nişte 
foi de cercetare şi începu să povestească ceea ce fă- 
cuse la temniță ; pe care îl căzniseră mai uşurel, pe 
care a doua oară, care nu putuse să îndure şi-şi dă- 
duse sufletul. Diecii ceilalți îi şopteau lui Abrasimov 
ce să spună. 

— Cine a dus jalba la Moscova ? întrebă cneazul. 

Şi strigă, turbat de miînie : 

— O să vă răpun pe toți! Aflu eu adevărul, tică- 
loşi ce sînteți, ucigaşilor! Unde sînt tilharii, de ce 
n-au fost prinşi, de ce n-au fost puşi la cazne ? l-aţi 
lăsat să plece cu muschetele, cu puştile, pe Volga. 
Ce-aţi păzit, cîinilor ? Unde-i vrăjmașul meu, mujicul 
Kuzneţ ? 

Diecii se uitau zăpăciţi unul la altul. Voievodul le 
vîrî sub nas pumnul lui puhav, bătu din picior şi, pus 
pe răfuială, îl înşfăcă pe Molokoedov de barbă. Acesta 
începu să guițe ca un purcel. Cneazul îi dădu un brînci 
şi se trînti pe laviţă. Intinzînd gîtul, Abrasimov şop- 
tea : 

— Numai Maria Nikitişna trebuie să fi dus-o, tă- 
tucule cneaz ! Nimeni altul, decît ea. Ea s-a tot înviîrtit 
prin Moscova, ea s-a milogit pe la despărţăminte, ea, 
jivina veninoasă, pîrîtoarea... 

— N-a dus-o ea! spuse cneazul. Știu neîndoielnic : 
am eu la Moscova oameni de încredere — mi-au scris. 
Ea n-a văzut acolo pe nimeni... 

Tăcu îndelung, apoi întrebă în bătaie de joc: 

— Ce-i cu levlev? Nu mai moare o dată ? 


— Rău, boierule-voievod — rău — răspunse Mo- 
lokoedov. 

— I-i, ce rău arată! întări Abrasimov. A slăbit de 
nu se mai poate ţine pe picioare — numai răutatea 


drăcească din el îl mai ţine — cîinele... 

Voievodul se ridică, izbi cu piciorul în motanul care 
o zbughi de lîngă el, şi începu să se preumble din colț 
în colţ. Diecii se grămădiseră lîngă uşă. El parcă şi 
uitase de ei. Plecară fără nici o poruncă. 

Ceva mai tîrziu, sosi din cetate Mehonoşin — ne- 
liniştit, mînios. Lingfindu-şi buzele subțiri, întrebă 
dacă o fi adevărat ce se aude că Rjevski se şi afla în 
drum de la Moscova la Arhanghelsk. Cneazului i se 
tăiară picioarele. Căscă gura şi multă vreme nu fu în 
stare să scoată o vorbă. 

— Ei, ei! spuse Mehonoșin. Te-ai speriat ! 

Și strîimbindu-se cu duşmănie, spuse că numai voie- 
vodul e vinovat de ceea ce se va întîmpla: de mult 
trebuia să isprăvească pentru totdeauna cu levlev! 
morţii nu mai vorbesc — a murit în temniţă — n-ai 
nici o vină. Năpasta vine pe capul celor şovăielnici, 
slabi de înger, care nu duc nici un lucru pînă la capăt. 
Dacă tîlharul de căpitan-comandor i-ar fi strîns mai 
zdravăn în chingi pe străini după luptă, poate că n-ar 
fi păţit-o aşa. Și mult mai bine pentru el ar fi fost să 
isprăvească în cetate cu Ripley, cu Zwenberg şi cu 
Loftus. Acum pesemne că își muşcă degetele... i 

— Păi, învață-mă ce să fac, ce să fac? murmura 
cneazul. Ce să fac, Dumnezeule... 

— Ce? 

Mehonoşin se aplecă spre voievod. 

— Uite ce: înainte de toate să scapi de Ievlev. Să 
fie gîtuit noaptea în temniță de nişte oameni credin- 
cioşi. Cine o să ştie de ce a murit? 

— Da’ de unde să găseşti astfel de oameni? 

— Dacă eşti hotărît — îi găseşti. De mult trebuia 
să faci treaba asta — fie să-i pui otravă, fie să-l su- 
grumi cu un laț, fie să-l răpui cu toporul. Lui Egor și 
lui Longhinov nu trebuia să le dai drumul, nu trebuia. 

— Păi am primit o scrisoare de la Feodor Matvee- 
vici Apraxin... 

— Apraxin e departe şi dacă am început, apoi tre- 
buie să isprăvim cum am hotărît — ca să ne scăpăm 
pielea. Dar acum, cneazule-voievod, nu mai poţi să 
faci nimic. E prea tîrziu. Și mujicii, pe care i-am tîrît 
atunci încoace, nu trebuiau lăsați pe ostrovul Markov, 
de la ei ni se trag toate necazurile... 

Dădu din mînă cu ciudă. 

— Va să zică o să pierim ? zise Prozorovski cu glas 
tremurător. 

— Cei care nu duc treaba pînă la capăt aceia pier, 
— răspunse Mehonoşin. Aici frica n-are ce să caute. 
Ori albă ori neagră. Ori retezi tu capete, ori e retezat 
al tău. Ș-apoi, n-o să te ierte țarul a doua oară... 

— De ce a doua oară ? întrebă neliniştit Prozorov- 
ski. Ce vrei să spui? 

— Ştii bine ce vreau să spun, Alexei Petrovici : pen- 
tru ce te-au alungat din vechea slujbă de voievod ? 
Pentru ce ai stat scos din pîine mai mult de un an? Ai 
uitat ? | 

Voievodul înmărmuri din nou și bîigui prosteşte: 

— Da’ de unde... de unde ştii tu ? Doar e un lucru 
tainic... 

— Tainic, dar eu nu m-am dus degeaba la Moscova, 
am aflat tot ce trebuie. Şi Hovanski, şi Miloslavski, şi 
toţi ceilalţi, ale căror capete au fost înfipte în tepe, nu 
ți-au fost necunoscuţi, cneazule. Ai scăpat uşor pe 
atunci... 

Prozorovski încremeni. Apoi începu să se roage : 

— Porucicule, scumpule ! Sfătuieşte-mă ce să fac 
şi-o să te ascult. O să te ascult întru totul. Pe cine am 
putea să punem să ucidă pe Ievlev, pe cine să-l tîrîm 

la gros, învaţă-mă, şoimule, nu mă lăsa singur într-un 
ceas de cumpănă, scapă-mă... 

Căscînd, ca cum nu l-ar fi privit pe el nimic, poru- 
cicul începu să înşire ce trebuie să facă mai departe. 
Prozorovski asculta — încuviința, dînd slugarnic din 
cap, mulțumea... 

Bătu cineva în uşă. Intră Molokoedov, cu o scri- 
soare. Cneazul rupse pecetea, citi şi întinse hiîrtia lui 
Mehonoşin, cu mîini tremurătoare. Scrisoarea vestea 
în cîteva cuvinte că la Arhanghelsk vine ca voievod 
cneazul Vasili Rjevski, iar cneazul Prozorovski, pentru 
îndelunga lui sîrguință, datorită vîrstei înaintate şi a 
bolilor sale — poate să locuiască unde va dori — fie 
la moşia lui, fie în Arhanghelsk, fie în alt oraş. 

— A ajuns jalba! rosti în şoaptă Prozorovski. 

— Pesemne că a ajuns ! încuviință Mehonoşin. 

— Dacă te-au scos din piine apoi negreşit că a 
ajuns ! se amestecă în vorbă Molokoedov şi chipul lui 
nu mai oglindi nici o urmă de cuviinţă față de cnea- 
zul-voievod Prozorovski. Uite cum s-a întors roata... 

Şi fără a-şi cere îngăduinţă, fără nici o plecăciune, 
Molokoedov se îndreptă către uşă — să tragă clopotele 
în oraş, obştind sfîrșitul stăpînirii lui Prozorovski. 
Cneazul înţelese, vroi să strige la el după vechiul obi- 
cei, dar se răzgeîndi. 

— Ce să fac? îl întrebă el încet pe Mehonoşin. Ce 
să fac, porucicule? Poate că acw’ ar fi mai bine să 
stau departe de păcat — la moşioară, şi să tac chitic 
pînă o trece furtuna. Ce spui ? 

— La moşioară ? rosti Mehonoşin chicotind răută- 
cios. 

— La moşie... 

— Te-or ajunge şi acolo! spuse Mehonoşin. Te-or 
ajunge, cneazule. Dacă nu azi apoi mîine, dar neapă- 
rat te-or ajunge. 

Se ridică şi spuse c-o să treacă mai tîrziu — or să 
hotărască atunci ce-i de făcut; păşind alene, fluierînd, 
se duse la diac — să primească lefurile pentru toţi slu- 
jitorii din cetatea Novodvinskaia. Era bănet mult şi-l 

socotiră îndelung. Mehonoşin numără şi el de mai 
multe ori. Ca să mai prindă inimă, porucicul porunci 
să se aducă vodcă. 

— Ce face voievodul ? întrebă diacul. 

— Rău! răspunse Mehonoșşin. O să dea seama — 
au să-l tragă aspru la răspundere. 

— Da, o să dea seama... 

Diacul vărsă slugarnic banii numărați într-un sac 
de piele și-l petrecu pe porucic pînă în cerdac. Me- 
honoşin legă sacul de șa, puse piciorul în scară şi fără 
a întoarce capul ieşi pe poartă. 

Aci îl așteptau doi ostaşi — să însoțească vistieria. 
El le spuse că nu i se dăduse banii, cercetă ulița cu o 
privire nepăsătoare, dădu ocol Pieţii Străinilor şi, cio- 
cănind cu mînerul biciuştii la crîșma. lui Tosciak, po- 
runci să i se aducă cea mai bună vodcă. Tosciak înde- 
plini porunca. 

— Na, ia! spuse Mehonoşin și-i aruncă un galben. 

Tosciak prinse banul din zbor şi făcu o plecăciune. 

Mehonoşin dădu vodca pe gît, îmbucă nişte coajă 
de pîine şi împunse calul cu pintenii. Armăsarul porni 
de pe loc la trap, pe drumul Holmogorului. 

Tosciak îl petrecu cu privirea, se întoarse în crîşmă 
şi spuse muşteriilor dinăuntru, — doi matrozi din ce- 
tate care jucau zaruri : 

— A fost chiar porucicul vostru. Ce darnic! Se 
vede că s-a îmbogățit ! 

— Minca-l-ar pămîntul ! răspunse un matroz. Asta-i 
cîine, nu porucic... 

Celălalt adăugă : 

— Pe oamenii buni îi ia Dumnezeu iar un ticălos 
ca ăsta — vezi? Umblă tehui... 

Uşa scîrții. Intrară încă vreo zece matrozi ; Tosciak 
le turnă rachiu în nişte stacane mici și aduse un blid 
cu peşte sărat. Matrozii băură fără să se aşeze; ser- 
gentul — un flăcău spătos şi rumen — porunci: 

— Să mergem repede! Aduc sabia îndată după li- 
turghie ! 

Tosciak ghici : 

— A lui Afanasi Petrovici ? | , 

[] strigă pe slujitorul buzat poruncindu-i să pa- 
zească crîşma şi-şi puse şuba cu guber de vulpe, că- 
ciula și mănuşile. Uliţa era plină de oameni care på- 
şeau grăbiţi : streliţi în caftane viu colorate, căptuşite 
cu blană de berbec, matrozi în scurte aspre, subţiri, 
tîrgoveţi, pescari, neveste de pescari, vînători, artel- 
nici, ostaşi de la vamă. 

Aghei Pustovoitov venea în fruntea matrozilor lui, 
care mergeau în rînd. Egorşa trecu cu vameşii. Dra- 
gunii se apropiară călări. In ulicioara Proboinaia mul- 
țimea fu oprită pe neaşteptate de streliţii polcovnicu- 
lui Wilhelm Nobl. Şezind în şaua înaltă, năsos, vi- 
năt de frig, striga oamenilor că n-au voie să meargă 
spre rîu, că sabia trebuie dusă în paraclisul Mîntuito- 
rului, că locul ei nu-i în cetate. Un hamal scund, spä- 
tos, strigă cu glas răguşit, mînios : 

— Tu să-i înveţi pe străinii tăi — ştim noi ce avem 
de făcut ! 

Căldărarii, brutarii, evăsarii şi ceilalţi tîrgoveţi în- 
pură de îndată să se vînzolească şi să răcnească su- 
dalme. 

— Dă-te la o parte din drum ! 

— Cît te rugăm cu binele! 

— Înainte, fraţilor ! 

— Apucă-l de dîrlogi, de dirlogi! 

Calul cu pete roşcate, al polcovnicului, se trase îna- 
poi, şi streliţii, zimbind, îşi întoarseră caii în fundă- 
tură. Nobl fu înghesuit spre zaplazul înalt şi mulţimea 
îşi croi drum, înaintind cu pas viu. Aşezată pe o pernă 
curată, cusută de mîinile Taisiei, sabia era purtată 
de vameşul Smirnoi. În dreapta lui, un alt ostaş du- 
cea steagul vămii. Dincolo de rohatca oraşului, tobo- 
șarii bătură pasul de paradie. Soarele de iarnă lu- 
mina viu, orbitor. De pe brazi, de pe mesteceni se 
scuturau fulgi sclipitori. Reabov păşea împreună cu 
Vaniatka și lua în braţe pe rînd fetiţele lui Ievlev, 
care obosiseră repede. Oamenii îi aruncau priviri şi 
vorbeau tot mai tare intre ei — uite, acela e cîrmaciul 

Reabov care a aşezat pe pietre corabia duşmană şi se 
zicea că ar fi fost ucis. Tîrgoveţii întorceau capul 
spre bărbatul voinic, spătos, care privea luminos 
drept înainte, îl recunoşteau pe Vaniatka, își amin- 
teau de ziua biruinţei, de bubuitul tunurilor, de şuie- 
ratul ghiulelelor, de steagurile şvede aşternute pe 
caldarîmul din curtea cetății. 

După Smirnoi, purtă sabia mai departe Egorşa Pus- 
tovoitov, apoi un tunar bătrînel, cărunt. Se spunea că 
el ar fi doborit cu tunul steagul şved de la cîrmă. Cu 
cît înainta alaiul pe malul Dvinei cu atît sporea mul- 
țimea. Incingîndu-se din mers, pescarii de pe Dvina 
alergau din urmă, întrecînd în drum neveste, copilandri. 

Se însera cînd mulțimea ajunse la podul plutitor. 
Dvina se acoperise aproape peste tot de sloiuri ; po- 
dul plutitor era împiedicat de gheaţă şi uneori se 
oprea. Pe valurile înaintate ale cetăţii, Semion Bori- 
sovici, nacealnicul de streliţi, înlăturat de voievod, po- 
runci să se aprindă faclele de smoală. Tunarii cetăţii 
stăteau lîngă tunuri cu fitilurile aprinse — gata de 
tragere. În uşa larg deschisă a cetăţii vegheau matro- 
zii, cu tesacele scoase. Tobele cetăţii băteau „întîm- 
pinarea“. Acolo se stirni o scurtă vălmăşeală. Aghei 
Pustovoitov îl trase cu sila în faţă pe Reabov şi-i dădu 
perna pe care lucea stins sabia răposatului Afanasi 
Petrovici. 

Cîrmaciul îşi scoase cuşma. Vîntul rece îi răvăşi pă- 
rul auriu înspicat de cărunțeală. Ii era cald şi-şi des- 
cheiase scurta de blană ; pieptul lui vînjos se ridica 
domol. Tobele răpăiau fără încetare. Cînd alaiul trecu 
de poartă, pe valuri sunară trîmbiţele ; clopotul de la 
paraclisul cetăţii începu să bată sărbătoreşte. Popa 
loan al cetăţii, gîrbov de bătrineţe, primi perna în 
ușa paraclisului, sărută prăselele săbiei şi se duse s-o 
atîrne sub icoane. 

In pridvor, Semisadov ridică şi cobori facla. 

Tunarii de pe valuri vîriră fitilurile în aprinzătoare. 
Un bubuit năprasnic cutremură zidurile cetăţii. Ia bi- 
serică flăcăruile lumînărilor se legănară. Tunarii tra- 

seră de trei ori şi de trei ori luminară flăcările tunu- 
rilor apele Dvinei, cîrma acoperită de gheaţă a „Co- 
roanei“, mestecenii de pe ostrovul Markov. 

Cînd totul se sfîrşi, Semisadov îl întrebă pe Reabov: 

— Ei? Săvârşit-am bine treaba? Slavă Domnului 
că l-a dus dracu' undeva pe Mehonoşin, altfel nu ne-ar 
îi dat voie să tragem cu tunurile şi nici să atîrnăm 
sabia de paraclis. 

Cîrmaciul răspunse : 

— Am săvirşit totul precum se cuvine — acw tre- 
buie să-l pomenim. Adineauri i-am spus lui Tosciak 
să aştepte muşterii. 

Tîrziu seara, Tosciak îi întîmpină cu ploconeli pe 
prietenii răposatului Afanasi Petrovici. Pe masă fu- 
sese întinsă învelitoarea şi la bucătărie bătrina prăjea 
blinele — ce pomenire ar mai fi fost aceea fără bli- 
nele? Intîmpinîndu-și muşteriii, cîrciumarul spunea 
mieros : 

— Să-l pomenim cu toţii, şi bogat şi sărac. Să nu 
cinsteşti amintirea domnului căpitan — e ca şi cum 
ţi-ai fi vîndut sufletul satanei. 

Muşteriii zîmbeau : 

— Al tău e vîndut de mult. 

— Şi eşti de mult frate cu satana! 

— Ce-om minca — om plăti, se ştie care-i cinsti- 
rea ta. 

Cel dintii care-l pomeni pe Afanasi Petrovici fu aju- 
torul lui Kuzneţ, un meșter-tunar, cu faţa îmbiesită 
de funingine şi cu priviri stăruitoare în ochii isteți, 
căprui. Ridică stacana şi rosti aspru: 

— Ce să-i faci, Afanasi Petrovici, prietene drag! 
Om sluji şi pe lumea cealaltă boierilor: ei or fierbe 
în cazane iar noi om pune lemne pe foc. 

Reabov şi Semisadov se priviră: ciudate vorbe! 
Ajutorul lui Fedosei Kuzneţ vorbea aşa fel despre Afa- 
nasi Petrovici de parcă ştia ceva, ce nu știau alţii. Îşi 
dăduse de duşcă rachiul pe nerăsuflate,  încruntase 
sprîncenele negre şi rămăsese pe gînduri. Tosciak adu- 
se un blid de blinele; Aghei Pustovoitov mai turnă 

in stacane rachiu. Il pomeneau pe îndelete, fiecare 
amintindu-și cîte ceva despre Krîkov, povestind ce fel 
de om era, vorbind despre lucruri mari şi mici, vesele 
şi dureroase. Un vînător, bătrînul Kuskov, zîmbind, 
îşi amintea cum urmărea Afanasi fiara, cum umbla 
după urşi. Ostaşul vamal Smirnoi povestea cum îi în- 
văța domnul căpitan pe vameşi să caute mărfurile as- 
cunse, pentru ca să nu mai îndrăznească căpitanii de 
vase străini să fure vistieria. Şi parcă auziră cu toţii 
deodată glasul hîtru, mucalit, al lui Krikov, toți îşi 
amintiră cu bucurie, cu mîndrie, despre mujicul lor de 
pe Dvina, cu înfăţişarea lui din topor, cu privirea ve- 
selă, piezişă, cu îndărătnicia lui înţeleaptă, îndrăz- 
neaţă, în grelele treburi vamale. 

După Smirnoi vorbi Reabov. Vorbea surd, molcom, 
şi parcă alt Afanasi Petrovici se înfățișa în mijlocul 
mesenilor : acela care, lovit amarnic în mîndria lui 
de către sfănţuitorii şi puternicii lumii acesteia, găsise 
în el tăria să slujească cinstit cu cinul de căprar; 
acela care îi ajuta în nevoia lor pe orfani şi nu numai 
cu vorba, dar şi cu fapta ; acela care ajungînd coman- 
dir, nu şi-a uitat de fratele lui — mujicul-pescar, nu 
l-a uitat pe ostaş, n-a uitat din ce carne şi sînge se 
trage ; care, în ceas bun şi rău, era totdeauna acelaşi 
— liniştit, prietenos ; căruia-i plăcea să asculte o cîn- 
tare, îi plăcea să petreacă, să stea de vorbă zgomo- 
tos şi aprins... 

La despărţire, ajutorul lui Kuzneţ, meşterul-tunar, 
îl întrebă rîzînd pe Reabov : 

— Œ, n-ai înțeles, cîrmaciule, de ce am vorbit adi- 
neauri despre cazne şi boieri ? 

— Acu' pare-mi-se că am priceput! răspunse Rea- 
bov. 

— Priceput-ai oare ? 

— Am priceput, prietene. Și iacă ce-am să-ţi spun: 
răposatul Afanasi Petrovici pentru asta era un om de 
ispravă, că nu făcea mult zgomot. Cunoştea zicala: 
pune strajă gurii — zidurile au urechi. 

Era noaptea tîrziu cind Reabov sosi acasă. Vaniat- 

ka, obosit de treapădul zilei, dormea întins pe laviţa 
lată. Taisia se ridică în întimpinarea bărbatului ei, îl 
îmbrăţişă şi se lipi de pieptul lui larg. 

— Mi-ai gătit ce trebuie ? întrebă el încet. 

Taisia arătă din cap spre legăturica ce zăcea pe la- 
viţă, lîngă cuptor. Ea nu plîngea, numai obrazul îi era 
secătuit de sînge. 

— Ai îngheţat ? întrebă cîrmaciul. 

-— Pesemne că am îngheţat ! răspunse ea ascunzîn- 
du-şi fața la pieptul lui. 

El tăcea, şi neștiind cum să-i aline durerea, îi mîn- 
gîie duios umerii ce tresăreau. 

— E frig afară ? întrebă Taisia. 

— Geruieşte | 

Vaniatka  suspină în somn, țocăi idin buze, şi se 
mişcă pe laviţă. 

Reabov se uită la el şi-şi îmbrățişă mai strîns ne- 
vasta. 

— Să nu te temi, scumpo ! spuse el încet. Cum vrei 
să fie altfel ? Oare ar fi mai bine? 

Ea nu răspunse. 

— Să nu mă duc oare? întrebă cîrmaciul încet de 
tot, parcă încercînd-o. Să fug ? 

“ Taisia tăcea. 

— Vezi! spuse cîrmaciul oftînd. Trebuie, fetițo, să 
mă duc. Dacă nu-i cugetul curat nici viaţa nu-i viaţă. 
Cum vrei să fie altfel? Cînd o să crească mare Ivan, 
o să mă dojenească : „de ce — o să spună — nu te-ai 
purtat atunci cum trebuie ? De ce l-ai lăsat în răs- 
trişte pe căpitan-comandorul Ievlev ?“ Cum aş mai pu- 
tea trăi atunci ? Ş-apoi i-am făgăduit deunăzi şi Ma- 
riei Nikitişna. I-am dat doar cuvîntul... 

Taisia dădu capul pe spate, privi în ochii lui verzi 
şi spuse cu un suspin: 

— Cît mai ţine aşa, Vanecika? Am obosit, Vane- 
cika, m-am istovit. Capul mi-e tulbure, nu mai am 
puteri. | | 

El o privea de sus, c-o duioşie mîhnită, de parcă ar 
fi fost supărat cu adevărat. lar ea vorbea, sugrumată 

de lacrimi, învinuindu-l că ia totdeauna asupra lui tol 
ce-i mai greu şi mai primejdios, că totdeauna el tre- 
buie să le facă pe toate; la mănăstire s-a ridicat cel 
dintîi împotriva îrăţiei, cînd se durau corăbiile în dul- 
gherii nu şi-a plecat capul în faţa nimănui şi după ce 
a rămas la Grumant, suferind mai mult decît oricare, 
s-a apucat să aşeze corabia şvezilor pe pietre, iar acu’ 
se duce la temniţă, la chinuri îngrozitoare... 

-— Fiul nostru creşte fără tată, Vanecika ! îngăima 
ea printre hohote de plîns. Stau tot singură şi singură, 
văduvă cu bărbat viu... 

— Aşadar — să rămîn ? întrebă aspru Reabov. 

Ea nu răspunse — amuţi deodată, uitîndu-se la el 
cu teamă. Lacrimile încă se mai rostogoleau pe obra- 
jii ei dar ea nu mai plingea — aştepta, muşcîndu-şi 
buza. 

— Asta-i, că nu pot să rămîn! îşi răspunse el în- 
suşi şi luă legăturica de pe laviţă. 

Taisia se repezi şi acoperi uşa cu trupul ei. 

— Ajunge, Taiuşka ! spuse el cu o duioşie aspră, 
îndepărtînd-o din drum. Ajunge, fetiţo. Ai răbdare. 
Ne-om mai vedea noi... 

Şi închise uşa în urma lui. 

Taisia ţipă, mîinile ei lăsară usciorul de care se ți- 
nea, picioarele i se muiară. În linişte, auzi limpede 
paşii lui apăsaţi, domoli, pe zăpada scîrțiitoare, auzi 
cum deschide portița. Apoi totul amuţi. 


9. BUN GASIT, SILVESTR PETROVICI! 


Călcînd pe omătul zgrunţuros, geruit, legănîndu-și 
legăturica, fără grabă, ajunse prin ulicioare la Dvina 
şi acolo se opri îndelung. Luna rotundă, rece, lumina 
cu lucirea ei neprietenoasă corăbiile încleştate de ghea- 
tă — cele treisprezece vase care scăpaseră tejere după 
lupta cu şvezii. Semisadov le adusese la iernat în oraş 

ŞI acum Reabov privea cu bucurie, cu mindrie, liniile 
cunoscute, catargele, vergile, bompresurile. Uite-l pe 
„Pavel“, pe care el l-a trecut prin fața corăbiilor stră- 
ine. Uite celălalt vas cu care ieşiseră în larg şi căuta- 
seră scăpare în Unskie Roga. Uite corabia care a fost 
durată la Solombala. Uite şi „Buna Vestire“. Uite şi 
„Apostolii“... 

Privind printre gene, sugînd pipa scurtă, scuipînd 
amărăciunea din gură, cerceta corăbiile, lumiaiţele care 
licăreau pe ele, asculta încordat zvoana tărăgănată a 
unui viers vechi pomorean pe care îl cîntau matrozii, 
şi clătina din cap, minunîndu-se : era ciudat să auzi 
matrozi ruşi cîntînd viersuri ruseşti pe asemenea co- 
răbii mari, bune pentru drumuri pe ocean ; era ciudat 
să vezi vase mari ruseşti — să vezi o flotă rusească! 

„Dar de ce? Şi eu am lucrat la durarea acestor co- 
răbii! — gîndea Reabov. Eu, şi Ivan Kononovici, şi 
Molcean care parcă a intrat în pămînt, şi Paiga, şi Ti- 
mofei — ce, puţini au fost? Am trudit şi iacătă ce a 
ieşit. Ce poţi să mai spui — flotă în toată legea“. 

Işi aminti de corăbiile de luptă şvede şi de ,Cloroa- 

na“ pe care o aşezase pe prag şi pe care fusese ucis 
Mitenka ; oftă, gîndindu-se cu durere la Mitri, care 
n-o să mai vadă cum au să iasă corăbiile în mare, la 
primăvară, cînd s-or umila apele. 
„Nu le-au ars! cugetă liniştit Reabov ascultînd cu 
luare-aminte cîntarea largă, slobodă, care răsuna de 
pe corabia mare — nu le-au ars tilharii şvezi! lacă, 
au fost aproape dar n-au izbutit. Bine s-au gîndit 
atunci Semisadov şi levlev să ascundă flota. Dacă şve- 
zii m-ar fi ucis ca pe Mitri, poate că ar fi răzbit bles- 
temaţii spre oraş. Atunci ar fi dat foc corăbiilor, til- 
harii...“ 

Mai stătu o vreme, îngrijorat că flota ar fi putut să 
fie arsă — mult costase, cîtă lume murise pentru ea! 
Apoi îşi strînse mai zdravăn cingătoarea scurtei şi, 
parcă zorit de treburi, o porni de-a lungul Dvinei, pe 
lîngă corăbii — spre temniţă. 

Aici, deşi ceasurile erau înaintate, cîrmaciul găsi o 
oarecare vînzoleală şi chiar tulburare. Zărindu-l pe 
Reabov, diacul Gusev întoarse capul cu ochişorii bul- 
bucaţi şi se făcu că nu-l vede. Celălalt diac — Abrasi- 
mov, vîrîind pumnii în nasul unui bătrîn dragun, îi 
striga că, dacă nu-l găseşte pe careva anume, s-a is- 
prăvit cu el. Tot acolo, într-un ungher, holbîndu-şi mî- 
nios ochii, scria lăbărțat, la lumina lumînărilor, pol- 
covnicul de streliți Nobl. Uşa neagră, scîrțiitoare, se 
deschidea şi se închidea necontenit, lăsînd să intre şi 
să iasă matrozi, călăreţi, streliți şi draguni ; sub fe- 
reastra zăbrelită se auzea mereu tropot, nechezat de 
cai şi sudălmile răguşite ale oamenilor rebegiţi. 

Reabov se aşeză pe laviță, puse lîngă sine legătu- 
rica şi aşteptă. După o vreme întrebă: 

— Să mă duc acasă, oare? 

Diacul nu auzi întrebarea. Alături de cîrmaci, pe 
laviţă, îşi schimba obielele un călăreț cu ochi veseli, 
vioi. Cîrmaciul îl întrebă în şoaptă: 

— Ce-i cu ei aici de-au turbat aşa? 

Călărețul îşi trase cizma, îndreptă carîmbul şi răs- 
punse în doi peri: 

— Poţi să şi turbezi | 

— Pe cine caută ? 

— S-a făcut nevăzut din cetate nacealnicul — dom- 
nul Mehonoşin. Și s-a cărat cu vistierie cu tot... 

Reabov fluieră încet. Ochii îi soînteiară vesel. 

— Mulţi bani? 

— Nu i-am socotit, da? cică-s mulţi. Simbria stă- 
pînirii pentru plata nacealnicilor de lucrări. Cred că 
nouă amîndurora ne-ar fi ajuns banii ceia pentru 
toată viaţa... Acu' prinde orbu, scoate-i ochii. Are cal 
bun — pezevenghiul, s-a procopsit... Da' asta încă nu-i 
tot, îi doar începutul... 

— Şi care-i sfîrşitul ? 

— Vine voievod nou. Rjevski — stolnicul. 

— Şi al nostru ? 

— Cică-i bolnav rău. De cum a auzit de Mehonoşin, 
s-a şi prăvălit. N-a zis nici pis. 

— A murit? A 

— Ce să moară ? Trăiește. I-a luat gura. Cică mu- 
geşte şi tot cheamă cu degețelul. I-au dat sfintele taine. 

Reabov clătină din cap. 

— Aşa, va să zică... 

Călărețul se încălţă, tropăi cu cizmele pe podea şi 
spuse vesel : 

— Aşa e mai bine, îmi înţepeniseră de tot picioa- 
rele. Iarăşi mă trimite să-l caut. 

Plecă. Reabov se ridică de pe laviță, se apropie de 
diacul Gusev. Acesta ridică la el ochişorii boboşaţi — 
parc-ar fi căutat să-şi amintească cine-i cel ce stă în 
fața lui. Întors cu spatele, Abrasimov mesteca îngîn- 
durat o bucată de plăcintă. 

— Acu' ce-o să fie? întrebă cîrmaciul. 

— Adică ce să fie? 

— D-apăi aceea! răspunse în zeflemea Reabov. 
Jacătă-mă, eu-s. Am auzit că m-aţi căutat. Am venit. 
Du-mă unde trebuie. că de nu — n-am uitat drumul 
acasă... m 

— Tu nu-mi arăta mie ce să fac! spuse Gusev. 

Şi se şopti cu Abrasimov. Polcovnicul Nobl tot 
soria înainte, cu ochii holbați. La pricaz sosiră alți 
draguni; din nou se trînti uşa. Ceva mai tîrziu ve- 
niră doi paznici — unul ținea în mînă un felinar cu 
țiplă. Gusev arătă din cap spre cîrmaci. Tăcînd, aceş- 
tia îl scoaseră în tindă şi-l duseră pe trepte în jos. 
Din beznă venea o adiere rece şi umedă, ca în beciul 
mănăstirii Nikolo-Korelskaia. Reabov păşea încet, pi- 
păind cu piciorul treptele. Unul din paznici îi dădu 
un brînci din spate şi-i strigă: 

— Mai repede, golanule ! 

Reabov se întoarse, înfăşcă paznicul de guler şi-l 
ghemui în peretele de piatră — acesta horcăi deo- 
dată. Celălalt, sucindu-se în trecerea îngustă, încercă 
să-l lovească pe Reabov cu baltagul în cap — dar 
nu putea, nu izbutea să se întoarcă. _ 

— Ai să-l ţii minte pe golan ! spuse cu minie Rea- 
bov. Ai să-l ţii minte pentru vecii-vecilor... 

Şi păşi mai departe. 

Jos era o tindă cu uşa zăbrelită. Temnicerul, cu o 
scurtă zdrențuroasă pe el, sorbea dintr-un blid de 
lemn lapte vînăt, smîntinit. Paznicii, fricoşi, se opriră 
deoparte. 

— Cine-i? întrebă temnicerul cu glas gîngav de 
bătrin. 

— Da’ nu ţi-i totuna ? răspunse Reabov. 

Bătrînul îl privi cu luare aminte şi strigă: 

— Ivan Savvateevici! Dumnezeule milostiv, te-au 
inşfăcat anticriştii... 
= Reabov se uită la el, neştiind de unde să-l ia. Apoi 
îşi aminti — pescuiseră cîndva împreună. 

— Ţi-ai şi găsit slujbă, moşule, acu’ la bătrîneţe. 

Temnicerul dădu din mînă a lehamite şi se plînse: 

-— Sînt singur, Ivan Savvateevici, singur cuc. Tre- 
bule să măntnc şi să beau... M-au păscut necazurile : 
în anul acela blestemat, cînd m-ai scos din apă, am 
rămas fără fecior, şi-am plecat în lume... Picioarele 
mă dor, mîinile-s ca de lemn iar toată avuţia mea-s 
lighioanele astea — un cîine şi o pisică... 

Reabov se tot uita la bătrîn. Apoi spuse aspru: 

— Ce să mai trăncănim, moşule. De-aş fi ştiut — 
nu te-aş fi scos din apă. Du-mă unde trebuie. 

Bătrînul hurui lacătul şi-l rugă încet: 

"— Tartă-mă, pentru Dumnezeu, Ivan Savvateevici! 
Mi-oi răscumpăra păcatul. | 

— Roagă-l pe Dumnezeu! spuse Reabov. Lui îi 
este mai la îndemină să vă ierte... 

+ Mi-oi “răscumpăra păcatul, Ivan Savvateevici... 

— Ai să ţi-l răscumperi fără iertare. 

Bătrînul îşi trase capul pleşuv între umeri şi des- 
chise uşa de fier. Reabov intră, cercetă pereţii pe care 
se prelingea apa, igrasia din unghere, bîrnele putre- 
zite, măcinate. Ascultă încordat: în temniță era o 
linişte de mormiînt. 

— Unde-i levlev Silvestr Petrovici? întrebă cîr- 
maciul. 

— Jacă, în chilia aceea 

— Aci ţineţi un bolnav? 

— E mai uscat. Are şi sobă — facem foc. 

— Du-mă la el! 

— E tare bolnav. N-o s-o ducă mult. 

— Deschide ! | 

Bătrînul îşi zornăi iară cheile. Cîrmaciul intră cel 
dintîi. Din urmă, bătrînul ridică deasupra capului 
oala de lut în care fumega feştila. Reabov îl văzu de 
îndată pe levlev: şedea în dreptul uşii, lîngă zid, în- 
tors pe o parte, spre sobă. 

— Ai venit ! spuse Silvestr Petrovici cu glas slab, 
dar bucuros. Ştiam că ai să vii. 

— Am venit! răspunse cîrmaciul. Am venit, Sil- 
vestr Petrovici.  Ţi-am adus cîte ceva. Bine te-am 
găsit | 

— Să trăieşti slobod ! — răspunse Ievlev tot bucu- 
ros. Bine-ai venit sănătos ! Am spus bine? N-am ui- 
tat cum vă daţi bineţe în temniţă voi, pomorenii, nu ? 

— N-ai uitat! spuse Reabov, aşezîndu-se lîngă 
levlev şi dezlegînd legăturica. Nu-i lucru greu. Pri- 
meşte, domnule căpitan-comandor, cîte ceva de tre- 
buință. Mai întîi de toate tutunaş — straşnic. Cre- 
mene, amnar şi iască. Am pus lucrurile după capul 
meu, ca la Grumant, pentru iernat: ce-i de trebuință 
acolo, aşijderea şi-n temniţă. Buruieni de leac, ca să 
nu căpătăm scorbut. Alifie trimisă de băbuţa Evdoha. 
Aşa. O lulea bună — arsă. Acu” iacă şi de la nevasta 
dumitale... 

Vorbea şi parcă nici nu se uita la levlev, în vreme 
ce aşeza pe laviţă cele aduse. Silvestr Petrovici se 
stăpîni : îşi şterse repede ochii umezi, începu să ră- 
sufle mai domol, mai liniştit, şi iară zîmbi. 

Reabov porunci scurt temnicerului să nu ia opai- 
tul. Acesta încerca să se împotrivească, să spună că 
nu-i voie, dar cîrmaciul se uită la el în aşa fel încît 
acesta făcu o plecăciune şi plecă. 

— Da’ parcă îi cam umezeală! strigă Reabov în 
urma lui. Ar fi bine să aţiţi focul, păcătos bătrin! 
~ Intr-un tirziu, îşi aprinseră amîndoi pipele. 

— Ce să faci | rosti cîrmaciul, cercetînd pereţii chi- 
liei. E binişor. La Grumant era mult mai rău. Acu' 
o să ne odihnim, iar de mîine dimineaţă ne-om apuca 
de lucru — n-ai s-o mai cunoşti, Silvestr Petrovici, 
ce palat o să iasă... 

levlev tăcea. Ochii lui albaştri luceau în lumina 
prizărită. 

— O să trăim bine! urmă Reabov. Și deocamdată 
află veştile noi. 

Şi-i povesti despre cneazul Prozorovski, despre po- 
rucicul Mehonoşin care se făcuse nevăzut şi despre 
noul voievod Rjevski, care trebuia să sosească curînd 
la Arhanghelsk. 

— Am cunoscut un Rjevski cu mulţi ani în urmă, 
— rosti îngîndurat levlev, după ce ascultă povestirea 
cîrmaciului. Îl chema Vasili... El trebuie să fie. 

— Ce fel de om e? 

— E deştept, cumpănit, grijuliu. 

— Boier? 

— E de neam bun. 

— N-o fi mai rău ca acum ? 

— Poate c-o fi mai bine, poate că nu, — spuse în- 
gîndurat Silvestr Petrovici. Vom trăi şi vom vedea. 

— Asta-i — om vedea ; n-are rost să ne spargem 
capul înainte de vreme ! încuviință Reabov. Hai, Sil- 
vestr Petrovici, să gustăm ceva şi să tragem un pul 
de somn pînă dimineaţă. 

Intinse pe laviță o năframă curată, tăie cu îndemi- 
nare carne de ren afumată şi, făcînd ghiduş cu o- 
chiul, scoase din ciubotă un clondiraş de rachiu şi-l 
întinse lui levlev. Acesta dădu capul pe spate şi trase 
o duşcă. Reabov ură duios: 

— Bun găsit, Silvestr Petrovici! Pentru ca, aşa 
cum se spune la noi — şi la anul să ne întîlnim şi 
amîndoi să chefuirm... 

Bău, scutură din cap şi se miră: 

— la uite cum zboară vremea! Ca şoimul! Mai 
adineauri l-am pomenit pe Afanasi Petrovici; s-a 
băut mult... 

10. VOIEVODUL RJEVSKI 


Și au început să se scurgă zilele de temniţă una ca 
alta. una după alta... 

Undeva, acolo sus, unde lumina soarele şi ziua se 
deosebea de noapte iar seara de dimineaţă — diecii 
Gusev şi Abrasimov se străduiau ca cei doi întemni- 
țaţi de aici, de jos, din chilia umedă şi rece, să piară 
cît mai repede. Or muri şi cu asta basta — or muri, 
atunci Prozorovski rămîne singur vinovat de toate. 
Or muri — du-te şi caută pricina. Şi temnicerul, şi 
paznicii de la pricaz, şi zgripţuroaica bătrînă care 
gătea mîncare pentru întemnițați, şi ajutoarele că- 
lăului Pozdiunin, şi chiar Pozdiunin — toţi ştiau ce 
vor diecii dar se temeau să făptuiască omorul fără 
poruncă limpede în această privinţă. Diecii însă nu 
se încumetau să dea poruncă fără dezlegarea voievo- 
dului Prozorovski, care zăcea fără mişcare, se uita 
în tavan cu ochi tulburi, rătăciţi, şi mugea jalnic. 

Noul voievod Rjevski întirzia. 

lar întemniţaţii nu mureau, ba mai mult — bol- 
navul levlev începu să se întremeze. 

Scoşi din sărite, diecii suduiau şi amenințau paz- 
nicii cu pedepse aspre, dar aceştia nu se prea mai 
speriau acum de dieci ca înainte vreme, şi mai mult 
îşi plecau urechea la cele ce spunea Egor Rezen, care 
intra în izbele lor împreună cu nostromul şchiop. Re- 
zen era darnic, nu se scumpea cind era vorba de-o 
cinste şi spunea mereu c-o să vină ţarul şi atunci or 
să afle ei ce oameni sînt căpitan-comandorul şi cîrima- 
ciul Reabov. Iar nostromul rinjea crunt şi făgăduia o 
asemenea răfuială cu cei ce au să se poarte rău cu 
întemniţaţii, încât paznicii - simțeau o furnicare în 
spate. În afară de asta, mulţi aflaseră despre fapta 
lui Reabov în lupta cu şvezii şi ştiau că venise de 
bună voie în temniţă, ca să nu-l lase în năpastă pe 
levlev. Şi cu cît treceau zilele, cu atît se îmbunătăţea 
traiul celor doi întemnițați iar diecii se făceau că nu 

văd nimic şi nici măcar nu întrebau dacă Reabov şi 
levlev sînt vii sau au murit. 

Zilele treceau una după alta — una ca alta, fără 
schimbări — pînă la praznicul întîmpinării domnului, 
cînd sosi, în sfîrşit. noul voievod. Umblau despre el 
zvonuri nu tocmai îmbucurătoare. In temniță se 
aflase îndată că voievodul Rjevski era un om poso- 
morît, neîncrezător, vorbea puţin, şi nu se îndeletni- 
cea decît cu dulgheriile de corăbii. Se spunea că adu- 
sese cu sine mulţi meşteri străini şi că pe Kocinev 
şi pe Ivan Kononovici îi alungase de la lucru. Umbla 
vorba de asemenea că se certase cu inginerul Egor 
Rezen şi nu mai voia să-l vadă înaintea ochilor... 

De ziua sfîntului Vasili, în luna martie, tîrziu, 
noaptea, temnicerul îi trezi pe levlev şi pe Reabov 
şi, şoptind tremurător, le spuse că Rjevski va veni în- 
dată la temniţă pentru a sta de vorbă cu ei. Diecii şi 
sosiseră şi aşteptau. Sprijinindu-se în cîrje, Silvestr 
Petrovici urcă anevoie treptele repezi, lunecoase şi 
se lăsă istovit pe laviţă. Fără să se aştepte la ceva 
bun de la noui boier-voievod. cîrmaciul stătea poso- 
morfît lîngă sobă. 

Aşteptară mult. 

In sfîrşit, uşa îngheţată se deschise, paznicii sal 
cară baltagele în semn de cinstire şi Rjevski, 
scurtă blănită, păşind larg, intră în izbă şi cu dia 
răguşit de frig îl întrebă din prag pe levlev: 

— Ce te tolăneşti ? Te-am chemat: la sindrofie 5 

Fără să se ridice, levlev răspunse: 

— Oare nu mă mai cunoşti, Vasili Andreevici ? 

Voievodul se uită cu luare aminte la levlev, fața 
parcă i se îmblînzi pentru o clipă dar se stăpâni Şi 
zîmbind numai din buze răspunse răspicat: 

— Tacă încotro ţinteşti! Nu. acu? nu te mai cu- 
nosc... 

Și strigă: 

— Care eşti acolo? Adă un foc? 

Tremurînd slugarnic pentru cinstea prilejuită, Gu- 
sev aduse luminarea. Rjevski îşi aprinse pipa, apoi 


696 


începu să răsfoiască hîrtiile. Un ostaş din polcul 
Preobrajenski, sosit cu el de la Moscova, îi aduse 
carne rece şi o bucată de pîine. Rjevski mînca hulpav, 
zgomotos şi-şi ştergea mîinile de scurtă. Paznicii ră- 
suflau cu fereală lîngă prag, diecii se ţineau smirna 
la spatele voievodului. Ievlev se gindea cu capul aple- 
cat, Reabov se uita într-o parte, cu ochii întredes- 
chişi. Voievodul citi îndelung. Uneori împungea cu 
degetul în hîrtie, şi-i întreba cu iritare pe dieci : 

— Ce-i aici? Despre ce spune? Vorbeşte repede, 
n-am vreme... 

Inlemniţi de spaimă, diecii se încurcau, se întreru- 
peau unul pe altul; deodată amuţiră amîndoi... Erau 
foarte multe hîrtii — Abrasimov şi Gusev nu mîncau 
pîine de pomană. 

Pe neaşteptate, întîlnind privirea cîrmaciului, Rjev- 
ski îi spuse să vină mai aproape. 

Cîrmaciul se apropie. 

— Tu eşti Reabov Ivaşka ? întrebă Rjevski încrun- 
tîndu-se. 

— Eu sînt Reabov, dar nu Ivașka, ci Ivan Savvate- 
evici! răspunse întărîtat şi posomoriît cîrmaciul. Mi 
se spunea Ivaşka acu’ vreo douăzeci de ani sau chiar 
mai bine... 

— la te uită la el! rosti voievodul lăsîndu-se pe 
laviţă. Faţa lui din nou se îmblînzi pentru o clipă şi 
ochii obosiţi se înviorară. 


— Aşa-s eul 

— Cirmaci ? 

— Am fost cîrmaci, da? am ajuns întemnițat. 

— Åi să ajungi şi răposat, — îi făgădui Rjevski. 


— De asta n-o să scape nici voievodul! răspunse 
Reabov cu mînie stăpînită. Apa vieţii veşnice nu s-a 
aflat încă nici măcar pentru cneii... 

Diecii căscară gurile, uluiţi de îndrăzneala cîrma- 
ciului ; paznicii aşezară baltagele în ungher, gătin- 
du-se să-i răsucească mîinile la spate. Rjevski dădu 
din mînă. In izbă se făcuse din nou tăcere. Silvestr 
Petrovici înălță corpul, se uită la spatele lat, la 

umerii mîndri ai lui Reabov. Cîrmaciul stătea neclin- 
tit, parcă turnat... 

— Vorbeşti cutezător ! rosti liniştit Rjevski. 

— Rusia nu-i numai caracudă, e mai mult ghiorț. 

— Tu te socoteşti ghiorț ? 

— Pentru ce ghiorţ? Sînt om! | 

Voievodul se împieptoşă, se propti cu coatele de 
masă. Obrajii lui, pînă atunci cenușii, se învăpăiară. 
Ciupindu-şi mustaţa bălaie, întrebă: 

— Aşa ţi-ai trăit viața? 

— Nu mi-am trăit-o, ci o s-o şi trăiesc. 

— Prea larg păşeşti. Nu după măsură. 

— Cocorul nu cunoaşte hotar, calcă pe deasupra. 

— Cum dară au cumpărat şvezii asemenea cocor ? 

Reabov se îngălbeni — încleştă pumnii şi făcu un 
pas înainte. Paznicii din spate se repeziră la el. Cîr- 
maciul lunecă pe duşumea, căzu pe spate şi încercă 
să scape; de după perete veniră fuga în ajutorul paz- 
nicilor vlăjganii lui Pozdiunin. 

— Luaţi-l de aici! porunci Rjevski. 

Cîrmaciul fu scos în brînci. Rjevski stătu îndelung, 
tăcut, apoi porunci tuturor să plece. Rămase singur 
cu levlev. Inchise el însuşi uşa cu zăvorul şi vorbi 
aşezat, liniştit : 

— M-ai întrebat adineauri, levlev — dacă nu te 
mai cunosc. Ce să-i faci, odinioară am zburdat îm- 
preună — ne-am zbenguit la Kojuhov, ne-am hîrjonit 
la Azov. Au fost, multe au fost, dar se întîmplă aşa, 
că pe unii n-ai pentru ce să-i mai cunoşti — unul 
îi tîlhar, altul îi cîrdaş, al treilea sfănţuitor, al 
patrulea-i iscoadă, a] cincilea-i şi hoţ, şi iscoadă. Tu 
astăzi eşti întemnițat, eu — voievod. De s-ar fi în- 
tîmplat ca tu să stai pe locul meu — m-ai fi mîngîiat 
pe creştet ? Ia uite cîte-s scrise pentru tine — un mal- 
dăr, vezi ? ii, englezeşte, şi-n nemţeşte, şi în vene- 
țiană... 

— Parcă nici n-am fi în Rusia ! spuse Ievlev cu un 
zîmbet amar. 

— Stai, nu te grăbi. Nu-i uşor să te descurci în 
treaba asta. Ai trimis plingere lui Apraxin la Voro- 
nej... 

— Eu? rosti mirat Silvestr Petrovici. Ce plîn- 
gere ? 

— Ei, parcă nu ştii! Și plîngerea aceea a fost tri- 
misă cu un argat fugar al cneazului Zubov. Cu mulţi 
ani în urmă, acest mişel a ridicat mîna asupra boie- 
rului său apoi a fugit pe Volga — acolo nu se ştie 
ce a săvirşit. lar acum, la Voronej, cînd Zubov a po- 
runcit să fie prins, el a fugit pentru a doua oară, 
luînd cu sine nişte slugi, după ce l-au momit pe paz- 
nic. Pe acest fugar îl cunosc cei de aici — se nume- 
şte Molcean. Şi pe aici a tulburat apele, a îndemnat 
la răzmeriță. Ţie însă ţi-a fost un slujitor bun. Cum 
vine asta ? 

Silvestr Petrovici se strîmbă obosit. 

— Toate-s prostii, Vasili Andreevici, nu ştiu ni- 
mic despre nici o plîngere. 

— Nu ştii ? 

— Am spus, nu ştiu! 

— Ei, şi nici pe Krîkov Afanasi nu-l ştii? 

— Krîkov Afanasi Petrovici a căzut cu slavă, şi 
despre el... 

— Dar că el şi acel Molcean citeau foi de taină, 
despre asta ştii? Că la el în izbă se ţineau multe sfa- 
turi ascunse — asta ò ştii? Că argatul fugar îi era 
prieten — asta ai ştiut-o ? 

Mel stătea cu capul plecat fără să se uite la Rjev- 
ski. 
— Unde să căutăm adevărul? urmă, cu acelaşi 
glas aşezat, voievodul. Unde este el, adevărul? Voi 
spune cum spunea cîrmaciul tău — sînt om. Vreau 
să te cred, dar în hirtii scrie altceva. Vreau să-ți dau 
drumul din această temniţă, dar ţin, cred, la capul 
meu — am să fiu tras la răspundere. lar vreme ca 
să mă gîndesc numai la asta — n-am de loc. Şi coră- 
biile să le fac în grabă, şi să descurc ce-a furat aici 
Prozorovski, şi pe Mehonoşin care s-a făcut nevăzut 

să-l prind, şi pe Bajenin să fiu cu ochii în patru, şi 
banii din vistieriie să-i număr cu. mina mea... 

Silvestr Petrovici ridică privirea şi întrebă tăios : 

— La te bun aceste tînguieli ? Pentru ca eu să te 
ascult şi să pling de nenorocirile tale? Pentru ce 
l-ai dat pe acel viteaz cîrmaci pe mîna călăilor ? Pen- 
tru ce crezi în piîrile străinilor? Pentru ce n-ai soco- 
tit ca întîia ta datorie, de cum ai sosit, să deslușeşti 
toată jalnica mea poveste ? 

Rjevski lovi cu palma în masă şi strigă: 

— Taci |! 

— Dacă-i vorba să tac atunci nici tu nu te plinge 
de soarta ta ! spuse Ievlev. Mai mult nici n-avem ce 
vorbi. 

Rjevski se întoarse la masă şi începu iarăşi să răs- 
foiască hîrtiile. După uşa închisă cu zăvorul paznicii 
tropăiau ca nişte cai stătuţi. Cei de afară strigau: 
„Veghează !“ bătind toaca, în aerul geros al nopţii. 
In clopotniţa bisericii Sfînta Paraschiva orologiul nu- 
măra ceasurile. Noaptea trecea încet. Rjevski citea 
mereu. Spre dimineaţă, levlev se uită la el şi gîndi: 
„Intr-adevăr, anii cei mai frumoşi sînt înmormîntaţi. 
Pe vremuri era ca un măr rumen...“ 

— Cine-i Ripley ? întrebă voievodul. 

— O iscoadă şi un trepăduş! răspunse tăios Ievlev. 

— Dar Loftus cine e? 

— Iscoada regelui Carol al Şveziei. 

— George Lebanius ? 

— Miîna dreaptă a lui Loftus. 

Rjevski se tolăni pe laviţă, rise şi întrebă: 

— Aşadar şi răposatul Lefort... 

— Asta se va vedea mai tîrziu! îl întrerupse posa- 
morît levlev. Vor afla nepoții... 

Voievodul mai răsfoi puţin, căscă şi se întinse. 
După fereastra de țiplă mijeau zorile geroase, tran- 
dafirii. 

— Aici nu te poţi descurca dintr-o dată! spuse el, 
adunînd foile. Aici nu-i treabă de o zi-două. Şi încă 

mă gîndesc, levlev, dacă-mi stă în putere să hotărăsc 
în privinţa ta... 

— Atunci cui îi stă? 

— Să hotărască în privinţa ta poate numai măria 
sa — Petru Alexeevici. 

levlev dădu din cap a incuviințare, se ridică, și 
porni sprijinindu-se în cîrjă. Rjevski îi strigă: 

— Ce-i cu piciorul ? 

— A plesnit o ghiulea şvedă încărcată — m-au lovit 
spărturile ei... 

— Dar cum a rămas cîrmaciul teatăr ? 

Silvestr Petrovici se întoarse în uşă, strimbîndu-se 
de durerea din picior şi spuse: 

— Are şaptesprezece răni de pumnal, de sabie şi 
de glonţ. N-are loc neatins pe trup... 

Chipul i se schimonosise de mînie. Strigă cu glas 
sugrumat : 

— Pe acest luptător vajnic, pe acest slăvit viteaz 
între viteji, în care şi-a pus nădejdea Rusia, l-aţi în- 
chis în beci spre bucuria călăilor, în temeiul pîrilor 
unor străini! Eşti în toate minţile, Rjevski? In cine 
ai încredere ? Stai, lasă-mă să vorbesc ! Am luptat îm- 
preună la Azov — de dragul sîngelui sfînt vărsat 
acolo, vino-ţi în fire! Nu-ţi cer nimic, tac în ceea 
ce mă priveşte, dar te rog ca pe Dumnezeu: nu-l 
da pe cîrmaci călăilor, îndură-te, ai încredere în el, 
— oare nu vezi ce fel de om este? Vasili Andreevici... 

Păşi din nou spre Rjevski, scăpă cîrja din mînă, se 
lovi la piciorul bolnav şi, gemînd scurt, se rezemă 
de bîrnele întunecate ale izbei. Rjevski se repezi spre 
el, îl sprijini de umeri şi ridică ctrija. levlev răsufla 
pripit, faţa îi era scăldată în şiroaie de sudoare rece. 

Voievodul deschise uşa şi-i chemă pe dieci. Gusev 
şi Abrasimov inlrară făcînd plecăciuni, speriaţi, ne- 
ştiind ce se petrece. Rjevski vorbi aspru: 

— Pe domnul Ievlev îl veţi ține în temniţă, fără să 
uitaţi nici o clipă că el este căpitan-comandor şi că 
acest titlu nu i-a fost luat de nimeni. Astăzi i se va 
trimite medicul şi acel medic poate să intre aici ori- 

cînd va dori. In ceea ce priveşte hrana şi celelalte, să 
nu fie oprit de la nimic. Cîrmaciul Reabov va fi ținut 
la un loc cu domnul căpitan-comandor, dacă o va 
dori... 

Diecii se plecau la început numai în faţa voievodu- 
lui apoi se întoarseră şi spre Silvestr Petrovici. După 
uşa deschisă paznicii trăgeau aprig cu urechea ; pa- 
re-se că avusese dreptate inginerul Rezen şi nostromul 
cel schilod. 

Silvestr Petrovici ieşi sprijinit de subsuori ; Rjevski 
se aşeză din nou la masă şi începu să răsfoiască hîr- 
tiile. Diecii se smircfiau la spatele lui. Se luminase 
de-a binelea — izba era scăldată în razele aurii ale 
soarelui. Rjevski se întoarse spre dieci şi-i întrebă cu 
durere şi cu mînie în glas: 

— Este vinovat sau nu este vinovat Ievlev ? 

Amîndoi diecii ridicară capetele, se speriară, se pri- 
viră şi se prefăcură că nu înţeleg. 

— Este vinovat de vînzare ? strigă Rjevski. Pe voi 
vă întreb ! Ce-aţi amuţit ? V-aţi pierdut graiul? 
Diecii tăceau. Rjevski scuipă, se ridică şi porni spre 
uşă... 


11. VIAȚA DE TEMNIȚĂ 


Fie din lipsă de vreme, fie din cine ştie ce altă pri- 
cină, voievodul Vasili Andreevici Rjevski nu mai dădu 
pe la temniță nici a doua zi, nici peste o săptămînă, 
nici peste o lună — întemnițaţii parcă fuseseră dați 
uitării. Viața de temniţă o luase iarăşi pe vadul ei şi 
iarăşi începu să se scurgă crugul zilelor asemănătoare 
una cu alta. 

În chilie Reabov se scula cel dintîi ; căsca prelung, 
cu poftă, se întindea, trosnindu-și încheieturile, şi-l în- 
treba blînd pe Ievlev cum s-a odihnit. Chinuit de ne- 
somn, neliniștit de gînduri negre, Silvestr Petrovici 

răspundea amărit că a dormit cum nu se poate mai 
prost... 

— Ia te uită ! rostea mirat Reabov. Da’ eu nici nu 
mă sinchisesc! A venit somnul drăguțul şi m-a bi- 
ruit... 

Stînd culcați, vorbeau cîtăva vreme pe întuneric; 
Ievlev mohorît, Reabov cu liniştea lui din totdeauna 
şi cu blîndețe. Silvestr Petrovici nu s-ar fi mai sculat, 
însă el cunoştea apriga neînduplecare a cîrmaciului în 
tot ceea ce privea rînduiala zilei de temniţă şi măcar 
că n-avea chei, totuşi se scula, începînd treptat să în- 
cerce un simţămînt asemănător cu plăcerea cînd vedea 
cum se supune în totul voinței lui Reabov. Iar acesta 
se şi apuca să bată cu ciubotele în uşă, cerînd tem- 
nicerului să aducă lumină şi certîndu-se aprins cu 
paznicul care nu pricepea pentru ce se trezesc întem- 
niţaţii cu noaptea în cap. 

Indată ce supusul şi bătrînul temnicer aducea opai- 
tul, Reabov se apuca să facă salata lui din buruiana 
care-l ferise de scorbut la Grumant. Turna peste ea 
ulei, tăia ceapă, usturoi, peşte sărat și punea blidul pe 
masă uitîndu-se ghiduș la levlev care se codea de-a 
mai mare rîsul, privind cu coada ochiului îngrozitoa- 
rea gustare. După gustare beau zeamă de cetină fiartă 
în apă şi răcită. 

— Straşnică gustare ! zicea Reabov, virînd lingura 
de lemn ştirbă pînă în fundul blidului. Ehei — Silvestr 
Petrovici — dacă nu eşti deprins ţi se pare ca un bu- 
rete opărit, dar dacă îi prinzi gustul şi te obişnuieşti 
— apăi nu te mai saturi ! Bea cvas, cvas, bea, cvasul 
e bun, e tare, vezi numai să nu te amețești... 

levlev se stăpînea să nu înjure, să nu izbească cu 
pumnul în masă. Se silea să nu se uite la cirmaci, 
mînca încet cu capul aplecat. Dar o dată nu se mai 
putu stăpîni şi lovind cu palma în masă, strigă: 

— Ajunge cu neroziile ! In fiecare zi una şi aceeaşi... 

Reabov răspunse liniştit : 

— E temniţă, Silvestr Petrovici, n-ai ce-i face. Nu 
pe mine vreau să mă înveselesc ci pe dumneata, care 

eşti bolnav şi neobişnuit. Eu nu-s ca dumneata, airi 
trăit printre oameni, am văzut lumea: pe picior to- 
porul îmbrăcam, și cu coada mă încingeam. Și să nu 
mai baţi în masă — nu-i bine... 

Mîngfie masa cu mîna şi desluşi : 

— Încă pe cînd mă dădăcea băbuţa Evdoha, ea îmi 
spunea : „nu bate, Vanea, în masă, ea este mîna lui 
Dumnezeu, de pe masă mîncăm pîinea şi peştele.“ A 
lui Dumnezeu sau nu — asta n-o știu, dar vorba-i în- 
țeleaptă. 

evlev sări în sus, se culcă pe laviță Și se întoarse 
spre peretele veșnic umed. Ar fi vrut să-i răspundă 
cîrmaciului ceva, care să-l amuţească pentru multă 
vreme, dar cuvintele-i lipseau şi mînia i se topea. 

Cînd veni vremea prînzului, cîrmaciul, ca şi cînd nu 
se întîmplase nimic, puse blidul cu jiertură pe masă, 
tăie pîinea şi-l chemă : 

— Silvestr Petrovici, auzi, Silvestr Petrovici... 

levlev se aşeză la masă numaidecît, luă lingura şi, 
fără să se uite la cîrmaci, se rugă: 

— lartă-mă, Ivan Savvateevici ! lartă-mă, dragă... 
Te-am jignit astăzi. N-am vrut... 

Reabov răspunse liniştit : 

— Dar nu m-ai jignit dumneata ! Boala m-a jignit 
— ŞI ei ce poţi să-i ceri | 

După prînz, în tinda din beciul temniţei se auzi deo- 
dată larmă. Răsună un rîs năvalnic şi nişte sudalme 
vesele — venise inginerul Egor Rezen cu zapisca de 
la voievod, care-i îngăduia să intre oricînd la întem- 
nițaţi. 

— Acv’ sînt medic | spunea Rezen. Și pentru ce n-aş 
fi medic? Vă voi tămădui sufletele, nu-i aşa? 

Scoţind din buzunare de-ale gurii, tutun, feşe, ali- 
fii, fierturi, trecînd de la limba rusă la cea nemţească, 
Rezen povesti noutăţile despre voievodul Rjevski, des- 
pre dulgherii, despre cetate ; apoi deodată se lovi cu 
palma peste frunte şi strigă: 

— Izbîndă, comandorule, o strălucită izbîndă! Dom- 
nul Șeremetiev, în fruntea unei mari oştiri, a înaintat 

în Livonia asupra șvedului Schlippenbach şi la două- 
zeci şi nouă decembrie, lîngă Capul Erestfer, a nimicit 
trupele şvezilor. Trei mii de şvezi au fost ucişi, trei 
sute cincizeci de oameni au căzut prizonieri. Și dom- 
nul feldmareşal Şeremetiev nu şi-a terminat campa- 
nia cu aceasta. Adună o mare armată — ca să înain- 
teze mai departe asupra şvezilor. 

Ingălbenindu-se la față, Silvestr Petrovici asculta 
şi-i tălmăcea vestea lui Reabov. Acesta netezea cu cu- 
titul un băț, ca să-i dreagă lui levlev cîrja stricată. 
Rezen povestea mai departe că Menşikov dusese în- 
vingătorului ordinul Andrei Pervozanii, portretul ţa- 
rului încrustat cu briliante şi ucazul de înălțare la gra- 
dul de general-feldmareşal, spunea că în acele zile la 
Moscova se oficiau te-deumuri de mulțumire, trăgeau 
tunurile, că pe turnurile Kremlinului şi pe ziduri flu- 
turau steagurile cucerite de la şvezi. 

— Pentru unul — vis, pentru altul — aievea, pen- 
tru unul — avuții, pentru altul — sărăcie ! spuse Rea- 
bov. Da’ nu-i nimic, Silvestr Petrovici, nu ne-am stră- 
duit pentru noi. Dacă nu azi, apăi mîine neapărat 
şi-or aminti de noi. 

— Cine? întrebă Ievlev. 

— Maica Rusia. N-avea grijă, n-o să uite ! 

Rezen înțelese, îl bătu pe cîrmaci pe umăr, se așeză 
pe laviță și povesti mai departe. După spusele lui re- 
ieșea că acum voievodul Rjevski crede în nevinovăția 
lui levlev şi a lui Reabov, dar aşteaptă ceva. Prin 
oraş umblă vorba că li se va da drumul curînd şi cu 
mari onoruri; pe Maria Nikitișna a vizitat-o deschis 
și foarte respectuos însuşi colonelul Wilhelm Nobl. In- 
tr-o convorbire pe care o avuseseră de curînd, colone- 
lul îi dăduse să înțeleagă inginerului că spre primă- 
vară era așteptată la Arhanghelsk o persoană şi că 
acea persoană va sosi neapărat. Pesemne că Rjevski se 
bizuia pe bunăvoința acelei persoane... 

— Ai fost la Moscova ? întrebă levlev. 

Inginerul dădu din cap afirmativ. 

— Pe cine ai văzut acolo? 

— Pe Apraxin nu l-am văzut, iar pe ţar nu l-arn 
găsit în oraş. Consulul Martus din Arhanghelsk, aflînd 
că am plecat la Moscova, a pornit după mine şi tot 
cartierul străin a început să se frămînte de grijă că 
eu am să le fac un rău. Pastorul din Kukui mi-a spus 
cu toată severitatea că vizita mea acolo ar putea să 
aducă mari necazuri străinilor din Rusia. l 

Tăcură cîtăva vreme. Silvestr Petrovici îndesă în- 
gîndurat tutunul în pipă. Reabov se ridică, luă de 
lîngă el cîrja arsă şi începu să potrivească la ea băţul 
pe care-l netezise. 

— Afară-i primăvară, nu? întrebă levlev. 

— Da, timpul s-a încălzit ! răspunse Rezen. Ei, aşa- 
dar, comandorule, hai să-ţi fac tratamentul. 

El examină piciorul lui Ievlev, clătină din cap, şi-l 
pansă. Aduse vorba din nou despre cetate, despre co- 
răbii, despre flotă. Inginerul spuse că umblă un zvon 
cum că şvezii n-au renunțat la gindul de a arde Ar- 
hanghelskul şi se pregătesc din nou să vină încoace, 
că s-a poruncit ca cetatea să fie în întregime întărită 
pe dinafară cu piatră, să mai fie aşezate tunuri, că 
spre oraş mai vin trupe. 

Rezen plecă tîrziu, şi după plecarea lui Silvestr Pe- 
trovici se posomorî de tot. Cîrmaciul potrivi cîrja, o 
încercă el însuşi dacă merge bine, trecu şchiopătînd din 
colț în colț prin odaie şi spuse vesel: 

— Bună cîrjă, cu una ca asta nu i-ar fi ruşine nici 
voievodului să umble. Hai, Silvestr Petrovici. în- 
cearc-o... 

Ilevlev se plimbă cu cîrja. Reabov îl lăudă: 

— Zău că astăzi ai alt mers! 

Dimineaţa, cînd bătrînul temnicer ațîțta focul în 
sobă, levlev întrebă deodată: 

— Astă noapte, Ivan Savvateevici, mă gindeam: 
de unde aveaţi voi lemne la Grumant ? Aţi stat atîta 
vreme acolo şi nu te-ai plîns de frig. Se poate oare să 
îi fost aduse de apă atîtea lemne? 

— Ce nevoie aveam de lemne, — zise Reabov. Fă- 
ceam foc cu pietre. 

— Ce fel de pietre? 

— Le-a găsit răposatul Mitri. Acolo era un pîrău 
înghețat. El tot scormonea cine știe pentru ce şi în- 
tr-o zi ne-a adus o piatră: neagră — semăna cu foile 
de ţiplă. Ne gîndeam că poate acea piatră e de fier, 
poate o ieşi din ea minerai. lar nouă ne îrigea buza 
după fier. Am pus-o în vatră s-o ardem, iar ea, să 
vezi, s-a încins. S-a încins straşnic ! 

levlev se săltă în cot şi întrebă: 

— Şi e multă piatră de asta acolo? 

— Multă. Mitri umbla cu dăltița pe la pîraie şi tot 
scormonea. După aceea, a însemnat cu un ac pe o 
piele, un fel de hartă, care arăta unde e piatra. 

— Şi unde-i pielea aceea? . 

— Da' Dumnezeu mai ştie, Silvestr Petrovici... 

Mîncară iar salată și băură fiertură de cetină, tot 
vorbind despre Grumant cum se prinde acolo crapul 
şi ce fel de mesteceni şi de răchite cresc prin partea 
locului... 

— Da’ ce mititele! povestea  Reabov. Nu mai 
înalte de o jumătate de arşin. lar vara te culci în vînt 
lingă un asemenea mesteacăn şi auzi cum lreamătă, 
zău freamătă. Ca unul adevărat. Ce să spun, mai 
bine să nu-l asculți. Te şi apucă aleanu... Păsări — 
sumedenie. Cînd se adună la taclale, nici nu mai auzi 
venirea apelor. Și cufundari, şi culundari negri, şi 
hulubi. Un neam păsăresc bun, blind. Şi-i atîta puz- 
derie încît n-au unde să se adăpostească — sărmanele 
se ouă de-a dreptu' pe pietre, că n-au cuiburi... Şi cu 
cîtă îndrăzneală zboară cuiundarii : îşi string aripile 
şi o dată se dau la fund cu capul! Iar cînd ies din 
apă, desfac aripile şi-s ca nişte flori de cîmp. Cu ele 
desfăcute, aşa se leagănă pe val... 

Rise vesel amintindu-și despre viaţa „neamului pä- 
săresc“, se lăsă pe vine în faţa vetrei şi trase cu poftă 
fumul din pipă. 

levlev întrebă stinjenit : 

— Ivan Savvateevici, ştii carte ? 

Reabov. răspunse după o zăbavă: 

— Da’ la ce-mi trebuieşte cartea ? 

Silvestr Petrovici tăcu dar mai către seară, cînd 
temnicerul aduse opaițul, vorbi hotărît: 

— Uite ce-i, prietene drag: eu în multe te ascult 
— aici îmi eşti ca unul mai mare. Asta-i adevărat. 
Dar să mă asculți şi tu o singură dată. 

Reabov se opri din cioplitul unei linguri de lemn 
şi se uită mirat la Ievlev. 

— Despre ce-i vorba, Silvestr Petrovici ? 

— Ia ghiceşte. 

Cîrmaciul se gîndi, închise ochii, ghiduş, pe jumă- 
tate și întrebă : 

— Despre ştiinţa de carte. Oare îi tare greu? 

— Fleacuri ! spuse Ievlev hotărît. Decit să şedem 
aşa, hai, frate, să învăţăm... 

Reabov strînse din umeri și, rîzînd, își mingîie bar- 
ba crescută în temniţă : de, nu-i prea potrivit pentru 
un bărbos să înveţe carte. Făcură rost de o cärțulie ; 
Silvestr Petrovici spuse să topească în apă nişte fu- 
ningine. Temnicerul aduse de sus cîteva pene de giscă. 
Stînd lingă vatră, Reabov scutura cu sîrg în sticluță 
viitoarea cerneală. 

Se aşezară alături. Zîmbind cu duioşie, Silvestr Pe- 
trovicii cătă la învățăcelul său care asudase. Acesta îi 
răspunse cu un suris blînd. 

In opaiț sfîrîia grăsimea, vatra dogorea ; în ungher 
apa picura domol de pe perete. Paznicii vorbeau în 
tindă. 

Noaptea de primăvară se scurgea încet, încet. 

Giîftind ca din pricina unei munci peste puterile lui, 
Reabov zmingălea slovele mărunt. Mîinile lui mari se 
trudeau anevoie cu foaia de hîrtie, o boţeau, o rupeau, 
funinginea topită se întindea adesea peste cele scrise. 
Cîrmaciul suduia în şoapte, pescăreşte, ca pe vreme 
de furtună. 

— Ajunge pentru astăzi ! spuse Silvestr Petrovici. 

Cîrmaciul mai scrise o slovă, se ridică şi bău o băr- 
dacă de apă pe nerăsuilate. Peste cîteva zile cunoștea 
multe slove, se descurca mai uşor în treaba asta — 

ñu mai stringea aprig pana între degete, nu mai vărsa 
funinginea topită, bea mai puţină apă... 

— Astăzi o să facem gramatică ! rosti Silvestr Pe- 
trovici, şi întrebă: Ce este gramatica ? „Gramatica 
este o ştiinţă cunoscută şi frumoasă, care ne învaţă 
să vorbim şi să scriem“. Care sînt părțile gramati- 
cei ? „Părţile gramaticei sînt...“ 

Silvestr Petrovici ridică degetul : 

— Zi după mine: ortografia. 

— Ortografia | rosti cu greutate cîrmaciul. 

— Etimologia... 

— Etimologia. 

— Sintaxa. 

— Sintaxa... 

— Morfologia. 

Cîrmaciu] tăcea ; ochii lui rîdeau. 

— Ei! spuse levlev — ce-i cu tine ? Morfologia. 

— Da’ ducă-se la naiba ! zise Reabov. Morfologia. 
Ce să fac cu ea ? 

Din nou scriseră slove, vorbe; în sfîrşit cirmaciul 
işi zugrăvi numele lui — Ivan Savvateevici. Ievlev îi 
spuse să..citească. Reabov citi şi se miră. 

— Morfologia! bombănea el, rotunjind slovele. 
Mare poznă şi cu morfologia asta! 'Cneazului sau 
boierului i-o fi de folos morfologia ceea, dar nouă şi 
fără ea ni-i scîrbă. Reabov Ivan — asta da, iar mor- 
fọlogia, Silvestr Petrovici, nu ne trebuie nouă... 

levlev nu se împotrivi. O să ajungă treaba şi la 
morfologie, şi la verbele care urmează, şi la meşteşu- 
gul verbelor. Toate la vremea lor. 

In noaptea aceea, Silvestr Petrovici nu dormi multe 
ceasuri — se gîndea : flota, matrozi, cîrmaci, căpitani 
de vase... Cum să-i înveţe aceste lucruri de neînțeles >? 
De ce în rusește nu-i povestit pe înțelesul tuturor 
ceea ce trebuie să cunoască mii de oameni ? 

Și în întunericul chiliei umede, se ivea chipul cîrma- 
ciului, lucirea batjocoritoare din ochii lui verzi, îi au- 
zea cuvintele : „„Cneazului sau boierului i-o fi de folos 
şi morfologia ceea, dar nouă şi fără ea ni-i scîrbă !“ 


669 


Adormi zîmbind : „Pentru unul — vis, pentru altul 
— aievea, pentru unul — .avuţii, pentru altul — să- 
răcie !“ Iată cugetarea lor, iar aici — morfologia. 

Dis-de-dimineaţă Silvestr Petrovici luă în mînă 
pana, zugrăvi globul pămîntesc, polii, rețeaua grade- 
lor șii vorbi cît se poate de lămurit. Reabov asculta 
cu luare-aminte, dădea din cap încuviinţind.; se ve- 
dea că înţelege, că vrea să afle totul. 

— Cercul ăsta se numește ecvator sau împărţitor ! 
spunea levlev. Vezi pe unde trece? Imparte globul 
pămîntesc în două emisfere... 

După masă din nou se apucară de geografie. Sil- 
vestr Petrovici arăta totul pe îndelete, aşa cum învă- 
tase la carte. 

— Aşezarea ţărilor ; dacă vrei să afli acest lucru 
trebuie să cunoşti gradele sau longitudinea şi latitu- 
dinea. Latitudinea, Ivan Savvateevici, o socotim pînă 
la înălțimea polului sau axei pămîntului, de la ecva- 
tor spre miază-noapte şi spre miazăzi cîte nouăzeci 
de grade. Longitudinea o socotim de la meridianul 
care trece peste muntele de pe insula Tenerif, spre 
răsărit, împărțind cercul pămintesc în trei sute şaizeci 
de părți numite grade... 

— Deştept ! spuse Reabov. 

Şi scoțind virful limbii, începu el însuşi să deseneze 
rețeaua gradelor. 

Seara, pulăind din pipe, vorbeau despre zvonul că 
Șvezii vor veni pentru a doua oară. Reabov ascultă 
mult fără să-l întreruptă pe levlev, apoi întrebă: 

— Da’ flota noastră, domnule căpitan-comandor, o 
s-o mai ascundem multă vreme ? În toamnă, cînd ve- 
neam încoace, spre temniță, m-am uitat la corăbii. 
Sînt bune, cum trebuie. Au şi tunuri. Ar trebui să le 
iasă în întîmpinare şi să se ia la luptă cum se cuvine. 

Silvestr Petrovici răspunse cu o întrebare: 

— Dar vom izbîndi oare ? 

— De s-ar arăta mai multă încredere în oamenii 
noştri, apăi cu ei poţi face lucruri și mai mari! Da, 

da... Înţeleaptă-i vorba : ce-i nărodului pînă la urechi, 
îndrăznețului — pînă la genunchi... 

levlev zîmbi amar : 

— Vorbim, da? stăm închiși în temniţă. Parcă mult 
ne-or întreba pe noi cind vor ajunge la o adică... 

Se culcară tîrziu şi nu adormiră multă vreme. Lun- 
git pe spate, Ievlev povestea cu glas scăzut vechile le- 
gende despre drumurile care-i legau pe varegi de 
greci, despre căile pe apă între mările Neagră și Bal- 
tică. Reabov asculta privind în tavanul negru şi jos. 
In întunericul alburiu, pe dinaintea ochilor cîrmaciu- 
lui se perindau încet Ascoldul şi Dirul, înspăimintatul 
împărat bizantin Mihail, solii împăratului Vasili, 
ieşind în întîmpinarea ruşilor cu daruri bogate, dru- 
jinile lui Oleg plutind pe mare, pavăza de pe porţile 
Țarigradului... 

— Stai! rosti Reabov deodată. Unde-i Marea Bal- 
tică despre care tot vorbeşti ? 

Silvestr Petrovici se ridică, se aplecă deasupra me- 
sei şi desenă mările Neagră şi Baltică. Cîrmaciul îi 
răsufla fierbinte în ceafă. 

— Pînă în Italia umblau vasele noastre! povestea 
levlev. Vezi — iată drumurile lor. Acum ascultă des- 
pre Sveatoslav. El avea şi oşti bulgărești şi ungu- 
reşti... 

După Sveatoslav şi războaiele lui, din nou se în- 
toarseră la Baltică. Silvestr Petrovici povesti despre 
Marele Novgorod și despre corăbiile lui, despre dru- 
jinile care în vremuri străvechi cutreierau pe Lacul 
Ladoga, în Golful Finic şi în Marea Baltică, se du- 
ceau în Şvezia, în Danemarca, aveau tîrgul lor pe 
ostrovul Gotland, în oraşul Wizbi. Apoi spuse cum, 
cu vreo șase sute de ani mai înainte, șvezii se năpus- 
tiseră asupra corăbiilor ruseşti în Marea Baltică, cum 
regele danez Sven al IV-lea cucerise sub zidurile 
Schlesvigului mai multe vase rusești și toate mărfurile 
de pe ele le dăduse în loc de simbrie oștilor sale... 

— Asta cum vine? întrebă Reabov, împungînd cu 

degetul în desenul de pe masă. Însemnează că şi Neva 
e a noastră ? 

— Da'a cui dacă nu a noastră ? răspunse cu înflă- 
cărare levlev. Priveşte pe unde umblau novgorodenii 
noștri. lată drumurile lor. Ei păzeau Neva ca ochii 
din cap. lar vrăjmaşii se tot uitau la gurile ei — cum 
să facă să ni le înghită. Cine nu venea aici [a pradă, 
Doamne Dumnezeule — nici nu-i mai poţi înşira! 
Acum vreo cinci sute de ani, regele şved Swerker şi 
Eschil, episcopul lui, au pornit cu şaizeci de corăbii 
la pradă în Marea Baltică; au fost nimiciţi de trei 
vase din Novgorod. Erik al Şveziei a împresurat La- 
doga. Oamenii au pus foc caselor și s-au închis în ce- 
tate împreună cu tîrgovețul Lejatii. I-au bătut pe 
vezi. În vara anului 1240, papa Grigorie a chemat la 
cruciadă împotriva Rusiei şi şvezii au pornit cu multe 
corăbii spre Neva. Cneazul Alexandr  Iaroslavovici 
Nevski i-a zdrobit atît de crîncen, încît ei au cărat îna- 
poi două vase cu căpetenii ucise în luptă... 

Vorbiră pînă în zori, pomeniră de Ivan cel Groaz- 
nic, de Vişnevețki, de Adașev, de vechile războaie pe 
mare. Ievlev povesti amănunțit, așa cum se pricepea, 
despre cei care se dăduseră drept țari, despre răz- 
boaiele lăuntrice, despre străinii vrăjmaşi şi prieteni 
care prin vicleșug şi cu armele răpiseră Rusiei ţăr- 
mul Balticei, despre singura ieşire la mare care-i mai 
rămăsese Rusiei, despre cucerirea Azovului de către 
țarul Petru și ce-l îndemnase la această faptă. 

Adormiră cînd paznicii din tindă se sculaseră. 


12. CEL DINTII CIRMACI AL FLOTEI DE CORĂBII... 


Egor Rezen venea adesea, îngrijind după priceperea 
lui rănile lui levlev, spunînd întemniţaţilor veştile noi, 
povestind ce se mai întimplase în oraş, în cele două 
dulgherii de corăbii, în cetate. Intr-o zi le spuse că 

porucicul Mehonoşin fusese prins lingă Vologda îm- 
preună cu o ceată de tilhari la drumul mare şi că era 
adus la Arhanghelsk. Altă dată spuse că fostul voje- 
vod, cneazul Prozorovski, nu murise aşa cum era de 
aşteptat ci se înzdrăvenise — nu te mai chema cu de- 
getul şi nu mai mugea ci chiar pusese la cale să fugă 
dar nu izbutise. Acum se afla în casa lui, pus sub 
pază. Rezen vorbi îndeosebi despre pregătirile care se 
făceau în cetate pentru viitoarea luptă cu oastea 
șvedă, care era așteptată pe curînd. Rezen se plingea 
de voievodul Rjevski, spunînd că-i greu de cap, neho- 
tărît, fricos şi mai mult se îndeletnicește cu clădirea 
noului palat în care va fi primit ţarul decît cu trebu- 
rile cetăţii. 

Şezînd amindoi la masa şubredă, inginerul şi Sil- 
vestr Petrovici se sfătuiau pe îndetele, desenau noile 
ziduri, locuri de ieșire, valuri de apărare, însemnau 
cu cruciulițe așezarea beciurilor de siguranță pentru 
pulbere, în aşa fel ca să nu se mai aprindă cum se în- 
timplase în lupta trecută. Aşezau în chip nou tunu- 
rile pe malul Dvinei, socoteau puterea de foc, vorbeau 
despre tunuri şi tunari, amintindu-și cum şi care îşi 
îndeplinise sarcina în lupta trecută. Vorbiră şi despre 
corăbiile care ar fi trebuit să iasă în larg şi să în- 
frunte flota duşmană, departe de oraş... 

Reabov şedea aproape de ei netezind un beţigaș, 
pungălind la cizma ruptă a lui levlev sau cîrpindu-şi 
caftanul şi din cînd în cînd arunca celor doi de la 
masă priviri vesele. 

— De ce zimbeşti? îl întrebă deodată Silvestr Pe- 
trovici. | 

— D-apăi e tare hazliu să asculţi cum vă războiţi 
de aici, din temniţă, cu duşmanul. 

— Asta nu-i război, ăsta-i numai planul de luptă! 
răspunse surizînd Ievlev. 

Mehonoşin şi oamenii lui fură într-adevăr aduşi şi 
închiși într-o încăpere alăturată de aceea în care se 
aflau Silvestr Petrovici şi Reabov. In prima zi, el şi 
tilharii lui — nişte feciori de boieri — făceau tărăboi 

şi băteau în ușă; apoi, după ce paznicii, ca să-l po- 
tolească pe porucic, i-au rupt o coastă — amuţiră. 
Tot în săptămîna aceea călăreţii îl aduseră în temniţă 
pe cneazul Prozorovski. In chilia lui intră fierarul, şi 
se auzi cum bate lanţurile la picioarele boierului, cum 
urlă cneazul, cum răcnesc la el aceiaşi dieci, care nu 
de mult se speriau numai de o singură privire a lui. 
Temnicerul îi spuse lui Reabov că s-a poruncit ca 
fostul voievod să fie ținut sub rînduială aspră, cu 
pîine şi cu apă. 

La auzul atîtor întîmplări, cîrmaciul şi Silvestr 
Petrovici se uitau unul la altul, în tăcere. 

In ajunul Sfintei Treimi,  dis-de-dimineaţă, Egor 
Rezen veni fuga în temniţă, îl trezi pe Silvestr Petro- 
vici, şi-ii povesti că în zori îl petrecuse la Holmogori 
pe Semion Borisovici, fostul nacealnic de streliţi, pe 
Egor, pe Aghei Pustovoitov şi pe nostromul Semisa- 
dov : aceştia plecaseră, nădăjduind că vor avea prile- 
jul de a-i povesti totul lui Petru Alexeevici. Țarul 
urma să sosească în curind la Holmogori, împreună 
cu țareviciul Alexei şi cu o mulţime de ostaşi — peste 
patru mii de oameni. Se auzea că măria sa era supă- 
rat pe voievodul Rjevski, că strigase la el, bătînd din 
picior, că nu-l lăsase să-i sărute mîna, dar pentru ce 
o fi fost supărat — nimeni nu ştia. ` 

— Ştie popa care bate toaca! spuse Reabov zîm- 


bind. Cei de sus văd mai bine — la ce ne-am mai 
omorî noi să ghicim ? lei cu noi o gustare, domnule 
inginer ? 


Dar în dimineaţa aceea salata nu prea avu trecere. 
Porucicul Mehonoşin, făcînd pe smintitul, urla alä- 
turi. Boterul Prozorovski zgrepțăna cu unghiile în uşă 
şi cerea să vină un popă, cit de prăpădit. Reabov clă- 
tina din cap: | 

— IE-hei! Nu d-a surda-i vorba noastră — cine 
n-a ştiut trăi, nu-nvaţă nici a muri. Ruşine... 

De Sfinta Treime, la amiază, deasupra Dvinei bu- 
buiră deodată tunurile şi toate clopotele bisericilor în- 
cepură să bată cîntător, pe întrecute. Silvestr Petro- 

vici se îngălbeni la față şi se ridică de pe laviţă. Tu- 
nurile bubuiră a doua oară, apoi a treia. Uşa se des- 
chise şi intră, speriat, diacul Abrasimov. Făcînd ple- 
căciuni, vesti: 

— Vă firitisesc de ziua ieşirii dumneavoastră din 
temniță, domnule căpitan-comandor ! Cred că măria 
sa va pofti de pe vas drept încoace. Acu”, Silvestr Pe- 
trovici şi Ivan Savvateevici, să nu mă osîndiţi. Trea- 
ba noastră-i treabă de slugă — ce s-a poruncit de sus 
aceea trebuia să facem. M-am străduit şi eu să mă 
port cit mai bine... 

Temnicerul începu să deretice prin chilie. Diacul îi 
porunci să aducă crengi de mesteacăn şi cvas 
proaspăt. 

Dangătul clopotelor amuţi, lanma din oraş încetă, 
dar ţarul tot nu venea. 

— Poate c-o să ne cheme în fața lui la palat! își 
dădu cu părerea levlev. 

— Ne-o chema oare? se îndoi cîrmaciul. 

— Cum să nu ne cheme? Dacă n-a venit încoace 
atunci o să ne cheme. 

— Şi gîsca-i la nuntă poitilă, da’ numai jumulită ! 
rosti Reabov zimbind batjocoritor. 

Tăcură îndelung. 

După cîtăva vreme intră iar diacul Abrasimov, fără 
să mai facă plecăciuni, și porunci fierarului să-i pună 
în fiare pe amîndoi întemnițaţii — şi pe Reabov şi 
pe Silvestr Petrovici. Cîrmaciul scăpă o sudalmă. 
Abrasimov răcni, chemă paznicii şi amîndoi întem- 
niţaţii fură trîntiți la pămînt. Insuşi Abrasimov pe- 
trecu lanţul prin belciugul din zid. Cvasul şi cren- 
gile de mesteacăn fură luate. 

Din pricina verigii care-i strîngea piciorul, rana 
lui Silvestr Petrovici se deschise şi sîngele începu 
să-i curgă şiroaie. Siîşiindu-şi cămaşa cu dinţii, cîr- 
maciul încercă să-i strîingă piciorul mai sus de rană, 
dar sîngele nu se oprea de loc. lev.ev slăbea, pute- 
rile îl părăseau. Reabov îl îmbărbăta : 

— Cred că s-a dus pe ostrovul Moseev sau la ce- 

tate. De aceea ne-au şi ferecat. Ticălosul tot ticălos 
rămîne — s-a speriat că tunarui n-a venit numai- 
decît aici. 

Seara, temnicerul intră în chilie şi spuse în şoaptă : 

— A plecat la cetate. Se teme că vine şvedul. A 
trimis polcurile pe Markov, la cetate, pe şanţuri. N-a 
vrut să mănînce şi nici la sobor n-a fost... 

Silvestr Petrovici mai prinse inimă: 

— Dacă n-a venit astăzi, atunci mîine vine negre- 
şit. De vreme ce escadra şvezi.or e pe aproape atunci 
n-are răgaz... 

Noaptea, levlev slăbi cu totul: i se deschisese încă 
o rană la picior. Reabov nu închise ochii pînă dimi- 
neaţa. În zori îi spuse în șoaptă temnicerului : 

— Uite ce-i, bătrîne! Odinioară te-am scos din 
apă — dă-mi şi tu o mînă de ajutor acu': adu un 
doftor. Uită-te, domnul levlev se simte rău de tot. 
nu-i pot opri sîngele. Dacă moare — țarul o` să-ţi 
ceară socoteală. Tu ai să răspunzi. 

Temnicerul vintură speriat din miini şi biigui: 

— Ivan Savvateevici, astăzi nu se poate. În jurul 
temniţei stau călăreţi peste tot — nici un şoarece nu 
se poate Îurişa. Diecii parcă au turbat: ieri m-au 
amenințat cu cnutul — cumplit se tem de mînia ţa- 
rului. lartă-mă, nu stărui... 

Şi plecă, punînd zăvorul la uşă şi întorcînd de 
două ori cheia în lacăt. 

Reabov se așeză în ungher şi încleştă dinţii. 

Silvestr Petrovici era atit de istovit, încît nici nu 
mai putea să-şi miște mîna. Incepuse să aiureze. Cir- 
maciul asculta încordat şoaptele lui limpezi, lămu- 
rite: levlev dădea porunci într-o luptă pe mare. Ceea 
ce nu săviîrşise în viață, se săvîrşea acum în creierul 
lui înfierbîntat : i se năzărea că vede corăbiile şvezi- 
lor, i se părea că el duce la luptă escadra rusească. 
Buzele lui uscate rosteau desluşit porunci, îi lăuda 
abia auzit pe tunarii, pe ostaşii de punte, pe matrozii, 
pe vulturii care dobîndiseră o mare biruință asupra 
vrăjmașului prădalnic. 

Zornăindu-și înăbuşit fiarele, cirmaciul se apropie 
de laviță, se iăsă în genunchi aproape de Ievlev şi-şi 
aplecă adînc capul. Alături, pe duşumea se afla cana 
cu apă ;Reabov muie o cîrpă în apă şi udă buzele lui 
Silvestr Petrovici, arse de fierbințeală. Aşa trecu 
seara. Veni o noapte albă, că-duţă. 

Era tîrziu de tot. După al doilea cîntat al cocoşilor 
deodată se auzi pe scară tropăit greu de cisme. Fu- 
megînd gros, flăcările galbene ale masalaielor lumi- 
nară bolțile umede ale chiliei, paiele negre pe care 
zăcea levlev şi pe cîrmaciul aplecat deasupra lui. 

Țarul Petru, în mundirul verde al polcului Preobra- 
jenski, în capul gol, se apropie de laviţă cu paşi mari 
şi întrebă tare, poruncitor : 

— Eşti bolnav? 

— Moare! răspunse Reabov, uitîndu-se la Ievlev. 

Ţarul se aplecă spre Silvestr Petrovici, îi apucă 
mâna și-l chemă pe medicul lui cu glas turbat. Nările 
îi fremătau, ochii bulbucați scăpărau, buzele i se 
stringeau aprig sub mustăţile zbîrlite. Reabov se ri- 
dică din genunchi şi se uită în ochii lui Petru. Se 
priviră îndelung ochi în ochi şi deodată faţa lui Pe- 
tru — arsă de soare, bătută de vint, aspră, tresări şi 
se îmbiînzi. Îi luă de umeri pe Reabov, îl strînse la 
piept şi fără să-i spună o vorbă îl înțepă de trei ori 
cu mustăţile, sărutîndu-l pe buze; apoi, parcă ru- 
şinat de ceva, dar ţinîndu-l încă strîns pe Reabov de 
umăr, se întoarse spre levlev, deasupra căruia trebă- 
luia medicul. 

— Was? îl întrebă aspru Petru pe acesta. 

Medicul dădu liniştitor din cap. 

Fierarul temniţei începu să sfărîme speriat lanţu- 
rile, însoțitorii ţarului ţineau faclele deasupra laviţei. 
Apraxin îndoia niște coniac cu apă. Petru îl ţinea 
încă pe Reabov de umăr, uitîndu-se încordat, cu ne- 
liniște, la faţa lui Ievlev. Robotind mai departe, me- 
dicul spunea repede în nemţește că bo.navul va scăpa 
cu viață deoarece sîngele s-a scurs numai din unele 

vase şi că în vinele cele mai însemnate el se află în- 
deajuns. 

— Scoate lanţul ăsta ! strigă Petru fierarului. 

Sfiindu-se de ţar, acesta se apropie de Reabov, puse 
dalta şi lovi cu ciocanul. Dalta lunecă. 

— Nu faci treaba ca lumea! spuse Petru. Pune-o 
drept, nu pieziş — meștere ! 

Fierarul lovi încă o dată și nitul sări. Petru smulse 
Gu mîna lui lanțurile cîrmaciului şi repede, cu dege- 
tele pline de vînătăi, începu să-şi descheie mundirul 
polcului Preobrajenski. Un bumb de os nu se des- 
cheie — trase şi-l rupse. Curtenii se repeziră să-l 
ajute. Petru zvîcni supărat din umăr: 

— Lasă! Nu vă amestecați ! 

Dar isteţul, veselul Menşikov, descheie totuşi cen- 
tura lui Petru şi desprinse sabia. Țarul îşi smuci de 
pe umeri mundirul şi-l întinse lui Reabov. Acesta, 
neînțelegînd, nu-l luă. Curtenii îi şopteau din toate 
părţile : 

—Iţi dăruieşte mundirul, după datină... 

— a-l, ţarul ţi-l dăruieşte ţie, de pe umerii săi... 

— a-l, îmbracă-l! l 

Reabov luă mundirul. Careva de alături îi ṣopti : 

— Cazi în genunchi, închină-te... 

Inălțînd capul, Petru rosti tare, răspicat: 

— Îţi dăruim ţie, cîrmaciului Reabov Ivan, fiul lui 
Savvatei, gradul de prim pilot şi matroz al flotei mi- 
litare rusești de corăbii şi să fii pe veci scutit de 
dări, corvezi şi alte îndatoriri. 

Se întoarse, şi cu o neaşteptată mînie în glas, po- 
runci curtenilor : 

— Scrieţi, că s-ar putea să witaţi!... 

Cu grijă, ca să nu-l rupă, Reabov îmbrăcă mundi- 
rul. Faţa lui era acum tot atît de galbenă ca şi a lui 
levlev, iar fruntea îi era totuna de sudoare. Curtenii 
se uitau la el, zîmbindu-i mieros. Unul, pîntecos, vru 
să-l ajute să-şi încheie bumbii. 

— M-oi descurca şi singur, doar nu-s un prunc! 
zise cîrmaciul. 

— Bani! porunci: Petru. 

Menşikov întinse punga. 

Petru vărsă jumătate din galbeni în palmă şi-i în- 
tinse lui Reabov. Curtenii se șoșoteau : de data asta 
măria sa nu se zgiîrcise de loc, nu cruţase galbenii. 
Reabov luă aurul, _zimbi voios şi-i spuse lui Petru: 
Și pentru galbeni mulțumesc. Am cam slăbit ni- 
țeluș pe mîncarea stăpînirii, acu’ te pomeneşti c-oi 
şi petrece... i 

Se închină adînc dinaintea ţarului, îşi  îndreptă 
umerii zdraveni, privi vesel în ochii căprui, scînteie- 
tori, ai lui Petru, şi întrebă: 

— Poftești la mine, măria ta, să gușşti pîine şi 
sare ? 

Petru rise: 

— Să viu singur sau cu toată ceata ? 

Reabov dădu încet ocol cu privirea curtenilor, ca şi 
cum ar fi socotit în minte, şi spuse: 

— De, cred că se poate! Or încăpea, n-o să ples- 
nească izba... 

Ostaşii aduseră targa şi-l aşezară cu grijă în ea pe 
levlev. În tindă sfărîmau cu răngile și cu topoarele 
uşa îngustă ca să-l poată scoate afară pe Silvestr Pe- 
trovici. Medicul se duse cu el. Petru se aşeză pe la- 
viţă, întinse picioarele lungi, puse o mînă în şold, 
cealaltă pe genunchi şi porunci tărăgănat: 

— Să fie aduși aici Prozorovski şi călăul... 

Se uită la Reabov şi-i făcu semn din cap. 

— Du-te şi aşteaptă-ne, o să venim la masă. Do- 
vedeşti pînă la prînz ? 

— N-oi primi musafiri întîia oară! spuse Reabov 
zîmbind. Doar sîntem ruşi, nu lifte străine! | 

Petru se posomori dar Reabov nu văzu lucrul 
acesta. Cu mersul său legănat, pescăresc, ieşi din 
tindă, dădu cu ochii de bătrînul temnicer, care-l pri- 
vea speriat, şi-i aruncă un galben ca să nu-şi mai facă 
de ruşine bătrîneţea slujind la temniţă. Bătrînul în- 
cepu să se închine şi să bîiguie ceva. Reabov urcă 
treptele, trase adînc în piept aerul proaspăt, primăvă- 

ratic, şi voi să stea o leacă de vorbă cu paznicii, cînd 
deodată de jos, din beciuri, auzi un urlet înfricoșător, 
lung, țişnit din gîtlej. Dînd din mînă a lehamite, Rea- 
bov ieși grăbit pe poartă şi o luă întins spre izba lui 
din Mhi. | 

Nu departe de biserica Sfînta Paraschiva, îl întilni 
pe Semisadov. 

— Ai să ajungi om avut — nu te-am mai cunoscut ! 
îi strigă nostromul. Noroc, cîrmaciule! Ce-i mundirul 
ăsta nou pe tine? 

— lacă, m-am înţolit ṣi eu ! răspunse Reabov. 

— Bun mundir ! zise Semisadov pipăind postavul. 
Cînd te văd mai că-mi vine să mă duc şi eu la tem- 
niţă, dacă acolo te îmbracă aşa... 

— D-apăi acolo te-i procopsi... 

Iși umplură pipele. Semisadov scăpără. Aprinseră. 

— Aşadară ţi-au dat drumul? întrebă Semisadov. 

— Parcă aşa-i, mi-au dat drumul deocamdată... 

— Ţarul? 

— El, Petru Alexeevici. 

— Straşnic ai scăpat! spuse nostromul. Isteţ ai 
scăpat, cîrmaciule ! Lîngă ţar îi ca lîngă moarte. Nici 
nu ştii la ce te-ai dus. Cuşma-i aci iar capul cît colo... 

Rise. 

— Grăit-am drept oare ? 

— Drept! se învoi cîrmaciul. Mai cu seamă cînd 
nu-s oameni buni în preajmă-ţi. Auzisem că şi tu 
parcă te-ai dus cu alţi cîțiva la Holmogori ? 

— Dusu-m-am. 

— Da” cine a vorbit țarului ? 

— Şi Semion Borisovici, şi Aghei, şi Egor. Pe- 
semne că le-a crezut spusele dacă ţi-a dat drumul. 
Silvestr Petrovici e şi el slobod ? 

— L-au luat cu targa. 

— O să se întremeze ! spuse încredinţat Semisadov. 
Acv nu-i nimic, i-or da toată cinstirea. Măria sa zi- 
cea că-l face contraamiral. Nu-i puţin lucru. Rău o să 
fie de Prozorovski. Mai rău nici că se poate. 

— Te-ai făcut popă — acu slujește şi parastase ! 
răspunse Reabov. Fiecare pasăre pre limba ei piere... 

— D-apăi el de bună seamă c-o să se aleagă cu 
parastase... 

Veni vorba despre şvezi. Semisadov zise că vasele 
lor pare-se c-ar fi dat o raită prin Marea Albă şi-apoi 
nu se ştie unde au plecat. Ţarul însuşi a fost în ajun 
pe şanţuri, a ieșit puţin în larg cu o corăbioară și după 
ce a cercetat totul s-a întors în oraş şi s-a dus îndată 
la temniţă. Reabov întrebă : 

— Astăzi ai să te afli pe aici? 

— Aici, în Arhanghelsk. 

— Drumul spre izba mea uitatu-l-ai ? 

— Pare-mi-se că nu. 

— Ei, dacă nu l-ai uitat — te poitesc la ospăț. Ţa- 
rul mi-a dăruit galbeni, se cuvine să facem un zaiaiet... 

— De bună seamă — doar nu-i lucru de şagă. 

— Tocmai că nu-i de şagă. Am şi uitat cum se pe- 
trece cu inima tihnită. Să vii, nostromule ! 

— Cum să nu viu! Te-om sărbători că ai scăpat. 

— Pe mine m-oţi sărbători, pe unii i-om pomeni, 
iar pe alţii i-om cinsti pentru prietenia lor credin- 
cioasă. Om găsi cu ce să ne îndeletnicim. Ei, dusu- 
m-am, e vremea... 

Dorul de a ajunge cît mai repede acasă, la Mhi, îi 
înfrigura inima, totuşi îi era ruşine să se grăbească 
de faţă cu Semisadov. Aşa că pînă la colț păşi domol, 
şi numai după aceea o luă la fugă. Ajungând în drep- 
tul izbei lui, cîrmaciul zăbovi o leacă — i se muiaseră 
picioarele. 

Apoi împinse portiţa şi urcă în cerdac. 


13. O SĂ NE RĂZBOIM! 


Pe înserate Petru săpa o groapă în curtea cetăţii 
Novodvinskaia, ca să sădească un mesteacăn adus de 
pe ostrovul Markov. Bătea vintul. Parcă bucurindu-se 

că rădăcinile lui golaşe au să intre curînd iar în pă- 
mâînt, mesteacănul fremăta fericit din frunze. Matrozii 
care aduseseră copacul stăteau tăcuţi, în jurul ţarului. 
Sărind în groapă, Petru Alexeevici aruncă voiniceşte 
pămîntul afară cu lopata. Obrajii i se îmbujoraseră, 
ochii îi străluceau viu, rubaşca era udă de sudoare la 
umeri şi pe spate. 

Zvîrlind lopata, întinse spre Semisadov mîna lui 
mare, bătătorită, propti vîrful cizmei în buza gropii şi 
porunci : ȘI 

— Trage, nostromule ! 

Semisadov se încordă, trase, dar piciorul de lemn 
îi lunecă şi era cît pe ce să cadă el însuşi în groapă. 
Petru rîse zgomotos, Riseră şi matrozii. Semisadov se 
simţi atins şi spuse supărat: 

— Trage, cînd el însuşi uite cum a tras... 

Petru întinse cealaltă mînă, îşi făcu vînt, şi legă- 
nîndu-se, păşi pe marginea gropii. Vîntul de pe Dvina 
îi răvăşi deodată părul, îi umilă rubaşca. Matrozii ridi- 
cară copăcelul şi-l întoarseră cu rădăcinile către 
groapă. Sprijinindu-se în cîrjă, Silvestr Petrovici veni 
mai aproape, şi împinse cu bastonul rădăcina ca să nu 
se rupă. Petru îi strigă: 

— Dă-te la o parte, Silvestr, să nu-ţi prindă picioa- 
rele bolnave. Nu vezi ce urşi sînt ăştia ?... 

Și îndepărtîndu-i pe matrozi, apucă el însuşi trun- 
chiul subțire al copăcelului, îl ridică şi îl lăsă drept în 
groapă. Cu şase lopeţi, repede, pe întrecute, începură 
să arunce peste rădăcină pămîntul negru şi umed. 

— Să crească şi să fie văzut de pe mare de coră- 
bieri. Să strige : „pămînt, Rusia !“ — spuse Petru îm- 
brăcînd mundirul. Silvestr, ce spui, au să-l vadă ? 

— Da, măria ta, dar nu astăzi! răspunse Ievlev în- 
gindurat. Nouă nu ne va fi dat să-l vedem. 

— Multe n-o să le vedem noi ! rosti Petru tot atît de 
îngîndurat. Uite, cîrmaciul Reabov, cînd îndrepta va- 
sul amiral şved spre prag, nu nădăjduia să vadă cu 
ochii lui izbînda, totuşi a săvîrşit fapta vitejească... 


682 


Silvestr Petrovici deodată zîmbi vesel. 

— De ce zîmbeşti ? întrebă mirat Petru. 

— Deunăzi, la ospăţul dat de acest Reabov, măria 
ta, ridicînd cupa în cinstea lui, i-ai numit fapta vred- 
nică de Publiu Horațiu Cocles... 

Petru încuviințļä : 

— Fi da, aşa am numit-o... 

— Dar Reabov nu ştie cine-i Publiu Cocles. Si nici 
ceilalţi oameni de pe Dvina nu ştiu. E tare supărat, 
cîrmaciul... 

Ţarul rise. 

— A crezut că-i vreo ocară ? 

levlev, de asemenea rîzînd, deslușşi : 

— „Mai bine — zice — ar fi spus-o pe graiul nos- 


tru, nu aşa — zice. Cine-i acela Bublic? Acu”, zice, 
ștrengarii îşi strigă — bublic goreaci, bublic go- 
reaci !!“ 


Petru Alexeevici rîse cu poftă. 

— Chiar astăzi am să povestesc, faţă de toți, cine-i 
acela Publiu... 

Și-i strigă lui Semisadov : 

— Nu cruța apa, nostromule... 

Mesteacănul fremăta acum din frunzișul lui verde 
crud, plin de vlagă, de parcă ar fi stat acolo de un 
veac. Ţarul întrebă : 

— Ai să poţi merge pînă la cimitir ? 

Paznicii deschiseră larg portița de fier în fața lui 
Petru și a lui Silvestr Petrovici. Aici, după valurile 
cetăţii, vîntul şuiera în voie. Pe Dvina unduiau coame 
albe, înspumate. În vreme ce păşeau prin cimitir, prin- 
tre morminte, căpitan-comandorul povestea : 

— Multe, măria ta, dacă nu toate ştirile pe care le 
aflam despre urzelile tîlhăreşti ale vrăjmaşului, ne ve- 
neau de la Iakob, de la acest viteaz. Fără să-şi cruţe 
viața, răposatul făcea pentru ţara lui, nu de frică, ci 
din îndemnul cugetului, mai mult decît este îngăduit 
ființei omenești. Scrisorile lui de taină sînt cunoscute 


! Bublic — covrig. Bublic goreaci — covrig cald, (n. r.) 

măriei tale ; totul în ele era curatul adevăr. Pe vasul 
amiral şved, în clipele cele din urmă, el a sărit în 
ajutorul cîrmaciului nostru şi.atunci a fost rănit de 
moarte... 

Ascultind cu luare-aminte, Petru se aşeză pe la- 
viță, lîngă moviliţa nu prea înaltă a unui monmînt, 
şi dădu din cap pentru ca levlev să vorbească mai 
departe. Silvestr Petrovici era încă slab, glasul lui 
șovăia : 

— În leftul pe care-l purta la gît acest viteaz avea 
un pic de pămînt rusesc ; «acest lucru mi l-a împăr- 
tăşit în cele din urmă ceasuri ale vieţii lui. Acel pă- 
mînt fusese luat de maică-sa la Kolivan... 

Silvestr Petrovici se înecă, tăcu. Petru şedea puţin 
întors, aşa fel ca levlev să nu-i vadă fața. 

— EI a primit acest left la Kolîvan din mîinile 
maicii 'sale, care se afla pe patul de moarte. 

levlev îşi descheie mundirul şi scoase de la gît lef- 
tul aninat de un lănţişor de argint înnegrit şi-l în- 
tinse lui Petru. Acesta tăcu îndelung apoi spuse 


încetişoi : 

— Să-ţi aminteşti ce a dorit răposatul, să-ţi amin- 
teşti totul — dorinţa lui e sfîntă... 

Silvestr Petrovici vorbi despre Hilkov. Petru dădu 
din cap : 


— Vrednic bärbat! Ce .se va putea —voi porunci 
să se facă. Trebuie lucrat cu grijă ca să nu-i facem 
lui însuşi un rău. Iubitul nostru frate, regele Carol, 
e tare mînios acum, şi cred că va fi și mai mînios în- 
tr-o zi foarte apropiată. Hilkov este în puterea lui, 
şi-ar vărsa focul pe el... 

Se ridică de pe laviţă, indreptă crucea de pe 
mormîntul lui Iakob şi apăsă pămîntul cu talpa ciz- 
mei. levlev scoase din buzunar o foaie de hîrtie şi o 
despături. | 

— Ce-i acolo? întrebă Petru. 

— Hiîrtia asta a adus-o lakob pentru măria-ta. 
N-am putut-o desluși bine, era udă de tot; cerneala 

s-a şters pe ici pe colo. Se zice că ar fi scrisă de 
regele şved Gustav Adolf acum.o sută de ani... 

— Citeşte! porunci Petru tot apăsînd pămîntul. 

— „Cakesholm, Notebung, lam, Kopore, Oreşek, 
Ivangorod, — citea levlev — sînt cheile Litvaniei şi 
închid drumul Rusiei la Marea Baltică. Dacă Rusia 
ar cuceri din nou Noteburgul, Ivangorodul sau am- 
bele oraşe şi dacă şi-ar da seama de puterea ei, atunci 
apropierea ei de mare, de marile rîuri şi de lacurile a 
căror însemnătate ea n-o cunoaşte încă, i-ar da pu- 
tință, datorită uriaşelor ei mijloace şi nemăsuratei ei 
întinderi, să împînzească Marea Baltică cu corăbii 
ruseşti, cea ce ar pune Suedia într-o mare primej- 
die...“ 

Cu mîna aşezată pe cruce, Petru asculta, mişcîn- 
du-şi 'sprîncenele negre. Ochii lui căprui rîdeau. 

— Ia te uită ce deştept! spuse el vesel. Gustav 
Adolf ? 

— El, măria ta. 

— Iar lui Carol, fratele nostru, nici prin gînd nu-i 
trece de ce se temea acum o sută de ani Gustav | 

Silvestr Petrovici se uita în tăcere, încîntat, la 
Petru. Acesta scoase din buzunarul de la piept pipa 
şi punga cu tutun, scăpără cu amnarul, trase în piept 
fumul de tutun aromat şi întrebă: 

— Crezi că şvezii vor veni din nou anul acesta la 
Arhanghelsk ? 

— Nu cred, măria ta |! 

— Aşadar nu crezi. Nici eu nu mai cred acum. 

levlev se uită mirat la Petru. 

— Te întrebi, pentru ce-mi pierd atunci vremea. pe 
aici ? Şvezii au plecat iar eu am rămas încă ! 

Ridea mereu, înveselit de mirarea lui Silvestr Pe- 
trovici. 

— O să mai stăm pe aici o vreme iar pe urmă o să 
plecăm spre ostroavele Solovețki, să ne rugăm sfin- 
ților părinţi Zosima şi Savvatei. Or să meargă cu 
noi toate corăbiile care s-au durat aici, iar pe acele 
corăbii o să încărcăm patru mii de ostaşi şi ma- 

trozi, tunuri bune şi pulbere din belşug. O să luăm 
cu noi şi două fregate uşoare care să poată fi cărate 
pe uscat. cu ajutorul tăvălugilor şi al tălpicilor... 

Silvestr Petrovici dădu un strigăt de uimire şi pe 
fața lui slăbită se ivi o roşeaţă uşoară. 

— Te-ai dumerit ? Cu voia Domnului şi cu aju- 
torul şiretlicului nostru, iscoadele şi trepăduşii pot să 
scrie fratelui Carol că ne rugăm la Solovețki şi, după 
vechiul nostru nărav, pălăvrăgim într-una despre 
mîntuirea sufletului. 

Petru se aşeză din nou lîngă levlev şi începu să 
tragă cu coada pipei, pe ţărîna mormiîntului, viito- 
rul drum al oastei: 

— la seama: Solovki! 

Făcu un inel. 

— De aici, îndată ce trec nopţile albe, pornim spre 
Usola Niuhoţkoie — uite colea, pe țărm... 

— Îl ştiu, măria ta. 

— Într-acolo, în vreme ce tu erai bolnav, au fost 
trimişi nişte oameni isteți — Ipat Muhanov şi Mi- 
hailo Scepotev, iar în ajutorul lor au fost îndrumați 
truditori din Solovki, de pe ostrovul Sumski şi din 
orăşelul Kem, din aşezarea Vigiozero, din Onega, Be- 
lozero, Kargopol — toţi cu cai. Telegi, peste două 
mii. Acolo, în mare taină, se taie un drum prin pä- 
dure, se durează drumuri şi poduri. Am poruncit să 
nu se lase slobod nici un truditor pînă ce oastea noas- 
tră nu va isprăvi lupta. Priveşte cum vom merge mai 
departe: peste mlaştină lacul Pul... Ai uitat ce-am 
vorbit într-o zi la Moscova ? 

— Nu, măria ta, n-am uitat, 

— Ei, asta-i! Acum a venit vremea să trecem la 
fapte | 

Petru trase o linie dreaptă şi o şterse. 

— Uite lacul: va rămîne la o parte, în dreapta. 
De aici o luăm spre Vojmosalma. Acolo coborîm fre- 
gatele şi mergem pe apă — pe lacul Vie spre rîul 
Vîg şi spre satul Taleikin. Acolo sînt rîurile Murom 

şi Meagkozerskaia. Mai departe, peste mlaștini şi 
păduri, la Poveneţ... 

— Noteburg! strigă Ievlev. 

— Noteburg ! rosti Petru zimbind. De mul: ne gîn- 
dim la asta şi dorim cu tărie o izbîndă mare: Note- 
burg, Oreşek — Baltica | 

Privi tăios în ochii lui levlev şi spuse cu glas 


amenințător : 
— Nici un suflet nu trebuie să afle ceva. In afară 
de credincioasa noastră ceată — deocamdată nimeni 


nu ştie nimic. 

— Dar căpitanii care au sosit cu măria ta — Pam- 
burg şi Varlam ? 

Petru îl cercetă îndelung cu privirea — în el în- 
cepea să clocotească miînia. Apoi, stăpînindu-se, răs- 
punse : 

— 'Căpitanii Pamburg şi Varlam îşi îndeplinesc 
slujba cu credință şi nu-şi vor uita îndatoririle ostă- 
şeşti. 

Se ridică şi rosti sec: 

— Să mergem, se face răcoare... 

O luă înainte, fără să întoarcă privirile, zvîcnind 
iritat din umăr. Lîngă portiţă se întoarse şi-l întrebă 
pe levlev, care rămăsese în urmă: 

— Pamburg şi Varlam! Nu-ţi plac, nu? Parcă 
B omul să vă intre în voje — lui Apraxin şi ție ! 

Tăceți şi le faceți pe toate cum vă taie capul pe voi. 
Mi-amintesc cum îi luați apărarea lui Krîkov, "ziceați 
că-l obijduiesc străinii. Dar Krîkov nu era un agea- 
miu oarecare. Prozorovski n-a înşirat numai minciuni, 
este şi un adevăr în ceea ce spune el. 

Parcă pentru a preîntimpina o împotrivire, Petru 
păşi spre levlev cu mustăţile zbirlite şi vorbi domol, 
dar cu o 'miînie surdă, nestăpînită, în glas: 

— Numai datorită faptului că acel Krîkov al tău 
a căzut vitejeşte, cinstit, în lupta cu şvezii, n-am po- 
runcit să-i fie luată din biserică sabia. Zilele trecute 
mi-au arătat foile de cercetare, din care se vede cu 
cine se înhăitase : fugari buni de butuc, răzvrătiți — 

unul din aceştia a şi fost prins la Voronej, dar a fugit 
tilharul la Volga... 

levlev nu răspunse. Stătea cu capul aplecat, spri- 
jinindu-se în cîrjă. 

— Parcă aş vorbi cu peretele! spuse Petru. Și 
deodată, fără minie, dar cu batjocură în glas, urmă: 
Ţi-ar fi retezat capul, golanii şi azmuţitorii, și l-ar 
fi înfipt în ţeapă — n-ai fi avut vreme nici să des- 
chizi ochii | Ce taci ? 

— Răposatul Krîkov a murit de-o moarte de vi- 
teaz, — răspunse Silvestr Petrovici, uitîndu-se cute- 
zător în ochii bulbucaţi ai țarului. Eu nu-i sînt ju- 
decător, nici lui, nici acelora care s-au bătut cu şve- 
zii pe ostrovul Markov, măria ta. Mai mult nu ştiu 
nimic şi cu aceasta să-mi fie cu iertare ! 

Petru săltă din umăr, se întoarse şi intră în cetate. 

Pe valul cetăţii, amîndoi erau aşteptaţi de ingine- 
rul Rezen ca să le arate tragerea cu tunurile. 

— Incepe! porunci Petru. 

Şi ceru să i se aducă o gustare. 

Tunurile trăgeau bine; ghiulelele umplute cu pul- 
bere plesneau, vuind şi şuierind, deasupra apelor 
largi şi adînci ale Dvinei. Tunarii, în mundire bune, 
iuți, îndemâînatici, lucrau cu spor. Petru rămase mul- 
tumit de tragere şi porunci ca noile tunuri să fie aşe- 
zate chiar în ziua aceea, degrabă, pe corabia „Sfin- 
ţii Apostoli“. Rezen nu înţelese pentru ce, iar Petru 
nu-i dădu nici o lămurire şi se îndreptă cu paşi mari 
spre fregata şvedă cucerită, botezată acum „,For- 
tuna“. La cîrmă și pe catargele noului vas rusesc, 
fluturau steagurile alb-albastre ale sfîntului Andrei. 
Matrozii înălțară pe catargul cel mare steagul ţaru- 
lui, Steagul. înfățișa un vultur cu două capete, care 
ținea în ciocuri hărţile a două mări: Marea Albă şi 
Caspică, Marea Azov în gheara dreaptă, iar în cea 
stîngă n-avea nimic. 

— Să nu uiţi ce-am vorbit astăzi! îi spuse ţarul 
lui levlev, arătînd din cap spre steag. 

levlev privi steagul cu luare-aminte şi înțelese. Ţa- 
rul se uita şi el tot spre steag. 

— Nădăjduim, cu inima plină de beri că stea- 
gul va arăta altfel în curînd. 

Petru urcă pe dunetă unde Reabov se plimba în vînt, 
pe lîngă roata cîrmei. Țarul îi strigă vesel de departe: 

— Noroc, cîrmaciule. 

— Să trăieşti, măria ta! răspunse domol şi priete- 
nos Reabov. 

— Dă-i drumul! porunci țarul. 

Matrozii sloboziră parîmele, fluierul nostromului şu- 
ieră, cornul de vestire vui. Reăbov întoarse cîrma. 
Matrozii din gabii alergară pe sarturi să pună pânzele. 
Cu braţele încrucişate pe piept Petru se uita aspru la 
două vase străine de negoţ, câre pluteau repede spre 
Arhanghelsk. Petrecîndu-le cu privirea și ciupindu-şi 
mustata țepoasă, îi porunci lui levlev : 

— Începînd de azi corăbierii străini vor fi vestiți ca, 
de îndată ce trec pe lingă cetatea Novodvinskaia, să 
coboare pînzele la jumătatea vîrfului catargelor ! 


14. S-AU TRUDIT 


— Am să plec curînd să mă închin la Solovki! 
ie Petru stînd la spatele lui Reabov, lîngă umărul 
ui 

— Bună treabă ! răspunse cîrmaciul după o clipă de 
gîndire. 

— Tu ai să fii căpitanul escadrei ! spuse Petru. 

Reabov aruncă o privire ţarului. 

— Nu-i o escadră mică: treisprezece corăbii, şi pe 
deasupra două fregate noi: „Sfintul Duh“ — pe care 
va fi căpitan Pamburg şi „Stafeta“ — pe aceasta va 
fi căpitan Varlam. 

— Şi cine-i amiral peste escadră ? 

— Apraxin Feodor Matveevici. 

— Aşa da! spuse Reabov uitîndu-se liniştit înainte 
la apele Dvinei, brăzdate de valuri înspumate. Astăzi, 
măria ta, ai pe punți adevăraţi matrozi; bine ai făcut 
că ai luat pomoreni pe corăbii. [s oameni încercaţi — 
om ajunge unde trebuie. Silvestr Petrovici merge cu 
noi ? 
= — Cu noi. 

— Ei, atunci e bine ! 

Fregata înainta repede. Pîndarul bătea în clopotul 
de aramă, pentru ca să nu lovească din întîmplare 
vreo lotcă pescărească. Privind printre gene, Reabov 
căuta cu ochii locurile.cunoscute — paraclisul, cotul 
rîului, izba de pe colnic. Petru îl întrebă încet: 

— Ţi-a fost frică să duci corabia şvezilor, cîrma- 
ciule ? 

— La moarte, ca şi la soare, nu te poţi uita drept 
în față, măria ta! răspunse Reabov. Tot 'gîndeam: oi 
scăpa, n-oi pieri eu. Şi aşa a fost. Iacătă, n-am pierit, 
da’ numai de la măria ta m-am ales cu o vorbă bună: 
dracii de băieţi îmi strigă pe uliţă — bublic goreaci, 
bublic goreaci ! 

Ţarul rîse şi-l lămuri : 

— Nu bublic goreaci, ci Publiu Horaţiu Cocles, un 
roman foarte vrednic. Romanul acesta, la început, îm- 
preună cu Horaţiu şi cu Laertiu şi mai apoi singur, 
a apărat podul de peste Tibru împotriva etruscilor, pînă 
cînd podul a fost desfăcut în spatele lui. Atunci Ho- 
raţiu s-a aruncat în rîu... Mai tîrziu i-au ridicat o sta- 
tuă. 

— [a-n te uită! zise Reabov. Mare faptă... Şi de 
mult s-a întîmplat asta ? 

— Acum vreo mie de ani şi chiar mai bine. 

Cîrmaciul fluieră. 

— Va să zică, nu s-a speriat mujicu ! zise el după 
o vreme. Şi el, pasămite, gîndea — oi scăpa... 

Din spate, bocănind cu cîrja, Silvestr Petrovici se 
apropie de cîrmă şi spuse că e tirziu, că au să ajungă 
la dulgherii tocmai cînd au să coboare corabia pe apă, 
că cei de acolo, pesemne, s-or fi săturat să tot aştepte. 

În depărtare începură să strălucească turlele biseri- 
cilor din Arhanghelsl. 

— Mergem la dulgherii ? înirebă Reabov. 

— Coteşte într-acolo! porunci Petru. 

Aghei Pustovoitov strigă în pîlnie poruncile cuve- 
nite şi matrozii alergară sprinteni unde trebuia. Se 
zăreau dulgheriile din Solombala şi corăbiile de răz- 
boi care stăteau la ancore în preajma lor. În vîntul 
înviorător al dimineţii, fîlfîiau steagurile la pupe, flu- 
turau flamurile pe catarge, mairozii cu căldări îa 
mîini spălau punţile. Pe corăbii vuiau cornurile şi bä- 
teau tobele. Obrazul lui Petru zviîcni. Privea cu nesaţ 
la corăbii. Dîndu-i un ghiont lui levlev, rosti: 

— Ei? Mai ai ceva de spus ? Escadră în lege! 

Fregata făcu o voltă. Apa fremătă la cîrmă, vîntul 
șuieră deodată în pînze. Corăbiile creşteau văzînd cu, 
ochii. Se zăreau tot mai mari, tot mai înalte şi mai 
puternice. Incepură să strălucească în soare corona- 
dele de aramă, să se vadă în sabordurile deschise ţe- 
vile tunurilor grele, să se audă poruncile căpitanilor 
care ieşiseră în fugă pe dunete ca să întimpine fre- 
gata ţarului. 

— Ce zici de corăbii ? îl întrebă țarul pe Reabov, cu 
glas răgușit de tulburare. 

— Ne-am trudit binişor ! răspunse cîrmaciul. Le-am 
durat. Iar pe.şved nu l-am lăsat să le ardă — şi acolo 
ne-am trudit. Adevărată flotă — nu-i poţi spune altfel ! 

Prin credinţa şi prin vrednicia lor, amin- 
tirea acestor bărbaţi va rămine nepieritoare 


în Rusia. 
Petru I 
Du sînt mulți, 
mută şi munţi | 
Zicăloare 


1. O HOTĂRIRE NESTRĂMUTATĂ 


Trezindu-se în zori, Vaniatka Reabov se frecă la 
ochi cu pumnişorii, căscă dulce de două ori şi vroi să 
doarmă mai departe, dar deodată îşi aminti de hotă- 
rirea nestrămutată pe care o luase şi se ridică numai- 
decît în capul oaselor pe laviţă, speriat de ceea ce îşi 
hărăzise el însuşi. 

După o scurtă cugetare, trezindu-se pe deplin, nu 
se mai temu. Tot ce chibzuise în ajun i se înfățişa acum 
ca un lucru limpede şi uşor de îndeplinit: trebuia 
numai să se îmbrace şi să iasă din curte. 

Maică-sa dormea adînc. Tătîne-su, pesemne că ple- 
case la corabie. Vaniatka se îmbrăcă, bătu cu ciubo- 
tica potcovită în podea — ca să calce mai bine, îşi 

strînse cingătoarea şi, fără să mai piardă vremea. ca 
să caute pieptenul, îşi greblă cu degetele părul cîrlion- 
tat. Deoarece era un băiețel chipeş şi pleca de acasă 
pentru multă vreme, sau poate pentru totdeauna, luă 
şi căftănaşul pe care maică-sa i-l făcuse nu de malt 
dintr-un sarafan al ei. Acum rămînea numai să scoată 
din ocnița de sub cuptor legăturica ascunsă acolo în 
ajun. O legăturică ca aceea îi făcea de obicei maică-sa 
tătucului cînd acesta se gătea să iasă în larg, o legă- 
turică asemănătoare îşi făcuse şi Vaniatka gătindu-se 
să plece pe mare. In legăturică pusese nişte scovergi 
— una muşcată, alta întreagă, un ou copt, sare şi un 
castravete — de asemenea muşcat. 

_Silindu-se să nu facă zgomot, Vaniatka ieşi în cer- 
dac şi dădu nas în nas cu băbuţa Evdoha, care se miră 
foarte văzîndu-l pe băiat sculat atît de devreme şi se 
miră încă şi mai mult cînd îi văzu legăturica din mînă 
şi căitănaşul cel nou pe umeri. 

— Da’ încotro pleacă mujicul ? întrebă băbuţa Ev- 
doha. Nu cumva la biserică ? 


Vaniatka se gîndi — el nu răspundea niciodată de 
îndată — se încruntă şi spuse că nu, nu se duce la 
biserică. 


— Nu la biserică — atunci unde, măiculiţă Doam- 
ne > 

— Ia, mă duc aşa, să mă plimb. De ce să nu mă 
plimb ? 

— Plimbă-te, plimbă-te, nu-i rău! 

— Păi tocmai de aia. Oi vedea corăbiile. Ele por- 
nesc 'astăzi în mare, de-aia mă şi duc... 

— Du-te, du-te, nepoţele. Da’ de ce ai îmbrăcat caf- 
tanul de sărbătoare ? 

— Da” de ce să n-am caitan ? Mi l-a cusut — iacă, 
l-am îmbrăcat... 

— Da” în legăturică.ce ai? întrebă băbuţa. 

— De-ale gurii! răspunse Vaniatka uitîndu-se de 
jos în sus la bătrînă cu ochii lui verzi, 

— [a-n te uită ce mujic cu cap! încuviinţă bătrîna. 
S-a gîndit şi la mîncare. Se vede că pleci peatru 
multă vreme... 

„Pentru totdeauna !“ vroi să răspundă Vaniatka de- 
oarece nu ştia să mintă, dar îşi muşcă limba la vreme. 
Băbuţa dezlegă legăturica, îşi clătină capul bătrîn, tre- 
murător şi oftä : 

— N-o să-ţi ajungă pînă seara, flăcăiaşule, de-i sta 
pînă seara. Tu eşti rău la foame — ca taică-tu. De 
ți-or rima şoarecii în burtă -— e vai şi amar de gazdă. 
Și scoverga-i muşcată. Stai, puiule, să-ţi pun o cutiuță 
cu brînză şi nişte batog proaspăt... 

Vaniatka se aşeză jos în cendac, îşi sprijini barba-n 
pumn şi se mîhni — „n-o să mai viu aici, maica o să 
se amărască, băbuţa o să plîngă amarnic“. Dar în- 
dată hotărî cu tărie: „Nu-i nimic! Or urla şi or tă- 
cea. Mă duc cu tătucu, nu ne-om pierde, o să le mai 
aduc şi daruri într-o zi !“ 

Băbuța veni cu merindele, legă mai bine legătura, 
pieptănă ciuful lui Vaniatka şi-i dădu un bănuţ — 
cum să se plimbe mujicul fără bani! 

— După ce mănînci, bei un cvas — grăi băbuța — 
vorba ceea -— sătul o duci şi cu ăi flămînzi. Du-te cu 
Dumnezeu, da’ nu te zbengui cu alţi băieţi, că-i mai 
cădea şi-n apă. | 

Deschizînd portița, Vaniatka răspunse ca un om 

mare : 
' — Oi cădea — oi ieşi! Nu-s topor, n-oi cădea la 
fund. Bătrîna clătină din cap a mirare — mai ieri 
era un prunc iar azi, iacătă-l mujic în toată firea. 
Zboară, zboară zilele... 

În vremea asta Vaniatka se apropia de arsanaua 
Voskresenski. 

Flota. de corăbii, întinsă într-un arc mare, stătea 
la ancore nu departe de mal. Barcazuri, luntri, lotci, 
ciobace — împreunaseră ciopor vasele şi matrozii stri- 
gau ridicînd pe punți saci, butoaie, coşuri, trăgînd cu 
funiile tunuri mici şi mari, lese cu ghiulele, lăzi de 
lemn cu pulbere. Lotci cu comandiri corăbieri se ţe- 


Li 

seau repede de colo-colo printre vase, împinse de vis- 
le ; comandiri cu tricornuri negre, cu mundirele verzi 
ale polcului Preobrajenski, cu răsirinturi la gît, cu 
mănuşi albe, cu săbii, urcau sprinteni pe scări. Pe 
unele vase ridicau pinzele, încercîndu-le înainte de a 
porni la drum, pe altele răsunau ușor ciocanele de 
lemn ale călăfătuitorilor, pe celelalte căprarii şi nos- 
tromii muştruluiau matrozii. Dvina clocotea de viaţă 
şi Vaniatka se gîndea bucuros că în curînd o să se 
afle şi el pe o corabie şi-o să-şi îndeplinească hotărî- 
rea lui nestrămutată. 

Lotci şi luntri se apropiau mereu de mal dar de pe 
„Sfinții Apostoli“, ca un făcut, nu sosi nimeni înde- 
lung şi Vaniatka începu să se întrebe dacă n-ar putea 
să ajungă la vasul amiral de pe salt vas. Deodată, 
bîrnele arsanalei fură izbite de botul unei luntri şi 
cîrmaciul, urcîndu-se pe laviţă, strigă: 

— Care-i pentru „Apostoli“ ? Hai repede! 

Vaniatka veni mai aproape şi spuse: 

— Eu sînt pentru „Apostoli“ 

—- Dar tu cine eşti? întrebă matrozul, uitîndu-se 
vesel la Vaniatka şi sticlindu-şi dinţii albi. 

— Sînt fiul cîrmaciului Reabov. 

— ÂI lui Ivan Savvateevici ? 

— ÂI lui. 

— Iaca cine eşti tu! 

— D-apăi acela sînt. 

— Da’ cum te cheamă? 

— Ivan mă cheamă. 

— Aşadar, Ivan Ivanovici ? 

Vaniatka se cam îîstici şi tăcu. 

— Åi treabă la taică-tu ? întrebă din nou matrozul. 


— La el! 
— Da’ el o fi pe „Apostoli“? 
Un alt matroz — vislaşul — spuse muşcînd din 


pesmetele de grîu : 
— Păi unde ar putea fi Ivan Savvateevici ? Pe es- 
cadră. Urcă-te, Ivan Ivanovici, te-om duce. 
Vaniatka sări în luntre şi întrebă: 

— Să mă aşez oare pe laviļă ? 

— Laviţa, prietene, a rămas în izbă iar la moi în 
flotă se numeşte scaun ! rîse sfătos vislaşul, mestecînd 
cu poftă pesmetele. 

Vaniatka se îmbujoră uşor şi, uitîndu-se la matro- 
zul cu pesmetele, se aşeză şi-şi desfăcu legăturica. Ii 
rimau pesemne şoarecii în burtă, cum grăise băbuţa 
Evdoha. 

— lată cum e Ivan Ivanovici al nostru ! spuse ma- 
trozul, un îlăcăiandru cu nas cîrn şi cu fața pistru- 
iată. E un unchiaş înţelept. Ce nu şi-a luat cu el! 

— Aici e de ajuns să mîncăm cu toţii! îi pofti 
bucuros Vaniatka. Luaţi, vă rog... 

Dar matrozii nu se atinseră de merindele lui Va- 
niatka, spunînd că ei au hrană de la stăpînire şi acea 
hrană le este îndestulătoare. 

De sus, de pe mal, strigă un glas cunoscut: 

— Sînteţi de pe „Apostoli“, flăcăi ? 

Şi Silvestr Petrovici acum fără cîrje, numai cu bas- 
tonul lui, sări în luntre. 

— Ia uite pe cine văd! rosti el mirat, şi aşeziîn- 
du-se alături de Vaniatka îl apucă cu degetele aspre 
de bărbia cu gropiţă. Fi, să trăieşti, fine! Şlerge-ţi 
băiete fața, că-i plină de brînză... 

Vaniatka se şterse ascultător. 

Luntrea se desprinse de arsanaua Voskresenski .și 
pluti uşor spre vasul amiral al escadrei care stătea 
la două ancore în mijlocul apelor Dvinei, scînteietoare 
sub razele soarelui. | 

Silvestr Petrovici întrebă unde se află cîrmaciul. 
Vaniatka tācu. levlev cercetă cu luare aminte faţa 
băiatului, învăpăiată, plină de sănătate, îi puse citeva 
întrebări şi ghici repede hotărîrea nestrămutată a lui 
Vaniatka. 

Urcară scara împreună, braț la braţ, şi intrară în 
cabina mare a amiralului, împodobită cu piei înflo- 
rate şi cu bronzuri. Ţarul şi Feodor Miatveevici Apra- 
xin şedeau aplecaţi deasupra unei hărți mari: îşi 
scoseseră amîndoi mundirele ; ţarul era într-o rubaşcă 

albă, Apraxin — în camizol cusut cu fir argintiu. 
Silvestr Petrovici îl aşeză pe Vaniatka deoparte, în 
fotoliu, deschise în fața lui fereastra de ţiplă, îi puse 
în mîini ocheana — să se mite unde va dori — şi-i 
spuse să tacă. Mestecînd mereu cu poftă din legătu- 
rica sa, Vaniatka se uită în tubul minunat, scoțind în 
aceeaşi clipă un strigăt de uimire, iar evlev se a- 
propie de țar, se aplecă spre el şi-i spuse, zimbind 
cu ochii lui albaştri ca cerul: 

— lată, măria ta, un corăbier al viitoarei flote ru- 
sești. A fugit din casa părintească ca să plece cu.va- 
sele pe mare. E şiret flăcăul, dar nici noi nu sîntem 
mai prejos... 

Țarul se uită cu coada ochiului la Vaniatka şi-l 
întrebă scurt : 

— Cine? Băieţaşul ăsta? 

— El. Mestecă şi se uită în ocheană. 

— Ål cui e? 

— E fiul cînnaciului Reabov şi finul meu. 

Luîndu-şi privirea obosită de pe hartă, Apraxin 
rosti : 

— Nu e singurul, Silvestr Petrovici. Mulţi vin de 
bună voie. Ostaşii îi adunăm cu bita dar localnicii 
dvinenii şi pomorenii — se urcă pe corăbii, 
roagă să-i luăm matrozi. Pomorie este leagănul ma- 
trozilor flotei de corăbii. Şi se descurcă foarte bine 
în munca nouă şi grea pentru ei. Sînt unii care abia 
săptămîna trecută au primit pieptăraşe, iar astăzi cu- 

nosc corabia ca pe cele cinci degete de la mînă. 

Petru spuse îngîndurat: 

— Bine! Poruncim să se adune cît mai curînd dvi- 
neni şi belomoreni pentru flota noastră de corăbii — 
cel puţin o mie de oameni, ca să alcătuim din ei sim- 
burele unui corp de matrozi adevărați... 

— Nu numai matrozi, ci şi comandiri, măria ta! 
spuse Apraxin. Chiar de îndată trebuie să-i trimitem 
pe unii dintre tineri la şcoala de corăbierie. Deunăzi, 
Silvestr Petrovici pomenea de Mitri Gorojanin care a 

fost ucis de şvezi — or, ca dinsul sînt astăzi destui 
şi în viaţă... 

Scrie-i pe hîrtie! porunci Petru — treaba e 
grabnică — chiar astăzi să-i pornim din Arhanghelsk. 
Vremea ne ajunge din urmă — mai tîrziu n-o să mai 
avem răgaz. 

Îşi turnă o cană de cvas, o bău pe nerăsuflate și 
spuse să fie chemat plantonul de la cabine. După uşă 
se auzi o gîlceavă, șoşoteli speriate, şi în uşă se ivi 
chipul mustăcios al cuiva: 

— Cine ? Cine ? 

— Plantonul de la cabine! spuse Petru, aprinzîn- 
du-se. 

Din nou se auziră şoapte, foială. Ascunzîndu-si zîm- 
betul, Apraxin strigă: 

— Filka! 

Îndată intră un flăcău desculț, în rubaşcă neîn- 
cinsă cu o privire senină în ochii jucăuşi, cu păr bă- 
lai. 

— Ţine minte, Filka — porunci cu asprime Apra- 
xin. Planton la cabine eşti tu, Filka. Ai înțeles ? 

— Deunäzi am fost ajutor al timmermanului, aju- 
tor al comandantului de tun, acu-s planton la cabine ! 
Nu-s vorbe de-ale noastre, cu mare anevoință... 

Apraxin se întoarse spre ţar: 

— Mâătrozi mai buni nici c-ai să găsești, dar cu- 
vintele străine sînt grele pentru ei. Mai bine să le 
spunem pe limba noastră — tîmplar, vistavoi! 

— Nu vorbi prostii! spuse Petru, şi porunci plan- 
tonului Filka : du-te şi-l adu pe ţarevici încoace. 

Filka făcu stînga-mprejur pe călcîiele goale şi o 
zbughi. Petru îl chemă lîngă el pe Vaniatka. Acesta 
lăsă ocheana, oftînd, şi se dădu jos din fotoliu fără 
chef. El nu-l cunoştea pe ţar pentru că, în ziua cînd 
fusese ospăţul în casa cîrmaciului, amețise din pricina 
fumului de tutun şi i se încîlcise totul în cap — mun- 
dire, mustăţi, săbii, caftane, jiletci, cozonaci, pocale. 
Ținea minte numai cum dimineaţa maică-sa îi spu- 
sese cîrmaciului : 

— Ei, Ivan Savvateevici, dă-mi bani de piaţă, mă- 
car o copeicuţă. Am făcut-o cam lată! 

Taică-său se scărpinase la ceafă şi plecase să facă 
rost de bani. 

— Mă cunoşti? îl întrebă Petru, cînd Vaniatka se 
opri în faţa lui, cu ocheana în mînă. 

— Nu te cunosc. 

— Am fost la taică-tu în ospeţie. 

— Multi au fost! zise Vaniatka, învîrtind în miîini 
ocheana' de aramă. Au fost şi polcovnici, şi ghinărari, 
şi căpitani au fost, şi chiar ţarul a fost... 

— Țarul? Cred că minţi ! 

— Ba mu mint. 

— Ei, dacă nu minţi, atunci hai să stăm de vorbă 
cum trebuie. Cînd ai să fii mare — ce te faci ? 

— Eu? 

— Tu. 

— Păi, om al mării. 

— ‘Matroz sau pescar ? 

Vaniatka își vîrî în gură cea din urmă bucată de 
scovergă, se gîndi și răspunse cu o poveste pe care i-o 
spusese băbuța Evdoha: 

— Cînd oi creşte voinic, m-oi duce la ţar, în pala- 
turile lui de piatră albă, m-oi închina adînc şi m-oi 
ruga de tătucu nostru : „,[arule — măria ta, luminate, 
nu mă osindi, milostiveşte-te de mine — îngăduie să-ţi 
grăiesc o vorbă: moşul meu Savvatei a hălăduit cîr- 
maci pe mare, taică-meu Ivan a fost în slujba ta, po- 
runcește-mi și mie să umblu pe ditamai corabie în 
ocheanul cel mare...“ 

Petru zîmbi voios, trase băieţelul lîngă el, îl strînse 
între genunchi şi-l întrebă cu glas cald: 

— Cine te-a învățat, fiu de pescar, cum trebuie să 
vorbeşti cu țarul? 

— Păi, băbuţa Evdoha! răspunse Vaniatka ispră- 
vind de mestecat scoverga, şi urmă : iar ţarul, măria 
sa, luminatul, o să mă pupe pe guriţa-mi dulce şi-o 
să-mi pună-n mînuţe sabie ascuţită de oţel, şi-o să-mi 
dăruiască bani... 

Țarul rîse cu poftă şi strîngînd tare umărul lui Va- 
niatka, spuse : 

— O să fii corăbier, flăcăule, doar că trebuie să mai 
creşti nițeluş... 

Uşa scîrții. Pe chipul lui Petru lunecă o umbră. Im- 
pingîndu-l încetişor de la sine pe Vaniatka, îi spuse: 

— Hai, du-te şi joacă-te cu țareviciul. Mergeţi pe 
punte sau pe dunetă, acolo sînt tunuri fel şi fel — 
plimbaţi-vă... Duceţi-vă amindoi, jucaţi-vă. 

— Tubul l-om lua oare cu noi ori l-om lăsa aci? 
întrebă Vaniatka şi se vedea că el nu poate să plece 
fără ocheană. 

— a-l, ia-l cu tine! spuse Petru repede. Ia şi 
ocheana și tot ce mai este pe acolo. Silvestr Petrovici, 
dă-le muschete, dă-le săbii... 

Fața lui Vaniatka se îmbujorase toată de fericire. 
Se întoarse spre băiatul firav, care stătea lîngă el cu 
brațele lungi atîrnînd fără vlagă, şi-l împunse cu co- 
tul dîndu-i să înţeleagă ce mai joacă o să fie, dar băia- 
tul nici nu tresări măcar. Vaniatka şi Alexei ieşiră cu 
levlev. Petru stătu multă vreme tăcut, apoi, uitîndu-se 
pe fereastră, rosti în şoaptă: 

— O, Doamne atotmilostiv, de ce mă pedepsești ? 

— Ai spus ceva, măria ta? întrebă Apraxin, ridi- 
cînd privirea de pe hartă. 

— Socoteşte, măsoară ! răspunse Petru cu gîndu- 
rile în altă parte. Socoteşte, Feodor Matveevici, astăzi 
nu ne e de loc îngăduit să greşim... 


2. ŢȚAREVICIUL ALEXEI 


Rămînînd în doi cu Alexei şi cercetînd pistolul, Va- 
niatka 'îl întrebă : 

— Auzi, Alioha, da’ pentru ce-ţi zic ţarevici ? 

— Păi sînt chiar ţarevici... 

Vaniatka zîmbi ; 

— Ce tot minţi! Dacă tu eşti țarevici — eu îs ţar! 

Ridică cocoșul pistolului, ochi în catarg și spuse cu 
glas gros: 

— Cînd oi trage acuşica ! 

Corabia se legăna abia simţit. Dvina scînteia orbi- 
tor. Împrejur, pe vasul amiral era forfotă — matrozii 
ridicau pe scripeți paturi de stejar pentru tunuri, vergi 
de schimb, pînze strînse şi legate. Cîntările se revăr- 
sau. largi şi slobode deasupra apelor marelui rîu, cio- 
canele călăfătuitorilor răsunau pe întrecute, dîrz şi 
vesel, baroasele fierarilor de corabie duduiau şi zăn- 
găneau. De „Sfinţii Apostoli“ se apropiau şase luntri, 
lotci şi barcazuri ; părea că încărcăturile n-aveau unde 
să mai încapă, dar calele fără fund erau pe jumătate 
goale. Din pricina luminii și a soarelui, din pricina 
luciului argintiu al Dvinei, din pricina larmei învioră- 
toare a muncii însufleţite şi spornice, lui Vaniatka îi 
venea să alerge, să se cațăre pe scări și să se bucure 
aşa cum se bucură viţelul pe iarbă grasă de primăvară 
dar băiatul, cu care i se spusese să se joace, şedea 
nemişcat, închidea ochii pe jumătate, plictisit, şi tăcea. 

— Nu mergi să vedem corabia ? întrebă Vaniatka. 

— Dar ce să vezi pe ea? 

— Ei, asta! Ce să vezi! Tunurile, cum şi unde le 
ridică cu funii, bucătăria... 

Zîmbi şiret : 

— Poate că acolo or coace cozonaci — ne-ar da şi 
nouă... | 

Alexei porunci aspru : 

— Stai aici! 

— Atunci hai să ne uităm în tub ! 

— N-am nevoie de tubul tău... ` 

— N-ai nevoie? N-ai nevoie de tub? se miră Va- 
niatka. Hai, uită-te numai o dată în el — n-ai să-l mai 
laşi. Uită-te! Ce se vede în el... 

— Lasă-mă în pace ! rosti poruncitor Alexei. 

— Ei... mare pagubă | 

Şi Vaniatka începu să se uite singur prin ocheană, 
grăbindu-se să privească pe săturate înainte ca cineva 
să-i ia minunata jucărie. Dar de unul singur nu era 
totuşi prea plăcut să priveşti şi Vaniatka se întoarse 
în toate părţile, gîndindu-se cum să plece de acolo cu 
ocheana aceea de mare preţ — să găsească alți copii. 

— Ce te tot foieşti? întrebă Alexei. Şezi liniştit 
cum şed şi eu. 

Fața lui Vaniatka se posomorî. Şedeau amîndoi ală- 
turi pe un colac de parîme și priveau în zare. Deasu- 
pra Dvinei, deasupra luntrilor mititele şi a corăbiilor 
uriașe zburau, ţipînd, pescăruşii. Prin apropiere, pe 
punte, treceau mereu nişte boieri graşi şi pîntecoşi, şi 
se închinau adînc, smeriţi, ba chiar cu teamă, dina- 
intea lui Alexei. Privind pe alături de ei, acesta nu le 
răspundea, ba chiar se strîmbă la unul şi-i arătă 
limba. Un alt boier gras, cu fața ciupită de vărsat, cu 
mustățile ude, pleoştite — făcu o plecăciune, veni mai 
aproape, sărută mîna ţareviciului, îl întrebă de sănă- 
tate şi spuse că acu’ la Moscova era frumos, nu ca în 
acest Arhanghelsk blestemat de Dumnezeu. Țareviciul 
nu răspunse nimic şi boierul se depărtă de-a-ndărate- 
lea, făcînd plecăciuni. 

— Ce ești tu, popă? 

— Popă ? rosti mirat Alexei. 

— Păi dacă nu eşti popă — de ce îți pupă mîna ? 

Alexei zîmbi disprețuitor şi nu răspunse nimic. 

— Pentru el e urît Arhanghelskul ! spuse oțärît Va- 
niatka. Blestemat de Dumnezeu ! Ia-n uite ce rîu mare 
avem noi, ia uite, Piaţa Străinilor, ia uite ce corăbii ! 
Ne-a vorbit de rău orașul — da' pentru ce? 

Se gîndi şi adăugă: 

— Mă duc. Ia-ţi tubul şi muscheta. Mă duc... Ce să 
stau aşa ! 

— Ei, şi unde ai să te duci ? întrebă Alexei mohorit, 
întorcîndu-şi spre Vaniatka chipul lui lung şi firav. 
Ce mai vrei? Ședem, şi-i bine aşa. O să avem vreme 

să tot privim. O să ne legene, marea are valuri, cora- 
bia scîrțiie, face zgomot... 

II trecu un fior. Îşi trosni degetele, se gheboşă ca 
un bătrîn şi din nou începu să vorbească: 

— Strigăte, zgomot, toţi aleargă, n-ai nici un pic 
de liniște. La ce-i bună marea asta? Apă și apă, cît 
vezi cu ochiul. Cui îi place, n-are decît să se plimbe 
pe mare dar eu ce nevoie am? 

Vaniatka se uita cu ochi rotunzi la Alexei, neînţele- 
gînd despre ce vorbeşte. 

— Dormi pe corabie, zic ei, obişnuieşte-te! Dar 
cum să dormi aici cînd ea, blestemata asta de corabie, 
se tot mișcă ? Se tot scutură, se tot leagănă... 

Ţareviciul tot vorbea și vorbea, trosnindu-și dege- 
tele, iar Vaniatka nu-l asculta — se uita cum ridicau 
matrozii pe corabie, cu ajutorul scripeţilor, o luntre. 
Glasul domol al ţareviciului, felul cum îşi trosnea de- 
getele mîinilor albe, cum își strîngea bătrînește bu- 
zele, îl plictisiră cumplit. El se ridică vrînd să plece, 
dar Alexei îl ciupi rău de picior şi-i porunci cu glas 
subțirel : | 

— Ţi-am spus să şezi! 

— Da’ de ce mă ciupești ? strigă mînios Vaniutka. 
Cu cine crezi tu că ai de-a face? Cînd te-oi ciupi eu, 
te duci de-a berbeleacul pînă-n apă, numai bulbucii 
mai rămîn din tine... 

— Dacă mă ciupești — îţi taie capul! răspunse 
Alexei. 

— Capul? 

— Ti-l] retează pe loc! Și ţi-l înfige în ţeapă! Hai, 
ciupește-mă, încearcă ! 

— Nu mi-e frică! 

— Ba iată că ţi-e frică! 

Intărîtat, Vaniatka aplecă într-o parte capul cu păr 
cîrlionţat ṣi strînse tare pumnii. Alexei stătea în faţa 
lui — deșirat, cu părul lung, pînă la umeri, cu chi- 
pul alb, răutăcios — şi cine ştie ce s-ar fi întîmplat, 
dacă în clipa aceea nu s-ar fi ivit pe punte cîrmaciul 

Reabov. El se apropie liniştit de băieţi, puse mîna pe 
umărul fiului său şi-l întoarse către sine: 

— Du-te, fecioraşule ! spuse el domol, blind. Du-te, 
puiule! Măicuţa, acolo, s-o fi prăpădit de grijă, bä- 
buța Evdoha o plinge... Hai la luntre să te duc, hai, 
fecioraşule ! 

Alexei îl trase pe Reabov de mînecă şi strigă: 

— 1 s-a poruncit să stea pe lîngă mine, pe lingă 


țarevici ! 
— Păi el domnule, o să te bată... 
— Dacă mă bate — îi taie capul! 


— Da” la ce-mi trebuie mie aşa ceva ? răspunse zim- 
bind Reabov şi se întoarse iară spre Vaniatka: nu, 
fecioraşule, astăzi ai să faci cum zic eu. Hai să mer- 
gem |! 

Alexei bătu din picior. Ca şi cînd n-ar fi văzut lu- 
crul acesta, Reabov îşi duse fiul încet spre scară şi 
uitîndu-se în ochii lui înlăcrămaţi de mînie, spuse 
încet : 

— Lasă, puişorule, lasă dragule ! Tu eşti mai bun 
ca el, mai cutezător, tu eşti mai tare, dar nu-i d-a 
surda vorba că şi ţințarul trînteşte calul dacă-l ajută 
lupul. El e ţînțar iar după el ia uite ce de-a lupi! 
Du-te, puişorule acasă, nu te mîhni —cînd o să mai 
creşti niteluş, om ieşi în mare pe-o corabie, om înăl- 
ta pînzele... 

— Hotărtrea mea, tătucule, e nestrămutată, — spu- 
se Vaniatka plîngînd cu lacrimi cît bobul de mazăre. 

— Care hotărîre ? 

— Nestrămutată — să merg cu tine pe corabie! 

— O să mergi, dragule, o să mergi!.îl linişti 
Reabov. Nu astăzi, dar în curînd. Și-o să iasă din 
tine un corăbier, vajnic — tot să cauţi asemenea co- 
răbier. Şi hotărîrea ta e nestrămutată... 

Cobori împreună cu fiul lui pe scară, îl aşeză în 
luntre, îi dădu o copeică întreagă pentru dulciuri şi 
de pe puntea corăbiei flutură îndelung mîna în urma 
lui. 

3. SE DUC SA SE INCHINE 


Seara, în dangătul clopotelor şi în bubuiturile tu- 
nurilor, flota ţarului ridică ancorele şi părăsi Arhan- 
ghelskul. Ţarul Petru, curtenii şi apropiații lui se du- 
ceau să se închine sfinților Zosima şi Savvatei. Dar 
lîngă cetatea Novodvinskaia corăbiile aruncară iară 
ancorele. Sub ocrotirea nopții întunecoase de august, 
fără lumini şi fără vorbărie, începură să încarce ostaşi! 
din polcul Preobrajenski, matrozi, streliţi şi tunari. 
Oamenii se urcau pe scări într-un şirag tăcut, coră- 
bierii îi îndrumau spre locurile hotărîte de mai îna- 
inte, unde îi aşteptau cazanele cu păsat gras, butoa- 
iele cu cvas şi pesmeţi întinşi pe rogojini. 

Pe corabia „Sfinţii Apostoli“, lîngă scară, stătea 
însuşi Petru Alexeevici cu levlev, Apraxin şi Menşi- 
kov. În întuneric ostaşii îl cunoşteau pe țar după glu- 
mele cu care îi întîmpina în şoaptă. Menşikov, care nu 
apucase să cineze de atitea treburi, ronțăia cu dinţii 
lui zdraveni un covrig uscat. Stînd deoparte, Levlev 
și Apraxin vorbeau cu glas scăzut. Suila un vînt cald 
și prielnic. Stelele luminoase şi mari priveau din cer 
la escadră, la barcazurile de pe care se urcau oa- 
menii, la valurile şi tunurile cetăţii. Mirosea a ca- 
tran; uneori vintul aducea de pe maluri izurile ier- 
burilor uscate. 

— Mă uit şi nu-mi vine să cred! spuse încet A- 
praxin. Oare s-a împlinit visul nostru ? 

— Ce vis, Feodor ? 

— Visul tinereții noastre. Flota. Marea flotă de co- 
răbii .. | 

Silvestr Petrovici rise bucuros şi strînse cu căldură 
cotul lui Apraxin. Petru întrebă de departe: 

— Domnule amiral, n-o îi de ajuns? Am încărcat 
patru sute de suflete... 

— Cred că-i de ajuns! răspunse Apraxin. 

— Ce de ajuns? întrebă de undeva din întuneric 

Reabov. Mai putem lua vreo două sute. Doar nu-i 
luntre, nu-i o lotcă sau un barcaz, ci-i corabie! 

Nostromul Semisadov număra : 

— Patru sute şase, patru sute şapte, patru sute 
opt — hai, băieţi, mai repede... 

In zori escadra trecu de şanţuri şi ieşi în marea 
largă. | 

In cabina amiralului, nacealnicul de streliți Semion 
Borisovici, din nou pus în slujba de mai înainte, po- 
vestea țarului amănuntele luptei de sub zidurile cetă- 
ţii Novodvinskaia. Silvestr Petrovici privea în altă 
parte, cu fața învăpăiată de tulburare. Stînd deo- 


« parte, Egorşa Pustovoitov întregea cu ceea ce era ne- 


cunoscut nacealnicului de streliţi. Uneori adăuga o 
vorbă şi Aghei. Petru asculta cu nesaţ, îşi legăna pi- 
ciorul în cizma lustruită oglindă şi sugea pipa olan- 
deză, de mult stinsă. | 

= — Vaska Rjevski, voievodul — nu-i un om prost 
însă de fa o vreme s-a făcut un fricos, — spuse el 
deodată. În lupta de la Narva, am auzit că s-a purtat 
frumuşel — s-a bătut, iar aici unde n-a fost vorba 
de o luptă, s-a muiat prea de tot... 

Oftă şi întrebă cu amărăciune în glas: 

— De unde să iei voievozi, ghenerali, căpetenii de 
oaste hotărîţi şi îndrăzneţi ? De ce tăceţi, domnilor 
sfetnici, domnilor înalţi sfetnici ? Doar mergem să 
ne rugăm, doar sînteți gata la datorie — ar trebui să 
fiți mai veseli... 

Ridică pocalul în faţa lui levlev şi rosti tare: 

— Pentru Silvestr Petrovici Ievlev, contraamiralul 
flotei ruseşti de corăbii — vivat! 

— Ura! strigă :Menşikov. Şi îndată se plînse cu 
glas tare: iată că şi Silvestr a ajuns contraamiral! 
lar eu ce-s? 

Ţarul îi răspunse cu o ameninţare veselă în glas: 

— Noi amindoi o să mai stăm de vorbă despre fe- 
lul cum i-ai jecmănit pe neguţătorii din Arhanghelsk. 

— D-apăi ei singuri, măria ta, singuri au adus 
mărgăritarele. 

Toţi cei de la masă zbucniră în ris, şi mai tare 
decît toţi ridea chiar Alexandr Danilovici. Țarul îl 
amenință cu degetul. Menşikov se gîndi cu bucurie: 
„S-a făcut, astăzi n-o să mă bată!“ şi privi pe fe- 
reastră ; în urmă, după cîrma vasului amiral, care 
zbura cu toate pînzele în vînt, venea, înconjurată de 
stropi sclipitori, sub razele soarelui, într-un şir fără 
greş, toată escadra — corăbiile, fregatele, iahturile. 

— Mengem cu o flotă — spuse Petru Alexeevici — 
cu o flotă de mare! Nu mai e lupta de la Azov — 
e altfel, totul e astăzi altfel... 

Ceva mai tîrziu, Silvestr Petrovici se urcă pe punte 
la Reabov. În cămaşă albă din pînză aspră, cu gule- 
rul descheiat, cu caftanul aruncat pe umeri, cîrmaciul 
stătea lîngă busola corăbiei. Văzîndu-l pe levlev, 
zîmibi bucuros şi-i spuse din inimă: 

— Am auzit, am auzit! Pe țărm te-om sărbători, 
Silvestr Petrovici. Contraamiral al flotei ruseşti ! Mare 
lucru ! Ar trebui să se încingă un ospăț de cinci zile, 
ba chiar şi de o săptămînă. Mă bucur pentru dum- 
neata... 

Bocănind din piciorul lui nou de mesteacăn, Semi- 
sadov se apropie, firitisindu-l şi el laolaltă cu alţi 
flăcăi cu căciuli împletite, aşezate ştrengăreşte pe cap. 
Feţele lor arse de vînt, cu nasurile jupuite, zîmbeau 
vesele, mîinile înnegrite de catran stringeau mîna lui 
levlev. Unul dintre ei spuse cu glas gros: 

— Fii mai aspru, Silvestr Petrovici — noi sîntem 
oameni zvînturatici. Iar la turmă buiacă — nu fii 
păstor blajin, asta-i ştiut... 

' Matrozii începură să ridă. levlev dădu din mînă 
a îngăduinţă şi plecă pe corabie, să vadă dacă-i rîn- 
duială. Vîntul voios şi sărat al mării şuiera în pînze, 
corabia se legăna şi scîrțiia fără contenire. Mirosea 
tare a catran, a parime de cînepă, a ierburi de mare. 

Pe teugă matrozii cîntau un viers. levlev se opri şi 
ascultă cu luare-aminte : 


Ci-n orașul străvechi, în Arhanghelsk, 
Pe cea Dvină, pe fluviul cel lat. 

Pe Solombala-ostrov, vase multe 

Un prea tinăr matroz le-a armat 


„lată că au fost alcătuite cîntece despre noi“ - 
gîndi Silvestr Petrovici. 
Ci-n oraşul străvechi, în Arhanghelsk, 
N-oi mai fi de matrozu-mi iubită. 
Draga dragoste-a mea, îndrăgitul 
E matrozu' cu şapca-mpletită. 


Impletită i-e şapca, iar sabia 
Neagră e, albă-i 'nalta  vintrea, 
La babord tunuri apele străjuie... 
O, matrozule, nu mă uita! 


Silvestr Petrovici îşi umplu pipa cu tutun negru, 
se apropie de hîrdăul în care mocnea un fitil aprins 
şi luă foc. Matrozii cîntau mereu cu glasuri voioase: 


Ci-n orașul străvechi, în Arhanghelsk, 
Pe cea Dvină, pe fluviul cel lat, 

Pe Solombala-ostrov, a ta dragoste 
Lacrimi multe, matroz, a vărsat... 


Din spate cineva îi atinse cotul. Se întoarse. Pri- 
vindu-l ciudat — şi vesel şi supărat — Reabov îi 
spuse la ureche: | 

— Ai văzut ce mi-a făcut ştrengarul... 

— Care? 

— Fiu-meu Ivan, cel dăruit de Dumnezeu... 

— Ce, e aici? întrebă Silvestr Petrovici. 

— Aici-i, împielițatul!! Cum de s-o fi urcat de nu 
l-a văzut nimeni ! Acu’ ce să fac? 

Buzele lui Silvestr Petrovici tremurau — nu-şi mai 
putea stăpîni zîmbetul. Zîmbea şi Reabov, însă ochii-i 
cătau îngrijorați. 

— l-aş trage o mamă de bătaie dar nu mă-ndur! 
spuse el. În copilărie la fel am fugit şi eu la taică-meu 
pe luntre. Am făcut o mare nerozie că i-am povestit 
despre asta lui Vanka. Acu' nu-i chip să-l pedepsesc... 

— Cînd ajungem la Solovki, îl laşi la călugări ca 
să-l ducă acasă ! îl sfătui Silvestr Petrovici. 

Reabov tuşi îngrijorat. 


— Fuge iar! Hotărîrea lui e nestrămutată — aci 
măcar că l-ai omorî. da? face tot cum îl taie pe el 
capul... 

— Şi unde-i? 

— D-apăi un’ să fie! Şade în cală şi ronţăie un 
pesmet. 

— Nu i-a venit rău de mare? 

— Parcă nu... 


Silvestr Petrovici rîse iarăşi. 

— Nu fi supărat, Ivan Savvateevici! spuse el. Ii 
scriem Taisiei Antipovna de la Solovki, că ai luat pi- 
ciul cu tine. Stai la cîrmă şi el pe lingă ea — învaţă 
meşteşugul de cîrmaci. Intr-o zi o să-l trimitem la 
Moscova să urmeze şcoala de corăbierie. 

Reabov privi în ochii lui levlev şi spuse încet: 

— De-ar fi numai asta — da’ s-ar putea să fie şi 
alte!e. De ce am luat ostaşi pe ascuns? Doar nu ca 
să se închine, Silvestr Petrovici! Am pornit la o faptă 
mare, simt eu....Ei bine, fie şi-aşa... 

Pe înserate, Vaniatka stătea lîngă taică-su fa cîr- 
mă. Obrajii i se înroşiseră de vînt, ochii îi lăcrămau 
dar el stătea vajnic ca şi taică-su şi tot ca şi el 
privea cu ochii verzi printre gene. 

— Să nu te temi de ţarevici! spunea .încetişor 
Reabov fiului său. Pesemne că el nici nu mai urcă 
sus, nici nu se mai uită la mare. I s-a făcut rău. In- 
dată ce s-o domoli vremea să te duci la ostaşi în cală 
— ei nu-ţi fac nici un rău. 

— Da” cina ne-or da-o? întrebă Vaniatka. 

— Trebuie c-o s-o dea! 

— Păi asta-i, că trebuie ! Mi-e foame rău! 

Tatăl şi fiul mîncară din acelaşi blid ciorbă cu pes- 
meţi. Nostromul Semisadov stătea alături şi se mira: 

— Miîncăcios fecior mai ai! Dacă ne-am lua după 
semne — are să trăiască mult pe mare. La anii lui 
nici eu nu eram tont — mîncam de mama focului, 
dar chiar atît cît flăcăiasul ăsta... 


4. LA MĂNĂSTIREA SOLOVEȚKI 


La 10 august flota aruncă ancorele lingă ostrovul 
Zaiaţki. Petru, țareviciul Alexei Petrovici, Menşikov 
şi alți curteni se duseră la mănăstire să se închine, 
iar levlev şi Apraxin primiră poruncă să iasă în 
mare şi, împărțind corăbiile în două escadre, să dea 
o luptă de încercare. Corăbiile fură împărţite prin tra- 
gere la sorți. 

Fregatele cu căpitanii străini Pamburg şi Varlam 
căzură lui levlev. La început el nu prea fu încîntat 
dar mai apoi, după ce stătu de vorbă cu ei, nădăjdui 
că totul o să iasă bine. Escadra lui Silvestr Petrovici 
înălțase 'la cîrmă steaguri albastre, escadra lui Apra- 
xin, albe. Lupta începu. 

Bubuiturile tunurilor ţinură toată noaptea, neliniş- 
tind mănăstirea, nedînd pace nimănui să doarmă. Pe- 
tru privi dimineaţa din foişorul mănăstirii fumul sal- 
velor şi mişcările domoale ale corăbiilor. Stînd ală- 
tuni, Menşikov îşi bătea joc mnăstruşnic de amindoi 
amiralii. Petru se întoarse spre el şi-i spuse mînios : 

— Tu eşti grozav. Pentru ce, netrebnicule, iei bani 
de la mănăstire? Nu-ţi mai ajunge? Eu mă strădu- 
iesc să-i pun la treabă pe aceşti trîntori blestemați, 
iar tu le făgăduieşti c-o să-i laşi să trîndăvească și 
pentru asta iei sfănţuială! Drac nesătul, am să-ți 
umplu eu odată gîtlejul cu aur! 

[| lovi zdravăn cu ocheana în cap, atit de zdravăn 
încît sări sticla din ea. Alexandr Danilovici se aplecă. 
o ridică de jos şi murmură: 

— la-o, Petru Alexeevici. Dac-o pierzi, iar o să mă 
baţi. Orice s-ar întîmpla, eu sînt vinovat. 

Și începu să-şi frece capul, strîmbîndu-se de parcă 
într-adevăr îl durea rău. 

Petru se mai potolise. 

— Of, Danilici, Danilici, ce pedeapsă ești pe capul 
meu... siajii 

Țarul rămase aproape toată ziua în foişor, aşteptind 
ceva şi întrebînd mereu dacă n-au venit veşti. Nu ve- 
niseră nici un fel de veşti. Noaptea, Petru dormi zbu- 
ciumat — mereu sărea din pat, se așeza pe prichi- 
ciul ferestrei. şi trăgea lacom în piept aerul mării. 

— Danilici, dormi ? 

Acesta înălța capul şi bodogănea necuviincios : 

— Oh, lasă-mă o dată să închid ochii, zău așa, îmi 
pierd minţile cu asemenea viaţă ! 

— Ei, dormi, dormi! spunea cu glas gros Petru. 

Mai trecură astfel patru zile. In cea de-a cincea, în 
încăperile ţarului intră un comandir înalt cu înfăţişare 
semeaţă, umflat de înţepăturile țînțarilor și, făcind o 
plecăciune, scoase din răsirîntul mînecii o hirtie. Pe 
ea erau scrise numai două cuvinte de mîna lui Scep- 
toev : „Puteţi veni“. 

Petru îl îmbrățişă pe comandir, îl sărută pe buze 
şi porunci să i se toarne vodcă. Ofițerul bău o bär- 
dacă întreagă, pe care i-o umpluse Menşikov, și 
ameți atît de repede, încît nu mai înțelese o iotă din 
întrebările pe care i le punea Petru. Țarul dădu din 
mină în semn că se lasă păgubaş şi porunci să se 
tragă de trei ori cu tunul din foişorul mănăstirii, pen- 
tru ca flota să se oprească la ancore. Menşikov se duse 
în foişor, Petru îl ajunse din urmă, îl trase de mînă 
şi-i spuse cu glas însuileţit: 

— Pornim chiar astăzi, auzi Danilici... 

— "D-apoi se înţelege ! răspunse Menşikov. 

Mii de pescăruşi zburau peste zidurile mănăstirii, 

țipau şi săgetau fulgerător spre apă. Îmbrîncindu-se 
unul pe altul cu umerii, Petru şi Menşikov vîriră pe 
țeavă încărcătura — nu o măsură de pulbere, ci una 
și jumătate, şi îndesară îndelung dopul. Un călugăr 
slăbănog, cu barbă lungă, ţinea în mînă fitilul aprins. 
Petru turnă pulbere în aprinzător. Călugărul-tunar 
întrebă : 

— Binecuvîntează măria ta să trag ? 

— Te binecuvintez ! rosti Petru rîizînd. 

Tunul trase de trei ori. Vasul amira] răspunse aşa 
cum se înţeleseseră — două focuri de tun şi apoi încă 
două. După utrenie, Petru se şi afla pe „Sfinţii 
Apostoli“. Intreba asupra amănuntelor luptei de în- 
cercare, rîdea în hohote, îşi dădea capul pe spate şi-i 
zădăra pe înfierbîntații Apraxin şi levlev. În răstim- 
pul acestor zile petrecute pe mare, ambii amirali fu- 
seseră într-atita arşi de soare încît Menşikov zise că 
arătau ca niște arapi. Stînd lîngă Petru, Pamburg îi 
şoptea în nemţește : | 

— Nu găsesc cuvinte ca să spun cît sînt de încîn- 
tat să servesc sub comanda unor amirali atit de bravi. 
Incă nu au destulă experienţă și vor trebui să mai în- 
vețe arta corăbierească, însă Dumnezeu i-a înzestrat 
cu o minte ageră, cu curaj, isteţie şi voinţă. 

Varlam îşi scutura peruca involtă, bea bere şi-i lău- 
da pe matrozi. 

Petru spuse deodată cu un zîmbet mîhnit : 

— Mi-amintesc de tinerețea noastră, de Pereia- 
slavi şi de Gordon, care a căzut în apă — veşnică să-i 
tie pomenirea, bun ostaş a fost... | 

Toţi tăcură o clipă, apoi tinereţea îşi luă iară drep- 
turile — din nou se stirniră rîsete, se porniră glume. 

„La 16 august, pe înserat, escadra aruncă ancorele 
la Niuhcea. Petru porunci ca o parte din corăbii să se 
adune sub înălțimea Risluda, şi celelalte să fie duse 
spre Verdergora. Aici îi aştepta amiralul Kriuis, cu 
fața pămîntie din pricina îrigurilor. Petru se sărută cu 
el și spuse, arătînd din cap spre Apraxin şi spre Sil- 
vestr Petrovici : 

— Ne-am descurcat, am ajuns, ce zici Korneli Iva- 
novici ? Iată-l pe Feodor, iată-l pe Silvestr, iar căpitan 
al escadrei e Reabov, cîrmaciul. 

Amiralul Kriuis răspunse cu hotărire : 

— Pizmuiesc, maiestate, pe aceia care au cinstea și 
fericirea de a avea sub ordine matrozi cum sînt 
ruşii... 

— Ei, ei! făcu Petru fără să se uite la Kriuis — 
ci, ei, nu mai... 

Noaptea plouă cu găleata; dimineața, după ploaie. 
incepu de îndată descărcarea corăbiilor. Matrozii, 
ostaşii, tunarii, mujicii mănăstireşti, trăgeau cu mare 
greutate, prin noroiul cleios al tundrei, afetele grele 
de stejar, ţevile de tun, butoaiele cu făină, cu peşte 
sărat, cu pesmeţi, şi le încărcau pe sute de  telegi 
aduse la țărm, de care se spărgeau valurile tulburi 
ale mării. Telegile se afundau pînă la butuc în noroi, 
caii siorăiau, cădeau la pămînt. Răguşit de atîtea stri- 
găte, îlămînd, cu barba neagră nerasă, Petru, ba se 
urca pe scările corăbiilor, ba venea cu lotca spre țărm, 
ba cu prăjina în mînă, impotmolindu-se pînă peste ge- 
nunchi în noroiul subțire, căta un toc mai uscat pe 
care să coboare ostaşii, arăta dulgherilor cum să facă 
sănii şi vălătuci sub fregatele care trebuiau să fie 
trase. 

Abia după amiazâ se întoarse pe vasul amiral, se 
spălă, îmbrăcă rufe uscate şi-l chemă pe bărbier. Filka 
— plantonul de la cabine — îi aduse pe tavă un pă- 
hărel verde cu vodcă și o turtă cu chimen; bău, tre- 
sări din umeri, înfrigurat, şi se aşeză la masă ca să 
scrie o epistolă tovarăşului său de luptă, August al 
II-lea, regele Poloniei. 

„Noi me aflăm astăzi în apropierea hotarului duş- 
man — scria Petru repede, cu slove mari, strimbe — 
şi avem de gînd, lireşte, cu ajutorul domnului, să în- 
cepem într-un fel...“ 

Cuvintele scrise îi plăcură prin șiretenia lor, le citi 
din nou cu plăcere și se apucă să scrie mai departe. 

Menșikov intră şi puse pe masă o scrisoare de la 
Sceptoev. 

— Citeşte ! porunci Petru fără să se întrerupă din 
scris. 

Menşikov desfăcu plicul şi citi anevoie, tărăgănat: 

„Drumul este gata, arsanaua de asemenea, iar te- 
legi și vase pe Onega sînt în număr mare. Telegi au 
fost strînse cam două mii şi vor mai veni, iar cite 
vase şi mărimea lor, despre acestea se arată măriei 
tale prin adaosul la această scrisoare... 

— Citeşte adaosul! porunci Petru scriind mai de- 
parte. 

— Mai este o scrisoare pentru măria ta de la Bo- 
ris Petrovici, — spuse Menşikov împăturind adaosul 
după ce-l citise. Şeremetiev roagă să i-l trimiţi pe 
Apraxin în ajutor. 

Petru dădu din cap: 

— Vorbim astăzi. să-mi aminteşti... 

— Bine. 

După ce îi scrise lui August, Petru începu epistola 
către Şeremetiev. 

„O să ne grăbim pe cît cu putință“ — scria el mai 
departe nedeslușit dar neîndoios, limpede, pentru Şe- 
remetiev, arătînd drumul oștilor sale. 

— Prin ştafetă ? întrebă Menşikov luînd a doua 
scrisoare. 

— Da, alege un om care să nu se dea prins de viu! 

Uşa scîrții. Reabov intră — ud pînă la piele, cu 
un somon încă viu în mînă și spuse înciudat : 

— Petru Alexeevici, am prins peştele ăsta dar bu- 
cătarul măriei tale nu vrea să-l gătească astăzi, ci 
mîine... | 

— Să-l dea la masa de prinz. , 

Reabov ieşi. Petru îi strigă din urmă: 

— Pentru ce-ţi ascunzi feciorul? Du-l la țarevici, 
o să se simtă mai bine în doi. 

Cîrmaciul nu răspunse — parcă nici n-ar fi auzit. 

— Țareviciul nu are chei de joacă — spuse Menşi- 
kov — nu prea se simte bine astăzi. i 

Bulbucînd ochii, Petru întrebă cu glas duşmănos : 

— Tu de unde ştii că-i bine sau nebine? fi-a 
spus medicul ? 


5. DRUMUL MARIEI SALE 


După masă începu iarăşi să plouă. In cabina de 
comandă de pe vasul amiral beau bere caldă, pufăiau 
din pipe şi vorbeau prieteneşte. Asemenea ceasuri 
de răgaz între grijile necurmate şi grele erau rare şi 
toți cei care şedeau acolo în ziua aceea ştiau bine că 
nu vor mai avea curind prilejul să stea, uite așa, de 
vorbă. Petru se plimba voios prin cabină şi cuvînta 
despre una sau alta de parcă ar fi cugetat cu glas 
tare. Uneori se aşeza lîngă careva şi vorbea cu el ca 
de la om la om, prieteneşte. 

Silvestr Petrovici se uita de departe la el şi se gîn- 
dea : „Parc-a fost ieri cînd lăsase pe apă cea dintii 
corăbioară la Pereiaslavl sau la Arhanghelsk. Pe 
atunci el era încă un tînăr cu braţe lungi, un băie- 
tandru deșirat, iar astăzi iată-l bărbat, bărbat în toată 
firea; care a lăsat în urmă o viaţă trudnică. Intr-ade- 
văr, Petru este un truditor“. 

Se aplecă spre Apraxin şi-i spuse în şoaptă: 

— Cît de repede a trecut vremea de atunci, din zi- 
lele tinereţii noastre, Feodor Matveevici... 

Apraxin zîmbi : 

— O poveste cunoscută zice să nu vorbeşti de zi- 
lele tinereţii, care au zburat fără întoarcere. 

Dîndu-se mai aproape: de Silvestr Petrovici, îl luă 
de cot şi-i spuse încet: 

— Ii aminteşti de începutul străduinţelor noastre? 
Pereiaslavl-Zalesski, drumurile la Arhanghelsk, oa- 
menii de nădejde, uimitori, pe care i-am găsit printre 

dvineni şi pomoreni ; ţii minte, cum am durat coră- 
bii la Vavciuga şi la Sotombala ? Cit a fost de greu, 
mai ales pentru noi, nişte nepricepuţi, cît a' fost de 
greu — și uite că totuşi ne-am descurcat... 

— Nu-i fapta noastră! îl îndreptă levlev. E a no- 
rodului. 

— Şi noi, cred, sîntem din norod, Silvestr... 

—- Nouă ne e mai uşor. 

— După tine nu prea văd că ţi-a fost uşor! răs- 
punse Apraxin rizînd. Abia îți mai tîrăşti picioarele... 
Da, prietenul meu drag, poate că o dată ne-or po- 
meni urmaşii şi pe noi că n-am mincat pîinea de- 
geaba. Știu ce gîndești: mor oameni mulți, luptăm 
din greu pentru fapta noastră. Uite şi acum — por- 
nim lupta ca să ne împreunăm oștile cu cele ale lui 
Șeremetiev și ale lui Repinin. Mulţi oare au să rămînă 
vii după luptă? Dar ce să-i faci? Să nu isprăvești 
ce-ai început ? Gîndeşte-te, domnule contraamiral — 
oare lupta de pe Dvina şi scăparea de la pieire a co- 
răbiilor s-au săvîrșit numai pentru tine însuţi? Nu, 
ceea ce a început sub zidurile cetăţii Novodvinskaia 
— ţinteşte spre Baltica... 

levlev tăcea. 

— Ziua, cind vom vedea pe steag patru mări, este 
aproape! E aproape ziua cînd vom lua înapoi ce-i al 
nostru. lar că-i greu — ce poţi să faci? Ce? 

Petru se apropie de ei, îi luă pe amîndoi de urechi, 
îi lovi cap în cap şi-i întrebă vesel: 

— Despre ce şoşotiţi ? 

Şi iarăşi începu să se plimbe prin cabină din colţ 
in colț, pîcîind din pipă şi vorbind: 

— Din asta tragem încheierea: şvedul poate fi 
bătut. Pînă acum l-am bătut luptînd doi contra unul; 
curînd o să începem să-l înirîngem unul la unu — 
şi poate că nu curînd ci chiar astăzi. Uite, în iulie am 
nimicit corăbiile șvezilor pe lacurile Ciud şi Ladoga, 
tot atunci Şeremetiev l-a dat peste cap pe Schlippen- 
bach lîngă Capul Hummelshof. A bătut toată pedestri- 
mea şvezilor — din şase mii de oameni au scăpat nu- 

mai cinci sute : toate tunurile, toate steagurile au că- 
zut în mîinile noastre. Schlippenbach abia a izbutit să 
fugă ruşinos la Pernov. levlev Silvestr, viteazul 
nostru contraamiral, de asemenea a nimicit sub zidu- 
rile cetății Novodvinskaia escadra fratelui nostru 
Carol... 

Uşa cabinei se deschise larg. Un comandir necu- 
noscut, cu mantia udă, cu tricornul tras adînc pe cap, 
cu botfori, intră, făcu o plecăciune, îşi deschise cu 
degetele ţepene bumbii mundirului şi scoase o scri- 
soare. Încruntîndu-se, Petru întinse mina şi începu să 
citească. Menșşikov luă sfeșnicul de pe masă şi-i lu- 
mină. Gura lui Petru se întredeschise, el îl trase pe 
comandir mai aproape şi-l sărută pe obraz: 

— Mulţumesc, prietene drag! Alexandr Danilici, 
dă-i să mănînce şi să bea pînă o ameţi. 

Comandirul fu aşezat acolo la masă — dar el 
adormi înainte de a apuca măcar să guste din cupă. 
După fața lui se vedea că-i obosit de moarte. Țarul 
citi încă odată scrisoarea, oftă și spuse cu măreție: 

— Vă vestesc: la 13 august Piotr Apraxin a nimi- 
cit oastea gheneralului Kronhjord lîngă rîul Ijora... 

Toţi se ridicară de la locul lor şi' se înghesuiră dea- 
supra hiîrtiei întinse pe masă, începînd să cerceteze 
cum au mers oștile lui Piotr Apraxin pe Neva pînă la 
Tosno, pină la ljora. Țarul trase săgeți cu un creion 
mare pe care-l avea încă din Olanda. Una se opri cu 
vîrful în Kantz-Nienscha ntz... 

— A izbit bine ! spuse Menşikov. 

-— Acum uitaţi-vă toţi aici! porunci Petru și pre- 
lungi Săgeata pe drumul urmat de polcovnicul Tîrtov, 
care-i alungase în faţa lui pe şvezi. lată unde i-a go- 
nit — la Noteburg. 

Trase un cerc mare. Încercuise două cetăți — No- 
teburg la: gurile Nevei spre Ladoga şi Nienschantz — 
la împreunarea Ohtei cu Neva. Tăceau. Totul era 
limpede. 

— În zori pornim ! spuse Petru. Acum, la culcare! 

Cabina amiralului se goli. Comandirul ștafetă, care 
nu se trezea de loc, fu scos pe braţe. Feodor Matveevici 
plecă cel din urmă. Petru îl chemă. Se întoarse. 

— Îmi pare rău, Feodor — vorbi cu glas surd Petru 
— însă n-am ce face. Te cere Șeremetiev — dar nu 
i te dau. Trebuie să durăm corăbii multe iar pentru 
acele corăbii — trebuie să clădim dulgherii. Din po: 
runca mea, fă tot ce trebuie. Nu cruța nimic... 

Apraxin asculta în tăcere, liniştit, privind cu ochii 
lui deştepţi în ochii lui Petru. 

— Nu cruța nimic! spuse iară țarul. Noi vom fi 
stăpîni pe Baitica pentru că fără ea multe pierderi, 
multe pagube avem. Ne trebuie corăbii — flota din 
Baltica... 

— Cînd să plec? 

— Chiar astăzi ! porunci ţarul. 

— Am înţeles ! răspunse Feodor Miatveevici oftînd 
scurt. 

Țarul îl trase de mînecă și-l mîngiie: 

— O să ai şi tu prilejul să lupţi. Mai e vreme, 
Feodor Matveevici, doar n-am sfîrşi războiul miine, 
nu-i treabă de o zi! Nu te mîhni ! 

— Ştiu... 

— Tu eşti amiral-șei, sarcina ta e mult mai grea 
— să te baţi e mult mai uşor decît să lucrezi... Du-te, 
du-te, înţeleg, înțeleg totul... 

După ce-l petrecu pe Apraxin pînă la uşă, se așeză 
la masă şi porunci să fie chemat Menşikov. Daniltci 
veni căscînd, în pantofi de noapte blăniţi, somnoros, 
posac. 

— Mă şi culcasem... 

— Poate că te-ai şi săturat de somn? 

Menşikov căscă, îşi îrecă obrajii cu palmele, şi se 
smorcăi: 

— Ne-ai istovit, tătucule, Petru Alexeevici... 

— Parcă vă poate cineva istovi pe voi? Porun- 
ceşte, Danilici, să bată tobe.e, să cînte trîmbiţaşii şi 
corniştii, să se sune adunarea pentru toată oastea. 
Pînă s-or aduna, se luminează de ziuă. Nu ne pri- 

cepem încă să ne adunăm repede, n-am învăţat. 
Haide, Alexaşka, mişcă-te ! 

Alexandr Danilfci plecă, încă scărpinîndu-se, dar 
aproape îndată în ropotul ploii tomnatice vuiră lt 
biţele pe vasul amiral, bătură tobele pe țărm unde, î 
corturi, ostaşii dormeau ghemuiți, rebegiți de Frig. 
Pe vasele escadrei se aprinseră lumini de semnali- 
zare. Petru se uită pe fereastră, încîntat de Menşikov: 
se pricepe la treabă, e iute — argint viu, şoim nu 
alta ! 

In vuietul trîmbițelor, în răpăitul tobelor se aşeză 
să isprăvească scrisoarea către Şeremetiev : 

„Binevoieşte luminăţia ta să vii de îndată, neapă- 
rat, la noi la Ladoga; este foarte trebuincios şi fără 
asta nici nu se poate; despre celelalte, cum ar fi 
oştile de sprijin ca și despre ajutorii de tunari fă 
după cum crezi că-i mai bine, pentru ca să nu pier- 
dem aceste ziie date de Dumnezeu...“ 

Scriind mereu, îl strigă pe plantonul de la cabine 
şi-i porunci să-l cheme pe învățătorul ţareviciului — 
neamţul Neigebauer. Învățătorul veni de îndată — 
în halat, cu scufă vătuită — făcînd o p'ecăciune lîngă 
uşă. 

Petru scria, pufnind ; Neigebauer aşteptă îndelung, 
apoi îşi drese glasul. Petru întoarse capul şi-l întrebă 
repezit în nemțeşte, cum se simte țareviciul. 

— Alteța sa plînge, — răspunse neamţul. 

— De ce? 

Neamtu! strînse din umeri. 

— Ţareviciul să se îmbrace şi să fie gata de drum! 
porunci Petru. Şi asta fără întirziere | 

Neigebauer strînse iară din umeri. 

— Du-te! 

Neamtul plecă de-a-ndăratelea, plecîndu-se. Petru 
pecetlui scrisoarea către Şeremetiev, îşi aruncă pe 
umeri mantia și ieşi pe dunetă. 

Se crăpa de ziuă. Gloata uriaşă de ostaşi trecea 
prin sat în lumina tulbure din preceasul zori:or, prin 
mocirlă, prin ploaie. Telegile scîrțiiau, cnuturile şuie- 

rau, ploaia răpăia. Şi era ciudat să vezi pe mal, pe 
uscat — două fregate care, măcar că încet, totuşi se 
mişcau, parcă piutind printre miile de oameni care 
trăgeau iuniile şi puneau tăvălugii sub vase... 

Menşikov se apropie din urmă de Petru şi oftă: 

— O să plesnească fierea în noi, Petru Alexeevici... 

Petru arătă cu mîna spre fregate şi răspunse aspru: 

— E marea noastră şi noi tragem pe uscat, ca tîl- 
harii, corăbiile noastre. Ei, aşteaptă, aşteaptă, nu 
mai e mult, chiar astăzi vom isprăvi ce am început... 

Menşikov scuipă peste umăr : 

— Ptiu, ptiu, nu-mi place, Petru Alexeevici, cînd 
te aud vorbind şi făcînd astfel de socoteli ! Pentru ce 
să hotărăşti, cind totul e în puterea celui de sus ! 

In ziua aceea oştile trecură de Niuhcea, de colnicul 
Sviataia şi de lacul Sviatoe. In frunte mergeau ostașii 
din polcul Preobrajenski, după ei erau trase fregatele 
şi mai departe pe drum huruiau telegile cu bîrne de 
schimb pentru fregate şi pentru poduri, cu scînduri şi 
cuie. La fiecare verstă erau puşi mujici să dreagă 
drumurile care se afundau în mlaștini. Podurile se 
îndoiau şi se lăsau sub fregate, şi ca un făcut — 
ploaia nu contenea de loc. Nu făcură nici douăspre- 
zece verste şi caii înhămaţi la fregate începură să 
cadă. Erau împuşcaţi şi traşi alături de drum. Mujicii 
care lucrau la drumuri jupuiau de îndată caii, fier- 
beau ciorbă din carnea lor şi-o mîncau hulpavi. Ud 
leoarcă. Petru mergea pe lîngă fregata „Ştafeta“ şi 
punea cel dintîi tăvălug; pe cel de al doilea îl pu- 
nea Menşikov, pe al treilea leviev. La fiecare fregată 
erau înhămați cîte o sută de cai dar nu fură de ajuns. 
Inhămară cîte o sută treizeci... 

Către sfîrşitul zilei, după ce străbătuseră douăzeci 
şi şapte de verste, poposiră peste noapte dincolo de 
Ostruci. Ţarului i se înjgehebă un adăpost, de felul 
acelora din stînele de iernat. Ostaşii se urcaseră în 
copaci ; cel care avea noroc. nimerise sub ţurle de 
felul acelora pe care şi le fac ursarii, alţii moţăiau 
lîngă focuri. 

In a patra zi de drum se îmbolnăviră aproape trei 
sute de ostaşi, matrozi şi truditori. În a cincea nu-i 
mai numărară. 

Petru slăbise, obrajii i se scofilciseră dar ochii lui 
bulbucaţi priveau ca şi mai înainte, cu tărie. Ţarevi- 
ciul Alexei călătorea împreună cu neamţul lui într-o 
berlină. de unde. cînd şi cînd, se auzeau plinsetele lui 
arțăgoase. Silvestr Petrovici şi Menşikov călăreau 
pe căluţi tătărești scunzi dar puternici, voinici. 

Reabov căuta să se ţină cu fiul lui mai pe la urmă 
— se temea ca țareviciul să nu-l cheme din nou pe 
Vaniatka. Vaniatka mergea înainte vajnic, nu criîc- 
nea, dar în somn, la popasuri, plîngea şi se tînguia 
că „îl dor picioruşe'e“. Cîrmaciul îi freca picioarele 
cu vodcă, iar o dată cu zorile Vaniatka începea iar 
să străbată verstele grele pe drumul țarului. 

Meşterii corăbieri, Kocinev' și Ivan Kononovici, în- 
soțeau fregatele. Căratul vaselor era treaba cea nai 
grea din războiul aceia. Mereu chibzuiau cum să tî- 
rască fregatele la deal, cum să le tragă peste mlaş- 
tini, ce să facă spre a nu rămîne pe pietre. Caii că- 
deau unul după altul şi nu izbuteau să găsească alții. 
Oamenii, istoviţi, sslăbiţi, nemîncaţi, înlocuiau caii, 
înhămîndu-se cu sutele. Ţarul Petru striga cu glas 
întretăiat : 

— Hai, toţi o dată! Toţi o dată! Haide! 

Cînd bătea toba, toată oastea trebuia să alerge în 
ajutorul iregatelor. Şi toba bătea de multe ori pe zi. 
„Sfîntul Duh“ şi „Ștafeta“* se urneau iară din loc. 
scîrțiiau pe tăvălugi, pe drumul de bîrne, pe poduri... 

Pamburg mergea numai pe jos, pufăia din pipă. 
bea vodcă cu piper din bidon şi spunea lui Silvestr 
Petrovici : 

— Nu-i cu putinţă şi totuşi e! Nu se poate merge, 
totuşi voi mergeţi! Pe aici este cu neputinţă să-ți 
atingi scopul dar voi îl veţi atinge! Ho-ho, de-aş 
apuca sfîrşitul războiului vostru, ca să văd începutul 
uimitoarei şi glorioasei ere care neîndoielnic că va 
începe... 

levlev zîmbea obosit. 

In a cincea zi zăriră frumosul lac Vig presărat cu 
mici ostroave, scînteind sub razele soarelui de 
toamnă. 

Petru îşi adună sfatul şi-l întrebă : cum să meargă 
— pe ocolite, sau să dureze un pod plutitor. Timofei 
Kocinev, umflat încă de mușcăturile țînţarilor, spuse 
cu glas răcit, stins, că trebuie durat un pod plutitor. 
Ivan Kononovici, Reabov şi inginerul Egor Rezen se 
duseră să facă măsurătorile ; Rezen socotea pe hir- 
tie, Ivan Kononovici măsura, Reabov lopăta cu două 
visle noduroase. 

Podul fu durat într-o zi. Tunurile, telegile cu ghiu- 
lele, cu pulbere, oştile — porniră peste lac. 

— De cînd tot mergem! spuse Vaniatka tatălui 
său. Ar fi vremea să ajungem... 

— Pe tine nu te-a prea chemat nimeni aici, — răs- 
punse cîrmaciul. Ai venit de bună voie. 

— Iaca, mi s-a rupt talpa ! se plinse Vaniatka. La 
popas ar trebui să pui alta. 

— Iaca, ăi avea talpă cînd ăi ajunge acasă! îi fă- 
gădui cîrmaciul. Ai să te tăvăleşti la picioarele mai- 
că-ti, neascultătorule... Uite cum te-ai ogîrjit, au ră- 
mas numai pielea şi oasele dintr-o mîndreţe de 
jlăcău... 

Cînd urcau de pe pod pe malul povîrnit, Vanialka 
se auzi chemat de Silvestr Petrovici : 

— Hai, fine, hai, urcă-te cu mine pe cal, o să mer- 
gem împreună, poate are să fie mai vesel! 

— Cred c-oi ajunge şi pe jos, nu mi-oi da duhul! 
răspunse Vaniatka. 

Cu fiecare zi mergeau tot mai repede — acum în- 
văţaseră să lupte cu greutăţile, care la început pă- 
reau de neînvins. Din mu:ţimea de oameni — ostaşi 
de gardă, matrozi, tunari, dintre cărăuşi, dintre tru- 
ditorii care însoțeau oastea, ieşiră încet-încet la iveală 
cei mai îndemînatici, mai isteți, mai ageri la minte, 
mai pricepuţi, cei care cunoşteau drumul. Pe aceştia 
Petru îi chema din cînd în cînd la el. Strigau unul la 

altul, se ciorovăiau — părea că acolo toţi erau deo- 
potrivă : ostaşi şi comandiri, mujici şi boieri. Petru 
le spunea măgulitor, cu şiretenie, „domnilor sfetnici“ 
şi nu se supăra pentru vreo obrăznicie, măcar că de 
cîteva ori îi şi bătu pe unii sfetnici mai încăpăținați. 
După ce ieşiră din trecătoarea Massel, povirnită, 

anevoioasă, şi porniră la vale, drumul se făcu mai 
uşor. Oamenii se înveseliră. Alexandr Damnilici Men- 
şikov începu deodată, ca un ostaş de rînd, o cîntare. 
Avea un glas cald, care îți mişca inima. Ostaşii îi 
ținură hangul cu bucurie, şi vîntul duse în zbor pe 
deasupra colnicului, pe deasupra steagurilor ruseşti, 
pe deasupra polcurilor, pe deasupra fîregatelor şi te- 
legilor, vorbele mîndre şi întrebătoare ale cîntecului : 

Despre-al nostru trai pe rusesc pămint, 

Voi vorbi pe şleau, fără scăzămint : 

O, de ce-ncepu alba zi la noi? 

O, de ce la noi arde soare roş? 

O, de ce la noi luna tinără-i? 

O, de ce la noi stele dese sint? 

O, de ce-s la noi nopți cu umbre-adinci? 

O, de ce-s la noi roşii zori pe cer 

Și bat vinturi reci. lărmuind stingher ? 


— Ce cîntec e acesta? îl întrebă Pamburg pe 
levlev. 

Silvestr Petrovici rîse : 

— E o cântare bisericească, dar ei o cîntă ostășeşte. 

Pamburg îşi clătină capul lui mare şi: spuse cu o 
mirare veselă ; 

— Naiba să vă ia — ce oameni sînteţi ! 

levlev, călare pe armăsarul său bălțat, o luă re- 
pede spre capul şirurilor de ostaşi. Luîndu-l la braţ pe 
căpitanul Varlam, Pamburg îi făcu cu ochiul şi-i 
spuse : m 

— Pe cuvîntul meu de cinste că ruşii vor lua No- 
teburgul şi vor ieşi la Marea Baltică. Şi mai ştii ceva? 
Ei ar fi făcut lucrul acesta chiar şi fără ajutorul nos- 
tru — şi asta-i mai dureros. 

— Poate chiar că şi fără Petru, ţarul lor — spuse 
Variam — dacă vrei să ştii... 

Cînd mai avea o zi de drum pînă la Poveneţ, oastea 
fu întîmpinată de Egorşa  Pustovoitov, care fusese 
trimis înainte. Acesta îl vesti pe ţar că luntrile erau 
gata pe lac, că vitele se tăiau — carnea avea să 
ajungă pentru toți ostaşii — că băile fuseseră încăl- 
zite pretutindeni. Egorşa îi aduse lui Vaniatka în 
coburi turte proaspete de grîu, brînză şi un cocoș 
fript. 

— Le-oi mînca cînd ajung! hotărî Vaniatka. De 
le-oi înfuleca acu' — nu m-or mai duce picioarele... 

— Ai obosit ? întrebă Egorşa. 

— Nu-i nimic, mă obişnuiesc... 

Ridică spre Egorşa faţa trasă, murdară, îi făcu cu 
ochiul şi se lăudă: | 

— Cîţi oameni au căzut pe drum, da’ eu merg îna- 
inte și mă întăresc ! 

— Se ştie că ești un mujic vînjos! spuse Egorșşa. 

— Vînjos nevînjos, da’ iaca, n-am căzut... 

In zorii zilei de 2 august, vîrful oastei intră în Po- 
veneț. Cea mai grea parte a drumului fusese străbă- 
tută. Scoţindu-şi căciulile, ostaşii şi matrozii își fă- 
ceau cruce, se ştergeau de sudoare, glumeau. Tobo- 
șarii, cîte şase oameni în rînd, băteau pasul de pa- 
radie, băieţandrii bălai de Poveneţ, cuprinşi de în- 
flăcărare, mergeau de-a-ndăratelea în fața oștilor. 
Trîmbiţele matrozilor sunau. Petru, călare, îşi nu- 
mără ostașii din ochi: erau de două ori mai puţini 
decît cei cu care ieşise din Niuhcea. 

Nici nu se luminase de ziuă că Petru, împreună cu 
levlev, Pamburg şi Varlam şi începură să suprave- 
gheze coborîrea îregatelor pe lacul Onega. Era o 
vreme vîntoasă. Deasupra apelor unduioase ale lacului 
pluteau alene nori plumburii, grei. Timofei Kocinev, 
tot numai zdrenţe, mînjit de catran şi de funingine, 
striga matrozilor cu glas răguşit şi îndurerat: 

— Uşor, uşor, mai uşor, irozilor ! Acu”, toți o dată, 
apucaţi, toţi o dată... 

Ostaşii se urcau în luntri. Pe mal, de-a lungul dru- 
muliui cel nou, se tirau tunurile și telegile cu ghiulele 
şi cu pulbere. Focurile, pe care îierbea păsatul, fume- 
gau. Înainte de a se sui pe vase, nacealnicii îşi adunau 
oamenii, cercetau cine lipseşte, împărțindu-i care la 
visle, care la pînze, care la cîrmă. 

— Întins lac! îi spuse Vaniatka lui taică-său. Par- 
că-i o mare. Nici nu i se vede marginea. 

— Åi s-o vezi curînd... 

— Onega! spuse îngîndurat Vaniatka, și se lăsă 
deodată pe vine. 

— Ce-i cu tine ? întrebă Reabov. 

— Da’ iaca, se uită ţarul încoace! Iarăşi o să dea 
poruncă să mă joc cu Alioha al lui! Măcar să mă 
aurească — şi nu mă duc... 

Pe „Sfîntul Duh“ focul şi începuse să duduie la bu- 
cătărie. Trosnindu-şi degetele, scuturînd 'din cap, tare- 
viciul se plimba prin cabină şi se plîngea învăţătoru- 
lui neamt : 

— Mă doare burta! Şi în piept am junghiuri! Să 
mă lase să plec la Moscova! Altminteri am să mor! 

Neigebauer strînse din umeri. 

— Prostule! strigă țareviciul. Prostule! Tu atita 
ştii — să dai din umeri! Prostule! 

Felten, bucătarul țarului, punea masa, aşeza taci- 
murile. Fregata se legăna, scîrțiia pe valurile lacului, 
farfuriile se mișcau pe masă. Țareviciul îşi tot tros- 
nea degetele. Deodată se trînti pe dușumea, bătu din 
picioare şi strigă : 

— La Moscova, la Moscova, o-o-o ! 

Neigebauer se aplecă spre Alexei. Acesta îl lovi cu 
genunchiul în piept şi începu să țipe și mai tare. În 
clipa aceea Petru intră în cabină. Oprindu-se lîngă 
uşă şi trăgîndu-și capul între umeri aşteptă tăcut ca 
Alexei să isprăvească. În tăcerea ce se lăsă ţarul po- 
runci mîÎnios : 

— Dacă țareviciul e bolnav într-adevăr — plecați! 

Alexei se ridică în capul oaselor pe duşumea, spri- 
jinindu-se neîndemînatic în mîini, se răsuci într-o rînă 

Şi se sculă. Petru se uita la el de departe, ca la un 
străin. 

Cînd se închise uşa după el, Petru oftă şi-i strigă 
lui Felten să aducă la masă. Mîncă fără să-și dea 
seama ce se afla pe masă şi tot acolo, lîngă tipsii, 
scrise o epistolă regelui August: „Am ajuns în apro- 
pierea hotarului vrăjmaş şi cu ajutorul lui Dumnezeu 
mu credem că ne aflăm aici degeaba...“ 

Intră Menşikov. Petru îl întîmpină supărat: 

— ţi place să fii aşteptat ? 

— D-apoi nu pot să mă împart în zece! răspunse 
Alexandr Daniltci. Am atîtea treburi pe cap... 

— Răzbesc ? întrebă ţarul scriind mai departe. 

— Da, încet. 

Se aşeză, își turnă un păhărel de vodcă, bău şi luă 
O gustare. Petru Alexeevici termină scrisoarea. Men- 
şikov îi povesti: 

— Te fericesc cu o neașteptată bucurie, domnule 
tunar. A sosit o ştafetă: polcovnicul Tîrtoc a nimicit 
lîngă Cakesholm escadra lui Nummers... 

Petru deschise gura şi strigă: 

— Minţi! 

— Vrei să mă jur? 

— Unde-i ştafeta ? 

— D-apoi unde-s toţi dracii ăştia bălțaţi : s-a trîntit 
şi a adormit buştean. Vasele lui Tîrtov s-au năpustit 
la luptă de abordaj asupra corăbiilor şvede — două 
corăbii vrăjmaşe au fost arse, două cucerite. Fără să 
mai aștepte ajutoare şvezii au fugit, au plecat din 
Ladoga... 

Menşikov luă de-a dreptul cu mîinile o coastă de 
berbec şi începu s-o roadă. 

— Vorbeşte! strigă Petru. Ce-a fost mai departe ? 

—  Izbîndă! E vremea, măria ta, să te obișnuieşti ! 
răspunse Alexandr Danilovici plescăind. Cam trei sute 
de şvezi au fost ucişi ; au pierdut cinci vase... De Tîr- 
tov îmi pare rău — l-au ucis diavolii, cu plumbi... Nu-i 
nimic — le plătim, ne răfuim noi. Răposatul Tirtov 
mi-a fost prieten bun, am să le scot sufletul pentru el... 

Işi şterse mîinile şi se ridică. 

— Să ne gătim de plecare, ce zici ? E vremea. Po- 
runceşti să se înalțe pînzele ? 

— Sună adunarea ! 

Menşikov ieşi. Tobele începură să răpăie: „la 
luptă“, 


6. OREŞEKUL A CĂZUT 


In ultimele zile ale lui septembrie, oştile lui Petru, 
ale lui Șeremetiev şi ale lui Repnin se împreunară pe 
malurile văroase ale Naziei — un rîuleţ scurt care se 
varsă în lacul Ladoga. De aici — după un sfat de 
război — porniră întins spre Noteburg. 

Sub norii grei, întunecaţi, razele piezişe ale asfinţi- 
tului luminau acoperișurile de plumb, ţuguiate, ale 
clădirilor cetăţii, zidurile cenuşii, de neatins, şi apele 
reci ale Nevei. 

Ostaşii vorbeau fără veselie: 

— Ehei, Oreşek ! 

— Ce ne-om mai opinti aicil 

— Cum naiba s-o iei? 

Toamna timpurie era friguroasă : adesea se porneau 
ploi reci care dădeau în lapoviţă. De pe Ladoga șuiera 
un vînt pătrunzător. 

Biciuiţi! de ploaie, oamenii înghețau, se îmbolnăveau 
și mureau. Abia pridideau să îngroape morţii. Pe ma- 
lul priporos al Ladogăi creştea cu repeziciune un ci- 
mitir. 

Deasupra taberelor corbii fîlffiau şi croncăneau în- 
fiorător ; noaptea, în păduri urlau haitele de lupi. 

Silvestr Petrovici, cu două mii de matrozi şi de tru- 
ditori, muncea pe Ladoga, rînduind luntrile care tre- 
buiau să taie şvezilor ieşirea spre mare. În acest scop, 
tăietorii de păduri croiră de la lac spre Neva un drum 
pe care erau aduse tîrîș vasele de război. Luntre mari, 
noi, trainice, erau gătite pe Ladoga, pentru luptă. Dul- 

gherii aşterneau podişti în botul şi la cîrina fiecărui 
vas, aşezau scuturi pentru trăgători, meşterii de arme 
și tunarii scriau cu dohot pe podişti numerele tunu- 
rilor pe care le rînduiseră. Luntrile, gata de luptă, în- 
zestrate şi cu scări de năvală, erau scoase pe mal cu 
ajutorul unui scripete, apoi oamenii şi caii se înhă- 
mau la funiile de cînepă şi le trăgeau spre Neva. Se 
muncea zi şi noapte. Petru Alexeevici nu pleca o clipă 
de pe drumul din pădure — așeza el însuşi tăvălugii 
sub luntri, el însuşi supraveghea aducerea tunurilor, 
el însuşi cerceta armele și muniția. 

Abia începuse Silvestr Petrovici să-şi coboare va- 
sele pe Neva că şvezii îi simţiră pe ruşi şi, sub ocro- 
tirea beznei dese de toamnă, trimiseră noaptea din 
cetate cîteva luntri înarmate cu tunuri ca să bată cu 
mitralii. Gloanţele încinse zburau şuierind. Din cînd 
în cînd se auzeau strigăte, gemete; un ostaş, un ma- 
troz sau un truditor ucis cădea în apă. Șvezii vorbeau 
în întuneric, aproape de tot — se auzeau plescăitul 
vîslelor şi porunci în limba lor. 

Menşikov aduse pe ascuns spre malul Nevei cîteva 
tunuri. Tunarii cei mai iscusiţi ochiră îndelung şi 
traseră. i 

Șvezii începură să urle şi unul dintre ei ţipă cu glas 
subțire, piţigăiat. 

— Aha! Ia te uită la el! — rosti cu bucurie răută- 
cioasă Alexandr Danilici. Nu-i place... Hai, băiețași, 
mai trimiteţi-le diavolilor un cozonăcel ! 

Şvezii se îndepărtară. 

In zori, la adăpostul ceţii reci şi umede, Reabov ieşi 
cu o lotcă de după limba de pămînt — trebuia să cer- 
ceteze adîncimea apei pentru ca vasele, atunci cînd 
aveau să pornească spre malul drept, să nu dea în 
pragurile de nisip. La început măsură cu prăjina, apoi 
cu o funie de care legase o piatră. Zărind luntrea, 
șvezii începură să tragă cu muschetele —  gloanţele 
tiuiau aproape de tot. 

— Nu-i nimic, e bine, om trece ! îşi spunea Reabov. 
la uite ce adîncime ! Și fundul e bun — neted. 

Un glonte lovi în cîrma  lotcii, altele îi trecură 
zumzăind ca un roi de viespi, pe deasupra „capului. 
Dimineaţa, în coliba lui levlev, Reabov arătă cum 
era firul apei pe Neva; Silvestr Petrovici asculta şi 
zimbea : 

— Ţi-a fost dat să fii cîrmaci pe Dvina — acum ia- 
tă-te şi pe Neva... 

— Cucerim ce-i al nostru. nu al străinului! răs- 
punse Reabov. 

Trase harta la sine: străvechea cetate Oreşek se 
înălța pe un ostrov în mijlocul Nevei, aproape de ieşi: 
rea din lacul Ladoga. Vasele puteau să intre în rîu 
numai pe sub gurile tunurilor vrăjmaşe. 

— Cam cincisprezece stînjeni, nu mai mult, — 
spuse Reabov, măsurînd cu compasul lățimea treceri- 
lor. Bine e aşezată cetatea! Au fost cu cap mujicii 
— strămoşii noştri... 

Vaniatka, pe care Silvestr Petrovici îl luase la sine 
in colibă, se trezi, îl văzu pe taică-su, se ridică în 
capul oaselor pe scurta așternută şi povesti : 

— Eu, tătucule, acu’ o să fiu toboşar. Zău! Deu- 
năzi, m-a întîlnit unchiu Alexandr Danilici : „tu, zice, 
pentru ce mănînci de pomană pîinea ţarului ? La noi 
nu se obişnuieşte aşa ceva. Trebuie să slujeşti...“ 

levlev întări: 

— E drept, aşa a fost: Menşikov a poruncit... 

— A poruncit să mi se facă un mundir... 

— Mare ştiinţă, — spuse Reabov. N-ai să izbuteşti 
aşa, deodată. Și apoi de unde să iei toba. doar nu-s 
de prisos... 

— Om găsi noi una! făgădui Vaniatka şi începu 
să se încalţe. 

Ziua trecu iarăşi în trudă — întăreau tabiile, adu- 
ceau ghiulele, trăgeau pe drumul din pădure ultimele 
luntri. Petru, Șeremetiev, Repnin şi Menşikov şedeau 
în coliba joasă, înjghebată în pripă ; strîngînd pipa în 
dinții lui zdraveni, țarul chibzuia asupra aşezării No- 
teburgului, însemna unde trebuiau puse tunurile pe 
malul drept, unde urma să fie înşirat podul de vase 


729 


peste Neva, de unde aveau să pornească luntrile vînă- 
torilor cînd va începe năvala. Numărau tunurile, lun- 
trile de nădejde, socoteau cîţi ostaşi puteau fi trimişi 
în luptă. 

— Aveam optzeci şi opt de tunuri — spuse Șereme- 
tiev — ostaşi cu matrozi cu tot, peste douăsprezece 
mii. Sînt de părere să începem tragerea cît mai 
curînd... 

— Pentru ca irozii să nu primească ajutoare din 
Baltica ! spuse Menşikov rozindu- şi unghiile. Trebuie 
loviți de moarte... 

Repnin se apropie de Petru şi arătă cu degetul pe 
hartă pe unde trebuia să treacă Neva, spre a cuceri 
intăriturile şvezilor. 

Noaptea, în bezna adîncă, bătură tobele. Incărcin- 
du-şi  muschetele, ascunzindu-şi  încărcăturile de 
schimb în gură, dînd unul peste altul, ostașii alergau 
spre apă, se urcau pe podiştile luntrilor, se înghesuiau 
unul în altul. Vintul toamnei urla jalnic, visător, 
tăios. Luntrile se legănau, scîrțiiau, se izbeau una de 
alta. Lîngă mal, prapurcicii şi porucicii îşi strigau: 

— Gata-a ! 

— Deplin ! 

— Toţi sînt aici | 

Silvestr Petrovici se urcă pe podişca luntrii sale 
şi porunci toboşarului să bată înaintarea. Toba hurui 
scurt. Cincizeci de luntri mari se depărtară de mal 
Şi porniră în rinduială peste rîu. În față, deasupra 
șanțurilor vrăjmaşe, fremăta amenințător pădurea... 

Bufnind surd, fiştietor, luntrile trăgeau -la malul 
duşman, ostaşii săreau de pe podişti în stufăriş, în 
apă, în mocirlă. În întuneric răsună spre stînga gla- 
sul tunător al lui Petru: 

— Repede, zmeilor, repede, nu rămineți în urmă! 
Ridicaţi cocoşul ! Tragere pe plotoane... 

Șvezii tăceau încă. 

Uitind de piciorul bolnav, Silvestr Petrovici sări în 
apă, ridică pistolul deasupra capului ca să nu-i ude 
încărcătura şi, sprijinindu-se în baston, alergă înainte. 

În urmă, Şeremetiev se cățăra pe mal înjurind. Rep- 
nin. cu un paloş greu în mînă, îl întrecu pe levlev. 

— Luaţi-i în spăngi ! răcni Petru. Oreșek e al nos- 
tru, flăcăi, al nostru ! După mine, pas alergător... 

In străfulgerările împuşcăturilor, levlev vedea parcă 
alergînd spre el pinii înalți şi negri, mestecenii, mar- 
ginile şanțurilor vrăjmaşe, ţevile muschetelor înroşite 
de foc. Menşikov ajunsese acolo — se bătea cu sabia. 
Icnind şi suduind, ostaşii săriseră peste şvezi în şan- 
turi. levlev se aruncă și el în vălmăşag, lovi cu basto- 
nul în cap pe un comandir şved, voinic, căzu, se ri- 
dică, alergă mai departe, căutindu-i pe duşmani — 
dar aceştia se făcuseră nevăzuţi. 

La porunca lui Petru, tobele bătură încetarea luptei: 
malul drept era al ruşilor. Stînd pe o moviliţă, Petru 
arăta cu mîna înmănuşată unde să fie așezate tunu- 
rile pentru .a începe tragerea asupra cetăţii. Egor Re- 
zen nu era de părerea lui — ceilalţi artilerişti străini 
îl sprijineau pe ţar. Silvestr Petrovici se apropie, se 
sprijini de umărul lui Rezen și ascultă cu luare- 
aminte. 

Deodată, Petru dădu din cap — se învoi cu Rezen. 

— Noroc, Egor! rosti levlev. 

— Să trăiești | răspunse grăbit Rezen. 

Și alergă la tunarii lui. 

Silvestr Petrovici îşi şterse fața asudată şi privi 
imprejur : zorile reci, roşiatice, se revărsau deasupra 
Nevei şi a malurilor ei netede, deasupra turnurilor 
țuguiate ale cetăţii, deasupra celor căzuţi în luptă şi 
a celor vii... 

Ziua, pe ambele maluri ale rîului începură să bu- 
buie tunurile — ghiulelele zburau urlînd spre cetate. 
Scoţindu-şi mundirele, suflecîndu-și mînecile, tunarii 
îşi făceau datoria cu sirguinţă, se străduiau să nu 
arunce în vînt ghiulelele scumpe, ocheau îndelung, 
curăţau cu grijă ţevile. Cu pipa în dinţi, cu mîinile 
la spate, Petru se plimba, gînditor, pe lîngă tunurile 
încinse. Uneori potrivea deodată el însuşi țeava, alte- 
ori dădea sfaturi cum să se încarce sau ocăra cumplit. 

Cetatea se apăra cu înverşunare. Steagul şved, cu 
un chip de leu cusut pe el, fîlffia în vîntul rece de pe 
Neva. 

După patru zile de tragere, la Noteburg începură 
să se stîrnească focuri apoi deodată se auzi o bubui- 
tură năprasnică. Sfărîmături negre, în flăcări, zburară 
spre norii cenușii, grei, şi căzură în Neva sfîrîind. 

Steagul încă fîlffia. 

— la uite-i, nu vor nicicum să plece! îi spuse Rea- 
bov lui levlev. Se țin dirji... 

— Fără luptă n-o luăm ! răspunse Silvestr Pe- 
trovici. 

Și zîmbi : 

— Îți aminteşti cum au venit, tilharii, la noi pe 
Dvina ? Atunci pesemne nu credeau că noi nu numai 
că n-o să-i lăsăm să treacă, dar că o să venim după 
ce-i al nostru pînă alici ! 

Noteburgul ardea. 

Vilvătăile uriaşe se oglindiră toată noaptea în apa 
neagră a Nevei, luminînd lotcile şi corturile oștilor 
ruseşti, luntrile trase la mal, scările de năvală aşezate 
pe scuturile vaselor, cîrligele pentru agăţare de vasul 
vrăjmaş, sulițele sprijinite de scuturi. Tunurile bătură 
toată noaptea, fără întrerupere, asupra cetății în flă- 
cări. Stînd ne emișcat lîngă cortul său, Petru se uita la 
foc, strîngea în mînă ocheana şi spunea : 

— Degeaba domnilor şvezi | Ce-i al nostru, al 
nostru va fi! Pentru vecie! 

Inainte de ivirea zorilor, Menşikov îl vesti că pe 
șanțuri sosise un sol şved, rugînd să se îngăduie ieşi- 
rea femeilor din cetate. Țarul pufni supărat: 

— Să se închine — n-avem ce vorbi zadarnic. Fe- 
meile ! Uite cîți ostaşi am pierdut — ce, eu sînt tată 
bun pentru şvezi şi tată vitreg pentru ai mei ? 

Şvedului i se tălmăciră cuvintele lui Petru. El. se 
apucă de cap. 

— Supune-te, vericule, şi cu asta basta! spuse 
Menşikov. Doar Oreşek e al nostru, ni l-aţi furat ! Fe- 
meile ! Da' la noi cîte văduve şi orfani au rămas? 

Tunarilor care stăteau în apropiere le plăcură vor- 
bele lui Menşikov. Zbucniră toţi o dată, întrerupîn- 
du-se cu glasuri răguşite: 

-— Ia uite la el —— ii e milă de muieri ! 

— Nu, frăţioare, n-o să-ţi meargă cu noi! 

— Cît ne-am chinuit de la Niuhcea, cîţi de-ai noştri 
am îngropat! 

— Da’ în Litvania! 

— Oare ei ne-au cruțat la Narva? Îi ucideau pe 
răniți... 

Șvedul plecă înapoi, în cetate. 

Petru porunci printre dinţi : 

— Începeţi | 

Şi intră în colibă. 

Comandirul tunarilor se sui pe un dimb, îşi flutu- 
ră sabia şi strigă cu glas înalt: 

— Rînduiţi tunurile pentru tragere ! 

Ghiulelele începură să zboare din nou. 

În amurg, Petru adună sfatul. Hotărîră să pornească 
la năvală cu luntrile. Cînd se întunecă, între pini, 
unde aşteptau gata de luptă matrozii și ostaşii din 
gardă, răpăiră tobele. Oamenii alergară spre luntre, 
şi acestea, împinse de visle, porniră repede spre ce- 
tate. Mergeau uşor — vintul sufla din spate. 

Șvezii nu înţeleseră de îndată ce se întîmplă. În lun- 
trea din cap, se aflau levlev şi Menşikov, în a doua 
Goliţin. Petru îi oprise pe Repnin şi pe Șeremetiev 
lingă el — pe mal; de acolo priveau prin ocheane 
cum puneau ostașii ruși scările pe zidurile cetăţii, cum 
se căţărau, cum se dumeriră şvezii şi începură să-i 
arunce de sus, de la patru stînjeni, în pietrele de jos, 
şi să toarne peste ei apă clocotită, smoală topită, 
plumb... 

Luntrile lăsau ostașii, se întorceau spre mal şi luau 
alții. Cele două fregate — „Sfintul Duh“ şi „Stafeta“, 
cărau şi ele ostaşi şi matrozi. Cîteva luntri ardeau, 
una se răsturnase, alta fu scufundată de o ghiulea. 
Pe Neva pluteau leşuri... 

Cînd răsări soarele, roşu, stins, luntrile duseră spre 
cetate pe vînătorii cu granate. Cu fitilurile aprinse în 
dinți, vînătorii se urcau cu repeziciune pe scările ce 
se legănau sub greutatea lor, scoteau din tăşti grana- 
tele, le smulgeau cuiul și le aruncau pe ziduri. 

De pe limba de pămînt, Petru se uita cum fugeau 
șvezii din turnuri. Menşikov, fără mundir, în rubaşcă 
de mătase colorată, cu sabia în mînă, alerga pe zid... 

— Diavol, curat diavol! zise Șeremetiev, clătinînd 
din cap. 

— Au să-l ucidă, zău au să-l ucidă | zise posomorit 
Repnin. l 

Din spate se apropie un comandir — spuse că nu 
mai erau granate. Petru privi pieziş, cu ochi turbați, 
spre Repnin. Acesta dădu mîinile în lături : 

— Păi eu ce vină am? 

Lupta începu iar cu o nouă înverșunare — se apro- 
piau alte luntri. levlev, în zdrenţe de sus şi pînă jos, 
alerga şchiopătînd în fruntea matrozilor săi, spre o 
spărtură din zid. De sus traseră în ei cu mitralii — 
cițiva oameni căzură — ceilalţi se strecurau prin spăr- 
tură, spintecind, tăind cu pumnalele, cu tesacele, su- 
grumindu-i pe şvezi cu mîinile goale. Pe zidul cetăţii, 
deasupra celor ce se măcelăreau — se ivi un bătrîn 
înalt, cu barba albă fluturînd în vînt. Soa:ele roşu li- 
cărea pe platoşa, pe umărarele și pe coiful lui. 

— Ce l-aş mai pocni! strigă aprins Şeremetiev. 
Ciinele -bătrin ! El l-a bătut pe fratele meu, iar eu am 
să-l bat pe el... E Schlippenvacn ! 

Se repezi într-o luntre și porunci să se vislească în- 
dată spre cetate. Reabov se opinti în vîsle şi luntrea 
se urni. Şeremetiev oftă bătrineşte.: 

— Am întirziat amîndoi, corăbierule!  Izbinda a 
fost dobîndită şi fără noi. Uite — steagul alb... 

Reabov se întoarse: acolo unde mai înainte flutu- 
ra în vînt steagul şved, acum spinzură o cîrpă albă. 
Pălălaiele se domoleau, funinginea. şi fumul se aşter- 
neau deasupra zidurilor cetăţii. | 

— Noteburgul a căzut! spuse Şeremetiev. S-a sfîr- 
şit! Ei, slavă Domnului, n-a fost o treabă uşoară... 
Două săptămîni ne-am chinuit... Vîsleşte, corăbierule, 
spre mal — am obosit... 

Lîngă Neva, toboşarii aşezaţi în rînd băteau înceta- 
rea focului. In dreapta, ceva mai în faţă, beţigaşele 
zbîrniiau în mînuţele vînjoase ale lui Vaniatka ; băie- 
țaşul îşi ţinea sprîncenele încruntate şi toată înfăţi- 
şarea lui spunea : „Grea şi de seamă-i slujba noastră 
de tobosar 1“ 


7. DUPĂ LUPTA 


Lîngă cortul măriei sale aşteptau cîteva telegi. La 
Petru Alexeevici sosiseră nişte neguţători — din 
Moscova, din Arhanghelsk, din Vologda, din Iaroslavl. 
Unul, bogătan— uscăţiv, zbiîrcit, cu bărbuță spinatică 
— plecîndu-se în faţa lui Menşikov, spunea : 

— Știm noi, domnule, neguţătorii şvezi au pus 
mînă de la mînă, au strîns bănet destul şi l-au trimis 
prin olăcar regelui Carol, ca să nu dea cetatea ce stră- 
juieşte ieşirea la marea Baltică. lacă ce răspundem 
noi neguţătorilor şvezi. Du-i închinăciunile noastre lui 
Petru Alexeevici, spune-i c-am sosit la  milostivirea 
măriei sale, că ne plecăm la picioarele măriei sale — 
să nu șovăie şi să ne primească obolul: am. adunat 
şi noi din ce-a dat Dumnezeu — socotim c-o trebiii 
pentru război. Curînd vine ceasul şi-o să facem şi noi 
negoț cu dobindă, o să ne desfacem mărfurile... 

Vesel, parcă întinerit, sticlindu-şi ochii căprui, bul- 
bucaţi, Petru scria grăbit la o masă făcută din scîn- 
duri negeluite, o epistolă lui Apraxin : „Trimit lumi- 
năției tale vestea că, mulțumită lui Dumnezeu cel dä- 
tător de izbînzi, această cetate, după o împresurare 
cruntă, neobişnuită, grea şi sîngeroasă, s-a închinat...“ 

Alexandr Danilici se apropie din spate, atinse umă- 
rul țarului şi spuse: 

— La milostivirea măriei tale... 

Neisprăvind de scris, Petru se întoarse şi văzindu-i 
pe neguţători, se duse cu ei într-un colţ ca să stea 
de vorbă. Glasul lui gros răsună de îndată: 

— Banii sînt viaţa războiului, fără ei ce poţi să 
faci ? Postav bun cine aduce, gîndiți-vă mai repede. 
Avem nevoie de telegi trainice, cu şine de fier, de 
multe avem nevoie — mîine de dimineaţă o să stăm 
de vorbă pe îndelete... 
= [n cort generalii lărmuiau ; se încinsese o luptă 
nouă cu vinul negru, cu „Ivaşka Hmelnițki“. Alexandr 
Danilovici era mai gălăgios ca toţi. Povestea că a- 
tunci cînd generalul Kronschort se gîndise să dea a- 
jutor împresuraților şi se năpustise asupra ruşilor pe 
Neva, el, Menşikov, îşi făcuse vînt voind să-l lo- 
vească pe comandantul Erik Schlippenbach, dar i se 
muiase brațul — altfel l-ar fi ucis pe bătrînel. 

— Îndrugă, îndrugă verzi şi uscate! spuse. Petru, 
zîmbind, înveselit de povestirea năstruşnică a lui Da- 
milici, şi cercetind scrisorile primite — phii, minte de 
îngheaţă apele ! 
` Puse deoparte scrisorile cercetate, sosite de la tri- 
mişii din felurite state şi se apucă să-i scrie lui Vi- 
nius: „E drept că a fost foarte tare acest Oreşek! to- 
tuşi, slavă Domnului, l-am spart cu bine...“ 

— Îngheaţă apele! spuse mai departe bosumflat 
Menşikov. Parcă puteai să vezi totul de aici, domnule 
tunar ? Şi ocheana ai stricat-o măria ta, cînd ai poc- 
nit cu ea în cap la mănăstirea Solovețki, ştiu eu pe 
cine. Ocheana aceea acum nu mai e bună de nimic, 
nu se mai vede prin ea mare lucru... 

— Ce trebuie, se vede! răspunse Petru. Iar vicle- 
şugurile tale se văd foarte bine, chiar fără ocheană. 
Grozav de prietenos erai mai adineauri cu neguţăto- 
rii... Am pocnit... 

Scutură din cap, rise zgomotos şi-l chemă pe Sil- 
vestr Petrovici. levlev se apropie cu.o felie de şuncă 


1 Oreșek — nucă. alună. (n. r.) 

în mînă — de la începutul luptei nu luase nimic în 
gură. 

Petru îl întrebă: 

_ — Au ieşit gvezii ? 

— Se adună, măria ta, mulţi sînt slăbiţi din pri- 
cina rănilor, alţii-s flămînzi. N-au putere să-şi în- 
groape morții după cum se cuvine... 

Petru dădu din cap, rămase o clipă pe gînduri, 
mușcînd coada penei, apoi spuse încet, parcă sfiin- 
du-se de cuvintele Tui : 

— Trebuie să le dăm ajutor — flămînzii să fie 
hrăniți, îmsetaților să li se dea de băut. Nu e locul 
să uităm de omenie — sînt femei cu ei, trebuie să fim 
cuviincioşi... 

levlev se plecă. 

— Du-te şi dă porunci. Şi întoarce-te aici, să mal 
răsuflăm după strădania închinată lui Marte. Porun- 
ceşte să se dea vodcă ostaşilor şi matrozilor — să pe- 
treacă şi ei după voia inimii — vrednici sînt... 

Silvestr Petrovici ieşi din cort şi coborî pe malul 
lin spre apă, unde se îngrămădeau ostaşii şvezi din 
cetate. Bătrînul Schlippenbach şedea pe o buturugă, 
privind mînios împrejur. Plini de funingine, legaţi cu 
feşe, comandirii din Noteburg vorbeau între ei, cu 
capetele lăsate în jos. 

Reabov atinse din spate cotul lui Silvestr Petrovici. 

— Trăieşti, domnule contraamiral ? 

— Trăiesc, Ivan Savvateevici. Și tu văd că eşti 
teafăr. | 

— Parc-aş îi teafăr. Da’ multă lume a mai căzut... 
Mănânci ? 

Cîrmaciul rupse în două un pesmete uriaş din făină 
de grîu şi mușcă cu poftă din bucata lui. Ievlev înce- 
pu să mestece şi el. Apoi porunci să se dea de mîn- 
care şvezilor. 

— Îi mai şi hrănim pe blestemaţii ăştia, — spuse 
Reaibov. 

De lîngă zidul cetăţii se desprinse o luntre şi se 
apropie repede de mal. Comandirii şvezi alergară în 

întîmpinarea ei şi-şi primiră în brațe nevestele. Aces- 
tea se uitau la ruşi cu ochi rotunzi de groază. Soții 
lor le linişteau. 

Li se dădu de mîncare chiar acolo, pe mal. Matrozii 
aşternură pe pămînt o pînză, puseră cazanele cu fier- 
tură, răsturnară pesmeții din butoaie. Aduseră şi car- 
ne friptă. 

În polcuri, sub pini, bătură tobele — vodca ! Lîngă 
butoaiele cărora li se dăduse cep, vegheau vagmiştrii 
— în acea zi nu era nimeni oprit de a bea. Din cortul 
țarului se auzea o larmă veselă; pe pajişte, în fata 
steagului țării, cîntau corniştii. Alexandr Danilovici, 
în rubaşca lui de mătase colorată, ieşi tinerește înainte 
şi dădu ocol în pas sprinten, jucăuş. Ostaşii din gardă 
îl însoțiră cu rîsete de încuviinţare, cu strigăte ve- 
sele : 

— Ţine-o aşa, Danilici ! 

— Straşnic ! 

— Zi-i! 

Menşikov intră inapoi în cort: ostaşii îi strigau din 
urmă : 

— Cam puţin, domnule gheneral ! 

— Mai trage-i, Danilici ! 

— Zii! 

In cort răsunau strigăte de „vivat“ ! 

Cînd se întunecă de tot, Silvestr Petrovici porunci 
ca șvezii să fie duşi de acolo. Cu facle de smoală în 
mîini, matrozii luminau drumul ostașilor şvezi care 
închinaseră steagul. Aceştia se urcau în luntri. Cei 
teferi îi sprijineau pe răniţi, comandirii le însoțeau pe 
femei. 

— Tătucule, auzi, tătucule? zise încetişor Va- 
niatka. 

— Ce vrei 2 

— Au lăsat o tobă, uite-o colo. A mea-i dogită rău! 

— Ei, ia-o, că ai meritat-o! rosti rîzînd Reahov. 

Vaniatka luă toba, îi potrivi cureaua și se duse în- 
colo, mai depărtişor, spre crîng, ca s-o încerce. 

Toată noaptea, pe malurile Nevei şi în cetate pălă- 
lăiră focuri mari şi mici. Pe focuri clocotea fiertura 
în cazane. În tabăra rusească nu dormea aproape ni- 
meni. Stînd pe buturugi, pe paturile tunurilor, pe buş- 
teni, ostașii povesteau amănunte din luptă, dînd din 
mîini, arătînd care şi cum împunseseră cu spanga, 
cum loviseră cu patul puștii, cum se suiseră pe scări. 
Cei mai tineri, bobocii, bălai, ascultau la cei care tre- 
cuseră prin focul luptei. Cei care încă nu mirosiseră 
praful de pușcă se uitau temători unul la altul. Osta- 
şii bătrîni arătau lucrurile şi mai crîncene decît fu- 
seseră aievea, deşi şi aşa erau de ajuns de spăimin- 
tătoare. 

Tîrziu noaptea, Silvestr Petrovici, Egor Pustovoi- 
tov. Reabov, Rezen şi Kocinev se duseră cu luntrea 
în cetate — să vadă ce trebuia de făcut acolo. Șvezii 
nu-şi îngropaseră morţii. Aceştia zăceau grămadă în 
spărtura zidului — miîini, picioare, capete spînzurau 
de pe turnuri, de pe ziduri, din metereze. Faclele ru- 
şilor aruncau lumini șovăielnice, roşiatice, asupra ca- 
selor arse, asupra coperişurilor topite, a grămezilor 
de ghiulele... 

— Ei! spuse Silvestr Petrovici — să numărăm CÎş- 
tigul de astăzi. Scrie, Rezen, dobinda. 

Și începu să înşire : 

— Tunuri de tuci, o sută şapte. Pive — una. Gau- 
bite şapte... 

Egorşa strigă de departe: 

— Domnule contraamiral, ia priviţi... 

— Ce? 

-— Ia uite... 

levlev veni mai aproape. Egorşa ținea facla sus. 
Flacăra fumegătoare lumina țeava unui tun mare, pe 
care erau săpate cu iscusință nişte slove vechi. 

— Un tun de-al nostru ! spuse levlev, ascunzîndu-şi 
“tulburarea. Turnat de mult, pe vremea ţarului Ivan 
Vasilievici — aşa se lucra pe atunci. Aşadar, scrie 
inginerule : un tun rusesc bun... Cine ştie ce Kuzneţ 
l-a turnat... 

In zori, după ce dăduse ocol zidurilor şi trecerilor 
tainice, turnurilor şi beciurilor cu pulbere, Silvestr 
Petrovici privi în sus şi spuse: 

— Ar îi vremea să înălțăm steagul nostru rusesc. 
Ce să mai atirne cîrpa lor albă? 

Zăboviră mult pînă puseră noul steag. 

Cînd răsări soarele, Reabov trase cu amindouă mii- 
nile de sfoară şi pînza în trei colori se înălță încet 
spre cerul trandafiriu. Kocinev şi Pustovoitov stăteau 
cu capetele ridicate, urmărind-o cu ochii. Rezen aş- 
tepta lîngă tun, cu fitilul aprins în mînă. 

Vîntul zorilor desfăşură steagul şi acesta fîlffi în 
văzduh. Egor Rezen vîrî fitilul în aprinzător. Tunul 
bubui. In taberele ruseşti, de pe amîndouă malurile 
Nevei, ostaşii, matrozii, truditorii, comandirii priviră 
spre cetate, şi îşi dădură seama de ce se trăsese. 

Lîngă cortul lui, Petru se întoarse spre Şeremetiev, 
spre Repnin şi Menşikov : 

— Ce-a fost al nostru s-a întors la noi. Al nostru 
e Oreşek! Da! Şi se plecă în fața steagului rusesc, 
atingînd pămîntul cu mîna, îndemnat de o pornire iz- 
vorită dig inimă. 


8. STEAGUL CELOR PATRU MĂRI 


În aprilie oastea lui Şeremetiev părăsi tabăra așe- 
zată lîngă Oreşek, căruia Petru îi dăduse un nou 
nume — Schliisselborg — cetate-cheie — şi o porni 
întins peste mlaştini şi prin păduri, de-a lungul Ne- 
vei, Ia vale. Pe apele rîului pluteau lotci, luntri şi cele 
două fregate — cărind pentru o oaste mare tunuri, 
ghiulele, proviant. Era primăvară tîrzie — abia înce- 
puseră să susure pirîiaşele. Zăpada se topea încet. 
Soarele nu se vădea prea darnic. 

In fruntea oastei mergea călare pe un armăsar 
murg  generalul-feldmareşal  Şeremetiev ; după cl, 

printre ceilalți generali, moțăia obosit în şa ţarul Pe- 
tru Alexeevici. Cînd ajunseră la cincisprezece verste 
de cetatea Nienschantz care străjuia Neva, Petru po- 
runci să se trimită înainte, în cercetare, două mii de 
pedestraşi. 

Cercetarea trimise veşti înapoi şi tot grosul trupei 
porni pe urmele cercetaşilor. La douăzeci şi nouă 
aprilie, cele cîteva mii de ostaşi zăriră valurile Nien- 
schantzului. Dincolo de Ohta, pe cerul nopţii întu- 
necat, auriu, se topeau fumurile unei aşezări. 

-- Acolo-i marea ! spuse Petru arătînd cu biciuşca 
spre zare. 

— Baltica ! adăugă Silvestr Petrovici. 

Generalii şi amiralii se uitară cu toţii într-acolo 
unde arăta Petru, dar nu văzură nimic în afară de 
ceața nopţii. din ce în ce mai deasă. 

Reabov trase aer în piept cu nesat şi închise ochii 
pe jumătate. 

— Marea-i tot mare! Sărată. Miroase pînă aici... 

Petru întrebă : 

— Se aude ? 

— Cum să nu se audă, Petru Alexeevici! Pe noi 
nu ne înşeală... 

Deodată, ţarul se aplecă de pe cal şi strigă: 

— Ce-ai în mînă ? la să văd! 

Nedumerit, Reabov îi întinse o foaie de hîrtie îm- 
păturită. 

— Ştii să citeşti? 

— Mi-a dat-o domnul contraamiral — desluşesc şi 
eu slovele o leacă... 

Petru despături foaia care flutură în vînt. 

— „Vedomosti“! citi cu glas tare Menșikov, uitîn- 
du-se dintr-o parte. 

— „Ştiri despre treburi ostăşeşti şi altele, vrednice 
de a fi ştiute şi ținute minte, cum s-au petrecut în 
Moscovia şi în țările mărginaşe!“ rosti Petru fără 
șovăială, pe dinafară. Ei, ia citeşte. Buchiseşte slo- 
vele... Toboşarul tău unde-i ? Nu s-a bolnăvit pe drum? 

— S-a trîntit să doarmă un pic... 

— Ştie carte? 

— Ştie nițeluş, măria ta... 

Petru Alexeevici dădu din cap a încuviinţare şi 
porunci să se rînduiască luntrile spre a putea merge 
să vadă gurile Nevei. 

Seara, aduseră tunurile care începură să tragă îm- 
potriva Nienschantzului. Ghiulele urlau, dărîmînd va- 
lurile de pămînt, surpînd casele de lemn, scufundînd 
micile vase şvede trase la mal, lîngă tîrg. Cind se 
lăsă noaptea — străvezie şi lină — zbucniră focuri. 

Petru, Menşikov și Repnin trăgeau ei înşişi cu tu- 
nurile. Ţevile tunurilor se înfierbîntau, tunarii le ră- 
ceau cu apă din Neva, cu oțet. Funinginea de pulbere 
arsă plutea ca funigeii în văzduhul liniştit al nopţii. 
Bubuitul caronadelor, al pivelor, al culevrinelor, se 
vălmăşea într-un vuiet necurmat. 

În dimineața de 1 mai comandirii şvezi veniră cu 
steagul alb şi spuseră că Nienschantzul se închină. 
Petru îi ascultă în tăcere. Nu dormise de două nopți 
— ochii i se înroşiseră, pleoapele i se umilaseră. Ti- 
nînd cu cangea luntrea la mal, Reabov îl ajută pe 
levlev să se urce şi după el, pe ţar. Menşikov sări 
în luntre cel din urmă. 

— Inalţă pînzele! porunci răguşit Petru. Se aşe- 
zase la cîrmă. Ochii lui înroşiţi cătau spre zare — 
acolo unde unduiau valurile Golfului Finic. Toţi cei 
din luntre tăceau, gîndindu-se la unul şi acelaşi lucru. 

Dar nu izbutiră să iasă la malul mării în ziua 
aceea : vînătorii dădură de veste că din larg veneau 
nouă corăbii şvede. 

Menşikov se duse la comandantul şved al cetății şi-l 
întrebă prin tălmaci: 

— Corăbiile acelea vin în ajutorul vostru ? 

Șvedul răspunse că escadra pesemne încă nu ştia 
nimic. N-avea de unde să afle ce se în implasei 

— Dar ar putea să afle? 

Şvedul tăcea, întinzînd înainte falca de jos, teşită. 
Petru strigă de departe: 

— Lasă-l, Danilici! A jurat credinţă... Ne-om 
descurca şi singuri... 

Dar comandantul şved întrebă cît îi vor plăti dacă 
va spune tot adevărul. Reabov îl irase de mînecă pe 
Ievlev şi-i spuse: 

— Ne trage pe sfoară! Și eu m-am tocmit atunci 
aşa... 

Şvedul spuse că la două focuri de tun, de pe es- 
cadră trebuie să se răspundă la fel, cu două focuri. 
Aşa şi făcură. Corăbiile se opriră liniştite la ancore. 
Menşikov numără şvedului banii, ceva mai puţin decit 
se învoiseră. Şvedul se supără. Alexandr Danilici 
strigă : 

— Încă mai latri, cîine ! Ţi-am dat treisprezece gal- 
beni, mai mult decât lui Iuda — el a luat argințţi... 

In seara de 5 mai, vînătorii dădură din nou de 
veste lui Petru că două vase mici — boat-ul „Ghe- 
dean“, cu zece tunuri, şi brigantina „Astrild“, cu opt 
tunuri, s-au apropiat de gurile rîului şi stau la an- 
core într-un loc cu apă mică. Petru adună sfatul. Ge- 
neralii dădeau din miîini: 

— Cam greu, măria ta! 

— Vor sta şi vor pleca... 

— Cum să ajungi la ei pe punți? Pînă o să ne 
cățărăm din luntri, ne ucid pe toţi... 

Petru rămase îndelung pe gînduri. Generalii pico- 
teau. 

Ţarul ieşi la aer, se aşeză pe o piatră şi privi îm- 
prejur: pe lîngă cort, trîntiţi pe pămînt, sforăiau is- 
toviți ostaşii din gardă, tunarii, pedestraşii... 

Noaptea, ţarul porunci să fie urcate în luntri două 
companii din polcurile Preobrajenski şi Semionovski 
şi să aibă toată lumea granate. Pe punți fură puşi 
cîrmaci şi vislaşi pomoreni din Arhanghelsk. 

Ţarul se urcă într-una din luntri împreună cu Men- 
şikov şi cu Silvestr Petrovici. Porunci ca la cîrmă să 
stea Reabov. În totul erau treizeci de luntri mari. 

Şvezii se treziră la vreme şi traseră cu mitralii asu- 
pra luntrilor care se apropiau, dar nu izbutiră să în- 
carce pentru a doua oară tunurile. 

Ruşii, cu fitiluri aprinse în dinţi, cu granate, cu 
pumnale şi muschete în miini, se şi cățăraseră pe 
punți şi se încăieraseră, zvîrlind granate în pungile 
cu pulbere, punînd mîna pe tunuri, lovindu-i cu pa- 
turile puștilor pe matrozii şvezi şi aruncîndu-i în 
mare. 

Reabov văzu cum levlev aruncă o granată, cum 
flacăra ei dobori pe dunetă doi matrozi. Apărîndu-se 
cu sabia, Menşikov alengă spre Silvestr Petrovici. Pe 
neaşteptate, dintr-un tambuchi din față izbucni o fla- 
cără. Reabov aruncă peste tambuchi o pîslă, Räsu- 
îlînd greu, țarul îl lăudă: 

— Bine ai făcut, corabia este bună, o să ne mai 
trebuie... | 

Pe ,„,Ghedean...“ tobele bătură încetarea focului... 

Şezînd pe o laviţă în adierea zorilor, Petru cerceta 
prinşii : ce fel erau celelalte corăbii ale escadrei, ce 
voiau să facă, cine era amiralul. Şvezii răspundeau 
amănunţit. Stînd deoparte, Reabov îşi lipea pe o ju- 
litură de la gît un plasture împrumutat de la un ostaş 
din polcul Preobrajenski. 

— Va să zică chiar asta-i Marea Baltică ? răsună 
glasul lui Vaniatka din spatele cîrmaciului. 

Reabov se întoarse şi strigă mînios : 

— Ei, să ştii că acu” te trag de urechi! 

Vaniatka se trase înapoi, căscînd gura uimit. 

— Ce, nu mă mai cunoşti, nu ? rosti cîrmaciul. Cine 
ţi-a dat voie să vii încoace? 

— Păi eu... 

— Tu! Tare e nevoie de tine aici... Unde ţi-e toba? 

— A căzut în apă cînd aţi sărit asupra corăbiilor, 
— zise Vaniatka cu glas vinovat. lacă, numai beţele 
mi-au rămas... 

Şi aproape plîngînd, arătă beţigaşele tobei. 

— Acw ai să răspunzi pentru ea! îl ameninţă 
Reabov. 

Vaniatka oftă. 

— M-or bate? 

— O fi şi vremea pentru cîte isprăvi toate... 

Stăteau unul lîngă altul, pe puntea corăbiei cucerite, 
se uitau în depărtare prin vălurile ceţei ce se topea 
sub razele soarelui de dimineaţă, priveau apele curgă- 
toare ale golfului. 

— Marea Baltică-i tătucule ? întrebă din nou Va- 
niatka. 

— Marea e mai departe, — răspunse Reabov. Unde 
ne aflăm noi, puişorule, acum — îi zice golf. 

Vaniatka privi în toate părţile — nu-i plăcea ca 
oamenii să-l audă pe taică-său spunîndu-i: puişoruie. 
Dar nu se afla nimeni pe aproape. 

— E golful mării? 

— Al mării. 

— Aşadară am ajuns? Mult am mai mers... 

— Totuşi am ajuns ! 

— Am ajuns, dar ostaşii spun c-or să mai fie lupte, 
că n-o să se lase şvedul, care-i tare, zic ei, şi-o să se 
bată fiindcă nu-i obişnuit să se supună. 

— Urzica-i usturătoare, dar se-nmoaie în mincare! 
șugui Reabov şi trase băiețaşul spre el. 

Uitindu-se împrejur — să nu-l vadă careva — 
Vaniatka se lipi el însuşi de tatăl lui. Stătură înde- 
lung aşa, în tăcere, privind departe — acolo, în zarea 
Balticei. 

Cînd se întorceau cu luntrea, Petru zise : 

— Astăzi întregim, cu voia lui Dumnezeu, steagul 
nostru. Am avut Marea Albă, Caspică şi Azov, astăzi 
dăm vulturului şi străvechea noastră mare — Baltica. 
leşim la patru mări... 

Scurmă cu unghia scrumul din pipă şi ceru tutun. 
Nu mai avea nimeni. Reabov întinse țarului punga cu 
rădăcini mărunţite. Petru Alexeevici îşi aprinse pipa 
Şi, parcă văzîndu-l pe Reabov pentru întîia oară în 
ziua aceea, spuse: 

— Asta-i, cîrmaciule. Tu ai să rămii aici. Vei fi cel 
dintîi pilot pe Neva. Cercetezi firul apei, adîncimile, 

pragurile de nisip, locurile cu apă mică. Curînd vom 
avea aici o flotă. 

Și întorcîndu-se spre Vaniatka, îl întrebă : 

— Vom avea, domnule toboşar ? 

Amintindu-şi despre toba căzută în apă, Vaniatka 
se fîstici. In locul băiețaşului răspunse Reabov, gîn- 
ditor, domol: 

— Dacă marea-i a noastră, măria ta, atunci şi flota 
de pe ea o să fie a noastră, rusească! 


EPILOG 


Rusia a intrat în Europa ca o co- 
rabie pusă pe apă, în bocănilul bărzi- 


lor şi în bubuitul tunurilor. 
Puşkin 


Intr-o noapte rece de primăvară, Reabov, care lo- 
cula acum în Piterburh, pe ostrovul Vasilievski, în 
casa lui cu trei ferestre la uliţă, fu deşteptat din somn 
de un ostaş necunoscut de la Amiralitate, cu po- 
runcă să vină grabnic la colegiu. 

Necăjindu-se că nici noaptea nu i se dă pace cîr- 
maciului, Taisia îi făcu legăturica, aş cum făcea tot- 
deauna cînd soţul ei ieşea în mare, zăbovi puțin la 
portiță privind după el şi se întoarse în casă. Căs- 
cînd somnoros, Ivan Savveteevici păşea alături de 
ostaş, întrebîndu-l ce se întîmplase de era nevoie de 
el aşa, deodată, cu noaptea în cap, Ostaşul tăcea. 

— Taci? întrebă cîrmaciul. Ei, taci, taci, aşa-i 
slujba ta. Ştii tu multe, dar nu-i voie să trăncăneşti. 

In sala scundă a colegiului, deasupra unui maldăr 
de hărți maritime, şedeau cu mundirele descheiate ge- 
neral-amiralul Apraxin, amiralii Kriuis şi Silvestr Pe- 
trovici levlev. Uşa care dădea spre încăperea vecină 
era deschisă — de acolo se auzeau glasul țarului Petru 
şi al vestitului meşter de corăbii Fedosei Skleaev. 
Petru Alexeevici vorbea supărat. Skleaev se apăra. 

— De ce ai întîrziat atît? îl întrebă Apraxin în 
zeflemea. Ai îmbătrînit aşa, deodată ? 

— Dar nici tinerel nu-s, domnule gheneral-amiral ! 
răspunse Reabov. A trecut, s-a dus tinerețea noastră! 
Buturugă în pădure bătrînă... 

Apraxin îl poiti să stea jos şi să-l aştepte pe Petru 
Alexeevici. Cîrmaciul se aşeză — nici prea aproape, 
nici prea departe — după grad. Genenal-amiralul se 
întoarse spre Ievlev, urmind vădit vorba începută mai 
înainte : 

— Toate acestea sînt foarte adevărate, aşa au făcut 
înainte, aşa au să facă şi în viitor, atita vreme cît 
avutul nostru este pentru ei un cuţit tăios. Nu în za- 
dar Vasili Lukici Dolgorukov scria o dată măriei sale 
că trimişii englezi la Copenhaga se străduiau din răs- 
puteri să-i oprească pe danezi de a ni se alătura în 
lupta împotriva şvezilor. Iar ceva mai tîrziu, Dolgo- 
rukov l-a vestit pe măria sa că în Șvezia a sosit un 
anume trimis de vază din partea englezilor care le-a 
făgăduit în taină că tot ce a pierdut Şvezia le va fi 
dat înapoi de englezi fără greutate şi fără lipsuri, la 
încheierea păcii, iar şvezii să nu şovăie cîtuşi de puţin 
după izbinda noastră de la Poltava. 

levlev îl întrerupse miînios : 

— Se pricep să făgăduiască. Şi totul pentru ca răz- 
boiul să nu se sfirşească. Dacă n-ar fi fost englezii cu 
făgăduielile lor, nu te teme că după Poltava Şvezii 
s-ar fi potolit. 

— Nu pot să se împace cu faptul că Rusia a ieșit 
la marea ei, — urmă Apraxin. Ce n-a făcut el însuşi, 

ce n-a avut vreme să facă, răposatul Carol al Șveziei 
i-a lăsat cu limbă de moarte lui George al Engliterei ; 
dar George este mai stăruitor decât răposatul, mai 
dibaci. Acesta a poruncit amiralului Norris să cu- 
treiere cu corăbiile lui, să ne facă cît mai mult sînge 
rău, pentru ca noi să ne speriem şi să plecăm din 
Baltică... Se mai spune acolo că Norris unelteşte o 
răpire. | 

— Pentru asemenea isprăvi la ei se găsesc destui 
meşteri, — răspunse levlev. Din porunca regelui 
George, amiralul sir Bing a trimis două fregate — 
una spre Danzig, alta spre Königsberg, ca să-l prindă 
pe primul ministru al Şveziei, care avea de gînd să 
plece spre insulele Alaand pentru neguţări de pace cu 
noi. Şvedul Hertz — un tîlhar mai dihai decît cei en- 
glezi — a plecat din Reval. Dar pasărea le-a scăpat 
din mînă. lar sir John Norris se pare că ar fi vrut 
să-i prindă pe împuterniciţii noştri, dar a dat chix, 
a ajuns prea tîrziu cu corăbiile lui. Domnii corăbieri 
englezi se ţin de tilhării. 

Reabov asculta în tăcere, privind încordat cînd la 
Apraxin, cînd la Ievlev. 

Uitîndu-se printre gene la făclioara lumînării, 
Apraxin spuse îngindurat : 

— Nu mai e mult, în vara asta ieşim în Baltică cu 
toată flota noastră. Ce-o să se mai scarpine Norris ! 
O dată ce-am ieşit la mare — trebuie să umblăm pe 
ea, aşa gîndeşte şi măria sa... 

Petru rise zgomotos în odaia vecină. Fedosei 
Skleaev trecu prin sală cu un sul de planuri, se plecă 
în fața amiralilor şi închise uşa după sine. Amiralii 
se ridicară. Petru se apropie cu paşi mari de cămin, 
scoase cu cleştele un cărbune şi-şi aprinse pipa. Pu- 
făind fumul aromat, întrebă : 

— Despre ce vorbeaţi ? 

— Silvestr Petrovici povestea despre vicleşugurile 
unor domni, — răspunse Anpraxin. Norris tulbură apele 
în Baltică, se ţine de tîlhării... 

Netezindu-şi mustăţile înspicate de cărunțeală, ţa- 
rul începu să se plimbe prin odaie cu pipa în mină 
şi spuse aspru: 

— Am ieşit în Baltica şi stăm cu tărie pe ea. Și 
nici copiii noştri, nici copiii copiilor lor, care se vor 
naşte aici, nu vor da un pas înapoi pentru ca sîngele 
vărsat de ostaşii noştri să nu strige. Aceşti tilhari de 
mare să nu creadă că ne sperie — nu sîntem spe- 
rioşi. Pe şved l-am pus cu botul pe labe — s-a potolit 
— «dar gîndiţi-vă” ce a fost! Ameninţa întreaga Eu- 
ropă. Lui George al Engliterei, ca şi altor mărimi, 
trebuie să le amintim mai des soarta nefericită a lui 
Carol al XII-lea. 

Se apropie de Reabov şi-l întrebă, de astă dată 
vesel : 

— Te-ai aşezat în Piterburh, pilotule ? 

— Şi-a clădit casă ! răspunse pentru Reabov ami- 
ralul-general Apraxin. Are grădină de zarzavat, şi-a 
cumpărat vacă, bea lapte... 

— De bună seamă că vaca nu-i turbată!? spuse 
rizînd ţarul. 


— Vremurile acelea au trecut, — răspunse Reabov. 
Aşa, uneori, sărbătoarea, mai scapi caii, dar zaiafe- 
turi ca altădată — e cam greu... 


— la te uită ce moșneag gîrbov! rosti Petru rî- 
zînd din ochi. Totuşi, după izbînda de la Hangut 
avut-am cinstea să te vedem foarte vesel. Făceai 
larmă mare, domnule prim pilot... 

— Pare-mi-se că eram mai tînăr. 

— Mai tînăr? Noi credem că nici azi nu eşti bă- 
trîn ci doar că te-ai cam lipit de uscat. Trebuie să 
ieşi în larg, să tragi în piept boarea sărată... 

Cîrmaciul stătea nemișcat; ochii lui verzi cătau 
pătrunzător la ţar, pe sub sprîncele cărunțite. 

— Zilele trecute la Moscova am cercetat ce lucruri 
știu corăbierii noştri pe care îi învaţă Reabov Ivan, 
porucic în îlotă, — spuse Petru. Fiul dumitale, dom- 
nule pilot, e silitor şi se străduie să scoată şi din alţii 
buni corăbieri. Navigaţia plană, navigația cu sondaje, 

sferica — nu numai că le ştie ca pe apă dar îi în- 
vaţă şi pe alţii — mai bine nici nu doreşti. Acest 
porucic şi învățăceii lui ne-au bucurat foarte mult şi 
noi am hotărit să nu-i mai trimitem pe corăbierii noş- 
tri în străinătate pentru a face muştru acolo pe co- 
răbii. Avem corăbii, avem căpitani de corăbii. Făurim 
vase în dulgheriile din Arhanghelsk ca şi în alte 
locuri. În viitor o să le trecem în fiecare an acolo, în 
Baltica, cu ajutorul tinerilor corăbieri. Nu-i puţin 
lucru pentru aceştia. Domniei tale, însă, pilotule, îţi 
poruncim să pluteşti cu corăbierii în chip de sfătuitor, 
sä-i înveți corăbieria pe apă, să-i înveţi ce ne- ai învă- 
țat şi pe noi odinioară. 

Reabov tăcea. Pe fața lui bătută de vînt, brăzdată 
de un păiejeniş de zbîrcituri, se iviră pete roşii. 

— Acum au să plece trei corăbii cu cîte cincizeci 
şi două de tunuri, — urmă Petru. „Gavriil“, „Ar- 
hanghelul Mihail“ şi „Rafail“. Comandor al escadrei 
va fi domnul viceamiral levlev Silvestr Petrovici. Pe 
drum, escadra se va opri în portul Copenhaga pentru 
ca cei de acolo să vadă riînduiala din flota noastră şi 
prietenia pe care o nutrim faţă de acest stat... 

Aruncînd cîteva lemne în cămin, Petru grămădi 
cărbunii şi stătu puţin, uitîndu-se la flăcările care 
jucau vioaie şi vesele peste lemnele răşinoase. Apoi 
dădu din cap spre Reabov: 

— Asta-i, pilotule ! Du-te şi găteşte-te pentru o că- 
lătorie lungă. Cînd ai să te întorci — pe domnia ta 
am să te întreb dacă învăţăceii au ajuns  adevărăţi 
corăbieri. 

Reabov ieşi, cu legăturica Taisiei în mînă, de parcă 
ar fi fost gata să plece de îndată pe mare. 

" Petru se aşeză în fotel, întinse picioarele lungi spre 
cămin şi zîmbi : 

' — Ați văzut ce sprinten a plecat? Parcă într-ade- 
văr i s-au luat treizeci de ani din spate. Și-o să se în- 
toarcă întinerit de tot. Marea întinereşte sufletul. 

Şi întrebă: 

— Cine să fie căpitani pe corăbii, Silvestr ? 

levlev schimbă repede o privire cu Apraxin. Acesta 
răspunse : 

— Cred, măria ta, că nu trebuie să fie căpitani en- 
glezi. Astăzi, slavă Domnului, avem şi corăbieri de-ai 
noştri — adevărați, ruşi de baştină. 

Petru bombăni fără să se întoarcă: 

— Scrie o listă de ruşi. 

— Am scris-o! răspunse de îndată Apraxin. Toţi 
trei sînt  căpitani-locotenenţi. Pe vasul-amiral va fi 
Egor Pustovoitov. 

— E cam zvăpăiat Pustovoitov al tău, cam aprins, 
ce zici ? 

— O să se domolească! spuse blînd Apraxin. E 
încă tînăr de aceea-i aprins. 

Se apropie de Petru cu pana şi cu lista. Amiralul 
Kriuis care tăcuse pînă atunci, spuse, dregîndu-şi 
glasul: 

— Totuşi unii dintre căpitanii străini au experienţă... 

Parcă fără să-l audă, Petru iscăli hîrtia, dădu prana 
înapoi lui Apraxin şi se ridică: 

— Ei, e vremea să mergem ! 

Se lumina de ziuă cînd ieşiră tuspatru din clădirea 
colegiului. Ostaşii de pază dădură onorul. Droşca lui 
Petru şi trăsura lui Apraxin traseră la scară. 

— Vino cu mine! îi porunci Petru lui Ievlev şi făcu 
cu ochiul spre Kriuis: S-a supărat... 

Apraxin plecă. Petru trase de hăţuri, flutură biciul 
şi droşca, clătinindu-se prin  hîrtoape, huruind cu 
roțile ferecate, porni repede de-a lungul Nevei, spre 
palat. Malul cobora lin spre apă. Locuitorii Piterbur- 
hului scoaseră vacile la păscut. O iapă sărea de 
colo-colo cu picioarele dinainte împiedicate; mînzul 
ei bea apă din rîu. În dreapta, deasupra grădinilor de 
zarzavat, deasupra gărduleţelor şubrede şi a caselor 
scunde, zburau stoluri de ciori, croncănind ascuţit. 
Dincolo de Neva, pe ostrovul Vasilevski, vîntul învîr- 
tea lin aripile negre ale morilor, care tăiau scînduri 
pentru amiralitate. 

— Să te opreşti la Copenhaga — îi spuse Petru 
lui levlev — şi să primeşti cu onoruri pe corabie car- 
tea răposatului nostru Hilkov ; acest bărbat şi-a sfîr- 
şit viața în temnițele şvezilor şi a muncit neîncetat 
pînă la moarte. Să iei şi rămăşiţele pămînteşti ale lui 
Andrei lakovlevici — le vom înmormînta cu cinste 
aici, în cimitirul Alexandr Newski... 

Intorcîndu-se spre levlev, îl întrebă: 

— Tu de cînd n-ai mai dat pe acasă? Deo lună, 
două ? 

— De mai multe, măria ta. De cînd a început tri- 
miterea oștilor noastre în Șvezia. Se împlineşte curînd 
un an... 

— Ei, treci, treci pe acasă, — spuse Petru îngîn- 
durat. Cred c-o să-ţi vezi curînd fetele mirese, nu ? 

— S-au măritat amîndouă, măria ta, — răspunse 
levlev zimbind mîhnit. Cea mai mare a şi rămas vă- 
duvă. lar cea mică mi-a născut un nepot cît eram pe 
mare. Încă nici nu l-am văzut, tot n-am avut vreme... 

— Uite ce-i! îl întrerupse Petru fără să-l fi ascul- 
tat de loc. Cum ajungi la Arhanghelsk, vezi cu ochii 
tăi, dacă sînt gata să-l întîmpine pe bunul nostru prie- 
ten, tîlharul englez. Iar guvernatorului: Ladîjenski, am 
să-i fac eu însumi astăzi un ucaz. Te duci chiar cu 
acest ucaz. Da' să-l scuturi bine pe guvernator, să-i 
arăţi ce trebuie să facă... 

Opri droşca lîngă noul palat cu două caturi, ridicat 
în grădina Letni aproape de Fontanka, aruncă hățurile 
viistavoiului ieşit în grabă şi luîndu-l pe levlev de 
braţ, intră cu el în palat, vorbind iot despre Arhan- 
ghelsk. In sufragerie, Petru strigă : 

— O ciorbă fierbinte, Felten, da’ repede ! 

Sorbind ciorba fierbinte, frigîndu-se, înşira posomo- 
rît, şi Ievlev scria poruncile pentru guvernatorul din 
Arhanghelsk. 

„Ca să se poată apăra împotriva corăbiilor de răz- 
boi englezeşti, să întărească piețele cu parcane şi cu 
tabii, să pună tunuri, iar vasele de negoţ să le ducă 
la loc sigur...“ 


48 753 


După ce iscăli hîrtia, Petru intră singur în cabinet, 
aduse de acolo o geantă de piele, o deschise şi-i arătă 
lui Silvestr Petrovici o copie de pe un ordin secret pe 
escadră al amiralului Norris. O unghie tare trecuse 
apăsat pe sub cuvintele: „,...pe orice vreme s-ar în- 
tîmpla, să ajungeţi din urmă orice vase ruseşti, luaţi 
toate măsurile pentru a le captura, scufunda, incen- 
dia sau distruge prin orice mijloace.“ Alături se afla 
și o altă copie — aceasta de pe o scrisoare a lui Sir 
Stanhope către acelaşi Norris. Silvestr Petrovici citi 
iarăşi rîndurile pe sub care trecuse unghia: ,,... sin- 
gurul lucru de dorit ar fi ca vasele lui cu vele şi gale- 
rele să nimerească în calea voastră, prilej cu care e 
- neîndoielnic că vă veţi răfui cu ele după cum se cu- 
vine...“ 

levlev isprăvi de citit. Ascunzînd hiîrtiile în geantă, 
Petru începu să se plimbe prin odaie, cu mîinile adînc 
vîriîte în buzunarele mundirului, şi vorbi mohorii : 

— Are douăzeci şi unu de vase de linie şi zece fre- 
gate. Toate sînt astăzi în Şvezia. Au adus şaizeci de 
a de negoț cu mărfuri. Pentru ce ? Pentru ca şi 

, Şi şvezii șă ne vărsăm sîngele. Atunci sir-ii şi 
peer- -ii englezi au să se bucure şi au să ia biciul în 
mîini — să poruncească Europei. Da’ ce să mai vor- 
bim de ziua de azi — adu-ți aminte de vremea cînd se 
afla în Turcia trimisul nostru Ukraiinţev, ce mai unel- 
tea acolo domnul ambasador englez. 

Se apropie de masă şi se sprijini în ea cu amîndouă 
mîinile. 

— Şi află, Silvestr Petrovici, că orice ar face ei, 
oricîte vicleşuguri ar întrebuința — pe oricine ar 
amăgi — cuvintele lor sînt totdeauna aceleaşi : pace 
pre pămînt şi între oameni bună învoire, negoț cinstit 
și cîştiguri, prietenie și dragoste între ţări... Făţarni- 
cii, ponegritorii, blestemaţii ! 

Duse geanta în cabinet — se auzi cum ţăcăne acolo 
o încuietoare — se întoarse şi spuse: 

— Să mergem ! Am să-ţi arăt ce corabie a fost pusă 
astăzi în lucru... 

leşind din clădirea colegiului, Reabov se îndreptă 
încet spre arsanaua care se afla nu departe de o bise- 
ricuță de lemn cu hramul siîntului Isaaki. 

Aici viaţa clocotea necurmat : luntrile se ţeseau me- 
reu între Amiralitate şi ostroavele Vasilevski, Apte- 
karski și Fomin ducînd slujbaşii şi meşteşugarii spre 
toate colţurile tînărului oraș. Comandiri cu manfii, 
tricornuri şi săbii, ostaşi și matrozi, precupeţi cu co- 
șuri, popi, neguţători, medici străini, dulgheri, zidari, 
fete şi femei vîrstnice săreau cu sprinteneală pe orice 
vreme în vasele şubrede de pe Neva, scoteau copeicile 
şi mărunţişul pentru drum, vîslașşii trăgeau îndemi- 
natic la vislele uşoare, ocolind corăbiile care stăteau 
la ancore... 

În ziua aceea, Reabov îşi dădu seama de departe că 
priveliștea obişnuită se schimbase : tot malul de lîngă 
arsana era încercuit de draguni călări și luntrile nu 
brăzdau ca de obicei apele umflate ale rîului, ci plu- 
teau toate împreună, alături, greu încărcate cu nişte 
oameni lățoşi și jerpeliţi. 

— Cară osîndiţi ? îl întrebă pe Reabov o bătrînică, 
privind încordat spre luntri. 


— Osîndiţi, maică, — răspunse Reabov. 

— Mulţi >? 

— Păi ia uite cîte luntri-s — pesemne că toţi-s 
osîndiți. 


Bătrîna clătină din cap, îşi şterse o lacrimă și în- 
cepu să-și dezlege basmaua ca să scoată bani pentru 
pomeni. Înălțîndu-se în scări, un comandir strigă 
tare: 

— Trage la mal! 

Prima luntre se lovi cu marginea de podişca de 
lemn. Zornăindu-şi lanţurile, sprijinindu-se greu unul 
pe altul, osîndiţii începură să păşească pe arsana, de 
unde săreau în mocirla de lingă mal. Dragunii se dă- 
dură în lături. Comandirul strigă din nou: 

— Urcă-i, urcă-i mai sus, pe mal — să aştepte 
acolo... 

Reabov nu mai avu vreme să treacă drumul — cele 
dintîi rînduri de osîndiți trecură repede pe lîngă el, 
aproape de tot, atît de aproape încît auzea chiar şi 
răsuflarea grea a oamenilor. Și chiar pe lîngă el, 
sprijinindu-se în băț, trecu un om cu barbă şi cu păr 
alb, cu nările rupte şi cu o lucire uscată şi aprinsă în 
ochi. Această lucire din luminile ochilor, obrajii sco- 
fîlciți, parcă arşi, cîrlionţii mari ai părului îi amintiră 
lui Reabov ceva, ceva de demult, ceva drag, apropiat. 
Inăbuşit, neauzindu-şi nici el glasul, strigă: 

— Molcean ? Stai, Molcean ! 

Osînditul cu barba albă se întoarse repede, voi să 
se oprească, dar fu împins din spate şi păşi mai de- 
parte, zornăindu-și lanţurile, ținînd sus capul gol, cu 
păr creţ. 

Reabov se repezi tinerește înainte, împinse la o 
parte pe un ostaș, şi-l apucă pe Molcean de mîneca 
hainei şubrede, peticite. Acesta întoarse iarăşi capul 
şi cu glas bucuros, dar liniştit, spuse: 

— Credeam că m-am înşelat. Ei, noroc, cîrmaciule... 

— Pas viu! strigă de pe cal comandirul. Mişcă ! 

Osîndiţii tot urcau şi urcau pe mal. Călcînd repede, 
în strigătele şi sudalmele oamenilor de pază, se în- 
tindeau pe drum ca o panglică cenuşie. Un ostaş voi 
să-l dea pe Reabov la o parte dar, speriat de privirea 
lui, o luă la fugă de-a lungul şirurilor, chemat parcă 
de altă treabă, mai grabnică. 

— lacătă că ne-am întîlnit, — spunea Molcean din 
mers, aruncînd spre cîrmaci o privire cercetătoare, 
blajină şi mucalită. Uite cîtă vreme a trecut, iar noi 
tot trăim ! Soarta... 

— Adevărat, soarta ! întări cîrmaciul căutînd să se 
obişnuiască cu pasul greu dar cumpănit al lui Mol- 
cean. N-am pierit... 

— Pe atunci credeam că n-ai să mai scapi cu 
viaţă. Crîncen te-a mai crîmpoţit șvedul ! Ţin minte şi 
acu’ : cînd te-am mişcat să te punem în teleagă, a în- 
ceput să curgă sîngele din tine, tii! gîrlä! Stam şi ne 

gîndeam — acu îşi dă duhul! Răposatul Fedosei s-a 
apucat să numere — șaptesprezece răni aveai... 

Reabov mergea pe lîngă el, uitîndu-se într-o parte. 

— Da” de ce întorci capul ? întrebă Molcean. De ce 
nu te uiţi la mine? 

— Iacă, nu mă uit — răspunse Reabov parcă adu- 
nîndu-şi puterile — nu mă uit fiindcă uite, astăzi eu-s 
viu, sănătos, iar tu eşti în lanţuri, şi înfierat, şi cu 
nările rupte, şi cu degetele tăiate. Doar, pentru oa- 
meni, pentru mine, pentru dreptatea noastră, aţi încer- 
cat chinurile morții tu și Fedosei Kuzneţ, cînd aţi dus 
plîngerea țarului... 

Molcean zîmbi, oftă şi clăti din cap: 

— Nu, prietene drag — spuse el duios — nu, Ivan 
Savvateevici, nu pentru aceasta m-au bătut fără milă 
cu enutul, nu pentru tine mi-au rupt nările şi mi-au 
tăiat degetele : atunci am fugit, hei, cu cîtă iscusinţă 
am fugit — cu aurul tău mi-am plătit fuga şi-apoi, 
drăguliță Doamne, ce-am mai hălăduit prin lumea 
largă ! Ehei, ce-am mai hălăduit! 

Ochii lui luciră iarăşi cu o învîlvorare uscată: 

— Straşnic am mai hălăduit şi mulți oameni cuget 
că m-or pomeni pînă astăzi cu o vorbă bună! Am cu- 
treierat pe meleaguri depărtate — şi pe maica Volga, 
și pe Donul liniştit. Mulţi de-ai noştri s-au pustiit în- 
tr-acolo — și ostaşi fugari, şi cazaci, şi truditori, şi 
argați slobozi, şi oropsiţi de tot felul. 

Intrebă repede, în şoaptă: 

— Despre hatmanul Bulavin din Bahmut auzit-ai 
oare ? 

Şi fără să aştepte răspunsul, urmă: 

— Şi el s-a petrecut din viaţă. A fost hatmanul oas- 
tei celei mari a Donului. Ce zmeu ! Cu el am stat umăr 
la umăr o vreme — am ridicat la răscoală sărăcimea. 
Dar am fost vînduţi mişeleşte... Am fugit, şi-așa am 
scăpat cu zile. Cîte n-am văzut — altuia i-ar fi de 
ajuns pentru trei vieți... 

Rămase pe ginduri, apoi întrebă cu o mînie mol- 
comă : 

— De-aci crezi că n-am să fug ? Crezi c-am să rä- 
mîn ? De şase ori am fugit, am să fug şi a şaptea oară. 
Numai, trebuie să fiu cu ochii în patru, să nu mă 
prindă şi să mă scurteze de cap. Da, prietene drag, am 
să fug ca să-mi împlinesc ursita... 

Un comandir de draguni trecu la trap pe lîngă osîn- 
diți şi-i strigă lui Reabov: 

— Tu ce faci aici ? la dă-te la o parte ! 

Goni mai departe şi ameninţă cu biciuşca pe-un 
osîndit tînăr, care-şi tîra anevoie lanţurile şi nu putea 
nicicum să ţină pasul cu rîndul lui. | 

Reabov se căută repede în buzunar, găsi ceva bani 
şi-i dădu lui Molcean, împreună cu legăturica Taisiei. 
Acesta începu îndată să mănînce din turtă, scuturîn- 
du-și capul cîrlionţat. Apoi își luă rămas bun: 

— Ei, cîrmaciule, du-te, ferească Dumnezeu de 
ceasul rău — o să te ardă cu biciuşca diavolul nostru. 
Poate nu ne-om mai întîlni. Căile noastre nu-s ace- 
leaşi. Da’ totuşi să ţii minte: de n-ăi mai putea să 
rabzi — fugi la Volga. 

Mestecînd turta, privi din mers spre cer, spre apele 
cenuşii ale Nevei, spre pădurea ce se zărea ca o pată 
neagră, neagră de tot, îndată după bisericuţa sfîntului 
Isaaki, şi rosti cu uimire : 

— [a-n te uită unde ne-au mînat: Sankt Piterburh... 

Și culegîndu-şi lanțurile cu mîna văduvită de de- 
gete, fără să se mai întoarcă spre Reabov, păşi repede 
în rînd cu tovarășii lui de amar: 

— Ocolire la stînga spre dulgherii! Stînga! 

Și parcă n-ar fi fost nici un Molcean, parcă totul fu- 
sese o vedenie — pieriră şi dragunii, şi osîndiţii, şi 
doar în depărtare tot mai stins şi mai stins, răsuna 
zornăitul cumpănit al lanțurilor. 

„Să mă duc la Silvestr Petrovici ! gîndi Reabov. Să 
mă duc să-l rog, să-i cad la picioare? Să mă duc la 
Apraxin ? Sau chiar la Petru Alexeevici ?“ 

Acasă, îi povesti Taisiei de întîlnirea cu Molcean. 
Ea îl ascultă fără să-l întrerupă, își şterse lacrimile 
și spuse cu hotărîre; 

— Nimeni n-o să-l ajute | Da’ nici nu-i trebuie lui 
iertarea lor. N-o s-o primească ! 

Escadra cu tinerii corăbieri ieşi din Arhanghelsk în 
ziua de 7 iunie 1720. Tunurile bubuiră de trei ori pe 
valurile trainice ale cetăţii Novodvinskaia, în cinstea 
corăbiilor care plecau la drum lung. „Gavriil“ — va- 
sul amiral al escadrei, răspunse de asemenea prin trei 
focuri de tun. Viceamiralul levlev, căpitan-locotenen- 
tul Pustovoitov şi Reabov se adunară împreună cu 
tinerii lîngă catargul cel mare. 

— Stînga două grade! porunci Reabov fiului său, 
care stătea la roata cîrmei. 

Și dădu lămuriri : 

— Aici e un prag de nisip, îl ştiu de pe vremuri. 

Ochii porucicului Reabov se luminară, şi el întoarse 
cîrma ; tinerii corăbieri se şoşotiră împrejur — îşi 
amintiseră de povestea faptei vitejeşti a cîrmaciului 
Ivan Savvateevici. Aplecîndu-se sub vîntul plin, co- 
răbiile escadrei pluteau repede spre gurile Dvinei. 
Lîngă şanţuri, levlev îi spuse ceva cu glas scăzut lui 
Pustovoitov şi acesta porunci să se coboare puţin stea- 
gurile. Corăbierii se întoarseră cu fața spre babord şi 
luară poziția de drepţi. Silvestr Petrovici trecu prin 
fața frontului şi urmărind șanțurile, din ochi, rosti: 

— Aici a căzut cu slavă căpitanul Krikov Afanasi 
Petrovici, aici el şi ostâşii lui au luptat vitejeşte împo- 
triva dușmanului. Voi, viitorii comandiri ai flotei, să 
vă amintiți astăzi de acele fapte. 

În seara aceea, levlev povesti corăbierilor, aproape 
pînă la miezul nopţii, în sala de mese, despre lupta 
care se dăduse cu şvezii pe Dvina. Povestea întîmplă- 
rile de parcă el n-ar fi fost atunci de față, dar coră- 
bierii cunoşteau trecutul viceamiralului lor şi-l ascul- 
tau cu nesaţ, aruncînd din cînd în cînd priviri spre 
cîrmaci, care pufăia din pipă deoparte şi uneori lămu- 
rea o împrejurare sau alta. 

— Multe fapte de vitejie au fost săvîrşite de atunci 
— încheie Silvestr Petrovici — mari izbînzi au fost 
dabindite de oştile ruseşti. Amintiţi-vă şi de Poltava, 

și de Hangut, și de sosirea flotei ruseşti la Copenhaga, 
cînd țarul Petru Alexeevici a avut cinstea de a se afla 
în fruntea flotei aliate. Totuşi, domnilor corăbieri, tre- 
buie să ţineţi minte şi această luptă de pe Dvina, de- 
oarece prin ea am căpătat încrederea în puterile noas- 
tre. lar acum, domnii mei, la culcare, am stat cam 
tîrziu cu dumneavoastră, mîine va suna devreme deş- 
teptarea după obiceiul corăbieresc şi vă voi cere ca 
unor adevăraţi comandiri ai flotei... 

Tinerii se ridicară dar nu plecară de îndată. Glasul 
sfios al cuiva întrebă despre cucerirea Noteburgului 
— cum se petrecuse acest lucru. Silvestr Petrovici răs- 
punse zîmbind că la această faptă fusese martor po- 
rucicul Reabov Ivan Ivanovici, poreclit „hotărîre ne- 
strămutată“. Cîrmaciul rîse în colțul lui. Imbujorîn- 
du-se, ciupindu-şi mustăcioara, Ivan Ivanovici începu 
să povestească ; cîrmaciul îl întrerupse însă cu o în- 
trebare : 

— Zi, s-a înecat toba, hai? Ți-au rămas doar be- 
tele, da ? Păi cum să se înece cînd ea trebuie să plu- 
tească ? 

— De cîte ori ţi-am spus, tătucule, — răspunse 
Ivan Ivanovici şi supărat, şi rîzînd. Mi-au spart-o cu 
sabia, de aceea s-a înecat... 

Silvestr Petrovici zîmbea, cîrmaciul îşi ștergea la- 
crimile de rîs. Apoi începură să-și amintească despre 
alte lupte. Fiecare dintre tinerii elevi auzise cîte ceva 
— părinţii, frații, unchii şi bunicii multora slujiseră 
fie în flota de corăbii, fie în cea de. galere, în artilerie, 
în gardă, în infanterie, la grenadiri. 

De dimineaţă începu obișnuita viață de campanie. 
levlev, Egor Pustovoitov, tînărul Reabov, îi muştru- 
luiau pe corăbieri — aceştia îndeplineau şi slujba de 
matrozi, și de tunari, şi de piloţi : se urcau pe catarge, 
conduceau corabia, făceau exerciţii de încărcare și de 
tragere cu tunurile navale, luau poziţia astrelor ce- 
rești. 

Seara, corăbierii ascultau îndelung poveţele cîrma- 
ciului. Ședeau pe teugă, pufăiau din pipe, cercetau no- 

rii, valurile, învățau să asculte glasul vînturilor. Lîngă 
ei se aşeza uneori şi viceamiralul. 

Cînd trecu prin Bornholm, escadra fu prinsă de o 
furtună puternică. 

Egor Pustovoitov stătea liniştit pe dunetă, la co- 
manda vasului. Silvestr Petrovici era lîngă el, dar nu 
se amesteca nici o singură dată în ordinele căpitanu- 
lui vasului-amiral — pe Egor puteai să te bizui. Fă- 
cînd glume înțepătoare pe seama tinerilor corăbieri 
care sufereau de rău de mare, Reabov îi lămurea ce 
se face pe vas şi pentru ce. Ei ascultau cu gîndurile 
aiurea, se văietau dar nu se culcau şi cînd furtuna 
trecu, parcă nu mai vedeau nici cerul albastru, nici 
marea liniştită... 

Copenhaga întîmpină escadra rusească cu salutul 
de bun sosit. Imediat bubuiră pe escadră salvele de 
răspuns. De la chei se desprinse o şalupă în care se 
afla căpitanul portului. 

— Ce lume a ieşit înaintea noastră ! zise cîrmaciul, 
cercetînd cu ochii încă ageri cheiurile portului Cris- 
tianhafen, de unde se auzeau strigătele de salut ale 
danezilor. Cred că-i tot oraşul. Și încă mai aleargă — 
cîtă lume... 

— D-apăi cum să nu alerge ? răspunse Pustovoitov. 
In noi îşi pun nădejdile, nefericiţii de ei, că altfel şve- 
dul i-ar înghiți cu măruntaie cu tot... 

Tobele bătură scurt „întîmpinarea“ ; Silvestr Petro- 
vici, în uniformă, cu spadă, tricorn şi mănuşi albe, se 
apropie de scara de onoare. Căpitanul portului, bătri- 
nul danez, uscăţiv, în jachetă albastră şi cu ciorapi 
albi — dind cu ochii de viceamiralul rus păli de emo- 
ție, dar recăpătîndu-şi imediat cumpătul, răspunse la 
întrebarea curtenitoare despre sănătatea regelui şi în- 
trebă el însuşi dacă maiestatea sa ţarul Petru e să- 
nătos. 

— Măria sa este bine sănătos ! răspunse Ievlev şi-l 
rugă pe căpitanul portului să poftească în cabinele 
amiralului şi să nu refuze pîinea şi sarea. 

Tobele bătură din nou „parada“. 

Căpitanul portului intră în cabina lui Silvestr Pe- 
trovici. Aici se afla pe masă o carafă de argint cu 
vodcă rusească, o tipsie de argint cu icre şi un Coşu- 
leţ cu pesmeţi de grîu, corăbierești. 

— În sănătatea domniei voastre ! rosti levlev, ridi- 
cînd cupa. 

— În sănătatea excelenței voastre ! răspunse da- 
nezul. | 

Ciocniră. Prin ferestrele deschise se auzea muzica 
de pe chei şi glasuri voioase, îndepărtate. 

— În regatul danez e sărbătoare astăzi ? întrebă 
Silvestr Petrovici. 

— Da! răspunse bătrînul. Mare sărbătoare! Vi- 
zita escadrei ruseşti în capitala Danemarcei şi sosi- 
rea acelora care ne vor ajuta să scuturăm jugul sue- 
dez este o mare sărbătoare ! 

Degetele căpitanului portului tremurau uşor. Puse 
cupa goală pe masă şi ascultă atent: vintul aduse 
iară dinspre țărm îrintura unui cîntec vesel, sunetele 
cornurilor. 

— Aşa vă întîmpină Copenhaga, — rosti din nou 
căpitanul portului. Acum doisprezece ani, escadra 
suedeză a trecut pe la noi în drum spre Arhanghelskul 
dumneavoastră. Nici un danez n-a venit atunci în 
port. Eu însă m-am urcat pe vasul amiral, pe scara 
de serviciu. Matrozii beţi îşi băteau joc de mine. Ca 
să-mi fie înjosită ţara, am fost intimpinat de 
nostrom... Nu e vorba de mine, domnule viceamiral, 
o nu, e vorba de ţara mea. Toate speranțele, toate nă- 
zuinţele, toate așteptările poporului nostru sînt legate 
de Rusia, de zilele apropiate ale deplinei şi definiti- 
vei victorii asupra blestematului păianjen umflat — 
asupra Suediei. Să vă ajute Dumnezeu precum veţi 
ajuta şi dumneavoastră regatul danez ! 

Un zîmbet fugar, inteligent şi fin abia flutură pe 
buzele lui Silvestr Petrovici. 

— Totuşi, zilele trecute regatul danez a semnat tra- 
tatul de pace cu suedezii — răspunse el — de ce? 

— Fricoşii s-au speriat de flota lui sir John Norris ! 
răspunse căpitanul portului — iar cei lacomi au fost 
cumpăraţi cu sterlingii englezeşti aduși la Copenhaga 
de aceeaşi flotă, ca să-i sature pe nesăţioşi. Regele 
Engliterei dorește continuarea războiului dintre ruşi 
şi suedezi şi face pentru asta tot ce poate, dar fiecare 
om cinstit din Danemarca aşteaptă numai un lucru: 
victoria ruşilor. | 

Silvestr Petrovici se înclină. 

— Astăzi Copenhaga va avea cinstea să primească 
oaspeți scumpi inimilor noastre, — spuse căpita- 
nul portului. Uşile caselor noastre vor fi deschise pen- 
tru ofițerii și matrozii dumneavoastră. Primarul ora- 
șului va fi bucuros să vă vadă, domnule viceamiral. 

— Dar cum o să privească acest lucru trimisul En- 
gliterei ? întrebă Ievlev. 

Bătrînul căpitan al portului se gîndi o clipă, apoi, 
scuturînd din cap, răspunse vesel: 

— Poţi să-i cumperi pe lacomi şi să-i sperii pe fri- 
coși, dar e cu neputinţă să faci poporul să uite binele 
pe care i l-au făcut rușii. În regatul nostru nu există 
nici un om care să nu ştie că la congresul de pe insu- 
lele Aaland, țarul Petru n-a dat pe mîinile suede- 
zilor țara noastră. Miniştri plenipotenţiari ruşi au 
avut mai multă grijă pentru viitorul nostru decît... 

Fără a sfîrşi vorba, el făcu un gest de renunțare. 

— Un ofiţer de-al meu va informa pe excelența 
voastră — spuse apoi căpitanul portului — cînd va fi 
gata totul pentru primirea echipajelor dumneavoastră. 
La revedere, domnule viceamiral... 

Ofiţerul, un locotenent, veni pe „Gavriil“ abia 
seara. levlev îl întrebă zimbind dacă nu era prea tîr- 
ziu să-i lase pe matrozi în oraş. Acesta, răspunse, 
stinjenit, că înțelege toată lipsa de politeţă a unei atît 
de lungi întîrzieri, însă Danemarca e o țară mică iar 
trimisul Engliterei — un om încăpăținat... 

Soarele apusese cînd pe toate cele trei corăbii ale 
escadrei rusești răsunară irimbițele, vestind echipa- 
jele că se pot duce în oraş. Matrozii se risipiră prin 

șalupe. Deasupra mării liniștite răsună larg şi slobod 
cintecul rusesc : 


Of, că ulița e largă tare, 
Naltă-i iarba cea unduitoare?... 


Pe podul Knippelsbrue, matrozii care mergeau în 
front fură întîmpinaţi de pîlcuri de fete în rochii albe, 
cu cununi pe cap, cu buchete mari de flori în miini. 
Matrozii se opriră. Fetele cîntară cu glasuri subţirele, 
duioase, un cintec neînțeles. Marinarii priveau, ne- 
știind ce să facă, ținînd tricornurile în mîini, ca la bi- 
serică. Deasupra oraşului răsărea încet luna plină. 
Fetele tot cîntau și cîntau. Apoi ieşi înainte un bărbat 
cu obrajii roşii, cu perucă, între doi băieţi cu torţe în 
mîini. Bărbatul începu să citească ceva tărăgănat de 
pe o foaie lungă. i 

— A început piita ! îl lămuri tînărul Reabov pe ta- 
tăl lui. 

— Apăi se şi vede că-i pito 1| — rîse cîrmaciul. A 
băut destul în viața lui! 

Abia se siîrși piita, că deasupra orașului, deasupra 
acoperișurilor de olane, deasupra turnurilor şi grădi- 
nilor, începură să ţîşnească rachete, şi îndată se auziră 
cîntări răsunătoare de cornuri, de timbale, tamburine 
şi viori. Muzicanţii cîntau de-a lungul străzilor. Uşile 
tuturor caselor erau deschise. Danezele, rumene, cu 
dinți albi, cu scufe scrobite, îi întimpinau pe matrozii 
ruşi, făcînd plecăciuni nostime ; danezii, în haine de 
sărbătoare, cu ciorapi şi cu pantofi, îi pofteau pe ruşi 
în case, la mesele cu băutură, cu gustări, cu mîncă- 
ruri bune. Sfiindu-se, matrozii ruşi intrau unul cîte 
unul în casă şi, tuşind în pumn, priveau împrejur 
şi-şi dădeau seama din ce trăia gazda : unul era ciz- 
mar — iată-i sculele sub fereastră ; altul fierar — 
se vedea după miini, după șorțul de piele ce atîrna 
în tindă ; acesta era dulgher... După o cupă-două ma- 


! Pito — băut (în limba rusă) (n. r.). 

trozul întreba cu toată cuviinţa, făcînd mişcări cu 
mîinile : tragi la rîndea ? Danezul dădea bucuros din 
cap ; bătindu-se in piept, matrozul lua de pe masă o 
bucăţică de pîine şi-o arăta: eu semăn, sînt mujic, ţă- 
ran. Apoi gospodina, sfiindu-se de musafir, cînta un 
cîntec din ţara ei. Matrozul își ștergea pe furiș lacri- 
mile — îşi amintise de măicuţa lui care era atît de 
departe, se gindea cum cînta şi ea acasă. Daneza îşi 
ştergea și ea lacrimile — şi fiul ei cel mare era de 
asemenea marinar iar marea e primejdioasă... 

Erau prea puţini matrozi ruși. Danezii se certau pe 
ei, îl rugau pe fiecare să intre şi ici, şi colo, şi din- 
colo, unde aştepta un moşneag care voia să-l vadă şi 
tot striga c-o să moară fără să vadă un rus, că nu pu- 
tea să umble fiindcă ologise. In altă casă plîngeau co- 
piii — se aşezaseră la masă şi nu era şi la ei un rus... 
De ce unii să se bucure de toate iar alţii de nimic? 
Șunca fusese friptă, iar vecinul nu-l dădea de loo pe 
oaspetele rus — cum vine asta ! 

Reabov intrase împreună cu fiul lui în cinci case. 
În a şasea nu se mai duse — obosise. Danezul refuzat 
de oaspetele rus spuse că dacă-i aşa, el nu mai intră 
în casă ci vine pe corabia rusească — acasă n-o să 
mai aibă viaţă, o să fie ultimul om de pe strada lui. 
Lui Reabov i se făcu milă de bunul bătrînel şi intră 
și în casa lui. Mîncă şi acolo carne de porc fiartă, bău 
un păhărel în cinstea gospodinei şi-şi pofti gazdele 
la Sankt-Piterburh, pe  ostrovul Vasilevski, acasă 
la el. 

— O să vă ospătăm şi noi — spuse el — aşa-i, Va- 
niatka ? Noi, frate, o să vă dăm cozonaci — uite, așa, 
nu Știu cum să vă fac să înţelegeţi. Co-zo-naci | 

— Kuchen | desluşi tînărul Reabov. 

— Kuchen! întări cîrmaciul și dădu larg braţele 
în lături. Uite, frate, ce mai Kuchen | Nevastă-mea e 
mare meșteră — cînd ţi-o coace ea ceva — te lingi 
pe buze ! Hai, scumpule, nu sta pe gînduri, vino ! Nu-i 
drum lung, ajungi repede... 

Muzicanţii colindau prin case şi cîntau danțuri tă- 
Tăgănate, încete. In odăi era strimtoare — dănţuiau 
pe străzi. Inainte de ivirea zorilor, oaspeţii de pe co- 
răbiile ruseşti, matrozii, danezi, meșteșugarii, negu- 
țătorii, danezele cu fiicele lor, cu copii mici în brațe, 
miniștri de seamă ai curții regești, trimişii și amba- 
sadorii strălucit îmbrăcaţi, împuterniciţii şi soțiile 
bărbaților de vază, în caleşti şi în carete, călare pe 
cai înalți — toți se adunară în piața primăriei: unii 
să petreacă, alții să privească petrecerea. Acolo, în 
piață, în lumina torțelor de smoală, danezii dănţuiau, 
sărind și lăsîndu-se pe vine. Fetele îi prindeau pe ma- 
trozii ruși de miîini şi-i trăgeau în mijloc. La început, 
aceştia se împotriveau, apoi, îndemnați de prieteni, in- 
trau în horă. 

— Cine-i cel care stă acolo, deoparte? îl întrebă 
Silvestr Petrovici pe primar. Uite, lîngă careta ceea. 
Stă tot timpul singur. Cine-i ? 

— Sir Roger Ripley — trimisul Engliterei... 

— Roger Ripley? întrebă din nou levlev aproape 
liniştit. N-a fost cumva în Rusia ? 

— Unde n-a fost el, — zise primarul. Pe vremuri 
făcea negoț cu tunuri. De altfel și acum a vîndut sue- 
dezilor destule coronade şi alte arme de foc... 

După o clipă de tăcere, primarul oftă : 

— Desigur, noi nu trebuia să-l invităm la serbare, 
domnule viceamiral, dar să nu mă judecaţi aspru: e 
greu să fii primarul capitalei unui regat mic... 

Cînd Silvestr Petrovici se întorcea cu comandirii lui 
pe corabie, fu ajuns din urmă de căpitanul portului. 
Se luminase de-a binelea şi ziua făgăduia să fie fru- 
moasă. Soarele care abia răsărise începu să încăl- 
zească acoperişurile, zidurile caselor, bîrnele cu care 
erau podite străzile. 

— A venit o zi minunată şi ne aduce veşti minu- 
nate! spuse căpitanul portului. Veşti minunate, dom- 
nule viceamiral! Veşti mai mult decît minunate... 

Bătrînul se înăbuşea — se opri şi îşi şterse fața cu 
batista. levlev se opri și el împreună cu comandirii. 

— Excelenţa sa amiralul Goliţin a învins flota sue- 
deză în bătălia de la Greengham, — spuse căpitanul 
portului. S-au predat patru corăbii suedeze, au fost 
capturate mai mult de o sută de tunuri şi au căzut pri- 
zonieri aproape cinci sute de oameni. Au fost învinşi, 
deşi în apropiere încrucișa flota engleză sub comanda 
lui sir. John Norris ! Vivat, domnilor! 

— Vivat! strigară comandirii. Să-l ridicăm în sus 
pe căpitanul portului ! 

Bătrînul fu înșfăcat de braţe vînjoase, tricornul, 
urmat de perucă, zbură din capul lui. 

— Vă mulțumesc, domnilor ! strigă el — vă sînt 
foarte recunoscător | Dar nu-mi prea face bine... 

Vestea despre noua biruinţă se răspîndi de îndată 
pe punţile celor trei corăbii ale escadrei. Matrozii cău- 
tau să ghicească împrejurările şi amănuntele în care 
se dăduse lupta, elevii întinseră hărțile maritime, cu- 
getînd asupra felului în care se petrecuseră lucrurile. 

Se aflase că escadra suedeză intrase la strîmtoare 
între nişte bancuri de nisip, că Goliţin dăduse ordin 
pentru lupta de abordaj şi că amiralul suedez izbutise 
să fugă. Se spunea că vasele engleze se temuseră să 
sară în ajutorul prietenilor lor. 

In cabina lui Silvestr Petrovici se afla numai tri- 
misul, Vasili Lukici Dolgorukov, care tocmai sosise la 
Copenhaga. Matrozul bărbier îi rădea fața grasă și 
bărbia în trei cute. Trimisul povestea : 

— Regele Engliterei a pus prea mult temei pe 
escadra lui din acele ape — el însuşi s-a plins că 
Norris l-a costat peste șase sute de mii de lire; regele 
se teme de flota noastră. Mulţi oameni de încredere: 
spun că şvezii sînt gata să cadă la pace și că numai 
englezii împiedică acest lucru, făgăduind ajutoare, ba 
chiar. şi ameninţind. . 

Bărbierul plecă. Închizînd ochii pe jumătate, Vasili 
Lukici se întinse cu plăcere și spuse: 

— Vai ce cald ţi-e sufletul cînd te afli în casa ta, 
măcar că această casă stă pe stihia nesigură a apei. 
Sînt obosit, domnule viceamiral, sînt atît de obosit că 

nici nu găsesc cuvinte să spun. Pe vremuri vorbeam 
cu răposatul Izmailov : nici o treabă nu-i atit de grea 
ca aceea de sol... 

La ceasurile patru după amiază, Silvestr Petrovici 
și Dolgorukov coborîră pe uscat, ca să întîmpine si- 
criul cu rămăşiţele pămînteşti ale cneazului Andrei 
lakovlevici Hilkov. Pe chei aşteptau matrozii în mun- 
dire de paradă cu armele pentru onor. Podul şi cheiu- 
rile erau înţesate de locuitorii Copenhagăi. De-a-lun- 
gul drumului pe care trebuia să vină alaiul cernit erau 
înşiruiți ostaşi danezi în mundire scurte, cu tricornuri 
lăcuite şi cu cocarde. 

— Au scos ostaşi | spuse :Dolgorukov posomorit. 
Domnii miniştri danezi au avut grijă, pentru orice 
împrejurare... 

— Lumea de aici ne-a arătat toată cinstirea! A 
fost ceva fără seamăn! spuse levlev. Din toată 
inima... 

— Ei, una-i lumea și alta miniştrii, — îl întrerupse 
mînios Dolgorukov. Aici miniştrii se cumpără cu lire... 

Sicriul de plumb cu trupul lui Andrei lakovlevici 
Hilkov, care se chinuise în temniţă nouăsprezece ani, 
era adus pe un afet de tun tras de cai negri. Călăreţii, 
în veşminte cernite, cu coifuri împodobite cu pene 
negre, cu platoşe negre, însoțeau sicriul, tinind în 
miîini torţe stinse, cu capătul în jos. O adiere caldă 
flutura penele, flamurile, steagurile. Mirosea a ierburi 
marine: mireasma mării apropiate. 

Tobele băteau tărăgănat, trimbiţele sunau cu mă- 
reție, fanfarele cîntau. 

Ajutorii trimisului rus, şi ei în haine negre, purtau 
pe o perină de catifea un sul legat cu şnur și pecetluit 
cu ceară roșie ; scrierea răposatului Hilkov — istoria 
Rusiei. Pe perină se afla o pană îngălbenită şi friîntă, 
cu care scrisese Andrei lakovlevici, precum şi căli- 
mara sărmană care îl însoţise în lungile-i pribegii 
prin temnițele şvezilor. 

Cînd sicriul greu de plumb îu ridicat pe puntea va 
sului „Gavriil“, Pustovoitov făcu semn cu batista 

Matrozii traseră toţi o dată o salvă cu puștile; tunu- 
rile escadrei și toate bateriile de coastă daneze bu 
buiră. Silvestr Petrovici şi Reabov acoperiră sicriul 
cu steagul rusesc; fu pusă o gardă de onoare, alcă- 
tuită din patru matrozi. 

— lată că l-am gătit pe Andriuşka pentru drumul 
spre casă, — spuse Dolgorukov, îndreptind cutele 
steagului. Destul a pribegit, destul s-a chinuit... 

Bătrînul căpitan al portului se apropie de levlev și 
spuse în limba daneză : 

— Am primit, domnule viceamiral, veşti foarte si- 
gure : flota amiralului Norris a părăsit apele golfului 
Botnic şi acum încrucişează nu departe de ţărmul nos- 
tru. E înţelept oare să plecaţi? Are peste patruzeci 
de pavilioane — sub comanda domniei voastre se află 
numai trei corăbii. Căile Domnului sînt nepătrunse... 

— Flota lui Norris este pe aproape, dar mici a noas- 
tră cred că nu doarme! rosti cu glas tare Dolgoru- 
kov. Nu de mult, în apropiere de insulele Aaland, am 
văzut cu ochii mei şi m-am desfătat la priveliştea co- 
Tăbiilor de linie şi a altor vase pe care flutură steagul 
sîîntului Andrei. Nu, n-avem de ce să mai zăbovim, 
am stat destul în ospeție — e vremea să mergem 
acasă. 

Seara, escadra rusească, folosind vîntul prielnic, 
ridică ancorele şi ieşi în larg. În cabina amiralului, 
la lumina făcliilor, Silvestr Petrovici: şi Dolgorukov 
puneau în rînduială manuscriptul răposatului Hilkov 
şi vorbeau obosiţi. Se auzeau matrozii cîntînd. Vasili 
Lukici spunea încîntat : 

— Zău, e ca într-un vis: parcă-s acasă! 

— Mai avem pînă acasă. 

— Cum mai avem — i-auzi cîntecul nostru! 

Și cu glas subțirel ţinu hangul: 


Plăpumioară-s vînturile reci... i 


— Filele acestea dovedesc cît se chinuia sărmanul 
ca să scrie ! zise Silvestr Petrovici. Ia uită-te, Vasili 


49 — Tînăra Rusie, vol. II 769 


Lukici — negru de fum, funingine, ia uite ce miz- 
gălit e! A picat ceara... 

Ținînd cu grijă în miîini foaia de hirtie, Silvestr Pe- 
trovici citi cu glas tare: 

„In a douăzeci şi şaptea zi a lunii iunie, lîngă 
tîrgul Poltava, ţarul Petru Alexeevici,  aflîndu-se 
atunci el însuşi în fruntea oştii, l-a izgonit pe regele 
Şwveziei şi i-a înfrînt oștile, mulţi căzînd ucişi...“ 

Dolgorukov se sprijini în mîini, dornic să asculte 
mai departe. Ferestrele care dădeau spre galeria ca- 
binei amiralului erau deschise. Afară se învolburau 
neliniștit şi greoi valurile Balticei. Silvestr Petrovici 
citea filă după îilă. Marea vuia necurmat, matrozii 
de pază se chemau, clopotul bătea cartul; în răpăitul 
scurt al tobelor se schimba garda lîngă sicriul lui 
Hi lkov. 

„Mari pierderi au suferit atunci oştile şvezilor — 
citea Silvestr Petrovici — în faţa cărora nu putea sta 
nici o putere din lume, pe toți regii îi puteau alunga 
de pe tronuri... 

Vasili Lukici bombăni pe sub nas: 

— Puteau, puteau! Să vedem ce-o să mai fie cu- 
rînd! Hei, nu te îngîmia, nu te îngîmfa, că ples- 
neşti... 

— Ce spui? întrebă Ievlev nedumerit. 

— Nimic, prietene, eiteşte mai departe — spuse 
Dolgorukov. Tot stînd singur în străinătate — m-am 
obişnuit să vorbesc cu mine însumi... Citeşte ! 

„Au fost luaţi în prinsoare nouăsprezece mii de oa- 
meni printre care gheneralul-feldmareşal Renenschild, 
graful Piepper, gheneralul Lovenhaupt... In acelaşi an, 
luna deghembrie, sultanul turcesc, după îndemnul 
regelui Şveziei care şedea la Bender...“ 

— Iată cine-l asmute pe prostul de turc— îl între- 
rupse din nou Dolgorukov — iată cine-i! cel dintîi spri- 
jinitor al răutăților lui... 

levlev citi mai departe. Dolgorukov îl întrerupse 
încă o dată: 

— Ehei, şi tu ai fost în Șvezia, nu? 

Silvestr Petrovici încuviinţă : 

— Am fost lîngă Stockholm, în orăşelul Gren, cu 
o trupă de debarcare, şi în orăşeiele Osthammer şi 
Orergrund. Am fost şi cu gheneral-amiralul Apra- 
xin la şapte mile de Stockholm, într-un orăşel cu nu- 
mele de Waxholm... 

— Nu le-a plăcut şvezilor, nu? 

— Păi ce era să le placă! spuse zîmbind Silvestr 
Petrovici. Au avut pagube. de douăsprezece milioane. 

— D-apoi ce-au mai urlat bogătaşii şvezi, — spuse 
Vasili Lukici. Ce s-au mai tînguit! Dar nu-i nimic, 
curînd vine sfîrşitul, curînd ! De n-ar fi fost englezul, 
de mult am fi isprăvit cu ei... 

Dis-de-dimineaţă, pe vasul amiral, matrozul de 
pîndă în gabia mare strigă: 

— Corăbii la babord ! 

Egor Pustovoitov privi în ocheană şi sudui în şoap- 
tă: o mare escadră venea în întîmpinarea lor, tăin- 
du-le calea. Silvestr Petrovici se urcă pe dunetă, luă 
ocheana de la Pustovoitov şi își dădu seama îndată 
ce primejdie îi ameninţă : era escadra englezească a 
amiralului Norris ; prin sticla ochenei trecu încet avan- 
garda, apoi grosul de luptă şi în sfîrşit vasele de în- 
cheiere, ariergarda. Matrozii englezi se cățărau pe 
sarturi, artileriștii deschideau sabordurile tunurilor. 
Fără grabă, stăpînindu-şi tulburarea, Silvestr Petro- 
vici tălmăci semnalizarea făcută cu fanioanele. En- 
glezii le cereau să se predea fără vărsare de sînge. 

— Să se răspundă ? întrebă Pustovoitov. 

— Răspunde, domnule căpitan: „Ințeies“. 

Plantonul de la cabine aduse lui Silvestr Petrovici 
mundirul, spada şi centura. Imbrăcindu-se, Ievlev 
văzu noile semnale ale englezilor : „Fiţi gata de luptă, 
Domnul cu noi!“ 

—- E treabă grea, — spuse Egor. Ia uite cîte vase 
au. 

— Cam grea, dar n-ai ce face, — răspunse îngîn- 
durat Silvestr Petrovici, urmărind mişcările vaselor 
englezești : luau formaţie de luptă. Nu-i nimic, frate 

Egoruşka, n-ai ce face! spuse din nou levlev cu alt 
glas —-- hotărît, de amiral. Ordonă să se înalțe fani- 
oanele, semnalizînd : „Sint gata de luptă!“ 

Egor puse mîna pe mînerul spadei și strigă tare: 

— Pregătiți corabia pentru luptă! Daţi alarma, 
pînzele jos de pe catargul cel mare şi cel mic! 

Tobele duduiră, trîmbiţele sunară, îluierele nostro- 
milor şuierară. Dolgorukov se apropie cu sufletul la 
gură de levlev şi întrebă: 

— Englezii ? 

— Ei, Vasili Lukici. Cred c-o să ne batem. 

— D-apăi cum să nu ne batem dacă se dau la noi! 
Ce te uiţi la mine? Nu, prietene, acum nu mai sînt 
sol, ci un rus, pe care-l cheamă Vaska, și care nu 
rabdă să fie jignit. Dacă-i vorba de bătaie, o să ne 
batem ! 

Pustovoitov strigă din nou cu glas tare: 

— Domnii comandiri, pe dunetă, la viceamiral! 

Comandirii se adunară într-o clipă. Toţi erau în 
mare ţinută, pentru luptă : mundire cu fireturi, tricor- 
nuri cu cocarde, mănuși, spade. Silvestr Petrovici cer- 
cetă chipurile tinere şi vorbi răspicat: 

— Domnilor comandiri ai flotei ruseşti de corăbii! 
Tîlharul Norris nu poate răbda faptul că noi ne-am 
recucerit marea noastră, de aceea vine asupra esca- 
drei noastre chemîndu-ne la luptă. Nepoţii noştri vor 
afla cine a săvîrşit această tîlhărie, cine a tulburat 
pacea, cine a vărsat sîngele. Datoria noastră este însă 
să luptăm aşa cum am jurat. Pentru aceasta ordon: să 
nu se deschidă foc cu tunurile decît atunci cînd vom 
ajunge aproape, la o împuşcătură de pistol. Vom trage 
cu tunurile de bord. Vom străpunge formația duşma- 
nului, vom lupta la abordaj şi dacă ne va fi sortit să 
pierim, ne vom duce la fund nu singuri ci împreună 
cu aceşti tîlhari blestemaţi, pentru ca ei să înţeleagă 
din prima ciocnire, cîinii, că nu-i uşor de loc să ridice 
mîna asupra ruşilor. La posturi! Ura! 

— Ura! strigară şi comandirii. 

— Ura! se rostogoli pe punţile de mijloc şi pe cele 
ale tunurilor. 

Corăbiile se mişcau încet, cu luare-aminte, parcă 
gata să înceapă lupta hotărîtoare. Tunarii scoteau do- 
purile ţevilor, ajutătorii cărau în pas viu pungile cu 
pulbere, ghiulelele, muiau cîrpe în apă ca să stingă 
cu ele scînteile, să şteargă pulberea risipită ; matrozii 
udau punţile cu apă ca să se ferească vasele de foc. 
In şuierul nostromilor, în răpăitul tobelor, în vuietul 
cornurilor şi al trîmbițelor, matrozii, cu armele de 
abordaj în mîini — cu spăngi, cu securi, cu cîrlige şi 
prăjini, treceau pe locurile lor; cei de la catarge se 
cățărau pe sarturi, ţinînd tăştile grele cu granate, mus- 
chetele și puştile. 

Mergînd domol, legănat, Reabov se urcă pe punte, 
împinse cu umărul pe matrozul de la cîrmă şi-i spuse 
lui Pustovoitov : 

— Deocamdată oi sta eu aci, domnule căpitan. 

Pustovoitov dădu din cap, urmărindu-i din priviri 
pe fitilieri, care duceau în pas alergător spre tunuri 
făraşele cu fitiluri aprinse. Comandirii-tunari se aple- 
cară spre tunuri, fitilierii încremeniră aşteptînd po- 
runca. Cu chipurile tulburate ca într-o zi de sărbă- 
toare, corăbierii aşteptau neclintiţi, fiecare ţinînd în 
mînă spanga pentru lupta de abordaj. Împreună cu 
ei aştepta începutul încăierării şi tînărul Reabov, strîn- 
gînd în palmă mînerul spadei. , 

Tobele răpăiră încă o dată pe „Gavriil“ şi apoi se 
lăsă o linişte adîncă. Corăbiile ruseşti erau gata de 
luptă. 

In vremea asta, vasele englezești, virînd larg, ma- 
nevrau paralel. Se apropiaseră într-atîta, încît Silvestr 
Petrovici citi cu ochiul liber ordinul lui Norris către 
marinarii lui: „Distrugeţi corăbiile ruseşti 1“ 

Ilevlev clătină din cap: „Sîntem prieteni !“. 

— Ce vor? întrebă Dolgorukov, turnînd pulbere pe 
tigăița pistolului... 

Silvestr Petrovici nu răspunse, ţinind ochii pironiţi 
spre fanioanele de semnalizare, care se tîrau parcă în 
silă pe straiul vasului amiral englez. 

_— Ce vor? întrebă din nou Dolgorukov, privind 
faţa palidă a iui levlev. 

— Apoi — rosti fără grabă Silvestr Petrovici — nu 
spun aşa, deodată... 

— Da’ ce spun? 

— Spun — drum bun! 

— Nouă, drum bun... 

— Nu-i crede, domnule viceamiral, mint, tîlharii, îi 
cunosc eu, de ciţi ani îi cunosc! 

— Acum nu mai au încotro! spuse Ievlev liniştit, 
cu un zîmbet miînios, cercetînd marea cu ocheana. 
N-au încotro. Nicicum, Vasili Lukici ! Ia priveşte! 

Şi el întinse ocheana lui Dolgorukov. 

Vasili Lukici privi spre partea în care îi arăta Iev- 
lev şi se sprijini cu tot trupul de parmaclic: în zare, 
dincolo de corăbiile escadrei lui Norris, se zărea lim- 
pede o altă escadră uriaşă și nu o escadră, ci o flotă. 
Era chiar flota Baltică pe care Dolgorukov o văzuse 
cu cîteva zile mai înainte, aproape de insulele Aaland. 
Recunoscu vasul amiral cu o sută de tunuri, sub pavi- 
lionul general-amiralului Apraxin. 

— Ai noştri — strigă fericit Pustovoitov — vin ai 
noştri! Ce putere, ce putere! Pentru întîia oară ză- 
resc în felul acesta flota Baltică! 

Silvestr Petrovici porunci să se sune încetarea. 

Pe „Gavriil“ răpăiră din nou tobele. Inălțind pîn- 
zele, escadra engleză a lui Norris se folosi de vînt şi 
fugi repede spre răsărit. 

« — Frumos! spuse Reabov. Ce şoimi! Ia-n te uită 
ce repede aleargă ! Acu' o să-i usture multă vreme — 
s-au speriat cumplit. | 

Rîse cu hohote, bătu cu tocul în punte şi-i strigă fiu- 
lui său: 

— Ti vezi, Ivan Ivanovici? 

— Ti vedem |! răspunse de jos porucicul. 

În vremea asta, pe vasul amiral al flotei Baltice 
bubui vesel şi gros un tun și îndată se înălțară fanioa- 
nele, semnalizînd:  „ldrmaţi-mă în rînduială de 
drum !“ 

Pustovoitov răspunse: „Inţeles !“ 

— E chiar Feodor Matveevici ! spuse bucuros Ievlev 
— e pavilionul lui! Ei, isteţ om e gheneral-amiralul, 
știe pe unde să încrucișeze... 

Și întorcîndu-se spre Pustovoitov, îi porunci: 

— Dă comanda, domnule căpitan, fă manevra, mer- 
gem după ei. 

— Domnii comandiri la catarge ! tună Pustovoitov 
cu glas răguşit de vînt, aspru, dar voios. Slăbiţi stra- 
iurile ! Ocolire după vînt! Inălțaţi pînzele ! 

Pînzele se umilară în vînt; făcînd o voltă largă, 
aplecîndu-se ușor, urmat de celelalte două corăbii, lă- 
sînd în urmă o diîră albă de spumă, „Gavriil“ se apro- 
pie de flota Baltică. În vremea asta, pe puntea din 
mijloc, îmbulzindu-se la babord, tinerii corăbieri, tul- 
buraţi de cele trăite cu cîteva clipe mai înainte, pri- 
vind semeţi, ca şi cum ar fi și mirosit praful de puşcă, 
urmăreau corăbiile cunoscute şi strigau cu glasuri 
răsunătoare, tinereşti : 

— „Gangut“ | 

— Nu, e „Astrahan“ ! 

— Uite — „Narva“ | 

— „Narva“ e a şasea — asta-i „Moscova“! 

— Așa e, „Moscova“ ! 

— La urmă e „Noul Kronşlot“ ! 

— Ba nu, e „Volga“. 

Tînărul Reabov îi ascultă cum se ciorovăiesc, le 
spuse fără greş unde şi ce corăbii erau, apoi se sui pe 
dunetă. Acolo, sprijinit în baston, alături de Ivan Sav- 
vateevici, stătea viceamiralul Ievlev şi priveau amîn- 
doi în tăcere, încîntați, măreaţța şi puternica flotă 
Baltică — zburînd cu toate pînzele în vînt, cu flamu- 
rile, în toate colorile, fluturînd. Corăbiile — fregate, 

galiote şi cutere se aplecau în vîntul înviorător, nă- 
valnic, talazurile înspumate se ridicau deasupra neţăr- 
muritelor întinderi ale mării, lumina orbitoare a zilei 
însorite licărea vesel în cei mai mici stropi de apă, pe 
catarge şi pe steaguri, pe arama tunurilor, pe piuzele 
care păreau turnate din cel mai curat argint. 

